
Róma bukásával Britannia is lehanyatlott. A romlásnak indult római villák 
mellett az emberek olyan egyszobás kunyhókat húztak fel maguknak fából, 
amelyeknek még kéményük sem volt. A római fazekasok tudása — ami 
lehetővé tette az élelmiszerek tárolását — nagyobbrészt odaveszett. Egyre 
kevesebben tudtak írni-olvasni. 

Ezt az időt néha Sötét Kornak hívják. A haladás ötszáz éven át 
csüggesztően lelassult. 

Azután végre változni kezdtek a dolgok. . . 


Első rész 


AZ ESKÜVŐ 
Kr. u. 997 


1. fejezet 
997. június 17., csütörtök 


Edgarnak még élete legfontosabb éjszakáján 1s nehezére esett a virrasztás. 

Leterítette köpenyét a náddal felhintett padlóra, és most azon feküdt 
abban a barna, térdig érő gyapjúingben, amit éjjel-nappal viselt egész 
nyáron. Télen magára csavarta a köpenyt, és a tűz mellé dőlt le. Most 
azonban meleg volt az idő: már csak egy hét választotta el őket a nyári 
napfordulótól. 

Edgar mindig tudta a dátumokat. A legtöbb embernek a papokhoz kellett 
fordulnia, akik vezették a kalendáriumokat. Bátyja, Erman egyszer 
megkérdezte: 

— Te honnan tudod, mikor van húsvét? 

Ő pedig azt felelte: 

— Hát mert az mindig az első vasárnap a március huszonegyedik napját 
követő első holdtölte után, ugyebár. 

Hiba volt hozzátenni az ,ugyebár"7-t, mert kapott Ermantől egy 
gyomorszájast, amiért csúfolódik. Ez évekkel ezelőtt történt, amikor Edgar 
még kicsi volt. Mostanra felnőtt. Nyárközép után három nappal lesz 
tizennyolc éves. A bátyjai nem üthették meg többé. 

Megrázta a fejét, mert majdnem elaludt gondolatainak csapongásától. 
Igyekezett kényelmetlenül elhelyezkedni, az öklére hajtotta az arcát, hogy 
ébren maradjon. 

Vajon meddig kell még várnia? 

Elfordította a fejét, a tekintete megkerülte a tüzet. Az otthona olyan volt, 
mint szinte minden ház Combe városában: tölgyfadeszka falak, zsúptető, 
földpadló, amit részben eltakart a közeli folyóparton vágott nád. Ablak nem 
volt. Az egyetlen szoba közepén kőből rakott négyszögben égett a tűz. Vas 
háromláb állt benne, amelyre föl lehetett akasztani a fazekakat. A lábak 
pókhálószerű árnyékot rajzoltak a zsúptetőre. Körös-körül a falakba ütött 
peckekről lógtak a ruhák, a konyhafelszerelés meg a hajóépítő szerszámok. 

Edgar nem tudta, hogyan múlt el az éjszaka, mert elbólinthatott, talán 
többször 15. Korábban a nyugovóra térő városka hangjait hallgatta: két 


részeg egy trágár dalocskát kornyikált, a szomszédban egy házaspár dühös 
szitkokat vágott egymás fejéhez, ajtó csapódott, kutya ugatott, valahol a 
közelben egy nő zokogott. De most már csak a védett partszakaszon 
megtörő hullámok mormoltak halk altatót. Edgar az ajtót bámulta, kereste a 
szélein az árulkodó fényt, de csak sötétséget látott. Tehát vagy lenyugodott 
a hold, azaz vége felé járhat az éjszaka, vagy felhős az ég, ami semmit sem 
mond. 

Körülötte hált a család, közel a falakhoz, ahol kevesebb a füst. Papa és 
mama egymásnak háttal. Éjszaka néha fölébredtek, ilyenkor 
összeölelkeztek, —— suttogtak, együtt — mozogtak, aztán lihegve 
hátrahanyatlottak: de most úgy aludtak, akár a tej. Papa hortyogott. A 
húszéves Erman, a legidősebb fivér, Edgar közelében feküdt. Eadbald, a 
középső, behúzódott a sarokba. Edgar hallotta nyugodt, egyenletes 
lélegzésüket. 

Végre megszólalt a templom harangja. 

A város túlsó végében volt egy monostor. A szerzetesek tudták mérni az 
éjszaka óráit: fokokra beosztott, nagy gyertyákat készítettek, amelyek, 
miközben leégtek, mutatták az időt. Egy órával hajnal előtt meghúzták a 
harangot, azután fölkeltek a hajnali istentisztelethez. 

Edgar még egy kicsit feküdt. A harangozás felverhette mamát, aki éber 
alvó. A fiú időt adott neki, hogy visszaalhasson. Azután végre 
feltápászkodott. 

Halkan összeszedte a köpenyét, a cipőjét és az övét a hüvelyben lógó 
tőrrel. Mezítláb keresztülvágott a szobán, kikerülve a bútorokat: egy asztalt, 
két zsámolyt és egy padot. Hangtalanul nyílt az ajtó. Tegnap vastagon 
bekente birkafaggyúval a fából faragott csuklópántokat. 

Ha most felébred valaki, és kérdezősködik, majd azt feleli, hogy vizelni 
megy, és reménykedik, hogy nem veszik észre a kezében a cipőt. 

Eadbald felnyögött. Edgar megkövült. Felébredt volna Eadbald, vagy 
csak álmában adta ki ezt a hangot? Nem tudta. De EFadbald amúgy 15 békés 
természetű, , sosem akadékoskodik, akárcsak papa. Nem fog 
bakafántoskodni. 

Kilépett a házból, óvatosan becsukta az ajtót. 

A hold lement, de az ég felhőtlen volt, a partot megvilágította a 
csillagfény. A ház és a dagályvonal jelzője között volt egy sólya. Papa 
hajóács volt, és a három fia vele dolgozott. Papa Jó mesterember és rossz 
üzletember volt, így mama döntött pénzügyi dolgokban, és oldotta meg a 


nehéz számtani feladatokat, hogy mennyit kérjenek egy csónakhoz vagy 
hajóhoz hasonlóan bonyolult járműért. Ha egy vevő igyekezett lealkudni az 
árat, és papa hajtott volna a szavára, mama vette rá, hogy ne engedjen. 

A műhelyt nézve befűzte a cipőjét, és felcsatolta az övét. Csak egy 
félkész jármű állt benne, egy kis folyami evezős csónak. Mellette nagy és 
értékes farakás magasodott, félbevágott és elnegyedelt rönkök várták, hogy 
csónakhoz való részekké alakítsák őket. Havonta egyszer az egész család 
kiment az erdőbe, és kivágott egy terebélyes tölgyfát. Papa és Edgar 
kezdték, felváltva lendítették meg hosszú nyelű fejszéjüket, szabatos éket 
vágva ki a törzsből. Azután megpihentek, átadva a helyüket Ermannek és 
Eadbaldnak. Amikor kidőlt a fa, levagdosták róla az ágakat, azután 
leúsztatták a folyón Combe-be. Természetesen fizetniük kellett: az erdő 
Wigelmé volt, a tháné," akinek a legtöbb combe-i fizette a bérletet, és 
Wigelm tizenkét ezüstpennyt követelt minden egyes fáért. 

A farakáson kívül volt még a műhelyben egy hordó kátrány, egy 
kötéltekercs és egy fenőkő. Az udvart a Grendel nevű megláncolt, fekete 
szelindek őrizte. Grendel pofája már szürkült, és túl öreg volt ahhoz, hogy 
nagy kárt tegyen a tolvajokban, de még mindig képes volt ugatásával 
felverni a családot. Most éppen hallgatott, és a fejét mancsára fektetve, 
közömbösen nézte Edgart. A fiú letérdelt, és megsimogatta a fejét. 

— Isten veled, vén kutya — mormolta, és Grendel megbillentette a farkát, 
de nem állt föl. 

Volt a sólyán egy kész jármű is, amelyet Edgar a sajátjának tekintett. Ő 
maga építette eredeti viking mintára. Igaziból még sosem látott vikingeket — 
az ő életében egyszer sem portyáztak Combe-ben —, de két éve a tenger 
kivetett egy üres, feketére égett roncsot, amelynek sárkányos orrdíszét félig 
szétverték, vélhetőleg egy csata után. Edgart lenyűgözte a megcsonkított 
szépség: a kecses ívek, a kígyóként hajló, hosszú orr, a karcsú hajótest. Ám 
a hajótest hosszában végigfutó, hatalmas gerinc volt rá a legmélyebb 
hatással. Némi töprengés után rájött, hogy az adja meg a hajónak a 
szilárdságot, amely lehetővé teszi, hogy a vikingek keresztülvágjanak a 
tengeren. Edgaré az eredeti szerényebb változata volt, kétevezős csónak, 
kicsiny, négyszögletű vitorlával. 

Tudta, hogy tehetséges. Máris jobb hajóépítő volt a bátyjainál, és 
hamarosan utoléri papát. Ösztönös érzékkel szerkesztette meg a formákból 
a szilárd felépítményeket. Pár éve kihallgatta papát, amint azt mondja 
mamának: 


— Erman lassan tanul, EFadbald gyorsan, de Edgar mintha már akkor 
megértene, amikor még ki se nyitottam a szájamat. 

Ez volt az igazság. Vannak emberek, akik fölvesznek egy hangszert, 
amelyen sosem Játszottak, dudát vagy lantot, és néhány perc múlva már 
dallamot csalnak ki belőle. Edgarnak ilyen tehetsége volt a hajókhoz és a 
házakhoz 15. Ha azt mondta: , az a hajó jobbra fog dőlni", vagy: , ez a tető 
be fog ázni", mindig igaza lett. 

Most eloldotta csónakját, és letolta a partra. A megtörő hullámok hangja 
elfojtotta a homok csikorgását a csónak alatt. 

Kislányos kuncogásra rezzent föl. A csillagfényben látta, hogy egy 
meztelen nő fekszik a homokban, a nőn pedig egy férfi. Valószínűleg 
ismerte mindkettőt, de az arcuk elmosódott, ő pedig elkapta a tekintetét, 
nem 15 akarta tudni, kicsodák. Sejtette, hogy tetten érte őket. A nő mintha 
fiatal lett volna, a férfi talán házasember. Az egyház kikelt a házasságtörés 
ellen, de az emberek nem mindig tartották be a szabályokat. Edgar a 
párocskára ügyet sem vetve a vízre tolta a csónakot. 

Visszapillantott a házra, és belenyilallt a sajnálkozás. Látja-e még 
valaha? Amióta az eszét tudta ez volt az egyetlen otthona. Tudta, mert 
mesélték neki, hogy egy Exeter nevű másik városban az apja egy hajóépítő 
mesternél dolgozott; még ölbeli volt, amikor a család elköltözött Combe-be, 
ahol papa egy evezős csónakra szóló megrendeléssel belevágott a saját 
vállalkozásába. Edgar ebből semmire sem emlékezett. Ez volt az egyetlen 
otthon, amelyet ismert, és most örökre elhagyja. 

Apjának szerencséje volt, mert talált másutt munkát. Az üzlet azóta 
hanyatlott, hogy Edgar betöltötte a kilencet, mert a vikingek megújították 
támadásaikat Dél-Anglia ellen. Veszélyes volt kereskedni és halászni, ha a 
martalócok a közelben tartózkodtak. Csak a bátrak vásároltak hajót. 

A csillagfénynél látta, hogy a kikötőben három hajó áll: két heringhalász 
és egy frank kereskedőhajó. A homokra kihúzva még egy maroknyi kisebb 
vízi Jármű sorakozott, folyami és part menti hajózásra alkalmasak. Az egyik 
halászhajó építésében ő is segített. Ám Edgar még emlékezett olyan időkre, 
amikor tucatnyi vagy annál 1s több hajó volt a kikötőben. 

Megcsapta a délnyugati friss szellő. Errefelé ez volt az uralkodó 
széljárás. Hajócskájának volt vitorlája, persze kicsi, mert a vitorla drága: 
egy tengerjáró hajó teljes méretű vitorlája négy év alatt készül el, ha egy 
asszony dolgozik rajta. Ám most aligha érdemes vitorlát bontani a rövid 
útra az öblön át. Evezni kezdett, amit alig érzett meg. Hatalmas izmai 


voltak, mint egy kovácsnak. Apjának és a fivéreinek szintúgy. Heti hat 
napban, reggeltől estig fejszével, bárddal és fúróval alakították a hajótesthez 
való tölgydeszkákat. Kemény munka volt, megedzette a férfiembert. 

Jókedve támadt, mert sikerült kereket oldania, és találkozni fog a nővel, 
akit szeret. A csillagok ragyogtak, a part fehéren izzott, és amikor az evezők 
felkavarták a vizet, a bodorodó tajték olyan volt, mint kedvesének leomló 
haja. 

Sungifu volt a neve, de csak Sunninak hívták, és rendkívüli volt minden 
szempontból. 

Edgar látta a tengerparti épületeket, amelyeknek zöme a halászok és a 
kereskedők munkahelye volt: egy bádogos  kovácsműhelyét, aki 
rozsdamentes alkatrészeket készített a hajókhoz; a hosszú udvart, ahol egy 
kötélverő sodorta a portékáját; és a kátrányfőző hatalmas kemencéjét, 
amelyben fenyőrönkök lepárlásával állították elő a ragacsos folyadékot a 
hajóácsoknak, hogy vízhatlaníthassák hajóikat. A víz felől a város mindig 
nagyobbnak látszott: sok száz ember otthona volt, akiknek többsége 
közvetlenül vagy közvetve a tengerből élt. 

Edgar az öböl túlpartját kémlelte, ahova tartott. A sötétben akkor sem 
látta volna Sunnit, ha az asszony történetesen ott van, de bizonyosan nincs, 
mert úgy szervezték meg, hogy hajnalban találkozzanak. Ennek ellenére 
folyvást azt a pontot bámulta, ahol hamarosan megjelenik. 

Sunni huszonegy éves volt, több mint három évvel idősebb Edgarnál. Az 
ifjú szeme azon a napon akadt meg rajta, amikor a parton üldögélt, és a 
viking roncsot bámulta. Látásból persze ismerte — mindenkit ismert, aki a 
városban lakott —, de korábban nem nagyon nézte meg, és semmit sem 
tudott a családjáról. 

— Téged a ronccsal együtt mosott ki a víz? — kérdezte a nő. — Olyan 
mozdulatlanul ültél itt, hogy azt gondoltam, uszadék vagy. — Edgar rögtön 
megállapította, hogy színes képzelőereje van, ha ilyeneket mond kapásból, 
így elmagyarázta Sunninak, mi bűvölte el a hajó vonalaiban, mert érezte, 
hogy megérti őt. Egy órán át beszélgettek, és Edgar szerelmes lett. 

Azután a nő elmondta, hogy férjnél van, de akkor már késő volt. 

A férje, Cyneric, betöltötte a harmincat. Sunni tizennégy éves volt, 
amikor hozzáadták. Cynericnek volt egy kis nyája fejőstehenekből, és Sunni 
gazdálkodott a tejjel. Agyafúrt volt, és sok pénzt keresett a férjének. Nem 
született gyerekük. 


Edgar hamar megtudta, hogy Sunni gyűlöli Cynericet, aki az esti fejés 
után mindennap elment a Tengerész nevű sörházba, és lerészegedett. 
Amikor Cyneric kocsmázott, Sunni kiosonhatott az erdőbe, és találkozhatott 
Edgarral. 

De mostantól nincs bujkálás. Ma együtt szedik fel a sátorfájukat, illetve 
bontanak vitorlát. Edgarnak munkát, sőt házat is felajánlottak innen hetven 
kilométerre, egy halászfaluban. Szerencséjére talált egy hajóépítőt, akinek 
emberre volt szüksége. Edgarnak nem volt pénze — sose volt pénze, mama 
azt mondta, felesleges —, ám voltak szerszámai a csónak beépített 
rekeszében. Új életet kezdhetnek. 

Amint Combe-ben mindenki megtudja, hogy elmentek, Cyneric úgy 
veszi, hogy újraházasodhat. A feleség, aki megszökik egy másik férfival, 
gyakorlatilag felbontja a házasságát; az egyháznak nem fog tetszeni, de 
akkor 1s ez a szokás. Sunni azt mondta, Cyneric néhány héten belül útnak 
indul, és keres valahol vidéken egy koldusszegény családot, ahol lesz egy 
csinos, tizennégy éves lány. Edgar nem értette, minek akar ez az ember 
megnősülni: Sunni szerint nem nagyon érdekelték az ágybeli dolgok. 

— Szereti, ha van valakije, akinek parancsolgathat — felelte az asszony. — 
Velem az volt a baj, hogy túl idős lettem, és megutáltam. 

Cyneric nem fogja üldözni őket, még ha rájön is, hol vannak, ami 
valószínűtlen, legalábbis egy ideig. 

— De ha tévedtünk, és Cyneric ránk talál, a szart 15 kiverem belőle — 
fogadkozott Edgar. Látta Sunni arcán, hogy ezt oktondi kérkedésnek tartja, 
és igazat adott neki. Sietve hozzátette. — De valószínűleg nem kerül rá sor. 

Megérkezett az öböl túlpartjára, kihúzta a vízből a csónakot, és egy 
sziklához kötötte. 

Hallotta a szerzeteseket, ahogy kántálva imádkoznak. A közelben volt a 
monostor; Cyneric és Sunni pár száz méterrel messzebb azon túl lakott. 

Edgar leült a homokba, kinézett a sötét tengerre meg az éjszakai égre, és 
az asszonyra gondolt. Képes lesz olyan könnyen lelépni, mint 6? Mi lesz, ha 
Cyneric felébred, és megakadályozza a szökését? Talán verekednek; 
Cyneric akár meg 15 verheti Sunnit. Edgar váratlanul kísértésbe esett, hogy 
a tervet megváltoztatva máris induljon a házukhoz, és elhozza az asszonyt. 

Nagy erőfeszítéssel leküzdötte a kísértést. Jobb, ha az asszony maga 
intézi az ügyet. Cyneric bizonyára részegen horkol, Sunni pedig úgy 
mozog, mint egy macska. Azt tervelte ki, hogy egyetlen ékszerével, a 
vékony szíjra fűzött, bonyolult vésetű ezüstkoronggal a nyakában fekszik 


ágyba. Övtarsolyában ott lesz a hasznos tű, a fonal és a hímzett vászon 
hajpánt, amelyet különleges alkalmakkor visel. Edgarhoz hasonlóan néhány 
néma pillanat alatt kívül lehet a házon. 

Hamarosan itt lesz, a szeme villog az izgalomtól, nyúlánk teste mohón 
vágyik a szeretőjére. Szorosan átölelik egymást, szenvedélyesen 
csókolóznak; azután Sunni beszáll a csónakba, és Edgar kitolja a vízre, a 
szabadságba. Majd evez egy kicsit kifelé, azután ismét megcsókolja az 
asszonyt. Hogy mikor szeretkezhetnek? Az asszony ugyanolyan türelmetlen 
lesz, mint ő. Megkerülheti a fokot, azután leengedi a horgonynak használt, 
kötélre erősített sziklát, és lefekhetnek a csónakban az ülések alá; kicsit 
kényelmetlen, de mit számít az? A csónak lágyan ring a hullámokon, és 
meztelen bőrüket melegen simogatja majd a felkelő nap. 

Bár talán bölcsebb, ha kibontják a vitorlát és növelik a távolságot maguk 
és a város között, mielőtt kockáztatnának egy megállást. Edgar egy teljes 
nap előnyt akart. Nehéz lesz ellenállni a csábításnak, amikor ennyire közel 
van Sunni, őt nézi, és boldogan mosolyog. Ám ennél fontosabb, hogy 
biztosítsák a jövőjüket. 

Eldöntötték, hogy új otthonukban házasoknak mondják magukat. Eddig 
még egyetlen éjszakát sem töltöttek ágyban. Mostantól együtt vacsoráznak 
minden este, egymás karjában fekszenek minden éjszaka, reggel pedig 
sokatmondóan mosolyognak egymásra. 

Fény derengett a láthatáron. Pitymallott. Az asszony bármelyik 
pillanatban itt lehet. 

Csak olyankor szomorodott el, ha eszébe jutott a családja. Örömmel 
megvolt a bátyjai nélkül, akik még úgy kezelték, mint egy oktalan 
gyerkőcöt, és igyekeztek úgy tenni, mintha nem lenne okosabb 
mindkettejüknél. Hiányozni fog papa, aki olyan dolgokra tanította, 
amelyeket élete végéig nem felejt el: , Nem számít, milyen jól lapolod a 
deszkákat, az illeszték mindig a leggyengébb rész lesz." És a gondolatra, 
hogy elhagyja mamát, könnyek szöktek a szemébe. Olyan erős asszony 
volt. Ha rosszul mentek a dolgok, nem vesztegette az idejét arra, hogy a 
sorsra panaszkodjék, inkább nekilátott helyrehozni. Három éve, amikor 
papát kevés híján elvitte a forróláz, mama a férje felgyógyulásáig átvette a 
parancsnokságot a műhelyben: megmondta a három fiúnak, mit csináljanak, 
behajtotta a tartozásokat, ügyelt, hogy az üzletfelek ne mondják vissza a 
megrendeléseket. Vezető volt, és nem csak a családé. Papa tagja volt 


Combe tizenkét tagú elöljáróságának, de mama vezette a városlakók 
tiltakozását, amikor Wigelm thán növelni próbálta a bérleti díjakat. 

A Sunnival közös jövő boldog ígérete nélkül nem bírta volna elhagyni a 
szüleit. 

A gyönge fényben valami különöset pillantott meg odakint a vízen. Jó 
szeme volt, messziről felismerte a hajókat, meg tudta különböztetni őket a 
magas hullámoktól vagy az alacsonyan járó felhőktől, de most nem volt 
biztos benne, mit lát. A fülét hegyezte, hátha elfog valami távoli hangot, de 
csak a hullámverést hallotta. 

Néhány szívverésnyi idő múlva mintha egy szörnyfej rémlett volna föl 
előtte, és végigfutott a hátán a hideg. Hosszú nyak, hegyes fülek, félelmetes 
agyarak rajzolódtak a halványan izzó égre. 

A következő pillanatban rájött, hogy amit lát, az még egy szörnyetegnél 
is rosszabb. Ez egy viking hajó, amelynek hosszú, ívelt orrára egy 
sárkányfejet tűztek. 

Feltünt egy másik, majd egy harmadik és egy negyedik. Vitorláik 
feszültek az erősödő délnyugati szélben, és a könnyű hajók gyorsan 
siklottak a hullámokon át. Edgar felugrott. 

A vikingek tolvajok és gyilkosok voltak, akik megerőszakolták a nőket. 
A partokon és a folyókról támadtak. Felgyújtották a városokat, mindent 
elvittek, ami mozdítható, és mindenkit megöltek a fiatal férfiak és nők 
kivételével, akiket elfogtak és eladtak rabszolgának. 

Még egy pillanatig habozott. 

Most már tíz hajót látott. Ez legalább ötszáz vikinget jelent. 

Biztos, hogy vikingek? Mások is átvették újításaikat, és lemásolták 
hajóikat, maga Edgar ií5s megtette. De azért látta a különbséget: az északi 
hajókból áradt az ugrásra kész fenyegetés, amelyet a vikingek egyetlen 
utánzója sem adhatott vissza. 

Akárhogy is, ki más közeledhet ekkora létszámban, hajnaltájt? Nem, itt 
nem volt helye kétségnek. 

A pokol közeledett felé. 

Figyelmeztetnie kell Sunnit. Ha időben odaér, még elmenekülhetnek. 

Bűntudata lett, amiért elsőnek az asszonyra gondolt a családja helyett. 
Őket is riasztania kell. De ők a város túlsó végében laknak. Először Sunnit 
kell megtalálnia. 

Megfordult, és végigfutott a parton, az ösvényt figyelve, nehogy 
belebotoljon valamibe. Egy perc múlva megállt, és kinézett az öbölbe. 


Elszörnyedve látta, milyen gyorsan haladnak a vikingek. Máris lobogtak a 
fáklyák, volt, amelyiknek a fényét a hullámok verték vissza, másokat 
kétségtelenül a parton vittek. Már ki is szálltak! 

Egyelőre csöndben voltak. Még mindig hallatszott a szerzetesek 
imádkozása, akik semmit sem tudtak a sorsukról. Őket is figyelmeztetnie 
kell. De hát nem figyelmeztethet mindenkit! 

Vagy talán mégis. Míg a templomtorony árnyképét nézte a világosodó 
égen, rájött, hogyan figyelmeztetheti Sunnit, a családját, a szerzeteseket és 
az egész várost. 

A monostor felé kanyarodott. Alacsony kerítés emelkedett ki a sötétből; 
Edgar úgy ugrotta át, hogy nem 1s lassított. Földet érve megingott, azután 
visszanyerte az egyensúlyát, és továbbfutott. 

A templomajtóból visszanézett. A monostor egy kis halomra épült, 
ahonnan belátta az egész várost és az öblöt. Vikingek százai csobogtak a 
sekély vízben a part felé, a város irányába. Látta, hogyan kap lángra egy 
tető, amelynek szalmája ropogósra száradt a nyáron, azután egy másik, 
majd egy harmadik. Ismerte a város összes házát és tulajdonosaikat, de a 
félhomályban nem látta, melyik kié. 

Hát az övék ég-e már, gondolta komoran. 

Kivágta a templomajtót. A hajóban nyugtalanul vibrált a gyertyafény. A 
szerzetesek éneke megszakadt a torony aljához rohanó Edgar láttán. 
Észrevette a kötelet, megmarkolta, meghúzta. Rémületére a harang nem 
adott hangot. 

Az egyik szerzetes kivált a csoportból, és feléje sietett. Pilisét göndör 
fehér fürtök övezték. Edgar felismerte Ulfric apátot. 

— Hordd el magad, oktalan kölyök! — háborgott az apát. 

Edgarnak nem volt ideje magyarázkodni. 

— Harangoznom kell! — kiáltotta lázasan. — Mi baja a harangnak? 

A matutinum8 félbeszakadt, most már valamennyi szerzetes őket 
figyelte. Odajött hozzájuk egy második is, Maerwynn, a valamivel fiatalabb 
konyhamester, aki nem volt olyan nagyképű, mint Ulfric. 

— Mi az, Edgar? — kérdezte. 

— Itt vannak a vikingek! — kiáltotta Edgar. Ismét meghúzta a kötelet. Még 
sosem próbált megszólaltatni egy templomi harangot, és megdöbbentette a 
súlya. 

— Ó, ne! — kiáltotta Ulfric apát, akinek pöffeszkedése átváltott rémületbe. 
— Isten irgalmazzon nekünk! 


— Biztos vagy benne, Edgar? — kérdezte Maerwynn. 

— Láttam őket a parton! 

Maerwynn az ajtóhoz futott és kinézett. Fehér arccal tért vissza. 

— Igaz — mondta. 

— Fusson, ki merre lát! — rikoltotta Ulfric. 

— Várjunk! — mondta Maerwynn. — Edgar, húzzad csak! Többször meg 
kell húzni, hogy szóljon, és ne engedd el a kötelet. Még van néhány 
percünk, mielőtt ideérnek. Szedjetek össze mindent, mielőtt elfuttok: 
elsőnek a szentek ereklyéit, azután a drágaköves ékességeket meg a 
könyveket, és azután futás az erdőbe! 

Edgar a kötélbe kapaszkodott, és hagyta, hogy az felrántsa a padlóról. 
Egy perc múlva megkondult a hatalmas harang. 

Ulfric felkapott egy ezüstkeresztet, és kirohant, társai követték, némelyek 
fejvesztett kiáltozással, mások higgadtan, az összeszedett értéktárgyakkal. 

A harang himbálózni kezdett, és most már kitartóan kongott. Edgar a 
saját súlyát felhasználva eszeveszetten húzta a kötelet. Mindenkivel tudatni 
akarta, hogy ez nemcsak a szerzetesek ébresztésére szolgál, de riasztja az 
egész várost. 

Egy perc múlva bizonyosra vehette, hogy teljesítette a feladatát. 
Elengedte a kötelet, és kirontott a templomból. 

Égő zsúp erős szaga csiklandozta az orrát: a lángok ijesztő gyorsasággal 
harapóztak el az erős délnyugati szélben. Közben világosabb lett. A 
városban az emberek kirohantak házaikból, csecsemőket, gyermekeket 
ölelve magukhoz, meg minden mást, ami értékük volt, szerszámokat, 
tyúkokat, pénzeszacskókat. A leggyorsabbak már a földeken át nyargaltak 
az erdő felé. 

Lesznek, akik megmenekülnek, gondolta Edgar, hála annak a harangnak. 

A sokasággal szemben, barátokat-szomszédokat kerülgetve igyekezett 
Sunni házához. Látta a péket, aki korán kelhetett a sütéshez; most a hátán 
egy zsák liszttel futott ki a házból. A Tengerész nevű sörházban csend volt, 
a bentieknek még a riasztás után 15 nehezükre esett tápászkodni. Wyn, az 
ékszerész a hátára szíjazott ládával lovon menekült; a rémült állat 
belegázolt a tömegbe, miközben gazdája görcsösen kapaszkodott a 
nyakába. Egy Griff nevű rabszolga egy öregasszonyt cipelt, aki a gazdája 
volt. Edgar minden szembejövőt megnézett, mert hátha Sunni 15 köztük van, 
de nem látta az asszonyt. 

Ekkor találkozott a vikingekkel. 


Az előőrs tucatnyi nagydarab férfiból és két ijesztő külsejű nőből állt: 
mindegyik  bőrmellényt viselt, és  lándzsákkal-bárdokkal voltak 
felfegyverkezve. Sisak nem volt rajtuk, és Edgar a félelemtől öklendezve 
állapította meg, hogy azért nincs, mert szükségtelennek tartják ezt a 
védelmet az ügyetlen városiakkal szemben. Néhányan máris vitték a 
zsákmányt: mutogatásra és nem harcra szánt, ékköves markolatú kardot, 
pénzeserszényt, aranyozott bronzveretekkel díszített, értékes nyerget. 
Egyikük egy fehér lovat vezetett, Edgar felismerte benne az egyik 
heringhalászhajó gazdájának hátasát, egy másik egy lányt cipelt a vállán, 
hála istennek, nem Sunnit! 

Hátrálni kezdett, ám a vikingek egyre jöttek, és ő nem menekülhetett, 
mert meg kellett találnia Sunnit. 

Néhány bátor városi ellenállt. Háttal voltak Edgarnak, így nem tudta, kik 
azok. Egynél íj és nyíl volt, másoknál fejsze vagy tőr. Edgar néhány 
szívverésnyi ideig csak bámult, megbénította az emberi húsba hasító éles 
pengék látványa, a sebesültek állati üvöltése, az égő város szaga. Mostanáig 
kötekedő fiúk vagy részeg férfiak ökölharca volt minden tapasztalata az 
erőszakról. Ez más volt: kifröccsenő vér, kifordult belek, a fájdalom és a 
félelem sikolya. Megdermedt a látványtól. 

Combe halászai és kereskedői nem vehették föl a versenyt a támadókkal, 
akik az erőszakból éltek. Pillanatok alatt levágták a helyieket, és már 
gázoltak 15 tovább egyre nagyobb számban. 

Edgar összeszedte magát, és beugrott egy ház mögé. El kellett 
menekülnie a vikingektől, de annyira nem ijedt meg, hogy elfeledkezzen 
Sunniról. 

A támadók a főutcán nyomultak előre, üldözve Combe lakosait, akik 
ugyanezen az úton menekültek, de a házak mögé egyetlen viking sem tette 
be a lábát. Minden házhoz tartozott körülbelül fél hektár föld: sokaknak 
voltak gyümölcsfáik, veteményesük, a gazdagabbaknak tyúk— vagy 
disznóóljuk. Edgar egyik hátsó udvarról surrant a másikra, amíg el nem érte 
Sunni házát. 

Sunni és Cyneric ugyanolyan házban lakott, mint minden combe-i, de az 
övékéhez tartozott egy vályogfalú fészer is, a tejház, amelynek tégláiba 
homokot és kavicsot kevertek, a tetejét pedig vékony kőlapokkal fedték le, 
hogy a helyiség hűvös maradjon. A tejház mellett volt egy kis mező, ahol a 
tehenek legeltek. 

Edgar feltépte az ajtót, és berontott. 


A padlón ott feküdt mozdulatlanul Cyneric, egy alacsony, testes, fekete 
hajú ember. Körülötte a nádat átáztatta a vér. A nyaka és a válla között 
tátongó seb már nem vérzett, és Edgar bizonyosra vette, hogy meghalt. 

Brindle, Sunni barna-fehér foltos kutyája a sarokban állva reszketett és 
lihegett, ahogy akkor szokták a kutyák, ha megrémülnek. 

De hol van az asszony? 

A házból ajtó vezetett a fészerbe. Az ajtó nyitva állt, és amikor Edgar 
odaindult, hallotta, hogy Sunni felkiált. 

Átlépett a fészerbe, és meglátta egy szálas, szőke viking hátát. 
Valamilyen dulakodás folyt, mert egy sajtár tej kiömlött a kőpadlóra, a 
hosszú jászlat pedig, amelyből a tehenek szénáztak, fellökték. 

Egy töredék pillanattal később Edgar látta, hogy a viking ellenfele Sunnt. 
Naptól barna arca elsötétült a dühtől, tátott szájából kivillant fehér foga, 
fekete haja lobogott. A vikingnél fejsze volt, de nem használta. A másik 
kezével igyekezett leteperni a hosszú konyhakéssel hadonászó Sunnit, akit 
inkább el akart fogni, semmint megölni, mert egy egészséges, fiatal nő 
értékes rabszolga. 

Egyikük sem vette észre Edgatrt. 

Mielőtt Edgar megmozdulhatott volna, Sunni eltalálta a vikinget a 
konyhakéssel. A felhasított arcból kilövellt a vér, a viking elbődült a 
fájdalomtól, bőszülten eldobta a fejszét, megragadta az asszony vállát, és a 
földhöz teremtette. Sunni nagyot esett, beleütötte a fejét a kőküszöbbe. 
Csúnya hangja volt. Edgar rémülten látta, hogy az asszony elvesztette az 
eszméletét. A viking fél térdre ereszkedett, és előhúzott a mellénye alól egy 
hosszú bőrszíjat, hogy megkötözze Sunnit. 

Amikor kissé elfordította a fejét, észrevette Edgart. 

Riadtan kapott elejtett fegyvere után, de elkésett. Edgar egy pillanattal 
előbb kapta föl a fejszét, semhogy a viking rátehette volna a kezét. Nagyon 
hasonlított arra a baltára, amellyel Edgar a fákat vágta ki. Megmarkolta a 
nyelét, miközben elméje valamely homályos rekeszében elraktározta, 
milyen gyönyörűen ki van egyensúlyozva a nyél és a fej, hátraszökkent, 
hogy a tápászkodó viking ne érhesse el. 

Edgar hatalmas lendülettel meglóbálta a fejszét. 

A háta mögül emelte a feje fölé, és tökéletes ívet rajzolva, gyorsan, 
keményen és pontosan lecsapott. Az éles fejsze pontosan a rabló feje búbját 
találta el. Kettéhasította a hajat, a bőrt és a csontot, kiloccsantotta az 
agyvelőt. 


Edgar rémületére a viking nem esett össze azonnal, hanem mintha azon 
igyekezett volna, hogy talpon maradjon; azután mégis elszállt belőle a 
lélek, ahogy kialszik a gyertyaláng, és összecsuklott. 

Edgar eldobta a fejszét, és letérdelt Sunni mellé. Az asszony meredten 
bámult. A fiú a nevét suttogta. 

— Beszélj hozzám — kérte. Megfogta a kezét, fölemelte a karját. Ernyedt 
volt. Edgar szájon csókolta, és rádöbbent, hogy nem lélegzik. Kereste Sunni 
szívverését puha mellének íve alatt, amelyet imádott. Ott 15 hagyta a kezét, 
kétségbeesetten remélve, hogy kitapinthatja az élet jelét, és elsírta magát, 
mert semmit sem érzett. Sunni elment, soha nem fog verni a szíve. 

Egy hosszú pillanatig hitetlenül meredt rá, azután végtelen 
gyengédséggel megérintette a szemhéját — szelíden, mintha félne, hogy 
fájdalmat okoz neki -—, és lezárta a szemét. 

Addig hajolt előre, amíg a feje megpihent Sunni mellén. Könnyei 
átáztatták a barna, háziszőttes ruhát. 

Egy pillanattal később iszonyú düh töltötte el az ember ellen, aki elvette 
Sunni életét. Talpra ugrott, megragadta a fejszét, és csapkodni kezdte a 
viking halott arcát, szétzúzta a homlokát, kivágta a szemét, darabokra törte 
az állát. 

Csak pillanatokig tartott a roham, azután rájött, milyen borzalmasan 
hiábavaló, amit csinál. Amikor abbahagyta, ordítást hallott kintről olyan 
nyelven, amely hasonlított az övéhez, mégsem volt egészen ugyanaz. Ez 
hirtelen ráébresztette a veszélyre, amelyben forog. Akár meg 1s halhat! 

Nem érdekel, ha meghalok, gondolta, ám ez a hangulat csak 
másodpercekig tartott. Ha egy másik vikinggel találkozik, az ő fejét is 
ugyanúgy széthasíthatják, mint ezét az emberét a lába előtt. Bármennyire 
megrendítette a gyász, mégis rettegett a lehetőségtől, hogy 
agyoncsaphatják. 

De mit tehet? Félt, hogy megtalálják a fészerben áldozatának holttestével, 
amely bosszűért kiált; de ha kimegy, biztosan elfogják és megölik. Riadtan 
körbejártatta a tekintetét: hova bújjon? Pillantása megállapodott a fából 
eszkábált, kezdetleges jászolon. Felborítva elég nagynak tűnik, hogy 
elrejthesse. 

Lefeküdt a kőpadlóra, és már magára húzta a Jjászolt, amikor eszébe jutott 
valami. Fölemelte annyira, hogy megmarkolhassa a fejszét, és beránthassa 
magához. 


Egy kis fény beszivárgott a deszkák résein. Edgar csöndesen feküdt és 
fülelt. A fa letompította a hangokat, de így 15 sok ordítozást és sikoltozást 
hallott kintről. Rettegve várakozott: bármelyik pillanatban bejöhet egy 
viking, aki elég kíváncsi ahhoz, hogy benézzen a jászol alá. Ha ez 
megtörténik, azonnal megpróbálja megölni a vikinget a fejszével, habár 
komoly hátrányban lesz, mert ő a földön fekszik, miközben ellenfele fölötte 
állt. 

Egy kutya vinnyogását hallotta, és rájött, hogy Brindle-nek ott kell állnia 
a felfordult jászol mellett. 

— Menj innen! — sziszegte, ám a hangja csak felbátorította a kutyát, aki 
még hangosabban vinnyogott. 

Edgar káromkodott, azután fölemelte a jászol szélét, és behúzta a kutyát. 
Brindle ledőlt, és elhallgatott. 

Edgar várakozott, hallgatta a mészárlás és a pusztítás szörnyű hangjait. 

Brindle nyalogatni kezdte a viking agyvelejét a fejsze éléről. 


Nem tudta, mennyi ideig maradt ott. Kezdett kimelegedni, és sejtette, hogy 
a nap már magasan Jár. Végül a kinti lárma halkulni kezdett, ám Edgar nem 
tudhatta biztosan, hogy a vikingek elmentek-e. Valahányszor fontolóra 
vette, hogy kinéz, mindig úgy döntött, hogy egyelőre nem kockáztatja az 
életét. A gondolatai ismét Sunni felé fordultak, és ismét elsírta magát. 

Brindle szundikált mellette, bár időnként nyöszörgött és reszketett 
álmában. Edgar azon tűnődött, hogy szoktak-e a kutyák rosszat álmodni. 

Neki néha voltak rémálmai: egy süllyedő hajón volt, vagy nem tudott 
elugrani a dőlő tölgyfa elől, vagy erdőtűzből kellett menekülnie. Amikor 
egy ilyen álomból fölébredt, olyan hatalmas megkönnyebbülést érzett, hogy 
legszívesebben elsírta volna magát. Most mindegyre azt gondolta, hogy a 
viking támadás talán egy rémálom, amelyből bármelyik pillanatban 
felébredhet, és életben találja Sunnit. De nem ébredt föl. 

Végül hangokat hallott, angolul beszéltek. Mégis habozott. A beszélők 
zaklatottak voltak, de nem vesztették el a fejüket; szomorúak voltak, de 
nem az életüket féltették. Ezek szerint a vikingek elmentek, okoskodott 
Edgar. 

Hány barátját hurcolhatták el rabszolgának? Hány szomszédjukat 
gyilkolták le? Van még családja? 


Brindle reménykedő hangokat hallatott, és igyekezett fölállni, ami nem 
ment könnyen a szűk helyen, de az állat úgy érezte, hogy most már lehet 
mozogni. 

Edgar fölemelte a jászolt, Brindle azonnal otthagyta. Edgar, kezében a 
viking fejszével, kigurult a búvóhelyéről, majd visszaeresztette a jászolt a 
padlóra. Föltápászkodott, tagjai sajogtak a hosszas kuporgás után. Az övébe 
akasztotta a fejszét. 

Azután kilesett a tejház ajtaján. 

A város eltűnt. 

Egy pillanatig csak bámult. Hogy tűnhetett el Combe? Bár természetesen 
tudta. Szinte minden házat porig égettek. Néhány még füstölt. Az, amit 
kőből raktak, itt-ott állva maradt, de nem ismerte fel őket azonnal. A 
monostornak két köőépülete volt: a templom és egy emeletes ház, 
földszintjén a refektóriummal, ". az emeleten a hálóteremmel. Volt még két 
másik kőtemplom. Tovább tartott felismerni az ékszerész Wyn házát, akinek 
köőfalakkal kellett védekeznie a tolvajok miatt. 

Cyneric tehenei életben maradtak, és most rémülten összebújtak a 
bekerített legelő közepén. A tehén értéknek számított, de Edgar úgy 
okoskodott, hogy túlságosan nagy és izgága egy hajóúthoz. A vikingek, 
mint minden tolvaj, jobban szerették a készpénzt, vagy az olyan drága és 
apró tárgyakat, mint az ékszerek. 

A városlakók kábultan álltak a romok között, és csak egytagú szavakban 
adtak hangot gyászuknak, rémületüknek, zavarodottságuknak. 

Ugyanazok a vízi járművek horgonyoztak az öbölben, a viking hajók 
azonban eltüntek. 

Edgar végül megengedte magának, hogy ránézzen a fészerben heverő 
holtakra. A viking szinte nem is volt ember. Edgar furcsán érezte magát a 
gondolattól, hogy ezt ő tette. Alig bírta elhinni. 

Sunni meglepően békésnek tünt. Nem volt látható nyoma a fejsérülésnek, 
amely megölte. A szeme félig nyitva volt, Edgar ismét lezárta. Letérdelt, és 
ismét a szívverését vizsgálta volna, bár tudta, hogy ez ostobaság. Az 
asszony teste már kihült. 

Mit tegyen? Talán segíthet neki, hogy a lelke a mennybe jusson. A 
monostor még állt. Elviszi Sunnit a szerzetesek templomába. 

Magához ölelte. Felemelni már nehezebb volt, mint várta. Az asszony 
karcsú volt, Edgar erős, ám az élettelen test kibillentette az egyensúlyából. 
Erőlködnie kellett, hogy kiegyenesedhessen, és keményebben kellett 


szorítania Sunnit, mint szerette volna, a tudattól pedig, hogy az asszonynak 
már úgysem fájhat a durva ölelés, ismét elsírta magát. 

Keresztülvágott a házon, el Cyneric hullája mellett, kilépett az ajtón. 

Brindle követte. 

Mintha délután lett volna, bár ki tudhatta: pernye szállt a levegőben, 
füstölt a parázs, undorítóan bűzlött az égett emberi hús. A túlélők értetlenül 
bámészkodtak, mintha nem tudnák felfogni, ami történt. Újabb emberek 
Jöttek elő az erdőből, néhányan lábasjószágot tereltek. 

Edgar megindult a monostor felé. Sunni súlya kezdte húzni a karját, ő 
azonban valami fonák módon örült ennek a fájdalomnak. Az asszony szeme 
nem akart lecsukódni, és ez valamiért zavarta. Szerette volna, ha Sunni 
olyan lenne, mint aki alszik. 

Nem nagyon figyeltek rá: mindenkit lekötött a saját tragédiája. 
Megérkezett a templomhoz, bement. 

Nem ő volt az egyetlen, akinek ez jutott az eszébe. Végig a hajóban 
holtak feküdtek, mellettük emberek térdeltek vagy álltak. A feldúlt Ulfric 
apát odament Edgarhoz, és ellentmondást nem tűrő hangon megkérdezte: 

— Halott, vagy él? 

— Ő Sungifvu, és halott — felelte Edgar. 

— Holtakat a keleti oldalra — mondta Ulfric, aki túl elfoglalt volt a 
nyájaskodáshoz. — Sebesülteket a hajóba. 

— Imádkoznál a lelkéért? 

— Úgy fogunk bánni vele, mint a többiekkel. 

— Én riadóztattam — tiltakozott Edgar. — Talán megmentettem az életedet. 
Kérlek, imádkozz érte. 

Ulfric válasz nélkül otthagyta. 

Edgar észrevette Maerwynn testvért, aki egy fájdalmában nyöszörgő 
ember lábát kötözte be. Amikor végül fölállt, Edgar odaszólt nekt: 

— Imádkoznál Sunni lelkéért? 

— Igen, természetesen — felelte Maerwynn, és keresztet vetett az asszony 
homlokára. 

— Köszönöm. 

— Egyelőre tedd le a templom keleti oldalán. 

Edgar végigment a hajón, el az oltár mellett. A templom túlsó végében 
húsz-harminc holttest feküdt a földön, gyászoló hozzátartozók között. 
Edgar gyengéden letette Sunnit. Kiegyenesítette a lábát, keresztbe tette a 


mellén a kezét, ujjaival megfésülte a haját. Szeretett volna pap lenni, hogy 
beimádkozhassa az égbe az asszony lelkét. 

Hosszú ideig térdelt mellette, bámulta a mozdulatlan arcot, igyekezett 
felfogni, hogy az asszony soha többé nem mosolyog vissza rá. 

Gondolatai között végül helyet követeltek maguknak az élők. Vajon 
élnek a szülei? Elhurcolták a fivéreit rabszolgának? Alig néhány órája még 
örökre el akarta hagyni őket. Most pedig szüksége volt rájuk. Nélkülük 
egyedül áll a világban. 

Még egy percet töltött Sunnival, azután kijött a templomból. Brindle 
követte. 

Odakint töprengeni kezdett, merre induljon. Úgy döntött, a házukhoz 
megy, amelynek persze híre-pora sem lesz, de talán ott találja a családot, 
vagy valami útmutatást arra nézve, hogy mi történt velük. 

A leggyorsabb út az öblön át vezetett. Gyalogolt a tenger felé, és 
reménykedett, hogy megtalálja a parton a hajóját. A házaktól valamivel 
távolabb kötötte ki, így van rá esély, hogy nem égett le. 

Mielőtt elérte volna a tengert, találkozott az anyjával, aki az erdőből jött 
vissza a városba. Erőteljes, határozott vonásai, céltudatos járása láttán 
Edgar úgy elgyengült a megkönnyebbüléstől, hogy csaknem összeesett. Egy 
bronzfazekat cipelt, talán ennyit tudott kimenteni a házból. Az arca 
megviselt volt a gyásztól, de a száját komor elszántsággal szorította össze. 

Amikor meglátta Edgart, felragyogott. A nyakába borult, és arcát a fiú 
melléhez szorítva zokogta: 

— Fiam, ó, Eddie, hála istennek! 

Edgar csukott szemmel átölelte. Még sose volt ennyire hálás az anyja 
létezéséért, mint most. 

Amikor felnyitotta a szemét, meglátta Ermant, aki sötét volt, mint az 
anyjuk, de inkább csökönyös, mint határozott, és a szőke, szeplős 
Eadbaldot. Ám az apjukat hiába kereste. 

— Papa hol van? — kérdezte. 

— Azt mondta, fussunk — felelte Erman. — Ő hátramaradt, hogy 
megmentse a műhelyt. 

Edgar legszívesebben azt kérdezte volna: Ji pedig otthagytátok? 

De nem volt idő a vádaskodásra — és mellesleg ő is eljött. 

Mama elengedte. 

— Visszamegyünk a házhoz — mondta. — Ahhoz, ami maradt belőle. 


Elindultak a parton. Mama sietett, minél előbb tudni akarta az igazságot, 
legyen az Jó vagy rossz. 

— De gyorsan leléptél, öcsém. Miért nem keltettél fel minket? — kérdezte 
vádló hangon Erman. 

— Felkeltettelek én — válaszolta Edgar. — Én húztam meg a monostor 
harangját. 

— Az nem te voltál. 

Ermanre vall, hogy még ilyenkor 15 veszekedni akar. Edgar elfordította a 
tekintetét, és nem szólt. Nem érdekelte, mit gondol Erman. 

Amikor kiértek a partra, Edgar látta, hogy a csónakja eltűnt. 
Természetesen a vikingek vitték el. Van szemük a jó hajóhoz. Ráadásul 
könnyű volt szállítani: egyszerűen odakötötték az egyik hajójuk tatjához, és 
elvontatták. 

Ez komoly veszteség volt, mégsem érzett fájdalmat. Mi ez Sunni 
halálához képest? 

A parton eljöttek egy asszony holtteste mellett. Volt egy fia, egykorú 
Edgarral. Talán azért ölték meg a vikingek, mert meg akarta akadályozni, 
hogy a fiát elhurcolják rabszolgának? 

Pár méterre újabb holttestre bukkantak. Aztán még egyre. Edgar 
megnézte az összes arcot. Barátok és szomszédok voltak, de papa nem volt 
köztük. Óvatosan reménykedni kezdett, hogy életben maradhatott. 

Megérkeztek az otthonukhoz. Csak a tűzhely maradt meg belőle a vas 
háromlábbal. 

Papa teste ott hevert a rom egyik oldalán. Mama feljajdult a gyásztól és 
az iszonyattól, aztán térdre esett. Edgar mellé térdelt, és átkarolta reszkető 
vállát. 

Papa jobb karját vállból levágták, alighanem fejszével, és ettől 
vérezhetett el. Edgar arra az erőre és ügyességre gondolt, amely abban a 
karban rejtőzött, és dühös könnyeket sírt a veszteség és a pocsékolás miatt. 

Hallotta, amint EFadbald azt mondja: 

— Nézd csak a műhelyt. 

Edgar felállt, megtörölte a szemét. Először nem volt biztos benne, hogy 
mit lát, ezért Ismét megtörölgette a szemét. 

A műhely égett. Hamuvá lett a félkész hajó és a farakás a kátránnyal és a 
kötéllel együtt. Csak a fenőkő maradt meg, amelyet arra használtak, hogy 
kiélesítsék a szerszámaikat. Edgar elszenesedett csontokat látott a hamuban, 


amelyek túl kicsik voltak embernek. Szegény öreg Grendel itt égett halálra 
a láncon. 

A család minden vagyona ebben a műhelyben volt. 

Edgar rádöbbent, hogy nem csupán a műhelyt veszítették el, de a 
megélhetésüket 15. Még ha egy vevő hajlandó is lenne csónakot rendelni 
három inastól, akkor sem volt fájuk, amiből megépítsék, sem eszközük, 
hogy a fát formálják, és pénzük sem, amiből mindent megvásárolhattak 
volna, amire szükségük van. 

Mama erszényében lehet pár ezüstpenny, de a családnak sosem volt túl 
sok megtakarított pénze, és papa minden fölöslegből fát vett. Szívesen 
mondogatta, hogy a jó fa többet ért az ezüstnél, mert nehezebb ellopni. 

— Semmink sem maradt, és nincs miből megélni — mondta. — Mi az 
ördöghöz kezdünk most? 


2. fejezet 
997. június 19. szombat 


Wynostan, Shiring püspöke megfékezte lovát egy domb tetején, és letekintett 
Combe-re. Nem sok maradt a városból: a nyári nap szürke pusztaságra 
sütött. 

— Rosszabb, mint vártam — mondta. Egyetlen jel adott okot a reményre: 
néhány hajó és csónak épen maradt a kikötőben. 

Testvére, Wigelm, odaléptetett mellé, és azt mondta: 

— Minden vikinget elevenen kéne megsütni. — Thán volt, a földbirtokos 
elit tagja. Öt évvel volt fiatalabb a harmincesztendős Wynstannél, és 
könnyen dühbe gurult. 

Ám ez alkalommal Wynstan is egyetértett vele. 

— Lassú tűzön — mondta. 

Idősebb féltestvérük meghallotta, miről beszélnek. Mivel az volt a 
szokás, hogy a testvérek nevének hasonlóan kellett hangzania, a 
legidősebbet, aki negyvenéves volt, Wilwulfnak hívták, bár csak Wilfnek 
szólították. Ő volt Shiring elöljárója, Nyugat-Anglia azon részének 
vezetője, amelyhez Combe 15 tartozott. 

— Még sose láttatok várost egy viking portya után — mondta. — Hát ilyen. 

Belovagoltak az elpusztult városba, kis csapat fegyveres követte őket. 
Wynostan tudta, hogy impozáns látványt nyújtanak: három szép szál ember, 
drága ruhában, jó lovakon. Wilf térdig érő, kék tunikát viselt bőrcsizmával; 
Wigelm ugyanazt, csak vörösben. Wynstan papi mivoltához illően bokáig 
érő, fekete köntöst hordott, bár nagyon finom szövésüt, és hozzá bőrszíjon 
egy nagy ezüstkeresztet. A testvérek dús, szőke bajuszt növesztettek, 
szakállukat azonban borotválták a gazdag angolok divatja szerint. Wilfnek 
és Wigelmnek sűrű, szőke haja volt; Wynstan feje tetejét kiborotválták, 
ahogy az papoknál szokás. Módos és fontos embernek tüntek, merthogy 
azok 1s voltak. 

A városlakók vigasztalanul tébláboltak a romok között, szánalmas 
kupacokba gyűjtötték a hamuból kiásott holmijukat: elgörbült vas 
főzőeszközöket, tűztől megfeketedett csontfésüket, repedt fazekakat, 
tönkrement szerszámokat. Csirkék csipegettek, disznók turkáltak, valami 


ehetőt kerestek. A kialudt tüznek olyan undorító szaga volt, hogy Wynstan 
óvakodott mély lélegzetet venni. 

A fivérek közeledésére a városiak felnéztek, és az arcukon felragyogott a 
remény. Látásból sokan ismerték őket, de akik nem, azok is láthatták a 
külsejükből, hogy nagyurak. Néhányan köszöntek nekik, mások éljeneztek 
és tapsoltak. Mindenki otthagyta, amit csinált, és követték az érkezőket. Az 
arcokra rá volt írva, hogy megmentőtket látják a hatalmasságokban. 

A testvérek megfékezték lovaikat a téren a templom és a monostor 
között. Fiúk vetélkedtek, ki tartsa a kantárt, amíg az uraságok leszállnak. 
Ulfric apát odajött, hogy üdvözölje őket. Fehér haja fekete foltos lett a 
koromtól. 

— Nagyuraim, a városnak roppant szüksége van a segítségetekre — 
mondta. — A nép... 

— Várj! — szakította félbe Wynstan messzire elhallatszó hangon. Fivérei 
nem csodálkoztak, mert Wynstan előre tájékoztatta őket szándékáról. 

A városiak elhallgattak. 

Wynstan kiakasztotta a nyakából az ezüstkeresztet, a magasba emelte, és 
lassú, ünnepélyes léptekkel elindult a templom felé. 

Testvérei utánamentek. A sokaság követte őket. 

A püspök belépett a templomba, és lassan végigment a padsorok között. 
Észrevette a padlón fekvő sebesülteket, de rájuk se nézett. Akik képesek 
voltak rá, meghajoltak vagy letérdeltek a keresztet felmutató püspök előtt. 
Wynstan még több testet látott a templom túlsó végében, de azok már 
halottak voltak. 

Az oltárnál leborult, mozdulatlanul feküdt a földpadlón, és magasba 
emelte a keresztet. 

Így maradt egy hosszú percig, miközben az emberek némán figyelték. 
Azután feltérdelt. Esdeklő mozdulattal tárta szét a karjait, és azt kiáltotta: 

— Mit tettünk? 

Az emberek egyszerre sóhajtottak fel. 

— Milyen bűnt követtünk el? — zengte Wynstan. — Mivel érdemeltük ki 
ezt? Nyerhetünk-e bocsánatot? 

Ugyanilyen stílusban folytatta. Félig ima volt, félig szentbeszéd. El 
kellett magyaráznia a népnek, miként lehet Isten akarata az, ami történt. Az 
embereknek úgy kell látniuk a viking portyát, mint büntetést a bűneikért. 

Azonban Itt gyakorlati munka várt rájuk, és ez csak a bevezető szertartás 
volt, így hát rövidre fogta. 


GAEL E 


megfogadjuk, hogy újult erővel iparkodunk jámbor, alázatos, istenfélő 
keresztények lenni a Mi Urunk, Jézus Krisztus nevében. Ámen. 

Fölállt és megfordult, megmutatva könnyes arcát a tömegnek. A keresztet 
visszaakasztotta a nyakába. 

— És most Isten szeme előtt felszólítom testvéremet, Wilwulf elöljárót, 
hogy üljön törvényt. 

Wynstan és Wilf kivonult a templomból, nyomukban Wigelmmel és 
Ulfrickal. A városiak utánuk özönlöttek. 

Wilf körülnézett. 

— Ez lesz törvénylátó helyem. 

— Jól vagyon, nagyuram — mondta Ulfric. Ujjaival csettintett az egyik 
szerzetesnek. — Hozd a nagy széket. — Ismét Wilfhez fordult. — Szükséged 
van tintára és pergamenre, elöljáró úr? 

Wilf tudott olvasni, de írni nem. Wynstan mindkettőben járatos volt, mint 
a legtöbb magas rangú klerikus. Wigelm analfabéta volt. 

— Kétlem, hogy bármit le kellene írnunk — mondta Wilf. 

Wynstanhez odaosont egy harminc körüli, magas nő, aki szakadt, vörös 
ruhát viselt. Csinos volt még hamutól mocskos arccal 15. Félig suttogott, de 
így 15 kihallatszott a hangjából a kétségbeesés. 

— Könyörgök, püspök uram, segítened kell — mondta. 

— Ne beszélj hozzám, ostoba némber! — mondta Wynstan. 

Ismerte a nőt. Meagenswith, közhasználatú nevén Mags, egy nagy 
házban lakott tíz-tizenkét lánnyal — részben rabszolgákkal, részben 
önkéntesekkel —, akik pénzért háltak férfiakkal. Wynstan rá se nézett, úgy 
válaszolt neki: 

— Ne akarj az első combe-i lenni, akivel együttérzek — mondta halkan, 
türelmetlenül. 

— De hát a vikingek az összes lányt elvitték a pénzemmel együtt! 

Akkor most már mindnyájan rabszolgák, gondolta Wynstan. 

— Később megbeszéljük — mormolta. Aztán fölemelte a hangját, hogy a 
közelebb állók is hallják. — Távozz tőlem, tisztátalan parázna! 

Mags elkotródott. 

Két szerzetes kihozott egy tölgyfából faragott, súlyos széket. Letették a 
tér közepére. Wolf leült, Wigelm a baljára állt, Wynstan a jobbjára. 

Miközben a városlakók gyülekeztek, a testvérek halk, aggodalmas 
tanácskozást tartottak. Mindhármuknak származott bevételük Combe-ből, 


amely Shiring után a második legfontosabb város volt a kerületben. Minden 
ház bért fizetett Wigelmnek, aki ezt a jövedelmet megosztotta Wilffel. 
Továbbá az emberek tizedet fizettek az egyháznak, amelyből Wynstan 
püspök kapta meg a részét. Wilf kiviteli és behozatali vámot szedett 
mindazon áruk után, amelyek megfordultak a kikötőben. Wynstannek a 
monostorból 1s volt jövedelme. Wigelm adta el az erdőből származó fát. Két 
nappal ezelőtt a gazdagság mindeme forrásai kiszáradtak. 

— Hosszú idő telik el, mire itt bárki 15 képes lesz fizetni — állapította meg 
komoran Wynstan. Kénytelen lesz mérsékelni a kiadásait. Shiring nem volt 
gazdag egyházközség. Ha ő lenne Canterbury érseke, bezzeg nem kellene 
aggódnia: Dél-Angliában ő rendelkezne az egyház minden vagyonával. De 
mivel csak shiringi püspök, a lehetőségei korlátozottak. Mit építhetne le? 
Utálta, ha meg kellett vonnia magától valamilyen örömet. 

— Mindnek van pénze — szólt gúnyosan Wigelm. — Megtalálhatod, ha 
felvágod a hasukat. 

Wilf a fejét rázta. 

— Ne légy ostoba. — Ezt gyakran mondta Wigelmnek. — A többség 
mindenét elveszítette — folytatta. — Nincs élelmük, sem pénzük, hogy 
vásárolhassanak, sem eszközeik, hogy pénzt szerezhessenek. Télen makkot 
fognak szedni, hogy levest főzzenek. Azok, akik túlélték a vikingeket, 
elgyengülnek az éhségtől. A gyerekek megbetegednek és meghalnak; az 
öregek elesnek és csontjuk törik; a fiatalok és erősek elmennek. 

Wigelm nyűgösködött. 

— Akkor mit tegyünk? 

— Bölcsen tesszük, ha csökkentjük követeléseinket. 

— Nem hagyhatjuk, hogy ne fizessenek! 

— Te bolond, a halott ember nem fizet. Ha néhány túlélő újrakezdheti a 
halászatot, a kézművességet és a kereskedést, akkor jövő tavasztól talán 
ismét adózhatnak. 

Wynstan helyeselt. Wigelm nem, de nem szólalt meg többé: Wilf volt az 
idősebb és a rangosabb. 

Amikor mindenki ott volt, megszólalt Wilf: 

— Nos, Ulfric apát, mondd el nekünk, mi történt. 

Az elöljáró megkezdte a törvénylátást. 

— A vikingek két napja érkeztek hajnalhasadáskor, amikor még mindenki 
aludt — mondta Ulfric. 

— Miért nem harcoltatok velük, gyávák? — kérdezte Wigelm. 


Wilf leintette. 

— Egyszerre csak egy beszéljen — mondta. Ulfrichoz fordult. — 
Emlékezetem szerint ez az első alkalom, amikor a vikingek megtámadták 
Combe-t, Ulfric. Tudod, hogy ez a csapat honnan jött? 

— Nem, nagyuram. Hacsak valami halász nem látta a hajóhadukat. 

— Sose láttuk őket, nagyuram — szólalt meg egy testes, őszülő szakállú 
ember. 

— Ez Maccus — mondta Wigelm, aki a testvéreinél jobban ismerte a 
városiakat. — Övé a legnagyobb halászhajó a helységben. 

Maccus folytatta: 

— Úgy hisszük, a vikingek a Csatorna túlpartján, Normandiában 
horgonyoznak. Azt mondják, ott szerzik be az ellátmányt, azután átjönnek a 
vízen rabolni, majd a zsákmányt eladják a normannoknak, Isten taszítsa 
pokolra a lelküket! 

— Ez hihető, de nem sokra megyünk vele — mondta Wilf. — Normandiának 
hosszú a partvidéke. Felteszem, Cherbourg a legközelebbi kikötő. 

— Úgy van — felelte Maccus. — Azt hallottam, egy hosszú félszigeten van, 
amely belenyúlik a Csatornába. Jómagam nem Jártam ott. 

— Én sem — mondta Wilf. — Járt valaki ott Combe-ből? 

-— A régi napokban talán — felelte Maccus. — Mostanában nem 
kockáztatjuk meg, hogy olyan messzire menjünk. Inkább kerülni kívánjuk a 
vikingeket, semmint találkozzunk velük. 

Wigelmnek nem volt türelme az ilyesfajta beszélgetéshez. 

— Össze kell gyűjtenünk egy hajóhadat, hogy elvitorlázzunk Cherbourg- 
ba, és felégessük úgy, ahogy ők égették föl Combe-t! — mondta. Néhány 
fiatalabb férfi a tömegből helyeslően ordított. 

— Aki meg akarja támadni a normannokat, semmit sem tud róluk — 
válaszolta Wilf. — Ne feledjétek, hogy a vikingektől származnak. Lehet, 
hogy civilizáltak, de ugyanolyan kemények, mint ők. Mit gondolsz, miért 
minket támadtak meg a vikingek, és nem a normannokat? 

Wigelm összement. 

— Bár többet tudnék Cherbourg-ról — mondta Wilf. 

— Én egyszer jártam ott! — szólalt meg egy fiatalember a tömegben. 

Wynstan érdeklődve nézett rá. 

— Ki vagy? 

— Edgar, a hajóépítő fia, püspök uram. 


Wynstan megszemlélte a legényt. Középtermetű volt, de izmos, mint a 
hajóépítők. Világosbarna haja volt és pelyhedző szakálla. Udvariasan, de 
bátran beszélt, nyilvánvalóan nem tjesztette meg azoknak az embereknek a 
rangja, akikhez szólt. 

— Hogy kerültél Cherbourg-ba? — kérdezte Wynstan. 

— Az apám vitt el. Egy hajót szállított le, amelyet mi építettünk. De az öt 
éve volt. A hely változhatott azóta. 

— Bármilyen információ jobb, mint a semmilyen — mondta Wilf. — Mire 
emlékszel? 

— Van ott egy Jó nagy kikötő, sok hajó és csónak fér el benne. Akkor 
Hubert gróf uralkodott — nyilván még most 15. Nem volt öreg. 

— Még valami? 

— Emlékszem a gróf lányára, Ragnára. Vörös haja volt. 

— Egy fiú emlékszik az ilyesmire — jegyezte meg Wilf. 

Mindenki nevetett, Edgar pedig elvörösödött. 

Fölemelte a hangját, hogy túlkiáltsa a nevetést. 

— És van ott egy kőtorony! 

— Mit mondtam? — kérdezte Wilf az öccsétől. — Nem olyan könnyű 
megtámadni egy várost, ahol kőből van az erődítés. 

— Javasolhatok valamit? — kérdezte Wynstan. 

— Hát persze — válaszolta a fivére. 

— Nem barátkozhatnánk össze Hubert gróffal? Talán meg lehetne győzni, 
hogy a keresztény normannoknak és a keresztény angoloknak össze kellene 
fogni a gyilkos Ódin-imádó vikingek ellen. — Wynstan tudta, hogy az 
Észak— és Kelet-Angliában letelepedett vikingek általában áttértek a 
kereszténységre, de a tengeri rablók ragaszkodtak pogány isteneikhez. — 
Wilf, te ugyancsak meggyőző tudsz lenni, ha akarsz valamit — mondta 
vigyorogva. Igazat beszélt: Wilfnek volt varázsa. 

— Ebben nem vagyok biztos — felelte a magas rangú férfi, az ealdorman,: 
a földesúr. 

— Tudom, mire gondolsz — vágta rá Wynstan. Halkabban folytatta, mert 
ez olyan téma volt, amit a városlakók úgysem értettek. — Arra gondolsz, mit 
szól majd hozzá Ethelred király. A diplomácia uralkodói előjog. 

— Pontosan. 

— Ezt bízd csak rám. Én majd elintézem a királlyal. 

— Valamit tennem kell, mielőtt ezek a vikingek elpusztítják a 
tartományomat — mondta Wilf. — És ez az első gyakorlatias javaslat, amit 


hallottam. 

Az emberek mozgolódtak és dörmögtek. Wynstan érezte, hogy 
túlságosan elméleti kérdésnek találják a barátkozást a normannokkal. Nekik 
ma volt szükségük segítségre, és abban reménykedtek, hogy a három 
testvértől megkapják. A nemesség kötelessége, hogy megvédje a népet — ez 
igazolta rangjukat és gazdagságukat —, és a fivérek nem tudtak vigyázni 
Combe-re. Ezt helyre kell hozniuk valamiként. 

Wilf egyetértett. 

— Térjünk vissza a gyakorlati ügyekre — mondta. — Ulfric apát, hogy áll az 
emberek élelmezése? 

— A monostor raktáraiból látjuk el őket, mert azt nem fosztották ki — 
válaszolta Ulfric. — A vikingek megvetették a szerzetesek halát és babját, 
inkább az aranyat és az ezüstöt lopták el. 

— És hol alszanak ezek az emberek? 

— A templomhajóban, ahol a sebesültek fekszenek. 

— És a halottak? 

— A templom keleti végében. 

— Megengeded, Wilf? — kérdezte Wynstan. 

Az ealdorman bólintott. 

— Köszönöm. — Wynstan fölemelte a hangját, hogy mindenki hallhassa. — 
Ma, napnyugta előtt nyilvános istentiszteletet tartok valamennyi halott 
lelkéért, és engedélyezem a közös sírt. Ebben a meleg időben fennáll a 
veszély, hogy a temetetlen holtak járványt okoznak. Holnap estére minden 
holtat adjanak át a földnek. 

— Nagyon Jó, püspök uram — helyeselt Ulfric. 

Wilf végignézett a tömegen, és elkomorodott. 

— Itt úgy ezren vannak. A város lakosságának legalább a fele életben 
maradt. Hogy sikerült ilyen sok embernek elmenekülnie a vikingek elől? 

— Egy korán kelő fiú meglátta őket — válaszolt Ulfric. — A monostorhoz 
futott, hogy figyelmeztessen minket, és meghúzta a harangot. 

— Derék dolog -— helyeselt Wilf. — Melyik fiú? 

— Edgar, aki épp az imént szólt Cherbourg-ról. A hajóépítő mester három 
fia közül a legfiatalabb. 

Okos legény, gondolta Wynstan. 

— Helyesen cselekedtél, Edgar. 

— Köszönöm. 

— Mihez kezdesz most? 


Edgar igyekezett bátorságot mutatni, de Wynstan látta rajta, hogy fél a 
jövőtől. 

— Nem tudjuk — válaszolta Edgar. — Az apámat megölték, és elveszítettük 
a szerszámainkat meg a tartalék fáinkat. 

Wigelm türelmetlenül közbevágott: 

— Nem mehetünk bele abba, hogy külön-külön beszéljünk meg minden 
családot! El kell döntenünk, mi történjék az egész várossal. 

Wilf helyeslően bólintott. 

— Az embereknek meg kell próbálniuk helyreállítani a házaikat, még 
mielőtt eljön a tél. Wigelm, te lemondasz a nyári napfordulókor esedékes 
bérleti díjakról. — Az adókat évente négyszer fizették: a nyári napfordulón, 
június — huszonnegyedik napján; Szent  Mihálykor, szeptember 
huszonkilencedik napján; karácsonykor, december huszonötödik napján és 
Gyümölcsoltó Boldogasszony ünnepén, március huszonötödik napján. 

Wynstan az öccsére pillantott. Rosszkedvűnek látszott, de nem szólt. 
Elég ostoba ahhoz, hogy ilyesmin mérgelődjön. Az embereknek nincs 
semmijük, amiből a bérletet kifizethetnék, így Wilf a semmit engedte el. 

— És a Mihály-napiakat is, kérlek, nagyuram! — kiáltotta a tömegből egy 


asszony. 
Wynstan ránézett. — Keménykötésű, — alacsony asszony volt, 
negyvenévesforma. 


— Szent Mihálykor majd meglátjuk, hol tartotok — felelte Wilf óvatosan. 

Az asszony rávágta: 

— Fára van szükségünk a házak újjáépítéséhez, de nem tudjuk kifizetni. 

Wilf odaszólt Wigelmnek: 

— Ő kicsoda? 

— Mildred, a hajóács felesége — felelte Wigelm. — Bajkeverő. 

Wynstannek támadt egy ötlete. 

— Talán megszabadíthatlak tőle, öcsém — mormolta. 

— Lehet, hogy bajkeverő, de igaza van — mondta halkan az ealdorman. — 
Wigelm engedélyezni fogja, hogy ingyen hozhassanak fát. 

— Jól van — válaszolta kelletlenül Wigelm. Fölemelte a hangját, és a 
tömeghez fordult: — Ingyen fát adok, de csak Combe lakóinak, csak 
házépítésre és csak Szent Mihályig! 

Wilf fölállt. 

— Most ennyit tehetünk — mondta. Wigelmhez fordult. — Beszélj ezzel a 
Maccusszal. Tudd meg, elvinne-e engem Cherbourg-ba, és mit kíván 


fizetségül, mennyi időbe telne az út, és így tovább. 

A tömeg elégedetlenül dörmögött. Csalódottak voltak. Ez a hatalom 
hátránya, gondolta Wynstan, az emberek csodára várnak. Sokan 
meglódultak, valamiféle különleges elbánást követelve. A fegyveresek 
elébük álltak, hogy fenntartsák a rendet. 

Wynstan eljött. A templomajtóban ismét beleütközött Magsbe. Az 
asszony úgy döntött, hogy hangnemet változtat, és a kétségbeesés helyett 
hízelgett. 

— Akarod, hogy leszopjalak a templom mögött? — kérdezte. — Mindig azt 
mondtad, hogy jobban csinálom, mint a fiatal lányok. 

— Ne légy bolond -— felelte Wynstan. Egy tengerész vagy halász talán nem 
törődött vele, hogy ki látja, amint leszopják, de egy püspöknek diszkréten 
kell viselkednie. — Térj a tárgyra — mondta. — Mennyire van szükséged? 

— Ezt hogy érted? 

— A lányok pótlására — felelte Wynstan. Szép időket töltött Mags 
házában, és remélte, hogy ezek megismétlődnek. — Mennyi pénzt adjak 
kölcsön? 

Mags hozzászokott, hogy gyorsan alkalmazkodjon a férfiak változó 
hangulataihoz, és máris átment üzletasszonyba. 

— A fiatal és friss rabszolgalányok darabja egy font a bristoli piacon. 

Wynstan bólintott. Innen több nap járásra nagy rabszolgapiac volt 
Bristolban. 

— Ha ma kölcsönadok tíz fontot, vissza tudsz fizetni húszat mához egy 
évre? 

Az asszony szeme felragyogott, de úgy tett, mintha kétkedne. 

— Nem tudom, hogy olyan hamar fellendül-e az üzlet. 

— Mindig lesznek idelátogató tengerészek. A friss lányok több férfit 
vonzanak. A te szakmádra mindig van igény. 

— Adj tizennyolc hónapot. 

— Fizess nekem huszonöt fontot jövő karácsonykor. 

Mags aggodalmasnak látszott, de azért azt felelte: 

— Jól van. 

Wynstan odahívta Cnebbát, egy nagydarab, vassisakos embert, a püspök 
sáfárját. 

— Adj neki tíz fontot — mondta. 

— A láda a monostorban van — mondta Cnebba az asszonynak. — Gyere 
velem. 


— És ne csapd be! — figyelmeztette Wynstan. — Elkaphatod, ha akarod, de 
add oda neki mind a tíz fontot. 

— Isten áldjon meg, püspök uram — mondta Mags. 

Wynstan megérintette ujjával az asszony ajkát. 

— Később megköszönheted, amikor besötétedik. 

Mags megfogta a püspök kezét, és buján megnyalta az ujját. 

— Alig várom. 

Wynstan otthagyta, mielőtt felfigyelhettek volna rájuk. 

Végignézett a tömegen. Vigasztalanok, sértődöttek voltak, de semmit 
sem tehettek. Tekintete találkozott a hajóács fiáéval. Magához. intette. 
Edgar, sarkában egy barna-fehér kutyával, odament a templomajtóhoz. 

— Hozd ide az anyádat — mondta Wynstan. — És a testvéreidet. Talán 
segíthetek nektek. 

— Köszönöm, nagyuram! — válaszolta Edgar buzgó lelkesedéssel. — Talán 
azt akarod, hogy építsünk egy hajót? 

— Nem. 

Edgar arca megnyúlt. 

— Akkor mit akarsz? 

— Hozd ide az anyádat, és elmondom. 

— Igen, nagyuram. 

Edgar elment, és Mildreddel tért vissza, aki gyanakodva sandított 
Wynstanre, és két fiatalemberrel, akik nyilvánvalóan a testvérei voltak. 
Mindkettő nagyobbra nőtt Edgarnál, de hiányzott belőlük a fiú kíváncsisága 
és intelligenciája. Három erős fiú meg egy kemény anya: Jó kombináció 
ahhoz, amit Wynstan a fejében forgatott. 

— Tudok egy üres tanyát — mondta. Szívességet tesz Wigelmnek, 
megszabadítja az okvetetlenkedő Mildredtől. 

Edgar elszörnyedt. 

— Hajóácsok vagyunk, nem parasztok! 

— Tartsd a szád, Edgar — szólt rá az anyja. 

— Elbírsz egy gazdasággal, özvegyasszony? — kérdezte Wynstan. 

— Tanyán születtem. 

— Ez egy folyó partján van. 

— De mennyi föld tartozik hozzá? 

— Harminc hektár. Általában ennyi elég egy család eltartásához. 

— Ez a talajtól függ. 

— És a családtól. 


Az asszony nem hagyta magát eltéríteni. 

— Milyen a talaj? 

— Olyan, amilyenre számíthatsz: kicsit mocsaras a folyó partján, könnyű 
és agyagos följebb a lejtőn. És zabbal vetették be, most zsendül. Annyi a 
dolgotok, hogy learatjátok, és elteszitek télire. 

— Ökrök? 

— Nincsenek, de nincs 15 szükség rájuk. Ahhoz a könnyű talajhoz nem 
kell a nehéz eke. 

Az asszony összehúzta a szemét. 

— Miért üres? 

Ravasz kérdés volt. Igazság szerint a legutóbbi bérlő képtelen volt eleget 
termelni a gyenge talajon a családja eltartásához. A feleség és a három 
kisgyerek meghalt, a bérlő elszökött. Ám ez a család más. Három dolgos 
férfi, és mindössze négy szájat kell etetni. Még így is kihívás lesz, de 
Wynstan úgy érezte, hogy ezek boldogulnak vele. Mindazonáltal nem 
mondta el nekik az igazságot. 

— A bérlő lázban halt meg, a felesége pedig visszament az anyjához — 
hazudta. 

— Akkor hát az a hely egészségtelen. 

— A legkevésbé sem. Van mellette egy kis falu és egy minster.§ A 
minster, az egy olyan templom, ahol egy papi közösség szolgál, és... 

— Tudom én, mi az. Olyan, mint a kolostor, csak nem olyan szigotú. 

— Degbert unokatestvérem az esperes, továbbá a falunak és ennek a 
gazdaságnak 15 a földesura. 

— Milyen épületek vannak a tanyán? 

— Egy ház és egy csűr. Az előző bérlő otthagyta a szerszámatt. 

— Mennyi a bérlet? 

— Négy kövér süldőt kell leadnotok Degbertnek Szent Mihály napján, 
hogy a papoknak legyen szalonnája. Ez minden! 

— Miért ilyen alacsony a bérlet? 

Wynstan elmosolyodott. Gyanakvó tehén. 

— Mert az unokatestvérem jó ember. 

Mildred kétkedően horkantott. 

Csend lett. Wynstan leste az asszonyt. Látszik rajta, hogy nem akarja a 
tanyát, és nem bízik a püspök úrban. Viszont a tekintete kétségbeesett, mert 
nincs más lehetősége. Elfogadja. Kénytelen rá. 

— Hol van ez a hely? — kérdezte az asszony. 


— Másfél napi járásra a folyón fölfelé. 
— Mi a neve? 
— Dreng"s Ferry. 


3. fejezet 
997. június vége 


Másfél napig gyalogoltak egy alig látható ösvényen a kanyargós folyó 
partján: három Ifjú, az anyjuk és egy barna-fehér kutya. 

Edgar tanácstalan volt, zavart és aggodalmas. Új életet tervezett 
magának, de nem ezt a váratlan sorsfordulatot, amelyre nem volt ideje 
felkészülni. Mindenesetre neki és családjának kevés fogalma volt arról, mi 
vár rájuk. Szinte semmit nem tudtak erről a Dreng"s Ferry nevű helyről. 
Milyen lesz? Az ottaniak vajon gyanakodva fogadják a jövevényeket, vagy 
örülnek nekik? Milyen a gazdaság? Csakugyan könnyen művelhető, laza a 
talaj, vagy makacs, nehéz agyag? Vannak ott körtefák vagy gágogó 
vadlibák, félénk szarvasok? Edgar családja hitt a tervekben. Az apja 
gyakran mondta, hogy az egész hajót meg kell építeni képzeletben, mielőtt 
felvennék az első fadarabot. 

Sok dolguk lesz, ha életre akarnak kelteni egy elhagyatott gazdaságot. 
Edgar nehezen tudott lelkesedni érte. Ez reményeinek sírja volt. Sosem lesz 
saját műhelye, sosem fog hajókat építeni. Az biztos, hogy sose nősül meg. 

Igyekezett érdeklődni a környezet iránt. Korábban sose gyalogolt ilyen 
sokat. Egyszer sok kilométert vitorlázott Cherbourg-ba és vissza, de a kettő 
között nem látott mást, csak vizet. Most először fedezte föl Angliát. 

Sok volt az erdő, ugyanolyan, mint amelyikben a családja a fákat 
döntötte, amióta Edgar az eszét tudta. Helyenként falvak és néhány 
nagyobb birtok törte meg. A táj hullámosabb lett, ahogy beljebb jutottak a 
szárazföldön, a fák sűrűbben nőttek, de még itt i15 voltak lakóhelyek: egy 
vadászkunyhó, egy mészkőbánya, egy ónbánya, lóbefogók kunyhója, 
szénégetők kis családja, szőlőskert egy déli lejtőn, a dombtetőn legelésző 
birkanyáj. 

Kevés utazóval találkoztak: egy kövér pappal sovány lovon, egy jól 
öltözött ezüstművessel és négy komor testőrével, egy testes gazdával, aki 
nagy, fekete kocát terelt a vásárba, egy görbe hátú öregasszonnyal, aki 
barna tojást árult. Ilyenkor megálltak és beszélgettek, hogy mi újság a 
nagyvilágban, mi várható az úton. 


Mindenkinek, akivel találkoztak, be kellett számolni a viking rajtaütésről 
Combe-ben; az emberek így tájékozódtak, az utazók segítségével. Mama 
többnyire a rövidített változatot adta elő, de a jómódú településeken leült, és 
elmesélt mindent, mert ilyenkor ételt-italt kaptak cserébe. 

Integettek az elhaladó csónakoknak. Hidak nem léteztek, csak egy gázló 
egy Mudeford Crossing nevű helyen. Ott a sörházban tölthették volna az 
éjszakát, de Jó idő volt, és mama úgy döntött, hogy a szabadban alszanak, 
mert ezzel is pénzt takarítanak meg. Azért az épülettől hallótávolságra 
ágyaztak meg maguknak. 

Az erdő veszélyes lehet, mondta mama, és figyelmeztette a fiúkat, hogy 
legyenek résen. Ettől Edgar még inkább úgy érezte, hogy a világból 
váratlanul eltüntek a törvények. Itt zsiványok laktak a vadonban, és 
meglopták az utazókat. Ebben az évszakban az ilyen emberek simán 
elbújhatnak a nyári lombok mögött, ahonnan bármikor előugorhatnak. 

Hát akkor ő és a bátyjai majd visszavágnak, biztatta magát. Még mindig 
nála volt Sunni gyilkosának fejszéje. Kutyájuk 15 van. Brindle-nek ugyan 
nem vették hasznát a harcban, mint az a viking rajtaütéskor is kiderült, 
viszont kiszagolhatott egy rablót a bokorban, és figyelmeztetően ugathatott. 
Ami még fontosabb, négyüktől nem nagyon volt mit lopni: sem 
lábasjószág, sem díszes kardok, sem vasalt ládikó, amelyben pénz lehet. 
Egy szegény embert senki sem rabol ki, gondolta Edgar. Bár azért ebben 
nem volt teljesen biztos. 

Mama diktálta a haladás sebességét, és őt kemény fából faragták. Már 
betöltötte a negyvenet, amit kevés asszony ért meg; zömük meghalt a 
legtermékenyebb korban, az esküvő és a harmincötödik év között. Nem úgy 
a férfiak. Papa negyvenöt évet élt, és rengeteg volt a nála 15 idősebb férfit. 

Mama önmaga volt, ha gyakorlati problémákkal került szembe, ha 
döntéseket kellett hoznia, tanácsokat adnia; de a szótlan gyaloglás hosszú 
kilométerein Edgar láthatta, hogy roskadozik a gyász alatt. Amikor azt hitte, 
senki sem figyel rá, elengedte magát, és az arca megnyúlt a gyásztól. 
Életének több mint a felét élte le papával. Edgar nehezen tudta elképzelni, 
hogy valaha ugyanaz a viharos szenvedély kötötte össze őket, mint őt és 
Sunnit, de nyilván így kellett lennie. Három fiat nemzettek és neveltek föl, 
és még ennyi év után is ölelkeztek, ha felébredtek éjnek évadján. 

Ő sose élheti át ezt Sunnival. Mama azt gyászolta, amit elvesztett, Edgar 
azt, ami sosem lehet az övé. Sosem veheti feleségül Sunnit, nem nevelhetik 
közös gyermekeiket, nem bújhatnak össze sötét éjszaka egy javakorabeli 


ölelésre; sose kapnak időt, hogy  összecsiszolódjanak, szokásokat 
alakítsanak ki, természetesnek vegyék egymást, és ez akkora keserűség 
volt, hogy alig bírta elviselni. Rejtett kincset talált, valamit, ami sokkal 
többet ér a világ összes aranyánál, azután elveszítette. Az élet üresen 
húzódott előtte. 

A hosszú gyaloglás közben, mikor az anyja elmerült a gyászban, Edgart 
az erőszak fel-felvillanó emlékei háborgatták. A tölgyek és gyertyánok 
harsogó szépsége mintha eltünt volna körülötte, és ő a vágást látta Cyneric 
nyakán, amelyet mintha hentesbárddal csináltak volna; érezte, ahogy Sunni 
teste kihül a halálban; ismét elszörnyedt a véres péptől, amivé ő verte szét a 
szőke szakállas északi arcot a fékevesztett, eszelős gyűlöletrohamában. 
Látta a hamuleples mezőt egy város helyén, a vén Grendel megperzselt 
csontjait, az apja levágott karját, amely úgy hevert a parton, mintha uszadék 
fa lenne. Arra gondolt, hogy Sunni most egy tömegsírban fekszik Combe 
temetőjében. Noha tudta, hogy Sunni lelke Istennél lakozik, mégis 
elborzasztotta a gondolat, hogy az imádott test odakerült a sok száz tetem 
közé a hideg földben. 

A második napon, amikor Edgar és az anyja véletlenül Jó ötven méterrel 
megelőzték a többieket, mama tűnődve megszólalt: 

— Bizonyára nem otthon voltál, amikor megláttad a viking hajókat. 

Edgar már várta ezt. Erman értetlenül faggatózott, EFadbald sejtette, hogy 
itt valami suskus volt, de Edgar nem tartozott nekik elszámolással. Mama 
azonban más. 

Mégse tudta, hogyan kezdje el, így csak annyit mondott: 

— Igen. 

— Gondolom, valami lánnyal találkoztál. 

A fiú zavarban volt. 

Anyja folytatta: 

— Más oka nem lehetett annak, hogy éjszaka kiosonj a házból. 

Edgar vállat vont. Mama elől sose lehetett titkolózni. 

— De miért hallgattad el? — tette fel az anyja a logikus kérdést. — Elég idős 
vagy ahhoz, hogy udvarolj egy lánynak. Nincs abban semmi szégyen. — 
Szünetet tartott. — Hacsak nem férjes asszony. 

Edgar nem szólt, de érezte, hogy lángvörös lesz. 

— Csak pirulj — mondta az anyja. — Van okod szégyenkezni. 

Mama szigotú volt, akárcsak papa. Hitték, hogy be kell tartani az egyház 
és a király törvényeit. Edgar 1s hitt ebben, de arról győzködte magát, hogy 


az ő kapcsolata Sunnival kivételes. 

— Gyűlölte Cynericet — mondta. 

Mamát nem győzte meg. 

— Tehát szerinted így szól a parancsolat: , Ne paráználkodj, hacsak az 
asszony nem gyűlöli a férjét?" — kérdezte gúnyosan. 

— Tudom, hogy szól a parancsolat. Megszegtem. 

Anyja nem nyugtázta a vallomást. Ment tovább a saját gondolatai útján. 

— Az asszony nyilván meghalt a támadásban — mondta. — Máskülönben 
most nem velünk lennél. 

Edgar bólintott. 

— Gondolom, a tejesember felesége volt. Mi 15 a neve? Sungifu. 

Mindent kitalált. Edgar buta gyereknek érezte magát, akit hazugságon 
kapnak. 

— Ti meg akartatok szökni az éjszaka? — kérdezte a mama. 

— Igen. 

Mama megfogta a fia karját, a hangja szelídebb lett. 

— Jól választottál, ezt elismerem. Kedveltem Sunnit. Okos volt és dolgos. 
Sajnálom, hogy meghalt. 

— Köszönöm, mama. 

— Jó asszony volt. — Elengedte a fiú karját, a hangja Ismét megváltozott. — 
De valaki másnak az asszonya. 

— Tudom. 

Mama nem mondott többet. Tudta, hogy Edgar fölött majd ítél a 
lelkütsmerete. 

Megálltak egy patak mellett, ittak a hideg vízből, és megpihentek. Órák 
óta nem ettek, mert nem volt mit. 

Erman, a legidősebb testvér ugyanolyan rosszkedvű volt, mint Edgar, de 
nem volt annyi esze, hogy tartsa a száját. 

— Mesterember vagyok, nem pedig tudatlan paraszt — morgott, amikor 
ismét elindultak. — Nem tudom, miért 15 megyek erre a tanyára. 

Anyjuknak kevés türelme volt a nyafogáshoz. 

— Miért, volt más választásod? — förmedt rá Ermanre. — Mihez kezdtél 
volna, ha nem szorítlak rá, hogy velünk gyere? 

Erman erre persze nem tudott válaszolni. Azt motyogta, hogy kivárta 
volna, hátha adódik valamit. 

— Megmondom én neked, mi adódott volna — felelte mama. — 
Rabszolgaság. Ez volt a lehetőséged. Ez történik az emberrel, amikor az 


éhenhalás kerülgeti. 

Szavait Ermannek címezte, de Edgar sokkal jobban elhült tőlük. Az meg 
sem fordult a fejében, hogy rabszolga lehet. Rémítő gondolat. Ez a sors vár 
a családra, ha nem képesek fellendíteni a tanyát? 

— Engem senki sem tesz rabszolgává! — pattogott Erman. 

— Nem hát — felelte mama. — Önként vállalnád. 

Edgar hallott már emberekről, akik önként lettek rabszolgák, noha senki 
ilyet nem ismert személyesen. Persze sok rabszolgával találkozott Combe- 
ben: tíz emberből legalább egy rabszolga volt. A szép fiatal lányok és fiúk a 
gazdagok játékszerei lettek. Mások az ekét húzták, megkorbácsolták őket, 
ha elfáradtak, az éjszakát láncon töltötték, mint a kutyák. Többségük brit 
volt, a civilizáció nyugati határvidékéről, Walesből, Cornwallból és 
Írországból. Ezek időnként lerohanták a gazdagabb angolokat, ellopták a 
marhájukat, tyúkjaikat, fegyvereiket; az angolok pedig büntetésből őket 
rohanták le, felgyújtották a falvaikat, és elhurcolták az embereket 
rabszolgának. 

Az önkéntes rabszolgaság más volt. Hivatalos ceremónia szerint történt, 
amelyet mama gúnyosan ismertetett Ermannel: 

— Alázatosan fejet hajtva letérdelsz egy nemesember vagy nemesasszony 
előtt — mondta. — A nemes természetesen visszautasíthat, de ha a kezét a 
fejedre teszi, akkor holtodig rabszolga leszel. 

— Inkább éhen halnék! — próbált dacoskodni Erman. 

— Ugyan már — intette le mama. — Még egyszer se feküdtél le éhesen. 
Apád tett róla, még akkor 1s, ha ő meg én nem ettünk, hogy nektek jusson, 
fiúk. Nem tudod, milyen az, egy hétig koplalni. Villámgyorsan fejet 
hajtanál egy tál ételért. De utána napjaid fogytáig dolgoznod kellene, csak 
azért, hogy ehess. 

Edgar nem tudta, higgye-e, amit hallott. Úgy érezte, ő inkább koplalna. 

— Az ember kiszabadulhat a rabszolgaságból — makacskodott Erman. 

— Igen, de tisztában vagy vele, hogy milyen nehéz az? Csakugyan 
megvásárolhatod a szabadságodat, de honnan szerzed meg a pénzt? Az 
emberek néha adnak borravalót a rabszolgának, de nem túl gyakran és nem 
túl sokat. Rabszolgaként az egyetlen reményed az lehet, hogy egy 
emberséges tulajdonos talán felszabadít a végrendeletében. Rögtön vissza 15 
kerülsz oda, ahol kezdted, hajléktalan koldus vagy, csak húsz évvel 
öregebb. Ez a választásod, te ostoba kölyök. Most mondd, hogy nem akarsz 
gazdálkodó lenni. 


Eadbald, a középső testvér, hirtelen megállt, összeráncolta szeplős 
homlokát, és így szólt: 

— Azt hiszem, megérkeztünk. 

Edgar átnézett a folyón. Az északi parton egy épület állt, amely sörház 
lehetett: hosszabb volt egy közönséges háznál, asztal és padok voltak előtte, 
meg egy nagy fűfolt, amelyen egy tehén és két kecske legelt. A közelben 
kezdetleges csónak volt kikötve. A sörháztól kitaposott ösvény vezetett 
fölfelé a lejtőn. Az úttól balra öt másik faház állt. Jobbra volt egy kis 
kőtemplom, egy másik nagy ház és két melléképület, istállók vagy csűrök. 
Mögöttük az út eltűnt az erdőben. 

— Egy rév, egy sörház és egy templom — mondta Edgar izgatottan. — Azt 
hiszem, Eadbaldnak igaza van. 

— Meglátjuk — felelte az anyja. — Kiáltsatok. 

Eadbaldnak hatalmas hangja volt. Tölcsért csinált a kezéből, és átordított 
a másik partra. 

— Hé! Hé! Van ott valaki? Hahó! Hahó! 

Vártak a válaszra. 

Edgar lefelé tekintett folyásirányban, és látta, hogy a folyó kettéágazik. A 
két ágtól közrefogott sziget fél kilométer hosszú lehetett. Sűrű erdő 
borította, de a fák között átsejlett egy kőépület egy darabja. Kíváncsian 
találgatta, hogy mi lehet. 

— Kiálts még egyszer — parancsolta mama. 

Eadbald ismét kiáltott. 

Nyílt a sörház ajtaja, kijött egy nő. A túlpartot kémlelő Edgar úgy látta, 
inkább leány lehet, négy-öt évvel fiatalabb nála. A lány ránézett az 
érkezőkre, de mintha nem 1s látta volna őket. Favödör volt nála. Ráérősen 
lement a vízhez, beleürítette a vödröt a folyóba, kiöblítette, azután visszatért 
a kocsmába. 

— Át kell úsznunk — vélte Erman. 

— Nem tudok úszni — felelte mama. 

— Az a lány egyértelműen jelzett — mondta Edgar. — Azt akarja tudatni 
velünk, hogy ő itt valaki, és nem cseléd. Átjön a csónakkal, ha úgy tartja úri 
kedve, és elvárja, hogy hálásak legyünk érte. 

Igaza lett. A lány előkerült a kocsmából, és ugyanolyan komótosan 
lebaktatott a csónakhoz. Kioldotta a kötelet, felvett egy evezőt, beszállt a 
csónakba és ellökte. Felváltva evezett a csónak két oldalán, gyakorlott 
könnyedséggel mozogva. 


Edgar elhűlve bámulta a csónakot. Kivájt fatönkből készült, és billegett, 
noha a lány láthatólag hozzászokott. 

Ahogy közelebb ért, Edgar alaposan megnézhette. Jelentéktelen, barna 
hajú, pattanásos teremtés volt, az alakja viszont olyan gömbölyded, hogy 
Edgar módosította a becslését tizenöt évre. 

A lány ügyesen megállt pár méterre a déli parttól. 

— Mit akartok? 

Mama kérdéssel válaszolt. 

— Milyen hely ez? 

— Dreng"s Ferrynek hívják. 

Akkor hát ez az új otthonunk, gondolta Edgar. 

— Te vagy Dreng? — kérdezte mama. 

— Az apám Dreng. Én Cwenburg vagyok. — Érdeklődéssel nézte a három 
fiút. — Kik vagytok? 

— A tanya új bérlői — felelte mama. — Shiring püspöke küldött. 

Cwenburgnek nem lehetett imponálnt. 

— Csakugyan? 

— Átviszel minket? 

— Fejenként egy farthing, §. és nincs alku. 

Az egyetlen pénz, amit a király veretett, az ezüstpenny volt. Edgar, mivel 
érdekelték az ilyen dolgok, tudta, hogy a penny súlya egy huszad uncia. 
Tizenkét uncia egy font, így egy font kétszáznegyven penny. A fém nem 
volt tiszta: negyven részből harminchét volt ezüst, a többi réz. Egy pennyn 
fél tucat csirkét vagy egy negyed birkát lehetett venni. Az olcsóbb áruknál a 
pennyt két félpennysre vagy négy farthingra kellett vágni. A pontos 
felosztás állandó viták tárgya volt. 

— Tessék, egy penny — mondta mama. 

Cwenburg rá se nézett az érmére. 

— A kutyával öten vagytok. 

— A kutya átúszhat. 

— Némelyik nem tud úszni. 

Mama bosszús lett. 

— Akkor a parton marad és éhezik, vagy beugrik a folyóba és megfullad! 
Nem fogok fizetni azért, hogy egy kutyát átvigyek a réven. 

Cwenburg vállat vont, a folyó széléig kormányozta a csónakot, és átvette 
a pénzt. 


Elsőnek Edgar szállt be. Letérdelt és megfogta a csónak két oldalát, hogy 
ne billegjen. Észrevette, hogy a koros fatörzsön apró repedések húzódnak, 
és az aljában áll a víz. 

— Hol szerezted azt a fejszét? — kérdezte Cwenburg. — Drágának tűnik. 

— Egy vikingtől vettem el. 

— Csakugyan? És mit szólt hozzá? 

— Nem sokat szólhatott, mert kettéhasítottam a fejét. Ezzel. 

— Jólesett kimondani. 

A többiek is beszálltak, és Cwenburg ellökte a csónakot. Brindle habozás 
nélkül beugrott a folyóba és úszni kezdett a csónak után. Ahogy kiértek az 
erdő árnyékából, a nap forrón sütött le Edgar fejére. 

— Mi van a szigeten? — kérdezte Cwenburgtől. 

— Egy apácazárda. 

Edgar bólintott. Az lesz a kőépület, amelyet megpillantott. 

— Meg van egy csomó bélpoklos -— tette hozzá Cwenburg. — Kunyhókban 
laknak, amiket ők csinálnak ágakból. Az apácák etetik őket. Úgy hívjuk azt 
a helyet, hogy Bélpoklos-sziget. 

Edgar megborzongott. Vajon hogy maradnak életben az apácák? Az 
emberek azt mondták, hogy ha megérintesz egy bélpoklost, elkapod a 
betegséget, bár ő még senkiről sem hallott, aki ezt kipróbálta volna. 

Elérték az északi partot, Edgar kisegítette mamát a csónakból. Megcsapta 
az erjedő barna sör erős szaga. 

— Valaki sört főz — állapította meg. 

— Az anyám nagyon Jó sört csinál — felelte Cwenburg. — Be kellene 
jönnötök a házba, hogy felfrissítsétek magatokat. 

— Köszönjük, nem! — vágta rá mama. 

De Cwenburg erősködött. 

— Bizonyára aludni szeretnétek valahol, amíg megjavítjátok az 
épületeket. Apám ad nektek vacsorát és reggelit, fejenként fél pennyért. 
Igazán olcsó. 

— Akkor hát a tanya rossz állapotban van? — kérdezte mama. 

— Lyukak voltak a tetőn, amikor legutóbb elmentem mellette. 

— És a csűr? 

— Mármint a hídlás? 

Edgar elkomorodott. Ez nem hangzott jól. Mégis, harminc hektárjuk volt: 
valamit csak kihozhatnak belőle. 

— Meglátjuk — mondta az anyja. — Melyik házban lakik az esperes? 


— Kopasz Degbert? A nagybátyám. Az a nagy ház a templom mellett — 
mutatta Cwenburg. — Az összes pap együtt lakik. 

— Elmegyünk, meglátogatjuk. 

Otthagyták Cwenburgöt, és megtették a rövid utat fölfelé a lejtőn. 

— Ez az esperes az új földesurunk — mondta mama. — Viselkedjetek 
udvariasan és nyájasan. Szilárd leszek, ha szükséges, de semmiképpen sem 
akarom az ellenségünkké tenni. 

Edgar elég rozzantnak találta a kis templomot. A boltíves bejárat 
megroggyant, az összeomlást csak a vaskos fatörzs akadályozta meg, 
amelyik az ajtónyílás közepét támasztotta. A templom mellett egy faház 
állt, méretre ugyanúgy a kétszerese a közönséges lakóépületnek, mint a 
kocsma. Udvariasan megálltak előtte, és mama elkiáltotta magát: 

— Van itthon valaki? 

Egy várandós asszony nyitott ajtót. Csecsemő ült a csípőjén, és egy 
tipegő kapaszkodott a szoknyájába. Piszkos haja és hatalmas melle volt. 
Valaha gyönyörű lehetett finom járomcsontjával és egyenes orrával, de 
most olyan fáradtnak látszott, mint aki állni is alig bír. Sok nő lett ilyen a 
húszon túl. Nem csoda, hogy fiatalon halnak meg, gondolta Edgar. 

— Degbert esperes itt van? — kérdezte mama. 

— Mit akartok a férjemtől? — kérdezte az asszony. 

Hát ez nem a legszigorúbb vallási közösség, gondolta Edgar. Elvben az 
egyház jobban szerette a papi nőtlenséget, de a szabályt többször szegték 
meg, mint ahányszor megtartották, és még a nős püspökök se mentek 
ritkaságszámba. 

— Shiring püspöke küldött minket — mondta mama. 

Az asszony hátrakiáltott a válla fölött. 

— Degsy! Látogatók. — Még egy pillanatig bámulta őket, azután eltűnt a 
házban. 

A férfi, aki elfoglalta a helyét, harmincöt körül járhatott, és a feje még a 
szerzetesi pilis nélkül is olyan volt, akár a tojás. Talán valamilyen betegség 
miatt hullott ki a haja. 

— Én vagyok az esperes — mondta tele szájjal. — Mit akartok? 

Mama ismét elmagyarázta. 

— Várjatok — mondta Degbert. — Éppen vacsorálok. 

Mama elmosolyodott, és nem szólt. A három testvér követte példáját. 

Degbert mintha észbe kapott volna, hogy barátságtalan volt. Habár nem 
hívta meg őket az asztalához. 


— Menjetek le Dreng sörházába — mondta. — Igyatok egyet. 

— Nem engedhetjük meg magunknak a sört — mondta mama. — 
Nincstelenek vagyunk. A vikingek lerohanták Combe-t, ahol éltünk. 

— Akkor hát várjatok. 

— Miért nem mondod meg, hol van a tanya? — kérdezte nyájasan mama. — 
Biztosan megtalálom. 

Degbert habozott, azután bosszúsan azt mondta: 

— Gondolom, nekem kell átadnom. — Hátranézett. — Edith! Tartsd a tűzön 
a vacsorámat. Egy óra múlva Itt vagyok. — Kijött. — Kövessetek — mondta. 

Elindultak lefelé a dombon. 

— Mit csináltatok Combe-ben? — kérdezte Degbert. — Mert aligha 
gazdálkodtatok. 

— A férjem hajóács volt — felelte mama. — A vikingek ölték meg. 

Degbert hanyagul keresztet vetett. 

— Hát itt nincs szükség hajókra. Dreng öcsémnek van egy réve, és két 
csónaknak nincs helye. 

— Drengnek új járműre van szüksége. Az a csónak repedezik — mondta 
Edgar. — Egy napon, nem 15 sokára, el fog süllyedni. 

— Talán. 

— Most már gazdálkodók vagyunk — mondta mama. 

— No, Itt kezdődik a földetek — állt meg Degbert a kocsma túloldalán. — A 
vízparttól a fasorig a tiétek. 

A gazdaság körülbelül kétszáz méter széles csík volt a folyó mellett. 
Edgar megvizsgálta a talajt. Wynstan püspök azt nem mondta, milyen 
keskeny a telek, így Edgar nem is képzelte, hogy a földnek ilyen jelentős 
része vizenyős. Ahogy a lejtős talaj távolodott a folyótól, javult a minősége, 
homokos agyag lett belőle, amelyben hajtások zöldelltek. 

— Nyugat felé úgy hétszáz méter, azután ismét ott az erdő — mondta 
Degbert. 

Mama elindult a mocsár és a lejtő között, a többiek követték. 

— No, látjátok, milyen szépen zsendül a zab — szólt Degbert. 

Edgar nem ismerte sem a zabot, se más gabonafélét. Ez itt akár fű is 
lehet. 

— Legalább annyi a gaz benne, mint amennyi a zab — jegyezte meg az 
anyja. 

Mintegy fél kilométernyi járás után megérkeztek két házhoz egy 
dombtetőn. Az épületek mögött véget ért az irtás, az erdő leért a 


folyópartig. 

— Ez meg egy hasznos kis gyümölcsös — mondta Degbert. 

Valójában nem gyümölcsös volt, csak néhány alacsony almafa meg egy 
csomó naspolyabokor. A naspolyát csak a tél érleli meg, és mivel emberi 
fogyasztásra alig-alig alkalmas, olykor a disznókkal etetik fel. A húsa 
savanyú és kemény. Túléretten vagy a fagytól megpuhul. 

— A bér négy kövér malac Szent Mihály napján — mondta Degbert. 

Hát ennyi, állapította meg Edgar. Látták az egész gazdaságot. 

— Tényleg harminc hektár — mondta mama -, de nagyon hitvány 
hektárok. 

— Ezért alacsony a bérlet. 

Edgar tudta, hogy az anyja alkudozik. Sokszor látta tőle, amikor a 
megrendelőkkel és a szállítókkal tárgyalt. Jó volt ebben, de ez nagy kihívást 
jelentett. Mit ajánlhat föl az anyjuk? Degbert persze jobban szeretné, ha a 
tanyának lenne bérlője, és talán a kedvében akar járni rokonának, a 
püspöknek; másrészt nyilvánvalóan nem szorul rá erre a kis bérleti díjra, és 
simán mondhatja Wynstannek, hogy a jövevénynek nem kellett a keveset 
ígérő gazdaság. Mama gyenge pozícióból alkudozott. 

Megnézték a házat. Edgar észrevette, hogy a földbe ásott tartógerendák 
között paticsfal van. A földre hintett szittyó penészes volt és büdös. 
Cwenburg igazat beszélt: lyukak éktelenkedtek a zsúptetőn, de azt be tudják 
foltozni. 

— Ez a hely egy szemétrakás — szögezte le mama. 

— Elég néhány egyszetű javítás. 

— Nekem nagyon sok munkának tűnik. Fát kell hoznunk az erdőről. 

— Igen, igen — helyeselt türelmetlenül Degbert. 

Noha ingerlékenyen beszélt, mégis adott egy fontos engedményt. Fákat 
vághatnak ki, és fizetésről nem esett szó. Az ingyen fa sokat ér. 

A kisebb épület még a háznál 15 rosszabb állapotban volt. 

— A csűr bármelyik pillanatban összeomolhat — állapította meg mama. 

— Pillanatnyilag nincs szükségetek csürre — jegyezte meg Degbert. — 
Semmitek nincs, amit tárolhatnátok benne. 

— Igazad van, tönkrementünk — helyeselt mama. — Így hát nem tudjuk 
megfizetni a bért Szent Mihálykor. 

Degbert bután bámult. Ezzel aligha vitatkozhatott. 

— Tartozhattok — mondta. — Jövő Szent Mihálykor adtok öt malacot. 


— Hogy tudnék én venni egy emsét? Ez a zab alig elég a fiaim táplálására 
a télen. Nem marad semmi, amivel kereskedjek. 

— Akkor hát nem veszitek át a tanyát? 

— Nem, én azt mondom, hogy ha a gazdaságot talpra akarjuk állítani, 
akkor többet kell segítened. Ments fel átmenetileg az árenda fizetése alól, és 
szükségem van egy kocára. Továbbá egy zsák lisztre hitelbe, mert nincs 
ennivalónk. 

Merész követelés volt ez. A földbirtokosok nem adtak, hanem elvárták a 
fizetséget. Ám néha segítségre volt szüksége a bérlőnek a kezdéshez, és ezt 
Degbertnek is tudnia kellett. 

Bosszúsnak látszott, de beadta a derekát. 

— Rendben van — mondta. — Kölcsönadom a lisztet. Ebben az évben nem 
kell bérleti díjat fizetnetek. Adok nektek egy süldőt, de akkor a bérleti díjon 
felül tartoztok nekem még egy malaccal az első ellésből. 

— Azt hiszem, ezt el kell fogadnunk — felelte mama látványos 
fanyalgással, noha Edgar bizonyosra vette, hogy Jó üzletet kötöttek. 

— Én pedig visszamegyek vacsorázni — mondta Degbert zsémbesen, mert 
érezte, hogy alulmaradt. Elindult vissza a falu felé. 

A mama utána kiáltott: 

— Mikor kapjuk meg a malacot? 

— Hamarosan -— felelte hátra se nézve Degbert. 

Edgar megtekintette új otthonukat. Lehangoló volt, ő mégis meglepően 
jól érezte magát. Meg kellett felelniük egy kihívásnak, és ez sokkal jobb 
volt, mint a korábbi kétségbeesés. 

— Erman, menj az erdőbe tűzifáért! Eadbald, menj a sörházba, kérjél 
parazsat a tűzhelyükről, bűvöld meg azt a csónakos lányt! Edgar, nézd meg, 
be tudod-e foltozni ideiglenesen a lyukakat. Most nincs időnk, hogy 
tisztességesen megjavítsuk a tetőt. Ugorjatok, fiúk! Holnap elkezdjük 
kigyomlálni a földet. 


Eltelt pár nap, de az esperes nem hozott malacot a tanyára. 

Mama nem tette szóvá, csak gyomlált Ermannel és Eadbalddal kétrét 
görnyedve a hosszú, keskeny földön, miközben a legkisebb fia a házat és a 
csűrt foltozta az erdőből hozott fával, a viking fejszét és az előző bérlő után 
maradt néhány rozsdás szerszámot használva a Javításhoz. 


Edgar aggódott. Degbert semmivel sem volt megbízhatóbb, mint 
unokatestvére, . Wynstan püspök. A fiú attól tartott, hogy ha 
berendezkednek, Degbert ezt úgy veszi, mintha végleg elfogadták volna a 
földbérletet, és visszavonja a szavát. A család meg gürcölhet, hogy 
összekaparja a bérletrevalót, és ha egyszer 15 késnek, rémítően nehéz lesz 
utolérni magukat, mint ahogy azt Edgar már Combe-ben megtanulta 
könnyelmű szomszédok példájából. 

— Ne izgulj — mondta mama, amikor Edgar szólt neki, hogy mi 
nyugtalanítja. —  Degbert nem menekülhet előlem. Előbb-utóbb a 
legrosszabb papnak 15 be kell mennie a templomba. 

Edgar remélte, hogy igaza lesz. 

Amikor vasárnap reggel meghallották a templom harangját, elindultak a 
földjükön a falu felé. Edgar sejtette, hogy utolsónak fognak érkezni, 
tekintve, hogy ők jönnek legtávolabbról. 

A templom csupán egy szögletes torony volt, amelyhez kelet felől egy 
földszintes épületet ragasztottak. Edgar megfigyelte, hogy az egész 
szerkezet lefelé hajlik a domboldalon: egy napon le 15 fog dőlni. 

Oldalvást tudtak csak bemenni az ajtón, amelyet részben eltorlaszolt az 
aládúcoláshoz használt fatörzs. Közben Edgar megfejtette a romlás okát. 
Egy boltívben a habarccsal megkötött kövek illesztéseinek egy képzeletbeli 
kör középpontja felé kell mutatniuk, úgy, ahogy egy Jól elkészített kerékben 
állnak a küllők, de itt összevissza csinálták őket. Ez meggyengítette a 
szerkezetet, ráadásul csúnya 15 volt. 

A templomhajó a torony földszintje volt. A magas mennyezettől még 
szükebbnek tünt a hely, ahol tucatnyi ácsorgó felnőtt és néhány kisgyerek 
várta, hogy elkezdődjék az istentisztelet. Edgar biccentett Cwenburgnek és 
Edithnek, mert eddig csak velük találkozott. 

A fal egyik kövére feliratot véstek. Edgar nem tudott olvasni, de sejtette, 
hogy valakit ide temettek, talán egy nemesembert, aki a templomot saját 
végső nyughelyéül emeltette. 

A keleti falon keskeny boltív vezetett a szentélybe. A nyíláson átlesve 
egy oltárt látott, rajta fakeresztet, mögötte a falra festett Jézust. Degbert 
odabent tartózkodott több más pappal. 

A gyülekezetet jobban érdekelték az újonnan jöttek, mint a papok. A 
gyerekek leplezetlenül bámulták Edgart és családját, miközben szüleik 
lopott pillantásokkal  méregették őket, azután elfordulva halkan 
megbeszélték, amit láttak. 


Degbert gyorsan lezavarta a misét. Annyira sietett, hogy az már szinte 
tiszteletlenség volt Edgar szerint, akit pedig nem lehetett hitbuzgónak 
nevezni. Bár talán nem is számított, hiszen a gyülekezet amúgy sem értette 
a latin szavakat, ám Edgar lassabb tempóhoz szokott Combe-ben. 
Mindenesetre nem az ő gondja volt, amíg elnyerte a bűnbocsánatot. 

Nem nagyon emésztette magát vallási kérdésekkel. Amikor az emberek 
azon vitatkoztak, mivel töltik az idejüket a holtak a mennyekben, vagy hogy 
az ördögnek van-e farka, Edgar türelmetlenkedett. Hitte, hogy ebben az 
életben senki sem ismerheti meg az igazságot ezekben a dolgokban. Ő az 
olyan kérdéseket kedvelte, amelyekre létezik határozott válasz, például 
hogy milyen magas árbóc kell egy hajóba. 

Cwenburg a közelében állt és mosolygott. Ezek szerint úgy döntött, hogy 
kedves lesz. 

— Eljöhetnél egy este a házamhoz — mondta. 

— Nincs pénzem Sörre. 

— Attól még meglátogathatod a szomszédaidat. 

— Talán. — Edgar nem akart barátságtalan lenni, de egyetlen estéjét sem 
kívánta Cwenburg társaságában töltent. 

Mise végeztével mama határozottan követte kifelé a papokat a 
templomból. Edgar vele ment, sarkukban Cwenburggel. Mama megrohanta 
Degbertet, mielőtt az esperes eltüűnhetett volna. 

— Szükségem van arra az emsére, amelyet megígértél! — mondta. 

Edgar büszke volt az anyjára. Mama elszánt volt és rettenthetetlen. 
Továbbá tökéletesen választotta ki a pillanatot. Degbert nem szerette volna, 
ha az egész falu színe előtt vádolják meg azzal, hogy megszegte az ígéretét. 

— Beszélj a kövér Bebbével — mondta kurtán, és már ment 15 tovább. 

Edgar Cwenburghöz fordult. 

— Ki az a Bebbe? 

Cwenburg egy kövér asszonyságra mutatott, aki éppen átnyomakodott a 
fatörzs mellett. 

2) látja el a papokat tojással, hússal, hasonlókkal, amiket ő maga 
termel. 

Edgar megmutatta Bebbét az anyjának, aki rögtön oda 15 ment hozzá. 

— Az esperes mondta, hogy beszéljek veled a malac dolgában. 

Bebbe vörös arcú, barátságos teremtés volt. 

— Ó, igen — felelte. — Adnom kell neked egy választási malacot. Gyere 
velem, és elviheted. 


Mama és Bebbe elindult, a fiúk követték őket. 

— Hogy haladtok? — érdeklődött nyájasan Bebbe. — Remélem, nem 
túlságosan romos az a tanyaház. 

— Elég rossz, de kijavítjuk — felelte mama. 

Nagyjából egyidősek, gondolta Edgar. Úgy látszik, megértik egymást. 
Edgar reménykedett, hogy nem csak látszólag van így: mamának szüksége 
van barátnőre. 

Bebbe egy kis házban lakott egy nagy telken. A ház végében 
kacsaúsztató, baromfiól volt, meg egy frissen borjadzott, kikötött tehén. A 
házhoz tartozott egy bekerített hídlás, és abban egy jókora emse nyolc 
malaccal. Bebbe jómódú volt, bár a jómódja valószínűleg a minstertől 
függött. 

Mama néhány percig tanulmányozta a malacokat, azután rámutatott egy 
kicsi, eleven jószágra. 

— Jó választás! — dicsérte Bebbe, és gyors, gyakorlott mozdulattal 
felkapta a rémülten visító, apró állatot. Bebbe előhúzott az övén függő 
erszényből egy bőrszíjat, és összekötötte a malac lábait. — Ki viszi? 

— Én — jelentkezett Edgar. 

— A hasa alá dugd a karodat, és vigyázz, nehogy megharapjon. 

Edgar úgy tett, ahogy mondták. A malac természetesen mocskos volt. 

Mama megköszönte Bebbének a jószágot. 

— Majd kérem vissza a szíjat, ha már nem kell — mondta Bebbe. 
Mindenféle zsineg nagy érték volt akár bőrből, ínból vagy fonálból készült. 

— Természetesen — ígérte mama. 

Elindultak. A malac sivított, őrjöngve kapálózott, amikor elválasztották 
az anyjától. Edgar befogta a pofáját a kezével, hogy elhallgattassa. A 
malacka, mintha csak bosszút akarna állni, bűzlő, híg szarral árasztotta el a 
ruhája elejét. 

Megálltak a kocsmánál, és megkérték Cwenburgöt, adjon nekik egy kis 
hulladékot a malac számára. Cwenburg hozott 15 egy ölre való sajtkérget, 
halfarkat, almacsutkát és más maradékokat. 

— Büdös vagy! — közölte Edgarral. 

A fiú tudta. 

— Majd beugrok a folyóba - felelte. 

Visszamentek a tanyaházhoz. Edgar betette a malacot a csűrbe. Már 
befoltozta a lyukas falat, hogy a kis állat ne szökhessen ki. Majd beteszi 
Brindle-t 15 hozzá, hogy éjszaka őrizze a malacukat. 


Mama vizet forralt a tűzön, és beledobta a maradékokat, hogy moslékot 
csináljon. Edgar örült, hogy van malacuk, bár ez újabb éhes szájat jelentett. 
Nem ehették meg: föl kellett nevelniük, amíg ivaréretté nem lesz, és akkor 
pároztatniuk kell. Egy darabig csak újabb kiadás, ami tovább apasztja 
szűkös tartalékaikat. 

— Hamarosan magától eszik az erdőben, különösen, amikor hullani kezd a 
makk — ígérte mama. — De be kell tanítanunk, hogy éjszakára hazajöjjön, 
máskülönben ellopják a zsiványok, vagy megeszik a farkasok. 

— A tanyán, ahol felnőttél, hogy tanítottátok be a disznókat? — kérdezte 
Edgar. 

— Nem tudom, de mindig odajöttek az anyám hívására. Gondolom, 
tudták, hogy enni kapnak tőle. Hozzánk, gyerekekhez nem jöttek oda. 

— A mi malacunk megtanulhatja, hogy hallgasson a hívásodra, de azután 
senki máshoz nem jön oda. Szükségünk van egy kolompra. 

Mama kétkedve horkantott. A kolompok drágák. 

— Nekem egy arany melltű kellene meg egy fehér póni — mondta. — De 
aligha kapom meg őket. 

— Sose tudhatod, mit kapsz meg — felelte Edgar. 

A csürhöz ment. Emlékezett valamire, amit ott látott: egy szétrohadt 
nyelű, ócska sarlóra, amelynek rozsdás, görbe pengéje kettétört. Edgar az 
egyik sarokba hajította más limlomokkal együtt. Most megkereste a letört 
véget, harminc-negyven centi hosszú, félhold alakú vasat, amely látszólag 
már semmire sem volt használható. 

Talált egy sima követ, leült a reggeli napfényben, és elkezdte ledörgölni a 
rozsdát a pengéről. Fárasztó és unalmas tevékenység volt, de ő 
hozzászokott a kemény munkához, és addig folytatta, amíg a fém olyan 
tiszta nem lett, hogy visszaverje a napfényt. Edgar nem élesítette ki, mert 
semmit sem akart vágni vele. 

Egy hajlékony gallyat kötélnek használva felakasztotta a pengét egy 
másik ágra, azután megütötte a kővel. Hangot adott, nem olyat, mint egy 
kolomp, de azért Jó erőset. 

Megmutatta az anyjának. 

— Ha mindennap rácsapsz, mielőtt megetetnéd a malacot, megtanulja, 
hogy idejöjjön a hangra — mondta. 

— Nagyon Jó — felelte mama. — Meddig tart, amíg megszerzed az arany 
melltűt? — Csipkelődő volt a hangja, ugyanakkor kicsit büszke is. Úgy vélte, 
hogy Edgar az ő eszét örökölte, és ebben alighanem igaza volt. 


Már elkészült a lepénykenyérből és vadhagymából álló délebéd, ám 
Edgar szeretett volna megmosakodni evés előtt. Addig ment a folyó mellett, 
amíg egy sáros kis partszakaszhoz ért. Ledobta a ruháját, beáztatta a 
sekélyesben, dörgölte és facsarta a gyapjút, hogy megtisztítsa a bűztől, 
azután kiterítette egy sziklára, hogy megszáradjon a napon. 

Lemerült a víz alá, hogy hajat mosson. Azt mondják, a fürdés árt az 
egészségnek, Edgar nem is fürdött télen, de aki sose fürdik, az egész 
életében bűzlik. Mama és papa arra tanították a fiaikat, hogy ha frissen 
akarják tartani magukat, legalább évente egyszer meg kell fürdeniük. 

Edgar a tenger mellett nőtt fel, egyszerre tanult meg járni és úszni. Most 
úgy döntött, átússza a folyót csak úgy, szórakozásból. 

Az áramlat nem volt erős, könnyen ment az úszás. Élvezte a hűvös víz 
érintését meztelen bőrén. A túlpartnál megfordult, elindult visszafelé. A 
part közelében már le tudott állni. Felegyenesedett a térdig érő vízben, hogy 
a nap megszárítsa. 

Abban a pillanatban rájött, hogy nincs egyedül. 

Cwenburg ült a parton, és őt nézte. 

— Csinos vagy — mondta. 

Edgar bután érezte magát. 

— Elmennél, kérlek? — kérdezte zavartan. 

— Miért tenném? Mindenki sétálhat a folyóparton. 

— Kérlek. 

A lány fölállt, és elfordult. 

— Köszönöm — mondta Edgar. 

Félreértette Cwenburg szándékát. Ahelyett, hogy elment volna, gyors 
mozdulattal ledobta a ruháját. Meztelen bőre halvány sápadt volt. 

— Ne, ne! — riadt meg Edgar. 

A lány megfordult. 

Edgar rémülten meredt rá. Semmi baj nem volt a külsejével — a fiú 
agyának egy része még így 15 érzékelte, milyen kellemesen gömbölyű -, de 
nem az igazi nő volt. Az ő szíve tele volt Sunnival, és senki más teste nem 
hatott rá. 

Cwenburg belépett a folyóba. 

— A szőröd más színű odalent — mondta bizalmaskodó mosollyal. — 
Hirtelenszőke. 

— Ne gyere a közelembe! — tiltakozott Edgar. 


— A bögyörőd egész összement a hideg víztől. Fölmelegítsem? — 
Odanyúlt. 

Edgar ellökte. Mivel szégyenkezett és ideges volt, keményebben lökte 
meg, mint kellett volna. A lány elvesztette az egyensúlyát, és elesett a 
vízben. Miközben feltápászkodott, a fiú kiment mellette a partra. 

Cwenburg megszólalt mögötte. 

— Neked meg mi bajod? Csak nem olyan kislányfiú vagy, aki a férfiakat 
kedveli? 

Edgar felszedte a ruháját. Még nyirkos volt, de akkor 1s felvette. Mindjárt 
kevésbé sebezhetőnek érezte magát. 

— Igen, így van! — mondta. — Kislányfiú vagyok! 

Cwenburg dühösen meredt rá. 

— Dehogy vagy -— felelte. — Ezt csak kitaláltad. 

— Igen, ki! — Edgar önuralma megingott. — Az igazság az, hogy nem 
tetszel. Most pedig békén hagynál? 

A lány kijött a folyóból. 

— Te disznó! — mondta. — Remélem, éhen döglesz ezen a vacak tanyán. — 
Belebújt a ruhájába. — És remélem, hogy a pokolra kerülsz utána! — tette 
hozzá, azután elment. 

Edgar örült, hogy megszabadult tőle. A következő percben már sajnálta, 
hogy goromba volt. Részben a lány hibája, mert miért volt olyan tolakodó. 
De akkor 15 lehetett volna kedvesebb. Gyakran megbánta az indulatosságát, 
és szeretett volna fegyelmezettebben viselkedni. 

Néha nehéz azt tenni, ami helyes. 


Csöndes volt a vidék. 

Combe-ben mindig volt valami zaj: a heringsirályok nyers vihogása, a 
kalapácsok dobolása a szögeken, a tömeg zsongása, egy magányos kiáltás. 
Még éjszaka 15 nyikorogtak a csónakok, ahogy emelkedtek-süllyedtek a 
nyugtalan vízen. Vidéken azonban néha tökéletes volt a némaság. Ha fújt a 
szél, a fák elégedetlenül susogtak, de ha nem, akkor síri csönd tudott lenni. 

Így amikor éjnek évadján Brindle ugatni kezdett, Edgar gyorsan 
felébredt. 

Azonnal fölállt, leakasztotta a fejszét a falba vert szögről. A szíve erősen 
vert, és kapkodta a levegőt. 


Mama megszólalt a homályban: 

— Légy óvatos. 

Brindle a csűrben volt, de messziről 15 hallatszott, hogy fél valamitől. 
Edgar a csűrben tartotta a kutyát, hogy vigyázzon a malacra, és valamilyen 
veszély felriasztotta. 

Az ajtóhoz ment, de az anyja megelőzte. A markában tartott kés baljósan 
verte vissza a lángok fényét. Edgar maga tisztította és élesítette meg a kést, 
hogy ne az anyjának kelljen fáradnia, ezért tudta, hogy a penge gyilkosan 
éles. 

— Hátrébb az ajtótól! — sziszegte mama. — Az egyik talán lesben áll. 

Edgar engedelmeskedett. Akkor már a bátyjai is ott voltak mögötte. 
Remélhetőleg náluk 1s volt valamilyen fegyver. 

Mama olyan óvatosan emelte meg a keresztgerendát, hogy szinte nem 15 
csapott zajt. Azután kivágta az ajtót. 

Egy alak azonnal belépett az ajtón. Mamának igaza volt, amikor 
figyelmeztette Edgart: a tolvajok számítottak rá, hogy a család fel fog 
ébredni, és az egyik felkészült rá, hogy megtámadja őket, ha óvatlanul 
kirohannak a házból. Mivel ragyogóan sütött a hold, Edgar tisztán látta a 
hosszú tőrt a tolvaj Jobb kezében. Vakon beledöfött vele a sötétbe, de csak a 
levegőt találta. 

Edgar fölemelte a fejszét, de mama gyorsabb volt. Kése megvillant, a 
tolvaj felüvöltött, azután térdre esett. Mama közelebb lépett, és elrántotta a 
tolvaj torkán a pengét. 

Edgar átnyomakodott mellettük. Ahogy kilépett a holdfénybe, hallotta, 
hogy a malac felvisít. A következő pillanatban két alak jött ki a csűrből. 
Egyikük valamiféle rongyot viselt, amely részben eltakarta az arcát, és két 
kézzel fogta a rúgkapáló malacot. 

Meglátták Edgart, és futásnak eredtek. 

Edgar tajtékzott. Az a malac drága kincs. Ha elveszítik, nem tudnak 
másikat szerezni: az emberek azt fogják mondani, hogy nem tudtak 
vigyázni a jószágukra. Elszoruló szívvel, de gondolkodás nélkül fölemelte a 
fejszét, és a malacot cipelő tolvaj után hajította. 

Azt hitte, elvéti, és felnyögött kétségbeesésében; azonban az éles penge 
belevágott a menekülő karjába. A rabló vékony hangon felsivított, elejtette 
a malacot, és a sebet szorongatva térdre esett. 

Társa fölsegítette. 

Edgar utánuk száguldott. 


Azok otthagyták a malacot, és rohantak. 

Edgar egy szívverésnyi ideig habozott. El akarta kapni a tolvajokat. De 
ha elengedi a rémült malacot, az világgá fut, és talán sosem talál vissza. 
Felhagyott az üldözéssel, és az állat után iramodott. A malac fiatal volt, 
kurta lábú, Edgar egy perc alatt utolérte, rávetette magát, és két kézzel 
elkapta az egyik lábát. A malac rúgkapált, de nem szabadulhatott a fiú 
markából. 

Edgar magához szorította a kicsi állatot, fölállt és visszament a tanyára. 

A csűrbe vitte a malacot, és időt szánt rá, hogy megdicsérje Brindle-t, aki 
büszkén csóválta a farkát. Fölvette lehullott fejszéjét, és maroknyi fűvel 
letakarította róla a tolvaj vérét. Végül visszatért a családjához. 

Ők a másik tolvaj mellett álltak. 

— Halott — mondta Eadbald. 

— Dobjuk a folyóba — javasolta Erman. 

— Nem! — tiltakozott mama. — Csak tudja meg a többi tolvaj, hogy 
megöltük. — A törvény nem fenyegette őket; a tetten ért tolvajt ott helyben 
meg lehetett ölni. — Gyertek, fiúk. Hozzátok a holtat. 

Erman és Eadbald fölkapták a tetemet. Mama bevezette őket az erdőbe, 
és száz métert gyalogolt a bozótban egy alig látható csapáson odáig, ahol az 
keresztezett egy másik és ugyancsak alig látható csapást. Akárki közeledik 
az erdőből a tanyához, annak át kell mennie ezen a kereszteződésen. 

Mama megszemlélte a holdfényben a környező fákat, és rámutatott az 
egyikre, amely alacsonyan ágazott el. 

— Arra a fára akasszátok — mondta. 

— Minek? — kérdezte Erman. 

— Hogy lássák az emberek, mi történik azokkal, akik megpróbálnak 
kirabolni minket. 

Edgar le volt nyűgözve. Sosem hitte volna, hogy az anyja ilyen 
kíméletlen tud lenni. De hát változtak a körülmények. 

— Nincs kötelünk — mutatott rá Erman. 

— Majd Edgar kitalál valamit — felelte mama. 

Edgar bólintott. Egy villás ágra mutatott négy méter magasan. 

— Szorítsátok be oda. A két ágat a hóna alá — mondta. 

Mialatt a testvérei felvonszolták a hullát a fára, Edgar talált egy ipszilon 
alakú, félméteres gallyat, amelynek a végét kihegyezte a fejszéjével. 

Erman és Eadbald beállította a holttestet. 

— Most húzzátok előre a két karját, úgy, hogy keresztben legyenek. 


Fivérei tartották a karokat. Edgar megfogta az egyik holt kezet, és 
átütötte a nyársat a csuklón. Rá kellett vágnia a fejszével, hogy átfúrja a 
húst. Nagyon kevéssé vérzett: a rabló szíve már megállt. 

Edgar beállította a másik csuklót, és azon 15 átverte a nyársat. Az 
összeerősített kezek megtartották a hullát a fán. 

Itt is marad, amíg le nem rohad, gondolta Edgar. 

De bizonyára visszatértek a tolvajok, mert a halott reggelre eltűnt. 


Pár nappal később mama elküldte Edgart a faluba, hogy kérjen kölcsön egy 
darab erős zsineget, amivel felköthesse a cipőjét, amely elszakadt. A 
kölcsönkérés mindennapos dolog volt a szomszédok között, de soha, 
senkinek sem volt elég zsinegje. Mama azonban kétszer is elmesélte a 
viking támadást, először a papok házában, azután a sörházban, és noha a 
parasztok sose fogadják be gyorsan a kutyakergette idegeneket, Drengs 
Ferry lakóit megindította mama tragédiája. 

Kora este volt. Egy kisebb csoport ült Dreng kocsmája előtt a padokon, 
fakupákból itták a sört, miközben lefelé ereszkedett a nap. Edgar még 
mindig nem szerette a sört, de a vendégeknek láthatóan ízlett. 

Mostanra már valamennyi falusival találkozott, és felismerte a csoport 
tagjait. Degbert esperes a testvérével, Drenggel beszélgetett. Cwenburg és a 
vörös arcú Bebbe fülelt. Rajtuk kívül még három nő volt ott: Leofgifu, 
mindközönségesen Leaf, Cwenburg anyja; Ethel, egy fiatalabb asszony, 
Dreng második felesége vagy talán ágyasa; és Blod, a rabszolga, aki egy 
korsóból a kupákat töltögette. 

Ahogy Edgar közelebb ért, a rabszolga felnézett, és tört angolszász 
nyelven megkérdezte: 

— Akar sör? 

Edgar megrázta a fejét. 

— Nincs pénzem. 

A többiek ránéztek. 

— Miért jöttél sörházba, ha nem engedhetsz meg magadnak egy kupa 
sört? — kérdezte gúnyosan Cwenburg. 

Még mindig meg volt sértve az elutasítástól. Edgar szerzett magának egy 
ellenséget. Némán felnyögött. 

Inkább a csoportnak, mint Cwenburgnek válaszolt alázatos hangon: 


— Az anyám kér kölcsön erős zsineget, hogy megjavíthassa a cipőjét. 

— Mondd meg neki, hogy csináljon magának! — vágta oda Cwenburg. 

A többiek némán figyeltek. 

Edgar szégyellte magát, de nem visszakozott. 

— Irgalmas cselekedet volna kölcsönözni — szűrte a fogai között. — 
Visszafizetjük, amikor a saját lábunkra tudunk állni. 

— Már ha egyáltalán — jegyezte meg Cwenburg. 

Leaf türelmetlen hangot hallatott. Harminc lehetett, vagyis tizenöt évesen 
kellett megszülnie Cwenburgöt. Edgar sejtette, hogy valaha szép volt, de 
most úgy nézett ki, mint aki túl sokat ivott saját, erős söréből. Ahhoz 
azonban elég józan volt, hogy zavarja a lánya otrombasága. 

— Ne légy barátságtalan a szomszéddal, lányom! — korholta. 

— Hagyd békén! — fortyant föl Dreng. — Cwenburgnek igaza van! 

Micsoda lágy szívű atya, gondolta Edgar. Nyilván azért lett ilyen a lánya. 

Leaf felállt. 

— Gyere be — mondta Edgarnak Jó szívvel. — Meglátom, mit találok. 

Edgar követte az asszonyt a házba. Leaf merített egy kupa sört a 
hordóból, és odaadta a fiúnak. 

— Ez ingyen van. 

— Köszönöm. — Ivott egy kortyot a sörből, amely nem cáfolt rá a hírére. 
Zamatos volt, és azonnal földerítette. Edgar kiürítette a kupát, majd azt 
mondta: — Nagyon finom! 

Az asszony elmosolyodott. 

Edgar fejében megfordult, hogy Leafnek talán ugyanazok a tervei vele, 
mint a lányának. Nem volt hiú, és nem hitte, hogy minden asszonyfélének 
őutána kell szaladnia, de sejtette, hogy egy kis helyen minden új férfi 
fölkelti a nők érdeklődését. 

Leaf azonban elfordult, és turkálni kezdett egy ládában. Valamivel 
később előhúzott majd" egyméternyi zsineget. 

— Tessék. 

Tehát csak emberséges, állapította meg a fiú. 

— Nagyon jó szomszéd vagy — mondta. 

Leaf elvette tőle az üres kupát. 

— Minden Jót az anyádnak. Bátor asszony. 

Edgar kiment. Degbert, akinek a nyelvét nyilvánvalóan megoldotta az 
ital, éppen szónokolt: 


— A kalendáriumok szerint a mi Urunk kilencszázkilencvenhetedik 
évében járunk — mondta. — Jézus kilencszázkilencvenhét éves. Három év 
múlva Itt a millennium. 

Edgar értett a számoláshoz, és ezt nem hagyta szó nélkül. 

— Jézus nem az első évben született? 

— De igen — válaszolta Degbert. Azután undokul hozzátette. — Ezt minden 
tanult ember tudja. 

— Akkor a második évben volt az első születésnapja. 

Degbert kezdett bizonytalan képet vágni. 

Edgar folytatta: 

— A harmadik évben lett kétéves, és így tovább. Ezért ebben az évben, a 
kilencszázkilencvenhetedik évben kilencszázkilencvenhat éves lesz. 

— Azt se tudod, miről beszélsz, te pimasz tacskó! — hangoskodott 
Degbert. 

Edgarnak valahonnan mélyről azt súgta egy hangocska, hogy ne 
vitatkozzék, de a hangot elnyomta a vágya, hogy kiigazítson egy számtani 
tévedést. 

— Nem, nem! — tiltakozott. — Jézus születésnapja tulajdonképpen 
karácsonykor van, tehát most még csak kilencszázkilencvenöt és fél éves. 

Leaf aki az ajtóból figyelt, elvigyorodott, és azt mondta: 

— Ezt megkaptad, Degsy. 

Degbert elkékült. 

— Hogy mersz így beszélni egy pappal? — szólt rá Edgarra. — Kinek 
hiszed te magad? Még olvasni sem tudsz! 

— Nem, viszont számolni tudok — makacskodott Edgar. 

— Fogd a zsinegedet, aztán kotródj innen, és ne 15 gyere vissza, amíg meg 
nem tanulod tisztelni az idősebbeket és a nálad különbeket — mondta Dreng. 

— Ezek csak számok — hátrált meg késve Edgar. — Nem akartam 
tiszteletlen lennt. 

— Tűnj a szemem elől! — mondta Degbert. 

— Igen, hordd el magad — csatlakozott Dreng. 

Edgar megfordult és elment. Csüggedten ballagott a folyóparton. A 
családjának minden segítségre szüksége van, ő pedig két ellenséget 1s 
szerzett magának. 

Mi a fenének nyitotta ki azt az ostoba száját? 


4. fejezet 
997. julius eleje 


Lady Ragnhild, Cherbourg-i Hubert gróf lánya egy angol szerzetes és egy 
francia pap között ült. Ragna, ahogyan becézték, érdekesnek találta a 
szerzetest és nagyképűnek a papot — mégis a papot kellett elbűvölnie. 

Délebédre terítettek a cherbourg-i kastélyban. A tekintélyes, kőből rakott 
erőd a kikötőre néző domb tetején magasodott. Ragna apja büszke volt a 
várára. Újdonság volt és szokatlan is. 

Hubert gróf sok dologra volt büszke. Rajongott harcias viking ősetért, de 
még hálásabb volt azért, ahogyan a vikingekből normannok lettek, akik a 
francia nyelv saját változatát beszélték. Mindennél többre értékelte a módot, 
ahogy átvették a kereszténységet, helyreállítva a templomokat és 
monostorokat, amelyeket őseik kifosztottak. Száz év alatt a korábbi kalózok 
törvénytisztelő civilizációt hoztak létre, amely semmiben sem volt 
alávalóbb az európaiaknál. 

A hosszú, kecskelábú asztal a nagyteremben állt, a kastély emeletén. A 
fehér lenvászon abrosz a padlóig ért. Ragna szülei az asztalfőn ültek. Az 
anyja neve Ginnlaug volt, azonban, hogy férje kedvére tegyen, a 
franciásabban hangzó Genevtéve-re változtatta. 

A gróf, a grófné és a fontosabb vendégek bronztányérokból ettek, 
ezüsttel pántolt, cseresznyefa kupából ittak, és arannyal berakott késeket és 
kanalakat használtak. Drága asztalnemű volt, de nem hivalkodó. 

Az angol szerzetes, Aldred testvér hallatlanul jóképű volt. Arra az ódon 
római márványszoborra emlékeztette Ragnát, amelyet Rouenban látott. 
Rövidre nyírt, fürtös hajú férfit ábrázolt, akinek foltos volt a képe a kortól, 
és az orra hegye 15 letörött, de nyilvánvalóan egy istenszoborhoz tartozott 
valamikor. 

Aldred előző délután érkezett a melléhez szorított könyvesládával, 
amelynek tartalmát a jumiéges-i nagy normann apátságban vásárolta. 

— Olyan scriptoriuma:"" van, hogy az minden háznak becsületére válna! — 
lelkesedett Aldred. — Szerzetesek hada másolja és díszíti a kéziratokat az 


emberiség felvilágosítására! — Aldrednek szenvedélye volt a könyv és az 
abból meríthető tudás. 

Ragna úgy sejtette, hogy Aldred testvér ebbe a szenvedélybe temeti a 
rajongást, amelyet tilt a hite. Elragadóan viselkedett a grófkisasszonnyal, de 
nem nézett rá olyan éhesen, mint az öccsére, Richard-ra, a tizennégy éves, 
magas kamaszra, akinek a száját egy lány 15 megirigyelhette volna. 

Aldred most a kedvező szelet várta, amely visszaviszi a Csatornán 
Angliába. 

— Alig várom, hogy hazaérjek Shiringbe, és megmutassam testvéreimnek, 
hogyan díszítik a jumiéges-i szerzetesek a betűket — mondta. Franciául 
beszélt, néha latin és angolszász szavakat keverve a beszédjébe. Ragna 
tudott latinul és némi angolszászt 1s fölszedett egy angol dadától, aki egy 
normann tengerészhez ment nőül, és Cherbourg-ba költözött. 

— Két olyan könyvet is vásároltam, amelyekről korábban nem is 
hallottam! — folytatta. 

— Talán te vagy a shiringi apát? — kérdezte Ragna. — Elég fiatalnak tünsz. 

— Harminchárom éves vagyok, és nem, nem én vagyok az apát — 
válaszolta a szerzetes mosolyogva. — Én az armarius§ vagyok, az én 
felelősségem a scriptorium és a könyvtár. 

— Nagy könyvtáratok van? 

— Nyolc könyv, de amikor hazaérek, már tizenhat lesz. A scriptorrum 
belőlem és egy segítőből, Tatwine testvérből áll. Ő színezi a nagybetűket. 
Én az egyszerű írással foglalkozom, mert jobban érdekelnek a szavak, mint 
a színek. 

A pap félbeszakította a beszélgetésüket, eszébe juttatva Ragnának a 
kötelességét, hogy Jó benyomást kell keltenie. 

— Mondd csak, Lady Ragnhild, te tudsz olvasni? — kérdezte Louis atya. 

— Természetesen. 

Louis némi meglepetéssel vonta fel a szemöldökét. Nem volt ebben 
semmi , természetes": nem minden nemesasszony tudott olvasni. 

Ragna rájött, hogy a megjegyzése miatt gőgösnek tarthatják. Nyájasságra 
törekedve hozzátette: 

— Az apám tanított meg olvasni, amikor még kicsi voltam, mielőtt az 
öcsém megszületett volna. 

Amikor Louis atya egy hete megérkezett, Geneviéve behívta Ragnát a 
szülők lakosztályába, és megkérdezte: 

— Mit gondolsz, miért van Itt? 


Ragna összevonta a szemöldökét. 

— Nem tudom. 

— Fontos ember, a reimsi gróf titkára és a székesegyház kanonoka. — 
Genevtiéve-nek szoborszerű alakja volt, de parancsoló megjelenése ellenére 
15 hajlamos volt elbátortalanodni. 

— Na és mi hozta Cherbourg-ba? 

— Te — felelte Geneviéve. 

Ragna kezdte érteni a dolgot. 

Az anyja folytatta: 

— Reims grófjának van egy fia, Guillaume, aki egyidős veled és nőtlen. A 
gróf feleséget keres a fiának. Louis atya azért van itt, hogy lássa, illesz-e 
hozzá. 

Ragna kissé megsértődött. Ez volt a dolgok rendje, de akkor 15 úgy érezte 
magát, mint egy tehén, akit megtekint a lehetséges vevő. Elnyomta 
sértődöttségét. 

— Milyen ez a Guillaume? 

— Róbert király unokaöccse. — II. Róbert, Franciaország királya, huszonöt 
éves volt. Geneviéve szemében a királyi rokonság jelentette a férfi 
legnagyobb előnyét. 

Ragnának azért voltak más szempontjai is. Inkább Guillaume 
tulajdonságait szerette volna ismerni, függetlenül társadalmi helyzetétől. 

— Egyéb? — Rögtön érezte, hogy elég csípős hangot ütött meg. 

— Ne gúnyolódj. Épp ezzel kedvetleníted el a férfiakat. 

Ez talált. Ragna máris több kifogástalan kérőt riasztott el. Valahogy 
megrémítette őket. Az sem jött jól, hogy olyan magasra nőtt — az anyja 
termetét örökölte —, de nem csak erről volt szó. 

Genevtéve folytatta. 

— Guillaume nem beteg, nem őrült és nem romlott. 

— Vagyis leányálom! 

— Már megint kezded? 

— Bocsánat. Megígérem, kedves leszek Louis atyához. 

Ragna húszéves volt, és nem maradhatott a végtelenségig hajadon. Nem 
akart zárdába kerülni. 

Az anyja elkedvetlenedett. 

— Nagy szenvedélyt, halálos szerelmet akarsz, de az csak a versekben 
létezik — mondta. — A való életben mi, asszonyok, beérjük azzal, amit 
kapunk. 


Ragna tudta, hogy igaza van. 

Valószínűleg hozzámegy Guillaume-hoz, feltéve, ha nem ocsmány, de a 
saját feltételervel szerette volna. Szeretett volna megfelelni Louis 
elvárásainak, de azt 15 meg akarta értetni a pappal, miféle feleség lesz. Nem 
akart dísztárgy lenni, mint egy nagyszerű faliszőnyeg, amelyet a férje 
büszkén mutogat a vendégeinek, és közönséges háziasszony sem, aki 
lakomákat szervez, és a jeles vendégeket szórakoztatja. Férje társa akart 
lenni a birtoka igazgatásában. Nem volt szokatlan, hogy egy feleség ilyen 
szerepet játsszon: ahányszor egy nemesember hadba indult, valakit meg 
kellett bíznia a földjei és a vagyona kezelésével. Olykor egy testvér vagy 
egy felnőtt fiú helyettesítette, de gyakran a feleségére hárult ez a feladat. 

Louis most vizsgáztatni kezdte az almaborban főtt friss tengeri sügér 
mellett. 

— Miket olvasol, kisasszonyom? — kérdezte némileg kétkedve, mint aki 
nem hiszi, hogy egy ilyen szép hajadon megértené az irodalmat. 

Ha Ragna jobban szívelte volna a papot, könnyebb lett volna jó 
benyomást tenni rá. 

— Szeretem azokat a verseket, amelyek történeteket mondanak el — 
felelte. 

— Mint például. . .? 

Louis nyilvánvalóan úgy gondolta, hogy a hölgy egyetlen irodalmi művet 
sem tud majd megnevezni, de tévedett. 

— Szent Eulália története nagyon megindító — felelte a lány. — A végén 
galamb alakjában megy föl a mennyekbe. 

— Valóban — helyeselt Louis az olyan ember hangján, akinek nem lehet 
újat mondani a szentekről. 

— Aztán van egy angol vers, A feleség siráma — fordult most Aldred felé a 
lány. — Ismered? 

— Ismerem, bár nem tudom, valóban angol eredetű-e. A költők 
utazgatnak. Egy-két évig szórakoztatják egy nemesember udvarát, azután 
továbbállnak, amikor verseik már nem olyan frissek. Vagy elnyerik egy 
gazdagabb patrónus kegyét, és az elcsábítja őket. Miközben ők 
vándorolnak, csodálóik lefordítják műveiket más nyelvekre. 

Ragna el volt bűvölve. Tetszett neki Aldred. Sokat tudott, és képes volt 
úgy megosztani a tudását, hogy nem a fölényét fitogtatta vele. 

A lány, észben tartva a kötelességét, visszafordult a paphoz. 


— Nem találod bámulatosnak, Louis atya? Hiszen te Reimsből jöttél, 
amely közel van a germán nyelvű földekhez. 

— Bizony így van — felelte a pap. — Nagyon tanult vagy, hölgyem. 

Ragna érezte, hogy átment egy vizsgán. Lehet, hogy Louis készakarva 
viselkedett vállveregetően, mert provokálni akarta? Akkor jó, hogy nem 
kapta be a csalit. 

— Igazán kedves vagy — mondta színlelt őszinteséggel. — Az öcsémnek 
van egy nevelője, és szabad bent ülnöm az órákon, amíg csöndben 
maradok. 

— Nagyon Jó. Kevés hajadon tud ilyen sokat. Részemről én főképp a 
Szentírást olvasom. 

— Ez csak természetes. 

Ragna kivívott magának bizonyos elismerést. Guillaume feleségétől 
elvárják, hogy kulturált és könnyed csevegő legyen, ő pedig e tekintetben 
bizonyított. Remélhetőleg ez ellensúlyozza korábbi dölyfösségét. 

Bejött egy Óriás Bern nevű katona, és halkan mondott valamit Hubert 
grófnak. Bern kövér volt és vörös szakállú. 

Rövid megbeszélés után a gróf felállt az asztaltól. Ragna apja apró ember 
volt, Bern mellett még kisebbnek tűnt. Negyvenöt éve ellenére 15 vásott 
kölyöknek látszott. A tarkóját borotválta normann divat szerint. Odajött 
Ragnához. 

— Váratlanul Valognes-ba kell mennem — mondta. — Azt terveztem, hogy 
ma kivizsgálok egy disputát Saint-Martin faluban, de nem mehetek oda. 
Helyettesítenél? 

— Örömmel — felelte Ragna. 

— Van ott egy Gaston nevű jobbágy, aki nem akarja fizetni a bérletet 
valamiféle tiltakozásból. 

— Elintézem, ne aggódj. 

— Köszönöm. — A gróf és Bern távozott. 

— Apád szeret téged — állapította meg Louis. 

Ragna elmosolyodott. 

— Ahogy én 15 őt. 

— Gyakran helyettesíted? 

— Saint-Martin falva különösen jelentős számomra. Az a terület része a 
hozományomnak. Egyébként igen, gyakran helyettesítem az apámat ott és 
másutt. 

— Gyakoribb, hogy a feleség helyettesíti a férjet. 


— Igaz. 

— Az apád szereti a dolgokat másként intézni. — Louis a karját széttárva a 
kastélyra mutatott. — Itt van például ez az épület. 

Ragna nem tudta, Louis helyteleníti-e a kastélyt, vagy érdekesnek találja. 

— Anyám nem szereti a kormányzás munkáját, engem viszont lenyűgöz. 

Aldred közbeszólt: 

— A nők időnként nagyon ügyesek ebben. Angliai Alfréd királynak volt 
egy Ethelfled nevű lánya, aki a férje halála után a hatalmas Mercia 
tartományt kormányozta. Városokat erődített, és csatákat nyert. 

Ragnának eszébe jutott, hogy itt az alkalom, amikor jó benyomást tehet 
Louis-ra. Elhívhatja, hogy nézze meg, miként bánik a köznéppel. Ez 
hozzátartozott egy nemesasszony kötelességeihez, és tudta, hogy jól 
csinálja. 

— Eljönnél velem Saint-Martinba, atyám? 

— Örömmel — vágta rá a pap. 

— Útközben talán mesélhetnél a reimsi gróf udvartartásáról. Azt hiszem, 
van egy fia, aki egykorú velem. 

— Valóban. 

Most, hogy elfogadták a meghívását, Ragna rájött, mennyire nem 
lelkesíti a kilátás, hogy egy teljes napot kell diskurálnia a pappal, így hát 
Aldredhez fordult. 

— Te 15 eljönnél? — kérdezte. — Az esti dagály idejére visszaérünk, így ha a 
szél megfordul napközben, még ma este távozhatsz. 

— Boldogan. 

Fölkeltek az asztaltól. 

Ragna komornája egy Cat nevű, fekete hajú lány volt, egykorú a 
grófkisasszonnyal. Az orra egyszerre volt hegyes és turcsi, az orrcimpái 
meg olyanok, mint a lúdtoll hegye. Ennek ellenére csinos volt mozgékony 
arcával, csintalan nézésével. 

Lesegítette kisasszonyáról a selyemcipellőt, amelyet elrakott a ládába. 
Azután lenvászon nadrágot vett elő, ami megvédte Ragna lábikrájának 
bőrét a lovaglásnál, és a papucs helyett bőrcsizmát adott rá. Végül odaadta 
neki a lovaglópálcáját. 

Bejött Ragna anyja. 

— Légy kedves Louis atyához — intette. — Ne próbálj okosabb lenni nála. 
A férfiak utálják az ilyesmit. 


— Igen, anyám — fuvolázta Ragna. Tökéletesen tisztában volt vele, hogy a 
nőknek nem szabad okosnak mutatkozniuk, de olyan gyakran szegte meg 
ezt a szabályt, hogy Genevtéve szükségesnek tartotta emlékeztetni. 

Átment a lakótoronyból az istállóhoz. Négy fegyveres várta, hogy 
elkísérje, élükön Óriás Bernnel: a gróf bizonyára szólt nekik. Az 
istállószolgák már felnyergelték kedvenc lovát, egy Astrid nevű szürke 
kancát. 

Aldred testvér, aki épp egy bőrpárnát szíjazott a pónijára, csodálattal 
nézte Ragna rézszögekkel kivert fanyergét. 

— Igazán szép, de nem fáj a lónak? 

— Nem -— felelte határozottan Ragna. — A fa elosztja a terhelést, viszont a 
puha nyereg feltöri az állat hátát. 

— Ezt nézd, Dismas — mondta Aldred a lovának. — Te nem szeretnél ilyen 
csodálatos szerszámot? 

Ragna észrevette, hogy Dismasnak fehér jel van a homlokán, többé- 
kevésbé kereszt alakú. Épp megfelelő hátasnak tűnt egy szerzetes számára. 

— Dismas? — kérdezte Louis. 

— Így hívták az egyik latort, akit Jézussal együtt feszítettek keresztre — 
mondta Ragna. 

— Tudom -— felelte komoran Louis. Ragna figyelmeztette magát, hogy ne 
okoskodjon. 

— Ez a Dismas 15 lop, különösen ételt — jegyezte meg Aldred. 

— Hmm. — Louis-nak láthatólag nem tetszett, hogy egy ilyen névből tréfát 
üzzenek, de nem mondott többet, csak elfordult, hogy felszerszámozza 
heréltjét. 

Kilovagoltak a kastély udvarából. Miközben lefelé haladtak a 
domboldalon, Ragna szakértő pillantást vetett a partnál horgonyzó hajókra. 
Kikötőben nevelkedett, meg tudta különböztetni a vízi járműveket. Ma a 
legtöbb a halászcsónakból és a parti vizekre alkalmas hajócskából volt, de a 
dokkban állt egy angol kereskedőhajó ií5 — Aldred bizonyára ezzel akar 
hazatérni —, és senki sem téveszthette össze mással a nyílt tengeren 
horgonyzó viking hadihajók baljós alakját. 

Délnek fordultak, pár perccel később elmaradt mögöttük a kisváros. 
Tengeri szél fújt a lapályon. Ragna követte az ismerős ösvényt a 
marhalegelők és almáskertek között. 

— Aldred testvér, most, hogy megismerted az országunkat, milyennek 
találod? 


— Észrevettem, hogy az itteni nemeseknek csak egy feleségük van, és 
nem tartanak ágyasokat, legalábbis hivatalosan. Angliában az egyház 
tanítása ellenére eltűrik az ágyasokat, de a több feleséget Is. 

— Az ilyesmit el lehet titkolni — jegyezte meg Ragna. — A normann 
nemesek sem szentek. 

— Biztos vagyok benne, de az itteni nép legalább meg tudja 
különböztetni, hogy mi a bűn, és mi nem az. A másik, amit Normandiában 
megfigyeltem, hogy sehol nincsenek rabszolgák. 

- Van rabszolgapiac Rouenban, de a vásárlók külföldiek. A 
rabszolgaságot úgyszólván teljesen felszámolták errefelé. Egyházunk elítéli, 
főképpen azért, mert sok rabszolgát használnak paráználkodásra és 
szodómiára. 

Louis megütközve horkantott. Talán nem szokta meg, hogy hajadonok 
beszéljenek paráznaságról és szodómiáról. Ragna szíve összeszorult, 
amikor rájött, hogy ismét hibázott. 

Aldred nem botránkozott meg. Fesztelenül folytatta a beszélgetést. 

— Másrészt viszont a ti parasztjaitok jobbágyok, akiknek engedélyt kell 
kérniük uraiktól, hogy házasodjanak, foglalkozást változtassanak vagy egy 
másik faluba költözzenek. Ezzel szemben az angol parasztok szabadok. 

Ragna ezen elgondolkodott. Eszébe sem jutott, hogy a normann rendszer 
nem általános. 

Odaértek egy Les Chénes nevű falucskához. Ragna látta, hogy a fű 
magasra nő a mezőkön. A falusiak egy-két hét múlva kaszálni fognak, mert 
télen széna kell a jószágnak. 

A mezőkön dolgozó férfiak és nők félbeszakították a munkát, és 
integettek. 

— Deborah! — kiáltották. — Deborah! — Ragna visszaintett. 

— Jól hallottam, Deborah-nak neveztek? — kérdezte Louis. 

— Igen. Ez egy becenév. 

— Honnan származik? 

Ragna szélesen elmosolyodott. 

— Majd meglátod. 

A hét ló dobogása előcsalta a népeket házaikból. Ragna látott egy 
ismerős asszonyt, és megfékezte a lovát. 

— Te Ellen vagy, a pék. 

— Igen, úrnőm. Örülök, hogy egészségesnek és boldognak látlak. 

— MI történt a kisfiaddal, aki leesett egy fáról? 


— Meghalt, úrnőm. 

— Őszinte részvétem. 

— Azt mondják, nem kellene gyászolnom, mivel maradt még három fiam. 

— Aki ilyet mond, az bolond, akárki legyen is — jelentette ki Ragna. — Egy 
gyermek elvesztése borzasztó gyász egy anyának, nem számít, hány 
gyereke van még. 

Könnyek peregtek Ellen széltől kivörösödött arcán. Kinyújtotta a kezét. 
Ragna megfogta, és gyengéden megszorította. Ellen megcsókolta a kezét, és 
azt mondta: 

— Te megértesz. 

— Talán, egy kicsit — felelte Ragna. — Isten veled, Ellen. 

Továbblovagoltak. 

— Szegény asszony — szólt Aldred. 

— Fogadd elismerésem, Ragna úrnő — mondta Louis. — Ez az asszony 
élete végéig rajongani fog érted. 

Ragna meg volt bántva. Louis nyilvánvalóan azt gondolja, hogy csak 
azért kedves, mert népszerű akar lenni. Szerette volna megkérdezni a papot, 
hogy szerinte nem is létezik őszinte együttérzés? Ám eszébe jutott a 
kötelessége, és hallgatott. 

— De még mindig nem tudom, miért hívnak téged Deborah-nak — 
folytatta Louis. 

Ragna talányosan mosolygott. Jalálja ki magától, gondolta. 

— Megfigyeltem, hogy errefelé sok embernek van olyan gyönyörű, vörös 
haja, mint neked, Ragna úrnő — szólalt meg Aldred. 

Ragna tisztában volt vele, hogy csodálatos, aranyvörös göndör sörénye 
van. 

— A viking vér — magyarázta. — Errefelé némelyek még mindig beszélnek 
norvégul. 

— A normannok különböznek tőlünk, akik Frankföldön élünk — jegyezte 
meg Louis. 

Ez lehetett bók is, de Ragna nem annak vette. 

Egy óra múlva megérkeztek Saint-Martinba. Ragna megállt a falu szélén. 
Férfiak és asszonyok dolgoztak serényen egy dús lombú gyümölcsösben. 
Ragna észrevette köztük Gerbertet, a fónagyot. A lány leszállt a lováról, és 
keresztülvágott egy legelőn, hogy beszéljen a fónaggyal. Kísérői követték. 

Gerbert meghajolt. Fura alak volt görbe orrával, a fogai meg annyira 
összevissza álltak, hogy nem tudta teljesen becsukni a száját. Hubert gróf 


azért csinált belőle fónagyot, mert értelmes ember volt, Ragna azonban nem 
bízott benne igazán. 

Az emberek félbehagyták a munkát, hogy körülvegyék Ragnát és 
Gerbertet. 

— Mit dolgoztok ma, Gerbert? 

— Leszedünk az alma aprajából, úrnőm, hogy a többi nagyobbra nőjön, és 
több leve legyen — válaszolta a fónagy. 

— Akkor Jó bort tudtok készíteni. 

—  Saint-Martin almabora az egyik legerősebb, hála érte Isten 
kegyelmének és a Jó gazdálkodásnak. 

Normandia falvainak legalább a fele azt állította, hogy náluk a legerősebb 
az almabor, de Ragna ezt nem tette szóvá. 

— Mit csináltok az éretlen almával? 

— Megetetjük a kecskékkel, hogy a sajtjuk édes legyen. 

— Ki a legjobb sajtkészítő a faluban? 

— Renée — vágta rá Gerbert. — Ő juhtejet használ. 

Néhányan megrázták a fejüket. Ragna hozzájuk fordult. 

— Ti mit gondoltok? 

Ketten-hárman azt felelték: 

— Torguil. 

— Akkor gyertek velem, és megkóstolom mindkettőt. 

A jobbágyok boldogan követték. Minden változatosságnak örültek 
napjaik egyhangúságában, és ritkán fordult elő, hogy kelletlenül hagyták 
volna ott a munkát. 

Louis árnyalatnyi ingerültséggel közbeszólt: 

— Ugye nem azért jöttél el idáig, hogy sajtokat kóstolgass? Nem azért 
vagy Itt, hogy egy vitát rendezz? 

— De igen. Ez az én módszerem. Légy türelmes. 

Louis rosszkedvűen morgott. 

Ragna nem szállt vissza a lovára, hanem besétált a faluba a poros 
ösvényen az arany gabonatáblák között. Gyalogszerrel könnyebben tudott 
szót érteni a népekkel. Különös figyelmet szentelt az asszonyoknak, mert 
ők olyan pletykákkal látták el, amelyekkel a férfiak nem törődtek. Útközben 
megtudta, hogy Renée Gerbert felesége; hogy Renée fivérének, Bernard- 
nak egy birkanyája van, és Bernard vitába keveredett Gastonnal, aki nem 
hajlandó megfizetni a bérleti díjat. 


Ragna mindig nagyon igyekezett megjegyezni a neveket, mert a falusiak 
ettől úgy érezték, hogy törődnek velük. Az agyába vésett minden nevet, 
amit hallott beszélgetés közben. 

Ahogy mentek, újabb emberek csatlakoztak hozzájuk. A faluban még 
többen várták őket. Ragna tudta, hogy a mezőknek van valami rejtélyes 
összeköttetésük, amit ő sose fog megérteni, de a falusiak kilométerről vagy 
még távolabbról is megérzik, hogy látogatók várhatók. 

Volt egy elegáns kis kőtemplom, szép rendben sorakozó, félköríves 
ablakokkal. Ragna ismerte a papot, Odót, aki itt és még három faluban 
szolgált, minden vasárnap másikat látogatott meg; de ma Saint-Martinban 
tartózkodott — megint a bűvös vidéki kapcsolat. 

Aldred nyomban szóba elegyedett Odo atyával. Louis nem. Talán úgy 
érezte, méltóságán aluli lenne trafikálni egy vidéki pappal. 

Ragna megkóstolta Renée, majd Torguil sajtját, azután kijelentette, 
mindkettő olyan finom, hogy nem tudja kihirdetni a győztest, végül 
mindkettőtől vett egy sajtkorongot, és ennek mindenki örült. 

Körbejárt a faluban, bement minden házba és csűrbe, ügyelve, hogy az 
összes felnőttel és sok gyerekkel váltson pár szót; azután, mikor úgy vélte, 
hogy mindenkivel éreztette a jóakaratát, készen állt az igazlátásra. 

Stratégiája Javarészt az apjától származott. A gróf szívesen találkozott az 
emberekkel, és könnyen elnyerte barátságukat. Voltak, akik később talán az 
ellenségei lettek — egyetlen vezető sem tehet egyszerre mindenki kedvére —, 
de nem szívesen szálltak szembe vele. Sok mindenre tanította meg Ragnát, 
és a lány még ennél 15 többet okult abból, hogy figyelte az apját. 

Gerbert egy széket hozott, és elhelyezte a templom nyugati homlokzata 
előtt. Ragna leült, mindenki más állva maradt. Gerbert ezután bemutatta 
Gastont, egy harminc körüli, bozontos fekete hajú, nagydarab, erős 
parasztot. Gaston felháborodott képet vágott, de a lány sejtette, hogy 
általában barátságos fickó. 

— Nos, Gaston — mondta —, ítt az idő, hogy elmondd nekem és a 
szomszédjaidnak, miért nem fizetsz bérletet. 

— Úrnőm, itt állok előtted. . . 

— Várj — emelte föl a kezét Ragna. — Emlékezz rá, hogy ez nem a frankok 
királyának a bírósága. — A falusiak vihogtak. — Nincs szükségünk dagályos 
mondatokkal megtűzdelt, hivatalos szónoklatra. — Gaston nemigen tudna 
ilyen beszédet tartani, de megpróbálkozna vele, ha nem kap világos 


utasítást. — Képzeld azt, hogy almabort kortyolgatsz a cimboráiddal, és 
megkérdezik, miért vagy ilyen morc. 

— Igenis, úrnőm. Nem fizettem bérletet, úrnőm, mert nem tudok. 

— Ostobaság! — mondta Gerbert. 

Ragna elkomorodva nézett rá. 

— Várj sorodra! — mondta élesen. 

— Igenis, úrnőm. 

— Gaston, mi a bérleti díjad? 

— Húsmarhákat tartok, úrnőm, és minden nyári napfordulón tartozom 
nemes atyádnak két egyéves tinóval. 

— És azt mondod, hogy nincsenek marháid? 

— Dehogy nincsenek -— szólt közbe ismét Gerbert. 

— Gerbert! 

— Bocsánat, úrnőm. 

Gaston folytatta: 

— A legelőmet elfoglalták. Minden füvet lelegeltek Bernard birkát. A 
teheneimnek állott szénát kellett enniük, így elapadt a tejük, és két borjam 
elpusztult. 

Ragna körülnézett, és törte a fejét, hogy melyikük Bernard. Tekintete 
megakadt egy kicsi, vékony, szalmaszőke hajú emberen. Mivel nem volt 
biztos a dolgában, felnézett, és azt mondta: 

— Halljuk Bernardt-t. 

Igaza volt. A vékony ember köhögött, és azt mondta: 

— Gaston tartozik nekem egy borjúval. 

Ragna látta, hogy ez hosszú és csavaros ügy lesz. 

— Egy pillanat — mondta. — Igaz, hogy a birkáid lelegelték Gaston 
legelőjét? 

— Igen, de tartozott nekem. 

— Arra 15 sort kerítünk. Ráengedted a birkáidat Gaston földjére. 

— Megvolt rá az okom. 

— De Gaston borjai emiatt pusztultak el. 

Közbeszólt Gerber, a fónagy: 

— Csak az idei, újszülött borjak pusztultak el. De a tavalyiak megvannak. 
Van két másodfű tinó, amikkel kifizethette volna a bérletet a gróf úrnak. 

— De akkor jövőre egyetlen egyéves tinóm se marad — felelte Gaston. 

Ragnát elfogta a szédülés. Ez mindig elővette, amikor igyekezett 
kihüvelyezni a parasztok fecsegését. 


— Hallgasson mindenki! — mondta. — Eddig megállapítottuk, hogy 
Bernard elfoglalta Gaston legelőjét — talán volt rá oka, majd meglátjuk —, és 
ennek eredményeképpen Gaston úgy érzi — helyesen vagy helytelenül —, 
hogy túl szegény az idei fizetéshez. Gaston, igaz, hogy tartozol Bernardnak 
egy borjúval? Igennel vagy nemmel válaszoljál. 

— Igen. 

— És miért nem fizetted meg? 

— Majd megfizetem. Még nem volt rá lehetőségem. 

— A fizetést nem lehet a végtelenségig halasztani! — háborgott Gerbert. 

Ragna türelmesen figyelt, mialatt Gaston elmagyarázta, miért kért 
kölcsön Bernard-tól, és miért vannak gondjai a fizetéssel. Közben számos 
lényegtelen részlet is előkerült: feltételezett kölcsönös sértegetés, feleségek 
veszekedése, vitatkozás, hogy milyen szavak hangzottak el, és milyen 
hangon. Ragna hagyta őket. Ki kell adni magukból a mérgüket. De végül 
leállította a szószaporítást. 

— Eleget hallottam — mondta. — Íme, a döntésem. Először is, Gaston 
tartozott apámnak, a grófnak két másodfű tinóval. Itt nincs kifogás. 
Hibázott, hogy nem szolgáltatta be az állatokat. Nem kap büntetést a 
vétkéért, mert provokálták; azonban a tartozás, az tartozás. 

Vegyes érzelmekkel fogadták az ítéletet. Néhányan rosszallóan morogtak, 
mások helyeslően bólintottak. Gaston arca maga volt a megbántott 
ártatlanság. 

— Másodszor, Bernard felelős Gaston két borjának pusztulásáért. Gaston 
ki nem fizetett adóssága nem mentség Bernard törvénysértésére. Így hát 
Bernard tartozik Gastonnak két borjúval. Gaston azonban már tartozott egy 
borjúval Bernardnak, így csak egy borjút köteles megfizetni. 

Most Bernard hökkent meg. Ragna keményebb volt, mint várták. De nem 
tiltakoztak: a döntése törvény volt. 

— Végül nem lett volna szabad hagyni, hogy ez a vita így elmérgesedjék, 
és ezért Gerbert a felelős. 

— Úrnőm, beszélhetek? — kérdezte méltatlankodva Gerbert. 

— Szó sincs róla — felelte Ragna. — Volt rá lehetőséged. Most én beszélek. 
Hallgass. 

Gerbert befogta a száját. 

— Mivel Gerbert a fónagy, már régen meg kellett volna oldania ezt a 
problémát — mondta Ragna. — Úgy hiszem, a felesége beszélte rá, hogy ne 
tegye. Renée azt akarta, hogy a férje Bernard-nak, a sógorának kedvezzen. 


Renée elhűlt. 

Ragna folytatta: 

— Mivel ez részben Gerbert hibája, büntetésként fizet egy borjút. Tudom, 
hogy van neki, láttam az udvarában. A borjút odaadja Bernardnak, aki 
átadja Gastonnak. Így az adósságokat törlesztették, a bűnösök elnyerték 
büntetésüket. 

Azonnal látta, hogy a falusiak helyeslik az ítéletét. Ragaszkodott hozzá, 
hogy tartsák be a törvényeket, de igen csalafinta módon tette. Látta, ahogy 
bólogatnak, néhányan mosolyognak, senki sem tiltakozik. 

— És most — állt föl — adhattok egy kupával híres almaborotokból. Gaston 
és Bernard 1s ihatnak és összebarátkozhatnak. 

Nagy zsivaj támadt, mindenki arról kezdett beszélni, ami történt. Louis 
atya Ragnához fordult, és azt mondta: 

— Deborah volt Izrael egyik bírája. Innen származik a beceneved. 

— Így van. 

— Ő az egyetlen női bíró. 

— Mostanáig. 

A pap biccentett. 

— Ügyesen csináltad. 

Végre elismer, gondolta Ragna. 

Megitták az almabort, azután távoztak. Miközben Cherbourg felé 
lovagoltak, Ragna arról faggatta a papot, milyen Guillaume. 

— Magas — felelte Louis. 

Most sokat segített, gondolta a lány. 

— Mi: az, amitől dühös lesz? 

Louis pillantása elárulta, hogy átlát a ravaszkodáson. 

— Nem sok ilyen van — felelte. — Guillaume általában flegmatikus. Esetleg 
felbosszantja a szolgák hanyagsága: ha rossz az étel, laza a nyereg, gyűrött 
az ágynemű. 

Kicsinyesnek hangzik, gondolta Ragna. 

— Orléans-ban nagyon jó véleménnyel vannak róla — folytatta Louis. 
Orléans volt a francia királyi udvar székhelye. — Nagybátyja, a király 
kedveli őt. 

— Guillaume becsvágyó? 

— Nem jobban, mint más fiatal nemesek. 

Óvatos válasz, gondolta Ragna. Guillaume vagy túlságosan becsvágyó, 
vagy pont ellenkezőleg. 


— Mi érdekli? — folytatta a kérdezősködést. — Vadászat? Lótenyésztés? 
Zene? 

— Szereti a szép dolgokat. A zománcozott melltűket és a díszes 
szíjvégeket gyűjti. Jó ízlése van. De nem kérdezted meg azt, amiről úgy 
gondoltam, hogy egy hajadon első kérdése lehet. 

— Mi az? 

— Hogy csinos-e. 

— Ó — felelte Ragna —, e tekintetben inkább a saját ítéletemben bízom. 

Ahogy belovagoltak Cherbourg-ba, Ragna észrevette, hogy fordult a szél. 

— A hajód még ma este kifut — mondta Aldrednek. — Egy órád van 
apályig, de jobban teszed, ha fölszállsz. 

Visszaértek a kastélyhoz, ahol Aldred magához vette a könyvesdobozát. 
Louis és Ragna elkísérték, amikor Dismas hátán elindult a partra. 

— Boldog vagyok, hogy megismerhettelek, Ragna úrnő — mondta Aldred. 
— Ha tudtam volna, hogy ilyen hajadonok is léteznek, talán nem mentem 
volna szerzetesnek. 

Ez volt az első kacérkodó megjegyzése. Ragna azonnal tudta, hogy ez 
puszta udvariasság. 

— Köszönöm a bókot — mondta -, de hát már szerzetes vagy. 

A férfi búsan mosolygott, láthatóan megértette, mire gondol a lány. 

Valószínűleg sose találkoznak többé, amit Ragna őszintén fájlalt. 

Egy hajó érkezett a dagállyal. Angol! halászhajó, gondolta Ragna. A 
legénység leeresztette a vitorlát, a hajó a part felé sodródott. 

Aldred a lovával együtt fölszállt a fedélzetre. A legénység máris 
eloldozta a köteleket és felvonta a horgonyt. Az angol halászhajó épp 
fordítva csinálta. 

Aldred integetett Ragnának és Louis-nak, miközben az apály elvitte a 
parttól. Ugyanakkor kisebb csoport lépett partra az újonnan érkezett 
hajóból. Ragna szórakozott kíváncsisággal nézte őket. Nagy bajusz szakáll 
nélkül. Vagyis angolok. 

Ragna szeme megakadt a legmagasabbikon. Negyven körül járt, sűrű, 
szőke sörénye volt. Szélben fodrozódó kék köpenyét művészi ezüstfibula 
fogta össze széles vállán; övén remekmívű ezüstcsat és szíjvég pompázott; 
kardhüvelyébe ékkövek sokaságát foglalták. Az angol ékszerészek voltak a 
legjobbak a keresztény világban, legalábbis Ragna így hallotta. 

Az angol magabiztos gyorsasággal mozgott, társai loholtak, hogy le ne 
maradjanak. Egyenesen Ragna és Louis felé tartott, semmi kétség, 


ruháikból sejtette, hogy fontos emberek. 

— Isten hozott Cherbourg-ban, angol — szólalt meg Ragna. — Mi szél 
hozott ide? 

A férfi ügyet sem vetett rá. Csak Louis előtt hajolt meg. 

— Jó napot, atyám — mondta rossz franciasággal. — Azért jöttem, hogy 
Hubert gróffal beszéljek. Wilwulf vagyok, Shiring elöljárója. 


Wilwulf nem úgy volt jóképű, mint Aldred. Az elöljárónak nagy orra volt, 
akkora álla, mint egy ásó, kezét és karját elcsúfították a sebhelyek. A 
kastélyban mégis minden szolgáló elvörösödött és kuncogott, ha az elöljáró 
elvonult mellettük. Az idegen mindig érdekes, ám Wilwulf személye több 
volt ennél. Köze lehetett hozzá a méretének, laza járásának és átható 
pillantásának, főleg pedig mindenre képes embert sejtető önbizalmának. 
Egy lány azt érezte a közelében, hogy az angol bármely percben 
felkaphatja, mint a pelyhet, és már viszi 15 magával. 

Ragnát is érdekelte, habár az elöljáró isteni fölénnyel nézte levegőnek 
nemcsak őt, de az összes asszonyszemélyt. Beszélt az apjához és a 
látogatóba érkezett normann urakhoz, fegyveres kísérőivel torokhangú 
gyors angolszász nyelven karattyolt, amelyet Ragna nem értett; nőkhöz 
azonban alig szólt. Ragna meg volt sértve; nem szokott hozzá, hogy 
semmibe veszik. A férfi közömbössége kihívást jelentett. Úgy érezte, be 
kell hatolnia a páncélja alá. 

Az apja kevésbé volt elbűvölve. Nem óhajtotta az angol pártját fogni a 
vikingekkel szemben, akik civilizálatlan rokonai voltak. Wilwulf csak az 
idejét vesztegette Itt. 

Ragna segíteni akart Wilwulfnak. Nemigen kedvelte a vikingeket, és 
együttérzett áldozataikkal. Ha segít a férfinak, az talán tudomást vesz róla. 

Noha Hubert gróf nem szívelte Wilwulfot, egy normann nemesembernek 
kötelessége udvariasan fogadni a vendéget, így hát rendezett egy 
vadkanvadászatot. Ragna ujjongott. Szeretett vadászni, és ez talán alkalmat 
ad rá, hogy jobban megismerje Wilwulfot. 

A vadásztársaság hajnalhasadáskor találkozott az istállóknál, ahol állva 
reggeliztek báránybordát és erős almabort. Kiválasztották fegyvereiket: 
mindent lehetett használni, de a legnépszerűbb egy különleges, súlyos 
lándzsa volt hosszú heggyel és hosszú nyéllel, a kettő között keresztvassal. 


Nyeregbe szálltak, majd elindultak egy falka őrjöngően izgatott kutyával. 
Ragna Ástridot lovagolta. 

Az apja vezette a csapatot. Hubert gróf ellenállt a kis emberek 
kísértésének, és nem ellensúlyozta alacsony termetét magas paripával. 
Kedvenc vadászlova egy Thor nevű zömök, fekete póni volt, az erdőben 
éppolyan gyors, mint egy nagyobb állat, de annál sokkal ügyesebb. 

Ragna megfigyelte, hogy Wilwulf jól lovagol. A gróf egy Goliath nevű 
tüzes, almásderes csődört adott neki. Wilwulf könnyedén irányította a lovat, 
és olyan biztosan ült a nyeregben, mintha szék lenne. 

A vadászok után egy málhás ló vitte kosarakban a kastély konyhájából 
való kenyeret és almabort. 

Les Chénes-ig lovagoltak, ott befordultak a Bois de Chénes-be, a 
félsziget legnagyobb megmaradt erdejébe, amely a leggazdagabb volt 
vadban. Egy csapáson haladtak a fák között, miközben a kopók 
eszeveszetten kutatták át a terepet, az aljnövényzetben szimatolva a 
vaddisznó erős szaga után. 

Astrid könnyedén lépegetett, élvezte az ügetést az erdei reggelen. A 
veszély tudata fokozta Ragna lázas izgalmát. A vadkanok félelmetesek, 
hatalmas agyarukkal, erős állkapcsukkal. Egy kifejlett vadkan képes 
feldönteni egy lovat, és megölni a lovasát. Harcolnak még sebesülten is, 
különösen, ha sarokba szorítják őket. A vaddisznólándzsán azért van 
keresztvas, mert a leszúrt vadkan képes felhúzni magát a lándzsa nyelén, és 
haldokolva 15 megtámadja a vadászt. Ezt akadályozza meg a keresztvas. A 
vadkanvadászathoz hideg fej és erős idegek szükségesek. 

Az egyik kutya szagot fogott, diadalmasan felvakkantott, és nekilódult. A 
többiek falkában loholtak utána, a lovasok követték őket. Astrid ügyesen 
kerülgette a bokrokat. — Richard lehagyta a nővérét, önfeledt 
magabiztossággal vágtatott a kamaszok szokása szerint. 

Ragna meghallotta egy felriasztott vaddisznó röfögését. A kutyák 
repültek, a lovak követték példájukat. Megkezdődött a hajsza, Ragna szíve 
gyorsabban vert. 

A vaddisznók tudnak futni. Nyílt terepen nem olyan gyorsak, mint a 
lovak, de az erdőben, a bokrok között kígyózva nehéz utolérni őket. 

Ragna megpillantotta a zsákmányt, amikor csoportban vágtak át egy 
tisztáson: egy nagy kocát, amely orrától a farka hegyéig megvolt másfél 
méter, és bizonyosan többet nyomott Ragnánál; két kisebb emsét, meg egy 
csomó csíkos kismalacot, amelyek meglepően gyorsak tudnak lenni kurta 


lábaikon. A vaddisznócsaládokat a kocák vezetik; a kanok, leszámítva a téli 
párzást, külön élnek. 

A lovak szerették a vadászat izgalmát, különösen akkor, amikor a 
kopófalkával  vágtathattak. Áttörtek az aljnövényzeten, letaposták a 
bokrokat és a facsemetéket. Ragna bal kézzel a gyeplőt fogta, a lándzsát a 
jobbjában tartotta dobásra készen. Fejét lehajtotta Astrid nyakára, hogy 
elkerülje a lelógó ágakat, amelyek a vaddisznóknál ií15 nagyobb veszélyt 
jelentenek a gondatlan lovasra. Noha elővigyázatos volt lovaglás közben, 
olyan féktelennek érezte magát, mint Szkádi, a vadászat sebezhetetlen, 
hatalmas északi istennője, mintha semmi baj sem érhetné ebben az önfeledt 
elragadtatásban. 

A vadászok kirobbantak az erdőből egy legelőre. A tehenek rémülten 
bőgve szóródtak szét. A lovak percek alatt utolérték a vaddisznókat. Hubert 
gróf meglándzsázta és meg 15 ölte az egyik kisebb emsét. Ragna űzőbe vette 
az egyik cikázó malacot, beérte, lehajolt, és hátulról meglándzsázta. 

Az öreg koca fenyegetően, harcra készen megfordult. Az ifjú Richard 
rettenthetetlenül rátámadt, de a döfés mellément, a lándzsa az óriási 
izompúpot találta el. Alig tíz centi mélyre hatolhatott benne, azután eltört. 
Richard elvesztette az egyensúlyát, leesett a lováról, hangos puffanással ért 
földet. Az öreg koca rátámadt. Ragna felsikoltott. 

Ekkor hátulról előrevágtatott Wilwulf, magasba emelve lándzsáját. 
Átugratta Richard-t, veszedelmesen mélyre hajolt ki a nyeregből, és 
felnyársalta a vaddisznót. A vas belehatolt a fenevad torkán át a mellüregbe. 
A hegy bizonyára eltalálta a szívet, mert az állat hirtelen holtan esett össze. 

A vadászok megfékezték lovaikat, boldogan lihegve leszálltak a 
nyeregből, gratuláltak egymásnak. Richard először sápadt volt, hiszen 
hajszál híján menekült meg, de a fiatalok dicsérték a bátorságát, és 
hamarosan úgy páváskodott, mintha ő lenne a nap hőse. A szolgák 
kibelezték a zsákmányt, a kutyák mohón nekiestek a zsigereknek. A vér és 
a belek orrfacsaróan bűzlöttek. Megjelent egy paraszt, és némán dühöngve 
átterelte rémült teheneit a szomszéd mezőre. 

Megérkezett a málhás ló is a kosarakkal. A vadászok mohón ittak, és 
falták a kenyeret. 

Wilwulf a földön ült, egyik kezében fakupával, a másikban egy 
kenyérdarabbal. Ragna meglátta a lehetőséget, hogy beszélgessen vele, és 
letelepedett az angol mellé. 

Wilwulf nem tűnt különösebben boldognak. 


A lány hozzászokott, hogy hatással van a férfiakra, és az angol közönye 
sértette a büszkeségét. Kinek képzeli ez magát? De ő dacos természetű volt, 
és annál inkább el akarta bűvölni Wilwulfot. 

Habozva megszólalt angolszász nyelven. 

— Megmentetted az öcsémet. Köszönöm. 

A férfi elég barátságosan válaszolt. 

— A fiúknak az ő korában sokat kell kockáztatniuk. Elég ideje lesz az 
óvatosságra, amikor megöregszik. 

— Ha elél addig. 

Wilwulf vállat vont. 

— A félénk nemesembert nem tisztelik. 

Ragna úgy döntött, nem vitatkozik vele. 

— Te meggondolatlan voltál ifjú korodban? 

A férfi szája megrándult, mintha az emlékezés szórakoztatná. 

— Rendkívül meggondolatlan voltam — felelte, de ez inkább dicsekvés 
volt, mint vallomás. 

— Akkor természetesen most már bölcsebb vagy. 

Az angol elvigyorodott. 

— Erről megoszlanak a vélemények. 

A lány érezte, hogy kezd áttörni Wilwulf tartózkodásán. Áttért más 
témára. 

— Hogy haladsz az apámmal? 

A férfi arca megváltozott. 

— Nagylelkű házigazda, de nem hajlandó megadni azt, amiért idejöttem. 

— Nevezetesen? 

— Azt szeretném, ha nem engedné be a vikingeket a kikötőjébe. 

A lány bólintott. Az apja ennyit elmondott neki. De ő beszéltetni akarta 
Wilwulfot. 

— Miért érdekel ez téged? 

— Átvitorláznak a Csatornán, feldúlják a városaimat és falvaimat. 

— Ezen a parton száz éve nem okoznak gondot. Nem azért, mert mi is 
viking eredetűek vagyunk. Már nem támadják Bretagne-t, a frank földeket 
vagy Fríziát. Miért fosztogatnák Angliát? 

A férfi meghökkent, mintha nem várt volna stratégiai kérdést egy lánytól. 
Ám Ragna nyilvánvalóan olyan témát pendített meg, amely közel állt a 
szívéhez, mert hevesen válaszolt: 


— Gazdagok vagyunk, különösen a templomaink és a kolostoraink, de 
nem vagyunk jók az önvédelemben. Beszéltem tanult emberekkel, 
püspökökkel és apátokkal a történelmünkről. Alfréd, a nagy király 
elkergette a vikingeket, de ő volt az egyetlen uralkodó, aki hatékonyan 
vissza tudott vágni. Anglia gazdag öregasszony, akinek tele a pénzesládája, 
de nincs, aki őrizze. Hát persze hogy kirabolnak. 

— Mit mond apám a kérésedre? 

— Én úgy gondoltam, hogy keresztény létére készséggel teljesít egy ilyen 
kérést. De nem. 

Ragna tudta ezt, és gondolkozott 1s rajta. 

— Az apám nem akar beavatkozni egy olyan ügybe, amely őt nem érinti — 
mondta. 

— Erre én 1s rájöttem. 

— Tudni akarod, hogy én mit tennék? 

A férfi olyan arccal nézett rá, amely egyszerre volt kétkedő és 
reménykedő. Nyilvánvalóan nem szívesen fogadott el tanácsot egy 
asszonytól, de azért nem 1s zárkózott el teljesen, aminek Ragna örült. Várt, 
nem akarta erőltetni a saját véleményét. Végül Wilwulf azt kérdezte: 

— Mit tennél? 

A lánynál készen állt a választ. 

— Felajánlanék neki valamit cserébe. 

— Ilyen kufár? Azt hittem, emberbarátságból fog segíteni. 

A lány vállat vont. 

— Ez itt tárgyalás. A legtöbb szerződésben javak cserélnek gazdát. 

A férfi érdeklődése feltámadt. 

— Talán gondolkodnom kellene ezen. Adhatnék apádnak valamiféle 
ösztönzést, hogy megtegye, amit kérek. 

— Érdemes megpróbálni. 

— Kíváncsi lennék, mit szeretne. 

— Talán lenne javaslatom. 

— Mondd csak. 

— A cherbourg-i kereskedők árukat szállítanak Combe-be, elsősorban 
hordóban almabort, sajtkorongokat és finom lenvásznat. 

A férfi bólintott. 

— Méghozzá nagyon Jót. 

— De a combe-i hatóságok folyton packáznak velünk. 

A férfi bosszúsan vonta össze a szemöldökét. 


— Combe-ben én vagyok a hatóság. 

Ragna folytatta. 

— Csakhogy a hivatalnokaid azt teszik, amit akarnak. Folyton vannak 
csúszások. Az emberek kenőpénzt követelnek. Sose lehet tudni, mennyi 
vámot vetnek ki. Ennek következtében a kereskedők inkább elkerülik 
Combe-t, ha lehet. 

— Vámot muszáj fizetni. Jogom van rá. 

— De annak mindig ugyanannyinak kellene lennie. Az időhúzást és a 
kenőpénzt ki kellene iktatni. 

— Ebből bajok lennének. 

— Nagyobb bajok, mint egy viking támadás? 

— Helyes megjegyzés. — Wilwulf töprengve nézett maga elé. — Azt 
mondod, hogy apád ezt szeretné? 

— Nem. Nem 15 kérdeztem meg, és nem képviselem őt. Beszél ő a maga 
nevében. Csupán tanácsot adok neked, mivel jól Ismerem apámat. 

A vadászok távozni készültek. Hubert gróf elkiáltotta magát: 

— Visszafelé a kőbánya mellett megyünk! Arrafelé biztosan lesznek még 
vaddisznók! 

— Ezen majd gondolkozom — mondta Wilwulf Ragnának. 

Nyeregbe szálltak, elindultak. Wilwulf Ragna mellett lovagolt némán, 
elveszve a gondolataiban. A lány elégedett volt a beszélgetéssel. Végre 
fölkeltette az angol figyelmét. 

Az idő fölmelegedett. A lovak gyorsabban haladtak, tudták, hogy 
hazafelé tartanak. Ragna kezdte azt hinni, vége a vadászatnak, amikor 
meglátta a feltúrt földet, amelyet a vaddisznók hagynak maguk után, ha 
gyökereket és vakondokat keresnek, ami kedvelt csemegéjük. A kopók 
azonnal szagot fogtak. 

Ismét elszáguldottak, nyomukban a lovakkal, és Ragna kisvártatva 
megpillantotta az állatokat, ez alkalommal három-négy kant. A sörtevadak 
keresztülrobogtak egy tölgyes-bükkös csaliton, utána kettéváltak, három 
egy keskenyebb ösvényre tért, a negyedik belecsörtetett a bozótba. A csapat 
a három kant üldözte, ám Wilwulf a negyedik után vetette magát, és Ragna 
követte. 

Kifejlett példány volt, hosszú, görbe agyarak álltak ki a szájából, és noha 
életveszélyben volt, fortélyos módon egyetlen hangot nem adott. Wilwulf és 
Ragna megkerülték a bozótost, és meg is pillantották a prédát. Wilwulf 


átugratott egy nagy, kidőlt fát. Ragna, aki semmiképpen sem akart 
hátramaradni, szintén ugratott, ami Astridnak épp hogy sikerült. 

A vadkan erős volt. A lovak tartották a lépést, de nem tudták 
megközelíteni. Valahányszor Ragna úgy gondolta, hogy ő vagy Wilwulf 
már elég közel van a döféshez, a dúvad hirtelen irányt változtatott. 

Ragna homályosan érzékelte, hogy nem hallja a többi vadászt. 

Az állat kicsörtetett egy tisztásra, ahol nem volt fedezéke. A lovak 
felgyorsultak. Wilwulf balról támadta a vadkant, Ragna jobbról. 

Wilwulf leengedte a lándzsát, és döfött. A vadkan az utolsó pillanatban 
félreugrott. A lándzsa belefúródott a púpjába, megsebesítette, de nem 
lassította le. Elkanyarodott egyenesen Ragna felé. A lány balra hajolt, 
megrántotta a szárat, Astrid vágtában 15 biztosan fordult szembe a 
vadkannal. Ragna leengedte a lándzsája hegyét, és támadott. Az állat most 
15 megpróbált kitérni, de elkésett, és Ragna lándzsája egyenesen beleszaladt 
a tátott szájába. A lány keményen markolta a fegyvert, és addig tolta előre, 
amíg az ellenállás majdnem kibillentette a nyeregből; akkor elengedte. 
Wilwulf megfordította a lovát, ismét döfött, átszúrta a vaskos nyakat, és az 
állat eldőlt. 

Kivörösödve, lihegve szálltak le a lóról. 

— Ezt Jól csináltad! — mondta Ragna. 

— Te csináltad jól! — felelte Wilwulf, azután megcsókolta a lányt. 

A csók eredetileg csak egy eltúlzottan lelkendező cuppanósnak indult, de 
gyorsan megváltozott. Ragna érezte a férfi váratlanul feltámadó vágyát. 
Érezte bajuszának simogatását, miközben Wilwulf szája éhesen vándorolt 
az övén, és készséges örömmel nyitotta meg ajkát a férfi nyelvének. Azután 
meghallották a közeledő vadászokat, és szétrebbentek. 

A következő percben körülvette őket a vadásztársaság. El kellett 
magyarázniuk, hogyan ölték meg közösen a vadat. Ez volt a nap 
legnagyobb zsákmánya, a többiek újra és újra gratuláltak nekik. 

Ragna szédült az ölés izgalmától, de a csóktól még inkább. Örült, amikor 
mindenki lóra szállt és hazaindultak. Kicsit eltávolodott a csapattól, hogy 
töprenghessen. Mit jelent Wilwulf számára a csók, ha egyáltalán jelent 
valamit? 

Nem sokat tudott a férfiakról, de azt igen, hogy bármikor boldogan 
csennek csókot egy szép nőtől. Ugyanígy képesek gyorsan el 1s felejteni a 
csókot. Érezte, hogy már sokkal jobban érdekli az angolt, de talán csak 
ugyanazt az élvezetet lelte Ragnában, mint egy zamatos szilvában, amit 


megeszünk, és nem gondolunk vele többé. És rá hogyan hatott a csók? Nem 
tartott sokáig, de megrázta. Csókolózott már fiúkkal, de nem túl gyakran, és 
az sosem volt ilyen. 

Eszébe jutottak gyerekkori fürdései a tengerben. Mindig szerette a vizet, 
és mostanra jó úszó lett, de amikor kicsi volt, egy hatalmas bukóhullám 
felborította. Sikított, de azután talpra állt, és végül visszarohant a 
hullámverésbe. Most ugyanazt a kiszolgáltatottságot érezte, ami egyszerre 
kellemes és kissé ijesztő. 

Miért volt olyan heves az a csók? Talán attól, ami előtte történt. Úgy 
beszélték meg Wilwulf problémáját, mint két egyenrangú fél, és az angol 
hallgatott rá. Annak ellenére, hogy egyébként tipikusan érdes 
nemesembernek mutatkozott, akinek nincs ideje a nőkre. Azután együtt 
ölték meg a vadkant, úgy dolgozva egymás keze alá, mintha évek óta 
vadásznának párban. Ha belegondol, ettől bízott meg Wilwulfban annyira, 
hogy megcsókolta, és még élvezte 15 a csókot. 

Szeretné megismételni, ehhez nem fér kétség. Legközelebb hosszabban 
szeretné csókolni Wilwulfot. De akar-e mást tőle? Ezt nem tudta. Majd 
elválik. 

Úgy döntött, hogy a nyilvánosság előtt nem változtat a férfi iránti 
viselkedésén. Hűvös és méltóságteljes lesz. Minden más feltünne. A nők 
olyan könnyen szimatolták ki az ilyesmit, ahogy a kutyák veszik fel a 
sörtevad nyomát. Nem akarta, hogy a kastély szolgálói pletykálkodjanak 
róla. 

Négyszemközt azonban más lesz a helyzet, márpedig Wilwulf távozása 
előtt legalább még egy édeskettest akar. Sajnos itt senkinek sem lehetett 
magánélete a gróf és a grófné kivételével. Egy kastélyban nehéz bármit is 
titokban tartani. A parasztok szerencsésebbek, gondolta  Ragna; 
kilopakodhatnak az erdőbe, vagy elbújhatnak egy érett gabonatáblában. De 
ő vajon miként hozhat össze egy titkos találkozót Wilwulffal? 

Anélkül ért vissza Cherbourg-ba, hogy választ kapott volna a kérdésére. 

A lovászokra bízta ÁAstridot, és bement a lakótoronyba. Az anyja behívta 
a lakosztályába. Geneviéve-et nem a vadászat érdekelte. 

— Jó hírek! — mondta ragyogó szemmel. — Beszéltem Louis atyával. 
Holnap indul Reimsbe. De elismerően beszélt rólad! 

— Igazán boldog vagyok — felelte Ragna, bár nem gondolta komolyan. 

— Azt mondja, kissé impertinens vagy — mintha mi nem tudnánk —, de 
hiszi, hogy ez mérséklődni fog, mihelyt benő a fejed lágya. Úgy gondolja, 


hogy erős támasza leszel Guillaume-nak, amikor ő lesz Reims grófja. 
Látom, ügyesen oldottad meg a vitás ügyet Saint-Martinban! 

— Louis úgy érzi, hogy Guillaume-nak támogatásra van szüksége? — 
kérdezte gyanakodva Ragna. — Talán gyenge? 

— Ó, ne légy olyan rosszhiszemű — felelte az anyja. — Lehet, hogy férjet 
találtál. Légy boldog! 

— Az vagyok — mondta Ragna. 


Talált helyet a csókolózáshoz. 

A palánkon belül sok más épület ís volt még a lakótorony mellett: 
lóistállók, tehénistállók, egy sütőház, egy sörfőzde meg egy konyha, 
családok házai, raktárak a füstölt húsnak és halnak, lisztnek, almabornak, 
sajtnak és szénának. A szénáspajtát nem használták júliusban, amikor bőven 
volt friss fű a legelésző lábasjószágnak. 

Elsőnek Ragna azzal az ürüggyel vitte ki a pajtába, hogy mutat egy 
helyet, ahol emberei tárolhatják fegyvereiket és páncéljaikat. A férfi 
azonnal megcsókolta, amint becsukódott mögöttük az ajtó, és a csók még 
izgatóbb volt, mint első alkalommal. Az épületből gyorsan rendes 
találkahely lett. Mihelyt leszállt az éjszaka — ebben az évszakban jó későn 
—, elhagyták a lakótornyot, ahogy az emberek többsége csinálta a lefekvés 
előtt, és külön-külön belopakodtak a pajtába. Dohszag volt, de őket ez nem 
érdekelte. Minden nappal bensőségesebbek lettek a cirógatások. Azután 
Ragna lihegve megálljt parancsolt, és gyorsan távozott. 

Rendkívül óvatosak voltak, de Geneviéve-et nem tudták teljesen 
becsapni. A grófné nem tudott a szénapajtáról, de érezte a szenvedélyt a 
lánya és a látogató között. Mindazonáltal szokása szerint megmaradt a 
közvetett célzásoknál. 

— Anglia kellemetlen hely — mondta egy napon csevegős stílusban. 

— Mikor voltál ott? — kérdezte Ragna. Ravasz kérdés volt, mert már tudta 
a választ. 

— Sosem — ismerte el Genevtéve. — De azt hallottam, hogy hideg van, és 
folyton esik az eső. 

— Akkor örülök, hogy nem kell odamennem. 

Anyját nem lehetett ilyen könnyen lerázni. 

— Az angol férfiak megbízhatatlanok — folytatta. 


— Tényleg? — Wilwulf értelmes és meglepően érzelmes volt. A 
szénapajtában nagyon gyengéden viselkedett. Sose erőszakoskodott, mégis 
felkorbácsolta Ragna vérét. Például amikor elmesélte az álmát, hogy Ragna 
vörös hajából font kötelékkel kötözték meg, és reggel merevedéssel ébredt. 
Ez hihetetlenül felizgatta a lányt. Hogy megbízható-e? Ragna így gondolta, 
de az anyja látnivalóan nem értett egyet. 

— Miért mondod ezt? — kérdezte. 

— Az angolok csak akkor tartják be a szavukat, ha az nekik 15 megfelel, 
máskülönben nem. 

— Úgy véled, hogy a normannok sosem tesznek ilyet? 

Genevtéve sóhajtott. 

— Ravasz vagy, Ragna, de egyáltalán nem annyira, mint gondolod. 

Ez sok emberre igaz, gondolta a lány, Louis atyától egészen a 
varrónőmig, Agnesig. Miért ne lenne igaz rám is? 

— Talán igazad van — bólintott. 

Genevtéve kihasználta előnyét. 

— Apád elkényeztetett, amikor megtanított a kormányzásra. De egy nőből 
sosem lehet uralkodó. 

— Ez nem így van — felelte Ragna indulatosabban, mint szándékában állt. 
— Egy nő lehet királynő, grófnő, apácafőnöknő. 

— Mindig egy férfi ellenőrzése mellett. 

— Elméletileg igen, de sok függ az illető nő jellemétől. 

— Akkor hát királynő leszel, ugye? 

— Nem tudom, mi leszek, de a férjem oldalán akarok uralkodni, úgy 
beszélni vele, ahogy ő beszél velem arról, mire van szükség ahhoz, hogy 
birtokunk boldog és virágzó legyen. 

Geneviéve szomorúan csóválta a fejét. 

— Álmok — mondta. — Mindnyájunknak vannak álmai. — Nem szólt 
többet. 

Közben előrehaladtak Wilwulf és Hubert gróf tárgyalásai. Hubert pártolta 
az ötletet, hogy tegyék zökkenőmentessé a combe-i kikötőben a normann 
exportot, mert neki az volt a jó, ha minél több hajó megfordul Cherbourg- 
ban. A tárgyalás aprólékos volt. Wilwulf vonakodott csökkenteni a 
vámokat, Hubert pedig leginkább annak örült volna, ha egyáltalán nem 
lennének, de egyetértettek a következetesség fontosságában. 

Hubert kétségbe vonta, hogy Wilwulf megszerezte volna az angliai 
Ethelred király jóváhagyását az egyezményhez, amelyről tárgyalnak. 


Wilwulf elismerte, hogy erre nem kért engedélyt, és meglehetős 
hányavetiséggel odavetette, hogy természetesen beterjeszti a királynak 
jóváhagyásra a szerződést, de az már csak formaság. Hubert négyszemközt 
elárulta Ragnának, hogy ezzel nem igazán elégedett, de úgy gondolta, 
keveset veszíthet. 

Ragna nem értette, hogy Wilwulf miért nem hozta magával segítségnek 
valamelyik rangosabb tanácsnokát, de rájött, hogy Wilwulfnak nincsenek 
tanácsnokai. Sok döntést hozott a grófság bíróságán, amelyen jelen voltak a 
thánok is, és néha tanácsot kért az egyik fivérétől, aki püspök volt, de 
többnyire egymaga kormányzott. 

Végül Hubert és Wilwulf megegyezett, és Hubert írnoka megfogalmazott 
egy szerződést, amelynél az éppen a kastélyban tartózkodó bayeux-i püspök 
mellett számos normann lovag és klerikus 1s tanúskodott. 

Ezután Wilwulf hazafelé készülődött. 

Ragna várta, hogy mondjon valamit a jövőről. Ismét látni szerette volna, 
de hogyan lenne ez lehetséges? Más-más országban éltek. 

Vajon az angol puszta időtöltésnek tekintette a románcukat? De csak 
nem! A világ tele van parasztlányokkal, akik habozás nélkül eltöltenek egy 
éjszakát egy nemesemberrel, a rabszolgalányokról nem is beszélve, akiknek 
nincs választásuk. Wilwulf bizonyára valami különlegeset látott Ragnában. 
Mi másért találkozott volna vele titokban nap mint nap, holott nem mentek 
tovább a csókoknál és a cirógatásnál? 

Rákérdezhetett volna, hogy mik a szándékai, de habozott. Nem Jó az, ha 
egy lány kimutatja a vágyakozását. Mellesleg túl büszke is volt. Ha kell 
Wilwulfnak, úgyis meg fogja kérni; ha nem teszi, akkor nem kívánta őt 
eléggé. 

Wilwulf hajója felkészült az indulásra, kedvező szél fújt, a férfi úgy 
tervezte, hogy utolsó pajtabeli találkozásuk másnapján, reggel utazik haza. 

Távozásának és a viszontlátás bizonytalanságának le kellett volna 
lohasztania Ragna szenvedélyét, ám ennek éppen az ellenkezője történt. 
Úgy kapaszkodott a férfiba, mintha az öleléssel Cherbourg-ban tarthatná. 
Amikor Wilwulf megérintette a mellét, Ragna olyan izgalomba jött, hogy 
érezte a combján lecsorduló nedvességet. 

Wilwulfhoz tapadt, hogy érezze merevedését a ruháikon át, és úgy 
mozogtak, mintha szeretkeznének. Ez sem volt elég; Ragna derékig 
felrántotta a szoknyáját, ami még jobban felszította a vágyát. Valahol 
mélyen tudta, hogy kezdi elveszteni az önuralmát, de nem érdekelte. 


Wilwulfon térdig érő tunika volt, de valahogyan az is lekerült róla. 
Egyikük sem viselt alsóneműt, mert az csak meghatározott alkalmakra való, 
például lovagláshoz. A lány reszketett, amikor megérezte a férfi meztelen 
húsát a sajátján. 

Wilwulf a következő pillanatban beléhatolt. 

Ragnának úgy rémlett, hogy a férfi azt kérdezi: 

— Biztos...? 

— Csináld, csináld! — felelte. 

Váratlan fájdalom hasított belé, ám ez csak másodpercekig tartott, és 
utána maga volt a gyönyör. Ragna szerette volna, ha örökké tart, de a férfi 
egyre gyorsabban mozgott, és hirtelen mindketten összerándultak a kéjtől, 
azután Wilwulf belelövellte forró magját, és akkor vége lett a világnak. 

Belekapaszkodott a férfiba, mert attól félt, összecsuklik. Wilwulf hosszú 
ideig szorította magához, majd egy kicsit távolabb húzódott, és ránézett. 

— Hát, szavamra — mondta olyan képpel, mintha csodálkozna. 

Ragna azt kérdezte, amikor már tudott beszélni: 

— Ez mindig ilyen? 

— Ó, dehogy — felelte a férfi. — Szinte soha. 


A szolgák a padlón aludtak, de Ragnának, öccsének, Richard-nak és a 
személyzet néhány rangosabb tagjának volt ágya, vagyis széles padok a fal 
mentén, vászonhuzatú szalmazsákokkal. Ragna nyáron vászonlepedővel, 
hidegben gyapjúpokróccal takarózott. Ma este, miután elkoppantották a 
gyertyákat, összegömbölyödött a lepedője alatt, és emlékezett. 

Odaadta a szüzességét a szeretett férfinak, és ez csodálatos volt. Lopva 
feldugta magának egy ujját, és amikor kihúzta, ragacsos volt Wilwulf 
magjától. Halszagú volt, és sós ízű. 

Olyasmit tett, ami megváltoztatja az életét. Egy pap azt mondta volna, 
hogy Isten szemében mostantól férjes asszony, és Ragna érezte, hogy ez 
igaz. Boldog volt. A láz, amely a pajtában legyűrte, csak a testi kifejezése 
volt rohamosan kifejlődő összetartozásuknak. Bizonyos, hogy ez a férfi az, 
aki neki termett. 

Gyakorlatiasabb módon 15 Wilwulfhoz volt kötve. Előkelő nőnek szűzen 
kell férjhez mennie. Mostantól csakis Wilwulf hitvese lehet, mert mindenki 
másnál csalnia kellene, és az megmételyezi a házasságot. 


Akár várandós 1s lehet. 

Mi fog történni reggel? Mit tesz Wilwulf? Valamit kell mondania: a 
lányhoz hasonlóan ő is tudja, hogy amit tettek, mindent megváltoztatott. 
Beszélnie kell Ragna apjával a házasságukról. Meg kell egyezniük a 
hozományban. Wilwulf és Ragna egyaránt nemes, úgyhogy politikai 
következmények 1s lehetségesek. Wilwulfnak szüksége lehet Ethelred király 
engedélyére. 

Wilwulfnak Ragnával 15 beszélnie kell. Meg kell beszélniük, mikor és hol 
esküsznek, milyen lesz a szertartás. A lány már alig várta ezt a beszélgetést! 

Boldog volt. Ez az összes kérdés könnyen elintézhető. Szereti a férfit, az 
1s őt, és társak lesznek halálig. 

Azt hitte, egész éjjel nem alszik egy szemhunyást sem, de hamarosan 
mély álomba merült, és nem 15 ébredt föl, csak mikor már hét ágra sütött a 
nap, a szolgák az asztali edényekkel zörögtek, és hatalmas kenyereket 
hoztak a sütőházból. 

Felugrott, körülnézett. Wilwulf fegyveresei ládákba és bőrzsákokba 
csomagolták kevés holmijukat, hogy mielőbb indulhassanak. Maga Wilwulf 
nem volt a csarnokban: bizonyára kiment mosakodni. 

Ragna szülei előjöttek lakosztályukból, és leültek az asztalfőre. 
Geneviéve nem fog örülni a reggeli híreknek. Hubert kevésbé merev, de 
azért nem adja Jó szívvel az engedélyét. Mindkettőjüknek más tervei voltak 
Ragnával. De ha szükséges, elmondja nekik, hogy Wilwulf már elvette a 
szüzességét, és bele kell nyugodniuk a helyzetbe. 

Fogott egy darab kenyeret, megkente a szétnyomott bogyókból és borból 
kevert péppel, és éhesen falta. 

Bejött Wilwulf, helyet foglalt az asztalnál. 

— Beszéltem a kapitánnyal — közölte mindenkivel. — Egy óra múlva 
indulunk. 

Most fogja elmondani, gondolta Ragna; de a férfi csak elővette a kését, 
szelt egy vastag szelet sonkát, és enni kezdett. Majd reggeli után, gondolta 
a lány. 

Hirtelen túl feszült lett ahhoz, hogy enni tudjon. A kenyér mintha a 
torkán akadt volna, egy korty almaborral kellett leöblítenie. Wilwulf az 
apjával beszélgetett a Csatorna időjárásáról és hogy mennyi idő alatt ér el 
Combe-be. Olyan volt, mintha álomban beszélnének, egyetlen szónak sem 
volt értelme. Túl hamar lett vége a reggelinek. 


A gróf és neje elhatározták, hogy lemennek a partra, elbúcsúztatják 
Wilwulfot. Ragna csatlakozott hozzájuk. Láthatatlan szellemnek érezte 
magát, nem szólt, ment a tömeg után, senki sem törődött vele. A városbíró 
lánya, aki annyi idős volt, mint ő, meglátta és azt mondta: 

— Szép Jó napot! — Ragna nem válaszolt. 

A vízparton Wilwulf emberei felkötötték a ruhájukat, hogy 
kigyalogoljanak a hajójukhoz. Wilwulf megfordult és rámosolygott a 
családra. Na, biztosan most mondja majd, hogy: , Feleségül akarom venni 
Ragnát." 

Előírásosan meghajolt Hubert, Geneviéve, Richard, végül Ragna előtt. 
Megfogta a lány két kezét, és akadozó franciasággal annyit mondott: 

— Köszönöm a kedvességedet. 

Azután hihetetlen módon elfordult, keresztültocsogott a sekélyesen, és 
felkapaszkodott a hajóra. 

Ragna nem jutott szóhoz. 

A tengerészek eloldották a köteleket. Ragna nem hitt a szemének. Ez 
csak lidércnyomás, amiből hamarosan felébred! A legénység kibontotta a 
vitorlát. Csapkodott egy darabig, azután befogta a szelet és megduzzadt. A 
hajó felgyorsult. 

A korlátra támaszkodó Wilwulf egyszer intett, azután elfordult. 


5. fejezet 
997. július vége 


Miközben lovagolt az erdőn át egy nyári délutánon, és figyelte a napfény 
változó csipkemintáját a kitaposott ösvényen, Aldred testvér teli torokból 
himnuszokat énekelt. Két himnusz között a lovával, Dismasszal 
beszélgetett, megérdeklődte, tetszett-e, amit hallott, és mit szeretne 
következőnek. 

Két napra volt Shiringtől, és úgy érezte, diadallal tér haza. Az volt a 
küldetése, hogy tanultságot és megértést hozzon oda, ahol korábban a vak 
tudatlanság uralkodott. Az a nyolc, pergamenre írott, gyönyörűen illuminált 
új könyv a Dismas farára szíjazott ládában egy hatalmas terv szerény 
kezdetét jelenti. Aldred álma az volt, hogy a shiringi apátságot a tanulás és 
tudás híres központjává teszi, a scriptorium a jumiéges-i versenytársa lesz 
gazdag könyvtárral és iskolával, ahol a nemesek fiait oktatják majd 
olvasásra, számolásra és istenfélelemre. 

Az apátság ma még messze van ettől az eszménytől. Felettesei nem 
osztoztak Aldred becsvágyában. Osmund apát barátságos és lusta ember 
volt. Jól bánt Aldreddel, fiatalon előléptette, főképpen azért, mert tudta róla, 
hogy ha Aldredet megbízza egy munkával, úgy veheti, hogy azt már meg 1s 
csinálták, és neki a továbbiakban nem kell erőlködnie. Osmund minden 
javaslatot támogatott volna, csak neki ne kelljen dolgoznia. Makacsabbul 
tiltakozott Hildred kincstárnok, mert ellenzett mindent, ami pénzbe kerül, 
mintha a kolostor feladata az lenne, hogy kuporgassa a pénzt, nem pedig 
hogy a tudást terjessze. 

Talán Osmundot és Hildredet azért küldte Isten, hogy türelemre tanítsák 
Aldredet. 

Nem volt teljesen egyedül a reményeivel. A szerzetesek hosszú ideje 
próbálták megreformálni az elpuhult, eltunyult régi intézményeket. Sok 
gyönyörű, új könyv készült  Winchesterben,  Worcesterben és 
Canterburyben. Azonban a jobbítás szelleme még nem terjedt át a shiringi 
apátságra. 

Aldred ismét rázendített: 


Magasztaltassék a mennyek őrizője, 

Dicső alkotó, jóságos Atya... 

Hirtelen elnémult, mert előtte egy ember jelent meg az ösvényen. 

Aldred azt sem látta, honnan került elő. Mocskos lábán nem viselt cipőt, 
rongyokba öltözött, és rozsdás vassisakot viselt, amely az arca nagy részét 
eltakarta. A felkarjára kötött véres rongy mutatta, hogy nemrég 
megsebesült. Az ösvény kellős közepén állt, hogy Aldred ne férjen el 
mellette. Lehetett éppen szegény, földönfutó koldus is, de inkább 
haramiának tünt. 

Aldred szíve összeszorult. Nem lett volna szabad kockáztatnia a 
magányos utazást. De ma reggel a sörházban Mudeford Crossingnál senki 
sem akart erre jönni, őt pedig hajtotta a türelmetlenség, és nem várt egy-két 
napot, hogy csapattal utazhasson idáig. 

Megállította a lovát. Nem szabad félelmet mutatni, ugyanúgy, mint a 
harapós kutyánál. Igyekezett nyugodtan beszélni: 

— Isten áldjon meg, fiam. 

A férfi olyan rekedten válaszolt, hogy Aldred arra gondolt, hátha el 
akarja változtatni a hangját. 

— Miféle pap vagy te? 

Aldred tonzúrája mutatta, hogy Isten embere, de ez bármit jelenthetett 
szerény ministránstól fölfelé. 

— Szerzetes vagyok a shiringi apátságból. 

— Egyedül utazol? Nem félsz, hogy kirabolnak? 

Aldred attól félt, hogy megölik. 

— Senki sem rabolhat ki — mondta hamis önbizalommal. — Mivel nincs 
semmim. 

— Kivéve azt a ládát. 

— A láda nem az enyém. Istené. Egy bolond persze kirabolhatja Istent, 
amivel örök kárhozatra ítéli a lelkét. — Egy második embert 1s észrevett 
félig elrejtőzve a bozótban. Még ha lett volna hajlandósága a harcra, akkor 
se bírt volna kettővel. 

A haramia folytatta: 

— Mi van a dobozban? 

— Nyolc szent könyv. 

— Akkor hát értékesek. 

Aldred elképzelte, ahogy ez az ember bekopogtat egy kolostor ajtaján, és 
eladásra kínál egy könyvet. Megkorbácsolnák a pimaszságáért, a könyvet 


pedig elvennék tőle. 

— Talán olyasvalakinek értékes, aki úgy képes árulni őket, hogy nem kelt 
gyanút — felelte. — Éhes vagy, fiam? Akarsz egy kis kenyeret? 

Az ember habozott, azután kihívóan mondta: 

— Nem kell a kenyered, pénzre van szükségem. 

A habozás elárulta Aldrednek, hogy ez az ember éhes. Az étel talán elég 
lesz neki. 

— Nincs pénzem, nem tudok adni. — A szó szoros értelmében igazat 
beszélt, mert a pénz az erszényében a shiringi apátság tulajdona volt. 

Az útonálló mintha elvesztette volna a fonalat. Nem tudta, mit 
válaszoljon a váratlan fordulatra. Rövid szünet után azt mondta: 

— Egy lovat könnyebb ám eladni, mint egy doboz könyvet. 

— Csakugyan — bólintott Aldred. — De valaki esetleg azt mondhatja: 
, Aldred testvérnek volt egy pónija, fehér kereszttel a homlokán, egészen 
olyan, mint ez. Szóval hol szerezted ezt az állatot, barátom?" Erre mit 
felelne a tolvaj? 

— Ravasz ember vagy. 

— Te pedig merész. De ostoba nem, igaz? Nem fogsz megölni egy 
szerzetest nyolc könyvért meg egy póniért, amikor egyiket sem tudod 
eladni. — Úgy döntött, ez az a pillanat, amikor véget vethet a párbeszédnek. 
A szíve a torkában dobogott, miközben elindította Dismast. 

A haramia egy-két pillanatig még elállta az utat, azután bizonytalanul, 
tétovázva félrehúzódott. Aldred közömbösséget tettetve ellovagolt mellette. 

Ahogy túlhaladt rajta, a legszívesebben ügetésbe ugratta volna Dismast, 
de azzal elárulta volna a félelmét, így hát kényszerítette magát, hogy hagyja 
kényelmesen ballagni a pónit. 

Akkor az ember azt mondta: 

— Szeretnék egy kis kenyeret. 

Ilyen könyörgést egy szerzetes nem hagyhat figyelmen kívül. Aldred 
szent kötelessége volt, hogy enni adjon az éhezőknek. Maga Jézus mondta: 
, Legeltesd az én bárányaimat." Aldrednek engedelmeskednie kellett, még 
ha az életét kockáztatja 15. Megállította a lovát. 

A nyeregtáskában volt egy fél kenyere és egy darab sajtja. Elővette a 
kenyeret és odaadta az útonállónak, aki azonnal letört egy darabot, és 
begyömöszölte a hitvány sisak nyílásán. Láthatóan ki volt éhezve. 

— Oszd meg a felebarátoddal — mondta Aldred. 


A másik férfi 1s kilépett a bokrok közül, a csuklyáját az arcába húzva, így 
Aldred alig látta az arcát. 

Az első kelletlen képet vágott, de azért kettétörte a kenyeret. 

A másik az arcát eltakarva motyogta: 

— Köszönöm. 

— Ne nekem köszönd, hanem Istennek, aki erre küldött. 

— Ámen. 

Aldred odaadta nekik a sajtot. 

— Ezt 1s osszátok el. 

Miközben a sajton osztoztak, Aldred ellovagolt. 

Egy perccel később hátranézett, de nyomát sem látta az útonállóknak. 
Hát akkor biztonságban van. Hálaimát rebegett. 

Lehet, hogy ma éhesen fog lefeküdni, de azt kibírja. Magasztaltassék az 
Úr, mert azt kérte, hogy csak az ételét áldozza föl, ne az életét. 

A délután estévé lágyult. Egy idő után meglátott a vízen túl egy fél tucat 
házból álló falucskát meg egy templomot. A házaktól nyugatra megművelt 
földsáv húzódott a folyó északi partján. 

Csónakféle volt kikötve a másik parton. Aldred még sosem járt Dreng-s 
Ferryben — másfelé indult külföldi utazásra —, de sejtette, hogy ez az. 
Leszállt a lóról, átkiáltott a víz fölött. 

Azonnal megjelent egy lány. Eloldotta a csónakot, beszállt és evezni 
kezdett. Ahogy közelebb ért, Aldred látta, hogy Jól táplált, de jelentéktelen, 
morcos képű lány. Amint hallótávolságra ért, Aldred odakiáltotta: 

— Aldred testvér vagyok a shiringi apátságból. 

— Én meg Cwenburg — felelte a lány. — Ez a csónak az apámé, Drengé. 
Ahogy a sörház Is. 

Akkor hát jó helyen jár. 

— Egy farthing az átkelés — közölte a lány. — De a lovadat nem tudom 
átvinni. 

Ezt Aldred is látta. A kezdetleges csónak könnyen felborulhat. 

— Ne aggódj, Dismas úszni fog — mondta. 

Megfizette a farthingot. Lemálházta a pónit, a könyvesládát és a nyerget 
a csónakba tette. A szárat markolta, miközben beszállt és leült, aztán 
szelíden megrántotta, hogy becsalogassa Dismast a vízbe. A póni egy 
pillanatig habozott, mintha nem kívánkozna a folyóba. 

— Gyere már! — biztatta Aldred. Cwenburg ugyanabban a pillanatban 
ellökte a csónakot a parttól; Dismas ekkor már bejött a vízbe. Ahogy a 


folyó mélyebb lett, a ló úszni kezdett. Aldred tovább fogta a gyeplőt. Nem 
gondolta, hogy Dismas el akarna szökni, de nem lett volna értelme 
kockáztatni. 

Ahogy mentek át a folyón, Aldred megkérdezte: 

— Milyen messze van innen Shiring? 

— Két nap. 

Aldred fölnézett az égre. A nap már alacsonyan járt. Hosszú este állt 
előtte, de lehet, hogy nem talál másik helyet, mire besötétedik. Jobb, ha itt 
tölti az éjszakát. 

Elérték a túlsó partot. Aldredet megcsapta az erjedő sör jellegzetes illata. 

Dismas már le tudott állni. Aldred elengedte a szárat, a póni 
fölkapaszkodott a partra, erélyesen kirázta a vizet a szőréből, azután legelni 
kezdte a nyári füvet. 

Egy másik lány jött elő a sörházból. Talán ha tizennégy éves volt, és 
máris várandós. Szép lehetett volna fekete hajával, kék szemével, de nem 
mosolygott. Aldred megütközve látta, hogy nem visel fejfedőt. A nő, aki a 
haját mutogatja, rendszerint prostituált. 

— Ez ítt Blod — mondta Cwenburg. — A rabszolgánk. — Blod nem szólt. — 
Walesiül beszél — tette hozzá Cwenburg. 

Aldred kiszedte a ládát a csónakból és letette a partra, azután ugyanezt 
megcsinálta a nyereggel. 

Blod segítőkészen fölvette a ládát. A szerzetes aggodalmasan kémlelte, 
de a lány csak bevitte a könyveit a sörházba. 

— Egy farthingért megkaphatod a lányt — mondta egy férfihang. 

Aldred odafordult. Az újonnan jött egy kis épületből került elő, ami a 
sörfőzde lehetett, az erős szag forrása. A harmincas éveiben járt, kora felől 
tehát épp lehetett Cwenburg apja. Magas, vállas ember volt, valahol 
emlékeztetett Wynstanre, Shiring püspökére. Aldrednek úgy rémlett, 
hallotta 15, hogy Dreng az unokatestvére Wynstannek. Csak Dreng sántított. 

Töprengve méregette Aldredet. Hosszú orra volt, a két szeme közel ült 
egymáshoz, és hamisan mosolygott. 

— Egy farthing nem sok - tette hozzá. — Friss korában egy pennybe került. 

— Nem -— felelte Aldred. 

— Senkinek se kell. Mert teherbe esett az ostoba tehén. 

Aldred ezt már nem hagyhatta szó nélkül. 

— Gondolom, azért esett teherbe, mert Isten törvényét megszegve 
prostituáltad. 


— Élvezi, ez az ő baja. A nők csak akkor esnek teherbe, amikor élvezik. 

— Tényleg? 

— Ezt mindenki tudja. 

— Én nem így tudom. 

— Te semmit sem tudsz az ilyesmiről, mi? Szerzetes vagy. 

Aldred igyekezett krisztusian lenyelni a sértést. 

— Ez igaz — felelte, és lehajtotta a fejét. 

Ha alázat fogadja a sértéseket, a sértegető néha úgy elszégyelli magát, 
hogy nem folytatja, ám Dreng láthatólag nem ismert szégyent. 

— Régebben volt egy fiúm is, ő talán érdekelt volna — mondta. — De ő 
meghalt. 

Aldred elfordította a tekintetét. Erre a témára érzékeny volt, mert 
ifjúságában ettől a kísértéstől szenvedett. Novíciusként a glastonburyi 
apátságban szenvedélyesen szeretett egy Leofric testvér nevű, Ifjú 
szerzetest. Érzése szerint nem mentek tovább a fiús bolondozásnál, de 
rajtakapták őket, és iszonyú botrány lett. Aldredet áthelyezték, hogy 
elválasszák szerelmétől, így került Shiringbe. 

Ez nem ismétlődött meg: Aldrednek még mindig voltak felzaklató 
gondolatai, de képes volt ellenállni nekik. 

Blod kijött a kocsmából, Dreng jelekkel elmagyarázta neki, hogy vigye 
be Aldred nyergét. 

— Én nem emelhetek nagy súlyokat, mert fáj a hátam — közölte Dreng. — 
Egy viking lelökött a lovamról a watcheti csatában. 

Aldred ellenőrizte Dismast, aki jól elvolt a legelőn, azután bement a 
sörházba. A méretét leszámítva olyan volt, mint egy közönséges ház. Sok 
bútor volt benne, asztalok, zsámolyok, ládák és függönyök. A jómódra 
utaltak más jelek is: a gerendára akasztott, termetes lazac, amely a tűzhely 
fölött füstölődött, egy padon a bedugaszolt hordó, a padlóra szórt nád között 
csipegető tyúkok, a tűzön rotyogó fazék, amelyből ínycsiklandó illat szállt. 

Dreng rámutatott az ételt kavargató vékony, fiatal nőre. Aldrednek feltünt 
a bőrszíjra fűzött, vésett ezüstkorong, amelyet a nő a nyakán viselt. 

— A feleségem, Ethel — mondta Dreng. A nő rápillantott Aldredre, de nem 
szólt. Dreng szereti maga körül a fiatal nőket, és mindegyik boldogtalannak 
látszik, állapította meg a szerzetes. 

— Sok utazó fordul meg Itt? — kérdezte. A kocsma meglepően gazdag volt 
ilyen kis helységhez képest. Csak nem rablással egészítik ki a jövedelmet? 

— Elegendő — felelte kurtán Dreng. 


— A közelben találkoztam két emberrel, akik útonállónak tűntek. — Dreng 
arcát figyelve hozzátette: — Az egyik egy ócska vassisakot viselt. 

— Mi Vaskobaknak hívjuk — mondta Dreng. — Hazug gyilkos. A folyó déli 
oldalán rabolja ki az utasokat, ahol az út nagyobbrészt az erdőn át vezet. 

— Miért nem tartóztatták le? 

— Hidd el, megpróbáltuk. Offa, a mudefordi bíró két ezüstfontot ajánlott 
föl annak, aki elkapja. Nyilván van valahol az erdőben egy rejtekhelye, de 
nem találjuk. Pedig itt Járt a békebíró 15 az embereivel, meg minden. 

Ez hihetően hangzik, gondolta Aldred, de azért gyanakvó maradt. A 
sántikáló Dreng aligha lehetett Vaskobak — hacsak nem mímeli a sántítást —, 
de valamilyen módon azért húzhat hasznot a rablásokból. Talán tudja, hol 
van a rejtekhely, és pénzt kap a hallgatásáért. 

— Furcsa volt a beszéde — próbálkozott. 

— Valószínűleg ír vagy viking, vagy ilyesmi. Senki se tudja. — Dreng 
másra terelte a szót. — Igyál már egy kupa sört, hogy felfrissülj. A 
feleségem nagyon Jó sört főz. 

— Talán később — felelte Aldred. Nem akarta a kolostor pénzét költeni a 
sörházban, ha nem muszáj. — MI a Jó sör titka? — kérdezte Etheltől. 

— Nem ő — mondta. — A másik feleségem, Leaf főzi. Most is a 
sörfőzdében van. 

Az egyház harcolt ez ellen a szokás ellen. A legtöbb férfi, aki 
megengedhette magának, egynél több feleséget, vagy egy feleséget, több 
ágyast és rabszolganöket is tartott. Az egyháznak nem volt beleszólása a 
házassági ügyekbe. Ha két ember tanúk előtt hűséget fogadott, 
házastársakká nyilvánították őket. A pap megáldhatta őket, de ez nem volt 
olyan fontos. Semmit sem írtak le, kivéve, ha a pár gazdag volt, mert ebben 
az esetben szerződés készülhetett a vagyontárgyak átruházásáról. 

Aldrednek nem csak erkölcsi kifogásai voltak. Egy Drenghez hasonló 
ember halálát gyakran követte ádáz családi háborúság az örökség miatt, és 
ez azon dőlt el, hogy kik voltak a törvényes utódok. A házasságok 
rendezetlensége olyan vitákat eredményezett, amelyek családokat tettek 
tönkre. 

Így hát Dreng háza táján nem volt semmi rendkívüli. Az viszont különös, 
hogy egy apátság szomszédságában ilyesmi fordulhasson elő. 

— A papokat megbotránkoztatná, ha tudomást szereznének a családi 
állapotodról — mondta szigorúan. 

Dreng elnevette magát. 


— Tényleg? 

— Ebben biztos vagyok. 

— Hát pedig tévedsz. Mindenről tudnak. Degbert esperes a testvérem. 

— Ez nem jelenthet felhatalmazást! 

— Gondolod te. 

Aldred túlságosan dühös volt ahhoz, hogy folytassa a vitát. 
Ellenszenvesnek találta Drenget. Inkább kiment, nehogy tombolni kezdjen. 
Elindult a folyóparton, hátha kisétálhatja magából a rosszkedvét. 

A megművelt föld végén állt egy tanyaház meg egy csűr, mindkettő 
ódon, agyonjavított. Emberek üldögéltek a ház előtt: három ifjú meg egy 
idősödő asszony — ezek szerint nincs apa a családban. Aldred habozott, 
odamenjen-e, mert attól tartott, hogy Dreng/s Ferry összes lakója olyan 
lehet, mint Dreng. Már éppen vissza akart fordulni, amikor az egyik 
nyájasan intett nekt. 

Ha idegeneknek integetnek, akkor talán Jó emberek. 

Fölment a lejtőn a házhoz. A családnak nyilvánvalóan nem volt bútora, 
mert a földön ülve ették a vacsorájukat. A három fiú, noha nem nőttek 
magasra, hordómellű, araszos vállú atléták voltak. Az anya megfáradt, de 
konok tekintetű asszony, mind a négyen beesett arcúak, mintha keveset 
ennének. Egy barna-fehér kutya ült mellettük, az 15 sovány volt. 

Az asszony szólalt meg elsőnek. 

— Ülj le hozzánk, és pihentesd meg a lábad, ha tetszik — mondta. — 
Mildred vagyok. — Sorra rámutatott a fiúkra, a legidősebben kezdve. — A 
fiaim: Erman, Eadbald és Edgar. A vacsoránk nem valami fájintos, de azért 
szívesen megosztjuk veled. 

Csakugyan nem volt fájintos. Egy kenyérből állt, meg egy nagy fazék 
párolt erdei zöldségből, vélhetőleg salátából, hagymából, petrezselyemből 
és vad fokhagymából. Hús nélkül. Nem csoda, hogy nem híztak meg. 
Aldred éhes volt, de nem akarta elvenni az ételt olyan emberektől, akik 
ennyire szegények. Udvariasan elhárította a kínálást. 

— Csábító az illata, de nem vagyok éhes, és a szerzeteseknek óvakodniuk 
kell a falánkság vétkétől. De azért leülök, és megköszönöm a szíves 
fogadtatást. 

Leült a földre, amit a szerzetesek ritkán tesznek, noha a fogadalmaik 
között szerepel a szegénység. Ez az igazi szegénység, gondolta Aldred. 

Hogy ne üljenek némán, megjegyezte: 


— Látom, hamarosan le lehet kaszálni. Néhány napon belül bőségesen 
lesz szénátok. 

— Nem 1s hittem, hogy egyáltalán lesz mit kaszálni — felelte Mildred —, 
mert a folyóparti rész csaknem mocsaras, de a hőségben kiszáradt. 
Remélem, minden évben így lesz. 

— Akkor hát újak vagytok itt? — kérdezte Aldred. 

— Igen — felelte az asszony. — Combe-ből jöttünk. 

Aldred sejtette, miért jöttek el. 

— Bizonyára megszenvedtétek a viking portyázókat. Láttam a pusztítást, 
amikor tegnapelőtt keresztüljöttem a városon. 

Most Edgar szólalt meg, a legfiatalabb testvér. Tizennyolcnak tűnt, az 
állán épp csak serkent a kamaszosan halvány pihe. 

— Mindenünket elvesztettük — mondta. — Az apám hajóépítő volt, 
megölték. A tartalék fánk leégett, a szerszámaink tönkrementek. Elölről 
kellett kezdenünk mindent. 

Aldred érdeklődéssel figyelte az ifjút. Jóképünek nem lehetett mondani, 
de a fellépése megnyerő volt. Egy hétköznapi beszélgetésben is jól 
megfogalmazott, logikus mondatokat használt. Aldred azon kapta magát, 
hogy vonzódik a fiúhoz. Fékezd meg magad!, gondolta. Számára sokkal 
nagyobb kísértés volt a bujaság, mint a falánkság. 

— És hogy tetszik az új élet? — kérdezte Edgartól. 

— El tudjuk adni a szénát, feltéve, hogy nem esik a következő néhány 
napban, azután végre lesz némi pénzünk. A magasabb területen megérik a 
zab. Van egy malacunk és egy bárányunk. Átvészeljük a telet. 

Minden paraszt ugyanilyen bizonytalanságban élt, sosem tudhatták, lesz- 
e annyi termésük, hogy megérjék a következő évet. Még Mildred 
családjánál 15 voltak szegényebbek. 

— Talán szerencsétek lesz ezzel a hellyel. 

— Meglátjuk — felelte csípősen Mildred. 

— Hogyhogy éppen Dreng ss Ferrybe jöttetek? 

— A shiringi püspök ajánlotta ezt a birtokot. 

— Wynstan? — Aldred természetesen ismerte a püspököt, és nem volt 
valami nagy véleménnyel róla. 

— A földesurunk Kopasz Degbert, a minster, a templom esperese, aki a 
püspök unokatestvére. 

— Elbűvölő. — Aldred kezdte érteni Dreng"s Ferryt. Degbert és Dreng 
testvérek, Wynstan pedig az unokatestvérük. Baljós trió. — Wynstan eljön 


1de? 

— A nyári napforduló után Járt Itt. 

— Két héttel a napforduló után — pontosított Edgar. 

Mildred folytatta: 

— A faluban minden háztartásnak adott egy bárányt. Így lett nekünk 1s. 

— A Jóságos püspök — tűnődött Aldred. 

Mildrednek éles hallása volt. 

— Ezek szerint kételkedsz — mondta. — Nem hiszel a jóságában? 

— Még sosem láttam, hogy érdek nélkül jótékonykodott volna. Úgy 
veszem észre, ti sem tartoztok Wynstan hódolói közé. 

Mildred elmosolyodott. 

— Ezen nem fogunk vitatkozni. 

Újabb fiú szólt bele a beszélgetésbe, a szeplős Eadbald, a középső, 
akinek mélyen zengő hangja volt. 

— Edgar megölt egy vikinget — mondta. 

— Azt állítja legalábbis — szúrta közbe Erman, a legidősebb. 

— Valóban megöltél egy vikinget? — kérdezte Edgartól Aldred. 

— Mögé kerültem — magyarázta Edgar. — Egy... asszonnyal viaskodott. 
Akkor látott csak meg, amikor már késő volt. 

— És a nő? — Aldred észrevette a fiú habozását, és sejtette, hogy valami 
különleges asszonyról lehet szó. 

— A viking a földhöz teremtette, éppen amikor lesújtottam. Ő beleütötte a 
fejét egy kölépcsőbe. Túl késő volt ahhoz, hogy megmentsem. Meghalt. — 
Könnyek szöktek Edgar szép, mogyoróbarna szemébe. 

— Mi volt a neve? 

— Sungifu — súgta a fiú. 

— Imádkozni fogok a lelkéért. 

— Köszönöm. 

Nyilvánvaló volt, hogy Edgar szerette a nőt. Aldred sajnálta. Ugyanakkor 
fellélegzett: egy fiú, aki ennyire szeretett egy asszonyt, nem fog bűnözni 
egy másik férfival. Aldredet megkörnyékezheti a kísértő, Edgart azonban 
nem. Aldrednek nem kell aggódnia. 

Ismét megszólalt a szeplős Eadbald. 

— Az esperes gyűlöli Edgart. 

— Miért? — kérdezte Aldred. 

— Vitába szálltam vele — felelte Edgar. 

— És gondolom, te győztél a vitában, amivel felbosszantottad. 


— Azt mondta, hogy a kilencszázkilencvenhetes évben járunk, ami azt 
jelenti, hogy Jézus kilencszázkilencvenhét éves. Rámutattam, hogy ha Jézus 
az első évben született, akkor az első születésnapja a második évben volt, és 
karácsonykor lesz kilencszázkilencvenhat éves. Egyszerű. De az esperes azt 
mondta, hogy pimasz tacskó vagyok. 

Aldred elnevette magát. 

— Degbert tévedett, noha ezt a hibát mások 15 elkövették. 

— Ne vitatkozz a papokkal, még akkor se, ha tévednek — dorgálta Edgart 
az anyja. 

— Különösen akkor ne, ha tévednek. — Aldred föltápászkodott. — 
Sötétedik. Jobb, ha még világosban visszatérek a minsterhez, különben 
beleesek a folyóba. Nagyon örülök, hogy megismerhettelek benneteket. 

Elindult visszafelé a folyóparton. Megkönnyebbülés volt rokonszenves 
embereket látni ezen az ellenszenves helyen. 

A minsterben akarta tölteni az éjszakát. Bement a sörházba, fölszedte a 
ládáját meg a nyeregtáskáját. Udvariasan viselkedett Drenggel, de nem 
maradt ott beszélgetni. Fölvezette Dismast a domboldalon. 

Az első épület, amelyet meglátott, kis ház volt egy nagy telken. Az ajtaja 
nyitva állt, ahogy szokás ebben az évszakban, így Aldred belátott. Negyven 
körüli, kövér asszony ült a bejárat mellett, és egy bőrnégyzetből varrt cipőt 
az ablakon beeső fénynél. Felnézett és megkérdezte: 

— Ki vagy? 

— Aldred vagyok a shiringi apátság szerzetese, Degbert esperest keresem. 

— Kopasz Degbert a templom túloldalán lakik. 

— Téged hogy hívnak? 

— Bebbe vagyok. 

A sörházhoz hasonlóan ttt is látszott a jómód. Bebbének volt sajtosládája, 
amelynek vékony vászonoldala beengedte a levegőt, de kívül tartotta az 
egereket. Az asszony melletti asztalon fakupa állt, meg egy kis cserépkorsó, 
amelyben bor lehetett. Vastag gyapjútakaró lógott egy kampóról. 

— Ez a falu ugyancsak jómódú — jegyezte meg Aldred. 

— Nem nagyon — vágta rá Bebbe. Pillanatnyi töprengés után hozzátette: — 
Bár a minster másoknak 1s Juttat egy kicsit a vagyonából. 

— És honnan van a vagyona? 

— Ej, de kíváncsi vagy. Ki küldött, hogy kémkedj utánunk? 

— Kémkedni? — Aldred meglepődött. — Ki bajlódna azzal, hogy 
kikémleljen egy kis falut a világ végén? 


— Akkor meg nem kellene mindenbe beleütni az orrod. 

— Majd észben tartom. 

Azzal otthagyta az asszonyt. 

Fölballagott a dombra a templomhoz, amelytől keletre egy nagy házat 
látott, bizonyára a papok szállását. Ennek a háznak a hátsó falához egy 
műhelyfélét húztak fel. Az ajtaja nyitva volt, és tűz égett odabent. 
Hasonlított egy kovácsműhelyre, de ahhoz kicsi volt: egy kovácsnak ennél 
több helyre van szüksége. 

Kíváncsian odament az ajtóhoz, és benézett. Faszén égett egy magas 
tűzhelyen, amelyhez két fújtató támaszkodott: ezekkel hevítették forróbbra 
a lángokat. Egy súlyos fatörzsbe ékelt vastuskó derékig érő üllőt alkotott. A 
fölébe hajló pap vékony vésővel és kalapáccsal dolgozott egy ezüstnek 
látszó korongon. Az üllőre helyezett lámpa világított a keze alá. Volt még 
egy vizesvödör a tűzből kikerült fém lehűtésére, és egy nehéz olló, 
vélhetőleg fémlemezek vágására. A pap mögött ajtó nyílt a főépületbe. 

Aldred sejtette, hogy ez az ember ékszerész. Egy állványon elegáns, 
pontos szerszámok sorakoztak: árak, fogók, masszív szélezőkések, kicsi élű 
és hosszú nyelű ollók. A pap, egy harminc körüli, tokás, pufók emberke 
erősen összpontosított. 

Mivel nem akarta megijeszteni, Aldred köhintett. 

Az óvintézkedés hatástalannak bizonyult. Az ékszerész ugrott egyet, 
elejtette a szerszámait, és azt kiáltotta: 

— Jaj, istenem! 

— Nem akartalak megzavarni — mondta Aldred. — Bocsánatodat kérem. 

Az ember rémülten meredt rá. 

— Mit akarsz? 

— Semmit — mondta Aldred a legmegnyugtatóbb hangján. — Láttam a 
fényt, és aggódtam, hogy valami tüzet fogott. — Rögtönzött, mert nem akart 
kotnyelesnek látszani. — Aldred testvér vagyok a shiringi apátságból. 

— Én Cuthbert vagyok, a minster papja. De látogatók nem jöhetnek be a 
műhelyembe. 

Aldred a szemöldökét ráncolta. 

— Miért vagy ilyen aggodalmas? 

Cuthbert habozott. 

— Azt hittem, hogy tolvaj vagy. 

— Gondolom, akad Itt nemesfém. 


Cuthbert akaratlanul hátranézett. Aldred követte a pillantását egy vasalt 
ládához a házba nyíló ajtó mellett. Úgy sejtette, ez lehet Cuthbert kincstára, 
ahova elzárja a munkájához szükséges aranyat, ezüstöt és rezet. 

Számos pap foglalkozott művészetekkel: zenével, költészettel, 
freskófestéssel. Semmi különös nem volt abban, hogy Cuthbert ékszerész. 
Valószínűleg — díszítményeket készít a templomnak, és csinos 
mellékjövedelemre tesz szert ékszerek árusításából. Nincs semmi szégyen 
abban, ha egy egyházi személy pénzt keres. De akkor miért ilyen 
bűntudatos? 

— Bizonyára jó szemed van, hogy ilyen finom munkát végzel. — Aldred a 
munkapadra nézett. Cuthbert különös állatok bonyolult képét véste az 
ezüstkorongra. — Mi lesz ez? 

— Melltű. 

— Te meg mi az ördögöt kurkászol Itt? — kérdezte egy új hang. 

A hanghoz tartozó ember nem a szokásos módon volt kopasz, vagyis úgy, 
hogy valahol kopni kezdett a haja, hanem mindenestül. Nyilván ő Kopasz 
Degbert, az esperes. Aldred nyugodtan válaszolt: 

— Szavamra, ti ugyancsak méregzsákok vagytok. Az ajtó nyitva állt, én 
pedig benéztem. MI a bajotok? Szinte mintha rejtegetnétek valamit. 

— Ne légy nevetséges — válaszolta Degbert. — Cuthbertnek mindössze 
nyugalomra és magányra van szüksége ehhez a nagyon kényes munkához. 
Kérlek, hagyd békén. 

— Cuthbert nem ezt mondta. Hanem azt, hogy a tolvajok miatt aggódik. 

— Mindkettő igaz. — Átnyúlt Aldred előtt, és megrántotta az ajtót, amely 
bevágódott, kizárva Degbertet és Aldredet a műhelyből. — Ki vagy te? 

— A shiringi apátság armariusa. Aldred a nevem. 

— Egy szerzetes — mondta Degbert. — Gondolom, elvárod, hogy adjunk 
neked vacsorát. 

— Meg egy helyet, ahol elalhatok ma éjjel. Hosszú úton Járok. 

Degbert kelletlen arcot vágott, de nyomós ok nélkül nem tagadhatta meg 
a vendéglátást egy paptársától. 

— Jól van, csak próbáld magadba fojtani a kérdéseidet — mondta. 
Megkerülte a házat, bement a főbejáraton. 

Aldred néhány pillanatig töprengett, de nem találta semmiféle okát az 
itteni rosszindulatnak. 

Abbahagyta a töprengést, és követte Degbertet a házba. 

Nem azt találta, amire számított. 


Egy nagy keresztnek kellett volna lógnia a legfeltűnőbb helyen, jelezve, 
hogy az épületet Isten szolgálatára szentelték. Egy minsterben mindig kell 
lennie egy pulpitusnak, és azon egy szentírásnak, hogy felolvashassanak 
belőle a papoknak, miközben egyszerű ételeiket fogyasztják. A 
falikárpitoknak bibliai jeleneteket kell ábrázolniuk, hogy emlékeztessék a 
jelenlévőket a Mindenható törvényeire. 

Ezen a helyen azonban nem volt kereszt, sem pulpitus, a faliszőnyeg 
pedig vadászjelenetet ábrázolt. Az itt tartózkodó férfiak többségének 
tonzúrát nyírtak a hajába, de voltak itt asszonyok és gyermekek is, akik 
ugyancsak otthon érezték magukat. Olyan volt a légkör, mint egy nagy, 
jómódú családi házban. 

— Ez egy minster? — szólalt meg hitetlenkedve. 

Degbert meghallotta. 

— Te meg kinek képzeled magadat, hogy idejössz és így viselkedsz? — 
kérdezte. 

Aldredet nem lepte meg az esperes reagálása. A feslett papok gyakran 
ellenségesek a szigorúbb szerzetesek iránt, akiket szenteskedőknek tartanak, 
néha nem ok nélkül. Ez a hely épp olyan, mint amelyeknek reakciójaként 
létrejött a reformmozgalom. Ám Aldred tartózkodott az ítélkezéstől. 
Degbert és csapata ettől még kifogástalanul teljesítheti az előírt szolgálatot, 
és ez a fő. 

Letette a ládát és a nyeregtáskáját a fal mellett. A nyeregtáskából zabot 
vett elő, kiment, megetette Dismast, aztán megbéklyózta a póni hátsó lábait, 
hogy ne csatangolhasson el az éjszaka, végül visszament a házba. 

Azt remélte, hogy a minster az elmélkedés oázisa lehet a nyüzsgő 
világban. Esti beszélgetéseket képzelt el olyan emberekkel, akiknek hasonló 
az érdeklődési köre. Megvitathatnak bibliatudományi kérdéseket, például 
hogy eredeti-e a Barnabás-levél. Beszélhetnének Tanácstalan Ethelred 
király szorongattatásairól, de akár a nemzetközi politikáról is, például a 
muszlim lIbéria és az északi, keresztény Hispánia háborújáról. Azt remélte, 
hogy kíváncsiak lesznek a normandiai hírekre, főleg a jumiéges-i apátságra. 

Hát ezek az emberek nem ilyen életet éltek. A feleségükkel beszélgettek, 
a gyerekeikkel játszottak, sört és almabort ittak. Az egyik egy vascsatot 
szerelt a bőrövére, a másik egy kisgyerek haját nyírta. Senki sem olvasott 
vagy imádkozott. 

Természetesen nincs semmi baj a házias élettel; egy embernek törődnie 
kell a feleségével és a gyermekeivel. De egy egyházi férfiúnak más 


feladatai 15 vannak. 

Megszólalt a templom harangja. A férfiak ráérősen abbahagyták, amit 
csináltak, és felkészültek az esti istentiszteletre. Pár perc múlva kibaktattak 
a házból, Aldred követte őket. A nők és a gyermekek hátramaradtak, a 
faluból senki sem jött. 

A templom botrányosan elhanyagolt állapotban volt. A boltíves ajtót egy 
fatörzs támasztotta alá, és mintha az egész épület megdőlt volna. 
Degbertnek a templom karbantartására kellett volna költenie a pénzét. 
Persze egy házasembernek a családja az első. Ezért ií5 kellene nőtleneknek 
lenniük a papoknak! 

Bementek. 

Aldred észrevett egy feliratot a falon. A betűk megkoptak, de azért 
kivehette az üzenetet. A northwoodi Lord Begmund építtette a templomot, a 
felirat szerint ide 15 temették, és a végrendeletében pénzt is hagyott a 
papokra, hogy imádkozzanak a lelkéért. 

Ha Aldred elszörnyedt a ház életstílusán, az istentisztelet egyenesen 
felháborította. A himnuszokat fahangon vonították, az imákat elhadarták, 
két diakónus az egész szertartás alatt azon vitatkozott, meg tud-e ölni egy 
vadmacska egy vadászkutyát. Mire elhangzott a végső ámen, Aldred 
tajtékzott. 

Nem csoda, hogy Dreng nem restelli a két feleségét és a prostituált 
rabszolgáját. Ebben a faluban nincs erkölcsi példaadás. Miként róhatna meg 
az esperes valakit az egyház tanításainak fittyet hányó házasságáért, amikor 
ő maga sem különb? 

Drengtől csak undorodott, ám Degbert felbőszítette. Ezek nem szolgálják 
sem Istent, sem a saját közösségüket. A papok elveszik a pénzt a szegény 
parasztoktól, hogy dúskálhassanak, holott a legkevesebb, amit tehetnének 
cserébe, hogy lelkusmeretesen elvégzik a szertartásokat, és imádkoznak 
azoknak a lelkéért, akik eltartják őket. De ezek egyszerűen elorozzák az 
egyház pénzét, hogy abból henyélhessenek. Rosszabbak a tolvajoknál. Ez 
istenkáromlás. 

Azzal nyugtatta magát, hogy semmit nem nyerne azzal, ha közölné 
Degberttel a véleményét, és összeveszne vele. 

Most már nagyon kíváncsi lett. Degbert gátlástalan volt a bűnben, 
nyilván azért, mert egy hatalmas püspök védelmezte. Ám ez nem minden. 
Rendes körülmények között a parasztok hamar panaszkodni kezdenek lusta 
vagy bűnös papjaikra; szeretik, ha erkölcsi vezetőik hiteles emberek, 


betartják a saját törvényeiket. Ám senkivel sem találkozott, aki bírálta volna 
Degbertet vagy a papjait. Sőt a többségnek nem 1s akaródzott válaszolni az 
ő kérdéseire. Egyedül Mildred és a fiai voltak barátságosak és nyíltak. 
Aldred tudta, hogy nem ért a közemberek nyelvén — bár olyan lenne, mint a 
cherbourg-i Lady Ragna, aki mindenkit képes megnyerni —, de nem 
gondolta, hogy az ő modortalansága varrta volna be Drengs Ferry 
lakosainak a száját. Valami másról van Itt szó. 
Majd ő kideríti, hogy miről. 


6. fejezet 
997. augusztus eleje 


Az előző bérlőtől maradt rozsdás, ócska szerszámok között volt egy kasza, 
az a hosszú nyelű aratóeszköz, amivel görnyedezés nélkül is le lehetett 
vágni a termést. Edgar megtisztította a vasat, kifente a pengét, és új fanyelet 
készített neki. A testvérek felváltva kaszálták a füvet. Az eső elmaradt, a 
fűből széna lett, amit mama eladott Bebbének egy kövér disznóért, egy 
hordó angolnáért, egy kakasért és hat tyúkért. 

Ezután a zabot aratták le, majd a cséplés következett. Edgar cséphadarót 
csinált két fadarabból. A hosszú nyelet és a rövidebb csapót szíjjal kötötte 
össze, amit elmulasztott visszaadni Bebbének. Egy szeles napon próbálta ki 
Brindle kutya figyelő szeme előtt. Zabkalászokat szórt egy száraz, lapos 
földdarabra, és püfölni kezdte. Nem volt paraszt, úgy csinálta, ahogy tudta, 
az anyja segítségével. De a cséphadaró így 15 megtette a dolgát: a tápláló 
magok elváltak az értéktelen ocsútól, amelyet elfújt a szél. 

A megmaradt gabonaszemek kicsinek és száraznak látszottak. 

Edgar megpihent egy percre. A nap sütött, jól érezte magát. Erőt merített 
a levesbe főzött angolnából. A többi angolna felkerül a gerendára, a tűzhely 
füstjébe. Ha a füstölt angolna elfogy, esetleg levághatják a disznót, és lesz 
szalonnájuk. Meg a tyúkok 15 tojhatnak párszor, mielőtt kénytelenek lesznek 
megenni őket. Nem valami sok négy felnőttnek egy télre, de talán nem 
halnak éhen most, hogy van zabjuk 1s. 

A ház most már lakható volt. Edgar minden lyukat befoltozott a tetőn és 
a falakon. A földre friss kákát hintettek, volt kőből rakott tüzhelyük és nagy 
halom hullott gallyuk, amit az erdőből hordtak haza tüzelőnek. Edgar nem 
akarta így leélni az életét, de kezdte úgy érezni, hogy ő és a családja 
átvészelték a legnehezebbet. 

Megjelent mama. 

— Néhány perce láttam Cwenburgöt — mondta. — Téged keresett? 

Edgar zavarba Jött. 

— Szó sincs róla. 


— Nagyon biztosnak tűnsz. Az volt a benyomásom, hogy, na, szóval, 
érdeklődik irántad. 

— Érdeklődött, én pedig őszintén megmondtam neki, hogy nem érzek így 
iránta. Sajnos megsértődött. 

— Örülök. Attól tartottam, hogy talán valami bolondságot csinálsz, miután 
elveszítetted Sungifut. 

— Még csak meg sem kísértett. Cwenburg nem csinos, nem is jó 
természetű, de ha angyal lenne 15, akkor se szeretnék bele. 

Mama együttérzően bólintott. 

— Apád volt ilyen egyszerelmű — mondta. — Anyósomtól hallottam, hogy 
sose érdekelte más lány, csak én. De ugyanolyan volt a házasságunk alatt 15, 
ami még szokatlanabb. Csakhogy te fiatal vagy. Nem szerethetsz egy halott 
lányt egész életedben. 

Edgar azt gondolta, hogy mégis, de nem akart erről vitatkozni az 
anyjával. 

— Talán — mondta. 

— Egy napon jön valaki más — makacskodott az asszony. — Valószínűleg 
meglepetés lesz. Azt fogod hinni, hogy még a régit szereted, és hirtelen 
rájössz, hogy egész idő alatt egy más lányra gondoltál. 

Edgar átdobta csapatait az ellenség térfelére. 

— Hát te férjhez mész újból? 

— Aha! — felelte mama. — Ravasz vagy. Nem, nem megyek. 

— Miért nem? 

Az asszony egy hosszú percig hallgatott. Edgar már attól félt, hogy 
megsértette. De nem, csak gondolkodott. Végül azt mondta: 

— Az apád kőszikla volt. Komolyan gondolta, amit mondott, és azt tette, 
amit megígért. Szeretett engem meg titeket is, és ez több mint húsz éven át 
nem változott. Nem volt jóképű, időnként még nyájas sem, de vakon 
megbíztam benne, és sosem kellett csalódnom. — Könnybe lábadó szemmel 
folytatta: — Nem akarok második férjet, de még ha akarnék 1s, tudom, hogy 
nem találnék apátokhoz foghatót. — Higgadtan, megfontoltan beszélt, de 
végül kitörtek belőle az érzelmek. Felnézett a nyári napra, és azt mondta: — 
Annyira hiányzol, szerelmem. 

Edgar félt, hogy elsírja magát. Álltak még egy percig, és nem szóltak. 
Végül mama nyelt egyet, megtörölte a szemét, és azt mondta: 

— Ebből elég. 

Edgar értett a szóból, és másra terelte a beszédet. 


— Jól csinálom ezt a cséphadarót? 

— Ó, igen. Remekül működik. De úgy látom, a gabona egy kicsit satnya. 
A télen éhezni fogunk. 

— Valamit rosszul csináltunk? 

— Nem. A talaj az oka. 

— De úgy gondolod, hogy túléljük a telet. 

— Igen, bár megkönnyebbülten hallom, hogy nem szerettél bele 
Cwenburgbe. Az a lány úgy néz ki, mint aki szeret enni. Ez a tanya nem bír 
el egy ötödik felnőttet — nem 1s beszélve a gyerekről, aki jöhet. Mindnyájan 
éheznénk. 

— Talán a jövő év jobb lesz. 

— Megtrágyázzuk a földet, mielőtt ismét felszántanánk, az segíteni fog. 
Nincs gazdag aratás sovány földből. 

Mama világéletében eszes és erélyes volt, Edgar mégis aggódott érte. 
Megváltozott papa halála óta. Minden bátorsága ellenére sem látszott már 
sebezhetetlennek. Mindig erős volt, ám Edgar mind gyakrabban sietett a 
segítségére, ha fel kellett emelni egy tüzelőnek való nagy fatönköt, vagy 
egy teli vödör vizet kellett hozni a folyóról. Nem beszélt neki 
aggodalmairól: anyja megharagudott volna, ha gyengeséggel gyanúsítják 
meg. Ebben a tekintetben a férfiakra hasonlított. De a fiúnak akaratlanul 
arra a szörnyűségre kellett gondolnia, hogy anyja egyszer majd eltűnik az 
életéből. 

Brindle váratlanul és nyugtalanul csaholni kezdett. Edgar elkomorodott: a 
kutya gyakran előbb riasztott, semhogy az emberek megérezték a veszélyt. 
A következő percben ordítás hallatszott, de nem egyszerű, hangos beszéd, 
hanem ádáz, gyilkos acsargás és üvöltés. A testvérei voltak, megismerte a 
hangjukat. Nyilván verekedtek. 

A zaj irányába futott, amely mintha a ház másik oldalán levő csűrből Jött 
volna. Brindle vele rohant ugatva. Edgar a szeme sarkából látta, ahogy 
mama lehajol és összeszedi a kicsépelt zabot, nehogy a madarak egyék 
meg. 

Erman és Eadbald a földön hempergett a csür mellett, öklözték és 
harapták egymást, közben ordítottak a dühtől. Eadbald szeplős orra vérzett, 
Ermannek véres horzsolás volt a homlokán. 

— Hagyjátok abba! — kiáltott rájuk Edgar. Ügyet sem vetettek rá. 4 
marhái, gondolta Edgar. Holott az erőnkre itt lenne szükség, ezen az 
átkozott tanyán. 


A verekedés oka egyértelmű volt. Cwenburg állt a csűr ajtajában, figyelte 
a fiúkat, és kacagott gyönyörűségében. Meztelen volt. Undor és gyűlölet 
töltötte el Edgart. 

Erman ráhemperedett Eadbaldra, és hátrahúzta hatalmas öklét, hogy az 
öccse arcába vágjon. Edgar kapott az alkalmon, hátulról megragadta Erman 
két karját, és megrántotta. Erman elvesztette az egyensúlyát, a földre 
zuhant, és elengedte Eadbaldot. 

Eadbald felpattant, és belerúgott Ermanbe. Edgar megmarkolta és 
megemelte Eadbald lábát, hogy feldöntse a bátyját. Akkor már talpon volt 
Erman is. Félrelökte Edgart, nekiesett Eadbaldnak. Cwenburg ujjongva 
tapsolt. 

Ekkor felcsattant a tekintély hangja. 

— Azonnal hagyjátok abba, ostoba kölykök! — Mama akkor fordult be a 
ház sarkán. Erman és Eadbald azonnal megállt. 

— Elrontottad a mulatságot! — tiltakozott Cwenburg. 

— Vedd vissza a ruhádat, te szégyentelen! — mondta neki mama. 

Egy pillanatig úgy tűnt, hogy Cwenburg truccolni fog, és elküldi mamát a 
pokolba, de ehhez nem volt bátorsága. Megfordult, belépett a csűrbe, és 
lehajolt a ruhájáért. Jó lassan csinálta, hogy mindenki megtekinthesse a 
hátsóját. Azután megfordult, és úgy tartotta a feje fölé a ruhát, hogy minél 
jobban kidülledjen a melle. Edgar akaratlanul is odanézett, és 
megállapította, hogy Cwenburg hízott azóta, hogy meztelenül látta a 
folyóban. 

Végül belebújt a ruhájába. Befejezésül még riszált egy kicsit, hogy jól 
álljon rajta. 

— Az ég óvjon bennünket — mormolta a mama. 

— Gondolom, valamelyikőtök kefélt vele, a másik pedig tiltakozott — 
mondta Edgar a testvéreinek. 

— Erman kényszerítette! — háborgott Eadbald. 

— Én ugyan nem kényszerítettem — vágott vissza Erman. 

— Úgy kellett pedig lennie, mert engem szeret! 

— Nem kényszerítettem — ismételte meg Erman. — Ő akarta. 

— Nem igaz. 

— Cwenburg, Erman kényszerített téged? — kérdezte Edgar. 

A lány szemérmesen pillogott. 

— Nagyon hatalmas volt. — Határozottan élvezte a dolgot. 

— No, hát EFadbald azt mondja, hogy szereted. Ez igaz? — kérdezte Edgar. 


— Hát persze. — Rövid szünet után azzal folytatta. — Szeretem Eadbaldot. 
És Ermant. 

Mama felhördült. 

— Azt mondod, hogy mindkettejükkel lefeküdtél? 

— Igen. — Cwenburg roppant elégedett volt magával. 

— Sokszor? 

— Igen. 

— Mióta? 

— Amióta ideérkeztetek. 

Mama utálkozva csóválta a fejét. 

— Köszönöm, Istenem, hogy nincs lányom! 

Cwenburg tiltakozott: 

— Nem egyedül csináltam! 

Mama sóhajtott. 

— Nem, ketten kellenek hozzá. 

— Én vagyok az idősebb, én nősülök először — jelentette ki Erman. 

Eadbald gúnyosan fölnevetett. 

— Kitől hallottad, hogy ez törvény? Akkor házasodom, amikor akarok, 
nem te fogod megmondani, mikor. 

— De én megengedhetek magamnak egy feleséget, te pedig nem! Neked 
nincs semmid! Egy napon én örökölöm a tanyát. 

Eadbald feldühödött. 

— Mamának három fia van! A gazdaságot háromfelé kell osztani, ha 
mama meghal, ami, remélem, még nagyon sok évig nem történik meg! 

— Ne légy hülye, Eadbald. Ez a tanya már most is alig bír eltartani 
minket. Ha mindnyájan egyharmad földre alapítanánk családot, akkor mind 
éhen halnánk — érvelt Edgar. 

— Mint rendesen, Edgar az egyetlen, aki értelmesen beszél — mondta a 
mama. 

Eadbald őszintén megsértődött. 

— Ez azt jelenti, mama, hogy most kidobsz? 

— Sose tennék ilyet. Tudod jól. 

— Akkor mindhármunknak cölibátusban kell élnünk, mint egy 
klastromban? 

— Remélem, nem. 

— Akkor hát mit tegyünk? 

Mama valami egészen meglepő dolgot válaszolt. 


— Beszélünk Cwenburg szüleivel. Gyerünk. 

Edgar nem hitte, hogy ez segítene. Drengnek nincs sok józan esze, és 
lehet, hogy hatalmaskodni próbál, mint rangosabb személy. Leaf okosabb 
15, emberségesebb 15. De mamának lehetett még valami a tarsolyában, épp 
csak Edgar nem tudta, mi az. 

Végigmentek a folyóparton. A fű máris sarjadt ott, ahol lekaszálták 
szénának. A falu sütkérezett az augusztusi napon. Csend volt, csak a 
hullámok susogtak. 

Ethel, az ifjabb feleség és Blod, a rabszolga a sörházban volt. Ethel 
rámosolygott Edgarra, akit láthatólag kedvelt. Azt mondta, Dreng a 
testvérénél van, mire Cwenburg elment az apjáért. Edgar a sörfőzdében 
találta Leafet, aki egy gereblyével kevergette a cefrét, és örült, hogy 
abbahagyhatja a munkáját. Megtöltött egy korsót sörrel, és kivitte a ház 
előtti padhoz. Cwenburg megjött az apjával. 

Kiültek a napra, élvezték a folyami szellőt. Blod mindenkinek töltött egy 
kupa sört, mama szükszavúan ismertette a helyzetet. 

Edgar az arcokat tanulmányozta. Erman és Eadbald kezdtek rájönni, 
milyen ostobának tűnhetnek: mindkettő azt hitte, lóvá tette a másikat, holott 
mindkettejüket lóvá tették. Cwenburg egyszerűen büszke volt, hogy 
hatalma van a fiúk felett. A szülei nem lepődtek meg, talán nem először 
fordult elő ilyesmi. Dreng szeme szikrát hányt, ha úgy látta, hogy bírálni 
merészelik a lányát. Leaf csak fáradt volt. Mama fölényes önbizalommal 
beszélt. Edgar úgy látta, végső soron ő fog dönteni. 

Amikor mama befejezte, Leaf vette át a szót: 

— Cwenburgnek hamarosan férjhez kell mennie. Különben teherbe esik 
valami erre járó utastól, aki eltűnik, mi meg nevelhetjük a fattyát. 

Edgar legszívesebben azt mondta volna: az a fattyú az unokátok lesz! De 
ezt a gondolatot inkább megtartotta magának. 

— Nem beszélhetsz így a lányomról! — fortyant fel Dreng. 

— Az én lányom 1s! 

— Te túl keményen bánsz vele. Lehet, hogy vannak hibát. . . 

Mama félbeszakította. 

— Mindnyájan azt akarjuk, hogy menjen férjhez, de miből él meg? Az én 
tanyám nem tart el még egy embert — pláne kettőt! 

Dreng válaszolt nekt: 

- Nem adom olyan férjnek, aki nem képes eltartani. Én Shiring 
elöljárójának az unokatestvére vagyok! Az én lányom nemesembert is 


kaphat! 

Leaf megvetően fölnevetett. 

Dreng folytatta: 

— Különben sem engedhetem el. Túl sok itt a tennivaló. Kell egy fiatal és 
erős ember a révhez. Blod terhes, én magam nem vagyok képes, mert rossz 
a hátam. Egy viking lelökött a lovamról. . . 

— Igen, igen, a watcheti csatában — szólt közbe türelmetlenül Leaf. — Én 
úgy hallottam, hogy részeg voltál, és egy kurváról estél le, nem egy lóról. 

— Ami azt illeti, Dreng, ha Cwenburg itt hagy, fölveheted helyette Edgart 
— mondta a mama. 

Na, ezt nem vártam, gondolta Edgar. 

— Fiatal, erős, ráadásul építhet neked egy új csónakot az ócska fatörzs 
helyett, ami bármelyik nap elsüllyedhet. 

Edgar nem tudta, mit szóljon erre. Szeretett volna egy új csónakot 
építeni, de gyűlölte Drenget. 

— Vegyem föl azt a pimasz kutyakölyköt? — fújt lenézően Dreng. — Senki 
sem akar olyan ebet, amelyik megugatja a gazdáját, és én sem akarom 
Edgart. 

Mama rá se hederített. 

— Fél pennyt fizethetsz neki naponta. Ennél olcsóbban sose kapsz 
csónakot. 

Dreng számító képet vágott, mert felfogta mama szavainak igazságát, de 
azért azt mondta: 

— Nem, ez nem tetszik nekem. 

— Valamit tennünk kell — mondta Leaf. 

Dreng megkötötte magát. 

— Én vagyok az apja, és én döntök. 

— Van egy másik lehetőség — szólt közbe a mama. 

Most jön, gondolta Edgar. Vajon mit forral? 

— Gyerünk, köpd ki — nógatta Dreng. Igyekezett adni a parancsolót, de 
senki nem hitte el neki. 

Mama egy hosszú pillanatig hallgatott, majd azt mondta: 

— Cwenburg hozzámegy Ermanhez és Eadbaldhoz. 

Edgar erre sem számított. 

— És két férje lesz? — Dreng fel volt háborodva. 

— Hát, rengeteg embernek van két felesége — jegyezte meg csípősen Leaf. 


Dreng megsértődött, de pillanatnyilag nem talált szavakat, amelyekkel 
kifejthesse, miben téved Leaf. 

— Hallottam már ilyen házasságokról — felelte higgadtan mama. — Ez 
olyankor fordul elő, amikor két-három testvér örököl egy gazdaságot, amely 
csak egy családnak elegendő. 

— De hogy működik ez? Úgy értem. . . éjszaka? — szólalt meg Eadbald. 

— A testvérek felváltva hálnak a feleségükkel — válaszolta mama. 

Edgar bizonyosan nem akart részt venni ebben, de egyelőre hallgatott, 
nehogy gyengítse mama helyzetét. Később még kifejtheti a véleményét. 
Különben mama úgyis kitalálta már, hogy ő mit érez. 

— Ismertem én is egy ilyen családot — szólalt meg Leaf. — 
Gyerekkoromban néha játszottam egy lánnyal, akinek egy anyja és két 
apuskája volt. — Edgar nem tudta, higgyen-e neki. Fürkészőn nézett Leafre, 
de csak ellágyult emlékezést látott rajta. Az asszony még hozzátette: — 
Margaretnek hívták. 

— Legyen így — felelte mama. — Ha gyerek születik, senki se tudja, melyik 
testvér az apa és melyik a nagybácsi. Ha van eszük, nem 1s törődnek vele, 
csak felnevelik a gyerekeket, mint a sajátjaikat. 

— Na és mi a helyzet az esküvővel? — kérdezte Eadbald. 

— Elmondjátok a szokott fogadalmat, néhány tanú előtt. Javasolnám, 
hogy csak a két család tagjai legyenek ott. 

— Ilyen házasságra egyetlen pap sem mondana áldást — jegyezte meg 
Erman. 

— Szerencsére nincs szükségünk papra — felelte mama. 

— De ha mégis lenne, Dreng fivére bizonyára megtenné ezt a szívességet 
— mondta Leaf megsemmisítő gúnnyal. — Degbertnek két asszonya van. 

— Egy feleség és egy ágyas! — mondta védekezően Dreng. 

— Noha senki sem tudja, melyik melyik. 

— Rendben van — szólt mama. — Cwenburg, te semmit sem akarsz 
mondani az apádnak? 

Cwenburg meghökkent. 

— Hát nem. 

— Szerintem meg Igen. 

Ez meg mi?, gondolta Edgar. 

Cwenburg összevonta a szemöldökét. 

— De nem. 

— Ugye, nem volt tisztulásod azóta, hogy megérkeztünk Drengs Ferrybe? 


Anyámnak harmadszor sikerül meglepnie, gondolta Edgar. 

— Ezt meg honnan tudod? — kérdezte Cwenburg. 

— Onnan, hogy megváltozott az alakod. Derékban híztál egy kicsit, a 
melled is nagyobb. Lefogadom, hogy fáj a mellbimbód. 

Cwenburg elsápadt a rémülettől. 

— Honnan tudod? Biztos boszorkány vagy! 

Leaf már értette, mire akar kilyukadni a mama. 

— Ó, jaj! — mondta. — Látnom kellett volna a jeleket! 

Ha nem állt volna keresztbe a szemed a sörtől, gondolta Edgar. 

— Miről beszéltek? — kérdezte Cwenburg. 

— Gyereked lesz — felelte gyöngéden mama. — Abból tudhatod, hogy 
várandós vagy, ha elmarad a tisztulásod. 

— Tényleg? 

Edgar nem értette. Hogyhogy egy tizenöt éves lány nem tud ilyen 
dolgokat? 

Dreng felbőszült. 

— Úgy érted, máris várandós? 

— Úgy — felelte a mama. — Akkor tudtam, amikor meztelenül láttam. És 
azt sem tudja, hogy Erman vagy Eadbald-e az apa. 

Dreng gyilkosan meredt rá. 

— Szóval azt mondod, hogy nem jobb egy kurvánál? 

— Csillapodj, Dreng — szólt rá Leaf. — Te két asszonnyal zsákolsz, akkor 
most hímringyó vagy? 

— Téged már egy ideje nem zsákollak! 

— Amely áldásért mindennap hálát adok a mennyeknek. 

— Dreng, valakinek segítenie kell Cwenburgnek, hogy fölnevelje a babát 
— mondta mama. — Csak két lehetőség van. Itt marad nálad, és te segítesz 
nevelni az unokádat. 

— Egy gyereknek apára van szüksége. — Dreng szokatlanul tisztességtudó 
volt. Edgar már megfigyelte, hogy mindig ellágyul, ha Cwenburg a 
közelében van. 

— A másik lehetőség, hogy Erman és Eadbald nőül veszik Cwenburgöt, és 
együtt nevelik fel a gyereket — magyarázta mama. — És ha ez történik, 
Edgarnak ide kell költöznie, ahol kosztolni fog, és naponta kap fél pennyt. 

— Egyik választás sem tetszik! 

— Akkor javasolj mást. 

Dreng kinyitotta a száját, de hang nem jött ki rajta. 


— Te mit gondolsz, Cwenburg? — kérdezte Leaf. — Hozzámennél 
Ermanhez és Eadbaldhoz? 

— Igen — bólintott Cwenburg. — Mindkettőt szeretem. 

— Mikor tartjuk meg az esküvőt? — érdeklődött Leaf. 

— Holnap — mondta mama. — Délben. 

— Hol? Itt? 

— [decsődül az egész falu. 

— Nálam nem söröznek ingyen — morogta Dreng. 

— Én pedig nem akarom tízszer elmagyarázni a házasságot Dreng"s Ferry 
összes bolondjának. 

— Akkor legyen a tanyán — javasolta Edgar. — A többit később is 
megtudhatják. 

— Én adok egy kis hordó sört — tette hozzá Leaf. 

Mama kérdőn nézett Ethelre, aki még egyszer sem szólalt meg. 

— Csinálok mézes süteményt — mondta most. 

— Jaj, de Jó! — lelkendezett Cwenburg. — Szeretem a mézes süteményt! 

Edgar hitetlenkedve bámult rá. Éppen most egyezett bele, hogy nőül 
megy két férfihoz, és képes holmi süteményeknek örvendezni! 

— Nos, Dreng? — kérdezte mama. 

— Negyed pennyt fizetek Edgarnak naponta. 

— Megegyeztünk. — Mama fölállt. — Akkor holnap délben várunk titeket. 

A három fiú 15 fölállt, és kimentek az anyjuk után a sörházból. 

Többé nem vagyok paraszt, gondolta Edgar. 


7. fejezet 
997 augusztusa 


Ragna nem esett teherbe. 

Két hétig élt kínzó félelmek közepette az után, hogy Wilwulf elhajózott 
Cherbourg-ból. Megesni és cserben hagyatni, ez volt a megaláztatások 
megaláztatása, különösen egy nemes hajadon számára. Egy parasztlányt, 
aki hasonló sorsra jutott, szintúgy gúnyoltak és ócsároltak, idővel mégis 
találhatott valakit, aki nőül veszi, és fölneveli a más gyerekét, ám egy 
hölgyet került minden rangjabeli férfit. 

De ő megmenekült ettől a sorstól. Úgy örült a tisztulásnak, mint a 
napkeltének. 

Ezek után gyűlölnie kellett volna Wilwulfot, de nem volt képes rá. 
Elárulta őt, Ragna mégis vágyott utána. Tudta, hogy bolond. Mellesleg nem 
mindegy már? Valószínűleg sosem látja többé az angolt. 

Louis atya úgy tért haza Reimsbe, hogy fogalma sem volt Wilwulf és az 
ő kalandjáról. Mindenesetre azt jelenthette, hogy Ragna megfelelő feleség 
lenne az ifjú grófnak, mert Guillaume személyesen látogatott el Cherbourg- 
ba, hogy ott hozza meg a végső döntést. 

Tökéletesnek találta Ragnát. 

Ezt számtalanszor elmondta neki. Szó szerint tanulmányozta a lányt, 
néha megérintette az állát, hogy kissé elmozdíthassa az arcát, Jobbra vagy 
balra, fel vagy le, hogy a fény érje. 

— Tökéletes — mondta. — A szem zöld, akár a tenger, ilyen árnyalatot még 
sose láttam. Az orr milyen finom, milyen egyenes. Az arccsontok 
tökéletesen egyformák. A sápadt bőr. Főleg pedig a haj! — Ragna többnyire 
eltakarta a haját, mint minden tisztességes asszony, de azért hagyta, hogy 
néhány tincs művészien kiszökhessen. — Minő ragyogó arany — az 
angyaloknak lehet ilyen a szárnya. 

Ez hízelgett Ragnának, mégis úgy érezte, hogy Guillaume úgy tekint rá, 
mint egy zománcozott melltűre, gyűjteményének legértékesebb darabjára. 
Wilwulf sose mondta neki, hogy tökéletes. Csak annyit: 

— Az istenekre, megveszek tőled! 


Egyébként Guillaume nagyon jóképű volt. Ahogy álltak a cherbourg-i 
kastély magas mellvédjénél, és lenéztek az öbölben horgonyzó hajókra, a 
szellő  összeborzolta hosszú, selymes, sötétbarna haját, amely rőtes 
árnyalatokban játszott. Barna szeme és szabályos vonásai voltak. Sokkal 
szebb volt Wilwulfnál, a szolgálók mégse pirultak és kuncogtak, ha elment 
mellettük. Wilwulf olyan férfias delejt árasztott, ami Guillaume-ban 
egyszerűen nem volt meg. 

Ajándékot is hozott Ragnának, egy selyemsálat, amelyet az anyja 
hímzett. Ragna kibontotta és megszemlélte a mintát, amely összefonódó 
lombokat és szörnymadarakat ábrázolt. 

— Csodás — mondta. — Biztosan beletelt egy évbe az elkészítése. 

— Anyámnak Jó ízlése van. 

— Milyen asszony? 

— Egyszerűen csodálatos. — Guillaume elmosolyodott. — Bár úgy vélem, 
minden fiú ezt gondolja az anyjáról. 

Ragna ebben nem volt biztos, de ezt a gondolatot megtartotta magának. 

— Azt hiszem, egy nemes hölgynek tökéletes jártassággal kell bírnia 
mindenben, aminek köze van a kelmékhez — mondta az ifjú gróf, és Ragna 
megérezte, hogy most előre megírt beszédet fog hallani. — Fonásban, 
szövésben, festésben, varrásban, hímzésben és természetesen a mosásban. 
Egy asszonynak úgy kell uralkodnia ebben a világban, ahogyan a férje 
uralkodik a birtokán. — Ezt úgy mondta, mintha nagylelkű engedményt 
tenne. 

— Hát én utálom mindet — közölte szárazon Ragna. 

Guillaume meglepődött. 

— Nem szoktál hímezni? 

Ragna nem volt hajlandó köntörfalazni. Nem akarta áltatni az ifjút. 
Vagyok, aki vagyok, gondolta. Azt felelte hát: 

— Egek, dehogy! 

A fiú elhült. 

— De miért? 

— Szeretem a szép ruhákat, de nem akarom elkészíteni őket. Untat. 

Guillaume csalódottnak látszott. 

— Untat? 

Talán ideje, hogy előnyösebb képest mutasson magáról. 

— Nem gondolod, hogy egy nemesasszonynak más kötelességei is 
vannak? Mi van, amikor a férje háborúba megy? Valakinek gondoskodnia 


kell róla, hogy a bérleti díjakat befizessék és igazságot szolgáltassanak. 

— Hát igen, vészhelyzetben. 

Ragna úgy vélte, eléggé érthetően fogalmazott. Ettől függetlenül hátrált 
egy lépést, hátha ezzel hűtheti az átforrósodott légkört. 

— Erről beszélek — füllentette. — Vészhelyzetben. 

Guillaume fellélegzett, és másra terelte a szót. 

— Micsoda látvány! 

A kastélyból be lehetett látni a környező vidéket, így messziről 
észrevették az ellenséges hadakat, és idejében felkészülhettek a védelemre 
vagy a menekülésre. Ugyanezen okból a tengerre is volt kilátás. Ám 
Guillaume a várost nézte. A Divette folyó jobbra-balra kanyargott a 
favázas, zsúptetős házak között, mielőtt a tengerbe torkollt. Az utcák tele 
voltak jövő-menő szekerekkel, amelyeknek kerekei fölverték a napsütéstől 
kiszikkadt utcák porát. Híven Hubert gróf ígéretéhez, amelyet Wilwulfnak 
tett, a vikingek eltüntek a cherbourg-i kikötőből, viszont számos más 
nemzet hajói horgonyoztak a rakpartnál vagy a nyílt vízen. Egy mélyre 
merülő francia hajó vasat vagy követ hozhatott. Mögötte a távolban egy 
angol hajó közeledett. 

— Igazi kereskedőváros — jegyezte meg Guillaume. 

Ragna helytelenítést érzett a hangjában. Megkérdezte hát: 

— Reims miféle város? 

— Szent — vágta rá Guillaume. — Klodvig, a frankok királya ott vette föl 
valamikor régen a keresztséget Remigius püspök kezéből, akinek hófehér 
galamb hozta a Szent Ámpolnában a királyok koronázásánál azóta is 
használt szentelt olajat. 

Ragna úgy gondolta, hogy Reimsben kell lennie a csodák és koronázások 
mellett néminemű adásvételnek is, de ezt ismét megtartotta magának. Ha 
Guillaume-mal beszélt, örökké fékeznie kellett magát. 

Kezdett elfogyni a türelme. Úgy döntött, hogy megtette a kötelességét. 

— Lemegyünk? — kérdezte. — Alig várom, hogy megmutassam ezt a szép 
sálat az anyámnak -— toldotta meg a kérdést egy hazugsággal. 

Leereszkedtek a falépcsőn a csarnokba. Geneviéve-et sehol nem látták, 
ami alkalmat adott Ragnának, hogy otthagyja Guillaume-ot, és bemenjen a 
szülei lakosztályába. Anyja az ékszerdobozában keresgélt egy dísztűt a 
ruhájához. 

— Jó reggelt, édesem! — mondta a grófné. — Hogy haladsz Guillaume-mal? 
Hát nem csinos? 


— Nagyon szereti az anyját. 

— Milyen kedves. 

Ragna megmutatta a sálat. 

— Ő hímezte nekem. 

Genevtéve átvette és megcsodálta. 

— Elragadó! 

Ragna nem bírta tovább. 

— Ó, anyám, nem szeretem! 

Genevtéve kétségbeesetten sóhajtott. 

— Adnál neki egy esélyt? 

— Igazán igyekeztem. 

— Az Istenért, mi a baj vele? 

— Azt akarja, hogy én kezeljem a ruhatárat! 

— Hát ez természetes, ha egyszer grófné leszel. Ugye, nem gondolod, 
hogy neki kellene varrnia a ruháit? 

— Negédes! 

— Nem az. Csak beképzeled. Nincs vele semmi baj. 

— Bárcsak meghalnék. 

— Ne sóhajtozz az után a nagydarab angol után. Egyáltalán nem illett 
hozzád, és különben is elment. 

— Kár. 

Geneviéve szembefordult vele. 

— Most pedig figyelj rám. Nem sokáig maradhatsz hajadon, mert az lesz a 
látszat, hogy ez így 15 marad. 

— Lehetséges. 

— Ilyet még csak ne is mondj. Egyedülálló úri hölgynek nincs helye 
ebben a világban. Semmi haszna, mégis szüksége van ruhákra, ékszerekre, 
lovakra és szolgákra, az apák belefáradnak abba, hogy csak fizetnek, de 
semmit nem kapnak vissza. Ráadásul a férjes asszonyok utálják, mert azt 
hiszik róla, hogy el akarja orozni a férjüket. 

— Mehetek apácának. 

— Kétlem. Sosem voltál különösebben ájtatos. 

— Az apácák énekelnek, olvasnak és betegeket ápolnak. 

— És olykor szerelembe esnek más apácákkal, de nem hinném, hogy 
effajta hajlandóságaid lennének. Még nem felejtettem el a párizsi lányt, azt 
a feslett Constance-ot, de igazából nem szeretted. 


Ragna elvörösödött. Nem sejtette, hogy az anyja tudott róla és 
Constance-ról. Csókolóztak, megfogták egymás mellét, együtt próbálták ki 
Onán vétkét, de Ragna szív nélkül csinálta, és Constance végül átszegődött 
egy másik lányhoz. Vajon mennyit sejthetett meg Geneviéve? 

Akármennyit is, az anyai ösztön nem tévedett: a szerelem egy nővel 
sosem tette volna boldoggá Ragnát. 

— Nos —-— összegezte Geneviéve. — Guillaume jelen pillanatban 
valószínűleg előnyös választás. 

Előnyös választás, tünödött Ragna. Én szenvedélyt akartam, amelytől a 
szívem dalra fakad, ehelyett előnyös választást kapok. 

Ettől függetlenül úgy gondolta, hogy hozzá kell majd mennie a fiúhoz. 

Komor hangulatban távozott az anyjától. Átment a nagy csarnokon, ki a 
napfénybe, hátha az felvidítja. 

Az erőd kapujában kis csoport ácsorgott, feltehetőleg a korábban látott 
két közeledő hajó valamelyikének utasai. A társaság központja egy sima 
állú, bajszos nemesember volt, feltehetőleg angol, és Ragna szíve megállt 
egy pillanatra, mert azt hitte, Wilwulf az. Magas volt, szőke, nagy orrú, erős 
állú. Ragna agyában rögtön kibontotta magát egy egész álom, amelyben 
Wilwulf visszatér, hogy nőül vegye és elvigye. Ám a következő pillanatban 
látta, hogy ennek a férfinak tonzúrája van, és az egyháziak hosszú, fekete 
köntösét viseli. Azonkívül a két szeme közel ül egymáshoz, a füle óriási, és 
bár fiatalabb Wilwulfnál, az arca máris ráncos. A járása 15 más volt: 
Wilwulf önérzetesen mozgott, ez az ember hányaveti módon. 

Ragna nem látta sem az apját, sem a háznagyukat, így hát neki kellett 
fogadni a látogatót. Odament hozzá, és azt mondta: 

— Isten hozott, uram. Üdvözlünk Cherbourg-ban. Ragna vagyok, Hubert 
gróf lánya. 

Az angol valami egészen különös módon reagált. Szúrósan meredt rá, és 
gunyoros mosoly Játszott a bajusza alatt. 

— Valóban az vagy? — kérdezte, mintha megigézték volna. — Igazán az 
lennél? — Idegenes kiejtéssel, de jól beszélt franciául. 

Ragna nem tudta, mit válaszoljon, de a hallgatása láthatólag nem zavarta 
a látogatót. Úgy tekintette meg a lányt, számba véve az összes lényeges 
pontot, ahogy egy lovat tanulmányoz az ember. Ez már neveletlenség. 

Azután ismét megszólalt. 

— Shiring püspöke vagyok — mondta. — A nevem Wynstan. Wilwulf 
ealdorman testvére vagyok. 


Lázas felindulás kerítette a hatalmába Ragnát. Wynstan puszta jelenléte 
izgalmas volt. Wilwulf testvére! Valahányszor ránézett, arra gondolt, milyen 
közel áll ahhoz az emberhez, akit ő szeret. Együtt nevelkedtek. Wynstan 
bizonyára belsőségesen ismeri Wilwulfot; bizonyára csodálja erényeit, 
megérti gyengeségeit, és sokkal jobban felismeri a hangulatait, mint Ragna. 
Még hasonlított 15 egy kicsit Wilwulfra. 

Szólt vidám komornájának, Catnek, hogy kacérkodjon Wynstan egyik 
testőrével, egy nagy melákkal, akinek Cnebba volt a neve. A testőr 
kizárólag angolul beszélt, így a társalgás nehézségekbe ütközött, és 
megbízhatatlan volt, Cat mégis úgy gondolta, megtudott egy keveset a 
családról. Wynstan püspök igazából féltestvére volt az elöljárónak. Wilwulf 
anyja meghalt, az apja újraházasodott, a második felesége szülte Wynstant 
és öccsét, Wigelmet. A testvérek a hatalom háromszögét jelentették Nyugat- 
Angliában: az egyik elöljáró volt, a másik püspök, a harmadik thán. 
Gazdagok voltak, habár ezt a gazdagságot fenyegették a viking betörések. 

De mi hozta Wynstant Cherbourg-ba? Ha a testőr tudta 15, nem mondta 
el. 

A látogatás legvalószínűbb oka Wilwulf és Hubert szerződésének 
végrehajtása volt. A püspök talán azért jött, hogy ellenőrizze, megtartja-e a 
szavát Hubert, kitiltotta-e a vikingeket Cherbourg kikötőjéből. Bár lehet, 
hogy a látogatásnak köze van Ragnához. 

Még aznap este megtudta az igazságot. 

Vacsora után, amikor Hubert gróf arra készült, hogy visszavonuljon, 
Wynstan félrevonta, és halkan beszélt vele. Ragna igyekezett kihallgatni 
őket, de nem értette a szavakat. Hubert ugyanolyan halkan válaszolt, azután 
biccentett és elindult a lakosztályába, nyomában Genevtéve-vel. 

Nem sokkal később Genevteéve hívatta Ragnát. 

— Mi történt? — pihegte Ragna, amint belépett a szobába. — Mit mondott 
Wynstan? 

Az anyja arca olyan volt, akár egy viharfelhő. 

— Kérdezd az apádat — mondta. 

— Wynstan püspök azért jött, hogy megkérje a kezedet Wilwulf elöljáró 
nevében — közölte Hubert. 

Ragna nem 15 leplezte örömét. 


— Alig mertem remélni! — mondta. Uralkodnia kellett magán, hogy ne 
ugráljon, mint egy gyermek. — Azt hittem, hogy a vikingek miatt jött! 

— Egy pillanatra se képzeld, hogy beleegyezünk — mondta az anyja. 

Ragna alig hallotta. Elmenekülhet Guillaume elől, és hozzámehet ahhoz 
az emberhez, akit szeret. 

— Hát mégis szeret! 

— Mindössze arról van szó, hogy az apád hajlandó meghallgatni az 
ealdorman ajánlatát. 

— Kénytelen vagyok — mondta Hubert. — Mást tenni otromba célzás lenne 
arra, hogy ez az ember semmilyen tekintetben nem elfogadható ! 

— Így is van! — jelentette ki Geneviéve. 

— Valószínűleg — értett egyet vele Hubert. — Mindazonáltal ez olyasmi, 
amit az ember gondol, de nem mond ki. Senkit nem kell megbántani. 

— Miután meghallgatta a feltételeket, az apád udvariasan el fogja utasítani 
— mondta Genevtléve. 

— Apám, ugye elmondod, hogy szól az ajánlat, mielőtt elutasítanád? — 
kérdezte Ragna. 

Hubert habozott. Sose szeretett gorombáskodni másokkal. 

— Természetesen — válaszolta. 

Geneviéve megvetően horkantott. 

Ragna tovább nyomult. 

— Ott lehetek én 15, amikor tárgyalsz Wynstannel? 

— Képes vagy végighallgatni, csöndben maradni? — kérdezte az apja. 

— Igen. 

— Megígéred? 

— Megesküszöm. 

— Helyes. 

— Megj lefeküdni — parancsolta Geneviéve. — Reggel majd megbeszéljük. 

Ragna otthagyta őket, átment a csarnokba, összegömbölyödött a fal 
mellett az ágyban. Alig bírt mozdulatlanul feküdni az izgalomtól. Wilwulf 
szereti! 

Ahogy a szövétnekeket eloltogatták és a terem elsötétedett, Ragna 
szívverése lelassult, a teste elernyedt, és tisztábban kezdett gondolkodni. Ha 
Wilwulf szereti, miért távozott magyarázat nélkül? Megindokolja valamivel 
Wynstan? Úgy döntött, hogy ha nem, akkor rá fog kérdezni. 

Ez a kijózanító gondolat visszahozta a földre, és elaludt. 


Pitymallatkor felserkent, és Wilwulf volt az első gondolata. Vajon mi 
lehet az ajánlata? Normális körülmények között egy főrangú 
menyasszonynak elég jövedelmet kell szavatolni, hogy akkor is 
megélhessen, ha a férje halálával özvegyi sorba jut. Amennyiben a 
gyerekek öröklik a vagyont vagy a rangot, valószínűleg az apjuk 
országában nevelkednek akkor is, ha az meghalt. Néha az ajánlat a király 
egyetértésétől függ. Egy eljegyzés olyan sivár lehet, mint egy kereskedelmi 
szerződés. 

Ragna legnagyobb aggodalma az volt, hogy Wilwulf ajánlatában lehet 
valami, ami okot ad a szüleinek a tiltakozásra. 

Amint felöltözött, már bánta, hogy nem aludt tovább. A konyhások és a 
lovászok mindig korán keltek, de mindenki más még aludt, beleértve 
Wyostant 15. Ragna a legszívesebben felrázta volna, hogy kifaggassa. 

A konyhába ment, megivott egy kupa almabort, és megevett egy mézes 
kenyeret. Fogott egy félig érett almát, és kiment az istállóba, odaadta 
Astridnak, a lovának. Astrid hálásan hozzádörgölte az orrát. 

— Te bezzeg sose voltál szerelmes — mormolta Ragna a lova fülébe. De 
még ez sem volt egészen igaz: voltak időszakok, főleg nyáron, amikor 
Astrid fölcsapta a farkát, és erősen meg kellett kötni, hogy távol tartsák a 
ménektől. 

Az istálló szalmája nedves és büdös volt. A szolgák lusták voltak cserélni 
az almot. Ragna megparancsolta nekik, hogy azonnal hozzanak friss 
szalmát. 

Ébredezett az erőd. Férfiak és nők jöttek a kúthoz inni és arcot mosni. A 
kutyák falatokért könyörögtek, a macskák egérre lestek. A gróf és a grófné 
kijött lakosztályából, és asztalhoz ült. Elkezdődött a reggelt. 

Ahogy vége lett az étkezésnek, a gróf meghívta Wynstant a 
lakosztályába. Geneviéve és Ragna követte őket. Helyet foglaltak a külső 
kamrában. 

Wynstan üzenete egyszerű volt. 

— Amikor Wilwulf elöljáró hat hete itt járt, beleszeretett Lady Ragnába. 
Amióta hazaért, úgy érzi, hogy nélküle nem teljes az élete. Engedélyeteket 
kéri, nagyuram és nagyasszonyom, hogy nőül vehesse őt. 

— Mivel szavatolja a lányom anyagi biztonságát? — kérdezte Hubert. 

— Az esküvő napján odaadja neki az Outhen völgyét. Ez egy termékeny 
völgy öt nagy faluval, amelyeknek lakossága körülbelül ezer lelket számlál. 
Ezek az emberek készpénzben vagy terményekben fizetik majd Lady 


Ragnának a bérletet. Az Outhen völgyében van egy mészkőbánya 1s. 
Megkérdezhetem, Hubert gróf, hogy Lady Ragna mit hoz móringul a 
házasságba? 

— Hasonlókat: Saint-Martin faluját, és annak közelében nyolc kisebb 
települést, amelyeknek lakossága valamivel meghaladja az ezret. 

Wynstan bólintott, de nem tett megjegyzést, Ragna kíváncsi lett volna, 
hogy keveselli-e. 

— Mindkét birtok jövedelme az övé lesz? — kérdezte Hubert. 

— Igen — bólintott Wynstan. 

— És haláláig megtartja mindkét birtokot, amikor is arra testálja, akire 
akarja? 

— Igen — ismételte Wynstan. — De mi a helyzet a hozomány készpénzes 
részével? 

— Úgy gondoltam, hogy Saint-Martin elegendő. 

— Javasolhatok húsz font ezüstöt? 

— Ezen még gondolkodnom kell. Ethelred, Anglia királya egyetért a 
házassággal? 

Arisztokrata körökben szokás volt királyi engedélyt kérni a 
házasságokhoz. 

— Voltam oly elővigyázatos, hogy már megszereztem a király egyetértését 
— mondta Wynstan, és olajosan mosolygott Ragnára. — Közöltem 
öfelségével, hogy Lady Ragna szépséges és ildomos hajadon, aki nagy 
becsületére válik fivéremnek, Shiringnek és Angliának. Őfelsége 
készséggel megadta az engedélyt. 

Geneviéve most szólalt meg először. 

— Fivéred ilyen házban lakik? — mutatta a kastély köveit. 

— Asszonyom, ilyen háza senkinek sincs Angliában, hitem szerint még 
Normandiában vagy a frankok földjén 15 kevesek dicsekedhetnek 
ilyesmivel. 

— Ez igaz — helyeselt büszkén Hubert gróf. — A normandiai Ivryben van 
csak egy, amely ehhez fogható. 

— Angliában egy sincs. 

— Nem ezért van az, hogy ti, angolok, mintha nem tudnátok megvédeni 
magatokat a vikingektől? — szólt közbe Genevtéve. 

— Nem, asszonyom. Shiring fallal körülvett, erősen védett város. 

— De, mint hallom, nincs kőből épült kastélya vagy lakótornya. 

— Nincs. 


— Akkor valami mást árulj el, ha meg nem sértelek. 

— Természetesen bármit. 

— A testvéred a harmincas éveiben jár? 

— Fiatalos negyvenes, asszonyom. 

— Miként maradhatott öreglegény ily sokáig? 

— Volt házas. Igazában ezért nem kérte meg a kisasszony kezét, amikor 
Cherbourg-ban tartózkodott. Ám sajnálatos módon a hitvese már nincs 
velünk. 

— Ó. 

Szóval ez az oka, gondolta Ragna. Nem kérhette meg a kezem júliusban, 
mert akkor még házas volt. 

Lázasan gondolkodott. Miért csalta meg Wilwulf a feleségét? Talán már 
beteg volt az asszony, számítani lehetett a halálára. Lassú sorvadástól 
szenvedhetett, és már egy ideje képtelen volt teljesíteni házastársi 
kötelességét. Ez megmagyarázná, miért volt Wilwulf olyan éhes a 
szerelemre. Ragnának tucatnyi kérdése lett volna, de megígérte, hogy 
hallgatni fog, ezért bosszúsan összeszorította a száját. 

— Igenlő válasszal térhetek haza? — kérdezte Wynstan. 

— Tudatni fogjuk veled — válaszolta Hubert. — Nagyon alaposan meg kell 
fontolnunk, amit mondtál. 

— Természetesen. 

Ragna igyekezett olvasni Wynstan arcából. Úgy érezte, hogy a püspök 
nem lelkesedik a fivére választásáért. Mi lehet a kifogása? Bizonyára 
szeretné teljesíteni megbízását, amit magas rangú testvérétől kapott. Csak 
talán nincs ínyére ez a házasság. Lehet saját jelöltje is: az arisztokraták 
politikából házasodnak. Vagy Ragna nem tetszik neki, ami elég sajátos egy 
normális férfinál. Akármi volt 15 az ok, nem sújtotta a porba, hogy Hubert 
nem lelkesedik. 

Wynstan fölállt és eltávozott. Ahogy becsukódott mögötte az ajtó, 
Genevtéve felcsattant: 

—- Égbekiáltó! Egy faházba akarja vinni Ragnát, ahonnan majd 
elhurcolják a vikingek. Végül még itt fogjuk látni a roueni rabszolgaptacon! 

— Ez azért kicsit túlzás, kedves — felelte a gróf. 

— Hát nem kétség, hogy Guillaume különb. 

— Nem szeretem Guillaume-ot! — robbant ki Ragna. 

— Tudod 1s te, mi a szerelem — mondta az anyja. — Túl fiatal vagy. 


— És sose jártál Angliában — tette hozzá az apja. — Nem olyan, mint itt. 
Hideg és nyirkos. 

Ragna biztosra vette, hogy kibírja az esőt a férfinak a kedvéért, akit 
szeret. 

— Wilwulfhoz akarok menni! 

— Úgy beszélsz, mint egy parasztlány — mondta az anyja. — De te nemes 
születésű vagy, és nem mehetsz ahhoz, akihez akarsz. 

— Nem megyek hozzá Guillaume-hoz! 

— De igen, ha apád és én azt mondjuk. 

— Húsz év alatt egyszer sem kellett éhezned vagy fáznod — mondta az 
apja. — De a kiváltságos életnek 15 meg kell fizetni az árát. 

Ragna elnémult. Az apja logikája hatásosabb volt, mint az anyja 
mérgelődése. Sosem gondolt még így az életére. Kijózanító volt. 

De akkor 1s kellett neki Wilwulf. 

— Wynstannel tenni kell valamit — mondta Geneviéve. — Vidd el 
lovagolni. Mutasd meg neki a birtokot. 

Ragna gyanúja szerint az anyja abban reménykedett, hogy Wynstan 
mond vagy tesz valamit, amivel elveszi az kedvét Angliától. Igazából 
egyedül akart maradni a gondolataival, de majd elszórakoztatja Wynstant, 
hogy többet tudjon meg Wilwulfról és Shiringről. 

— Boldogan — mondta, azzal kiment. 

Wynstan készségesen beleegyezett a dologba, és együtt indultak az 
istállóba, Cnebba és Cat is velük tartottak. Útközben Ragna halkan azt 
mondta Wynstannek: 

— Szeretem a fivéredet. Remélem, ezt ő 15 tudja. 

— Aggódott, hogy távozásának módja talán megkeserítette lehetséges 
érzelmeidet iránta. 

— Gyülölnöm kellett volna, de nem tudtam. 

— Biztosítom erről, amint hazaérek. 

Még sok mindent akart mondani Wynstannek, de megzavarta egy izgatott 
kis embercsoport lármázása. Pár méterrel az istálló mögött két kutya 
verekedett, egy kurta lábú, fekete kopó és egy szürke véreb. Az 
istállószolgák kijöttek, hogy figyeljék őket, biztatóan ordítottak nekik, és 
fogadásokat kötöttek, hogy melyik győz. 

Ragna ingerülten sietett be az istállóba, hogy van-e valaki egyáltalán, aki 
segít fölnyergelni a lovakat. A szolgák valóban hoztak száraz szalmát, 


ahogy megparancsolta, de mind félbehagyták a munkájukat a kutyahecc 
miatt, a szalma nagy része még bálában állt az ajtó mellett. 

Már indult volna, hogy egyet-kettőt elrángasson a mulatságtól, amikor 
megremegett az orrcimpája. Égésszagot érzett. Az érzékei riadót jeleztek. 
Észrevett egy füstfoszlányt. 

Valaki nyilván parazsat hozott a konyhából, hogy meggyújtson egy 
lámpát az egyik sötét sarokban, és csak úgy lecsapta az üszköt, amikor 
elkezdődött a küzdelem. Akármi 15 a magyarázat, a száraz szalma egy része 
már parázslott. 

Ragna körülnézett és meglátott egy vizeshordót, amelyből a lovakat 
itatták. Közelében szájával lefelé fordított vödör állt a padlón. Felkapta a 
vödröt, megtöltötte és rázúdította a füstölgő szalmára. 

Azonnal látta, hogy ez nem lesz elég. A tűz néhány másodperc alatt 15 
annyit erősödött, hogy felcsaptak a lángok. Odaadta a vödröt Catnek. 

— Locsold tovább! — parancsolta. — Elmegyünk a kúthoz. 

Kirohant az istállóból. Wynstan és Cnebba követték. Futás közben azt 
kiabálta: 

— Tűz van az istállóban! Hozzatok vödröket és fazekakat! 

Elmagyarázta a kerekes kút működését Cnebbának, aki elég erősnek tünt, 
hogy egyfolytában tekerjen. Cnebba természetesen nem értette, de Wynstan 
gyorsan lefordította neki torokhangú angol nyelvére. Többen 15 edényekért 
kaptak, és Cnebba elkezdte töltögetni őket. 

Az Istállószolgákat annyira lekötötte a kutyahecc, hogy még egyikük sem 
vett tudomást a tűzről. Ragna rájuk ordított, de mintha süketeknek beszélt 
volna. Közéjük rontott, félrelökdöste a férfiakat, hátsó lábánál fogva 
megragadta és fölemelte a fekete kutyát. Ez leállította a küzdelmet. 

— Tűz van az istállóban! — rikoltotta a lány. — Álljatok vonalba a kúttól, és 
adogassátok a vizet! 

Percnyi őrült kavarodás után az istállószolgák dicséretesen rövid idő alatt 
vödörláncba rendeződtek. 

Ragna visszarohant az istállóba. A friss szalma vadul lángolt, a tűz egyre 
terjedt. A rémült lovak nyihogtak, kirúgtak, tépték a pányvát. Astridhoz 
sietett, és miközben nyugtatgatta, kioldotta a pányvát, és kivezette az állatot 
az istállóból. 

Látta, hogy Guillaume csak bámulja a sürgés-forgást. 

— Ne csak állj ott — kiáltott rá. — Csinálj valamit! 

A fiú elcsodálkozott. 


— Nem tudom, mit tegyek — mondta tétován. 

Hogy lehet ilyen haszontalan valaki? Mérgében ráförmedt: 

— Te idióta, ha nem jut eszedbe más, legalább pisild le! 

Guillaume felhúzta az orrát, és elvonult. 

Ragna egy kislány kezébe nyomta Astrid pányváját, és visszafutott az 
istállóba. Sorra kioldozta a lovakat, és hagyta, hogy kirohanjanak. 
Imádkozott, hogy senkiben se tegyenek kárt a rémült állatok, amelyek 
néhány másodpercre valóban megzavarták a tűzoltókat, de a távozásuk után 
elég hely lett a manőverezésre. Pár perccel később a lángokat eloltották. 

A zsúptető nem fogott tüzet, az istállót megmentették, a sok értékes lónak 
nem kellett meghalnia. 

Ragna leállította a vödörláncot. 

— Jól csináltátok! — kiáltotta. — Még időben kaptuk el. Nem keletkezett 
nagy kár, és sem ember, sem ló nem sérült meg. 

— Köszönjük, Lady Ragna! — harsogta az egyik férfi. 

Mások 1s csatlakoztak hozzá. Kitört az éljenzés. 

Ragna pillantása találkozott  Wynstanével. A püspök valami 
tiszteletfélével nézett rá. 

A lány körülnézett, Guillaume-ot kereste, de az nem volt sehol. 


Valaki hallhatta, mit mondott Guillaume-nak, mert vacsoraidőre az egész 
erőd tudott róla. Cat szerint mindenki erről beszélt. Ragna észrevette, hogy 
ha ránéz az emberekre, azok elmosolyodnak, azután összesúgnak és 
nevetnek, mintha egy tréfa csattanóját idéznék. Kétszer meg is hallotta, 
ahogy mondják: 

— Ha nem jut eszedbe más, legalább pisild le! 

Guillaume másnap reggel eltávozott Reimsbe. Megsértették, és ráadásul 
mindenki rajta röhögött. Ezt nem lehetett összeegyeztetni a méltóságával. A 
távozása csöndes, minden ceremóniától mentes volt. Ragna nem akarta 
megalázni, de akkor 1s örült, amikor kérője ellovagolt. 

A szülei beadták a derekukat, és közölték Wynstannel, hogy elfogadják a 
fivére ajánlatát, beleértve a húsz font ezüst móringot. Az esküvőt 1s kitűzték 
Mindenszentek napjára, november elsejére. Wynstan visszatért Angliába a 
jó hírrel. Ragnának szüksége volt pár hétre a felkészüléshez. Utána ő is 
távozni fog. 


— A saját fejed után mész, mint rendesen — mondta az anyja. — Guillaume 
nem akar elvenni, nekem pedig nincs erőm egy újabb francia főnemest 
keresni. Az angol legalább leveszi rólam a gondodat. 

Hubert finomabb volt. 

— Végül csak győz a szerelem — mondta. — Mint azokban a régi 
históriákban, amelyeket úgy szeretsz. 

— Igen — bólogatott Geneviéve. — Csakhogy azok a históriák rendszerint 
tragédiával végződnek. 


8. fejezet 
997. szeptember eleje 


Edgar elhatározta, hogy olyan csónakot épít, ami tetszeni fog Drengnek. 

Drenget nehéz volt kedvelni, nem 15 sok embernek sikerült. 
Rosszindulatú és zsugori volt. A sörházban élve Edgar gyorsan megismerte 
a családot. Az idősebb feleség, Leaf többnyire hideg közönnyel bánt vele. A 
fiatalabb, Ethel, láthatólag rettegett a férjétől. Ő vásárolta az ételt, ő is 
főzött, és sírt, ha a férje panaszkodott a kiadások miatt. Edgar azon 
tűnődött, szerették-e Drenget valaha, és arra jutott, hogy nem: mindkét 
feleség szegény parasztcsaládból származott, és valószínűleg az anyagi 
biztonság miatt mentek hozzá. 

Blod, a rabszolga gyűlölte Drenget. Ha éppen nem szolgálta ki az 
utazókat, akik üzekedni akartak, Dreng parancsára a házat és a 
melléképületeket takarította, etette a disznókat és csirkéket, és cserélte a 
kákát a padlón. Dreng mindig durván beszélt vele, ő pedig mindig savanyú 
és sértődött volt. Sokkal több pénzt kereshetett volna, ha nem ilyen 
boldogtalan, ám Dreng még ennyit sem látott. 

A nők szerették Brindle-t, Edgar kutyáját. Akkor nyerte el a 
rokonszenvüket, amikor elkergette a rókákat a tyúkóltól. Dreng sosem 
paskolta meg, válaszul az állat úgy tett, mintha a férfi nem létezne. 

Dreng azonban szerette a lányát, Cwenburgöt, és az 15 őt. Elmosolyodott, 
amikor meglátta, holott mindenki mást többé-kevésbé gúnyos vigyorral 
üdvözölt. Cwenburg kedvéért mindig félretette, amit csinált, hogy 
leülhessenek egy halk beszélgetésre, ami olykor egy óráig is eltartott. 

Ez azt bizonyította, hogy Drenggel is lehet normális kapcsolatra lépni, és 
Edgar elhatározta, hogy megpróbálkozik vele. Nem mintha kedvelte volna: 
pusztán gyakorlati megfontolásból akart olyan viszonyt, amelyben nincs 
rosszakarat. 

Berendezett egy szabadtéri műhelyt a folyóparton. Szerencséjére a 
tikkasztó, napos augusztus meleg szeptemberrel folytatódott. Edgar boldog 
volt, amiért ismét építhet, kifente a pengét, élvezte a kivágott fa illatát, 
formákat, csapolásokat képzelt el, azután meg is valósította őket. 


Amikor elkészítette az összes fa alkatrészt, kirakta őket a földön. Máris 
fel lehetett ismerni a csónak alakját. 

Dreng megnézte, és vádlón azt mondta: 

— Egy csónakban a deszkák rendszerint fedik egymást. 

Edgar számított kérdésekre, és készen állt a válasszal, de óvatos volt. 
Meg kellett győznie Drenget anélkül, hogy kioktatónak tűnjék, márpedig ő 
mindig hajlamos volt erre. 

— Ezt a fajta törzset palánkos építésűünek hívják. De ez a csónak lapos 
fenekű lesz, ezért csatlakozó palánkos építéssel készül. Mellesleg ezeknek a 
neve palánk, nem deszka. 

— Palánk, deszka, nem érdekel, de miért lapos fenekű? 

— Elsősorban azért, hogy az emberek és a jószágok egyenesen 
állhassanak benne, és a kosarakat meg a zsákokat biztonságosan fel 
lehessen tornyozni. Továbbá a jármű kevésbé himbálózik, ami segít 
megőrizni az utasok nyugalmát. 

— Ha ez olyan Jó ötlet, akkor miért nem építenek minden csónakot így? 

— Mert a legtöbbnek sebesen kell szelnie a hullámokat és az áramlatokat. 
Ám egy révnél ez nem szempont. Itt nincsenek hullámok, az áramlat 
állandó, de nem erős, a sebesség pedig nem számít egy ötvenméteres út 
során. 

Dreng mordult egyet, azután a csónak oldalát alkotó palánkokra mutatott. 

— Gondolom, a korlát magasabban lesz ennél. 

— Nem. Itt nincsenek hullámok, így a csónaknak nincs szüksége magas 
oldalakra. 

— A csónakok rendszerint elvékonyodnak az orruk felé. Ez mindkét 
végén tompa. 

— Ugyanezen okból: nincs szükség rá, hogy gyorsan szántsa a vizet. És a 
szögletes orr megkönnyíti a be— és kiszállást. Ugyanez indokolja a 
rámpákat. Még a szarvasmarhát 1s5 át lehet szállítani ezen a csónakon. 

— Ilyen szélesnek kell lennie? 

— Ahhoz, hogy egy szekér rágördülhessen, igen. — Mivel szeretett volna 
hallani egy elismerő szót, hozzátette: — A combe-i révnél egy farthingot 
kérnek kerekenként: egy farthing egy talicska, fél penny egy kézikocsi, egy 
egész penny egy ökrös szekér. 

Dreng arcán felvillant a mohóság, de azt mondta: 

— Errefelé nem sok szekér jár. 


— Mind Mudefordot választja, mert a te öreg csónakod nem bírja el őket. 
Majd meglátod, ha ez elkészül, megszaporodik a számuk. 

— Kétlem — válaszolta Dreng. — És ezt piszok nehéz lesz evezővel hajtani. 

— Nem kell evezni. — Edgar két hosszú póznára mutatott. — A folyó sehol 
sem mélyebb hat lábnál, ezért a csónakot rúddal kell taszítani. Egy erős 
ember elbír vele. 

— Én nem, mert rossz a hátam. 

— Két asszony 1s elbír vele. Ezért csináltam két rudat. 

Néhány falusi leténfergett a folyópartra, és kíváncsian bámészkodott. 
Egyikük Cuthbert volt, az ékszerész-pap. Ügyes, tanulékony, de zárkózott 
ember volt, aki nagyon félt feljebbvalójától, a durva Degberttől. Edgar 
sokszor beszélt vele, de csak egytagú szavakat kapott válaszul, kivéve, ha a 
kézművességről volt szó. Cuthbert most megszólalt: 

— És mindezt ezzel a viking fejszével csináltad? 

— Mivel ez minden szerszámom — felelte Edgar. — A boldogabbik fele 
kalapácsként szolgál. Az élét pedig fenem, mert ez a legfontosabb része. 

Ez mély benyomást tett Cuthbertre. 

— Hogyan rögzíted a palánkok szélét egymáshoz? — kérdezte. 

— Favázhoz szögezem őket. 

— Vasszögekkel? 

Edgar a fejét rázta. 

— Fából készítem őket. — Az ilyen szög tulajdonképpen behasított végű 
cövek. Belenyomták egy lyukba, azután ékeket vertek a hasított végébe, és 
addig tágították a rést, amíg a cövek szorosan ki nem töltötte a lyukat. 
Ezután a kiálló végét levágták, hogy egy szintben legyen a palánkkal. 

— Működik — helyeselt Cuthbert. — De az illeszkedéseket vízállóvá kell 
tenned. 

— Elmegyek Combe-be, és veszek egy hordó kátrányt meg egy zsák nyers 
gyapjút. 

Dreng azonnal felháborodott. 

— Még több pénz? Mióta csinálnak csónakot gyapjúból? 

— A palánkok réseit be kell tömni kátrányba áztatott gyapjúval, hogy 
vízálló legyen a jármű. 

Dreng megsértődött. 

— Nálad mindig kész a csattanós válasz, azt meg kell hagyni — mondta. 

Ez már szinte dicséret volt. 


Amikor a csónak elkészült, Edgar a vízre lökte. 

Ez mindig különleges pillanat. Amikor papa még élt, az egész család 
összegyűlt, hogy nézze, és rendszerint sok városlakó is csatlakozott 
hozzájuk. Most azonban egyedül csinálta. Attól nem félt, hogy a csónak 
elsüllyed, csak nem akarta, hogy pöffeszkedőnek nézzék. Jövevényként 
nem elkülönülni akart, hanem beilleszkedni. 

A csónakot egy fához kötötte, hogy ne sodródjon el, és ellenőrizte, 
hogyan fekszik a vízen. Elégedetten állapította meg, hogy simán. Sehol sem 
eresztett. Kioldotta a kötelet, rálépett a rámpára. A súlya csak egy 
hajszálnyit billentette meg a csónakot, úgy, ahogy kellett. 

Brindle buzgón bámulta, de Edgar nem akarta, hogy az állat elkísérje. 
Látni akarta, milyen a csónak utas nélkül. 

— Te itt maradsz — intette. A kutya lefeküdt, az orrát a két mancsa közé 
fektette, és figyelte. 

A két hosszú pózna favillákban feküdt, amelyekből három-három volt a 
csónak oldalán. Edgar kihúzta az egyiket, a végét a vízbe dugta, le a 
folyómederig, és megtolta a csónakot. Könnyebb volt, mint gondolta. A 
komp simán siklott. 

Az orrba ment, a vízbe merítette a póznát a folyásirányban levő oldalon, 
és kissé eltolta árral szemben, hogy ellensúlyozza a sodrást. Úgy találta, 
hogy egy erős asszony vagy egy átlagos férfi jól elboldogul vele. Blod vagy 
Cwenburg képes rá, Leaf és Ethel ií15s megcsinálja együtt, főleg ha ő 
megmutatja nekik, hogyan kell. 

Miközben a buja, késő nyári lombot nézve átkelt a folyón, meglátott egy 
birkát. Aztán több birka is előjött az erdőből, két kutya terelte őket. 
Utolsónak jött a juhász, egy hosszú hajú, kócos szakállú fiatalember. 

Edgarnak megvoltak az első utasat. 

Váratlanul megriadt. Arra tervezte a járművet, hogy lábasjószágot 
szállíthasson. Sokat tudott a csónakokról, viszont keveset a birkákról. Azt 
csinálják, amit elvárnak tőlük? Vagy pánikba esnek, és letapossák egymást? 
Egyáltalán szoktak pánikba esni a birkák? Még ezt sem tudta. 

De megtudhatja. 

Elérte a partot, kiszállt, és egy fához kötötte a kompot. 


A pásztor úgy szaglott, mint aki évek óta nem mosakodott. Egy hosszú 
pillanatig keményen nézett Edgarra, majd azt mondta: 

— Te új vagy errefelé. — Láthatólag elégedett volt saját éleselméjűségével. 

— Igen. Edgar vagyok. 

— És van egy új csónakod. 

— Szép, ugye? 

— Más, mint a régi. — A juhász minden mondat után szünetet tartott, hogy 
kiélvezze a teljesítményét. Edgar azon tűnődött, nem azért csinálja-e, mert 
nincs kivel beszélgetnie. 

— Nagyon más — mondta. 

— Saemar vagyok, de csak Samnek hívnak. 

— Remélem, jó egészségben vagy, Sam. 

— Ezeket a toklyókat viszem a vásárra. 

— Sejtettem. — Edgar tudta, hogy az egyéves juhot hívják toklyónak. — Az 
átkelés minden embernek vagy állatnak egy farthing. 

— Tudom. 

— Tizenkét birka, két kutya és te, az öt penny és három farthing. 

— Tudom. — Saemar kioldotta az övére kötött bőrerszényt. — Ha adok 
neked hat ezüstpennyt, akkor te tartozol nekem egy farthinggal. 

Edgar nem készült föl pénzügyi műveletekre. Nem tudta hova tenni a 
pénzt, nem volt nála váltópénz, sem olló, hogy félbe és negyedbe vágja az 
érméket. 

— Drengnek fizess — mondta. — Egyszerre kellene átvinnünk az egész 
nyájat. 

— A régi csónakban kettesével vittük át őket. Ráment az egész délelőtt. 
De még így 15 megtörtént, hogy egy-két buta barom beleesett a vízbe, vagy 
ijedtében beleugrott, és ki kellett menteni. Tudsz úszni? 

— Igen. 

— Ühüm. Én nem. 

— Nem hinném, hogy bármelyik birkád kiesne ebből a csónakból. 

— Ha van rá mód, hogy ártsanak maguknak, a birkák rendszerint 
megtalálják. 

Sam felkapott egy birkát, és felvitte a kompra. A kutyái követték, és az új 
fát szagolgatva, izgatottan felfedezték a járművet. Sam jellegzetes, 
csicsergő füttyentést hallatott. A kutyák azonnal reagáltak. Leugrottak a 
kompról, bekerítették a birkákat, és a folyópartra terelték őket. 

Ez volt a veszélyes pillanat. 


A vezérjuh habozott, megrémítette a víz a keskeny rés alján a föld és a 
csónak között. Jobbra-balra nézett, más lehetőséget keresve, ám a kutyák 
elvágták a menekülés útját. Nagyon úgy tűnt, hogy a birka nem megy 
tovább. Ekkor az egyik kutya halk torokhangon felmordult, a birka pedig 
ugrott. 

Négy lábra érkezett a rámpa túlsó végébe, ahonnan boldogan lekocogott 
a csónak lapos aljába. 

A nyáj követte. Edgar elégedetten mosolygott. 

A kutyák is felugrottak a kompra, és megálltak kétoldalt, mint az 
őrszemek. Sam volt az utolsó. Edgar kioldotta a kötelet, ő 15 beugrott és a 
vízbe merítette a rudat. 

Miközben a folyó közepe felé tartottak, Sam megjegyezte: 

— Ez jobb, mint a régi csónak. — Megfontoltan bólintott hozzá. A 
leglaposabb közhely is úgy Jött ki a száján, mint a bölcsesség gyöngyszeme. 

— Örülök, hogy tetszik — felelte Edgar. — Te vagy az első utasom. 

— Máskor egy lány szokta. Cwenburg. 

— Férjhez ment. 

— Aha. A lányok azt szoktak. 

A komp elérte az északi partot, Edgar kiugrott. Miközben megkötötte a 
járművet, a birkák 15 kiszálltak, sokkal élénkebben, mint ahogy beszálltak. 

— Látják a füvet — magyarázta Sam. A nyáj azonnal legelni kezdett a 
folyóparton. 

Edgar és Sam bementek a sörházba, a kutyákra hagyva a birkákat. Ethel a 
délebédet főzte, Leaf és Dreng figyelték. Valamivel később bejött Blod egy 
öl tűzifával. 

—- Sam még nem fizetett — mondta Drengnek Edgar. — Öt pennyvel és 
három farthinggal tartozik, de nekem nem volt farthingom, hogy 
visszaadjak neki. 

Dreng odaszólt Samnek: 

— Adj kerek hat pennyt, és megkaphatod a rabszolgalányt. 

Sam mohón nézett Blodra. 

— Túl nagy a terhe! — tiltakozott Leaf. Blod közel járt a kilencedik 
hónaphoz. Három-négy hét óta senki sem akarta meghágnit. 

Samben azonban nagy volt a buzgóság. 

— Engem nem zavar — mondta. 

— Nem miattad aggódom — felelte Leaf maró hangon, bár Samről 
lepergett a gúny. — Ilyen későn már árthat a babának. 


— Kit érdekel? — szólalt meg Dreng. — Senki sem akar egy rabszolga 
fattyút. — Megvetően intett Blodnak, hogy mars le a padlóra. 

Edgar nem értette, hogy fekhet rá Sam egy ekkora hasra. De a lány 
négykézlábra ereszkedett, azután felrántotta mocskos ruháját. Sam tüstént 
mögé térdelt, és felhúzta az ingét. 

Edgar kiment. 

Leballagott a vízhez, és úgy tett, mintha ellenőrizné, jól tart-e a kötél, 
pedig tudta, hogy jól. Undorodott. Sosem értette azokat az embereket, akik 
fizettek a nőkért Mags combe-i házában. Így olyan örömtelen. Erman bátyja 
azt mondta: , Ha menni kell, akkor menni kell", de Edgar sosem érzett így. 
Sunnival mindkettejüknek egyforma öröme volt benne, és Edgar úgy 
gondolta, ennél kevesebb nem éri meg. 

Amit Sam csinál, az persze még az örömtelenségnél 1s rosszabb. 

Leült a folyópartra, átnézett a nyugodt, szürke vízen, újabb utasokban 
reménykedve, akik elterelik a gondolatait arról, ami a sörházban folyik. 
Brindle mellette ült, türelmesen várta, mit csinál legközelebb a gazda. Pár 
perc múlva elaludt. 

Nem sokkal később a juhász kilépett a sörházból, és fölterelte a nyáját a 
domboldalon a házak között, a nyugati út irányába. Edgar nem integetett 
neki. 

Blod lejött a folyóhoz. 

— Sajnálom, ami történt veled — szólalt meg Edgar. 

Blod nem nézett rá. Belépett a folyóba, mosni kezdte a lába közét. 

Edgar másfelé nézett. 

— Ez kegyetlenség — mondta. 

Gyanította, hogy Blod ért angolul. Úgy tett, mintha nem értene: amikor 
valami félresikerült, a gördülékeny walesi nyelven káromkodott. Dreng 
intésekkel és vicsorgással adta ki neki az utasításokat. De Edgarnak néha az 
volt a sejtése, hogy a lány követi a sörházi beszélgetéseket, noha ezt 
titkolja. 

Blod igazolta a gyanúját. 

— Ez semmi — mondta. Idegenszerű kiejtéssel, de érthetően beszélt 
angolul. A hangja dallamos volt. 

— Te nem vagy semmi - felelte a fiú. 

A lány befejezte a mosakodást, és kilépett a partra. Találkozott a 
tekintetük. Blod gyanakodva, ellenségesen nézett rá. 


— Miért vagy ilyen kedves? — kérdezte. — Azt gondolod, hogy ingyen 
megkaphatsz? 

Edgar ismét elfordította a tekintetét, a túlparti fákat nézte, és nem 
válaszolt. Azt hitte, elmegy a lány, de Blod maradt, várta a választ. 

Végül azt mondta: 

— Ez a kutya egy nőé volt, akit szerettem. 

Brindle kinyitotta a fél szemét. Milyen különös, gondolta Edgar. A kutyák 
tudják, mikor beszélnek róluk. 

— Az a nő kevéssel idősebb volt nálam, és férjes asszony — folytatta. A 
lányon nem látszott érzelem, bár erősen figyelt. — Amikor a férje leitta 
magát, találkozott velem az erdőben, és szeretkeztünk a fűben. 

— Szeretkeztetek — ismételte a lány, mintha nem lenne biztos a szó 
jelentésében. 

— Elhatároztuk, hogy megszökünk együtt. — Meglepő módon a sírás 
kerülgette, és rádöbbent, hogy amióta Combe-ből jövet elmesélte történetét 
az anyjának, most beszél először Sunniról. — Egy másik városban ígértek 
munkát és házat 15. — Olyan dolgokat árult el Blodnak, amelyekről még a 
családja sem tudott. — Szép volt, okos és jó. — Kezdett elfúlni a hangja, de 
ha már elkezdte, be is akarta fejezni. — Azt hiszem, nagyon boldogok 
lettünk volna. 

— Mi történt? 

— Azon a napon, amelyre a szökést terveztük, megjöttek a vikingek. 

— Elrabolták? 

Edgar megrázta a fejét. 

— Harcolt velük, és megölték. 

— Szerencsés volt — mondta Blod. — Hidd el. 

Ha arra gondolt, amit a lány most csinált Sammel, Edgar csaknem 
egyetértett vele. 

— A neve... — Alig bírta kimondani. — Sunninak hívták. 

— Mikor? 

— Egy héttel nyárközép előtt. 

— Nagyon sajnállak, Edgar. 

— Köszönöm. 

— Te még mindig szereted. 

— Ó, igen — bólintott Edgar. — Mindig is szeretni fogom. 


Az idő viharosra fordult. Egy éjjel, szeptember második hetében, szörnyű 
vihar kerekedett. Edgar azt várta, hogy ledönti a templom tornyát. 
Mindazonáltal a falu összes háza túlélte, kivéve egyet, a leghitványabbat, 
Leaf sörfőzdéjét. 

Leaf többet veszített a kunyhónál. A tűzön üstben rotyogott a cefre, de a 
hatalmas edény felfordult, a tűz kialudt, a sör kárba veszett. Ennél is 
nagyobb baj volt, hogy az új sör hordóit szétzúzták a lehulló fadarabok, a 
malátázott árpa pedig reménytelenül szétázott a felhőszakadásban. 

Másnap reggel, a vihar utáni szélcsendben kimentek, hogy felmérjék a 
károkat. Néhány falusi — kíváncsian, mint mindig — már ott lesett a romok 
körül. 

Dreng dühöngve ordítozott Leaffel. 

— Az a putri már a vihar előtt is összedűlőben volt! Át kellett volna 
vinned a Sört és az árpát valami biztosabb helyre! 

Leafet hidegen hagyta Dreng toporzékolása. 

— Neked kellett volna elvinned, vagy szólhattál volna Edgarnak — felelte 
az asszony. — Ne engem hibáztass. 

Drengtől távol állt a logika. 

— Most vehetem Shiringben a sört, és még a fuvarost 15 ki kell fizetnem! 

— A népek jobban fogják méltányolni a sörömet, miután néhány hétig 
shiringi sört kell inniuk — felelte derűsen Leaf. 

Közönye még jobban feldühítette Drenget. 

— Nem is ez az első alkalom! — ordította. — Kétszer is leégetted a 
sörfőzdét. Legutóbb csontrészegen feküdtél, és csaknem halálra égtél 
magad Is. 

Edgarnak támadt egy ötlete. 

— Köből kellene sörházat építened — mondta. 

— Ne légy bolond — intette le Dreng anélkül, hogy ránézett volna. — 
Sörfőzéshez nem építünk palotát. 

Cuthbert, a pocakos ékszerész ugyancsak a bámészkodók között volt. 
Edgar észrevette, hogy a fejét csóválja, nem ért egyet Drenggel. 

— Te mit gondolsz, Cuthbert? — kérdezte. 

— Edgarnak igaza van — felelte Cuthbert. — Öt év alatt harmadszor építesz 
sörfőzdét, Dreng. Egy kőépület kibírja a viharokat, és nem ég le. Hosszabb 
távon pénzt takarítasz meg. 

Dreng gúnyosan nézett rá. 


— Na és ki építi meg, Cuthbert? Te? 

— Nem, én ékszerész vagyok. 

— Egy melltűben nem főzhetünk sört. 

Edgar tudta a választ. 

— Én megépíthetem. 

Dreng lenézően felröffent. 

— Mit tudsz te a kőépítésről? 

Edgar semmit nem tudott a kőépítésről, de azt érezte, hogy a keze 
alkalmas nagyjából mindenféle építésre, és vágyott a lehetőségre, hogy 
megmutassa, mire képes. Mímelt magabiztossággal felelte: 

— A kő olyan, mint a fa, csak egy kicsit keményebb. 

Dreng alaptermészete a gúnyolódás volt, de most elbizonytalanodott. 
Szeme a folyópartra és az ott kikötött, zömök, pénzcsináló kompra villant. 
Cuthberthez fordult. 

— Mibe kerülne ez? 

Edgar reménykedni kezdett. Papa mindig azt mondta: , Ha az ember az 
árat firtatja, félig már meg is vette a csónakot." 

Cuthbert egy pillanatig töprengett, majd azt felelte: 

— Amikor legutóbb javították a templomot, a kő az outhenhami 
mészkőbányából érkezett. 

— Az merre van? — kérdezte Edgar. 

— Egynapi útra árral szemben fölfelé. 

— Honnan szereztétek a homokot? 

— Van egy homokgödör az erdőben, úgy másfél kilométerre. Csak ki kell 
ásnod, és idehoznod. 

— Hát a mész a habarcshoz? 

— Azt nehéz elkészíteni, így hát Shiringben vettük meg. 

— Mibe kerülne ez? — ismételte Dreng. 

— Ha jól emlékszem, a közönséges terméskő darabja egy penny a 
bányában — mondta Cuthbert —, és kövenként újabb egy pennyért szállítják 
ide. 

— Majd kidolgozom a pontos tervet — mondta Edgar —, de valószínűleg 
úgy kétszáz kőre lesz szükségem. 

Dreng úgy tett, mint aki elszörnyed. 

— De hát az csaknem két ezüstfont! 

— Még mindig olcsóbb, mint újra és újra felépíteni fából és zsúpból. — 
Edgar visszatartotta a lélegzetét. 


— Dolgozd ki pontosan — utasította Dreng. 


Edgar egy hűvös hajnalon indult el Outhenhambe, amikor hideg 
szeptemberi szellő fújt a folyóparton. Dreng ráállt, hogy fizeti a kőből való 
sörházat. Most Edgarnak kellett bebizonyítania, hogy nem csak a szája járt, 
valóban meg tudja építeni. 

A fejszét magával vitte az útra. Szívesebben ment volna valamelyik 
bátyjával, de mindkettőnek sok volt a dolga a tanyán, így hát egyedül kellett 
megkockáztatnia az utazást. Másrészt már találkozott Vaskobakkal, az 
útonállóval, aki a lehető legrosszabb tapasztalatokkal távozott a 
találkozóról, így talán meggondolja az újabb támadást. Azért a fejszét a 
kezében vitte a biztonság kedvéért, és örült, hogy vele van Brindle, aki 
idejekorán figyelmezteti a veszélyre. 

A parton hatalmasan megnőttek a fák és bokrok a meleg nyár után, és 
gyakran nehéz volt átjutni közöttük. Déltájt egy olyan helyre érkezett, ahol 
kerülőt kellett tennie befelé a szárazföldön. Szerencsére az ég elég derült 
volt, Edgar többnyire látta a napot, amely segített tartania az irányt, így 
visszatalált a folyóhoz. 

Pár kilométerenként keresztülvágott egy nagy vagy egy kis településen. 
Mindenhol favázas, zsúptetős házak bújtak össze a folyóparton vagy 
beljebb a szárazföldön egy keresztútnál, egy halastónál vagy egy 
templomnál. Ahogy közelebb ért, az övébe akasztotta a fejszét, hogy 
békésebb benyomást keltsen, de rögtön előhúzta, amint magára maradt. 
Jólesett volna megállni és pihenni, felhajtani egy kupa sört és harapni 
valamit, de nem volt pénze, így csupán néhány szót váltott a falusiakkal, 
ellenőrizte, hogy Jó úton Jár-e, azután továbbment. 

Azt hitte, egyszerű lesz a folyót követni. Azonban számos patak futott 
bele, és Edgar nem mindig volt biztos benne, melyik a főfolyó és melyik a 
mellékág. Egy alkalommal rosszul választott, és csak az első településre — 
egy Bathford nevű faluba — érkezve jött rá, hogy vissza kell fordulnia. 

Útközben Leaf sörfőzdéjének építésén töprengett. Talán két helyiségre 
lenne szükség, mint ahogy a templomban is van hajó meg szentély, hogy az 
értékes készleteket ne a tűz közelében tárolják. A tűzhelyet faragott, 
habarccsal összekötött kövekből kell építeni, mert az simán elbírja az üst 
súlyát, kevésbé valószínű, hogy összeomlik. 


Erősen fontolgatott valami tűzálló mennyezetet, de még sosem látott 
ilyet, és lehetetlennek 15 tűnt a megoldás. Nem hitte, hogy követ meg lehet 
faragni vékony zsindelynek, fejszével semmiképp. Beérte volna tölgyfa 
gesztjéből készült zsindelyekkel, de nem tudta, kevésbé tűzveszélyes-e, 
mint a zsúptető. 

Remélte, hogy a délután közepén eléri Outhenhamet, de a kitérők 
lelassították a haladását, így a nap már alacsonyan járt a nyugati égen, 
amikor úgy vélte, közeledik útja végéhez. 

Kövér, agyagos földű, termékeny völgyben Járt, amely az Outhen 
lehetett. A környező mezőkön a parasztok árpát arattak, későig dolgoztak, 
hogy kihasználják a száraz időt. Egy helyütt, ahol egy mellékág csatlakozott 
a folyóhoz, akkora faluhoz ért, hogy a házak száma a százat 15 meghaladta. 

A falu a túlparton terült el, és nem volt sem híd, sem komp. Ő azonban 
simán átúszott, a ruháját a feje fölé tartva, és csupán egy karral hajtva 
magát. A víz hideg volt, reszketett 15, mire kikecmergett belőle. 

A falu szélén kis kert volt, amelyben egy szürke hajú ember szedte a 
gyümölcsöt. Edgar némileg aggodalmasan ment oda hozzá, attól tartott, 
hogy az ember majd azt mondja, még messze az úti cél. 

— Adjon isten, barátom — mondta. — Ez itt Outhenham? 

— Az bizony — felelte a férfi barátságosan. Csillogó szemű, ötven körüli 
ember volt, a mosolya barátságos, a tekintete értelmes. 

— Hála a mennyeknek — sóhajtott föl Edgar. 

— Honnan jöttél? 

— Drengss Ferryből. 

— Istentelen egy hely, mint hallottam. 

Edgart meglepte, hogy idáig elér Degbert feslettségének a híre. Nem 
tudta, mit feleljen erre, így hát azt mondta: 

— Edgarnak hívnak. 

— Én pedig Seric vagyok. 

— Azért jöttem, hogy követ vásároljak. 

— Ha keletnek indulsz, a falu szélén meglátsz egy kitaposott ösvényt. A 
kőbánya úgy nyolcszáz méterre van a folyótól befelé. Ott megtalálod 
Gaberhtet — röviden csak Gab — és a családját. Ő a kőbánya vezetője. 

— Köszönöm. 

— Éhes vagy? 

— Nagyon. 


Seric adott neki egy marék apró körtét. Edgar megköszönte, és 
továbbment. Útközben megette a körtéket, magostul, mindenestül. 

A falu viszonylag jómódú volt, a házakat és a melléképületeket 
tisztességesen megépítették. A falu közepén egy kőtemplom nézett szembe 
egy sörházzal. Zöld mező választotta el őket, ahol a tehenek legeltek. 

Harminc körüli, drabális ember lépett ki a sörházból, észrevette Edgart, 
és harciasan elállta az útját. 

— Hát te ki az ördög vagy? — kérdezte a közeledő Edgartól. A szeme 
vörös volt, a nyelve nehezen forgott. 

Edgar megállt: 

— Adjon isten, barátom. Edgar vagyok Drengs Ferryből. 

— Mégis hová mész? 

— A kőbányába -— felelte szelíden Edgar. Nem akart perpatvart. 

De az ember kötözködni akart. 

— Ki mondta, hogy odamehetsz? 

Edgar türelme fogyni kezdett. 

— Nem hiszem, hogy ehhez engedélyt kellene kérnem. 

— Itt, Outhenhamben mindenhez ki kell kérned az engedélyemet, mert én 
Dudda vagyok, a fónagy. Miért mész a kőbányába? 

— Halat venni. 

Dudda bambán nézett, azután derengeni kezdett neki, hogy kicsúfolták, 
és elvörösödött. Edgar rájött, hogy megint gyorsabban Járt a szája, mint az 
esze, és már bánta a tréfáját. 

— Te arcátlan eb! — mondta Dudda, és fejbe akarta vágni hatalmas 
öklével. 

Edgar ügyesen hátralépett. 

Dudda mellé talált, elveszítette az egyensúlyát, megbotlott, és orra esett. 

Edgar nem tudta, mi az ördögöt csináljon most. Duddát simán legyőzné 
kéziítusában, de mi haszna lenne? Ha maga ellen fordítja az ittenieket, akkor 
nem adnak el neki követ, ettől pedig bajban lesz az építkezés, amely még el 
sem kezdődött. 

Fellélegzett, amikor megszólalt mögötte Seric nyugodt hangja: 

— Na, Dudda, hadd támogassalak haza. Rád férne, hogy ledőlj egy 
órácskára. — Megfogta Dudda karját, és fölsegítette. 

— Ez a fiú megütött! — panaszkodott Dudda. 

— Nem ütött meg, magadtól estél el, mert már megint túl sok sört ittál a 
vacsorához. — Seric biccentett Edgarnak, jelezve, hogy tűnjön el, majd 


elballagott Duddával. Edgar értette a célzást. 

A kőbányát könnyen megtalálta. Négyen dolgoztak benne: egy idősebb 
férfi, nyilvánvalóan a vezető, vagyis Gab; két másik, akik a fiai lehettek, 
meg egy fiú, aki vagy később került a családhoz, vagy rabszolga volt. A 
kőbánya visszhangzott a pörölycsapásoktól. Gab időnként szárazon 
köhögött. Volt a bányánál egy faház, feltehetőleg az otthonuk, az ajtóban 
egy asszony állt, és a napnyugtát nézte. A kőpor megállt a levegőben, akár a 
köd, szemcséi aranyként ragyogtak az alkonyati fényben. 

Edgar előtt már volt egy másik vevő. Vaskos, négykerekű szekér állt a 
tisztás közepén, két ember óvatosan rakta fel rá a vágott követ. A közelben 
két ökör legelészett — nyilvánvalóan ezek húzták a társzekeret —, és a 
farkukkal csapkodták a legyeket. 

A fiú a kösziílánkokat söpörte össze, amelyeket vélhetőleg eladnak 
kavicsnak. Odajött Edgarhoz, és idegenes kiejtéssel megszólította, vagyis 
rabszolga lehet. 

— Azért jöttél, hogy követ vegyél? 

— Igen. Egy sörfőzdéhez kell. De nem szükséges sietned. 

Leült egy lapos kőre, figyelte Gabet, és pár perc alatt megértette, hogyan 
dolgozik. Tölgyfa éket ütött be egy kis repedésbe, azután pöröllyel beverte, 
addig szélesítve a repedést, amíg hasadék nem lett belőle, és a kő egy 
darabja le nem vált. Ha nem volt természetes repedés, Gab a vésőjével 
csinált egyet. Edgar úgy sejtette, egy kőbányász tapasztalatból tanulja meg, 
hogyan keresse a gyengeséget a sziklában, amely megkönnyíti a munkáját. 

Gab kétfelé, olykor háromfelé hasította a nagyobb köveket, hogy 
könnyebb legyen szállítani őket. 

Edgar tekintete átvándorolt a vevőkre. Tíz követ tettek a szekérre, azután 
abbahagyták. Valószínűleg ennyit bírtak elhúzni az ökrök, amelyeket már 
be is állítottak a kocsirudak közé, készen az indulásra. 

Gab befejezte, amit csinált, köhögött, az égre nézett, és láthatólag úgy 
döntött, ideje letenni a munkát. Odament az ökrös szekérhez, néhány percig 
beszélt a két vevővel. Egyikük pénzt adott neki. Azután pattintottak az 
ostorral, és eldöcögtek. 

Edgar odament Gabhez. A kőbányász elvett egy kis darabot egy 
kőrakásról, és rovátkákat vágott bele szép sorjában. A kézművesek és a 
kereskedők így vezették az üzleti nyilvántartásukat. Nem engedhettek meg 
maguknak pergament, de ha lett volna pénzük, akkor sem tudtak volna írni 


rá. Edgar úgy sejtette, Gab köteles adót fizetni a földesúrnak, teszem azt 
ötkövenként egynek az árát, ezért föl kell jegyeznie, mennyit ad el. 

— Edgar vagyok Drengs Ferryből — mondta. — Tíz éve te adtál el nekünk 
köveket a templom helyreállításához. 

— Emlékszem — bólintott Gab, és zsebre vágta a rováspálcát. Edgar 
észrevette, hogy csak öt rovást vésett rá, jóllehet tíz követ adott el: talán 
majd később befejezi. — Nem emlékszem rád, de hát te akkor még kisgyerek 
lehettél. 

Edgar figyelmesen nézte a kőbányászt, akinek a kezét elborították a 
munkában szerzett, régi forradások. Most alighanem azon töri a fejét, 
miként használja ki ezt a tudatlan ifjút. 

— Kövenként két penny volt az ár — mondta határozottan. 

— Tényleg? — Gab úgy tett, mintha nem hinné el. 

— Ha még mindig annyi, akkor vennénk még kétszázat. 

— Nem tudom, hogy adhatjuk-e ugyanannytért. A dolgok megváltoztak. 

— Ha csakugyan ez a helyzet, akkor vissza kell térnem, hogy 
megbeszéljem a gazdámmal. — Nem akarta ezt csinálni. Mindenképpen 
azzal a hírrel akart visszatérni, hogy sikerrel járt. De azt nem hagyhatta, 
hogy Gab túlságosan nagy árat fizettessen vele. Nem bízott benne. Talán 
csak alkudozik, de Edgarnak az volt az érzése, hogy ez az ember nem 
tisztességes. 

A bányász köhögött. 

— Legutóbb Kopasz Degbert esperessel tárgyaltam. Nem szívesen adta ki 
a pénzét. 

— A gazdám, Dreng, ugyanolyan. Testvérek. 

— Minek neki a kő? 

— Sörfőzdét építek neki. A felesége főzi a sört, és folyton leégeti a 
faházakat. 

— Te építed? 

Edgar fölszegte az állát. 

— Igen. 

— Nagyon fiatal vagy. Bár gondolom, Drengnek olcsó pallér kell. 

— És olcsó kő. 

— Elhoztad a pénzt? 

Lehet, hogy fiatal vagyok, gondolta Edgar, de hülye nem. 

— Dreng majd akkor fizet, ha a kövek megérkeznek. 

— Ajánlom 1s. 


Edgar kitalálta, hogy a bányászok szállítják a követ: társzekérrel elviszik 
a folyóig, ott átrakják tutajra, és leúsztatják Dreng"s Ferrybe. Többször is 
kell fordulniuk, a tutaj méretétől függően. 

— Hol töltöd az éjszakát? — kérdezte Gab. — A kocsmában? 

— Mondtam, hogy nincs pénzem. 

— Akkor megalhatsz Itt. 

— Köszönöm — mondta Edgar. 


Gab felesége Beaduhild volt, de a férje Beenek hívta. Bee, aki 
barátságosabb volt a férjénél, meghívta Edgart vacsorára. Edgar akkor 
érezte, mennyire elfáradt a hosszú gyaloglástól, amikor kiürült a tálja. 
Lefeküdt a padlóra, és azonnal elaludt. 

Reggelre kelve azt mondta Gabnek: 

— Kell nekem egy olyan pöröly és véső, mint a tiéd, hogy szükség szerint 
formáljam a köveket. 

— Igaz — felelte Gab. 

— Megnézhetem a szerszámaidat? 

Gab vállat vont. 

Edgar megemelte a fakalapácsot, és mérlegelte a súlyát. Nagy volt és 
nehéz, egyébként egyszerű és kezdetleges, ilyen könnyen tud készíteni 
otthon 15. A kisebb, vasfejű kalapács már gondosabb munkára vallott, a nyél 
szilárdan be volt ékelve a fejbe. A legjobb darab a széles, tompa vasvéső 
volt, amelynek a teteje úgy lapult szét, mint a pitypang virága. Ezt le tudja 
másolni Cuthbert műhelyében. Lehet, hogy Cuthbert nem szívesen osztja 
meg vele a műhelyt, ám Dreng addig rágja Degbert fülét, amíg Cuthbertnek 
nem lesz választása. 

A szerszámok melletti peckeken több rováspálca lógott. 

— Gondolom, minden vevőnek van külön rovása — mondta Edgar. 

— Neked meg mi közöd hozzá? 

— Bocsánat. — Nem akarta, hogy szíimatolónak tartsák, de akkor is 
kénytelen volt észrevenni, hogy a legutóbbin csak öt rovás van. Lehetséges, 
hogy Gab csak az eladott kövek felét jegyzi föl? Jó sok adót takaríthat meg. 

De nem az ő baja, ha Gab átveri urát. Az Outhen völgye a shiringi 
elöljárósághoz tartozott, és Wilwulf ealdorman így is elég gazdag. 

Jóízűen bereggelizett, megköszönte Beenek, és elindult hazafelé. 


Úgy gondolta, Outhenhamből könnyebben ér haza, mivel már ismerte az 
utat, de rémületére ismét eltévedt. A késlekedés miatt már csaknem 
besötétedett, mire éhesen, szomjasan és fáradtan hazaért. 

A sörházban már lefeküdni készültek. Ethel rámosolygott, Leaf nehezen 
forgó nyelvvel üdvözölte, Dreng rá se nézett. Blod a tűzifát rakta halomba. 
Félbeszakította a munkáját, kiegyenesedett, bal kezét a derekára téve 
homorított, mintha valamilyen sajgást próbálna enyhíteni. Amikor 
megfordult, Edgar látta, hogy az egyik szeme bedagadt. 

— Veled meg mi történt? — kérdezte. 

A lány nem válaszolt, úgy tett, mintha nem értené, ám Edgar sejtette, 
hogyan szerezte azt-— a zúzódást. Dreng az utolsó pár hétben, ahogy 
közeledett a szülés ideje, egyre durvább lett hozzá. Természetesen semmi 
különös nem volt abban, hogy egy férfi erőszakkal regulázza meg a 
családját; Edgar látta, ahogy Dreng fenékbe rúgja Leafet, és pofon üti 
Ethelt, de a mérge nagyját Blodnak tartogatta. 

— Maradt valami vacsora? — kérdezte Edgar. 

— Nem -— felelte Dreng. 

— De hát egész nap kutyagoltam! 

— Ez majd megtanít arra, hogy ne késsél. 

— A te ügyedben Jártam el! 

— Amiért megfizetlek, és semmi sem maradt, úgyhogy fogd be a szádat. 

Edgar éhesen feküdt le. 

Másnap reggel Blod kelt elsőnek. Lement a folyóhoz friss vízért, mindig 
ez volt az első munkája. A vödör vassal szegecselt fából készült, még 
üresen 1s nehéz volt. Edgar a cipőjét húzta, amikor a lány visszajött. Látta, 
hogyan küszködik Blod a vödörrel, és már indult, hogy átvegye tőle a 
terhet, de mielőtt megtehette volna, Blod megbotlott a félálomban fekvő 
Drengben, és a vödörből ráloccsantotta a vizet. 

— Te ostoba ringyó! — bömbölte Dreng. 

Felugrott. Blod kushadt. Dreng már fölemelte az öklét, amikor Edgar 
kettejük közé állt. 

— Add ide a vödröt, Blod. 

Dreng szeme villámokat szórt. Edgar egy pillanatig azt gondolta, hogy őt 
üti meg a rabszolga helyett. Gyakran emlegetett fájós háta ellenére Dreng 
szálas, erős, vállas ember volt, ám Edgar villámgyorsan eldöntötte, hogy 
vissza fog ütni. Kétségtelenül megbüntetik érte, de akkor 15 meglesz az 
elégtétele, hogy Drenget a földhöz teremtette. 


Ám az erőszakos barmok többségéhez hasonlóan Dreng is gyáva volt, ha 
erősebb ellenfélre talált. Dühét felváltotta a félelem, és leengedte az öklét. 

Blod eltűnt. 

Edgar odaadta a vödröt Ethelnek. Az asszony beleöntötte a vizet a 
fazékba, amelyet a tűz fölé akasztott. Zabot öntött a vízbe, és egy pálcával 
kevergetni kezdte. 

Dreng rosszindulatúan meredt Edgarra. A fiú sejtette, hogy a férfi sosem 
fogja megbocsátani, amiért közéjük állt, de a szíve mélyén egyáltalán nem 
bánta, amit tett, noha valószínűleg szenvedni fog miatta. 

Amikor a kása kész lett, Ethel szétkanalazta öt tálba. Az egyikbe sonkát 
15 vágott, úgy adta oda Drengnek. Azután kiosztotta a többit. 

Némán ettek. 

Edgar másodpercek alatt végzett. A fazékra nézett, azután Ethelre. Az 
asszony nem szólt, csak alig észrevehetően megrázta a fejét. Nem volt több. 

Vasárnap lévén, reggeli után mindenki elment a templomba. 

Mama ott volt Ermannel és KEadbalddal, meg közös feleségükkel, 
Cwenburggel. Mostanra a falu összes lakosa — nagyjából huszonöten — 
tudott a két férjről, de senki sem pletykált róla. Edgar az elcsípett 
beszédfoszlányokból azt szűrte le, hogy különösnek találják, de senkit nem 
zavar. Hallotta, hogy Bebbe ugyanazt mondja, amit Leaf: 

— Ha egy férfinak lehet két felesége, egy asszonynak 1s lehet két férje. 

Ahogy meglátta Cwenburgöt Erman és KEadbald között, Edgart 
meghökkentette, mennyire más az öltözékük. Testvérei ugyanazt a térdig 
érő, ócska, viseltes, foltozott, háziszőttes tunikát viselték, amit ő; Cwenburg 
azonban szoros szövésű, rózsapirosra festett köntösben pompázott. Az apja 
mindenkivel fukar volt, kivéve őt. 

Edgar az anyja mellé állt. Mama sosem volt látványosan jámbor, 
mostanában azonban komolyabban vette a misét; fejet hajtott, lehunyta a 
szemét, miközben Degbert papjai lezavarták a szertartást, áhítatát nem 
csökkentette a felületes kapkodás. 

— Vallásosabb lettél — jegyezte meg, amikor véget ért a mise. 

Anyja töprengve nézett rá, mintha azt latolgatná, bízhat-e benne, azután 
úgy dönthetett, hogy Edgar megérti őt. 

— Ilyenkor apádra gondolok — mondta. — Hiszem, hogy odafönt van az 
angyalokkal. 

Edgar nem igazán értette. 

— Akkor és ott gondolsz rá, ahol és amikor akarsz. 


— De ez tűnik a legmegfelelőbb helynek és időnek. Úgy érzem, nem 
vagyok messze tőle. Hét közben, amikor hiányzik, már előre várhatom a 
vasárnapot. 

Edgar bólintott. Ez logikus. 

— Hát te? — kérdezte mama. — Gondolsz még rá? 

— Amikor dolgozom, és problémát kell megoldani, egy csapolás nem 
illeszkedik, vagy egy penge nem elég éles, arra gondolok: , Megkérdezem 
apát." Aztán eszembe jut, hogy nem lehet. Szinte mindennap megtörténik. 

— És akkor mit csinálsz? 

Edgar habozott. Félt olyan színben feltűnni, mint akivel csodák 
történnek. A látnokokat néha tisztelték, de ugyanolyan könnyen meg 1s 
kövezhették, mint az ördög cimborált. Mama azonban meg fogja értent. 

— Akkor 15 megkérdezem — felelte. — Azt mondom neki gondolatban: 
, Papa, mit csináljak ezzel?" — Sietve hozzátette: — Nem látogatnak 
jelenések, vagy ilyesmi. 

Az anyja nyugodtan, minden meglepetés nélkül bólintott. 

— És azután? 

— Rendszerint érkezik valamilyen válasz. 

Az anyja nem szólt. 

Edgar kissé elbátortalanodva megkérdezte: 

— Nem hangzik furcsán? 

— Egyáltalán nem — felelte az asszony. — A szellemek így munkálkodnak. 
— Elfordult, és tojásról kezdett beszélgetni Bebbével. 

Edgarban fellángolt a kíváncsiság. A szellemek így munkálkodnak! Ezen 
érdemes elgondolkozni. 

Ám elmélkedését félbeszakította Erman: 

— Ekét fogunk csinálni. 

— Ma? 

— Igen. 

Edgar visszazökkent a miszticizmusból a hétköznapi gyakorlatiasságba. 
Sejtette, hogy a testvérei azért választották a vasárnapot, mert ő akkor 
érhető el. Egyikük sem készített még ekét, de Edgar bármit képes 
megcsinálni. 

— Jöjjek segíteni? — kérdezte. 

— Ha akarsz. — Erman nem szívesen ismerte el, hogy segítségre van 
szüksége. 

— Van fátok? 


— Van. 

Úgy látszik, itt mindenki hozhat fát az erdőből. Combe-ben Wigelm thán 
megfizettette papával, ha kidöntött egy tölgyet. Edgar úgy okoskodott, hogy 
azért, mert ott könnyebb volt ellenőrizni a favágókat, ugyanis mindenkinek 
a szeme láttára kellett bevinniük a fát a városba. Itt tisztázatlan volt, hogy 
Kopasz Degberté-e az erdő vagy Offáé, a mudefordi bíróé, és egyikük sem 
kért pénzt: nem érte volna meg az árát a sok felvigyázó. Gyakorlatilag a fa 
ingyen volt mindazoknak, akik hajlandók voltak kivágni. 

A gyülekezet kijött a kis templomból. 

— Hát akkor vágjunk bele — mondta Erman. 

Együtt mentek a tanyára: mama, a három testvér és Cwenburg. Edgar 
megfigyelte, hogy Erman és Eadbald kapcsolata nem változott; az örökös, 
kicsinyes kötözködést nem számítva harmonikusnak volt nevezhető. 
Nyilvánvalóan működött a különös házasság. 

Cwenburg sűrűn és diadalmasan pillogott Edgarra. , Neked nem kellettem 
— mondta a pillantása —, de nézd meg, mit kaptam helyetted!" Edgar nem 
bánta. Cwenburg boldog volt, a testvérei ugyancsak. 

Mellesleg Edgar sem volt boldogtalan. Megépített egy kompot, és most 
egy sörfőzdén dolgozik. A bére arcátlanul alacsony volt, de megmenekült a 
gazdálkodástól. 

Jó, csaknem. 

Ránézett a fára, amit a testvérei felhalmoztak a csűr mellett, és elképzelt 
egy ekét. Még egy városlakó 15 tudja, hogy néz ki egy ilyen. Kell hozzá egy 
függőleges, hegyes bot, amely meglazítja a talajt, és egy ék alakú talp, 
amely barázdát hasít, és kifordítja a rögöt. Továbbá kell egy keret, amely 
elölről húzható, hátulról irányítható. 

— Eadbald és én húzzuk, anyus irányít — mondta Erman. 

Edgar bólintott. Az agyagos föld itt elég puha volt ahhoz, hogy föl 
lehessen lazítani egy ember vontatta ekével. Az outhenhami agyag 
megköveteli az ökrök erejét. 

Kihúzta az övéből a kését, letérdelt, és elkezdte bejelölni a fán a formát, 
amelyet Ermannek és Eadbaldnak ki kell alakítania. Noha a legfiatalabb 
testvér vette át az irányítást, a másik kettő zokszó nélkül elfogadta a 
vezetését. Elismerték Edgar fölényes tudását, noha fennhangon sose 
mondták volna kt. 

Miközben ők faragtak, Edgar elkészítette a csoroszlyát, amelyet a talp elé 
kell szerelni, hogy könnyebben hasítsa a földet. Bátyjai találtak egy rozsdás 


vasásót a csűrben. Edgar fölhevítette a házi tűzön, azután egy kővel 
formálni kezdte. Az eredmény kicsit otromba lett. Sokkal jobbat tudott 
volna készíteni vaskalapáccsal, üllőn. 

Egy kővel kifente a pengét. 

Amikor megszomjaztak, lementek a folyóra, és a tenyerükből ittak. Nem 
volt sörük, sem kupájuk. 

Már csaknem ott tartottak, hogy összeszereljék az alkatrészeket, amikor 
mama ebédelni hívta őket. 

Füstölt angolnát készített vadhagymával és lepénykenyérrel. Edgarnak 
úgy összefutott a nyála, hogy az állkapcsa 1s belesajdult. 

Cwenburg súgott valamit Ermannek. Mama elkomorodott — társaságban 
sugdosni modortalanság —, de nem szólt egy szót sem. 

Amikor Edgar a harmadik lepényért nyúlt, megszólalt Erman: 

— Csak csínján, Jó? 

— Éhes vagyok! 

— Nincs fölösleges ennivalónk. 

Edgar felháborodott. 

— A pihenőnapomat áldoztam fel, hogy segítsek nektek ekét csinálni, és ti 
sajnáltok tőlem egy darab kenyeret! 

Már ki 15 tört a szokott veszekedés. 

— Nem ehetsz ki minket a házunkból, az otthonunkból! — fújt Erman. 

— Tegnap nem vacsoráztam, és reggel csak egy szilke zabkását kaptam! 
Éhen halok! 

— Ezen nem segíthetek. 

— Akkor ne kérj meg, hogy segítsek, hálátlan kutya! 

— Az eke már majdnem kész. Mentél volna vissza a sörházba enni! 

— Amit ott kapok, azzal kitörölhetem a szememet! 

Eadbald sokkal mérsékeltebb volt Ermannél. 

— Az a helyzet, Edgar, hogy Cwenburgnek többre van szüksége, mert 
terhes — mondta. 

Edgar látta, hogy Cwenburg elfojt egy gúnyos vigyort, ami még jobban 
felmérgesítette. 

— Akkor egyél te kevesebbet, Eadbald, és hagyj engem ebédelni! — 
mondta. — Nem én ejtettem teherbe! — Halkan hozzátette: — Hála az égnek! 

Erman, Eadbald és Cwenburg egyszerre kezdtek ordítani. Mama 
összecsapta a tenyerét, mire elhallgattak. 


— Edgar, hogyhogy kitörölheted a szemedet azzal, amit a kocsmában 
kapsz? Dreng csak megengedheti magának a bőséges ételt! 

— Dreng lehet gazdag, de szarrágó! 

— De hát ma 15 reggeliztél. 

— Egy kis tál kását. Ő hússal ette, de mi nem! 

— És a tegnapi vacsora? 

— Nem kaptam semmit. Gyalog jöttem vissza Outhenhamből, és későn 
érkeztem. Azt mondta, minden elfogyott. 

Mama megmérgedt. 

— Akkor itt egyél annyit, amennyi beléd fér! — mondta. — Ti pedig 
fogjátok be a szátokat, és próbáljatok észben tartani, hogy a családom az én 
házamnál mindig kap enni. 

Edgar megette a harmadik kenyeret. 

Erman savanyúan nézett. EFadbald megkérdezte: 

— Milyen gyakran kell etetnünk Edgart, ha Dreng nem hajlandó? 

— Ne aggódj — szűrte mama a fogai között. — Drenget majd én elintézem. 


A nap hátralévő részében Edgar azon rágódott, hogyan teljesíti az ígéretét 
az anyja, és miként , intézi el" Drenget? Mama leleményes és vakmerő, ám 
Dreng hatalmasság. Edgar nem félt a veréstől — Dreng nőket ütlegelt, nem 
férfiakat —, viszont ő volt az úr a háznál: Leaf és Ethel férje, Blod 
tulajdonosa, Edgar munkaadója. Ő volt a második legfontosabb ember a kis 
faluban, és a testvére volt az első. Többé-kevésbé bármit megtehetett, amit 
akart. Nem bölcs dolog megharagítani. 

A hétfő úgy kezdődött, mint bármelyik közönséges munkanap. Blod 
vízért ment, Ethel elkészítette a kását. Amikor Edgar leült sovány 
reggelijéhez, Cwenburg viharzott be felháborodottan és dühösen. Vádló 
ujját Edgarra szögezve azt mondta: 

— Az anyád egy vén boszorkány! 

Edgar érezte, hogy ez volt a Jó hír. 

— Magam 1s gyakran gondoltam már rá — felelte derűsen. — De mit tett 
veled? 

— Halálra akar éheztetni! Azt mondja, csak egy tálka zabkását kaphatok! 

Edgar sejtette, hova fog ez kilyukadni, és magába fojtotta a vigyorgását. 


— Ezt nem teheti meg az én leányommal — mondta Dreng a hatalmasok 
önhitt hangján. 

— Már megtette! 

— Megindokolta valamivel? 

— Azt mondta, csak annyit ad ennem, amennyit te Edgarnak! 

Dreng elhűlt. Erre nem számított. Egy percig szólni se bírt 
meghökkenésében. Azután Edgarhoz fordult. 

— Szóval hazamentél sírni anyádasszonyhoz? — kérdezte gúnyosan. 

Ez elég gyatra támadás volt, Edgar nem is zavartatta magát. 

— Erre valók az anyák, nem? 

— Jól van, eleget hallottam — mondta Dreng. — Ki vagy rúgva, takarodj 
haza! 

Ám Cwenburg hallani sem akart erről. 

— Nem küldheted vissza hozzánk! — mondta Drengnek. — Újabb száj, és 
így 15 alig van ennivalónk! 

— Akkor te jössz! — Dreng úgy tett, mint aki a kezében tartja a gyeplőt, de 
egy kicsit kétségbeesettnek tűnt. 

— Nem! — felelte Cwenburg. — Férjnél vagyok, és élvezem! A babámnak 
apára van szüksége. 

Dreng rájött, hogy sarokba szorították, és elkékült mérgében. 

— Csak annyi kell, hogy többet adsz enni Edgarnak — folytatta Cwenburg. 
— Megengedheted magadnak. 

Dreng a fiú felé fordult, a tekintetéből csorgott a rosszindulat. 

— Sunyi kis patkány vagy, hallod? 

— Nem az én ötletem volt — felelte Edgar. — Bár én lehetnék olyan okos, 
mint az anyám. 

— Ígérem neked, hogy bánni fogod még az anyád okosságát. 

— Szeretnék valami finomat a kásámba — mondta Cwenburg. Felnyitotta a 
ládát, ahol Ethel az ételt tartotta, és elővett egy köcsög vajat. Evőkésével 
kikanyarított egy Jókora darabot, és Edgar tálkájába pottyantotta. 

Dreng tehetetlenül nézte. 

— Mondd meg az anyádnak, hogy mit csináltam — szólt oda Edgarnak 
Cwenburg. 

— Elmondom -— bólintott Edgar. 

Gyorsan fölfalta a vajas kását, mielőtt leállíthatták volna. Jól érezte 
magát tőle, pedig gondolatban most is hallotta Dreng szavait: Ígérem neked, 
hogy bánni fogod még az anyád okosságát. 


Ez valószínűleg igaz volt. 


9. fejezet 
997. szeptember közepe 


Ragna boldog várakozással indult el Cherbourg-ból. Diadalmaskodott a 
szülei felett, és úton volt Angliába, hogy hozzámenjen ahhoz a férfihoz, akit 
szeret. 

Az egész város kisereglett a vízpartra, hogy elköszönjön tőle. Hajója, az 
Angyal egyárbócos volt, hatalmas, színes vitorlával és tizenhat pár 
evezővel. Az orrszobor fából faragott, trombitát fújó angyalt ábrázolt, a tat 
hosszan kanyarodott fölfelé meg előre, és oroszlánfej koronázta. A kapitány 
egy Guy nevű, ősz szakállas, vékony férfi volt, aki már sokszor átkelt a 
Csatornán. 

Eddigi életében Ragna csak egyszer vitorlázott: három éve az apjával 
együtt hajózott el Fécamp-ba, amely a Szajna-öbölben van, százötven 
kilométerre Cherbourg-tól, mindig a part közelében maradva. Az időjárás jó 
volt, a tenger nyugodt, a tengerészek el voltak bűvölve a szépséges, ifjú 
nemeshölgytől a fedélzeten. Az út kellemesen eseménytelen volt. 

Így hát alig várta ezt az utazást, az elsőt az új kalandok sokaságában. 
Elméletben tudta, hogy minden tengeri út kockázatos, ennek ellenére 
ujjongott, mert már csak ilyen volt a természete. Az ember mindent 
elronthat, ha túl sokat aggodalmaskodik. 

Kíséretében volt Cat, a komornája, Agnes, a legjobb varrónője, három 
további szobalány, valamint Óriás Bern és további hat fegyveres testőr. Ő és 
Bern hátaslovat ís hoztak — Ragna a kedvencét, Astridot —, a poggyász 
szállításához pedig hat pónit hajóztak be. Ragna négy új ruhát és hat pár új 
cipőt csomagolt, valamint egy kis, személyes jegyajándékot Wilwulfnak, 
egy puha bőrövet ezüstcsattal és szíjvéggel, saját, külön dobozban. 

A lovakat kikötötték a fedélzeten, körülöttük a deszkát vastagon 
felhintették szalmával, hogy puhára essenek, ha felborulnának a tenger 
hullámzásától. A hajó a húszfős legénységgel együtt színig megtelt. 

Genevtéve elsírta magát, amikor felvonták a horgonyt. 

Meleg napfényben indultak, fürge, délnyugati széllel, amely azt ígérte, 
hogy néhány napon belül megérkeznek Combe-be. Ragna csak most kezdett 


aggódni. Wilwulf szerette őt, de azóta megváltozhatott. Ragna szeretett 
volna összebarátkozni leendő férje családjával és alattvalóival, de vajon 
azok szeretni fogják őt? Képes lesz elnyerni a rokonszenvüket? Vagy 
lenézik, mert idegen, talán még orrolnak ís a gazdagsága és a szépsége 
miatt? Szeretni fogja ő Angliát? 

Hogy elűzze aggodalmait, szolgálóival az angolszász nyelvet gyakorolta. 
Ragna huzamosabb időn át naponta vett leckéket egy angol nőtől, aki egy 
cherbourg-i férfihoz ment feleségül. Most éppen azzal nevettette meg a 
többieket, hogy felmondta nekik a férfi és női testrészek nevét. 

Azután, mondhatni átmenet nélkül, őszi vihar lett a nyári szellőből, és 
hideg eső korbácsolta a hajót és utasait. 

Nem volt hova bújni. Ragna egyszer látott egy tarkára festett folyami 
bárkát, amelyen baldachin óvta a tüzes napsütéstől a nemeshölgyeket, de 
ezt leszámítva sosem találkozott még olyan hajóval, amelyen bármiféle 
kabin vagy védőtető lett volna. Ha esett, az utasok, a legénység és a 
szállítmány egyaránt elázott. Ragna és a lányok összebújtak, köpenyük 
csuklyáját a fejükre húzták, és igyekeztek megóvni a lábukat a hajófenéken 
gyűlő pocsolyáktól. 

És ez csak a kezdet volt. A mosolyok lehervadtak, amikor a szélből orkán 
lett. Guy kapitány nyugodtnak mutatkozott, de bevonatta a vitorlát, mert 
attól tartott, hogy felborulnak. A hajó most arrafelé ment, amerre az 
időjárás vitte. A csillagok elrejtőztek a felhők mögé, és még a legénység 
sem tudta, merre tartanak. Ragna félni kezdett. 

A tengerészek kidobtak a tatról egy tengeri horgonyt, egy nagy zsákot, 
amely, ahogy megtelt vízzel, lassította a hajó mozgását, mindig a szélben 
tartva a tatot. Ám a vihar egyre erősödött. A hajó hevesen bukdácsolt: az 
angyal hol a fekete égnek trombitált, hol a fortyogó mélységnek. A lovak 
nem bírtak állva maradni, térdre estek, és rémülten nyihogtak. A 
fegyveresek hasztalanul igyekeztek nyugtatni őket. A víz bezúdult a hajó 
oldalán. Néhány matróz imádkozni kezdett. 

Ragna ekkor arra gondolt, hogy sose fog eljutni Angliába. Talán nem az a 
sorsa, hogy hozzámenjen Wilwulfhoz, és gyerekeket szüljön nekt. 
Meghalhat, és akkor a pokolba kerül, amiért vétkezett Wilwulffal az esküvő 
előtt. 

Elkövette azt a hibát, hogy elképzelte, milyen lehet megfulladni. Eszébe 
jutott egy gyerekkori játék, amikor visszatartotta a lélegzetét, mert kíváncsi 
volt, meddig bírja, de egy-két perc múlva pánikba esett. Elképzelte a 


rettegést, amikor olyan kétségbeesetten igyekszik levegőhöz jutni, hogy 
teleszívja a tüdejét vízzel. Mennyi idő múlva hal meg? Már a gondolattól 
rosszul lett, és kihányta a vacsorát, amelyet alig néhány órája a napsütésben 
evett meg jóízűen. A hányás nem nyugtatta meg a gyomrát, és a 
hányingertől elmúlt a félelme, mert pillanatnyilag szinte nem 1s érdekelte, 
él-e vagy meghal. 

Úgy érezte, ennek sose lesz vége. Amikor már nem látta a zuhogó esőt, 
rájött, hogy éjszaka van. A levegő lehült, Ragna didergett átázott ruhájában. 

Fogalma sem volt arról, milyen sokáig tartott a vihar. A felhőszakadásból 
szemerkélés lett, a szél mérséklődött. A hajó sodródott a sötétben: hoztak 
magukkal lámpákat, meg egy kancsó olajat vízhatlan ládában, de nem volt 
náluk tűz, amivel meggyújthatták volna őket. Guy kapitány felvonathatta 
volna a vitorlát, ha biztosan tudja, hogy messze van a part, de a hajó 
helyzetének ismerete és jelzőfény nélkül túlságosan veszélyes lett volna. 
Meg kellett várniuk a nappalt, hogy ismét lássák, amit látniuk kell. 

Hajnalhasadáskor Ragna megállapíthatta, hogy ez bizony bölcs 
elővigyázatosság volt: sziklák fenyegettek a közelben. Az ég felhős volt, de 
a felhők fénylettek egy ponton, tehát ott van kelet. Akkor az ott északra 
tőlük Anglia. 

A legénység gyorsan munkához látott, noha még mindig nem állt el az 
eső: először 15 felvonták a vitorlát, azután almabort és kenyeret osztottak ki 
reggelire, végül kimerték a vizet a hajó fenekéről. 

Ragna csak ámult, hogy milyen egyszerűen térnek vissza a teendőikhez. 
Csaknem meghaltak: hogy viselkedhetnek ilyen normálisan? Ő szinte 
kizárólag arra tudott gondolni, hogy csodamód még mindig élnek. 

Addig hajóztak a part mentén, amíg fel nem tűnt egy kis kikötő néhány 
csónakkal. A kapitány nem ismerte a helyet, de kitalálta, hogy Combe-től 
hatvan-hetven kilométerre lehetnek keleti irányban. A szárazföld felé 
fordult, és befutott a kikötőbe. 

Ragnának hirtelen borzasztóan hiányozni kezdett a szilárd föld. 

A hajó ott állt meg, ahol már sekély volt a víz. Ragnát kivitték a kavicsos 
partra, ahonnan szolgálóival és testőreivel felkapaszkodott a lejtőn a faluba, 
és belépett egy sörházba. Ropogó tűzben és forró reggeliben reménykedett, 
de még korán volt. A tűz pislákolt, a csaplárné kócos és rosszkedvű volt. 
Egyik kezével az álmot dörgölte ki a szeméből, miközben a másikkal 
gallyakat vetett a fakó lángokra. 


Ragna leült, és dideregve várta, hogy kirakodják a poggyászát, és száraz 
ruhát vehessen fel. A csaplárné állott kenyeret és gyenge sört tett elé. 
— Isten hozott Angliában — mondta. 


Ragna magabiztossága megingott. Soha életében nem kellett félelemben 
lennie ilyen hosszú időn át. Amikor Guy kapitány azt mondta, hogy Itt 
kellene kivárniuk az időváltozást, csak utána kellene elindulniuk nyugat 
felé, az angol part mentén Combe-ig, Ragna határozott nemet mondott. 
Soha többé nem kívánt hajóra szállni. Lehet, hogy további kemény pofonok 
várnak rá, és ha így van, a szárazföldön óhajtja fogadni őket. 

Három nappal később már nem volt feltétlenül meggyőződve a döntése 
helyességéről. Az eső csak nem akart elállni. Minden út mocsárrá változott. 
A lovakat kimerítette a sárban dagasztás, az örökös hideg és nedvesség 
mindenkit ingerültté tett. A sörházak, amelyekben megálltak enni-inni, 
sötétek és komorak voltak, kevés vigaszt nyújtottak a szabadban elviselt 
töredelmek után, az emberek pedig, hallván Ragna idegenes kiejtését, 
ordítva beszéltek hozzá, mintha attól könnyebben értené a nyelvüket. Az 
egyik éjszaka csapatukat vendégül látták egy kisnemes, a lordsborough-i 
Thurstan úr kényelmes otthonában, de a másik két éjszakát kolostorokban 
töltötték, amelyek tiszták, ám hidegek és barátságtalanok voltak. 

Nappal Ragna a köpenyébe burkolózva rázatta magát a fáradtan trappoló 
Astriddal, és ismételten emlékeztette magát, hogy az út végén a világ 
legcsodálatosabb embere várja. 

A harmadik nap délutánján az egyik málhás póni megcsúszott egy 
rézsün. Térdre esett, a rakománya félredőlt. Megpróbált fölállni, de az 
elmozdult teher miatt ismét elesett. Rémült nyihogással lesiklott egy sáros 
lejtőn, bele egy patakba. 

— Ó, szegény állat! — kiáltotta Ragna. — Emberek, mentsétek ki! 

Több testőr ií5 beleugrott a vízbe, amely legföljebb másfél méter mély 
lehetett, de nem tudták felállítani az állatot. 

— Málházzátok le! — parancsolta Ragna. 

Ez bevált. Az egyik férfi tartotta a póni fejét, hogy ne vergődjön, két társa 
kioldotta a szíjakat. Felkapták a csomagokat meg a ládákat, továbbadták 
őket a várakozóknak. A lemálházott póni magától fölállt. 


Ragna ellenőrizte a patak partján feltornyozott poggyászt, és hirtelen 
megkérdezte: 

— Hol a kis doboz, Wilwulf ajándékával? 

Mindenki körülnézett, de senki sem látta. 

Ragna elszörnyedt. 

— Azt nem veszíthetjük el, hiszen abban van a jegyajándéka! — Az angol 
ötvösök híresek voltak, Wilwulfnak valószínűleg magasak az elvárásai, 
ezért Ragna Rouen legjobb ékszerészénél rendelte meg az övcsatot és a 
szíjvéget. 

A pónimentéstől bőrig ázott emberek visszaereszkedtek a vízbe, és a 
patak fenekén kotorászva keresték a dobozt, amelyet az éles szemű Cat vett 
észre. 

— Ott van! — kiáltotta, és mutatta 15. A dobozt akkor már több mint száz 
méterre sodorta az áramlat. 

Hirtelen előbukkant a bozótból egy alak, aki valamilyen sisakfélét viselt. 
Belelépett a vízbe, fölkapta a dobozt. 

— Ó, ügyes! — kiáltotta Ragna. 

Az alak egy pillanatra feléje fordult, a lány így már teljes képet kapott a 
rozsdás, ócska sisakról, a szemek és a száj helyén lyukakkal, azután a férfi 
visszaszökkent a szárazra, és eltűnt a sűrűben. 

Ragna rádöbbent, hogy kirabolták. 

— Utána! — kiáltotta. 

Az emberek üldözőbe vették a tolvajt. Ragna hallotta, ahogy egymást 
szólongatják az erdőben, amíg a kiáltásokat el nem fojtották a fák meg az 
eső. Egy idő után sorra tértek vissza a lovasok. Azt mondták, a bozót túl 
sűrű, lelassította őket. Ragna kezdett elcsüggedni. Ahogy az utolsó ember 15 
visszaért, Bern megállapította: 

— Kicselezett minket. 

Ragna igyekezett Jó képet vágni. 

— Induljunk — mondta erélyesen. — Kár után késő a búsulás. — Tovább 
gázoltak a dágványban. 

De az ajándék elvesztése már túl sok volt a tengeri vihar, a háromnapos 
eső és a nyomasztó szállások után. Beigazolódni látszottak a szülői 
baljóslatok: borzalmas ez az ország, és ő arra ítélte magát, hogy itt éljen. 
Nem bírta visszatartani a könnyeit, amelyek forrón peregtek le az arcán, és 
elkeveredtek a hideg esővel. Előrehúzta a csuklyáját, és lehajtotta a fejét, 
hátha akkor nem veszik észre a többiek. 


Egy órával az ajándék elvesztése után a csapat egy folyóhoz ért, 
amelynek a túlpartján volt egy falu. Ragna belehunyorgott az esőbe, és 
meglátott néhány házat meg egy köőtemplomot. Nagy  csónakféle 
horgonyzott odaát. Annak a falunak a lakosai szerint, ahol utoljára jártak, 
ettől a révtől még két nap Shiring. Még két nap nyomorúság, gondolta 
Ragna siralmasan. 

A férfiak átkiabáltak a vízen. Hamarosan felbukkant egy fiatalember, és 
eloldotta a csónakot. Barna-fehér foltos kutya követte, beugrott a járműbe, 
de rögtön ki 1s ugrott, amikor a gazdája rászólt. 

A révész, aki mintha ügyet sem vetett volna az esőre, beállt az orrba, és 
tolni kezdte a járművet egy rúddal. Ragna hallotta, amint Agnes, a varrónő 
azt mormolja: 

— Erős kölyök! 

A csónak az innenső partnak ütközött. 

— Várjatok, amíg kikötöm, mielőtt beszállnátok — mondta az ifjú révész. — 
Biztonságosabb úgy. — Barátságos és udvarias volt, ugyanakkor cseppet sem 
szeppent meg attól, hogy egy nemes dáma érkezett népes kíséretével. 
Egyenesen Ragnára nézett, és úgy mosolygott, mintha fölismerné, bár a 
lány nem emlékezett rá, hogy valaha 1s látta volna. 

Miután a fiatalember kikötötte a csónakot, azt mondta: 

— Minden személy és állat egy farthing. Tizenhárom embert és hat lovat 
látok, vagyis négy pennyt és három farthingot kérnék. 

Ragna biccentett Catnek, aki az övére akasztott erszényben tartotta a 
pénzt a váratlan kiadásokra. Ragna pénzének nagyobb része egy vasalt 
ládában volt az egyik póni hátán, de azt nem nyitotta ki mások előtt. Cat öt 
kicsi, fényes angol pennyt adott a révésznek, aki visszaadott egy apró 
negyed ezüstöt. 

— Egyenesen rálovagolhattok a kompra, ha óvatosak vagytok — mondta. — 
De ha ez idegesít, szálljatok le, és vezessétek a lovakat. Egyébként Edgar a 
nevem. 

— Ő pedig Lady Ragna Cherbourg-ból — mondta Cat. 

— Tudom -— felelte az ifjú. Meghajolt Ragna felé. — Megtisztel ladységed. 

Ragna fellovagolt a kompra, a többiek követték. 

A jármű remekül ki volt egyensúlyozva. Jól megépítették, palánkjai 
szorosan illeszkedtek, az aljában nem volt víz. 

— Jeles hajó! -— dicsérte Ragna. Nem tette hozzá, hogy ilyen 
szemétdombhoz képest, bár ez 15 benne volt az elismerésben, úgyhogy nem 


15 tudta, nem sértette-e meg a fiatalembert. 

Ám Edgaron nem látszott sértődés. 

— Köszönöm kedvességedet. Magam építettem. 

— Egyedül? — kétkedett a lány. 

Edgar ismét úgy érezhette, hogy lekicsinylik. Ragna újra és újra 
megfeledkezett az elhatározásáról, hogy igyekszik megbarátkozni az 
angolokkal. Ez nem volt rá jellemző: normális körülmények között gyorsan 
megtalálta a hangot idegenekkel is. Ám az utazás töredelmei és az új ország 
idegensége ingerültté tették. Megfogadta, hogy kedves lesz. 

Edgar most sem húzta fel az orrát, csak mosolygott, és azt mondta: 

— Ilyen kis helyen nincs két hajóépítő. 

— Engem az 15 meglep, hogy egy akad. 

— Némileg én 15 meg vagyok döbbenve. 

Ragna felkacagott. Ez a fiú fürge eszű, és nem veszi magát túl komolyan. 
Ez tetszett nekt. 

Látva, hogy az összes állat és ember fent van a kompon, Edgar kioldotta 
a kötelet, és a vízbe merítette a póznát. Ragna derültségére Agnes, a 
varrónő, megszólította a révészt akadozó angolsággal: 

— Asszonyom hozzámegy §Shiring elöljárójához. 

— Wilwulfhoz? — csodálkozott Edgar. — Azt hittem, hogy már házas. 

— Az volt, de a felesége meghalt. 

— Akkor úrnőd mindnyájunk úrnője lesz. 

— Hacsak Shiring felé menet bele nem fúlunk az esőbe. 

— Cherbourg-ban nem szokott esni? 

— Ennyire nem. 

Ragna mosolygott. Agnes hajadon volt, és szeretett volna férjhez menni. 
Rosszabbat 15 kaphatna ennél az ügyes, fiatal angolnál. Nem lenne nagy 
meglepetés, ha egy-két szobalánya itt találna férjre: kis női közösségekben 
ragályos a házasodás. 

A partot nézte. A dombtetőn álló templom kőből épült, viszont kicsi és 
csúnya volt. Apró ablakai között nem akadt két egyforma, és összevissza, 
minden rendszer nélkül törték át a vastag falakat. A normann templomokon 
sem voltak nagyobbak az ablakok, de általában egyformák voltak, és 
szabályos sorokat alkottak. Az effajta következetesség volt méltó a 
rendszerető Istenhez, aki megteremtette a növények, halak, állatok és 
emberek rangsorát. 


A komp megétkezett az északi partra. Edgar ismét kiugrott, kikötötte a 
járművet, azután szólt az utasoknak, hogy kiszállhatnak. Most 15 Ragna volt 
az első, és Astrid után a többi ló 1s felbátorodott. 

A lány leszállt a nyeregből a sörház ajtaja előtt. Az ember, aki előjött, 
egy pillanatra Wilwulfra emlékeztette. Egyazon alkat és magasság, de az 
arca egészen más. 

— Nem tudok elhelyezni ennyi embert — mondta sértődötten. — Miből 
etessem őket? 

— Milyen messze van a következő falu? — kérdezte Ragna. 

— [Idegen vagy? — Az ember felfigyelt a kiejtésére. — A hely neve 
Wigleigh, és ma nem érnél oda. 

Ez valószínűleg csak a bevezető volt, mielőtt előhozakodik égbe kiáltó 
áraival. Ragna kezdett megmérgedni. 

— Jó, akkor mit javasolsz? 

Edgar közbeszólt. 

— Dreng, a hölgy a cherbourg-i Lady Ragna, Wilwulf elöljáró leendő 
hitvese. 

Drengből azonnal csöpögni kezdett a méz. 

— Bocsánat, asszonyom, fogalmam sem volt — mondta. — Kérlek, fáradj 
be, isten hozott. Unokatestvérem révén rokonok leszünk, bár ezt nem 
tudhattad. 

Ragna elszörnyedve hallotta, hogy ezzel a kocsmárossal keveredik 
rokonságba. Nem fogadta el azonnal az invitálást. 

— Nem, valóban nem tudtam — mondta. 

— Ó, pedig igaz. Wilwulf elöljáró az unokatestvérem. A házasság után a 
rokonom leszel. 

Ragna nem ujjongott. 

Dreng folytatta: 

— Testvérem és én vagyunk ennek a kis falunak a vezetői, természetesen 
Wilwulf irányítása alatt. Degbert fivérem az esperes a dombon álló apátsági 
templomban. 

— Az a kis épület egy minster? 

— Mindössze fél tucat pap lakik benne, meglehetősen kicsi. De fáradj már 
be, kérlek! — Átkarolta Ragna vállát. 

Ez már sok volt a jóból. Még ha kedvelte volna is Drenget, akkor sem 
engedte volna, hogy hozzáérjen. Higgadtan leemelte a válláról a kocsmáros 
kezét. 


— A férjemnek nem tetszene, hogy az unokatestvére simogat — mondta 
hidegen. Azután belépett a házba. 

Dreng követte. 

— Ó, a mi Wilfünket nem érdekelné! — bizonygatta, de azért nem érintette 
meg a lányt még egyszer. 

Ragna úgy nézett körül az épületben, mint aki ismerős helyre érkezett. 
Sötét volt, büdös és füstös, mint a legtöbb angol sörház. Két asztal állt 
benne, meg néhány zsámoly és pad. 

Cat az úrnője sarkában jött. Közelebb húzott egy zsámolyt a tűzhöz 
Ragna számára, lesegítette róla ázott köpenyét. Ragna leült, és a lángok felé 
nyújtotta a kezét, hogy megmelegítse. 

Három nő volt a kocsmában, a legidősebb vélhetőleg Dreng felesége. A 
legfiatalabb, egy mogorva arcú, állapotos lány nem viselt fejfedőt, ami 
rendszerint a prostituáltat jelentette. Nyilvánvalóan rabszolga. A harmadik, 
aki egykorú lehetett Ragnával, alighanem Dreng ágyasa. 

A szolgálók és a testőrök bezsúfolódtak a házba. Ragna odaszólt 
Drengnek: 

— Kérlek, adnál sört a szolgármnak? 

— A feleségem rögtön intézkedik, úrnőm. — Dreng a nőkhöz fordult. — 
Leaf, adj nekik sört. Ethel, készítsd a vacsorát. 

Leaf kinyitott egy ládát, amely tele volt fatálakkal meg kupákkal, és 
töltögetni kezdte őket a sarokban álló hordóból. Ethel felakasztott egy 
vaskondért a tűzre, megtöltötte vízzel, és beletett egy kiadós ürücombot. 

A terhes lány hozott egy ölnyi tüzelőt. Ragnát meglepte, hogy ilyen 
nehéz munkát végez, holott hamarosan szülni fog. Nem csoda, hogy fáradt 
és rosszkedvű. 

Edgar letérdelt a tűzhely mellé, és ágról ágra építette föl a tüzet. 
Hamarosan vidáman ropogott, melegítette Ragnát és szárította a ruháját. 

Ragna megszólította a fiatalembert. 

— Amikor Cat, a komornám megmondta neked a kompon, hogy ki 
vagyok, te azt felelted: ,, Tudom." Honnan ismersz? 

Edgar elmosolyodott. 

— Nem emlékszel rám, de már találkoztunk. 

Ragna nem kért bocsánatot, amiért nem ismerte föl. Egy nemesasszony 
sok száz emberrel találkozik, nem várhatják el tőle, hogy valamennyire 
emlékezzen. 

— Mikor volt ez? — kérdezte. 


— Öt éve. Még csak tizenhárom voltam. — Edgar kihúzta a kést az övéből, 
és a tűzhely kövére tette, hogy a penge a lángokba érjen. 

— Én meg tizenöt. Még sosem jártam Angliában, így bizonyára te jöttél 
Normandiába. 

— Néhai apám hajóépítő mester volt Combe-ben. Azért mentünk 
Cherbourg-ba, hogy leszállítsunk egy hajót. Akkor találkoztam veled. 

— Beszéltünk egymással? 

— Igen. — Edgar mintha zavarba jött volna. 

— Várj csak! — Ragna elmosolyodott. — Homályosan emlékszem egy 
impertinens angol kisfiúra, aki hívatlanul jött be a kastélyba. 

— Úgy hangzik, mintha én lettem volna. 

— Rossz franciasággal azt mondta, hogy szép vagyok. 

Edgar elpirult. 

— Bocsánatot kérek a pimaszságomért. És a franciámért. — Ezután 
elvigyorodott. — De az ízlésemért nem. 

— Válaszoltam? Erre nem emlékszem. 

— Meglehetősen Jó angolszász nyelven. 

— Mit mondtam? 

— Azt, hogy aranyos vagyok. 

— Ó, igen! Aztán te azt mondtad, hogy olyan lányt fogsz elvenni, mint én. 

— Nem 15 értem, hogy lehettem ilyen tiszteletlen. 

— Nem haragudtam meg érte, de talán úgy döntöttem, hogy a tréfa túl 
messzire ment. 

— Igen, csakugyan. Azt mondtad nekem, hogy menjek vissza Angliába, 
mielőtt komoly bajba kerülök. — Felállt, talán arra gondolt, hogy ugyanúgy 
az arcátlanság határán egyensúlyoz, mint öt éve. — Kérsz egy kis meleg 
sört? 

— Szívesen innék. 

Edgar elvett egy kupa sört a Leaf nevű nőtől. A ruhája ujját 
védőkesztyűként használva kivette a kését a tűzből, és beleejtette a kupába. 
A folyadék pezsgett és habzott. Az ifjú megkavargatta, és odaadta 
Ragnának. 

— Azt hiszem, már nem túl forró — mondta. 

A lány az ajkához emelte a kupát, és ivott egy kortyot. 

— Tökéletes! — mondta, azután jól meghúzta az italt, amely finoman 
melegített. 

Ragna kedve mindjárt felderült. 


— Itt kellene hagynom téged — szólt Edgar. — Úgy vélem, a gazdám akar 
beszélni veled. 

— Ó, kérlek, ne! — mondta sietve Ragna. — A gazdád elviselhetetlen. 
Maradj csak. Ülj le. Beszélgessünk. 

A fiú odahúzott egy zsámolyt, egy pillanatig töprengett, azután azt 
mondta: 

— Nehéz lehet az új élet egy idegen országban. 

Fogalmad sincs róla, mennyire, gondolta a lány. De nem akart 
savanyúnak látszani. 

— Valóságos kaland — mondta ragyogva. 

— De hát minden más. Én össze voltam zavarodva aznap Cherbourg-ban: 
idegen nyelv, más ruhák, még az épületek 15 furcsák. Holott csak egy napot 
töltöttem ott. 

— Valóban kihívás — ismerte el a lány. 

— Észrevettem, hogy az emberek nem mindig kedvesek az idegenekkel. 
Amikor Combe-ben éltem, sok idegent láttunk. Egyes lakosokat nagyon 
mulattattak a francia és flamand látogatók tévedései. 

Ragna bólintott: 

— A tudatlan ember azt hiszi, hogy az idegenek buták. Nem fogja fel, 
hogy ő 1s ugyanolyan butának látszana külföldön. 

— Nehéz lehet elviselni. Csodálom a bátorságodat. 

Ő volt az első angol, aki sajnálta azért, amin átment. Ironikus módon épp 
az együttérzés roppantotta meg az elszánt sztoicizmus álcáját, és Ragna a 
legnagyobb rémületére elsírta magát. 

— Ne haragudj! — riadt meg Edgar. — Mit csináltam? 

— Kedves voltál — sikerült kinyögnie Ragnának. — Olyan kedves, mint 
senki más, amióta megérkeztem ebbe az országba. 

Edgar ismét zavarba jött. 

— Nem akartalak felzaklatni. 

— Igazából nem te zaklattál fel. — Nem akart panaszkodni arról, hogy 
Anglia milyen rémes. Inkább az útonállót vette elő. — Elvesztettem ma egy 
értékemet. 

— Sajnálom. Mi volt az? 

— Egy ajándék leendő férjemnek, egy öv ezüstcsattal. Alig vártam, hogy 
átadhassam. 

— Micsoda szégyen. 

— Egy sisakos ember lopta el. 


— Ez úgy hangzik, mintha Vaskobak lett volna. Útonálló. A családomtól 
1s el akarta lopni a malackánkat, de a kutyám figyelmeztetett. 

Bejött egy kopasz ember, és odament Ragnához. Akárcsak Dreng, ő 15 
halványan emlékeztetett Wilwulfra. 

— Isten hozott Dreng"s Ferryben, úrnőm — mondta. — Degbert esperes 
vagyok, a falu földesura. — Halkan odaszólt Edgarnak: — Tűnj el, öcskös. 

Edgar fölállt és távozott. 

Degbert kínálás nélkül letelepedett Edgar zsámolyára. 

— A vőlegényed az unokatestvérem — mondta. 

— Örvendek az ismeretségnek — felelte udvariasan Ragna. 

— Megtiszteltetés, hogy itt fogadhatunk. 

— Részemről az öröm — hazudta a lány. Vajon mikor mehet már aludni? 

Néhány unalmas percen át bájcsevegett az esperessel. Aztán visszatért 
Edgar egy papi ruhás, köpcös kis emberrel, aki egy ládikát szorított 
magához. Degbert felnézett és ingerülten rájuk vakkantott: 

— Mi ez? 

— Megkértem Cuthbertet, hozzon le néhány ékszert, hogy megmutathassa 
Lady Ragnának — magyarázta Edgar. — Ma elveszítette egy értéktárgyát — 
Vaskobak rabolta el —, és talán szeretné pótolni. 

Degbert habozott. Nyilvánvalóan kedvét lelte a magas rangú látogató 
kiváltságában, mindazonáltal úgy döntött, elegánsan meghátrál. 

— Mi a minsterben büszkék vagyunk Cuthbert ügyességére — mondta. — 
Remélem, találsz valamit, úrnőm, ami tetszeni fog. 

Ragna ebben kételkedett. A legjobb angol ékszerek pompásak voltak, és 
nagy megbecsülésnek örvendtek egész Európában, de ez nem jelenti azt, 
hogy minden jó, amit az angolok csinálnak; valószínűtlen, hogy ilyen kis 
faluban finom ékszerek készüljenek. Viszont örült, hogy megszabadul 
Degberttől. 

Cuthbert nagyon félénk ember volt. Riadtan kérdezte: 

— Kinyithatom a dobozt, úrnőm? Nem akarok tolakodni, de Edgar azt 
mondta, talán érdekelne valamit. 

— Mindenképpen — mondta Ragna. — Szeretném látni. 

— Ne aggódj, nem kell semmit sem megvásárolnod. — Cuthbert szétterített 
egy kék vásznat a padlón, és kinyitotta a ládát. Tele volt gyapjúszövetbe 
burkolt tárgyakkal. Cuthbert sorra kiszedegette, óvatosan kigöngyölte a 
tárgyakat, majd lefektette őket Ragna elé, mindeközben aggodalmasan 
pillogva a lányra. Ragna örömmel látta, hogy mesterkézre vallanak a 


tárgyak. Cuthbert melltűket, övcsatokat, kapcsokat, karpereceket, gyűrűket 
készített, főleg ezüstből, televéste őket bonyolult mintákkal, és a véseteket 
gyakran kitöltötte fekete anyaggal, amit Ragna a fémporokból kevert 
niellónak nézett. 

Tekintete megakadt egy férfias, vaskos karperecen. Fölemelte, és kellően 
súlyosnak találta. Ezüstből volt, összefonódó kígyókat véstek bele. Jól el 
tudta képzelni Wilwulf izmos karján. 

— A legkülönbet választottad, úrnőm — mondta ravaszul Cuthbert. 

A lány tanulmányozta a karperecet. Biztos, hogy Wilwulfnak tetszeni 
fog, és büszkén viseli majd. 

— Mi az ára? — kérdezte. 

— Sok ezüst van benne. 

— Tiszta ezüst? 

— Egyhuszada réz, hogy erősebb legyen — felelte az ékszerész. — Éppúgy, 
mint az ezüstpénzeinkben. 

— Jól van. Mennyibe kerül? 

— Wilwulf elöljárónak lesz? 

Ragna elmosolyodott. Cuthbert nem mond árat, amíg nem muszáj. 
Igyekszik kitalálni, mennyit hajlandó fizetni a hölgy. Lehet félénk, de 
ravasz 15 egyben. 

— Igen — felelte. — Jegyajándék. 

— Ebben az esetben nem adhatom többért, mint amennyibe nekem került, 
hogy én 15 megtiszteljem a magam módján a menyegzőtöket. 

— Igazán kedves vagy. Mennyi? 

Cuthbert felsóhajtott. 

— Egy font — mondta. 

Ez sok pénz volt: kétszáznegyven ezüstpenny. De legalább fél font ezüst 
van a karperecben, vagyis az ár észszerű. Ragna minél tovább nézte, annál 
inkább megkívánta. Elképzelte magát, ahogy  odacsúsztatja Wilwulf 
tenyerébe, majd onnan fel a karjára, végül ránéz, és látja a mosolyát. 

Úgy döntött, nem alkudozik: nem méltó hozzá. Ő nem parasztasszony, 
aki merőkanalat vásárol. Mégis úgy tett, mintha habozna, csak a látszat 
kedvéért. 

— Ne kívánd, hogy kevesebbért adjam, drága úrnőm, mint amennyibe 
nekem került — mondta Cuthbert. 

— Rendben van — bólintott a lány. — Egy font. 

— Az elöljáró örül majd. Csodálatosan fog festeni hatalmas karján. 


Cat, aki mindvégig figyelte az üzleti tárgyalást, csendesen odament a 
poggyászhalomhoz, és feltűnés nélkül kinyitott egy vasalt ládát. 

Ragna felhúzta a karperecet. Persze túl nagy volt, de tetszett neki a véset. 

Cuthbert beburkolta a többi tárgyat, és szeretettel elrakosgatta őket. 

Cat egy kis bőrerszénnyel jött vissza. Lelknsmeretesen, tucatjával 
kiszámolta a pennyket. Cuthbert minden tucatot újraszámolt. Végül eltette a 
pénzt a ládájába, bezárta és távozott, miután fényes esküvőt és sokévnyi 
boldog házasságot kívánt Ragnának. 

Felszolgálták a vacsorát a két asztalon. Először a vendégek ettek. Tányér 
nem volt, ehelyett vastag kenyérszeleteket tettek az asztalra, és Ethel arra 
kanalazta a hagymás ürühúst. Mindnyájan azt várták, hogy Ragna enni 
kezdjen. Akkor láttak csak neki, amikor a lány a kése hegyére tűzött egy 
falat húst, és bekapta. Az étel egyszerű volt, de ízletes. 

Ragnát felderítette az étel, a sör és az öröm, hogy tudott ajándékot venni 
a szeretett férfinak. 

Miközben ettek, leszállt az éj. A terhes rabszolga lámpákat gyújtott a 
szobában. 

Evés után Ragna megszólalt: 

— Elfáradtam. Hol alhatok? 

— Ahol csak tetszik, úrnőm — felelte vidáman Dreng. 

— De hol az ágyam? 

— Fájdalom, nincsenek ágyaink, úrnőm. 

— Nincsenek ágyak? 

— Sajnálom. 

Csakugyan azt várják, hogy ő majd beburkolózik a köpenyébe, és ledől a 
szalmába a többiekkel? Ez a hátborzongató Dreng még megpróbálna mellé 
heveredni. Az angol kolostorokban egyszerű faágyat kapott szalmazsákkal, 
lordsborough-i Thurstannál pedig egy ládafélét, az alján levelekkel. 

— Még egy ládaágy sincs? — kérdezte. 

— Dreng"s Ferryben senkinek nincs semmiféle ágya. 

Edgar közbeszólt. 

— Kivéve az apácákat. 

Ragna meglepődött. 

— Nekem senki sem szólt az apácákról. 

— A szigeten — magyarázta Edgar. — Van egy kis zárda. 

— Oda nem mehetsz, úrnőm — méltatlankodott Dreng. — Poklosokat meg 
efféle nyavalyásokat ápolnak. Ezért hívják Bélpoklos-szigetnek. 


Ragna nem osztotta az aggályait. Sok apáca ápolt betegeket, akik ritkán 
fertőzték meg őket. Dreng csak dicsekedni akar a megtiszteltetéssel, hogy 
szállást adott Ragnának egy éjszakára. 

— A bélpoklosokat nem engedik be a zárdába — mondta Edgar. 

— Mit tudsz te? — mordult rá Dreng. — Alig negyedéve laksz itt, úgyhogy 
tartsd a szád. — Mézesmázosan nézett Ragnára. — Nem hagyom, hogy az 
életedet kockáztasd, úrnőm. 

— Nem kértem az engedélyedet — felelte hidegen Ragna. — Ebben én 
döntök. — Edgarhoz fordult. — Hogy alszanak a zárdában? 

— Csak egyszer voltam ott, hogy megjavítsam a tetőt, de azt hiszem, két 
háló van, az egyik a főnökasszonynak és a helyettesének, és egy nagy szoba 
a többi öt-hat apácának. Mindenki faágyban alszik, derékaljon, takaró alatt. 

— Maga a tökély. Elvinnél oda? 

— Természetesen, úrnőm. 

— Cat és Agnes velem jönnek. A többi szolgám itt marad. Ha kiderül, 
hogy a zárda valamilyen okból nem alkalmas, egyenesen visszatérek. 

Cat fogta a bőrtáskát és benne a néhány tárgyat, amelyekre Ragnának 
szüksége lehetett, például egy fésűre és egy darab spanyol szappanra. 
Fölfedezte ugyanis, hogy Angliában csak a folyékony szappant ismerik. 

Edgar leakasztott egy lámpát a falról, Cat elhozott egy másikat. Lehet, 
hogy Drengnek ez nem volt ínyére, de mukkanni se mert. 

Ragna szúrósan nézett Bernre. Az óriás bólintott, megértette. Az ő 
felelőssége a pénzesláda. 

Sarkában Cattel és Agnesszel Ragna követte a kifelé tartó Edgart. 
Lementek a vízpartra, és felszálltak a kompra, miközben Edgar kioldotta a 
kötelet. A kutyája 15 beugrott. Edgar fölvett egy póznát, a komp elindult. 

Ragna remélte, hogy a zárda olyan, amilyennek leírták. Égető szüksége 
volt tiszta szobára, puha ágyra és meleg takaróra. Úgy érezte magát, mint a 
szomjazó, akinek kitikkad a torka, ha meglát egy palack hideg almabort. 

— Gazdag ez a zárda, Edgar? — kérdezte. 

— Mérsékelten — felelte az ifjú. Minden erőfeszítés nélkül hajtotta a 
kompot, még csak nem 15 lihegett. — Földjeik vannak Northwoodban és St- 
John-in-the-Forestben. 

— Edgar, a te feleséged valamelyik nő a sörházból? — kérdezte Agnes. 

Ragna elmosolyodott. Agnesnek láthatóan tetszik Edgar. 

A fiú fölnevetett. 

— Nem. Ketten Dreng feleségei, a várandós lány pedig rabszolga. 


— Angliában tarthatnak két feleséget a férfiak? 

— Igazából nem, de a papok nem tudják megakadályozni. 

— A rabszolgalány gyerekének te vagy az apja? 

Újabb célzatos kérdés, gondolta Ragna. 

Edgar kissé megsértődött. 

— Természetesen nem! 

— Ki az? 

— Senki sem tudja. 

— Mi nem tartunk rabszolgákat Normandiában — jegyezte meg Cat. 

Még mindig esett. Sem a hold, sem a csillagok nem látszottak. Ragna alig 
látott, ám Edgar ismerte az utat, és a komp hamarosan beleütközött a 
homokos partba. A lámpák fénye megmutatott egy kis evezős csónakot, 
amelyet oszlophoz kötöttek. Edgar lehorgonyozta a kompot. 

— A part meredek — mondta a nőknek. — Felvihetlek titeket? Csak két 
lépés, de vizes lesz a ruhátok. 

— Vidd föl asszonyunkat — vágta rá Cat. — Agnes és én majd megoldjuk. 

Agnes csalódottan sóhajtott, de nem mert vitatkozni Cattel. 

Edgar megállt a folyóban, a csónak mellett. A víz a combjáig ért. Ragna 
a fiatalembernek háttal kiült a komp szélére, azután derékból elfordult, 
egyik karjával átfogta Edgar nyakát, befejezésül kilógatta a lábát a 
járműből. Az ifjú két karral, könnyedén felemelte. 

Ragna rájött, hogy jólesik Edgar karjában lenni. Szégyellte 15 magát egy 
kicsit, hiszen ő más férfiba szerelmes, éppen nőül akar menni hozzá, nem 
illik máshoz bújnia! De volt rá Jó kifogása, különben 15 egy szempillantás 
alatt vége lett. Edgar kettőt lépett a vízben, aztán letette Ragnát a partra. 

Fölfelé indultak egy ösvényen, amelynek végében nagy kőépület állt. A 
lámpafénynél elmosódtak a körvonalai, de Ragnának úgy rémlett, hogy 
kettős orma van. Az egyik a templom lehet, a másik a zárda. A zárda 
mellett egy kis torony állt. 

Edgar kopogtatott a faajtón. 

Egy idő után kiszólt egy hang: 

— Ki kopogtat ilyen éji órán? 

Ragnának eszébe Jutott, hogy az apácák korán fekszenek le. 

— Edgar vagyok, az építőmester — válaszolta a fiatalember. — Idehoztam a 
cherbourg-i Lady Ragnát, aki számít a vendégszeretetekre. 

Vékony, negyven körüli, halványkék szemű nő nyitott ajtót. Néhány 
szürke hajtincs kibújt a főkötője alól. Fölemelte a lámpát, megnézte a 


látogatókat. Amikor meglátta Ragnát, szemét-száját eltátotta. Ez olyan 
gyakran megtörtént, hogy Ragna hozzászokott. 

Az apáca félreállt, beengedte a három nőt. Ragna visszaszólt Edgarnak: 

— Kérlek, várj néhány percet a biztonság kedvéért. 

Az apáca becsukta az ajtót. 

Ragna egy oszlopos teremben találta magát, amely most sötét és üres 
volt, de valószínűleg itt éltek az apácák, amikor éppen nem imádkoztak a 
templomban. Két íróasztal árnyéka sejlett a homályban. Ezek szerint az 
apácák a betegápolás mellett kéziratokat másolnak, és talán díszítenek is. 

— Agatha anya vagyok, az itteni főnöknő — szólalt meg az apáca, aki 
beengedte őket. 

— Gondolom, az apácák védőszentjéről kaptad a neved — jegyezte meg 
barátságosan Ragna. 

— Aki egyben a megerőszakoltak szent patrónája. 

Ragna sejtette, hogy emögött egy történet rejlik, de ma éjjel nem akart 
többet hallani. 

— Ők a szobalányaim, Cat és Agnes. 

— Örülök, hogy vendégül láthatlak benneteket. Vacsoráztatok? 

— Köszönjük, igen, és nagyon fáradtak vagyunk. Tudsz adni nekünk 
ágyakat? 

— Természetesen. Kérlek, gyertek velem. 

Fölvezette őket egy falépcsőn. Ragna először látott emeletes házat 
Angliában. A lépcső tetején Agatha befordult egy kis szobába, ahol 
egyszerű kákamécses világított. Két ágy volt benne, az egyik üres, a 
másikban épp most ült fel egy apáca, aki egykorú volt a főnökasszonnyal, 
csak nála valamivel kerekdedebb, és meglepődve nézte a jövevényeket. 

— Ő Frith nővér, a helyettesem — mondta Agatha. 

Frith úgy bámult Ragnára, mintha alig hinne a szemének. Volt valami a 
pillantásában, amiről Ragnának férfiakra kellett gondolnia, akik ugyanígy 
tekintettek rá. 

— Kelj föl, Frith — szólt rá Agatha. — Átadjuk ágyainkat a vendégeknek. 

Frith sietve bújt ki az ágyból. 

— Lady Ragna, kérlek, fogadd el az ágyamat, a szolgálóid pedig 
megosztozhatnak Frithén — mondta Agatha. 

— Igazán kedves vagy — hálálkodott Ragna. 

— Isten a szeretet — felelte Agatha. 

— De ti hol fogtok aludni? 


— A szomszédos hálóteremben, a többi nővérrel. Éppen elég hely van ott. 

Ragna mélységes megelégedésére a szoba tiszta volt, a csupasz 
deszkapadlót rendesen felsöpörték. Az asztalon egy kancsó víz állt, meg 
egy mosdótál: az apácák gyakran mosnak kezet. Még egy olvasóállvány 15 
volt, és azon egy nyitott könyv. Az itteniek műveltek lehetnek. Ládát nem 
látott a szobában: az apácáknak nincs tulajdonuk. 

— Mennyei! — sóhajtott föl Ragna. — Mondd, Agatha anya, hogy került 
ide, erre a szigetre, ez a zárda? 

— Ez egy szerelem története — felelte Agatha. — A zárdát Lord Begmund 
özvegye, Nothgyth építtette. Miután a férfi meghalt és eltemették az 
apátsági templomban, Nothgyth nem kívánt újra férjhez menni, mert 
Begmund volt életének nagy szerelme. Apáca akart lenni, férje haló 
porainak közelében akarta leélni hátralévő éveit, hogy együtt 
támadhassanak fel a végítéletkor. 

— Milyen szép — jegyezte meg Ragna. 

— Ugye? 

— Szólnál az ifjú Edgarnak, hogy visszatérhet a szárazföldre? 

— — Természetesen. Kérlek,  helyezzétek magatokat kényelembe. 
Visszajövök és megnézem, szükségetek van-e még valamire. 

A két apáca kiment. Ragna ledobta a köpenyét, és bebújt Agatha ágyába. 
Cat felakasztotta Ragna köpenyét a falból kiálló szögre. A bőrtáskából 
elővett egy fiola olívaolajat. Ragna kinyújtotta a tenyerét, Cat egy-egy 
csöppet hullatott mindkettőre. Ragna összedörzsölte a kezét. 

Kényelembe helyezte magát. A derékalj lenvászonból készült, és 
szalmával töltötték meg. Itt csak a sziget partjait fürdető folyó csobogása 
hallatszott. 

— Örülök, hogy fölfedeztük ezt a helyet — mondta. 

— Az építőmester Edgar valóságos istenáldása — jelentette ki Agnes — 
Tüzet rakott, forró sört készített neked, elhozta a kis ékszerészt, és végül 
beszerzett minket ide. 

— Tetszik, ugye? 

— Nagyon. Egy szempillantás alatt hozzámennék. 

A három nő vihogni kezdett. 

Cat és Agnes bemásztak közös ágyukba. 

Visszatért Agatha anya. 

— Minden rendben? — kérdezte. 

Ragna kéjesen nyújtózott. 


— Minden tökéletes — válaszolta. — Igazán jó vagy. 

Agatha lehajolt, és puhán megcsókolta a lány ajkát. Több volt ez holmi 
puszinál, de nem tartott elég sokáig ahhoz, hogy megérjen egy tiltakozást. 
A főnökasszony kiegyenesedett, az ajtóhoz ment, ott visszafordult. 

— Isten a szeretet — mondta Agatha anya. 


10. fejezet 
997. szeptember vége 


Az egyetlen gazda, akit Edgar élete első tizennyolc évében ismert, a saját 
apja volt, aki lehetett kemény, de sosem volt kegyetlen. Őutána Dreng felért 
egy pofonnal. Edgar még sosem szenvedett az öncélú rosszindulattól. 

Sunni viszont igen, a férjétől. Edgar sokszor elgondolta, hogyan bánt 
Sunni Cynerickel. Többnyire ráhagyott mindent, de ha nagy ritkán ellene 
fordult, merész volt és makacs. Edgar igyekezett hasonlóképpen kezelni 
Drenget. Kerülte az összetűzéseket, tűrte a kicsinyes piszkálódást és az 
apróbb igazságtalanságokat, de ha nem kerülhetett el egy vitát, akkor azért 
harcolt, hogy győzzön. 

Legalább egy alkalommal megakadályozta, hogy Dreng behúzzon 
Blodnak. Átvitte Ragnát a zárdába, holott Dreng látnivalóan azt akarta, 
hogy a hölgy a sörházban töltse az éjszakát. Az anyja segítségével 
kényszerítette Drenget, hogy tisztességesen etesse. 

Dreng kétségtelenül szívesen megszabadult volna tőle. Csakhogy ezzel 
volt két bökkenő. Az egyik a lánya, Cwenburg, aki most már Edgar 
családjához tartozott. Mama igencsak megtanította Drenget, hogy nem 
bánthatja Edgart, mert annak Cwenburg issza meg a levét. A másik gond az 
volt, hogy Dreng sose talál ügyes építőmestert napi egy farthingért. Egy Jó 
mesterember ennek a három-négyszeresét követelné. Drengben pedig csak a 
fösvénység volt nagyobb a rosszindulatnál. 

Edgar tudta, hogy keskeny sziklaperemen egyensúlyoz. Dreng nem az 
eszére hallgatott, vagyis egy napon  kirobbanhat, fütyülve a 
következményekre. Vele nem lehetett biztonságosan tárgyalni, hacsak nem 
vágja hasra magát előtte, arra meg Edgar nem bírta magát rávenni. 

Így hát hol a kedvére tett Drengnek, hol dacolt vele, közben pedig 
nagyon figyelt a közelgő vihar jeleire. 

A Ragna távozását követő napon Blod odajött hozzá, és megkérdezte: 

— Akarsz egy ingyen menetet? 

— Nem! — vágta rá Edgar, aztán zavarba jött, és hozzátette: — Köszönöm, 
nem. 


— Miért nem? Csúnya vagyok? 

— Meséltem neked a szerelmemről, Sunniról, aki meghalt. 

— Akkor miért vagy hozzám olyan kedves? 

— Nem vagyok kedves. Csak nem vagyok Dreng. 

— De, kedves vagy hozzám. 

A fiú másra terelte a szót. 

— Találtál már nevet a kisbabának? 

— Nem tudom, engedik-e, hogy nevet adjak nekt. 

— Valami walesi nevet kellene adnod. Hogy hívják a szüleidet? 

— Az apám Brioc. 

— Ez tetszik. Jó erősnek hangzik. 

— Egy kelta szent neve. 

— Hát anyád? 

— Elert. 

— Szép név. 

Könnyek szöktek Blod szemébe. 

— Annyira hiányoznak! 

— Elszomorítottalak. Ne haragudj. 

— Te vagy az egyetlen angol, aki valaha is kérdezett a családomról. 

Kiordítottak a sörházból. 

— Blod! Befelé! 

Blod bement, Edgar folytatta a munkáját. 

Az első köőszállítmány megérkezett Outhenhamből tutajon, amelyet Gab 
egyik fia kormányozott. A követ kirakták, és feltornyozták a régi sörfőzde 
romja mellé. Edgar előkészítette az alapozást, árkot ásott, és félig feltöltötte 
laza kövekkel. 

Találgatnia kellett, milyen mélyen legyen az alap. Megnézte a templomét, 
kis lyukat ásott a szentély fala mellett, és ekkor látta, hogy szinte semmi 
alapozása nincs. Hát ezért dőlt meg. 

Maltert öntött a kövekre, és máris ott volt az új probléma: hogy lesz 
vízszintes a malter? Jó szeme volt, de ez nem elég. Látott pallérokat munka 
közben, és már bánta, hogy nem figyelte meg őket gondosabban. Végül 
kitalált egy eszközt. Fából kihasított egy tíz centi hosszú, vékony darabot, 
faragott bele egy vájatot, simára csiszolta a belsejét. Az eredmény annak a 
bödönhajónak a kicsinyített változata lett, amelyet Dreng használt az 
átkeléshez. Megkérte Cuthbertet, hogy készítsen neki kis, apró vasgolyót. A 
hasábot a malterra fektette, a csatornába illesztette a golyót, és megütögette 


a fát. Ha a golyó elgurult a hasáb valamelyik vége felé, ez azt jelentette, 
hogy a malter nem vízszintes, igazítani kell rajta. 

Ez hosszadalmas eljárás volt, és Dreng türelmetlenkedett. Kijött a 
sörházból, csípőre tett kézzel figyelte Edgart pár percig. Végül megszólalt: 

— Egy hete dolgozol ezen, de én nem látok semmiféle falat. 

— Az alapnak vízszintesnek kell lennie — magyarázta Edgar. 

— Nem érdekel, hogy vízszintes-e — mondta Dreng. — Ez egy sörfőzde, 
nem katedrális. 

— Ha nem vízszintes, leomlik. 

Dreng csak nézett rá, mintha nem tudná, higgyen-e neki, de nem akarta 
bevallani tudatlanságát. Elvonult, de közben még visszaszólt: 

— Leafnek mielőbb el kell kezdenie a sörfőzést. Csak folyik el a pénzem, 
amióta Shiringből hozatom. Dolgozz gyorsabban! 

Munka közben Edgar elméje gyakran visszatért Ragnához, aki úgy jelent 
meg Drengjs Ferryben, mint egy paradicsomi látogató. Olyan magas, 
méltóságteljes és gyönyörű volt, hogy aki ránézett, szinte nem 1s hitte, hogy 
Ragna is az emberi nemhez tartozik. De amint beszélni kezdett, rögtön 
kiderült, hogy elbűvölően emberi: józan, barátságos, együttérző, és képes 
megsiratni egy elveszett övet. Wilwulf elöljáró szerencsés ember. Szép pár 
lesznek. Akárhova mennek is, minden szem őket követi majd, a daliás 
ealdormant és szépséges menyasszonyát. 

Edgar hízelgőnek találta, hogy a lány beszélgetett vele, holott az kereken 
megmondta, hogy csak Drenget akarja távol tartani. Rettentően örült, hogy 
sikerült Ragnának olyan szállást találni, amely jobban illett hozzá, mint a 
kocsma. Megértette, hogy a grófkisasszony nem akar a földre heveredni a 
többiek közé. Még csúnyácska nőkkel 1s kikezdtek a férfiak a sörházakban. 

Másnap reggel átkompolt értük a Bélpoklos-szigetre. Agatha anya 
lekísérte Ragnát, Catet és Agnest a vízpartra, és Edgar ilyen közelről jól 
látta, hogy Agathát 15 megbabonázta Ragna: csüggött a szavain, alig tudta 
levenni a szemét róla. Az apáca a víztől integetett nekik, amíg a komp el 
nem ért a másik partra, és Ragna be nem ment a sörházba. 

Távozásuk előtt Agnes azt mondta Edgarnak, reméli, hogy hamarosan 
ismét találkoznak. Edgar fejében megfordult, hogy a lány érezhet valamit 
iránta. Mert ha igen, akkor be kell vallania, hogy az ő szíve Sunnié. Vajon 
hányszor kell még elmondania ezt a történetet? 

Alkonyodott, amikor felrezzent a kocsmából hallatszó sikolyra. Mintha 
Blod hangja lett volna. Talán Dreng veri. Ledobta a szerszámait, és 


berohant. 

Szó sem volt verésről. Dreng ingerült pofával ült az asztalnál, Blod a 
falnak támaszkodva, roskadtan kuporgott a földön. Fekete haja átázott a 
verejtéktől. Leaf és Ethel álltak és figyelték. Edgar éppen belépett, amikor 
ismét sikoltott a fájdalomtól. 

— Isten irgalmazzon nekünk — mondta Edgar. — Valami szörnyűség 
történt? 

— Mi van, fajankó? — gúnyolta Dreng. — Még sosem láttál szülést? 

Edgar nem látott. Állatokat látott, de az más. Ő volt a családban a 
legfiatalabb, még nem élt, amikor a testvérei születtek. Elméletben tudta, 
hogyan születik a gyerek, tisztában volt vele, hogy az fájhat, és — most, 
hogy belegondol — időnként hallott sikolyokat a szomszédos házakból, és 
mama Ilyenkor azt mondta: 

— Eljött az ideje. 

De közelről még sosem találkozott vele. 

Csak az a biztos, hogy az anya sokszor belehal. 

Borzasztó volt nézni, hogy a lány szenved, és ő nem segíthet nekt. 

— Ne itassunk vele egy kis sört? — kérdezte kétségbeesetten. Az erős ital 
rendszerint enyhíti a kínokat. 

— Megpróbálhatjuk — felelte Leaf. Félig megtöltött egy kupát, odaadta 
Edgarnak. 

A fiú letérdelt Blod mellé, a szájához tartotta a kupát. A lány lenyelte a 
sört, azután ismét eltorzult az arca a fájdalomtól. 

— Az eredendő bűn miatt van az egész — szólalt meg Dreng. — Az 
Édenkertben. 

— Férjem, a pap — mondta gúnyosan Leatf. 

— Pedig így van — erősködött Dreng. — Éva nem engedelmeskedett. Isten 
ezért büntet minden asszonyt. 

— Gondolom, Évát a férje kergette az őrületbe — válaszolta Leaf. 

Edgar nem tudta, mit tehetne még. A többiek láthatólag ugyanezt 
gondolták. Talán minden Isten kezében van. Edgar kiment, folytatta a 
munkáját. 

Sunninál vajon milyen lett volna a szülés? A szeretkezésből valószínűleg 
terhesség lett volna, de Edgar sosem foglalkozott vele túl sokat. Most jött 
rá, hogy nem bírta volna végignézni Sunni szenvedését. Blodot látni 15 épp 
elég rossz volt, pedig ő csak ismerős. 


Amikor sötétedett, befejezte a malterozást. Reggel majd ellenőrzi a 
szintet, de ha minden Jól megy, holnap lerakhatja az első sor követ. 

Bement a sörházba. Blod a padlón hevert, és mintha szundított volna. 
Ethel felszolgálta a vacsorát, a sárgarépás disznópörköltet. Az embereknek 
ebben az évszakban kellett eldönteniük, melyik jószág élheti túl a telet, és 
melyiket vágják le. A hús egy részét frissen ették meg, a többit felfüstölték 
és besózták télire. 

Edgar jóízűen evett. Dreng rosszindulatúan sandított rá, de nem szólt. 
Leaf már megint sört Ivott. Kezdett becsiccsenteni. 

Vacsora után Blod ismét nyögni kezdett, és a görcsök sűrűbbek lettek. 

— Most már nem tart sokáig — mondta Leaf. A szavai összefolytak, ahogy 
gyakran megtörtént vele így estefelé, de még mindig érthetően beszélt. — 
Edgar, megj le a folyóhoz, és hozz friss vizet, hogy lemoshassuk a babát. 

Edgar meglepődött. 

— A babát le kell mosni? 

Leaf elnevette magát. 

— Hát persze. Majd meglátod. 

A fiú fogta a vödröt, és elindult a folyóhoz. Sötét volt, de a felhőtlen égen 
tisztán ragyogott a félhold. Brindle követte gazdáját, hátha csónakáznak 
egyet. Edgar vizet merített, felvitte a sörházba. Odabent Leaf előszedett egy 
csomó tiszta rongyot. 

— Tedd a vödröt a tűz mellé, hadd melegedjen kicsit a víz — utasította a 
fiatalembert. 

Blod még fájdalmasabban jajgatott. Edgar látta, hogy a csípője alatt 
valamilyen lében ázik a szittyó. Biztos, hogy így van rendjén? 

— Ne menjek el Agatha anyáért? — kérdezte. Az apácát rendszerint 
elhívták, ha sürgősen orvosra volt szükség. 

— Nincs ennyi pénzem — mondta Dreng. 

— Nem kér pénzt! — méltatlankodott Edgar. 

— Hivatalosan nem, de adományra számít, hacsak nem vagy szegény. 
Tőlem pénzt kérne. Az emberek azt hiszik, hogy gazdag vagyok. 

— Ne aggódj, Edgar — szólalt meg Leaf. — Blodnak nem lesz semmi baja. 

— Vagyis így kell lennie? 

— Így. 

Blod megpróbált föltápászkodni. Ethel segített neki. 

— Nem kellene lefeküdnie? — kérdezte Edgar. 

— Most nem - felelte Leaf. 


Kinyitott egy ládát. Elővett két vékony bőrszíjat. Azután egy marék 
száraz rozskalászt vetett a tűzre. Az égő rozsról azt tartják, hogy elűzi a 
gonosz szellemeket. Végül fölvett egy nagy, tiszta rongydarabot, és a 
vállára vetette. 

Edgar rájött, hogy egy szertartás zajlik Itt. 

Blod szétvetette a lábát, és előrehajolt. Ethel a fejéhez állt, Blod átkarolta 
Ethel vékony derekát, hogy megtámaszkodjon. Leaf letérdelt Blod mögé, és 
fölemelte a ruháját. 

— Jön a baba — állapította meg. 

— Pfuj, de undorító! — mondta Dreng. Fölállt, magára vette a köpenyét, 
megmarkolta a korsóját, és kisántikált. 

Blod zihált, mintha olyan súlyos terhet emelne, amely kínszenvedést 
okoz. Edgar megigézve, ugyanakkor rémülten bámult: hogy tud kijönni 
onnan valami, ami akkora, mint egy baba? De a nyílás tágult. Valami 
átnyomakodott rajta. 

— Mi az? — kérdezte. 

— A baba feje — válaszolta Leaf. 

Edgar elhült. 

— Isten irgalmazzon Blodnak. 

A baba nem jött ki egyetlen sima mozdulattal. A fej néhány pillanatig 
nyomult kifelé, tágította a nyílást, azután megállt, mintha pihenne. Blod 
minden lökésre felkiáltott fájdalmában. 

— Haja van! — álmélkodott Edgar. 

— Az szokott lenni — felelte Leaf. 

Azután mintegy varázsütésre az egész fej kint volt a világban. 

A fiún olyan felindulás vett erőt, amelynek nem tudta a nevét. 
Megilletődött a látványtól. A torka összeszorult, mintha sírni akarna, noha 
nem volt szomorú, inkább örült. 

Leaf levette a rongyot a válláról, Blod combjai közé dugta, és kezével 
tartotta a baba fejét. Előbukkant a váll, azután a has, amiről lógott valami. A 
fiú rögtön tudta, hogy az a köldökzsinór. A babát elborította valami síkos 
nyálka. Végül a láb 1s előbújt. Kisfiú volt. 

— Furcsán érzem magam — mondta Ethel. 

Leaf ránézett. 

— El fog ájulni! Kapd el, Edgar. 

Ethel szeme fennakadt, teste elernyedt. Edgar éppen időben kapta el a 
hóna alatt. Óvatosan lefektette a földre. 


A kisfiú kinyitotta a száját, és felsírt. 

Blod lassan négykézlábra ereszkedett. Leaf bebugyolálta a csöppséget, és 
gyengéden letette a padlón a kákára. Azután kibontotta a rejtélyes vékony 
bőrszíjakat. Szorosan rákötötte őket a köldökzsinórra, az egyiket a hasnál, a 
másikat pár centivel arrébb. Végül fogta a kését, és elvágta a köldökzsinórt. 

Egy tiszta rongyot belemártott a vödörbe, és megmosta a babát, 
gyengéden letisztogatta a vért és a nyálkát az arcáról, a fejéről, majd az 
egész testéről. A kisfiú ismét felsírt a víztől. Leaf vigyázva megtörölgette, 
majd ismét bebugyolálta. 

Blod erőlködve nyögött, mintha megint szülne, Edgar agyán átfutott, 
hogy talán ikrei lesznek, de csak egy formátlan csomó jött ki belőle. Edgar 
értetlenül ráncolta a szemöldökét, Leaf azt mondta: 

— Ez a méhlepény. 

Blod átfordult, és a falnak támaszkodva leült. Arcáról eltűnt a szokott 
ellenséges gyanakvás, sápadt és kimerült volt. Leaf odaadta neki a babát, és 
Blod arca ismét változott, egyszerre meglágyult és felragyogott. Szeretettel 
nézett a karjaiban tartott pici testre. A baba elfordította a fejét, arca az anyja 
melléhez simult. Blod lehúzta a ruhája elejét, és a mellére tette a kisfiút, aki 
láthatólag tudta, mi a dolga: mohón bekapta a mellbiíimbót, és szopni 
kezdett. 

Blod elégedetten lehunyta a szemét. Edgar még sosem látta ilyennek. 

Leaf mert magának még egy kupa sört, és egy húzásra kiitta. 

Brindle megkövülve nézte a babát. Egy pici láb kiállt a batyuból. Brindle 
megnyalta. 

A piszkos kákát mindig Blodnak kellett eltakarítani, de Edgar úgy 
döntött, ma inkább ő csinálja. Fölszedte a mocskot meg a mébhlepényt 
onnan, ahol Blod állt, és kivitte. 

Dreng egy padon ült a holdfényben. 

— Megszületett a baba — mondta Edgar. 

Dreng a szájához emelte a kupát, és Ivott. 

— Fiú — folytatta Edgar. 

Dreng nem szólt. 

Edgar ledobta a kákát a trágyadomb mellé. Ha majd kiszárad, felgyújtja. 

Visszament a sörházba, és látta, hogy Blod és a baba alszik. Leaf csukott 
szemmel dőlt el a földön. Vagy kimerült, vagy berúgott, vagy mindkettő. 
Ethel még mindig nem tért magához. 


Dreng bejött. Blod kinyitotta a szemét, és gyanakodva nézte, ám Dreng 
csupán a hordóhoz ment, és újratöltötte a korsóját. Blod ismét becsukta a 
szemét. 

Dreng meghúzta a sört, azután letette a korsót az asztalra. Gyors, 
magabiztos mozdulattal Blod fölé hajolt, és felkapta a babát. A rongy a 
padlóra hullott. 

— Hát fiú a kis fattyú! — mondta Dreng. 

— Add Ide! — követelte Blod. 

— Szóval beszélsz angolul! — mondta Dreng. 

— Add Ide a babámat! 

Ethel meg se moccant, Leaf azonban odaszólt: 

— Add oda neki a babát, Dreng! 

— Szerintem friss levegőre van szüksége — válaszolta Dreng. — Túl füstös 
itt egy babának. 

— Kérlek! — könyörgött Blod. 

Dreng kivitte az újszülöttet. 

Leaf utánament. Blod igyekezett fölállni, de visszaesett. Edgar követte 
Leafet. 

— Dreng, mit csinálsz? — kiáltotta rémülten az asszony. 

— Na! — mondta Dreng a babának. — Kóstold csak meg ezt a Jó friss 
levegőt a folyóról. Hát nem jobb? — Lement a lejtőn a partra. 

A friss levegő csakugyan jobb a kicsinek, gondolta Edgar, de valóban ez 
jár Dreng fejében? Cwenburg kivételével sose mutatott gyengédséget senki 
iránt. Csak nem a lánya születése jutott az eszébe? Edgar távolabbról 
követte, és figyelt. 

Dreng szembefordult Edgarral és Leaffel. A holdfény fehérre festette a 
baba cseppnyi testét. A nyár őszbe fordult, a hideg levegő felébresztette az 
újszülöttet. Sírni kezdett. 

— Tartsd melegen! — kiáltotta Leaf. 

Dreng megragadta a kisfiú bokáját, és a levegőbe emelte. A baba 
sivalkodott. Edgar nem tudta, mi lesz ebből, de abban biztos volt, hogy jó 
nem lehet. Hirtelen megrémült, és rárohant Drengre, aki nagy lendületet 
vett, körözött a karjával, majd elhajította a gyermeket. 

Leaf sikoltott. 

A baba sírása váratlanul elnémult, ahogy belecsobbant a folyóba. 

Edgar belecsapódott Drengbe. Elterültek a sekély vízben. 

Edgar azonnal felpattant. Lerántotta a cipőjét, ledobta a tunikáját. 


— Vízbe akartál fojtani, te eszelős! — köpködte Dreng a vizet. 

Edgar meztelenül belevetette magát a folyóba. 

A parányit test kirepült a fősodorig. Dreng nagy melák volt, a fájós háta, 
amelyre folyamatosan panaszkodott, nem ártott a dobóképességének. Edgar 
hatalmas csapásokkal úszott arrafelé, ahol érzése szerint az újszülött 
beleesett a folyóba. Az ég derült volt, a hold ragyogóan sütött, ám Edgar 
rémületére elöl semmi sem látszott. Ugye, fennmaradna a kicsi? Az 
emberek általában nem süllyednek le a fenékig, ugye? Bár azért vízbe 
fúlnak. 

Odaért a lehetséges ponthoz, túlhaladt rajta, és még mindig nem látott 
semmit. Csápolt a vízben, hátha megérez valamit, de nem érzett. 

Mindenáron meg akarta menteni a gyermeket. Kétségbeesett. Volt ennek 
valami köze Sunnihoz, nem 15 tudta, hogyan, de nem hagyta, hogy ez a 
gondolat megzavarja. A vizet taposva körbefordult, kimeresztette a szemét. 
Miért nincs világosabb! 

Az áramlat mindig lefelé sodorja a hordalékot. Abba az irányba úszott 
olyan gyorsan, ahogy bírt, miközben jobbra-balra figyelt. Mellette Brindle 
keményen tapicskolt, hogy ne maradjon le. Talán kiszimatolja a babát, 
mielőtt Edgar meglátná. 

Az áramlat a Bélpoklos-sziget északi oldala felé vitte. A babával 15 ennek 
kellett történnie. A víz néha kimosta a szigettel átellenes partra a falu 
szemetjét. Talán ott még van remény, hogy megtalálja a kisfiút. Kiúszott a 
folyó szélére. A föld nem különült el élesen a víztől: ez a pocsolyás 
dágvány 1s az ő tanyájukhoz tartozott, de nem termett semmi. Edgar úszott 
a part mentén, és belemeredt a holdfénybe. Volt szemét bőven: fadarabok, 
kagylóhéjak, állati csontok meg egy döglött macska. Ha a baba itt lesz, 
biztosan meglátja fehér testét. De csalódnia kellett. 

Egyre jobban kétségbeesett. Felhagyott az itteni kereséssel, visszaúszott a 
szigethez. A partot annyira benőtte a bozót, hogy nehezen találta a földet. 
Kijött a vízből, elindult a zárda felé, közben a partot kémlelte, amennyire a 
holdfényben tehette. Brindle morgott. Edgar mozgást hallott a közelben: 
nyilván a poklosok figyelték. Ám azok féltek az emberektől, talán nem 
akarták, hogy mások lássák elrútult testüket. Mégis úgy döntött, hogy 
beszél velük. 

— Hé, valaki! — mondta emelt hangon. A csoszogás azonnal abbamaradt. 
— Egy kisbaba beleesett a folyóba. Láttatok valamit? 


Néhány pillanatig csönd volt, azután egy alak bukkant elő egy fa mögül. 
Rongyokba burkolózott, de nem tünt idomtalannak: talán túloznak a 
pletykák. 

— Senki sem látott kisbabát — mondta. 

— Segítenél keresni? — kérdezte Edgar. 

Az ember habozott, azután bólintott. 

— Talán kisodorta a víz, valahol a partra — folytatta Edgar. 

Nem kapott választ, így csak megfordult, és folytatta a keresést. 
Fokozatosan ráébredt, hogy kísérete van. Valaki vele párhuzamosan 
nyomult előre a bozótban, valaki mögötte lábalt a vízben. Mintha elöl 15 
mozgást látott volna. Hálás volt nekik, mert több szem többet lát. Könnyű 
elnézni azt, ami apró. 

De már visszafelé ment, a sörház irányába, bezárva a kört, és nehéz volt 
tovább reménykedni. Ő is kimerült és reszketett: milyen állapotban lehet 
egy csupasz csecsemő? Ha nem fulladt vízbe, mostanra megölte a hideg. 

A zárdához ért. Az ablakokban és a ház előtt ií5 égett a világ. Sietős 
mozgást látott. Egy apáca közeledett, akiben fölismerte Agatha anyát. 
Ekkor kapott észbe, hogy anyaszült meztelen, de a főnökasszony észre se 
vette. 

Egy batyut hozott a karjában. Edgar reménye föléledt. Csak nem találták 
meg a babát az apácák? 

Agatha láthatta a lelkesedést a fiatalember arcán, mert szomorúan 
megrázta a fejét. Edgar megriadt. 

A főnökasszony odajött, és megmutatta, mi van a karjában. Blod babája 
volt, fehér gyapjútakaróba burkolva. A szeme zárva, és nem lélegzett. 

— A parton találtuk meg — mondta Agatha. 

— Hogy...? 

— Élve vagy holtan? Nem tudom. Bevittük a melegre, de elkéstünk. 
Mindazonáltal megkereszteltük, így most már angyalka. 

Olyan fájdalom rohanta meg Edgart, hogy egyszerre sírt és vacogott, 
szeme előtt elmosódott a világ a könnyektől. 

— Láttam, ahogy született — zokogta. — Olyan volt, mint egy csoda. 

— Tudom -— felelte Agatha. 

— Aztán láttam, ahogy meggyilkolják. 

Agatha kibontotta a takarót, és odaadta a csepp babát Edgarnak, aki a 
csupasz melléhez szorította a hideg testet, és sírt. 


11. fejezet 
997. október eleje 


Ragna aggódni kezdett, ahogy közeledtek Shiring felé. 

Mohón vetette bele magát ebbe a kalandba, türelmetlenül várta a 
házasság örömeit a szeretett férfival, fütyült a veszélyekre, és dühöngött, 
amiért hátráltatja őket a rossz idő. Most viszont minden megtett 
kilométerrel jobban érezte, hogy nem igazán tudja, mibe vágott bele. Az a 
rövid idő, amit Wilwulffal töltött, az ő otthonában telt, ahol a férfi az idegen 
volt, aki igyekszik beilleszkedni. Még sosem látta a saját otthonában, sosem 
figyelte, hogyan mozog a saját népe között, sosem hallotta, hogyan beszél a 
családjával, a szomszédaival, alattvalóival. Alig ismerte. 

Amikor végre felbukkant Wilwulf városa, Ragna megállt, és alaposan 
megnézte. 

Nagy hely volt, házak százai szorongtak egy domb lábánál, nedves pára 
sodródott a zsúptetők fölött. Földsánc vette körül a települést, semmi 
kétség, védelmül a vikingek ellen. Két tekintélyes templom magasodott ki a 
faházak barna tengeréből: halvány kőből épültek, zsindelytetejük nedvesen 
fénylett. Az egyik mintha egy árokkal és palánkkal bekerített, szerzetesi 
épületcsoporthoz tartozott volna. Bizonyára az apátság, ahol a jóképű 
Aldred testvér igazgatja a scriptoriumot. Már várta, hogy viszontláthassa 
Aldredet. 

Akkor a másik a katedrális, mert emeletes ház áll mellette. Nyilván ott 
lakik Wynstan püspök, Wilwulf testvére, aki hamarosan a sógora lesz. 
Remélhetőleg úgy bánik majd Ragnával, mint egy kedves, idősebb fivér. 

A harangtorony nélküli kőépület alighanem a pénzverde: itt tartják az 
ezüstöt, amelyet őrizni kell a tolvajoktól. Ragna úgy tanulta, hogy Anglia 
pénze megbízható: az ezüstpenny tisztaságát szigorúan előírta a király, és 
kegyetlenül büntette a pénzhamisítókat. 

Egy ekkora városban bizonyára több templom is van, de azok 
valószínűleg fából épültek, akár a házak. 

A domb tetejéről cölöpfallal övezett erőd tekintett le a városra. Húsz- 
harminc épület volt a vastag kerítésen belül. Ott lesz az elöljáróság, az 


ealdorman rezidenciája, Wilwulf otthona. 

És mostantól az enyém is, gondolta idegesen. 

Az erődben nem volt kőépület. Ragna nem csodálkozott: a normannok 1s 
csak rövid ideje építik kőből az öregtornyokat meg a kaputornyokat, és a 
legtöbb nehézkesebb, egyszerűbb az apja cherbourg-i kastélyánál. Vagyis itt 
nem lesz akkora biztonságban. 

Persze az angolok gyengék. A vikingek két évszázada portyáztak először 
ebben az országban, és az angolok máig nem tudták véglegesen megállítani 
őket. Az itteniek jobbak az ékszerkészítésben és a hímzésben, mint a 
harcban. 

Előreküldte Catet és Bernt, hogy bejelentsék az érkezését. Lassan követte 
őket, hogy időt adjon Wilwulfnak a fogadásra. Alig bírta ki, hogy vágtába 
ne ugrassa Astridot. Borzasztóan szerette volna átölelni Wilwulfot, és 
haragudott minden pillanat késésért, ugyanakkor méltósággal akart 
bevonulni. 

A szemerkélő hideg eső ellenére a városban pezsgett a kereskedelem: az 
emberek kenyeret és sört vettek, lovakon és szekereken szállították a 
zsákokat és a hordókat, koldusok és prostituáltak járkáltak a sáros utcákon. 
De az üzletelés abbamaradt, ahogy Ragna és kísérete odaért. Nagy csapatuk 
díszes öltözékben pompázott, a testőrök arra a szigorú formára nyírták a 
hajukat, ami rögtön elárulta, hogy normannok. Az emberek bámultak és 
mutogattak. Valószínűleg sejtették, ki Ragna: a közelgő esküvőről 
bizonyára tud az egész város, ahol rég várhatják az érkezését. 

Gyanakodva sandítottak rá, a lány szerint azért, mert nem tudták, hogyan 
viselkedjenek. Talán idegen bitorlónak tartják, aki azért jött, hogy 
elhalássza Nyugat-Anglia legkívánatosabb férjét a helyi lányok elől, akik 
jobban megérdemelnék? 

Észrevette, hogy emberei ösztönszerűen gyűrűt vonnak köréje. Ez hiba. 
Shiring népének látnia kell úrnőjét. 

— Túlzásba visszük a védekezést — mondta Bernnek. — Ez nem Jó. Te és 
Odo tíz lépéssel menjetek előbbre, nyissatok utat. A többiek maradjanak le. 
Hadd lássanak a városiak. 

Bern aggodalmas képet vágott, de azért engedelmesen megváltoztatta az 
alakzatot. 

Ragna barátkozni kezdett az emberekkel. A szemükbe nézett, rájuk 
mosolygott. A legtöbben nem állhatták meg, hogy ne mosolyogjanak vissza 
rá, de Ragna Itt megérezte a vonakodást. Egy asszony tétován intett neki, ő 


pedig visszaintett. Az egyik tetőn egy csapat nádazó abbahagyta a munkát, 
és valamit kiáltottak: angolul beszéltek, de olyan zsíros kiejtéssel, hogy a 
lány nem értette, így nem volt biztos benne, hogy lelkesedésből vagy 
csúfolódásból kiabálnak, mindenesetre dobott nekik egy csókot. Néhány 
bámészkodó helyeslően mosolygott. Egy sörház előtt az iszogató férfiak a 
sapkájukat lengették, és éljeneztek. Mások 15 követték példájukat. 

— Így már jobb! — mondta Ragna. Kissé enyhült a szorongása. 

A zaj kicsalta az embereket a házaikból és boltjaikból, mind látni akarta, 
mi történik, elöl sűrűbb lett a tömeg. Mindenki csatlakozott a kísérethez, és 
mikor Ragna fölfelé indult a dombon az erődhöz, a moraj átment 
harsogásba. Az emberek lelkesedése ragadós volt. Minél jobban mosolygott 
Ragna, annál jobban éljeneztek; és minél jobban éljeneztek, ő annál jobban 
örült. 

A cölöpkerítés nagy, kétszárnyú kapuja tárva-nyitva állt. Odabent újabb 
sokaság verődött össze, feltehetően Wilwulf szolgái és tányérnyalót. 
Tapsolni kezdtek, amikor Ragna felbukkant. 

Az erőd nem nagyon különbözött a cherbourg-itól, csak a lakótorony 
hiányzott belőle. Voltak házak, istállók, raktárak, nyitott konyhák. Az egyik 
ház kétszer akkora volt, mint a többi, a két végébe apró ablakokat vágtak: 
ez lesz a csarnok, ahol az elöljáró tartja a gyűléseket és a lakomákat. A 
többi házban a fontos emberek laknak a családjukkal. 

A sokaság két sorba állt, nyilvánvalóan azt várták, hogy Ragna közöttük 
lovagoljon a csarnokhoz. A lány nem sietett, mert látni akarta az arcokat, 
hogy mosolyoghasson rájuk. Szinte minden arc barátságos és örvendező 
volt; csak egy maroknyian nézték fagyos tartózkodással, mintha addig nem 
akarnának véleményt mondani, amíg meg nem győződtek arról, hogy nem 
lehet kifogásuk az ara ellen. 

A hosszú ház ajtaja előtt ott állt Wilwulf. 

Éppen olyan volt, ahogy Ragna emlékezett, magas és hanyag tartású, 
bajsza és dús haja szöke, az álla borotvált. Vörös köpenyt viselt, zománcos 
dísztűvel összefogva. Olyan fesztelenül mosolygott, mintha tegnap váltak 
volna el, és nem két hónapja. Hajadonfővel állt az esőben, nem érdekelte, 
hogy megázik. Szélesre tárta a karját. 

Ragna nem bírta tovább fékezni magát. Leugrott a lováról, és futott 
hozzá. A nézők megéljenezték túláradó örömét. Wilwulf még szélesebben 
mosolygott. A lány a mellére borult, szenvedélyesen csókolta. Az éljenzés 


mennydörgéssé erősödött. Ragna átkarolta a vőlegénye nyakát, majd egyet 
szökkent, és Wilwulf derekát is átkulcsolta a lábával. A tömeg őrjöngött. 

Ragna rövidre fogta az éhes csókot, utána visszaállt a földre. Kis 
közönségesség, nagy siker. 

Álltak, és mosolyogtak egymásra. Ragna arra gondolt, hogy szeretkezni 
fognak, és érezte, hogy a férfi tudja, mi jár az eszében. 

Egy percig hagyták, hogy a tömeg éljenezzen, azután Wilwulf megfogta 
a kezét, és egymás mellett bementek a csarnokba. 

Ott egy kisebb tömeg várta őket. Újabb taps következett. Ahogy Ragna 
szeme hozzászokott a tompább fényhez, látta, hogy tucatnyian vannak, és 
az öltözékük ékesebb a kintiekénél. Akkor ez Wilwulf családja. 

Az egyikük előrelépett. Ragna felismerte a nagy füleket, és a közel álló 
szemeket. 

— Wynstan püspök — mondta. — Örülök, hogy ismét találkozunk. 

A püspök kezet csókolt nekt. 

— Örvendek, hogy ideértél, és büszke vagyok szerény szerepemre a 
mostani fejleményekben. 

— Amit köszönök neked. 

— Hosszú volt az utad. 

— Kétségtelenül megismerhettem új hazámat. 

— És mit gondolsz róla? 

— Kicsit nedves. 

Mindenki nevetett, aminek Ragna örült, de tudta, ez nem az ártatlan 
őszinteség pillanata, ezért megtoldotta egy hazugsággal. 

— Az angol nép barátságos és kedves. Szeretem őket. 

— Ennek örülök — felelte Wynstan, aki láthatólag hitt nekt. 

Ragna majdnem elvörösödött. Rémesen érezte magát, amióta betette a 
lábát Angliába. A sörházak mocskosak voltak, az emberek barátságtalanok, 
a sör hitvány pótléka az almabornak, ráadásul kirabolták. Nem, gondolta, ez 
nem a teljes igazság. Agatha anya Jó szívvel fogadta, és az a révész fiú azt 
se tudta, hogyan segítsen. Vagyis az angoloknál ugyanúgy vannak jók és 
rosszak, akárcsak a normannoknál. 

De a normannoknál senki sincs olyan, mint Wilwulf. Miközben a 
családdal csevegett, gyakran megállva, hogy emlékezetéből előkeresse a 
megfelelő angolszász szót, ha csak tehette, a férfira pillantott, és boldog 
volt minden ismerős vonástól: Wilwulf erős állától, kékeszöld szemétől, 
szőke bajuszától, amelyet ismét szeretett volna megcsókolni. Nem nézhetett 


úgy Wilwulfra, hogy az ne őt bámulta volna büszke mosollyal, ami mögött 
ott rejtőzött a türelmetlen vágy. De Jó érzés volt! 

Wilwulf bemutatott egy másik szálas férfit, akinek busa, szőke bajusza 
volt. 

— Ő az én ifjabb féltestvérem, Wigelm, Combe ura. 

Wigelm végigjáratta a lányon a tekintetét. 

— Szavamra, örülök neked — mondta. A szavai kedvesek voltak, de a 
vigyorától Ragna kínosan érezte magát, noha hozzászokott, hogy a férfiak 
megbámulják a testét. Wigelm meg 1s erősítette ösztönszerű ellenszenvét, 
amikor azzal folytatta: — Wilf nyilván elmagyarázta, hogy mi, három 
testvérek, mindenen osztozunk, beleértve a nőinket 1s. 

A férfiak jót röhögtek a tréfán. Az asszonyok kevésbé találták 
mulatságosnak. Ragna elengedte a füle mellett. 

— Ő pedig a mostohaanyám, Gytha — mondta Wilwulf. 

Gytha ötven körüli, impozáns asszony volt. Nem nőtt magasra, fiai 
boldogult apjuktól örökölhették a termetüket. Szürke hajjal keretezett, szép 
arcán uralkodott az erős szemöldök. Ragna fortélyos értelmet és erős 
akaratot nézett ki belőle. Megérezte, hogy ennek az asszonynak vagy Jó, 
vagy rossz, de mindenképpen fontos szerepe lesz az életében, és 
megeresztett egy mézédes bókot: 

— Milyen büszke lehetsz, hogy három ilyen remek férfit adtál Angliának! 

— Nagyon kedves vagy — szólt Gytha, de nem mosolygott. Ragna sejtette, 
hogy a leendő anyós nem egyhamar adja meg magát az ő bűbájának. 

— Gytha körbevezet az erődben, azután vacsorázunk — mondta Wilwulf. 

— Remek! — örvendezett Ragna. 

Gytha mutatta az utat. Ragna szobalányai kint várakoztak. 

— Cat, gyere velem! — szólt oda nekik. — A többiek várjanak. 

— Ne aggódj, mindenre lesz gondunk — mondta Gytha. 

Ragna nem volt hajlandó kiadni a kezéből az irányítást. 

— Hol vannak a férfiak? — kérdezte Catet. 

— Az istállóban. Ellátják a lovakat. 

— Szólj Bernnek, hogy maradjon a poggyásszal, amíg érte nem küldök. 

— Igenis, úrnőm. 

Gytha körbevezette Ragnát. A tiszteletből, amellyel fogadták, mindenki 
láthatta, hogy Wilwulf házánál ő parancsol. Ennek meg kell változnia, 
gondolta Ragna. Neki nem az anyós mondja meg, hogy mit tegyen. 


Elmentek a rabszolgák szállása mellett, beléptek az istállóba, ahol sokan 
voltak, de Ragna észrevette, hogy az angol lovászok nem szólnak a 
normannokhoz. Ez így nem lesz jó. Átkarolta a testőrét, majd fölemelte a 
hangját: 

— Angolok! Ez itt a barátom, Óriás Bern. Nagyon gyengéden bánik a 
lovakkal... — megfogta Bern kezét, és fölemelte: — ...és a nőkkel! — A 
férfiak fojtottan kuncogtak. Örökös tréfa volt köztük a hímtag mérete, ami 
összefügg a kéz nagyságával, és Bern mancsa óriási volt. — Gyengéd a 
nőkkel — ismételte meg, és az emberek most már mosolyogtak, mert tudták, 
hogy most jön a csattanó. Ragna huncutul nézett rájuk: — Mert kénytelen. 

Mindenki nevetett, a jég megtört. 

Ragna folytatta: 

— Ha az embereim hibáznak a nyelvetekben, legyetek elnézőek hozzájuk, 
és talán megtanítanak néhány normann francia szóra. Azután már tudtok 
mit mondani a francia lányoknak, akikkel találkozhattok. . . 

Ismét nevettek. Ragna tudta, hogy létrejött a kapcsolat. Még tartott a 
nevetés, amikor kijött. 

Gytha mutatott egy nagy épületet, amely a fegyveresek laktanyája volt. 

— Nem megyek be — mondta Ragna. 

Itt férfiak alszanak, túlságosan kihívó lenne, ha ide betenné a lábát. 
Vékony a választóvonal az édesen évődő hölgy és a lenézett ribanc között. 
Egy idegennek különösen vigyáznia kell, hogy ne lépje át ezt a vonalat. 

Feltűnt neki, hogy sokan járnak-kelnek a kaszárnya előtt. Az istálló is 
tele volt. 

— Mennyi ember! — mondta Gythának. — Készül valami? 

— Igen. Wilf hadsereget gyűjt. — Ez volt a második alkalom, amikor 
Ragna hallotta, hogy így említik a jövendőbelijét. Tehát Wilfnek becézik a 
családban. — A dél-walesi portyázók átcsaptak a határon — folytatta Gytha. — 
Néha megteszik ebben az évszakban, aratás után, amikor a csüűrjeink 
megtelnek. De ne aggódj, Wilf csak az esküvő után indul. 

Ragna megborzongott a félelemtől. A férje csatába megy, alighogy 
megesküdtek. Ami természetesen megszokott dolog. Hányszor látta, hogy 
az apja ellovagol állig fölfegyverkezve, hogy öljön, vagy megöljék. De 
sosem szokott hozzá. Rettegett, valahányszor Hubert gróf háborúba ment, 
és rettegni fog, ha Wilwulf is ezt teszi. Igyekezett kiverni a fejéből. Most 
mással kell foglalkoznia. 


A csarnok az erőd közepén állt. Az egyik oldalán voltak a háztartási 
épületek: a konyha, a sütöde, a sörfőzde és a raktárak. A másik oldalon 
lakóházak sorjáztak. 

Ragna bement a konyhába. Mint rendesen, a szakácsok férfiak voltak, de 
fél tucat asszony és lány kuktáskodott mellettük. Ragna udvariasan 
üdvözölte a férfiakat, de Jobban érdekelték a nők. Volt ott egy nagydarab, 
mutatós asszony, olyan vezető külsejű. Odaszólt nekt: 

— De Jó illata van a vacsorának! 

Az asszony barátságosan rámosolygott. 

— Mi a neved? — kérdezte Ragna. 

— Gildathryth, úrnőm, röviden Gilda. 

Gilda mellett egy lány a sarat mosta le egy hatalmas kupac, sötétvörös, 
kicsi répáról. Halványan emlékeztetett Gildára, így Ragna megkérdezte: 

— Rokonod ez a szép gyermek? — Biztosra ment: egy kis közösségben a 
legtöbben a rokonai egymásnak. 

— A lányom, Wilnod! — felelte büszkén Gilda. — Tizenkét éves. 

— Üdvözöllek, Wilnod. Ha megnősz, te is olyan finom vacsorákat fogsz 
főzni, mint a mamád? 

Wilnod túlságosan szégyellős volt ahhoz, hogy beszéljen, de azért 
bólintott. 

— Köszönöm, hogy megmosod a répát — mondta Ragna. — Ha majd 
eszem, rád fogok gondolni. 

Wilnod ragyogott az örömtől. 

Ragna kijött a konyhából. 

A következő néhány napban mindenkivel beszélni fog, aki az erődben 
lakik vagy dolgozik. Nehéz lesz megjegyezni az összes nevet, de majd 
igyekszik. Kikérdezi őket a gyermekeikről és unokáikról, a betegségeikről, 
a babonáikról, otthonukról és ruháikról. Nem kell tettetnie az érdeklődést: 
mindig kíváncsi volt a környezete mindennapi életére. 

Cat még többet kideríthet, főleg ha az angoltudása megizmosodik. 
Ragnához hasonlóan ő is gyorsan barátkozott az emberekkel; a 
cselédlányok hamarosan elpletykálják neki, hogy melyik mosónőnek ki a 
szeretője, melyik istállófiú hál szívesebben férfiakkal, mint nőkkel, ki lopott 
a konyhából, melyik fegyveres fél a sötéttől. 

Ragna és Gytha a házak felé indult. Többségük kétszer elfért volna a 
csarnokban, ám a minőségük különbözött. Mindegyiknek erős 
sarokoszlopai voltak, és zsúppal fedték őket, ám a tetőt Jobbára a szalma és 


sár keverékével  betapasztott, vesszőből font  paticsfalak tartották. 
Közvetlenül a csarnok mögött a három legjobb háznak már deszkafala volt. 
A deszkákat gondosan összeillesztették, és súlyos talpgerendába ágyazták. 

— Melyik Wilwulfé? — kérdezte Ragna. 

Gytha a középső házra mutatott. Ragna az ajtóhoz ment. 

— Talán meg kellene várnod, amíg hívnak — szólt rá Gytha. 

Ragna elmosolyodott és belépett. 

Cat követte. Gytha volt a kelletlen harmadik. 

Ragna örömmel látta az alacsony ágyat, amelyen bőven elfér majd két 
ember. A vastag szalmazsákon színesre festett takarók hívogattak. A 
helynek máskülönben katonás jellege volt, éles fegyverek és fényes 
páncélok lógtak körben a falakba vert szögekről, talán már készülve az 
összecsapásra a dél-walesiekkel. Vőlegénye többi holmiját nagy faládákban 
tárolták. Az ügyes kézre valló faliszőnyeg vadászjelenetet ábrázolt. 
Könyvnek, írószerszámnak nem volt nyoma. 

Kijött, és Wilwulf háza mögé került. Ott is egy szép ház állt. Ahogy 
odaindult, Gytha ismét megszólalt. 

— Megmutatnám a tiédet. 

Ezt nem tűri, hogy Gytha utasítgassa, mit tegyen. Jó lesz tisztázni, inkább 
előbb, mint utóbb. Meg sem állva kérdezte: 

— Ez kinek a háza? 

— Az enyém. Nem léphetsz be. 

Ragna megfordult. 

— Ebben az erődben előttem nincsen zárt ajtó — szólt halkan, de 
határozottan. — Az elöljáró menyasszonya vagyok. Csak ő mondhatja meg, 
mit tegyek. Itt én leszek az úrnő. 

Bement a házba. 

Gytha követte. 

A házat pompásan berendezték. Volt benne egy kényelmes, párnázott 
szék, amilyet a királyok használnak. Egy asztalon volt egy kosár körte, 
mellette egy hordócska, az a fajta, amelyben rendszerint bort tartanak. A 
szögeken drága gyapjúruhák és köpenyek lógtak. 

— Nagyon szép. A mostohafiad igazán jó hozzád — állapította meg a lány. 

— Miért ne lenne? — védekezett Gytha. 

— Igaz. — Ragna kiment. 

Gytha azt mondta: Megmutatnám a tiédet. Vagyis nem Wilwulf házában 
fog lakni? Nem szokatlan dolog, de valahogy erre nem számított. Egy 


gazdag nemesember feleségének gyakran van a közelben egy második háza 
a babák, a gyerekek és a dadák számára; az asszony néhány éjszakát ott tölt, 
a többit pedig a férjével. Ragna azonban egy éjszakára sem volt hajlandó 
elválni Wilwulftól, legalábbis addig, amíg nem lesz rá szükség a baba miatt. 
Korainak érezte a külön házat. Szeretett volna beszélni erről Wilwulffal, de 
még nem volt lehetőségük, hogy bármiről 1s beszéljenek. 

Kínosan érezte magát, annál is inkább, mert Gytha hozta szóba. Az anyák 
persze tudnak esztelenül rosszindulatúak lenni a menyük iránt, és ez 
valószínűleg érvényes a mostohaanyákra is. Eszébe jutott az eset, amikor az 
öccsét, Richard-t rajtakapták, hogy egy mosónőt ölelget a cherbourg-i 
sáncban. Anyjuk, Geneviéve követelte, hogy korbácsolják meg a lányt. 
Persze érthető, ha nem akarta, hogy egy szolgáló hordja ki a fia gyermekét, 
de Richard csak simogatta a lányt a lába között, és Ragna biztosra vette, 
hogy ezt minden kamasz fiú megteszi, ha alkalma van. Anyjuk dühöngésére 
nem adott magyarázatot az elővigyázat. Lehet féltékeny egy anya vagy egy 
mostohaanya a fia szeretőire? Gytha azért barátságtalan hozzá, mert nem 
akar osztozni Wilwulf szeretetén? 

Ragna tartott ettől, de nem félt túlzottan. Tudta, mit érez iránta Wilwulf, 
és biztosra vette, hogy képes megtartani a szerelmét. Ha minden éjszaka a 
férje mellett akar hálni, akkor meg is teszi, és azon lesz, hogy Wilwulf 
örüljön nek. 

A harmadik faházhoz indult. 

— Ez Wigelm háza — mondta Gytha, de most nem próbálta visszatartani 
Ragnát attól, hogy belépjen. 

Wigelm háza inkább átmeneti szállásnak tűnt. Ragna úgy vélte, többet 
időzhet Combe városában, amelynek ura. De most Itt volt, három másik 
fiatalemberrel ültek körül egy kanta sört, és ezüstben kockáztak. Felállt, 
amikor meglátta Ragnát. 

— Gyere, gyere! — hívta. — Máris melegebb a ház! 

A lány azonnal megbánta, hogy belépett, de nem akart kihátrálni, mintha 
félne. Mutatnia kell, hogy neki Joga van bárhova belépni. Nem törődött 
Wigelm ugratásával. 

— Te nem vagy házas? — kérdezte. 

— A feleségem Combe-ben van, irányítja a házunk újjáépítését a viking 
támadás után. De az esküvőre idejön. 

— Hogy hívják? 

— Mildburg, röviden Milly. 


— Alig várom, hogy megismerjem. 

Wigelm közelebb jött, és bizalmasan lehalkította a hangját. 

— Nem akarsz leülni, és megosztani velem egy kupa sört? Megtanítunk a 
kockavetésre, ha akarod. 

— Ma nem. 

Wigelm hanyagul megfogta a mellét, és megszorította. 

— Hű, de nagy! 

Cat méltatlankodva felhördült. 

Ragna hátralépett, ellökte Wigelm kezét. 

— De nem neked -— válaszolta. 

— Csak ellenőrzöm a portékát, mielőtt a bátyám megveszi. — Pajzánul 
kacsintott a cimboráira, akik röhögni kezdtek. 

Ragna Gythára pillantott, és észrevette, hogy gúnyosan mosolyog. 

— Remélem, hogy ha legközelebb jönnek a vikingek, ilyen derék férfiak 
fogadják majd őket — jegyezte meg. 

Ez elnémította Wigelmet. Nem tudta, hogy bókot hallott, vagy sértést. 

Ragna kihasználta az alkalmat, hogy távozzék. 

Egy férfit akár pénzbüntetésre is ítélhettek, ha megérintette egy nő 
mellét, de Ragna nem akart bíróhoz rohanni az ügy miatt. Mindazonáltal 
megfogadta, hogy ezért még megbünteti Wigelmet. 

Odakint Gythához fordult és megkérdezte: 

— Szóval Wilf egy házat készített elő nekem? 

Szándékosan fogalmazott így. Wilwulf felelőssége volt gondoskodni a 
leendő felesége kényelméről. Valószínűleg Gythára bízta a dolgot, ám 
Ragna neki fog panaszkodni, nem Gythának, és ezt most rögtön meg akarta 
értetni az asszonnyal. 

— Erre — mondta Gytha. 

Wigelm otthona mellett volt egy másik, az olcsóbb fajtából, aminek 
paticsfalán befúj a szél. Gytha belépett, Ragna követte. 

Rendesen bebútorozták, volt ágy, asztal padokkal, több láda, rengeteg 
fakupa és tál. A tűzhelynél farakás és egy hordó, benne nyilván sör. 
Fényűzésnek semmi nyoma. 

Ragna igen szegényesnek találta a fogadtatást. 

Gytha megérezte a gondolatát, és habozva megszólalt: 

— Te bizonyára úgyis hoztál magaddal faliszőnyegeket meg ilyesmit. 

Ragna nem hozott ilyesmit. Arra számított, hogy mindennel ellátják. 
Pénze volt, bármit megvehetett, de nem ez volt a lényeg. 


— Takarók? — kérdezte. 

Gytha vállat vont. 

— Minek neked a takaró? A legtöbb ember a köpenyével takarózik. 

— Láttam, hogy Wilfnek bőven van takarója. 

Gytha nem válaszolt. 

Ragna körülnézett a falakon. 

- Nincs elég szög - immondta. — Nem gondoltad, hogy egy 
menyasszonynak sok ruhája lehet, amit föl kell akasztani? 

— Beverhetsz még szögeket. 

— Akkor kölcsön kell kérnem egy kalapácsot. 

Gytha értetlenül nézett rá, azután rájött, hogy Ragna gúnyolódik. 

— Küldök neked egy asztalost. 

— Ez a hely túl kicsi. Öt szobalányom és hét testőröm van. 

— A férfiak lakhatnak a városban. 

— Jobb szeretem, ha a közelemben vannak. 

— Lehet, hogy ez nem lehetséges. 

— Majd elválik. — Ragna dühös és sértődött volt. Mindazonáltal 
gondolkodnia és terveznie kell, mielőtt cselekszik. Cathez fordult. — Hozd 
ide a többi lányt, és szólj a férfiaknak, hogy hozzák a poggyászt. — Cat 
kiment. 

Gytha igyekezett visszaszerezni a kezdeményezést. Parancsolóra vette a 
hangot. 

— Itt fogsz lakni, és amikor Wilf veled akarja a tölteni az éjszakát, vagy 
idejön, vagy meghív a házába. Nem járulhatsz az ágyához hívatlanul. 

Ragna elengedte a füle mellett. Ezt majd tisztázza Wilffel a mostohaanyja 
nélkül. Erős volt a kísértés, hogy ezt ki 15 mondja, de nem engedett. 

Elege volt Gythából. 

— Köszönöm, hogy körbevezettél — mondta elbocsátó hangon. 

Gytha habozott. 

— Remélem, minden rendben. 

Alighanem egy rémült idegen leánykára számított, akit ugráltathat. 
Ragna sejtette, hogy most aggódva felülvizsgálja a véleményét. 

— Majd elválik — felelte érdesen. 

Gytha ismét próbálkozott. 

— Mit fogsz mondani Wilfnek a szállásodról? 

— Majd elválik — ismételte Ragna. 


Kimutatta, hogy azt szeretné, ha Gytha távozna, de arról leperegtek a 
célzások. Évek óta ő volt a ház úrasszonya, talán nem hitte el, hogy egy 
másik nő parancsolgathat neki. Ragnának erélyesebbnek kell lennie. 

— Már nincsen szükségem rád — mondta; és amikor Gytha továbbra sem 
ment ki, emelt hangon hozzátette: — Távozhatsz! 

Gytha elvörösödött zavarában és dühében, de végül kiment. 

Cat visszatért a többiekkel, a férfiak hozták a ládákat és a zsákokat. A fal 
mellett halmozták föl a poggyászt. 

— Nagyon zsúfolt így, ha mind itt leszünk — jegyezte meg Cat. 

— A férfiaknak másutt kell aludniuk. 

— Hol? 

— Valahol a városban. De ne csomagoljatok ki. Csak annyit, amire egy 
éjszakán szükségünk lehet. 

Wynstan püspök lépett be a nyitott ajtón. 

— Lám, lám — nézett körül. — Szóval ez az új otthonod. 

— Úgy tűnik — válaszolta Ragna. 

— Talán nem kielégítő? 

— Ezt majd megbeszélem Wilffel. 

— Remek ötlet. Legfőbb vágya, hogy boldog legyél. 

— Ennek örülök. 

— A móringodért jöttem. 

— Tényleg? 

Wynstan fenyegetően ráncolta a szemöldökét. 

— Elhoztad? 

— Természetesen. 

— Húsz ezüstfont. Ebben egyeztünk meg az apáddal. 

— Igen. 

— Akkor talán ideadhatod. 

Ragna nem bízott Wynstanben, és ez a kérés fokozta a gyanakvását. 

— Oda fogom adni Wilfnek, amint összeházasodtunk. Ebben egyeztél meg 
az apámmal. 

— De meg kell számolnom. 

Ragna még azt sem akarta elárulni Wynstannek, hogy melyik ládában 
van a pénz. 

— A menyegző reggelén megszámolhatod. Majd miután elhangzott az 
eskü, át fogod adni — a férjemnek. 

Wynstan egyszerre nézett rá ellenszenvvel és elismerően. 


— Természetesen, ahogy kívánod — mondta, és kiment. 


Ragna másnap hajnal előtt kelt. 

Jól megfontolta, mit viseljen. Előző nap barna ruhában, vörös köpenyben 
érkezett, ami nagyon csinos összeállítás, de átázott, sáros lett, és ő sem volt 
a legmutatósabb. Ma olyan akart lenni, akár a pirkadati virág. Hímzett 
nyakú és szegélyű sárga selyemruhát választott. Cat megmosta úrnője arcát, 
kifésülte sűrű, vörös haját, majd egy zöld fátylat borított a fejére. 

Még sötét volt, amikor Ragna evett egy kis gyenge sörbe áztatott 
kenyeret, azután arra összpontosított, amit tennie kell. Az éjszaka nagy 
büntetnie, de ez másodlagos. Elsősorban azt kell bebizonyítani, hogy most 
már ő parancsol Wilf házánál, és nem Gytha. Nem kívánt veszekedni, de 
nem hagyhatta, hogy Gytha uralma akár még egy napig folytatódjon, mert 
Ragnát gyengíti minden pillanat, amikor engedelmeskedni látszik. Azonnal 
cselekednie kell. 

Azonban ez kockázatos. Lehet, hogy megsérti vele jövendőbelíjét, és az 
elég nagy baj; de még ennél 15 rosszabb, hogy elveszítheti ezt a csatát, és ha 
Gytha most győz, akkor verhetetlen. 

Cat odanyújtotta a karpántot, amelyet Cuthberttől vásárolt Dreng"s 
Ferryben. Ragna belecsúsztatta az övén viselt bőrerszénybe. 

Kilépett. Halvány, ezüstös izzás jelent meg a keleti látóhatáron. Éjjel 
esett, a föld sáros volt, de szép nap ígérkezett. Lent, a sötét városban 
matutinumra harangoztak a kolostorban. Az erőd csak most éledezett: látott 
egy kopott ruhájú rabszolgafiút, aki egy nyaláb tüzelőt cipelt, azután egy 
izmos karú fejőlányt rocskával, amelyben friss tej párolgott a reggeli 
hidegben, de rajtuk kívül senkit. Valószínűleg még megbújnak az ágy 
melegében, szorosan behunyt szemmel, úgy téve, mintha nem lenne nappal. 

Elindult az erődben Wilf házához. 

Mégis látott valakit. Gytha ajtaja előtt fiatal nő támaszkodott a falnak, és 
ásított. Ahogy észrevette Ragnát, kiegyenesedett. 

Ragna elmosolyodott. Gytha vigyáztatja, nem kockáztat. Ez történetesen 
éppen egybevág az ő mai tervével. 

A lány figyelte, ahogy odamegy Wilf ajtajához. 


Hirtelen eszébe jutott, hogy Wilf akár be is zárhatta az ajtaját éjszakára: 
vannak, akik így szokták. Az tönkreteheti a tervét. 

De amikor elhúzta a tolózárat, az ajtó kinyílt, és ő megkönnyebbült. 
Talán Wilf arra gondolt, hogy ha éjszaka zárja az ajtaját, az emberei 
félénknek hiszik. 

A szeme sarkából látta, hogy az őrködő cseléd besurran Gytha házába. 

Wilfnek volt még egy oka a magabiztosságra. Ahogy Ragna belépett, 
mély morgást hallott. Wilfet egy kutya figyelmeztette a behatolókra. 

Ragna arrafelé nézett, amerre az ágyat tudta. A tűzhelyen izzott a 
zsarátnok, a kis ablakokon 15 beszűrődött némi fény. Egy alakot látott, aki 
hirtelen felült az ágyban, és a fegyveréért nyúl. 

— Ki van ott? — kérdezte Wilf hangja. 

— Jó reggelt, lordom — felelte halkan Ragna. 

A lány kuncogást hallott. 

— Most már Jó a reggel, mert Itt vagy. — A férfi visszafeküdt. 

A földön 15 mozgott valami. Ragna meglátott egy nagy szelindeket, 
amelyik ismét elfoglalta a helyét a tűz mellett. 

Ragna leült az ágy szélére. Ez kényes pillanat volt. Az anyja 
figyelmeztette, hogy ne feküdjön le Wilffel, amíg meg nem történt az 
esküvő. Wilf kívánni fogja, mondta Geneviéve, és Ragna tudta, hogy ő 15 
kívánni fogja. De elhatározta, hogy ellenáll a kísértésnek. Nem tudta volna 
megmondani, miért olyan fontos ez, különösen, miután egyszer már 
megtette. Bizonyára köze volt hozzá az érzésnek, hogy milyen boldogok 
lesznek mindketten a házasságukban, amikor végre engedhetnek vágyuknak 
bűntudat vagy félelem nélkül. 

De azért megcsókolta. 

Wilf széles mellkasa fölé hajolt. Két kézzel megragadta a férfi 
takarójának a szélét, és leszorította, hogy legyen egy akadály a testük 
között. Azután lassan addig engedte le a fejét, amíg nem találkozott az 
ajkuk. 

Wilf mély, elégedett hangot hallatott. 

Ragna körülrajzolta a nyelvével a férfi száját, érezte puha ajkát, szúrós 
bajuszát. Wilf belemarkolt a lány sörényébe, lehúzta róla a fátylat. De 
amikor a másik kezével a melléért nyúlt, Ragna hátrébb húzódott. 

— Van egy ajándékom számodra — mondta. 

— Rengeteg van — felelte a férfi a vágytól rekedt hangon. 


— Egy övet hoztam Rouenból, szépséges ezüstcsattal, de útközben 
ellopták. 

— Hol? — kérdezte a férfi. — Hol raboltak ki? — Ő volt a felelős a 
törvényért és a rendért, minden lopás rossz fényt vetett rá. 

— Mudeford és Drengss Ferry között. A tolvaj egy ócska sisakot viselt. 

— Vaskobak — mordult föl dühösen a férfi. — Mudeford elöljárója átfésülte 
az erdőt, de nem találja a rejtekhelyét. Megmondom neki, hogy fésülje át 
még egyszer! 

Ragna nem akart nyafogni, és már bánta, hogy feldühítette a férfit. 
Gyorsan folytatta, hogy ne hűtse le a forró pillanatot. 

— Hoztam neked valami mást, valami jobbat — mondta. Felült, körülnézett 
és észrevett egy fehér gyertyát. Meggyújtotta a tűznél, és egy padra állította 
az ágy feje mellett. Azután elővette a Cuthberttől vásárolt karpántot. 

— Mi ez? — kérdezte a férfi. 

A lány közelebb tartotta a gyertyát, hogy Wilf láthassa az ékszert. A férfi 
végigfuttatta az ujját a niellóval kiemelt, bonyolult véseten. 

— Finom munka — mondta -—, ugyanakkor merész, férfias. — Felhúzta a bal 
karjára, könyöke fölé. A pánt éppen illett az izmokra. — Jó ízlésed van! 

— Gyönyörtű! — lelkesedett Ragna. 

— Egész Anglia irigyelni fog érte! 

Ragna nem egészen ezt akarta hallani. Ő ne legyen a nagyság jelképe, 
mint egy fehér ló vagy egy drága kard. 

— Egész nap csókolni akarlak — mondta Wilwulf. 

Ez már jobban hangzott: Ragna ismét odahajolt hozzá. Wilf 
szenvedélyesebb lett, megragadta a lány mellét, és nem hagyta, hogy Ragna 
elhúzódjon. A lány kissé nyugtalan lett. Mivel a férfi feküdt, még mindig az 
övé volt az előny, de ha igazi dulakodásra kerül sor, abban bizony 
alulmarad. 

Ekkor megzavarták őket, és éppen ez volt az, amiben Ragna 
reménykedett. A kutya felmordult, az ajtó nyikorgott, és Gytha beszólt: 

— Jó reggelt, fiam. 

Ragna ráérősen bontakozott ki az ölelésből. Lássa csak Gytha, mennyire 
szereti őt Wilf. 

— Ó, Ragna! — mondta az asszony. — Nem tudtam, hogy itt vagy. 

A hazug, gondolta Ragna. A szolgáló elmondta Gythának, hogy ő bement 
Wilf házába, mire Gytha sebbel-lobbal felöltözött, és átjött ellenőrizni, mi 
folyik itt. 


Lassan megfordult. Joga volt megcsókolni a vőlegényét, és gondosan 
vigyázott, nehogy bűntudatosnak tűnjék. 

— Nahát, napamasszony — mondta. — Jó reggelt. — Udvarias volt, de egy 
csepp bosszúságot kevert a hangjába.  Gytha itt betolakodó. 
Ideszemtelenkedett, ahol semmi keresnivalója. 

— Beküldhetem a borbélyt, hogy megborotválja az álladat, Wilf? — 
kérdezte Gytha. 

— Ma nem - felelte kissé türelmetlenül a férfi. — Majd az esküvő reggelén 
borotválkozom. — Úgy beszélt, mintha a mostohaanyjának tudnia kellene 
ezt. Egyértelmű, hogy Gytha csak azért érdeklődött, mert ürügy kellett neki, 
hogy itt legyen. 

Ragna a kelleténél hosszabban igazgatta a fátylát, mutatva, hogy Gytha 
egy bensőséges pillanatot zavart meg. Miközben megkötötte, odaszólt a 
férfinak: 

— Mutasd meg Gythának az ajándékodat, Wilf. 

Wilf rámutatott a karpántra. Az ékszer villogott a tűz fényében. 

— Nagyon szép — mondta Gytha szárazon. — Az ezüst mindig értékes. — 
Arra célzott, hogy olcsóbb, mint az arany. 

Ragna nem törődött a szúrással. 

— És most Wilf, meg kell kérnem téged valamire. 

— Bármire, szerelmem. 

— Nagyon szegényes házat adtál nekem. 

A férfi meglepődött. 

— Valóban? 

Csodálkozása megerősítette Ragna gyanúját, hogy vőlegénye Gythára 
bízta az ő házát. 

— Nincs ablaka, és a falak beengedik éjszaka a hideget. 

Wilf a mostohaanyjára nézett. 

— Ez igaz? 

— Annyira nem rossz — felelte az asszony. 

Ez a válasz feldühítette Wilfet. 

— A menyasszonyom mindenből a legjobbat érdemli! — közölte. 

— Ez volt az egyetlen alkalmas ház - tiltakozott Gytha. 

— Nem igaz! — vágta rá Ragna. 

— Nincs másik üres ház — erősködött Gytha. 

— De Wigelmnek igazán nincs szüksége egy külön házra magának és a 
fegyvereseiiek — mondta Ragna a szelíd értelem hangján. — A felesége nem 


1s Itt lakik. Combe-ben van a házuk. 

— Wigelm az elöljáró testvére! — mutatott rá Gytha. 

—- Én pedig az elöljáró menyasszonya vagyok. — Ragna keményen 
igyekezett leküzdeni a haragját. — Wigelm férfi, mértékletes igényekkel, én 
azonban menyasszony vagyok, aki az esküvőjére készül. — Wilfre pillantott. 
— Melyikünket támogatod? 

Erre egy vőlegény egyetlen választ adhatott. 

— Téged, természetesen — mondta Wilf. 

Ragna mélyen a szemébe nézett. 

— Az esküvő után pedig közelebb leszek hozzád éjszaka, mert Wigelm 
háza Itt van a szomszédban. 

A férfi elmosolyodott. 

— Ez perdöntő érv. 

Wilf döntött, és Gytha meghátrált. Túlságosan okos volt ahhoz, hogy 
vitatkozzon, ha egyszer veszített. 

— Jól van — mondta. — Akkor Ragna és Wigelm cserélni fog. — Nem bírta 
megállni, hogy ne tegyen egy megjegyzést. — Wigelmnek nem fog tetszeni. 

— Ha panaszkodik, csak emlékeztesd rá, melyik testvér az elöljáró — 
felelte élesen Wilf. 

Gytha fejet hajtott. 

— Természetesen. 

Ragna győzött, és Wilf neheztelt Gythára. A lány úgy döntött, kihasználja 
a szerencséjét. 

— Bocsáss meg, Wilf, de nekem mindkét házra szükségem van. 

— Mi az ördögnek? — kérdezte Gytha. — Senkinek nincs két háza. 

— Azt akarom, hogy az embereim a közelemben legyenek. Pillanatnyilag 
a városban szállásolták el őket. 

— Minek neked a fegyveres kíséret? — kérdezte Gytha. 

Ragna dölyfösen végigmérte. 

— Mert így akarom — felelte. — És én leszek az elöljáró felesége. — 
Wilfhez fordult. 

A férfi kezdett kijönni a béketűrésből. 

— Gytha, add meg neki, amit akar, és ne legyen több vita. 

— Rendben van - felelte Gytha. 

— Köszönöm, szerelmem — mondta Ragna, és ismét megcsókolta a férfit. 


12. fejezet 
997. október közepe 


Edgar ideges, mégis elszánt volt a századtanács napján. 

Drengs Ferry százada öt szétszórt kis településből állt. Bathford volt a 
legnagyobb falu, ám Drengjs Ferry volt a közigazgatási központ, és 
hagyományosan az apátsági templom esperese elnökölt a tanácsban. 

A tanács négyhetente ült össze, mindig a szabad ég alatt, ha esett, ha fújt, 
de ma történetesen ragyogóan sütött a nap, noha hideg volt. A templom 
nyugati vége előtt állították fel a fából faragott, nagy széket, és mellé egy 
kis asztalt. Deorwin atya, a legidősebb pap elhozta az oltár alól a 
szentségtartót. Cuthbert készítette a felcsapható tetejű, kerek ezüstszelencét, 
amelynek oldalára a keresztre feszítés jeleneteit véste. Misénél ebben 
tartották a szent ostyát, most pedig erre tesznek esküt. 

Mind az öt faluból érkeztek férfiak és asszonyok, köztük gyerekek és 
rabszolgák, néhányan lóháton, de legtöbben gyalog. Mindenki megjelent, 
aki tehette, mert a tanács döntései meghatározták a mindennapokat. Még 
Agatha anya is ott volt, bár a többi apáca távol maradt. Nőknek nem lehetett 
tanúskodni, legalábbis elméletben, de az olyan erős asszonyok, mint Edgar 
anyja, gyakran megmondták a véleményüket. 

Combe-ben Edgar gyakran eljárt a tanácsba. Apja többször is kénytelen 
volt panaszt tenni olyan emberek ellen, akik késlekedtek a fizetéssel. 
Eadbald bátyja egy időben különféle apró-cseprő kihágásokat követett el, és 
kétszer 15 megvádolták utcai verekedés miatt, így hát Edgarnak nem volt 
ismeretlen a törvény és az igazságszolgáltatás. 

Ma a szokottnál nagyobb volt az izgalom, mert gyilkosság vádját 
tárgyalta a tanács. 

Edgart a testvérei igyekeztek lebeszélni a vádemelésről. Nem akartak 
bajt. 

— Dreng az apósunk — mondta Eadbald az öccsét figyelve, ahogy új 
vésőjével-kalapácsával szabályos téglát farag egy elnagyolt kődarabból. 

A harag erőt adott Edgar karjának, miközben lefaragta a fölösleget a 
kőről. 


— Ez nem jelenti azt, hogy megszegheti a törvényt. 

— Nem, hanem azt jelenti, hogy a testvérem nem lehet a vádlója. — Két 
bátyja közül Eadbald volt az értelmesebb, aki tudott észszerűen érvelni. 

Edgar letette a szerszámokat, hogy jobban figyelhessen Eadbaldra. 

— Miként hallgathatnék? — felelte. — Gyilkosság történt itt a falunkban. 
Nem tehetünk úgy, mintha semmi se történt volna. 

— Nem értem, mért ne tehetnénk úgy — mondta Eadbald. — Csak most 
költöztünk ide. Az emberek befogadtak. Miért kell neked bajt keverni? 

— A gyilkosság bün! — válaszolta Edgar. — Mi más ok kell még ezen 
kívül? 

Eadbald bosszúsan felsóhajtott, és elment. 

Másik bátyja, Erman aznap este a kocsma mellett szólította meg. Más 
oldalról közelítette meg a kérdést. 

— Kopasz Degbert lesz a századtanács elnöke — mondta. — Gondoskodni 
fog róla, hogy a tanács ne ítélje el a testvérét. 

— Lehet, hogy nem teheti meg — mondta erre Edgar. — A törvény, az 
törvény. 

— Degbert pedig az esperes és a földesurunk. 

Edgar tudta, hogy Ermannek igaza van, de ez nem számított. 

— Degbert úgy tesz, ahogy akar, és majd felel érte az Utolsó Ítéletkor, én 
azonban nem lehetek cinkos egy gyermekgyilkosságban. 

— Nem félsz? Degbert Itt a hatalom. 

— De igen — felelte Edgar. — Félek. 

Cuthbert ugyancsak igyekezett lebeszélni. Edgar az ő műhelyében 
készítette el új szerszámait, mert Dreng"s Ferryben egyedül Cuthbertnek 
volt kohója. Edgar megtanulta, hogy itt sokkal inkább szokás osztozni, mint 
Combe városában: ilyen kis helyen korlátozottak a lehetőségek, és előbb- 
utóbb mindenki segítségre szorul. Miközben Edgar az új szerszámokat 
formálta Cuthbert üllőjén, a pap megszólalt: 

— Degbert haragszik rád. 

Edgar sejtette, hogy Cuthbert parancsra beszél így. Az ötvös túl 
bátortalan volt egy önálló bírálathoz. 

— Ezen nem segíthetek — válaszolta. 

— Veszélyes ellenség. — Cuthbert hangjában őszinte félelem csengett: 
láthatóan rettegésben tartotta az esperes. 

— Nem kétlem. 

— Hatalmas családból származik. Wilwulf elöljáró a rokona. 


Edgar mindezt tudta. 

— Te Isten embere vagy, Cuthbert — mondta bosszúsan. — Képes vagy 
hallgatni, amikor gyilkosság történt? 

Cuthbert természetesen képes volt, hiszen gyenge volt. De azért 
megsértődött Edgar kérdésétől. 

— Én semmilyen gyilkosságot nem láttam — válaszolta zsémbesen, és 
elment. 

Miközben az emberek gyülekeztek, Deorwin atya beszélt a legfontosabb 
személyekkel, a falvak elöljáróival. Edgar tudta a tanácsülésekről, 
amelyeken részt vett, hogy Deorwin most megkérdezi, akarnak-e szólni 
valamiről a tanácsban, és fejben listát készít Degbert számára. 

Végül előjött Degbert a papok házából, és leült a székébe. 

A századtanács elvben az a fórum volt, ahol a környék lakossága közös 
döntést hozott. A gyakorlatban rendszerint egy gazdag nemes vagy egy 
főpap elnökölt, akik beleszólhattak a döntésekbe. Mindazonáltal szükség 
volt egyfajta közös megegyezésre. Egy nemes tucatnyi módon keseríthette 
meg a parasztok életét, azok viszont egyszerűen megtagadhatták az 
engedelmeskedést. A tanács döntéseit kizárólag általános egyetértéssel 
lehetett keresztülvinni. Így a törvénykezés gyakran két többé-kevésbé 
egyenlő erő harca volt, mint amikor egy tengerész fölfedezi, hogy a szél az 
egyik irányba fújja, és a dagály a másik irányba húzza a hajóját. 

Degbert bejelentette, hogy a tanács először az ökörfogat megosztását 
vitatja meg. 

Nem volt olyan törvény, amely szerint az elnök eldönthette a napirendet. 
Voltak helyek, ahol a legnagyobb falu elöljárója határozott a kérdésben. Ám 
Degbert rég megkaparintotta ezt a kiváltságot. 

Az ökörfogat megosztása örök téma volt. Dreng"s Ferryben nem volt 
olyan szántóföld, ahol nehéz ekére lett volna szükség, azonban a másik 
négy településnek agyagos talaja volt, és nyolc ökrön osztoztak, amelyeket 
egyik helyről a másikra kellett hajtani a téli szántáskor. Erre a nedves hideg 
volt a legalkalmasabb idő, mert hidegben nem nőhet a burján, de a 
nedvességtől felpuhul a föld a nyári szárazság után. Persze mindenki 
elsőnek akarta az ökörfogatot, mert azoknak a falvaknak, ahol később 
szántottak, átázott, síkos talajjal kellett bajlódniuk. 

Ez alkalommal Bathford első embere, egy Nothelm nevű, szürke 
szakállas, bölcs öreg dolgozott ki egy észszerű kompromisszumot, és 
Degbert, akit nem érdekelt a szántás, nem tiltakozott. 


Ezután Degbert Offát, a mudefordi bírót szólította. Wilwulf ealdorman 
ismételten parancsot adott Offának, hogy kutassa fel a  Vaskobak 
rejtekhelyét, aki volt olyan arcátlan, hogy kirabolja Wilwulf aráját. Offa, ez 
a harminc körüli, nagydarab ember, akinek az orrát valamilyen csatában 
verhették ferdére, így beszélt: 

— Átkutattam a déli partot innen Mudefordig, kikérdeztem mindenkit, 
akivel találkoztam, még Saemart, a büdös juhászt ií5. — A sokaság 
kuncogott: Samet mindenki ismerte. — Úgy gondoljuk, hogy Vaskobaknak a 
déli parton kell laknia, mert mindig ott rabol, de azért az északi partot is 
átkutattam. Ugyanaz a helyzet, mint mindig, semmi nyoma. 

Senki nem lepődött meg. Vaskobak évek óta kicselezte a törvényt. 

Végül Edgarra került a sor. Degbert először felszólította, hogy tegyen 
esküt. Edgar az ezüst szentségtartóra tette a kezét, és azt mondta: 

— A Mindenható Istenre esküszöm, hogy Dreng, a révész meggyilkolt egy 
névtelen fiúgyermeket, akit Blod, a rabszolga szült, olyan módon, hogy az 
újszülöttet tizenkét napja a folyóba vetette. A saját szememmel láttam, a 
saját fülemmel hallottam. Ámen. 

A tömeg felhördült. Tudták, mi a vád, de talán nem ismerték a 
részleteket; bár lehet, hogy ismerték, de elszörnyedtek, amikor Edgar 
kimondta őket tisztán csengő hangján. Akármi volt is az ok, Edgar örült a 
megbotránkozásuknak. Így is kell. A méltatlankodás talán ráveszi 
Degbertet, hogy hajlandó legyen valamiféle igazságot tenni. 

Mielőtt folytatódhatott volna a törvénykezés, Edgar ismét megszólalt: 

— Degbert esperes, te nem vezetheted ezt a tárgyalást. A megvádolt 
ember a testvéred. 

Degbert úgy tett, mintha megsértődne. 

— Arra célzol, hogy esetleg hamisan ítélhetek? Ezért megbüntethetünk. 

Edgar erre a reagálásra számított, és készen állt nála a válasz. 

— Nem, esperes uram, de senkitől sem lehet azt követelni, hogy elítélje a 
saját testvérét. — Látta, hogy a tömegben jó néhányan helyeslően bólintanak. 
A falusiak féltékenyek voltak a jogaikra, és haragudtak a nemesekre, akik 
parancsolgattak a helyi bíróságoknak. 

— Pap vagyok, a templom esperese és a falu ura — mondta Degbert. — 
Továbbra 1s én elnökölök a századtanácsban. 

Edgar nem engedett, nem mintha azt hitte volna, hogy nyerhet ebben a 
vitában, hanem hogy még határozottabban kiemelje a falusiak előtt Degbert 
elfogultságát. 


— Nothelm, Bathford elöljárója tökéletesen alkalmas lenne elnöknek. 

— Teljességgel fölösleges. 

Edgar egy bólintással vette tudomásul a vereséget. Ő mindenesetre 
kifejtette az álláspontját. 

— Akarsz esküsegítőt? — kérdezte Degbert. 

Az esküsegítő az a személy volt, aki megesküdött valaki másnak az 
igazmondására vagy egyszerűen a becsületességére. Az eskü súlyát növelte 
az esküsegítő magas állása. 

— Blodot szólítom -— felelte Edgar. 

— Rabszolga nem tanúskodhat — mondta Degbert. 

Edgar látott Combe-ben rabszolgákat tanúskodni, noha nem túl gyakran. 

— Nem ez a törvény — mondta. 

—- Én mondom meg, hogy mi a törvény, és ez nem az — válaszolta 
Degbert. — Te még csak olvasni sem tudsz. 

Ebben igaza volt, Edgar kénytelen volt meghátrálni. Azt mondta hát: 

— Ebben az esetben az anyámat, Mildredet szólítom. 

Mildred a szentségtartóra tette a kezét, és azt mondta: 

— Isten szent nevére esküszöm, hogy színtiszta igazság, és hamisság 
nélkül való, amire Edgar megesküdött. 

— Még valaki? — kérdezte Degbert. 

Edgar a fejét rázta. Ő ugyan megkérte Ermant és Eadbaldot, de ők nem 
voltak hajlandók az apósuk ellen esküdözni. Azzal nem is fáradt, hogy 
Leafet vagy Ethelt kérje: ők nem tanúskodhattak a férjük ellen. 

— Mit válaszol a vádra Dreng? — kérdezte Degbert. 

Dreng előrelépett, kezét a szentségtartóra tette. 

Na, gondolta Edgar, kockáztatja a halhatatlan lelkét? 

— Isten szent nevére, nem vagyok sem elkövetője, sem felbujtója a 
bűnnek, amellyel Edgar vádol engem — mondta Dreng. 

Edgar eltátotta a száját. Ez hamis eskü volt, és a kocsmáros a megszentelt 
tárgyat illette közben a kezével! Dreng láthatólag elfelejtette, hogy az örök 
kárhozatot kockáztatja. 

— Esküsegítők? 

Dreng szólította Leafet, Ethelt, Cwenburgöt, Edithet és a templom 
papjait. Tekintélyes, rangos csoport voltak, de valamennyien függtek 
Drengtől vagy Degberttől. Mennyire tartják az esküjüket a falusiak? Edgar 
nem tudhatta. 

Most őt kérdezte Degbert: 


— Van még valami mondanivalód? 

Edgar rádöbbent, hogy igen. 

— Három hónapja a vikingek megölték az apámat és a nőt, akit szerettem 
—mondta. A tömeg nem erre számított, elcsöndesedtek, kíváncsiak voltak a 
folytatásra. — Nem volt igazságtétel, mert a vikingek vademberek. Hamis 
isteneket imádnak, és isteneik nevetnek, amikor megölik a férfiakat, 
megbecstelenítik a nőket és kifosztják a becsületes családokat. 

Egyetértő zúgás hallatszott. Voltak, akik közvetlen tapasztalatokat 
szereztek a vikingekről, és a többség ismert olyanokat, akik szenvedtek 
tőlük. Valamennyien gyűlölték a vikingeket. 

Edgar folytatta: 

— De mi nem vagyunk ilyenek, igaz? Ismerjük az egy igaz Istent, és 
engedelmeskedünk a törvényeinek. Ő pedig azt mondja: Ne ölj! Arra kérem 
a tanácsot, hogy büntesse meg ezt a gyilkost úgy, ahogyan Isten rendeli. 
Bizonyítsuk be, hogy nem vagyunk vademberek. 

Degbert azonnal visszavágott: 

— Ez az első alkalom, amikor egy tizennyolc éves hajóépítő oktat ki a mi 
Urunk akaratáról. 

Ez csattanós rendreutasítás volt, de az emberek elkomolyodtak az eset 
szörnyűségétől, és nem volt kedvük szellemességeken kacarászni. Edgar 
érezte, hogy elnyerte a támogatásukat. Az emberek helyeslőleg néztek rá. 

De vajon mernek-e dacolni Degberttel? 

Degbert felszólította Drenget, hogy beszéljen. 

— Nem vagyok bűnös — mondta ő. — A gyerek halva született. Halott volt, 
amikor fölvettem. Ezért dobtam a folyóba. 

Edgart feldühítette ez az égbekiáltó hazugság. 

— Nem volt halott! 

— De igen. Már akkor megpróbáltam elmondani, de senki nem hallgatott 
rám. Leaf visított, mint akit nyúznak, te pedig nekirohantál a folyónak. 

Pökhendi hangja még jobban felbőszítette Edgart. 

— Felsírt, amikor elhajítottad! Hallottam! Akkor maradt abba a sírás, 
amikor meztelenül beleesett a hideg vízbe. 

— Ó, szegény bogár! — mormolta egy asszony a tömegben. Edgar látta, 
hogy Ebba az, aki a papokra mosott. Még azok is felháborodtak, akik 
Degberttől függtek. De elég lesz ez? 

Dreng változatlanul gúnyos hangon folytatta: 

— Hogy hallhattad a sírását, miközben Leaf sikoltozott? 


Edgart egy pillanatra meghökkentette a kérdés. Hogyan hallhatta? Azután 
beugrott a válasz. 

— Ugyanúgy, ahogy azt hallod, ahogy két ember beszélget. A hangjuk 
különbözik. 

— Nem, legény. — Dreng a fejét rázta. — Tévedtél. Azt hitted, hogy egy 
gyilkosságot látsz, pedig nem. Most pedig túl rátarti vagy ahhoz, hogy 
beismerd a tévedésedet. 

Dreng hangja rút volt, a viselkedése pimasz, de a története dühítően 
hihető, és Edgar attól félt, hogy az emberek hihetnek neki. 

— Agatha nővér, amikor megtaláltátok a kisdedet a parton, élő vagy halott 
volt? — kérdezte Degbert. 

— Félholt volt, de még élt — felelte az apáca. 

Valaki megszólalt a tömegben. Edgar felismerte Dongaláb Theodberhtet, 
egy juhászt, aki három kilométerrel lejjebb legeltetett a folyó partján. 

— Megérintette Dreng a testet? Mármint utána? 

Edgar tudta, miért kérdezi. Úgy tartották, hogy ha a gyilkos megérinti az 
áldozat holttestet, az vérezni kezd. Edgar nem tudta, igaz-e. 

— Nem érintette meg! — kiáltotta Blod. — Közelébe nem engedtem a 
kicsinyemnek ezt a szörnyeteget! 

— Erre mit mondasz, Dreng? — kérdezte Degbert. 

— Nem is tudom, megérintettem-e vagy sem — válaszolta Dreng. — 
Megtettem volna, ha szükséges, de nem hiszem, hogy lett volna rá bármi 
okom. 

Ez nem volt valami meggyőző. 

Degbert Leafhez fordult. 

— Egyedül te voltál ott Drengen és a vádlóján kívül, amikor Dreng 
elhajította a kisdedet. — Ez igaz volt: Ethel ájultan feküdt a kocsmában. — 
Sikoltottál, de most 1s biztos vagy benne, hogy a gyermek élt? Nem lehet, 
hogy tévedtél? 

Edgar imádkozott, hogy Leaf igazat mondjon. De vajon van benne elég 
bátorság? 

— A gyermek élve született — felelte dacosan az asszony. 

— De meghalt, mielőtt Dreng bedobta a folyóba — makacskodott Degbert. 
— Te azonban azt képzelted, hogy még él. Itt tévedtél, ugye? 

Arcátlanul tuszkolta bele az asszony szájába a választ, amit ő akart 
hallani, és senki sem állíthatta meg. 


Leaf páni félelemmel nézett az esperesről Edgarra, majd Drengre. Azután 
a földre. Egy hosszú pillanatig hallgatott, majd amikor megszólalt, szinte 
suttogássá tompult a hangja. 

— Azt hiszem... — a tömeg elnémult, mindenki feszülten várta a folytatást. 
— Lehet, hogy tévedtem — mondta. 

Edgar kétségbeesett. A nyilvánvalóan megrémített asszonyt ráerőltették a 
hamis tanúzásra. De azt mondta, amire Drengnek szüksége volt. 

Degbert a sokaságra nézett. 

— A bizonyíték világos — jelentette ki. — A gyermek halott volt. Edgar 
vádjára nincs bizonyíték. 

Edgar rámeredt a falusiakra. Komorak voltak, de a fiú azonnal látta, hogy 
nem elég dühösek szembeszállni a környék két leghatalmasabb emberével. 
Émelygett. Dreng megússza. Nem tesznek igazságot. 

Degbert folytatta: 

— Dreng bűnös, mert nem megfelelően temette el a kisdedet. 

Okos, gondolta keserűen Edgar. A kicsi már a templomkertben nyugszik, 
ám Dreng beismerte, hogy annak idején megtagadta tőle a keresztény 
temetést. Ráadásul egy kisebb vétségért büntetik meg, így a falusiaknak 
valamivel könnyebb lenyelni, hogy a kocsmáros megúszta az igazi bűnt. 

— Hat penny pénzbírságra ítélem — mondta Degbert. 

Ez túl kevés volt. A falusiak morogtak, de inkább csak elégedetlenül, 
nem lázongva. 

— Hat penny? — kiáltott ekkor Blod. 

A tömeg elnémult. Mindenki a lányt nézte. 

Könnyek patakzottak Blod arcán. 

— Hat penny az én kicsimért? — kérdezte. 

Sokatmondóan hátat fordított Degbertnek, és otthagyta őket, ám alig öt 
lépés után megfordult. 

— Angolok! — mondta a gyásztól és a dühtől elfúló hangon. 

Kiköpött. 

Aztán elment. 


Dreng győzött, de valami megváltozott a faluban. 4 viselkedés Dreng iránt, 
az változott, tünődött Edgar, miközben az ebédjét ette a sörházban. Az 
olyan emberek, mint Edith, Degbert felesége és Bebbe, aki ellátta 


élelemmel az apátsági templomot, valamikor leálltak trécselni Drenggel, de 
most, ha találkoztak, csak odavetettek neki egy kurta szót, és már siettek 15 
tovább. A sörház a legtöbb este üres volt, vagy majdnem az: Degbert néha 
eljött, hogy igyon Leaf erős söréből, de mások távol tartották magukat. Az 
emberek tisztelettudó udvariasságot mutattak Degberttel és Drenggel 
szemben, ám ebben nem volt melegség. Mintha az itteniek bocsánatot 
akartak volna kérni, amiért nem ragaszkodtak az igazságszolgáltatáshoz. 
Edgar nem hitte, hogy Isten szemében ez elegendő. 

Amikor Dreng mentőtanúi elmentek az új sörfőzdét építő Edgar mellett, 
szégyenkezve kerülték a tekintetét. Egy napon a Bélpoklos-szigeten, amikor 
egy hordó sört vitt az apácáknak, Agatha anya kerülőt tett, hogy 
beszélhessen vele, és azt mondta, hogy helyesen cselekedett. 

— Az Úr majd igazságot tesz odaát — mondta. Edgar hálás volt a 
támogatásáért, de ő azt akarta, hogy Itt 15 tegyenek igazságot. 

A sörházban Dreng még a szokottnál is ocsmányabbul viselkedett. 
Felpofozta Leafet, mert üledék volt a sörében, hasba öklözte Ethelt, amikor 
hideg volt a kásája, és Blodot úgy fejbe vágta minden ok nélkül, hogy a 
lány összeesett. Minden alkalommal váratlanul ütött, nem hagyva időt 
Edgarnak, hogy beavatkozzon, utána pedig kihívóan meredt a fiúra, hogy 
mit tesz erre. Edgar, mivel a dolog már megtörtént, elfordította a tekintetét. 

Dreng őt sosem ütötte meg, aminek Edgar örült. Úgy gyűlt benne a düh, 
hogy ha összeverekednek, abba sem hagyja, amíg Dreng meg nem hal. 
Drengnek 1s éreznie kellett, mert megfékezte magát. 

Blod furcsán nyugodt volt. Zokszó nélkül végezte a munkáját, és 
engedelmeskedett a parancsoknak. Dreng változatlan megvetéssel kezelte. 
Ám ha Blod a kocsmárosra nézett, lángolt a szeme a gyűlölettől, és ahogy 
teltek a napok, Edgar látta, hogy Dreng fél a lánytól. Talán attól rettegett, 
hogy Blod megölt. Blod talán tényleg ezt akarta. 

Miközben Edgar evett, Brindle figyelmeztetően vakkantott, idegent 
jelezve. Mivel az idegenek valószínűleg át akarnak kelni a folyón, Edgar 
fölállt az asztaltól, és kiment. Két szegényesen öltözött ember közeledett 
északról egy málhás lovat vezetve. A ló hátán nagy kupacban állt a cserzett 
bőr. 

Edgar üdvözölte őket, és megkérdezte: 

— Át akartok kelni a folyón? 

— Igen — bólintott az idősebb. — Combe-be tartunk, hogy eladjuk a 
bőröket idegenbe. 


Edgar bólintott. Az angolok sok tehenet vágtak, és a bőrüket gyakran 
eladták Franciaországnak. Ám volt ezekben az emberekben valami, amitől 
Edgar kétségbe vonta, hogy becsülettel jutottak a bőrökhöz. 

— A díj egy farthing személyenként és az állatért 15 — mondta. Nem nézte 
ki belőlük, hogy ennyit megengedhetnek maguknak. 

— Rendben van, de először ennénk egy falást, és innánk egy kis sört, ha 
ez Itt egy sörház. 

— Az. 

A jövevények lemálházták a lovat, hogy pihenhessen és legelhessen, 
miközben ők bent vannak. Edgar folytatta az evést, Leaf sört adott az 
utazóknak, Ethel mert nekik levest a kondérból. Dreng megkérdezte, mi 
újság. 

— Az elöljáró menyasszonya megérkezett Normandiából — mondta az 
idősebb. 

— Ezt tudjuk! Lady Ragna nálunk töltött egy éjszakát — büszkélkedett 
Dreng. 

— Mikor lesz az esküvő? — kérdezte Edgar. 

— Mindenszentekkor. 

— Ilyen hamar? 

— Wilwulf türelmetlen. 

Dreng röhécselt. 

— Nem lep meg. Valóságos szépség. 

— Az 1s, de az elöljárónak ki kellene lovagolnia a walesi portyázók ellen, 
márpedig nem megy, amíg meg nem nősül. 

— Nem hibáztatom — mondta Dreng. — Szégyen is lenne, ha meghalna és 
szűzen hagyná az asszonyt. 

— De a walesiek kihasználják, hogy késlekedik. 

— Ki 15 nézem azokból a barbárokból. 

Edgar kis híján felnevetett. Szívesen megkérdezte volna, olyan barbárok- 
e a walesiek, hogy újszülötteket ölnek, de féket vetett a nyelvére. Blodra 
pillantott, de a lány mintha nem is hallotta volna, hogy a népét sértegetik. 

Az idősebb utazó folytatta: 

— Még sose hatoltak ennyire mélyre. Sokan elégedetlenkednek emiatt. 
Vannak, akik szerint az ealdorman első kötelessége népének védelme, és 
csak utána jön a házasság. 

— Nehogy már beleszóljanak! — mondta Dreng. Nem tetszett neki, ha az 
emberek a nemességet bírálták. — Kinek képzeli magát ez a népség? 


— Azt hallottuk, hogy a walesiek elérték Trenchet. 

Edgar meghökkent, Dreng 1s. 

— Az csak két nap ide! — mondta Dreng. 

- Tudom. Örülök is, hogy az ellenkező irányba tartunk értékes 
rakományunkkal. 

Edgar végzett az evéssel, és visszament dolgozni. A sörfőzde gyorsan 
nőtt, kősorról kősorra. Hamarosan elkezdheti a tetőgerendák faragását. 

Drengs Ferrynek semmiféle védelme nincs a walesi behatolással 
szemben, tűnődött Edgar. Mellesleg a viking portyázókkal szemben sem, ha 
a vikingek úgy döntenek, hogy idáig feleveznek a folyón. Igaz, a portyázók 
úgy okoskodhatnak, hogy ilyen kis helyen aligha van zsákmány — hacsak 
nem hallottak Cuthbertről és ötvösműhelyéről. Anglia veszedelmes hely, 
gondolta Edgar, keletről a vikingek, nyugatról a walesiek, középen meg 
olyanok, mint Dreng. 

Egy óra múlva az utazók felmálházták a lovukat, és Edgar átvitte őket a 
folyón. 

Amikor visszaért, Blodot a félig kész sörfőzdében találta. Oda bújt el 
sírni, és a ruhája véres volt. 

— Mi történt? — kérdezte a fiú. 

— Az a két ember fizetett, hogy megkaphasson -— felelte a lány. 

Edgar elhült. 

— De hát még két hete sincs, hogy szültél! — Nem tudta, meddig kell 
kímélniük magukat a nőknek, de bizonyára beletelik egy-két hónapba, hogy 
kiheverjék, amin Blod átment. 

— Ezért fájt annyira — mondta a lány. — Azután a második nem akarta 
kifizetni a teljes taksát, mert azt mondta, elrontottam a sírásommal. 
Úgyhogy most Dreng meg fog verni. 

— Ó, irgalmas Jézus — sóhajtott Edgar. — Mihez kezdesz most? 

— Megölöm, mielőtt ő öl meg engem. 

Edgar nem hitte, hogy megtenné, de azért föltett egy gyakorlati kérdést. 

— Hogyan? — Blodnak volt kése, mint mindenkinek öt év fölött, de az övé 
kicsi volt, mint egy gyereké, és tilos volt megfennie. Azzal ugyan senkit 
nem ölhet meg. 

— Éjszaka fölkelek, leakasztom a fejszédet a kampóról, és belevágom 
Dreng szívébe — mondta a lány. 

— Azért kivégeznek. 

— De legalább elégedetten halok meg. 


— Van egy jobb ötletem — mondta Edgar. — Miért nem szöksz meg? 
Kiosonhatsz, amikor elalszanak — estére rendszerint berúgnak, nem fognak 
fölébredni. Éppen megfelelő az idő: a walesi portyázók csak két napra 
járnak. Éjszaka menj, nappal bújj el. Visszatérhetsz a népedhez. 

— Na és a hajsza? 

Edgar bólintott. A hajsza volt a módszer, amellyel elfogták a bűnösöket. 
Minden férfinak törvényes kötelessége volt üzőbe venni azokat, akik bűnt 
követtek el a század területén. Aki megtagadta, köteles volt kárpótlást 
fizetni, rendszerint az ellopott javak értékét. Bár az emberek ritkán 
húzódoztak: érdekük volt a bűnözők elfogása, és egyébként is izgalmas volt 
a hajsza. Ha Blod elmenekül, Dreng meghirdeti a hajszát, és minden 
valószínűség szerint a lányt ismét elfogják. 

Edgar erre 15 gondolt. 

— Miután elmentél, lemegyek a komppal folyásirányba, valahol a partra 
futtatom, majd visszajövök. Amikor látják, hogy eltűnt, feltételezik majd, 
hogy lefelé mentél a folyón, mert az gyorsabb, és így kerülhetsz a 
legmesszebb tőlük. A folyó mentén fognak keresni, keleti irányban. 
Eközben te az ellenkező irányba mész. 

Blod elgyötört arcán kigyúlt a remény. 

— Tényleg azt hiszed, hogy elszökhetek? 

— Nem tudom - felelte Edgar. 


Edgar csak később döbbent rá, hogy mibe keveredett. 

Ha segít Blodnak a szökésben, akkor bűnt követ el. Alig néhány napja 
hangoztatta a századtanács előtt, hogy a törvényt be kell tartani. Most pedig 
megszegni készül. Ha rájönnek, a szomszédok nem irgalmaznak: álszentnek 
fogják nevezni, és arra ítélik, hogy fizesse meg Drengnek egy új rabszolga 
árát. Évekre eladósodik. Még az is előfordulhat, hogy belőle lesz rabszolga. 

Mégsem vonhatta vissza a szavát. Nem 1s akarta. Undorodott attól, ahogy 
Dreng bánt Bloddal. Nem hagyhatta, hogy ez így folytatódjék. Talán 
vannak a törvényeknél 1s fontosabb alapelvek. 

Csak arra kell vigyáznia, hogy ne érjék tetten. 

Dreng többet ivott a szokásosnál a századtanács óta, és ez az este sem 
volt kivétel. Alkonyatra akadozott a nyelve. A feleségei biztatták, hogy 
igyon csak, mert ha berúgott, gyakran melléütött. Este már csak arra volt 


képes, hogy lecsatolja az övét és beburkolózzék a köpenyébe, azután elaludt 
a padlóra szórt kákán. 

Leaf mindig 15 sokat ivott, Edgar gyanúja szerint azért, hogy Dreng ne 
találja kívánatosnak. Edgar sosem látta, hogy átölelték volna egymást. 
Dreng mindig Ethelt választotta, ha elég józan volt a kakaskodáshoz, de ez 
ritkán fordult elő. 

Ethel nem aludt el olyan hamar, mint a többiek. Edgar figyelte a 
lélegzetét, hogy mikor lesz egyenletes az álomtól. Eszébe jutott az a négy 
hónappal korábbi éjszaka, amikor magányosan virrasztott a combe-i 
házban. Keserű gyász töltötte el, ha arra gondolt, milyen izgalmasnak tűnt a 
jövő Sunnival, és milyen sivár lett a világ nélküle. 

Leaf és Dreng horkolt, Leaf egyenletes mormolással, Dreng szaggatottan, 
levegőért kapkodva. Végül Ethel lélegzete ií5 elsimult. Edgar átnézett a 
szoba túloldalán Blodra. Látta az arcát a tüzfényben. A szeme nyitva volt, 
az ő jelét várta. 

Eljött a döntés pillanata. 

Edgar felült, és Dreng megmozdult. 

Edgar visszafeküdt. 

Dreng abbahagyta a horkolást. Megfordult, egy percig normálisan 
lélegzett, azután feltápászkodott. Fogott egy kupát, merített a 
vizesvödörből, ivott, azután visszafeküdt a padlóra. 

Egy idő után ismét hortyogni kezdett. 

Ennél nem lesz jobb alkalom, gondolta Edgar. Felült. Blod ugyancsak. 

Mindketten fölálltak. Edgar a fülét hegyezte, hogy nem változik-e az 
alvók lélegzése. Leemelte a fejszét a horogról, halkan az ajtóhoz lépett, és 
visszanézett. 

Blod nem követte. Dreng fölé hajolt. Edgarba belenyilallt a rémület: csak 
nem akarja megölni kínzóját? Azt hiszi, képes némán átvágni a torkát, majd 
elmenekülni? Ebben az esetben Edgar egy gyilkos cinkosa lesz. 

Dreng mellett a kákán ott hevert az öve, az övön a hüvely, és abban a tőr, 
amelyet mindenféle célra használt, köztük a hús szeletelésére. Sokkal 
hosszabb és élesebb volt Blod késénél. Edgarnak elakadt a lélegzete. Blod 
hangtalanul kihúzta a tőrt a hüvelyéből, és Edgar biztosra vette, hogy 
leszúrja gyermekének gyilkosát. A lány a késsel a kezében kiegyenesedett. 
Azután belecsavarta a tőr markolatát az övként használt kötélbe, és az ajtó 
felé fordult. 


Edgar elfojtott egy megkönnyebbült nyögést. Blod nyilván azért lopta el 
Dreng tőrét, mert számít rá, hogy éjszaka veszélyes emberekkel találkozhat 
az erdőben, akkor pedig a saját kis késének édeskevés hasznát veszt. 

Lassan kinyitotta az ajtót. Megnyikkant, de nem túl hangosan. 

Tartotta, amíg Blod kimegy Brindle-lel a nyomában. Szerencsére a kutya 
elég intelligens volt ahhoz, hogy tudja, mikor kell hallgatnia. 

Edgar még egy utolsó pillantást vetett az alvókra. Rémületére Ethel 
szeme nyitva volt, és őt figyelte. Edgar szíve majd megállt. 

Rámeredt az asszonyra. Mit fog tenni? Egy hosszú percre megkövültek. 
Az asszony talán most gyűjti a bátorságot, hogy fellármázza Drenget. 

De nem csinált semmit. 

Edgar kilépett a házból, és halkan bezárta maga mögött az ajtót. 

Odakint csöndesen, mozdulatlanul állt, várta a riasztást, de csak a folyó 
halk csobogását hallotta. Ethel úgy döntött, hogy elengedi őket. Edgar 
megroskadt a megkönnyebbüléstől. 

A fejszéjét az övébe dugta. 

Az ég félig elborult, a hold egy felhő mögül kukucskált. A folyó fénylett, 
de a falu elmerült a homályban Edgar és Blod fölmentek a dombra a házak 
között. Edgar attól félt, hogy egy kutya meghallja őket és ugatni fog, de 
semmi sem történt: a falusi kutyák valószínűleg fölismerték a lépéseiket, 
vagy megérezték Brindle szagát, vagy mindkettő. Bármi volt 1s az ok, úgy 
döntöttek, hogy fölösleges hangoskodni. 

Ahogy Edgar és Blod elhaladt a templom mellett, Blod befordult a 
cinterembe. Edgar megriadt. Mire készül? 

A fű még nem nőtt ki Blod fiának sírján. A felforgatott földön a 
kavicsokból kirakott kereszt valószínűleg Blod műve volt. Letérdelt a 
kereszt lábánál, kezét imára kulcsolta, Edgar követte a példáját. 

A fiú a szeme sarkából látta, hogy a papok házából kilép valaki. 

Figyelmeztetően megérintette a lány karját. Deorwin atya volt az. Az 
öregember döcögött pár lépést, azután felhúzta a köntösét. Edgar és Blod 
megdermedtek. Nem voltak láthatatlanok, de a fiú azt remélte, hogy kellően 
beleolvadnak a homályba, hiszen egy öregember szeme már nem valami 
éles. 

Minden más gyerekhez hasonlóan Edgart 15 megtanították arra, hogy 
neveletlenség megbámulni valakit szükség közben, de most figyelte 
Deorwint, és imádkozott, hogy az öregember ne nézzen föl. Deorwint 
azonban kizárólag az foglalkoztatta, amit csinált, és nem érdekelte a 


sötétben alvó falu. Végül leengedte a ruháját, és lassan megfordult. Egy 
pillanatra Edgar és Blod felé fordult az arca. Edgar feszülten várta, mit 
csinál most, ám Deorwin nem vette észre őket, és visszament a házba. 

Továbbmentek. Micsoda szerencse, hogy az öregek rosszul látnak! 

Elérték a domb tetejét. A gerinc mögött az út kettéágazott. Blod az 
északnyugati ágat választotta, Trench felé. 

— Isten veled, Edgar — mondta Blod. Szomorúnak látszott, holott 
boldognak kellett volna lennie, hiszen szabad lesz. 

— Sok szerencsét — felelte Edgar. 

— Sosem látjuk többé egymást. 

Remélem is, gondolta Edgar; ha ismét találkozunk, az azt jelenti, hogy 
elkaptak téged. 

— Üdvözlöm Briocot és Elerit — mondta. 

— Emlékszel a szüleim nevére? 

A fiú vállat vont. 

— Tetszik a nevük hangzása. 

— Mindent elmesélek nekik rólad. — Arcon csókolta a fiút. — A barátom 
voltál — mondta. — Az egyetlen barátom. 

Holott Edgar csak úgy bánt vele, mint egy emberrel. 

— Hát az nem volt valami sok. 

— Minden volt. — Átkarolta a fiút, a fejét a vállára hajtotta, és magához 
szorította. Blod ritkán mutatta ki az érzelmeit, és ölelésének hevessége 
meglepte a fiút. 

Aztán Blod elengedte Edgart, és szó nélkül elindult. Nem nézett hátra. 

Edgar addig figyelte, amíg el nem tünt a szeme elől. 

Változatlan óvatossággal leosont a dombról. Senki sem volt ébren. Ez jó: 
ha most meglátnák, nem tudna hihető magyarázatot adni. Egy rabszolga 
megszökött, és Edgar ébren mászkál az éjszaka kellős közepén: 
tagadhatatlan lett volna a cinkossága. A következményekbe alig mert 
belegondolni. 

Csábította a gondolat, hogy visszatérjen a sörház biztonságába, és 
lefeküdjön, de megígérte Blodnak, hogy hamis nyomokkal segíti. 

Lement a folyópartra, és eloldotta a kompcsónakot. Brindle beugrott. 
Edgar beszállt, és csöndesen fölkapta a póznát. 

Csupán egy lökésre volt szükség, hogy az áramlat elkapja a csónakot. 
Vitte magával a Bélpoklos-sziget északi partja mentén. Edgar a póznával 
lökte el a két parttól a járművet. 


Elsiklott a tanya mellett. Erman és Eadbald felszántották a mezőt, a 
holdfényben csillogtak a nedves barázdák. A házból nem látszott fény, még 
tűzé sem, mert nem volt ablaka. 

Az áramlat kissé gyorsabb volt a folyó közepétől balra. Brindle éberen 
állt az orrban, szimatolt, a fülét hegyezte minden hangra. Falvakkal és 
magányos tanyákkal tagolt, sűrű erdő mellett haladtak. Valahol bagoly 
huhogott, és Brindle felmordult. 

Egy óra múltán Edgar a bal partot kezdte figyelni, megfelelő pontot 
keresett, ahol otthagyhatja a kompot. Olyan helyre volt szüksége, ahol a 
csónak annyira belegabalyodhatott a bozótba, hogy egy kicsi, vékony lány 
ne tudja kimozdítani. Hamis nyomot kellett teremtenie, amely világos, 
egyszerű történetre utal. A legkisebb hiba esetén azonnal ő lesz gyanús. 
Minden kétséget ki kell zárni. 

A hely, amelyet kiválasztott, kis, kavicsos folt volt a mélyen lecsüngő 
faágak és bokrok rejtekében. Odahajtotta a kompot, és kiugrott. Erejét 
megfeszítve félig kihúzta a súlyos járművet a vízből, és betolta a bozótba. 

Hátralépett, tanulmányozta az összképet. Pontosan olyan volt, mintha egy 
tapasztalatlan valaki elvesztette volna uralmát a komp fölött, és hagyta 
volna, hogy az kifusson a partra, és belegabalyodjon a növényzetbe. 

Elvégezte a munkát. Most vissza kellett mennie. 

Először át a folyón. Levetkőzött, batyuba kötötte a tunikáját és a cipőjét, 
és csomagot csinált belőlük. Belépett a folyóba, a batyut fél kézzel a feje 
fölé tartotta, hogy száraz maradjon, és átúszott a túlpartra. Gyorsan, 
vacogva felöltözött, közben Brindle erélyesen kirázta a szőréből a vizet. 

Edgar a kutyájával az oldalán elindult hazafelé. 

Az erdő nem volt néptelen. Mindazonáltal még Vaskobaknak 1s aludnia 
kellett ilyentájt. Ha a közelben bárki felébred és mozgolódik, Brindle 
figyelmeztetni fogja. Ennek ellenére kihúzta fejszéjét az övéből, hogy 
bármire készen álljon. 

Vajon beválik a csele? Dreng és a többi falusi arra a téves következtetésre 
Jut-e, amire ő igyekszik rávezetni őket? Hirtelen nem tudta megítélni, 
mennyire hihető a csalás. Kétségek kínozták; gondolni se bírt rá, hogy 
Blodot ismét elkaphatják azok után, amiken átment. 

Elhaladt Dongalábú Theodberht karámja mellett, és a juhász kutyája 
ugatni kezdett. Egy pillanatra elfogta a szorongás: ha Theodberht meglátja, 
a csel elveszíti minden hitelét. Továbbsietett, és a kutya elhallgatott. Senki 
sem jött elő a házból. 


A parton, ahol időnként át kellett küzdenie magát a bozóton, lassabban 
haladt, mint a kompon. Csaknem két óráig tartott hazaérnie. A hold akkor 
nyugodott le, amikor elhaladt a tanya mellett, és mivel a csillagokat 
eltakarta egy felhő, az utolsó részt vaksötétben kellett megtennie. 

Emlékezetből és ösztönből találta meg a sörházat. Most következett az 
utolsó veszélyes pillanata. Megállt az ajtó előtt, fülelt. Csak a horkolás 
hallatszott belülről. Óvatosan megemelte a reteszt, és kinyitotta az ajtót. A 
horkolás nem szakadt meg. Belépett. A tűzfényben kivehette a három alvó 
alakot: Drenget, Leafet és Ethelt. 

Fölakasztotta a fejszét a horogra, és óvatosan leereszkedett a szalmára. 
Brindle elnyúlt a tűz mellett. 

Edgar levette a cipőjét meg az övét, lehunyta a szemét, és lefeküdt. Azt 
hitte, a rengeteg feszültség sokáig ébren tartja, de pillanatok alatt elaludt. 


Arra ébredt, hogy valaki megrázza a vállát. Nappali fényben nyitotta ki a 
szemét. Ethel keltegette. Edgar egy gyors pillantással meggyőződött róla, 
hogy Dreng és Leaf még alszanak. 

Ethel a fejével intett neki, azután kilépett a házból. A fiú követte. 

Becsukta az ajtót maga mögött. 

— Köszönöm, hogy nem árultál el minket — mondta halkan. Most már 
késő lett volna hozzá, mert Ethel azt bizonyította volna vele, hogy látta őket 
kiosonni, mégsem csinált semmit, tehát ő 15 cinkostársuk. 

— Mt történt? — suttogta az asszony. 

— Blod elment. 

— Azt hittem, együtt szöktök! 

— Együtt? Én miért szöknék? 

— Nem vagy szerelmes Blodba? 

— Nem bizony. 

— Ó. — Ethel töprengő arcot vágott, mint aki átrendezi feltételezéseit. — 
Akkor miért mentél ki vele éjnek évadján? 

— Csak hogy útjára bocsássam. — Edgar nem szeretett hazudni, de kezdte 
felfogni, hogy egyik csalás a másikhoz vezet. 

Ethel észrevett valamit. 

— A komp eltünt. 


— Egy másik alkalommal majd elmesélek mindent — ígérte Edgar. — 
Addig 15 úgy kell viselkednünk, mintha semmi sem történt volna. Azt 
mondjuk, nem tudjuk, hol van Blod, nem értjük az eltűnését, de nem 
aggódunk, mert biztosan előkerül. 

— Jól van. 

— Először 15 hozok neked tűzifát. 

Ethel bement. Amikor Edgar visszaért a tüzelővel, Dreng és Leaf már 
ébren volt. 

— Hol a tőröm? — kérdezte Dreng. 

— Ahol az este hagytad — felelte Leaf ingerülten. Reggel sosem volt 
vidám. 

— Itt hagytam a hüvelyében, ami az övemre van kötve. Az öv most a 
kezemben van, rajta a hüvely, de nincs benne a kés. 

— Hát, nálam nincs. 

Edgar ledobta a fát, és Ethel hozzákezdett a tűzrakáshoz. 

Dreng körülnézett. 

— Hol van az a rabszolga? 

Senki sem válaszolt. 

Dreng Edgarra nézett. 

— Miért te hoztad a fát? Ez az ő dolga. 

— Nyilván elment a templomkertbe, a fia sírjához — felelte Edgar. — Néha 
ezzel kezdi a napot, amikor ti még alusztok. 

— Itt kellene lennie! — méltatlankodott Dreng. 

Edgar fölkapta a vödröt. 

— Ne aggódj, majd én hozok vizet. 

— A vízhordás 15 az ő dolga, nem a tiéd! 

Edgar már éppen tett volna egy újabb békéltető megjegyzést, amikor 
rájött, hogy gyanúba keverheti, ha túlságosan mézesmázos, így hát 
kimutatta valódi érzelmeit. 

— Tudod, mit, Dreng? Neked akkora teher ez a búbánatos élet, hogy nem 
15 értem, miért nem ugrasz ebbe az istenverte folyóba, és vetsz véget 
nyomorúságos lényednek. 

Ez sok volt Drengnek. 

— Te pimasz taknyos! — bömbölte. 

Edgar kiment. 

Odakint rájött, hogy meg kell lepődnie, amiért nem látja a kompot. 

Ismét kinyitotta az ajtót. 


— Hol a csónak? — kérdezte. 

— Ahol lenni szokott, ostoba kölyök. — válaszolta Dreng. 

— Nem, ott nincs. 

Dreng az ajtóhoz jött és kinézett. 

— Akkor hova tünt? 

— Ezt kérdeztem tőled. 

— Hát, neked kell tudnod. 

— A te csónakod. 

— Elsodródott. Nem kötötted ki megfelelően. 

— Szorosan kötöttem meg. Mindig így teszek. 

— Akkor bizonyára a tündérek oldozták ki — gúnyolódott Dreng. — Ezt 
akarod mondani? 

— Ők vagy Vaskobak. 

— Miért kellene Vaskobaknak egy csónak? 

— Miért kellene a tündéreknek? 

Gyanú derengett föl Dreng arcán. 

— Hol ez a rabszolga? 

— Ezt már kérdezted. 

Dreng rosszindulatú volt, nem ostoba. 

— A csónak eltűnt, a tőröm eltűnt és a rabszolga 1s eltűnt — sorolta. 

— Mit akarsz ezzel, Dreng? 

— A rabszolga megszökött a csónakban, te féleszű. Ez nyilvánvaló. 

Edgarról ez egyszer lepergett a sértés. Örült, hogy a kocsmáros azonnal 
arra a következtetésre jutott, amelyet ő eszelt kt. 

— Megyek, megnézem a temetőben — mondta. 

— Szólj be minden házba, nem tart sokáig. Mondd el mindenkinek, hogy 
ha pár percen belül sincs meg a rabszolga, kezdődik a hajsza! 

Edgar végigcsinált mindent. Elment a temetőbe, benézett a templomba, 
azután belépett a papok házába. Az anyák a gyerekeket etették. Szólt a 
férfiaknak, hogy valószínűleg hajsza lesz, hacsak hirtelen fel nem bukkan 
Blod. A fiatalabb papok fűzni kezdték a cipőjüket, magukra kanyarították a 
köpenyüket. Edgar erősen nézte Deorwint, ám az öregember rá se 
hederített. Úgy viselkedett, mintha semmi különös nem történt volna az 
éjszaka. 

Edgar elment Kövér Bebbe házához, mert így elmondhatta, hogy ott is 
kereste Blodot. Bebbe aludt, ő pedig nem ébresztette föl. Asszonyoknak 


nem volt kötelező csatlakozni a hajszához, és egyébként 15 Bebbe túl lassú 
volt. 

A lakosság többi részét a szolgák kis családjai alkották, akik az 
apátságnak dolgoztak, főztek, takarítottak, mostak és más házimunkát 
végeztek. Edgar felkeltette Cerdicet, aki az erdőből szállította a tűzifát, és a 
Hadnak becézett Hadwine-t, aki cserélte a kákát a padlón. 

Mire visszatért a sörházba, a csapat már gyülekezett. Degbert és Dreng 
lovon ült. A falu összes kutyája is ott volt, hogy kiszimatolják a bujkáló 
szökevényt. Degbert fölvetette, hogy hasznos lenne előkeríteni Blod 
valamelyik régi ruháját, hogy a kutyák szagot fogjanak, és tudják, mit kell 
üldözniük, mire Dreng felvilágosította, hogy Blodnak csak egy ruhája van. 

— Edgar, hozz egy kötelet a benti ládából, hogy megkötözhessük a 
rabszolgát — parancsolta Dreng. 

A fiú engedelmeskedett. 

Miután Edgar visszatért a sörházból, Dreng beszédet tartott az 
összegyűlteknek. 

— Elkötötte a csónakot, az pedig túl nehéz ahhoz, hogy egy lány árral 
szemben haladjon, ezért biztos, hogy lefelé ment. 

Edgar örömmel látta, hogy Dreng megmarad a hamis nyomon. Degbert 
azonban nem volt ilyen hiszékeny. 

— És ha elkötötte a kompot, és hagyta elsodródni, hogy rosszfelé 
menjünk, ő meg más irányba menekült? 

— Annyira nem okos - válaszolta Dreng. 

Degbert gondolatmenetében volt még egy hiba, de Edgar nem mert 
rámutatni, mert attól tartott, gyanút keltene, ha nagyon szorgalmazná a 
keresést folyásirányban. Cuthbert megtette helyette: 

— A komp nem jut messzire magától. Az áramlat partra veti a Bélpoklos- 
szigettel átellenben. 

Sokan bólogattak. A legtöbb hulladék ott mosódik kt. 

— Az apácáknak 15 van egy csónakjuk — szólalt meg Cerdic. — Azt 
kölcsönvehetjük. 

— Agatha nem szívesen adná — válaszolta Cuthbert. — Haragszik ránk a 
kisgyermek halála miatt. Vélhetőleg úgy gondolja, hagynunk kellene, hogy 
Blod elmenjen. 

Cerdic vállat vont. 

— Hát akkor hozzuk el csak úgy. 


— Az a ladik kicsi, legföljebb két embernek van hely benne — mutatott rá 
Edgar. — Nem sokat segítene. 

— Nem akarok pörölni Agathával, van nekem elég bajom nélküle is — 
jelentette ki határozottan Dreng. — Induljunk. A rabszolga minden perccel 
messzebb jut. 

Edgar úgy vélte, Blod valójában elbújt valahol az északnyugati erdőben, 
Dreng"s Ferry és Irench között. Befúrta magát a sűrű bozótba, ahol senki 
sem látja, és próbál aludni valamennyit a hideg földön. A legtöbb erdei 
teremtmény félénk, nem mennek a közelébe. Még egy harcias vadkan vagy 
farkas sem támad meg embert, ha nem provokálják, kivéve, ha az ember 
sebesült vagy másmilyen módon védtelen. A Vaskobakhoz hasonló 
zsiványok jelentették a legnagyobb veszélyt. Edgar reménykedett, hogy 
egyik se veszi észre a lányt. 

Dreng"s Ferry férfi lakosai lefelé indultak a jobb parton. Edgar kezdte 
úgy érezni, hogy beválik a terve. Megálltak a tanyánál, ahol Erman és 
Eadbald csatlakozott a csapathoz. Az utolsó pillanatban Cwenburg 15 úgy 
döntött, hogy velük megy. Csaknem négy hónapos terhes volt, de ez alig 
látszott rajta, és egyébként is erős volt. 

A lovak végül koloncnak bizonyultak. Jól haladtak a füves parton, de 
gyakoriak voltak a sűrű erdők, és ilyenkor vezetni kellett őket a bozótban és 
a facsemeték között. Ahogy az út egyre fárasztóbb lett, úgy lohadt le az 
emberek és a kutyák lelkesedése. 

— Biztos, hogy erre ment? — kérdezte Degbert. — A hazája az ellenkező 
irányban van. 

Edgar aggódni kezdett. 

Szerencsére Dreng nem értett egyet a testvérével. 

— Combe-be megy az — mondta. — Azt hiszi, ott nem kelt feltűnést. Egy 
nagyvárosban mindig vannak idegenek, nem olyan, mint egy falu, ahol 
minden utazónak el kell magyaráznia, hogy került oda. 

— Hát, nem tudom -— tűnődött Degbert. 

Szerencsére senki nem tudja, gondolta Edgar. Kénytelenek voltak az 
orruk után menni. 

Hamarosan elérték Dongaláb Theodberht tanyáját. Egy rabszolga 
vigyázott a juhokra egy kutya segítségével. A kutya ugatott, és Edgar 
fölismerte a hangját. Ezt hallotta az éjszaka. Milyen szerencse, hogy a 
kutyák nem tudnak beszélni. 

Theodberht, sarkában a feleségével, kisántikált a házból. 


— Miért van hajsza? 

— Éjjel megszökött a rabszolgám — válaszolta Dreng. 

— Ismerem — bólintott Theodberht. — Észrevettem a sörházban. 
Tizennégyéves-forma lány. — Mondott volna még többet is, de a feleségére 
sandított, és meggondolta magát. Edgar sejtette, hogy nem csupán 
észrevette Blodot. 

— Nem láttad az utolsó tizenkét órában? — kérdezte Dreng. 

— Nem, de valaki járt erre az éjjel. A kutya ugatott. 

— Ő lehetett az — jelentette ki határozottan Dreng. 

A többiek lelkesen helyeseltek. Javult a hangulat. Edgar elégedett volt. 
Theodberht kutyája váratlan szívességet tett neki. 

— Kora éjszaka ugatott a kutyád, vagy hajnal felé? — kérdezte Dreng. 

— Fogalmam sincs. 

— Az éjszaka közepén lehetett — szólalt meg Theodberht felesége. — Én is 
felébredtem. 

— Mostanra messzire juthatott — mondta Theodberlht. 

— Nem számít — válaszolta Dreng. — Akkor is elkapjuk a kis kurvát. 

— Csatlakoznék — mondta Theodberht —, de csak lelassítanálak titeket. 

Dreng morgott, és a csapat továbbindult. 

Hamarosan elértek egy olyan helyre, amelyet Edgar nem látott a 
sötétben. Néhány méterre a parttól három póni állt egy karámban. A karám 
kapujában, egy kezdetleges fedezék alatt egy akkora szelindek hevert, 
amekkorát Edgar még sose látott. Olyan hosszú kötéllel pányvázták ki, 
hogy megtámadhasson mindenkit, aki megpróbál bejutni a lovakhoz. A 
karám mellett egy hitvány kunyhó állt. 

— Lóbefogók — mondta Degbert. — UIf és Wyn. 

Az erdőben félénk és fürge vad pónik éltek, amelyeket nehéz volt 
megtalálni, befogni, és a legnehezebb volt betörni. A lóbefogás különleges 
életmódot igényelt, és akik vállalták, nyers emberek voltak, durvák az 
állatokhoz és pokrócgorombák az emberekhez. 

Ketten jöttek ki a házból: egy alacsony, izmos férfi és valamivel 
szélesebb felesége, mindketten piszkos ruhában, vastag bőrcsizmában. 

— Mit akartok? — kérdezte UIf. 

— Láttátok a rabszolgámat? -— kérdezte Dreng. -— Walesi lány, 
tizennégyéves-forma. 

— Nem. 

— Járt erre valaki az éjszaka? Ugatott a kutyátok? 


— Nem szokott ugatni. Harapni szokott. 

— Adnátok egy kupa sört? Megfizetem. 

— Nincs sörünk. 

Edgar az orra alatt mosolygott. Dreng olyasvalakivel találkozott, aki nála 
15 undokabb. 

— Csatlakoznod kellene a hajszához, hogy segíts megtalálni — mondta 
Dreng. 

— Én ugyan nem. 

— Ez a törvény. 

— Nem a ti századotokban lakom. 

Edgar sejtette, hogy senki se tudja, melyik században lakik UIf és Wyn. 
Ez mentesítette őket a bérletek és a dézsma alól. Tekintve láthatólag kevés 
vagyonkájukat, senkinek nem érte meg, hogy megpróbáljon utánajárni a 
dolognak. 

Dreng odaszólt Wynnek: 

— Hol a testvéred? Azt hittem, itt lakik veletek. 

— Begstan meghalt — felelte az asszony. 

— Akkor hát hol a teste? Nem az apátsági templomnál temettétek el. 

— Elvittük Combe-be. 

— Hazudsz. 

— Ez az igazság. 

Edgar úgy vélte, hogy Begstant az erdőben ásták el, így legalább 
megtakarították a stólapénzt. De mit számított ez? Dreng türelmetlenkedett. 

— Induljunk már! 

Hamarosan megközelítették azt a helyet, ahol Edgar partra futtatta a 
kompot. Elsőnek vette észre, de nem árulta el, nehogy gyanút keltsen. 
Várta, hogy valaki más is észrevegye. A többiek az erdőt figyelték, a fiú 
kezdte azt gondolni, hogy még elmennek mellette. 

Végül Erman látta meg, a fivére. 

— Nézzétek már! Nem Edgar kompja az ott, a másik parton? 

— Nem az övé, hanem az enyém — jegyezte meg savanyúan Dreng. 

— De miért van ott? 

— Ezek szerint idáig Jutott el, aztán valamilyen okból úgy döntött, hogy 
gyalog folytatja az útját a túlparton — szólalt meg Degbert, Edgar 
elégedettségére mellőzve a másik elméletét a lehetséges útvonallal 
kapcsolatban. 

Cuthbert verejtékezett és lihegett: túl kövér volt az ilyesfajta munkához. 


— Hogy jutunk át? — kérdezte. — A komp a másik oldalon van. 

— Edgar átmegy érte. Tud úszni — válaszolta Dreng. 

Edgar nem bánta, de megjátszotta, hogy fanyalog. Lassan vetette le a 
cipőjét meg a ruháját, és meztelenül, dideregve belegázolt a hideg vízbe. 
Átúszott, bemászott a kompba, és a póznával visszahajtotta az innenső 
partig. 

Miközben a többiek beszálltak, felöltözött. Megint átkelt velük a folyón, 
aztán kikötötte a kompot. 

— Ezen a parton van valahol, itt és Combe között — mondta Degbert. 

Combe két nap Járásra volt Drengss Ferrytől. A hajsza nem tart odáig. 

Délben megálltak a század délkeleti határát jelző Longmede faluban. Itt 
senki sem látott szökevény rabszolgát, ahogy azt Edgar előre tudta. Sört és 
kenyeret vettek a falusiaktól, és leültek, hogy megpihenjenek. 

Evés után megszólalt Degbert: 

— Semmi nyoma azóta, hogy elhagytuk Theodberht karámját. 

— Attól tartok, elvesztettük a szagot — felelte Cuthbert. 

Edgar gyanúja szerint az ötvös egyszerűen abba akarta hagyni, hogy 
hazamehessen. 

— Ez egy értékes rabszolga! — tiltakozott Dreng. — Nem engedhetek meg 
magamnak egy másikat. Nem vagyok gazdag ember. 

— Régen elmúlt dél — mutatott rá Degbert. — Ha sötétedésre haza akarunk 
érni, most kell visszafordulnunk. 

— Visszaszállhatunk a kompra, és majd azzal megyünk -— mondta 
Cuthbert. 

— Edgar majd hazavisz — tette hozzá Dreng. 

— Azt nem — felelte Edgar. — Ár ellen két embernek kell hajtani a kompot, 
és azok 1s elfáradnának egy óra múlva. Váltanunk kell egymást. 

— Én nem tehetem — morogta Dreng. — Fáj a hátam. 

— Van ttt elég fiatalember, hogy megcsinálhassuk — mondta határozottan 
Degbert. A napra nézett. — Jobb is, ha szedelőzködünk. — Felállt. 

A csapat elindult visszafelé. 

Blod megmenekült, gondolta örömmel Edgar. A csel bevált. A hajsza 
kifújt egy hiábavaló úton. Blod mostanra félúton van Trenchbe. 

Menet közben a földet nézte, hogy ne lássák diadalmas mosolyát. 


13. fejezet 
997. október vége 


Wynstan püspök dühös lesz, gondolta Aldred. 

A vihar az esküvő előtti napon tört ki. Aldredet hívatták reggel az 
apáthoz. Az üzenetvivő novícius hozzátette, hogy  Canterburyből 
megérkezett Wigferth testvér, és Aldred azonnal tudta, hogy ez mit jelent. 

A novícius a fedett folyosón talált rá, amely összekötötte a shiringi 
apátság főépületét a szerzetesek templomával. Itt rendezte be Aldred három 
zsámolyból és az írószerek ládájából álló scriptoriumát. Arról álmodott, 
hogy egy napon a scriptoriumnak saját szobája lesz, ahol melegen ropog a 
tűz, és tucatnyi szerzetes másol és festi a mintiatúrákat benne naphosszat. 
Pillanatnyilag volt egy segédje, Tatwine, és nemrég kapott harmadiknak egy 
Eadgar nevű, pattanásos novíciust. Zsámolyon ültek, és a térdükre 
támasztott, megdöntött deszkákon írtak. 

Aldred félretette a munkáját, hogy száradjon, azután lemosta a tolla 
hegyét egy vizesedényben, végül megtörölte a csuhája ujjában. Átment a 
főépületbe, és felkapaszkodott a külső lépcsőn az emeletre. Itt volt a 
dormitorium, az apátság szolgái éppen felrázták a szalmazsákokat, és padlót 
söpörtek. Aldred végigment a termen, és belépett Osmund apát 
különszobájába. 

A helyiségnek sikerült egyesítenie a kopár, haszonelvű külsőt a diszkrét 
kényelemmel. A fal melletti szük ágyban vastag matrac volt és vastag 
takarók. A keleti falon sima ezüstfeszület függött, előtte imazsámoly állt, a 
padlón viseltes, kifakult bársonypárna várakozott, amelyet jól megtömtek, 
hogy védje Osmund öreg térdét. Az asztalon álló kőkorsóban vörösbor volt, 
nem Sör, és egy cikk sajt feküdt mellette. 

Osmundra elég volt ránézni, és rögtön látta az ember, hogy nem barátja 
az önsanyargatásnak. Noha a szerzetesek durva köntösét viselte, és a hajába 
kötelező tonzúrát nyíratott, rózsás arcú, gömbölyded jelenség volt, és a 
cipőjét mókusprémből készítették. 

Társaságában volt Hildred, a kincstárnok. Ez a felállás ismerős volt 
Aldrednek. Ez eddig mindig azt jelentette, hogy Hildred helytelenített 


valamit, amit Aldred csinált — rendszerint azért, mert pénzbe került —, és 
rábeszélte Osmundot, hogy feddje meg őt. Feszülten kémlelte Hildred 
vékony, beesett arcát, amely akkor 1s sötétnek tünt, ha a kincstárnok frissen 
borotválkozott, és észrevette, hogy Hildred nézéséből hiányzik az 
önelégültség, amely egyébként azt sugallta, hogy mindjárt lecsappantja a 
csapdát. Most szinte jóindulatú volt a tekintete. 

A szobában tartózkodó harmadik szerzetes csuhája kérges volt az angol 
októberben megtett hosszú út sarától. 

— Wigferth testvér! — köszöntötte Aldred. — Örülök, hogy látlak! — Együtt 
voltak novíciusok Glastonburyben, noha Wigferth akkor még más volt: az 
évek kikerekítették az arcát, az állán sűrűbb lett a borosta, szikár teste 
tagbaszakadt lett. Gyakran látogatott el erre a környékre, azt pletykálták, 
hogy szeretője van Trench faluban. Ő volt az érsek hírvivője, és beszedte a 
canterburyi szerzeteseknek járó bérleti díjakat. 

— Wigferth levelet hozott nekünk Elfrictől — mondta Osmund. 

— Kiváló! — felelte Aldred, noha megborzongott az izgalomtól. 

Elfric volt Canterbury érseke, a keresztény egyház vezetője Dél- 
Angliában. Korábban Ramsbury püspöke volt, közel Shiringhez, így 
Osmund Jól ismerte az érseket. 

Az apát fölvett egy pergamenlapot az asztalról, és hangosan olvasta. 

— Köszönöm jelentésedet a Drengs Ferryben tapasztalt lesújtó 
állapotokról. 

A jelentést Aldred fogalmazta, de Osmund látta el kézjegyével. Aldred 
részletesen leírta a düledező templomot, a felületes szertartásokat, a nős 
papok fényűző otthonát. A jelentés mellé egy magánlevelet 15 küldött 
Wigferthnek Drengről, aki a fivére, Degbert esperes tudtával tart két 
feleséget és egy prostituált rabszolgát. 

Ez a levél fogja felbőszíteni Wynstan püspököt, mert ő nevezte ki 
Degbertet, aki a rokona volt. Osmund ezért döntött úgy, hogy közvetlenül 
Elfric érseknek tesz panaszt: semmi értelme nem volt Wynstanhez fordulni. 

Az apát tovább olvasott: 

— Azt mondod, a problémát úgy lehet a legjobban orvosolni, ha 
elmozdítják Degbertet és paptársait, és a helyükre szerzetesek kerülnek. 

Ez 15 Aldred javaslata volt, de a gondolat nem tőle származott. Elfric 
maga adott rá példát: amikor megérkezett Canterburybe, elkergette a tunya 
papokat, és fegyelmezett szerzeteseket ültetett a helyükre. Aldred nagyon 


remélte, hogy Elfric beleegyezik ugyanebbe a megoldásba Dreng"s 
Ferryben. 

— Egyetértek a javaslatoddal — olvasta Osmund. 

— Remek hír! — lelkesedett Aldred. 

— Az új monostor a shiringi apátság egyik szerzetháza lesz, élén a shiringi 
apátnak alárendelt priorral. 

Ezt 15 Aldred javasolta. Elégedett volt. Dreng"s Ferry minstere romlott 
volt, amely fölött kimondták az ítéletet. 

— Wigferth testvér visz egy levelet Wynstannek, testvérünknek a 
Krisztusban, közölve döntésemet, mivel Dreng"s Ferry az ő püspökségébe 
tartozik. 

— Érdekes lesz Wynstan reakciója — jegyezte meg Aldred. 

— Nem lesz tetszésére — mondta Hildred. 

— Enyhén szólva. 

— De Elfric az érsek, és Wynstan kénytelen meghajolni előtte. — Hildred 
világában a szabály az szabály volt, és kész. 

— Wynstan úgy gondolja, hogy mindenkinek követnie kell a szabályokat, 
ami alól csak ő a kivétel — válaszolta Aldred. 

— Igaz, viszont Jó érzéke van az egyházi politikához — mondta komótosan 
Osmund. — Nem tudom elképzelni, hogy vitába keveredjen az érsekével egy 
olyan hitványka helység miatt, mint Drengjs Ferry. Ha több forogna 
kockán, az már más lenne. 

Aldred remélte, hogy igaza van. 

— Átkísérlek a püspöki palotába — mondta Wigferthnek. 

Leereszkedtek a külső lépcsőn. 

— Köszönet ezekért a hírekért! -— mondta Aldred, miközben 
keresztülvágtak a város főterén. — Megharagított az a szörnyű minster. 

— Az érsek ugyanígy érzett, amikor hallott róla. 

Elhaladtak a shiringi katedrális előtt. Jellegzetes angol templom volt, 
apró, magasan levő ablakokkal áttört, vastag falaival. A szomszédban állt 
Wynstan püspök emeletes rezidenciája, amelyen kívül csak a kolostornak 
volt emelete Shiring városában. Aldred kopogtatott, egy fiatal pap nyitott 
ajtót. 

— Ő Wigferth testvér — mondta Aldred. — Canterburyből hozza Elfric 
érsek levelét Wynstan püspöknek. 

— A püspök eltávozott, de nekem ideadhatjátok a levelet — válaszolta a 


pap. 


Aldrednek eszébe Jutott az ifjú neve. Ithamarnak hívták, diakónus volt, és 
Wynstan titkára. Ártatlan babaarca és hamvasszőke haja volt, Aldred mégse 
bízott benne. 

— Ithamar — mondta szigorúan -, a testvér üzenetet hozott uradnak urától. 
Fogadd illendően, kínáld étellel-itallal, és kérdezd meg, mivel szolgálhatsz 
még neki. 

Ithamar méregtől csöpögő pillantást vetett rá, de tudta, hogy Aldrednek 
igaza van. Rövid hallgatás után azt mondta: 

— Kérlek, lépj be, Wigferth testvér. 

Wigferth nem mozdult. 

— Mit gondolsz, Wynstan püspök mennyi ideig lesz távol? — kérdezte. 

— Egy-két órát. 

— Megvárom. — Wigferth Aldredhez fordult. — Visszatérek, amint 
kézbesítettem a levelet. Jobb szeretek az apátságban aludni. 

Helyes döntés, gondolta Aldred; az élet egy püspöki palotában olyan 
kísértésekkel járhat, amelyekkel a szerzetesek nem szívesen harcolnak. 

Elbúcsúztak. Aldred visszafordult az apátság felé, azután habozni 
kezdett. Már jó ideje meg akarta látogatni Wilwulf elöljáró leendő 
asszonyát. Lady Ragna Jó szívvel látta őt Cherbourg-ban, és Aldred szerette 
volna viszonozni ezt Shiringben. Ha most odamegy, legalább sok 
boldogságot 1s kívánhat neki. 

Elindult a városközpont raktárai és műhelyei között. 

Shiring gyorsan fejlődő városa azért létezett, hogy kiszolgáljon három 
intézményt: az elöljáró erődjét, fegyvereseit és  tányérnyalóit; a 
székesegyházat és a püspöki palotát papjaival és szolgáival; és az apátságot 
szerzetesetvel és világi testvéreivel. A kereskedők és iparosok között voltak 
fazekasok, pintérek, késesek, rézművesek, takácsok és szabók, nyergesek, 
lószerszámkészítők, favágók és asztalosok, páncélt, kardot és sisakokat 
gyártó fegyvermívesek, íj- és nyílkészítők, fejőasszonyok, pékek, sörfőzők 
és mészárosok, akik mindenkit elláttak hússal. 

Ám a legjövedelmezőbb foglalkozás a hímzés volt. A városban egy tucat 
asszony naphosszat hímezte festett gyapjúfonalakkal a cirádás mintákat 
sápadt lenvászonra. A hímzések rendszerint bibliai történeteket vagy a 
szentek életének jeleneteit ábrázolták, gyakran különös madarakkal és 
absztrakt szegélyekkel keretezve. A papi ornátusokba vagy királyi 
palástokba beledolgozott, fehérített gyapjú- vagy lenvászon alapú 
hímzéseknek nagy keletjük volt egész Európában. 


Aldredet jól ismerték, sokan üdvözölték az utcán. Többször meg kellett 
állnia, hogy elbeszélgessen különböző emberekkel: egy takáccsal, aki az 
apátságtól bérelte a házát, és késett a bérleti díjjal, Osmund apát 
borszállítójával, akinek még mindig nem fizetett Hildred kincstárnok, és 
egy asszonnyal, aki azt akarta, hogy a szerzetesek imádkozzanak beteg 
lányáért, mert mindenki tudja, hogy a cölibátusban élő szerzetesek imája 
többet ér el, mint a közönséges papoké. 

Végre megérkezett az erődhöz, amely  pezsgett az esküvői 
előkészületektől. A kaput elállták a söröshordókat és liszteszsákokat szállító 
szekerek. A szolgák hosszú sorokban állították fel a kecskelábú asztalokat a 
szabad ég alatt: nyilvánvalóan túl sok volt a meghívott, hogy valamennyien 
beférjenek a nagyterembe. Egy mészáros éppen leölte és előkészítette 
sütésre az állatokat. Egy zömök tölgyfa ágáról a lábánál fogva felakasztott 
ökör lógott, vaskos nyakából egy hordóba csurgott a forró vér. 

Ragnát abban a házban találta, ahol korábban Wigelm, a legifjabb testvér 
lakott. Az ajtó nyitva állt. Ragna volt bent három cherbourg-i szolgájával: a 
csinos Cat szobalánnyal, a varrónő Agnesszel és Bernnel, a vörös szakállú 
testőrrel. Továbbá ott volt még Offa, a mudefordi bíró, akinek jelenlétén 
Aldred egy pillanatig csodálkozott, de jobban érdekelte a menyasszony. 
Ragna felnézett a színes selyemcipellőkről, amelyeket a szolgálóival 
nézegettek, és szélesen elmosolyodott, amikor felismerte Aldredet. 

— Isten hozott Angliában — mondta a férfi. — Azért jöttem, hogy 
megnézzem, berendezkedtél-e már új otthonodban. 

— Nagyon sok a dolgom! - felelte Ragna. — De minden olyan izgalmas! 

Aldred figyelmesen nézte a lelkes arcot. Nem felejtette el, hogy a lány 
szép, de az emlék halvány mása volt csak a valóságnak. Elméje nem őrizte 
meg a szempár hihetetlen tengerzöld árnyalatát, a járomcsontok kecses ívét, 
a vörös-arany haj buja erdejét, amely egy barna selyemfátyol alól 
kukucskált. A férfiak többségétől eltérően Aldredet nem vette rá a bujaság 
bűnére a női kebel formája, de azért el kellett ismernie, hogy Lady 
Ragnának pompás alakja van. 

— Várod már az esküvőt? — kérdezte. 

— De mennyire! — vágta rá a lány, aztán elpirult. 

Akkor hát minden rendben, gondolta Aldred. 

— Gondolom, WIilf is türelmetlen — mondta. 

— Fiút akar — válaszolta Ragna. 

Aldred másra terelte a szót, hogy a lánynak ne kelljen pirulnia. 


— Gondolom, Wigelmnek nem tetszett, hogy kiakolbólítottad. 

— Nem állíthatja, hogy fontosabb az elöljáró menyasszonyánál — felelte 
Ragna. — Mellesleg van neki háza — a felesége még mindig Combe-ben 
lakik —, ezért hát nem igazán van erre a házra szüksége. 

Aldred körülnézett. A ház minőségi gerendákból készült, de nem olyan 
kényelmes, mint amilyen lehetett volna. A faházak húsz év után teljes 
felújítást igényeltek, és ötvenévesen szétestek. Látott egy spalettát, amely 
rosszul illeszkedett az ablakhoz, egy törött lábú padot és egy rést a tetőn. 

— Szükséged lesz Itt egy ácsra — mondta. 

A lány felsóhajtott. 

— Azokat lefoglalja, hogy padokat és asztalokat készítsenek az esküvőre. 
A vezetőjük, Dunnere pedig délutánra rendszerint leissza magát. 

Aldred elkomorodott. Az elöljáró menyasszonya ennél azért előbbre 
való. 

— Nem tudsz megszabadulni tőle? 

— Gytha unokaöccse. Egyébként teendőim listájának elején szerepel az 
itteni karbantartók felrázása. 

— Volt egy fiú Dreng-s Ferryben, az Jó mesterembernek látszott. Edgar a 
neve. 

— Emlékszem rá. Megkérhetem rá, hogy hozza rendbe ezt a házat? 

— Nem szükséges kérned, ha parancsolhatsz. Edgar gazdája Dreng, 
Wilwulf rokona. Csak parancsold meg Drengnek, hogy küldje el hozzád a 
szolgáját. 

A lány elmosolyodott. 

— Még nem tudom biztosan, hogy milyen jogaim vannak itt. De 
megfogadom a tanácsodat. 

Valami motoszkált Aldred agyában. Úgy érezte, hogy Ragna mondott 
valami fontosat, amin ő átsiklott. Most pedig nem jutott az eszébe. 

— Hogy tetszik Wilwulf családja? — kérdezte. 

— Beszéltem Gythával, aki tudomásul vette, hogy én leszek itt az úrnő. 
De sokat kell még tanulnom, és szeretném, ha számíthatnék a segítségére. 

— Biztos vagyok benne, hogy mindenkivel megszeretteted magad. Már 
láttam, hogyan csinálod. 

— Remélem, igazad lesz. 

Aldred körültekintőnek ismerte meg Ragnát, de nem volt biztos benne, 
hogy a lány teljesen érti, mire vállalkozott. 


— Szokatlan, hogy két testvér legyen a püspök és az elöljáró ugyanazon a 
területen. — mondta. — Nagyon nagy hatalom ez egy családban. 

— Logikus. Wilfnek olyan püspökre van szüksége, akiben bízhat. 

Aldred habozott. 

— Nem mondanám, hogy bízik Wynstanben. 

Ragnában feltámadt a kíváncsiság. 

Aldrednek óvatosan kellett fogalmaznia. Ő olyannak látta Wilwulfot és 
családját, mint a ketrecbe zárt vadmacskákat, amelyek bármikor egymásnak 
ugorhatnak, csak az önérdek tartja vissza őket az erőszaktól; de ezt nem 
mondhatta ki nyíltan, mert félt, hogy megingatná Ragna bátorságát. Úgy 
kell figyelmeztetnie, hogy ne ijesszen rá. 

— Mondjuk úgy, hogy nemigen lephetik meg a testvéreit. 

— A király kedvelheti a családot, ha ekkora hatalmat adott nekik. 

— Talán, valaha. 

— Ezt hogy érted? 

Nem tudja, döbbent rá Aldred. 

— Wilwulf elvesztette Ethelred király kegyét az apáddal kötött szerződés 
miatt. A király engedélyét kellett volna előzetesen kérnie. 

— Nekünk azt mondta, hogy az engedélyt készséggel megadják. 

— Nem adták meg. 

— Az apám aggódott 1s emiatt. Megbüntették miatta Wilfet? 

— A király bírságot rótt ki rá. De ő nem fizetett. Az a véleménye, hogy 
Ethelred észszerűtlenül viselkedik. 

— És most mi lesz? 

— Rövid távon nem sok. Ha egy nagyúr dacol a királyi udvarral, a király 
azonnal nem sokat tehet. Hosszabb távon, ki tudja? 

— Van valaki, aki ellensúlyozza a család hatalmát? Van olyan poszt, amit 
Wilf nem tölthetett be a saját jelöltjével? 

Ez volt az a kulcskérdés, amellyel Ragna még nagyobbra nőtt Aldred 
szemében. Ez a lány csakugyan mindent megtanult, amire az apja taníthatta, 
és ehhez talán hozzáadta a saját eszét Is. 

— Igen — válaszolta. — Den, a seriff. 

— Seriff? Nálunk Normandiában nincs ilyen. 

— Ő a királybíró, Ethelred képviselője a helységben. Wilwulf az 
öccsének, Wigelmnek szánta ezt a posztot, ám Ethelred király elutasította, 
és a saját emberét nevezte ki. Lehet, hogy Tanácstalan Ethelrednek hívják, 
de azért nem teljesen hülye. 


— Ez fontos poszt? 

— A seriffek mostanában több hatalmat kapnak. 

— Miért? 

— A vikingekhez van köze. Az elmúlt hat évben Ethelred kétszer 1s 
készpénzzel hárította el a viking támadást, csakhogy ez borzasztóan drága 
dolog. Hat éve tízezer fontot fizetett, három éve tizenhatezret. 

— Erről hallottunk Normandiában. Az apám azt mondta, ez olyan, mintha 
etetnénk az oroszlánt abban a reményben, hogy akkor nem esz meg. 

— Itt 1s sokan mondtak hasonlókat. 

— De miért nő ettől a seriffek hatalma? 

— Mivel nekik kellett beszedni a pénzt, fel kellett ruházni őket 
hatalommal, hogy kényszert ií5 alkalmazhassanak. Egy seriffnek saját 
katonasága van, kicsi, de jól fizetett és jól felfegyverzett. 

— Ezért ellensúlyozza Wilf hatalmát. 

— Pontosan. 

— A seriff szerepe nem ütközik az elöljáróéval? 

— Szüntelenül. Az elöljáró a felelős az igazságszolgáltatásért, de a seriff 
Jár el a felségsértési ügyekben, például ha valaki nem fizet adót. Vannak 
határesetek, amelyek súrlódást okoznak. 

— Milyen érdekes. 

Olyan, mint a muzsikus, aki próbálgatja a lant húrjait, mielőtt zenélne, 
gondolta Aldred. Ragna igazi erő lesz a tartományban. Sok jót tehet. 
Viszont el is pusztíthatják. 

Aldred pedig segít rajta, ahol csak teheti. 

— Tudasd velem, ha tehetek érted valamit — mondta. — Keress meg az 
apátságban. — Észbe kapott, hogy egy Ragnához hasonló nő látványa több 
lehet, mint amit egyes ifjú szerzetesek elviselhetnének. — Vagy csak küldj 
üzenetet. 

— Köszönöm. 

Mikor Aldred az ajtó felé fordult, a szeme ismét megakadt Offa bíró 
hatalmas termetén és ferde orrán. Offának, mint az elöljáró alacsonyabb 
beosztású szolgájának, volt egy háza a városban, de Aldred tudomása 
szerint nem lehetett dolga Ragnával. 

A lány észrevette a pillantását, és megkérdezte: 

— Ismered Offát, Mudeford bíráját? 

— Igen, természetesen. — Aldred észrevette, hogy Ragna a varrónőjére 
néz, és Agnes pironkodva lesüti a szemét. Offa tehát azért van Itt, hogy 


udvaroljon Agnesnek, Ragna nyilvánvaló jóváhagyásával. Talán Ragna 
szeretné, ha a szolgái gyökeret vernének Angliában. 

Elbúcsúzott, és távozott az erődből. Amikor átvágott a főtéren a 
katedrális és az apátsági templom között, összefutott Wigferthtel, aki éppen 
kilépett a püspöki palotából. 

— Átadtad a levelet Wynstannek? — kérdezte. 

— Igen, pár perce. 

— Tombolt? 

— Átvette a levelet, és azt mondta, majd később elolvassa. 

— Hmm. — Aldred szinte jobban szerette volna, ha Wynstan dühöngene, 
mert a bizonytalanság elviselhetetlenné kezdett válni. 

A két szerzetes visszatért az apátságba. A konyhás testvér felszolgálta a 
délebédet: főtt angolnát hagymával és babbal. Miközben ettek, Godleof 
testvér felolvasta Szent Benedek Regulájának bevezetőjét: Obsculta, o fili, 
pracepta magistri, et incline aurem cordis tui. Figyelmezz, fiam, és fogadd 
be szíved fülébe mestered tanítását. Aldrednek tetszett az aurem cordis 
kifejezés. A szív füle. A szokásosnál szenvedélyesebb, elmélyültebb 
figyelemre utalt. 

Ebéd után a szerzetesek a fedett folyosón átvonultak nónárat a 
templomba, amely nagyobb volt a minsternél Dreng"s Ferryben, de kisebb a 
shiringi katedrálisnál. Két helyiségből állt, a tizenkét méter hosszú hajóból 
és egy kisebb szentélyből, ezeket keskeny boltív kötötte össze. A 
szerzetesek egy mellékajtón léptek be. A rangidősek a szentélybe mentek, 
és helyet foglaltak az oltár körül, a többiek három szabályos sorba álltak a 
hajóban. Ez volt a gyülekezet helye is, habár kevés világi személy járt ide. 

Aldred, ahogy a testvérei között állva kántálta az imákat, kezdett 
megbékélni önmagával, a világgal és Istennel. Utazásai közben ez hiányzott 
nekt. 

Ma azonban a béke nem sokáig tartott. 

Néhány perce tartott a nóna, amikor hallotta, hogy csikorogva nyílik a 
nyugati ajtó, a ritkán használt főbejárat. A fiatalabb szerzetesek mind 
odafordultak, hogy lássák, ki jön. Aldred felismerte Wynstan püspök ifjú 
titkárának, Ithamar diakónusnak a fehérszőke haját. 

Az idősebb szerzetesek rendületlenül folytatták az imát. Aldred úgy 
döntött, valakinek meg kell tudnia, mit akar itt Ithamar. Kilépett a sorból, és 
suttogva megkérdezte: 

— Mi az? 


A diakónus, noha idegesnek látszott, fennhangon válaszolt: 

— Wynstan püspök hívatja a canterburyi Wigferthet. 

Aldred akaratlanul vetett egy pillantást a kerek képű Wigferthre, aki 
riadtan nézett rá vissza. Maga Aldred 15 megrémült, de nem hagyhatta, hogy 
Wigferth egyedül álljon oda a dühös Wynstan elé. Ma is vannak emberek, 
akik válaszul egy nemszeretem üzenetre a hírnök fejét küldik vissza 
zsákban. Valószínűtlen, hogy Wynstan megtenné, de nem lehetetlen. 

— Légy oly Jó, kérj elnézést a püspöktől, és mondd meg neki, hogy 
Wigferth testvér nónán van — válaszolta erőltetett önbizalommal. 

Ithamar nem ezzel a válasszal óhajtott visszatérni. 

— A püspök atya nem fog örülni, ha megvárakoztatják. 

Ezt Aldred is tudta. Vigyázott, hogy a hangja nyugodt és észszerű 
maradjon. 

— Wynstan bizonyosan nem akarná megzavarni Isten emberét, amikor 
éppen imádkozik. 

Ithamar arca egyértelműen közölte, hogy Wynstannek nincsenek efféle 
gátlásai, azonban az ifjú diakónus habozott szavakba önteni a gondolatot. 

Nem minden szerzetest szenteltek pappá, de Aldredet igen, ennélfogva 
rangosabb volt Ithamarnál, az egyszerű diakónusnál, akinek így előbb- 
utóbb meg kellett hátrálnia. Ithamar percnyi töprengés után ugyanerre a 
következtetésre Jutott, és kelletlenül elhagyta a templomot. 

Az első találat a szerzeteseké, gondolta mámorosan Aldred. De a diadalt 
hűtötte a tudás, hogy ezzel nincs vége a dolognak. 

Ismét imádkozni kezdett, ám a gondolatai másutt jártak. Mi történik nóna 
után, amikor Wigferthnek többé nincs kifogása? Menjenek együtt a püspök 
palotájába? Aldredhez nem illik a testőr szerepe, de talán a semminél jobb. 
Rábeszélhetné Osmund apátot, hogy elkísérje őket? Wynstan bizonyosan 
nem háborgatna egy apátot. Csak hát Osmund nem bátor ember. Sokkal 
jellemzőbb lenne rá, ha azt mondaná pipogya módon, a canterburyi Elfric 
írta az üzenetet és küldte ide Wigferthet, vagyis védje meg Elfric a 
küldöncét. 

A robbanás azonban hamarabb bekövetkezett. 

Ismét nyílt az ajtó, ezúttal döngve. A kántálás azonnal abbamaradt, 
minden szerzetes megfordult és hátranézett. Wynstan püspök csörtetett be 
lobogó köpenyben. Őt Cnebba követte, az egyik fegyverese. Wynstan szálas 
férfi volt, Cnebba azonban még nála 1s szálasabb. 

Aldred megrémült, de sikerült eltitkolnia. 


— Melyiktek a canterburyi Wigferth? — bömbölte Wynstan. 

Aldred maga se tudta volna megmondani, miért ő áll oda Wynstan elé. 

— Püspök uram — mondta —, megzavarod a szerzeteseket nóna közben. 

— Azt zavarok meg, akit akarok! — üvöltötte Wynstan. 

— Még Istent 15? — kérdezte Aldred. 

Wynstan elvörösödött a dühtől, és a szeme kidülledt. Aldred csaknem 
hátrált egy lépést, de kényszerítette magát, hogy ne mozduljon. Látta, hogy 
Cnebba a kardjára teszik a kezét. 

Aldred mögött megszólalt Osmund apát az oltárnál, remegő, de elszánt 
hangon. 

— Templomban ne merészelj kardot húzni, Cnebba, hacsak nem akarsz 
örök kárhozatra jutni! 

Cnebba elsápadt, és úgy lekapta kezét a kardmarkolatról, mintha 
megégette volna. 

Talán mégis van egy kis mersz Osmundban, gondolta Aldred. 

A püspök lendülete zökkent egyet. A haragja félelmetes volt, de a 
szerzetesek nem hátráltak. 

Wynstan dühös tekintete átvándorolt az apátra. 

— Osmund, hogy mersz panaszkodni az érseknek egy minsterről, amely 
az én fennhatóságom alá tartozik? Még csak nem 1s jártál ott! 

— De én igen — szólalt meg Aldred. — A saját szememmel láttam a 
züllöttséget és a bűnt Dreng"s Ferry templomában. Az én feladatom volt 
jelenteni, amit láttam. 

— Neked pofa be, tacskó — mondta Wynstan, noha csak néhány évvel volt 
idősebb Aldrednél. — Én a fejhez jöttem, nem a lábhoz. Nem te, hanem az 
apátod próbálja megkaparintani a minsteremet, hogy hozzácsapja a 
birodalmához. 

— A templom Istené, és nem emberé — jelentette ki Osmund. 

Újabb karakán válasz, és egy újabb csapás Wynstanre. Aldred kezdte azt 
hinni, hogy a püspök szégyenszemre eltakarodik. 

De Wynstant csak még fenyegetőbbé tette a vitában elszenvedett vereség. 

— Isten rám bízta azt a templomot — bömbölte. Osmund felé lépett, és az 
apát hátrahőkölt. — Most pedig jól figyelj, apát. Nem tűröm, hogy átvedd 
Dreng"s Ferry templomát. 

— A döntést már meghozták — felelte Osmund kihívóan, ám remegő 
hangon. 

— Majd megtámadom a megyei bíróságon! 


Osmund bátorsága elszállt. 

— Az ildomtalan lenne — mondta. — Nyilvános disputa Shiringben Isten 
egyházának két vezetője között? 

— Gondoltad volna meg előbb, hogy azt a sunyi és alattomos levelet írtad 
Canterbury érsekének! 

— Alá kell vetned magad a fennhatóságának. 

— Nem fogom. Ha szükséges, magam megyek Canterburyba, és ott 
jelentem a bűneidet. 

— Elfric érsek már ismeri a bűneimet. 

— Lefogadom, hogy találok olyanokat, amelyekről nem hallott. 

Aldred tudta, hogy Osmundnak nincsenek komoly bűnei, de Wynstan 
valószínűleg kieszel néhányat, és még embereket is talál, akik 
megesküsznek rájuk, ha ez megfelel a céljainak. 

— Helytelenül cselekszel, ha dacolsz az érsek akaratával — mondta 
Osmund. 

— Helytelenül cselekedtél, amikor a végletekig hajszoltál. 

Érdekes, gondolta Aldred. Wynstant senki sem hajszolta sehova. Aldred 
azt hitte volna, hogy ennyire jelentéktelen fészekért, mint Dreng"s Ferry, 
nem érdemes harcolni. Ebben tévedett, mert Wynstan kész háborúzni érte. 

Miért? Az apátsági templomból van valamennyi jövedelme, de az nem 
lehet sok. Degbertnek van belőle egy stalluma, de nem túl tekintélyes. 
Degbert még csak nem 15 közeli rokon, és különben ís, Wynstan könnyen 
találhat neki másik állást. 

Akkor viszont miért olyan fontos Dreng"s Ferry? 

Wynstan még mindig ordított. 

— Ez a küzdelem évekig fog tartani, hacsak ma nem térsz észre, Osmund, 
és nem hátrálsz meg. 

— Ezt hogy érted? 

— Írj választ Elfricnek. Mondd neki, hogy igaz keresztény szellemben 
nem kívánsz patvarolni testvéreddel a Krisztusban, Shiring püspökével, aki 
őszintén megígérte, hogy rendet tesz Dreng"s Ferryben. 

Aldred megjegyezte, hogy Wynstan semmi effélét nem ígért. 

A püspök folytatta: 

— Magyarázd el, hogy Elfric döntése megbotránkozást kelt a megyében, 
és úgy véled, hogy egy kis apátsági templom nem ér meg ilyen felfordulást. 

Osmund habozott. 


— Isten műve mindig megéri a felfordulást! — méltatlankodott Aldred. — A 
mi Urunk nem habozott botrányt okozni, amikor kiüzte a pénzváltókat a 
templomból. Az Evangélium... 

Ezúttal Osmund hallgattatta el. 

— Hagyd ezt az elöljáróidra — vakkantotta. 

— Igen, jobb, ha tartod a szád, Aldred — helyeselt Wynstan. — Már éppen 
elég kárt okoztál. 

Aldred lehajtotta a fejét, de belül fortyogott. Osmundnak nem lenne 
szabad hátrálnia, hiszen az érsek mellette áll! 

— Jámbor szívvel megfontolom panaszodat — mondta Osmund. 

Ez azonban nem volt elég Wynstannek. 

— Még ma írok Elfricnek — közölte. — Megírom neki, hogy javaslata nem 
szül itt jó vért. Te és én megvitattuk az ügyet; és hitem szerint érett 
megfontolás után egyetértesz velem abban, hogy az apátsági templomnak 
jelenleg még nem kell kolostorrá alakulnia. 

— Mondtam neked - felelte Osmund nyűgösen. — Megfontolom a dolgot. 

Wynstan ezt elengedte a füle mellett, érezte, hogy Osmund gyengül. 

— Wigferth testvér elviheti a levelemet. — Végigjáratta tekintetét a 
szerzeteseken, mert nem tudta, melyikük Wigferth. — Jut eszembe, ha a 
levelem történetesen nem éri el az érseket, személyesen vágom le Wigferth 
tökét egy rozsdás késsel! 

A szerzetesek elhültek ettől a trágár beszédtől. 

— Püspök, most hagyd el a templomot, mielőtt még jobban 
beszennyeznéd Isten házát! — mondta az apát. 

— Írd meg a leveledet, Osmund — mondta Wynstan. — Tudasd Elfrickel, 
hogy meggondoltad magad. Máskülönben ennél rosszabbat is hallasz. — 
Sarkon fordult, és kivonult a templomból. 

Azt hiszi, győzött, gondolta Aldred. 

És én is azt hiszem. 


14. fejezet 
997. november I. 


Ragna november első napján, mindenszentekkor tartotta a menyegzőjét 
Wilffel, egy olyan napon, amikor felváltva sütött a nap és zuhogott az eső. 

Mostanra megszokta az erőd erős szagát, ami az istállókból, a mosdatlan 
testekből és a konyhán főzött halból keveredett össze. Meg a lármát Is: 
kutyák ugattak, gyerekek visongtak, férfiak ordítottak, nők fecsegtek, a 
kovács patkót kalapált, az ácsok fatörzseket hasogattak fejszéikkel. Nyugati 
szél hajtotta az égen a felhőket, amelyeknek árnyékai a zsúptetőkön 
kergetőztek. 

Ragna a házában reggelizett, ahol csak a szolgái voltak jelen. Kellett neki 
egy csöndes reggel, hogy felkészüljön a szertartásra. Ideges volt, mert nem 
tudta, milyen hatást fog kelteni, és jól játssza-e majd a szerepét. Azt akarta, 
hogy Wilf mindent tökéletesnek találjon. 

Alig várta, hogy elérkezzen ez a nap, és most arra vágyott, bárcsak vége 
lenne már. Az életéhez hozzátartozott a pompa és a ceremónia, de most 
sokkal nagyobb szüksége volt arra, hogy együtt hálhasson a férjével. 
Kibírta az esküvő napjáig, de nagyon feszült volt. Ám most örült, hogy 
szilárd tudott maradni, mert Wilf vágya minden nappal nőtt. Ragna látta a 
szemében, érezte abból, ahogyan vőlegénye megfogja a karját, a csókból, 
amellyel jó éjszakát kíván nekt. 

Sok órát töltöttek el beszélgetéssel. A férfi mesélt a gyermekkoráról, 
anyja haláláról, arról, milyen megrázkódtatást jelentett neki, amikor az apja 
feleségül vette Gythát, és milyen érzés volt a két fiatalabb féltestvér 
jövetele. 

Kérdésekre azonban nem szívesen válaszolt. A lány erre akkor jött rá, 
amikor az Ethelred királlyal való vitát firtatta. Wilf büszkeségét sértette, 
hogy kikérdezik, mint egy hadifoglyot. 

Egyszer együtt vadásztak a Shiring és Dreng"s Ferry közötti erdőben. 
Éjszakára kint maradtak Wilf magányos, eldugott vadásztanyáján, ahol volt 
istálló, kutyaszállás, raktárak és egy nagy ház, ahol mindenki a padlóra 
szórt gyékényen aludt. Aznap este Wilf hosszasan beszélt az apjáról, aki 


ugyancsak Shiring elöljárója volt. Ezt a rangot nem lehetett örökölni, és 
amikor Wilf leírta az apja halálát követő hatalmi harcot, Ragna sokat tanult 
az angol politikáról. 

Most, az esküvő napján örült, hogy sokkal jobban ismeri Wilfet, mint 
amikor megérkezett Shiringbe. 

Ma reggel békére vágyott, de hasztalan. Első látogatója Wynstan püspök 
volt, akinek a köpenyéből csöpögött az eső. A püspököt Cnebba követte egy 
kézimérleggel meg egy kis dobozzal, amely valószínűleg a súlyokat 
tartalmazta. 

Ragna udvarias volt. 

— Jó reggelt, püspök uram, remélem, jól szolgál az egészséged. 

Wynstan úgy vette tudomásul a jókívánságot, mint ami jár neki, és 
haladéktalanul a tárgyra tért. 

— Azért vagyok Itt, hogy ellenőrizzem a móringodat. 

— Rendben. 

Ragna számított erre, és éberen figyelt mindenféle fortélyra, amellyel 
Wynstan próbálkozhat. 

A gerendákról kötelek lógtak különböző célokra, többek között az 
ennivalótól 1s így tartották távol az egereket. Cnebba az egyik ilyen kötélre 
erősítette a mérleget. 

A vasrúd két egyenlőtlen részre oszlott: a rövidebb részéről egy tányér 
csüngött, erre tették a tárgyat, amit mérni akartak, a hosszabb oldalán súly 
volt, amelyet rovátkák mentén lehetett mozgatni. Ha a tányér üres volt, a 
súly pedig a legbelső rovátkánál állt, akkor a mérleg két karja egyensúlyba 
került, és finoman billegett. 

Cnebba az asztalra tette a dobozát, és felnyitotta. A súlyok lapos 
ólomhengerek voltak, tetejükön ezüstpénz igazolta a hivatalos ellenőrzést. 

— A shiringi pénzverőtől kértem kölcsön — mondta Wynstan. 

Cat már indult a hozományt tartalmazó ládikóért, de Ragna fölemelt 
kézzel megállította. Nem bízott Wynstanben. Mivel itt van Cnebba, aki 
megvédje, Wynstan még kísértésbe esik, hogy a hóna alá csapja a ládikót, 
és egyszerűen kisétáljon. 

— Cnebba most már távozhat — mondta. 

— Jobb szeretném, ha maradna — mondta Wynstan. 

— Miért? — kérdezte Ragna. — Jobban tud pénzt mérni nálad? 

— Ő a testőröm. 

— Kitől félsz? Tőlem? Cattől, a komornámtól? 


Wynstan Bernre nézett, de úgy döntött, nem válaszol Ragna kérdésére. 

— Jól van — bólintott. — Várj odakint, Cnebba. 

A testőr távozott. 

— Ellenőrizzük a mérleget — mondta Ragna. Egy ötfontos súlyt tett a 
tányérba, amitől az lesüllyedt. Aztán addig tolta a másik irányba az 
ellensúlyt, amíg a két kar egy vonalba nem került. A csúszka öt fontnál állt 
meg. A mérleg pontos volt. 

Ragna biccentett Bernnek, aki fölkapta a ládikát, és az asztalra tette. 
Ragna kinyitotta egy kulccsal, amelyet bőrszíjon viselt a nyakában. 

A ládika négy kis bőrzacskót tartalmazott. Ragna az egyiket az ötfontos 
súly helyére tette a mérleg tányérján. A két kar csaknem tökéletes 
egyensúlyban volt, mert a zacskó valamivel súlyosabb volt öt fontnál. 

— A bőr jelenti az elhanyagolható különbséget — mondta Ragna. 

Wynstan csak legyintett. Fontosabb gondjai voltak. 

— Mutasd meg a pénzt. 

Ragna kiürítette a zacskót az asztalra. Százszámra ömlöttek belőle az 
apró ezüstök, csupa angol pénz, az egyik oldalukon kereszt, a másikon 
Ethelred király feje. A házassági szerződés előírta az angol pennyt, mert 
abban több ezüst volt, mint a francia dénárban. 

Wynstan elégedetten bólintott. 

Ragna visszasöpörte az ezüstpénzeket a zacskóba, azután az eljárást 
megismételte a másik hárommal. Mindegyik pontosan öt fontot nyomott. A 
hozomány annyi volt, amennyit ígértek. A lány visszatette a zacskókat a 
ládikóba. 

— Akkor ezt most elviszem — mondta Wynstan. 

Ragna visszaadta a ládikót Bernnek. 

— Majd ha összeadtak Wilffel. 

— De hát délben lesz az esküvő! 

— Akkor tizenkét órakor megkapod a hozományt. 

— Vagyis ez az ellenőrzés céltalan volt! A következő két órában minden 
zacskóból kilophatsz ötven érmét! 

Ragna bezárta a ládikót, majd átnyújtotta a kulcsot Wynstannek. 

— Tessék — mondta. — Most már nem tudom kinyitni, te pedig nem tudod 
ellopni. 

Wynstan úgy tett, mintha azt gondolná, hogy Ragna nevetségesen 
túlzásba viszi az óvatosságot. 


— Már érkeznek a vendégek! — mondta. — Egész éjszaka sütötték az 
ökröket és a disznókat! Csapra verték a söröshordókat. Száz kenyér sül a 
kemencékben. Komolyan azt hiszed, hogy Wilf most ragadja el a 
móringodat, és törli a lakodalmat? 

Ragna édesen mosolygott. 

— A sógornőd leszek, Wynstan — mondta. — Meg kell tanulnod bízni 
bennem. 

Wynstan morogva távozott. 

Cnebba visszajött a mérlegért és a súlyokért. A testőr távozása után 
megérkezett Wigelm. Családja nagy orrát, erős állát, szőkeségét örökölte, 
ugyanolyan bajuszt viselt, mint a testvérei, de örökös sértődöttség ült az 
arcán, mintha úgy érezné, hogy igazságtalanul bánnak vele. Ugyanazt a 
fekete tunikát és barna köpenyt viselte, mint előző nap, mintha tudatná a 
világgal, hogy számára nem különleges a mai nap. 

— No, hát húgom — mondta —, ma elveszíted a szüzességedet. 

Ragna elvörösödött, mert az már négy hónapja megtörtént. 

Szerencsére Wigelm félreértette a pirulást. 

— Ó, ne ijedezz — heherészett buján. — Élvezni fogod, megígérem. 

Fogalmad sincs, mennyire, gondolta Ragna. 

Wigelmet egy alacsony, bögyös-faros asszony követte, olyan harminc 
körüli, mint a férje. Vonzó volt a maga kerekded módján, és úgy riszált, 
mint aki tisztában van a kívánatosságával. Nem mutatkozott be, Wigelm 
pedig meg sem próbálta elmagyarázni a jelenlétét, így hát Ragna azt 
mondta: 

— Nem hiszem, hogy találkoztunk volna. 

Wigelm felelt, mert az asszony meg se mukkant: 

— A feleségem, Milly. 

— Örülök, hogy megismerhettelek, Milly. — Ragna ösztönszerűen 
előrelépett és megcsókolta Milly arcát. — Nővérek leszünk — tette hozzá. 

— Milyen különös — mondta hidegen Milly —, hiszen alig beszéljük 
egymás nyelvét. 

— Ó, bárki meg tud tanulni egy új nyelvet — felelte Ragna. — Mindössze 
némi türelem kell hozzá. 

Milly körülnézett a szobában. 

— Úgy hallottam, ácsot hozattál, hogy átalakítsa a házat — mondta. 

— Edgar Dreng"s Ferryből itt dolgozott az elmúlt héten. 

— Nekem ugyanolyannak tűnik. 


Az épület kissé leromlott Milly keze alatt. Nyilván ezért olyan 
barátságtalan: bizonyára megalázónak érzi, hogy a menyasszony 
ragaszkodott a felújításhoz. Ragna vállat vont. 

— Csak néhány apróság volt — mondta hanyagul. 

Bejött Gytha. 

— Jó napot, anyám — köszöntötte Wigelm. Gytha új ruhát viselt, 
sötétszürkét vörös béléssel, amely kivillant a hasítékokon. Felfésült, hosszú, 
szürke haját bonyolult kalap fedte. 

Ragna azonnal óvatos lett. Gytha néha azzal nevettette meg a 
szolgálókat, hogy utánozta Ragna kiejtését. Ezt Cat jelentette úrnőjének. 
Ragna hébe-hóba észrevette, hogy az asszonyok megmosolyognak valamit, 
amit ő nem szánt tréfának, és sejtette, hogy a beszéde tréfa tárgya az 
erődben. Ezt kibírta, de csalódott Gythában, mert szerette volna, ha barátok 
lesznek. 

Meglepetésére Gytha most valami kedveset mondott. 

— Szükséged van segítségre az öltözködéshez vagy a frizurádhoz, Ragna? 
Én készen vagyok, és boldogan átküldöm egy-két szobalányomat, ha 
akarod. 

— Nincs szükségem további segítségre, de köszönöm, hogy ilyen 
figyelmes vagy — válaszolta Ragna. Komolyan gondolta: Gytha volt a 
famíliából a negyedik, aki ma meglátogatta, de az első, aki valami kedveset 
mondott. Még mindig nem sikerült elnyernie férje atyafiságának 
rokonszenvét, pedig azt gondolta, ez könnyebb lesz. 

Amikor Dreng besántikált, majdnem felnyögött. 

A révész nevetségesen magas, csúcsos süveget viselt. 

— Csak beugrottam, hogy tiszteletemet tegyen Lady Ragnánál ezen a 
szerencsés reggelen — hajolt meg mélyen. — Már találkoztunk, igaz, kedves 
leendő húgom? [dejövet látogatásoddal tisztelted meg szerény sörházamat. 
Jó reggelt, Wigelm kuzén, remélem, jól szolgál az egészséged; mint ahogy a 
tied 15, Milly húgom; és a tied is, Lady Gytha — sosem tudom, hogy 
unokanénémnek vagy nagynénémnek szólítsalak. 

— Annál azért távolibb — felelte savanyúan Gytha. 

Ragna megállapította, hogy Drenget nem látják szívesen a családban, 
kétségtelenül azért, mert a saját tekintélye növelésére túlhangsúlyozza az 
atyafiságot. 

Dreng úgy tett, mintha félreértené Gythát. 


— Valóban távolról jövök, köszönöm kérdésedet, és természetesen fáj a 
hátam — tudod, egy viking lökött le a lovamról a watcheti csatában —, de 
nem hagyhattam ki egy ilyen nagy eseményt. 

Bejött Wilf, és Ragna hirtelen úgy érezte, hogy minden rendben van. A 
férfi "magához ölelte, és mindenki szeme láttára szenvedélyesen 
megcsókolta. Imádta Ragnát, és ettől semmivé lett családjának 
barátságtalan viselkedése. 

Ragna pihegve kibontakozott az ölelésből, és igyekezett nem mutatni a 
diadalát. 

— A felhőket elfújta a szél, és kék az ég — mondta Wilf. — Attól féltem, 
kénytelenek leszünk a falak között megtartani a lakomát, de most már úgy 
vélem, ehetünk odakint, ahogy terveztük. 

Dreng majd szétpukkadt az izgalomtól. 

— Wilf bátyám! — mondta, vagy inkább mekegte fejhangon. — Remélem, 
jól szolgál az egészséged, micsoda öröm itt lenni! Ezerszer gratulálok, arád 
egy angyal, igazából egy arkangyal! 

Wilf türelmesen bólintott, mintha elismerné, hogy bár Dreng bolond, de 
mégis a család tagja. 

— Üdvözöllek, Dreng, de azt hiszem, ez a ház kezd zsúfolt lenni. 
Arámnak időre van szüksége, hogy felkészüljön az esküvőre. Kifelé 
mindnyájan, gyertek csak! 

Ragna pontosan ezt várta tőle, és hálásan rámosolygott. 

A család kiözönlött. Wilf a távozás előtt ismét megcsókolta a 
menyasszonyát, ez alkalommal hosszabban, olyan hosszasan, hogy a lány 
attól kezdett félni, mindjárt elkezdik a mézesheteket. Wilf végül nehezen 
lélegezve elhúzódott. 

— Üdvözlöm a vendégeket — mondta. — Zárd be az ajtót, és adj magadnak 
egy óra békességet. — Ezzel kiment. 

Ragna nagyot sóhajtott. Micsoda család, gondolta: egy férfi, aki olyan, 
mint egy isten, a rokonai pedig, mint egy csaholó kutyafalka. De hát 
Wilfhez megy hozzá, nem Wigelmhez, Drenghez, Gythához vagy Millyhez. 

Leült egy zsámolyra, hogy Cat elkészíthesse a frizuráját. Miközben a 
szobalány kefélte, kifésülte és feltűzte a haját, Ragna lecsillapodott. Tudta, 
hogyan kell viselkedni a ceremóniákon: lassan mozog, mindenkire 
rámosolyog, teszi, amit mondanak, és ha senki nem mondja, hogy mit 
tegyen, akkor mozdulatlanul áll. Wilf körvonalazta neki a programot, és ő 
minden szavát megjegyezte. Még így 15 követhet el hibát, mivel semmit 


sem tud az angol szertartásokról, de ha így történik, majd mosolyog, és újra 
próbálkozik. 

Befejezésül Cat egy selyemfátyolt terített úrnője hajára, olyan színűt, 
mint a vadgesztenye. A fátyol eltakarta Ragna fejét és nyakát, és hímzett 
fejpánt tartotta a helyén. Jöhetett a ruha. Ragna már megfürdött, és felvette 
az egyszerű, cserszínű vászon alsóruhát. Erre került a gyapjú felsőruha, 
amelynek zöldeskék színe remekül kiemelte a szemét. A ruha öblös 
tölcsérujjának szegélyére mértani mintát hímeztek aranyszállal. Cat 
selyemszalagra fűzött ezüstkeresztet akasztott úrnője nyakába úgy, hogy a 
kereszt kívül legyen. Végül aranyszegélyű, kék köpenyt borított a vállára. 

Amikor Ragna elkészült, Cat rábámult, és könnyekben tört kt. 

— Mi a baj? — kérdezte Ragna. 

Cat a fejét rázta. 

— Semmi — hüppögte. — Csak olyan szép vagy. 

Kopogtattak, és egy hang szólalt meg: 

— Az elöljáró készen áll. 

— Egy kicsit hamarabb, mint ahogy számítottunk rá! — mordult föl Bern. 

— Ismered Wilfet — mondta Ragna. — Türelmetlen. — Emelt hangon kiszólt 
a hírnöknek: — A menyasszony készen lesz, Wilf bármikor jöhet! 

— Megmondom nekit. 

Pár perccel később dörömböltek az ajtón, és megszólalt Wilf: 

— Az elöljáró jön a menyasszonyáért! 

Bern fölkapta a ládikót, amelyben a móring volt. Cat kinyitotta az ajtót. 
Wilf állt odakint vörös köpenyben. Ragna fölszegte a fejét, és kilépett. 

Wilf karon fogta, és lassan vonulni kezdtek az erődön át a nagy csarnok 
elé. Hatalmas éljenzés csapott föl a várakozó tömegből. A reggeli zápor 
ellenére a város lakossága kiöltözött. Csak a leggazdagabbak engedhettek 
meg maguknak egy teljes új öltözéket, de a legtöbb ember vett egy új 
kalapot vagy kendőt, és a barna-fekete tengerből üdítően villogtak ki a 
sárgák és a vörösek. 

A szertartás fontos dolog. Ragna azt tanulta az apjától, hogy könnyebb 
megszerezni a hatalmat, mint megtartani. A hódítás elintézhető gyilkolással 
és egy erőd elfoglalásával, de hatalmon maradni sohasem egyszerű, és a 
hatalomgyakorlásban óriási szerepe van a látszatnak. Az emberek azt 
akarják, hogy vezetőjük daliás, erős, jóképű és gazdag, a felesége pedig 
fiatal és szép legyen. Wilf ezt ugyanolyan jól tudta, mint Ragna, és együtt 
megadták az alattvalóknak, amit akartak, ezzel erősítve a férfi tekintélyét. 


Wilf családja a tömeg előtt állt félkörben. Oldalt Ithamar ült egy 
asztalnál, amelyre odakészítették a pergament, a tintát és a tollakat. Bár a 
házasság nem szentség, a vagyonátruházás részleteit le kellett írni, tanúkkal 
hitelesíteni, és az írástudók jobbára papok voltak. 

Wilf és Ragna szembefordult egymással, és fogták egymás kezét. Amikor 
elhalt az éljenzés, Wilf harsányan kijelentette: 

—- Én, Wilwulf, Shiring elöljárója ezennel feleségül veszlek téged, 
Cherbourg-i Ragna, és esküvel fogadom, hogy szeretni foglak, és hozzád 
hív leszek, míg a halál el nem választ. 

Ragna hangja nem vette föl a versenyt erőben a férfiéval, de világosan és 
magabiztosan beszélt. 

— Én, Ragna, Cherbourg-i Hubert gróf lánya ezennel férjül veszlek téged, 
Shiringi Wilwulf, és esküvel fogadom, hogy szeretni foglak, és hozzád hív 
leszek, míg a halál el nem választ. 

Megcsókolták egymást, és a tömeg éljenzett. 

Wynstan püspök megáldotta a házasságot, elmondott egy imát, azután 
Wilf előhúzott övéből egy nagy, díszes kulcsot. 

— Átadom neked a házam kulcsát, amely most már a te házad is, hogy 
melletted otthonom legyen. 

Cat odaadott Ragnának egy új kardot, ékes hüvelyben. Ragna átnyújtotta 
Wilfnek, mondván: 

— Neked adom ezt a kardot, hogy őrizd a házunkat, és megvédd fiainkat 
és leányainkat. 

Miután a jelképes ajándékokat kicserélték, áttértek a fontosabb üzleti 
kérdésekre. 

— Ahogyan atyám megígérte a testvérednek, Wynstan püspöknek, átadok 
neked húszfontnyi ezüstöt — mondta Ragna. 

Bern előrelépett, és a ládikót Wilwulf lábához tette. 

Wynstan kilépett a tömegből, és kijelentette: 

— Tanúsítom, hogy a láda tartalmazza a megbeszélt összeget. — Ezzel 
átnyújtotta Wilfnek a kulcsot. 

— Az írnok jegyezze föl, hogy neked adom az Outhen völgyét öt faluval 
és egy kőbányával és minden onnan származó jövedelemmel, mindez a tiéd 
és az örököseidé lesz a Végítélet napjáig — mondta Wilf. 

Ragna még nem látta az Outhen völgyét, de úgy hallotta, hogy gazdag 
vidék. Normandiában már az övé volt Saint-Martin járás, és az Outhen 


völgye megduplázza a jövedelmét. Adódhatnak problémák a jövőben, de 
anyagi gondjai nem lesznek. 

Az efféle birtokátruházás mindennapos váltópénznek számított a 
normann és az angol politikában. Az uralkodó földet adott a főnemeseknek, 
akik továbbosztották a kisebb uraknak -— Angliában a thánoknak, 
Normandiában a lovagoknak -, ilyen módon megteremtve az emberi hálót, 
amelynek szemei hűségesek voltak, mert vagyonhoz jutottak, és reményük 
volt rá, hogy még többet szerezzenek. Minden arisztokratának ügyesen 
kellett egyensúlyoznia, mert adnia kellett, hogy támogassák, ugyanakkor 
meg kellett tartania annyit, ami biztosította a fölényét. 

Általános meghökkenésre Wigelm előlépett a sokaságból, és azt kiáltotta: 

— Várj! 

Nem is ő lenne, gondolta Ragna, ha nem akarná elrontani az esktüvőmet. 

— Az Outhen völgye nemzedékek óta a családunk tulajdona — mondta 
Wigelm. - Kétségbe vonom, hogy Wilf testvéremnek joga van 
elajándékozni. 

Wynstan püspök tiltakozott: 

— Benne van a házassági szerződésben! 

— Ettől még nem lesz rá Joga — felelte Wigelm. — Az Outhen a családé. 

— A családnál 15 marad — mondta Wynstan. — Most Wilf feleségéé. 

— És az ő gyermekeire marad, amikor meghal. 

— Azok pedig Wilf gyermekei lesznek, a te unokaöcséid és unokahúgaid. 
Miért ma tiltakozol ellene? Hónapok óta ismerted a szerződés részleteit. 

— Tanúk előtt tiltakozom! 

— Elég! — vágott közbe Wilf. — Összevissza beszélsz, Wigelm. Vissza a 
helyedre! 

— Éppen ellenkezőleg... 

— Elhallgass, vagy megharagszom! 

Wigelm befogta a száját. 

A szertartás folytatódott, de Ragna nyugtalan lett. Wigelmnek tudnia 
kellett, hogy a tiltakozását lesöprik. Akkor miért választotta a 
visszautasítást a nyilvánosság előtt? Arra nem számíthatott, hogy Wilf 
megváltoztatja szándékát Outhennel kapcsolatban. Miért kezdett olyan 
csatát, amelyet csak elveszíthetett? Elraktározta fejében a rejtélyt, hogy 
később foglalkozzon vele. 

— Esküvőm tiszteletére jámbor adományként felajánlom Wigleigh falut az 
egyháznak, nevezetesen Dreng"s Ferry apátsági templomának azzal a 


kikötéssel, hogy a papok imádkoznak ott a lelkemért, a feleségem és 
gyermekeim lelkéért — mondta Wilf. 

Az ilyen ajándékozás mindennapos volt. Ha egy ember ranghoz és 
vagyonhoz Jutott, és feleséget vett, hogy utódokat nemzzen, gondolatai a 
földi vágyak felől az égi áldás felé fordultak, és minden tőle telhetőt 
megtett, hogy biztosítsa lelkének az örök üdvösséget. 

A formaságok véget értek, és Ragna örült, hogy a szertartás simán 
lezajlott, Wigelm különös közbeszólását leszámítva. Ithamar már a tanúk 
nevelt írta, kezdve magával Wilffel, akit az összes jelen lévő fontos ember 
követett: Wynstan, Osmund, Degbert és Denewald seriff. Nem volt hosszú 
lista. Ragna azt várta, hogy lesznek más egyházi méltóságok, például a 
szomszédos — püspökségekből, —— Winchesterből,  —— Sherborne-ból és 
Northwoodból, meg a szerzetházak vezetői, mint a glastonburyi apát, de az 
angol szokások persze mások. 

Fájlalta, hogy a családjából senki sem jött el, de Angliában nem voltak 
rokonai, Cherbourg-ból pedig sokáig tart az utazás. Ő is két hét alatt ért ide. 
Egy grófnak sose volt könnyű eltávolodnia a birtokától, de Ragna azt 
remélte, hogy az anyja vállalja a fáradságot, és talán elhozza öccsét, 
Richard-t is. Ám anyja ellenezte ezt a házasságot, és talán nem lett volna 
hajlandó áldását adni rá. 

Kiverte a fejéből ezeket a gondolatokat. 

Wilf fölemelte a hangját: 

— És most, barátaim és szomszédaim, ünnepeljünk! — A sokaság, a 
konyha személyzete kezdte felhordani hatalmas tálakon a húst, a halat, a 
zöldséget és a kenyeret, korsóban sört a köznépnek és méhsert a különleges 
vendégeknek. 

Ragna csak arra vágyott, hogy ágyba bújhasson a férjével, de tudta, hogy 
ott kell lenniük a lakomán. Nem fog sokat enni, de annyi emberrel kell 
beszélnie, ahánnyal csak lehet. Így kelthet jó benyomást a városiakban, és ő 
lelkesen élt is a lehetőséggel. 

Aldred bemutatta Osmund apátnak, Ragna leült Osmund mellé, és 
percekig kérdezgette a monostorról. Az alkalmat kihasználva megdicsérte 
Aldredet, elmondva, mennyire egyetért azzal, hogy Shiringből a tudomány 
nemzetközi központja lehet — természetesen Osmund irányításával. Az apát 
el volt ragadtatva. 

Ragna beszélt a város legfontosabb polgáraival: Elfwinével, a 
pénzverővel, Ymmával, a gazdag özveggyel, aki irhával kereskedett, a 


város — legnépszerűbb — kocsmájának, az Apátság — sörháznak a 
tulajdonosnőjével, a pergamenkészítővel, az ékszerésszel, a kelmefestővel. 
Mindnyájan örültek, hogy Ragna figyelmet szentelt nekik, mert így a 
szomszédság 15 láthatta, milyen tekintélyes emberek. 

Minél több ital fogyott, annál könnyebb lett szóba elegyedni az 
ismeretlenekkel. Ragna bemutatkozott Denewald seriffnek, akit mindenki 
Dennek hívott. Kemény tekintetű ember volt, Jól benne járt a negyvenben, a 
haja 1s őszült. Először gyanakodott Ragnára, attól tartva, hogy az ealdorman 
hitvese csakis ellenséges lehet a férje vetélytársa iránt. Ám a seriff elhozta a 
feleségét, akinél Ragna a gyermekeik felől érdeklődött, és megtudta, hogy 
most született az első unokájuk, egy fiú, amitől a kemény királybíró 
nyomban átváltozott rajongó, párás tekintetű nagypapává. 

Amikor Ragna eljött Den serifftől, Wynstan lépett oda hozzá, és kihívóan 
megkérdezte: 

— Miről beszéltél vele? 

— Megígértem neki, hogy kifecsegem valamennyi titkodat — felelte 
Ragna. Örömére Wynstan szeme riadtan felvillant, mielőtt rájött volna, 
hogy sógornője gúnyolódik vele: — Az unokájáról beszélgettünk. És most én 
kérdezek tőled. Beszélj nekem az Outhen völgyéről most, hogy az enyém. 

— Ó, emiatt nem kell aggódnod — legyintett Wynstan. — Én szedtem be a 
bérleti díjakat Wilfnek, és ugyanezt teszem a te nevedben. Annyi a dolgot, 
hogy átvedd a pénzt, amikor évente négyszer megérkezik. 

Ragna ezt elengedte a füle mellett. 

— Azt hiszem, öt falu és egy kőbánya van a birtokon. 

— Igen. — Wynstan nem mondott többet. 

— Malmok? - próbálkozott Ragna. 

— Hát, minden faluban van malomkő. 

— Vízimalmok nincsenek? 

— Talán kettő. 

Ragna mézédesen mosolygott rá, mintha a püspök nagyon készséges lett 
volna. 

— Egyéb bánya? Vasérc, ezüst? 

— Nemesfémek biztosan nincsenek. Talán két csoport vasöntő dolgozik az 
erdőben. 

— Kissé nagyvonalúan fogalmazol — mondta Ragna szelíden, fékezve a 
bosszúságát. — Ha nem tudod, mi van ott, hogyan lehetsz biztos benne, hogy 
annyit fizetnek, amennyit kellene? 


— Megijesztem őket — felelte szárazon Wynstan. — Nem mernek becsapni. 

— Én nem hiszek az emberek megfélemlítésében. 

— Rendben van, akkor bízd rám. 

Wynstan ezzel elment. 

Ez a beszélgetés még nem ért véget, gondolta Ragna. 

Amikor a vendégek már nem bírtak többet enni és a hordók is kiürültek, 
az emberek kezdtek elszállingózni. Ragna idegessége 15 enyhült, így leült 
egy tányér káposztás disznósült mellé. Miközben evett, odajött Edgar, az 
építőmester, és udvarias meghajlással üdvözölte. 

— Azt hiszem, véget ért a munkám a házadon, úrnőm — mondta. — 
Engedelmeddel holnap Drenggel együtt visszatérnék Drengs Ferrybe. 

— Köszönöm mindazt, amit tettél — mondta Ragna. — Sokkal 
kényelmesebb lett a ház. 

— Megtisztelsz. 

Ragna felhívta Edgar figyelmét az ácsra, Dunnere-re, aki az egyik 
asztalra borulva, részege aludt. 

— Ő az én gondom — mondta. 

— Sajnálattal látom. 

— Tetszett a mai szertartás? 

A fiú elgondolkodva nézett rá és azt felelte: 

— Nem igazán. 

Ez meglepte Ragnát. 

— Miért? 

— Mert irigykedem. 

Ragna felvonta a szemöldökét. 

— Wilfre? 

— Dehogy... 

— Vagy rám? 

A fiatalember elmosolyodott. 

— Bármennyire csodálom az elöljárót, nem kívánnám házastársul. Aldred 
már inkább. 

Ragna kuncogott. 

Edgar ismét elkomolyodott. 

— Mindenkit irigyelek, aki összeházasodhat azzal, akit szeret. Ezt a 
lehetőséget elragadták tőlem. Ezért szomorítanak el az esküvők. 

Ragnát csak egy kissé lepte meg a fiatalember nyíltsága. A férfiak 
gyakran beszéltek vele bizalmasan, és ő még bátorította 15 őket, mert 


lenyűgözte a mások szerelme és gyűlölete. 

— Mi volt a neve a nőnek, akit szerettél? 

— Sungifu, de Sunninak becézték. 

— Emlékszel rá és mindarra, amit együtt csináltatok. 

— A legjobban azok a dolgok fájnak, amelyeket nem csináltunk együtt. 
Sosem főztünk együtt, nem mostunk zöldséget, nem dobtunk fűszerszámot 
a fazékba, nem terítettünk asztalt magunknak. Sosem vittem el halászni a 
csónakommal, amit én építettem, gyönyörű hajócska volt, ezért lopták el a 
vikingek. Sokszor szeretkeztünk, de sosem feküdtünk összeölelkezve csak 
azért, hogy végigbeszélgessük az éjszakát. 

Ragna figyelmesen nézte a serkedő szakállú arcot, a mogyoróbarna 
szemet, és arra gondolt, milyen borzasztóan fiatal Edgar egy ilyen 
gyászhoz. 

— Azt hiszem, megértelek — mondta. 

— Emlékszem, amikor mi hárman, fiúk kicsik voltunk, a szüleink 
tavasszal elvittek a folyóra, hogy friss kákát vágjunk a házba. Valami édes 
emlékük fűződhetett ahhoz a nádas a folyóparthoz; a szüleink talán ott 
szeretkeztek, mielőtt összeházasodtak. Akkortájt nem gondoltam erre — túl 
kicsi voltam —, de azt tudtam, hogy szép dolog lehetett, mert szívesen 
emlékeztek rá. — Szomorúan elmosolyodott. — Vannak ilyen dolgok, ha 
összerakod őket, kijön belőlük egy élet. 

Ragna meglepetten érezte, hogy könnyek szöktek a szemébe. 

Edgar hirtelen zavarba jött. 

— Nem 1s tudom, miért mondtam ezt el neked. 

— Találsz majd mást, akit szerethetsz. 

— Természetesen találhatok. De nem akarok mást. Sunnit akarom. És ő 
elment. 

— Igazán sajnálom. 

— Nem szép tőlem, hogy szomorú históriákat mesélek neked az esküvőd 
napján. Nem tudom, mi van velem. Bocsánatodat kérem. — Meghajolt és 
elment. 

Ragna végiggondolta mindazt, amit a fiú mondott, és nagyon 
szerencsésnek érezte magát, hogy neki Itt van Wilf. 

Kiitta kupa sörét, felállt a kecskelábú asztaltól, és visszatért a házába. 
Hirtelen nagyon elfáradt, nem tudta, miért: semmi kimerítő dolgot nem 
csinált. Talán a nyilvános szereplés óráinak feszültsége okozta. 


Levette a köpenyét meg a felsőruháját, és ledőlt az ágyra. Cat feltette az 
ajtóra a keresztgerendát, hogy a Dreng-félék ne csörtethessenek be. Ragna 
az estére gondolt. Valamikor áthívják Wilf házába. Meglepetésére kissé 
ideges volt. Ez ostobaság. Elvégre már ismerték egymást, miért 
idegeskedne? 

Ugyanakkor kíváncsi is volt. Amikor szürkületkor belopóztak a 
cherbourg-i kastély  szénapajtájába, mindent titokban, kapkodva, 
félhomályban csináltak. Mostantól kényelmesen szeretkezhetnek. Alig 
várta, hogy ráérősen megszemlélhesse a férfi testét, fölfedezze ujjai 
hegyével, tanulmányozhassa és érezhesse az izmait, a haját, a bőrét és a 
csontjait annak az embernek, aki most már a férje. Az enyém, gondolta; 
egészen az enyém. 

Bizonyára elszundított, mert fölrezzent, amikor megdöngették az ajtót. 

Fojtott eszmecserét hallott, azután Cat megszólalt: 

— Itt az idő. — Olyan izgatottnak látszott, mintha neki lenne nászéjszakája. 

Ragna fölkelt. Bern hátat fordított, miközben úrnője ledobta alsóruháját, 
és belebújt az alkalomra készült, új, sötét okkersárga hálóköntösébe. Cipőt 
húzott, mert nem akart sáros lábbal bemászni Wilf ágyába. Végül magára 
borította a köpenyét. 

— Ti ketten itt maradtok — rendelkezett. — Nem akarok feltűnést. 

Ebben csalódnia kellett. 

Amikor kilépett a házból, látta, hogy Wigelm és a fegyveresek kettős 
sorban állnak és éljeneznek. Többségük berúgott a lakodalomban, sípoltak, 
fazekakat, serpenyőket döngettek. Wynstan embere, Cnebba seprűnyélen 
lovagolt, amely úgy meredt ki a lábai közül, mint egy hatalmas fa 
hímvessző, és a férfiak röhögtek. 

Ragna megbotránkozott, de igyekezett nem mutatni: a tiltakozást 
gyengeségnek vennék. Lassan, méltóságteljesen vonult végig a csúfolódó 
férfiak között. Dölyfössége láttán azok még ordenárébban viselkedtek, de 
Ragna tudta, hogy nem ereszkedhet le szintjükre. 

Végül odaért Wilf ajtajához. Kinyitotta, azután a férfiak felé fordult. A 
lármázás valamennyire elhalkult, mintha azt találgatnák, mit tesz vagy 
mond majd az ealdorman felesége. 

Ragna szélesen elmosolyodott, csókot dobott nekik, azután gyorsan 
belépett, és becsukta maga mögött az ajtót. 

Hallotta az éljenzést, és tudta, hogy helyesen cselekedett. 

Wilf az ágya mellett állva várakozott. 


Ő is új hálóinget viselt, kéket, mint a seregély tojása. Ragna figyelmesen 
nézte az arcát, és megállapította, hogy feltűnően józan olyan emberhez 
képest, aki látszólag végigduhajkodta a napot. Sejtette, hogy Wilf óvatos 
mértékletességgel Ivott. 

Türelmetlenül ledobta a köpenyét, lerúgta a cipőjét, kibújt a hálóingből, 
és meztelenül állt a férfi előtt. 

Wilf éhesen bámulta. 

— Halhatatlan lelkemre — mondta. — Te még szebb vagy, mint amire 
emlékeztem. 

— Most te jössz — mutatott Ragna a férje hálóingére. — Én is látni akarlak. 

Wilf lehúzta magáról a ruhát. 

Ragna viszontlátta a sebhelyeket a karján, a szőke szőrt a mellén, a 
hosszú combizmokat. Minden szemérmeskedés nélkül megnézte a farkát, 
amely pillanatról pillanatra nőtt. 

Egyszer csak megunta a bámulást. 

— Feküdjünk le — mondta. 

Nem akart enyelgést, cirógatás, suttogást és csókolózást: azt akarta, hogy 
Wilf azonnal hatoljon bele. A férje kitalálhatta, mit kíván, mert nem melléje 
feküdt, hanem rá. 

Mikor már benne volt, Ragna mélyet sóhajtott, és azt mondta: 

— Na végre. 

Ragna legtöbb szolgálójának és fegyveresének vissza kellett térnie 
Normandiába. Az esküvő után marasztalta őket, ameddig tehette, de eljött 
az idő, amikor engednie kellett, és a normannok december utolsó napján 
távoztak. 

Jellegzetes angol eső szemerkélt, amikor az aistállóba vitték a 
poggyászukat, és felmálházták a lovakat. Egyedül Cat és Bern maradt: 
kezdettől ez volt a megállapodás. 

Ragna akarata ellenére ií5 elszomorodott és aggodalmaskodott. Noha 
őrülten boldog volt Wilffel, még mindig félt ettől a pillanattól. Most már 
angol asszony volt, olyan emberek vették körül, akiket csak néhány hete 
ismert. Mintha egy végtagját vesztette volna el, úgy hiányoztak a szülei, a 
rokonai, a szomszédai és azok a szolgák, akik azóta ismerték, amióta az 
eszét tudta. 

Azt mondta magának, hogy más nemesasszonyok is ugyanígy 
érezhetnek. Szokás volt az arisztokrata lányok között, hogy messzi földre 
mentek férjhez. A legokosabbak energikusan és lelkesen vetették bele 
magukat az új életbe, és Ragna 1s így tett. 

De ez ma csekély vigaszt jelentett. Voltak pillanatok, amikor úgy érezte, 
hogy az egész világ ellene fordul, és ő kihez forduljon? 

Természetesen fordulhat Wilfhez. A barátja és tanácsadója ís lesz, nem 
csak a szeretője. 

Esténként, gyakran reggel és néha az éjszaka 15 szeretkeztek. Egy hét 
után a férfi visszatért normális feladataihoz, mindennap kilovagolt, hogy 
ellenőrizze birtokának valamelyik részét. Szerencsére nem kellett 
megküzdenie a walesi portyázókkal, mert azok maguktól hazamentek, és 
Wilf azt mondta, majd megbünteti őket, ha eljön az ideje. 

Ám nem minden út ért véget egy nap alatt, így hát néhány éjszakát távol 
töltött. Ragna szeretett volna vele menni, de most már az ő feladata volt, 
hogy irányítsa Wilf háztartását, és még nem szerezte meg a kellő tekintélyt, 


így hát maradt. Egy előnye volt ennek az elrendezésnek: a férfi az efféle 
utazásokról visszatérve még éhesebb volt rá, mint korábban. 

Ragna elégedett volt, mert az erőd lakóinak nagy része eljött, hogy 
búcsút vegyen a távozó normannoktól. Noha néhány angol eleinte 
gyanakodott az idegenekre, ez gyorsan csökkent, és kivirágzott köztük a 
barátság. 

Miközben készülődni kezdtek a hosszú hazaútra, Agnes, a varrónő 
könnyek között járult Ragna elé. 

— Madame, én szeretem az angol Offát — hüppögte. — Nem akarok 
elmenni. 

Ragnát csak az lepte meg, hogy ilyen sokáig tartott, amíg Agnes elszánta 
magát. A szerelem jelei nyilvánvalóak voltak. Körülnézett, és megtalálta 
Offát. 

— Gyere ide — parancsolta neki. 

A férfi megállt előtte. Ragna biztosan nem választotta volna. Nagy melák 
volt, a képe olyan vérbörzsönyös, mint aki a kelleténél valamivel többet 
eszik-iszik. A törött orr talán nem az ő hibája volt, de mindegy, Ragnának 
akkor sem tetszett. De hát Agnes választotta, nem ő. 

Agnes kicsi volt, Offa nagy, és ahogy egymás mellett álltak, kissé 
mulatságosan festettek. Ragnának vissza kellett fojtania egy mosolyt. 

— Akarsz valamit mondani nekem, Offa? — kérdezte tőle. 

— Úrnőm, az engedélyedért könyörgök, hogy feleségül vehessem Agnest. 

— Te vagy a mudefordi bíró. 

— De van egy shiringi házam 15. Agnes továbbra is rendben tarthatná a 
ruháidat. 

— Amennyiben kívánod, úrnőm -— tette hozzá sietve Agnes. 

— Kívánom — bólintott Ragna. — És örülök, hogy az engedélyemet kérted 
a házasságodhoz. 

A szerelmespár áradozva hálálkodott. Néha igazán könnyű boldoggá 
tenni az embereket, mélázott Ragna. 

Végül elindult a csapat. Ragna csak állt, és addig integetett, amíg el nem 
tüntek a szeme elől. 

Valószínűleg soha többé nem fogja látni őket. 

Nem engedte meg magának, hogy belefeledkezzen a veszteségbe. Mit 
kell most tennie? Elhatározta, hogy beszél Dunnere-rel, az áccsal. Nem 
fogja eltűrni a hanyagságát, még akkor sem, ha Gytha unokaöccse. 


Visszatért a házába, és elküldte Bernt, hogy állítsa elébe Dunnere-t és az 
embereit. Fogadásukhoz leült egy olyasfajta székre, amilyet az apja használt 
hivatalos alkalmakkor, egy kényelmesen kipárnázott, négylábú, széles, 
szögletes zsámolyra. 

Az ácsok hárman voltak: Dunnere, Edric és Edric fia, Hunstan. Ragna 
nem kínálta hellyel őket. 

— Mostantól hetente egyszer kimentek az erdőbe fát vágni — közölte. 

— Minek? — kérdezte mogorván Dunnere. — Van fánk, ha szükséges. 

— Fel kéne belőle halmozni. 

Dunnere harciasan nézett rá, de Edric azt mondta: 

— Ez Jó ötlet. 

Lelkiismeretesebb, mint Dunnere, gondolta Ragna. 

— Sőt minden héten ugyanazon a napon csináljátok — mondta. — Pénteken. 

— De miért? — makacskodott Dunnere. — Az egyik nap éppen olyan Jó, 
mint a másik. 

— Segít megjegyeznetek. — Valójában neki segített, hogy rajtuk tarthassa a 
szemét. 

Dunnere még most sem volt hajlandó beadni a derekát. 

— Na és ha valaki pont pénteken akar javíttatni? Teszem azt, Milly vagy 
Gytha? 

— Olyan korán indultok el innen, hogy már nem érnek itt benneteket. A 
reggelit magatokkal vihetitek. De ha valaki — Milly, Gytha vagy bárki más — 
csináltatni akar valamit veletek pénteken, csak mondjátok neki, hogy 
forduljon hozzám, mert nektek én parancsolok, és nem változtathatjátok 
meg a munkarendet az engedélyem nélkül. Ez világos? 

Dunnere duzzogott, de Edric azt mondta: 

— Mint a nap, asszonyom, köszönjük. 

— Elmehettek. 

Az ácsok kitrappoltak. 

Ragna tudta, hogy ebből kalamajka lesz, de akkor 15 meg kellett csinálni. 
Mindazonáltal bölcs dolog lesz kivédeni az ellentámadást. Gytha elmehet 
az ő háta mögött Wilfhez panaszt tenni. Gondoskodnia kell róla, hogy Wilf 
megfelelően reagáljon. 

Kiment a házából, elindult Wilfhez. Elhaladt az előtt az épület előtt, ahol 
az ő fegyveresei laktak az utóbbi tizenkét hétben. Most üresen állt. El kell 
döntentle, mitévő legyen vele. 


Meglepődött, mert a házból kilépett egy ismeretlen nő, akivel még nem 
találkozott Shiringben. Feltűnő jelenség volt. A harmincas éveiben járt, 
szoros ruhát és vörös cipőt viselt, hajának őserdejét nem fegyelmezte meg a 
nagy puhakalap. Tisztességes nők nem mutogatták nyilvánosan a hajukat, 
és noha néhány tincset még elnéztek, ez a vörös cipős asszony a végsőkig 
feszítette az ildomosság határait. Ennek ellenére cseppet sem látszott 
zavartnak, és magabiztosan mozgott. Ragna meg akarta szólítani, mert 
kíváncsi volt, de abban a pillanatban meglátta Wilfet, így elhalasztotta a 
beszélgetést, és belépett a férje házába. 

Wilf lelkesen csókolta meg, mint mindig, azután bejelentette: 

— Ma Wigleigh-be kell mennem. Ellenőrizni akarom, hogy rendesen 
fizetik-e a bérleti díjat Degbert esperesnek. 

— Beszéltem az ácsainkkal, hogy minden pénteken menjenek ki az 
erdőbe, és vágjanak ki egy fát — mondta Ragna. — Fel kéne halmozzanak 
belőle, hogy késedelem nélkül elvégezhessék a javításokat. 

— Okos gondolat — mondta Wilf cseppet türelmetlenül. Nem szerette, ha a 
háztartás gondjaival terhelték. 

— Csak azért beszélek az ácsokról, mert Dunnere gondot okoz — 
magyarázta az asszony. — Lusta és iszik. 

— Hát akkor fogd keményen! 

Férje türelmetlensége ellenére Ragna tovább nógatta, hogy mondja már 
ki, amit ő hallani akart. 

— Ugye, nem gondolod, hogy elnézzük neki, csak mert Gytha 
unokaöccse? 

— Nem! Akárkinek az unokaöccse, ettől még dolgozzon tisztességesen! 

— Egyetértek, és örülök, hogy támogatsz. — Nyitott szájjal megcsókolta, 
mire Wilf nyomban elfelejtette az ingerültségét, és lelkesen viszonozta a 
csókot. 

— Most pedig indul]. 

Együtt hagyták el a házat. A fegyveresek már gyülekeztek. Ragna nézte, 
ahogy Wilf csatlakozik hozzájuk, tréfálkozik vagy pár szót vált három-négy 
emberével. Éppen indultak volna, amikor egy tizenhat év körüli fiú 
csatlakozott hozzájuk. Ragna csak nézett, amikor Wilf szeretettel 
megcsókolta a suhancot. Mielőtt megkérdezhette volna, kicsoda, a férfiak 
lóra kaptak, és elindultak. 

Alighogy Wilf elment, megjelent Gytha. Na, kezdődik, gondolta Ragna: 
dühös az ácsok miatt. Dunnere nem vesztegette az időt, hogy panaszkodjon 


a nagynénjének. 

Ám Gytha meglepő módon másról kezdett beszélni. 

— A ház, amelyben a fegyvereseid laktak, most üres — mondta. 

— Igen. 

— Tehetek egy javaslatot? 

Gytha óvatos udvariassággal beszélt. Ez volt a második meglepetés. 

— Természetesen — felelte Ragna. 

— Talán megengedhetnénk, hogy Wigelm és Milly ismét használhassa. 

Ragna bólintott. 

— Jó ötlet, hacsak nincs valaki más, akinek szüksége lehet rá. 

— Nem hinném. 

— Láttam itt valakit korábban. Egy vörös cipős asszonyt. 

— Az Milly nővére, Inge. Vigyázhat a házra, amikor Wigelm és Milly 
Combe-ben vannak. 

— Észszerű megoldás. 

— Köszönöm — mondta Gytha, de nem hálás volt a hangja, hanem inkább 
diadalmas. 

Gytha elment. Ragna elkomorodva indult vissza a saját házába. Miért 
érezte kínosan magát a beszélgetés alatt? Gyanakodott Gythára, sejtette, 
hogy felületes udvariassága mély ellenszenvet takar. 

Ösztönei azt súgták, hogy valami nincs rendjén. 


Szorongása csak nőtt a nap folyamán. Ki volt az a fiú, akit a férje 
megcsókolt? Lehet közeli rokon, talán egy szeretett unokaöcs, de ha igen, 
miért nem Jött el az esküvőre? Nem volt érzéki csók: feltétlenül biztos volt 
benne, hogy Wilfet nem érdeklik a férfiak. És mit forral Gytha, hogy így 
mézesmázoskodik? 

Elhatározta, hogy kifaggatja Wilfet, amint hazaér. De ahogy teltek az 
órák, az elszántsága megingott. Lehet, hogy óvatosabbnak kell lennie. 
Valami folyik itt, amit nem ért, és a tudatlansága hátrányos helyzetbe hozza. 
Az apja sosem ment el egy fontos találkozóra, amíg nem volt biztos benne, 
hogy mindent tud, amiről szó lehet. Ragna egy idegen országban van, 
amelynek a szokásait még nem teljesen ismeri. Óvatosan kell lépnie. 

Wigleigh nem volt messze, Wilf a délután közepén hazaért, de kurta 
decemberi nap lévén a fény máris fakult. Egy szolga égő kosárfáklyákat 


helyezett el póznákon a főbb épületek előtt. Ragna átment a férjével a 
házba, és töltött Wilfnek egy kupa sört. 

Wilf egy hajtásra megitta, azután megcsókolta a feleségét. A nyelvének 
olyan íze volt, mint a sörnek. Verejték-, 16— és bőrszaga volt. Ragna vágyott 
a szeretkezésre, talán mert a nyugtalanság egész nap nem hagyta el. 
Megfogta a férje kezét, és a lábai közé húzta. Wilfnek nem sok rábeszélésre 
volt szüksége, rögtön szeretkezni kezdtek. 

Utána a férfi elszundított: izmos karjait kinyújtotta, hosszú lábait 
szétvetette, ahogy egy erős ember pihen egy kimerítő nap után. 

Ragna otthagyta. A konyhába ment, ellenőrizte, hogy állnak a főzéssel, 
benézett a nagy csarnokba, hogy előkészültek-e az estebédhez, aztán 
körüljárta az erődöt, figyelve, ki dolgozik és ki henyél, ki józan, ki ittas, 
kinek a lovát etették és itatták meg, és kinek a lovát nem nyergelték még le. 

Körútja végén meglátta a vörös cipős asszonyt, akivel Wilf éppen beszélt. 

Valami volt bennük, amitől Ragnának meg kellett állnia. A távolból 
figyelte őket a Wilf ajtajánál világító fáklya táncoló fényében. 

De miért ne beszélgethetnének? Inge afféle sógornője Wilfnek, és lehet, 
hogy valamilyen ártatlan módon kedvelik egymást. Ám Ragnát így is 
meghökkentette az a bensőséges mód, ahogy közel álltak egymáshoz, a nő 
többször i15 megérintette Wilfet, hanyagul megmarkolta az alkarját, ha 
valamit hangsúlyozni akart, kézfejével elutasítóan megbökte a férfi mellét, 
mintha azt mondta volna, ne legyen oktondi, és egyszer a mutatóujjával 
szeretettel megsimította Wilf arcát. 

Ragna nem bírt megmozdulni, nem bírta levenni róluk a tekintetét. 

Azután meglátta a fiút, akit Wilf megcsókolt. Fiatal volt, még nem is 
ütögetett a szakálla, és noha magas volt, mégis olyan benyomást keltett, 
mintha nem nőtt volna fel egészen, mintha a hosszú végtagok és széles 
vállak még nem álltak volna össze férfitestté. Csatlakozott hozzájuk, és laza 
családiassággal diskuráltak. 

Ezek az emberek nyilvánvalóan a férjem életéhez tartoztak sok éven át, 
gondolta Ragna: hogyhogy fogalmam sincs, kik ezek? 

Végül szétváltak anélkül, hogy őt észrevették volna. Wilf az istállóba 
indult, bizonyára ellenőrizni akarja, hogy a lovászok ellátták-e a hátasát. 
Inge és a fiú bement a házba, amelyben Ragna engedélyével Wigelm, Milly 
és Inge lakhatott. 

Nem élhetett kétségek és gyanúk között, de még mindig nem szívesen 
vonta volna felelősségre Wilfet. Akkor hát kivel beszélhetne? 


Egy lehetősége maradt: Gytha. 

Gyűlölte a gondolatot. Feltárja tudatlanságát, kimutatja gyengeségét, és 
felruházza Gythát a bölcs mindentudó rangjával, épp akkor, amikor Gytha 
látszólag elfogadta, hogy többé nem ő irányítja Wilf otthonát. 

De ki máshoz fordulhatna? Wynstan még Gythánál is rosszabb. Aldred 
most imádkozik. Den seriffet nem ismeri eléggé. Odáig pedig nem 
süllyedhet, hogy a konyhás Gildát faggassa kt. 

Elment Gytha házához. 

Örömére egyedül találta. Gytha megkínálta egy kupa borral, és Ragna 
elfogadta, hogy bátorságra kapjon. Zsámolyokon ültek egymással szemben, 
a tűz mellett. Gytha óvatosnak tünt, de Ragna valami mást is érzékelt: 
Gytha tudja, miért jött, tudja, milyen kérdéseket fog föltenni, és már régen 
várta ezt a pillanatot. 

Lenyelt egy korty bort, és igyekezett közömbös hangot megütnt. 

— Láttam egy új embert az erődben, egy nyakigláb kamaszt, tizenhat éves 
lehet. 

Gytha bólintott. 

— Az Garulf. 

— Ki ő, és mit csinál Itt? 

Gytha elmosolyodott, és Ragna elszörnyedve látta, hogy a mosoly csöpög 
a rosszindulattól. 

— Garulf Wilfnek a fia — felelte. 

Ragna eltátotta a száját. 

— A fia? Wilfnek van egy fia? 

— Igen. 

Ez legalább a csókot megmagyarázta. 

— Wilf negyvenéves. Gondolod, hogy szűzen nősült? — kérdezte Gytha. 

— Persze hogy nem. — Ragna vadul gondolkodott. Tudta, hogy Wilf 
korábban házas volt, de azt nem, hogy van egy gyereke. — Több gyereke is 
van? 

— Tudtommal nincs. 

Szóval egy fia van. Megrendítő, de ezt még kibírja. Ám maradt még egy 
kérdése. 

— Mi köze Garulfnak a vörös cipős asszonyhoz? 

Gytha szája immár fülig ért. A vak is láthatta, hogy ez az ő 
diadalmámoros nagy pillanata. 

— Nos — mondta -—, Ínge Wilf első felesége. 


Ragna annyira megdöbbent, hogy talpra ugrott, és elejtette a kupáját. Ott 
15 hagyta a földön. 

— Az első felesége halott! 

— Ezt ki mondta neked? 

— Wynstan. 

— Biztos, hogy ezt mondta? 

Ragna világosan emlékezett. 

— Azt mondta: , Sajnálatos módon a hitvese már nincsen velünk." Ebben 
biztos vagyok. 

— Sejtettem — mondta Gytha. — Tudod, a már nincsen velünk nem azt 
jelenti, hogy meghalt. Szó sincs róla. 

Ragna hitetlenül nézett rá. 

— Becsapott engem, az apámat és anyámat? 

— Nem volt csalás. Miután Wilf megismert téged, eltaszította Ingét. 

— Eltaszította? Az istenért, ez mit jelent? 

— Többé nem a felesége. 

— Akkor hát elváltak? 

— Bizonyos értelemben. 

— Akkor miért van Itt? 

— Csak mert már nem a felesége, ez nem jelenti azt, hogy nem 1s láthatja. 
Végtére is van egy közös gyerekük. 

Ragna elborzadt. A férfinak, akihez éppen most ment hozzá, családja 
van, felesége, akivel sok évig élt együtt, akitől , bizonyos értelemben" 
elvált, meg egy fia, szinte már felnőtt. És nyilvánvalóan szereti őket. És 
most beköltöztek az erődbe. 

Úgy érezte, a föld indult meg a lába alatt, és küzdenie kellett, hogy ne 
veszítse el az egyensúlyát. Egyfolytában az járt a fejében, hogy ez nem 
lehet igaz. Nem tudta elhinni, hogy tévedés volt minden, amit Wilfről 
gondolt. 

Wilf nem csaphatta be ilyen álnokul. 

Szabadulnia kellett innen. Nem bírta tovább Gytha kárörvendő, 
mindentudó pillantását. Az ajtóhoz ment, azután megfordult, mert egy még 
szörnyűbb dolog Jutott az eszébe. 

— De Wilf nem folytathatja Ingével a házastársi kapcsolatot — mondta. 

— Valóban? — Gytha vállat vont. — Kedvesem, erről őt kell megkérdezned. 

Régen elmúlt éjfél, mire Ragnának sikerült kisírnia magát. 

Az éjszakát a saját házában töltötte. Még beszélni sem lett volna képes 
Wilffel. Utasította Catet, mondja meg a férjének, hogy nem hálhat vele, 
mert rajta van az asszonyok átka. Ez időt adott nek. 

A szolgái félősen kémlelték a tüzfényben, de nem bírta rávenni magát, 
hogy elmagyarázza nekik szenvedése okát. 

— Holnap — mondogatta. — Holnap elmondom. 

Azt hitte, sosem fog többé elaludni, de amikor a könnyei elapadtak, mint 
kútban a víz, nyugtalan szendergésbe merült. De álmaiban is emlékezett a 
tragédiára, amely romba döntötte az életét. Ilyenkor felriadt az iszonyattól, 
és ismét sírni kezdett. 

Ebben az évszakban az erőd jóval a kései napkelte előtt életre kelt. A 
reggeli hangok felverték Ragnát: férfiak kiabáltak, kutyák ugattak, 
rázendítettek a madarak, csörgött-zörgött a hatalmas konyha, amelyben száz 
emberre főztek. 

Itt egy új nap, gondolta Ragna, és én nem tudom, mit tegyek. Elvesztem. 

Ha csak egy nappal korábban tudta volna meg az igazságot, hazatérhetett 
volna Cherbourg-ba a fegyveresekkel; de rögtön rájött, hogy ez nem igaz. 
Wilf egész hadat küldött volna utána, hogy hozzák vissza Shiringbe. 
Egyetlen nemesember sem tűrhette, hogy a felesége elhagyja. Túlságosan 
megalázó lett volna. 

Az nem lehetne, hogy észrevétlenül kilopózik, és nyer néhány nap 
előnyt? Képtelenség. Az elöljáró felesége: távollétét órákon, ha nem 
perceken belül észreveszik. És nem ismerte elég jól az országot, hogy 
kitérjen az üldözők elől. 

Mt több, elszörnyedve jött rá, hogy nem 1s akar elmenni. Szerette Wilfet, 
vágyott rá. A férje becsapta és elárulta, mégsem tudta elviselni a 
gondolatot, hogy nélküle éljen. Átkozta a gyengeségét. 

Kellett valaki, akivel beszélhessen. 


Felült, ledobta magáról a takaróját. Cat, Agnes és Bern meredten 
bámulták, és félősen várták, mit fog tenni vagy mondani. 

— Wynstan püspök mindnyájunkat becsapott — mondta Ragna. — Wilf első 
felesége nem halott. Inge a neve, és csak , eltaszították", ami egy sajátos 
fajtája a válásnak, mivel beköltözött abba a házba, ahonnan tegnap távoztak 
a fegyvereseink. 

— Nekünk senki sem szólt! — mordult föl Bern. 

— Vélhetőleg feltételezték, hogy tudjuk. Ezek az angolok nem nagyon 
botránkoznak meg, ha egy férfinak több felesége van. Emlékezzetek a 
révész Drengre. 

Cat tünődve megszólalt: 

— Edgar többé-kevésbé elmondta. 

— Csakugyan? 

— Mikor először találkoztunk, mikor átvitt a folyón, elmeséltem neki, 
hogy asszonyom hozzámegy az elöljáróhoz, ő pedig azt felelte: , Azt hittem, 
hogy már házas." Én pedig azt válaszoltam: ,Az volt, de meghalt a 
felesége." Ő pedig azt mondta, hogy nem tudott róla. 

— A másik, amit nem mondtak el nekünk, hogy Ingének van egy fia 
Wilftől, egy Garulf nevű ifjú, aki az anyjával együtt ideköltözött — folytatta 
Ragna. 

— Én továbbra is furcsállom, hogy nekünk senki sem szólt az első 
feleségről — töprengett Bern. 

— Több mint különös — helyeselt Ragna. — És nem egyszerűen hallgattak. 
Ingét és Garulfot eldugták, amíg az embereim többsége el nem indult haza. 
Ez nem lehet véletlen. Wynstan szervezte meg így. — Egy pillanatra 
elnémult, azután hangot adott a legszörnyűbb gondolatnak: — És Wilf 
bizonyára tudott róla. 

A többiek hallgattak, és Ragna tudta, hogy ez egyetértést jelent. 

Sürgősen beszélnie kellett valakivel, aki nem a szolgája. Egy 
tárgyilagosabb tekintetre volt szüksége, amely segít rendet találni ebben a 
kalamitásban. Aldredre gondolt. A szerzetes azt mondta: , Tudasd velem, ha 
tehetek érted valamit. Keress meg az apátságban." 

— Elmegyek, beszélek Aldred testvérrel — jelentette ki. 

De azután eszébe jutott, hogy Aldred mondott még mást Is: , Vagy csak 
küldj üzenetet." 

— Bern, menj el az apátságba — mondta. — Várj. Hadd gondolkodjak. — 
Nem akarta, hogy Aldred bejöjjön az erődbe. Valami visszatartotta ettől. 


Rájött, az ösztöne sugallja, hogy ne elárulja el a Gytha- és Inge-féléknek, 
kik lehetnek a szövetségeseit. 

Akkor hát hol találkozhat Aldreddel? 

A katedrálisban. 

— Kérd meg Aldredet, jöjjön a katedrálisba — folytatta. — Mondd neki, 
hogy ott fogom várni. — A hatalmas templom ajtóit ritkán zárták be. — Várj. 
Odáig elkísérhetsz. 

Felszárította a könnyeit, és egy kis olajat kent az arcára. Agnes hozta a 
köpenyét. Ragna magára kanyarította, a csuklyát a fejére húzta. 

Ő és Bern kiment az erődből, aztán le a dombon. Útközben Ragna 
lehajtotta a fejét, és nem szólt senkihez; most nem volt képes normális 
beszélgetésre. A főtéren Bern elindult a monostorba, Ragna belépett a 
katedrálisba. 

Sokszor jött ide misére. Ez volt a legnagyobb templom, amit eddig 
Angliában látott, a hajója húsz-harminc méter hosszú és vagy nyolc méter 
széles, ahova az egész város bezsúfolódott az olyan különleges 
alkalmakkor, mint a karácsony ünnepe. Örökké hideg volt benne. A 
kőfalakat vastagra építették, és Ragna sejtette, hogy még nyáron 1s 
dermesztő lehet. Ma különösen hideg volt. Az asszony megállt egy kőből 
faragott keresztelőmedence mellett, és körülnézett. A kis ablakok bágyadt 
fényt vetettek a színes belső térre: a padló vörös-fekete mintás csempéjére, 
a bibliai jeleneteket ábrázoló faliszőnyegekre és a Szent Család fából 
faragott és kiszínezett, nagy szobraira. Belesett a boltíven a szentélybe, látta 
a fehér lenvászon terítővel borított kőoltárt és mögötte a falra festett 
Golgotát, rikító sárgákkal és kékekkel. 

Szívében kicsit csendesült a vihar. A tömör kőfalak félhomálya és hidege 
az örökkévalóság érzését sugallta. Mintha a templom azt üzente volna, hogy 
csak ideiglenesek a földi gondok, még a legrosszabbak 15. Ragna szíve 
ismét egyenletesen vert. Rájött, hogy képes lélegezni hüppögés nélkül. 
Tudta, hogy az arca az olaj ellenére 15 vörös, de a szeme száraz volt, nem 
jöttek újabb könnyek. 

Hallotta, hogy nyílik, majd csukódik az ajtó, és egy perccel később 
Aldred állt mellette. 

— Sírtál — mondta. 

— Egész éjjel. 

— MI: történt? 

— A férjemnek van egy másik felesége. 


Aldrednek leesett az álla. 

— Te nem tudtál Ingéről? 

— Nem. 

— Én pedig sosem említettem. Azt hittem, nem szeretnél beszélni róla. 

— Hirtelen az eszébe jutott valamit. — , Fiút akar." 

— Micsoda? 

— Te mondtad Wilfről: , Fiút akar." Tudtam, hogy van valami furcsa 
abban a beszélgetésben, de nem jöttem rá, hogy mi. Most már tudom. 
Wilfnek már volt egy fia, de te nem tudtál róla. Mekkora bolond vagyok! 

— Nem azért jöttem ide, hogy téged vádoljalak. — Az északi falban volt 
egy beépített kőpad: karácsonykor, mikor az egész város idezsúfolódott, az 
idősebb polgárok, akik nem tudtak végigállni egy egész órát a tömegben, Itt 
szorongtak egymás mellett a hideg, keskeny padon. Most Ragna biccentett 
felé: — Üljünk le. 

Amikor letelepedtek, Aldred azt mondta: 

— Inge volt az ok, aki miatt Ethelred király nem volt hajlandó elismerni a 
házasságodat. 

Ragna elhűlt. 

— De hát Wynstan már előre kijárta a királyi jóváhagyást! Ezt mondta 
nekünk! — válaszolta felháborodottan. 

— Vagy Wynstan hazudott, vagy Ethelred gondolta meg magát. De azt 
hiszem, Inge csak ürügy. Ethelred dühös volt, mert Wilf nem fizette be a 
bírságot. 

— Hát ezért nem jöttek el a püspökök az esküvőmre. Mert a király 
helytelenítette a házasságot. 

— Attól tartok, igen. Utána Ethelred hatvan fontra büntette Wilfet, amiért 
elvett téged. Wilf azonban nem fizetett, úgyhogy mostanra még inkább 
kiesett a király kegyeiből. 

Ragna megrémült. 

— Ugye, Ethelred nem tehet semmit? 

— Feldúlhatja Shiringet. Ugyanezt tette Rochesterrel tizenöt éve, amikor 
viszályba keveredett Elfstan püspökkel, de ott egy kicsit túlzásba esett, és 
maga 15 megbánta később. 

— Akkor hát egy főnemes dacolhat a királlyal, és megúszhatja? 

— De nem a végtelenségig — felelte Aldred. — Eszembe jut erről Wulfbald 
thán híres esete. Ismételten felrúgta a királyi udvar törvényeit, nem volt 


hajlandó bírságot fizetni, és megúszta. Végül a földje a király birtokába 
került, de csak Wulfbald halála után. 

— Fogalmam sem volt, hogy a férjem ilyen ellenséges viszonyban van a 
királyával. Senki sem mondta nekem! 

— Feltételeztem, hogy tudod, de nem akarsz beszélni róla. Wynstan arra 
intette volna Wilf családját, hogy egy szót se szóljanak neked. A szolgák 
valószínűleg nem 15 tudtak róla, noha előbb-utóbb kiszimatolják az ilyesmit. 

— Egyáltalán a felesége vagyok Wilfnek? 

— Igen, az vagy. Ingét eltaszították, Wilf feleségül vett téged. Az egyház 
helyteleníti a házastárs eltaszítását és az újranősülést, de az angol törvények 
nem tiltják. 

— Most mit tegyek? 

— Üss vissza. 

— De hát nemcsak Ingéről van szó, hanem Wynstanről, Gytháról, 
Wigelmről, Millyről, sőt még Garulfról is. 

— Tudom. Hatalmas frakció. De neked van egy bűvös fegyvered, amely 
valamennyiüket legyőzt. 

Ragna valami kenetes folytatásra számított. 

— Istenre gondolsz? 

— Nem, noha mindig bölcs dolog a segítségét kérni. 

— Akkor hát mi az a különleges fegyver? 

— Wilf szerelme. 

Ragna kétkedve sandított rá. Mit tudhat ez a szerelemről? 

Aldred olvasott a gondolataiban. 

— Ó, tudom én, hogy mindenki azt hiszi, a szerzetesek járatlanok a 
szerelem és a házasság kérdéseiben, de ez nem egészen igaz. Mellesleg 
bárki, akinek van szeme, láthatja, mennyire szeret Wilf. Komolyan kínos 
egy kicsit. Örökké téged bámul. A tenyere viszket utánad. 

Ragna bólintott. Amióta férjes asszony lett, nem zavarta az ilyen beszéd. 

— Imád téged, bálványoz téged — folytatta Aldred. — Ez erősebbé tesz, 
mint amilyen erősek azok együttvéve. 

— Nem értem, mi hasznom ebből. Wilf mégiscsak idehozta az első 
feleségét, hogy mellettem lakjon. 

— Ez nem a vég, hanem a kezdet. 

— Még mindig nem értem, mit akarsz tőlem. 

— Először is, hogy ne veszítsd el a szerelmét. Nem tudom, miként 
tarthatod meg, de tudod te azt magadtól 1s. 


Tudom, gondolta Ragna. 

— Vidd keresztül az akaratodat — folytatta Aldred. — Vívj apró csatákat 
Gythával, "Wynstannel és Ingével, arass apró  diadalokat, azután 
nagyobbakat. Mindenkinek tudnia kell, hogy viszály esetén Wilf ösztönösen 
téged támogat. 

Mint a vitában Wigelm házáról, gondolta Ragna, vagy Dunnere, az ács 
dolgában. 

— Gyűjtsél erőt. Szerezz szövetségeseket. Itt vagyok én, de nálam többre 
van szükséged. Mindenkire, aki csak megszerezhető. Hatalmasságokra. 

— Mint például Den seriff. 

— Nagyon jó. Aztán ott van a winchesteri Elfheah püspök: gyűlöli 
Wynostant, úgyhogy nyerd el a barátságát. 

— Úgy beszélsz, mintha háborúról és nem házasságról lenne szó. 

Aldred vállat vont. 

— Húsz évet töltöttem el szerzetesek között. Egy kolostor félelmetesen 
hasonlít egy hatalmas, nagy családra: van ott vetélkedés, féltékenység, 
perlekedés, hatalmi harc — és szerelem. Nehéz kitérni előle. Örülök, amikor 
meglátom a közeledő bajt, mert azt tudom kezelni. A valódi veszélyt a 
meglepetések jelentik. 

Egy percig hallgattak, azután megszólalt Ragna: 

— Jó barátom vagy. 

— Remélem. 

— Köszönöm. — Fölállt és Aldred követte a példáját. 

— Beszéltél már Wilffel Ingéről? — kérdezte a férfi. 

— Nem. Még nem vagyok biztos benne, hogy mit mondjak. 

— Akármit 1s, vigyázz, nehogy bűntudata legyen. 

Ragna elvörösödött a felháborodástól. 

— Mi! a csodáért ne? Megérdemli! 

— Te ne akarj az a személy lenni, aki miatt búsulnia kell. 

— De hát ez égbekiáltó! Ő bántott meg engem, búsuljon csak! 

— Igaz, de ha ezt a fejéhez vágod, azzal nem segítesz magadon. 

— Ebben nem vagyok biztos. 

Elhagyták a katedrálist, ki-ki ment a maga útján. Ragna mélyen 
elgondolkozva mászta meg a domboldalt. Kezdte érteni Aldred utolsó 
megjegyzését. Ma reggel nem szabad bánatosnak, megvertnek mutatkoznia. 
Ő Wilf választottja, felesége, szerelme. Úgy kell viselkednie és beszélnie, 
mint egy győztesnek. 


Visszatért a házába. Közeledett a délebéd ideje. Szólt Catnek, hogy 
fésülje ki és rendezze el a haját, azután kiválasztotta a kedvenc ruháját, ami 
selyemből készült, és olyan volt a színe, mint az őszi lombnak. 
Borostyángyöngyöt akasztott a nyakába, aztán bement a csarnokba, és 
elfoglalta helyét Wilf jobbján. 

Az étkezés közben úgy csevegett, ahogy szokott, kikérdezte a körülötte 
ülőket, mit csináltak délelőtt, évődött a férfiakkal, pletykált az 
asszonyokkal. Többeket rajtakapott, hogy meglepetten nézik: tehát ezek 
tudják, milyen megrázkódtatás érte előző este. Arra számítottak, hogy el 
lesz keseredve. El 1s volt, de nem mutatta. 

Ezután Wilffel távozott, és együtt mentek a férfi házába. Wilfnek, mint 
rendesen, némi bátorításra volt szüksége a szeretkezéshez. Ragna kezdetben 
lelkesedést mímelt, de hamarosan szükségtelennek találta a tettetést, és 
végül csaknem olyan elégedett volt, mint egyébként lett volna. 

Ugyanakkor nem felejtett el semmit. 

Amikor a férje legördült róla, nem hagyta, hogy elmerüljön a szokásos 
szundikálásban. 

— Nem tudtam, hogy van egy fiad — mondta tárgyilagosan. 

Wilf megmerevedett mellette, de a hangja közömbös volt. 

— Igen — válaszolta. — Garulf. 

— Nem tudtam, hogy Inge még él. 

— Sosem mondtam, hogy halott — vágott vissza a férje. Úgy hangzott, 
mint egy szükség esetére begyakorolt válasz. 

Ragna elengedte a füle mellett. Nem akart belemenni egy céltalan vitába 
arról, hogy hazudtak-e neki, vagy csupán elhallgatták előle az igazság egy 
részét. 

— Mindent tudni akarok rólad — válaszolta. 

Férje óvatosan figyelte. Láthatólag nem volt biztos benne, mit akar az 
asszony: ócsárolni fogja, vagy magyarázatot követel? 

Hát csak törje a fejét, gondolta Ragna. Ő nem fog vádaskodni, de nem 
bánja, ha Wilfet furdalja a lelkiismeret. 

— Nálatok mások a szokások, mint a normannoknál — mondta. — Többet 
kellett volna kérdeznem. 

Wilwulf ez ellen nem tiltakozhatott. 

— Jól van. — Megkönnyebbültnek tűnt, mintha rosszabbra számított volna. 

— Nem akarok újabb meglepetést — folytatta Ragna, és hallotta az élt a 
hangjában. 


A férfi láthatólag nem tudta mire vélni ezt. Ragna sejtette, hogy 
dühöngésre vagy könnyekre számított, de ez valami más volt, erre nem volt 
kész válasza. Zavarában csak annyit mondott: 

— Értem. 

Az utóbbi néhány órában Ragnát két égető kérdés gyötörte, és úgy 
döntött, hogy ezeket most fogja föltenni. Érezte, hogy Wilf készségesen 
megad neki mindent, amit csak akar. 

Összekulcsolta az ujjait, hogy ne reszkessenek. 

— Van két dolog, amiket most rögtön meg akarok kérdezni tőled. 

— Kérdezz. 

— Honnan való Inge? Mi a származása? 

— Az apja pap volt. Tulajdonképpen az apám titkára volt. 

Ragna simán el tudta képzelni a helyzetet: van két ember, akik szoros 
közelségben dolgoznak, az egyiknek fia van, a másiknak lánya, sok időt 
töltenek együtt, kamaszkori szerelem lesz, talán nem várt terhesség, végül 
korai házasság. 

— Akkor hát Ingében nincs nemesi vér. 

— Nincs. 

— Amikor az apám engedélyezte a házasságomat, bizonyosan arra 
számított, hogy a gyermekeim lesznek az örököseid. 

— Azok lesznek — vágta rá Wilwulf. 

Ez fontos volt. Ez azt jelentette, hogy ő az ealdorman hivatalos felesége, 
nem csak egy a kétes állapotú nők között. Ő nem lesz kettes számú feleség. 

Ebben biztosnak kellett lennie, így tovább erőltette: 

— Nem Garulf? 

— Nem! — Wilf bosszankodott, amiért kétszer kérdezik. 

— Köszönöm. Örülök, hogy erre ünnepélyesen a szavadat adtad. 

Elégedett volt, amiért ilyen fontos ígéretet csikart ki a férfiból. Wilf talán 
mindig 1s azt akarta, de elmúlt már az idő, amikor Ragna ezt készpénznek 
vette. 

Férje kissé haragudott, amiért sarokba szorították. 

— Még valami? — kérdezte olyan hangon, amely arra figyelmeztetett, 
hogy fogytán a türelme. 

— Igen, még egy kérdés. Szándékodban áll lefeküdni Ingével? 

A férfi elnevette magát. 

— Ha marad rá energiám. 

— Ez nem tréfa. 


Wilf arca megkeményedett. 

— Valamit tudnod kell — mondta. — Te sose fogod megszabni nekem, hogy 
kit vigyek vagy kit ne vigyek az ágyamba. 

Ragna úgy érezte, mintha arcul ütötték volna. 

Wilf folytatta: 

— Férfi vagyok, angol vagyok, Shiring elöljárója, nekem nem parancsol 
semmiféle asszony. 

Ragna elfordította a tekintetét, hogy ne lehessen látni a szomorúságát. 

— Értem — mondta. 

Wilf megfogta az állát, és maga felé fordította a fejét, kényszerítve 
Ragnát, hogy ránézzen. 

— Azzal fekszem le, akivel akarok. Világos? 

— Mint a nap — válaszolta Ragna. 


A seb, amely Ragna büszkeségén esett, fájdalmas volt, de ki lehetett bírni. 
Ennél rosszabb volt a seb, amely a szívén esett. 

A büszkeségét begyógyította azzal, hogy a fejét fennhordta, és eltitkolta a 
keserűségét. Ugyanakkor nem felejtette el Aldred tanácsát, és mielőbbi 
alkalmat keresett, hogy láthatóvá tegye tekintélyét. Ám szívének fájdalmára 
nem volt gyógyszer. Csak ápolgatta abban a reményben, hogy idővel 
elmúlik. 

Garulf kapott ajándékba egy erős spárgával varrott, rongyokkal keményre 
tömött bőrlabdát. Januárban az erődbeli kamaszok valami durva játékot 
Játszottak vele: két csapat versengett, és az volt a cél, hogy bejuttassák a 
labdát az ellenfél , kastélyába", a földre rajzolt négyszögbe. Az egyik csapat 
kapitánya természetesen Garulf volt, a másikat barátja, Stigand vezette, akit 
Stiggynek becéztek. Az istálló és a halastó között játszottak, idegesítően 
közel a főkapuhoz. 

A ricsaj bosszantotta a felnőtteket, de Garulf az elöljáró fia volt, így 
kijárt neki bizonyos türelem. Ám ahogy teltek a napok, Ragna észrevette, 
hogy a játék egyre erőszakosabb, és a fiúk egyre kevésbé törődnek a 
járókelőknek okozott kényelmetlenséggel. Még jobban elfajult a helyzet, ha 
Wilf távol volt, és Ragna kezdte úgy tekinteni, mint kihívást az ő tekintélye 
ellen. 


Azután egy napon, ugyancsak Wilf távollétében, a labda fejen találta a 
konyhás Gildát, aki összeesett. 

Ragna véletlenül látta, hogy mi történt. Felkapta a labdát, hogy 
félbeszakítsa a játékot, azután letérdelt Gilda mellé. 

Gilda szeme nyitva volt, és egy perc múlva fel 1s ült. A fejét fogta. 

— Ez fájt — mondta. 

A fiúk körbeállták őket, és lihegtek az erőfeszítéstől. Ragna észrevette, 
hogy Garulfot cseppet sem érdekli Gilda balesete. Csak mérges képet 
vágott, amiért félbeszakították a mulatságát. Ez felháborította Ragnát. 

— Ülj még egy kicsit — mondta Gildának. — Fújd ki magad. 

De Gilda türelmetlen volt. 

— Olyan bolondnak érzem magam, ahogy itt ülök a sárban — mondta, és 
igyekezett feltérdelni. 

Ragna felsegítette. 

— Gyere a házamba. Kapsz egy korty bort, az majd rendbe hoz. 

Garulf követte őket, és azt mondta: 

— Kell a labdám! 

Ragna rájött, hogy még mindig a kezében a játékszer. 

Bekísérte Gildát a házába, az ajtót fogva Garulfhoz fordult, és közölte 
vele: 

— Ami neked kell, az egy kiadós verés. — Azzal bement, és becsapta az 
ajtót. 

A labdát a sarokba vágta. 

Meggyőzte Gildát, hogy dőljön le az ágyára. Cat hozott egy kis kupa 
bort. Gilda hamarosan jobban lett. Ragna ellenőrizte, hogy nem szédül-e, 
tud-e járni támasz nélkül, azután visszaengedte a konyhába. 

Egy perccel később jött Gytha. 

— Ajándékoztam az unokámnak egy labdát — mondta gőgösen. 

Garulf legfeljebb a mostohaunokája lehetett, de Ragna nem kezdett el 
ezen vitatkozni. 

— Szóval tőled származik — mondta. 

— Azt mondja, elvetted tőle. 

— Így van. 

Gytha körülnézett, észrevette a labdát a sarokban, gyorsan felkapta, és 
diadalmas képet vágott. 

— Azt 15 mondta, miért vettem el? — kérdezte Ragna. 

— Valami jelentéktelen baleset miatt. 


— Az egyik konyhalányt ütötte le a lábáról. A játék kezdett elvadulni. 

— A fiúk már csak fiúk maradnak. 

— Akkor a fiúknak ki kell menniük az erődből. Nem engedem meg, hogy 
idebent folytatódjék a játék. 

— Én vagyok a felelős az unokám viselkedéséért — mondta Gytha, és 
kivonult a labdával. 

Kisvártatva újrakezdődött a Játék. 

Ragna szólította Bernt, és kimentek figyelni. A fiúk látták őket, és 
igyekeztek távol maradni tőlük, de nem bírták visszafogni magukat, és épp 
ebből lett a baj: a labda hamarosan Ragnát találta el. 

Fölvette. 

Garulf és Stiggy odaloholt. Stiggy erős fiú volt, de ostoba. 

— Ez az én labdám - jelentette ki Garulf. 

— Az erődön belül nem játszhattok — felelte Ragna. 

Stiggy váratlanul előrelépett, és rácsapott az öklével Ragna karjára, hogy 
engedje el a labdát. Az ütés fájt, Ragna elejtette a labdát, de a másik kezével 
el 15 kapta, és kihátrált Stiggy keze ügyéből. 

Bern hatalmas csapást mért Stiggy halántékára, aki összeesett. 

Bern keményen nézett Garulfra, és azt kérdezte: 

— Akad még valaki, aki kezet mer emelni az elöljáró feleségére? 

Garulf meggondolta a dolgot. Tekintete ide-oda járt Bern óriási alakja és 
a drágalátos elöljáróné között, azután hátralépett. 

Ragna odaszólt Bernnek. 

— Add Ide a késed. 

Bern egy éles, nagy tőrt viselt az övén. Ragna a földre tette a labdát, 
benyomta a pengét a varrás alá, és átvágta a fonalat. 

Garulf tiltakozva felkiáltott, és előrelépett. 

Ragna rászegezte a kést. 

Bern egy lépést tett a fiú felé. 

Ragna addig vagdosta a varrást, amíg elég nagy nem lett a lyuk, hogy 
kiszedhesse a tömést. 

Végül felállt, és belehajította a formátlan bőrt a halastóba. 

A kést a pengéjénél fogva visszaadta Bernnek, és azt mondta: 

— Köszönöm. 

Bern kíséretében visszatért a házba. A bal karja fájt, ahol Stiggy 
megütötte, de a szíve repesett a diadaltól. 


Délután megjött Wilf, és nem sokkal később hívatta Ragnát. Az asszony 
nem lepődött meg, amikor Gythát 1s ott találta. 

Wilf rosszkedvű volt. 

— MIi ez a hajcihő egy labda miatt? — kérdezte. 

Ragna elmosolyodott. 

— Szeretett férjem, nem kellene fárasztanod magadat bárgyú 
perpatvarokkal. 

— A mostohaanyám panaszkodott, hogy elloptál egy ajándékot, amelyet ő 
adott a fiamnak. 

Ragna elégedett volt, de nem mutatta. Gytha engedte, hogy az indulat 
elhomályosítsa a tisztánlátását. Vesztésre állt. Ezt a vitát nem nyerhette 
meg. 

Félvállról beszélt, úgy, ahogy jelentéktelen dolgokról kell. 

— A játék túlságosan elvadult. Ma megsebesítették a labdával az egyik 
szolgádat. 

Gytha megvetően horkantott. 

— Csak elcsúszott a sárban! 

— A fején találta el a labda. Súlyosabb sérülésekre is lehetett számítani. 
Mondtam nekik, hogy az erődön kívül játsszanak, de nem 
engedelmeskedtek, így hát leállítottam a játékot, és feldaraboltam a labdát. 
Wilf, komolyan sajnálom, hogy ilyesmivel zaklatnak. 

Férje kétkedve nézett rá. 

— Tényleg csak ennyi történt? 

— Nos, nem. — Ragna felhúzta a ruhája ujját, megmutatta a kék foltot. — A 
Stiggy nevű fiú megütött — mondta. — Így hát Bern lecsapta. 

Wilf sötéten nézett Gythára. 

— Egy fiú a kezével merte illetni az elöljáró feleségét? Ezt a részt nem 
mondtad el, anyám. 

— Csak a labdát akarta visszaszerezni! — felelte Gytha. De a zúzódás 
magáért beszélt, és Gytha védekezésbe szorult. 

— Hát Garulf mit csinált? — kérdezte Wilf. 

— Csak nézte — felelte Ragna. 

— Nem védte meg az apja feleségét? 

— Sajnos nem. 

Wilf dühbe gurult, ahogy ezt Ragna előre látta. 

— Stiggyt meg kell korbácsolni — mondta. — Ha úgy viselkedik, mint egy 
gyerek, akkor olyan büntetést 15 kap. Tizenkét korbácsütés. De nem tudom, 


mit tegyek Garulffal. A fiamnak tudnia kell, mi a helyes, és mi a helytelen. 
— Javasolhatok valamit? — kérdezte Ragna. 
— Kérlek. 
— A korbácsolást Garulf hajtsa végre. 
Wilf bólintott. 
— Tökéletes — mondta. 


Stiggyt meztelenre vetköztették, és egy póznához kötözték, arccal a rúd 
felé. A megalázás hozzátartozott a büntetéshez. 

Garulf megállt mögötte egy ostorral, amelynek a vége háromfelé ágazott, 
és mindegyik szíjba szúrós kavicsokat foglaltak. Sértődött és keserves képet 
vágott. 

Az erőd minden lakója őket bámulta: férfiak, nők, gyerekek. A 
büntetésnek az volt a célja, hogy mindenki okuljon belőle, nem csupán az 
elkövető. 

Wilf fölállt, és azt mondta: 

— Stiggy megütötte a feleségemet. Ez a büntetése. 

A tömeg elhallgatott. Csak a madarak zengték esti kardalukat. 

— Kezdd — parancsolta Wilf. — Egy. 

Garulf fölemelte a korbácsot, és lecsapott Stiggy meztelen hátára. A 
csapás élesen csattant, Stiggy összerándult. 

Ragna megborzongott, és azt kívánta, bár ne kellene néznie. De ha most 
eltávozik, azzal gyengeséget mutat. 

— Nem elég kemény — csóválta meg a fejét Wilf. — Kezdd elölről. Egy. 

Garulf keményebben ütött. Ez alkalommal Stiggy tompán felnyögött a 
fájdalomtól. A korbács vörös nyomokat hagyott fehér bőrén. 

Egy asszony halkan sírt a tömegben. Ragna felismerte Stiggy anyját. 

Wilf nem hatódott meg. 

— Még mindig túl gyenge. Kezdd elölről. Egy. 

Garulf magasra emelte a korbácsot, és teljes erőből lecsapott. Stiggy 
felsikoltott fájdalmában, felhasított bőréből kiserkedt a vér. 

A sikoly elnémította a madarakat. 

— Kettő — mondta Wilf. 


17. fejezet 
998. február 


Edgart dühítette, hogy az emberek meglopják Ragnát. 

Azzal nem sokat törődött, hogy Gab, a kőbányász, becsapja Wilwulf 
elöljárót. Wilfnek rengeteg pénze volt, és egyébként is, ez nem tartozott 
Edgarra. De egészen másként érzett, amikor Ragna volt az áldozat, talán 
mert ő idegen volt, ennélfogva sebezhető — vagy talán, gondolta fanyarul, 
mivel szép. 

A menyegző után csaknem elmondta neki, hogy lopnak a birtokán, de 
habozott. Feltétlenül biztosnak kellett lennie a dolgában. Nem akart 
vaklármát csapni. 

Mindenképpen el kellett mennie ismét Outhenhambe. Végzett a sörfőzde 
falarval, a gerendák ií5 a helyükön voltak, de a tetőt vékony kőcseréppel 
akarta fedni, mert az nem gyullad meg. Azt mondta Drengnek, hogy fél 
áron megkapja, ha ő maga szállítja, és ez igaz 15 volt. Dreng beleegyezett, 
mert mindig jobban szerette megtartani a pénzt, mint költent. 

Edgar egyszerű, hosszú és széles tutajt épített fatörzsekből. Amikor 
utoljára Járt Outhenhamben, fölfelé gyalogolt a parton, így tudta, hogy nincs 
nagyobb akadály, csak két helyen olyan sekély a víz, hogy pár méter 
hosszan kötéllel kellhet vontatni a tutajt. 

Viszont ár ellen tutajozni kemény munka, tutajt vontatni még nehezebb. 
Rábeszélte Drenget, hogy fizessen Ermannek és Eadbaldnak egy-egy 
pennyt azért, hogy két napra odahagyják a tanyát, és segítsenek nekt. 

Dreng adott Edgarnak egy kis bőrerszényt, mondván: 

— Tizenkét penny van benne. Ennek elégnek kell lennie. — Ethel adott 
nekik kenyeret és sonkát az útra, Leaf megtoldotta egy flaska sörrel, hogy a 
szomjukat olthassák. 

Korán indultak. Brindle is felugrott a tutajra, miközben ők felszálltak. A 
kutyák felfogása szerint mindig jobb menni valahova, mint lemaradni. 
Edgar fejében megfordult, hogy nem ugyanez-e az ő alapelve is, de nem 
tudta a választ. 


Erman és Eadbald soványak voltak, Edgar úgy gondolta, hogy ő 1s az 
lehet. Egy éve, amikor Combe-ben laktak, senki se mondhatta volna rájuk, 
hogy van rajtuk egy deka fölösleg, de a télen még le 15 fogytak. Még mindig 
erősek voltak, de szikárak, az arcuk horpadt, az izmaik akár a kötél, a 
csípőjük keskeny. 

Hideg februári nap volt, mégis megizzadtak, miközben a póznákkal az ár 
ellen hajtották a tutajt. Egy ember is el tudta volna tolni, de kettőnek 
könnyebben ment kétoldalt, miközben a harmadik pihent. Egyikük sem volt 
beszédes fajta, de út közben nem sok mást lehet csinálni, így Edgar 
megkérdezte: 

— Hogy jöttök ki Cwenburggel? 

Eadbald válaszolt: 

— Erman hál vele hétfőn, szerdán és pénteken, én pedig kedden, 
csütörtökön és szombaton. — Elvigyorodott. — Vasárnap a pihenőnapja. 

Bátyjai derűsen fogták fel a helyzetet, és Edgar azt a következtetést vonta 
le, hogy a szokatlan házasság meglepően Jól beválik. 

— Most már csak alszunk vele, mert túlságosan terhes a szexhez — mondta 
Erman. 

Edgar kiszámolta, mikorra esedékes a szülés. Három nappal a nyári 
napforduló előtt érkeztek Drengs Ferrybe, és Cwenburg többé-kevésbé 
azonnal teherbe esett. 

— A baba három nappal Gyümölcsoltó Boldogasszony előtt várható — 
mondta. Erman savanyú pillantást vetett rá. Mások valóságos csodának 
látták Edgar jártasságát a számokban, és a testvérei ettől meg voltak sértve. 

— Mindenesetre Cwen nem segíthet a tavaszi szántásnál. Mama irányítja 
az ekevasat, mi pedig húzzuk — mondta Erman. 

Dreng"s Ferry talaja könnyű és agyagos, de az anyjuk már nem fiatal. 
Edgar megkérdezte: 

— Hogy bírja a mama? 

— Nehezelli a földmunkát. 

Edgar hetente egyszer látta az anyjukat, a testvérei azonban mindennap 
vele voltak. 

— Jól alszik? — kérdezte. — Jó az étvágya? 

Testvérei nem voltak valami figyelmesek. Eadbald vállat vont, Erman 
pedig csípősen annyit mondott: 

— Ide hallgass, Edgar, mama öreg, és egy napon meg fog halni, és csak az 
isten tudja, hogy mikor. 


Ezzel be 1s fejezték a beszélgetést. 

Edgar azon töprengett, hogy nem lesz könnyű bizonyosságot szerezni 
Gab csalárdságáról. Úgy kell megtennie, hogy ne szítson ellenségeskedést. 
Ha túl feltűnően szaglászik, Gab bizalmatlan lesz. És ha Edgar elárulja, 
mire gyanakodik, Gab dühös lesz. Különös, de egy törvényszegő úgy tud 
háborogni, mintha a leleplezés lenne a bűn, és nem az eredeti disznóság. 
Ennél is fontosabb, hogy ha Gab megtudja, hogy ő gyanakszik, lesz esélye 
eltüntetni a nyomokat. 

A tutaj gyorsabban mozgott, mint mikor Edgar gyalogolt a parton; déltájt 
már meg 1s érkeztek a nagyközségbe. Az outhenhami föld agyagos volt, 
nyolcökrös fogat húzott egy súlyos ekét a legközelebbi mezőn, a kövér 
koloncok úgy hullottak, mintha sárhullámok törnének meg egy parton. A 
távoli barázdákban emberek lépkedtek, és vetették a magot. Kisgyerekek 
követték őket, és éles kiáltozással kergették el a madarakat. 

A fivérek kihúzták a tutajt a partra, Edgar a biztonság kedvéért ki 1s 
kötötte egy fához. Azután bementek a faluba. 

Seric Ismét a gyümölcsösében volt, ez alkalommal metszette a fákat. 
Edgar megállt, hogy beszélgessen vele. 

— Megint bajom lesz Duddával? — kérdezte. 

Seric az égre nézett, hogy mennyi az idő. 

— Ilyen korán nem — válaszolta. — Dudda még nem estebédelt. 

— Helyes. 

— Figyelmeztetlek, hogy józanon sem egy angyal. 

— Képzelem. 

Mentek tovább, és egy perccel később szembetalálkoztak Duddával a 
sörház előtt. 

— Jó napot, legények — mondta. — Mi járatban itt? — Dudda harciasságát 
kétségtelenül mérsékelte a három erős fiatalember látványa. Brindle ennek 
ellenére morgott, érezte a lappangó rosszindulatot. 

- Ő Dudda, Outhenham fónagya — magyarázta a fivéreinek Edgar, 
Duddának pedig azt mondta: — Azért vagyok itt, hogy követ vegyek a 
bányában, akárcsak legutóbb. 

Dudda üresen bámult. Nyilvánvalóan nem emlékezett Edgar előző 
látogatására. 

— Menjetek a helység keleti részébe, és onnan tovább az északi ösvényen 
— mondta nekik. 

Edgar ismerte az utat, de csak annyit szólt: 


— Köszönöm. 

Azzal továbbmentek. 

Gab és családja ugyanúgy dolgozott a kőbányában, mint előzőleg. A 
tisztás közepén nagy kupacban állt a kifejtett kő. Ezek szerint nem 
túlságosan pezseg az üzlet, ami valószínűleg jó hír Edgarnak, a vásárlónak. 
Kézikocsi állt a kőrakás mellett. 

Annyi a dolgom, gondolta Edgar, hogy figyelem, hány rovást tesz Gab a 
pálcán, miután megvettem a szükséges követ. Ha megfelelő számú a rovás, 
a gyanúm alaptalan. Ha nem, akkor bebizonyosodott a bűnössége. 

A kőtömb, amelyen Gab dolgozott, egy reccsenéssel és nagy porfelhőt 
pöffentve a földre zuhant. Gab köhögött, letette a szerszámait, és odajött a 
három testvérhez. Felismerte Edgart, és azt kérdezte: 

— Ugye, Dreng"s Ferryből jöttetek? 

— Edgar vagyok, ők pedig a testvéreim, Erman és Eadbald. 

Gab tréfás hangra váltott. 

— Azért hoztad őket, hogy megvédjenek Duddától? — Ezek szerint hallott 
arról, hogy Edgar összetűzött a fónaggyal, amikor legutóbb a faluban járt. 

Edgar nem találta tréfásnak a dolgot. 

— Nincs szükségem védelemre egy kövér, öreg iszákossal szemben — 
válaszolta élesen. — Azért vagyok itt, hogy követ vásároljak, amit ez 
alkalommal magam szállítok el, és a testvéreim azért vannak itt, hogy 
segítsenek. Ilyen módon minden kövön megtakarítok egy pennyt. 

— Ó, csakugyan? — kérdezte Gab csípősen. Nem tetszett neki, hogy Edgar 
előre tudja az árakat. — Ki mondta ezt neked? 

Cuthbert mondta, de Edgar úgy döntött, elengedi a füle mellett a kérdést. 

— Tíz kőre van szükségem — mondta. Kibontotta a Drengtől kapott 
erszényt. Meglepetésére nem tizenkét penny volt benne, ahogy Dreng 
mondta, hanem huszonnégy. Erman és Eadbald látta, hogy habozik, és a 
szemöldökét ráncolja. A pénzt is látták, de Edgar nem hagyott nekik időt, 
hogy megszólaljanak, mert nem akart határozatlannak mutatkozni Gab 
előtt. Úgy döntött, majd később gondolkozik a rejtélyen, azzal fürgén 
leszámolt tíz pennyt. 

Gab megolvasta, majd zsebre tette a pénzt, azonban Edgar csalódására 
egyetlen rovást sem húzott a pálcára. Rámutatott a kőhalomra. 

— Vigyétek — mondta. 

Edgarnak erre nem volt terve. Majd kitalál valamit, amíg viszik a 
köveket. 


— El kell szállítanunk őket a folyóhoz — mondta. — Használhatjuk a 
kocsit? 

— Nem -— felelte Gab alamuszi mosollyal. — Te döntöttél úgy, hogy pénzt 
takarítasz meg. Viheted a köveket. — Azzal elballagott. 

Edgar vállat vont. Leakasztotta a fejszéjét, és odaadta Ermannek. 

— Menjetek be az erdőbe és vágjatok két erős suhángot a szállításhoz — 
mondta. — Én ellenőrzöm a köveket. 

Miközben a testvérei oda voltak, a kőhalmot tanulmányozta. Már próbált 
vékony lapokra hasítani egy követ, és fölfedezte, hogy ez kényes munka. 
Éppen megfelelő vastagságúnak kell lennie: a vékony lapok néha eltörnek, 
a vastagok túl nehezek ahhoz, hogy a gerendák elbírják őket. De bízott 
benne, hogy ügyes lesz. 

Amikor a testvérei visszatértek, a  suhángokat legallyazta, és 
párhuzamosan lefektette őket a földre. Ő és Erman fölvett egy követ, és 
keresztbe fektette a póznákon. Azután mindketten letérdeltek, egyikük a kő 
előtt, a másik mögötte, megmarkolták a rudakat, fölálltak, és 
csípőmagasságig emelték a terhet. 

Elindultak az ösvényen a folyóhoz. Edgar hátraszólt EFadbaldnak: 

— Gyere velünk. Őrt kell hagynunk a tutajon. 

Felváltva cipeltek. Az, aki éppen pihent, lent maradt a folyóparton arra az 
esetre, ha egy vállalkozó szellemű utas elhatározná, hogy elemel pár követ. 
Mire a fény fáradni kezdett, a válluk fájt, a lábuk sajgott, és még mindig 
hátravolt egy kő. 

Edgar azonban nem érte el a másik célját. Nem szerzett bizonyítékot Gab 
tisztességtelenségére. 

A kőbánya kihalt volt, Gab és fiai eltüntek, feltehetően hazamentek. 
Edgar kopogtatott, belépett. A család az estebédnél ült. Gab bosszúsan 
nézett föl. 

— Itt tölthetnénk az éjszakát? — kérdezte Edgar. — Legutóbb voltatok olyan 
szívesek szállást adni nekem. 

— Nem — felelte Gab. — Túl sokan vagytok. És mellesleg van még penny 
az erszényedben, megengedhetitek magatoknak a sörházat. 

Edgar nem lepődött meg. A kérdése valóban észszerűtlen volt, kizárólag 
arra szolgált, hogy beléphessen a házba. 

Megszólalt Bee, Gab felesége: 

— A sörház talán lármás, de jól főznek. 


— Köszönöm. — Edgar lassan megfordult, hogy legyen ideje megnézni a 
falon lógó rováspálcákat. Volt köztük egy, amelyet frissen vágtak. Öt rovás 
fehérlett rajta. 

Ez bizonyíték. 

Eltitkolta elégedettségét, igyekezett csalódott és némileg sértett képet 
vágni, amiért nem fogadják be őket. 

— Akkor hát isten áldjon — mondta, és kiment. 

Diadalmasan cipelte le Eadbalddal az utolsó követ a folyóhoz. Nem 
tudta, miért örül, hogy szívességet tehet Ragnának, de alig várta, hogy 
beszámolhasson nekt. 

Amikor az utolsó követ 1s rátették a rakásra, Edgar azt mondta: 

— Azt hiszem, egy órára biztonságban lesznek a kövek, ha itt hagyom 
Brindle-t őrködni, főleg most, hogy sötétedik. Megvacsorázhatunk a 
sörházban. Ti ott 15 alhattok, de én a tutajon töltöm az éjszakát. Most nincs 
túl hideg. 

Kikötötte Brindle-t egy hosszú kötélre, azután elmentek a sörházba. 
Vettek birkagulyást, Jó sok rozskenyeret, és fejenként egy kanta sört. Edgar 
észrevette, hogy az egyik sarokban Gab tárgyal elmélyülten Duddával. 

— Láttam, hogy túl sok pénz van abban az erszényben — szólalt meg 
Eadbald. 

Edgar már várta, hogy mikor kerül elő a téma. Nem szólt semmit. 

— Mit csinálunk a fölösleggel? — kérdezte Erman. 

Edgar fülét megütötte a többes szám, de nem tett megjegyzést. Azt 
felelte: 

— Hát, azt hiszem, Jogunk van megfizetni a vacsoránkat és az éjszakai 
szállást, de a többit nyilvánvalóan visszaadjuk Drengnek. 

— Miért? — kérdezte Erman. 

Edgarnak nem tetszett a kérdés. 

— Mert ez az ő pénze! 

— Azt mondta, hogy tizenkét pennyt ad. Mennyi volt? 

— Huszonnégy. 

— Mennyivel több? — Erman nem volt Jó a számolásban. 

— Tizenkettővel. 

— Tévedett. Így hát megtarthatjuk ezt a tizenkettőt. Mindnyájunknak 
jut... Jó sok belőle. 

Eadbald, aki okosabb volt Ermannél, már mondta 1s: 

— Fejenként négy. 


— Szóval arra kértek, hogy lopjak el tizenkét pennyt, és adjak nektek 
nyolcat! 

— Együtt csinálnánk — felelte Erman. 

— Mi van, ha Dreng rájön? 

— Akkor megesküszünk, hogy az erszényben csak tizenkét penny volt. 

— Ermannek igaza van — helyeselt Eadbald. — Ez egy véletlen szerencse. 

Edgar határozottan megrázta a fejét. 

— Visszaadom neki a fölösleget. 

— Majd szépen megköszöni — gúnyolódott Erman. 

— Nincs szükségem a köszönetére. 

— Ő ellopná tőled, ha tehetné — jegyezte meg Erman. 

— Ő megtenné, de én nem vagyok olyan, mint ő, hál" istennek. 

A testvérei nem próbálkoztak tovább. 

Edgar nem volt tolvaj, Gab viszont igen. Csak öt rovás volt a pálcáján, 
bár Edgar tíz követ vásárolt. Ha Gab csak a felét rótta fel annak, amit 
eladott, akkor csak a tartozása felét fizeti ki Ragnának. Ám ehhez össze kell 
játszania a fónaggyal, aki azért felel, hogy a falusiak befizessék az adót. 
Dudda beárulná Gab sikkasztását, hacsak meg nem fizetik azért, hogy 
hallgasson. Most pedig éppen Edgar szeme előtt együtt iszogattak és 
beszélgettek komolyan, mintha olyasmiről tárgyalnának, ami egyformán 
fontos kettejüknek. 

Elhatározta, hogy beszél erről Serickel. Seric a sörházban volt, egy fekete 
köntösű, borotvált fejű emberrel beszélgetett, bizonyára a falu papjával. 
Edgar megvárta, hogy Seric távozzon, és utána eredt, előbb még odavetve a 
testvéreinek: 

— Hajnalban találkozunk. 

Követte Sericet a gyümölcsös mellett, míg elértek egy házig. Seric 
megfordult az ajtóban és azt kérdezte: 

— Merre tartasz? 

— Az éjszakát a folyóparton töltöm. A köveimet akarom őrizni. 

Seric vállat vont. 

— Valószínűleg szükségtelenül, de nem akarom elvenni a kedved. És az 
éjszaka enyhe lesz. 

— Föltehetek egy bizalmas kérdést? 

— Gyere be. 

Szürke hajú asszony ült a tűz mellett, és egy kisgyereket etetett kanállal. 
Edgar felvonta a szemöldökét: Seric és a felesége túl öregnek látszottak, 


hogy ők legyenek a gyerek szület. 

— A feleségem, Eadgyth és az unokánk, Ealdwine — mondta Seric. — A 
lányunk belehalt a szülésbe, a férje pedig Shiringbe ment, és beállt 
katonának az elöljáróhoz. 

Ez megmagyarázta a különös háztartást. 

— Szeretném megkérdezni. . . - Edgar az asszonyra nézett. 

— Nyugodtan beszélhetsz. — biztatta Seric. 

— Gab becsületes ember? 

Sericet nem lepte meg a kérdés. 

— Nem tudnám megmondani. Megpróbált becsapni? 

— Nem, engem nem. De tíz követ vettem tőle, és észrevettem, hogy az új 
pálcáján csak öt rovás van. 

— Akkor hadd fordítsam meg a kérdést: ha azt kérnék, hogy tegyek esküt 
Gab tisztességére, megtagadnám — válaszolta Seric. 

Edgar bólintott. Ennyi elég volt. Seric semmit sem bizonyíthat, de ő nem 
kételkedik a szavában. 

— Köszönöm — mondta, és távozott. 

A tutajt kihúzták a partra. A köveket nem rakták be, mert az túlságosan 
megkönnyítette volna egy tolvaj dolgát. Edgar lefeküdt a tutajra, és magára 
csavarta a köpenyét. Talán nem fog elaludni, de nem is nagy baj, mert 
valami értékesre vigyáz. 

Brindle nyüszített, Edgar behúzta a köpenye alá. Brindle majd melegen 
tartja, és figyelmezteti, ha bárki közeledik. 

Most pedig közölnie kell Ragnával, hogy Gab és Dudda becsapja. Úgy 
gondolta, hogy másnap elmehet Shiringbe. Erman és Eadbald a folyón 
lefelé boldogulnak a tutajjal, ő pedig az úton térhet haza, a városon 
keresztül. A vakolathoz mészre volt szüksége, amit megvehet Shiringben, 
és a vállán hazavihet. Dreng megtakarítja egy teherhordó szamár bérét, és 
örülni fog. 

Rosszul aludt, már pirkadatkor felébredt. Kisvártatva felbukkant Erman 
és Eadbald. Hozták Leaf flaskáját, outhenhami sörrel megtöltve, meg egy 
nagy rozskenyeret, hogy legyen mit enni az úton. Edgar szólt nekik, hogy 
Shiringbe megy mészétrt. 

— Akkor a segítséged nélkül kell visszatolnunk a tutajt! — mondta 
sértődötten Erman. 

— Nem lesz nagyon fárasztó — magyarázta Edgar türelmesen. — Folyás 
iránt haladtok. Mindössze annyi lesz a dolgotok, hogy távol tartsátok a 


tutajt a partoktól. 

Hárman a vízre tolták a még kikötött tutajt, majd felhordták rá a köveket. 
Edgar ragaszkodott hozzá, hogy gúlába rakják őket, mert így nem csúsznak 
el szállítás közben, bár a folyó olyan csendes volt, hogy erre igazán nem is 
volt szükség. 

— Jobban teszitek, ha kirakjátok a köveket a gázlóknál — figyelmeztette a 
bátyjait. — Máskülönben elakadhattok. 

— Aztán meg visszarakhatjuk. Megint egy csomó munka — dohogott 
Erman. 

— És az út végén is le kell rakodni! — tódította Eadbald. 

— Hát pedig jobb lesz, ha megteszitek, mert azért fizetnek. 

— Jól van, jól van. 

Edgar eloldotta a tutajt. Felszálltak rá. 

— Vigyetek át és tegyetek le a túlsó parton — mondta Edgar. 

Átkeltek a folyón. Edgar kiszállt a sekély vízben. Testvérei visszatolták a 
tutajt a folyó közepére, ahol az áramlat lassan tolni kezdte. 

Edgar addig nézett utánuk, amíg el nem tüntek a szeme elől, aztán 
elindult az úton Shiringbe. 


A város nyüzsgött. A kovácsok lovakat patkoltak. A nyeregkészítőknél 
elfogyott a lószerszám. Két köszörűs pengéket élezett. A nyíilkészítők nem 
győzték tollazni a vesszőket. Edgar megtudta, hogy ez azért van, mert 
Wilwulf elöljáró hadba készül a walesiek ellen. 

A nyugati vademberek ősszel törtek be Wilf tartományába, de akkor az 
elöljárót lefoglalta az esküvője, és nem vágott vissza. Azonban nem 
felejtett, és most egy kisebb hadsereget gyűjtött össze, hogy megbüntesse 
őket. 

Egy angol támadás pusztító hatással lesz a walesiekre, mert felborítja a 
mezőgazdasági munkák rendjét. Férfiakat és asszonyokat mészárolnak le, 
így kevesebben tudnak majd szántani-vetni. A serdülő fiúkat és lányokat 
elhurcolják rabszolgának, amiből az elöljáró és a fegyveresei gazdagodnak, 
viszont Walesben megcsappan a termékeny párok száma, így, legalábbis 
elméletileg, kevesebb lesz a portyázó. 

A pusztításnak az volt a célja, hogy visszarettentse a portyázókat, mivel 
azonban a walesiek rendszerint csak akkor portyáznak, amikor éheznek, 


nem nagyon hat majd rájuk a büntetés. Edgar szerint a valódi ok a bosszú 
volt. 

Az apátságba indult, mert azt tervezte, hogy ott tölti az éjszakát. A 
monostor a béke sápadt emlékműve volt a háborúra készülő város közepén. 
Aldred láthatólag örült a jövevénynek. A szerzetesek éppen indultak a 
templomba a délutáni nónára, de Aldredet felmentették a zsolozsma alól. 

Edgar átfázott a hosszú gyaloglástól a februári hidegben. 

— Föl kell melegedned — mondta Aldred. — Osmund szobájában ég a tűz, 
üljünk be oda. 

Edgar hálásan elfogadta az ajánlatot. 

A többi szerzetes távozott, a monostor elcsöndesedett. Edgar némileg 
feszengett, mert kissé túlzottnak érezte Aldred rokonszenvét. Remélte, hogy 
nem lesz belőle kínos jelenet. Nem akarta megbántani Aldredet, de azt sem 
szerette volna, ha a szerzetes átöleli. 

Nem kellett aggódnia, mert Aldrednek más Járt az eszében. 

— Kiderült, hogy Ragna nem tudott Wilf első feleségéről, Ingéről — 
mondta. 

Edgar eszébe Jutott egy beszélgetés Agnesszel, a varrónővel. 

— Azt hitték, hogy Inge halott. 

— Addig, amíg össze nem házasodtak, és Ragna legtöbb szolgája vissza 
nem tért Cherbourg-ba. Akkor Wilf visszaköltöztette az erődbe Ingét és a 
fiukat, Garulfot. 

Edgar szíve összeszorult az aggodalomtól. 

— Hogy van most Ragna? 

— Kétségbeesett. 

A fiú borzasztóan sajnálta Ragnát. Idegen, távol van az otthonától, a 
családjától, és ilyen kegyetlenül becsapták az angolok. 

— Szegény lány — mondta, bár ezt nem érezte elegendőnek. 

— De nem ezért akartam annyira beszélni veled. — felelte Aldred. — 
Dreng"s Ferryről van szó. 

Edgar elszakította gondolatait Ragnától. 

Aldred folytatta: 

— Miután láttam az apátsági templom állapotát, javasoltam, hogy adják át 
a szerzeteseknek, és az érsek beleegyezett. Ám Wynstan szörnyű patáliát 
csapott, és Osmund apát meghátrált. 

Edgar összevonta a szemöldökét: 

— Miért olyan fontos Wynstannek Dreng"s Ferry? 


— Ez a kérdés. Nem valami gazdag templom, és Degbert csupán távoli 
rokona. 

— Miért szegülne szembe Wynstan a felettesével egy ilyen csekélység 
miatt? 

— Éppen ez az, amire meg foglak kérni. Te ott élsz a sörházban, kezeled a 
kompot, látsz minden jövő-menőt. Tudnod kell a legtöbb dologról, ami ott 
történik. 

Edgar szívesen segített volna Aldrednek, de nem tudta a választ a 
szerzetes kérdéseire. A fejét rázta. 

— El sem tudom képzelni, mi járhat Wynstan fejében. — Azután eszébe 
jutott valami. — Mellesleg eljárogat hozzánk. 

— Tényleg? — figyelt föl Aldred. — Milyen gyakran? 

— Amióta ott lakok, kétszer járt a faluban. Először egy héttel Szent 
Mihály után, másodszor úgy hat hete. 

— Jól megjegyzed a dátumokat. Mindkét látogatásra röviddel a negyedévi 
adófizetés után került sor. Mi volt a célja? 

— Én nem láttam semmit. 

— Na és mit csinál ott? 

— Karácsonykor minden háznak adott egy malacot. 

— Különös. Általában nem nagylelkű. Inkább az ellenkezője. 

— Azután Degberttel együtt Combe-be mentek. Mindkét alkalommal. 

Aldred a pilisét vakargatta. 

— Valami történik, és én nem tudok rájönni, mt. 

Edgarnak volt elképzelése, de nem akaródzott kimondania. 

— Wynstan és Degbert talán. . vagyis hogy lehet köztük valamilyen... 

— Viszony? Lehetséges, de nem hiszem. Valamit tudok a kérdésről, és 
egyik sem tűnik annak a típusnak. 

Edgar kénytelen volt egyetérteni vele. 

Aldred hozzátette. 

— Még az is hihetőbb lenne, hogy orgiákat tartanak rabszolgalányokkal az 
apátsági templomban. 

Ezúttal Edgarnak voltak kételyet. 

— Nem értem, miként tarthatnák titokban. Hol rejtegetnék a rabszolgákat? 

— Igazad van. De űzhetnek pogány rítusokat: ahhoz pedig nem kellenek 
szükségszerűen rabszolgák. 

— Pogány rítusokat? Mi abban a jó Wynstannek? 

— Mi a Jó benne bárkinek? Mégis vannak pogányok. 


Edgart nem nagyon győzte meg. 

— Angliában? 

— Talán nem. 

Edgarnak az eszébe jutott valamit. 

— Homályosan emlékszem, hogy Wynstan többször járt Combe-ben, 
amikor még ott laktunk. A fiatalembereket nem nagyon érdeklik a papok, 
ezért sose figyeltem rá, de mindig a testvére, Wigelm házában szállt meg, és 
az anyám meg is jegyezte, hogy az ember azt várná, egy püspök a 
kolostorban szálljon meg. 

— És miért ment Combe-be? 

— Az egy Jó hely, ha az ember ki akar rúgni a hámból. Legalábbis az volt, 
mielőtt a vikingek felégették, de valószínűleg már gyorsan magához tért. 
Van ott egy Mags nevű asszony, aki bordélyházat tart fenn, van sok ház, 
ahol magas tétekkel megy a szerencsejáték, és több a sörház, mint a 
templom. 

— Babilon húsosfazekai! 

Edgar elmosolyodott. 

— ÉL azért sok közember is ott, magamfajta mesteremberek. Mégis, a 
városban valóban sok a látogató, főleg tengerészek, és ez ad Combe-nek 
egy kicsit más karaktert. 

Mivel egy pillanatra elhallgattak, mindketten hallották kintről a 
neszezést. Aldred talpra ugrott, és kivágta az ajtót. 

Edgar egy szerzetest látott, aki hátrahőkölt. 

— Hildred! — szólalt meg Aldred. — Azt hittem, ott vagy a nónán. 
Hallgatóztál? 

— Valamiért visszajöttem. 

— Miért? 

Hildred habozott. 

— Nem érdekes — legyintett Aldred, és bevágta az ajtót. 


Az erődben még lázasabb sürgés-forgás volt, mint a városban. A seregnek 
hajnalban kellett távoznia. Az összes férfi készülődött, kiélezték a nyilakat, 
kifényesítették a sisakokat, a nyeregtáskákat megtöltötték füstölt hallal és 
kemény sajttal. 


Edgar észrevette, hogy néhány nő ugyancsak kiöltözött. Edgar nem 
értette az okát, aztán rájött, hogy attól félnek, ez lesz az utolsó éjszakájuk a 
férjükkel, és emlékezetessé akarták tennt. 

Ragna megváltozott. Edgar legutóbb az esküvőjén látta, amikor tündökölt 
a boldogságtól és a reménytől. Most 1s gyönyörű volt, de másként. A fény, 
amelyet sugárzott, inkább a teliholdé volt: ragyogó, de hideg. Elegáns és 
fegyelmezett volt, mint mindig, csodálatosan festett melegbarna ruhájában, 
amelynek színe olyan Jól állt neki; de elillant belőle a kislányos ujjongás, és 
dühös elszántság vette át a helyét. 

Edgar óvatosan ránézett az alakjára — nem esett nehezére —, és úgy látta, 
még nem várandós. Alig három hónapja volt férjnél, korai is lett volna. 

Az asszony a házában fogadta, kenyérrel, lágy sajttal kínálta, és egy kupa 
sört adott mellé. A fiú szeretett volna tudni Wilfről és Ingéről, de nem mert 
firtatni ennyire személyes kérdéseket. Ehelyett azt mondta: 

— Éppen most jártam Outhenhamben. 

— Mit kerestél ott? 

— Köveket vásároltam az új sörfőzdéhez, amelyet Dreng"s Ferryben 
építek. 

— Én vagyok Outhen völgyének új ura. 

— Tudom. Ezért akartam találkozni veled. Azt hiszem, becsapnak. 

— Folytasd, kérlek. 

Edgar előadta Gab és a rováspálcák történetét. 

— Nem tudom bizonyítani, hogy megrövidítenek, de nem kételkedek 
benne — mondta. — Talán ellenőrizheted. 

— Meg is teszem. Ha Dudda fónagy ilyen módon becsap, akkor 
valószínűleg tucatnyi más módon 1s megteszI. 

Edgar erre nem 15 gondolt. Most látta, hogy Ragnának ugyanolyan érzéke 
van a kormányzáshoz, mint neki az építéshez fából meg kőből, és ettől még 
jobban tisztelte az asszonyt. 

— Milyenek arra a falusiak? — kérdezte Ragna elgondolkodva. — Még 
sosem jártam ott. 

— Van egy idősebb férfi, Sericnek hívják, és értelmesebb a többségnél. 

— Jó tudni. Köszönöm. És te hogy vagy? — A hangja élénkebb, de 
valahogy ridegebb lett. — Elég idős vagy már ahhoz, hogy megnősülj. 
Senkinek sem udvarolsz? 

Edgar elhűlt. Esküvői beszélgetésük után, amikor mesélt Sungifuról, 
miként faggathatja Ragna ilyen hanyagul a szerelmi életéről? 


— Nem tervezek nősülést — felelte kurtán. 

Az asszony megérezte a sértettségét. 

— Bocsáss meg. Egy pillanatra elfelejtettem, milyen komoly vagy a 
korodhoz képest. 

— Azt hiszem, ez közös bennünk. 

Az asszony eltűnődött. Edgar attól félt, hogy arcátlanul viselkedett, ám 
Ragna csak annyit válaszolt: 

— Igen. 

Edgar annyira felbátorodott a bensőséges pillanattól, hogy ki merte 
mondani: 

— Aldred beszélt nekem Ingéről. 

A gyönyötű arc elsötétült a fájdalomtól. 

— Nagy megrázkódtatás volt ez nekem — válaszolta az asszony. 

Edgar kitalálta, hogy Ragna nem mindenkivel ilyen őszinte, és 
kiváltságosnak érezte magát. 

— Nagyon sajnálom — mondta. — Halálosan szégyellem, hogy ennyire 
félrevezettek az angolok. — Titokban arra gondolt, hogy nem is olyan 
szomorú, mint illene. Nem botránkoztatja meg kellően a tény, hogy Wilf 
nem bizonyult jó férjnek. Kiverte a fejéből az önző gondolatot, és azzal 
folytatta: — Ezért is haragszom Gabre, a kőbányászra. Ugye, tudod, hogy 
nem minden angol egyforma? 

— Hát persze. De én egyhez mentem hozzá. 

Edgar megkockáztatott egy vakmerő kérdést. 

— Még mindig szereted? 

— Igen — vágta rá az asszony. 

Edgar megdöbbent. 

Látszhatott rajta, mert Ragna így folytatta: 

— Tudom. Becsapott, hűtlen, mégis szeretem. 

— Értem — bólintott a fiú, noha nem értette. 

— Nem kellene annyira csodálkoznod — mondta Ragna. — Te egy halott 
nőt szeretsz. 

Ez durva volt, de hát őszintén beszéltek egymással. 

— Igazad lehet — válaszolta a fiú. 

Ragna mintha váratlanul úgy érezte volna, hogy túl messzire mentek. 
Fölállt. 

— Sok a dolgom. 

— Örülök, hogy láttalak. Köszönöm a sajtot. 


Edgar megfordult, hogy távozzon. 

Ragna megfogta a karját. 

— Köszönöm, hogy beszéltél az outhenhami kőbányászról. Hálás vagyok 
érte. 

Edgar örült. 

Megdöbbenésére az asszony arcon csókolta. 

— Isten veled — mondta. — Remélem, hamarosan találkozunk. 


Reggel Aldred és Edgar kiment megnézni a sereg indulását. 

Aldred még mindig Drengjs Ferry titkán rágódott. Ott valamit 
rejtegetnek. És ugyan miért olyan ellenségesek a falusiak az idegenekkel? 
Bizonyára azért, mert van egy közös titkuk, amelyről csak Edgar és a 
családja nem tud, akik nem odavalósiak. 

Aldred elhatározta, hogy a végére jár a dolognak. 

Edgarnál ott volt a zsák mész, amelyet két napon át kell majd cipelnie. 

— Jó dolog, hogy erős vagy — mondta Aldred. — Nem hiszem, hogy két 
óráig bírnám. 

— Megoldom — mondta Edgar. — Megérte, mert így beszélhettem 
Ragnával. 

— Szíveled őt. 

Edgar mogyoróbarna szeme felvillant, amitől Aldred szíve gyorsabban 
kezdett dobogni. 

— Nem úgy, ahogy gondolod — válaszolta. — Azért sem, mert a grófok 
lányai sosem mennek férjhez a hajóépítő mesterek fiaihoz. 

Aldrednek ismerős volt a reménytelen szerelem. Majdnem kibökte, de 
inkább hallgatott. Nem akarta, hogy gyengédsége Edgar iránt 
mindkettejüket zavarba hozza. Az véget vethetne a barátságuknak, és a 
barátság az egyetlen, ami neki maradt. 

Edgarra pillantott, és megkönnyebbülten látta, hogy annak az arca 
változatlanul nyugodt. 

A dombról patadobogás és éljenzés hallatszott. A lárma egyre erősödött, 
azután felbukkant a sereg. Vad tekintetű, hatalmas vasderes csődör léptetett 
az élen. Vörös köpenyű lovasa csakis Wilf lehetett, de az arcát elrejtette a 
fényes, tollas sisak. Mikor az ealdorman közelebb ért, Aldred 
megállapította, hogy a sisakot többféle fémből készítették, és bonyolult 


mintát véstek bele, ami távolról nem látszott. Az ékes sisaknak nyilván az 
volt a rendeltetése, hogy mindenki eltátsa tőle a száját; Wilf bizonyára 
valami kevésbé értékeset visel a csatában. 

Az elöljáró után az öccse, Wigelm és a fia, Garulf lovagolt egymás 
mellett, őutánuk a fegyveresek dísztelenebb gúnyában, itt-ott színfoltokkal 
tarkítva. Legvégül jöttek a gyalogos ifjak, a parasztfiúk és a szegény városi 
legények a szokásos kopott, barna háziszőttesben. Zömük otthon készített 
falándzsát szorongatott, mások meg csak konyhakést vagy kisbaltát, és 
mind abban reménykedett, hogy a csata fordít a sorsukon, és egy zsák lopott 
ékszerrel térnek haza, vagy két értékes, ifjú fogollyal, akiket eladhatnak 
rabszolgának. 

Keresztülvágtak a téren, integettek a városiaknak, akik megtapsolták és 
megéljenezték őket, majd mindnyájan eltűntek észak felé. 

Edgar kelet felé indult. A vállára vetette a zsákot, és búcsút vett 
Shiringtől. 

Aldred visszatért az apátságba. Már csaknem eljött a tertia:: ideje, ám 
ekkor hívatta Osmund apát. 

Hildred ott volt, szokása szerint. 

Most meg mi van?, gondolta Aldred. 

— Egyenesen a tárgyra térek, Aldred testvér — kezdte az apát. — Nem 
akarom, hogy ellenségeddé tedd Wynstan püspököt. 

Aldred azonnal megértette, de játszotta a nehézfejüt. 

— A püspök atya természetesen testvérünk a Krisztusban. 

Osmund túl okos volt ahhoz, hogy el lehessen téríteni effajta 
közhelyekkel. 

— Hallották, miket beszéltél azzal a legénnyel Dreng"s Ferryből. 

— Igen, rajtakaptam Hildred testvért, amint hallgatózott. 

— Még szerencse! — mondta Hildred. — Összeesküvést szőttél az apátod 
ellen! 

— Csak kérdéseket tettem föl. 

— Figyelj rám — mondta Osmund. — Nézeteltérésünk volt Wynstannel 
Dreng"s Ferry kérdésében, de az ügy megoldódott, most már le van zárva. 

— Nem igazán. Az apátsági templom továbbra is utálatosság az Úr szeme 
előtt. 

— Lehet, de úgy döntöttem, hogy nem pörlekedem a püspökkel. Hildred 
indulatos szavai ellenére sem vádollak azzal, hogy összeesküdtél ellenem, 
de igazán, Aldred, nem lenne szabad aláásni a tekintélyemet. 


Aldred szégyennel vegyes felháborodást érzett. Nem akarta megbántani 
szelíd, bár lusta feljebbvalóját. Másrészt viszont helytelen, ha Isten embere 
elnézi a bűnöket. Osmund bármit megtesz a nyugodt életért, ám egy 
szerzetesnek fontosabb kötelességei vannak. 

Ám ez most nem a megfelelő időpont arra, hogy keménynyakú legyen. 

— Bocsáss meg, apát uram — mondta. — Keményebben igyekszem majd, 
hogy észben tartsam az engedelmességi fogadalmat. 

— Tudtam, hogy megértesz — felelte Osmund. 

Hildred kétkedni látszott. Nem hitt Aldred őszinteségében. 

És ebben igaza is volt. 


Edgar a következő nap délutánján holtfáradtan ért vissza Dreng"s Ferrybe. 
Hiba volt ilyen messzire cipelni a zsák meszet. Erős volt, de nem 
emberfölötti ember. Borzasztóan fájt a háta. 

Az első, amit meglátott, egy kőrakás volt a folyóparton. A fivérei 
kirakodtak a tutajról, de a köveket nem vitték föl a sörfőzdéhez. Abban a 
pillanatban meg tudta volna ölni őket. 

Még ahhoz 15 fáradt volt, hogy bemenjen a kocsmába. Ledobta a zsákot a 
kövek mellé, és elnyúlt a földön. 

Dreng kijött, és meglátta. 

— Szóval megjöttél — mondta szükségtelenül. 

— Itt vagyok. 

— Megérkeztek a kövek. 

— Látom. 

— Mit hoztál? 

— Egy zsák meszet. Megtakarítottam neked a lovas fuvar költségét, de 
soha többé nem teszem. 

— Még valami? 

— Semmit. 

Dreng különös, rosszindulatú elégedettséggel nézett rá. 

— Illetve még valami. — Edgar előhúzta az erszényt. — Túl sok pénzt adtál. 

Dreng meghökkent. 

— A kövek darabja egy penny — folytatta a fiú. — Egy pennyt fizettünk az 
outhenhami sörházban vacsoráért és szállásért. A mész négy penny volt. 
Kilenc penny maradt. 


Dreng fogta az erszényt, megszámolta a pénzt. 

— Szóval ennyi maradt — mondta. — Lám, lám. 

Edgar nem értette. Egy Drenghez hasonlóan fukar alaknak elszörnyedve 
kellett volna hallania, hogy a kelleténél több pénzt adott. De ő épp csak 
meglepődött. 

— Lám, lám — mondta Dreng ismét, és bement a sörházba. 

Edgar hanyatt feküdt, várva, hogy megszűnjön a hátfájása, és töprengett. 
Majdnem az volt a benyomása, mintha Dreng tudta volna, hogy túl sok 
pénzt adott, és elcsodálkozott, amikor visszakapta. 

Hát persze, gondolta, erről van szó. 

Ez próba volt. Dreng szándékosan hozta kísértésbe, hogy lássa, mit fog 
tenni. 

A testvérei bekapták volna a csalit. Ellopták volna a pénzt, és 
rajtavesztettek volna. Ám Edgar egyszerűen visszaadta. 

Mindazonáltal Eadbaldnak és Ermannek egy dologban igaza volt. Azt 
mondták, hogy Dreng nem fogja ezt megköszönni Edgarnak. Így is lett. 


18. fejezet 
998. március 


Elvben egyszerű dolog lett volna eljutni az Outhen völgyébe. 

A walesi hadjárat előestéjén Ragna ezt meg is említette Wilfnek, és a 
férje habozás nélkül bólintott. De a sereg távozása után beállított Wynstan. 

— Ez nem jó alkalom Outhen meglátogatására — mondta azon a mézes 
hangon és hazug mosollyal, amelyet akkor használt, ha észszerűséget akart 
míiímelni. — Itt az ideje a tavaszi szántásnak. Nem akarjuk megzavarni a 
parasztokat. 

Ragna gyanakodott. Wynstant sose érdekelte a mezőgazdaság. 

— Sose tennék olyat, ami megzavarhatja a munkájukat — próbált időt 
nyerni. 

— Helyes. Halaszd el a látogatásodat. Közben én beszedem a bérleti díjat, 
és átnyújtom neked úgy, ahogy karácsonykor. 

Való igaz, Wynstan tekintélyes összeget adott neki néhány nappal 
karácsony után, de nem mellékelt hozzá elszámolást, Ragna tehát nem 
tudta, annyit kapott-e, amennyi jár neki. Akkor nem 15 törődött vele, mert 
túlságosan felzaklatta Inge, de a jövőben mellőzni óhajtotta ezt a 
hanyagságot. Ahogy a püspök elfordult, hogy távozzon, Ragna megérintette 
a karját. 

— Mit javasolsz, mikor menjek? 

— Hadd gondolkodjam rajta. 

Ragna gyanította, hogy ő többet tud a földművelésről, mint a sógora. 

— Mert nézd, a parasztembernek mindig van valami sürgős munkája. 

— Igen, de... 

— A szántás után a vetés. 

— Igen... 

— Azután a gyomlálás, azután az aratás, azután a cséplés, azután az 
örletés. 

— Tudom. 

— És már itt is van az őszi szántás ideje. 

Wynstan bosszúsnak látszott. 


— Tudatom majd veled, mikor megfelelő az idő. 

Ragna határozottan megrázta a fejét. 

— Nekem jobb ötletem van. Gyümölcsoltó Boldogasszony napján 
meglátogatom Outhent. Az ünnepnap, tehát semmiképpen sem dolgoznak. 

A püspök habozott, de nem jutott eszébe megfelelő visszavágás. 

— Jól van — mondta nyersen, és amikor elment, Ragna tudta, hogy koránt 
sincs vége a dolognak. 

De nem félt. Gyümölcsoltó Boldogasszony napján beszedi a bérleti 
díjakat Outhenhamben. És lefüleli Gabet, a kőbányászt. 

Szerette volna, ha Edgar 15 jelen van az összecsapásnál. Elhívatta Dreng-s 
Ferryből azzal az ürüggyel, hogy újabb ácsmunkákra van szüksége. 

Már csak azért ií5 ki akart mozdulni, mert az erődben idegesítő volt a 
légkör a férjek távozása óta. A férfinépből csak azok maradtak otthon, akik 
túl fiatalok vagy túl öregek voltak a harchoz, és Ragna rájött, hogy az 
asszonyok elkanászodnak, amikor az embereik nem néznek rájuk. Pöröltek, 
rikácsoltak, és olyan módszerekkel bosszantották egymást, amit a férjek 
kinevettek volna. Bár nem kétséges, hogy a férfiak 15 elkanászodnak, 
amikor nem kell tartaniuk a másik nem lekicsinylésétől. Erről majd meg 
kell kérdeznie Wilfet. 

Úgy döntött, hogy Gyümölcsoltó Boldogasszony napja után legalább egy 
hétig marad az Outhen-völgyben. Bejárja a birtokát, és részletesen számba 
veszi, mi az övé. Megmutatja magát bérlőinek és jobbágyainak, 
megismerkedik velük. Minden faluban törvénynapot tart, és elkezdi 
kiépíteni a pártatlan bíró hírnevét. 

Amikor szólt Wignothnak, az istállómesternek, az a fejét rázta, és 
megszívta barna fogát. 

— Nincs elég lovunk — mutatott rá. — Minden tartalék állatot elvittek a 
walesi hadjáratba. 

Ragna nem érkezhetett gyalog. Az emberek a külsőségek után ítélnek, és 
egy nemesnek, ha nincs lova, tekintélye sincsen. 

— Astrid viszont még itt van — mondta. Magával hozta kedvenc lovát 
Cherbourg-ból. 

— Gondolom, több embert viszel magaddal a látogatásra — mondta 
Wignoth. 

— Igen. 

— Astridon kívül adhatok egy öreg kancát, egy félszemű pónit és egy 
málhás lovat, amelyen még sose lovagoltak. 


Akadtak még lovak a városban: a püspöknek és az apátnak számos hátasa 
volt, a seriffnek tekintélyes istállója. Csakhogy nekik szükségük volt az 
állatokra a saját céljaikhoz. 

— Elégnek kell lennie annak, amink van — mondta keményen Ragna. — 
Nem ideális helyzet, de majd megbirkózom vele. 

Ahogy jött el az istállótól, látta, hogy két városi legény ácsorog a konyha 
közelében. Gildával és más konyhalányokkal beszélgettek. Ragna megállt, 
és elkomorodott. Nem volt erkölcsi kifogása a flörtölés ellen — jómaga is 
ügyesen csinálta, ha megfelelt a céljainak. De mikor a férjek oda vannak 
hadakozni, az efféle enyelgés veszélyes lehet. A tiltott kapcsolatok 
rendszerint nem sokáig maradnak titokban, és a háborúból hazatérő katonák 
gyorsan folyamodnak erőszakhoz. 

Irányt változtatott, és elindult a két legény felé. 

Egy Eadhild nevű szakácsnő éppen halat nyúzott éles késsel, véres 
kézzel. Egyik konyhalány sem vette észre Ragna közeledését. Eadhild 
sürgette a legényeket, hogy táguljanak, de olyan dévaj hangon, amelyből 
világosan kitetszett, hogy nem gondolja komolyan. 

— Nem állhatjuk errefelé a fajtátokat — mondta, azután vihogni kezdett. 

Ragna észrevette, hogy Gilda rosszallóan nézi. 

Az egyik férfi válaszolt: 

— Az asszonyszemélyek sosem kívánják a fajtánkat — amíg meg nem 
kívánják! 

— Ó, eredj már — felelte Eadhild. 

— Ti kik vagytok? — kérdezte nyersen Ragna. 

A legények meghökkentek, és egy darabig hallgattak. 

- — Mondjátok meg a neveteket, különben mindkettőtöket 
megkorbácsoltatlak — parancsolta Ragna. 

Gilda rájuk mutatott a nyúzókéssel. 

— Ez Itt Wiga, a másik pedig Tata. Az apátság sörházában dolgoznak. 

— És mit gondoltok, Wiga és Tata, mi történik, amikor hazajönnek 
ezeknek az asszonyoknak a férjei, kardokkal, amelyek olyan véresek, mint 
Eadhild kése, és megtudják, miket mondtatok a feleségeiknek? 

Wiga és Tata szégyenkeztek, és nem válaszoltak. 

— Emberhalál — közölte velük Ragna. — Ez fog történni. Most pedig 
menjetek vissza a sörházatokba, és még egyszer ne lássalak benneteket 
ebben az erődben, amíg Wilf elöljáró haza nem jön. 

A legények elinaltak. 


— Köszönöm, úrnőm — hálálkodott Gilda. — Örülök, hogy végre a hátát 
látom ennek a kettőnek. 

Ragna bement a házába, és ismét az útján kezdett gondolkodni. 
Elhatározta, hogy egy nappal Gyümölcsoltó Boldogasszony előtt megy. 
Délelőtt megjárja az utat. Délután beszél a falusiakkal, másnap törvényt 
tesz. 

Egy nappal az indulás előtt beállított Wignotbh, és istállószaggal töltötte 
meg Ragna házát. 

— Az Outhenhambe vezető utat elmosta az áradás — mondta bánkódást 
mímelve. 

Az asszony keményen nézett rá. Az istállómester nagydarab, de félszeg 
ember volt. 

— Egyáltalán nem járható? — kérdezte Ragna. 

— Egyáltalán nem — válaszolta Wignoth. Nem tudott hazudni, sunyin 
repdesett a pillantása. 

— Ezt ki mondta neked? 

— Hát, Lady Gytha. 

Ragna nem lepődött meg. 

— Elindulok Outhenhambe — közölte. — Ha találkozom az áradással, majd 
kimódolom, hogy megkerüljem. 

Wynstan nagyon el van szánva rá, hogy megakadályozza a látogatását, 
gondolta Ragna. Beszervezte Gythát és Wignotht 15, hogy beszéljék le. Ettől 
még inkább menni akart. 

Erre a napra várta Edgart Dreng"s Ferryből, de a fiatalember nem jött. 
Ragna csalódott volt: Edgarra szüksége lett volna, hogy alátámassza az ő 
vádjait. Egyáltalán megvádolhatja a kőbányászt Edgar tanúskodása nélkül? 
Ebben nem volt biztos. 

Másnap korán kelt. 

Drága kelmékbe öltözött, csupa sötét színt — mélybarnát, feketét — 
választva, hogy hangsúlyozza komolyságát. Ideges volt. Nyugtatgatta 
magát, hogy csak a parasztjaival találkozik, amit több tucat alkalommal 
megtett már — de Angliában soha. Semmi sem olyan lesz, mint várja, mert 
ez így szokott lenni, tapasztalatból tudta. És nagyon fontos, hogy jó legyen 
az első benyomás. A parasztoknak félelmetesen hosszú az emlékezetük. 
Évekbe telne helyrehozni egy elhibázott kezdetet. 

Örömére betoppant Edgar. Mentegetőzött, amiért nem jelentkezett az 
előző napon, de azt mondta, későn érkezett, egyenesen az apátságba ment, 


és ott aludt. Ragna fellélegzett, hogy nem egyedül kell szembeszállnia 
Gabbel. 

Az istállóba mentek. Bern és Cat megrakták a málhás lovat, fölnyergelték 
az öreg kancát és a félszemű pónit. Ragna kivezette Astridot az állásból, és 
azonnal látta, hogy valami nincs rendjén. 

Járás közben az állat szokatlanul himbálta a fejét. Rövid megfigyelés 
után rájött, hogy Astrid akkor emeli föl a fejét, amikor a bal első lába földet 
ér. Márpedig az állat akkor tesz ilyet, ha sérült a lába, és csökkenteni akarja 
a rá nehezedő súlyt. 

Letérdelt Astrid mellé, két kézzel megfogta a csánkját. Végigtapogatta, 
először gyengéden, azután fokozva a nyomást. Egy kemény szorítástól 
Astrid megrándult, és igyekezett kiszabadítani a lábát Ragna markából. 

Ilyen állapotban az állat nem bírja el őt. 

Ragna dühös lett. Fölállt, szúrósan nézett Wignothra. Nagy erőfeszítéssel 
leküzdötte az indulatát, és annyit mondott: 

— A lovam megsérült. 

Wignoth megrémült. 

— Valamelyik másik állat rúghatta meg. 

Ragna végignézett a többi lovon. Elég szánalmas látványt nyújtottak. 

— Melyik tüzes táltost gyanúsítod? — kérdezte gúnyosan. 

— Néha bármelyik ló rúghat. — Wignoth szinte könyörgött. 

Ragna körülnézett. Tekintete megállapodott egy szerszámosládán. A 
lovak lábát vaspatkóval védték, amelyet a patához szögeztek. A szerszámok 
között volt egy kurta, súlyos pöröly. Ragna ösztöne azt súgta, hogy Wignoth 
azzal ütötte meg Astrid mellső lábát. De bizonyítani nem tudta. 

— Te szegény — mondta halkan Astridnak. Azután Wignothhoz fordult. — 
Ha nem tudsz vigyázni az állatokra, nem lehetsz istállómester — mondta 
hidegen. 

A férfi csökönyös duzzogással bámult rá, mint akit igaztalanul bántanak. 

Ragnának időre volt szüksége, hogy gondolkodjék. 

— Maradjatok itt — mondta Catnek és Bernnek. — Ne szerszámozzátok le a 
lovakat. 

Kiment az istállóból, elindult a házához. 

Edgar követte. 

Ahogy elhaladtak a halastó mellett, az asszony megszólalt: 

— Ez a disznó Wignoth szándékosan lesántította a lovamat. Bizonyára 
azzal a patkolópöröllyel. Csontja nem tört, de csúnya zúzódás van rajta. 


— Miért tenne ilyesmit? 

— Gyáva. Valaki utasította, hogy tegye meg, és nem volt benne elég 
bátorság, hogy megtagadja. 

— Ki adna neki ilyen parancsot? 

— Wynstan nem akarja, hogy Outhenbe menjek. Akadályokat gördít az 
utamba. Mindig ő szedte be a bérleti díjakat Wilfnek, és nálam 1s folytatni 
akarja a szokást. 

— És, gondolom, közben lefölözi a hasznot. 

— Igen. Gyanítom, hogy máris úton van arrafelé. 

Bementek a házba, de az asszony nem ült le. 

— Nem tudom, mit tegyek — mondta. — Utálok meghátrálni. 

— Ki segíthet? 

Ragna visszaemlékezett a beszélgetésre, amelyet Aldreddel folytatott a 
szövetségesekről. Akadt néhány. 

— Aldred segítene, ha tud — felelte. — Den seriff ugyancsak. 

— Az apátságnak vannak lovat. A királybírónak 1s. 

Ragna elgondolkodott. 

— Ha most Outhenbe megyek, abból összecsapás lesz. Wynstan nagyon 
elszánt: attól tartok, nem fogja tűrni, hogy én szedjem be a bérleti díjakat. 
Valamilyen módot kell találnom, hogy a törvény erejével rákényszerítsem. 

— Ebben az esetben a megyei bírósághoz kell fordulnod. 

Ragna a fejét rázta. Normandiában többet számított a vérrokonság a 
törvény betűjénél, és semmi jelét nem látta annak, hogy Angliában jobb 
lenne a helyzet. 

— A megyei bíróság elnöke Wilf. 

— A férjed. 

Ragna Ingére gondolt, és vállat vont. Vajon Wilf a felesége vagy a 
testvére pártjára áll? Nem tudta. Egy pillanatra elszomorította a gondolat, 
de visszaparancsolta az érzést, és valami mást mondott. 

— Utálom, ha nekem jut a nyavalygó szerepe. 

— Akkor ki kell módolnod, hogy te szedhesd be a bérleti díjat, és legyen 
Wyostan a nyavalygó — mondta logikusan Edgar. 

Ez tökéletes tanács volt. 

— De támogatásra van szükségem. 

— Aldred velünk jöhet. Egy szerzetesnek van erkölcsi tekintélye. 

— Kétlem, hogy az apát hagyná. Osmund félénk. Nem akar perpatvart. 

— Hadd beszéljek Aldreddel. Engem kedvel. 


— Egy próbát megér. De az erkölcsi tekintély talán nem lesz elég. 
Fegyveresekre van szükségem, mert most Bern az egyetlen. 

— Mi a helyzet Den seriffel? Neki vannak emberei. Ha ő támogat, 
mindössze annyit tesz, hogy ragaszkodik a király törvényeinek 
betartásához, hiszen ez a feladata. 

Ez is egy lehetőség, gondolta Ragna. Mint azt megkésve fölfedezte, Wilf 
és Wynstan dacoltak a király akaratával, amikor megkötötték a cherbourg-Ii 
szerződést, és nyélbe ütötték az ő házasságát. A seriff talán még ma 15 
háborog miatta. 

— Den valószínűleg örülne a lehetőségnek, hogy  visszavágjon 
Wynstannek. 

— Ebben biztos vagyok. 

Ragna úgy érezte, kezd világosodni a sötétben. 

— Te beszélsz Aldreddel. Én meglátogatom Dent. 

— Külön kellene távozni, akkor nem tűnik összeesküvésnek. 

— Jó ötlet. Én megyek elsőnek. 

Ragna kisietett a házból, keresztülvágott az erődön. Senkivel sem szólt: 
hadd találgassák csak tjedten, mitől robban ki az úrasszony haragja. 

Lement a dombról, és a város pereme felé fordult, ahol Den lakott. 

Ragnának keserű csalódás volt, hogy Wynstan ellene tudta fordítani 
Wignotht. Keményen dolgozott azért, hogy elnyerje az erődbeli szolgák 
hűségét, és azt hitte, sikerrel járt. Gilda volt az első, aki a pártjára állt, és a 
konyhalányok követték a példáját. A fegyveresek szívelték Garulfot — 
vigyorogtak, és ezt mondták rá, tökös legény —, ítt Ragna nem tehetett 
semmit. Ellenben mindent elkövetett, hogy megbarátkozzon a lovászokkal, 
de úgy látszik, kudarcot vallott. Az emberek jobban kedvelték Wynstannél, 
a püspöktől azonban féltek. 

Most minden támogatásra szüksége van, amit megszerezhet. Vajon segít 
Den? Van rá esély. A királybírónak nincs oka félni Wynstantől. És Aldred? 
Ő is segít, ha tud. De ha cserben hagyják, akkor egyedül marad. 

A seriff otthona ugyanolyan félelmetes volt, mint az elöljáróé, persze 
nem véletlenül. Barakkok, istállók, egy csarnok és számos kisebb ház állt a 
cölöpkerítésen belül. 

Den nem volt hajlandó csatlakozni Wilf seregéhez, arra hivatkozva, hogy 
az ő felelőssége fenntartani a király békéjét Shiring megyében, főleg most, 
hogy az elöljáró távol van — és ezt ékesszólóan igazolta Wynstan 
viselkedése. 


A csarnokban találta Dent. A seriff felderült, amikor meglátta, de hát a 
férfiak általában örültek, ha meglátták. Vele volt a felesége meg a lánya, és 
a fiúunoka, akire olyan büszke volt. Ragna néhány percig turbékolt a 
babának, aki mosolygott és gőgicsélt. Azután a lényegre tért. 

— Wynstan meg akarja lopni a bérleti díjakat, amelyek járnak nekem az 
Outhen völgyéből — mondta. 

Den olyan választ adott, amely felülmúlta a reményeit. 

— Csakugyan? — mosolygott elégedetten a seriff. — Akkor tennünk kell 
valamit ez ügyben. 


Ragna és szövetségesei vigyáztak, hogy egy szóval se árulják el a terveiket. 
Váratlanul távoztak hajnalban, hogy senki se nyargalhasson előre, és 
figyelmeztethesse Wynstant. Hogy le fog esni majd a püspök az álla! 

Gyümölcsoltó Boldogasszony napja március huszonötödike: Gábor 
arkangyal ezen a napon vitte hírül Máriának a szeplőtelen fogantatást. 
Hideg volt, de a nap ragyogóan sütött. Ez lesz a tökéletes pillanat, amelyben 
közölheti a völgy lakóival, hogy ő az új uruk. 

Den egyik szürke kancáján lovagolt ki Shiringből. A seriff elkísérte, és 
hozott még tizenkét fegyverest 15 Wigbert kapitány parancsnoksága alatt. 
Ragnát lázba hozta Den seriff támogatása. Ez bizonyította, hogy nem 
tehetetlen báb a férje családjában. A csatának még nincsen vége, de már 
bebizonyította, hogy nem rángathatják madzagon. 

Bern, Cat és Edgar a lovak mellett gyalogolt. A városon kívül találkoztak 
Aldreddel, aki úgy osont ki az apátságból, hogy nem szólt Osmundnak. 

Ragna mámoros volt. Minden problémával megbirkózott, minden 
akadályt leküzdött. Nem volt hajlandó elbátortalanodni. 

Eszébe jutott, milyen otrombán szakította meg Wigelm az esküvőjét. 
Tiltakozott az ellen, hogy a sógornője kapja meg az Outhen völgyét, de Wilf 
azonnal leintette. Ragna csodálkozott, hogy miért csinál ekkora kázust 
Wigelm a dologból, de most már értette. A tiltakozás egy jelzőkaró volt. 
Wynstan és Wigelm rég el akarja venni tőle az Outhent, és így majd 
hivatkozhatnak rá, hogy sosem fogadták el az ajándék törvényességét. 

Ezt Wynstannek kellett kitervelnie. Wigelm nem elég okos. Elöntötte a 

minél többet harácsolhasson. A gondolattól 15 émelygett. 


Eddig nem sikerült legyőzniük, de azért figyelmeztette magát, hogy még 
ne ünnepeljen. Bosszantotta, hogy Wynstan azon erőlködött, hogy 
mindenáron otthon tartsa, ám ez csak a kezdet. 

Azon kezdett gondolkozni, amit el kell érnie ezen a látogatáson. Már nem 
az a fő cél, hogy elbájolja az embereket. Először 15 mindenkivel meg kell 
értetnie, hogy ő az uruk, és nem Wynstan. Még egy ilyen jó lehetősége nem 
lesz. A seriff kíséri el minden látogatására. 

Kifaggatta Edgart az outhenhami lakosokról, és megjegyezte a fontosabb 
emberek nevét, majd azt mondta a fiúnak, hogy ha Outhenhamben lesznek, 
maradjon a csapat végén, és addig ne mutatkozzon, amíg nem szólítja. 

Amint megérkeztek, Ragna örömmel állapította meg, hogy a település 
jómódú. A legtöbb házhoz tartozott hídlás, baromfiól vagy tehénistálló, 
némelyikhez mindhárom. Ragna tudta, hogy ahol virágzik egy helység, ott 
mindig van kereskedelem 15. Outhenhamet az tehette a térség természetes 
piacává, hogy a völgy szájánál terült el. 

Az ő felelőssége lesz, hogy fenntartsa és növelje ezt a virágzást, legalább 
annyira a saját hasznára, mint a lakosságéra. Az apja mindig azt mondta, 
hogy a nemeseknek éppúgy vannak kötelességeik, mint kiváltságaik. 

A falu szélén alig lézengtek. Egy perccel később Ragna láthatta, hogy az 
outhenhamiek zöme a központi réten gyülekezik a templom és a sörház 
között. 

A tér közepén Wynstan ült egy széles, négylábú, kipárnázott zsámolyon, 
amilyet hivatalos alkalmakra szoktak használni. Két ember állt mellette. Az 
egyik, a borotvált fejű a helység papja lesz, akinek, mint azt Edgartól 
megtudta, Draca a neve. A másik — drabális, vörös képű alak — bizonyára 
Dudda, a fónagy. 

Mindenféle földi jó vette körül őket. Vidéken is volt valami gyér 
pénzforgalom, de sok paraszt terményben fizette a bérleti díjat. Állt ott két 
nagy társzekér, amelyekre most rakodták fel a hordókat és a zsákokat, a 
ketrecbe zárt csirkéket, a füstölt és sózott húst meg halat. A malacokat és 
jerkéket elrekesztették ideiglenes karámokba a templom fala mellett. 

Egy kecskelábú asztalon rováspálcák hevertek, és ezüstpennyhalmok. Az 
asztalnál Wynstan titkára, Ithamar ült, kezében hosszú, régi, foltos, a szélein 
szakadozott pergamennel, amelyet sűrün teleírtak, vélhetőleg latin 
szavakkal. Az a lajstrom lesz, hogy kinek mennyit kell fizetnie. Ragna 
elhatározta, hogy megszerzi azt a listát. 


Ismerős látvány volt, nem különbözött a normandiaitól. Ragna egy 
pillantással felmérte, mielőtt átvándorolt a tekintete Wynstanre. 

Sógora fölállt a zsámolyról, és a száját eltátva mérte föl a közeledő csapat 
létszámát és tekintélyét. Arca egyszerre volt megrendült és elszörnyedt. 
Kétségtelenül azt hitte, Astrid lesántításával gondoskodott róla, hogy Ragna 
ne hagyhassa el Shiringet. Most kezdett rájönni, hogy mennyire alábecsülte 
az asszonyt. 

— Hát ti hogy...? — kezdte a mondatot, de aztán meggondolta magát, és 
inkább nem fejezte be a kérdést. 

Az asszony továbbléptetett a kancán, a tömeg utat adott neki. Ragna bal 
kezében tartotta a szárat, Jobb kezében a lovaglópálcát. 

Wynstan, akinek mindig fürgén járt az esze, más húrokat kezdett 
pengetni. 

— Lady Ragna, isten hozott Outhen völgyében — mondta. — Meglepetés, 
ugyanakkor megtiszteltetés, hogy itt láthatunk. — Mintha meg akarta volna 
ragadni a kantárt, de Ragna ezt nem hagyta. Épp csak kicsit emelte meg a 
lovaglópálcát, mintha rá akarna legyinteni Wynstan kezére. Az látta a 
szemében az elszántságot, és megállt a keze a levegőben. 

Ragna ellovagolt mellette. 

Gyakran beszélt nagyobb csoportoknak a szabad ég alatt, így tudta, 
miként használja a hangját. 

— Outhen völgyének népe! — mondta. — Lady Ragna vagyok, a ti 
földesuratok! 

Pillanatnyi csend következett. Ragna várt. Egy férfi a tömegben fél térdre 
ereszkedett. Mások 1s követték példáját. Hamarosan mindenki térdelt. 

Ragna a csapatához fordult. 

— Foglaljátok le azokat a szekereket — parancsolta. 

A seriff biccentett a fegyvereseinek. 

Kapitánya, Wigbert kicsi, szíjas, sötét képű, méregduda ember volt, a 
hadnagya, Godwine magas és drabális. Az emberek megszeppentek 
Godwine méretétől, pedig ő volt a barátságosabb. Wigberttől volt ajánlatos 
félni. 

— Azok az én szekereim — jelezte Wynstan. 

— Visszakapod őket, de nem ma — válaszolta Ragna. 

Wynstan kísérői főleg szolgák voltak, nem fegyveresek, és elhátráltak a 
szekerektől, ahogy Wigbert és Godwine odaért. 

A falusiak még mindig térdeltek. 


— Várjatok már! — kiáltotta Wynstan. — Csak nem akarjátok, hogy egy 
asszonyszemély parancsoljon nektek? 

A falusiak nem válaszoltak. Még mindig térdeltek, de a térdelés ingyen 
van. A kérdés nem az, kinek hajtanak fejet, hanem hogy kinek fizetik a bért. 

Ragna készen állt a válasszal. 

— Netán nem hallottál a híres Ethelfled hercegnőről, Alfréd király 
lányáról, aki egész Mercia ura volt? — kérdezte. Aldred említette, hogy a 
legtöbb ember máig emlékszik erre a nagyszerű asszonyra, aki alig 
nyolcvan éve halt meg. — Egyike volt a legkiválóbb uralkodóknak 
Angliában! 

— De ő angol volt, te pedig nem! — vágott vissza Wynstan. 

— Na de Wynstan püspök, te tárgyaltad meg a házassági szerződésemet. 
Te intézted el, hogy nekem jusson az Outhen völgye. Amikor Cherbourg- 
ban voltál, és Hubert gróffal tárgyaltál, nem vetted észre, hogy 
Normandiában vagy, és egy normann nagyúrtól kéred meg normann 
lányának a kezét? 

A tömeg fölnevetett, Wynstan elvörösödött a haragtól. 

— A nép megszokta, hogy nekem fizeti a tartozását — mondta. — Draca 
atya 15 megerősítheti. 

Fenyegetően nézett a falusi papra. 

Draca annyit bírt kinyögni rémületében: 

— Amit a püspök atya mond, az igaz. 

— Draca atya, ki az úr Outhenham völgyében? — kérdezte Ragna. 

— Úrnőm, én csak egy szegény falusi pap vagyok... 

— De azt tudod, hogy ki a falud ura. 

— Igenis, úrnőm. 

— Akkor válaszolj a kérdésre. 

— Úrnőm, bennünket úgy tájékoztattak, hogy most te vagy Outhen ura. 

— Vagyis kinek tartoznak a bérleti díjjal az emberek? 

— Neked — motyogta Draca. 

— Kérlek, beszélj hangosabban, hogy a falusiak is hallják. 

Draca látta, hogy nincs választása. 

— Neked tartoznak a bérleti díjjal, úrnőm. 

— Köszönöm. — Ragna végignézett a tömegen egy pillanatig hallgatott, 
majd azt mondta: — Álljatok fel. 

Föltápászkodtak. 


Ragna elégedett volt. Átvette az irányítást. De még nem volt vége a 
napnak. 

Leszállt a lóról, odament az asztalhoz. Mindenki némán figyelte, 
találgatták, hogy most mi következik. 

— Te, ugye, Ithamar vagy? — kérdezte Wynstan titkárát, aki riadtan 
kémlelte. Ragna kirántotta a kezéből a pergament, amin Ithamar annyira 
meghökkent, hogy nem is ellenkezett. A számos helyen javított latin 
jegyzék azt sorolta föl, ki mennyit fizet a helységben. Régen írhatták, a 
mostani bérlők az eredetileg lajstromozott emberek fiai vagy unokái 
lehetnek. 

Ragna úgy döntött, elkápráztatja a falusiakat a műveltségével. 

— Meddig jutottál ma reggel? — kérdezte Ithamatrt. 

— Wilmundig, a pékig. 

Ragna ujja végigfutott a listán. 

—  Wilmundus Pistor — olvasta fennhangon. — Itt az áll, hogy 
negyedévente harminchat pennyvel tartozik. — Meglepett moraj futott végig 
a tömegen: az úrasszony nemcsak olvasni tud, de le is fordítja a deák 
szöveget! — Lépj elő, Wilmund. 

A pék pufók fiatalember volt, sötét szakállában a liszt fehér csíkjaival. 
Vele együtt előrelépett a felesége és a siheder fia 15, mindhárman egy-egy 
apró erszénnyel. Wilmund komótosan kiszámolt húsz pennyt egész 
érmékben, azután a felesége mellétett tízet fél pénzekben. 

— Mi a neved, pékné? — kérdezte Ragna. 

— Regenhild, úrnőm — felelte félénken az asszony. 

— És ő itt a fiad? 

— Igen, úrnőm, ő Penda. 

— Igazán derék legény. 

Regenhild kissé megnyugodott. 

— Köszönöm, úrnőm. 

— Mennyi idős vagy, Penda? 

— Tizenöt éves vagyok, úrnőm. 

— Jól megnőttél tizenöt éves létedre. 

Penda elvörösödött. 

— Igenis. 

Kiszámolt hat pennyt negyed pénzekben, és ezzel kifizették a család 
bérleti díját. Wilmundék mosolyogva húzódtak vissza a tömegbe, és 
örvendeztek, hogy egy nagyúri hölgy ennyi figyelmet szentelt nekik. Ragna 


csupán úgy kezelte őket mint embereket, és nem mint adófizetőket, a pék 
családja mégis éveken át emlékezni fog erre. 

Most Duddához, a fónagyhoz fordult, és azt mondta, tudatlanságot 
mímelve: 

— Világosíts fel ezekről a rováspálcákról. 

— Ezeket Gab hozta, a köfejtő — válaszolta Dudda. — Külön-külön pálcát 
tart fent mindenkinek, aki követ vásárol. Öt kőből egy a földesúré. 

— Aki én vagyok. 

— Azt mondják - felelte mogorván Dudda. 

— Melyikőtök Gab? 

Előlépett egy sebhelyes kezű, sovány, köhécselő ember. 

Hét pálca hevert az asztalon, és csak az egyiken volt öt rovás. Ragna úgy 
emelte föl, hogy a mozdulat ne utaljon szándékosságra. 

— Nos, Gab, ez melyik vásárlónak a pálcája? 

— Drengé, a révészé. — Gab hangja érdes volt, nyilván a belélegzett 
kőportól. 

Ragna úgy folytatta, mintha a rendszert próbálná megfejteni: 

— Tehát Dreng öt követ vett tőled. 

— Igenis, úrnőm. — A köfejtő aggodalmas képet vágott, mintha azon 
töprengene, hova vezet mindez. — És az egyiknek az ára neked jár. 

Az asszony Duddához fordult. 

— Valóban így van? 

A fónagy riadtan kémlelte, mint aki valamilyen meglepetéstől tart, de 
nem tudja kitalálni, mi lehet az. 

— Igenis, úrnőm. 

— Dreng építőmestere ma Itt van velem — közölte Ragna. 

Két-három meglepett kiáltást hallott, amelyeket sietve elfojtottak. 
Kitalálta, hogy vannak falusiak, akiknek tudniuk kell Gab csalásáról. Gab 
maga hirtelen elzöldült, Dudda vörös arca pedig elsápadt. 

— Gyere ide, Edgar — parancsolta Ragna. 

Edgar előlépett a fegyveresek és a szolgák csoportjából, és odaállt Ragna 
mellé. Dudda gyűlölettel mérte végig. 

— Hány követ vettél a bányámban, Edgar? — kérdezte Ragna. 

— Ötöt, ugye, fiatalember? — szólt közbe gyorsan Gab. 

— Nem. Öt kő nem elég, hogy befedjek vele egy sörfőzdét. Tízet vettem. 

Gab most már pánikba esett. 

— Esküszöm, ártatlan tévedés lehetett, úrnőm. 


— Nincsenek ártatlan tévedések — mondta hidegen Ragna. 

— De úrnőm... 

— Elhallgass. — Szívesen megszabadult volna Gabtől, de szüksége volt 
egy kőbányászra, és nem tudta volna pótolni. Úgy határozott, hogy erényt 
csinál a szükségből. — Nem foglak megbüntetni. Azt fogom mondani, amit a 
mi Urunk a házasságtörő asszonynak: Eredj, és ne vétkezz többé. 

A tömeg elcsodálkozott, de látszólag helyeselték a döntést, Ragna pedig 
remélte, hogy olyan vezetőként mutatkozott be, akit nem lehet becsapni, de 
tud irgalmas lenni. 

Duddához fordult. 

— Neked azonban nem bocsátok meg. Feladatod lett volna arról 
gondoskodni, hogy ne csapják be uradat, és elmulasztottad a kötelességedet. 
Nem vagy többé a falu fónagya. 

Ismét a sokaságot figyelte. Meghökkentek, de nem hallatszott tiltakozás, 
vagyis nem nagyon sajnálták Dudda elcsapatását. 

— Lépjen elő, Seric. 

A sokaságból kivált egy ötven körüli, éber tekintetű ember, és meghajolt 
előtte. 

Ragna a falusiakhoz fordult, és azt mondta: 

— Úgy hallottam, hogy Seric becsületes ember. 

Nem kérdezett, mert ez olyan hatást keltett volna, mintha rájuk bízná a 
választást, de figyelte, hogyan reagálnak. Voltak elismerő hangok, mások 
bólogattak. Vagyis Edgar jól mérte föl Sericet. 

— Seric, most már te vagy az elöljáró. 

— Köszönöm, úrnőm -— felelte Seric. — Becsületes és igaz leszek. 

— Jól van. — Wynstan titkárára nézett. — Ithamar, rád többé nincs szükség. 
Draca atya, elfoglalhatod a helyét. 

Draca idegesnek látszott, de azért leült az asztalhoz. Seric odaállt mellé. 

Wynstan elment, emberei sietve követték. 

Ragna körülnézett. A falusiak némán figyelték, várták, mit tesz most. 
Megigézve lesték úrasszonyukat, várva, hogy teljesíthessék a parancsait. 
Tehát elismerik vezetőnek. Ragna elégedett volt. 

— Helyes — mondta. — Akkor folytassuk. 


19. fejezet 
998. június 


Aldred a Dismas nevű póni hátán indult el Shiringből Combe-be, és mivel 
együtt biztosabb, Offa bíróval tartott, aki Mudefordba igyekezett. Aldred 
egy levelet vitt Osmund apáttól Ulric perjelnek. Valamilyen üzleti levél volt 
egy földről, amely kínos módon a közös tulajdona volt a két monostornak. 
Aldred nyeregtáskájában a combe-i szerzetháznak szánt becses ajándék 
lapult, Nagy Gergely pápa Dialógusainak lenvászonba csomagolt példánya, 
amelyet Aldred scriptoriumában másoltak és díszítettek. Aldred remélte, 
hogy cserébe ők 15 kapnak valami hasonló ajándékot, amely gyarapítja a 
shiringi könyvtárat. Néha adták-vették a könyveket, de sokkal gyakoribb 
volt az ajándékok cseréje. Azonban Aldred igazából nem a levél és nem 15 a 
könyv miatt ment Combe-be. Ő Wynstan püspök után szimatolt. 

Rögtön a nyári napforduló után akart menni, amikor Wynstan és Degbert 
15 Combe-be látogat, ha ragaszkodnak a szokásaikhoz. Ki akarta nyomozni, 
mit csinál Combe-ben a két feslett rokon, és hogy van-e köze ennek Dreng"s 
Ferry talányához. Szigorú parancsot kapott, hogy felejtse el az egészet, de 
úgy döntött, nem engedelmeskedik. 

Nagyon megrendítette, amit Dreng s Ferry templomában tapasztalt. Úgy 
érezte, beszennyezték. Nehéz büszkének lenni az Úr szolgálatára, amikor 
más papok ilyen ledéren viselkednek. Degbert és társai mintha árnyékot 
vetettek volna mindenre, amit Aldred tett. Hajlandó volt megszegni az 
engedelmességi fogadalmat, ha ezzel véget vethet a minsterben zajló 
üzelmeknek. 

Ám útközben kételyei támadtak. Hogyan fogja föltárni, mit csinál 
Wynstan és Degbert? Követheti őket, de észrevehetik. Ami még rosszabb, 
Combe-ben vannak olyan házak, ahova az Úr szolgája nem léphet be. 
Wynstan és Degbert persze beosonhatnak, vagy talán arra 15 fütyülnek, ha 
meglátnák őket, Aldred azonban képtelen lett volna eljátszani a bennfentest. 
Bizonyosan rajtakapnák, és abból számtalan baja származna. 

Mivel az út átvágott Dreng"s Ferryn, úgy döntött, segítséget kér Edgartól. 


Érkezés után egyenesen az apátsági templomba ment, méghozzá emelt 
fővel. Korábban sem fogadták jó szívvel, de most gyűlölték. Nem csoda. 
Igyekezett elkergetni az itteni papokat, megfosztva őket a kényelmes, henye 
élettől, és ezt sosem felejtik el. Sok más keresztény erénnyel együtt a 
megbocsátást és a könyörületességet 15 nélkülözik. Ennek ellenére Aldred 
ragaszkodott hozzá, hogy ajánlják föl neki azt a vendéglátást, amellyel 
minden egyházi személynek tartoztak. Nem fog elkullogni a sörházba. Nem 
neki kell szégyenkeznie. Degbert és papjai olyan szégyenletesen 
viselkedtek, hogy az érsek beleegyezett az elmozdításukba: ezek után 
hogyan nézhettek az emberek szemébe? Csakis azért voltak még Itt, mert 
valami rejtélyes módon a hasznára voltak Wynstan püspöknek, és ez volt az 
a titok, amelyet Aldred ki akart nyomozni. 

Nem akarta elárulni, hogy Combe-be megy, és körülbelül ugyanakkor 
érkezik oda, amikor Wynstan meg Degbert, ezért azt füllentette, hogy 
Sherborne a célja, amely többnapi járásra volt Combe-től. 

A kelletlen estebéd és az összecsapott istentisztelet után Aldred elment, 
hogy megkeresse Edgart. A sörház előtt találta, egy babát lovagoltatott a 
térdén a meleg estében. Az outhenhami győzelem óta nem találkoztak, és 
Edgar észrevehetően örült a szerzetesnek. 

Aldred meghökkent a babától. 

— A tied? — kérdezte. 

Edgar mosolyogva rázta a fejét. 

— A testvéreimé. Wynswith a neve. Winnle-nek becézzük. Már csaknem 
három hónapos. Hát nem gyönyörű? 

Aldred olyannak látta, mint minden más babát: holdvilágképű volt, 
kopasz, akár egy pap, nyálas és bájtalan. 

— Igen, igazán szép — mondta. Aznap ez volt a második füllentése. Majd 
bocsánatért kell könyörögnie. 

— Mi hozott ide? — kérdezte Edgar. — Nem valószínű, hogy Degbert 
örvendetes látványa. 

— Beszélgethetünk valahol anélkül, hogy kihallgatnának? 

— Megmutatom neked a sörfőzdémet — válaszolta lelkesen Edgar. — Egy 
pillanat. — Bement a sörházba, ahonnan a baba nélkül jött vissza. 

A sörfőzde ár ellen épült, közel a folyóhoz, hogy ne kelljen túl messziről 
hordani a vizet. Folyóparti települések szokása szerint Dreng-s Ferryben is a 
felvégen merték a tiszta vizet, és az alvégen szabadultak meg a szeméttől. 

Az új épület teteje tölgyfa zsindelyből készült. 


— Azt hittem, kötetőt tervezel — mondta Aldred. 

— Hibát követtem el — mondta Edgar. — Rájöttem, hogy a követ nem 
tudom cseréppé szeletelni. Vagy túl vastag, vagy túl vékony. Meg kellett 
változtatnom a tervet. — Mintha kissé restelkedett volna. — Miheztartás 
végett észben kell tartanom, hogy nem minden ragyogó ötletemet válthatom 
valóra. 

Odabent az erjedés erős, füszeres illata áradt egy kőből épült, 
négyszögletes tűzhely fölé függesztett nagy bronzüstből. Egy külön 
helyiségben voltak a hordók és a zsákok. A kőpadló tiszta volt. 

— Valóságos kis palota! — ámult el Aldred. 

Edgar mosolygott. 

— Tűzállónak terveztem. Miért akarsz négyszemközt beszélni velem? 
Alig várom, hogy megtudjam. 

— Úton vagyok Combe-be. 

Edgar azonnal megértette. 

— Wynstan és Degbert néhány napon belül ott lesz. 

— Én pedig látni akarom, hogy mit csinálnak. De van egy problémám. 
Nem követhetem őket észrevétlenül, főleg, ha rossz hírű házakba mennek. 

— Mi a megoldás? 

— Azt akarom, hogy segíts nekem a figyelésben. Kevésbé feltűnő vagy. 

Edgar elvigyorodott. 

— Valóban egy szerzetes kér arra, hogy látogassak el Mags házába? 

Aldred utálkozva fintorgott. 

— Magam 15 alig hiszem el. 

Edgar ismét elkomolyodott. 

— Elmehetek Combe-be, hogy utánpótlást vásároljak. Dreng megbízik 
bennem. 

Aldred meglepődött. 

— Csakugyan? 

— Csapdát állított nekem, túl sok pénzt adott a kövekre, arra számítva, 
hogy ellopom a fölösleget, és megdöbbent, amikor visszaadtam neki. Most 
boldog, hogy velem végeztetheti a munkát, és nem a híres fájó hátát kell 
erőltetnie. 

— Szükséged van valamire Combe-ből? 

— Hamarosan új köteleket kell vásárolnunk, és azok olcsóbbak Combe- 
ben. Valószínűleg holnap indulhatok. 


Fe... 


együttműködésünkre. 
— Akkor a nyári napforduló utáni napon indulok, tutajjal. 
— Tökéletes — mondta hálásan Aldred. 
Kiléptek a sörházból. A nap lemenőben volt. 
— Amikor odaérsz, megtalálsz a szerzetházban. 
— Isten óvjon utadon — mondta Edgar. 


A nyári napforduló utáni ötödik napon Edgar sajtot evett a Tengerész nevű 
sörházban, amikor meghallotta, hogy Wynstan és Degbert aznap reggel 
megérkezett Combe-be, és Wigelmnél szállt meg. 

Edgarnak könnyű volt szemmel tartania az egyetlen bejáratot, főleg miután 
onnan kőhajításnyira volt egy sörház. 

Unalmas munka volt, azzal ütötte el az időt, hogy próbálta kitalálni 
Wynstan titkát. Elképzelt mindenféle latorságot, amelyekre a püspök 
vetemedhet, de sehogy sem tudta összeegyeztetni őket Drengis Ferryvel, 
így hát a találgatás nem vezetett sehova. 

Azon az első estén Wynstan meg az öccse otthon mulatott a rokonnal. 
Edgar addig figyelte a kaput, amíg ki nem oltották a fényeket az erődben. 
Éjszakára visszatért az apátságba, és elmondta Aldrednek, hogy nincs 
jelentenivalója. 

Aggódott, hogy feltűnést kelt. A legtöbb combe-i ismerte, egyhamar 
szöget üthet a fejükbe, hogy ugyan mit keres itt Edgar? Már megvásárolta a 
kötelet, és amit még kellett, elsörözgetett néhány régi baráttal, jól 

Június volt, és eszébe jutott egy hely az erdőben, ahol vadon termett a 
szamóca. Különleges csemegének számított ebben az évszakban, nehéz volt 
rátalálni, de ínycsiklandóan finom volt. Amikor a szerzetesek fölkeltek 
matutinumhoz, Edgar kiment a városból, és másfél kilométert gyalogolt az 
erdőben. Szerencséje volt, mert most érett a szamóca. Szedett egy 
zacskóval, visszatért a városba, és árulni kezdte Wigelm erődjénél. Mivel az 
emberek ki-be jártak a kapun, ez logikus hely volt egy árus számára. Két 
tucat szemért kért egy farthingot. 


Délutánra eladta az egészet, a zsebe megtelt aprópénzzel. Visszatért a 
helyére a sörház előtt, és kért egy kupa sört. 

Brindle furcsán viselkedett Combe-ben. Mintha megzavarta volna a hely, 
amelyet Jól ismert, és mégis másnak talált. Futkosott az utcákon, felújította 
házakat. Boldogan csaholt a tejgazdaság kőépületénél, amely állva maradt a 
tűz után 1s, azután egy fél napon át üldögélt előtte, mintha azt várná, hogy 
felbukkan Sungifu. 

— Tudom, hogy érzel — mondta Edgar a kutyának. 

Aznap kora este Wynstan, Wigelm és Degbert kilépett az erőd kapuján. 
Edgar vigyázott, nehogy Wynstan szemébe nézzen: a püspök felismerhette 
volna. 

Ám Wynstan ma este csak az élvezetekkel törődött. Társai ugyancsak 
kicsípték magukat, és a püspök is lecserélte hosszú, fekete köntösét rövid 
tunikára, amely fölé könnyű köpenyt vett, aranybrossal összetűzve. 
Borotvált fejét kackiás kalap alá rejtette. A három férfi elindult a poros 
utcákon az alkonyati fényben. 

Bementek a Tengerészbe, a város legnagyobb és legelegánsabb 
sörházába, ahol mindig nagy volt a forgalom, így Edgar 15 beóvakodott, és 
kért egy kupa sört. Wynstan egész korsó erős mézbort rendelt, és egy 
pukkadásig tömött bőrerszényből fizette kt. 

Edgar lassan itta a sörét. Wynstan semmi különöset nem csinált. Ivott, 
nevetett, rendelt egy tányér garnélát, felnyúlt az egyik szolgáló szoknyája 
alá. Nem 1s próbálta titkolni a tivornyázását, noha arra vigyázott, hogy ne 
legyen túlságosan duhaj. 

Esteledett, és Wynstan kezdett berúgni. Amikor elhagyták a sörházat, 
Edgar követte őket. Egyre kevésbé kellett attól tartania, hogy észreveszik, 
bár azért óvatosan tartotta a távolságot. 

Aztán eszébe jutott, hogy ha felfedezik, akkor 15 tehetnek úgy, mintha 
nem látnák, azután megrohanhatják. Ha ez történik, félholtra fogják verni. 
Nem tudna védekezni három ember ellen. Igyekezett nem félni. 

Azok hárman Magshez mentek. Edgar bement utánuk. 
lett volna egy palotához: a falakon kárpitok, a padlón matracok, a székeken 
párnák. Két pár takaró alatt töcskölt, és még paravánok 1s voltak azoknak, 
akiknek a közösülési szokásai túlságosan kínosak vagy fajtalanok voltak 
ahhoz, hogy közszemlére tegyék őket. Nyolc-tíz lány és két fiú dolgozott a 


házban, némelyük idegenes kiejtéssel beszélt. Edgar kitalálta, hogy zömmel 
rabszolgák, akiket Mags a bristoli piacon vásárolt. 

Wynstan, mint legrangosabb vendég, azonnal az érdeklődés 
középpontjába került. Személyesen Mags vitt oda neki egy kupa bort, 
szájon csókolta, azután megállt mellette, és felhívta a figyelmét a lányok 
erényeire: az egyiknek nagy melle volt, a másik mesterien szopott, a 
harmadik minden szál szőrét leborotválta. 

Néhány percig senki sem vette észre Edgart, de végül egy csinos ír lány 
megmutatta neki rózsaszín mellét, és megkérdezte, miben tehetne a 
kedvére, mire ő azt motyogta, hogy nem is ide akart jönni, és gyorsan 
távozott. 

Wynstan olyasmiket művelt, amik egy püspöknek tilosak, és nem is 
nagyon törekedett a diszkrécióra, ám Edgar még így se tudta, mi lehet a 
nagy titok. 

Vaksötét volt, mire a három korhely kitántorgott Mags házából, de ezzel 
még nem ért véget az este. Edgarnak most már nem 15 nagyon kellett attól 
félnie, hogy fölfedezik. Egy házba mentek a tengerpart közelében. Edgar 
fölismerte: a  gyapjúkereskedő Cynredé volt, aki Wigelm után a 
leggazdagabbnak számított Combe-ben. A három ember bevonult a nyitva 
hagyott ajtón. 

Edgar nem követhette őket egy magánházba. A kitárt ajtón belesve látta, 
hogy helyet foglalnak egy asztalnál, és jóízűen diskurálnak. Wynstan 
elővette az erszényét. 

Edgar elrejtőzött szemben egy sötét sikátorban. 

Hamarosan egy ismeretlen, elegáns, középkorú férfi közeledett a házhoz. 
Láthatólag nem tudta, jó helyen jár-e, mert bedugta a fejét az ajtón. A 
bentről kiszűrődő fényben Edgar megállapíthatta, hogy a ruháját drága és 
valószínűleg külföldi kelméből varrták. A jövevény feltett egy kérdést, amit 
Edgar nem hallott. 

— Gyere be, gyere be! — kiáltotta valaki, és a férfi belépett. 

Ezután bezárták az ajtót. 

Ennek ellenére Edgar továbbra 1s hallhatott valamit bentről, pláne amikor 
még fokozódott is a hangerő. A kockák zörgését a kupában nem lehetett 
félreismerni. Ilyeneket ordítottak: 

— Tíz penny! 

— Dupla hatos! 

— Én győztem, én győztem! 


— Az ördög ezekbe a kockákba! 

Wynstannek ezek szerint elege volt az ivásból meg a kurvázásból, és a 
szerencsejátékkal koronázta meg az estét. 

Edgar olyan sokáig várakozott a sikátorban, hogy hallotta, amint a 
kolostorban  nocturnusra:8 harangoznak. Hamarosan abbamaradt a 
kockázás. A Játékosok kijöttek az utcára, meggyújtott ágakkal világítva 
maguknak. Edgar mélyebbre húzódott a sikátorban, ennek ellenére tisztán 
hallotta, ahogy Wynstan azt mondja: 

— Ma éjjel veled volt a szerencse, Monsieur Robert! 

— Te pedig elegánsan veszítettél — felelte egy hang idegen kiejtéssel. 
Tehát a külföldinek látszó ember francia vagy normann kereskedő. 

— Adnod kell egy esélyt, hogy visszanyerhessem! 

— Örömmel. 

Edgar búsan megállapította, hogy miután egész éjjel követte Wynstant, 
annyit tudott meg róla, hogy a püspök sportszerűen tud veszíteni. 

Wynstan, Wigelm és Degbert elindult Wigelm házához, Robert az 
ellenkező irányba. Edgar ösztönszerűen őt követte. 

Az idegen a partra ment. Ott felhúzta a ruháját, és belegázolt a vízbe. 
Edgar tekintete követte a fáklyát, amíg Monsieur Robert föl nem szállt egy 
hajóra. Domború, mély merülésű vízi jármű volt, szinte bizonyosan 
normann teherhajó. 

Azután eloltották a fáklyát, és Edgar nem látta többé Robert-t. 


Másnap kora reggel találkozott Aldreddel, és bevallotta neki, hogy 
tanácstalan. 

— Wynstan elveri az egyház pénzét borra, nőkre és kockára, de ebben 
nincs semmi rejtélyes — mondta. 

Ám Aldred figyelmét fölkeltette egy részlet, amit Edgar lényegtelennek 
gondolt. 

— Azt mondod, nem bánta, hogy veszít a kockán? 

Edgar vállat vont. 

— Ha bánta is, Jól eltitkolta. 

Aldred kétkedve csóválta a fejét. 

— A szerencsejátékosokat mindig bántja a veszteség — mondta. — 
Máskülönben hol az izgalom? 


— Csak kezet rázott a férfival és azt mondta neki, várja az alkalmat, 
amikor visszanyerheti az összeget. 

— Itt valami nincs rendjén. 

— El nem tudom képzelni, mi lehet. 

— És utána Monsieur Robert fölszállt egy hajóra, vélhetőleg a sajátjára. — 
Aldred az ujjaival dobolt az asztalon. 

— Beszélnem kell vele. 

— Elviszlek. 

— Jól van. Mondd csak, van pénzváltó Combe-ben? Kell hogy legyen, ez 
egy kikötő. 

— Wyn, az ékszerész, vesz idegen pénzeket, és beolvasztja őket. 

— Ékszerész? Akkor kell hogy legyen mérlege és pontos súlyai a kis 
mennyiségű nemesfémek számára. 

— Biztos vagyok benne. 

— Lehet, hogy még szükségünk lesz rá. 

Edgar kíváncsi lett. Nem tudta követni Aldredet. 

— De hát miért? 

— Légy türelemmel. Még nekem sem világos a dolog. Menjünk, 
beszéljünk ezzel a Robert-rel. 

Elhagyták a monostort. Mostanáig nem mutatkoztak együtt Combe-ben, 
de Aldred ezen a reggelen túlságosan izgatott volt ahhoz, hogy ezen 
aggodalmaskodjon. Edgar levezette a partra. 

Edgar is izgatott lett. Tanácstalansága ellenére sejtette, hogy közelednek 
a rejtély megoldásához. 

A normann hajóra éppen berakodtak. A parton valóságos kis hegyben állt 
a vasérc. Emberek lapátolták az ércet hordókba, kivitték őket a hajóhoz, 
beleborították a raktérbe. Monsieur Robert a parton állt, és ellenőrizte a 
munkásokat. Edgar észrevette övén a duzzadó pénzeserszényt. 

Aldred odament hozzá, bemutatkozott, azután azt mondta: 

— Valami fontosat és bizalmasat kell közölnöm, Monsieur Robert. Azt 
hiszem, becsaptak az éjszaka. 

— Tényleg? — lepődött meg Robert. — De hát nyertem. 

Edgar ugyanúgy nem értette. Hogyan csaphatták be Robert-t, ha az 
erszénye dagad a pénztől? 

— Ha eljössz velem az ékszerész házához, elmagyarázom — mondta 
Aldred. — Megígérem, nem fogod úgy érezni, hogy fölöslegesen jöttél. 


Robert szúrósan nézett rá egy hosszú pillanatig, azután úgy döntött, 
megbízik a szerzetesben. 

— Jól van. 

Edgar elvezette őket Wyn kőházáig, amely átvészelte a vikingek 
gyújtogatását. Az ékszerész éppen reggelinél ült a családjával. Wyn ötven 
körüli, ritkuló hajú emberke volt. Ifjú felesége — Edgar emlékezett rá, hogy 
ez a második asszony — és két kisgyerek 15 ült még az asztalnál. 

— Jó reggelt, uram — szólalt meg Edgar. — Remélem, jól szolgál az 
egészséged. 

— Szervusz, Edgar — mondta barátságosan Wyn. — Anyádasszony hogy 
van? 

— Igazság szerint érzi a korát. 

— Senki sem lesz fiatalabb. Visszajöttél Combe-be? 

— Csak látogatóban vagyok. Ő itt Aldred testvér, a shiringi apátság 
armariusa, aki néhány napra megszállt a combe-i kolostorban. 

— Dicsértessék, Aldred testvér — mondta udvariasan Wyn. Meglepődött, 
de türelmesen várta, mi sül ki ebből. 

— Ő pedig Monsieur Robert, akinek a hajója a kikötőben horgonyoz. 

— Örvendek, uram. 

Aldred vette át az irányítást. 

— Wyn, lennél olyan szíves lemérni néhány angol pennyt, amelyeket 
Monsieur Robert kapott? 

Edgar kezdte felfogni, hova akar kilyukadni Aldred, és úgy figyelt, mint 
akit megigéztek. 

Wyn csak egy pillanatig habozott. Szívességet tenni egy fontos 
szerzetesnek olyan befektetés, amely egy napon még hasznot hozhat. 

— Természetesen — mondta. — Gyertek a műhelyembe. 

Előrement, a többiek követték, Robert zavartban volt, de azért nem 
maradt le. 

Wyn műhelye hasonlított Cuthbertéhez az apátsági templomnál: volt 
benne kohó, üllő, apró szerszámok hada meg egy súlyos, vasalt láda, 
valószínűleg a nemesfémeknek. A munkapadon törékeny, kétkarú mérleg 
állt, mindkét végén tányérral. 

— Monsieur Robert, lemérhetnénk egy pennyt azok közül, amelyeket 
Cynred házánál nyertél az éjszaka? — kérdezte Aldred. 

— Ó -— lehelte Edgar. Már derengett neki, hogyan csapták be Robert-t. 


Robert lecsatolta övéről az erszényt, és kinyitotta. Angol és külföldi 
pénzek voltak benne vegyesen. A többiek türelmesen várakoztak, miközben 
kiválogatta az angol pénzeket, egyik oldalukon a kereszttel, a másikon 
Ethelred király fejével. Gondosan összehúzta az erszény zsinórját, 
visszacsatolta az övére, azután megszámolta a pennyket. Hatvanhárom volt. 

— Mindet az éjszaka nyerted? — kérdezte Aldred. 

— A legtöbbet — felelte Robert. 

— Kérlek, helyezz hatvan pennyt a tányérra, mindegy, melyikeket — 
mondta Wyn. Miközben Robert leszámolta a pennyket, közben Wyn 
kiválasztott néhány apró súlyt egy dobozból. Korong alakúak voltak, és 
mintha ólomból öntötték volna őket. — Hatvan penny pontosan három unciát 
nyom — mondta Wyn. Három súlyt helyezett a másik tányérra, amely azon 
nyomban lesüllyedt a padig. Edgarnak elállt a lélegzete a megdöbbenéstől. 

— A pennyjeid könnyűek — mondta Robert-nek az ékszerész. 

— És az mit jelent? — kérdezte Robert. 

Edgar már tudta a választ, de hallgatott, miközben Wyn elmagyarázta. 

— A legtöbb ezüstpénz tartalmaz némi rezet, hogy ne kopjon túl gyorsan — 
felelte Wyn. — Az angol pennykben tizenkilenc rész ezüstre jut egy rész réz. 
Egy pillanat. — Leemelte az egyik unciás súlyt a tányérról, és kisebbeket tett 
a helyére. — A réz könnyebb az ezüstnél. — Amikor a két tányér egyensúlyba 
került, azt mondta: — A te pennyjeid tíz rész rezet és tíz rész ezüstöt 
tartalmaznak. A különbség olyan kicsi, hogy normális használatnál 
észrevehetetlen. Csakhogy ezek hamisítványok. 

Edgar bólintott. Ez a megoldás a rejtélyre: Wynstan pénzhamisító. 
Továbbá csak most döbbent rá, hogy a szerencsejátékban cserélik be a 
hamis pénzeket valódira. Ha Wynstan győz, igazi ezüstpennyket nyer, de ha 
veszít, csak hamisítványokat áldoz föl. Hosszú távon biztosan Jól jön ki a 
dologból. 

Robert arca kivörösödött a dühtől. 

— Nem hiszek neked — mondta. 

— Bebizonyítom. Van valakinek egy Jó pennyje? 

Edgarnál ott volt Dreng pénze. Átnyújtott Robert-nek egy pennyt. Robert 
előhúzott az övéből egy kést, és megkarcolta a pénzt a király feje mellett. A 
karcolás alig látszott. 

— Ez az érme egyazon anyagból áll — mondta Wyn. — Akármilyen mélyre 
vágsz, mindig ezüstszínű lesz. Most karcold meg a sajátodat. 


Robert visszaadta Edgarnak a pennyjét, elvett egy érmét a mérleg 
tányérjából, és megismételte a kísérletet. Ez alkalommal barna vonal maradt 
a karcolás nyomán. 

— A félig ezüst, félig réz ötvözetnek barna a színe — magyarázta Wyn. — 
Hogy ezüstnek látsszék, a hamisítók megmártják a pénzeket kénsavban, ami 
lemarja a felszínről a rezet, de alatta a fém továbbra 1s barna. 

— Azok az átkozott angolok hamis pénzzel játszottak! — kiáltotta dühösen 
Robert. 

— Hát legalábbis egyikük — mondta Aldred. 

— Megyek, és most rögtön feljelentem Cynredet! 

— Lehet, hogy nem ő a bűnös. Hányan ültek az asztalnál? 

— Öten. 

— Akkor kit fogsz feljelenteni? 

Robert megértette a problémát. 

— Vagyis megússzák a csalást? 

— Nem, ha rajtam múlik — felelte elszántan Aldred. — De ha te most 
vaktában vádaskodni kezdesz, akkor valamennyien letagadják. Ennél is 
rosszabb, hogy a gazember szagot fog, és még nehezebb lesz törvény elé 
állítani. 

— Mihez kezdjek ezzel a sok hamis pénzzel? 

Aldred nem volt túl együttérző. 

— Szerencsejátékkal nyerted, Robert. Olvasztasd be a hamisítványokat, 
csináltass belőlük egy gyűrűt, és viseld. Az majd emlékeztet, hogy 
tartózkodj a szerencsejátéktól. Emlékezz a római katonákra, akik a kereszt 
mellett vetettek kockát a mi Urunk ruhárra. 

— Majd gondolok rá — dohogta Robert. 

Edgar nem hitte, hogy Robert beolvasztatná a hamis pénzeket. 
Valószínűbb, hogy egyesével-kettesével elkölti őket, így nem feltűnő a 
súlyuk. Azonban ez épp megfelel Aldred céljának. Robert, ha egyszer 
hamis pénzzel akar fizetni, mélyen hallgat majd a csalásról, és Wynstan 
nem tudhatja meg, hogy felfedték a titkát. 

Aldred az ékszerészhez fordult. 

— Megkérhetlek, hogy ennek érdekében tartsd titokban a dolgot? — 
kérdezte. 

— Rendben van. 

— Biztosítlak róla, hogy eltökélt szándékom a törvény kezére adni a 
bűnözőt. 


— Ezt örömmel hallom — mondta Wyn. — Sok szerencsét. 
— Amen -— szólt Robert. 


Aldred győzött, mindazonáltal tisztában volt vele, hogy a csatát még nem 
nyerte meg. 

— Az apátsági templom összes papja tud róla — tűnődött, miközben Edgar 
fölfelé tolta a tutajt a folyón. — Ilyesmit aligha lehet eltitkolni előlük. 
Viszont ha befogják a szájukat, hallgatásuk jutalmaként gondtalanul 
henyélhetnek életük végéig. 

Edgar bólintott. 

— A falusiak 15. Nyilvánvalóan sejtik, hogy törvénytelen üzelmek folynak 
náluk, de lekenyerezik őket az ajándékokkal, amelyeket évente négyszer 
kapnak Wynstantől. 

— Hát ezért tombolt, amikor azt javasoltam, hogy alakítsuk át züllött 
minsterét istenfélő kolostorrá. Kezdhetné elölről egy másik félreeső 
faluban, és ezt nem olyan könnyű a semmiből megcsinálni! 

— Nyilván Cuthbert a hamisító. Ő az egyetlen, aki rá tudja vésni a mintát 
a pénzekre. — Edgar kínosan feszengett. — Nem rossz ember, csak gyönge. 
Semmi esélye egy olyan erőszakos alakkal szemben, mint Wynstan. Szinte 
sajnálom. 

Mudeford Crossingnál elváltak, mert továbbra sem szerették volna 
felhívni a figyelmet a szövetségükre. Edgar továbbtutajozott fölfelé a 
folyón, Aldred kerülő úton közeledett Dismas hátán Shiringhez. 
Szerencséjére csatlakozhatott két bányászhoz, akik valami szénfélét vittek 
szekéren. Igazából kassziterit volt, az ásvány, amelyből az értékes ónt 
előállítják. Ha történetesen a közelben ólálkodott volna Vaskobak, 
bizonyára elriasztja a hatalmas izomzatú bányászok és vasfejű kalapácsaik 
látványa. 

Az utazók szeretnek beszélgetni, de a bányászoknak nemigen volt 
mondanivalójuk, így Aldred végre gondolkodhatott arról, miként állíthatja a 
hatalmas Wynstant a törvény elé, és ítéltetheti el a bűneiért. Még azzal 
együtt sem lesz könnyű, amit most tud. A püspök emberek hadát 
vonultathatja fel, akik mind megesküsznek rá, hogy ő becsületes ember, aki 
csakis az igazat mondja. 


Ha a tanúskodások ellentmondásosak, van egy eljárás, amely eldönti az 
ügyet: az istenítélet. Ehhez meg kell fogni egy vörösen izzó vasrudat, és 
tenni kell vele tíz lépést, vagy puszta kézzel ki kell venni a lobogó forró 
vízből egy követ. Elméletben Isten megvédi azt az embert, aki igazat mond. 
A gyakorlatban Aldred még sosem hallott senkiről, aki vállalta volna az 
istenítéletet. 

Ha egyértelmű, melyik fél mond igazat, a bíróság hisz a tanúnak. Ám 
Wynstan ügyét a megyei bíróság tárgyalná, ahol a testvére az elnök. 
Wilwulf elöljáró szégyentelenül elfogult lenne az öccse javára. Aldred 
egyetlen esélye, ha cáfolhatatlan bizonyítékot szerez, és olyan rangos 
emberek tesznek hitet mellette, hogy még Wynstan testvére sem viselkedhet 
úgy, mintha hinne a püspök ártatlanságában. 

Érthetetlen, mi visz rá egy Wynstan-félét a pénzhamisításra. A püspök 
élete könnyű és kellemes: mi kell még neki? Miért kockáztatja, hogy 
mindent elveszíthet? Vélhetőleg telhetetlen kapzsiságból. Nem számít, 
mennyi pénze és hatalma van, mindig többre vágyik. A bűn már csak ilyen. 

Másnap késő este érkezett meg a shiringi apátságba. A monostor csöndes 
volt, a templomban a nap végét jelző kompletórium"": himnuszait énekelték. 
Bevezette az istállóba a lovát, utána egyenesen a hálóterembe ment. 

A nyeregtáskájában hozta a combe-i apátság ajándékát, egy másolatot 
Szent János Evangéliumáról, amely azokkal a mély értelmű szavakkal 
kezdődik: In principio erat Verbum, et Verbum erat apud Deum, et Deus 
erat Verbum. , Kezdetben vala az Íge, és az Íge vala az Istennél, és Isten 
vala az Íge." Aldred úgy érezte, egész életét eltölthetné azzal, hogy ezt a 
misztériumot próbálja megfejteni. 

Elhatározta, hogy az első adandó alkalommal átadja az új könyvet 
Osmund apátnak. Éppen kicsomagolt, amikor a hálóterem végében Godleof 
testvér kijött Osmund szobájából. 

Godleof egyidős volt Aldreddel, sötét bőrű, szíjas, vékony ember. Az 
anyja fejőlány volt, akit letepert egy átutazó nemesember. Godleof nem 
tudta az apja nevét, és célzott rá, hogy az anyjának sem sikerült kiderítenie. 
A fiatal szerzetesek többségéhez hasonlóan Godleof is osztotta Aldred 
nézeteit, és nem volt olyan óvatos és fösvény, mint Osmund és Hildred. 

Aldredet megdöbbentette Godleof nyugtalan arca. 

— Mi történt? — kérdezte. Látta, hogy Godleof valamit forgat a fejében, 
amit nem akaródzik elmondania. — Ki vele. 


— Osmundot ápoltam. — Godleof marhapásztor volt, mielőtt beállt 
szerzetesnek, ott szokott rá a szófukarságra. 

— Miért? 

— Ágynak esett. 

— Sajnálattal hallom — mondta Aldred -—, bár nem igazán vagyok 
meglepve. Osmund már egy ideje betegeskedik, mostanában már az 15 gond 
számára, hogy lemenjen a lépcsőn, nemhogy föl. — Elhallgatott, 
figyelmesen nézett Godleofra. — Van más 1s, ugye? 

— Jobb, ha Osmundot kérdezed. 

— Jól van, megteszem. — Fogta a Combe-ből hozott könyvet, és bement 
Osmund szobájába. 

Az apát az ágyban ült, párnák halmának támaszkodva. Nem volt Jól, de 
nyugodtnak látszott. Aldred sejtette, hogy legszívesebben ágyban töltené az 
élete hátralévő részét, legyen az rövid vagy hosszú. 

— Sajnálom, hogy gyengélkedsz, apát uram — mondta. 

Osmund felsóhajtott. 

— Isten az ő bölcsességében nem adott erőt, hogy folytassam a munkát. 

Aldred nem igazán tudta, hogy egyedül Isten döntött-e így, de csak annyit 
mondott: 

— Az Úré a bölcsesség. 

— Kénytelen vagyok a fiatalabbakra támaszkodni — mondta Osmund. 

Kissé zavartnak tűnt. Godleofhoz hasonlóan mintha őt 15 nyomasztotta 
volna valami, amit nehéz kibökni. Aldred úgy sejtette, rossz hírre számíthat. 

— Talán azt fontolgatod, hogy helyettes apátot nevezel ki a monostor élére 
a betegséged idejére? — Ez fontos kérdés volt. A helyettes apátnak lesz a 
legnagyobb esélye arra, hogy Osmund halála esetén betöltse a megüresedett 
tisztséget. 

Osmund nem a kérdésre felelt, ami baljós jel volt. 

— A fiatalokkal az a probléma, hogy felfordulást okoznak — mondta. Ezt a 
szúrást nyilvánvalóan Aldrednek szánta. — [dealisták — folytatta az apát. — 
Megsértik az embereket. 

Ideje volt abbahagyni a köntörfalazást. Aldred nyíltan rákérdezett: 

— Kijelöltél már valakit? 

— Hildredet — felelte Osmund, és lesütötte a szemét. 

— Köszönöm, apát uram — szólt Aldred. A könyvet Osmund ágyára dobta, 
és kiment. 


20. fejezet 
998. július 


Wilf a vártnál hosszabb ideig, három hónapig volt távol. 

Hat héttel korábban jött egy tömör üzenet, hogy mélyebbre hatoltak be 
Walesbe, mint eredetileg tervezték, és Wilf Jó egészségnek örvend. 

Ragnának hiányzott a férje. Megszokta, hogy van egy férfi, akihez 
szólhat, megbeszélheti vele a problémáit, és ledőlhet mellé éjszaka. Inge 
alakja ugyan beárnyékolta az örömöt, mégis várta Wilf hazatérését. 

Szinte mindennap látta Ingét az erődben. Ragna volt a hivatalos feleség, 
tehát fölszegte a fejét, és nem állt szóba a vetélytársával, de közben 
egyfolytában megalázottnak érezte magát. 

Idegesen töprengett, hogy mire számítson a hazatérő  Wilftől. 
Valószínűleg más nőkkel is hált a hadjáratban. Brutális őszinteséggel 
közölte vele — nem az esküvő előtt, hanem utána —, hogy szerelme a 
felesége iránt nem zárja ki a szexet másokkal. Találkozott vajon fiatalabb, 
szebb lányokkal Walesben? Vagy Ragna testére éhesen érkezik? Vagy 
mindkettő igaz? 

Wilf egy nappal előre értesítette lovas futárral, hogy jönnek. Ragna 
meghajtotta az egész erődöt. A konyhában lakoma készült, levágtak egy 
tinót, tüzet raktak, hogy megsüssék nyárson, csapra vertek söröshordókat, 
kenyeret sütöttek. Akikre nem volt szükség a konyhában, azok 
kitakarították az istállókat, friss kákát és szalmát hintettek a földre, 
felverték a derékaljakat, kiszellőztették a takarókat. 

Ragna átment Wilf házába, rozsot égetett benne, hogy elkergesse a 
rovarokat, leemelte az ablaktáblákat, hogy beengedje a friss levegőt, 
hívogató levendula- és rózsaszirmokkal hintette be az ágyat. Bekészített egy 
kosár gyümölcsöt, egy palack bort, egy hordócska sört, kenyeret, sajtot és 
füstölt halat. 

A szorgoskodás elterelte a figyelmét a szorongásáról. 

Másnap reggel utasította Catet, hogy forraljon egy üst vizet, és tetőtől 
talpig megmosakodott, különös gondot fordítva a szőrös részekre. Azután 


illatos olajat kent a nyakára, a mellére, a combjára és a lábszárára. Frissen 
mosott ruhát, új selyemcipőt vett föl, fátylát aranyabronccsal szorította le. 

Wilf délben érkezett. Ragna hallotta, hogyan éljenzik meg, ahogy hada 
élén átlovagol a városon, és sietett elfoglalni a fő helyet a csarnok előtt. 

Férje lobogó vörös köpenyben vágtatott be az udvarra, sarkában 
hadnagyaival. Rögtön meglátta az asszonyt, és veszedelmes gyorsasággal 
közeledett. Ragna majdnem félreugrott az útjából, de tudta, meg kell 
mutatnia Wilfnek — és a tömegnek —, hogy ő tökéletesen megbízik a férfi 
reflexeiben. Látta, hogy Wilf haja és bajusza elvadult, borotvált állán 
szakáll burjánzik, és új sebhely húzódik a homlokán. Wilf látványosan 
kivárta az utolsó pillanatot, mielőtt megfékezte a hátasát, amely Ragnától 
alig pár tíz centire felágaskodott. Ragna szíve úgy vert, akár a pöröly, de az 
arcán egy pillanatra sem halványodott el az üdvözlő mosoly. 

Wilf leugrott a lóról, és pontosan úgy ölelte magához, ahogy Ragna 
remélte. Az emberek az erődben éljeneztek és nevettek, tetszett nekik, hogy 
az ealdorman ilyen szenvedélyesen szereti a feleségét. Ragna tisztában volt 
vele, hogy Wilf az embereinek játszik, és el 15 fogadta: ez hozzátartozik a 
vezér szerepéhez. Ám az ölelés őszinteségéhez nem fért kétség. Wilf 
hevesen csókolta, átdugta a nyelvét a felesége szájába, és Ragna hasonló 
tűzzel válaszolt nekt. 

Egy perc múlva a férfi levált a szájáról, de nyomban ölbe 15 kapta. Az 
asszony boldogan kacagott. Wilf elvitte a csarnok melletti saját házába, 
miközben a tömeg helyeslően ordított, és Ragna kétszeresen örült, amiért 
tiszta és hívogató otthonnal várta a férjét. 

Wilf a záron matatott, kivágta az ajtót, és bevitte Ragnát a házba. Az 
ágyra tette, majd becsapta az ajtót. 

Ragna lerántotta a fátylát, szétrázta a haját, azután egyetlen mozdulattal 
ledobta a ruháját, és meztelenül végignyúlt az ágyon. 

A férfi gyönyörrel és vágyakozva nézett végig rajta. Olyan volt, mint a 
szomjazó, mielőtt inna a hegyi patakból. Valósággal rázuhant Ragnára, le se 
vetette bőrzekéjét és vászonnadrágját. 

Az asszony kézzel-lábbal átkulcsolta, és magába szippantotta. 

Gyorsan vége lett. Wilf legördült Ragnáról, és pillanatok alatt elaludt. 

Ragna egy darabig csak feküdt és figyelte. Tetszett neki a szakáll, de 
tudta, hogy Wilf másnap úgyis leborotválja, mert az angol nemesek nem 
viselnek szakállt. Megérintette Wilf homlokán az új forradást. A jobb 
halántékán kezdődött a  hajvonalnál, és cikcakkban haladt a bal 


szemöldökéig. Ragna ujja végigfutott a sebhelyen. A férfi megrezzent 
álmában. Bizonyára egy bátor walesi ejthette. Nyilván az életével fizetett 
érte. 

Ragna töltött magának egy kupa bort, és megevett egy falat sajtot. Beérte 
azzal, hogy csak nézte a férjét, és boldog volt, amiért élve tért vissza hozzá. 
A walesiek nem valami hírhedett harcosok, de semmiképpen sem 
tehetetlenek. Bizonyára most 15 sírnak az erődben asszonyok, mert sose 
látják többé az emberüket. 

Ahogy a férfi felébredt, ismét szeretkeztek, ezúttal lassabban. Wilf 
levetkőzött. Ragnának volt ideje kiélvezni mindent. Végigsíimogatta a férfi 
vállát és mellét, ujjait belefúrta a hajába, és harapdálta az ajkát. 

— Az istenekre, egy ökröt is meg tudnék enni — mondta a férfi, amikor 
végeztek. 

— Süttettem egyet vacsorára. De hadd adjak most 1s valamit. — Bort vitt az 
ágyhoz, friss kenyeret, füstölt angolnát. Férje Jó étvággyal evett. 

— Találkoztam az úton Wynstannel — mondta Wilf. 

— Ó. 

— Elmesélte, mi történt Outhenhamben. 

Ragna megfeszült. Várta ezt. Wynstan sosem fogja túltenni magát a 
vereségen. Igyekszik bosszút állni azzal, hogy egyenetlenséget szít közte és 
Wilf között. Ám azt már nem várta, hogy Wynstan ilyen gyorsan reagál. 
Ahogy tegnap megérkezett a hírnök, Wynstan nyilván azonnal elindult, 
hogy találkozzék Wilffel, és elsőnek adja elő a történetet, hátha védekezésre 
szoríthatja Ragnát. 
hibája, nem az övé, és nem fog bocsánatot kérni emiatt. Azonnal az ellenség 
területére tette át a hadszínterét. 

— Ne légy dühös Wynstanre — mondta. — Nem szabad, hogy meghasonlás 
legyen a testvérek között. 

Wilf erre nem számított. 

— De hát Wynstan haragszik rád! — mondta. 

— Hát persze. Engem megpróbált kifosztani, amíg oda voltál, azt hitte, 
kihasználhatja a távollétedet. De ne aggódj, megelőztem. 

— Hát így volt? — Wilf nyilvánvalóan nem úgy tekintett az esetre, mint 
egy nagy hatalmú ember támadására egy védtelen asszony ellen. 

— Nem sikerült neki, és ettől megharagudott. De én tudok bánni vele, és 
nem szeretném, ha aggódnál miattam. Kérlek, ne dorgáld meg. 


Wilf még mindig igyekezett összeállítani a képet. 

— De Wynstan azt mondja, megaláztad őt mások előtt. 

— Természetes, hogy egy rajtakapott tolvaj megalázottnak érzi magát. 

— Gondolom, így van. 

— Ezt azzal lehet orvosolni, hogy felhagyunk a lopással, nem? 

— De igen. — Wilf mosolygott, és Ragna látta, hogy sikeresen 
átmanőverezte magát a nehéz beszélgetésen. — Lehet, hogy Wynstan végre 
emberére akadt. 

— Ó, nem érek én föl vele — mondta Ragna, noha tudta, hogy ennek az 
ellenkezője igaz. De erről épp eleget beszéltek, és a kérdést sikerült lezárni, 
úgyhogy másra terelte a szót. — Mesélj a kalandjaidról. Jól megleckéztetted 
a walesieket? 

— Igen, és száz foglyot hoztam, akiket eladhatunk rabszolgának. Kisebb 
vagyont kereshetünk rajtuk. 

— Ügyes vagy! — dicsérte Ragna, de nem így gondolta. A rabszolgaság 
olyan vonása volt az angol életnek, amelyet nehezen tudott elfogadni. 
Normandiában nagyjából megszűnt, itt azonban természetesnek tekintették. 
Száznál ís több rabszolga volt Shiringben, sokuk az erődben élt és 
dolgozott. Ők végezték a piszkos és a nehéz munkákat, elszállították a 
trágyát, istállókat takarítottak, fát hordtak, árkokat ástak. A fiatalabbak 
nyilvánvalóan a város bordélyaiba kerültek, noha erről Ragnának nem volt 
személyes tapasztalata, mert még sosem járt efféle házban. A rabszolgákat 
általában nem láncolták meg. Akár el 15 szökhettek, néhányan meg 15 tették, 
de könnyen azonosítani lehetett őket, mert rongyokban, mezítláb jártak és 
idegen kiejtéssel beszéltek. A legtöbb szökevényt elkapták, visszahozták, és 
a gazda jutalmat fizetett a megtalálónak. 

— Nem látszol olyan elégedettnek, mint amilyen lehetnél — jegyezte meg 
Wilf. 

Ragna most nem óhajtott vitatkozni a rabszolgaságról. 

— Feltüzelt a győzelmed — mondta. — Csak most azon töröm a fejem, elég 
férfi vagy-e ahhoz, hogy egy délután háromszor kapjál el. 

— Hogy elég férfi vagyok-e? — kérdezte gúnyos méltatlankodással Wilf. — 
Na, ereszkedj csak négykézlábra, és megmutatom. 


A foglyokat másnap tették közszemlére a főtéren. Sorokban álltak a poros 
földön a katedrális és az apátság között. Ragna odament Cat kíséretében, 
hogy megnézze őket. 

Piszkosak és kimerültek voltak az úttól, némelyiken kisebb sérülések 15 
látszottak, feltehetőleg nem adták olcsón a bőrüket. Ragna úgy képzelte, 
hogy akik súlyos sebeket kaptak, azokat hátrahagyták meghalni. A téren 
férfiak, nők, fiúk és lányok voltak, nagyjából tizenegy és harminc év között. 
Nyár volt, forrón sütött a nap, de ezeknek az embereknek nem jutott árnyék. 
Változatos módokon kötözték meg őket: voltak, akiknek megbéklyózták a 
lábát, hogy ne szaladhassanak el; másokat egymáshoz láncoltak; ismét 
másokat a foglyul ejtője tartott pányván, aki a rabja mellett ácsorogva várta, 
hogy kialkudhassa az árat. A közkatonák egy-két rabot árultak, de 
Wigelmnek, Garulfnak és a többi tisztnek ennél jóval többje volt. 

Ragna végigment a sorok mentén, amelyeknek a látványa lehangolta. Az 
emberek azt mondták, hogy a rabszolgák tettek valamit, amiért ezt a sorsot 
érdemelték, és ez néha talán igaz volt, de nem mindig. Miféle bűnt 
követhettek el serdülő fiúk és lányok, amivel kiérdemelték a prostitúciót? 

A rabszolgák tették, amit mondtak nekik, de általában csak épp annyi 
munkát végeztek, amit még megúszhattak büntetlenül; mivel pedig 
szükségük volt ételre, szállásra és a mégoly vacak condrára, végső soron 
nem voltak sokkal olcsóbbak a legrosszabbul fizetett napszámosoknál. Ám 
Ragnát az anyagi szempontoknál jobban érdekelték a lelkiek. A teljhatalom 
árt a léleknek. A kegyetlenkedés mindennapos volt; a törvények ugyan 
tiltották a rabszolgák bántalmazását, de ezeket nem nagyon erőltették, és a 
büntetések i5 enyhék voltak. Márpedig ha valaki büntetlenül megverhet, 
megerőszakolhat vagy akár meg is ölhet valaki mást, az a legrosszabbat 
hozza ki az emberből. 

Ahogy nézegette az arcokat a téren, felismerte Garulf barátját, Stigandot, 
akivel összetűzött a labdajáték miatt. A suhanc túl mélyen hajolt meg 
ahhoz, hogy őszinte legyen, de nem volt annyira neveletlen, hogy Ragna 
leszidhassa. Nem törődött Stiggyvel, inkább a három foglyát nézte. 

Rádöbbent, hogy az egyiket ismert. 

A lány tizenöt körül lehetett. Fekete haja és kék szeme volt, ami 
egyformán jellemző a walesiekre és a bretonokra a Csatorna másik partján. 
Csinos lett volna, ha a piszkot lemossák az arcáról. A lány visszanézett rá, 
és a sebezhetőségétől, amelyet alig leplezett a dac, beugrott Ragna agyába 
az emlék. — Te Dreng"s Ferryben laktál! 


A rab nem szólt semmit. 

Ragna még a nevére 15 emlékezett. 

— Blod. 

A lány továbbra 15 hallgatott, de az arca megenyhült. 

Ragna lehalkította a hangját, hogy Stiggy ne hallja. 

— Azt mondják, megszöktél. Tehát másodszor fogtak el. — Micsoda 
balszerencse, gondolta, és mélységesen megsajnálta ezt a lányt, akinek 
kétszer kellett elszenvednie ezt a sorsot. 

Több is az eszébe jutott. 

— Azt hallottam, hogy Dreng. . . — Elnémult, és a szájához kapott. 

Blod tudta, mit nem mer kimondani Ragna. 

— Dreng megölte a babámat. 

— Szomorú. Senki nem segített? 

— Edgar beugrott a folyóba, hogy kimentse a kicsit, de nem találta meg a 
sötétben. 

— Ismerem Edgart. Jó ember. 

— Az egyetlen tisztességes angol, akivel találkoztam — válaszolta 
keserűen Blod. 

Ragna olvasott a szeméből. 

— Beleszerettél? 

— Mást szeret. 

— Sungifut. 

A lány egy talányos pillantást vetett rá, de nem felelt. 

— Azt, akit a vikingek öltek meg — folytatta Ragna. 

— Igen, őt. — Blod nyugtalanul nézett körül. 

— Gondolom, aggódsz, hogy ez alkalommal ki vesz meg. 

— Drengtől félek. 

— Egészen biztos, hogy nincs a városban, mert akkor eljönne hozzám 
látogatóba. Szeret úgy tenni, mintha egy család lennénk. — A tér másik 
oldalán felfedezte Wynstan püspököt és mellette testőrét, Cnebbát. — De 
vannak Itt más kegyetlen emberek 1s. 

— Tudom. 

— Talán megvásárolhatnálak. 

Blod arca felvidult. 

— Megtennéd? 

Ragna odaszólt Stiggynek. 

— Mennyit remélsz ezért a rabszolgáért? 


— Egy fontot. Tizenöt éves, fiatal. 

— Túl sok. De fél fontot adok érte. 

— Nem, annál többet ér. 

— Megfelezzük a különbséget? 

Stiggy összevonta a szemöldökét. 

— Az mennyi lenne? — Tudta, mit jelent megfelezni a különbséget, de a 
számtanhoz nem értett. 

— Száznyolcvan penny. 

Váratlanul felbukkant mellettük Wynstan. 

— Rabszolgát vásárolsz, Lady Ragna? — szólította meg az asszonyt. — Azt 
hittem, ti, fennkölt erkölcsű normannok helytelenítitek az intézményt. 

— Mint ahogy a fennkölt erkölcsű püspökök is helytelenítik a 
paráznaságot. 

— Rózsa ajak, tövis nyelv. — Eddig 15 kíváncsian nézte Blodot, és most 
megkérdezte: — Téged ismerlek, ugye? 

— Megerőszakoltál, ha erre célzol — felelte hangosan Blod. 

Wynstan zavartnak tűnt, ami szokatlan dolog volt nála. 

— Ne légy nevetséges. 

— Kétszer 15 megtetted. Még azelőtt, hogy teherbe estem, így minden 
menetért három pennyt fizettél Drengnek. 

Wynstan csak játszotta a papi erényeket, most mégis kínos volt számára, 
hogy ilyen hangosan, a nyilvánosság előtt vádolják meg paráznasággal. 

— Ostobaság. Csak kitaláltad. Emlékszem, megszöktél Drengtől. 

— Megölte a kisfiamat. 

— Kit érdekel? Egy rabszolga gyereke... 

— Talán a te fiad volt. 

Wynstan elsápadt. Ez a lehetőség láthatólag nem fordult meg a fejében. 
Igyekezett megőrizni a méltóságát. 

— Korbácsot érdemelsz a szökésért. 

Ragna félbeszakította. 

— Éppen alkudozom erre a rabszolgára, püspök uram, ha megbocsátasz, 
fejezzük be a beszélgetést. 

Wynstan rosszindulatúan mosolygott. 

— Nem veheted meg. 

— Tessék? 

— Dehogynem veheti! — háborodott fel Stiggy. 

— Nem veheti. Szökevény. Vissza kell adni törvényes tulajdonosának. 


— Kérlek, ne — suttogta Blod. 

— Erről nem én döntök — felelte Wynstan nyájasan. — Még ha a rabszolga 
tisztelettel beszélt volna velem, az sem változtatna a dolgon. 

Ragna szeretett volna vitatkozni, de tudta, hogy Wynstannek igaza van. Ő 
erre nem gondolt, de a szökevény rabszolga még akkor is a gazdája 
tulajdonának számított, ha hónapokat csatangolt szabadon. 

— Vissza kell vinned a lányt Dreng"s Ferrybe — utasította a püspök 
Stiggyt. 

Blod sírni kezdett. 

Stiggy nem értette. 

— De hát az én rabom! 

— Drengtől megkapod az előírt jutalmat, amiért visszaviszed a szökött 
rabját, szóval nem jutsz koldusbotra. 

De Stiggy csak bámult bambán. 

Ragna hitt benne, hogy a törvényt be kell tartani. A törvény lehet 
kegyetlen, de még mindig jobb, mint a törvénytelenség. Ám ez alkalommal 
hajlandó lett volna dacolni vele. Micsoda otromba tréfája a sorsnak, hogy 
egy Wynstan-féle szavaljon a törvényről! 

— Átveszem a lányt, és kárpótolom Drenget — szűrte a fogai között. 

— Nem, nem - tiltakozott Wynstan. — Ezt nem teheted a kuzénommal. Ha 
Dreng el akarja adni neked a rabszolgáját, megteheti, de előbb vissza kell 
kapnia. 

— Hazaviszem, és üzenek Drengnek. 

— Fogd azt a rabot, és zárd be a székesegyház kriptájába — utasította a 
püspök Cnebbát, majd Stiggyhez fordult. — Megkapod, amikor készen állsz 
rá, hogy visszavidd Dreng"s Ferrybe. — Végül Ragnára nézett. — Ha nem 
tetszik, tégy panaszt a férjednél. 

Cnebba elkezdte kioldozni Blodot. 

Ragna belátta, hogy hibázott, amikor Bern nélkül jött ide. Ha itt lenne, 
ellensúlyozná Cnebbát, és legalább elnapolhatnák a végső döntést Blod 
sorsáról. De még ez 15 lehetetlen volt. 

Cnebba megragadta Blod karját, és elvezette. 

— Kiadós korbácsolásra számíthat, ha egyszer Dreng a keze közé kapja — 
mondta Wynstan. Mosolygott, meghajolt, és ellejtett Cnebba után. 

Ragna sikítani tudott volna csalódott haragjában, de magába fojtotta az 
indulatot, és emelt fővel vonult el a térről, fel az erődbe. 


Július az éhes hónap, tűnődött Edgar, miközben a testvérei gazdaságát 
nézte. A téli tartalék nagy részét mostanra felélik, és mindenki arra vár, 
hogy augusztusban és szeptemberben arathasson. Bár a tehenek ebben az 
évszakban 1s tejeltek, és a tyúkok tojtak, így azok, akiknek volt tehenük 
vagy tyúkjuk, nem éheztek. Mások az erdő korai zöldségféléit és 
gyümölcseit ették, leveleket, bogyókat, hagymát, ami ugyancsak sovány 
koszt. Akiknek nagyobb gazdaságuk volt, megengedhették maguknak, hogy 
tavasszal ültessenek némi babot, amit júniusban és júliusban leszedhettek, 
ám nem sok parasztnak volt felesleges földje. 

Edgar testvérei éhesek voltak, de már nem sokáig. A második évben 
bőven termett szénájuk az alacsonyabban fekvő földeken a folyó partján. A 
nyári napfordulót megelőző három hétben sokat esett, a folyó vízszintje 
megnőtt, azonban csodálatos módon megjavult az idő, és lekaszálhatták a 
magas füvet. Ma Edgar ötven métert gyalogolt lefelé folyásirányban, hogy 
kisúroljon egy főzőedényt Jó messze a víznyerő helytől, és láthatta a számos 
acre-t, ahol a levágott fű száradt és sárgult az erős napfényben. A testvérei 
hamarosan eladhatják a szénát, és lesz pénzük élelemre. 

A távolban megpillantott egy lovat, amely lefelé jött a dombról a falu 
felé. Csak nem Aldred az, Dismas hátán? Mielőtt elváltak útjaik Mudeford 
Crossingnál, Edgar megkérdezte Aldredet, mit tesz Wynstan pénzhamisítási 
ügyében, és Aldred azt felelte, hogy ezen még gondolkodnia kell. Csak nem 
eszelt ki valamit a szerzetes? 

Ám a lovas nem Aldred volt. Ahogy a ló közelebb ért, Edgar látta, hogy 
egy ember ül rajta, egy másik mögötte baktat. Visszaindult a kocsmához, 
hogy kéznél legyen, ha szükség lenne a kompra. Pár perc múlva azt 15 látta, 
hogy a gyalogost a nyereghez pányvázták. Nő volt, mezítláb, rongyosan. 
Végül azt 1s látta, hogy Blod az, és felhördült kétségbeesésében. 

Olyan biztosra vette, hogy Blod elmenekült! Hogyan foghatták el ilyen 
hosszú idő múlva? Aztán eszébe jutott, hogy Wilwulf elöljáró hadat vitt a 
walesiekre: Blod bizonyára a foglyok között került vissza. Micsoda tragikus 
balszerencse, hogy kiszabadul, azután másodszor 1s rabszolga lesz! 

A lány fölemelte a fejét, és meglátta Edgart, de ahhoz se volt ereje, hogy 
üdvözölje. A válla megroskadt, csupasz lába vérzett. 


A lovas nagyjából annyi idős lehetett, mint Edgar, csak termetesebb, és 
kardot viselt. Amikor meglátta őt, odaszólt nekt: 

— Te vagy a révész? 

Edgar úgy látta rajta, hogy ez az alak nem az eszéből él. 

— Drengnek, a révésznek dolgozom. 

— Visszahoztam a rabszolgáját. 

— Látom. 

Dreng előjött a kocsmából. Felismerte a lovast. 

— Aggyisten, Stiggy, mit akarsz? Az istenekre, csak nem az a kis kurva 
Blod az? 

— Ha tudtam volna, hogy a tied, ott hagyom Walesben, és egy másik lányt 
fogok el — morgott Stiggy. 

— De az enyém! 

— Fizess ki, mielőtt visszaadnám. 

Drengnek nem tetszett a gondolat. 

— Tényleg? 

— Wynstan püspök mondta. 

— Ó. És azt is mondta, hogy mennyibe kerül? 

— Az árának a felébe. 

— Nem sokat ér a nyomorult kurva. 

— Egy fontot kértem, és Lady Ragna a felét ajánlotta. 

— Vagyis egy fél font felével tartozom, ami hatvan penny. 

— Ragna száznyolcvanat adott volna! 

— De nem adott. Rajta, oldozd el a kurvát, és gyere be. 

— Előbb ide a pénzt! 

Dreng hangja meglágyult, játszotta a barátságosat. 

— Nem akarsz egy tál levest meg egy korsó sört? 

— Nem. Még csak dél van. Rögtön vissza akarok indulni. — Stiggy nem 
volt teljesen hülye, és nyilván ismerte a kocsmárosok erkölcseit. Ha berúg 
és Itt marad éjszakára, ki tudja, mennyi marad reggelre a hatvan pennyjéből. 

— Jól van. — Dreng bement. Stiggy leszállt a lováról, és eloldozta Blodot. 
A lány leült a földre, és várt. 

Hosszabb idő után Dreng előkerült a rongyba göngyölt pénzzel. Odaadta 
Stiggynek, aki az övén lógó erszénybe dugta. 

— Nem számolod meg? -— kérdezte Dreng. 

— Bízom benned. 


Edgar elfojtott egy nevetést. Csak egy bolond bízhat Drengben. Bár 
Stiggy valószínűleg nem 1s tud hatvanig számolni. 

Stiggy fölszállt a lovára. 

— Biztosan nem kóstolod meg a feleségem híres sörét? — kérdezte Dreng. 
Még mindig reménykedett benne, hogy valamennyit visszaszerez a 
pennykből. 

— Nem. — Stiggy megfordította a lovát, és elindult vissza, amerről jött. 

— Befelé — parancsolta Dreng Blodnak. 

Mikor a lány elhaladt mellette, Dreng fenékbe rúgta. A lány feljajdult, 
megbotlott, de visszanyerte az egyensúlyát. 

— Ez csak a kezdet — ígérte a kocsmáros. 

Edgar követte őket, ám Dreng az ajtónál megfordult, és azt mondta: 

— Te kint maradsz. 

Bement, és becsukta az ajtót. 

Edgar elfordult, és kinézett a folyóra. Kevéssel később hallotta, ahogy 
Blod feljajdul fájdalmában. Ez elkerülhetetlen, mondta magában: a 
rabszolgát megbüntetik a szökésért. A rabszolgának kevés vagy semmi 
pénze sincs, nem fizethet bírságot, vagyis az egyetlen lehetséges büntetés a 
verés. Ez volt a szokás, a törvény sem tiltotta. 

Blod ismét feljajdult, majd zokogni kezdett. Edgar hallotta, hogy Dreng a 
verés közben felváltva nyög az erőfeszítéstől, és mocskolja az áldozatát. 

Dreng a jogait gyakorolja, győzködte magát. És Dreng az ő gazdája is. 
Nincs joga közbeavatkozni. 

Blod kegyelemért könyörgött. Edgar hallotta Leaf és Ethel hangos és 
hiábavaló tiltakozását. 

Blod sikoltani kezdett. 

Edgar kivágta az ajtót és berontott. Blod a földön vonaglott a fájdalomtól, 
az arca vérben ázott. Dreng rugdosta. Ha a lány a fejét védte, a kocsmáros 
hasba rúgta, ha a testét, akkor fejbe rúgta. Leaf és Ethel a karjánál fogva 
húzták volna vissza Drenget, ám az túl erős volt hozzájuk. 

Ha ez így folytatódik, Blod meghal. 

Edgar megmarkolta Drenget hátulról, és visszarántotta. 

Dreng kitépte magát a szorításból, gyorsan megfordult, és beleöklözött 
Edgar arcába. Erős ember volt, az ütés fájt. Edgar ösztönszerűen reagált. 
Állcsúcson vágta Drenget, akinek a feje úgy csapódott hátra, mint a láda 
fedele. 

A földön fekve rászegezte az ujját Edgarra. 


— Kifelé ebből a házból! — üvöltötte. — És ne gyere vissza többé! 
Am Edgar még nem végzett. Rátérdelt Dreng mellére, azután két kézzel 
megragadta a torkát. Dreng lélegzete elakadt. Hiábavalóan csapkodta Edgar 


karját. 
Leaf sikoltott. 
Edgar addig hajolt előre, míg az arcuk pár centire került egymástól. 
— Ha még egyszer megütöd, visszajövök — mondta —, és Istenre 


esküszöm, megöllek. 

Lazított a szorításán. Dreng rekedten hörgött és lihegett. Edgar a két 
asszonyra nézett, akik rémülten visszahúzódtak. 

— Nem tréfálok — mondta. 

Azután felállt, és kiment. 

Elindult a folyóparton a tanyára. A bal arccsontját dörgölte. Fekete 
karikás lesz a szeme. Egyáltalán volt ennek valami haszna? Dreng ismét 
megverheti  Blodot, amint kiszuszogta magát. Edgar csak abban 
reménykedhetett, hogy a fenyegetése szöget ütött a kocsmáros fejébe. 

Ő mindenesetre elvesztette az állását. Dreng mostantól valószínűleg 
Blodot küldi a kompra. A lány elboldogul vele, ha összeszedi magát a verés 
után. Talán ez visszatartja Drenget attól, hogy nyomorékra verje. 
Reménykedjünk. 

Nem látta a mezőn Ermant és Eadbaldot. Mivel dél volt, Edgar sejtette, 
hogy a házban ebédelnek. Csakugyan ott ültek a napon egy kecskelábú 
asztalnál, amit Edgar készített, nyilvánvalóan most végeztek a délebéddel. 
Mama az ölében tartotta a négy hónapos Winnie babát, és Ismerős dalocskát 
dúdolt neki. Lehet, hogy Edgar a gyerekkorából emlékezett rá? Mama 
felgyűrte a ruhaujját, és Edgar döbbenten látta, milyen vékony a karja. 
Sosem panaszkodott, de nyilvánvalóan beteg volt. 

Eadbald ránézett, és azt kérdezte: 

— MIi történt az arcoddal? 

— Összeszólalkoztam Drenggel. 

— Miről? 

— Ismét elkapták Blodot, a rabszolgát. Megölte volna, de leállítottam. 

— Minek? Az övé, megölheti, ha akarja. 

Ez majdnem igaz volt. Aki ok nélkül megölte a rabszolgáját, annak 
esetleg böjtölni kellett vezeklésből, de okot könnyű volt találni, és a böjt 
komolytalan büntetés. 

Ám Edgarnak más volt a véleménye. 


— Nem fogom hagyni, hogy a szemem előtt ölje meg! 

A testvérek most már kiabáltak. Ez megijesztette Winnie-t, aki 
nyekeregni kezdett. 

— Hát te sült bolond vagy! — mondta Erman. — Ha nem vigyázol, Dreng 
elcsap! 

— Már megtette. — Edgar leült az asztalhoz. A levesestál kiürült, de volt 
még egy árpakenyér, arról tört le egy darabot. — Nem megyek vissza a 
sörházba. 

Enni kezdett. 

— Remélem, nem képzeled, hogy mi fogunk etetni! — mordult rá Erman. — 
Ha elég hülye voltál, hogy elveszítsd az állásodat, az a te bajod. 

Cwenburg átvette a babát a mamától, és azt mondta: 

— Így is alig van elég tejem Winnie-nek! — Kitakarta a mellét, és a baba 
szájába dugta a mellbimbót, miközben fülledt pillantást vetett Edgarra. 

— Ha nem láttok szívesen, elmegyek -— állt föl Edgar. 

— Ne bolondozz. Ülj le! — szólt rá a mama. A többiekre nézett. — Egy 
család vagyunk. Minden gyermekem — vagy unokám — enni kap ennél az 
asztalnál, amíg van egy morzsa a házban, és ezt soha, egyikőtök se felejtse 
el! 


Éjjel vihar volt. A szél a ház gerendáit rázta, az eső dobolt a zsúptetőn. 
Valamennyien felriadtak, beleértve Winnie babát is, aki úgy sírt, hogy meg 
kellett etetni. 

Edgar résnyire nyitotta az ajtót, és kilesett, de az éjszaka fekete volt. 
Semmit sem látott, csak az esőfüggönyt, amely torz tükörként verte vissza a 
tűzhely vörös izzását. Edgar szorosan becsukta az ajtót. 

Winnie visszaaludt, a többiek is elszundítottak, de Edgar szemére nem 
jött álom. Aggódott a széna miatt. Ha vizes marad, megrohad. 
Kiszáríthatják vajon, ha ismét változik az idő, és reggel kisüt a nap? Nem 
volt eléggé gazda ahhoz, hogy ezt tudja. 

Pirkadatkor elállt a szél, az eső mérséklődött, bár továbbra sem állt el. 
Edgar ismét kinyitotta az ajtót. 

— Megyek, utánanézek a szénának — mondta, és magára kanyarította a 
köpenyét. 

A testvérei és mama 15 Jöttek, otthagyva Cwenburgöt a babával. 


Ahogy leértek a partra, láthatták, mekkora csapás érte őket. A mező víz 
alatt állt. A széna nem csupán elázott, de úszott. 

Iszonyodó rémülettel bámultak a hajnali fényben. 

— Ennek vége — szólalt meg a mama. — Semmit sem tehetünk. — 
Megfordult, és elindult vissza a házhoz. 

— Ha mama azt mondja, hogy nincs remény, akkor nincs remény — 
szögezte le Eadbald. 

— Igyekszem kitalálni, hogyan történhetett — mondta Edgar. 

— Annak meg mi haszna? — kérdezte Erman. 

— Gondolom, az eső túl sok volt, a föld nem tudta beszívni, így a víz 
lefutott a domboldalon és megállt az alacsony részen. 

— Öcsém, a világ esze! 

Edgar nem törődött vele. 

— Ha a vizet el lehetett volna vezetni, akkor meg lehetett volna menteni a 
szénát. 

— Na és? Nincs elvezetve. 

— Azon gondolkozom, mennyi időbe telik egy árkot ásni a lejtő tetejéről a 
partig, hogy elvezessük a vizet, bele a folyóba. 

— Ahhoz már késő! 

A mező hosszú volt és keskeny, Edgar kétszáz méterre becsülte a 
szélességét. Egy erős férfi meg tudja csinálni egy, legföljebb két hét alatt, 
ha az ásás nehéznek bizonyul. 

— Van egy kis horpadás a mező közepén — mondta az esőben hunyorogva. 
— A legjobb hely az ároknak. 

— Most áskálhatunk árkokat — válaszolta Erman. — Ki kell gazolnunk a 
zabot, azután pedig learatjuk. Mama pedig mostanában nem dolgozik. 

— Én kiásom az árkot. 

— És mit eszünk közben most, hogy hatan vagyunk? 

— Nem tudom - felelte Edgar. 

Visszacaplattak az esőben a házhoz. Edgar látta, hogy az anyja nincs ott. 

— Mama hova ment? -— kérdezte Cwenburgöt. 

Cwenburg vállat vont. 

— Azt hittem, veletek van. 

— Otthagyott minket. Azt gondoltam, hogy ide jött vissza. 

— Hát nem jött. 

— Hova mehetett még ebben az időben? 

— Honnan tudhatnám? A ti anyátok. 


— Megnézem a csűrben. 

Kiment az esőbe. Mama nem volt a csűrben. Edgar rosszat sejtett. 

Végignézett a földön. Ebben az időben nem látott el a faluig, de mama 
nem arra indult, és ha meggondolta volna magát, el kellett volna mennie a 
három fia mellett. 

De akkor merre van? 

Igyekezett leküzdeni a rémületét. Elment az erdő széléig. Csakhogy mit 
keresne ilyen időben a fák között az anyjuk? Lement a dombon a folyóhoz. 
Mama nem mehetett át a másik partra, mert nem tud úszni. Edgar a túlsó 
partot pásztázta. 

Mintha látott volna valamit pár száz méterrel lejjebb, folyásirányban. A 
szíve kihagyott egy ütemet. Nedves rongycsomóra emlékeztetett, de Jobban 
megnézve észrevette, hogy kiáll belőle valami, ami borzalmasan hasonlít 
egy kézre. 

Edgar sietni kezdett a parton, türelmetlenül törtetve a bokrok és az 
alacsony ágak között, és minél közelebb ért, annál jobban rettegett. A 
rongycsomó ember volt. Félig belelógott a vízbe. A barna ruha nőre utalt. 
Az arca lefelé fordult, de a test alakja ijesztően ismerős volt. 

Nem mozgott. 

Edgar letérdelt mellé. Gyengéden elfordította a fejét. Beigazolódtak a 
félelmei: mama volt az. 

Nem lélegzett. Edgar kitapogatta a szívét. Nem vert. 

Kezével a mozdulatlan testen Edgar lehajtotta a fejét az esőben, és sírt. 

Egy idő után gondolkodni kezdett. Mama vízbe fúlt — de miért? Semmi 
oka nem volt belemenni a folyóba. Hacsak... 

Hacsak nem készakarva tette. Megölte magát, hogy a fiainak elég étel 
jusson? Edgar émelygett. 

Mintha egy hideg ólomkolonc lett volna a szíve helyén. Mama elment. 
Edgar el tudta képzelni a gondolatmenetét: ő beteg, már dolgozni se bír, 
kevés ideje maradt ezen a földön, annyit tesz, hogy eleszi a kenyeret a 
családja elől. Feláldozta magát értük, talán leginkább az unokájáért. Ha ezt 
elmondja Edgarnak, ő vadul vitatkozott volna; de mama csak 
végiggondolta, azután megtette a szörnyű, logikus lépést. 

Edgar úgy döntött, hogy hazudni fog. Öngyilkosság gyanúja esetén az 
anyjától megtagadják a keresztény temetést. Majd azt fogja mondani, hogy 
az erdőben találta meg. A vizes ruhára ott van magyarázatnak az eső. Mama 
beteg volt, talán kezdett megzavarodni, eltévedt, és ebben a legyengült 


állapotában végzetes hatással volt rá az eső. A bátyjainak 15 ezt mondja 
majd. Akkor megpihenhet mama a templomkertben. 

Víz buggyant ki a szájából, amikor Edgar fölvette. Könnyű volt, nagyon 
lefogyott Dreng s Ferryben. Még ki sem hült teljesen. 

Megcsókolta a homlokát. 

Azután hazavitte. 


Másnap a három testvér megásta a sírt az ázott templomkertben, és 
eltemették a mamát. A faluból mindenki eljött, Drenget leszámítva. Mama 
bölcsessége, határozottsága elnyerte az emberek tiszteletét. 

A testvérek egy év alatt elveszítették az apjukat és az anyjukat. 

— Elsőszülött fiúként most már én vagyok a családfő — mondta Erman, de 
ezt senki se vette komolyan. Edgar volt az okos, a leleményes, ő talált 
megoldásokat a problémákra. Sose mondta ki, de gyakorlatilag ő lett a 
család feje, és ez vonatkozott a fárasztó Cwenburgre meg a babára Is. 

A temetés utáni napon elállt az eső, és Edgar ásni kezdte az árkot. Nem 
tudta, beválik-e a terve. Vajon ez 15 egy olyan ötlet, amely a gyakorlatban 
kudarcot vall, mint a kőcserép, amellyel be akarta fedni a sörfőzdét? Meg 
kellett próbálnia, hogy lássa. 

Rozsdás vaspapucsos faásót használt. Nem akarta, hogy az ároknak 
magas partja legyen — az meghiúsította volna a célt —, így hát a földet le 
kellett hordania a folyóhoz. Ott arra használta, hogy a partot magasítsa vele. 

Az élet a tanyaházban alig volt elviselhető a mama nélkül. Erman kinézte 
Edgar szájából a falatot, Cwenburg folyamatosan provokálta, amiért nem 
vette feleségül, Eadbald nyavalygott, hogy fáj a háta a gazolástól. Csak a 
kis Winnie volt aranyos. 

Az árok két hét alatt lett kész. Kezdettől fogva volt benne víz, egy 
erecske csurdogált lefelé a domboldalon, amit Edgar jó jelnek tartott. 
Nyílást vágott a megmagasított folyópartban, hogy kivezesse a vizet. A 
töltés mögött kialakult egy tavacska, amelynek a szintje egy magasságban 
volt a folyóval, és Edgar rájött, hogy a természetnek van egy törvénye, 
amely szerint minden víz ugyanarra a szintre törekszik. 

Mezítláb gázolt a tavacskában, miközben kövekkel erősítette a partot, 
amikor érezte, hogy mozog valami a lábujjai alatt. Rájött, hogy hal van a 
tavacskában. Angolnákra hágott. Hogy lehet ez? 


Nézte, amit létrehozott, és elképzelte a vízi teremtmények életét. Többé- 
kevésbé összevissza úszkálnak, és némelyik nyilvánvalóan átkerül a 
folyóból a tavacskába azon a résen, amit ő nyitott a parton. De hogyan 
találják meg a kiutat? Csapdába kerülnek, legalábbis egy időre. 

Kezdett kirajzolódni egy megoldás az élelmezés problémájára. 

Horoggal és zsineggel horgászni lassú és megbízhatatlan módszer. A 
combe-i halászok hatalmas hálókat kötöttek, és nagy hajókon vitorláztak 
azokra a helyekre, ahol ezerfős vagy még nagyobb rajokban úsztak a halak. 
De van egy másik mód 1s. 

Edgar látott már varsákat, és úgy gondolta, ilyet ő is tudna csinálni. 
Bement az erdőbe, hosszú, hajlékony, zöld ágakat vágott a bokrokról és a 
suhángokról. Azután leült a földre a ház mellett, és elkezdte fonni őket arra 
a formára, amelyre emlékezett. 

Erman meglátta és odaszólt: 

— Ha majd befejezted a játszadozást, segíthetsz nekünk a földeken. 

Edgar font vesszőből egy szűk nyakú, öblös edényt. Ez ugyanúgy fogja 
majd a halat, mint a tavacska, könnyen be lehet jutni, de nehéz kikerülni 
belőle — már ha működik a dolog. 

Estére elkészült a halfogóval. 

Reggel elment a kocsma trágyadombjához, és keresett valamit, amit 
csaléteknek használhatna. Talált egy csirkefejet meg két rothadó nyúllábat. 
Berakta őket a kosár fenekére. 

Egy követ 15 betett, hogy a varsa ne billenjen el, azután beleengedte a 
tavacskába, amelyet ő ásott. 

Megparancsolta magának, hogy hagyja ott, rá se nézzen huszonnégy órán 
át. 

Másnap reggel, ahogy kilépett a házból, Fadbald utánaszólt: 

— Hova mész? 

— Megnézem a varsámat. 

— Azt csináltál? 

— Nem tudom, beválik-e. 

— Jövök én 15, megnézem. 

Mind követték Edgart, Eadbald, Erman és Cwenburg a babával. 

Edgar belegázolt a tavacskába, amelyben combig ért a víz. Nem tudta, 
pontosan hova süllyesztette el a csapdát. Meggörnyedve kellett 
tapogatóznia a sárban. Még az is lehet, hogy a varsa arrébb úszott az 
éjszaka. 


— Elvesztetted? — gúnyolódott Erman. 

Nem veszíthette el, ahhoz nem volt elég nagy a tavacska. Ám 
legközelebb meg kell jelölnie a helyet valamilyen bójaféleséggel, például 
egy fadarabbal, amit olyan hosszú zsineggel köt a kosárhoz, hogy a víz 
színén úszhasson. 

Ha lesz legközelebb. 

Végül vesszőfonadékhoz ért a keze. 

Némán imádkozott. 

Megtalálta a varsa nyakát, és úgy húzta ki a vízből, hogy fölfele nézzen a 
szája. 

Súlyos volt. Edgar aggódott, hogy talán elakadt. 

Egy rántással kiemelte. A fonadékból kizúdult a víz, és Edgar már 
belelátott a varsába. Tele volt angolnával. 

— Látjátok? — kiáltotta örömmel Eadbald. 

— Gazdagok vagyunk! - tapsolt Cwenburg. 

— Bevált — mondta elégedetten Edgar. Ebből az egyetlen fogásból 
jóllakhatnak egy hétig, vagy még tovább! 

— Látok két pisztrángot is, meg kisebb halakat, amelyeket nem ismerek — 
jelezte Fadbald. 

— Az apróhal Jó lesz csalinak a következő alkalommal — mondta Edgar. 

— Következő? Úgy gondolod, hogy minden héten meg tudod csinálni? 

Edgar vállat vont. 

— Nem vagyok biztos benne, de miért ne? Akár mindennap. A folyóban 
temérdek hal van. 

— Több halunk lesz, mint amennyit meg tudunk enni! 

— Akkor majd eladjuk egy részét, és húst veszünk. 

Elindultak vissza a házhoz, Edgar hozta a kosarat a vállán. 

— Nem 1s tudom, miért nem csinálták ezt itt korábban — tűnődött Eadbald. 

— Az előző gazdának biztos nem jutott az eszébe — válaszolta Edgar. 
Gondolkozott még egy kicsit, és hozzátette: — És errefelé senki sem olyan 
éhes, hogy új dolgokat próbáljon kt. 

Beletették a halakat egy kondér vízbe. Cwenburg megtisztított és 
megnyúzott egy nagyot, azután reggelire megsütötte a tűz fölött. Brindle 
halbőrt kapott. 

Úgy döntöttek, hogy a pisztrángot elteszik vacsorára, a többit 
megfüstölik. A gerendára akasztják az angolnákat, és tartósítják őket télre. 


Edgar az  apróhalat visszatette csalinak a  varsába, és ismét 
belesüllyesztette a csapdát a tavacskába. Vajon másodjára mennyit talál 
benne? Ha csak feleannyit, mint ma, akkor 1s lesz mit eladni. 

Leült, nézte az árkot, a folyópartot és a tavat. Megoldotta az áradás 
problémáját, talán azt 15 kimódolta, hogy a családnak legyen mit ennie a 
belátható jövőben. Akkor miért nem boldog? 

Hamarosan megtalálta a választ. 

Nem akar halász lenni. Gazdálkodó sem. Ha a jövőjéről álmodott, sosem 
képzelte azt, hogy a legnagyobb teljesítménye egy halcsapda lesz. Úgy 
érezte magát, mint valamelyik angolna, úszkál körbe-körbe a kosárban, és 
sosem találja meg a kivezető szük nyílást. 

Tudta, hogy tehetséges. Vannak, akik jól harcolnak, vannak, akik 
elszavalnak olyan verseket, amelyek órákig tartanak, vannak, akik 
elkormányoznak egy hajót a csillagok után. Ő a formákat meg a számokat 
érti, amelyekben valahol ott rejtőzik az érzék a súlyokhoz, a terheléshez, a 
nyomáshoz, a feszültséghez és ahhoz a csavaróerőhöz, amelyre nincsen szó. 

Volt idő, amikor nem ismerte fel, hogy ebben kivételes. Olykor sértődés 
is lett belőle, főleg, ha idősebb emberektől kérdezte: , Hát nem 
nyilvánvaló?" 

Ő csak látott bizonyos dolgokat. Elképzelte, amint a fölös esővíz lefut a 
mezőről az árokba, majd az árkon át a folyóba, és a látomása valóra vált. 

De ennél többre is képes. Épített egy viking hajócskát, egy kőházat 
sörfőzéshez és egy vízlevezető árkot, de ez csak a kezdet. A tehetségét 
nagyobb dolgokra kell használnia. Ugyanúgy tudta, mint ahogy azt tudta, 
hogy a halak csapdába esnek a varsában. 

Ez volt a sorsa. 


21. fejezet 
998. szeptember 


Aldred veszedelmes játékba kezdett, amikor meg akart buktatni egy 
püspököt. Minden püspök hatalmas, de Wynstan ráadásul gátlástalan és 
embertelen. Osmund apát nem ok nélkül rettegett tőle. Aki a püspököt 
megsérti, az egy oroszlán szájába dugja a fejét. 

De a keresztényeknek meg kell tenniük. 

Minél tovább töprengett, annál biztosabb lett benne, hogy Den seriff az 
illetékes, aki eljárhat Wynstannel szemben. Először is, a seriff a király 
képviselője, és a pénzhamisítás felségárulás, mert az uralkodó feladata a 
pénz értékének megőrzése. Másodszor, a seriff és az emberei vannak olyan 
hatalmasok, mint Wilwulf és az öccsei: a két frakció kölcsönösen fékezi 
egymást, ami kölcsönös ellenségeskedéshez vezet. Aldred biztosra vette, 
hogy Den gyűlöli Wilfet. Harmadszor, egy előkelő pénzhamisító leleplezése 
személyes diadal lenne a seriff számára. Elnyerné a király tetszését, aki 
bizonyosan nem fukarkodna a jutalommal. 

A vasárnapi mise után megkereste a seriffet, és olyan hanyagul szólította 
meg, hogy véletlenül se keltse összeesküvés látszatát. Csupán a város két 
fontos embere vált néhány udvarias szót. Nyájasan mosolygott, és halkan 
azt mondta: 

— Négyszemközt kell beszélnem veled. Meglátogathatlak holnap az 
erődödben? 

Den szeme tágra nyílt meglepetésében. Fürge elméjű ember létére 
bizonyosan kitalálta, hogy nem társasági vizitről lesz szó. 

— Természetesen — felelte hasonló ildomossággal. — Örömömre szolgál. 

— Délután. Ha neked 15 megfelel. — A szerzeteseknek délután volt a 
legtöbb szabad idejük. 

— Természetesen. 

— Minél kevesebben tudnak róla, annál jobb. 

— Értem. 

Másnap Aldred kiosont az apátságból délebéd után. Ilyenkor a város népe 
álmosan emésztette a birkahúst meg a sört, és az utcákon kevesen jártak, 


akik felfigyelhettek volna rá. Csak most kezdett szorongani, hogy mit szól 
majd a seriff ahhoz, amit ő hamarosan elmond neki. Lesz elég bátor, hogy 
szembeszálljon a hatalmas Wynstannel? 

A csarnokban találta Dent, aki éppen a kedvenc kardját élesítette. Aldred 
azzal kezdte, hogy elmesélte első látogatását Dreng"s Ferryben: beszélt a 
falusiak barátságtalanságáról, a minster züllöttségéről és a megérzéséről, 
hogy itt valami bűnös titok lappang. Dent érdekelték Wynstan negyedéves 
látogatásai és ajándékai; mulattatta, hogy Aldred ráállított a püspökre 
valakit, aki követte Wynstant a combe-i bordélyokban. De amikor Aldred 
elkezdte a pénzek mérlegelését, letette a kardot meg a követ, és mohón 
figyelt. 

— Nyilvánvaló, hogy Wynstan és Degbert azért járnak Combe-be, mert a 
hamisítványaikat be akarják cserélni valódira egy nagyvárosban, ahol zajlik 
a kereskedelem, és kevésbé valószínű, hogy észreveszik a hamis pénzt. 

Den bólintott. 

— Ennek van értelme. Városban gyorsan cserél gazdát a penny. 

- A hamisításnak Drengjs Ferryben kell történnie. A királyi 
pénzverdében használt mintáról csak ékszerész készíthet tökéletes 
másolatot, és a minsterben van 1s egy. Cuthbert a neve. 

A seriff elszörnyedt, ugyanakkor föllelkesült. Egyrészt őszintén 
megbotránkoztatta a gyalázatos bűn (, Egy püspök! — súgta felindultan. — A 
király pénzét hamisítja! "), másrészt lázba jött tőle. 

— Ha leleplezem ezeket a latrokat, Ethelred király sose felejti el a nevem! 

Miután Den lecsillapodott, Aldred arra terelte a szót, miként csaphatnak 
le. 

— Rajtuk kell ütnünk — mondta Den. — Látnom kell az anyagokat, a 
szerszámokat, az eljárást. Látnom kell, hogyan készítik a hamis pénzt. 

— Azt hiszem, elintézhető — mondta magabiztosságot mutatva Aldred. — 
Rendszeres időközökben csinálják, mindig néhány nappal a negyedévi 
fizetés után. Wynstan begyűjti a bérleti díjakat, valódi pénzt visz Drengs 
Ferrybe, és kétszer annyi hamis pénzt hoz el érte. 

— Ördögi. De ha el akarjuk kapni őket, nem szabad szagot fogniuk — 
töprengett a seriff. — Wynstan előtt kell távoznom Shiringből, nehogy azt 
higgye, követik. Ürügyre lesz szükségem. Színlelhetem, hogy Vaskobak 
után kutatok a bathfordi erdőkben. 

— Jó ötlet. Hallottam, hogy néhány hete kecskéket loptak arrafelé. 


— Utána el kell rejtőznünk az erdőben Dreng"s Ferry környékén, jó 
messze az úttól. Viszont szükségünk lesz valakire, hogy értesítsen, amikor 
Wynstan megérkezik az apátságba. 

— Ezt meg tudom szervezni. Van egy szövetségesem a faluban. 

— Megbízható? 

— Már mindent tud. Edgar, az építőmester az. 

— Jó választás. Ő segített Lady Ragnának Outhenhamben. Fiatal, de okos. 
Azonnal riasztania kell minket, amikor csinálni kezdik a pénzt. Gondolod, 
hogy Edgar vállalja? 

— Igen. 

— Azt hiszem, megvannak a terv alapjai, ám ezt még alaposan át kell 
gondolnom. Később megbeszéljük. 

— Amikor tetszik, seriff. 


Szent Mihálykor, szeptember huszonkilencedik napján Wynstan püspök a 
shiringi palotában szedte be a bérleti díjakat. 

Egész nap ömlött a kincstárába a gazdagság, és ez akkora gyönyör volt, 
amely felért a bujálkodással. A közeli falvak fónagyai reggeltől terelték a 
lábasjószágot, hajtották a megrakott szekereket, hozták zsákokban és 
ládákban az ezüstpennyt. A Shiringtől távolabb eső helyek délután rótták le 
a tartozásukat. Wynstannek mint püspöknek más járásokban 1s voltak falvai, 
ahonnan egy-két nappal később várhatta a bevételt. Akkora gonddal 
számolgatta a bevételét, mint egy éhes paraszt a naposcsibéket a tyúkólban. 
Mindenekfölött az ezüstpennyket szerette, mert azokat elvihette Drengs 
Ferrybe, ahol csodálatos módon megduplázódnak. 

Meddock fónagya tizenkét pennyvel kevesebbet fizetett. Az adós Godric 
volt, a pap fia, aki eljött magyarázkodni. 

— Püspök uram, esedezem kegyes bocsánatodért — mondta. 

— Ezzel ne foglalkozzunk, hol a pénzem? — intette le Wynstan. 

— Szörnyű felhőszakadások voltak a nyári napforduló előtt és után. 
Feleségem és két gyermekem van, nem tudom, hogyan fogom etetni őket 
ezen a télen. 

Ez nem olyan volt, mint a tavalyi csapás Combe-ben, ahol mindenki 
koldusbotra jutott. 

— Meddockban mindenki más kifizette az adót — felelte a püspök. 


— A földem egy nyugatra néző lejtőn van, és a gabonát kimosta az eső. 
Jövőre kétszer annyit fizetek. 

— Nem fogsz, kitalálsz egy másik mesét. 

— Esküszöm. 

— Ha esküket fogadnék el a bérleti díj helyett, akkor én lennék szegény, 
és te gazdag. 

— Akkor mit tegyek? 

— Kérj kölcsön. 

— Kértem az apámtól, a paptól, de neki sincs pénze. 

— Ha a saját apád nem segít rajtad, én miért tegyem? 

— Akkor mit tehetek? 

— Szerezz pénzt valahonnan. Ha nem tudsz kölcsönkérni, akkor add el 
magad és a családodat rabszolgának. 

— Elfogadnál minket rabszolgának, nagyuram? 

— Itt van a családod? 

Godric odamutatott. Egy asszony és két gyerek várakozott riadtan a 
háttérben. 

— A feleséged túl öreg ahhoz, hogy sokat érjen, a gyerekeid túl fiatalok. 
Nem kelletek. Próbálkozz másnál. Ymma, a szőrmekereskedő gazdag. 

— Nagyuram... 

— Tűnj a szemem elől. Fónagy, ha Godric nem fizet ma estig, keress egy 
másik parasztot a nyugati lejtőn levő földre, és ellenőrizd, hogy az új ember 
felfogja-e a vízlevezető árkok jelentőségét. Az ég szerelmére, ez itt Nyugat- 
Anglia, itt esni szokott. 

Számos hasonló eset adódott a nap folyamán, és Wynstan mindet 
ugyanígy intézte el. Ha a parasztoknak elengedi az adót, akkor a következő 
negyedévben valamennyien üres kézzel és szomorú történetekkel állítanak 
be. 

Ugyancsak ő szedte be Wilwulfnak is a bérleti díjat, amit a gondos 
Ithamar külön számlán vezetett. Mindezért Wynstan nagyon szerény sápot 
vett le Wilf pénzéből. Tökéletesen tisztában volt vele, hogy a vagyonát és 
hatalmát megsokszorozza kapcsolata az elöljáróval, és ezt nem akarta 
veszélyeztetni. 

Estefelé utasította szolgáit, hogy vigyék fel Wilf természetbeni 
járandóságát az erődbe, de az ezüstöt személyesen kézbesítette, mert ennek 
olyan látszata volt, mintha ez az ő ajándéka lenne. Wilfet a csarnokban 
találta. 


— Bár nincs olyan sok a ládában, mint régebben, mielőtt Lady Ragnának 
ajándékoztad az Outhen völgyét — mondta. 

— A feleségem most 15 ott van — felelte Wilf. 

Wynstan bólintott. Ez volt a harmadik alkalom, amikor Ragna 
személyesen szedte be az adót. Miután megküzdött a püspökkel 
Gyümölcsoltó Boldogasszony napján, nem sietett átadni ezt a feladatot egy 
szolgának. 

— Remek asszony! — mondta Wynstan úgy, mintha kedvelné Ragnát. — 
Olyan szép, olyan okos. Érthető, miért kéred ki olyan gyakran a tanácsát, 
holott csak egy nő! 

Ez a bók tüskét rejtett. A férfi, akin a felesége uralkodott, köznevetség 
tárgya volt, és igen obszcén tréfákat faragtak a rovására. Wilf észrevette a 
fullánkot, és azt felelte: 

— A te tanácsodat 1s kérem, még akkor is, ha csak pap vagy. 

— Igaz — ismerte be Wynstan mosolyogva, és leült. Az egyik szolga töltött 
neki egy pohár bort. — Bolondot csinált a fiadból a labdajáték miatt. 

Wilf savanyúan nézett. 

— Garulf bolond, sajnálattal kell közölnöm. Megmutatta Walesben 1s. 
Nem gyáva, sőt a vakmerőségig bátor. De nem is tábornoknak való. A 
stratégiáról annyi az elképzelése, hogy teli tüdőből ordítva kell belerohanni 
a csatába. De az emberek azért követik. 

A beszélgetés a vikingekre terelődött. Ebben az évben a támadások 
keletebbre tolódtak Hampshire-be és Sussexbe, Shiring nagyrészt 
megmenekült tőlük, eltérően az előző évtől, amikor feldúlták Combe-t és 
Wilf más birtokait. Viszont az idén Shiring megszenvedte a rendkívüli 
esőzéseket. 

— Lehet, hogy Isten haragszik Shiring népére — jegyezte meg Wilf. 

— Ha nem kap elég pénzt az egyház, akkor valószínű — válaszolta 
Wynstan. Wilf elnevette magát. 

Wynstan, mielőtt hazatért volna, elment meglátogatni az anyját, Gythát. 
Megcsókolta, és leült a tűz mellé. 

— Aldred testvér látogatóban volt Den seriffnél — mondta Gytha. 

Wynstan kíváncsi lett. 

— Csak nem? 

— Egyedül ment, nagyon óvatosan. Nyilván úgy gondolja, hogy senki sem 
vette észre. De én azért hallottam róla. 


— Sunyi eb. A hátam mögött árulkodott a canterburyi érseknek, és meg 
akarta kaparintani a minsteremet Dreng"s Ferryben. 

— Van valami gyenge pontja? 

— Volt egy eset fiatalkorában. Viszony egy másik ifjú szerzetessel. 

— Azóta? 

— Semmit. 

— Talán hasznos lehet, de ha a dolog nem ismétlődött, akkor nem elég 
ahhoz, hogy besározd. Mivel nők nélkül élnek, lefogadom, hogy a fele 
társaság egymást kúrogatja a hálótermekben. 

— Aldred miatt nem aggódom. Egyszer már letaglóztam, másodszor 15 
megtehetem. 

Gytha nem volt ilyen biztos ebben. 

— Nem értem! — zsémbelt. — Mit akarhat egy szerzetes a királybírónál? 

— Engem sokkal jobban aggaszt a normann riherongy. 

Gytha bólintott. 

— Ragna okos és merész. 

— Kifogott rajtam Outhenhamben. Ez nem sok embernek sikerült. 

— És rávette Wilfet, hogy csapja el Wignoth istállómestert, aki a 
parancsomra lesántította a lovát. 

Wynstan sóhajtott. 

— Milyen hiba volt hagyni, hogy Wilf elvegye. 

— Amikor erről tárgyaltatok, azt reméltétek, hogy ez megszilárdítja a 
Hubert gróffal kötött szerződést. 

— Inkább azért volt, mert Wilf nagyon kívánta. 

— Megakadályozhattad volna a házasságot. 

— Tudom -— felelte bánatosan Wynstan. — Azzal kellett volna hazajönnöm 
Cherbourg-ból, hogy elkéstünk, már eljegyezte Reimsi Guillaume. — 
Fontolgatta, megmagyarázza-e. Rendszerint elmondhatta az igazat az 
anyjának, mert Gytha feltétel nélkül pártolta. — Wilf éppen akkor neveztetett 
ki püspöknek, és az a helyzet, hogy nem volt bátorságom hozzá. Féltem, 
hogy rájön, mit tettem. Azt hittem, szörnyű lesz a haragja. Holott szinte 
biztosan megúsztam volna. De ezt akkor nem tudtam. 

— Ragna miatt ne aggódj — mondta Gytha. — Vele elbánunk. Fogalma 
sincs róla, milyen erőkkel áll szemben. 

— Ebben nem vagyok olyan biztos. 

— Mindenesetre botorság lenne most támadni. Wilf szívét tartja a 
kezében. — Gytha ferde szájjal mosolygott. — Ám a férfi szerelme mulandó. 


Adjunk időt Wilfnek, hogy megunja. 
— Mennyi időbe telik? 
— Nem tudom. Légy türelmes. Eljön a megfelelő idő. 
— Úgy szeretlek, anyám! 
— Én is téged, fiam. 


Némelyik reggelen tele volt a halcsapda, néha félig, alkalmanként csak az 
apró halak úszkáltak benne, de minden héten többet fogtak, mint amennyit 
meg tudtak enni. Annyi halat akasztottak fel a gerendákra füstölődni, hogy 
úgy látszott, mintha angolnák esnének az égből. Egy pénteken, amikor 
éppen tele volt a csapda, Edgar úgy döntött, elad valamennyit. 

Talált egy hosszú pálcát, zöld indákkal felfűzött rá tizenkét kövér 
angolnát, azután elment a sörházba. Ethel, Dreng ifjabb felesége kint 
üldögélt a késő nyári napon, és galambokat kopasztott. Csontos keze vörös 
és zsíros volt a munkától. — Akarsz angolnát? — kérdezte a fiatalember. — 
Egy farthing párja. 

— Honnan szerezted? 

— Az elöntött kaszálónkról. 

— Ügyes vagy. Igazán szépek, kövérek. Igen, kérek kettőt. 

Ethel bement, hogy pénzt kérjen Drengtől. A kocsmából már ketten 
jöttek vissza. 

— Honnan szerezted ezeket? — kérdezte a kocsmáros. 

— Egy fán találtam egy angolnafészekben -— felelte Edgar. 

— Pimasz vagy, mint rendesen — mondta Dreng, de ezért fizetett egy 
negyed ezüstöt. Edgar ment tovább. 

Eladott kettőt Ebbának, a mosónőnek és négyet a kövér Bebbének. 
Elfburg, aki a templomot takarította, azt mondta, nincs pénze, de a férje, 
Hadwine úgyis kiment az erdőre mogyorót szedni, és ő tud más módot, 
amivel fizethet Edgarnak. A fiatalember elhárította az ajánlatot, de azért 
adott Elfburgnak két angolnát. 

Négy farthinggal az erszényében Edgar elvitte a megmaradt halakat a 
papoknak. 

Degbert felesége, Edith a ház előtt szoptatott egy csecsemőt. 

— Igazán szépek — mondta. 

— Mind a négyet megkaphatod egy fél pennyért — felelte a fiú. 


— Jobb, ha őt kérdezed — válaszolta Edith, és a nyitott ajtó felé biccentett. 

Degbert hallotta a hangokat, és kijött. 

— Hát ezeket honnan szerezted? — kérdezte Edgartól. 

Edgar lenyelte a gúnyos választ. 

— Az áradás halastót csinált a kaszálónkból. 

— És ki mondta, hogy kiveheted onnan az angolnákat? 

— A halak nem kértek engedélyt, hogy a földünkre ússzanak. 

Degbert ránézett a botra. 

— Úgy látom, már eladtál néhányat. 

— Nyolcat — válaszolt kelletlenül Edgar. 

— Elfelejtetted, hogy itt én vagyok a földesúr. Kibéreltétek a tanyát, de a 
folyót nem. Ha halastavat akarsz csinálni, ahhoz a beleegyezésem kell. 

— Tényleg? Én úgy gondoltam, hogy a föld ura vagy, nem a folyóé. 

— Te műveletlen paraszt vagy, aki semmit sem tud. A minsternek van egy 
okirata, amely engem ruház fel a halászati jogokkal. 

— Amióta Itt vagyok, nem fogtál egyetlen halat sem. 

— Az mindegy. Ami le van írva, az le van írva. 

— Hol van ez az okirat? 

Degbert elmosolyodott. 

— Itt várj. — Bement, és egy összesodort pergamennel jött vissza. — Tessék 
— mutatott rá egy bekezdésre. — Ha bárki halat fog a folyóban, akkor minden 
harmadik hal az esperesé. — Vigyorgott. 

Edgar nem nézett a pergamenre. Nem tudott olvasni, és Degbert ezt tudta. 
A szerződésben bármi lehet. Megalázottnak érezte magát. Igen, ő csak egy 
tudatlan paraszt. 

Degbert diadalmasan folytatta: 

— Tizenkét angolnát fogtál, tartozol néggyel. 

Edgar odaadta az angolnákat a bottal együtt. 

Ekkor lódobogást hallott. 

Felnézett a dombra. Degbert és Edith szintúgy. Fél tucat lovas 
mennydörgött lefelé a templom irányába, ahol megfékezték lovaikat. Edgar 
felismerte vezetőjüket, Wynstan püspököt. 

Miközben Degbert üdvözölte előkelő rokonát, Edgar sietve távozott a 
színről. Elhaladt a kocsma előtt, átvágott a mezőn. A testvérei a learatott 
zabot kötötték kévékbe, de nem szólt oda nekik. Megkerülte a tanyát, és 
némán eltünt az erdőben. 


Ismerte az utat. Egy alig látható szarvascsapást követett másfél 
kilométeren át a tölgyek és gyertyánok között, amíg egy tisztásra nem ért. 
Ott volt Den seriff Aldred testvérrel, húsz emberrel és lovakkal. Félelmes 
látványt "nyújtottak hatalmas lovaikon a kardokkal, pajzsokkal 
fölfegyverzett, sisakos emberek. Kettő azon nyomban fegyvert rántott, 
amikor Edgar előbukkant. Ismerte őket: az egyik az alacsony, rosszképű 
Wigbert volt, a másik a nagydarab Godwine. Edgar fölemelte a kezét, 
mutatva, hogy nincs nála fegyver. 

— Jól van, jól van, ő a kémünk a faluban — szólalt meg Aldred, mire a 
fegyveresek hüvelybe dugták a kardjukat. 

Edgar megrándult. Nem szívesen gondolt magára kémként. 

Sokat rágódott ezen. A hamisítókat elkapják, és irgalmatlanul 
megbüntetik. Degbert mindent megérdemel, amit kap, de mi a helyzet 
Cuthberttel? Gyönge ember, aki azt tette, amit mondtak  nekt. 
Rákényszerítették, hogy bünt kövessen el. 

Ám Edgar iszonyodott a törvénytelenségtől. Mama örökké vitatkozott a 
feljebbvalókkal, de sosem csapta be őket. A törvénytelenség a vikingeket 
jelentette, akik megölték Sunnit, meg az útonálló Vaskobakot, meg az olyan 
embereket, mint Wynstan és Degbert, akik kirabolják a szegényeket, 
miközben úgy tesznek, mintha törődnének a lelkük üdvösségével. A 
legkülönb emberek — az olyan papok, mint Aldred és az olyan nemesek, 
mint Ragna — betartják a törvényt. 

Sóhajtott. 

— Igen, én vagyok a kém — mondta. — És Wynstan püspök éppen most 
érkezett. 

— Jól van — bólintott Den, és feltekintett a magasba. Nem sok látszott az 
égből a levelek között, de az erős déli ragyogás esti sugárzássá szelídült. 

Edgar válaszolt a seriff kimondatlan kérdésére. 

— Ma nem sokat foglalkoznak a hamisítással. Időbe kerül felszítani a 
tüzet és megolvasztani a pennyket. 

— Akkor hát holnap kezdik. 

— Gondolom, délelőttre lendülnek igazán bele. 

Den gondterheltnek látszott. 

— Nem kockáztathatunk. Képes vagy ellenőrizni, hogyan állnak, és 
tudatni velünk, mikor megfelelő az idő a támadásra? 

— Igen. 

— Beengednek a műhelybe? 


— Nem, elmondom, honnan tudom. Néha beszélgetek az ékszerésszel, 
miközben dolgozik. Szerszámokról, fémekről és... 

— Honnan fogod tudni? — szakította félbe türelmetlenül Den. 

— Cuthbert kizárólag akkor zárja be az ajtaját, amikor Wynstan ott van, 
ezért hát kopogtatok, és Cuthbertet keresem. Ha elküldenek, ez azt jelenti, 
hogy elkezdték. 

Den biccentett őszülő fejével. 

— Ez Jó — mondta. — Gyere, és tudasd velem. Készen állunk. 


Este Wynstan végigjárta a falut, és minden családnak adott egy oldal 
szalonnát. 

Másnap reggeli előtt Cuthbert bement a műhelyébe, és felszította a tüzet. 
Faszenet használt, mert az több meleget ad, mint a fa vagy a szén. 

Wynstan ellenőrizte, hogy bezárták és eltorlaszolták-e a műhely külső 
ajtaját, azután odaállította Cnebbát őrködni. Végül adott Cuthbertnek egy 
vasalt ládikót tele ezüstpennyvel. 

Cuthbert elővett egy méretes agyag olvasztótégelyt, és a pereméig beásta 
a faszénbe. A felhevülő olvasztótégely fokozatosan színeződött olyan 
sötétvörösre, mint a felkelő nap. 

Cuthbert leszeletelt egy fémrúdról öt font súlyú rezet, alaposan 
összekeverte ugyanannyi ezüstpennyvel, majd beletöltötte a tégelybe. 
Fújtatóval felszította a lángokat, és amikor a keverék megolvadt, kavargatni 
kezdte egy bottal. A fa megpörkölődött a tüzes fémtől, de ez nem ártott 
neki. Az agyag olvasztótégely továbbra is változtatta a színét, olyan 
élénksárga lett, mint a déli nap. Az olvadt fém sötétsárga volt benne. 

Cuthbert sorba állított a munkapadján tíz agyag öntőformát. Ha 
csordultig töltik őket, épp egy font olvadék lesz bennük. Wynstan és az 
ötvös hosszú kísérletezéssel jutott erre az eredményre. 

Utoljára Cuthbert egy hosszú nyelű fogóval levette a tűzről az 
olvasztótégelyt, és megtöltötte a keverékkel az öntőformákat. 

Wynstan nagyon félt, amikor először nézte végig az eljárást. A 
pénzhamisítás főbenjáró bün. Minden cselekmény, ami veszélyezteti a 
király monopóliumát, felségárulás. A  pénzhamisítókat elvben azzal 
büntették, hogy levágták a kezüket, de ennél cudarabb ítéletek is születtek. 


Annál az elsőnél Wynstan még csak főesperes volt. Egyfolytában 
futkosott az apátságban, ki-be járkált a műhelyben, leste, nem jön-e valakt. 
Ma már tudta, hogy pontosan úgy viselkedett, mint aki épp nagy bűnt követ 
el, de senki sem merte megkérdezni, hogy mit csinál. 

Gyorsan rájött, hogy az emberek többsége jobb szeret nem tudni a 
feljebbvalói bűneiről, mert az efféle tudás bajba keveri őket. Wynstan 
ajándékokkal erősítette meg ezt az érzést. Még ma sem hitte, hogy a 
falusiak tudnák, mi történik évente négyszer Cuthbert műhelyében. 

Remélte, hogy nem hanyag lett, csak magabiztosabb. 

Amikor a fém hűlni és keményedni kezdett, Cuthbert lefelé fordította az 
öntőformákat, és kiborította belőlük a réz-ezüst ötvözet vastag korongjait. 
Azután olyan vékony lemezzé kalapálta őket, hogy kitöltsék a nagy kört, 
amelyet körzővel karcoltak bele a munkapadba. Egy ilyen lemezből 
kétszáznegyven üres lapka lesz. 

Cuthbert készített egy lyukasztót, amelynek az átmérője megegyezett a 
pennyével, és most ezt használva üres lapkákat vágott ki az ötvözött 
lemezből. A maradékot gondosan összesöpörte, hogy ismét beolvaszthassa. 

A padon három súlyos vashenger állt. Közülük kettő minta volt, 
amelyekbe Cuthbert aggályos gonddal belevéste Ethelred király pennyjének 
elő—- és hátlapját. Az alsó minta, a vésett verőtő, profiból ábrázolta 
Ethelredet; köréje az , Angolok királya" szavakat írták latinul. Cuthbert 
beszorította az üllő megfelelő nyílásába. A felső verőtön kereszt volt, amit 
álnokul kiegészítettek az ugyancsak latin nyelvű , Elfwine készítette 
Shiringben" felirattal. Az előző évben a mintát megváltoztatták, a kereszt 
karjait meghosszabbították, ami megnehezítette a hamisítók dolgát. A király 
éppen ezért csináltatta. A felső verőtő másik vége gomba módjára 
kiszélesedett, hogy bírja a sok kalapálást. A harmadik tárgy egy vasgyűrű 
volt, amely pontosan egy vonalban tartotta a verőtöveket. 

Cuthbert rátett egy lapkát az alsó verőtőre, a helyére csúsztatta a 
vasgyűrűt, beleillesztette a felső verőtövet, és addig nyomta, míg el nem 
érte a lapkát. Végül vaskalapácsával rácsapott a felső verőtőre. 

Kiemelte a verőtövet, eltávolította a gyűrűt. A lapka már nem volt üres: 
megjelent rajta a kereszt. Cuthbert egy életlen késsel lepattintotta az érmét 
az alsó verőtőről, és elfordította, hogy megmutassa a király fejét. 

A színnel baj volt, mert az ötvözet inkább barna volt, mint ezüst. Ám erre 
a problémára létezett egy egyszerű megoldás. Cuthbert a fogóval beleejtette 
az érmét egy tálba, amelyben hígított kénsav volt. A kénsav, amelyet úgy 


állítottak elő, hogy átvezették az égő kén füstjét a vízen, leoldotta a rezet a 
pénz felszínéről, amely így tiszta ezüstösen csillogott. 

Wynstan elmosolyodott. 

Pénz a nagy semmiért!, gondolta. Van ennél kellemesebb látvány? 

Wynstant két dolog tette boldoggá: a pénz és a hatalom. És ez a kettő 
valójában egy volt. Szeretett parancsolni másoknak, és a pénz ezt lehetővé 
tette. Egyikkel se tudott betelni. Püspök volt, de érsek akart lenni, és ha ezt 
eléri, akkor azért fog harcolni, hogy a király kancellárja legyen, vagy talán 
maga a király, de még akkor 1s több hatalom és több pénz kell majd neki, 
mert hát ilyen az élet. Az ember telefalhatja magát este, reggel mégis 
éhesen ébred. 

Cuthbert ismét a tűzre tette az agyag olvasztótégelyt, és Ismét megtöltötte 
a réz és az ezüst keverékével. 

Amíg olvadt, kikalapált egy újabb pennyt. 

— Ropogós, mint a szűzlány melle! — bólintott elismerően Wynstan. 

Cuthbert bedobta a pennyt a kénsavba. 

Kintről hang hallatszott. 

Cuthbert és Wynstan megdermedt. Némán füleltek. 

Hallották Cnebba hangját: 

— Tágulj innen. 

Egy fiatalember hangja: 

— Cuthberthez jöttem. 

— Ez Edgar, az építőmester — suttogta Cuthbert. 

Wynstan megnyugodott. 

Cnebba odakint megkérdezte: 

— Mit akarsz Cuthberttől? 

— Hoztam neki egy angolnát. 

— Ideadhatod nekem. 

— Az ördögnek 1s odaadhatom, de ez Cuthberté. 

— Cuthbert elfoglalt. Most pedig lódulj. 

— Neked 15 nagyon szép napot, édes úr. 

— Arcátlan eb! 

Cuthbert és Wynstan némán várakozott, de a beszélgetés nem 
folytatódott, és az ötvös egy perc múlva folytatta a munkáját, immár 
gyorsabban sajtolva pennyt az üres lapkákból. Kalapácsa alól úgy pattogott 
a pénz, mintha egy konyhalány fejtene borsót. Shiringi Elfwine, az igazi 
pénzverő óránként nagyjából hétszáz érmét tudott előállítani három 


emberével. Cuthbert pár percenként szünetet tartott, amíg kihalászta a 
kénsavból a beezüstözött barna pennyket. 

Wynstan megigézve bámulta, alig vette észre az idő múlását. 4 
nehezebbik rész a pénz elköltése, gondolta fanyarul. Mivel a réz könnyebb 
az ezüstnél, a hamis pénz nem használható olyan nagyszabású ügyletekhez, 
ahol le kell mérni a pénzt. Viszont használhatta a sörházakban, a 
bordélyokban meg a játékbarlangokban, ahol szeretett költekezni. 

Éppen azt nézte, ahogy Cuthbert másodszor emeli ki az olvadt fémmel 
teli tégelyt a tüzből, amikor újabb hang zavarta meg a révedezésben. 

— Mi az már megint? — dohogta. 

Cnebba ezúttal más hangot használt. Edgarral foghegyről beszélt, most 
rémülten és megdöbbenve, amitől Wynstan aggodalmasan ráncolta a 
szemöldökét. 

— Kik vagytok? — kérdezte harsányan, ugyanakkor szorongva. — Honnét 
jöttetek? Micsoda dolog ez, hogy csak úgy odasunnyogtok az emberhez? 

Cuthbert letette a tégelyt a munkapadra, és azt mondta: 

— Jézus, irgalmazz nekem! Ki az? 

Valaki megrázta az ajtót, de a keresztgerenda szilárdan tartott. 

Wynstan ismerős hangot hallott. 

— Van még egy bejárat — mondta valaki. — A főépületen keresztül. 

Ki lehet az? Egy pillanat múlva beugrott a neve: Aldred testvér a shiringi 
apátságból. 

És ő még azt mondta anyjának, hogy Aldred nem veszélyes. 

— Ezért megfeszíttetem — motyogta. 

Cuthbert szobormereven állt, dermedten a félelemtől. 

Wynstan gyorsan körülnézett. Mindenfelé terhelő bizonyítékok: 
hamisított ötvözet, törvénytelen verőtövek és hamis pénz. Lehetetlen 
mindent elrejteni: az olvadt fémet a vörösen izzó tégelyben aligha 
dughatják el egy ládában. Az egyetlen reménye, hogy nem engedi be a 
jövevényeket a műhelybe. 

Átment a belső ajtón a házba. A papok és családjaik a szobában 
tartózkodtak, a férfiak beszélgettek, az asszonyok zöldséget tisztítottak, a 
gyerekek játszottak. Valamennyien hirtelen felnéztek, amikor Wynstan 
becsapta az ajtót. 

A következő pillanatban benyitott Den seriff a főbejáraton. 

Ő és Wynstan egy pillanatig farkasszemet néztek. Wynstant letaglózta a 
rémület. Nyilvánvalóan Aldred hozta ide a királybírót, és ennek csak 


egyetlen oka lehet. 

Az anyám figyelmeztetett, gondolta Wynstan, de nem hallgattam rá. 

Nagy erőfeszítéssel visszanyerte a nyugalmát. 

— Den seriff! — szólalt meg. — Micsoda meglepő látogatás! Gyere beljebb, 
ülj le, igyál egy kupa sört. 

Den után bejött Aldred, és a Wynstan mögötti ajtóra mutatott. 

— Az vezet a műhelybe. 

Utolsónak két fegyveres jött be. Wynstan ismerte őket, Wigbert és 
Godwine voltak. 

Wynstannek négy fegyverese volt. Cnebba a műhely külső ajtaját őrizte. 
A másik három az istállóban töltötte az éjszakát. Hol lehetnek most? 

A seriff újabb emberei léptek be a minsterbe. Wynstan megértette, hogy 
nem számít, hol vannak az emberet: ezek elsöprő többségben voltak. Azok 
a nyomorult gyáva alakok valószínűleg már le 15 tették a fegyvert. 

Aldred keresztülsietett a termen, ám Wynstan megvetette a lábát a 
műhely ajtaja előtt. Aldred ránézett, de a seriffhez beszélt: 

— Itt van. 

— Állj félre, püspök uram — mondta Den. 

Wynstan tudta, hogy kizárólag a rangjában bízhat. 

— Ki innen! — parancsolta. — Ez a papok háza! 

Den végighordozta tekintetét a papokon, és a családjaikon, akik némán 
bámulták az összecsapást. 

— Nem úgy fest, mintha papok háza lenne — mondta a seriff. 

— Ezért felelni fogsz a megyei bíróság előtt! — fenyegetőzött Wynstan. 

— Ó, ne aggódj, oda fogunk menni! — mondta Den. — Most pedig állj 
félre! 

Aldred félrelökte Wynstant, és rátette a kezét az ajtóra. A felbőszült 
Wynstan teljes erejéből beleöklözött Aldred arcába. Aldred hanyatt zuhant. 
Wynstan ujjpercei fájtak: nem szokott hozzá az ökölharchoz. Dörgölni 
kezdte a kezét. 

Den intett a fegyvereseinek. 

Wigbert odament Wynstanhez. A püspök nagyobb volt, Wigbert azonban 
veszedelmesebb. 

— Ne merészelj megérinteni egy püspököt! — tombolt Wynstan. — Isten 
átkát hívod le magatokra! 

A fegyveresek tétováztak. 


— Olyan nagy bűnös, mint Wynstan, nem parancsolgathat Istennek, még 
akkor sem, ha püspök — jelentette ki a seriff. 

Lenéző hangja megőrjítette Wynstant. 

— Fogd le — parancsolta Den. 

Wynstan megmozdult, ám Wigbert gyorsabb volt. Mielőtt Wynstan 
kitérhetett volna, Wigbert megragadta, egyszerűen fölkapta a padlóról, és 
arrébb tette az ajtóból. Wynstan hiábavalóan kapálózott, mert Wigbert izmai 
mintha hajókötélből lettek volna. 

Wynstanben tüzesebben forrt a düh, mint a fém Cuthbert tégelyében. 

Aldred berontott a műhelybe, Den és Godwine követte. 

Wigbert még mindig lefogta Wynstant, aki egy darabig moccanni se bírt, 
annyira megrendítette az élmény, hogy őt bántalmazhatja egy seriffnek a 
tisztje. Wigbert szorítása kissé lazult. 

Wynstan hallotta Aldred hangját: 

— Nézzétek! Rézzel rontott ezüst, verőtövek a király pénzének 
utánozására, és vadonatúj érmék mindenfelé! Cuthbert, barátom, mi ütött 
beléd? 

— Kényszerítettek — felelte Cuthbert. — Én csak díszeket akartam készíteni 
a templomhoz! 

Hazug eb, gondolta Wynstan. Kaptál ezen a munkán, és meghíztál a 
hasznán! 

Hallotta, amint Den azt mondja: 

— Mióta hamisíttatja veled a király pénzét ez az ördögi püspök? 

— Öt éve. 

— Hát most vége. 

Wynstan látta, amint az ezüstpénzek folyója kitér a medréből, és 
távolodni kezd. Ettől megveszett. Hirtelen rántással kitépte magát Wigbert 
markából. 


Aldred az ütés helyét dörgölte az arcán, és hüledezett. A műhelyben minden 
megvolt a minőségi pénzhamisításhoz: Cuthbert munkaasztalán a kalapács 
és az ollók, a minták, az öntőformák, a tűzben az olvasztótégely és az 
eredmény, a hamis pennyk fényes halma. Egyszer csak a veszett harag 
üvöltését hallotta, aztán a meglepett Wigbert mondott egy cifrát, és a 
következő pillanatban a püspök rontott be a műhelybe. 


Az arca lángvörös volt, a szája habzott, mint a veszett kutyáé, és 
egyfolytában üvöltözte a trágárságokat, mint aki megháborodott. 

Aldred látta már dühösnek a püspököt, de ennyire még soha. Valósággal 
kivetkőzött önmagából. A gyűlölettől tagolatlan bőgéssel vetette rá magát 
Den seriffre, akit váratlanul ért a támadás, és a falnak tántorodott. Csakhogy 
Den, aki Aldred sejtése szerint járatos volt az efféle dolgokban, rögtön fel 15 
emelte a lábát, és úgy rúgta mellbe Wynstant, hogy az visszafarolt. 

A püspök most Cuthbert ellen fordult, de az lebukott előle. Wynstan 
ekkor megragadta az üllőt, és felborította, a földre szórva a szerszámokat és 
a hamis pennyket. 

Wynstan felkapta és a magasba emelte a vasfejű kalapácsot. A tekintete 
emberhalált ígért. Aldred életében először érezte úgy, hogy az ördögöt látja. 

A bátor Godwine megrohanta. Wynstan áthelyezte a testsúlyát, 
meglendítette a karját, és lesújtott a kalapáccsal a munkaasztalon álló 
olvasztótégelyre, amely tele volt folyékony fémmel. Az agyag összetört, az 
olvadék szétfröccsent. 

Aldred látta, amint egy tüzes fémlepény telibe találja Godwine arcát. A 
hatalmas ember felüvöltött a rémülettől és a kíntól, de a hangja szinte azon 
nyomban el is halt. Aztán valami eltalálta Aldred lábát térd alatt. Olyan 
fájdalmat érzett, mint még soha, és elájult. 


Aldred sikoltva tért magához, és még percekig sikoltott. Egy idő után a 
jajgatás átment nyögésbe. Valaki erős bort itatott vele, de attól csak zavart 
és rémült lett. 

Mikor végre elmúlt páni félelme, és képes volt összpontosítani, megnézte 
a lábát. Akkora lyuk volt rajta, mint a vörösbegy tojása, és a hús feketére 
égett. Pokolian fájt. A fém, amely a lyukat perzselte, nyilván lehullott róla, 
mihelyt hűlni kezdett. 

Az egyik papfeleség írt hozott a sebére, de Aldred elhárította; ki tudja, 
miféle pogány varázslás bűvszerei lehetnek benne, bőregér agya vagy őrölt 
fagyöngy, vagy feketerigó piszka. Észrevette a megbízható Edgart, és arra 
kérte, melegítsen egy kis bort, öntse a sebbe, hogy kitisztítsa, aztán kerítsen 
egy tiszta rongyot. 

Mielőtt elájult, még láthatta, hogy egy nagy darab olvadék eltalálja 
Godwine arcát. Den serifftől hallotta, hogy Godwine meghalt. Aldred el 


tudta képzelni, miként. Ha az a csepp olvadt fém azonnal üreget vájt az ő 
lábába, az, amit Godwine kapott, szempillantás alatt utat égetett magának az 
agyba. 

— Letartóztattam Degbertet és Cuthbertet — mondta Den. — Foglyok 
lesznek a tárgyalásig. 

— És Wynstan? 

— Habozok letartóztatni egy püspököt. Nem akarom, hogy az egész 
felsőpapság ellenem forduljon. Egyébként nincs is szükség rá. Nem 
valószínű, hogy Wynstan megszökik, és ha igen, úgyis elfogom. 

— Remélem, igazad lesz. Évek óta ismerem, de még sose láttam így 
őrjöngeni. Ez több az egyszerű gonoszságnál. Mintha ördög bújt volna belé. 

— Igazságod lehet — mondta Den. — Ez már egy új szintje a gonoszságnak. 
De ne aggódj. Még idejében fogtuk el. 


22. fejezet 
998. október 


Itt megtorlás lesz, gondolta Edgar. Wynstan nem nyugszik bele abba, ami 
történt. Visszavág, és nem irgalmaz azoknak, akik hozzájárultak bűnei 
leleplezéséhez. Edgar zsigereit kemény kővé húzta össze a félelem. 
Pontosan mekkora veszélyben forog? 

Fontos szerepet játszott, de mindig lesből. A rajtaütésnél nem 
mutatkozott; már lelohadt az izgalom, amikor a kíváncsi falusiak 
csoportjával együtt ő is beállított az apátsági templomba. Biztosra vette, 
hogy Wynstan nem figyelt fel rá. 

Tévedett. 

Egy héttel a rajtaütés után megjelent Dreng/s Ferryben Ithamar, a püspök 
kerek képű, fehérszőke hajú írnoka. Amikor véget ért a mise, hivatalos 
bejelentést tett: Degbert távollétében Deorwin atyát, a legidősebb papot 
jelölték ki helyettes főesperesnek. Ezért ugyan fölösleges volt idejönni 
Shiringből; egy levél 15 megtette volna. 

A gyülekezet már távozóban volt a kis templomból, amikor Ithamar 
odajött Edgarhoz, aki a családjával — Ermannel, EFadbalddal, Cwenburggel 
és a féléves Winnie babával — vett részt a misén. Az írnok nem bajlódott 
finomkodással. 

— Te a barátja vagy Aldred testvérnek a shiringi apátságból — vágta oda 
nyersen Edgarnak. 

Csakugyan ezért jött volna ide? Edgar háta borsózott a félelemtől. 

— Nem értem, miért mondod ezt. 

— Azért, mert így van, te féleszű! — kiabált közbe az ostoba Erman. 

Edgar boldogan elkente volna a száját, de csak annyit mondott: 

— Erman, senki sem szólt hozzád, úgyhogy fogd be a lepénylesődet! — 
Visszafordult az írnokhoz. — Valóban ismerem a szerzetest. 

— Kimostad a sebét, amikor megégett! 

— Azt bárki megtette volna. Miért kérded? 

— Láttak Aldreddel itt, Dreng"s Ferryben, Shiringben és Combe-ben; 
magam 15 láttalak benneteket együtt Outhenhamben. 


Ithamar mindössze annyit mondott, hogy Aldred és ő ismerősök. Úgy 
tűnik, nem tud róla, hogy Edgar valójában kémkedett a szerzetesnek. Akkor 
mire megy ki a játék? Úgy döntött, inkább rákérdez. 

— Mire akarsz kilyukadni, Ithamar? 

— Leszel az egyik esküsegítője Aldrednek? 

Hát erről van szó. Ithamarnak azt kell kiderítenie, kik lesznek Aldred 
esküsegítői. Edgar megkönnyebbült. Sokkal rosszabbtól tartott. 

— Nem kértek fel, hogy legyek esküsegítő — válaszolta. 

Nem hazudott, bár nem 1s volt teljesen őszinte, mert számított rá, hogy 
felkérik. Ha egy esküsegítőnek személyes tudomása volt a tényekről, az 
esküje többet nyomott a latban. Márpedig ő ott volt a műhelyben, látta a 
fémeket, a mintákat, a frissen vert hamis pénzt, tehát az esküje Aldred 
javára szolgál, viszont terhelő lesz Wynstanre, amit Ithamar 15 tud. 

— Úgyszólván bizonyos, hogy felkérnek — mondta. Gyerekképe eltorzult a 
rosszindulattól. — Ajánlom, hogy ha megtörténik, utasítsd vissza. 

— Igaza van, Edgar! — buzgólkodott ismét Erman. — Magunkfajták ne 
avatkozzanak bele a papok perpatvarába! 

— Okos ember a bátyád — állapította meg Ithamar. 

— Köszönöm a tanácsotokat — mondta Edgar —, de attól még tény marad, 
hogy nem idéztek be Wynstan püspök perében. 

Ez nem volt elég Ithamarnak. Fenyegetően billegette az ujját. 

— Ne feledd, hogy Degbert főesperes a földesurad! 

Edgar elhült. Azt nem várta, hogy meg 15 fenyegetik. 

— Hogy érted ezt? — Közelebb lépett Ithamarhoz. — Pontosan? 

Ithamar megszeppent, és egy lépést hátrált, de aztán harcias képet vágott, 
és kihívóan mondta: 

— Olyan bérlőkre van szükségünk, akik támogatják az anyaszentegyházat, 
nem pedig aláássák. 

— Sose ásnám alá az anyaszentegyházat. Például nem hamisítanék pénzt 
egy apátsági templomban. 

— Velem te ne szájaskodj. Annyit mondok, hogy ha megsérted a 
földesuradat, elzavar titeket a tanyáról. 

— Irgalmas Jézus! — rémült meg Erman. — Nem veszíthetjük el a tanyát. 
Hiszen csak most kezdünk egyenesbe jönni. Edgar, hallgass rá! Észnél légy! 

Edgar hitetlenül bámult a titkárra. 

— Templomban vagyunk, és most hallgattál misét. Angyalok és szentek 
vesznek körül akkor is, ha mi nem látjuk őket. Mind egy szálig tudják, 


miben mesterkedsz. Meg akarod akadályozni, hogy elmondják az igazságot, 
és egy gonosz embert védsz a latorsága következményeitől. Mit gondolsz, 
mit súgnak most egymásnak az angyalok, látván, hogy akkor bűnözöl, 
amikor Urunk vére még fel sem száradt az ajkadon? 

Eadbald tiltakozott. 

— Edgar, ő a pap, nem te! 

Ithamar elsápadt, és egy percig nem jutott az eszébe semmiféle válasz. 

— Én az egyházat védem, és az angyalok tudják ezt — mondta, habár lesírt 
róla, hogy maga sem hisz magának. — Neked ugyanezt kéne tenned. 
Máskülönben megérzed Isten szolgáinak haragját. 

— Tedd, amit mond, Edgar — szólalt meg kétségbeesetten Erman -—, 
különben ismét azok leszünk, akik tizenöt hónapja voltunk. Nincstelen 
földönfutók. 

— Felfogtam — mondta tömören Edgar. Zavart és bizonytalan volt, de nem 
akarta mutatni. 

— Edgar, mondd, hogy nem fogsz tanúskodni! — kérlelte EFadbald. 

— Gondolj a babámra! — csatlakozott Cwenburg. 

— Hallgass a családodra, Edgar — tanácsolta Íthamar, aztán otthagyta őket. 
Az ábrázatára az volt írva, hogy ő megtett mindent, amit tehetett. 

Edgar azon töprengett, hogy mama mit szólna ehhez. Most nagy 
szüksége lett volna az anyja bölcsességére. A többiek nem segítettek. 

— Miért nem mentek vissza a tanyára? Ott találkozunk. 

— Mit akarsz? — gyanakodott Erman. 

— Beszélni akarok mamával -— felelte Edgar. 

Kilépett a templomból, és keresztülvágott a temetőn. Mama végső 
nyughelyén friss és üde zöld volt a fű. Edgar megáll a parcella lábában, és 
összekulcsolta a kezét, mintha imádkozna. 

— Nem tudom, mit csináljak, mama — mondta. 

Behunyta a szemét, és elképzelte, hogy mama él, ott áll mellette, és 
erősen figyel. 

— Ha leteszem az esküt, mindnyájunkat elkergetnek a tanyáról. 

Tudta, hogy az anyja nem válaszolhat. Ám ott élt Edgar emlékezetében, 
és a szelleme bizonyosan közel volt, tehát képzeletben szólhatott a fiához, 
ha Edgar megnyitja az elméjét. 

—- Épp, amikor kezd egy kis fölöslegünk lenni — folytatta. — Pénz 
takarókra, cipőre és marhahúsra. Erman és Eadbald olyan keményen 
dolgoztak. Megérdemelnének valami jutalmat. 


Tudta, hogy mama egyetért ezzel. 

- De ha engedek Ithamarnak, akkor segíteni fogok egy hitvány 
püspökön, hogy kicselezze az igazságszolgáltatást. Wynstan folytathatja az 
üzelmeit, mintha mi sem történt volna. Tudom, hogy ezt nem akarnád. 

Úgy vélte, eléggé érthetően fogalmazott. 

Ekkor az anyja tisztán és érthetően megszólalt a gondolataiban. , A család 
az első — mondta. — Vigyázz a bátyáildra." 

— Tehát tagadjam meg a segítséget Aldredtől. 

, gen". 

Edgar kinyitotta a szemét. 

— Tudtam, hogy ezt fogod mondani. 

Megfordult, hogy elmenjen, és akkor ismét megszólalt mama. 

,, Vagy kieszelsz valami okos dolgot." 

— Mit? 

Semmi válasz. 

— Miféle okos dolgot eszelhetnék ki? — kérdezte Edgar. 

De az anyja nem válaszolt. 


Wilwulf elöljáró ellátogatott a shiringi apátságba. 

Egy izgatott novícius elhívta a scriptoriumból Aldredet. 

— Az ealdorman van itt! — lihegte. 

Aldred egy pillanatra megrémült. 

— Kéreti Osmund apátot és téged! — tette hozzá a novícius. 

Aldred Wilwulf apjának elöljárósága óta élt a monostorban, és nem 
emlékezett rá, hogy ez alatt az idő alatt a két ealdorman bármelyike betette 
volna a lábát a szerzetházba. Tehát komoly a dolog. Kivárta, hogy a 
lélegzete és a szívverése lelassuljon. 

Sejtette, mi lehet a példátlan esemény oka. A megye — sőt talán egész 
Nyugat-Anglia — másról se beszélt, mint a seriff rajtaütéséről a minsterben. 
Wilwulf pedig személyes sértésnek tekinti a támadást Wynstan, az öccse 
ellen. 

Wilwulf vélhetőleg Aldredet tekinti minden baja okozójának. 

Hatalmasok szokása szerint Wilwulf semmitől se riadna vissza, hogy 
megtartsa a hatalmát. Vajon attól sem, hogy megfenyegessen egy 
szerzetest? 


Egy elöljárónak arra van szüksége, hogy pártatlan bírónak mutatkozzon, 
különben oda az erkölcsi tekintélye, és az megnehezítheti, hogy 
keresztülvigye a döntéseit, ami az ő esetében különben sem egyszerű. 
Csekély személyi testőrségével alkalmanként  büntetheti a kisebb 
engedetlenségeket, toborozhat hadat — meglehetős fáradsággal és költséggel 
—, hogy harcoljon a vikingek ellen, vagy végigrabolhassa Walest, ám nehéz 
letörnie az uraiból kiábrándult köznép lappangó és állandó renitenciáját. 
Egy elöljárónak arra van szüksége, hogy felnézzenek rá. Ezzel együtt 15 
kész megtámadni Aldredet? 

Görcsösen nyelt, mert émelygett egy kicsit. Tudta, hogy könyörtelen 
emberekkel áll szemben, de azzal érvelt magának, hogy ez a kötelessége. 
Csak hát könnyű elméletileg vállalni a felelősséget, amíg a nyakunkba nem 
zúdul a valóság. 

Felsántikált a lépcsőn. Még mindig fájt a lába, főleg a járástól. Az olvadt 
fém rosszabb a késnél. 

Wilwulf nem olyan ember volt, akit lehet váratni az ajtó előtt: már be is 
rontott Osmund szobájába. Élénksárga köpenye a világiasság harsogó 
színfoltja volt a kolostor szürke-fehér világában. Lábát szétvetve, az öklét 
csípőre téve állt meg az ágy lábánál. A hálósipkás apát, aki még mindig 
betegeskedett, riadtan ült az ágyban. 

— Adjon isten, elöljáró — mondta Aldred erőltetett magabiztossággal. 

— Gyere be, barát! — vetette oda Wilwulf, mintha ő lenne otthon. — 
Gondolom, az öcsém verte be a szemedet — fűzte hozzá dölyfösen. 

— Ne aggódj — felelte Aldred szándékolt lenézéssel. — Ha Wynstan 
püspök meggyón és irgalomért esedezik, isten megbocsátja neki ezt a 
paphoz nem méltó erőszakosságot. 

— Az öcsémet provokálták! 

— Isten nem fogadja el ezt a kifogást, elöljáró. Jézus arra int, hogy 
fordítsuk oda a másik orcánkat. 

Wilwulf bosszúsan morgott, és változtatott a támadás irányán. 

— Nagyon nincs tetszésemre, ami Dreng s Ferryben történt! 

— Nekem sincs — ment át támadásba Aldred. — Ily gaztett a király ellen! 
Arról nem 15 szólva, hogy meggyilkolták a seriff emberét, Godwine-t. 

— Hallgass, Aldred, hagyd beszélni az elöljárót — szólt közbe szepegve 
Osmund. 

Nyílt az ajtó, bejött Hildred. 

Wilwulfot bosszantotta, hogy kétszer is félbeszakították. 


— Nem hívattalak! — mondta Hildrednek. — Ki vagy? 

Osmund válaszolt a kérdésre: 

— Ő Hildred kincstárnok, akit helyettesemmé neveztem ki a betegségem 
idejére. Hallania kell, amiről itt szó lesz. 

— Na, jó. — Wilwulf ott folytatta a beszédet, ahol abbahagyta. — Bünt 
követtek el, valóban szégyenletes bűnt! — ismerte el. — De az a kérdés, hogy 
mit kell most tennt. 

— Igazságot — szögezte le Aldred. — Nyilvánvalóan. 

— Kuss legyen! — förmedt rá Wilwulf. 

— Aldred — könyörgött az apát —, ezzel csak rontasz a helyzeteden. . . 

— Rontok a helyzetemen? — méltatlankodott Aldred. — Én nem vagyok 
rossz helyzetben! Nem én hamisítottam a király pénzét, hanem Wilwulf 
öccse! 

Wilwulf ingoványos talajra tévedt. 

— Nem azért vagyok Itt, hogy az elmúltakon vitatkozzak -— tért ki a válasz 
elől. — Itt az a kérdés, mint az imént említettem, hogy most mi legyen. — 
Aldredhez fordult. — Még egyszer ki ne mondd nekem, hogy , agazságot", 
mert lecsapom a tyúknyakadról azt a nyírott fejedet! 

Aldred hallgatott. Fölösleges lett volna felhívni egy nemesember 
figyelmét arra, hogy egy szerzetest erőszakkal fenyegetni a legenyhébben 
fogalmazva 1s méltatlanság. 

Wilwulf mintha észbe kapott volna, hogy túlságosan leadott úri 
modorából, mert lágyabb húrokat kezdett pengetni. 

— Osmund apát, a mi közös feladatunk gondoskodni róla, hogy ez az 
incidens ne ártson a felső papság tekintélyének. — Hízelgésből egy szintre 
helyezte az apátot saját magával. 

— Úgy van — helyeselt Osmund. 

Aldred rosszat sejtett. Az erőszakos Wilwulf normális volt; a békülékeny 
Wilwulf baljóslatú. 

— A pénzhamisítás véget ért. A seriff elkobozta a mintákat. Mi értelme 
még egy pernek? 

Aldred kevés híján felhördült ekkora arcátlanságtól. Ne legyen per? 
Égbekiáltó! 

Wilwulf folytatta: 

— A per semmire sem lesz jó azonkívül, hogy besároz egy püspököt, aki 
ráadásul a féltestvérem. Gondold el, mennyivel hasznosabb lenne, ha nem 
foglalkoznánk ezzel többet. 


Hasznos ám a gazember öcsédnek, gondolta Aldred. 

— Látom szavaidnak értelmét, ealdorman — kerülgette a forró kását 
Osmund. 

— Csak az idődet vesztegeted, Wilwulf! — vágott közbe Aldred. — Akármit 
15 mondjunk, a seriff sose fogadja el a javaslatodat. 

— Meglehet — mondta Wilwulf. — De talán elbátortalanodna, ha 
visszavonod a támogatásodat. 

— Pontosan mit értesz ez alatt? 

— Feltételezem, a seriff azt akarja majd, hogy legyél az egyik 
esküsegítője. Arra kérlek, utasítsd ezt vissza az egyház és a nemesség 
érdekében. 

— Ki kell mondanom az igazat. 

— Vannak idők, amikor jobb, ha az igazság kimondatlan marad. 

— Aldred — könyörgött Osmund -, sok igazság van az ealdorman 
szavában. 

Aldred mély lélegzetet vett. 

— Tegyük fel, hogy Wynstan és Degbert jámbor, önfeláldozó papok, akik 
Isten szolgálatának szentelték életüket, és tartózkodtak a bujálkodástól, ám 
elkövettek egyetlen oktondi hibát, amely azzal fenyeget, hogy derékba töri 
a pályafutásukat. Igen, akkor meg kellene beszélnünk, hogy a büntetés nem 
árt-e inkább, mint használ. Csakhogy nem ilyen papok, nemdebár? — 
Szünetet tartott, mintha arra várna, nem akar-e szólni Wilwulf, de az 
elöljáró bölcsen hallgatott, így hát Aldred folytatta: — Wynstan és Degbert 
sörházakban, játékbarlangokban, bordélyokban verte el az egyház pénzét, és 
erről rengetegen tudnak. Ha holnap kitaszítanák őket a papi rendből, az csak 
jót tenne a nemesség és az egyház tekintélyének. 

— Ugye, nem kívánsz az ellenségednek, Aldred testvér? — kérdezte 
dühösen Wilwulf. 

— Bizonyosan nem -— felelte Aldred mélységes őszinteséggel. 

— Akkor tedd, amit mondok, és vond vissza a támogatásodat. 

— Nem. 

— Vedd fontolóra, Aldred — kérlelte Osmund. 

— Nem. 

— Hát nem akarsz szót fogadni az apátodnak, holott szerzetesi 
kötelességed az engedelmesség? — kérdezte Hildred, aki most szólalt meg 
először. 

— Nem -— felelte Aldred. 


Ragna állapotos volt. 

Még senkinek sem árulta el, de biztosra vette. Cat vélhetőleg kitalálta, de 
senki más nem tudott róla. Ragna megtartotta magának a benne növekedő 
új test titkát. Erre gondolt, amikor ide-oda járkálva utasításokat adott 
takarításra, rendcsinálásra, javításokra, vezette a háztartást, gondoskodott 
róla, hogy Wilfet semmi se zavarja. 

Különben sem szerencsés túl korán kikürtölni. Sok terhesség szakad meg 
idő előtt magától. Az öccse hat évvel volt fiatalabb nála, és ebben a hat 
évben az anyjuk több magzatot elvetélt. Majd csak akkor akart szólni, ha 
már a ruhája bő redői sem leplezhetik az alakját. 

Nagyon föllelkesült. Más lányoktól eltérően sosem álmodozott arról, 
hogy kisbabája lesz, de most, hogy megtörtént, rájött, hogy szeretné 
ölelgetni és dédelgetni a csepp életet. 

Annak is örült, hogy betöltheti szerepét az angol társadalomban. 
Nemesasszony volt, egy nemesember felesége, akinek örökösöket kellett 
adnia. Ez majd elcsüggeszti ellenségeit, és megerősíti kapcsolatát Wilffel. 

De azért félt 15. A szülés veszélyes és fájdalmas, ezt mindenki tudja. Ha 
egy asszony fiatalon halt meg, általában a nehéz szülés vitte sírba. Persze itt 
lesz mellette Cat, de a komornája még sohasem szült. Ó, miért nincs itt az 
anyja! Habár Shiringben 1s lakott egy ügyes bábaasszony, Ragna ismerte 1s: 
nyugodt, értelmes, szürke hajú asszony volt, a neve Hildithryth, röviden 
Hildi. 

Addig 1s örvendezett, hogy Wynstant végre utoléri a bűnetért a büntetés. 
A pénzhamisítás kétségtelenül csak egy a bűnei közül, de azt bizonyították 
rá. Ragna szigorú büntetést remélt. Ez a tapasztalat talán lelappasztja a 
püspök pökhendiségét. De Jó, hogy Aldred tetten érte! 

Ez lesz az első nagy per, amelyen ott lehet Angliában. Nagyon szeretett 
volna többet tudni az ország jogrendszeréről. Persze más lesz, mint 
Normandiában. Itt nem érvényes a bibliai talióelv. A gyilkosság büntetése 
általában pénzbírság, amit az áldozat családjának kell fizetni. Ennek a 
bírságnak wergild, azaz vér-pénz volt a neve, és az áldozat gazdagsága és 
rangja szerint változott. A thán hatvan font ezüstöt ért, a paraszt tíz fontot. 

Még többet megtanult, amikor Edgar eljött látogatóba. Ragna éppen 
almát válogatott egy asztalon. Félretette az ütődötteket, amelyek nem 


állnának el télen, hogy megtaníthassa a konyhás Gildának, miként készül a 
legjobb almabor. Egyszer csak meglátta, hogy egy tagbaszakadt alak lép be 
a főkapun, és magabiztos lépésekkel közeledik. 

— De megváltoztál! — mosolygott Edgar. — Mi történt? 

Hát persze, Jó szeme van, különösen az idomokra. 

— Túl sok angol mézet ettem — vallotta be Ragna. Örökké éhes volt. 

— Jól áll. — Észbe kapott, és hozzátette: — Ha meg nem sértelek, úrnőm. 

Odaállt az asztal másik oldalára, és segített almát válogatni: az épeket 
kímélettel rakosgatta, a hibásakat beledobálta egy hordóba. Ragna 
megérezte, hogy a fiatalembert aggasztja valamit. 

— Dreng küldött ide felszerelést vásárolni? — kérdezte. 

— Már nem vagyok Dreng szolgája. Elcsapott. 

Csak nem Ragnának szeretne dolgozni? Az asszonynak tetszett az ötlet. 

— Miért csapott el? 

— Amikor Blodot visszavitték neki, olyan kegyetlenül összeverte, hogy 
azt hittem, megöli, ezért közbeavatkoztam. 

Edgar mindig a jóra törekszik, tünődött az asszony. De vajon mekkora 
bajban van? 

— Visszamehetsz a tanyára? — Talán ezért gondterhelt. — Ha jól 
emlékszem, nem túl gyümölcsöző. 

— Nem az, de ástam egy halastavat, és azóta nemcsak van mit ennünk, de 
még fölöslegünk 15 marad, amit eladjunk. 

— Blod megvan? 

— Nem tudom. Én szóltam Drengnek, hogy megölöm, ha még egyszer 
kezet emel a lányra. Talán ettől kétszer is meggondolja a verést. 

— Próbáltam megvásárolni, hogy megmentsem a gazdájától, ugye, tudod? 
Csak Wynstan meghtűsította. 

Edgar bólintott. 

— Ha már Wynstannél tartunk. . . 

Ragna látta, hogy megfeszülnek az izmai. Tehát ez a látogatás igazi oka. 

— Igen? 

— Elküldte hozzám Ithamart, hogy megfenyegessen. 

— Mivel? 

— Ha tanúskodok a perben, a családomat elkergetik a tanyáról. 

— Milyen alapon? 

— Az egyháznak olyan bérlőkre van szüksége, akik a papokat támogatják. 

— Hallatlan. Mit fogsz tenni? 


— Dacolni fogok Wynstannel, és tanúskodni akarok Aldred mellett. 
Csakhogy a családomnak szüksége van a tanyára. A fivéreim mellett most 
már ott a sógornőm és a kisded unokahúgom 1s. 

Ragna látta rajta, hogy vívódik, és megsajnálta. 

— Értelek. 

— Ezért jöttem el hozzád. Az Outhen völgyében bizonyára gyakori, hogy 
megüresedik egy bérlet. 

— Évente többször is. Általában van egy fiú vagy egy vő, aki átvegye, de 
nem mindig. 

— Ha számíthatnék rá, hogy adsz a családomnak egy tanyát, lennék 
Aldred esküsegítője, és dacolnék Wynstannel. 

— Ha elüznek benneteket, adok nektek egy tanyát — mondta habozás 
nélkül Ragna. — De mennyire, hogy adok. 

A fiatalember válla megroskadt. 

— Köszönöm -— mondta. — Nem tudhatod, mennyire... — Ragna 
megdöbbenésére könnyek szöktek mogyoróbarna szemébe. 

Az asszony átnyúlt az asztal fölött, és megfogta a kezét. 

— Rám számíthatsz — mondta. Még egy pillanatig szorította Edgar kezét, 
azután elengedte. 


Hildred megtámadta Aldredet a káptalan ülésén. 

A káptalan az az órája volt a napnak, amikor a szerzetesek 
megemlékeztek demokratikus eredetükről. Mind testvérek voltak Isten előtt, 
és engedelmességi fogadalmat is tettek, de egyik elvet sem tartották be 
feltétlenül. A szerzetesek nap mint nap azt tették, amit az apát mondott, ám 
a káptalanban körbe ültek, és egyenlőként döntöttek a fontos kérdésekről, 
például az új apát megválasztásáról, ha a régi meghalt. Ha nem volt 
egyetértés, szavaztak. 

Hildred azzal kezdte, hogy olyan kérdést kell a testvérek elé tárnia, amely 
egyformán búsítja őt és a szegény Osmund apátot odafent a betegágyban. 
Utána beszámolt Wilwulf látogatásáról. Miközben ő mesélt, Aldred 
körbehordozta tekintetét a szerzetesek arcán. Egyetlen idősebb testvér sem 
csodálkozott, vagyis Hildred már megszerezte a támogatásukat. A 
fiatalabbak megdöbbentnek és megbotránkozottnak látszottak. Őket nem 


értesítették, mert attól féltek, szólnak majd Aldrednek, és ő felkészülhet, 
hogy megvédje magát. 

Befejezésül Hildred azt mondta, azért hozza szóba ezt a káptalanban, 
mert Aldred szerepe a Wynstan utáni nyomozásban és a közeledő 
tárgyaláson elvi kérdés. 

— Miért létezik ez az apátság? — kérdezte. — Mi a mi szerepünk? Azért 
vagyunk-é, hogy részt vegyünk a főnemesség és a felső papság hatalmi 
harcaiban? Vagy az-é a kötelességünk, hogy elvonuljunk a világtól, és 
csendes nyugalomban imádjuk Istent, nem véve tudomást a világi élet 
viharairól, amelyek körülöttünk tombolnak? Az apát arra kérte Aldredet, 
hogy ne vegyen részt a tárgyaláson, és Aldred ezt megtagadta. Hiszem, 
hogy az itt összegyűlt testvéreknek joguk van fontolóra venni, mit akar 
Isten a mi kolostorunktól. 

Aldred láthatta, hogy ezzel nagyjából mindenki egyetért. Még azoknak 
15, akiket Hildred nem dolgozott meg előre, az volt a véleményük, hogy a 
szerzetesek ne politizáljanak. Sokuk jobban kedvelte Aldredet Hildrednél, 
ám a békés életet is kedvelték. 

Várták, hogy Aldred szóljon. Mint egy gladiátorviadal, gondolta Aldred. 
Hildred és Aldred voltak a közösség vezetői, rögtön az apát után. 
Valamelyikük előbb-utóbb átveszi Osmund helyét. Ez a küzdelem 
hozzájárulhat a végső harc eldöntéséhez. 

Aldred szívesen kifejtette volna az álláspontját, de attól félt, hogy a 
szerzetesek többsége már döntött. A józan érvelés talán nem lesz elég. 

Elhatározta, hogy emeli a tétet. 

— Sok mindenben egyetértek Hildred testvérrel — kezdte. Vitában mindig 
bölcs dolog tiszteletet mutatni az ellenfél iránt; az emberek viszolyognak a 
személyeskedéstől. — Ez valóban elvi kérdés, mert arról van szó, mi a 
szerzetesek szerepe a világban. Azt ií15 tudom, hogy Hildred őszintén 
aggódik közösségünkért. — Ennyi elég is a nemeskeblüűségből. — 
Mindazonáltal engedjétek meg, hogy a véleményem kissé eltérjen az övétől. 

Csend volt a szobában, az emberek feszülten figyeltek. 

— A szerzetesek felelőssége nemcsak a következő világra, de a mostanira 
is kiterjed. Megmondatott, hogy a mennyben gyűjtsünk magunknak 
kincseket, de ezeket a földi jó cselekedetekkel gyűjtjük. A kegyetlenség, a 
tudatlanság és a szenvedés világában élünk, de mi jobbá tesszük ezt a 
világot. Ha a szemünk láttára történik gonoszság, nem hallgathatunk. 
Legalábbis én... nem tudok hallgatni. — Hatásszünetet tartott. 


— Arra kértek, lépjek vissza a tárgyalástól. Nem vagyok hajlandó. Isten 
mást akar velem. Arra kérlek benneteket, testvéreim, tartsátok tiszteletben a 
döntésemet. De ha úgy döntötök, hogy elűztök ebből az apátságból, akkor 
természetesen távoznom kell. — Végignézett az arcokon. — Szomorú nap 
lesz az számomra. 

A szerzetesek megdöbbentek. Aldredtől nem számítottak erre a 
lemondásra. Senki sem akart idáig menni — kivéve talán Hildredet. 

Sokáig hallgattak. Aldrednek most arra volt szüksége, hogy valamelyik 
barátja kompromisszumot javasoljon. De mivel nem volt ideje felkészülni, 
csak abban reménykedhetett, hogy valamelyiküknek talán magától is az 
eszébe jut. 

A hallgatag Godleof testvérnek, az egykori marhapásztornak jutott az 
eszébe. 

— Nincsen szükség kiűzésre — mondta a rá jellemző szükszavúsággal. — 
Az embert nem szabad arra kényszeríteni, hogy azt tegye, amit rossznak 
tart. 

— És az engedelmességi fogadalom? — méltatlankodott Hildred. 

Godleof fukarkodott a szavakkal, azonban így 15 megvolt a magához való 
esze, és felért Hildreddel a vitában. 

— Mindennek van határa — mondta egyszerűen. 

Aldred látta, hogy ezzel sok szerzetes egyetért. Engedelmességük nem 
volt feltétel. A mérleg nyelve elbillent Aldred felé. 

Meglepődött, amikor scriptoriumi munkatársa, az öreg Tatwine írnok 
emelte föl a kezét. Aldred nem emlékezett rá, hogy Tatwine valaha is 
megszólalt volna a káptalanban. 

— Huszonhárom esztendeje nem tettem ki a lábamat ebből az apátságból — 
mondta. — Ám Aldred elment Jumiéges-be. Az még csak nem is Anglia! És 
olyan csodálatos könyveket hozott, amilyeneket még sose láttunk! 
Csodálatosakat! Nem csak egy módon lehet ám szerzetesnek lenni, lássátok. 
—Elmosolyodott, és úgy bólogatott, mintha egyetértene magával. — Nem 
csak egy módon. 

Az idősebb szerzetesekre hatott ez a felszólalás, főleg mert olyan 
ritkaságnak számított. Továbbá Tatwine mindennap együtt dolgozott 
Aldreddel, és így többet nyomott a véleménye a latban. 

Hildred tudta, hogy legyőzték, ezért nem erőltette a szavazást. 

— Ha a káptalan hajlandó megbocsátani Aldred engedetlenségét — 
próbálta elrejteni bosszúságát a türelem álarca mögé —, akkor bizonyosra 


veszem, hogy Osmund apát sem akar majd mást. 

A többség bólogatott. 

— Akkor menjünk tovább — folytatta Hildred. — Mint hallom, volt egy 
panasz a penészes kenyérre. . . 


Egy nappal a tárgyalás előtt Aldred és Den megivott együtt egy kancsó sört, 
és áttekintették a kilátásaikat. 

- Wynstan a legjobb képessége szerint próbálta eltántorítani az 
esküsegítőinket — mondta a seriff —, de nem hiszem, hogy sikerült volna 
nekt. 

Aldred bólintott. 

— Elküldte Edgarhoz Ithamart, aki azzal fenyegetőzött, hogy elkergetik 
őket a bérletből, de Edgar meggyőzte Ragnát, hogy szükség esetén adjon 
nekik egy másik tanyát, így ő most biztos. 

— Gondolom, te 1s győztél a káptalanban. 

— Wilwulf igyekezett ráreszteni Osmund apátra, de a káptalan végül 
engem támogatott. 

— Wynstant nem kedvelik az egyházban. Rossz fényt vet mindenkire. 

— Ez nem csak shiringi ügy, sokféle érdek fűződik hozzá. Több püspök és 
apát lesz jelen. Arra számítok, hogy minket támogatnak. 

Den sörrel kínálta Aldredet, aki elhárította. A seriff magának töltött még 
egy kupával. 

— Mi lesz Wynstan büntetése? 

— Az egyik törvény szerint a pénzhamisító kezét levágják és kiszegezik a 
pénzverde ajtajára. Viszont a másik halálbüntetést helyez kilátásba az 
erdőkben dolgozó hamisítókra, ami vonatkozhat Drengjs Ferryre is. 
Egyébként a bírák nem mindig olvassák a törvénykönyveket. Gyakran úgy 
ítélnek, ahogy nekik tetszik, főleg az olyanok, mint Wilwulf. Először is 
marasztalja el Wynstant a bíróság. 

Aldred elkomorodott. 

— Már hogy ne marasztalnák el! Tavaly Ethelred király megeskette 
országa tizenkét főméltóságát és az összes elöljárót, hogy nem rejtegetnek 
bűnösöket! 

Den vállat vont. 

— Wilwulf simán megszegi azt az esküt. Wigelm 1s. 


— Viszont a püspökök és az apátok nem lesznek esküszegők. 

— A thánok pedig, akik nem rokonai Wilwulfnak, miért kockáztatnák a 
lelkük üdvösségét Wynstan megmentéséért? 

— Legyen meg Isten akarata — szólt Aldred. 


23. fejezet 
998. november I. 


Aldred szétszórt volt az éjszakai matutinumon. Igyekezett az imákra és 
jelentésükre összpontosítani, de a gondolatai mindegyre visszatévedtek 
Wynstanhez. Az oroszlánt akarja meglovagolni, és ha nem öli meg, akkor 
az öli meg őt. Ha ma nem ér el sikert a bíróságon, akkor vége, mert 
Wyostan iszonyú bosszút fog állni. 

Matutinum után a szerzetesek visszafeküdtek az ágyukba, de hamarosan 
ismét fölkeltek a laudesre.§- Keresztülvágtak az udvaron, és a novemberi 
hidegtől dideregve vonultak be a templomba. 

Aldred minden himnuszban, zsoltárban és lekcióban talált valamit, ami a 
tárgyalást juttatta az eszébe. Ma többek között a hetedik zsoltárt énekelték, 
és Aldred szenvedélyes átéléssel mondta a szavakat: , Oltalmazz meg 
engem minden üldözömtől, ... Hogy szét ne tépje, mint az oroszlán az én 
lelkemet." 

Nem sokat reggelizett, de a borát felhajtotta, és szívesen ivott volna 
többet. A keresztre feszítésnek szentelt tertia előtt Den seriff bezörgetett az 
apátság kapuján. Aldred magára kanyarította a köpenyét, és elindult. 

Dent egy szolga kísérte kosárral a kezében. 

— Itt van minden — mondta a seriff. — A minták, a hamisított fém, a hamis 
pénz. 

— Helyes. — A tárgyi bizonyíték fontos, főleg, ha valakinek meg kell 
esküdnie a valódiságukra. 

Az elöljáró erődjébe tartottak, ahol Wilwulf általában a csarnok előtt 
ítélkezett, ám amikor a székesegyházhoz értek, Ithamar megállította őket. 

— Itt tartjuk a tárgyalást — fontoskodott. — A templom nyugati kapujánál. 

Den felháborodott. 

— Ki döntött így? 

— Természetesen Wilwulf elöljáró ! 

— Ez Wynstan műve — mondta Aldrednek a seriff. 

Aldred bólintott. 


— Mindenkit emlékeztetni fog Wynstan püspöki rangjára, hogy 
vonakodjanak elítélni a katedrális előtt. 

— Akkor 15 bűnös, és be tudjuk bizonyítani — mondta Ithamarnak Den. 

— A püspök atya a mi Mennyei Atyánk képviselője a Földön — közölte 
Ithamar, és elvonult. 

— Talán nem mindenestül rossz fejlemény — bizakodott Aldred. — Lehet, 
hogy így több shiringi jön el a tárgyalásra, ők pedig nem kedvelik 
Wynstant. Senki pénzrontó nem népszerű, mert a végén az iparosoknál 
kötnek ki a használhatatlan pénzek. 

Den bizonytalan képet vágott. 

— Nem hinném, hogy a tömeg érzelmei sokat számítanának. 

Aldred attól félt, hogy a királybírónak igaza van. 

A városiak kezdtek gyülekezni, a korán érkezők lefoglalták maguknak a 
jó helyeket. Az emberek kíváncsiak voltak, hogy mi lehet Den kosarában. 
Aldred azt tanácsolta a seriffnek, hagyja látniuk. 

— Wynstan meg akarhatja akadályozni, hogy tárgyalás közben bemutasd a 
bizonyítékokat — mondta. — Jobb, ha már előbb látja mindenkit. 

Csoport verődött össze körülöttük. Den válaszolt a kérdéseikre. Már 
mindenki hallott a pénzhamisításról, de a minták, a tökéletes utánzatok, a 
nagy kolonc hideg, barna ötvözet valóságossá tette a dolgot, és az emberek 
ismét szörnyülködtek. 

Wigbert, a seriff kapitánya előállította a két foglyot, Cuthbertet és 
Degbertet. Kezüket-lábukat megkötözték, nehogy szökéssel 
próbálkozzanak. 

Jött egy szolga az ealdorman székével és vörös bársonypárnájával, 
elhelyezte a tölgyfa templomkapu előtt. Egy pap a szék mellé állított egy 
asztalkát, és elhelyezett rajta egy vésett ezüst ereklyetartót, amelyre az 
emberek majd megesküdhetnek. 

A tömeg sűrűsödött, a levegőben megállt a mosdatlan emberek bűze. A 
toronyban hamarosan megkondították a harangot, jelezve, hogy kezdődik a 
tárgyalás. Megérkeztek a környék urai, a thánok és főpapok, felálltak az 
egyelőre még üres elöljárói szék mellé. Aldred meghajolt Ragna felé, és 
bólintott Edgarnak, aki az asszonyt kísérte. 

Mikor a harangzúgás elnémult, odabent a templomi kórus rázendített egy 
himnuszra. Den dühbe gurult. 

— Ez bíróság, nem mise! — Mit képzel Wynstan? 


Aldred pontosan tudta, mit képzel Wynstan. A következő percben kitárult 
a hatalmas nyugati kapu, és kivonult rajta a püspök. Bibliai jelenetekkel 
hímzett, fehér ornátust és prémszegélyű, csúcsos süveget viselt. Tőle 
telhetőleg próbálta megnehezíteni, hogy a nép olyannak lássa, mint egy 
bűnözőt. 

Odament az ealdorman székéhez, megállt mellette, csukott szemmel, 
imára kulcsolt kézzel. 

— Fertelem! — dühöngött Den. 

— Nem fog működni — vélte Aldred. — Az emberek túl jól ismerik. 

Utolsónak Wilwulf is megérkezett fegyvereseinek népes kíséretével. 
Aldred nem értette, minek ekkora testőrgárda. A sokaság elhallgatott. 
Kalapács zengett az üllőn valahol, ahol a nagy törvénylátó előadás idején 15 
dolgozott egy szorgalmas kovács. Wilwulf hosszú léptekkel keresztülvágott 
a tömegen, bólintott az összegyült uraknak, majd kényelmesen 
elhelyezkedett a párnán. Ő volt az egyetlen, aki ült. 

Az eljárás az eskütételekkel kezdődött. Minden leendő vádlottnak, 
vádlónak és esküsegítőnek rá kellett tennie a kezét az ezüst ereklyetartóra, 
és meg kellett esküdnie Isten nevére, hogy igazat fog mondani, hogy 
elmarasztaltassék a bűnös, és szabadon bocsáttassék az ártatlan. Wilwulf 
unott képet vágott, de Wynstan nagyon figyelt, mintha azt képzelné, hogy 
rajtakaphat valakit, aki nem szabályosan esküdött. Aldred tudta róla, hogy 
nem érdeklik a rituális előírások, de ma eljátszotta az aggályos 
lelkütsmeretességet. 

Mindenki megesküdött, Aldred érezte, ahogy a mellette álló seriff izmai 
megfeszülnek, készülve a vádbeszédre. Ekkor az ealdorman bólintott 
Wynstannek, és Aldred elszörnyedésére Wynstan szólította meg a bíróságot. 

— Oly bünt követtek itt el, mely az égre kiált! — zúgta a mélységes gyász 
hangján. — Iszonyú vétket Isten és ember ellen! 

Den előrelépett. 

— Állj! — ordította. — Ez így rossz! 

— Nincs itt semmi rossz, Den — felelte Wilwulf. 

—- Én vagyok a seriff, nekem kell eljárnom ebben az ügyben. A 
pénzhamisítás felségárulás! 

— Megkapod a lehetőséget a beszédre. 

Aldred aggodalmasan ráncolta a szemöldökét. Még nem tudta, mit forral 
a két testvér, de hogy Jót nem, az biztos. 


— Tiltakozom! — kiáltotta Den. — Én a király nevében szólok, és a 
királynak meg kell hallgattatnia! 

— Én is a király nevében szólok, aki elöljáróvá nevezett ki — vágta rá 
Wilwulf. — Most pedig fogd be szájadat, Den, különben én fogom be. 

A seriff megragadta a kardja markolatát. 

Wilwulf fegyveresei ugrásra készen álltak. 

Aldred gyorsan körülnézett, összeszámolta Wilwulf fegyvereseit. 
Huszonegy. Hát ezért jöttek ilyen sokan! Den, aki nem számított erőszakra, 
csak Wigbertet hozta magával. 

Ugyanezt a számítást elvégezte Den is, mert elengedte a kardja 
markolatát. 

— Folytasd, Wynstan püspök — mondta Wilwulf. 

Hát ezért szorgalmazza Ethelred király a bírósági ügyrend betartását, 
tűnődött Aldred, hogy a Wilwulfhoz hasonló főurak ne hozhassanak 
önkényes döntéseket. Ethelred reformjának ellenzői azzal érveltek, hogy a 
szabályok nem számítanak; az igazságot kizárólag egy bölcs nemesember 
belátása szavatolja. Akik ilyeneket mondtak, általában nemesek voltak. 

Wynstan rászegezte az ujját Degbertre, majd Cuthbertre. 

— Oldozzátok el ezeket a papokat! — parancsolta. 

Den tiltakozott. 

— Azok az én foglyaim! 

— A bíróság foglyai — felelte Wilwulf. — Oldozzátok el őket! 

Den kénytelen volt engedni. Bólintott Wigbertnek, aki megoldotta a 
köteleket. 

A két pap így már kevésbé látszott bűnösnek. 

Wynstan Ismét fölemelte a hangját, hogy mindenki hallja. 

— A bűn, a gaztett nem más, mint a király pénzének hamisítása! — Most 
Wigbertre mutatott, aki meghökkent. — Lépj elő! — kiáltotta Wynstan. — 
Mutasd meg a bíróságnak, mi van a kosárban! 

Wigbert a főnökére nézett. Den vállat vont. 

Aldred nem értette. Azt várta, hogy Wynstan dugdosni próbálja a tárgyi 
bizonyítékot, erre a püspök azt követeli, hogy tegyék közszemlére. Mi jár a 
fejében? A mímelt ártatlanság művészi előadása után most bevádolná saját 
magát? 

Wynstan sorra kivette a tárgyakat a kosárból. 

— A hamisított fém! — szavalta. — Alsó verőtő! Felső verőtő! Gyűrű! S 
végül a pénz, amelynek fele ezüst, fele réz! 


Az összegyűlt urak se értettek többet Aldrednél. Miért hangsúlyozza 
Wynstan a bűnösségét? 

—- És ami a legrosszabb — kiáltotta Wynstan —, mindez egy pap 
tulajdonában találtatott lenni! 

Igen, gondolta Aldred. Nálad. 

Wynstan drámaian előreszegezte az ujját: 

— És az a pap Cuthbert! 

Mindenki Cuthbertre nézett. 

— Képzelhetitek meglepetésemet — folytatta Wynstan —, képzelhetitek 
elszörnyedésemet, amikor megtudtam, hogy az orrom előtt mívelték e 
fertelmes gaztettet! 

Aldred eltátotta a száját. 

Hűüdött csend lett. Itt mindenki azt hitte, hogy Wynstan a vádlott. 

— Tudnom kellett volna — mondta Wynstan. — Vádolom magamat 
hanyagságért. Egy püspök legyen éber. Ebben hibáztam. 

Aldrednek visszajött a hangja. 

— De te voltál a felbujtó! — ordította a püspöknek. 

— Ó, tudtam én, hogy gonosz emberek majd megpróbálnak belekeverni — 
búsongott Wynstan. — Az én hibám. Támadási felületet adtam nekik. 

— Te mondtad, hogy hamisítsak pénzt! — vágott közbe Cuthbert. — Én csak 
templomi díszeket akartam csinálni! Te kényszerítettél! — Sírt. 

Wynstan megőrizte szánakozó arcát. 

— Fiam, te azt gondolod, hogy kisebbítheted bűnödet, ha úgy teszel, 
mintha feljebbvalóid beszéltek volna rá... 

— Mert így volt! 

Wynstan bánatosan csóválta a fejét. 

— Nem fog sikerülni. Megtetted, amit tettél. Ne tetézd bűneid lajstromát a 
hamis tanúzással. 

Cuthbert az elöljáróra nézett. 

— Bevallom, hogy hamisítottam pennyt — mondta boldogtalanul. — 
Tudom, hogy megbüntetnek. De az egészet a püspök találta ki. Ne hagyd, 
hogy megússza a büntetést! 

— Cuthbert, tartsd észben, hogy a hamis vád súlyos bün. — Wynstanhez 
fordult. — Folytasd, püspök. 

Wynstan most a nemesek gyűlését vette célba, akik megbabonázva 
figyelték. 


— A bünt Jól eltitkolták — mondta. — Maga Degbert főesperes sem tudta, 
mit művel Cuthbert a minster mellett a kis műhelyben. 

— Degbert mindenről tudott! — jajveszékelt Cuthbert. 

— Lépj elő, Degbert — parancsolta Wynstan. 

Degbert engedelmeskedett, és Aldred ekkor vette észre, hogy egyenesen 
beállt az urak közé, mintha ő 1s közéjük tartozna, és nem bűnöző lenne, akit 
a nemeseknek el kell ítélniük. 

— A főesperes elismeri, hogy velem együtt a hanyagság bűnébe esett — 
mondta Wynstan. — Bár az ő vétke súlyosabb, mert mindennap az 
apátságban tartózkodott, míg jómagam csak alkalmi látogató voltam. 

— Degbert segített elköltened a pénzt! — kiáltotta Aldred. 

Wynstan elengedte a füle mellett a szavakat. 

— Mint püspök, magamra vállaltam, hogy megbüntetem Degbertet. 
Kiűzetett az apátsági templomból, és megfosztatott a főesperes rangjától. 
Ma egyszetű, alázatos pap, aki az én személyes felügyeletem alá tartozik. 

Szóval átköltözik az apátsági templomból a székesegyházba, gondolta 
Aldred. Bele ne haljon a vezeklésbe. 

Létezik, hogy ez nem egy rossz álom? 

— Ez nem büntetés egy pénzhamisítónak! 

— Egyetértek — felelte Wynstan. — Degbert nem i5 pénzhamisító. — 
Körülnézett. — Itt senki sem tagadja, hogy Cuthbert verte a pénzeket. 

Ez az igazság, gondolta csüggedten Aldred. Hosszú távon nem a teljes 
igazság, de nem is hazugság. 

Látta, hogy a nemesek 15 kezdik elfogadni Wynstan változatát az 
eseményekről. Lehet, hogy nem hisznek neki — ahhoz túl Jól ismerték —, de 
a bűnössége nem bizonyítható. Azonkívül püspök. 

Wynstan mestervágása az volt, hogy magához ragadta a vádló szerepét, 
megfosztva a seriffet az esélytől, hogy elmondhassa az igazi történetet: 
Wynstan látogatásait Dreng"s Ferryben a negyedéves adófizetések után, 
ajándékait a falusiaknak, kiruccanásait Degbert társaságában Combe-be, 
ahol szórták a pénzt a kocsmákban és a bordélyokban. Ebből egyetlen szó 
sem hangzott el, és ha most hozakodnának elő vele, gyengének, 
mellékesnek hangzana. 

Wynstan hamis pénzben játszott, de ez sem bizonyítható. Áldozata, 
Monsieur Robert egy tengerjáró hajó kapitánya, Európa akármelyik 
kikötőjében lehet. 


Wynstan meséjének egyetlen lékje az volt, hogy ugyanakkor , fedezte 
föl" Cuthbert bűnét, amikor a seriff rajtaütött az apátsági templomon. Ez túl 
sok az egybeesésből, hogy a nemesek bevegyék. 

Aldred épp rá akart mutatni erre, ám Wynstan megelőzte. 

— Isten kezét látom ebben! — mondta, egyre jobban zengetve a hangját, 
mint egy templomi harangot. — Isten rendelésének kellett lennie, hogy 
ugyanazon az órában, amikor felfedeztem Cuthbert bűnét, Den seriff 15 
eljött Dreng-s Ferrybe, épp idejében, hogy letartóztassa a bűnös papot! Hála 
legyen az egeknek! 

Aldred csak ámult ezen az arcátlanságon. Isten keze! Wynstant nem 15 
érdekli, miként magyarázza ki magát az Ítéletnapon? Nem volt benne 
semmi állandóság. Combe-ben közönséges kéjencnek mutatkozott, olyan 
papnak, aki elvesztette az önuralmát; amikor Dreng"s Ferryben leleplezték, 
tajtékzó szájjal üvöltözött, mint akit megszállt a gonosz lélek; mostanra 
bezzeg magához tért, körmönfontabb volt, mint valaha, ugyanakkor egyre 
mélyebbre süllyedt a gonoszságban. Így kaparintja meg magának az ördög 
az embert, gondolta Aldred. Fokozatonként. Egyik bűn vezet a másik, még 
feketébb bűnhöz. 

Wynstan logikája és a magabiztosság, amellyel előadta ezt a hazug 
történetet, olyan lehengerlő volt, hogy Aldred majdnem kezdett kételkedni 
önmagában, és látta a nemesek arcán, hogy egyetértenek, még ha titokban 
vannak 1s fenntartásaik. 

Wilwulf megérezte a hangulat változását, és rögtön kihasználta. 

— Miután Degbertet elintézték, már csak Cuthbert fölött kell ítélnünk. 

— Nem igaz! — ordította Den sheriff. — Foglalkoznod kell a Wynstan elleni 
vádakkal! 

— Senki sem vádolta Wynstant. 

— Cuthbert igen! 

Wilwulf hüledezést mímelt. 

— Csak nem arra célzol, hogy egy közönséges pap esküje többet ér egy 
püspökénél? 

— Akkor megvádolom Wynstant én magam! Mikor beléptem az apátsági 
templomba, ott találtam Wynstant Cuthbert műhelyében, miközben javában 
folyt a pénzhamisítás! 

— Wynstan püspök már elmagyarázta, hogy ugyanabban a pillanatban 
fedezte fel a bűnt, kétségtelenül a Gondviselés jóvoltából. 

Den végigjártatta a tekintetét a nemeseken, sorra a szemükbe nézett. 


— Csakugyan elhiszitek ezt? — kérdezte. — Wynstan a műhelyben 
tartózkodott, ott állt Cuthbert mellett, amikor az a hamis pénzt verte a hamis 
ötvözetből, de csupán a mi érkezésünkkor értette meg, hogy mi folyik 
valójában? — Hirtelen a püspök felé fordult. — És nekünk ne mondd, hogy 
Isten keze volt! Ez annál sokkal közönségesebb dolog: egyszerű hazugság. 

— Gondolom, egyetértünk abban, hogy a vád Wynstan püspök ellen 
rosszindulatú és hamis — mondta a nemeseknek Wilwulf. 

Aldred még tett egy utolsó próbát. 

— Erről a király 15 hallani fog! Valóban azt gondoljátok, hogy hitelt ad 
Wynstan meséjének? Mi lesz a véleménye a nemesekről, akik felmentették 
Wynostant és Degbertet, és csak egy közönséges papot büntettek meg? 

Az urak kínosan feszengtek, de egyik sem szólt Aldred mellett. 

— Tehát a bíróság egyetért abban, hogy Cuthbert bűnös — összegezte 
Wilwulf. — Mivel pedig gonosz módon megpróbálta két magas rangú 
egyházi férfiúra kenni a bűnt, a büntetése szigorúbb lesz a szokásosnál. 
Ezennel arra ítélem Cuthbertet, hogy megvakíttassék és kiheréltessék. 

— Nem! — kiáltotta Aldred. De már reménytelen volt minden tiltakozás. 

Cuthbert térde megroggyant. Összeesett. 

— Intézkedj, seriff — vetette oda Wilwulf. 

Den tétovázott, azután kelletlenül bólintott Wigbertnek. Az felnyalábolta 
Cuthbertet, és elvonszolta. 

Wynstan ismét megszólalt. Aldred azt hitte, a püspök már mindent 
elnyert, amit akart, de még nem volt vége a komédiának. 

— Vádolom magamat! — mondta. 

Wilwulf nem lepődött meg. Aldred ebből arra következtetett, hogy ezt 15 
ugyanúgy kitervelték előre, mint mindent, ami eddig történt. 

— Amikor felfedeztem a bünt — folytatta Wynstan —, oly nagy haragra 
gerjedtem, hogy majdnem teljes egészében elpusztítottam a hamisító 
felszerelését. Kalapácsával szétvertem egy vörösen izzó olvasztótégelyt, 
amelyből kifröccsent az olvasztott fém, és megölt egy Godwine nevű 
ártatlan embert. Baleset volt, de hibásnak tartom érte magamat. 

Aldred ismét láthatta, miként használja ki Wynstan a maga előnyére az 
önvádat, a legkedvezőbb képpé festve át a gyilkosságot. 

— Akkor 1s bün, amit elkövettél — szólt komolyan Wilf. — Vétkes vagy 
törvénytelen emberölésben. 

Wynstan alázatosan fejet hajtott. Aldred szerette volna tudni, hány 
embert tett most bolonddá. 


Wilwulf folytatta: 

— Wergeldet:: kell fizetned az áldozat özvegyének. 

Karján egy kisdeddel riadtnak látszó, szép fiatalasszony vált ki a 
tömegből. 

— Egy teljes fegyverzetű katona wergeldje öt font ezüst — jelentette ki 
Wilwulf. 

Előlépett Ithamar, és átnyújtott Wynstannek egy kis fadobozt. 

Wynstan meghajolt az özvegy előtt, odaadta neki a dobozt, és így szólt: 

— Szüntelenül imádkozni fogok, hogy Isten és te bocsássatok meg nekem 
azért, amit tettem. 

Sok nemes helyeslően bólogatott. Aldred ordítani tudott volna. Mind 
ismerték Wynstant! Hogyan hihetik el róla az alázatos bűnbánatot? Ám a 
fitogtatott keresztény lelkifurdalás elfeledtette velük a püspök valódi 
természetét. A magas összegű bírság valóban szigorú büntetés volt, és 
elterelte a figyelmet arról, hogyan cselezte ki Wynstan a súlyosabb vádat. 

Az özvegy elvette a dobozt, és némán távozott. 

Szóval a nagyok büntetlenül bűnöznek, a kisembereket könyörtelenül 
büntetik, elmélkedett Aldred. Mi lehet Isten célja az igazságszolgáltatás e 
megcsúfolásával? Bár talán nyerhető vele valami. Aldred arra gondot, most 
kell cselekednie, amíg Wynstan az erényeset játssza. Szinte gondolkodás 
nélkül szólalt meg: 

— Wilwulf elöljáró, azokból, amiket ma itt hallottunk, egyértelműen 
kitetszik, hogy Dreng"s Ferry apátsági templomát be kell zárni. — Mert ideje 
kifüstölni a patkányfészket, gondolta hozzá. Nem kellett kimondania: a 
következtetés kézenfekvő volt. 

Wynstan arcán fellobbant a düh, de nyomban ki is aludt, és visszatért a 
Jámbor alázat. 

Aldred folytatta: 

— A canterburyi érsek már jóváhagyta, hogy a minster alakuljon át a 
shiringi apátság egyik filiáléjává, és lakják azt szerzetesek. A javasolt 
átalakítást annak idején elnapolták, de ez Jó alkalomnak látszik arra, hogy 
újult megfontolás tárgyává tegyék. 

Wilwulf az öccsére nézett útmutatásért. 

Aldred kitalálta, mi járhat a püspök fejében. Az apátsági templom sose 
volt gazdag, Wynstannek nem sok haszna lesz belőle most, hogy a 
pénzhamisítást leállították. Hasznos dagonya volt Degbert kuzénnak, de 


most Degbertet 1s át kell helyezni. A minster elhanyagolható veszteség, ha 
lemond róla. 

Persze Aldred mégoly csekély diadala 15 olyan Wynstannek, mintha a 
fogát húznák, de arra 15 gondolnia kell, milyen benyomást keltene, ha most 
próbálná védelmezni az apátsági templomot. Úgy tett, mintha felháborította 
és porba sújtotta volna a pénzhamisítás, a népek tehát azt várják tőle, hogy 
örüljön, amiért hátat fordíthat a helynek, ahol mindeme botránkozások 
estek. Ha most 15 szembeszegül Aldred tervével, a cinikusok még arra 
gyanakodhatnának, hogy Wynstan fel akarja támasztani a pénzhamisító 
műhelyt. 

— Egyetértek Aldred testvérrel — szól Wynstan. — Jelöljék ki a papokat 
más feladatokra, és legyen a minsterből monostor. 

Aldred hálát adott Istennek ezért az egyetlen Jó hírért. 

— Hildred testvér, még mindig ez Osmund apát kívánsága? — kérdezte 
Wilwulf a kincstárnoktól. 

Aldred nem volt biztos benne, mit fog mondani Hildred. A kincstárnok 
általában ellenzett mindent, amit Aldred akart. Ám most egyetértett. 

— Igen, ealdorman — felelte. — Az apát nagyon szeretné, ha ez a terv 
megvalósulna. 

— Akkor legyen úgy — mondta Wilwulf. 

Ám Hildred még nem végzett. 

— Továbbá... 

— Igen, Hildred testvér? 

— Aldred elképzelése volt, hogy alakítsák át az apátsági templomot 
monostorrá, most 1s ő elevenítette fel a gondolatot. Osmund apát mindvégig 
úgy gondolta, hogy az új intézménynek nem is lehetne jobb perjelje... 
Aldred testvérnél. 

Aldred meglepődött. Erre nem számított. Nem is akarta. Nem óhajtott 
egy parányi szerzetházat vezetni a világ végén. Ő ennek a városnak az 
apátja akart lenni, hogy a tanulás és a tudományok világhírű központjává 
fejleszthesse Shiringet. 

Hildred tehát így szabadul meg tőle. Ha Aldred elment, bizonyosan 
Hildred lesz Osmund után az apát. 

— Köszönöm, Hildred testvér, de nem vagyok érdemes erre a tisztségre — 
mondta. 

— Dehogynem vagy érdemes, Aldred — bizonygatta nem 1s nagyon titkolt 
örömmel Wynstan. 


Te is el akarsz takarítani az útból, gondolta Aldred. 

— Én mint püspök, boldogan jóváhagyom máris az előléptetésedet — 
folytatta Wynstan. 

— Aligha előléptetés, mert máris az apátság könyvtárosa vagyok. 

— Ó, ne légy már ilyen zsémbes — mosolygott Wynstan. — Ez majd 
szárnyakat ad vezetői képességeidnek. 

— A perjelt Osmund apátnak kell kineveznie. Vagy talán ez a törvényszék 
megpróbálja elbitorolni az apát előjogát? 

— Természetesen nem — felelte méztől csepegő nyelvvel Wynstan. — De 
jóváhagyhatjuk Hildred kincstárnok javaslatát. 

Aldred belátta, hogy túljártak az eszén. Most, hogy  Shiring 
leghatalmasabb emberei támogatják a kinevezést, Osmund apátnak nem 
lesz bátorsága megváltoztatni a döntést. Csapdába esett. Egyáltalán mi 
alapján képzeltem valaha is, hogy agyafúrt vagyok? 

— Még valamire fel kell hívnom a figyelmet, ha megengeded, Wilf 
bátyám — mondta Wynstan. 

Mi az már megint?, gondolta Aldred. 

— Halljam — mondta Wilwulf. 

— Istenes emberek az évek során földeket adományoztak Drengs Ferry 
minsterének fenntartására. 

Aldred rosszat sejtett. Wynstan folytatta: 

— Ezeket a shiringi egyházközségnek adományozták, tehát továbbra 15 a 
székesegyház tulajdonában maradnak. 

Aldred felháborodott. Wynstan önmagát érti , egyházközség" és 
, székesegyház" alatt. 

— Ez képtelenség! — tiltakozott. 

— Drengjs Ferry faluját jóakaratom jeleként az új monostornak 
adományozom — mondta leereszkedően Wynstan —, ám Wigleigh falu, 
amelyet fivérem adományozott a menyegzője napján és az apátsági 
templom működését biztosító egyéb földek megmaradnak az egyházközség 
tulajdonában. 

— Ez nem igazság! — háborgott Aldred. — Amikor Elfric érsek monostorrá 
alakította át Canterburyt, a távozó papok nem vitték magukkal a katedrális 
összes kincsét! 

— Azok egészen más körülmények voltak — mondta Wynstan. 

— Nem értek egyet. 

— Akkor az ealdorman fog dönteni. 


— Nem, nem ő fog -— jelentette ki Aldred. — Ez a kérdés az érsekre 
tartozik. 

- Én a minsternek szántam az esküvői ajándékomat, nem egy 
monostornak — közölte Wilwulf. — Hitem szerint a többi adományozó 
ugyanígy érez. 

— Neked fogalmad sincs róla, mit érez a többi adományozó. 

— Wynstan püspök javára döntök — mondta haragosan Wilwulf. 

Aldred nem engedett. 

— Majd az érsek dönt, nem te. 

Wilwulfot sértette, hogy kétségbe vonják az illetékességét. 

— Majd meglátjuk! — mondta fenyegetően. 

Aldred tudta, hogy mi fog történni. Az érsek megparancsolja 
Wynstannek, hogy adja vissza a földeket az új monostornak, de Wynstan 
elengedi a parancsot a füle mellett. Wilwulf már kétszer dacolt a királlyal, 
először a Hubert gróffal kötött szövetség, másodszor a Ragnával kötött 
házasság dolgában. Most Wynstan söpri félre ugyanazzal a megvetéssel az 
érsek rendeletét. Márpedig egy király vagy egy érsek édeskeveset tehet 
azzal a főúrral, aki egyszerűen nem hajlandó engedelmeskedni. 

Észrevette, hogy Wigbert halkan beszél Dennel. Wilwulf is észrevette 
őket, és megkérdezte: 

— Minden készen áll a büntetés végrehajtására? 

— Igen, elöljáró — válaszolta kelletlenül a seriff. 

Wilwulf felállt. Testőrei gyűrűjében keresztülvágott a tömegen, ki a főtér 
közepére. A nemesek követték. 

A tér közepén magas pózna állt az ilyesfajta alkalmakhoz. Miközben 
mindenki a törvényt ülő Wilwulfot nézte és a vitát hallgatta, szegény 
Cuthbertet meztelenre vetkőztették, és olyan szorosan a póznához kötözték, 
hogy semmijét, még a fejét se mozgathassa. Most mindenki idecsődült 
bámulni. A városiak lökdösődtek, hogy jobban lássanak. 

Wigbert elővett egy Jókora ollót, amely fényesen ragyogott, mert nemrég 
fenték. A tömeg felmorajlott. Aldred elnézte a szomszédjait, és utálattal 
látta, hogy sokuk alig várja a véres látványosságot. 

— Hajtsd végre az elöljáró ítéletét — parancsolta Den seriff. 

Ennek a büntetésnek nem az volt a célja, hogy a gonosztevő meghaljon, 
hanem hogy élete végéig félember legyen. Wigbert úgy manőverezett az 
ollóval, hogy a két éle összezárulhasson Cuthbert herezacskóján, de ne 
tegyen kárt a hímvesszőben. 


Cuthbert egyszerre nyöszörgött, imádkozott és sírt. 

Aldrednek hányingere volt. 

Wigbert egyetlen ügyes vágással lenyisszantotta Cuthbert heréjét. 
Cuthbert sikoltott. Vér csordult le a lábán. 

Valahonnan ott termett egy kutya, felkapta a heréket, és elinalt. A 
sokaság harsányan röhögött. 

Wigbert letette a véres ollót. Megállt Cuthbert előtt, rátette a kezét a pap 
halántékára, megérintette szemhéjait a hüvelyujjával, majd egy ugyanolyan 
gyakorlott mozdulattal mélyen belenyomta a hüvelykujját az elítélt 
szemébe. Cuthbert ismét sikoltott. Felhasított szemgolyóinak nedve kifolyt 
az arcára. 

Wigbert kioldozta a köteleket, Cuthbert összeesett. 

Aldred egy pillanatra láthatta Wynstan arcát. A püspök ott állt Wilwulf 
mellett. Mindketten a földön heverő, véres embert nézték. 

Wynstan mosolygott. 

Eddigi életében Aldred egyszer érezte magát ennyire megvertnek, 
megalázottnak, és egyszer látta ennyire csüggesztőnek a jövőt: akkor, 
amikor glastonburyi novícius korában rajtakapták, hogy csókolózik 
Leofrickel a gyógynövényes kertben. Addig ő volt az ifjak csillaga, aki a 
legjobban tudott olvasni, írni, énekelni, a legtöbbet jegyzett meg a 
Bibliából. Váratlanul mindenkit csak a gyarlósága érdekelt, amelyet még a 
káptalanban 15 megvitattak. Ahelyett, hogy csodálattal ecsetelgették volna 
fényes jövőjét, mindenki azon sopánkodott, hogy mit lehet tenni egy ilyen 
romlott fiúval? Lónak érezte magát, amely nem tűr meg embert a hátán, 
vagy kutyának, amely megmarta a gazdáját. Az volt minden vágya, hogy 
elbújhasson egy lyukba, és ott alhasson száz évig. 

Ez az érzés jött most vissza. Milyen ígéretes volt könyvtárosnak, 
olyanokat beszéltek, hogy ő lesz az apát — ez lett belőle, a nagy semmit. 
Céljai — az iskola, a könyvtár, a világhírű scriptorium -— gyerekes 
ábrándokká töpörödtek. Száműzték a világ végére, Dreng-s Ferrybe, adtak a 
keze alá egy nincstelen monostort, és Itt ér véget az élete. 

Osmund apát figyelmeztette, hogy túlságosan szenvedélyes. 

— A szerzetes tanuljon meg elfogadó lenni — mondta, amikor búcsút vett 
Aldredtől. — Nem hozhatjuk helyre a világ összes gonoszságát. — Álmatlan 
éjszakáin Aldred keserű indulattal rágódott ezen az ítéleten. Két szenvedély 
okozta a vesztét: először a szerelme Leofric iránt, azután a haragja Wynstan 
ellen. Ám a szíve mélyén továbbra sem értett egyet Osmunddal. A 
szerzeteseknek sohasem szabad elfogadniuk a gonoszságot. Háborúzniuk 
kell vele. 

A kétségbeesés nyomasztotta, de nem nyomorította meg. Ő jelentette ki, 
hogy utálatosság volt a régi minster, most hát minden energiáját arra kell 
fordítania, hogy az új monostor fényes példaként szolgáljon Isten emberei 
számára. A kis templom máris megváltozott: a padlót felsöpörték, a falakat 
kimeszelték. Tatwine, az öreg írnok, egyike a szerzeteseknek, akik 
Aldreddel tartottak Dreng"s Ferrybe, belekezdett egy falfestménybe a 


karácsonyról, hogy egy születés történetével ünnepelje meg a templom 
újjászületését. 

Edgar megjavította a bejáratot. Egyenként kiszedte a boltív köveit, 
formára igazította, majd úgy illesztette vissza őket, hogy kirajzolódjanak 
belőlük a képzelt kerék küllői. Mint mondta, ennyi kellett csak, hogy a 
bejárat erősebb legyen. Aldrednek az volt az egyetlen vigasza Drengs 
Ferryben, hogy sűrűbben láthatta a kedves, okos ifjút, aki rabul ejtette a 
szívét. 

A ház is más lett. Amikor Degbert és bandája távozott, természetesen 
magukkal vitték az összes fényűzési cikket, a faliszőnyegeket, a díszeket, a 
takarókat. Az épület olyan kopár és praktikus lett, ahogy az egy szerzetesi 
lakóhelyhez illik. Ám Edgar ajándékkal fogadta Aldredet, egy pulpitussal, 
amelyet ő maga készített tölgyfából, hogy a szerzetesek evés közben 
hallhassák valamelyik testvér felolvasását Szent Benedek Regulájából vagy 
valamelyik szent életéről. Szeretetből készült ez a pulpitus, és noha Aldred 
másfajta szeretetről álmodott néha, olyanról, amelyikhez odatartozik a 
becézés, csók és ölelés az éjszakában, azért ez az ajándék 15 könnyeket csalt 
a szemébe. 

Aldred tudta, hogy a munka a legjobb orvosság. Azt mondta a 
testvéreknek, hogy a monostor élete általában akkor kezdődik, amikor a 
szerzetesek nekigyürköőznek, és megtisztítják a terepet. Dreng"s Ferryben 
már hozzákezdtek az erdőirtáshoz a domboldalon, a templom felett. Egy 
monostornak földre van szüksége a veteményeshez, a gyümölcsöshöz, a 
kacsaúsztatóhoz és a legelőhöz néhány kecske meg egy-két tehén számára. 
Edgar készített fejszéket, Cuthbert régi műhelyének üllőjén kalapálva ki a 
balták fejét, aztán megtanította Aldrednek és a szerzeteseknek, hogyan lehet 
hatékonyan és biztonságosan kidönteni a fát. 

A bérleti díj, amelyet Aldred a falu földesuraként beszedhetett, még a 
monostor etetésére sem volt elég, ám Osmund apát beleegyezett, hogy 
folyósít havi segélyt a szerzetháznak. Hildred persze valami nyomorúságos 
összeg mellett kardoskodott. , Ha nem elég, még mindig visszajöhetsz 
megbeszélni!", mondta Hildred, ám Aldred tudta, hogy amint egyszer 
megállapodtak az összegben, a kincstárnok sose egyezik bele az emelésbe. 
Az eredmény egy akkora járadék lett, amely életben tartotta a szerzeteseket, 
működtette a templomot, de semmi másra nem telt belőle. Ha Aldred 
könyveket akart vásárolni, gyümölcsöst akart ültetni és tehénistállót akart 
építtetni, máshonnan kellett előteremtenie hozzá a pénzt. 


Mikor a szerzetesek ideérkeztek és körülnéztek, az öreg Tatwine azt 
mondta Aldrednek, minden rosszindulat nélkül: , Talán az Úr így akar 
megtanítani az alázatosság erényére." Aldred úgy gondolta, hogy Tatwine- 
nak igaza lehet. Az alázat sose volt az erőssége. 

Vasárnap Aldred misézett a kicsi templomban. Ő a parányi kápolna 
oltáránál állt, a hat testvér, aki vele tartott — csupa önkéntes —, két sort 
alkotott a torony földszintjén, ami egyben a templom hajója volt. A 
szerzetesek mögött gyülekeztek a falusiak, a szokottnál csendesebben és 
megilletődve a fegyelem és az áhítat ismeretlen élményétől. 

A szertartás alatt nyerítés hallatszott kintről, és a következő percben 
bejött a templomba a canterburyi Wigferth, Aldred régi barátja. Wigferth 
gyakran járt Nyugat-Angliában, hogy beszedje a bérleti díjakat. Az egyházi 
pletyka szerint Trenchben nemrég szült meg a szeretője. Wigferth minden 
más szempontból jó szerzetes volt, Aldred is csak egy helytelenítő 
szemöldökráncolásra szorítkozott, ha Wigferth elég tapintatlan volt szóba 
hozni a tilalmas családot. 

Mise végeztével Aldred odament hozzá. 

— Örülök, hogy látlak. Remélem, van időd maradni délebédre. 

— Természetesen! 

— Nem vagyunk gazdagok, úgyhogy az ételünk megment a falánkság 
bűnétől. 

Wigferth elmosolyodott, és megpaskolta a hasát. 

— Szükségem 15 van erre a vezeklésre. 

— Mi hír Canterburybőól? 

— Kettő is. Elfric érsek megparancsolta, hogy Wynstan adja vissza 
Wigleigh falut Dreng-s Ferry egyházának, azaz nektek. 

— Ez Jó! 

— Várj, ne örvendezz. Már megvittem az üzenetet Wynstannek, aki azt 
felelte, hogy az ügy nem tartozik az érsek illetékességi körébe. 

— Más szavakkal, figyelmen kívül hagyja a parancsot. 

— Ez az egyik, de van másik 15. Wynstan megtette Degbertet a shiringi 
székesegyház főesperesévé. 

— Vagyis a helyettesévé és várható utódjává. 

— Pontosan. 

— Szép kis büntetés. — Degbert előléptetése ily csekély idővel a per és a 
lefokozás után azt üzente az embereknek, hogy Wynstan pereputtya mindig 


is válogatni fog a kendermagban, aki pedig szembeszegül velük, mint 
Aldred, az megkeserült. 

— Az érsek nem volt hajlandó megerősíteni a kinevezést, és Wynstan 
semmibe vette. 

Aldred megvakarta borotvált fejét. 

— Wynstan dacol az érsekkel, Wilwulf dacol a királlyal. Meddig 
folytatódhat ez? 

— Nem tudom. Talán az Ítéletnapig. 

Aldred körülnézett. A gyülekezet két tagja őt figyelte várakozón. 

— Majd még folytatjuk az ebédnél — mondta Wigferthnek. — Beszélnem 
kell a falusiakkal. Elégedetlenek. 

Wigferth távozott, Aldred odament a várakozó házaspárhoz. 

— A papok mindig fizettek nekem a mosásért — mondta Ebba, a cserepes 
kezű asszony. — Te miért nem fizetsz? 

— A mosásért? — kérdezte Aldred. — Magunk mosunk. — Nem nagyon volt 
mit. A szerzetesek évente kétszer mosták ki a csuhájukat. A világiak 
hordhattak ágyékkötőt; az asszonyok a havi tisztuláshoz, amelynek 
végeztével kimosták; a férfiak a lovagláshoz, és valószínűleg sose mosták. 
Olykor a kisdedeket is ilyesmibe csomagolták. De a szerzeteseknél nem 
volt szokás. 

Cerdic, az asszony férje vette át a szót: 

— Valamikor tűzifát vittem a papoknak, és sziíttyót a padlójukra, és 
mindennap fÍriss vizet hordtam nekik a folyóról. 

— Nincs pénzem, amiből kifizethesselek — mondta Aldred. — Wynstan 
püspök ellopta a templom összes pénzét. 

— A püspök nagyon bőkezűen adakozott — jegyezte meg Cerdic. 

A hamis pénzből, gondolta Aldred, mert nem lett volna értelme 
fennhangon kimondani. A falusiak vagy elhiszik Wynstan meséjét az 
ártatlanságról, vagy megjátszanák, hogy elhiszik; minden más büntársakká 
tenné őket. Aldred elvesztette a pert a bíróságon, és nem óhajtotta élete 
végéig ezt hajtogatni. Csak annyit szólt: 

— Egy napon a monostor felvirágzik, ad munkát és ipart Drengs 
Ferrynek, de az időbe, türelembe és kemény munkába kerül, mert mást nem 
ajánlhatok. 

Otthagyta a mogorva házaspárt. Amit nekik mondott, őt magát 15 
elkeserítette. Nem arról álmodott, hogy fáradságos munkával próbál 


életképessé tenni egy új monostort. Könyveket, tollakat, tintát akart, nem 
veteményeskertet és kacsaúsztatót. 

Odament Edgarhoz, aki még mindig képes volt felderíteni. Edgar 
bevezette a faluban a heti halpiacot. Nagyközségek nem voltak Drengs 
Ferry közelében, de volt sok kistelepülés és magányos tanya, például 
Dongaláb Theodberhté, a juhászé. Minden pénteken beállított egy maroknyi 
ember, javarészt asszonyok, hogy vásároljanak Edgar halaiból. Ám Degbert 
kijelentette, hogy Edgar fogásából minden harmadik hal az övé. 

— Kérdeztél Degbert okiratáról — szólította meg a fiatalembert Aldred. — 
Csatoltuk az új monostoréhoz, mert a Jogok helyenként átfedik egymást. 

— Igazat mondott Degbert? — kérdezte Edgar. 

Aldred a fejét rázta. 

— Az oklevélben nincsen szó halakról. Degbert jogtalanul adóztatott meg. 

— Gondoltam — mondta Edgar. — Hazug tolvaj. 

— Az. 

— Mindenki a semmiért akar valamit — panaszkodott Edgar. — Erman 
bátyám azt mondta, illene megosztanom vele a pénzt. Én csináltam a 
halastavat, én ürítem ki minden reggel a varsákat, én szerzem a 
családomnak az összes halat, amit megesznek. De ők pénzt is akarnak. 

— Az emberek kapzsik. 

— Az asszonyok 1s. Nyilván Cwenburg sógornőm javasolta Ermannek, 
hogy mit mondjon. Na, oda se neki. Mutathatok valamit? 

— Természetesen. 

— Gyere a cinterembe. 

Kimentek a templomból, átkerültek az északi oldalra. 

— Az apámtól azt tanultam, hogy a jól megcsinált hajó illesztékemek 
sohasem szabad túl szorosaknak lenniük — mondta Edgar. — Ha van egy kis 
Játéka a deszkáknak, az csökkenti valamennyire a rázkódást, amit a szél és 
az örökös hullámzás okoz. De egy kőépületen nincs lazaság. — Megállt 
annál a pontnál, ahol a kis kápolna csatlakozott a toronyhoz, és felfelé 
mutatott. — Látod azt a repedést? 

Aldred nagyon 1s látta. Akkora hézag volt a torony és a kápolna között, 
hogy belefért volna az ujja. 

— Uram, irgalmazz! — mondta. 

— Az épületek mozognak, de a habarccsal megkötött kőnek nincs játéka, 
ezért megjelennek a repedések. Bizonyos értelemben hasznosak, mert 
figyelmeztetnek rá, mi történik a felépítményben. 


— Be tudod tömni azt a rést habarccsal? 

— Igen, de az nem elég. A gond az, hogy a torony lassan dől előre, és 
elválik a kápolnától. Kitölthetem a rést, de a torony attól még tovább 
mozog, és újra megjelenik a rés. Ám ez a legkisebb gondod. 

— Mi a legnagyobb? 

— A torony le fog dőlni. 

— Mikor? 

— Azt nem tudom. 

Aldred sírni tudott volna. A megpróbáltatásai már így is elérték az 
emberi tűrőképesség határát, és most a temploma 1s összedől! 

Edgar látta az arcát. Könnyedén megérintette a szerzetes karját, és azt 
mondta: 

— Ne ess kétségbe. 

Az érintés erőt adott Aldrednek. 

— A keresztények sose esnek kétségbe. 

— Az Jó, mert én megakadályozhatom, hogy a templom ledőljön. 

— Hogyan? 

— Azzal, hogy támfalat építek alá, ami megtartja. 

Aldred a fejét rázta. 

— Nincs pénzem kőre. 

— Talán szerezhetek valamennyit ingyen. 

Aldred felragyogott. 

— Komolyan? 

— Nem tudom - felelte Edgar. — De megpróbálhatom. 


Edgar Ragnához fordult segítségért. Az asszony mindig olyan jó volt hozzá. 
Mások félelmetesnek tartották, afféle asszonyi bőrbe bújt sárkánynak, olyan 
hölgynek, aki pontosan tudja, mit akar, és meg 1s szerzi. De úgy látszik, 
Edgar a gyengéje volt. Bár ez nem jelenti azt, hogy meg 1s ad neki mindent, 
amit szeretne. 

Előre örült a találkozásnak. Ugyan miért? Hát persze, hogy szerette volna 
kisegíteni Aldredet a sötét ingoványból. Ugyanakkor egy olyan vággyal 
gyanúsította magát, amelyet megvetett másokban, vagyis hogy törleszkedni 
akar a nagyurakhoz! Arra gondolt, ahogy Dreng viselkedett Wilwulf és 
Wynstan közelében. Hogy hajbókolt előttük, és örökké felhánytorgatta a 


rokonságot! Remélhetőleg ő nem ilyen szégyenletes indíték miatt szeretne 
beszélni Ragnával. 

Felment a folyón Outhenhambe, ahol Seric, az új fónagy, a felesége és az 
unokájuk házában töltötte az éjszakát. Lehet, hogy csak ő képzelte, de a falu 
mintha nyugodtabb és derűsebb lett volna azóta, hogy Seric vezett. 

Reggel rábízta a tutajt Sericre, és gyalog ment tovább Shiring felé. Ha 
sikerül a terve, kőrakománnyal tutajozhat vissza Dreng"s Ferrybe. 

Hideg idő volt, a jeges eső átment ónos esőbe. Edgar bőrcipője átázott, a 
lába fájt. Ha valaha is lesz pénzem, gondolta, vásárolok magamnak egy 
pónit. 

Gondolatai Aldred felé fordultak. Sajnálta a szerzetest, aki csak jót akart. 
Milyen bátor volt, ki mert állni egy püspök ellen. Talán túlságosan is bátor; 
az igazság talán olyasmi, amiben majd csak a másvilágon 
reménykedhetünk. 

Shiring utcáin szinte egy lélek sem járt: ilyen időben a legtöbben otthon 
maradtak, és összebújtak a tűz körül. Habár Elfwine kőházánál, ahol az 
ezüstpennyk készültek királyi engedéllyel, összeverődött egy kisebb 
csődület. Ott volt Elfwine, a pénzverő, oldalán síró feleségével. Ott volt 
Den seriff az embereivel, akik kihozták az utcára Elfwine felszerelését, és 
szétverték. 

— MI: történik itt? — kérdezte Edgar a serifftől. 

— Ethelred király megparancsolta, hogy zárjam be a pénzverdét — 
válaszolta Den. — Haragszik a Drengjs Ferryben történtek miatt, és 
komédiának tartja a tárgyalást, amit ezzel mutat kt. 

Edgar erre nem számított. Bizonyos, hogy Wilwulf és Wynstan sem. 
Anglia összes fontos városában működött pénzverde. A bezárás nagy 
csapás lesz Wilwulfra, mert árt a hírnevének, de még ennél 15 nagyobb baj, 
hogy a pénzverde Shiringbe vonzotta az üzletet. A kereskedők most majd 
elmennek máshova. Egy királynak kevés eszköze van rá, hogy 
keresztülvigye az akaratát, de a pénzverés az ő monopóliuma, és a 
pénzverde bezárásával képes büntetni. Bár Edgar gyanította, hogy ez sem 
lesz elég változtatni az ealdorman viselkedésén. 

Ragnát egy legelőn találta az elöljáró erődje mellett. Az asszony úgy 
döntött, hogy ilyen rossz időben nem hagyhatják kint a lovakat, és most a 
szolgákat ellenőrizte, akik összeterelték az állatokat, majd behajtották őket 
az istállóba. Rókabundát viselt, ugyanolyan aranyvöröset, mint a haja, és 
olyan volt benne, akár egy erdei vadleány, gyönyörű, de veszedelmes. 


Edgar váratlanul arra gondolt, hogy vajon a szőre 15 olyan színű-e, mint a 
haja, de azon nyomban kiverte a fejéből. Ostobaság, hogy egy 
munkásember ilyeneket gondol egy nemes dámáról. 

Ragna rámosolygott, és azt kérdezte: 

— Csak nem gyalog jöttél ebben az időben? Mindjárt elcseppen az orrod! 
Gyere velem, igyál egy kis forró sört. 

Bementek az erődbe, ahol a legtöbben ugyancsak fedél alá húzódtak, 
csak egy maroknyi szorgos lélek futkosott épületről épületre a fejükre 
húzott köpenyben. Ragna a házához vezette Edgart. Amikor letette a 
bundáját, Edgar úgy látta, mintha egy kicsit hízott volna. 

A tűz mellé ültek. Cat szobalány felhevített egy piszkavasat, 
belemerítette egy kupa sörbe. Úrnőjét kínálta vele, ám Ragna elhárította: 

— Edgarnak add, ő jobban átfázott. 

Cat kedvesen mosolyogva nyújtotta a kupát a fiatalembernek. Jalán egy 
ilyen lányt kéne elvennem, gondolta Edgar. Eltarthatnám a feleségemet 
most, hogy megvan a halastó, és jó lenne, ha nem egyedül hálnék. De 
alighogy megfogamzott benne az ötlet, máris tudta, hogy tévedés. Cat 
igazán aranyos, de nem érzi iránta azt, amit Sungifu iránt. Egy pillanatra 
elszégyellte magát, és gyorsan ivott, hogy elrejthesse az arcát. A sör 
jólesően melegített. 

— Csinos kis tanyát választottam ki nektek az Outhen völgyében, de végül 
nem lett szükség rá — szólt Ragna. — Most már Aldred a földesuratok, 
vagyis biztonságban lesztek. 

Kissé szórakozottnak látszott. Edgar arra gondolt, hogy talán aggasztja 
valamit. 

— Akkor 1s hálás vagyok — mondta. — Te adtál nekem bátorságot, hogy 
Aldred egyik esküsegítője legyek. 

Ragna bólintott, de észrevehetően nem volt kedve a tárgyalásról beszélni. 
Edgar úgy döntött, egyenesen a tárgyra tér. Nem akarta, hogy Ragna 
türelmetlenkedjen. 

— Azért jöttem, hogy újabb szívességet kérjek. 

— Hallgatlak. 

— Dreng"s Ferryben düledezik a templom, de Aldrednek nincs pénze 
megjavíttatni. 

— Mit segíthetek ebben én? 

— Adhatnál ingyen követ. Magam kibányásznám, vagyis az nem kerülne 
semmibe. Továbbá jámbor adomány lenne. 


— Az. 

— Megteszed? 

Ragna ránézett. Derű volt a pillantásában, és még valami más, amit 
Edgar nem tudott megfejtent. 

— Természetesen — válaszolta. 

Edgar félt, hogy mindjárt könnyek szöknek a szemébe ennyi jóságtól. 
Miért nincs több ilyen ember a világon? 

— Köszönöm. 

Ragna hátradőlt, megtörve a varázst. 

— Mennyi kőre lesz szükséged? — kérdezte erélyesen. 

Edgar magába fojtotta érzelmeit, és gyakorlatias hangot ütött meg. 

— Azt hiszem, körülbelül annyi kőre és törmelékre, ami öt fordulóval 
elhozható a tutajon. Mély alapozást akarok a támfalaknak. 

— Küldök majd veled egy levelet Sericnek, hogy annyit vihetsz, amennyit 
akarsz. 

— Nagyon jóságos vagy. 

Az asszony vállat vont. 

— Nem igazán. Outhenhamben száz évre elég a kő. 

— Őszintén hálás vagyok. 

— Valamit azért megtehetnél értem. 

— Bármit. — Az volt a leghőbb vágya, hogy szolgálatot tehessen 
Ragnának. 

— Még mindig Gab a bányamesterem. 

— Miért tartasz valakit, aki meglopott? 

— Mert nem találok mást helyette. Ám te talán lehetnél a bányamester, és 
a körmére nézhetnél. 

Edgart lázba hozta a kilátás, hogy Ragnának dolgozhat. De miként oldja 
meg? 

— És közben javítsam a templomot? 

— Arra gondolok, hogy a fele idődet Outhenhamben tölthetnéd, a másik 
felét Dreng"s Ferryben, 

Edgar lassan bólogatott. Ez bejöhet. 

— Úgyis gyakran kell mennem Outhenhambe kőért. — Viszont a halastavat 
át kellene adnia a fivéreinek, tehát elveszíti a halpiac jövedelmét. 

Ragna megoldotta a problémát a következő mondatával. 

— Hat pennyt fizetek neked egy hétre, azonkívül egy farthingot minden 
eladott kőért. 


Ez sokkal több lesz, mint amennyit a halon keres. 

— Nagylelkű vagy. 

— Rajta légy, hogy Gab ne kezdje elölről a régi disznóságait. 

— Az elég könnyű lesz. Ránézésre megmondom, mennyi követ fejtett kt. 

— Ráadásul lusta. Outhenham több követ termelhetne, ha valaki venné a 
fáradságot, hogy eladja. 

— Az a valaki én lennék? 

— Te mindent meg tudsz csinálni. Az a fajta vagy. 

Edgar meglepődött. Még ha nem volt igaz, akkor is jólesett, hogy Ragna 
ilyennek tartja. 

— Ne pirulj! — szólt rá az asszony. 

Edgar elnevette magát. 

— Köszönöm, hogy hiszel bennem. Remélem, érdemes lehetek rá. 

— Most pedig én mondok egy újságot — jelentette be Ragna. 

Hát ez az, gondolta Edgar. Ettől látszott szórakozottnak. 

— Kisbabám lesz. 

— Ó! — Edgarnak elakadt a lélegzete, eléggé különös módon, mert hát mi 
a meglepő abban, ha egy egészséges fiatalasszony teherbe esik? Még ő 15 
észrevette, hogy Ragna hízott. — Kisbaba — szólt bután. — Nahát. 

— Májusra várható. 

Edgar nem tudta, mit mondjon. Mit 15 szoktak kérdezni a várandósoktól? 

— Mit szeretnél, fiút vagy kislányt? 

— Fiút, hogy Wilf örüljön. Örököst akar. 

— Hát persze. — Egy nemesember mindig örökösöket akar. 

— Te 15 örülsz? — mosolygott Ragna. 

— Igen! — felelte Edgar. — Nagyon örülök! 

De miért érezte ezt hazugságnak? 


December huszonnegyedike szombatra esett ebben az évben. Kora reggel 
Aldred üzenetet kapott Agatha anyától, hogy menjen át hozzá. Köpenyt 
kanyarított magára, és lestetett a révbe. 

Edgar éppen ott volt, köveket rakodott ki a tutajról. 

— Ragna hajlandó ingyen adni a követ! — mondta diadalmas mosollyal. 

— Ez Jó hír! Gratulálok! 


— Még nem kezdhetem el az építést, mert a habarcs megfagyhat éjszaka, 
és akkor nem köt, viszont mindent előkészíthetek. 

— De én továbbra sem tudok fizetnt. 

— Nem halok éhen. 

— Tehetek valamit viszonzásul, olyasmit, ami nem kerül pénzbe? 

Edgar vállat vont. 

— Ha eszembe jut valami, majd szólok. 

— Így is jó. — Aldred a kocsma felé pillantott. — Át kell mennem a 
zárdába. Itt van valahol Blod? 

— Majd én átviszlek. — Edgar kioldotta a kötelet, megvárta, hogy Aldred 
beszálljon, aztán megragadta a rudat, és áttolta a tutajt a keskeny csatornán 
a szigethez. 

A parton várakozott, miközben Aldred bezörgetett a zárdába. A 
köpenybe burkolózó Agatha nyitott ajtót. Férfiakat nem bocsáthatott be, de 
a hideg miatt bevezette Aldredet a templomba, amely éppen üres volt. 

A templom keleti végében, az oltár mellett egyetlen kőtömbből faragott, 
alacsony szék állt. 

— A menedék zsámolya — jegyezte meg Aldred. A hagyomány szerint azt, 
aki leült egy templomban a menedék zsámolyára, tilos volt üldözni, 
bármilyen bünt követett is el, és azok, akik a törvényt felrúgva elfogták 
vagy megölték a menedékért folyamodót, halállal bűnhődtek. 

Agatha bólintott. 

— Természetesen nehéz megközelíteni itt a szigeten. De a menekülő, aki 
ártatlan, mindenre el van szánva. 

— Gyakran használták? 

— Húsz év alatt háromszor, minden alkalommal olyan nők, akik családjuk 
óhaja ellenére akartak apácák lenni. 

Leültek egy hideg kőpadra az északi falnál. 

— Őszintén csodállak — szólalt meg Agatha. — Nagy bátorság 
szembeszállni egy ilyennel, mint Wynstan. 

— Bátorságnál több kell ahhoz, hogy le 15 győzzék — mondta komoran 
Aldred. 

— Próbálkoznunk kell. Ez a küldetésünk. 

— Egyetértek. 

— Volna egy javaslatom — váltott át gyakorlatiasabb hangra a 
főnökasszony. — Valami, amivel felvidíthatjuk szíveinket télvíz idején. 

— Mire gondolsz? 


— Holnap szeretném átvinni az apácákat a templomba, a karácsonyi 
misére. 

Aldredben feltámadt a kíváncsiság. 

— Kitől vetted az ötletet? 

Agatha mosolygott. 

— Egy asszonytól, aki e földre hozta az Egek Királyát. 

— Igaz. Tehát asszonyi hangok 15 énekeljék velünk a karácsonyi himnuszt. 

— Erre gondoltam. 

— Azonkívül az asszonyoktól szebb lehet az ének. 

— Meglehet — mondta Agatha —, főleg, ha itthon hagyom Frith nővért. 

Aldred elnevette magát, de azt mondta: 

— Azt ne tedd. Hozz csak el mindenkit. 

— Úgy örülök, hogy tetszik neked a gondolat. 

— Nagyon tetszik. 

Agatha felállt, Aldred követte a példáját. Nem volt egy hosszas társalgás, 
de az apáca nem szerette az üres beszédet. Távoztak a templomból. 

Aldred látta, hogy Edgar egy mocskos csuhájú emberhez beszél, aki 
ebben a hidegben sem viselt cipőt. Ez 15 egy olyan szerencsétlen lehet, akit 
az apácák etetnek. 

— Jaj, nekem, szegény Cuthbert már megint eltévedt — mondta Agatha. 

Aldred megrendült. Közelebbről már a szennyes rongy is látszott az 
ember szemén. Valami jó lélek hozhatta el Shiringből ide, a leprások és más 
elesettek közé, akiket az apácák gyámolítanak, gondolta Aldred, és 
lelkifurdalása lett, amiért nem ő volt az a Jó lélek. Túlságosan lefoglalták a 
saját bajai ahhoz, hogy képes legyen krisztusi módon gondolkodni a 
felebaráti szeretetről. 

— A te hibád, hogy ilyen vagyok — károgta Cuthbert. — A te hibád! 

— Tudom -— felelte Edgar. 

Agatha fölemelte a hangját. 

— Cuthbert, már megint áttévedtél a zárda területére. Engedd, hogy 
visszakísérjelek. 

— Várj! — kérte Edgar. 

— Mi az? — kérdezte a főnökasszony. 

— Aldred — mondta Edgar —, pár perce azt kérdezted, viszonozhatod-e 
valamivel, hogy támfalat építek a templomhoz. 

— Így van. 

— Eszembe jutott valami. Fogadd be Cuthbertet a monostorba. 


Cuthbertnek elakadt a lélegzete. 

Aldred egy kis ideig nem tudott szólni. Majd azt kérdezte a 
megindultságtól fátyolos hangon: 

— Akarsz szerzetes lenni, Cuthbert? 

— Igen, Aldred testvér, szépen kérlek! — felelte Cuthbert. — Mindig is 
klerikus voltam, nem ismerek én más életet. 

— Majd meg kell tanulnod a mi életünket. Egy monostor nem olyan, mint 
egy minster. 

— Kell majd Istennek egy olyan, mint én? 

— Különösen az olyanok kellenek neki, mint te. 

— De hát én bűnöző vagyok! 

— Jézus mondá: ,,. . nem az igazakat hívogatni jöttem, hanem a bűnösöket 
a megtérésre. "5 

— Ez nem tréfa, ugye? Nem hecc, a kínzásomra? Vannak, akik nagyon 
kegyetlenek a vakokhoz. 

— Nem hecc, barátom. Most gyere velem a kompon. 

— Máris? 

— Máris. 

Cuthbertet rázta a zokogás. Aldred átkarolta a vállát, nem véve tudomást 
a rettenetes szagról. 

— Gyere — ismételte. — Szálljunk fel a kompra. 

— Köszönöm, Aldred, köszönöm! 

— Edgarnak köszönd. Elég szégyen, hogy nem nekem jutott az eszembe. 

Intettek Agathának, aki azt mondta: 

— Az Isten áldjon meg titeket. 

Miközben átkeltek a vízen, Aldred azon tűnődött, hogy ha nem is tudja 
megvalósítani fényes álmait ebben a világvégi monostorban, azért még 
tehet valami Jót. 

Kiszálltak, Edgar kikötötte a kompot. 

— Ez nem számít, Edgar — mondta Aldred. — Még mindig adósod vagyok 
a viszonzással. 

— Lenne éppen valami — felelte zavart képpel Edgar. 

— Ki vele — biztatta Aldred. 

— Emlegetted, hogy szeretnél beindítani egy iskolát. 

— Ez az álmom. 

Edgar ismét habozott, aztán csak kibökte: 

— Megtanítanál olvasni? 

Ragna második szülése nehéz volt. Annyira sikoltozott, hogy Wynstan 
püspök is hallotta az anyja házában. A sikoltozás, amelyen a kitartóan 
zuhogó eső se tompított sokat, reményt adott Wynstannek. 

— Ha az anya és a gyerek 15 meghal, nincs több gondunk! — örvendezett. 

Gytha fölvett egy kancsót. 

— Én voltam így veled — mondta. — Egy teljes napba és éjszakába telt, 
amíg kinyomtalak. Senki se gondolta, hogy valamelyikünk 1s túlélhett. 

Wynstan vádaskodást vélt hallani a szavakból. 

— Nem az én hibám. 

Anyja feltöltötte a kupáját borral. 

— Aztán egyszer csak itt voltál ordítva és az öklöddel hadonászva. 

Wynstan feszengett az anyja házában. Gythánál mindig édes bor és erős 
sör várta, az évszaktól függően szilva, körte, sajt és sonka tálcán, meg 
vastag takarók a hideg éjszakákra, de ő akkor se tudta elengedni magát. 

— Jó gyerek voltam! — erősködött. — Igazi kis tudós! 

— Igen, ha rászorítottak. De ha levettem a szememet rólad, nyomban 
elsompolyogtál játszani. 

Wynstannek eszébe jutott egy gyerekkori emlék. 

— Nem engedted, hogy lássam a medvét. 

— Miféle medvét? 

— Valaki hozott egy medvét láncon. Mindenki odament megnézni. De 
Aculf atya azt akarta, hogy előbb másoljam le a Tízparancsolatot, és te őt 
támogattad. — Ült a palatáblájával meg egy szöggel, és hallgatta, hogyan 
kurjongat és kacag odakint a többi fiú. — Folyton hibákat követtem el a 
latinban, és mire kijavítottam őket, a medve elment. 

Gytha a fejét csóválta. 

— Nem emlékszem. 

Wynstanben annál elevenebben élt az emlék. 

— De utáltalak érte! 

— Pedig szeretetből tettem. 


— Igen — helyeselt a püspök. — Gondolom. 

Gytha megérezte a fia kétkedését. 

— Pappá kellett lenned. A parasztkölykök csak játsszanak. 

— Miért voltál olyan biztos benne, hogy papot kell csinálni belőlem? 

— Mert másodszülött fiú voltál, és én második feleség. Wilwulfra várt 
apád öröksége, valószínűleg az elöljáróság is, te pedig eltüntél volna a 
szürkeségben, akkor vettek volna csak elő, ha Wilwulf meghal. Márpedig 
nem tűrhettem, hogy ezt tegyék velünk. Az egyház volt a te utad a 
hatalomhoz, a gazdagsághoz és a ranghoz. 

— Meg a te utad Is. 

— Én semmi vagyok — felelt Gytha. 

Ez a szerénység olyan ordítóan hazug volt, hogy Wynstan elengedte a 
füle mellett. 

— Utánam öt évig nem lett gyereked. Készakarva csináltad így? Mert én 
olyan nehezen születtem? 

— Nem! — méltatlankodott Gytha. — Nemesasszony nem húzza ki magát a 
szülés alól! 

— Hát persze. 

— De két vetélésem volt közted és Wigelm között, nem 15 szólva később 
egy koraszülésről. 

—- Wigelmre emlékszem — tűnődött Wynstan. — Ötéves koromban meg 
akartam gyilkolni. 

— Idősebb gyerekeknek sokszor vannak ilyen érzéseik. A virtus jele. 
Ruitkán váltják tettekre, de én azért mindenesetre távol tartottalak Wigelm 
bölcsőjétől. 

— Az ő születése milyen volt? 

— Nem olyan rossz, bár a szülés ritkán könnyű. A második gyerek 
általában kevesebb kínnal jár. — A sikoltozás irányába pillantott. — Noha 
Ragnára nem érvényes. Valami rosszul sülhet el. 

— Szülésbe belehalni mindennapos — mondta kedélyesen Wynstan. Az 
anyja sötéten nézett rá, és a püspök észbe kapott, hogy túl messzire ment. 
Gytha feltétel nélkül az ő pártján állt mindenben, de akkor is asszony volt. — 
Ki látja el Ragnát? 

— Egy shiringi bába. Hildi a neve. 

— Vidéki asszony pogány kotyvalékokkal, gondolom. 

— Igen. De ha Ragna és az újszülött meghal, még mindig itt van Osbert. 


Ragna első gyereke már kétéves volt, vörös hajú kicsi normann, aki 
Wilwulf apjáról kapta az Osbert nevet. Osbert volt Wilf törvényes örököse, 
és akkor is az marad, ha Ragna másodszülöttje meghal a mai napon. Ám 
Wynstan csak legyintett. 

— Egy anyátlan gyerek csekély fenyegetés — mondta, és gondolatban 
hozzátette, hogy egy kétévestől könnyű megszabadulni, de nem mondta ki, 
mert emlékezett az anyja sötét pillantására. 

Gytha csak bólintott. 

Wynstan fürkészte az arcát. Harminc évvel korábban rettegett ettől az 
arctól. Anyja bőven benne járt az ötvenben, a haja szürke volt évek óta, a 
közelmúltban sötét szemöldöke is ezüstté világosodott, új függőleges 
rovátkák jelentek meg az ajka fölött, alakja sem volt annyira buja, inkább 
szalonnás, de még mindig értett hozzá, hogyan félemlítse meg a fiát. 

Türelmes volt és mozdulatlan. Az asszonyok értenek ehhez. Wynstan 
nem értett ehhez, ő csoszogott és fészkelődött. 

— Uramisten, meddig tart még? — kérdezte. 

— Ha a gyerek elakad, általában meghal ő is, az anya 15. 

— Imádkozz érte. Arra van szükségünk, hogy Garulf legyen Wilf örököse. 
Kizárólag akkor tarthatjuk meg, amit elnyertünk. 

— Természetesen igazad van. — Gytha savanyú arcot vágott. — Habár 
Garulf nem a férfiak legokosabbika. Szerencsére mi tudjuk irányítani. 

— Népszerű. A katonák szeretik. 

— Nem értem, miért. 

— Mindig hajlandó venni egy hordó sört, és hagyja, hogy végigmenjenek 
valamelyik rabon. 

Anyja ismét úgy nézett rá. De az ő aggályai mellőzhetők. Gytha végül 
mindig azt teszi, amire a családnak szüksége van. 

A sikoltozás elnémult. Wynstan és Gytha feszülten figyeltek. A püspök 
kezdte azt hinni, hogy teljesült a kívánsága. 

Aztán meghallották az újszülött félreismerhetetlen óbégatását. 

— Él! — mondta Wynstan. — A rohadt életbe! 

Egy perc múlva nyílt az ajtó, és bedugta rajta a fejét egy tizenöt éves 
szolgáló. Wilnod volt az, Gilda lánya, és csöpögött a hajából az esővíz. 

— Fiú! — mondta, és fülig érő szájjal vigyorgott. — Erős, akár a bikaborjú, 
és nagy álla van, mint az apjának! — Eltűnt. 

— Ördög vigye a rohadt állát — motyogta Wynstan. 

— Tehát nincs szerencsénk. 


— Ez mindent megváltoztat. 

— Igen. — Gytha töprengett. — Egészen más megközelítésre lesz szükség. 

Wynstan meghökkent. 

— Csakugyan? 

— Rossz irányból tekintettük át a helyzetet. 

Wynstan nem így látta, de az anyjának általában igaza volt. 

— Folytasd — mondta. 

— Az igazi problémánk nem Ragna. 

Wynstan felvonta a szemöldökét. 

— Nem-e? 

— Wilf a mi problémánk. 

A püspök a fejét rázta. Nem értette, hova akar kilyukadni az anyja. De 
mivel Gythának volt esze, Wynstan türelmesen várta, hogy megossza vele a 
gondolatait. 

Gytha egy perc múlva megszólalt: 

— Wilf annyira odáig van érte. Még sose habarodott bele ennyire egy 
asszonyba. Szereti, imádja, Ragna pedig láthatóan tudja, miként járjon a 
kedvében az ágyban és az ágyon kívül. 

— Ez még nem akadályozza meg abban, hogy időnként lefeküdjön 
Ingével is. 

Gytha vállat vont. 

— A férfi szerelme sohasem kizárólagos. Ám Inge nem jelent igazi 
fenyegetést. Ha Wilfnek választania kellene a kettő közül, habozás nélkül 
Ragnát választaná. 

— Gondolom, Ragna nem bírható rá, hogy megcsalja a férjét. 

Gytha a fejét rázta. 

— Kedveli azt az okos fiút Dreng"s Ferryből, de abból sose lesz semmit. 
Annyrval alatta áll. 

Wynstan még emlékezett a combe-i hajóépítőre, aki átköltözött Dreng/s 
Ferrybe, a tanyára. Jelentéktelen fráter. 

— Á — mondta elutasítóan —, ha Ragna félrelép, akkor valami csinos 
városi fiúval, aki behízelgi magát a szoknyája alá, miközben Wilf oda van 
verni a vikingeket. 
hetyegésért. 

— Sajnálatos módon kénytelen vagyok egyetérteni. 


Meglepetésükre ismét bekukkantott Wilnod, még a korábbinál is 
ázottabban, és az előbbinél 15 ragyogóbb mosollyal. 

— Még egy fiú! — kiáltotta. 

— Ikrek — mondta Gytha. 

— Ez kicsi és fekete hajú, de egészséges. — Wilnod eltünt. 

— Isten verje meg mindkettőt — átkozódott Wynstan. 

— Most hát nem egy fiú áll Garulf útjában, hanem három — mondta Gytha. 

Egy darabig hallgattak. Ez földcsuszamlást jelentett az elöljáróság 
hatalmi politikájában. Wynstan a következményeken rágódott. Biztosra 
vette, hogy az anyja ugyanazt teszt. 

Végül azt mondta tehetetlen haraggal: 

— Csak kell lennie valaminek, amivel éket verhetünk Wilf és Ragna közé! 
Nem Ragna az egyetlen szépasszony a világon! 

— Talán felbukkan egy másik nő, és megigézi Wilfet. Persze fiatalabbnak 
kell lennie Ragnánál, és valószínűleg még tüzesebbnek. 

— Össze tudjuk hozni? 

— Talán. 

— Szerinted működni fog? 

— Működhet. Különben sincs jobb tervem. 

— Hol találunk egy ilyen nőt? 

— Nem tudom - felelte Gytha. — De talán vehetünk. 


Egy békés karácsony után Vaskobak januárban ismét lecsapott. 

Edgar követ rakodott ki a tutajról a partra a tanyaház közelében egy 
hideg, napfényes reggelen. Füstölőházat akart építeni. Gyakran több halat 
fogtak, mint amennyit képesek voltak eladni, és a lakóház mennyezete 
kezdett olyan lenni, akár egy fejjel lefelé álló erdő, ahol az angolnák voltak 
a zsúpból kisarjadt suhángok. Egy kőből épített füstölőházban bőven lesz 
hely, és kevésbé kell tartani attól, hogy kigyullad. 

Egyre gyakorlottabb lett a kőművesmunkában. Réges-rég aládúcolta a 
templomot, amely most már szilárdan állt. Két éve irányította Ragna 
köfejtőjét Outhenhamben, több követ adott el, mint valaha, sok pénzt 
keresett az asszonynak és magának. Ám télen lanyhult az üzlet, és Edgar 
kihasználta az alkalmat, hogy saját céljaira tartalékoljon követ otthon. 


Felbukkant Eadbald. Egy üres hordót görgetett a folyóparti egyenetlen 
ösvényen. 

— Több sörre van szükségünk — mondta. A halastónak köszönhetően most 
már megengedhették maguknak. 

— Segítek — ajánlotta fel Edgar. Egy ember elboldogul egy üres hordóval, 
ám egy tele hordóhoz kettő kell az ilyen rázós terepen. 

Elgurították a hordót a sörházig. Brindle mögöttük kocogott. Miközben 
fizettek Leafnek, két utazó érkezett a révbe. Edgar felismertek őket: Odo és 
Adelaide volt, egy futárszolgálatos házaspár Cherbourg-ból. Két fegyveres 
kíséretében két hete jöttek át Dreng"s Ferrynél, útban Shiringbe, hogy 
leveleket és pénzt vigyenek Ragnának. 

— Hazafelé? — érdeklődött Edgar, miután üdvözölte őket. 

— Igen, reméljük, hogy kapunk Combe-ben hajót — felelte franciás 
kiejtéssel Odo. Harminc körüli, nagydarab ember volt, szőke haját normann 
szokás szerint tövig leborotváltatta a tarkóján, és vaskos kardot viselt. 
Ezúttal nem voltak testőreik, mert nem vittek pénzt. 

— Sietünk, mert Jó hírünk van — újságolta izgatottan Adelaide. — Ragna 
úrnőnek ikerfiai születtek! — A kicsi, szőke asszony ezüstdrótból készült 
függőt viselt, borostyángyönggyel díszítve. Szép lenne Ragnán, gondolta 
Edgar. 

Örült az ikreknek. Most már biztos, hogy Ragna valamelyik fia örököl 
Wilwulf után, és nem az első asszonytól származó Garulf, az a buta barom. 

— Jó Ragnának — mondta. 

Dreng, aki ugyancsak hallotta a bejelentést, azt kiáltotta: 

— Szerintem mindenki szeretne kupát emelni az ifiurakra! — Úgy adta elő, 
mintha ő fizetné a söröket, ám Edgar tudta, hogy ez az egyik trükkje. 

A normannok nem dőltek be nekt. 

— Sötétedésig el akarunk érni Mudeford Crossingba — felelte Odo, és már 
ott se voltak. 

Edgar és Eadbald elgurították a tele hordót a tanyára. Utána Edgar 
folytatta a kirakodást: kötelet hurkolt a kövekre, annál fogva vonszolta fel 
őket a lejtőn oda, ahova a füstölőházat tervezte. 

Már magasan Járt a téli nap, és Edgar az utolsó követ akarta kirakni, 
amikor kiáltást hallott a másik partról: 

— Kérlek, segíts! 

Átnézett a víz fölött, és egy férfit látott, aki egy asszonyt tartott a 
karjában. Mindketten meztelenek voltak, és az asszony mintha eszméletlen 


lett volna. Ahogy elárnyékolta a szemét, Edgar felismerte Odót és 
Adelaide-et. 

Felpattant a tutajra, áttolta a rúddal a vízen. A normannokat nyilván 
kifosztották mindenükből, még a ruhájukat sem hagyták meg nekik. 

Megérkezett a túlpartra. Odo, karjaiban a feleségével, fellépett a tutajra, 
majd nehézkesen lerogyott az utolsó, durván faragott kőre. Véres volt az 
arca, az egyik szeme bedagadt, a lába 15 megsérült. Adelaide szeme csukva 
volt, szőke hajára ráalvadt a vér, de lélegzett. 

Edgar kimondhatatlanul szánta a törékeny fiatalasszonyt, és leírhatatlan 
gyűlöletet érzett az emberek iránt, akik ezt művelték vele. 

— Van egy apácazárda a szigeten — mondta. — Agatha anya ért a sebekhez. 
Vigyelek egyenesen oda? 

— Igen, kérlek, gyorsan! 

Edgar erőteljesen tolta ár ellen a tutajt. 

— Mi történt? — kérdezte. 

— Egy sisakos ember volt. 

— Vaskobak — mormolt Edgar. — A sátánfajzat! 

- Legalább egy társa volt. Engem leütöttek, elvesztettem az 
eszméletemet. Gondolom, halottnak hittek. Mire magamhoz tértem, 
meztelenek voltunk. 

— Fegyver kell nekik. Talán a kardodra vetettek szemet. És Adelaide 
függőjére. 

— Ha tudjátok, hogy ilyenek ólálkodnak az erdőben, miért nem fogjátok 
el őket? — kérdezte Odo kihívóan, szinte úgy, mintha azt hinné, hogy a 
révész összejátszik a rablókkal. 

Edgar nem vette a burkolt célzást. 

— Hidd el, rég próbáljuk. Átkutattuk a déli part minden egyes méterét, de 
úgy eltűnnek a bozótban, akár a menyétek. 

— Csónakjuk volt. Láttam, közvetlenül a támadás előtt. 

Edgar meghökkent. 

— Miféle? 

— Csak egy kis, evezős csónak. 

— Ezt nem tudtam. — Mindig, mindenki azt hitte, hogy Vaskobak a déli 
parton rejtőzik, mert mindig ott fosztogatott; de ha csónakja van, akkor az 
északi parton 1s lehet a búvóhelye. 

— Láttad valaha? — kérdezte Odo. 


— Egy éjszaka belevágtam a karjába a fejszét, amikor el akarta lopni a 
malacunkat, de meglógott. Itt is volnánk. — Edgar felfuttatta a tutajt a 
Bélpoklos-szigetre, és tartotta a kötelet, amíg Odo kihozta a partra a 
feleségét. 

Odavitte a zárda ajtajához, amelyet Agatha anya nyitott ki. Ügyet sem 
vetett a férfi pőreségére, csak Adelaide sérülései érdekelték. 

— A feleségem. . . — mondta Odo. 

— Szegény asszony — szólt Agatha. — Próbálok majd segíteni rajta. — Az 
eszméletlen nőért nyúlt. 

— Beviszem. 

Agatha némán rázta a fejét. 

Odo hagyta, hogy a főnökasszony kiemelje a karjából Adelaide-et. Úgy 
vitte be a zárdába, mintha nem lenne súlya. Egy láthatatlan kéz bezárta az 
ajtót. 

Odo pár pillanatig bámulta, aztán elfordult. 

Felszálltak a tutajra. 

— Jobb lesz elmennem a kocsmába — mondta a normann. 

— Ott nem látnak szívesen, ha nincs pénzed — figyelmeztette Edgar. — 
Viszont a monostor befogad. Aldred prior ad neked egy csuhát meg lábbelit, 
kitisztítja sebeidet, és addig etet, amíg szükséged lesz rá. 

— Istennek legyen hála a barátokért. 

Edgar áttutajozott a partra, és kikötött. 

— Gyere velem — mondta. 

Odo megbotlott a kiszállásnál, és térdre esett. 

— Bocsánat — mentegetőzött. — Nagyon elfáradtam. Messziről kellett a 
karomban hozni a feleségemet. 

Edgar felsegítette. 

— Csak még egy kicsit bírjad. — Odavezette a férfit a házhoz, amelyben az 
apátsági templom papjai laktak addig, amíg monostor nem lett belőle. 
Elhúzta a reteszt, és félig-meddig ölben vitte be Odót a terembe. A barátok 
az asztalnál ültek, kivéve Aldredet, aki Edgar pulpitusánál állva felolvasott. 

Félbeszakította az olvasást, amint meglátta a belépőket. 

— Mi történt? — kérdezte. 

— Odót és a feleségét, akik útban voltak Cherbourg-ba, összeverték, 
kifosztották, levetköőztették és cserben hagyták — sorolta Edgar. 

Aldred becsukta a könyvet, és gyengéden karon fogta Odót. 


— Gyere, dőlj le a tűz mellé — mondta. — Godleof testvér, hozz bort, hogy 
kitisztíthassuk a sebeit. — Segített Odónak, hogy lefekhessen. 

Godleof hozott egy tál bort meg egy tiszta rongyot. Aldred mosogatni 
kezdte a sebesült véres arcát. 

— Én most búcsúzom — mondta Edgar. — Jó kezekben vagy. 

— Köszönöm, szomszéd — felelte Odo. 

Edgar elmosolyodott. 


Ragna az idősebb ikret Hubert-nek nevezte el az apjáról, a kicsinek a 
Colinan nevet adta. Külön burokban születtek, és könnyű volt 
megkülönböztetni őket, mert az egyik nagy és szőke volt, a másik kicsi és 
sötét. Ragnának elég teje volt kettőnek is. A melle súlyos volt és 
megduzzadt. 

Segítségben nem szűkölködött. Cat ott volt a kisfiúk születésénél, és az 
első perctől imádta őket. Cat feleségül ment Óriás Bernhez, és neki is lett 
egy babája, annyi idős, mint Ragna Osbertje. Cat láthatólag boldog volt 
Bernnel, habár elpanaszolta az asszonyoknak, hogy a férje hasa akkora, 
hogy mindig neki kell fölül lenni. Ezt általános vihogás követte. Ragna 
kíváncsi volt, mit éreznének a férfiak, ha tudnák, hogyan beszélnek róluk az 
asszonyok. 

Agnes varrónő ugyancsak rajongott a kicsikért. Agnes egy angolhoz 
ment feleségül, Offához, a mudefordi bíróhoz, de nem született gyerekük, 
és Agnes az úrnője fiait halmozta el minden ki nem élt anyai szeretetével. 

Ragna akkor hagyta otthon először az ikreket, amikor hallotta, mi történt 
Odóval és Adelaide-del. 

Borzasztóan aggódott. A küldöncök az ő kedvéért jöttek Angliába, ezért 
felelősnek érezte magát értük. Ráadásul normannok voltak, akárcsak ő, és 
ettől még inkább együttérzett velük. Látnia kellett őket, ki kellett derítente, 
milyen súlyosak a sebeik, utána kellett néznie, tehet-e értük valamit. 

Catre bízta az ikreket. Két szoptatós dajka gondoskodott róluk, nehogy 
megéhezzenek. Agnest vitte magával komornának, Bern volt a testőrük. 
Miután hallotta, hogy Odót és Adelaide-et levetköztették, csomagolt nekik 
ruhát. Nehéz szívvel lovagolt ki az erődből, amiért magára hagyta az ő 
picikéit, de hát a kötelesség, az kötelesség. 


Két nap volt az út Dreng-s Ferrybe, és ennek a két napnak minden egyes 
percében hiányolta őket. 

Késő délután érkezett, testőrét a sörházban hagyta, majd azonnal 
áttutajozott a Bélpoklos-szigetre. Agatha anya csókkal és csontos öleléssel 
üdvözölte. 

Ragna rögtön azzal kezdte: 

— Hogy van Adelaide? 

— Gyorsan gyógyul — felelte Agatha. — Nem lesz semmi baja. 

Ragna megroskadt a megkönnyebbüléstől. 

— Hála Istennek! 

— Ámen. 

— Mije sérült meg? 

— Csúnyán fejbe vágták, de fiatal, erős, és úgy látszik, nem lesznek 
maradandó következmények. 

— Szeretnék beszélni vele. 

— Természetesen. 

Adelaide a dormitóriumban$t volt. Szőke fejét átkötötték egy tiszta 
ronggyal, és barna apácainget viselt, de egyenesen ült az ágyban, és 
boldogan mosolygott, amikor meglátta Ragnát. 

— Nem kellett volna ezzel fárasztanod magadat, hogy megteszed ezt a 
nagy utat! 

— Látnom kellett, hogy gyógyultok-e. 

— De hát a babák! 

— Sietek vissza hozzájuk, amint ellenőriztem, hogy itt rendben van-e 
minden. És ki más hozhatott volna nektek új ruhát? 

— Olyan Jó vagy. 

— Ugyan már. Hogy van Odo? Úgy hallottam, nem sérült meg olyan 
súlyosan, mint te. 

— Azt mondják, jól van, bár én nem láttam. Ide nem engednek be férfit. 

— Óriás Bern majd elkísér Combe-be, amint elég jól érzitek magatokat az 
utazáshoz. 

— Én már holnap indulhatok! Még csak nem is érzem rosszul magamat! 

— Akkor 15 kölcsönadok nektek egy lovat. 

— Köszönöm. 

— Te ülhetsz Bern hátasán, ő majd visszahozza Shiringbe, miután feltett 
benneteket egy cherbourg-i hajóra. 


Ragna adott Adelaide-nek pár női holmit: egy fésüt, egy tégely olajat 
kéztisztításhoz és egy vászon ágyékkötőt. Utána búcsúcsókot váltott 
Agathával, majd ismét kiment a partra. 

Odo a szerzetházban volt Aldreddel. Az arca zúzódásos volt, és 
észrevehetően kímélte a bal lábát, miközben felállt és meghajolt, egyébként 
derűsnek látszott. Ragna átadta neki a Shiringből hozott férfiruhát. 

— Adelaide már holnap indulni akar — mondta. — Te hogy érzed magad? 

— Úgy gondolom, felépültem. 

— Hallgass Agatha anyára. Sok beteget meggyógyított már. 

— Igenis, úrnőm. 

Ragna eljött a monostorból, és lesietett a révbe, hogy visszatérjen a 
szigetre a komppal, és a zárdában töltse az éjszakát. 

Edgar a kocsma előtt várakozott. 

— Nagyon sajnálom, hogy ez történt a küldönceitekkel — mentegetőzött, 
mintha az ő hibája lenne. 

— Mit gondolsz, ugyanazok a rablók támadták meg őket, akik három éve 
ellopták tőlem a Wilfnek szánt nászajándékot? — kérdezte az asszony. 

— Biztos vagyok benne. Odo egy sisakos emberről beszélt. 

— Úgy látom, eddig hasztalanul próbálták elfogni. — Ragna összevonta a 
szemöldökét. — Ha jószágot lop, ő és a bandája egyszerűen megeszik, a 
fegyvereket és a pénzt megtartják maguknak, de a ruhát és az ékszert át kell 
váltaniuk készpénzre. Vajon hogy csinálják? 

— Vaskobak talán Combe-be viszi a lopott holmit — tűnődött Edgar. — Ott 
van több ócskás meg két-három ékszerész. Az ékszert be lehet olvasztani, a 
ruhákat át lehet szabni. 

— De hát a zsiványoknak már a külseje 15 gyanús. 

— Vannak, akik mindenkitől hajlandók vásárolni, és nem kérdeznek túl 
sokat. 

— Akkor 15 azt hiszem, hogy a zsiványok túl szembeötlők — vitatkozott 
elkomorodva az asszony. — Csak néhányszor találkoztam velük, de mindig 
egyformán rongyosak, betegesek és piszkosak voltak. Te laktál Combe-ben. 
Láttál ott üzletelni embereket, akik olyanok voltak, mintha télen-nyáron a 
szabad ég alatt élnének az erdőn? 

— Nem, és arra sem emlékszem, hogy bárki szóba állt volna az effajta 
látogatókkal. Gondolod, hogy Vaskobak közvetítőt használ? 

— Igen. Mégpedig valami tiszteletre méltó embert, akinek van oka 
ellátogatni Combe-be. 


— De hát az sok száz ember. Combe nagy város, sokan jönnek oda adni- 
venni. 

— Gyanúsítasz valakit, Edgar? 

— Dreng, az itteni kocsmáros elég aljas, de nem szeret utazni. 

— Ezen érdemes elgondolkodni — bólintott Ragna. — Szeretnék véget vetni 
ennek a törvénytelenségnek. Den seriff ugyanezt akarja. 

— Mind azt akarjuk — mondta Edgar. 


Ragna és Cat éppen letették az ikreket délután aludni, amikor nagy ricsaj 
támadt odakint. Egy lány veszettül ordított, asszonyok kiabáltak, férfiak 
hahotáztak és csúfolódtak. Az ikrek fittyet hányva a zajra behunyták a 
szemüket, és másodpercek alatt álomba merültek. Ragna ekkor kiment, 
hogy megnézze, mi ez a felbolydulás. 

Hideg volt, Jeges északi széllökések korbácsolták az erődöt. Tömeg 
verődött össze egy vizeshordó körül. Ragna közelebb ment, és látta, hogy a 
csődület oka egy tomboló meztelen lány. Gytha és két-három cseléd 
mosdatni próbálta vízzel, olajjal, kefével és rongyokkal, más asszonyok 
igyekeztek lefogni. A hideg vízzel öntözött lány egyfolytában reszketett és 
egyfolytában rikoltozott. Ragna úgy vélte, walesi nyelven káromkodik. 

— Ki ez? — kérdezte. 

— Gytha új rabszolgája — felelte hátra se nézve Wuffa, az új istállómester, 
aztán elbődült: — Aztán megsikáljátok ám a csöcsét! — mire a férfiak 
röhögni kezdtek. 

Ragna leállíthatta volna egy szabad fiatal nő bántalmazását, de nem egy 
rabszolgáét. A népnek joga volt kegyetlenkedni a rabszolgákkal. Létezett 
néhány lanyha törvény, hogy rabszolgát nem szabad ok nélkül megölni, de 
még azokat 1s nehéz volt betartatni, és a megsértésükért enyhe büntetés járt. 

A lány olyan tizenhárom lehetett. Ott, ahol lejött róla a szenny, elővillant 
a fehér bőre. A haja és a szőr a lába között sötét volt, majdnem fekete, a 
karja és a lába karcsú, a melle kicsi és tökéletes. Arcát eltorzította a düh, de 
még így is látszott, hogy szép. 

— Miért kell Gythának rabszolgalány? — kérdezte Ragna. 

Wuffa megfordult, hogy válaszoljon, és akkor látta, ki szólt. Rögtön 
meggondolta magát, Szájáról lehervadt a vigyor, és csak annyit motyogott: 

— Nem tudom. 


Bizonyosan tudta, csak szégyellte kimondani. 

Wilf kilépett a csarnokból, és kíváncsian közelebb jött. Ragna figyelte, 
hogyan reagál erre. Gytha parancsot adott az asszonyoknak, hogy hagyják 
abba a mosdatást, és fogják le a lányt, hogy Wilf kényelmesen 
megnézhesse. 

A tömeg tisztelettel utat adott az ealdormannak. A lányt többé-kevésbé 
tisztának lehetett nevezni. Fekete haja vizesen lógott az arcába, bőre kipirult 
a sikálástól. A morcosság csak bájosabbá tette. Wilf szélesen elvigyorodott. 

— Ez meg ki? — kérdezte. 

— A neve Carwen — felelte Gytha. — Az én ajándékom neked, hálából, 
mert te vagy a legjobb mostohafíiű, akit anya csak kívánhat magának. 

Ragna tiltakozni akart, de magába fojtotta a kiáltást. Ez nem tisztességes! 
Mindent elkövetett, hogy Wilf kedvében járjon és megőrizze a hűségét, 
Wilf pedig a házasságuk három évében az angol főurak többségénél sokkal 
hívebb férjnek bizonyult. Hébe-hóba lefeküdt Ingével a régi szép idők 
emlékére, és valószínűleg meghágott parasztlányokat is, ha távol volt, de 
itthon szinte nem létezett neki más asszony a feleségén kívül. Most pedig 
ezt az összes szívós munkát semmivé teszi egy rabszolgalány, Gytha 
ajándéka! Ragna tüstént tudta, hogy Gytha így akarja elidegeníteni őket 
egymástól. 

Wilf kitárt karral előrelépett, mintha át akarná ölelni Carwent. 

A lány arcul köpte. 

Wilf megtorpant, a sokaság elnémult. 

Egy rabszolgát ki lehetett végeztetni ennyiért. Wilf nyugodtan 
előhúzhatta volna a kését, és itt helyben elvághatta volna Carwen torkát. 

Wilf az inge ujjába törölte az arcát, és megragadta a tőrét. Egy hosszú 
percig bámulta Carwent. Ragna nem tudta, mit fog csinálni. 

Aztán elengedte a kést. 

Vissza 1s utasíthatta Carwent. Kinek kell olyan ajándék, amely az 
arcunkba köp? Ragna arra gondolt, hogy talán ez mentheti meg. 

Aztán Wilf fölengedett. Elvigyorodott, körülnézett. A sokaság kínosan 
heherészett. Aztán Wilf hahotázni kezdett. 

A sokaság vele hahotázott, és Ragna tudta, hogy neki vége. 

Wilf ismét elkomolyodott, és az emberek elnémultak. 

Wilf arcul ütötte a lányt. Csak egyszer, de keményen. Nagy, erős keze 
volt. Carwen feljajdult, és sírni kezdett. Arca lángvörös lett, ajkáról vér 
csordult le az állára. 


Wilf a mostohaanyjához fordult. 

— Kötözzétek meg, és dobjátok be a házamba — mondta. — A padlóra. 

Végignézte, ahogy az asszonyok hátrakötözik a rabszolga kezét. Nem 
volt könnyű, mert a lány viaskodott. Amint a kezével végeztek, 
összekötözték a bokáját. 

A férfiak a meztelen lányt bámulták, de az asszonyok Ragnát lesték 
sandán, hogy mit szól ehhez. Ragna mindent elkövetett, hogy az arca 
méltóságteljesen üres maradjon. 

Gytha cselédei fölvették a megkötözött Carwent, és elvitték Wilf házába. 

Ragna megfordult, és lassan elvonult. Porba volt sújtva. Három fiának 
apja egy rabszolgalánnyal fogja tölteni az éjszakát. Most mit tegyen? 

Úgy döntött, nem engedi, hogy ez elrontsa a házasságát. Gytha bánthatja, 
de nem pusztíthatja el. Valamiként megőrzi a befolyását Wilf fölött. 

Bement a házába. A szolgái nem szóltak hozzá. Már tudták, mi történt, és 
látták az úrasszony arcát. 

Ragna leült, és gondolkozott. Azt rögtön látta, hogy hiba lenne, ha 
megpróbálná megakadályozni, hogy Wilf lefeküdjön Carwennel. Wilf 
úgyse azt tenné, amit a felesége akar — egy ilyen férfi nem fogad el 
parancsokat egy asszonytól, még attól se, akit szeret —, és ő a 
követelőzésével csak ellenszenvessé tenné magát. Színlelje azt, hogy nem 
érdekli? Nem, az már túlzás. Talán a férfivágyak méla elfogadása lenne a 
megfelelő taktika. Azt eljátszhatja, ha kell. 

Közeledett az estebéd ideje. Ragna semmi esetre sem mutatkozhatott 
megvertnek és bánatosnak. Olyan szédületesnek kell lennie, hogy Wilfbe 
akár még a megbánás is belenyilallhasson, amiért más nővel tölti az 
éjszakát. 

Sötétsárga ruhát választott, amely tetszett Wilfnek. Mellben kissé szűk 
volt, de jól állt. Cat felfésülte a haját, és gesztenyeszín selyemfátyolt 
borított rá. Sötétvörös gyapjúköpenyt borított a vállára, hogy védje a hátát a 
csarnokban a hideg huzattól. Aranyszínű zománccal berakott brosstű tette 
teljessé az öltözékét. 

Estebédnél a férje jobbján foglalt helyet, ahogy szokott. Wilf kedélyesen 
ugratta a férfiakat, de Ragna azon kapta, hogy őt nézi, és valahogy furcsa a 
nézése. Nem félős, de az aggodalmasnál erősebb. Ragna rájött, hogy Wilf 
ideges. 

Hogyan reagáljon erre? Ha kimutatja, hogy szenved, Wilf majd úgy érzi, 
manipulálják. Megharagszik, és majd móresre akarja tanítani a feleségét, 


vélhetőleg úgy, hogy még több figyelmet szentel Carwennek. Nem, 
kifinomultabb taktikát kell alkalmazni. 

Estebéd közben Ragnának gondja volt rá, hogy a szokottnál is 
elragadóbbnak mutatkozzék, noha gyalázatosan érezte magát. Kacagott 
Wilf tréfáin, és ha az valamilyen célzást tett a szerelemre vagy a 
szeretkezésre, úgy nézett rá félig leengedett pillái alól, amivel mindig 
begerjesztette a férjét. 

Miután végeztek az evéssel, és a férfiak kezdtek berúgni, az asszonyok 
többségével együtt Ragna 1s távozott az asztaltól, és egy fáklya fényénél 
visszatért a házába. Nem vette le a köpenyét, az ajtóban állva nézett ki az 
erőd homályába, amelyben elmosódott alakok mozogtak, és gondolatban 
beszédeket fogalmazott. 

— Mit csinálsz? — kérdezte Cat. 

— Várok egy zavartalan pillanatot. 

— Miért? 

— Nem akarom, hogy Gytha lássa, amikor átmegyek Wilf házába. 

Cat megriadt. 

— Ott van a rabszolga. Mit akarsz tenni vele? 

— Még nem tudom. Gondolkozom rajta. 

— Nehogy magadra haragítsd Wilfet. 

— Majd meglátjuk. 

Pár perccel később Ragna látta, hogy Gytha házából elindul egy gyertyát 
tartó árnyalak Wilfhez. Alighanem Gytha ellenőrzi az ajándékát, hogy 
tisztességes állapotban van-e még. 

Ragna türelmesen várt. Gytha kisvártatva kijött Wilf házából, és 
hazament. Ragna kivárt egy percet, hogy lenyugodhasson. A csarnokból 
kijött egy asszony a részeg férjével, és keresztüldülöngéltek az udvaron. 
Amikor végre tiszta volt a levegő, Ragna sietve megtette a rövid távolságot 
Wilwulf házáig. 

Carwen még mindig meg volt kötözve, de már fel tudott ülni. Fázott 
meztelenül, ezért közelebb araszolt a tűzhöz. Arca bal felén hatalmas, 
szederjes foltot hagyott Wilf keze. 

Ragna helyet foglalt egy zsámolyon. Vajon ért a rabszolga angolul? 

— Sajnálom, ami veled történt — mondta. 

Carwen nem reagált. 

— Én vagyok a felesége — folytatta Ragna. 

— Hö! — mondta Carwen. 


Tehát ért. 

— Nem kegyetlen ember. Legalábbis nem kegyetlenebb, mint általában a 
férfiak. 

Carwen arca kissé elernyedt, talán a megkönnyebbüléstől. 

— Engem sose ütött meg úgy, mint téged. Bár én mindig vigyáztam, hogy 
ne haragítsam meg. — Ragna fölemelte a kezét, mintha vitának akarna elébe 
vágni. — Nem ítéllek el, csak azt mondom el, mi a helyzet. 

Carwen bólintott. 

Ez már haladás. 

Ragna elvett Wilf ágyáról egy takarót, és ráborította Carwen törékeny, 
fehér vállára. 

— Akarsz egy kis bort? 

— Igen. 

Ragna az asztalhoz ment, és bort töltött egy fakupába. Letérdelt Carwen 
mellé, és a lány szájához tartotta a kupát. Carwen ivott. Ragna félig-meddig 
azt várta, hogy a lány leköpi borral, de az hálásan nyeldekelt. 

Aztán bejött Wilf. 

— Te meg mi az ördögöt keresel Itt? — kérdezte azonnal. 

Ragna felállt. 

— Veled akarok beszélni erről a rabszolgáról. 

Wilf keresztbe fonta a karját. 

— Kérsz egy kupa bort? — kérdezte Ragna. A választ be sem várva bort 
töltött két kupába, és a férjének nyújtotta az egyiket, majd leült. 

Wilf ivott egy korty bort, majd ugyancsak leült. Az arcára rá volt írva, 
hogy ha a felesége veszekedést akar, tőle megkaphatja. 

Ragna agyában végleges formát öltött a félkész gondolat. 

— Szerintem Carwennek nem a rabszolgaszálláson kellene laknia — 
mondta. 

Wilf annyira meghökkent, hogy nem tudott mit válaszolni. Ez volt az 
utolsó, amire számított. 

— Miért? — kérdezte. — Mert a rabszolgaszállás olyan mocskos? 

Ragna vállat vont. 

— Persze hogy mocskos, mert bezárjuk őket éjszakára, és nem jöhetnek ki 
vizelni. De engem nem az zavar. 

— Hát mi? 

— Ha ott lesz éjszakára, használni fogják olyan férfiak is, akiknek 
undorító nyavalyáik vannak, és Carwen továbbadja a fertőzést neked. 


— Erre nem 1s gondoltam. Hát akkor hol lakjon? 

— Fölösleges házunk jelenleg nincs az erődben, különben is, rabszolgának 
nem lehet saját háza. Mivel Gytha vásárolta, Carwennek talán nála kellene 
laknia... ha nincs veled. 

— Jó ötlet! — Wilwulf láthatólag megkönnyebbült. Zaklatásra számított, de 
csak egy gyakorlati problémára kapott gyors megoldást. 

Gytha dühöngeni fog, de Wilf nem szokott változtatni azon, amit egyszer 
eldöntött. Csekély, de jóleső győzelem volt. 

Ragna felállt. 

— Mulass jól — mondta, bár igazából az ellenkezőjét remélte. 

— Köszönöm. 

Az asszony az ajtóhoz ment. 

— Ha pedig megunod a lányt, és ismét nőt akarsz, hozzám visszajöhetsz. — 
Kinyitotta az ajtót. — Jó éjszakát — mondta, majd elment. 


26. fejezet 
1001. március 


A dolgok nem úgy alakultak, ahogy Ragna várta. Wilf nyolc hétig 
Carwennel hált minden áldott éjszaka, aztán eltávozott Exeterbe. 

Ragna tanácstalan volt. Hogy bír ennyi időt eltölteni Wilf egy tizenhárom 
éves lánnyal? Miről beszélgetnek? Mi mondanivalója lehet egy serdülő 
lánynak arról, ami érdekelhet egy Wilf korabeli és hozzá foghatóan 
tapasztalt férfit? Mikor még Ragna mellett ébredt, reggelente a tartomány 
kormányzásának problémáiról  diskuráltak:  adószedésről, bűnözők 
elfogásáról és mindenekelőtt a védekezésről a vikingek ellen. Ezeket a 
témákat bizonyosan nem vitatja meg Carwennel. 

Wilwulf továbbra is diskurált Ragnával, de nem az ágyban. 

Gytha el volt ragadtatva, és a lehető legtöbbet kihozta a változásból. Egy 
alkalmat sem hagyott ki, hogy Ragna jelenlétében szóba hozza Carwent. Ez 
megalázta Ragnát, de mindig elrejtette a sérelmét a mosolya mögé. 

Inge, aki gyűlölte Ragnát, mert elvette tőle Wilwulfot, ugyancsak 
örvendezett Ragna trónfosztásán, és Gythához hasonlóan megpróbálta 
bosszantani vele a vetélytársnőjét, csakhogy belőle hiányzott Gytha 
vakmerősége. Mert ha azt mondta: 

— Nohát, Ragna, már hetek óta nem háltál Wilffel! — erre Ragna azt 
válaszolta: 

— Te sem! — és Inge ettől mélyen elhallgatott. 

Ragna jó képet vágott új életéhez, bár keserű volt a szíve. Költőket és 
zenészeket hívott meg Shiringbe. Házát átépíttette második csarnokká, hogy 
elférjenek a látogatói — mindezt Wilf engedélyével, amit a férj boldogan 
megadott, csak kiengesztelje a feleségét, miközben a rabszolgáját hágta. 

Ragna aggódott, hogy Wilf szenvedélyének kihűlése gyengítheti az ő 
más hatalmasságokkal: Northwood püspökével, Glastonbury apátjával, Den 
királybíróval és másokkal. Mivel a shiringi Osmund apát még mindig az 
ágyat nyomta, Ragna összebarátkozott Hildred kincstárnokkal. Meghívta 
őket a házához zenét és szavalást hallgatni. Wilfnek tetszett a gondolat, 


hogy az ő erődje kezd kulturális központ lenni, mert ez növelte a 
tekintélyét, ám az ő csarnokában továbbra is akrobaták és csepűrágók 
mulattattak, és ebéd után kardokról, lovakról és hadihajókról folyt a 
beszélgetés. 

Aztán jöttek a vikingek. 

Előző nyáron békésen elvoltak Normandiában. Angliában senki se tudta, 
miért, de hálásak voltak érte, sőt Ethelred király annyira vérszemet kapott, 
hogy felment északra portyázni a strathclyde-i britekhez. Ám ezen a 
tavaszon sokszoros erővel tértek vissza, száz gyors hajójuk kardként 
hasította ár ellenében az Exe folyót. Exeter város erős védműveivel nem 
bírtak, ám a környékét kíméletlenül elpusztították. 

Shiring ezt a hírnököktől tudta meg, akik segítségért jöttek. Wilf nem 
habozott. Ha a vikingek megtartják Exeter környékét, lesz egy, a tengerről 
könnyen megközelíthető támaszpontjuk, és onnan tetszésük szerint 
csaphatnak le bármire Nyugat-Angliában. Akkor csak egy lépés választja el 
őket attól, hogy lerohanják Wilf tartományát, amit Északkelet-Anglia nagy 
részében már meg 15 tettek. Mivel erről szó sem lehetett, Wilf felállított egy 
hadsereget. 

Megbeszélte Ragnával a stratégiát. Az asszony azt mondta, nem szabad 
odavágtatni a csekély shiringi erővel, és lecsapni az első vikingekre, akiket 
meglátnak. A sebesség és a meglepetés mindig jó, de ekkora ellenségnél 
fennáll a korai vereség és a megaláztatás kockázata. Wilf egyetértett, és azt 
mondta, előbb toborozni fog Nyugat-Angliában, és remélhetőleg túlerőben 
lesz, mire sor kerül az összecsapásra. 

Ragna tudta, hogy ez veszélyes idő lesz az ő számára. Wilf távozása előtt 
nyilvánosan el kellett fogadtatnia, hogy férje távollétében ő helyettesíti az 
ealdormant. Ha Wilf nincs itthon, és nem védheti meg, a vetélytársai tüstént 
ellene fordulnak, hogy megbuktassák. Wynstan nem tart Wilffel a harcba a 
vikingek ellen, mert ő Isten embere, akinek nem szabad vért ontania. Ezt a 
tilalmat általában betartotta, míg másokat gyakran megszegett. A püspök 
tehát Shiringben marad, és Gytha támogatásával okvetlenül megkísérli 
átvenni a tartomány irányítását. Ragnának éjjel-nappal résen kell lennie. 

Imádkozott, hogy a férje legalább egy éjszakát töltsön vele, mielőtt hadba 
vonul, ám ez mélységes keserüűségére elmaradt. 

Wilf távozásának napján Ragna ott állt mellette a csarnok ajtajánál, 
miközben Wuffa elővezette urának kedvenc hátasát, Felhőt, egy vasderes 


csődört. Carwen nem mutatkozott. Wilf nyilván négyszemközt vett búcsút a 
lánytól, ami igen tapintatos volt tőle. 

Wilf mindenki szeme láttára szájon csókolta a feleségét, két hónap óta 
először. 

Ragna jó hangosan beszélt, hogy mindenki hallja. 

— Ígérem neked, férjem, hogy távollétedben jól kormányozom a 
tartományodat — mondta, megnyomva a kormányozom szót. — Úgy 
szolgáltatok igazságot, amiként te tennéd, oltalmazom népedet és 
vagyonodat, és senkitől se tűröm, hogy akadályozzon kötelességem 
teljesítésében. 

Ez egyértelmű kihívás volt Wynstannek, amit Wilf meg is értett. 
Bűüntudata miatt még mindig kész volt megadni az asszonynak bármit, amit 
az akart. 

— Köszönöm, feleségem! — mondta ugyancsak emelt hangon. — Tudom, 
hogy úgy kormányzol (ő 15 megnyomta a szót), mint ahogy én tenném. Aki 
dacol Lady Ragnával, velem dacol! — fejezte be. 

— Köszönöm — mondta Ragna halkan. — Jöjj vissza hozzám épen és 
egészségesen. 


Ragna elcsendesedett, töprengő lett, alig szólt a környezetéhez. 
Fokozatosan rájött, hogy szembe kell néznie a keserű igazsággal: Wilf sose 
fogja úgy szeretni, ahogyan ő szeretné, ha szeretnék. 

Wilf gyöngéd hozzá, tiszteli, és előbb-utóbb ismét elkezdené 
megajándékozni egy-egy éjszakával, de Ragna mindig csak az egyik kanca 
lenne az istállójában. Ő pedig nem erről az életről álmodott, amikor 
beleszeretett. Hozzászokhat valaha? 

A kérdéstől sírhatnékja lett. Napközben, ha mások 1s látták, eltitkolta az 
érzéseit, de éjszaka sírt, mert akkor csak a bizalmasai hallották, akikkel 
megosztotta a házát. Olyan ez, mint az özvegység, gondolta: elvesztette a 
férjét, de nem a halál rabolta el, hanem egy másik nő. 

Úgy döntött, hogy az idei Gyümölcsoltó Boldogasszony napján is 
ellátogat Outhenhambe, hátha ott lesz valami dolog, ami eltereli gondolatait 
életének hajótöréséről. A gyerekeket Catre bízta, és Agnest vitte magával 
komornának. 


Mosollyal az arcán és nagy kővel a szívén vonult be Outhenhambe, ám a 
falu felderítette. Outhenham felvirágzott uralmának három éve alatt. Csak 
úgy hívták, hogy Ragna, az Igazságos. Senki sem boldogult, amikor 
mindenki csalt és lopott. De amióta Seric volt a fónagy, az emberek 
szívesebben fizettek adót, mert tudták, hogy nem rabolják ki őket, és 
keményebben dolgoztak, ha bízhattak benne, hogy az övék lesz a munkájuk 
haszna. 

Seric házában aludt, és másnap délelőtt törvényt tett. Mértékkel ebédelt, 
mert estére lakomát terveztek. Délután el akart látogatni a köfejtőbe. Mire 
elkészült, Edgar már várta. Kék köpenyt viselt, és saját lova volt, Bütü, egy 
zömök, fekete kanca. 

— Mutathatok valamit útközben? — kérdezte, mihelyt az asszony 15 
nyeregbe szállt. 

— Természetesen! 

Ragna úgy látta, hogy a fiatalember rá nem jellemző módon ideges. Ezek 
szerint valami fontos dolgot akarhat mondani. Az elöljáró feleségének 
mindenki fontos dolgokat akart mondani, ám Edgar különleges volt, így az 
asszony érdeklődve várta, mit fog hallani. 

Lelovagoltak a folyópartra, aztán rátértek a szekérútra, amely a 
kőbányához vezetett. Az egyik oldalon a falusi házak hátulját látták: 
mindegyikhez tartozott egy kis telek, abban egy veteményes, néhány 
gyümölcsfa, egy-két ól az állatoknak és egy trágyadomb. A másik oldalon 
terült el a keleti mező. Félig már felszántották, az agyagos barázdák 
nedvesen fénylettek, de ma nem dolgoztak rajta, mert ünnep volt. 

— Megfigyelted, milyen széles a távolság a keleti mező és a falusi kertek 
között? 

— Sokkal szélesebb a kelleténél. Két útra 15 elegendő. 

— Pontosan. No már most, ezen az úton majdnem egy napba beletelik, 
hogy két ember lehozzon egy csónakrakomány követ a folyóig, amitől a mi 
kövünk sokkal drágább. Szekérrel könnyebb a munka, de akkor is 
körülbelül ugyanannyi az idő. 

Ragna érezte, hogy valami fontosat hall, de még nem látta tisztán, hogy 
mi az. 

— Ezt akarod megmutatni? 

— Amikor a combe-i monostornak próbáltam követ eladni, azt felelték, 
hogy ők már a normandiai Caenből vásárolják, mert az olcsóbb. 

— Hogyhogy? — kérdezte kíváncsian az asszony. 


— A normandiai kő hajón teszi meg az egész utat. Először le az Orne 
folyón a tengerig, utána át a Csatornán Combe-be. 

— A mi problémánk pedig az, hogy nem folyó mellett van a bányánk. 

— Nem egészen. 

— Mit jelentsen ez? 

— A folyó több mint ötszáz méter messze van. 

— De azt az ötszáz métert nem tüntethetjük el. 

— Én azt gondolom, hogy igen. 

Ragna mosolygott. Látta a fiatalemberen, hogy élvezi ezt a fokozatos 
feltárást. 

— Hogyan? 

— Megássuk a saját csatornánkat. 

Ragna elcsodálkozott. 

— Hogyan? 

— Glastonburyben már megtették — mondta Edgar olyan arccal, mint aki 
most vágja ki az asztalra az adu ászt. — Aldredtől hallottam. 

— Folyót ásunk magunknak? 

— Már mindent kidolgoztam. Tíz embernek csákánnyal és lapáttal 
körülbelül húsz nap kiásni egy négy méter mély és a tutajomnál valamivel 
szélesebb csatornát a folyótól a köfejtőig. 

— Ennyi az egész? 

— Az ásás a könnyű része. A talaj állagától függően lehet, hogy meg kell 
erősítenünk a partokat, de ezt magam is megcsinálom. Nehezebb jól 
kiszámítani a mélységet. Eléggé mélynek kell lennie, hogy elvezethessük a 
vizet a folyóból, de azt hiszem, ezt 15 megoldhatom. 

Okosabb Wilfnél, talán még Aldrednél is, gondolta az asszony, de csak 
annyit mondott: 

— Mibe fog ez kerülni? 

— Feltéve, hogy nem rabszolgákat használunk. . . 

— Inkább ne. 

— Akkor naponta fél penny egy főre, és naponta egy penny a 
munkavezetőnek, összesen százhúsz penny, ami fél font ezüst. És etetnünk 
15 kell őket, mivel a többség nem idevalósi lesz. 

— Hosszú távon viszont pénzt takarítunk meg. 

— Sok pénzt. 

Ragnát felvidította Edgar és a terve. Micsoda remek, új vállalkozás! 
Sokba kerül, de megengedheti magának. 


Megérkeztek a kőbányához, ahol már két ház állt. Edgar épített egyet 
magának, hogy ne kelljen együtt laknia Gabbel és a családjával. Szép ház 
volt, falait függőleges, hornyolt deszkák alkották, volt két fatáblával zárható 
ablaka, és az ajtó egyetlen darab tölgydeszkából készült. Az ajtón zár 15 
volt, amelyet Edgar kulccsal nyitott kt. 

Jellegzetes —— férfilakás volt, — amelyben a szerszámoknak, a 
kötéltekercseknek, a zsinórgombolyagoknak és a lószerszámnak jutott a 
díszhely. Bor nem volt, csak egy kis hordó sör és egy tömb kemény sajt. 
Gyümölcs vagy virág sehol. 

Ragna felfedezett a falon egy szögre tűzött pergamenlapot. A vásárlók 
listája volt: nevük mellett feltüntették, milyen köveket vásároltak, és 
mennyit fizettek értük. A legtöbb iparos rováspálcákon tartotta nyilván az 
effajta részleteket. 

— Te tudsz írni? — kérdezte Edgartól. 

— Aldred megtanított! — felelte büszkén a fiatalember. 

Ragna ezt nem 15 tudta. 

— Akkor nyilván olvasni 15 tudsz. 

— Tudnék, ha lenne egy könyvem. 

Ragna azonnal elhatározta, hogy megajándékozza egy könyvvel, mihelyt 
elkészül a csatorna. 

Leült a padra, miközben Edgar csapolt neki egy kupa sört a hordóból. 

— Örülök, hogy nem akarsz rabszolgákkal dolgoztatni — mondta. 

— Miért? 

— Van valami a rabszolgatartásban, ami a legrosszabbat hozza ki az 
emberből. A rabszolgatartók dúvadak lesznek. Úgy ütlegelnek, gyilkolnak 
és erőszakolnak, mintha tökéletesen rendjén való lenne. 

Ragna sóhajtott. 

— Bár minden ember olyan lenne, mint te. 

A fiatalember elnevette magát. 

— Mi az? — kérdezte az asszony. 

— Az jutott az eszembe, hogy pontosan ugyanezt gondoltam rólad. 
Megkértelek, hogy keress nekünk egy tanyát, te pedig habozás nélkül 
rávágtad, hogy igen, mire azt gondoltam: miért nem olyan mindenki, mint 
ő? 

Ragna mosolygott. 

— Felvidítottál — mondta. — Köszönöm. — Felpattant a padról, és 
megcsókolta Edgatrt. 


Az arcát akarta megcsókolni, de valahogyan a száját találta. Csak egy 
pillanatra ért össze az ajkuk, Ragna nem 1s tulajdonított jelentőséget neki, 
ám Edgar megdöbbent, visszahőkölt, és lángvörösre pirult. 

Ragna nyomban rájött, hogy hibát követett el. 

— Ne haragudj — mentegetőzött —, nem kellett volna ezt tennem. Csak 
hálás voltam, mert jókedvre derítettél. 

— Nem tudtam, hogy szomorú vagy — mondta Edgar. Kezdte összeszedni 
magát, de az asszony észrevette, hogy megérinti az ajkát. 

Ragna nem óhajtott beszámolni Carwenről. 

— Hiányzik a férjem — mondta. — Hadat toboroz a vikingek ellen. 
Felhajóztak az Exe folyón. Wilf nagyon aggódik. — Látta, hogy a vikingek 
említésétől árnyék suhan át Edgar arcán, és akkor jutott eszébe, hogy azok 
ölték meg a szerelmét. — Ne haragudj — ismételte. 

Edgar a fejét rázta. 

— Nincs semmi baj. De van még valami, amiről szólnom kell. 

Ragna hálás volt, hogy másra terelődik a beszéd. 

— Hallgatlak. 

— A komornádnak, Agnesnek új gyűrűje van. 

— Igen. A férjétől kapta. 

— Sodort ezüstdrótból készült, és borostyánt foglaltak bele. 

— Nagyon csinos. 

— Erről eszembe jutott az a függő, amit a hírvivőtöktől, Adelaide-től 
loptak el. Borostyánköves volt, ezüstdrót foglalatban. 

Ragna elhűlt. 

— Észre se vettem! 

— Emlékszem, azt gondoltam, hogy Jól állna neked a borostyán. 

— De hogyan lehet Agnesnek olyan gyűrűje, amely Adelaide függőjéből 
készült? 

— A függőt ellopták és átalakították, hogy ne lehessen fölismerni. A 
kérdés az, miként jutott hozzá Agnes férje! 

— Agnes férje Offa, Mudeford bírája. — Ragna kezdte látni az 
összefüggéseket. — Alighanem egy combe-i ékszerésztől vásárolta. Az az 
ékszerész ismeri a közvetítőt, és a közvetítő tudja, hol bujkál Vaskobak. 

— Igen — mondta Edgar. 

— A seriffnek ki kell hallgatnia Offát. 

— Igen — mondta Edgar. 

— Lehet, hogy Offa teljesen jóhiszeműen vásárolta a gyűrűt. 


— Igen — mondta Edgar. 
— Nem akarom kockáztatni, hogy Agnes férje miattam kerüljön bajba. 
— Kénytelen leszel — mondta Edgar. 


Edgar visszakísérte Ragnát Outhenham közepére, ahol az asszonyt tüstént 
körülrajzották a falusiak. Edgar elillant, és visszatért a kőfejtőbe. Bütüt 
kicsapta legelni az erdő szélén, azután ledőlt a házában, és végre 
gondolkozhatott a csókon. 

Meglepődött és összezavarodott. Bizonyosan el is pirult. És vissza is 
hőkölt! Ragna mindezt látta, és bocsánatot 15 kért, amiért zavarba hozta. 
Pedig amit látott, az csak a felszín volt. Valami más történt, valahol mélyen, 
amit Edgarnak sikerült elrejtenie. De mikor Ragna ajka megérintette az 
övét, megrohanta és egy pillanat alatt leterítette a szerelem. 

Mennydörgés, villámlás, tűzvész. . . 

Ahogy feküdt a sáson a tűzhely mellett, magányosan, behunyt szemmel, 
megvizsgálta a lelkét, és rájött, hogy réges-rég beleszeretett az asszonyba. 
Évek óta mondogatta magának, hogy az ő szíve Sungifué, akit senki sem 
pótolhat. Pedig valamikor — nem tudta pontosan, hogy mikor — szeretni 
kezdte Ragnát. Akkoriban nem tudta, de most már nem fért kétség hozzá. 

Emlékezetben lepergette az elmúlt négy évet, és megértette, hogy Ragna 
lett az életében a legfontosabb. Segítették egymást. Edgar semmit sem 
szeretett annyira, mint Ragnával beszélgetni. Mikor is lett ez a kedvenc 
szórakozása? Csodálta az asszony eszét, határozottságát, főleg pedig azt, 
hogy a parancsoló fölénye mellett mennyire érti az egyszerű emberek 
nyelvét, és képes meghódítani őket. 

Igen, lehetett kedvelni, csodálni, ráadásul gyönyörű volt. Ez nem 
hasonlított a szenvedély villámcsapásához, inkább olyan volt, mint mikor a 
nyáron kiszáradt farakás lobban lángra egyetlen szikrától. A mai csók volt a 
szikra. Edgar szerette volna Ismét megcsókolni, csókolni egész álló nap és 
éjszaka. 

Amiből sose lesz semmi. Ragna egy gróf lánya; még ha önálló lenne, 
akkor se menne egy pallérhoz. De nem önálló. Egy olyan ember felesége, 
akinek soha, de soha nem szabad tudomást szereznie arról a csókról, mert 
ha megtudná, abban a pillanatban megöletné Edgart. Ráadásul minden jel 


arra mutat, hogy Ragna szereti a férjét. És ha még ez sem lenne elég, már 
három fiút szült neki. 

Velem lenne a baj?, faggatta magát. Valamikor egy halott nőt szerettem, 
most egy olyan nőt szeretek, aki akár halott is lehetne számomra, amilyen 
elérhetetlen. 

A fivéreire gondolt. Boldogan megosztoznak egy feleségen, aki 
bárdolatlan, önző és buta. Miért nem lehetek olyan, mint ők, miért nem 
veszem feleségül az első nőt, aki szembejön? Hogy lehetek ilyen esztelen, 
hogy belehabarodok egy főnemes asszonyba? És még engem tartanak 
okosnak. 

Kinyitotta a szemét. Ma lakomát tartanak a faluban. Egész este ott lehet 
Ragna mellett. Holnap pedig elkezdi a munkát a csatornán. Ez bőven ad 
okot, hogy beszélgethessen az asszonnyal a következő hetekben. Ragna 
soha többé nem csókolja meg, de része lesz az ő életének. 

Ennyinek elégnek kell lennie. 


Ahogy visszatért Shiringbe, Ragna rögtön beszélt Den seriffel. Mindenáron 
el akarta fogni Vaskobakot, aki az átka volt az egész járásnak. Fog majd 
örülni Wilf, ha arra jön haza, hogy a felesége megoldotta a problémát. 
Carwen bezzeg sose lenne ilyenre képes. 

A seriff hasonlóképpen szorgalmazta a dolgot, és egyetértett Ragnával 
abban, hogy Offa adhat támpontokat a zsivány felkutatásához. Úgy 
döntöttek, hogy már másnap reggel kikérdezik Offát. 

Ragna csak azért imádkozott, nehogy Agnes és Offa vétkesek legyenek 
valamiben, például orgazdaságban. 

Másnap hajnalban Ragna és Den találkozott Offa és Agnes háza előtt. 
Egész éjszaka esett, a föld csicsogott a víztől. A seriffet Wigbert kapitány, 
két fegyveres és két szolga kísérte, utóbbiak ásólapáttal. Ragna nem értette, 
mit lehet itt lapátolni. 

Agnes nyitott ajtót. Megrémült a serifftől és az embereitől. 

— Offa itthon van? — kérdezte Ragna. 

— De hát mit akarsz Offától, úrnőm? 

Ragna sajnálta, de szigorúnak kellett lennie. Ő kormányozta a 
tartományt, nem mutathatott elnézést egy bűnügyi nyomozásban. 


— Csend legyen, Agnes, akkor beszélj, ha kérdezlek. Hamarosan 
megtudsz mindent. Most pedig engedj be. 

Wigbert megparancsolta a fegyvereseknek, hogy maradjanak kint, de a 
szolgákat magához intette. 

A ház berendezése jómódra vallott: faliszőnyegek védtek a huzattól, volt 
ágy és az ágyban szalmazsák. Az asztalon fémszegélyű kupák és tálak 
sorakoztak. 

Offa felült az ágyban, félrelökte a vastag gyapjútakarót, azután felállt. 

— Mi a baj? 

— Agnes, mutasd meg a seriffnek a gyűrűt, amelyet Outhenhamben 
viseltél — parancsolta Ragna. 

— Itt van rajtam. — Agnes előrenyújtotta a kezét, hogy Den lássa. 

— Offa, honnan szerezted ezt? — kérdezte Ragna. 

A bíró gondolkozott egy percet, és közben úgy vakargatta ferde orrát, 
mint aki emlékezni próbál, vagy most agyal ki egy hihető mesét. 

— Combe-ben vásároltam. 

— Ki adta el neked? — Ragna azt remélte, hogy egy ékszerész nevét hallja, 
de csalódnia kellett. 

— Egy francia hajós — felelte Offa. 

Ha ez hazugság, akkor ügyes, gondolta Ragna. Egy combe-i ékszerészt ki 
lehet kérdezni, de egy külföldi hajóst hiába keresnek. 

— Hogy hívták? — kérdezte. 

— Richard de Paris. 

Olyan névnek hangzott, amit az ujjából szop az ember. Párizsban nyilván 
százszámra szaladgálnak a Richard nevű emberek. Ragna kezdett 
gyanakodni a bíróra, de Agnes érdekében remélte, hogy a gyanúja 
alaptalan. 

— Miért árul egy francia hajós női ékszert? 

— Hát, nekem azt mondta, hogy a feleségének vette, de aztán megbánta a 
vásárlást, amikor minden pénzét elkockázta. 

Ragna általában meg tudta mondani, mikor hazudnak az emberek, de 
Offában nem olvashatott. 

— Hol vásárolta Richard de Paris a gyűrűt? 

— Én arra gondoltam, hogy egy combe-i ékszerésztől, de ő nem mondta. 
Mi ez az egész? Miért faggatsz? Hatvan pennyt fizettem azért a gyűrűért. 
Valami baj van? 


Ragna úgy vélte, Offának tudnia vagy legalábbis gyanítania kell, hogy a 
gyűrű lopott holmi, de védeni próbálja azt, aki eladta neki. Nem tudta, mit 
kérdezzen következőnek. Pillanatnyi szünet után Den vette át az irányítást. 

— Kutassátok át a házat — parancsolta a szolgáknak. 

Ragna nem tudta, miben segít ez. Offának a nyelvét kell megoldaniuk, 
nem a házát kell feltúrniuk. 

Volt két csukott láda és több doboz, amelyekben ennivalót tároltak. 
Ragna türelmesen figyelt, amíg a szolgák mindent  átnéztek. 
Végigtapogatták a peckekről lógó ruhákat, fenékig belenyúltak egy 
söröshordóba, a padlón felforgattak minden szál szittyót. Ragna nem tudta, 
mit keresnek, mindenesetre nem találtak semmi fontosat. 

Fellélegzett. Agnes érdekében szerette volna, ha Offa ártatlan lenne. 

Ekkor Den az mondta: 

— A tűzhelyet. 

Ragna most látta, mire kellenek az ásólapátok. A szolgák kilapátolták a 
tűzhelyből a parazsat, és kihányták az ajtón. Az üszök sziszegett a nedves 
földön. 

Hamarosan előbukkant a tűzhely földje. A szolgák most ásni kezdtek. 

Pár centi mélységben fába ütköztek az ásók. 

Offa kirohant az ajtón. Olyan gyorsan történt, hogy a házban senki sem 
volt képes feltartóztatni. Csakhogy két fegyveres várakozott odakint. Ragna 
dühös ordítást hallott, majd egy nehéz test puffant a sárban. A következő 
percben a két fegyveres visszahozta a házba Offát. 

Agnes zokogni kezdett. 

— Ássatok tovább — parancsolta Den a szolgáknak. 

Pár perccel később a szolgák kiemeltek a lyukból egy hosszú faládát. 
Abból, ahogyan fogták, Ragna látta, hogy nehéz. 

Nem volt bezárva. Den felhajtotta a fedelét. Több ezer ezüstpenny volt 
benne, meg néhány ékszer. 

— Számos év tolvajlásának haszna és néhány emlék — összegezte Den. 

Legfelül egy puha bőröv feküdt, ezüstcsattal és szíjvéggel. Ragna 
lélegzete elakadt. 

— Felismersz valamit? — kérdezte Den. 

— Az övet! Ez lett volna az ajándékom Wilfnek, amíg Vaskobak el nem 
lopta! 

Den a bíróhoz fordult. 

— Mi Vaskobak igazi neve, és hol bujkál? 


— Nem tudom - felelte Offa. — Az övet pénzen vettem. Tudom, hogy nem 
kellett volna. Bocsánat. 

A seriff bólintott Wigbertnek, aki odaállt Offa elé. A két fegyveres 
szorosabban fogta a bíró karját. 

Wigbert kihúzott az övéből egy súlyos tölgyfa botot, és gyors 
mozdulattal belevágott Offa arcába. Ragna felkiáltott, de Wigbert ügyet sem 
vetett rá. Jól célzott, szapora ütésekkel végigverte Offa fejét, vállát, térdét. 
Ragna émelygett a csontra csapó keményfa recsegésétől. 

Mire Wigbert abbahagyta, Offa arca fürdött a vérben. Összeesett volna, 
ha a két fegyveres nem tartja. Agnes úgy nyögött, mintha ő szenvedne. 

— Mi Vaskobak igazi neve, és hol bujkál? — ismételte Den. 

— Esküszöm, hogy nem tudom! — mondta Offa. A szája vérzett, a fogai 
kitörtek. 

Wigbert ismét fölemelte a bunkósbotot. 

— Ne, könyörgök, ne! — sikoltott Agnes. — UIf a Vaskobak! Könyörgök, 
ne verd többet Offát! 

Den az asszonyhoz fordult. 

— A lóbefogó? — kérdezte. 

— Igen! Esküszöm! 

— Ajánlom, hogy igazat beszélj — intette a seriff. 


Edgar nem hitte, hogy UIf, a lóbefogó lenne Vaskobak. Párszor találkozott 
Ulffal, és úgy emlékezett rá, hogy kicsi ember, noha szíjas és erős, ami kell 
is az erdei vad pónik betöréséhez. Vaskobakot kétszer látta, de nem 
felejtette el, és biztosra vette, hogy középtermetű és átlagos alkatú. 

— Agnes tévedhet — mondta Dennek, amikor a seriff, útban Ulfhoz, betért 
Dreng"s Ferrybe. 

— Te 15 tévedhetsz — mondta Den. 

Edgar vállat vont. Agnes hazudhatott iíi5. Vagy találomra kiabált egy 
nevet, csak azért, hogy hagyják abba a kínzást, mert igazából fogalma sincs 
róla, kit rejt a rozsdás sisak. 

Edgar és a falusi férfiak csatlakoztak Denhez és csoportjához. A seriffnek 
nem volt szüksége erősítésre, de a falusiak ki nem hagyták volna az 
izgalmas eseményt, és megvolt az a mentségük, hogy a századjukban ők 
feleltek a törvények betartatásáért. 


Útközben fölszedték Edgar bátyjait, Ermant és Eadbaldot. 

Egy kutya ugatni kezdett, amikor megközelítették Dongaláb Theodberht 
karámját. Theodberht és a felesége érdeklődtek, hogy mi járatban vannak. 

— Ulfot, a lóbefogót keressük — válaszolta Den seriff. 

— Ebben az évszakban otthon lesz — mondta Theodberht. — A vadlovak 
éhesek. UIf szénát tesz ki, és a lovak odamennek hozzá. 

— Köszönöm. 

Úgy egy kilométerrel később feltünt UIf karámja. A kapunál kikötött 
szelindek nem ugatott, de a lovak nyerítettek. A kunyhóból kisvártatva 
előjött UIf és a felesége, Wyn. Edgar jól emlékezett: UIf vékony ember volt, 
valamivel alacsonyabb a feleségénél. Izmai akár a hajókötél. Mindkettőnek 
piszkos volt az arca és a keze. Edgarnak eszébe jutott, hogy Wynnek volt 
egy bátyja is, valami Begstan. Nagyjából akkor halt meg, amikor ő és a 
családja Drengs Ferrybe költöztek. Dreng gyanúsnak találta Begstan 
halálát, mert a tetemet nem vitték el az apátsági templom temetőjébe. 

A seriff emberei körülvették a lóbefogókat. 

— Úgy hallottam, hogy te vagy Vaskobak — mondta Ulfnak Den. 

— Akkor rosszul hallottad — felelte UIf. Edgar érezte, hogy igazat beszél, 
ugyanakkor eltitkol valami mást. 

Den utasította az embereit, hogy kutassák át a házat és a karámot. 

— Kösd meg szorosabban azt a szelindeket — figyelmeztette Wigbert Ulfot 
—, mert ha megtámadja valamelyik emberemet, lelándzsázom, mielőtt 
annyit mondhatnál, hogy bakfitty! 

UIf olyan rövidre vette a pányvát, hogy csak pár centi mozgásteret 
engedjen a kutyának. 

Átkutatták a vityillót, ahonnan Wigbert kihozott egy ládát. 

— Több a pénze, mint gondolnátok. Úgy nézem, van itt négy-öt font 
ezüst. 

— A megtakarításom — mondta UIf. — Húsz év kemény munka. 

Akár igaz 15 lehet, gondolta Edgar. A sok pénz különben sem elég, hogy 
bizonyítsa a bűnösséget. 

Két ember kívülről megkerülte a karámot, áruló jeleket keresve a földön, 
ahova UIf eláshatott valamit. Átugrották a kerítést, és ugyanezt 
végigcsinálták belülről. A vadlovak riadtan hőköltek. Itt sem volt semmit. 

Den bosszankodott. Halkan odaszólt Wigbertnek és Edgarnak: 

— Nem hiszem, hogy UIf ártatlan. 


— Nem, nem ártatlan — csatlakozott Edgar. — De valóban nem ő a 
Vaskobak. Most, hogy látom, bizonyos vagyok benne. 

— Akkor miért mondod, hogy nem ártatlan? 

— Csak megérzés. Talán tudja, kicsoda a Vaskobak. 

— Mindenképpen letartóztatom. De azért jó lenne valami terhelő 
bizonyíték. 

Edgar körülnézett. A lóbefogók rozoga putriban laktak, amelynek a 
fedele besüppedt, a paticsfalon lyukak tátongtak, ám Wyn Jól táplált volt, és 
a kabátját szőrmével bélelték. A házaspár nem volt szegény, csak rendetlen. 

Edgar pillantása megállapodott a kutyaházon. 

— UIf igazán szereti azt a szelindeket — állapította meg. Nem sok ember 
bajlódik azzal, hogy óvja az esőtől a házőrzőt. Összevonta a szemöldökét, 
közelebb ment. A szelindek fenyegetően morgott, de jól meg volt kötve. 
Edgar kihúzta az övéből a viking fejszét. 

— Te meg mit csinálsz? — kérdezte UIf. 

Edgar nem felelt. Néhány csapással szétverte a kutyaházat, aztán a balta 
fejével ásni kezdett. Pár perc után valami fémen kondult az acél. 

Letérdelt a gödörhöz, kézzel kezdte kimeregetni a sarat. A földből lassan 
előrajzolódtak egy rozsdás vastárgy körvonalat. 

— Ó! — mondta Edgar. Felismerte ezt az idomot. 

— Mi az? — kérdezte Den. 

Edgar kiemelte a lyukból a tárgyat, és diduaudalmasan magasra tartotta. 

— Vaskobak sisakja! — jelentette kt. 

— Ez eldönti a kérdést — mondta Den. — UIf a Vaskobak. 

— Esküszöm, nem én vagyok! — erősködött UIf. 

— Így van — helyeselt Edgar. — Nem ő az. 

— Akkor kié a sisak? — kérdezte Den. 

UIf habozott. 

— Ha nem akarod megmondani, akkor te vagy. 

UIf a feleségére mutatott. 

— Az övé! Esküszöm! Ő Vaskobak! 

— Egy asszony? — hüledezett a seriff. 

Wyn váratlanul eliramodott, kicselezve maga mellett a seriff két emberét. 
Azok sarkon fordultak, hogy üldözőbe vegyék, de egymásnak mentek a 
nagy igyekezettől. Mások is követték az asszonyt, de néhány drága 
másodperc már elveszett, és nagyon úgy tűnt, hogy Wyn egérutat nyer. 


Ekkor Wigbert elhajította a lándzsáját, amely beleállt az asszony 
csípőjébe. Wyn összeesett. 

Hasmánt feküdt, nyögve a kíntól. Wigbert odament hozzá, kirántotta 
belőle a lándzsát. 

Wyn bal karján felgyűrődött az eséstől a ruha ujja. A puha, fehér bőrön 
sebhely húzódott. 

Edgarnak eszébe jutott egy holdfényes éjszaka a tanyán, alig pár nappal 
az után, hogy ő és a családja megérkeztek Dreng"s Ferrybe. Csend volt, 
amíg Brindle ugatni nem kezdett. Edgar meglátott egy sisakos alakot, aki 
éppen elinalt volna a malaccal a hóna alatt, és leterítette a viking 
fejszéjével. 

Mama pedig elvágta egy másik tolvaj torkát. Az lehetett Begstan, Wyn 
bátyja. 

Letérdelt Wyn mellé, és összemérte a sebhely hosszát a fejszéje élével. 
Pontosan egyenlők voltak. 

— A kérdés le van zárva — mondta Dennek. — Ezt a sebet tőlem kapta. Ő 
Vaskobak. 


Ragna rettenetesen érezte magát. Ő hozta ide Agnest Cherbourg-ból, és 
boldogan adta áldását az Offával kötött házasságra. Most pedig neki kellett 
elnökölnie a tárgyaláson, amely talán halálra ítéli Offát. Kétségbeesetten 
szeretett volna megbocsátani Offának, de be kellett tartania a törvényt. 

Ezúttal nem volt felhajtás a megyei bíróságon. A thánok és más 
uraságok, akik általában eljöttek az ilyen alkalmakra, javarészt oda voltak 
harcolni Wilffel a vikingek ellen. Ragna egy rögtönzött baldachin alatt ült. 
Tavaszra várt a világ: hideg, borús idő volt, időnként futó záporokkal, a nap 
láthatatlanul bujkált a fellegek mögött. 

A fő érdekesség Wyn tárgyalása volt, akiről kiderült, hogy ő Vaskobak. 
Vádat emeltek Offa és UIf ellen is, bünrészességért. Valamennyiükre halál 
várt. 

Ragna nem tudta, mennyit ismerhetett Agnes a férje bűneiből. Egy 
kétségbeesett pillanatában azt kiabálta, hogy UIf a Vaskobak, tehát sejtenie 
kellett valamit; csakhogy rossz nevet mondott, vagyis nem lehetett 
beavatott. Az általánosan elfogadott jogi alapelv szerint a feleséget csak 


bűnpártolás esetében lehetett felelősségre vonni, és ezt figyelembe véve 
Ragna és Den seriff úgy döntött, hogy nem emel vádat Agnes ellen. 

Ragna így is keservesen vívódott. Most ítélje halálra Offát, és 
özvegységre Agnest? 

Tudta, hogy ezt kell tennie. Mindig kiállt a törvények betartásáért. 
Aggályosan tisztességes híre volt. Normandiában Debórának hívták a 
bibliai asszonybíró után, Outhenhamben ő volt Ragna, az Igazságos. Hitt az 
igazságszolgáltatás pártatlanságában, elfogadhatatlannak tartotta, hogy a 
nagy hatalmú emberek befolyásolhassák a bíróságok ítéletét a rokonaik 
érdekében.  —— Felháborodott, — amikor  Wilwulf elítélte Cuthbertet 
pénzhamisításért, Wynstant viszont futni hagyta. Ő nem tehet ilyet. 

A három vádlott egymás mellett állt. Kezüket-lábukat megkötözték, 
nehogy szökni próbáljanak. UIf és Wyn rongyos és mocskos volt, Offa 
gondot fordított az öltözékére, és kihúzta magát. Wyn rozsdás sisakját 
Ragna széke előtt helyezték el egy alacsony asztalon az ereklyék között, 
amelyekre a tanúknak meg kellett esküdniük. 

Den seriff volt a vádló. Esküsegítői közé tartozott Wigbert kapitány, 
Edgar építőmester és Dreng, a révész. 

Wyn és UIf elismerte a bűnösségét, és azt vallotta, hogy Offa 
megvásárolta tőlük a lopott holmi egy részét, és továbbadta Combe-ben. 

Offa mindent tagadott, de neki Agnes volt az egyetlen mentő tanúja. 
Ragna titokban azt remélte, hátha Offa előáll olyan védekezéssel, amitől ő 
ártatlannak nyilváníthatja, vagy legalább mérsékelt büntetést szabhat ki rá. 

Den seriff elmondta, hogyan történt a letartóztatás, azután felsorolta az 
embereket, akiket kirabolt — és néhány esetben meg 1s ölt — a sisakot viselő 
személy. A megjelent urak, zömmel rangosabb papok és olyan thánok, akik 
túl öregek vagy betegesek voltak a hadakozáshoz, haragosan morogtak a 
sokuk által használt combe-i út rémerre. 

Offa elszántan védekezett. Azt mondta, hogy Wyn és UIf hazudik. 
Megesküdött rá, hogy a házukban talált lopott tárgyakat jóhiszeműen 
vásárolta ékszerészeknél. Csak azért próbált elfutni Den seriff elől, mert 
elvesztette a fejét. Azt mondta, a felesége csak vaktában használta az UIf 
nevet. 

Egyetlen szavát sem hitték el. 

Ragna bejelentette, hogy a vádlottak bűnössége bebizonyosodott. 
Senkinek sem volt ellenvéleménye. 


Abban a pillanatban Agnes leborult Ragna elé a vizes földre, és azt 
zokogta: 

— Ó, milady, de ő olyan jó ember, és én szeretem! 

Ragna úgy érezte, mintha kést forgatnának a szívében, de a hangja nem 
árulta el a felindulását: 

— Minden embernek, aki valaha gyilkolt, rabolt vagy erőszakot követett 
el, volt anyja; sokuknak volt szerető felesége és gyermekei, akiknek 
szükségük volt az apjukra. Csakhogy ők megölték más asszonyok férjét, és 
eladták rabszolgának a mások gyermekeit, és elrabolták azt, amit mások 
megtakarítottak, hogy sörházakban és bordélyokban verjék el. Ez nem 
maradhat büntetlenül. 

— De hát én tíz évig szolgáltalak! Segítened kell! Meg kell kegyelmezned 
Offának, különben felakasztják! 

— Én igazságot szolgáltatok — jelentette ki Ragna. — Gondolj arra a sok 
emberre, akiket Vaskobak megsebesített és kirabolt! Mit éreznének, ha 
szabadon engedném a férjedet, csak azért, mert a varrónőmet vette 
feleségül? 

— De te a barátnőm vagy! — sivította Agnes. 

Ó, hogy szerette volna azt mondani: Na, jó, Offa talán nem akart rosszat, 
úgyhogy nem ítélem halálra. De nem mondhatta. 

— Az úrnőd vagyok, és az elöljáró felesége. Nem forgatom ki a kedvedért 
az igazságot. 

— Esedezem, Madame! Könyörgök! 

— Agnes, a válaszom nem, és ezzel lezártam a kérdést. Valaki vigye el. 

— Hogy teheted ezt velem? — A seriff emberei megragadták Agnes karját, 
akinek az arca eltorzult a gyűlölettől. — Megölöd a férjemet, te gyilkos! — 
Kicsordult a nyála. — Te boszorkány, te ördög! — Leköpte Ragna zöld 
szoknyáját. 

— Remélem, a te férjed 15 meghal! — sikoltotta. Aztán elvonszolták. 


Wynstan érdeklődve figyelte Ragna és Agnes szócsatáját. Agnes tajtékzott 
gyilkos dühében, Ragnának bűntudata volt. Ez még jól jöhet, bár Wynstan 
egyelőre nem látta, miként használhatná kt. 

A bűnösöket másnap hajnalban felakasztották. Wynstan később szerény 
lakomát adott a tárgyalásra érkezett notabilitások tiszteletére. Március nem 


a megfelelő idő volt a lakomához, mert az idén még nem ellettek a juhok és 
nem borjaztak a tehenek. A püspöki palotában füstölt halat, sózott húst és 
mogyoróval meg aszalt gyümölccsel kevert babot tálaltak. "Wynstan 
rengeteg borral igyekezett javítani a sovány étket. 

Evés közben inkább figyelt, mint beszélt. Szerette tudni, ki dúskál, és 
kinek van fogytán a pénze, mely nemesek orrolnak egymásra, és miféle csúf 
pletykák keringenek okkal vagy ok nélkül. Agnesen is töprengett. 
Érdemben akkor szólt csak hozzá a társalgáshoz, amikor Aldred priorra 
terelődött a beszéd. 

A beteges Cenbryht, Irench thánja, aki túl öreg volt a háborúzáshoz, 
megemlítette, hogy Aldred járt nála, és adományt kért Drengjs Ferry 
szerzetházának: pénzt vagy inkább földet. 

Wynstan tudott Aldred adománygyűjtéséről, amely sajnálatos módon 
elért bizonyos sikereket, még ha csekélyeket is: a szerzetháznak már öt 
falucskája volt Dreng-s Ferryn kívül, pedig Wynstan mindent megtett, hogy 
elvegye az adakozók kedvét. 

— Remélem, nem voltál túlságosan bőkezű — mondta. 

— Túl szegény vagyok én a bőkezüséghez — felelte a thán. — De miért 
mondasz Ilyet? 

— Hát... — Wynstan sose hagyott ki egyetlen alkalmat sem, amikor 
ócsárolhatta Aldredet. — Ízetlen történeteket hallok — mondta mímelt 
vonakodással. — Talán nem kellene részletekbe bocsátkoznom, hiszen lehet, 
hogy csak pletyka, de rabszolgákkal tartott orgiákról beszélnek. — Ez még 
csak nem 1s pletyka volt: Wynstan most találta kt. 

— Ó, jaj! — szörnyedt el a thán. — Csak egy lovat adtam neki, de most már 
azt 1s bánom! 

Wynstan úgy tett, mint aki visszakozik. 

— Hát, lehet, hogy nem 1s igaz, habár Aldrednek voltak már kilengései, 
amikor Glastonburyben volt novícius. Akár igaz, akár nem, én azonnal 
lecsaptam volna, ha másért nem, legalább azért, hogy befogjam a 
pletykások száját, de már nem én parancsolok Drengss Ferryben. 

— Elég baj — jegyezte meg Degbert főesperes az asztal túlsó végén. 

A wigleigh-i Deglaf thán beszélni kezdett az exeteri hírekről, és Aldred 
nem került többé szóba, de azért Wynstan elégedett volt. Sikerült elhintente 
a kétely magvait, és nem 1s először. Aldred lehetőségét az adakozó kedv 
felkeltésére jelentősen korlátozta a kiapadhatatlanul csörgedező, ocsmány 


szóbeszéd. Dreng"s Ferry monostora maradjon csak meg a dágványban, és 
Aldred tengődjön ott élete végéig. 

A vendégek távozása után Wynstan elvonult a szobájába Degberttel, és 
megvitatták a tárgyalást. Ragna gyorsan és tisztességesen bíráskodik, az 
vitathatatlan. Ösztönösen felismeri, ki a bűnös és ki az ártatlan. Irgalmas a 
szerencsétlenekhez, és irgalmatlan a gonoszokhoz. Azonban naiv, mert nem 
a saját érdekében használja a törvényt, hogy barátokat szerezzen, és 
megbüntesse ellenségeit. 

Sőt az ellenségévé tette Agnest, ami Wynstan szerint nagy hiba volt, bár 
ő talán kihasználhatja. 

— Szerinted hol található Agnes ilyenkor? — kérdezte Degbertet. 

A főesperes megdörgölte a pilisét. 

— Gyászol, és sürgető ok nélkül nem teszi ki a lábát a házából. 

— Akkor talán én látogatom meg. — Wynstan felállt. 

— Veled menjek? 

— Ne gyere. Ez meghitt kis beszélgetés lesz. Csak a gyászoló özvegy és a 
püspök, aki lelki vigaszt nyújt nekt. 

Degbert elmagyarázta, hol lakik Agnes. Wynstan köpenyt kanyarított 
magára, és távozott. 

Agnes az asztalnál gubbasztott, előtte érintetlenül hült a tálban a gulyás. 
Wynstan láttán összerezzent és felugrott. 

— Püspök atya! 

— Ülj csak le, ülj csak le, Agnes — mondta halkan Wynstan. Kíváncsian 
fürkészte az asszonyt, akire korábban szinte oda se figyelt. Fényes kék 
szeme, hegyes orra és kellemesen csalafinta arca volt. — Azért jöttem, hogy 
elhozzam neked Isten vigaszát a bánat órájában. 

— Vigaszt? — kérdezte Agnes. — Nekem nem kell vigasz, nekem a férjem 
kell. 

Tehát dühös. Wynstan kezdte látni, miként lenne ez kihasználható. 

— Offát nem adhatom vissza neked, ellenben adhatnék valami mást — 
mondta. 

— Mit? 

— Bosszút. 

— Isten ezt kínálja nekem? — kérdezte gyanakodva Agnes. Fürge eszű, 
gondolta a püspök. Annál hasznosabb lesz. 

— Isten útjai kifürkészhetetlenek. — Megütögette maga mellett a padot. 

Agnes leült. 


— Bosszút a királybírón, aki megvádolta Offát? Vagy Ragnán, aki halálra 
ítélte? Vagy Wigberten, aki felakasztotta? 

— Melyiket gyűlölöd a legjobban? 

— Ragnát! Ki tudnám kaparni a szemét! 

— Próbáld megőrizni a nyugalmadat. 

— Meg fogom ölni! 

— Nem, nem fogod. — Wynstan agyában alakot öltött egy régóta érlelődő 
terv. De fog-e működni? — Valami sokkal okosabbat fogsz tenni. Olyan 
módon állsz bosszút rajta, amiről sosem szerez tudomást. 

— Mondjad, mondjad! — pihegte Agnes. — Ha fáj neki, akkor megteszem! 

— Visszatérsz a házához, és ismét beállsz a varrónőjének. 

— Nem! — tiltakozott Agnes. — Soha! 

— De igen. Te leszel akémem Ragna házánál. Elmondasz nekem mindent, 
ami ott történik, azokat a dolgokat is, amelyeket titokban kell tartani. Főleg 
azokat. 

— Sose venne vissza. Gyanakodna az indítékaimra. 

Wynstan is ettől félt. Ragna nem ostoba. Viszont ösztönösen a legjobbat 
keresi mindenkiben, és nem a legrosszabbat. Azonkívül rettenetesen bánja 
azt, ami Agnesszel történt. Wynstan látta rajta a tárgyaláson. 

— Szerintem Ragnának szörnyű lelkifurdalása van, amiért halálra ítélte a 
férjedet. Kétségbeesetten szeretné jóvátenni valahogy. 

— Csakugyan? 

— Habozhat, de meg fogja tenni. — A püspök maga se hitte, hogy ez igaz 
lehet. — Akkor pedig te elárulod, ugyanúgy, mint ahogy ő elárult téged. 
Tönkreteszed az életét, és ő ezt sose fogja megtudni. 

Agnes arca úgy ragyogott, mintha a közösülés önkívületében rúgtatna fel 
a csúcsra. 

— Igen! — mondta. — Igen, megteszem! 

— Jó kislány! — dicsérte Wynstan. 


Ragna a lelkifurdalástól és a megbánástól elgyötörten nézte Agnest. 

És még Agnes kért bocsánatot. 

— Borzasztóan megbántottalak, úrnőm — mondta. 

Ragna egy négylábú zsámolyon ült a tűznél. Úgy érezte, hogy ő bántotta 
meg Agnest. Megölte a férjét. Ez volt a helyes döntés, de akkor 1s iszonyú 


kegyetlenséget követett el. 

Habozott kimutatni az érzelmeit. Hagyta állni Agnest. Most mit tegyek?, 
gondolta. 

Agnes folytatta. 

— Meg 15 korbácsoltathattál volna azokért a dolgokért, amiket mondtam 
neked, ám te nem tettél ilyet, és ez több volt annál a jóságnál, amire 
rászolgáltam. 

Ragna csak legyintett. Kisebb gondja i5s nagyobb volt a harag tüzében 
elhangzott sértéseknél. 

Catnek más volt a véleménye. 

— Jóval több volt annál, mint amire rászolgáltál, Agnes! — mondta 
szigorúan. 

— Elég, Cat — intette le Ragna. — Tudok én szólni magamért. 

— Pardon, úrnőm. 

— Azért jöttem, úrnőm, hogy a bocsánatodat kérjem, habár nem érdemlem 
meg — mondta Agnes. 

Ragna úgy érezte, mindkettejüknek szüksége van a megbocsátásra. 

— Éjszakákon át tépelődtem álmatlanul, és már belátom, hogy helyesen 
cselekedtél, az egyetlen dolgot tetted, amit tehettél. Nagyon sajnálom. 

Ragna nem szerette a bocsánatkéréseket. Ha törés van két ember között, 
azt nem lehet helyrehozni szokványos szavakkal. De ő annyira helyre akarta 
hozni. 

Agnes folytatta. 

— Akkor nem tudtam gondolkozni. Túlságosan fel voltam dúlva. 

Én is átkoztam volna azt, aki hagyja, hogy a férjemet kivégezzék — 
gondolta Ragna —, még akkor is, ha rászolgált volna a bintetésre. Nem 
tudta, mit mondjon. Kibéküljön Agnesszel? Wilf gúnykacajra fakadna az 
ötlettől, de hát ő férfi. 

Gyakorlatilas megfontolásból 15 szerette volna visszakapni Agnest. 
Catnek sok volt Ragna három fia meg a saját két kislánya, akik mind innen 
voltak a kettőn. Amióta Agnes elment, Ragna egyfolytában az utódját 
kereste, de nem talált megfelelő asszonyt. Ha Agnes visszajönne, ez a 
probléma megoldódna. Egyébként a gyerekek is szeretik. 

Bízhat-e Agnesben azok után, ami történt? 

—- Úrnőm, te nem tudod, milyen érzés rájönni, hogy rossz férjet 
választottál. 


Ó, dehogynem tudom, gondolta Ragna, aztán rádöbbent, hogy ezt most 
először vallotta be magának. 

Hirtelen mérhetetlen szánalom töltötte el. Ha vétkezett is Agnes, csak 
azért tette, mert Offa rossz hatással volt rá. Becstelen férfihoz ment 
feleségül, de ettől még nem lett becstelen asszony. 

— Olyan sokat jelentene nekem, ha csak egy Jó szót mondanál, mielőtt 
elmegyek. — Agnes valóban szánandónak látszott. — Csak annyit mondj: 
, Isten áldjon." Kérlek, asszonyom. 

Ragna nem tagadhatta meg tőle. 

— Isten áldjon, Agnes. 

— Megpuszilhatom az ikreket? Annyira hiányoznak. 

Nincsenek gyermekei, gondolta Ragna. 

— Nyugodtan. 

Agnes egyszerre emelte föl két karral a két babát. 

— Úgy szeretlek benneteket — mondta. 

Colinan, noha pár perccel később született, fejlettebb volt az 
ikertestvérénél. Ránézett Agnesre, turbékolt és mosolygott. 

Ragna sóhajtott. 

— Agnes — kérdezte —, akarsz visszajönni? 


27. fejezet 
1001. április 


Aldred prior vérmes reményeket fűzött Deormanhoz, Northwood thánjához. 
Deorman gazdag volt, Northwood vásárváros volt, és egy piacra mindig sok 
pénz folyik be. Továbbá Deorman egy hónapja temette el hosszú házasság 
után a feleségét. Ilyenkor egy thán a másvilágra gondol, és kedvesük halála 
gyakran sarkallja a nemeseket jámbor adakozásra. 

Aldrednek szüksége volt adományokra. A monostor nem volt olyan 
szegény, mint három éve: volt három lova, egy Juhnyája és egy kis csordára 
való, tejelő tehene, ám Aldred többet akart. Belenyugodott, hogy sose lesz a 
shiringi apátság vezetője, de a fejébe vette, hogy a tudás központjává teszi a 
monostorát. Ahhoz pedig több kell néhány falucskánál. Meg kellett 
szereznie valami nagyot, egy virágzó falut vagy egy kisvárost, vagy 
valamilyen jövedelmező vállalkozást, például egy kikötőt vagy a halászati 
jogokat egy folyóhoz. 

Deorman thán csarnoka gazdagon be volt rendezve falikárpitokkal, 
párnákkal és takarókkal. Szolgái asztalt terítettek a bőséges délebédhez, és a 
sülő hús mámorító illata szállt. Deorman középkorú férfi volt, akinek 
erősen romlott a látása, ezért nem kísérhette el Wilwulfot a vikingek elleni 
harcba. Ettől függetlenül két színes öltözékű személy tartózkodott a 
társaságában, akik túl nyájasak voltak hozzá, hogy közönséges cselédek 
lehessenek. Aldred találgatta, mi lehet a rangjuk a háznál, és nem jutott 
eszébe olyan besorolás, amit ő helyeselhetett volna. Legalább hat 
kisgyermek futkosott fel-alá a csarnokban, és játszott valamilyen játékot, 
amihez sokat kellett visongani fejhangon. 

Deorman nem vett tudomást a gyerekekről, és nem reagált az asszonyok 
mosolygó cirókálására. Annál több szeretetet mutatott a mellette ülő, nagy 
fekete kutya iránt. 

Aldred egyenesen a tárgyra tért. 

— Sajnálattal hallottam, hogy Godgifu, drága hitvesed jobblétre 
szenderült. Isten adjon neki örök nyugodalmat. 


— Köszönöm — mondta Deorman. — Van még két asszonyom, de Godgifu 
élt le velem harminc évet, és hiányzik. 

Aldred nem tett megjegyzést Deorman többnejűségére. Ezt a témát 
eltehetik egy másik alkalomra. Ma a feladatára kell összpontosítania. 
Mélyebb, érzelmesebb hangot ütött meg: 

— Ha megbízást óhajtasz adni nekünk, Drengjs Ferry szerzetesei 
boldogan imádkoznak mindennap a drága hölgy lelki üdvösségéért. 

— Van arra nekem egy egész katedrálisra való papom Itt, Northwoodban. 

— Akkor valóban áldott vagy, illetve áldott a te feleséged. Ám azt 
bizonyosan tudod, hogy abban a világban, amely vár reánk, nagyobb súllyal 
esnek a latba a nőtlen szerzetesek, mint a családos papok imát. 

— Ezt mondják — ismerte el Deorman. 

Aldred átváltott praktikusabb hangra. 

— Northwood mellett földesura vagy Southwood falucskának is, 
amelynek van egy vasbányája. — Hatásszünetet tartott. Most jön a konkrét 
kérdés. Gondolatban gyors és reménykedő fohászt intézett a Seregeknek 
Urához. — Fontolóra veszed-e, hogy Lady Godgifu emlékére a monostornak 
add Southwoodot és a vasbányáját, jámbor felajánlás gyanánt? 

Visszafojtotta a lélegzetét. Megvetéssel sújtja-e Deorman ezért a 
kérésért? Hahotázni kezd-e Aldred arcátlanságától? Megsértődik-e? 

Deorman egyiket sem tette. Meghökkent, de mulatott 15. 

— Merész kérés — fogalmazott diplomatikusan. 

, Kérjetek és adatik néktek", tanított minket Jézus. , Keressetek és 
találtok; zörgessetek és megnyittatik néktek." Aldrednek gyakran eszébe 
jutottak ezek a sorok Máté evangéliumából, amikor adományokért 
kilincselt. 

— Hát az biztos, hogy nem sokra jutsz ebben a világban, ha nem kérsz — 
mondta Deorman. — Csakhogy az a bánya sok pénzt hoz nekem. 

— Felvirágoztatná a monostort. 

— Azt nem kétlem. 

Deorman nem mondott nemet, ám volt a hangjában valami elutasító 
mellékzönge. Aldred ki akarta deríteni, miért. 

— Hány barát van a te monostorodban? — kérdezte rövid hallgatás után 
Deorman. 

Húzza az időt, gondolta Aldred. 

— Velem együtt nyolc. 

— És csupa jó ember? 


— Kétségen kívül. 

— Mert, látod, vannak szóbeszédek. 

Na, most jön, gondolta Aldred. Forrni kezdett az epéje, de nyugalmat 
parancsolt magára. 

— Szóbeszédek — ismételte. 

— Őszintén szólva azt hallottam, hogy a szerzeteseid orgiákat tartanak 
rabszolgákkal. 

— Azt 15 tudom, kitől hallottad — mondta Aldred. Nem palástolhatta 
mindenestül a dühét, de sikerült higgadtan beszélnie. — Pár éve voltam 
olyan balszerencsés felfedezhetni, hogy egy hatalmas ember szörnyű bűnbe 
esett, és azóta 15 ezért büntetnek. 

— Téged büntetnek? 

— Igen, az ilyesfajta rágalommal. 

— Azt mondod nekem, hogy az orgiázó történet szemenszedett hazugság? 

— Azt mondom neked, hogy Dreng"s Ferryben a szerzetesek szigorúan 
betartják Szent Benedek Reguláját. Nincsenek rabszolgáink, nincsenek 
ágyasaink, nincsenek örömfiúink. Cölibátusban élünk. 

— Hmm. 

— De inkább ne hidd el puszta szavamra. Látogass meg minket, lehetőleg 
úgy, hogy nem szólsz előre. Üss rajtunk, és azt fogod látni, mit teszünk 
minden napon. Dolgozunk, imádkozunk, alszunk. Megosztjuk veled 
ebédünket, a zöldséget és a halat. Láthatod majd, hogy nincsenek szolgáink, 
kegyenceink, semmiféle fényűzésünk. Imáink nem is lehetnének tisztábbak. 

— Hát majd meglátjuk. — Deorman visszakozott, de vajon hitte-e, amit 
hall? — Addig is együnk. 

Aldred egy asztalnál ült Deorman családjával és legrangosabb szolgárval. 
Szomszédja, egy szép fiatal nő dévajkodó beszédbe elegyedett vele. Aldred 
udvariasan viselkedett, ám a kacérkodás lepergett róla. Úgy vélte, most 
próbára tették. Rossz helyen próbálkoztak; egy daliás ifjúnál sokkal inkább 
elárulta volna a gyarlóságát. 

Az étel jó volt: sült malacot tálaltak tavaszi káposztával, és erős bort 
adtak mellé. Aldred szokása szerint mértékletesen evett, és csak egy kortyot 
Ivott. 

Ebéd után, mialatt leszedték az asztalt, Deorman közölte a döntését. 

— Nem adom nektek Southwoodot — mondta. — Viszont adok két font 
ezüstöt, hogy imádkozzatok Godgifu lelkéért. 

Aldred tudta, hogy nem szabad kimutatnia a csalódását. 


— Köszönöm a jóságodat, és biztosra veheted, hogy Isten meghallgatja 
imáinkat — mondta. — De nem adhatnál inkább öt fontot? 

Deorman felnevetett. 

— Legyen három, jutalmul az állhatatosságodért, azzal a feltétellel, hogy 
nem kérsz többet. 

— Nagyon hálás vagyok — mondta Aldred, ám titokban dühöngött, és meg 
volt sértve. Sokkal többet szerezhetett volna, ám Wynstan rágalmai aláásták 
az igyekezetét. Még ha Deorman nem is hitte el igazából a hazugságokat, 
ürügyet adtak neki a szükmarkúságra. 

Eltette a nyeregtáskába a pénzt, amelyet Deorman sáfárja kiolvasott egy 
ládából. 

— Ennyi pénzzel nem utazok egyedül — mondta. — Megyek a Tölgyfa 
sörházba, keresek útitársakat holnapra. 

A város központja alig pár lépésre volt Deorman erődjétől, így Aldred 
nem szállt föl Dismasra, hanem gyalog vezette a fogadó istállójáig, 
miközben a balsikerén mérgelődött. Azt remélte, hogy Wynstan mérgező 
befolyása nem ér el idáig, mert Northwoodnak saját székesegyháza és 
püspöke volt, de csalódott. 

A Tölgyfánál nem tért be az ivóba, mert ott egy duhaj társaság 
rikoltozott. Ment egyenesen az istállóba, ahol a szikár Godleof testvér 
éppen leszerszámozott egy tarka lovat. Gondterheltnek tűnt, és látszott rajta, 
hogy sietős útja volt. 

— Mi az? — kérdezte Aldred. 

— Gondoltam, minél előbb hallani akarod a hírt. 

— Milyen hírt? 

— Osmund apát meghalt. 

Aldred keresztet vetett. 

— Isten nyugtassa. 

— Hildred lett az apát. 

— De sietős volt. 

— Wynstan püspök ragaszkodott a rögtöni választáshoz, amelyet 
személyesen felügyelt. 

Wynstan gondoskodott róla, hogy a jelöltje nyerjen, azután jóváhagyta a 
szerzetesek döntését. Elvben a canterburyi érseknek és a királynak is volt 
beleszólása a kinevezésbe, de most már nehéz lett volna változtatniuk rajta, 
miután Wynstan kész helyzet elé állította őket. 

— Honnan tudod? — kérdezte Aldred. 


— Degbert főesperes hozta meg a hírt a monostorba. Gondolom, azt 
remélte, hogy személyesen veled közölheti. Főleg azt a részt a pénzről. 

Aldred rosszat sejtett. 

— Folytasd. 

— Hildred beszüntette az apátság támogatását a monostorunknak. 
Mostantól abból kell megélnünk, amit összeszedünk, vagy becsukhatunk. 

Ez kemény csapás volt. Aldred váratlanul hálás lett Deorman három 
fontjáért. Ez azt jelentette, hogy a monostort nem fenyegeti azonnali 
bezárás. 

— Keríts magadnak valami ennivalót — mondta Godleofnak. — A lehető 
leghamarabb indulnunk kell. 

A földre telepedtek a tölgyfa alatt, amelyről a sörház a nevét kapta. 
Miközben Godleof kenyeret és sajtot evett, köz-közbe sört iszogatva, 
Aldred komoran töprengett. Azzal vigasztalta magát, hogy vannak előnyei 
az új elrendezésnek. A szerzetház mostantól gyakorlatilag független. Az 
apát nem zsarolhatja azzal a fenyegetéssel, hogy megvonja a támogatást; ez 
olyan nyíl volt, amit csak egyszer lehetett kilőni. Aldred majd kér a 
canterburyi érsektől egy okmányt, amely hivatalosan elismeri a monostor 
függetlenségét. 

Ám Deorman ajándéka nem tart örökké, úgyhogy Aldrednek sürgősen 
gondoskodnia kell az anyagi biztonságról. De mit tehet? 

A monostorok többsége az adományokból élt. Az egyiknek hatalmas 
Jjuhnyájai voltak, a másik adót szedett faluktól és városoktól, a harmadiknak 
halastavai és kőbányái voltak. Aldred három éve dolgozott fáradhatatlanul 
ilyesfajta adományokért, de csak mérsékelt sikert ért el. 

Gondolatai elkalandoztak Winchesterhez és Szent Swithunhoz, aki a IX. 
században volt a város püspöke. Swithun csodát tett az Ítchen folyó hídján. 
Megsajnált egy szegény asszonyt, aki elejtette a tojásos kosarát, és az 
összetört tojások ismét épek lettek. Swithun sírja a katedrálisban népszerű 
búcsújáró hely volt. Csodálatos gyógyulások történtek ott. A zarándokok 
pénzt adományoztak a székesegyháznak. Emléktárgyakat 15 vásároltak, 
olyan fogadókban szálltak meg, amelyeknek a szerzetesek voltak a 
tulajdonosai, és általános felvirágzást hoztak Winchesterbe. A barátok a 
nyereségből kibővítették a templomot, hogy több zarándok férjen el benne, 
akik több pénzt hoznak. 

Sok templom dicsekedhetett szent ereklyékkel, valamelyik szentnek a 
csontjával, a Szent Kereszt egy szilánkjával, egy kopott, ősrégi 


szövetdarabbal, amelyen csodálatos módon megmaradt Jézus arcának 
lenyomata. Ha a barátok talpraesetten intézik az ügyeiket — gondoskodnak a 
búcsújárók szíveslátásáról, hatásos ereklyetartóban helyezik el a szent 
tárgyakat, nagy dobra verik a csodákat —, a relikviák odavonzzák a 
zarándokokat, akik gazdagságot hoznak a városnak és a kolostornak. 

Sajnos, Dreng"s Ferrynek nem voltak ereklyét. 

Az ilyesmit meg lehet venni, csak Aldrednek nem volt elég pénze. Ki 
adna neki efféle drágaságot? Ekkor eszébe jutott a glastonburyi apátság. 

Glastonburyben volt novícius, ahol az apátság az ereklyék olyan gazdag 
gyűjteményével dicsekedhetett, hogy Theodric testvér, a sekrestyés, azt se 
tudta, hova tegye őket. 

Aldred kezdett föllelkesednt. 

A glastonburyi apátságban van Szent Patriknak, Írország apostolának a 
sírja, és huszonkét másik szentnek a komplett csontváza. Aldred persze nem 
várhat az apáttól egy felbecsülhetetlen értékű teljes csontvázat, de van még 
az apátságnak egy csomó töredék csontja, rongyfoszlánya, egy véres nyila, 
amelyet belelőttek Szent Sebestyénbe, és egy lepecsételt boroskorsója a 
kánai menyegzőről. Megesik vajon rajta a régi barátok szíve? 
Megszégyenítve távozott Glastonburyből, de az régen volt. A szerzetesek 
általában összetartanak a papokkal szemben, és senki sem kedveli 
Wynstant. Ez az ő esélye, gondolta Aldred növekvő bizakodással. 

Egyébként sincs jobb ötlete. 

Godleof végzett az evéssel, és visszavitte a fakupáját a sörházba. Amikor 
kijött, megkérdezte: 

— Tehát visszamegyünk Dreng"s Ferrybe? 

— Változott a terv — mondta Aldred. — Egy darabon elkísérlek, de utána 
megyek Glastonburybe. 


Nem várta, hogy ilyen erős nosztalgia rohanja meg, amikor meglátja 
kamaszkorának helyszínét. 

Egy alacsony domb tetejéről letekintett a tavaszi zöld, semlyékes 
síkságra, ahol csermelyek és tavacskák villogtak a napfényben. Északon öt 
méter széles csatorna húzódott nyílegyenesen a zöld lejtő alatt, és egy piac 
rakpartjánál ért véget, amelyen harsogó színekben kínálták magukat a vörös 
szövetvégek, a sárga sajtkorongok és a káposzta zöld hegyet. 


Edgar tüzetesen kikérdezte Aldredet erről a csatornáról, alaposan próbára 
építésébe. 

Túl a falun két halványszürke kőből rakott épület magasodott, egy 
templom és egy monostor. Tíz-egynéhány faépítmény vette körül őket: 
ólak, aistállók, raktárak, konyhák, szolgaszállások. Aldred még a 
gyógynövények kertjét is látta, ahol rajtakapták, amikor megcsókolta 
Leofricot, olyan szégyent hozva magára, amelynek az árnyékától azóta sem 
szabadulhat. 

Lovaglás közben Leofricra gondolt, akit húsz éve nem látott. Elképzelt 
egy kamaszos energiától duzzadó, sovány, magas, rózsás arcú fiút, felső 
ajkán szőke pihével. Persze Leónak meg kellett változnia, hiszen Aldred 15 
más lett, lassabban, méltóságteljesebben mozog, komolyabban viselkedik, 
és az álla akkor 1s kék, ha frissen borotválta. 

Szomorúság töltötte el. Gyászolta azt az egykori, fáradhatatlan suhancot, 
aki olyan mohón olvasott, tanult és itta magába a tudást, ahogyan a 
pergamen szívja a tintát, és amint véget ért a tanítás, ugyanazzal az 
energiával szegett meg minden szabályt. Glastonburybe jönni olyan volt, 
mintha ifjúsága sírjához járulna. 

Igyekezett szabadulni a bánattól, miközben keresztüllovagolt az 
üzleteléstől, gyalulástól és kalapálástól, férfiak kiabálásától és asszonyi 
kacagástól hangos falun. Meg sem állt a kolostor istállójáig, amelyiknek 
olyan jó szaga volt, mint a tiszta szénának és a tisztán tartott lovaknak. 
Leszerszámozta Dismast, és a vályúhoz vezette a fáradt állatot, hogy 
teleihassa magát. 

Segítségére lesz-e aitteni előélete, vagy hátráltatja? Jó szívvel 
emlékeznek-e rá az emberek, és mindent megtesznek a támogatására, vagy 
úgy bánnak vele, mint egy bitanggal, akit kicsaptak a rossz magaviselete 
miatt, és egy cseppet sem örülnek a visszatérésének? 

Nem ismerte a lovászokat, akik nem szerzetesek voltak, hanem szegődött 
szolgák, ezért megkérdezte az egyik idősebbtől, hogy Elfweard-e még az 
apát. 

— Igen, és jó egészségnek örvend, hála istennek — felelte a lovász. 

— És Theodric, a sekrestyés? 

— Igen, bár ő sem lesz fiatalabb. 

— Hát Leofric testvér? — kérdezte egykedvűséget mímelve Aldred. 

— A konyhás? Igen, ő 15 egészséges. 


A konyhás fontos szereplője volt a monostor életének, mert ő felelt a 
készletek beszerzéséért. 

— Majd kicsattan! — kiáltott oda az egyik legény. A többiek nevettek. 

Ezek szerint Leo hízott, vonta le a következtetést Aldred. 

—  Elvezethetlek az apátság valamelyik részébe vagy valamelyik 
testvérhez? — kérdezte kíváncsian az idősebb lovász. 

— Elsőnek Elfweard apátnál illendő tiszteletemet tennem. Gondolom, a 
házában találom. 

— Valószínűleg. Már megették a délebédet, és még egy-két óra, mielőtt 
nónára harangoznak. 

— Köszönöm. — Aldred kiment az istállóból anélkül, hogy válaszolt volna 
a kíváncsi lovász kérdéseire. 

Nem az apát házához indult, hanem a konyhába. 

Ilyen nagy monostorban a konyhás nem a zsák liszteket vagy a 
marhafertályt hurcolja a tüzekhez, hanem asztalnál ül és tollat forgat. 
Ugyanakkor az okos konyhás a szakácsok közelében marad, a körmükre 
néz, hogy mi megy ki-be, és megnehezíti a lopást. 

A konyhából csörömpölés hallatszott: a monostor szolgái mosogattak. 

Aldred emlékezett, hogy az ő idejében a konyhás a főzőházzal 
egybeépített félszerben dolgozott. Most egy tekintélyesebb épület állt a 
helyén, amelynek kőfalú kiugróját nyilvánvalóan tárolásra használták. 

Aldred félve közeledett. Milyen fogadtatásra számíthat Leótól? 

Megállt az ajtóban. Leo egy padon ült az asztal mellett, az ajtónak 
oldalvást, hogy lásson dolgozni. Stylusszal írt feljegyzéseket egy 
viasztáblára. Nem nézett fel, így Aldrednek volt pár másodperce, hogy 
tanulmányozza. Igazából nem hízott meg, bár kétségtelenül nem volt az a 
nyurga fiú, akire Aldred emlékezett. Tonzúrásra nyírt haja még mindig 
szőke volt, és az arca, ha lehet, még rózsásabb. Aldred szíve kihagyott egy 
ütemet, amikor arra gondolt, milyen szenvedélyesen szerette ezt az embert. 
És most, húsz évvel később? 

Mielőtt Aldred megvizsgálhatta volna a szívét, Leo felnézett. 

Először nem ismerte föl Aldredet. Felületesen mosolygott, mint egy 
elfoglalt ember, akit tapintatlanul megzavarnak a munkájában, és azt 
kérdezte: 

— Miben segíthetek? 

— Abban, hogy emlékezel rám, te félkegyelmű — felelte Aldred. 

Leo felállt. Az álla leesett, homlokára barázdákat húzott a kétely. 


— Aldred? 

— Személyesen. — Aldred a karját kitárva indult felé. 

Leo tiltóan fölemelte a kezét. Nem akarta, hogy megöleljék, amit 
valószínűleg bölcsen tett. Azok, akik ismerték őket, azt gyanítanák, hogy 
nem szakították meg a viszonyukat. Aldred rögtön megállt, és hátrált egy 
lépést, de közben 15 mosolygott. 

— Örülök, hogy látlak. 

Leo kissé ellazult. 

— Én is. 

— Kezet azért rázhatunk. 

— Azt igen. 

Kezet fogtak az asztal felett. Aldred a két tenyere közé fogta Leo kezét, 
és egy pillanatra megszorította, aztán elengedte. Rájött, hogy nagyon szereti 
Leót, de kikopott belőle minden testi vágy. Ugyanez a váratlan és 
mérhetetlen gyöngédség fogta el olykor a vén Tatwine írnok vagy szegény 
vak Cuthbert, vagy Agatha anya iránt, de ennek semmi köze sem volt a 
hajdani éhséghez a másik testre. 

— Húzz ide magadnak egy zsámolyt — mondta Leo. — Tölthetek egy kupa 
bort? 

— Jobban esne egy korsó sör — felelte Aldred. — Minél gyengébb, annál 
jobb. 

Leo bement a kamrába, ahonnan egy sötét főzettel töltött, nagy korsóval 
tért vissza. 

Aldred szomjasan Ivott. 

— Hosszú és poros volt az út. 

— Veszélyes is, ha vikingekkel találkozol. 

— Északi utat választottam. A csatározások délen folynak, ha jól tudom. 

— Mi hoz ide ennyi év után? 

Aldred elmesélte. Leo már tudott a pénzhamisításról — arról mindenki 
tudott —, de nem ismerte részletesen Wynstan bosszúhadjáratát. Ahogy 
Aldred beszélt, úgy lett Leo egyre nyugodtabb, mert most már biztosra 
vehette, hogy Aldredet nem a szerelem hozta vissza. 

— Több a régi csontunk a kelleténél — mondta, miután Aldred befejezte a 
történetet. — Hogy aztán Theodric hajlandó-e adni belőle, az más kérdés. 

Leo most már csaknem nyájasan viselkedett, noha nem teljesen. Talán 
titkolt valamit. Hát csak titkolja, gondolta Aldred. Semmit sem kell tudnom 
a mostani életéről, amíg mellettem áll. 


— Úgy emlékszem Theodricra, hogy goromba vén salabakter volt — 
mondta. — Különösen haragudott a fiatalokra. 

— Azóta csak rosszabb lett. De most menjünk el hozzá nóna előtt. Az 
ebédtől mindig jobb kedvre derül. 

Aldred örült. Ezek szerint Leo a szövetségese. 

Ahogy Leo felállt, abban a pillanatban belépett egy másik szerzetes, 
náluk körülbelül tíz évvel fiatalabb és nagyon jóképü a sötét 
szemöldökével, telt ajkával. 

— Négy korong sajtot számolnak el, holott csak hármat küldtek! — 
panaszkodott bejövet. Meglátta Aldredet, és felvonta a szemöldökét. — Ő 
ki? — Megkerülte az asztalt, odaállt Leo mellé. 

— A helyettesem, Pendred — mutatta be Leo. 

— Aldred vagyok, Dreng-s Ferry perjelje — mondta Aldred. 

— Együtt voltunk novíciusok - tette hozzá Leo. 

Abból, hogy Pendred olyan közel állt Leóhoz és a cseppnyi idegességtől 
Leo hangjában, Aldred azonnal rájött, hogy ezek ketten meghitt barátok. 
Hogy mennyire meghitt a barátságuk, azt nem tudta, és nem 1s akarta tudni. 

Alighanem ez volt a titok, amelyet Leo rejtegetni próbált. 

Aldred megérezte, hogy Pendred veszélyes lehet. Feltámadhat benne a 
féltékenység, és megpróbálhatja lebeszélni Leót arról, hogy segítsen. 
Gyorsan meg kell mutatnia, hogy nem jelent fenyegetést. Nyíltan a szeme 
közé nézett a fiatalembernek, és azt mondta: 

— Örülök, hogy megismerhettelek, Pendred. — Komoly hangot használt, 
jelezve, hogy ez őszinte beszéd, nem csak udvarias frázis. 

— Aldred és én valaha jó barátok voltunk — mondta Leo. 

Pendred lassan bólintott háromszor. 

— Én is örülök az ismeretségnek, Aldred testvér. 

Tehát felfogta az üzenetet. Aldred megnyugodott. 

— Elviszem Aldredet Theodrichoz — jelezte Leo. — Fizesd ki a 
tejgazdaságnak három sajt árát, és szólj nekik, hogy a negyediket akkor 
fizetjük, ha megkaptuk. — Kivezette Aldredet a szobából. 

Egy biztos szövetségest nyertem, és egy lehetséges ellenfelet 
semlegesítettem, gondolta Aldred. Eddig nem rossz. 

Menet közben Aldred tekintete megakadt a csatornán. 

— Végig agyagban fut a víz? — kérdezte. 

— Majdnem — felelte Leo. — Csak ezen a végén homokos egy kicsit. 
Döngölt agyaggal kellett betapasztani, és a partokat deszkával kellett 


megerősíteni, szakszerűen szólva burkolni. Azért tudom, mert én rendeltem 
a deszkát a legutóbbi felújításhoz. Miért kérdezed? 

— Egy Edgar nevű építőmester sokat faggatott a glastonburyi csatornáról, 
mert ő 1s ás egyet Outhenhamnél. Ragyogó eszű fiatalember, de csatornával 
még sose próbálkozott. 

Bementek a templomba. Néhány fiatal szerzetes énekelt, talán új 
himnuszt tanultak, vagy egy régit gyakoroltak. Leo előrement a déli 
kereszthajó keleti oldalába, ahol nyitva állt egy kettős zárral fölszerelt, 
nehéz, vasveretes ajtó. Aldred emlékezett rá, hogy ez volt a kincstár. 
Beléptek egy ablaktalan, sötét, hideg szobába, amelynek porszaga volt. 
Amint Aldred szeme alkalmazkodott a szövétnek gyenge fényéhez, 
meglátta a falakon körbefutó polcokon a legváltozatosabb arany, ezüst és fa 
ereklyetartók sokaságát. 

A szoba hátuljában — a keleti végén, vagyis a legszentebb ponton — egy 
szerzetes térdelt egy sima kis oltárnál, amelyen cizellált ezüstből és faragott 
elefántcsontból remekelt ereklyetartó állt. 

— Jövő héten üljük Szent Savann ünnepét — magyarázta halkan Leo. — A 
csontokat körmenetben visszük végig a templomon. Gondolom, Theodric 
most kér bocsánatot a szenttől, amiért megzavarjuk. 

Aldred bólintott. A szentek bizonyos értelemben ott éltek a 
maradványaikban, és tevékenyen részt vettek a csontjaikat őrző kultuszhely 
életében. Örültek a megemlékezésnek és a hódolatnak, ám tiszteletteljes és 
elővigyázatos bánásmódot igényeltek. Aprólékosan kidolgozott szertartás 
övezte minden mozgatásukat. 

— Ne akard megsérteni — mormolta Aldred. 

Noha suttogtak, Theodric meghallotta őket. Kissé nehézkesen 
feltápászkodott, megfordult, rájuk meredt, aztán bizonytalanul dülöngélő 
lépésekkel elindult feléjük. Aldred úgy számította, hetven-egynéhány lehet. 
Gyűrött arcbőre megereszkedett. Már nem kellett borotválni a tonzúráját, 
mert megkopaszodott. 

— Bocsánatot kérünk, amiért megzavartunk imáidban, Theodric testvér — 
mentegetőzött Leo. 

— Miattam ne aggódjatok, inkább azt nézzétek, hogy ne sértsétek meg a 
szentet — mondta nyersen Theodric. — Most pedig gyertek kifelé, mielőtt 
még többet beszélnétek. 

Aldred nem mozdult. Az egyik ereklyetartóra szegezte az ujját, amelyet a 
hosszú íjakhoz használt sárgásvörös tiszafából faragtak. Mintha már látta 


volna. 

— Abban mi van? 

— Winchesteri Szent Adolphus néhány csontja. Csak a koponya, az egyik 
kar és egy kéz. 

— Úgy rémlik, emlékszem. Nem egy szász király ölte meg? 

— De igen, azért, mert a szentnek volt egy keresztény könyve. Mozgás! 

Kiléptek a kereszthajóba. Theodric bezárta maguk mögött az ajtót. 

— Theodric testvér, nem tudom, emlékszel-e még Aldred testvérre — 
kezdte Leo. 

— Én sose felejtek el semmit. 

Aldred úgy tett, mintha elhinné neki. 

— Örülök a viszontlátásnak — mondta. 

— Ó, te vagy az! — Theodric fölismerte a hangot. — Igen, Aldred. Nagy 
bajkeverő voltál. 

— Most pedig Drengs Ferry priorja vagyok, és keményen bánok a 
bajkeverőkkel. 

— Akkor miért nem vagy most Itt? 

Aldred mosolygott. Leo igazat beszélt, a kor nem húzta ki Theodric 
fullánkját. 

— Mert a segítségedre van szükségem. 

— Mit akarsz? 

Aldred ismét előadta Wynstan meg Drengjs Ferry történetét, és 
elmagyarázta, hogy valamilyen eszköz kell neki, amellyel Dreng"s Ferrybe 
csábíthatja a búcsúsokat. 

Theodric megbotránkozást mímelt. 

— Azt akarod, hogy adjak neked drága ereklyéket? 

— Az én szerzetházamnak nincsen szentje, aki őrködjön felette. 
Glastonburynek húsznál is több van. Arra kérlek, szánd meg szegényebb 
testvéreidet. 

— Jártam én Dreng"s Ferryben — mondta Theodric. — Az a templom már öt 
éve dőlőfélben volt. 

— Aládúcoltattam. Most már szilárdan áll. 

— Miből engedhetted meg magadnak? Nem most mondtad, hogy 
semmitlen vagy? — Theodric diadalmas képet vágott, amiért hazugságon 
kapta Aldredet. 

— A követ ingyen kaptam Ragna úrnőtől, és egy Edgar nevű fiatal 
építőmester megcsinálta a dúcolást hálából, amiért megtanítottam írni- 


olvasni, tehát nem került pénzembe. 

Theodric taktikát változtatott. 

— Az a templom nem elég díszes keret egy szent ereklyéihez. 

Ez bizony igaz volt. Aldrednek rögtönöznie kellett: 

— Theodric testvér, ha nekem adod, amit kérek, Ragna és Edgar 
segítségével kibővíttetem a templomot. 

— Nem számít — szögezte le Theodric. — Az apát akkor se engedélyezné 
az ereklyék elajándékozgatását, ha én hajlandó lennék. 

— Talán igazad van, Theodric — szólt közbe Leo —, de kérdezzük meg 
erről magát az apátot, Jó? 

Theodric vállat vont. 

— Ha ragaszkodtok hozzá. 

Kijöttek a templomból, elindultak az apát házához. Egy szövetséges és 
egy ellenség, gondolta Aldred. Most már Elfweard apáton múlik a dolog. 

— Milyen ez az Edgar, Aldred? — kérdezte Leo menet közben. 

— Csodálatos barátja a monostornak. Miért kérdezed? 

— Háromszor említetted a nevét. 

Aldred szúrósan nézett Leóra. 

— Kedvelem őt, mint ezt igen okosan kitaláltad. Ő viszont Ragna úrnőért 
rajong. — Ezzel burkoltan közölte, hogy Edgar nem a szeretője. 

— Jól van, értem — mondta Leo. 

Elfweard apát egy nagy házban lakott, amelynek két ajtaja két szobára 
utalt. Az egyikben nyilván alszik az apát, a másikban tanácskozásokat tart. 
Fényűzés volt egyedül aludni, ám Glastonbury apátja a főnemességhez 
tartozott. 

Leo benyitott a tanácsterembe. Mivel itt nem égett tűz, kellemesen friss 
volt a levegő. Az egyik falon egy nagy kárpit az Angyali üdvözletet 
ábrázolta. A Boldogságos Szűz kék ruháját drága aranycérnával szegték be. 

— Szólok neki, hogy itt vagytok — mondta egy fiatalember, vélhetőleg az 
apát titkára. A következő percben belépett Elfweard. 

Negyedszázada volt apát, és eljárt fölötte az idő. Reszketett a keze, és 
botra támaszkodott. Az arca szigorú volt, de a szeme ragyogott az 
okosságtól. Leo bemutatta Aldredet. 

— Emlékszem rád — közölte Elfweard ridegen. — Szodoma bűnébe estél. 
El kellett küldenem téged, hogy elválasszalak társadtól a gonoszságban. 

Ez rossz kezdet volt. 


— Te azt mondtad nekem, hogy az élet nehéz, és jó szerzetesnek lenni 
még nehezebb - szólt Aldred. 

— Örülök, hogy emlékszel rá. 

— Húsz évem volt az emlékezésre, apát uram. 

— Bár azért sokra vitted, amióta távoztál tőlünk — enyhült meg az apát. — 
Ezt el kell ismernem. 

— Köszönöm. 

— Nem mintha ez visszatartott volna attól, hogy kalamajkába keveredj. 

— Igaz kalamajka volt az. 

— Meglehet. — Elfweard nem mosolygott. — Ma miért jöttél? 

Aldred harmadszor 1s előadta a történetét. 

Miután befejezte, az apát Theodrichez fordult. 

— Mit mond a mi sekrestyésünk? 

— Nem tudom elképzelni, hogy egy szent megköszönné nekünk, ha 
elküldenénk a maradványait egy apró szerzetházba a világ végén — 
válaszolta a sekrestyés. 

— Viszont egy szent, aki nálunk csekély figyelemben részesül, talán 
örülni fog, hogy másutt csodákat tehet — érvelt a lojális Leofric. 

Aldred az apátot figyelte, ám annak az arcában nem olvashatott. 

— Itteni időmből emlékszem, hogy számos kincset sose hoztak be a 
templomba, sose mutatták meg a szerzeteseknek, a híveknek pedig végképp 
nem — mondta. 

— Pár csont, egy kis véres rongy, egy hajfürt! — vágta oda lenézően 
Theodric. — Értékes, ez kétségtelen, de kisszerű egy teljes csontváz mellett. 

Hiba volt ezt a fitymáló hangot használnia, mert Aldred nyomban 
lecsapott a lehetőségre. 

— Kisszerű itt, Glastonburyben, ahogyan Theodric testvér mondja, ám 
Dreng"s Ferryben csodákat művelhetne! 

Elfweard kérdőn nézett Theodricre. 

— Én biztosan nem mondtam azt, hogy kisszerű — tiltakozott a sekrestyés. 

— De mondtad -— intette le az apát. 

Theodric sejtette, hogy vesztésre áll, és visszavonulót fújt. 

— Akkor nem kellett volna mondanom, és ezennel visszavonom. 

Aldred érezte a siker közelségét, és kihasználta az előnyét, vállalva a 
kapzsiság látszatának kockázatát. 

— Az apátságban megvan Szent Adolphus néhány csontja: a koponya és 
egy kar. 


— Adolphus? — kérdezte Elfweard. — Ha jól emlékszem, azért szenvedett 
vértanúhalált, mert a birtokában volt Szent Máté evangéliuma. 

— Igen — felelte boldogan Aldred. — Egy könyv miatt lelt halált. Azért 
jegyeztem meg a nevét. 

— Lehetne a könyvtárosok szent patrónusa. 

Már csak egy ujjnyira volt a siker. 

— Leghőbb vágyam létrehozni egy híres könyvtárat Dreng"s Ferryben. 

— Dicséretes célkitűzés — mondta az apát. — Nos, Theodric, Szent 
Adolphus maradványai bizonyosan nem jelentik Glastonbury legdrágább 
kincsét. 

Aldred hallgatott, félt megtörni a bűvöletet. 

— Nem gondolom, hogy bárkinek is feltűnne a hiányuk — morgott 
Theodric. 

Aldred alig bírta palástolni az ujjongását. 

Elfweard titkára behozott egy cappát," egy liturgikus köpenyt. Fehér 
gyapjúból készült, és bibliai jeleneteket hímeztek rá vörös fonallal. 

— Eljött a nóna ideje — mondta. 

Elfweard felállt. Titkára a vállára borította, majd elöl összekapcsolta a 
köpenyt. A szertartáshoz öltözött apát odafordult Aldredhez. 

— Gondolom, azzal tisztában vagy, hogy a relikvia természeténél sokkal 
fontosabb az, amire használod. Neked kell megteremtened a körülményeket 
a csodákhoz. 

— Ígérem, a legtöbbet hozom ki Szent Adolphus csontjaiból! 

— Továbbá köteles vagy illendő ceremóniával elszállítani Dreng"s 
Ferrybe, ha nem akarod már az elején megsérteni a szentet. 

— Sose féljen főtisztelendőséged — mondta Aldred. — Nagy tervem 
vannak. 


Wynstan püspök a shiringi palota egyik emeleti szobájának ablakából 
figyelte a csendes monostort a forgalmas piactér másik oldalán. Az ablakon, 
amely nem volt beüvegezve, mert az üveg a királyoknak való fényűzés, 
kitárták a fatáblákat, hogy beengedjék a tavaszi friss szellőt. 

A Drengjs Ferrybe vezető úton feltűnt egy ökör vonta, négykerekű 
szekér. Szerzetesek kis csoportja kísérte, élükön Aldred perjellel. 


Elképesztő, hogy egy isten háta mögötti monostor koldus priorja ennyire 
bőszítő tud lenni. Egyszerűen nem veszi észre, hogy legyőzték. A püspök 
Degbert főespereshez fordult, aki a feleségével, Edithtel jött látogatóba. 
Degbert és Edith voltak a város legnagyobb pletykafészket. 

— Most meg miben sántikál az átkozott barát? — dohogott Wynstan. 

— Kimegyek, megnézem - jelentkezett Edith, és már ott sem volt. 

— Sejtem — mondta Degbert. — Két hete Glastonburyben járt. Az apát 
megajándékozta Szent Adolphus csonka csontvázával. 

— Miféle szent az? 

— Vértanú. Egy szász király ölte meg. 

— Igen, már emlékszem. 

— Aldred most ismét Glastonburybe tart, hogy szertartásosan elhozza az 
ereklyét. De hát az csak egy láda csont. Minek ahhoz szekér? 

A szekér megállt a shiringi apátság bejáratánál. Körülötte összeverődtek 
a kíváncsiskodók. Edith 15 beállt közéjük. 

— Egyáltalán miből telik Aldrednek négykerekű szekérre és egy ökörre? — 
tűnődött Wynstan. 

Degbert erre 15 tudta a választ. 

— Deorman, Northwood thánja adott neki három fontot. 

— Deorman bolond. 

A kíváncsiak közelebb nyomultak. Aldred félrevont valamilyen 
burkolatot, de Wynstan nem látta, mi van a szekéren. Aztán a burkolat 
visszakerült a helyére, a szekér begördült az apátságba, az emberek 
elszéledtek. 

Egy perc múlva visszajött Edith. 

— Szent Adolphus életnagyságú képmása! — újságolta izgatottan. — 
Kedves arca van, egyszerre szent és szomorú! 

— Bálvány, hogy legyen mit imádniuk a tudatlanoknak — mondta lenézően 
Wynstan. — Gondolom, be 1s van festve. 

— Az arca fehér, a keze és a lába 15 az. A köntöse szürke. De a szeme 
olyan kék, hogy szinte követi vele az embert! 

A kék volt a legdrágább festék, mert a lazúrkő porából készült. 

— Tudom már, mit tervez a sunyi ördög — mondta vontatottan Wynstan. 

— Avass be engem 1s — kérte Degbert. 

— Utaztatja az ereklyét. Meg fog állni az összes templomnál Glastonbury 
és Drengs Ferry között. Pénzre van szüksége, mivel Hildred beszüntette a 
segélyt, és a szenttel akarja megkeresnt. 


— Alighanem sikerül is neki — vélte Degbert. 
— Addig nem, amíg van beleszólásom — mondta Wynstan. 


28. fejezet 
1001. május 


Trench falu határában a szerzetesek énekelni kezdtek. 

Jelen volt Dreng"s Ferry szerzetházának mind a nyolc lakója, köztük a 
vak Cuthbert is, és Edgar, a gépkezelő. Ünnepélyes menetben vonultak a 
szekér két oldalán. Godleof az ökör orrába fűzött karikánál fogva vezette az 
állatot. 

A szent képmása és a csontok tiszafa ládája a szekéren voltak, de 
letakarták őket, ami azt 15 megakadályozta, hogy elcsússzanak. 

A falusiak a földeken dolgoztak. Lefoglalta őket a gyomlálás, amelynek 
most jött el az ideje, ám az olyan munka volt, amit könnyű félbehagyni. 
Mikor a zsenge rozs és árpa fölé hajolva meghallották az éneket, 
kiegyenesedtek, a hátukat dörgölték, és ahogy meglátták a processziót, 
átvágtak a mezőn, hogy kiderítsék, mi 15 ez. 

Aldred megparancsolta a szerzeteseknek, hogy senkihez se szóljanak, 
amíg nincs vége a dolognak, így hát ők tovább énekeltek, ünnepélyes 
arccal, mereven maguk elé bámulva. A falusiak beálltak a szekér mögé, és 
izgatottan sutyorogtak. 

Aldred gondosan megtervezett mindent, de ez lesz az első alkalom, 
amikor élőben 15 bemutatja. Imádkozott, hogy sikerüljön. 

A szekér beért a házak közé, ahonnan előtódultak mindazok, akik nem 
dolgoztak a mezőn: öregemberek és öregasszonyok, olyan kicsi gyerekek, 
akik még nem tudták megkülönböztetni a gabonát a gaztól, egy juhász, 
karján egy beteges báránnyal, egy fejőlány köpülővel, aki még a menetben 
sem hagyta abba a köpülést. Jöttek a kutyák is, és izgatottan szimatolták az 
idegenek ruháját. 

Együtt érkeztek a falu közepére, ahol volt egy kis tó, egy bekerítetlen 
közös legelő, amelyen pár kecske legelt, egy sörház és egy fából épült, apró 
templom. Volt egy nagy ház, vélhetőleg az öreg Cenbryht tulajdona, de a 
thán nem mutatkozott, Aldred úgy vélte, nincs 1s otthon. 

Godleof úgy állította a szekeret, hogy a hátulja egy vonalban legyen a 
templomajtóval, azután kifogta az ökröt, és kicsapta legelni. 


A szerzetesek most már hiba nélkül leszedhették a szekérről és 
bevihették a templomba az ereklyét és a képmást. Jól begyakorolták a 
mozdulatsort, hogy magabiztosan és méltóságteljesen csinálhassák. 

Ez volt Aldred terve, ám a templomajtóban ott áll keresztbe font karokkal 
a falu papja. Fiatal volt, és rémültnek, ugyanakkor elszántnak tűnt. 

Érdekes. 

— Énekeljetek tovább — mormolta társainak Aldred, aztán odament a 
paphoz. — Dicsértessék az Úr Jézus Krisztus, atyám. 

— Mindörökké ámen. 

— Aldred prior vagyok Dreng"s Ferryből, és Szent Adolphus ereklyéit 
hozom. 

— Tudom -— felelte a pap. 

Aldred összevonta a szemöldökét. Honnan tudja? Ő senkinek sem árulta 
el, mit tervez. Ám úgy döntött, nem kezd el vitatkozni. 

— A szent a templomban óhajtja tölteni a mai éjszakát. 

A pap nyugtalannak látszott, de azt mondta: 

— Nem tehett. 

Aldred megdöbbenten bámult rá. 

— Hajlandó vagy kihívni magad ellen a szent haragját, akinek csontjai itt 
vannak előtted? 

A pap görcsösen nyelt egyet. 

— Parancsot kaptam. 

— Hogyne, azt teszed, amit Isten akar. 

— Igen, amit Isten akar, de úgy, ahogyan a feljebbvalóim elmagyarázzák. 

— Miféle feljebbvalód utasított, hogy tagadd meg Szent Adolphustól az 
ideiglenes pihenőt a templomodban? 

— A püspököm. 

— Wynstan? 

— Igen. 

Tehát Wynstan parancsolta meg a püspöknek, hogy ezt tegye, de ami 
ennél ií5 rosszabb, bizonyosan ugyanezt üzente az összes templomnak 
Glastonbury és Dreng ss Ferry között. Ugyancsak siethetett, ha ilyen gyorsan 
elterjedt a hír. De miért? Csak azért, hogy Aldred nehezebben jusson 
pénzhez? Hát nincs határa a püspök rosszindulatának? 

Aldred hátat fordított a papnak. Szerencsétlen flótás jobban rettegett 
Wynostantől, mint Szent Adolphustól, és Aldred nem is hibáztatta érte. De 


ettől még nem adta fel. A falusiak várják a látványosságot, és tőle 
megkapják, ha nem a templomban, akkor a szabad ég alatt. 

— A gépezet a szekéren 15 működik, ugye? — kérdezte halkan Edgartól. 

— Igen — felelte Edgar. — Mindenütt. 

— Akkor készülj. 

Aldred a szekér elé állt, szemben a falusiakkal. Végignézett rajtuk, és 
amikor mindenki elhallgatott, imádkozni kezdett. Először latinul, amiből 
egy szót sem értettek, de már megszokták. A latin meggyőzi a kétkedőket, 
már ha vannak, hogy ez Itt igazi istentisztelet. 

Aztán átváltott angolra. 

— Mindenható és örökkévaló Isten, aki Szent Adolphus érdemei által 
mutatod meg nekünk a Te kegyelmedet és irgalmadat, hallgasd meg a Te 
szentednek közbenjárását miérettünk! 

Belevágott a Miatyánkba, és a falusiak vele mondták. 

Ima után előadta a szent életének és halálának történetét, amelyből csak a 
legkopárabb tények voltak ismertek, ám Aldred gazdagon felsallangozta 
őket. Úgy festette le a szász királyt, mint egy önimádó elmeháborodottat, 
Adolphust pedig mint az elképzelhetetlen jóság tiszta szívű megtestesítőjét, 
ami nem is eshetett olyan távol az igazságtól. Számos kitalált csodát 
tulajdonított Adolphusnak, amilyeneket és hasonlókat akár a szent 1s 
művelhetett. A sokaság megbabonázva hallgatta. 

Végül személyesen a szenthez fordult, emlékeztetve a népet, hogy 
Adolphus jelen van Trench faluban, közöttük jár, hallgat és figyel. 

— Ó, Szent Adolphus, ha van valaki Trench keresztény faluban, aki ma 
bánatos, könyörgünk, adj vigaszt nekt! 

Ez volt Edgar végszava. Aldred szeretett volna hátranézni, de ellenállt a 
kísértésnek. Bízott Edgarban, hogy azt teszi, amiben megegyeztek. 

Jól fölemelte a hangját, hogy úgy szóljon, akár az égzengés. 

— Ha van ttt valaki, aki elveszített valami szívének kedveset, könyörgünk, 
ó, drága szent, add vissza neki! 

Halk nyekkenést hallott a háta mögül, vagyis Edgar egyenletes 
mozdulatokkal húzni kezdett egy vastag kötelet. 

— Ha van itt valaki, akit megloptak vagy becsaptak, szolgáltass igazságot 
neki! 

A tömegből váratlanul mutogatni kezdtek néhányan. Mások ámuló 
dünnyögéssel hátráltak. A képmás, amely eddig hanyatt feküdt a szekéren, 
emelkedni kezdett, ledobva magáról burkolatát. 


— Ha van itt beteg, hozz neki gyógyulást! 

Senki se nézett Aldredre, mögötte bámultak valamit, Aldred tudta is, mi 
az. Többször átismételték Edgarral. A képmás lába a szekéren marad, de a 
teste addig emelkedik, amíg függőlegesen nem áll. Az látszott, hogy Edgar 
húz egy kötelet, ám a gépezet el volt rejtve. A parasztembereknek, akik sose 
láttak emelőcsigát, úgy rémlett, hogy a szent magától mozog. 

A sokaság felhördült. Ezek szerint megjelent az arc, vonta le a 
következtetést Aldred. 

— Ha valakit ördögi kísértetek kínoznak, vesd ki azokat! 

Úgy beszélték meg Edgarral, hogy Szent Adolphus felemelkedése lassan 
kezdődik, aztán felgyorsul. A szent egy zökkenéssel megállapodott, és 
rászegezte a szemét a tömegre. Egy asszony felsikoltott, két gyerek 
elszaladt. A kutyák felvonítottak rémületükben. A közönség fele keresztet 
vetett. 

— Ha van itt valaki, aki bűnt követett el, vesd reá szemedet, ó, drága 
szent, és adj neki bátorságot gyónni! 

A közelben egy fiatal nő térdre esett, és nyögve bámult fel a kék szemű 
szoborra. 

— Én loptam el — mondta. — Könnyek patakzottak az arcán. — Én loptam 
el Abbe kését. — Megbántam, bocsáss meg nekem! 

— Frigyth! — kiáltotta felháborodottan a hátsó sorokból egy női hang. — 
Szóval te! 

Aldred nem erre számított. Ő csodás gyógyulást remélt. Ám Szent 
Adolphus valami mást adott neki, így hát rögtönözni fog. 

— A szent megérintette szívedet, nővérünk! — zengte. — Hol a lopott kés? 

— A házamban. 

— Hozd hát ide ízibe! 

Frigyth feltápászkodott. 

— Fuss! 

Az asszony keresztülvágott a tömegen, és eltünt egy közeli házban. 

— Azt hittem, elhagytam — mondta Abbe. 

Aldred ismét imádkozott. 

s drága szent, köszönjük, hogy megérintetted a vétkes szívét, és 
bűünvallásra bírtad! 

Frigyth megjelent egy fényes késsel, amelynek dúsan faragott csontnyele 
volt. Átadta Aldrednek, aki szólította Abbét. Abbe előrejött, némileg 


szkeptikus képpel. Idősebb volt Frigythnál, és talán kevésbé hitt a 
csodákban. 

— Megbocsátasz a te szomszédodnak? — kérdezte Aldred. 

— Meg — válaszolta Abbe különösebb lelkesedés nélkül. 

— Akkor add meg neki a bűnbocsánat csókját. 

Abbe megcsókolta Frigyth arcát. 

Aldred odanyújtotta Abbének a kést, majd azt kiáltotta: 

— Mindenki térdre! 

Elkezdett egy latin imát. Ez a szerzetesek végszava volt: most kellett 
körbejárni az alamizsnás csészékkel. 

— Adakozzatok a szentnek Jézus nevében -— mondták halkan a 
falusiaknak, akik nem iszkolhattak el könnyen, mert térden álltak. 
Néhányan a fejüket rázták: 

— Bocsánat, nincsen pénzem — ám a többség negyed— és félpennyket 
bányászott elő az övön viselt erszényekből. Ketten elmentek a házukhoz, 
ahonnan ezüsttel tértek vissza. A sörház tulajdonosa egy pennyt adott. 

A szerzetesek köszönetet mondtak minden adakozónak: 

— Szent Adolphus áldását adja rád. 

Aldrednek fényes kedve támadt. A falusiak ámulatba estek. Egy asszony 
meggyónt egy lopást. A legtöbb ember adakozott. Az esemény elérte a várt 
hatást, hiába akarta Wynstan zátonyra futtatni. Ha pedig Trenchben 
működött, működni fog másutt 1s. Talán mégis életben marad a monostor. 

Aldred úgy tervezte, hogy a szerzetesek a templomban töltik az éjszakát 
az ereklyék őrzésével, de erről lemondhatott. Gyorsan döntött. 

— Processzióban hagyjuk el a falut, és keresünk egy másik helyet, ahol 
éjszakázzunk — mondta Godleofnak. 

Volt még egy üzenete a falusiaknak. 

— Ha ismét látni akarjátok a szentet, jöjjetek el Drengs Ferry 
templomába pünkösd vasárnapján! Hozzátok el a betegeket, a tébultakat és 
a keserveseket! — Gondolt rá, hogy azt 15 mondja, terjesszék a hírt, de aztán 
észbe kapott, hogy fölösleges; mindenkinek hónapokra lesz mondanivalója 
abból, ami ma megesett. — Várlak, és Jó szívvel fogadlak mindnyájatokat! 

A szerzetesek visszatértek az alamizsnás csészékkel. Edgar lassan 
visszaengedte a képmást, és betakarta ponyvával. Godleof ismét befogta az 
ökröt. 

Az állat cammogva elindult. A szerzetesek rázendítettek, és lassan 
elhagyták a falut. 


Pünkösd vasárnapján szokás szerint Aldred vezette a szerzeteseket a hajnal 
előtti matutinumra. Felhőtlen májusi reggel volt a reménység évadjában, 
amikor a világ megtelik biztató zöld hajtásokkal, gömbölyű malacokkal, 
fiatal rőtvadakkal és gyorsan növekedő borjakkal. Aldred reménye az volt, 
hogy Szent Adolphus utazása meghozza Dreng"s Ferrybe a zarándokokat. 

Aldred kőből akarta bővíttetni a templomot, de arra nem volt elég idő, 
ezért Edgar átmenetileg épített egy bővítményt fából. A hajóból széles 
boltív nyílt egy oldalkápolnába, ahol Adolphus képmása feküdt egy 
kőlapon. A gyülekezet részt vesz a hajóban a misén, majd a szertartás 
csúcspontján elfordul, és meglátja a szentet, amint csodálatos módon 
felemelkedik fektéből, és rájuk néz kék szemével. 

Aztán pedig Aldred reményei szerint adakozni fognak. 

A szerzetesek faluról falura caplattak a szekérrel és a képmással, Aldred 
két héten át mindennap megtartotta lelkesítő prédikációját, és szent áhítatot 
ébresztett a szívekben. Volt még egy csoda 15, noha kicsi: egy súlyos 
gyomorfájástól szenvedő süldő lány váratlanul meggyógyult, amikor látta a 
szent felemelkedését. 

A nép adakozott, jobbára negyed— és félpennyket, ám a sok kicsi sokra 
megy, és Aldred majdnem egy font ezüsttel tért haza. Ez nagyon Jól Jött, de 
a szerzetesek nem tölthetik az életüket körutazással. Arra van szükségük, 
hogy a nép jöjjön el hozzájuk. 

Aldred mindenkit buzdított, hogy látogassák meg őket pünkösd 
vasárnapján. Innentől Isten kezében volt a dolog. Közönséges halandó 
ennyit tehetett. 

Matutinum után Aldred megállt a templom előtt, és letekintett a falura a 
szürkületben. Drengs Ferry nőtt egy kicsit azóta, hogy ő ideköltözött. Az 
első jövevény Bucca Fish volt, egy combe-i halárus harmadik fia, Edgar 
régi cimborája. Edgar rávette Buccát, hogy állítson fel egy bódét, és áruljon 
benne friss és füstölt halat. Aldred támogatta a tervet, azt remélte, hogy 
megbízható halkínálat esetén a környékbeliek szigorúbban fogják venni az 
egyház előírásait a húsfogyasztás mellőzéséről pénteken, a tizenkét apostol 
ünnepén és más jeles napokon. Nagy volt a kereslet, Bucca mindent eladott, 
ami Edgar varsáiban fennakadt. 


Aldred és Edgar megvitatta, hova épüljön Bucca háza, és ezen 
föllelkesülve megszerkesztették a település alaprajzát. Aldred a családi 
házak hagyományos négyzetrácsát javasolta, de Edgarnak új ötlete volt: egy 
főutca, amely fölfelé megy a dombra, és a gerincen egy általút, merőlegesen 
a főutcára. A főutcától keletre elkülönítették a helyet egy új, nagyobb 
templomnak és monostornak. Valószínűleg csak ábránd, gondolta Aldred, 
de akkor 1s szép. 

Ettől függetlenül Edgar egy teljes napot töltött azzal, hogy kijelölte a 
házhelyeket a főutcán, Aldred pedig kihirdette, hogy aki építeni akar 
valamelyik telken, hozhat épületfát az erdőből, és egy évig nem kell lakbért 
fizetnie. Edgar is épített magának házat. Noha sok időt töltött 
Outhenhamben, ha Dreng-s Ferrybe jött, szívesebben mellőzte a testvérei 
házát, ahol gyakran végig kellett hallgatnia, ahogy Cwenburg valamelyik 
férjével zajosan közösül. 

Bucca példáját követve három másik idegen is letelepedett Drengs 
Ferryben: egy köteles, aki kötélfonásra rendezte be az egész hátsó udvart, 
egy takács, aki egy hosszú házat épített, amelyiknek az egyik végében a 
szövőszékét helyezte el, a másikban a feleségét és a gyerekeit, és egy varga, 
aki Bucca mellett épített magának házat. 

Aldred építtetett egy egyszobás iskolát. Kezdetben Edgar volt az egyetlen 
tanítványa, de most már, szurtos kezükben ezüst félpennyst szorongatva, 
minden szombaton megjelent három kisfiú, környékbeli módos családok 
gyerekei, hogy számokat és betűket tanuljanak. 

Mindez nagyon jó volt, de nem elég jó. Ebben a tempóban Drengs 
Ferrynek száz év alatt lesz híres monostora. Aldred ennek ellenére 1s törte 
magát, ahogy bírta — addig, amíg Osmund meg nem halt, és Wynstan meg 
nem vonta a pénzt. 

Átnézett a túlpartra, és felderült, mert a víznél már ott ült egy kis csoport 
zarándok, várva a révészt. Ez Jó Jel ilyen korán reggel. Viszont úgy látszott, 
hogy Dreng még alszik, mert nem járt a komp. Aldred lement a dombról, 
hogy fölkeltse a kocsmárost. 

A sörház ajtaját bereteszelték, az ablakokon behajtották a fatáblákat. 
Aldred zörgetett, de nem nyitottak ajtót. Mivel azonban nem volt zár, 
Aldred elhúzta a reteszt, és bement. 

A ház üres volt. 

Aldred megtorpant a küszöbön, és értetlenül bámult. A takarókat szépen 
összehajtogatták, a szalmát a padlón elgereblyézték. A söröshordókat és 


korsókat eltüntették valószínűleg a sörfőzdébe, amelynek volt zárja. Hideg 
hamuszag volt, mert a tűz kialudt. 

A ház lakói elmentek. 

Nem maradt senki, aki kezelje a kompot. Ez súlyos csapás volt. 

Hát akkor majd kezeljük mi magunk — gondolta Aldred. — Azokat a 
zarándokokat át kell hozni. A szerzetesek majd váltják egymást. Meg tudjuk 
csinálni. 

Zaklatottan, de elszántan lépett ki a házból. Ekkor vette észre, hogy a 
komp nincsen a helyén. Elszoruló szívvel nézett jobbra-balra a két parton. 
A komp nem volt sehol. 

Logikusan összefűzte, amit eddig tudott. Dreng elment a kompon a két 
feleségével meg a rabszolgalányával. 

Hova ment? Dreng nem szeretett utazni. Évente ha egyszer kitette a lábát 
a faluból. Általában Shiringbe ment, oda pedig nem lehet eljutni vízi úton. 

Fölfelé ment volna, Bathfordba és  Outhenhambe? Vagy lefelé, 
Mudefordba és Combe-be? Egyiknek sincs sok értelme, főleg, ha a 
családját 15 vitte. 

Talán kitalálhatta volna, hova ment a kocsmáros, ha tudta volna, hogy 
miért ment. Mi oka lehetett a távozásra? 

Komoran vonta le a következtetést, hogy ez nem a véletlen műve. Dreng 
mindent tudott Szent Adolphusról és a pünkösd vasárnapjára szóló 
meghívásról. A rosszindulatú komptulajdonos pontosan azon a napon 
távozott, amelyen Aldred százakat remélt látni a templomában. Dreng tudta, 
hogy a komp hiánya romba dönti Aldred tervét. 

Készakarva kellett tennie. 

Amint Aldred erre rájött, magától adódott a logikus következtetés. 

Wynstan utasította Drenget, hogy ezt csinálja. 

Aldred puszta kézzel meg tudta volna fojtani mindkettőt. 

Visszafojtotta a kereszténytetlen indulatot. Fölösleges dühöngeni. Mitévő 
legyen most? 

Azonnal beugrott a válasz. Komp nincs, de Edgarnak van egy tutaja. 
Nem a kocsmánál horgonyzott, de ez nem volt szokatlan, Edgar néha a 
tanyánál kötötte kt. 

Aldred felderült. Elfordult a folyótól, és gyorsan kapaszkodni kezdett 
fölfelé a dombra. 

Edgar úgy döntött, hogy az új templom telkével szemben építi fel az új 
házát, habár ott még nem volt templom, és talán sosem lesz. A falak már 


megvoltak, de a tetőt még nem fedték be. Edgar egy szalmabálán ült, és egy 
fakeretbe foglalt nagy palalemezre írt egy kővel. A nyelve hegyét kidugva 
és a szemöldökét ráncolva számolt valamit, talán azt, hogy mennyi kőre 
lesz szüksége a szent kápolnájának átépítéséhez. 

— Hol a tutajod? — kérdezte Aldred. 

— A parton, a kocsmánál. Történt valami? 

— A tutaj nincs ott. 

— A fenébe! — Edgar kilépett a házból, hogy megnézze, Aldred követte. 
Letekintettek a dombról a folyópartra. Sehol semmiféle vízi jármű. 

— Különös — mondta Edgar. — Az nem lehet, hogy véletlenül egyszerre 
szabadult el mindkettő. 

— Nem. Szó sincs véletlenről. 

— Ki...? 

— Dreng eltűnt. A kocsma üres. 

— El kellett vinnie a kompot... és elvitte a tutajomat is, hogy ne 
használhassuk. 

— Pontosan. Innen több kilométerre majd elengedi, és azt állítja, hogy 
fogalma sincs, mi történt. — Ez kifogott Aldreden. — Ha nincs tutaj és nincs 
komp, nem hozhatjuk át a látogatókat a folyón. 

Edgar csettintett az ujjával. 

— Agatha anyának van egy csónakja — mondta. — Nagyon kicsi, egy 
evezőssel és két utassal már zsúfolt, de elmegy a vízen. 

Aldredben éledezni kezdett a remény. 

— Kis csónak 15 több a semminél. 

— Majd átúszok, és könyörgök neki, hogy adja kölcsön. Agatha boldogan 
segít, főleg, ha meghallja, mit forral Dreng és Wynstan. 

— Ha elkezded áthordani a látogatókat, egy óra múlva küldök egy 
szerzetest, hogy felváltson. 

— Ételt és italt is akarnak majd venni a sörházban. 

— Ott nincsen semmi, de kiárusíthatunk nekik mindent, ami a monostor 
raktárában van: sör, kenyér, hal. Megoldjuk. 

Edgar lerohant a dombról a partra, Aldred elsietett a szerzetházba. Még 
mindig korán volt, lesz idejük átszállítani az utasokat a folyón, és fogadóvá 
alakítani a monostort. 

Szerencsére derült idő volt. Aldred utasította a szerzeteseket, hogy 
állítsanak fel kecskelábú asztalokat a szabadban, és gyűjtsék be a falu 
összes kupáját és tálját. Söröshordókat, szikkadt és friss kenyeret hozott elő 


a kamrából. Elszalajtotta Godleofot, hogy vásárolja fel Bucca Fish teljes 
árukészletét. Tüzet gyújtott, nyársra tűzött néhány frissen fogott halat, és 
odatette sülni őket. Térdig lejárta a lábát, mégis boldog volt. 

A zarándokok hamarosan érkezni kezdtek a folyótól. Még többen 
érkeztek az innenső partról. A szerzetesek megkezdték az árusítást. Volt 
némi zúgolódás, mert egyesek húsra és erős sörre számítottak, de a többség 
jókedvűen alkalmazkodott a szükséghelyzethez. 

Miután felváltották, Edgar beszámolt róla, hogy a csónaknál egyre 
hosszabb a sor, és voltak, akik rögtön sarkon fordultak, mert nem 
akaródzott várniuk. Aldred ismét meg tudta volna ölni Drenget, de 
nyugalmat parancsolt magára. 

— Úgysem tehetünk ellene — mondta, míg a sört töltögette a fakupákba. 

Egy órával délidő előtt a szerzetesek beterelték a zarándokokat a 
templomba. Aldred azt remélte, hogy a hajó zsúfolásig megtelik, és 
felkészült, hogy megismételje a misét a második gyülekezetnek, de nem 
volt szükséges. 

Átparancsolta gondolatait a rögtönzött sörház irányításáról a misére. Az 
ismerős latin mondatok megnyugtatták. Hasonló hatással voltak a 
gyülekezetre 1s, amely feltünően lecsendesedett. 

A mise végén Aldred ismét előadta Szent Adolphus immár ismerős 
élettörténetét, és a gyülekezet láthatta, ahogy a képmás fölemelkedik. 
Mostanra a többség tudta, mire számítson, és kevesen ijedtek meg igazából, 
de akkor 15 hatásos és csodálatos látvány volt. 

Mise után mindenki ebédelni akart. 

Sokan kérték, hadd maradhassanak éjszakára. Aldred közölte velük, hogy 
alhatnak a szerzetházban vagy a fogadóban, igaz, a kocsmáros elment, és 
nem lesz se étel, se ital. 

A zarándokoknak egyik sem tetszett. Búcsújárni ünnepen szoktak, és ők 
már előre várták a vidám estéket más jámborokkal, amikor majd isznak, 
énekelnek, és olykor párra 15 lelnek. 

Úgyhogy végül a nagy többség elindult haza. 

Késő este Aldred a templom és a szerzetház között ülve tekintett le a 
folyóra, amely vörösen verte vissza a hanyatló nap képét. Pár perc múlva 
Edgar is csatlakozott hozzá. Egy darabig hallgattak, azután Edgar 
megkérdezte: 

— Nem működött, ugye? 

— Működött, de nem elég jól. Az ötlet okos, de aláásták. 


— Teszel próbát ismét? 

— Nem tudom. Dreng a révész, és ez megnehezíti a dolgot. Mit gondolsz? 

— Nekem van egy ötletem. 

Aldred elmosolyodott. Edgarnak mindig voltak ötletei, általában jó 
ötletek. 

— Mondjad. 

— Nem lenne szükségünk a kompra, ha lenne egy hidunk. 

Aldred csak nézett. 

— Eszembe se Jutott! 

— Azt akarod, hogy a templomod búcsújáró hely legyen. Ennek a folyó a 
legnagyobb akadálya, főleg azért, mert Dreng kezében van a komp. Egy híd 
könnyen hozzáférhetővé tenné a helyet. 

Érzelmi hullámverés volt az egész nap, ám Aldred kedélye még sosem 
rohant fel ilyen sebesen a borúlátás mélységeiből a derülátás csúcsaira. 

— Meg lehet csinálni? — kérdezte mohón. 

Edgar vállat vont. 

— Fánk van bőven. 

— Azt se tudjuk, mit csináljunk vele. Hanem azt tudod-e, hogyan kell 
hidat építeni? 

— Sokat gondolkoztam rajta. Az lesz a legnehezebb, hogyan süllyesszük 
bele a pilléreket a mederbe. 

— Ezt 15 meg lehet csinálni, különben nem lennének hidak! 

— Igaz. A pillér lábát egy kövekkel töltött nagy láda tartja a mederben. A 
ládának két hegyes csúcsa van folyás iránt és folyással szemben, és jól oda 
kell erősíteni a mederhez, hogy ne mozdíthassa el az áramlat. 

— Honnan tudsz te ilyeneket? 

— Lenéztem a létező hidakról. 

— De már gondolkoznod kellett rajta. 

— Van időm, hogy gondolkozzak. Nincs feleség, aki beszéljen hozzám. 

— Meg kell csinálnunk! — szólt izgatottan Aldred. De aztán az eszébe 
Jutott egy bökkenő. — Csakhogy nincs miből fizetnem. 

— Te sose fizettél nekem semmiért. Viszont továbbra 15 járok hozzád 
tanulni. 

— Mennyi ideig tart megépíteni? 

— Adj két erős fiatal szerzetest a kezem alá, és azt hiszem, legkevesebb 
hat hónap, de legalább egy év alatt megépítem! 

— Még jövő pünkösd előtt? 


— Igen — mondta Edgar. 


Következő szombaton ülésezett a századtanács. Majdnem zendülés lett 
belőle. 

Nemcsak a zarándokokat érintette kellemetlenül Dreng eltűnése. Sam, a 
juhász, az egyéves fiatal ürürvel akart átkelni a folyón, hogy Shiringben 
eladhassa őket, de így kénytelen volt sarkon fordulni, és hazaterelni a 
nyájat. Sok túlparti lakos nem vihette el a termését a piacra. Mások, akik 
csak ünnepeken jöttek el Dreng"s Ferrybe, elégedetlenül tértek haza. 
Mindenki úgy érezte, hogy cserben hagyta őket valaki, akivel szemben 
jogos elvárásaik voltak. A falusi fónagyok szidták Drenget, mint a bokrot. 

— Hát rab vagyok én? — tiltakozott Dreng. — Nem szabad kitennem a 
lábamat? 

Aldred, aki a templom előtt, a fából faragott nagy karszékben ülve 
elnökölt a tanácskozáson, most megkérdezte Drengtől: 

— Egyáltalán hova mentél? 

— Mi közöd hozzá? — kérdezte Dreng, ám a felháborodott kiabálástól 
meghátrált. — Jó, Jó, Mudeford Crossingba mentem három hordó sörrel, 
hogy eladjam. 

— Épp azon a napon, amelyikről tudtad, hogy több százan akarnak átkelni 
komppal? 

— Nekem senki sem szólt. 

— Hazudsz! — ordították többen. 

Igazuk volt. Ki hiszi el, hogy épp a kocsmáros ne tudjon a pünkösdi 
miséről? 

— Ha Shiringbe mész, a családodra szoktad bízni a kompot és a kocsmát — 
mondta Aldred. 

— A komp azért kellett, hogy elvigyem a sört, az asszonyok meg azért, 
hogy segítsenek mozgatni a hordókat. Nekem fáj a hátam. 

Gúnyos nyöszörgés válaszolt neki. Mindenki tudott Dreng hátfájásáról. 

— Van egy lányod és két erős vejed — szólalt fel Edgar. — Ők kinyithatták 
volna a sörházat. 

— Nincs értelme kinyitni a sörházat, ha nem Jár a komp. 

— Kölcsönvehették volna a tutajomat. Csakhogy az 1s eltünt veled együtt. 
Nem különös? 


— Arról én nem tudok. 

— Nem a komp mellett volt kikötve, amikor elmentél? 

Dreng olyan képet vágott, mint akit sarokba szorítottak. Sehogy sem jött 
rá, hogy most igent mondjon-e vagy nemet. 

— Nem emlékszem. 

— Találkoztál a tutajjal, ahogy mentél lefelé a folyón? 

— Lehet. 

— Te oldoztad el a tutajomat, és hagytad elsodródni? 

— Nem. 

— Hazudsz! — ordították ismét az emberek. 

— Figyeljetek már — mondta Dreng —, nincs semmi olyan, ami előírná, 
hogy nekem mindennap kéne kompolnom. Nekem Degbert főesperes adta 
ezt az állást. Ő volt itt a földesúr, és sose mondta, hogy heti hét nap a 
munkaidő. 

— Most pedig én vagyok a földesúr, és kijelentem, hogy az emberek 
számára fontos mindennap átkelhetniük a folyón. Itt van templom és 
halpiac, azonkívül a helység félúton található Shiring és Combe között. Az 
ilyen felelőtlen szolgálat elfogadhatatlan! 

— Szóval azt mondod, hogy másnak adod az állást? 

— Igen! — ordították többen Is. 

— Na majd meglátjuk, mit szólnak ehhez a shiringi hatalmas rokonaim — 
fenyegetőzött Dreng. 

— Nem, nem adom másnak a kompot - jelentette ki Aldred. 

Az emberek morogtak. Valaki megkérdezte: 

— Miért nem? 

— Mert jobb ötletem van. — Aldred hatásszünetet tartott. — Építtetek egy 
hidat! 

A sokaság elnémult, mert nehéz volt ezt így egyszerre felfogni. 

Elsőnek Dreng találta meg a hangját. 

— Ezt nem teheted! -— tiltakozott. — Tönkreteszed az üzletemet! 

— Meg sem érdemled az üzletedet — intette le Aldred. — Te még 
történetesen jobban 1s jársz vele. A híd több embert hoz a faluba, és több 
vendéget a sörházadba. Még meg 1s gazdagodsz. 

— De én nem akarok hidat — mondta csökönyösen Dreng. — Én révész 
vagyok. 

Aldred végighordozta a tekintetét a sokaságon. 

— Mi: a véleménye a többieknek? Ti akartok hidat? 


Éljenzés válaszolt neki. De mennyire, hogy akartak hidat! Időt takarít 
meg nekik. Ráadásul mindenki rühellte Drenget. 

Aldred a kocsmárosra nézett. 

— Mindenki másnak kell a híd. Megépíttetem! 

Dreng sarkon fordult és eldübörgött. 


29. fejezet 
1001. augusztus-szeptember 


Ragna éppen a három fiában gyönyörködött, amikor meghallotta a lármát. 

A hét hónapos ikrek egymás mellett aludtak egy fabölcsőben. Hubert 
dundi volt és elégedett, Colinan kicsi és fürge. A kétéves Osbert, aki már 
tipegett, a földön csücsült, és egy fakanállal kevergetett egy tálban, 
utánozva a kását főző Catet. 

Ragna a zajt hallva kinézett a nyitott ajtón. Nyári délután volt: a 
szakácsok a konyhában izzadtak, a kutyák az árnyékban aludtak, a gyerekek 
a kacsaúsztató szélén pancsoltak. A távolban, túl a város határán, 
gabonatáblák sárgultak a napsütésben. 

Békés látvány volt, ám a városban egyre erősödött a hangzavar. Emberek 
kiabáltak, lovak nyerítettek. Az asszony rögtön tudta, hogy megjött a sereg. 
Gyorsabban vett a szíve. 

Könnyű nyári kelméből varrott, pávakék ruhát viselt. Mindig gondot 
fordított az öltözékére, és most hálás lehetett ezért a szokásáért, mert már 
nem volt idő átöltözni. Átment a házból a csarnok elé, hogy fogadja a férjét. 
Mások 1s gyorsan csatlakoztak hozzá. 

A sereg érkezése gyötrelmes pillanatokat jelentett az asszonyok számára. 
Várták, hogy viszontláthassák az embereiket, de tudták, hogy nem minden 
harcos tér haza a csatatérről. Nézték egymást, és találgatták, ki lesz az, aki 
hamarosan a gyász könnyeit ontja. 

Ragna érzelmei még vegyesebbek voltak. Férje távollétének öt 
hónapjában érzelmei Wilf iránt csalódásból és bánatból haraggá és undorrá 
keményedtek. Igyekezett nem gyűlölni Wilfet, igyekezett emlékezni rá, 
mennyire szerették egymást valaha, de aztán történt valami, ami 
kibillentette a mérleget. Wilf egyszer sem üzent neki, ám egy Shiringbe 
hazatérő, sebesült katona hozott ajándékba egy viking zsákmányból 
származó karperecet Carwennek, a rableánynak. Ragna sírt, őrjöngött, 
tombolt, amíg bele nem fásult. 

Ennek ellenére félt Wilf halálától. Ő az apja a három fiúnak, és nekik 
szükségük van rá. 


Jött Wilf mostohaanyja, Gytha, szokás szerint kicsípve, vörösben, és 
megállt Ragnától egyméternyire. Szorosan Gytha nyomában jött Inge, az 
első feleség és Carwen, a rabszolgalány. Inge abba a hibába esett, hogy 
elengedte magát a férfiak távollétében, ezért olyan volt, mint akit a kutya 
szájából húztak ki. A kis Carwen, akit feszélyezett az angol nők földet 
seprő ruhája, fakó inget viselt, nem hosszabbat a férfiak tunikájánál, és 
piszkos volt a csupasz lába. Szegény lány jobban illett volna a 
kacsaúsztatóban hancúrozó gyerekek közé. 

Ragna biztosra vette, hogyha Wilf él, őt üdvözli elsőnek; minden más 
otromba sértés lenne a hivatalos feleséggel szemben. De kivel tölti majd az 
éjszakát? Nyilvánvaló, hogy ezek itt ugyanazon a kérdésen rágódnak. Ez a 
gondolat még jobban elrontotta Ragna kedvét. 

A lárma a városból kezdetben ünneplésnek tetszett, mintha férfiak 
kurjongatnának és asszonyok sikongatnának a hazatérőknek örülve, ám 
Ragna most már hallotta, hogy nem harsognak győzedelmes kürtök, és nem 
dübörögnek diadalmámorban a dobok. Még a patadobogás is valahogy 
csüggedt volt. Az ujjongó üdvözlés átcsapott elszörnyedt kiáltozásba. 

Ragna nyugtalanul összevonta a szemöldökét. Valami baj van. 

Az erőd kapujában feltűntek a katonák. Az élen egy ökrös szekér haladt. 
Jobbról-balról ketten lovagoltak mellette. A kocsis mögött egy alak feküdt, 
Ragna látta, hogy férfi. Megismerte Wilf szőke haját és szakállát. Rémült 
sikoly szakadt fel a torkán. Csak nem halt meg? 

A szekér olyan lassan döcögött, hogy Ragna nem győzte kivárni. 
Futásnak eredt az udvaron, hallotta, ahogy az asszonyok követik. 
Elpárolgott belőle minden sértett harag Wilf hűtlensége miatt, már csak 
borzasztó szorongást érzett. 

Ahogy odaért a szekérhez, a menet megállt. Ragna rámeredt a férjére. 
Csukva volt a szeme. 

Feljebb húzta a szoknyáját, és felpattant a szekérbe. Wilf mellé térdelt, 
fölé hajolt, megérintette csukott szemű, halálsápadt arcát. Nem tudta 
megállapítani, hogy lélegzik-e. 

— Wilf! — mondta. — Wilf! 

Semmi válasz. 

Wilf egy hordágyon feküdt, amely alatt a szekeret kibélelték párnákkal és 
pokrócokkal. Ragna alaposabban megnézte. Wilf ruhájának vállába 
beleszáradt a vér, és a feje mintha el lett volna torzulva. Egy vagy talán több 
duzzanat 1s volt a koponyáján. Fejsérülés, rossz jel. 


Ragna a lovasokra nézett, de azok nem szóltak, és az arcuk sem árult el 
semmit. Talán ők se tudták, hogy uruk él-e, vagy meghalt. 

— Wilf! — ismételte. — Én vagyok az! Ragna! 

Férje száján átsuhant egy mosoly kísértete. Ajka megnyílt, és azt 
mormolta: 

— Ragna. 

— Igen — felelte az asszony. — Én vagyok. Élsz, hála istennek! 

Wilwulf ismét szóra nyitotta a száját. Ragna közelebb hajolt, hogy hallja. 

— Itthon vagyok? — kérdezte. 

— Igen — felelte hulló könnyekkel Ragna. — Itthon vagy. 

— Akkor jó. 

Ragna felnézett. Az emberek várakozón visszanéztek. Akkor értette meg, 
hogy neki kell eldöntenie, mi legyen a következő lépés. 

A következő pillanatban rádöbbent még valamire: amíg Wilwulf 
magatehetetlen, akinél a teste, annál a hatalma. 

— Hajts a házamhoz! — parancsolta. 

A kocsis pattintott az ostorával, az ökör cammogva elindult, a szekér 
végiggördült az erőd udvarán Ragna házáig. Cat, Agnes és Bern az ajtóban 
állt, Osbert félig elbújt Cat szoknyája mögé. A négy kísérő leszállt a 
nyeregből, és hordágyastól kiemelték a szekérből Wilfet. 

— Állj! — mondta Gytha. 

A négy ember megállt, ránézett. 

— Az én házamba kell vinni — folytatta Gytha. — Majd én gondoskodom 
róla. 

Ugyanarra jött rá, amire Ragna, csak nem olyan gyorsan. 

Kétszínűen mosolygott Ragnára, és hozzátette: 

— Neked úgyis olyan sok más dolgod van. 

— Ne légy nevetséges — mondta Ragna epétől csöpögő hangon. — Én 
vagyok a felesége. — A négy férfihoz fordult. — Vigyétek be. 

A kísérők engedelmeskedtek. Gytha nem szólt többet. 

Ragna követte a négy katonát, akik letették a hordágyat a kákával 
felhintett padlóra. Letérdelt a férje mellé, megérintette a homlokát. 
Túlságosan meleg volt. — Hozzatok egy tál vizet és egy tiszta rongyot — 
mondta fel se nézve. 

A kicsi Osbert azt kérdezte: 

— Ki ez a bácsi? 


— Az édesapád — felelte Ragna. Wilf majdnem fél évig volt oda, és Osbert 
elfelejtette. — Adna neked puszit, de beteg. 

Cat egy tálat helyezett a padlóra Wilf mellé, és adott Ragnának egy darab 
vásznat. Ragna megmártotta a vízben, majd benedvesítette vele a férje 
arcát. Kis idő múlva Wilf mintha kezdett volna magához térni, bár lehet, 
hogy ezt csak Ragna képzelte. 

— Agnes — mondta —, menj a városba, és hozd el Hildit, a bábaasszonyt, 
aki mellettem volt az ikrek születésénél. — Hildi a legértelmesebb gyógyító 
volt Shiringben. 

Agnes elsietett. 

— Bern, beszélj a katonákkal, és keress valakit, aki tudja, mi történt az 
elöljáróval. 

— Máris, úrnőm. 

Bejött Wynstan. Nem szólt, csak bámulta a fekvő Wilfet. 

Ragna egyedül a férjére figyelt. 

— Wilf, érted, amit mondok? 

Wilwulf kinyitotta a szemét. Eltartott egy hosszú percig, hogy a 
pillantása megtalálja az asszonyt, de onnantól Ragna biztosra vehette, hogy 
a férje megismerI. 

— Igen — válaszolta. 

— Hogyan sebesültél meg? 

Wilf a szemöldökét ráncolta. 

— Nem emlékszem. 

— Mid fáj? 

— A fejem. — Lassan, de érthetően beszélt. 

— Nagyon? 

— Nem nagyon. 

— Még valami? 

Wilwulf sóhajtott. 

— Olyan fáradt vagyok. 

— Ez komoly — mondta Wynstan, aztán kiment. 

Bern visszatért egy Bada nevű katonával. 

— Még csak nem 1s ütközet volt, csak egy csetepaté — mentegetőzött 
Bada, mintha szégyellné, hogy vezére holmi jelentéktelen pofozkodásban 
kapott sebet. 

— Csak annyit mondj el, hogy mi történt — parancsolta Ragna. 


— Wilwulf elöljáró Felhőt lovagolta, mint rendesen. Én közvetlenül 
mögötte mentem. — Tömören fogalmazott, mint egy katona, aki a 
felettesének jelent. Ragna hálás volt neki, amiért nem beszél mellé. — 
Váratlanul szembetaláltuk magunkat egy viking csoporttal az Exe folyó 
partján, pár kilométerrel Exeter fölött. Éppen akkor fosztottak ki egy falut, 
és a lopott holmit rakodták be a hajójukba — tyúkokat, sört, pénzt, egy 
borjút —, hogy elvigyék a táborukba. Wilf leugrott a lováról, és leszúrta az 
egyik vikinget, akit meg 1s ölt: csak aztán megcsúszott a sáros parton, és 
elesett. Felhő rátaposott a fejére, és ettől olyan lett, mintha ott helyben 
meghalt volna, de nem nézhettem meg, mert engem is támadtak. De azért a 
legtöbb vikinget megöltük, csak az utolsók menekültek el a hajóval. Aztán 
visszatértem Wilfhez. Lélegzett, és egy idő után magához tért. 

— Köszönöm, Bada. 

Ragna meglátta Hildit, aki már bent állt a házban, és figyelt. Magához 
intette. 

Hildi ötven-egynéhány éves, alacsony, szürke hajú asszony volt. 
Letérdelt Wilf mellé, és tüzetesen megvizsgálta, nem kapkodott. Gyöngéden 
megérintette a fején a daganatot. Aztán kissé megnyomta. Wilf arca 
megrándult, de nem nyitotta ki a szemét. 

— Bocsánat — mondta a bábaasszony. Közel hajolt a sebhez, 
szétválasztotta Wilf haját, hogy lássa a bőrét. — Nézd ezt meg — hívta 
Ragnát. 

Felhajtott egy bőrfoszlányt. Alatta repedés húzódott a koponyán, és 
mintha kiesett volna belőle egy csontszilánk. 

— Ez megmagyarázza a sok vért a ruhán — mondta Hildi. — Csakhogy a 
vérzés régóta elállt. 

Wilf kinyitotta a szemét. 

— Tudod, hogyan sebesültél meg? — kérdezte Hild1. 

— Nem. 

A bábaasszony feltartotta a Jobb kezét, és kinyújtotta három ujját. 

— Hány ujjat látsz? 

— Hármat. 

Hildi most a bal kezét emelte fel, és négy ujját nyújtotta kt. 

— Mennyi ez együtt? 

— Hat. 

Ragna elszörnyedt. 

— Wilf, nem látod tisztán? 


A férfi nem felelt. 

— A látása Jó, de az eszében nem vagyok biztos — mondta a bába. 

— Isten irgalmazzon neki! 

— Wilwulf, hogy hívják a feleségedet? 

— Ragna. — Wilf elmosolyodott. 

Hál" istennek! 

— Hogy hívják a királyt? 

Hosszú szünet, aztán: 

— Király. 

— Hát a feleségét? 

— Elfelejtettem. 

— Meg tudod mondani, hogy hívták Jézus valamelyik testvérét? 

— Szent Péter. . . 

Mindenki tudta, hogy Jézus fivéreinek Jakab, József, Júda és Simon volt 
a neve. 

— Melyik szám jön a tizenkilenc után? 

— Nem tudom. 

— Most pihenj, Wilwulf elöljáró. 

Wilf behunyta a szemét. 

— Begyógyul a seb? — kérdezte Ragna. 

— A bőr visszaforr, és befedi a lyukat, de nem tudom, hogy a csont 
újranő-e. Hetekig olyan mozdulatlanul kell feküdnie, amennyire lehet. 

— Erről majd én gondoskodom. 

— Segít, ha bekötik a fejét, mert az mérsékeli a mozgást. Adj innia 
vizezett bort vagy gyenge sört, és egyen levest. 

— Azt teszem. 

-— Engem a leginkább ez az emlékezetvesztés aggaszt. Nehéz 
megállapítani, mennyire súlyos. A te nevedre emlékszik, a királyéra nem. 
El tud számolni háromig, de hétig már nem, húszig pláne. Itt nem tudsz mit 
tenni azon kívül, hogy imádkozol. Fejseb után hol visszanyerik a teljes 
értelmi képességüket az emberek, hol meg nem. Ennyit tudok. — Felnézett, 
mert belépett valaki, és hozzátette: — Ennél többet más sem tud. 

Ragna követte a bábaasszony pillantását. Gytha jött be Godmaer atyával, 
a székesegyház egyik papjával, aki orvostudományt tanult. Borotvált fejű, 
magas, tagbaszakadt ember volt, egy fiatalabb pap követte. 

— Mit keres itt a bába? — kérdezte Godmaer. — Állj félre, asszony, hadd 
nézzem meg a beteget. 


Ragna fontolgatta, hogy elküldi a papot. Ő jobban bízott Hildiben. 
Viszont több szem többet lát. Hátralépett, példáját a többiek is követték, 
hogy Godmaer letérdelhessen Wilf mellé. 

A pap nem volt olyan finom kezű, mint Hildi. Amikor megérintette a 
duzzanatot, Wilf felnyögött a fájdalomtól, de már késő volt ahhoz, hogy 
Ragna tiltakozzon. 

Wilf kinyitotta a szemét, és megkérdezte: 

— Ki vagy te? 

— Ismersz te engem — mondta Godmaer. — Vagy már elfelejtettél? 

Wilf behunyta a szemét. 

Godmaer jobbra-balra fordította Wilf fejét, belenézett a fülébe, ismét 
elfordította a fejét, hogy belenézzen a másik fülébe. Hildi aggodalmasan 
ráncolta a homlokát. 

— Kérem, atyám, gyengéden! — mondta Ragna. 

— Tudom, mit csinálok — felelte Godmaer gőgösen, bár azért igyekezett 
valamivel finomabban viselkedni. Kinyitotta Wilf száját, belebámult, aztán 
felhúzta a szemhéját, végül megszagolta a leheletét. Aztán fölállt. 

— A probléma a fekete epe túltengése, főleg a fejben — jelentette ki. — Ez 
okozza a fáradtságot, a tompultságot és az emlékezetvesztést. A gyógyítása 
pedig a koponyalékelés, hogy kiengedjük az epét. Add csak ide a 
pergőfurdancsot. 

Ifjú kísérője átnyújtotta neki a szerszámot, amelyet apró lyukak fúrására 
használtak az ácsok. A pergőfurdancs hegye, ha jó erősen rányomták a 
deszkára, a váltakozó irányú forgatástól simán és gyorsan átütötte a fát. 

— Most fúrok egy lyukat a beteg koponyájába, hogy a felhalmozódott 
fekete epe távozhasson — mondta Godmaer. 

Hildi kétségbeesetten felnyögött. 

— Egy pillanat — szólalt meg Ragna. — A koponyán már van egy lyuk. Ha 
valamelyik fluidum netán túltengett, mostanra távozott ezen a lyukon. 

Godmaer meghökkent, Ragna ebből tudta, hogy a pap nem emelte föl a 
bőrfoszlányt, ezért nem tud a koponyacsont repedéséről. De a tisztelendő 
gyorsan összeszedte magát, fölszegte a fejét, és méltatlankodó képet vágott. 

— Remélem, nem kérdőjelezed meg egy orvosilag képzett ember 
véleményét? 

Ehhez a játékhoz Ragna 15 értett. 

—- Én, mint az ealdorman felesége, mindenkinek a véleményét 
megkérdőjelezem, a férjemét kivéve. Köszönöm, hogy eljöttél, atyám, noha 


nem hívtalak. Észben tartom a tanácsodat. 

— Én hívtam ide, mert ő Shiring első orvosa — szólt közbe Gytha. — Nincs 
jogod megtagadni az elöljárótól a javasolt kezelést. 

— Mondok én neked valamit, asszonyom! — csattant föl Ragna. — Lyukat 
fúrok mindenkinek a torkán, aki megpróbál egy újabb lyukat ütni a férjem 
fején. Most pedig vidd a házamból a pilises ölebedet! 

Godmaer hápogott. Ragna belátta, hogy elragadtatta magát — ,pilises 
ölebnek" nevezni Godmaert közel járt a szentségtöréshez —, de nem 
érdekelte. Tapasztalata szerint az orvos papok nemigen gyógyítottak meg 
senkit, viszont gyakran rontottak a betegek állapotán. 

Gytha mormolt valamit Godmaernek, aki bólintott, fölszegte az állát, és 
kivonult kezében a furdanccsal. Segédje követte. 

De még mindig túl sokan ácsorogtak a házban fölöslegesen. 

— A szolgáim kivételével távozzon mindenki — mondta Ragna. — Az 
ealdormannak békére és csendre van szüksége, hogy felépüljön. 

Kimentek. 

Ragna ismét Wilf fölé hajolt. 

— Majd én vigyázok rád — mondta. — Azt teszem, amit fél éve, úgy 
kormányozom a tartományodat, ahogyan te tennéd. 

Semmi válasz. 

— Gondolod, hogy tudsz válaszolni még egy kérdésre? 

Wilf kinyitotta a szemét. Mosolyféle jelent meg a száján. 

— MI: a legfontosabb, amit most tennem kell mint helytartódnak? 

Mintha értelmet látott volna Wilf arcán. 

— Jelölj ki új fővezért — mondta, aztán behunyta a szemét. 

Ragna leült egy párnázott zsámolyra, és elgondolkozva nézte a férjét, aki 
egyértelmű utasítást adott egy tiszta pillanatában. Ebből arra következtetett, 
hogy a seregnek még dolga van, mert a vikingeket nem verték kit. A shiringi 
férfiaknak rendezniük kell soraikat, hogy ismét támadhassanak. Ehhez 
pedig új parancsnokra van szükség. 

Wynstan majd azt akarja, hogy az öccse, Wigelm legyen az. Ragna ettől 
rettegett: minél több hatalmat kaparint meg Wynstan, annál valószínűbb, 
hogy vitatni fogja az ő fennhatóságát. Az ő jelöltje Den seriff volt, aki 
tapasztalt vezető és harcos. 

A megyei bíróságon, ahol közmegegyezéssel hozták a döntéseket, Ragna 
sokszor keresztülvitte az akaratát egyénisége puszta erejével, ám ez most 


nehéz eset. A férfiak csökönyösek, és gyorsan legyintenek egy asszony 
véleményére, aki nem érthet a háborúskodáshoz. Ravasznak kell lennie. 

Már este volt. Hogy elrepült az idő! 

— Menj Den seriffhez és kérd meg, hogy jöjjön át hozzám — utasította 
Agnest. — Ne vele gyere vissza, mert akkor tudni fogják az emberek, hogy 
én hívattam. Azt a látszatot kell kelteni, hogy a seriff hallotta a hírt, és 
idejött megnézni az elöljárót, úgy, mint mindenki más. 

— Azonnal — mondta Agnes, és már ott sem volt. 

— Lássuk, tud-e inni Wilf egy kis levest — fordult Cathez Ragna. — Meleg 
legyen, ne forró. 

A tűzön birkacsontok rotyogtak egy kondérban. Cat merített belőle egy 
fatálba. Ragna mélyen beszívta a rozmaring illatát, tört néhány falatot egy 
kenyérből, beledobta a levesbe, azután letérdelt Wilf mellé egy kanállal. 
Kivett egy darabka kenyeret, megfújta, hogy ne legyen forró, és a férje 
szájához emelte. Mintha ízlett volna Wilfnek, mert lenyelte, és már nyitotta 
1s a száját az újabb falatért. 

Mire Ragna végzett az etetéssel, visszatért Agnes, akit pár perc múlva 
követett a seriff. Ránézett Wilfre, és gyászosan megrázta a fejét. Ragna 
elmondta neki, amit Hilditől hallott, majd beszámolt Wilf utasításáról, hogy 
ki kell jelölnie az új hadvezért. 

— Vagy te, vagy Wigelm, és én téged akarlak — fejezte be. 

— Jobb lennék Wigelmnél — mondta Den. — Ő különben sem képes 
harcolnt. 

Ragna meglepődött. 

— Miért nem? 

— Gyengélkedik. Két hete nem is harcol. Azért 15 nincs itt, mert lent 
maradt Exeternél. 

— Mi baja? 

— Süly. Mármint aranyér. A sok hónap a nyeregben csak rontott rajta. 
Annyira fáj neki, hogy nem bír megülni a lovon. 

— Honnan tudod? 

— Beszéltem a thánokkal. 

— Hát, ez megkönnyíti a dolgot — szólt Ragna. — Majd úgy teszek, mintha 
Wigelmet pártolnám, aztán amikor kiderül a nyavalyája, te kelletlenül 
ráállsz, hogy betöltsd a helyét. 

Den bólintott. 


— Wynstan és a barátai ellenezni fogják, de a legtöbb thán engem 
támogat. Persze nem szeretnek, mert beszedem tőlük az adót, de tudják, 
hogy értem a dolgomat. 

— Holnap délelőtt tanácsot tartok. Az első perctől tisztázni akarom, hogy 
még mindig én parancsolok. 

— Helyes — mondta Den. 


Másnap már reggel meleg volt, de a székesegyház őrizte a hűvösségét, 
amikor Wynstan megtartotta a korai misét. A legnagyobb ünnepélyességgel 
csinálta végig a ceremóniát. Szerette azt csinálni, amit egy püspöktől 
elvárnak, mert a látszat fontos dolog. Ma azoknak a férfiaknak a lelkéért 
imádkozott, akik elestek a vikingek elleni harcban, és könyörgött a 
sebesültek — mindenekelőtt Wilwulf elöljáró — gyógyulásáért. 

Ám az esze nem a misén járt. Wilwulf lerokkanása felborította a hatalmi 
egyensúlyt Shiringben, és Wynstan mindenáron ki akarta puhatolni Ragna 
szándékát. Most meg lehet gyengíteni az asszony helyzetét, sőt akár örökre 
megszabadulhatnak tőle! Számításba kell vennie minden lehetőséget, és ki 
kell derítenie, mit akar Wilwulf felesége. 

Hétköznaphoz képest számosabb volt a gyülekezet a szokásosnál, mert 
eljöttek az elesettek gyászoló családjai. Wynstan, ahogy végigtekintett a 
hajón, felfedezte köztük Agnest, a kicsi, sovány asszonyt háziszőttes 
cselédruhában. Jelentéktelen volt, de a szeme egyértelmű üzenetet sugárzott 
a püspöknek: azért van itt, mert mondanivalója van. Wynstanben feltámadt 
a remény. 

Fél éve volt, hogy Ragna halálra ítélte Agnes férjét; fél éve áll be Agnes 
a püspök kémjének Ragna házánál. Fél év alatt semmi hasznosat nem 
szállított. Wynstan ennek ellenére 15 beszélt vele havonta legalább egyszer, 
mert biztos volt benne, hogy Agnes egy napon még meghálálja a belé 
fektetett energiát. Mivel attól félt, hogy az asszony bosszúvágya kihűlhet, 
behízelegte magát nála, úgy bánt vele, mintha nem cseléd lenne, hanem a 
bizalmasa, akivel összeesküvő módjára sutyoroghat, és akinek a hűsége 
hálát érdemel. Fokozatosan átvette a néhai Offa helyét, gyengéd volt, ám 
parancsoló, és elvárta a vak engedelmességet. Ösztönei megsúgták, hogy 
Agnest így lehet irányítani. 

Türelme ma talán elnyeri a jutalmát. 


Mise után Agnes nem távozott a hívőkkel. Amint a templom kiürült, 
Wyostan intett neki, hogy kövesse a szentélybe. Ott átkarolta az asszony 
csontos vállát, és egy sarokba húzta. 

— Köszönöm, hogy eljöttél hozzám, kedves — szólt halkan, ám hévvel. — 
Reméltem 1s, hogy itt látlak. 

— Gondoltam, szeretnéd tudni, hogy mit tervez. 

— Szeretném, bizony szeretném! — felelte Wynstan lelkesen, ugyanakkor 
tartózkodva a túlzott mohóságtól. — Te vagy az én kedvenc egérkém, aki 
éjszaka szobámba oson puha talpakon, párnámon elfekszik, fülembe 
titkokat susog. 

Agnes elpirult gyönyörűségében. Wynstan váratlanul arra gondolt, vajon 
mit tenne az asszony, ha ő itt a templomban felnyúlna a szoknyája alá? 
Természetesen nem tesz ilyet, hiszen az asszonyt minden sarkantyúk 
legerősebbike ösztökéli, a vágy az elérhetetlen után. 

Agnes úgy bámult rá, hogy Wynstannek meg kellett törnie a csendet. 

— Hát akkor mondd - biztatta. 

Agnes összeszedte magát. 

— Ragna mára összehívja a tanácsot reggeli után. 

— Nem vesztegeti az időt — állapította meg Wynstan. — Jellemző. De mit 
akar? 

— Kinevezi az új főparancsnokot. 

— Ó! — Wynstan erre nem is gondolt. 

— Azt fogja mondani, hogy Wigelmet akarja. 

— Wigelm lovagolni se tud pillanatnyilag. Azért nincs itt. 

— Ragna tudja, de úgy fog tenni, mint aki meg van lepve. 

— Ravasz! 

— Aztán valaki azt fogja mondani, hogy egyetlen másik lehetőség van: 
Den királybíró. 

— Ragna legerősebb szövetségese. Uramisten, ha Ragna törvénykezik és 
Den parancsol a seregnek, Wilf családja gyakorlatilag tehetetlen! 

— Én is ezt gondoltam. 

— De legalább figyelmeztettek. 

— Mit fogsz tenni? 

— Még nem tudom. — Mindenek ellenére nem bízott meg Agnesben. — De 
majd kitalálok valamit, hála neked. 

— Úgy örülök! 


— Veszélyes időket élünk. Mostantól el kell mondanod mindent, amit 
Ragna csinál. Nagyon fontos. 

— Számíthatsz rám. 

— Megj vissza az erődbe, és fülelj tovább. 

— Azt teszem. 

— Köszönöm, egérkém. — Csókot cuppantott Agnes szájára, aztán 
kihessegette a szentélyből. 


A tanácsban kevesen voltak. Nem is volt szabályos ülés, mert csak egy 
órával előbb hirdették meg. Ám a haddal megérkeztek a legjelentősebb 
thánok 15. Ragna a csarnok elé hívta össze őket. Azon a kipárnázott 
zsámolyon ült, amelyet Wilwulf szokott használni. Tudatosan választotta 
ezt a széket. 

A beszédhez mindenesetre felállt. Ilyenkor jól jött a magassága. Ő ugyan 
hitte, hogy a vezetőnek nem magasnak, hanem okosnak kell lennie, de 
megfigyelte, hogy a férfiak — készségesebben engedelmeskednek 
olyasvalakinek, aki magas, és nő létére minden fegyvert meg kellett 
ragadnia. 

Barnát és feketét viselt, mert a sötét ruha tekintélyes; kissé lazát, hogy ne 
hangsúlyozza az alakját. Mára csupa vaskos ékszert választott, függőből, 
karperecből, brossból, gyűrűkből. Semmi nőies, semmi törékeny. 
Uralkodáshoz öltözött. 

Legszívesebben délelőtt tartott tanácsot. A férfiak ilyenkor józanabbak, 
kevesebbet lármáznak, mert csak egy kupa gyenge sört ittak a reggelihez. 
Délebéd után sokkal nehezebben kezelhetők. 

— Az elöljáró súlyos sebet kapott, de minden okunk megvan azt remélni, 
hogy felépül — mondta. — Egy vikinggel harcolt, amikor megcsúszott a 
folyóparti sárban, és a lova fejbe rúgta. 

A jelenlévők többsége már tudta ezt, de Ragna azért elmondta, hadd 
lássák, hogy tisztában van a csata kiszámíthatatlanságával. 

— Valamennyien tudjátok, milyen könnyen megtörténik az ilyesmi. — 
Elégedetten látta, hogy az emberek helyeslően bólogatnak. — A viking 
meghalt — tette hozzá. — Lelke immár a poklok kínjait szenvedi. 

Most 15 látta, hogy helyeslik, amit mond. 


— Wilfnek a gyógyuláshoz csendre és nyugalomra van szüksége, és ami a 
legfontosabb: mozdulatlanul kell feküdnie, hogy a koponyája összeforrjon. 
Ajtóm ezért van belülről zárva. Ha Wilf látni akar valakit, szól nekem, és én 
hívatom a kérdéses személyt. Kizárólag azt bocsátjuk be, akit hívtak. 

Tudta, hogy ez nem fog tetszeni, és számított némi ellenállásra. 

Wynstan természetesen tiltakozott. 

— Nem zárhatod ki az elöljáró testvéreit! 

— Senkit sem zárhatok ki. Annyit tehetek, hogy követem Wilf parancsait. 
Természetesen ő dönti el, kit akar látni. 

— Ez nem igazság — háborgott Garulf, Inge húszéves fia. — Azt 
mondhatsz, amit akarsz, és megjátszhatod, hogy ő adja a parancsot. 

Ragna pontosan ezt akarta. 

Számított 1s rá, hogy valaki szóvá teszi, és örült, hogy egy suhanctól jön, 
nem pedig egy köztiszteletben álló, idősebb férfitól; így könnyebb volt 
legyinteni rá. 

— Akár meg 15 halhat — folytatta Garulf. — Honnan fogjuk tudni? 

— A szagról — közölte csípősen Ragna. — Ne beszélj oktalanságot! 

Most megszólalt Gytha. 

— Miért utasítottad el, hogy Godmaer atya végrehajtsa a koponyalékelést? 

— Mert Wilf koponyáján már van egy lyuk. Az embernek nincs szüksége 
két lyukra a seggén, és Wilfnek nincs szüksége kettőre a fején. 

A férfiak nevettek. Gytha befogta a száját. 

— Wilf tájékoztatott a hadihelyzetről — mondta Ragna. Azt ugyan Bada 
tette, de így Jobban hangzott. — A harcok eddig nem jártak eredménnyel. 
Wilwulf azt akarja, hogy a sereg töltse fel sorait, újra fegyverkezzen föl, 
térjen vissza a frontra, és zárja le a dolgot — de nem vezethet titeket. Így hát 
e délelőtti tanács fő feladata kijelölni egy új parancsnokot. Wilf nem fejezte 
ki az óhaját, de feltételezem, hogy az öccse, Wigelm lehet a jelöltje. 

— Azt nem teheti, mert nem tud lovagolni — mondta Bada. 

— Miért nem? — kérdezte tudatlanságot mímelve Ragna. 

— Hát mert fáj a segge lyuka — felelte Garulf. 

Az emberek heherésztek. 

— Beléesett a süly — magyarázta Bada. — Nagyon csúnyán. 

— Csakugyan nem bír lóra ülni? 

— Nem. 

— Hát akkor — mondta Ragna, mintha most gondolná ki — a következő 
jelölt Den seriff lenne. 


Den játszotta a kelletlent, ahogy megbeszélték. 

— Nemesember talán jobb lenne, milady. 

— Ha a thánok meg tudnak egyezni valakiben... — mondta kétkedve 
Ragna. 

Wynstan felállt a padról, és előlépett, hogy mindenki őt figyelje. 

— Hát nem nyilvánvaló? — kérdezte. Széttárta a karját, és körülnézett. 

Ragna szíve összeszorult. Ennek van egy terve, gondolta, amivel nem 
számoltam. 

— Legyen Wilwulf fia a parancsnok! — kiáltotta Wynstan. 

— Osbert kétéves — mutatott rá az asszony. 

— Természetesen az elsőszülött fiára gondoltam. — Wynstan hatásszünetet 
tartott, mosolygott. — Garulf. 

— De hát Garulf csak... — Ragna elnémult, mert ráeszmélt, hogy noha ő 
suhancként gondol Garulfra, az már betöltötte a húszat, olyan izmai vannak, 
akár egy férfinak, és dús szakállt visel. Elég idős, hogy vezesse a sereget. 

Hogy elég bölcs-e hozzá, az más kérdés. 

— Itt mindenkit tudja, hogy Garulf bátor ember! — mondta Wynstan. 

Általános helyeslés válaszolt neki. Garulf mindig népszerű volt a katonák 
körében. De komolyan azt akarják, hogy Garulf döntsön a stratégiáról? 

— Valóban úgy érezzük, hogy az esze 15 elég elvezetni a hadat? — kérdezte 
Ragna. 

Ezt nem lett volna szabad mondania. A kérdést valamelyik thánnak, egy 
harcedzett férfinak kellett volna feltennie. Ezek itt eleve lefitymáltak 
mindent, amit asszony mondhat erről a kérdésről. Ragna közbeszólása csak 
erősítette Garulf támogatottságát. 

— Garulf ifjú, ám van benne harci szellem — mondta Bada. 

Ragna látta, hogy a férfiak bólogatnak. Még egy próbát tett. 

— A seriff tapasztaltabb. 

— Az adószedésben — mondta Wynstan. 

Mindenki nevetett, és Ragna tudta, hogy veszített. 


Edgar nem szokott hozzá a kudarchoz, ezért az valósággal letaglózta. 
Megpróbált hidat építeni Dreng"s Ferrynél, de lehetetlennek bizonyult. 
Ült Aldreddel a padon a sörház előtt, hallgatta a folyó zúgását, és 

bámulta tervének romjait. Nagy fáradsággal sikerült alapozást építenie a 


mederbe az egyik hídpillér számára. Közönséges láda volt, tele kövekkel, 
hogy biztosan tartson. Készített egy hatalmas gerendát tölgyfa gesztjéből, 
olyan vaskosat, hogy elbírja az átkelő szekerek és emberek súlyát, de 
sehogy sem illeszthette be az üregbe. 

Este volt, Edgar naphosszat izzadt a tűző napon. A végén szinte már az 
egész falu segített. A pillért hosszú kötelek tartották, amelyeket a köteles 
Roper, Dreng-s Ferry egyik új lakosa készített drága pénzért. A köteleket a 
két partról húzták, hogy a gerenda egyenesen álljon. Edgar és sokan mások 
a folyó közepén, a tutajról próbáltak manőverezni az irdatlan támfával. 

Csak hát minden mozgott: a folyó, a tutaj, a kötelek és a pillér. A gerenda 
makacsul felbillent a víz tetejére. 

Úgy indult, akár egy játék: volt nagy kacagás és ugratás a közös 
erőlködésben. Általános derültségre többen is beleestek a folyóba. 

Elvileg a víz alá nyomhatták és a helyére illeszthették volna a gerendát, 
de a gyakorlatban nem tudták megcsinálni, és a csalódástól harapósak 
lettek. Edgarnak végül föl kellett adnia. 

Most lemenőben volt a nap, a szerzetesek visszatértek a monostorba, a 
falusiak visszatértek a házaikba, és Edgar kudarcot vallott. 

Ám Aldred még nem volt hajlandó lemondani a tervről. 

— Meg lehet csinálni — erősködött. — Csak több emberre, több kötélre, 
több csónakra lesz szükség. 

Edgar nem hitte, hogy ez beválna. Nem szólt semmit. 

— Az volt a baj, hogy a tutajod folyton mozgott — magyarázta Aldred. — 
Ahányszor belenyomtátok a pillért a vízbe, a tutaj mindannyiszor 
eltávolodott az alaptól. 

— Tudom. 

— Igazából csónakok egész sorára lenne szükség, ami a partból nyúlna kt. 
Össze kellene kötni őket, hogy ne sokat mozoghassanak. 

— Nem tudom, honnan szereznénk olyan sok csónakot — borongott Edgar, 
de már el tudta képzelni, amit Aldred javasolt. A csónakokat össze lehetne 
kötözni vagy akár szögezni. Füzérük így 15 mozogna, de lassabban, 
kiszámíthatóbban, kevésbé szeszélyesen. 

Aldred tovább fantáziált: 

— Talán két sor kellene. Egy-egy mindkét partra. 

Edgar annyira elfáradt és elcsüggedt, hogy nem volt kedve új 
gondolatokkal bíbelődni. Ettől függetlenül fölkeltette az érdeklődését 
Aldred ötlete, amely sokkal megbízhatóbb segédeszköz lenne a 


kényelmetlen munkához. Bár talán ez sem lesz elég. De valami más is 
motoszkált az agyában, amikor elképzelte a csónakokat, ahogy két sorban 
benyúlnak a folyóba. Szilárdak lesznek, erős felületet biztosítanak, amelyen 
megállhat. . . 

— Talán csónakokra kellene építenünk a hidat — mondta hirtelen. 

Aldred összevonta a szemöldökét. 

— Hogyan? 

— A híd alapja nem a folyó medrében nyugszik, hanem csónakokon. — 
Edgar vállat vont. — Elméletileg. 

Aldred csettintett az ujjával. 

— Láttam én már ilyet! — mondta. — Amikor Fríziában jártam. Egy hidat, 
amelyet csónakokra építettek. Pontonhíd volt a neve. 

— Tehát meg lehet csinálni! 

— Igen. 

— Még sose láttam effélét. — Ám Edgar már tervezett is gondolatban. — 
Majd erősen ki kell támasztani a parton. 

Aldrednek eszébe jutott egy bökkenő. 

— Nem torlaszolhatjuk el a folyót. Nem túl nagy a forgalom, de azért van. 
Az elöljáró tiltakozni fog, a király ugyancsak. 

— Hagyható egy hézag a csónakok között, amelyet az alap áthidal, de elég 
széles ahhoz, hogy egy átlagos folyami jármű elmehessen. 

— Mit gondolsz, képes leszel megépíteni? 

Edgar tétovázott. A mai tapasztalat aláaknázta az önbizalmát. Ennek 
ellenére úgy vélte, hogy egy pontonbíd kivitelezhető. 

— Nem tudom -— felelte nála szokatlan óvatossággal —, de úgy gondolom. 


Vége volt a nyárnak, a termést betakarították, és már ősziesen csípős volt a 
szellő, amikor Wynstan kilovagolt Garulffal, hogy csatlakozzanak a devoni 
csapatokhoz. 

A papoknak tilos volt vért ontani. Ezt a törvényt gyakran megszegték, ám 
Wynstan kényelmes kifogásnak találta, hogy megúszhassa a háború 
fáradalmait és veszélyeit. 

Pedig nem volt gyáva. Nagyobb, erősebb volt a legtöbb férfinál, és jól 
felfegyverkezett. A katonaságnál általános lándzsán kívül volt acélkardja, 
sisakja és ujjatlan láncinge. 


Szokása ellenére a sereggel tartott, hogy Garulf közelében lehessen. 
Kiármánykodta, hogy Garulf legyen a fővezér, mert ez volt az egyetlen 
módja, hogy a katonaságot a család irányíthassa. Wilf súlyos betegsége óta 
nagyon megnőtt Garulf jelentősége. Szörnyű csapás lenne, ha elesne. Amíg 
Ragna fiai kicsik, Garulfnak van esélye örökölni Wilf vagyonát és rangját. 
Ő lehet az eszköz, amelynek segítségével továbbra is a család parancsol 
nemcsak a katonaságnak, de Shiringnek 1s. 

Földúton haladtak az erdős dombokon át. Egy nappal a devoniakkal 
megbeszélt találkozó előtt kibukkantak egy erdőből, és egy hosszú völgyet 
láttak. Túlsó, keskenyebb végéből sebes patak rontott elő, hogy egy 
meredek vízesésen keresztülszökdécselve lassuljon és szélesedjen folyóvá. 

A vízesés alatt hat viking hajó horgonyzott szabályos sorban az innenső 
partnál. Körülbelül három kilométerre voltak Wynstantől és a shiringi 
seregtől, amely a fák közül bámulta őket. 

Ez volt a sereg első találkozása az ellenséggel azóta, hogy Garulf lett a 
vezér. Wynstan gyomra görcsölt az izgalomtól. Bár aki nem fél a csata előtt, 
az bolond. 

A vikingek kisebb tábort vertek a sáros parton, ahol a hevenyészett sátrak 
között füst szállt az égre a tüzekből. Nagyjából százan voltak. 

Garulf serege háromszáz főt számlált: ötven nemest lovon és 
kétszázötven gyalogos katonát. 

— Túlerőben vagyunk! — ujjongott Garulf, előre örülve a könnyű 
győzelemnek. 

Lehet, hogy igaza volt, de Wynstan kételkedett. — Azokhoz képest 
vagyunk túlerőben, akiket látunk — mondta óvatosan. 

— Ki más miatt kellene még izgulni? 

— Minden ilyen hajó elvisz ötven embert, többet is, ha összehúzzák 
magukat. Legalább háromszázan jöttek velük Angliába. Hol vannak a 
többiek? 

— Mit számít az? Ha nincsenek itt, nem harcolhatnak! 

— Okosabban tennénk, ha bevárnánk a devoniakat. Sokkal erősebbek 
lennénk, és már csak egy nap járásra vannak. 

— Micsoda? — gúnyolódott Garulf. — Háromszoros túlerőben vagyunk a 
vikingekkel szemben, te mégis várni akarsz? 

Az emberek hahotáztak. 

Garulf vérszemet kapott. 

— Az gyávaság lenne. Meg kell ragadnunk a lehetőséget. 


Akár igaza 15 lehet, gondolta Wynstan. Mindenesetre az emberekben 
dagadt a harci vágy. Az ellenség gyengének látszott, és ők vérszagot 
éreztek. Lepergett róluk a hidegfejű logika, amivel talán nem 15 lehet csatát 
nyerni. 

Azért nem vágta a sutba az óvatosságot. 

— Hát Jó, de nézzük meg őket alaposabban, mielőtt döntenénk. 

— Rendben. — Garulf a csapathoz fordult. — Visszavonulunk az erdőbe, és 
megkötjük a lovakat. Aztán behúzódunk a mögé a gerinc mögé, hogy ne 
lássanak, és annak a fedezékében közeledünk. — Egy sziklára mutatott a 
távolban. — Ha odaérünk, kikémlelhetjük az ellenséget. 

Jól hangzik, gondolta Wynstan, míg egy fához kötötte a lovát. Garulf érti 
a taktikát. Eddig minden rendben. 

A sereg visszament az erdőbe, és a fák rejtekében átkelt a dombtetőn. Ott 
megfordultak, és elindultak a völggyel párhuzamosan, folyás ellenében. Az 
emberek ugratták egymást, élceket faragtak a vitézségről meg a 
gyávaságról, hogy ne lanyhuljon a harci szellem. Az egyik azt mondta, kár, 
hogy senkit sem lehet majd megerőszakolni a csata után; a másik azt 
mondta, megerőszakolhatják a viking férfiakat; a harmadik azt mondta, 
hogy ízlés dolga, és ezen mindenki röhögött. Wynstan azon morfondírozott, 
hogy azért viselkednek-e így, mert a tapasztalat megtanította őket, hogy túl 
messze vannak az ellenségtől, és az nem hallhatja őket? Vagy ez csak 
nemtörődömség? 

Hamarosan elvesztette az időérzéket, nem tudta, meddig jutottak, ám 
Garulfnak nem voltak kételyet. 

— Itt elég lesz — mondta halkabban. A dombtető felé fordult, kapaszkodott 
pár métert, aztán lehasalt, és kúszva tette meg a hátralévő utat a gerinc 
tetejéig. 

Wynstan látta, hogy valóban közel vannak a sziklához, amelyet Garulf 
mutatott. A thánok hasmánt evickéltek föl a gerincre, behúzva a nyakukat, 
nehogy meglássa őket lentről az ellenség. A vikingek tették a dolgukat, 
megrakták a tüzeket, vizet hoztak a folyóról, nem sejtve, hogy figyelik őket. 

Wynstan émelygett. Látta a vikingek arcát, hallotta fecsegésüket. Pár szót 
meg 15 értett, mert a nyelvük hasonlított az angolra. Hányingere lett a 
gondolattól, hogy mindjárt éles vassal kell kaszabolnia ezeket az embereket, 
vérüket kell ontania, le kell csapnia kezüket-lábukat, át kell döfnie a 
szívüket, hogy a kíntól üvöltve, magatehetetlenül zuhanjanak a földre. 


Kegyetlen embernek tartották — az is volt —, de itt most másfajta 
kegyetlenség készülődött. 

Jobbra-balra végignézett a folyón. A túlparton volt egy alacsony domb. 
Ha vannak még vikingek a környéken, azok valószínűleg feljebb járnak, 
túlmentek gyalogszerrel a vízesésen, egy falut vagy egy monostort 
keresnek, amelyet kifoszthatnak. 

Garulf leevickélt a gerincről, a többiek követték a példáját. Kellően 
mélyre jutva felálltak. Garulf némán intett, hogy kövessék. Az emberek is 
hallgattak. 

Wynstan azt várta, hogy elvonulnak egy újabb tanácskozásra, de nem az 
történt. Garulf ment még pár méternyit a gerinc mögött, aztán befordult egy 
vízmosásba, amely a folyópartra nyílt. A thánok és a katonák szoros 
alakzatban követték. 

Megdöbbentő váratlansággal tüntek fel a vikingek. A shiringi férfiak 
némán ereszkedtek lefelé a bozótos terepen, hogy nyerjenek még pár 
másodpercet. Ám az egyik viking hamarosan felnézett, meglátta a 
közeledőket, és riadóztatott. Ez megtörte a csendet. Az angolok a 
fegyvereikkel hadonászva, ordítva, kurjongatva, rendezetlen sorokban 
özönlöttek lefelé a vízmosásban. 

Wynstan kirántotta a kardját, Jól megmarkolta a lándzsát, és csatlakozott 
a falkához. 

A vikingek nyomban látták, hogy nem győzhetnek. Otthagyták a tüzeket 
meg a sátrakat, rohantak a hajókhoz. Keresztülcsobogtak a sekélyesen, 
késeikkel elvágták a hajóköteleket, és már kezdtek volna beszállni, ám 
ekkor az angolok kibukkantak a parton, és pár perc alatt utolérték őket. 

A folyó szélén csaptak össze. A vérszomj szökőárja kioltotta a lanyhább 
érzelmeket. Wynstan belegázolt a vízbe, hogy gyilkolhasson. Lándzsáját 
beledöfte egy vele szembeforduló viking arcába, bal kezében tartott 
kardjával odavágott egy másiknak a nyakához, aki menekülni próbált. 
Mindkettő belezuhant a vízbe. Wynstan nem nézte végig a halálukat. 

Az angoloknak megvolt az előnyük, hogy nekik jutott a sekélyebb víz, 
ezért szabadabban mozoghattak. Az élen a lándzsával-karddal hadakozó 
thánok gyorsan levágtak több tucat vikinget. Wynstan látta, hogy ellenfeleik 
zöme idősebb, rosszul fölfegyverzett ember. Némelyeknek még fegyverük 
se volt, vélhetőleg a parton hagyták, annyira sürgős volt menekülniük. Ezek 
szerint a legjobb harcosok portyázni mentek. 


A gyilkos gyűlölet első kirobbanása után visszanyerte annyira az 
önuralmát, hogy Garulf közelében maradjon. 

Volt néhány viking, akiknek sikerült eljutniuk a hajókhoz, de semmire 
sem mentek velük. Hat hajót elmanőverezni a parttól és befordulni velük a 
fősodorba bonyolult művelet még akkor 1s, ha a fedélzeten tartózkodik az 
összes evezős. De most, hogy kettő-három ha akadt hajónként, 
egybehangolt lépések híján a hajók csak sodródtak, és egymásnak mentek, a 
bennük álló emberek pedig könnyű célpontot nyújtottak a maroknyi angol 
íjásznak, akik a közelharcból kimaradva lődöztek bajtársaik feje fölött. 

Az ütközet kezdett átváltozni mészárlássá. Miután az összes shiringi 
harcolt, három angol jutott minden vikingre. A holtakat és haldoklókat 
sodró víz vöröslött a vértől. Wynstan kiállt a küzdelemből. Lihegett, 
fegyvereiről csöpögött a vér. Milyen igaza volt Garulfnak, hogy megragadta 
ezt az alkalmat! 

Aztán átnézett a folyó túlpartjára, és kilelte a hideg. Százával jöttek a 
vikingek. A portyázók valóban csak azon az egy dombon jutottak túl. Most 
pedig rohantak le a folyóhoz, kőről kőre ugrálva, a sekélyesben csobogva 
keltek át a vízesésen. Pár perc alatt a parton voltak, magasra emelt 
fegyverekkel, harci dühtől égve. Az angolok halálra váltan fordultak 
szembe velük. 

Wynstan rémülten állapította meg, hogy most már a vikingek vannak 
túlerőben. Ráadásul ezek igencsak fel voltak fegyverezve, csatabárdokkal, 
hosszú lándzsákkal, és jóval fiatalabbak, erősebbek voltak azoknál, akiket 
hátrahagytak a tábort őrizni. Végigszáguldottak a parton, és közben 
szétváltak, nyilván azért, gondolta Wynstan, hogy bekerítsék az angolokat, 
és beleszorítsák őket a folyóba. 

Az unokaöccsére nézett, de csak bambaságot látott Garulf arcán. 

— Parancsold meg az embereknek, hogy vonuljanak vissza! — ordította 
Wynstan. — A part mentén, folyás irányában! Különben csapdába esünk! 

Ám Garulf nem tudott egyszerre harcolni és gondolkozni. 

Mekkorát tévedtem, ismerte el Wynstan a rémület és a kétségbeesés 
örvényében. Garulf nem tud vezényelni, nincs meg hozzá az esze. Ez a 
tévedés ma az életembe kerülhet. 

Garulf elszántan védekezett egy nagydarab, vörös szakállú viking ellen. 
Kapott egy lecsúszó ütést a jobb karjára, elejtette a kardját, fél térdre esett. 
Ekkor fejbe kólintotta pöröllyel egy angol, aki se nem látott, se nem hallott 
a harci dühtől, és Garulf után a vörös vikingen próbálta ki a pörölyét. 


Wynstan félresöpörte a kesergést, leküzdötte fejvesztett rémületét, és 
gyorsan gondolkozott. A csata elveszett. Garulfot az a veszély fenyegeti, 
hogy megölik vagy elfogják, vagy rabszolgaságra vetik. Egyetlen reményük 
a visszavonulás, és akik az elsők között vonulnak vissza, azoknak a 
legnagyobb az esélyük a túlélésre. 

A vörös vikinget lefoglalta a megveszekedett angol, így Wynstan nyert 
néhány másodpercet. Hüvelybe lökte a kardját, a sárba szúrta a lándzsáját, 
aztán lehajolt, felnyalábolta az ájult Garulfot, a bal vállára kanyarította az 
ernyedt testet. Jobbjába markolta a lándzsát, sarkon fordult, és távozott a 
csatatérről. 

Garulf vaskos izomzatú, nagydarab legény volt, ám Wynstant 15 kemény 
fából faragták, és még innen volt a negyvenen. Különösebb erőlködés 
nélkül elbírta Garulfot, bár azért ekkora súly nem tett lehetővé túlzott 
sebességet. Félig futva, félig sietve indult fölfelé a vízmosásban. 

Hátranézett, és látta, hogy az egyik újonnan érkezett viking otthagyja a 
tusázókat, és az ő üldözésére indul. 

A püspök talált magában erőt, hogy gyorsítson, de a lejtő meredekebb 
lett, és ő egyre hangosabban zihált. Hallotta üldözőjének lábdobogását. 
Ahányszor hátralesett, a viking már közelebb járt. 

Az utolsó pillanatban Wynstan megfordult, fél térdre ereszkedett, a földre 
csúsztatta Garulfot, és a lándzsáját ferdén tartva előreugrott. A viking két 
kézre fogta a fejszéjét, és a magasba emelte a végső csapáshoz. Ezt 
kihasználva Wynstan teljes erejéből a támadó álla alá döfte a lándzsáját. A 
vas behatolt a lágy húsba, átvágta az izmokat és az inakat, belefúródott az 
agyba, végül kibukkant a tarkón. A viking úgy halt meg, hogy egy hangot 
sem adott. 

Wynstan felnyalábolta Garulfot, és kapaszkodott tovább a vízmosásban. 
A végénél megállt, visszanézett. Az angolokat bekerítették, halottaik 
elborították a partot, mint egy szőnyeg. Az a néhány, akinek sikerült 
kitörnie, folyás irányában menekült. Talán ők az egyedüli túlélők. 

Wynstant senki sem kereste. 

Átkelt a gerincen, addig ment lefelé, amíg biztosra nem vehette, hogy 
már senki sem látja. Ekkor elkanyarodott, és trappolni kezdett a 
domboldalon az erdőn át arrafelé, ahol kikötötték a lovakat. 


Wilf egyik világos pillanatában Ragna beszámolt neki a csatáról. 

— Wynstan komolyabb sebek nélkül hozta haza Garulfot — mondta 
befejezésül —, de a shiringi sereg majdnem az utolsó szálig odaveszett. 

— Garulf bátor legény, de nem vezető — jelentette ki Wilf. — Sohasem lett 
volna szabad megtenni főparancsnoknak. 

— Wynstan ötlete volt. Gyakorlatilag beismerte, hogy tévedett. 

— Meg kellett volna akadályoznod. 

— Én próbáltam, de az emberek Garulfot akarták. 

— Igen, kedvelik. 

Akárcsak a régi szép időkben, tűnődött Ragna. Wilf és ő úgy 
beszélgetnek, mint két egyenlő fél, kölcsönös érdeklődéssel egymás 
véleménye iránt. Mostanában többet voltak együtt, mint valaha. Éjjel- 
nappal a férje mellett tartózkodott, őrizte, gondoskodott róla, kormányozta 
helyette a tartományt, Wilf pedig olyan hálásnak látszott mindenért. A 
sérülés ismét közel hozta őket. 

Csakhogy Ragna titokban nem ezt kívánta. Akármi történt 15, soha többé 
nem fogja úgy szeretni Wilfet, mint valaha. És ha a férje fel akarja 
támasztani a régi szenvedélyes kapcsolatot? Akkor mit tesz? 

Ebben egyelőre nem kellett döntenie. Most nem hálhattak együtt — Hildi 
nem győzte hangsúlyozni, mennyire óvakodjanak a hirtelen mozdulatoktól 
—, de ha Wilf fölépül, kedve lehet folytatni az első évek tüzes szeretkezéseit. 
A halál küszöbén állt, ami észre téríthette. Talán elfelejti Carwent meg 
Ingét, és kapaszkodik az asszonyba, aki életre ápolta. 

Ragna tudta, hogy teljesítenie kell majd minden kívánságát. A felesége, 
nincs választása. De nem ezt akarja. 

Folytatta a beszélgetést. 

— A vikingek ugyanolyan váratlanul eltűntek, ahogy érkeztek. Lehet, 
hogy elunták magukat. 

— Ez a harcmodoruk: váratlan támadás, ötletszerű fosztogatás, azonnali 
siker vagy balsiker, aztán irány haza. 

— Mint hallom, csak Wight szigetére mentek. Minden jel arra mutat, hogy 
ott telelnek. 

— Már megint? Wight még az ő támaszpontjuk lesz. 

— Attól tartok, visszajöhetnek. 

— Ó, igen — mondta Wilf. — A vikingeknél ebben az egyben lehetsz biztos. 
Mindig visszajönnek. 


30. fejezet 
1002. február 


— A hidad egy csoda! — mondta Aldred. 

Edgar mosolygott. Rendkívül elégedett volt, különösen a kudarc után. 

— A te ötleted — szerénykedett. 

— Viszont te váltottad valóra. 

A templom előtt állva tekintettek le a folyóra. Mindketten vastag köpenyt 
viseltek a téli hideg ellen. Edgarnak szőrmekucsmája volt, Aldrednek be 
kellett érnie a szerzetesek csuklyájával. 

Edgar büszkén legeltette a szemét a hídon. Ahogy azt Aldred elképzelte, 
a folyó két partjáról összeerősített csónakok nyúltak be a folyóba, mint két 
félsziget. Mindkettőt vastag kötelek erősítették a parthoz, hogy a hídnak 
legyen egy kis játéka. Edgar lapos fenekű csónakokat épített, amelyeknek 
az oldala a partoknál alacsony volt, és a víz közepe felé fokozatosan 
emelkedett. A csónakokat tölgyfa gerendák kötötték össze, a gerendákon 
állt a deszkapalló tartóváza. Középen, a híd legmagasabb pontján volt egy 
hézag, hogy a folyami forgalom lehetséges legyen. 

Edgar szerette volna, ha Ragna látná a hidat. Az ő csodálatára éhezett. 
Elképzelte, ahogy az asszony ránéz azzal a tengerzöld szemével, és azt 
mondja: Hát ez döbbenetes, milyen okos vagy te, hogy ezt is meg tudod 
csinálni, ez maga a tökély! És úgy átmelegedett a teste, mintha megivott 
volna egy kupa mézbort. 

Nézte Drengis Ferryt, és arra az esős napra gondolt, amikor Ragna 
megérkezett ide az ágra leereszkedő galamb kecsességével. Már akkor 
beleszeretett volna? Egy kicsit talán igen. 

Vajon mikor jön ide újra? 

— Kire gondolsz? — kérdezte Aldred. 

Edgart meghökkentette a szerzetes éleslátása. Nem tudta, mit feleljen. 

— Nyilvánvalóan olyasvalakire, akit szeretsz — folytatta Aldred. — Látszik 
az arcodon. 

Edgar zavarba Jött. 


— A hídnak majd karbantartásra lesz szüksége — mondta. — De ha 
vigyáznak rá, száz évet 15 kibír. 

A hidat máris sokan használták. Emberek jöttek halat vásárolni és misét 
hallgatni. Karácsonykor száznál 15 többen szorongtak a templomban, hogy 
megcsodálják Szent Adolphus fölemelkedését. 

Aki át akart menni a hídon, egy farthingot fizetett oda, egyet vissza. A 
monostornak lett bevétele, amely szépen nőtt. 

— Ez a te érdemed — mondta Edgarnak a prior. — Köszönjük. 

Edgar a fejét rázta. 

— Inkább a magad kitartásának köszönd. Viselted egyik csapást a másik 
után a gonoszok rosszindulata miatt, mégsem adtad fel. Valahányszor 
leterítettek, mindannyiszor felálltál, és kezdted elölről. Ámulatba ejtesz. 

— Uram, segélj — mondta boldogan a prior. — Ez a legnagyobb dicséret! 

Edgar tudta, hogy Aldred szerelmes belé, de reménytelenül, mert ezt ő 
sose fogja viszonozni. Kizárt, hogy ő beleszeressen Aldredbe. 

Ő Ragnába volt szerelmes, ugyanilyen reménytelenül, mert kizárt, hogy 
Ragna viszontszeresse őt. 

Csakhogy volt egy különbség. Aldred beletörődött a dolgok jelenlegi 
állásába, mert bizonyosra vehette, hogy Edgar sose fogja bünre csábítani. 

Edgar viszont minden csepp vérével vágyott Ragna szerelmére. 
Szeretkezni akart vele, feleségül akarta venni, reggel mellette akart ébredni 
a közös párnán. A lehetetlent akarta. 

De mi értelme ezen rágódni? 

— Ugyancsak forgalmas a kocsma — vetette oda hanyagul. 

Aldred bólintott. 

— Azért, mert nincs itt Dreng, hogy gorombáskodjon az emberekkel. 
Mindig több a vendég, ha a kocsmáros nincs itthon. 

— Hova ment? 

— Shiringbe. Nem tudom, miért, nyilván valami rosszban sántikál. 

— Alighanem a híd ellen tiltakozik. 

— Kinél? 

— Jó kérdés — mondta Edgar. — Wilf még mindig beteg, és Dreng nem sok 
rokonszenvre számíthat Ragnától. 

Edgar örült a nyüzsgésnek a faluban. Ő is ugyanúgy szerette Dreng s 
Ferryt, mint Aldred, ő ií5 azt szerette volna, ha felvirágozna. Pár éve még 
sárfészek volt, pár nyomorúságos ház, két henye és romlott testvér — 


Degbert és Dreng — szolgálatában. Most pedig van egy monostora, egy 
halpiaca, egy szentje és egy hídja! 

Ez a gondolatsor elvezetett egy másik témához. 

— Előbb-utóbb falat is kell építenünk — mondta. 

Aldred kétkedő arcot vágott. 

— Én itt sose éreztem veszélyt. 

— A portyázó vikingek évről évre mélyebben hatolnak be Nyugat- 
Angliába. Ha a falu továbbra is virágzik, hamarosan érdemes lesz kirabolni. 

— A vikingek mindig a folyókról támadnak. Csakhogy Mudefordnál ott 
van akadálynak az a széles gázló. 

Edgar a viking hajóroncsra gondolt a combe-i tengerparton. 

— A hajóik könnyűek. Át lehet húzni őket a gázlókon. 

— Ha ez történne, a vízről támadnának minket, nem a földről. 

— Éppen ezért először a folyópartot kell megerősítenünk a kanyarban. — 
Edgar fölfelé mutatott, egy derékszögű kanyarra. — Földsáncra gondolok, 
helyenként gerendákkal vagy kövekkel megtámasztva. 

— Hova építenéd a fal többi részét? 

— A víznél kezdődne, Leaf sörfőzőjén túl. 

— Akkor a fivéreid tanyája kívül rekedne. 

Edgar többet törődött a fivéreivel, mint azok vele, de Ermanékat nem 
fenyegette komoly veszély. 

— A vikingek békén hagyják a magányos tanyákat. Nincs elég lopnivaló. 

— Igaz. 

— A fal a dombnak fölfelé haladna, bekerítve a házakat: Bebbéét, aztán 
Cerdicét és Ebbáét, aztán Hadwinéét és Elfburgét, aztán a köteles Roperét, 
Bucca Fishét és az enyémet. Az én házam után jobbra fordul, és lefut a 
folyóig, védve az új templom helyét, feltéve, ha valaha 15 megépítjük. 

— Ó, megépítjük mi azt — bizakodott Aldred. 

— Remélem. 

— Higgyél — mondta a prior. 


Ragna figyelte, hogyan vizsgálja meg Hildi bábaasszony Wilfet. Kiültette 
az elöljárót egy zsámolyra, majd közel tartott hozzá egy gyertyát, hogy 
lássa a fejsebet. 

— Vidd azt innen — parancsolta Wilf. — Fáj a szemem. 


Hildi beállt a férfi mögé, hogy ne világítson a szemébe. Megérintette a 
sebhelyet, elégedetten bólintott. 

— Rendesen eszel? — kérdezte. — Mit reggeliztél? 

— Zabkását sózva — felelte savanyúan Wilf. — És egy korsó gyenge sört. 
Gyatra étek egy nemesembernek. 

Hildi kérdően nézett Ragnára. 

— Füstölt sonka volt borral — mondta halkan az asszony. 

— Ne hazudtolj meg! — morgott Wilf. — Én csak tudom, mit ettem! 

— Hogy érzed magad? — faggatta Hildt. 

— Szokott fájni a fejem — panaszkodott az elöljáró. — Különben jól 
vagyok. Soha jobban. 

— Helyes — mondta Hildi. — Úgy vélem, folytathatod a szokott életedet. 
Szép munka volt! — Felállt. — Ragna, gyere ki velem egy pillanatra. 

Éppen délebédhez harangoztak, amikor Ragna kiment a házból a 
bábaasszony után. 

— Testben összeszedte magát — mondta Hildi. — A seb begyógyult, és már 
nem kell ágyban feküdnie. Ma hadd ebédeljen a csarnokban. Lovagolhat is, 
amint kedve támad rá. 

Ragna bólintott. 

— Szabad a házasélet 15 — tette hozzá Hildt. 

Ragna nem szólt. Egy cseppet sem kívánta a közösülést Wilffel, de ha a 
férje azt akarja, ő természetesen hagyja neki. Sok ideje volt ezen 
töprengeni, és megbékélt a jövővel, amelyben egy olyan emberrel kell 
hálnia, akit már nem szeret. 

— Ám azt észre kellett venned, hogy az esze már nem az, ami volt — 
folytatta Hildi. 

Ragna bólintott. Hát persze hogy észrevette. 

— Nem bírja az erős fényt, hirtelen haragú és csüggeteg, az emlékezete 
gyengén szolgál. Több koponyasérültet láttam már, amióta a viking portyák 
újrakezdődtek: az elöljáró állapota tipikus. 

Ragna ezt 15 tudta. 

Hildi mentegetőző arcot vágott, mintha ő lenne a hibás azért, amit 
mondania kell. 

— Öt hónap telt el, és még mindig nincs jele javulásnak. 

Ragna sóhajtott. 

— Lesz valaha? 

— Azt senki se tudja. Isten kezében vagyunk. 


Ragna ezt nemleges válasznak vette. Adott Hildinek két ezüstpennyt. 

— Köszönöm, hogy kedves voltál hozzá. 

— Szolgálatodra, úrnő. 

Ragna visszament a házba. 

— Hildi azt mondja, ebédelhetsz a csarnokban — újságolta a férjének. — 
Van kedved hozzá? 

— Hogyne lenne! — felelte Wilf. — Hol másutt ebédelnék? 

Majdnem egy éve nem ebédelt a csarnokban, de Ragna nem javította kt. 
Segített felöltöznie, azután karon fogta, és átvezette a közeli csarnokba. 

Ott már javában ettek. Wynstan püspök és Dreng is az asztalnál ült. 
Ahogy Wilf és Ragna belépett, a beszélgetés és a nevetés elhalkult, majd 
elhallgatott. Az emberek megdöbbenten bámulták őket, mert senkinek sem 
szóltak előre, hogy Wilf is jönni fog. Aztán kitört a taps és az éljenzés. 
Wynstan felállva tapsolt. A végén már mindenki állt. 

Wilf boldogan mosolygott. 

Ragna a szokott székéhez vezette, majd leült mellé. Valaki töltött Wilfnek 
egy kupa bort. Az elöljáró felhajtotta, és kért még. 

Jóízűen evett, és hahotázott a férfiak szokásos tréfáin, látszólag 
visszanyerve régi énjét. Ragna tudta, hogy ez csak a látszat, amelyet 
szertefoszlat az első kísérlet a komolyabb beszélgetésre, és önkéntelenül is 
védeni akarta a férjét. Ha az valami ostobaságot mondott, az asszony úgy 
kacagott, mintha Wilf csak élcelődne; ha nagyon nagy ostobaságot mondott, 
Ragna elejtett egy célzást, hogy a férje túl sokat ivott. Döbbenetes, mi 
tömegű hülyeség elmegy férfias mókázásnak szeszközi állapotban. 

Délebéd vége felé Wilfnek szerelmes kedve támadt. Az asztal alatt 
megsimogatta a felesége combját a gyapjúszöveten át, és a keze lassan 
vándorolni kezdett fölfelé. 

Jaj, ne!, gondolta Ragna. 

Noha majdnem egy éve nem hált férfival, elborzasztotta a kilátás. Bár 
akkor 15 meg fogja tenni. Most már ez az élete, hozzá kell szoknia. 

Ekkor bejött Carwen. 

Nyilván elosont átöltözni, gondolta Ragna, mert a lány most fekete ruhát 
viselt, ami éveket öregített rajta, és szajhának való piros cipőt. Az arcát 15 
megmosta, és most valósággal ragyogott az ifjú erőtől és egészségtől. 

Wilf szeme nyomban megakadt rajta. 

Szélesen elmosolyodott, aztán zavarba jött, mintha azon törné a fejét, ki 
1s ez a lány. 


Az ajtóban álló Carwen visszamosolygott rá, aztán megfordult, hogy 
kimenjen, ám előbb egy apró biccentéssel hívta a férfit, hogy kövesse. 

Wilf tanácstalannak látszott. Még szép — gondolta Ragna. — Itt ül a 
felesége mellett, aki öt hónapig egyfolytában ápolta, mégse hagyhatja 
faképnél, hogy egy rableány után fusson! 

Wilf felállt. 

Ragna az elszörnyedéstől tátott szájjal meredt rá. Nem 15 bírta leplezni a 
keserűségét, mert ez már túl sok volt. Ezt nem bírom ki, gondolta. 

— Ülj már le, az isten szerelmére! — sziszegte. — Ne csinálj bolondot 
magadból! 

Wilf ránézett és meglepődött. Aztán elfordította a tekintetét a feleségéről, 
és az ebédelőkhöz fordult. 

— Váratlanul — mondta, amitől mindenki hahotázni kezdett. — Váratlanul 
úgy alakult, hogy elszólítanak. 

Nem — gondolta Ragna. — Ez nem igaz. 

De igaz volt. Erőlködnie kellett, hogy el ne sírja magát. 

— Később még visszajövök — mondta Wilf, és a kijárathoz ment. 

Az ajtónál megállt, visszafordult. Az érzéke a hatásos időzítésekhez, az 
megmaradt. 

— Jóval később — mondta. 

A férfiak az oldalukat fogták a röhögéstől. Wilwulf kiment. 


Wynstan, Degbert és Dreng sötétben és feltűnés nélkül hagyták el Shiringet, 
száron vezetve a lovaikat, amíg ki nem értek a városból. Csak néhány 
megbízható szolga tudott a távozásukról, és Wynstan minden eszközzel 
azon volt, hogy ez így 15 maradjon. Egy málhás lovat megpakoltak egy kis 
hordóval, egy zsákkal, étellel-itallal, de nem vittek magukkal fegyvereseket. 
Titkos és veszélyes küldetésben jártak. 

Vigyáztak, nehogy felismerjék őket az úton. A névtelenséget megőrizni 
még kíséret nélkül sem volt könnyü. Degbert kopasz feje feltűnő volt, 
Dreng kappanhangja szintén, Wynstan a környék legismertebb emberei 
közé számított. Így hát vastag köpenyt kanyarítottak magukra, állukat 
elrejtették a szövet redőiben, és mélyen a homlokukba húzták a csuklyát, 
ami érthető volt a hideg, nyirkos februárban. Elsiettek a szembejövők 
mellett, nem álltak meg, hogy kicseréljék értesüléseiket, úgy, ahogyan ez 


szokás volt az úton. Nem kértek szállást sörházban vagy monostorban, ahol 
meg kellett volna mutatniuk az arcukat. Az első éjszakát az erdőben 
töltötték, egy szénégető házában, mogorva, maguknak való embereknél, 
akik fizettek Wynstannek, hogy folytathassák a mesterségüket. 

Ahogy közeledtek Dreng"s Ferryhez, úgy nőtt a felismerés kockázata. A 
második napon, amikor már csak egy-két kilométer választotta el őket a 
helységtől, adódott egy veszélyes helyzet. Jött velük szemben egy család 
gyalogszerrel: az asszonyok egy babát hoztak, a férfi egy vödörre való 
angolnát, amit alighanem Bucca Fishnél vásárolt, és két másik gyerek 
baktatott utánuk. 

— Ezt a családot Ismerem — mormolta Dreng. 

— Én is — csatlakozott Degbert. 

Wynstan ügetésbe ugratta a lovát, társai szintúgy. A család iszkolt az út 
szélére. Wynstanék szó nélkül haladtak el mellettük. A családnak túl sürgős 
volt kitérnie a lópatkók elől, hogy alaposabban megnézhették volna a 
lovasokat. Wynstan úgy vélte, megúszták. 

Hamarosan letértek az útról egy alig észrevehető csapásra a fák között. 

Most Degbert állt az élre. Az erdő sűrűsödött, a lovasoknak le kellett 
szállniuk a nyeregből, száron vezetve a hátasaikat. Degbert egy vénséges, 
romos házhoz vezette őket, ahol egy erdész lakhatott valamikor, de már 
réges-régen meghalt. Az utazók a törött falak között, a félig leszakadt tető 
alatt kerestek menedéket a második éjszakán. 

Dreng hozott egy nyaláb hullott gallyat, és tüzet csiholt. Degbert lepakolt 
a málhás lóról. A három ember tőlük telhetően kényelembe helyezte magát. 
Odakint leszállt az éjszaka. 

Wynstan jól meghúzott egy palackot, körbeadta, majd utasításokat 
osztott. 

— Nektek kell levinnetek a kátrányos hordót a faluba. Lovon nem 
szállíthatjátok, mert zajt csaphat. 

— Én nem bírok el egy hordót! — jelentette ki Dreng. — Fáj a hátam. Egy 
viking... 

— Tudom. Degbert 1s elviheti. Neked a rongyos zsák jut. 

— Az 15 nehéznek látszik! 

Wynstan elengedte a füle mellett a lamentálást. 

— A feladat egyszerű. Megmártjátok a rongyokat a kátrányban, azután 
felkötítek a hídra, lehetőleg a kötelekre és a kisebb alkatrészekre. Alapos 
munkát végezzetek, jó szorosan kötözzétek oda, ne kapkodjatok. Ha mindet 


felkötöttétek, gyújtsatok meg egy jó száraz gallyat, utána egyesével 
lobbantsátok lángra a rongyokat. 

— Engem ez a rész aggaszt — mondta Degbert. 

— Sötét éjszaka lesz. Pár égő rongy nem kelt föl senkit. Bőven van időtök. 
Ha az összes rongy ég, csendesen osonjatok fel a dombra. Ne csapjatok zajt, 
ne fussatok addig, amíg hallótávolságon belül vagytok. Én itt várlak 
benneteket a lovakkal. 

— Tudni fogják, hogy én voltam -— jelentette ki Dreng. 

— Talán gyanúsítani fognak. Ostobaságodban tiltakoztál a híd ellen, holott 
a tiltakozásod eleve arra volt ítélve, hogy félresöpörjék, mint azt neked is 
tudnod kellett volna. — Wynstant időnként nagyon bőszítette a Dreng-félék 
hülyesége. — De utána eszükbe jut, hogy te Shiringben tartózkodtál, amikor 
a hidat felgyújtották. Két nappal korábban láttak az elöljáró csarnokában, és 
ugyanott látnak majd holnapután. Ha valaki lesz elég okos rájönni, hogy 
távolléted alatt megtehetted az utat Dreng"s Ferrybe, és onnan vissza, majd 
én megesküszöm, hogy mindhárman egész idő alatt a püspöki palotában 
voltunk. 

— A zsiványokat fogják hibáztatni — mondta Degbert. 

Wynstan bólintott. 

— A zsiványok nagyon hasznosak bűnbaknak. 

— De ezért felköthetnek — mondta Dreng. 

— Engem 15! — vágta rá Degbert. — Ne vinnyogj már, a kedvedért 
csináljuk! 

— Nem, nem a kedvemért. Azért csináljátok, mert gyűlölitek Aldredet. 
Mindketten. 

Ez igaz volt. 

Degbert gyűlölte Aldredet, amiért kirúgatta őt a kényelmes minsterből. 
Wynostan gyűlölete bonyolultabb érzés volt. Aldred újra és újra dacolt vele. 
Wynstan mindannyiszor megbüntette, ám Aldred sohasem tanult belőle. Ez 
az őrületbe kergette Wynstant. Tőle félniük kellett az embereknek. 
Azoknak, akik szembeszálltak vele, sohasem lett volna szabad 
boldogulniuk. Wynstan átkának meg kellett volna fognia őket. Ha Aldred 
képes ujjat húzni vele, másoknak is kedvük szottyanhat rá. Aldred repedés 
volt a falban, amely egy napon ledöntheti az egész házat. 

Nyugalmat parancsolt magára. 

— Kit érdekel, miért csináljuk? — Hiába erőltette az önuralmat, a düh 
annyira átütött a hangján, hogy Dreng és Degbert megriadt. — Egyikünket 


sem fogják felakasztani — mondta mézesebben. — Ha kell, esküt teszek az 
ártatlanságunkra, és egy püspök esküje nagyon hatalmas dolog. — Ismét 
körbeadta a bort. 

Egy kis idő múlva fát tett a tűzre, és utasította a másik kettőt, hogy 
dőljenek le pihenni. 

— Én virrasztok — mondta. 

Társai beburkolóztak a köpenyükbe, és leheveredtek. Wynstan továbbra 
15 egyenes háttal ült. Ki kell majd találnia, mikor van éjfél. Bár talán a 
pontos óra nem 15 fontos. Lényeg, hogy a falusiak már legmélyebb 
álmukban legyenek, és a szerzeteseket több óra válassza el a hajnal előtti 
matutinumtól. 

Nem volt jól, külön-külön érezte harmincöt éves testének minden 
szúrását és sajgását. Csakugyan szükséges a vadonban hálnia Degbertékkel? 
Persze hogy szükséges. Ügyelnie kell, hogy alapos és diszkrét munkát 
végezzenek. Minden fontos feladatnál az ő személyes ellenőrzése volt a 
siker egyetlen záloga. 

Örült, hogy elment a csatába Garulffal. Ha ő nincs ott, biztosan megölik a 
fiút. Ezek olyan dolgok, amelyek nem illenek egy püspökhöz. Csakhogy 
Wynostan nem volt közönséges püspök. 

Miközben várta, hogy elérkezzen az óra, komoran töprengett féltestvére, 
Wilf betegségén, és annak shiringi következményein. Ha mások nem 1s, de 
ő látta, hogy Wilf nem teljesen épült fel. Még mindig Ragna tolmácsolta az 
utasításait, ő döntötte el, mit csináljanak, aztán úgy állította be, hogy ő csak 
a férje óhajai szerint jár el. Wilf személyi testőrségének továbbra is Óriás 
Bern volt a parancsnoka, és Den seriff vezérelte a shiringi sereget, már ami 
maradt belőle. Wilf gyógyulása elsősorban arra szolgált, hogy megerősítse a 
felesége tekintélyét. 

Wynstant és  Wigelmet ügyesen félreállították. Saját körükben 
rendelkezhettek — Wynstan az egyházmegyében, Wigelm Combe-ben -, de 
kevés általános dologba szólhattak bele. Garulf felépült a sebeiből, ám a 
vikingektől elszenvedett gyászos vereség tönkretette a hírét. Nem számított 
hitelesnek. Gythát rég megfosztották minden befolyásától az erődben, ahol 
Ragna volt az úr és a parancsoló. 

Wynstan pedig semmit sem tehetett ellene. 

Nem volt nehéz virrasztani. A dühítően megoldhatatlan problémák 
mindig elvették az álmát. Időnként ivott a borból, de mindig csak keveset, 
és táplálta a tüzet, de csak annyira, hogy ne aludjon kit. 


Amikor úgy vélte, hogy elmúlt éjfél, fölverte Drenget és Degbertet. 


Brindle morgott az éjszakában. A hang nem egészen ébresztette föl Edgart. 
Félöntudatlan állapotában érzékelte a halk figyelmeztetést, amelyet a kutya 
olyankor hallatott, ha olyasvalaki ment el éjszaka a ház mellett, akinek a 
Járását ismerte. Edgar ebből megértette, hogy nem szükséges reagálnia, és 
visszaaludt. 

Valamivel később a kutya ugatni kezdett, és ez már más volt, sürgető, 
riadt hang, amely azt jelentette: Gyorsan kelj fel, mert nagyon félek! 

Edgar égésszagot érzett. 

Házában, mint minden angol házban, mindig füstös volt a levegő, de ez 
más volt, erősebb és édeskés. Az éberség első pillanatában kátrányra 
gondolt. A második pillanatban rádöbbent, hogy valami nagy baj történt, és 
rémülten felpattant. 

Kivágta az ajtót, kilépett a házból. Elszörnyedve látta, honnan jön a szag: 
a híd égett. Tucatnyi helyen ugráltak eszelős kajánsággal a lángok, fent a 
hídon, és lent a folyó tükrében. 

Edgar remekműve égett. 

Mezítláb rohant le a dombról, szinte nem 1s érzékelve a hideget. A tűz 
magasabbra csapott abban a néhány percben, amíg leért a partra, de ő úgy 
gondolta, hogy a híd még megmenthető, ha elegendő vízzel oltják. 
Belelépett a folyóba, vizet merített a tenyerébe, ráloccsantotta egy égő 
deszkára. 

Nyomban rá 1s jött, hogy ez reménytelen. Hagyta, hogy pár percig a 
vakrémület irányítsa. Megállt, lihegett, körülnézett. Az összes ház 
narancsvörös fényben úszott. Senki más nem volt ébren. 

— Segítség! — ordította kétségbeesetten. — Ide gyorsan mindenki! Tűz van! 
Tűz van! 

A sörházhoz rohant, dörömbölni kezdett az ajtón, és ordított. Hamarosan 
ajtót nyitott Blod. Szeme tágra nyílt a rémülettől, sötét haja csapzottan 
lógott. 

— Hozzatok vödröket és fazekakat! — üvöltötte Edgar. — Gyorsan! — Blod 
imponáló lélekjelenléttel nyomban benyúlt az ajtó mögé, és a fiatalember 
kezébe nyomott egy favödröt. 


Edgar lenyargalt a folyóhoz, és vödörből kezdte locsolni a lángokat. Pár 
másodperc múlva csatlakozott hozzá Blod és Ethel, aki egy nagy 
agyagkorsót hozott, meg a vaskondér súlyától tántorgó Leaf. 

Jöttek más falusiak is: Bebbe, Bucca Fish, Cerdic és Ebba, Hadwine és 
Elfburg, a köteles Roper. Ahogy futottak le a folyóhoz, Edgar látta, hogy 
egyiknél sincs semmit. 

— FEdényeket! — ordította dühösen. — Ti félkegyelműek, hozzatok 
edényeket! — Azok észbe kaptak, hogy fazekak nélkül valóban nem sokra 
mennek, és visszaloholtak a házaikhoz. 

A tűz gyorsan elharapózott. A kátrányszag már nem volt olyan átható, de 
a lapos csónakok lángba borultak, sőt a tölgyfa gerendák is kezdtek tüzet 
fogni. 

Aztán előjött a monostorból Aldred és a nyomában a szerzetesek, 
mindenki fazékkal, lábossal, kisebb hordókkal. 

— Menjetek folyásíirányba! — mutatta Edgar. Aldred belevezette a 
szerzeteseket a folyóba, és locsolni kezdték a lángokat. 

Hamarosan csatlakozott az egész falu. Akik tudtak úszni, átkeltek a hideg 
folyón, és a híd túlsó végéről vették fel a harcot a tűzvésszel, ám az innenső 
oldalon a kétségbeesett Edgar már látta, hogy vesztésre állnak. 

Megérkezett Agatha anya és két apácája a zárda apró csónakján. 

Leaf, Dreng idősebb felesége, aki valószínűleg ugyanolyan részeg volt, 
mint amilyen álmos, elcsigázottan vonszolta ki magát a folyóból. Edgar 
féltette, hogy beleeshet a tűzbe. Leaf térdre rogyott a folyóparti sárban, és 
oldalra dőlt. Sikerült kilegyenesednie, de a haja akkor már lángolt. 

A fájdalomtól sikoltva felugrott és futásnak eredt, egyenesen el a 
folyótól, amely megmenthette volna. Ethel utánaszaladt, de Edgar fürgébb 
volt. Ledobta a vödrét, és rohant. Simán utolérte Leafet, ám az asszony 
addigra csúnyán összeégett, arcbőre feketedett, hasadozott. Edgar a földre 
lökte. Arra nem volt idő, hogy visszavigye a folyóhoz: Leaf nem bírná ki 
élve. Lerántotta magáról a tunikáját, és az asszony fejére csavarta, azonnal 
kioltva a lángokat. 

Megjelent mellette Agatha főnökasszony. Lehajolt, gyöngéden lecsavarta 
Leaf fejéről Edgar ruháját. A megpörkölődött háziszőttes foltokban hozta 
magával Leaf bőrét és haját. Az apáca megérintette Leaf mellkasát, hogy 
dobog-e a szíve, aztán szomorúan megcsóválta a fejét. 

Ethel sírni kezdett. 


Edgar akkora reccsenést hallott, mintha egy óriás nyögne. Majd egy 
hatalmas csobbanás következett. Odafordult, és még láthatta, amint a híd 
túlsó vége a vízbe zuhan. 

Észrevett valamit a parton, a leégett híd túlsó oldalán. Kíváncsi lett, hogy 
mi lehet. Lement a partra, nem törődve azzal, hogy anyaszült meztelen, és 
fölvette azt a valamit. Félig elégett rongydarab volt. Megszagolta, és 
beigazolódott a gyanúja. A rongyot szurokba áztatták. 

A halódó lángok világánál meglátta a fivéreit, Ermant és Eadbaldot, 
ahogy rohannak feléje a tanyáról. Cwenburg szorosan mögöttük jött, 
kezénél fogva vezetve a négyéves Winnile-t. A tizennyolc hónapos Beorn a 
karján ült. Most már csakugyan ott volt az egész falu. 

Edgar megmutatta a rongyot Aldrednek. 

— Ezt nézd. 

Aldred először nem értette. 

— Mi ez? 

— Kátrányba mártott és meggyújtott rongy. Alighanem a vízbe esett, ami 
eloltotta. 

— Vagyis eredetileg a hídhoz kötözték? 

— Hát mit gondolsz, hogyan fogott tüzet? — Most már a falusiak is 
odajöttek, és figyelték, mit mond Edgar. — Nem volt vihar, nem volt 
villámlás. Egy ház kigyulladhat, mert a ház közepén mindig ég a tűz, de mi 
gyújthat fel egy hidat télvíz idején? 

Pőre teste végre érzékelte a hideget. Vacogni kezdett. 

— Ezt készakarva csinálták — vonta le a következtetést Aldred. 

— Amikor észrevettem a tüzet, tucatnyi ponton égett a híd. Balesetnél egy 
tűzfészek van. Itt gyújtogattak. 


— De ki? 
— Drengnek kellett lennie — mondta Bucca Fish, aki ugyancsak fülelt. — 
Nem szenvedheti a hidat. — Bucca annál jobban szerette: a híd 


megsokszorozta a halpiac forgalmát. 

Kövér Bebbe hallotta őket. 

— Hát ha Dreng volt, akkor megölte a tulajdon feleségét — jelentette kt. 

A barátok keresztet vetettek. 

— Isten nyugtassa — szólt az öreg Tatwine. 

— Dreng most éppen Shiringben van — ellenkezett Aldred. — Miként 
gyújthatta volna fel a hidat? 

— Hát akkor ki csinálta? — kérdezte Edgar. 


Senki se válaszolt. 

Edgar nézte a halódó lángokat, felmérte a kárt. A híd túlsó vége oda lett. 
Az innensőn még izzott a parázs, és a szerkezet meredeken megdőlt. 

Ezt nem lehetett megjavítani. 

Blod odajött hozzá egy köpennyel, amelyben Edgar nem ismerte fel 
azonnal a sajátját. Blodnak el kellett mennie érte a házához. A cipőjét 15 
hozta. 

Edgar a vállára kanyarította a köpenyt. Annyira didergett, hogy a cipővel 
már nem boldogult. Blod elébe térdelt, feladta a lábára. 

— Köszönöm — mondta Edgar. 

Aztán elsírta magát. 


31. fejezet 
1002. június 


Ragna férfinyeregben ülve tekintett le a lováról Dreng"s Ferry falura, ahol 
úgy meredezett a híd romja, mint bitófa a piactéren. A fekete deszkák 
megcsavarodtak és eltörtek. A túloldalon semmi se maradt, csak a mélyen 
beásott hídfő. A csónakok és a palló leszakadtak, megperzselt gerendák 
terítették be a partot. Az innenső oldalon még a helyükön voltak a lapos 
csónakok, de a keret és a palló rájuk omlott. Szomorú látvány volt, a 
tönkretett munka tragikus máglyája. 

Nagyon sajnálta Edgart. Ha Outhenhamben vagy Shiringben találkoztak, 
mennyi erő kell a megrakott társzekerek súlyának hordozásához, és milyen 
szép a Jó ácsmunka. A lelkét adta bele ebbe a hídba. Hogy össze lehet 
törve! 

Senki sem tudta, ki gyújtotta meg a tüzet, de Ragnának nem voltak 
kételyei, hogy ki állhatott mögötte. Egyedül Wynstan püspökbe szorult 
annyi rosszindulat, hogy ilyet tegyen, és neki van elég esze, hogy megússza. 

Ragna azt remélte, hogy találkozhat Edgarral, és megbeszélhetik a 
kőbánya dolgait, de nem tudta, hogy a fiatalember itt van-e vagy 
Outhenhamben. Csalódás lesz, ha elkerülik egymást, bár ő nem Edgar miatt 
jött ide. 

Megérintette Astrid oldalát a sarkával, és lassan lefelé indult a dombon a 
kíséretével. Wilwulf is eljött vele, és magával hozta Agnest, a komornát, 
mert Cat az erődben maradt, hogy vigyázzon a gyerekekre. Bern és hat 
fegyveres gondoskodott a védelmükről. 

Wilf élete mostanában úgy telt, hogy a nappalokat Ragnával töltötte, aki 
gondoskodott róla, éjszaka pedig Carwennel hált, vagyis önző volt, mint 
rendesen: e tekintetben nem változott. Ragnát lakomaasztalnak tekintette, 
amelyről megeheti a legízletesebb falatot, a többit pedig otthagyhatja. 
Imádta a felesége testét, amíg el nem csábította egy másik test; még a 
szokottnál i5 Jobban hagyatkozott az asszony eszére a kormányzásban, és 


úgy viselkedett, mintha Ragnának annyi lelke lenne, mint a kedvenc 
lovának. 

Férje testi felépülése óta Ragnában gyökeret vert a gyanú, hogy Wilwulf 
veszélyben forog, és ez a balsejtelem egyre erősödött. Azért jött Dreng"s 
Ferrybe, hogy tegyen ellene valamit. Volt egy terve, amelyhez most akart 
támogatást szerezni. 

Drengs Ferry a készülő sörtől illatozott, ami gyakori volt errefelé. Ragna 
ellovagolt egy ház előtt, amelynek ajtajában ezüstös halak csillogtak egy 
kőlapon: a falunak megvolt az első boltja! A kicsi templom északi falához 
új kiugrót építettek. 

Mire Wilf és Ragna megérkezett a monostorhoz, Aldred és a szerzetesek 
már felsorakoztak a fogadásukra. Wilf és a férfiak a monostorban kapnak 
éjszakai szállást; Ragna és Agnes átkel a Bélpoklos-szigetre, és az 
apácazárdában alszik, ahol Ragna roppant szívélyes fogadtatásra számíthat 
Agatha anyától. 

Valamilyen okból eszébe jutott első találkozása Aldreddel, odahaza 
Cherbourg-ban. Aldred most is jóképü volt, de az arcán a gondoktól 
barázdák húzódtak, amelyeknek nyomuk sem volt öt éve. Ragna számításai 
szerint még nem volt negyven, de idősebbnek látszott. 

Ragna üdvözölte a priort, és megkérdezte: 

— A többiek Itt vannak? 

— Utasításaidnak megfelelően a templomban várakoznak -— felelte Aldred. 

Ragna a férjéhez fordult. 

— Nem mennél le az istállóba az emberekkel? Ellenőriznéd, hogy 
rendesen ellátják-e a lovakat? 

— Okos gondolat — mondta Wilf. 

Ragna és Aldred elment a templomhoz. 

— Látom, kibővítettétek — jegyezte meg az asszony a bejáratnál. 

— Hála az ingyen kőnek, amit tőled kaptunk, és a pallérnak, aki órákat 
vesz fizetség helyett. 

— Edgarnak? 

— Természetesen. Az új kereszthajóban van Szent Adolphus ereklyének 
kápolnája. 

Bementek. A hajóban felállítottak egy kecskelábú asztalt, amelyen 
pergamen, tintásüveg, több lúdtoll és egy hegyezésre alkalmas tollkés 
várakozott. Az asztal melletti padon ült Modulf northwoodi püspök és Den, 
a királybíró. 


Ragna biztosra vette, hogy Aldred támogatja a tervét. A szigorú arcú Den 
seriff előre a beleegyezését adta. Modulfban, az éles eszű, sovány emberben 
már nem volt ilyen biztos az asszony. Modulf támogatni fogja, ha értelmét 
látja a tervének, másképp nem. 

— Köszönöm, atyám, és neked is, seriff, hogy hajlandók vagytok 
találkozni velem. 

— Számomra ez mindig öröm, milady — biztosította Den. 

— Fölöttébb kíváncsi vagyok ennek a rejtélyes meghívásnak az indokára — 
mondta óvatosan Modulf. 

Ragna nyomban a tárgyra tért. 

— Wilwulf elöljáró testileg már jól van, de a mai estebédnél magad is 
láthatod, hogy értelmének gyógyulása kétes. Annyit már most elmondhatok, 
hogy szellemileg nem az az ember, aki volt, és minden jel arra mutat, hogy 
nem 15 lesz ép. 

Den bólintott. 

— Már feltünt. . . 

— Pontosan mit értesz a , szellemileg" alatt? — kérdezte Modulf. 

— Emlékezete megbízhatatlan, és baja van a számokkal, ezért kínos 
hibákat követ el. , Emmának" szólította Deormant, Northwood thánját, és 
ezer fontot kínált neki a lováért. Ha jelen vagyok, márpedig szinte mindig 
így van, nevetek rajta, és megpróbálom elütni a dolgot. 

— Ez rossz hír — mondta Modulf. 

— Bizonyos vagyok benne, hogy Wilf most már képtelen elvezényelni egy 
hadat a vikingek ellen. 

— Pár perce megfigyeltem, hogy mikor azt mondtad, menjen le az 
istállóba az emberekkel, úgy engedelmeskedett, akár egy gyermek — 
jegyezte meg Aldred. 

Ragna bólintott. 

— A régi Wilf felháborodott volna azon, hogy a felesége utasítgatja. 
Kiveszett belőle minden harciasság. 

— Ez már baj — mondta a seriff. 

Ragna folytatta. 

— Az emberek többnyire elfogadják a magyarázataimat, de ez nem lehet 
tartós. Az okosabbak már most észlelik a változást, úgy, ahogy ti, Den és 
Aldred. Hamarosan nyíltan fogják pertraktálnt. 

— Egy gyenge ealdorman lehetőséget jelent egy becsvágyó és gátlástalan 
thánnak — jelentette ki Den. 


— Szerinted mi történhet, seriff? — kérdezte Aldred. 

A seriff nem válaszolt. 

— Én azt gondolom, hogy valaki meg fogja ölni — mondta Ragna. 

Den alig észrevehetően biccentett. Ő is ezt gondolta, csak habozott 
kimondani. 

Hosszú csend lett. 

— De mit tehetünk ez ellen mi? Mármint Aldred, Den és én? — kérdezte 
végül Modultf. 

Ragna magába fojtotta az elégedett sóhajt. Nyert, mert meggyőzte a 
püspököt, hogy baj van. Most már csak el kell adnia Modulfnak a saját 
megoldását. 

— Szerintem van rá mód, hogy megvédjük -— mondta. — Wilf 
végrendelkezni fog. A testamentum angolul lesz, hogy ő 15 elolvashassa. 

— Meg én is — jelezte a seriff. A nemesek meg a királyi tisztviselők közül 
sokan tudtak olvasni angolul, de latinul már nem. 

— És mi lesz a testamentumban? — kérdezte Modulf. 

— Kinevezi Osbert fiunkat vagyona és az elöljáróság örökösének. Osbert 
nagykorúságáig én leszek teljes jogkörrel a gyámja. Wilf ezt jóváhagyja a 
mai napon, Itt, a templomban, én pedig felkérlek titeket, hogy legyetek 
tanúi, és írjátok alá a végrendeletet. 

— Én nem vagyok világi ember — mondta Modulf. — Sajnos, nem értem, 
hogyan menti ez meg Wilwulfot az orgyilkosságtól. 

— Wilf meggyilkolásának egyetlen indoka a remény, hogy a tettes 
követheti az elöljáróságban. Ennek veszi elejét a végrendelet azzal, hogy 
Osbertet teszi meg a leendő ealdormanná. 

— Egy ilyen végrendelet nem lesz érvényes, amíg nem hagyja jóvá a 
király — figyelmeztette Den, aki az uralkodót képviselte Shiringben. 

— Igaz — felelte Ragna. — Így amint elláttátok aláírásotokkal, elviszem 
Ethelred királyhoz, és könyörgök neki, hogy hagyja jóvá. 

— Egyetért majd a király? — kérdezte Modulf. 

— Az öröklés nem vér szerint történik — magyarázta Den. — A király 
előjoga kinevezni az ealdormant. 

— Nem tudom, mit fog szólni a király — mondta Ragna. — Annyit tudok, 
hogy kérnem kell. 

— Nem tudja valaki, hogy hol tartózkodik most a király? — kérdezte 
Aldred. 

A seriff tudta. 


— Történetesen éppen délnek jön. Három hét múlva Sherborne-ban lesz. 
— Ott járulok elébe — jelentette ki Ragna. 


Edgar tudta, hogy Ragna megérkezett Dreng"s Ferrybe, de nem volt biztos 
benne, hogy fogja-e látni az asszonyt. Wilwulffal jött ide, azért, hogy 
találkozzanak a monostorban két nemessel, akiknek a kilétét titokban 
tartották. Annál nagyobb volt a meglepetése és az öröme, amikor Ragna 
belépett a házába. 

Mintha a nap bukkant volna elő egy felhő mögül. Elakadt a lélegzete, 
mintha dombnak fölfelé futott volna. Ragna rámosolygott, és Edgar volt a 
legboldogabb ember a föld kerekén. 

Ragna körülnézett, és Edgar hirtelen az asszony szemével látta a házat: a 
szép rendben sorakozó szerszámokat a falon, a kis boroshordót, a 
sajtosládát, a kondért a tűz felett, amelyből finom zöldfűszeres illat áradt, és 
Brindle-t, aki barátságosan csóválta a farkát. 

— Gyönyörü! — mutatott Ragna az asztalon álló dobozra, amelyet Edgar 
készített, és két összefonódó kígyót faragott rá, a bölcsesség jelképét. — Mit 
tartasz ebben a szépségben? 

— Valami értékeset. A te ajándékodat. — Edgar felnyitotta a dobozt. 

Egy Enigmata című könyvecske volt benne, verses találós kérdések 
gyűjteménye, Ragna egyik kedvence. Akkor ajándékozta a fiatalembernek, 
amikor Edgar olvasni tanult. 

— Nem 15 tudtam, hogy külön dobozt készítettél neki. De kedves! 

— Én lehetek Angliában az egyetlen pallér, akinek könyve van. 

Ragna ismét ráragyogtatta azt a mosolyt. 

— Edgar, Isten nem teremtett még egy olyat, mint te. 

Edgar fülig vörösödött. 

— Úgy sajnálom, hogy leégett a híd! — folytatta az asszony. — Biztos, hogy 
Wynstannek volt valami köze hozzá! 

— Egyetértek. 

— De igen, de mi értelme lenne? Ismét felgyújthatják. Egyszer megúszta, 
másodszor 15 megpróbálhatja. 

— Gondolom. 

Edgarnak fájt a hídról beszélni. Másra terelte a szót. 


— Hogy vagy? 

Ragna mintha a szokványos válaszra készült volna, aztán meggondolta 
magát. 

— Megmondom neked az igazat: nyomorúságosan. 

Edgar meghökkent. Ez nagyon bizalmas közlés volt. 

— Sajnálattal hallom. Mi történt? 

— Wilwulf nem szeret, azt se tudom, szeretett-e valaha úgy, ahogyan én 
értelmezem ezt a szót. 

— De hát... olyan boldognak látszottatok. 

— Ó, egy darabig nem tudott betelni velem, de az megkopott. Most úgy 
bánik velem, mint valamelyik barátjával. Egy év óta nem jött az ágyamhoz. 

Edgar ennek akaratlanul is örült. Méltatlan gondolat volt, remélhetőleg 
nem ült ki az arcára. 

Az asszony nem látszott észrevenni. 

— Éjszakára jobban kedveli a rabszolgalányát — mondta megvetően. — 
Tizennégy éves. 

Edgar szerette volna kifejezni őszinte együttérzését, de nehezen talált 
szavakat. 

— Hát ez szégyen — mondta. 

Ragna most már nem titkolta a haragját. 

- Nem ezt fogadtuk egymásnak! Én sose egyeztem bele effajta 
házasságba! 

Edgar beszéltetni akarta, hogy többet tudjon meg. 

— Most mit érzel Wilf iránt? 

— Sokáig próbáltam szeretni, reménykedtem, hogy visszahódítom, arról 
álmodtam, hogy megunja a többieket. De most valami más történt. A seb, 
amit tavaly kapott a fejére, kárt tett az agyában. A férfi, akihez feleségül 
mentem, eltünt. Sokszor azt se tudom, emlékszik-e rá egyáltalán, hogy én 
vagyok a felesége. Inkább úgy kezel, mint az anyját. — Könnyek szöktek a 
szemébe. 

Edgar tétován kinyújtotta a kezét. Ragna nem húzódott el. Edgar 
megfogta a két kicsi kezet, és lázba jött, amikor az asszony viszonozta a 
szorítását. Ha Ragnát nézte, közelebb érezte magát a boldogsághoz, mint 
bármikor. Ragna szeméből kicsordultak a könnyek, és lefutottak az arcán, 
mint az esőcseppek a rózsaszíirmon. Vonásai eltorzultak a fájdalomtól, ám 
Edgar sose látta szebbnek. Sokáig álltak így. 

Végül Ragna azt mondta: 


— De még mindig férjes asszony vagyok. 

És elhúzta a kezét. 

Edgar hallgatott. 

Ragna megtörölte az arcát a ruhája ujjával. 

— Kaphatok egy korty bort? 

— Bármit. — Edgar bort csapolt a hordócskából egy fakupába. 

Ragna megitta, majd visszaadta a kupát. 

— Köszönöm. — Kezdett megnyugodni. — Át kell kelnem a folyón a 
zárdába. 

Edgar mosolygott. 

— Ne hagyd, hogy Agatha anya túlzásba vigye a csókolózást. — Agathát 
mindenki kedvelte, noha volt egy gyöngéje. 

— Időnként vigasztaló, ha szeretik az embert — jegyezte meg Ragna, és 
olyan nyíltan nézett Edgarra, amiből az megértette, hogy ez egyformán 
vonatkozik rá és Agathára. Mintha főbe kólintották volna. Időre volt 
szüksége, hogy átgondolja ezt. 

— Milyen vagyok? — kérdezte rövid hallgatás után az asszony. — 
Kitalálják, hogy mit csináltunk? 

Ugyan mit?, gondolta Edgar. 

— Szép vagy — mondta. Micsoda buta közhely. — Olyan vagy, mint egy 
szomorú angyal. 

— Bár lenne olyan hatalmam, mint egy angyalnak — mondta Ragna. — 
Gondolj bele, mi mindent tudnék csinálni. 

— Mit csinálnál elsőnek? 

Ragna csak mosolygott. Megrázta a fejét, sarkon fordult, és elment. 


Wynostan ismét találkozott Agnesszel a szentély egyik sarkában, az oltár 
közelében, ahol nem láthatták őket a hajóból. Az oltáron ott volt a Biblia; 
Wynostan lába mellett egy láda állt, amelyben a szenteltvizet és az ostyát 
tartották. A püspök nem ódzkodott attól, hogy a templom legszentebb 
részében intézze a világi ügyeit. Ő Jahvét tisztelte, az Ótestamentum istenét, 
aki elrendelte a kánaániták kiirtását. Amit meg kell tenni, azt meg kell 
tenni, és Istennek nincs szüksége a picsogókra. Wynstan így hitte. 
Agnes izgatott volt, ámbár ideges. 


— Nem ismerem az egész történetet, de akkor is el kell mondanom — 
lelkendezte. 

— Bölcs asszony vagy — dicsérte Wynstan. Agnesnek egy csepp esze sem 
volt, de valamivel le kellett hűteni. — Csak mondd el, mi történt, és én majd 
kihüvelyezem a jelentőségét. 

— Ragna elment Drengss Ferrybe! 

Ezt Wynstan is hallotta, csak nem értette. Mit keresne Ragna abban az 
eldugott fészekben? Gyengéje volt az ottani fiatal pallér, de Wynstan 
bizonyosra vette, hogy nem fekszik le vele. 

— Mit csinált ott? 

— Ő és Wilf találkozott Aldreddel és két másik emberrel. Titkolni akarták, 
hogy kik azok, de hát az egy kis hely, így láttam őket! A northwoodi 
Modulf püspök és Den seriff voltak! 

Wynstan összevonta a szemöldökét. Ez érdekes tény volt, csak több 
kérdést vetett föl, mint amennyit megválaszolt. 

— Hallottál valamit a találkozó céljáról? 

— Nem, de azt hiszem, hogy aláírtak valami pergament! 

— Írásos megegyezés — tűnődött Wynstan. — Gondolom, te nem láttad. 

Agnes elmosolyodott. 

— Mi hasznom lett volna belőle? 

Hát persze, nem tud olvasni. 

— Érdekelne, mit akar az a francia szuka — gondolkozott fennhangon 
Wynstan. Az írások többsége földekről szólt, amelyeket eladtak, bérbe 
adtak vagy valakinek adományoztak. Talán rábeszélte Ragna a férjét, hogy 
jámbor adományként ruházzanak át valamilyen földet Aldred priorra vagy 
Modulf püspökre? De ahhoz nem kellett volna titkos találkozó. Írhatnak 
házassági szerződést, ha valamilyen ingatlan gazdát cserél, ám Drengs 
Ferryben nem volt nagy lakodalom. A születéseket nem tartották nyilván, 
még a királyokét sem, de a halálozásokat igen — és írtak testamentumokat. 
Valaki végrendelkezett? Ragnának kellett rábeszélnie Wilfet, hogy tegye 
meg. Wilf nem heverte ki tökéletesen a fejsérülését, és még belehalhat. 

Minél többet gondolkozott Wynstan, annál bizonyosabb lett benne, hogy 
Ragna azért hívta össze a titkos találkozót, mert meg akarta íratni és 
tanúkkal akarta hitelesíttetni az elöljáró végrendeletét. 

Csak az a baj, hogy egy nemesember végrendelete nem sokat ér. A 
nemesség birtokaival — az özvegyeket is beleértve — a király rendelkezik. 
Vagyis a testamentum érvénytelen, hacsak nem szentesíti előre a király. 


— Mondtak valamit arról, hogy a király elé járulnak? — kérdezte Wynstan. 

— Honnan tudtad? — kérdezte Agnes. — Jaj, de okos vagy! Igen, hallottam, 
amikor Modulf püspök azt mondta, hogy majd találkoznak Ragnával 
Sherborne-ban, amikor ott lesz a király! 

— Ez az — mondta határozottan Wynstan. — Megírta Wilf testamentumát, 
hitelesíttette egy püspökkel, egy királybíróval meg egy priorral, és most 
kérni fogja az uralkodó jóváhagyását. 

— De miért tenne ilyet? 

— Azt hiszi, hogy Wilf nemsokára meghal, és azt akarja, hogy az ő fia 
örököljön. — Wynstan tovább töprengett. — Bizonyosan rá kellett vennie 
Wilfet, hogy amíg Osbert nagykorú nem lesz, nevezze ki őt régenssé. 

— De hát Garulf is a fia Wilfnek, és húszéves! Csak jobban megfelel a 
királynak, mint egy gyerek! 

— Sajnálatos módon Garulf hülye, és ezt Ethelred is tudja. Tavaly a 
shiringi katonaság nagyobb részét elvesztette egy meggondolatlan 
ütközetben. Ethelred tombolt, hogy ennyi harcképes embert elpocsékoltak. 
Ragna csak egy asszony, de olyan okos, mint a macska, és a király 
valószínűleg inkább az ő kezébe adja a vezetést, mint Garulféba. 

— Te mindent tudsz — mondta rajongva Agnes. 

Imádattal nézett a püspökre, akinek a fejében megfordult, nem kéne-e 
megjutalmazni ezt a látványos epedést, aztán úgy döntött, okosabb lesz 
váratni a nőt. Úgy érintette meg Agnes arcát, mintha becéző szavakat 
akarna turbékolni, de csak annyit kérdezett: 

— Hol tartana Ragna egy ilyen okmányt? 

— Hát a házban, a lezárt ládában a pénze mellett — susogta lázasan Agnes. 

Wynstan csókot lehelt az ajkára. 

— Köszönöm — mondta. — Jobb lesz, ha most elmész. 

Nézte, hogyan távolodik. Kellemesen vékony alakja volt. Egy napon 
talán megadja neki, amire annyira vágyik. 

Ám a hír, amelyet Agnes hozott, nem volt holmi csip-csup szóbeszéd, 
mert hatalmas családjuk végleges bukását jelenthette. Meg kellett beszélnie 
az öccsével. Wigelm történetesen éppen Shiringben tartózkodott, és a 
püspöki palotában szállt meg. Ám Wynstannek a tanácskozás előtt szüksége 
volt egy haditervre, ezért magányosan meghúzta magát a székesegyházban, 
és örült, hogy zavartalanul gondolkozhat. 

Minél tovább tépelődött, annál tisztábban látta, hogy bajainak sosem lesz 
vége, hacsak nem pusztítja el Ragnát. Nem csak a testamentum miatt. 


Ragnának mint a megrokkant elöljáró feleségének van saját hatalma, és elég 
erős és elszánt, hogy a lehető legtöbbet hozza ki belőle. 

Akármiként dönt 15 Wynstan, gyorsan kell lépnie. Ha Ethelred egyszer 
jóváhagyja a végrendeletet, annak a rendelkezései kőbe vannak vésve; 
onnantól kezdve Wynstan semmin sem változtathat. Ragna tehát még csak 
meg se mutathatja az okmányt a királynak! 

Ethelredet tizennyolc nap múlva várják Sherborne-ba. 

Wynstan kijött a székesegyházból, és átvágott a piactéren a palotájához. 
Wigelm az emeleten ült egy padon, és a tőrét élesítette. Felnézett a bátyjára, 
és azt kérdezte: 

— Hát te mitől vagy ilyen savanyú? 

Wynstan kizavart két szolgát, becsukta az ajtót. 

— Mindjárt savanyú leszel te is, csak figyelj! — Azzal elmondta, mit 
hallott Agnestől. 

— Ethelred királynak sose szabad látnia azt a végrendeletet! — kiáltotta 
Wigelm. 

— Nyilvánvaló — bólogatott Wynstan. — Ez kés a nyakamon, és a tiéden. 

— El kell lopnunk a végrendeletet, és meg kell semmisítenünk — mondta 
Wigelm rövid töprengés után. 

Wynstan sóhajtott. Időnként úgy rémlett neki, hogy ebben a családban ő 
az egyetlen, akinek van esze. 

— Az emberek épp az ilyen eshetőség ellen készíttetnek másolatokat. 
Feltételezem, hogy mind a három tanú a saját másolatával távozott Dreng"s 
Ferryből. Abban a valószínűtlen esetben, ha nincs másolat, Ragna 
egyszerűen ír egy másik testamentumot, és azt 15 hitelesítteti. 

Wigelm sértődött képet vágott, szokása szerint. 

— De hát akkor mit tehetünk? 

— Nem hagyhatjuk, hogy ez a helyzet így maradjon. 

— Egyetértek. 

— Meg kell törnünk Ragna hatalmát. 

— Támogatom! 

Wynstan lépésenként vezette az öccsét. 

— Márpedig ő Wilftől kapja a hatalmát. 

— Amit nem akarunk elvenni a bátyánktól. 

— Nem -— sóhajtott Wynstan. — Nagyon nem szívesen mondok Ilyet, de ha 
Wilf hamarosan meghalna, többé nem lenne semmi gondunk. 

Wigelm a vállát vonogatta. 


— Az pedig Isten kezében van, ahogy ti, papok szeretitek mondogatni. 

— Talán. 

— Tessék? 

— A távozását lehetne siettetni. 

Wigelm bambán nézett. 

— Miről beszélsz? 

— Erre csak egy válasz létezik. 

— Köpd már ki, Wynstan! 

— Meg kell ölnünk Wilfet. 

— Hahaha! 

— Komolyan beszélek. 

Wigelm megdöbbent. 

— De hát a testvérünk! 

— Féltestvérünk, és kezd elmenni az esze. Többé-kevésbé a normann 
ringyó parancsol neki, amit maga Wilf is restellne, ha nem hibbant volna 
meg máris annyira, hogy azt se tudja, mi történik. Csak jót cselekszünk 
vele, ha megszabadítjuk ettől az élettől. 

— De hát... — Wigelm lehalkította a hangját, pedig csak ketten voltak a 
szobában. — Megölni egy testvért! 

— Amit meg kell tenni, azt meg kell tenni. 

— Ez nem lehetséges — jelentette ki Wigelm. — Szó sem lehet róla. Találj 
ki valami mást. Te vagy a nagy gondolkodó. 

— Azt gondolom, hogy nagyon utálnád, ha leváltanának a combe-i 
bíróságból, és olyasvalakinek adnák a tisztséget, aki nem fölözi le az adók 
ötödét, hanem hiánytalanul továbbítja őket az ealdormannak. 

— Ragna leváltana? 

— Szempillantás alatt. Már eddig megtette volna, csak hát senki sem 
hinné el, hogy Wilf is beleegyezett. Ám ha Wilf nincsen többé... 

Wigelm ismét töprengett egy sort. 

— Ethelred király úgyse engedné. 

— Miért ne? — kérdezte Wynstan. — Ő is megtette. 

— Hallottam valamiféle históriát. 

— Huszonnégy éve Ethelred féltestvére, Edward volt a király. Ethelred az 
anyjánál, Elthírythnél, a király mostohaanyjánál lakott. Amikor Edward 
elment meglátogatni őket, Elthíryth fegyveresei meggyilkolták. Egy évre rá 
megkoronázták Ethelredet. 

— De hiszen akkor még csak tizenkettő volt. 


A püspök vállat vont. 

— Fiatal volt? Igen. Ártatlan? Isten tudja. 

Wigelm továbbra is kételkedett. 

— Akkor sem ölhetjük meg Wilfet. Egész testőrcsapata van, és Óriás Bern 
a parancsnokuk, aki normann, és Ragna hűséges szolgája. 

Egy napon majd nem leszek itt, hogy én használjam az eszemet a család 
helyett, gondolta Wynstan. Kíváncsi lennék, mit csinálnak akkor? Csak 
állnak és kérődznek, mint az ökörfogat, ha elmegy a szántóvető? 

— Az ölés könnyű — mondta. — Ami utána jön, az lesz a nehéz. Abban a 
pillanatban cselekednünk kell, amint Wilf meghalt, és Ragna még kábult a 
megrázkódtatástól. Nem azért iktatjuk ki Wilfet, hogy az asszony rögtön 
átvegye a kormányt. Meg kell szereznünk Shiring uralmát, mielőtt Ragna 
összeszedi magát. 

— Hogyan csináljuk? 

— Szükségünk van egy tervre. 


Ragna vegyes érzésekkel fogadta a tervezett lakomát. 

Gytha azzal az egyébként észszerű javaslattal hozakodott elő, hogy 
ünnepeljék meg Wilf felépülését. 

— Hadd tudja mindenki, hogy ismét ép és egészséges! 

Wilf persze egyik sem volt, de a látszat nagyon fontos. Ám Ragna nem 
szerette, ha a férje berúg, mert olyankor még egy normális részegnél is 
nagyobb zagyvaságokat hordott össze. 

— Miféle ünneplésre gondolsz? — próbálta húzni az időt. 

— Lakomára — felelte Gytha. — Olyanra, amit ő szeret — tette hozzá 
célzatosan. — Nem dalnokokkal, hanem táncosnőkkel. 

Elvégre Wilfnek is joga van egy kis szórakozáshoz — gondolta Ragna 
büntudatosan. 

— Meg egy zsonglőrrel — mondta. — Esetleg egy pojácával? 

— Tudtam, hogy egyetértesz! — vágta rá Gytha, és ezzel a kérdés eldőlt. 

— Július első napján kell indulnom Sherborne-ba — mondta Ragna. — 
Csináljuk az előtte való este. 

Reggel átgondolta a terveit, és becsomagolt. Felkészült a másnapi 
indulásra, már csak az esti lakomát kellett végigülnie. 


Gytha felajánlott egy hordó mézbort az ünnepi alkalomra. Az erjesztett 
mézből készült italtól, amely egyszerre volt édes és erős, hamar be lehetett 
rúgni. Ragna megtiltotta volna, ha rajta múlik, de most már nem akart 
ünneprontónak látszani, ezért nem tiltakozott, csak reménykedett, hogy Wilf 
nem iszik túl sokat. Beszélt Bernnel, és ráparancsolt, hogy maradjon józan, 
mert hátha ügyelni kell az úrra. 

Wilf és testvérei jókedvűek voltak, de Ragna megkönnyebbülésére 
mérsékelten ittak. Némelyik fegyveres már nem volt ilyen belátó, mert 
számukra ritka finomságot jelentett a mézbor, így igencsak duhaj hangulat 
kerekedett. 

A pojáca nagyon mulatságos volt, habár veszélyesen közel járt ahhoz, 
hogy csúfot űzzön Wynstanből, amikor a papot játszva előbb megáldotta, 
majd megcsöcsörészte az egyik táncosnőt. Szerencsére Wynstan nem 
sértődött meg, és ugyanolyan harsányan hahotázott, mint a többiek. 

Besötétedett, meggyújtották a lámpásokat, az asztalról leszedték az 
edényeket, és az ivás folytatódott. Egyeseknek alhatnékja, másoknak 
bakhatnékja lett. A kamaszok cicáztak, az asszonyok kuncogtak, amikor 
barátnőik férjei kisebb helytelenkedéseket engedtek meg maguknak. A 
nagyobb helytelenkedésekre odakint, a sötétben került sor. 

Wilf kezdett fáradtnak látszani. Ragna éppen javasolni akarta, hogy Bern 
támogassa el az ágyáig, de Wynstan és Wigelm megelőzték: kétfelől karon 
fogták a bátyjukat, és kikísérték. 

Carwen a sarkukban loholt. 

Ragna intett Bernnek. 

— A testőrök többé-kevésbé berúgtak — mondta. — Őrködnöd kell egész 
éjszaka. 

— Igenis, Madame — mondta Bern. 

— Holnap délelőtt kialhatod magad. 

— Köszönöm. 

— Jó éjszakát, Bern. 

— Jó éjszakát, Madame. 


Wynstan és Wigelm elment az anyjuk házába, és ott üldögélt kora hajnalig, 
felületes fecsegéssel múlatva az időt, hogy ne aludjanak el. 


Wynstan kifejtette a tervüket  Gythának, aki elszörnyedt és 
megbotránkozott, hogy a fiai meg akarják gyilkolni a mostohafiát. Vitába 
szállt Wynstan következtetésével a Drengs Ferryben aláírt okmányról; 
honnan tudja Wynstan, hogy az Wilf végakarata? Ebben a kérdésben 
Wynstannek történetesen rendelkezésére állt a cáfolhatatlan bizonyíték. 
Modulf püspök volt olyan indiszkrét elfecsegni a szomszédjának, a 
northwoodi Deorman thánnak, aki továbbadta Wynstannek. 

Gytha végül beleegyezett a tervbe, mint azt a fia előre tudta. 

— Amit meg kell tenni, azt meg kell tenni — mondta az asszony, de azért 
továbbra is nyugtalannak látszott. 

Wynstan ideges volt. Ha becsúszik egy komoly hiba, és kiderül az 
összeesküvés, őt és Wigelmet kivégzik árulásért. 

Megpróbálta számba venni az összes lehetséges akadályt, és kitervelni, 
miként küszöbölje ki őket, de mindig maradtak váratlan bökkenők, és ettől 
egy pillanatra se lazulhattak el az ideget. 

Amikor úgy vélte, hogy elérkezett az idő, felállt. Fogta a lámpát, a szíjat 
és a kis batyut, amelyeket korábban összekészített. 

Wigelm ugyancsak feltápászkodott, és idegesen megérintette az övén 
függő, hosszú tőrt. 

— Úgy csináljátok, hogy ne szenvedjen, jó? 

— Majd igyekszem -— felelte Wigelm. 

— Nem a fiam, de szerettem az apját. Ezt ne feledjétek. 

— Nem feledjük, anyám — mondta Wynstan. 

A testvérek kiléptek a házból. 

Most vagy soha, gondolta Wynstan. 

Wilf házánál mindig három őr posztolt: egy az ajtóban, kettő az épület 
elülső sarkainál. Wigelm két éjszakán át figyelte őket, hol Gytha házából, a 
falak résein át, hol a gyakori vizelések közben. Azt látta, hogy a három őr 
leginkább a hátát a falnak vetve üldögél, és gyakran elbólint. Ma éjszaka 
valószínűleg tökrészegek lesznek, és azt se veszik észre, hogy két gyilkos 
bemegy a házba, amelyet őrizniük kellene. Wynstan azért összeállított egy 
mesét arra az esetre, ha az őrök ébren lennének. 

Az őrök nem voltak ébren, viszont a püspök megdöbbenésére Óriás Bern 
állt Wilf ajtaja előtt. 

— Adjon isten, püspök uram és nemes thán — mondta Bern franciás 
kiejtésével. 


— Neked 15. — Wynstan összeszedte magát, és bedobta a tartalék tervet, 
amelyet az őrök ébrenlétére számítva agyalt ki. — Fel kell keltenünk Wilfet 
— mondta halkan, de érthetően. — Váratlan esemény. — A két másik őrre 
pillantott, akik mélyen aludtak tovább. Váratlan ihlet szállta meg. — Gyere 
be te is velünk! — hívta az Óriást. — Ezt neked is hallanod kell. 

— Igen, uram. — Bern tanácstalannak látszott, amire meg 1s volt az oka, 
mert miként szerezhettek tudomást a testvérek valamilyen váratlan 
eseményről éjnek idején, amikor semmiféle hírnök sem érkezett az erődbe? 
Összevonta a szemöldökét, de azért ajtót nyitott. Az volt a feladata, hogy 
megvédje Wilfet, de az meg nem fordult volna a fejében, hogy a tulajdon 
testvéreitől féltse az ealdormant. 

Wynstan pontosan tudta, minek kell történnie, ami ellensúlyozza Bern 
váratlan közbelépését — neki nem kellett magyarázni —, de vajon Wigelm 
rájön? Csak remélni tudta. 

A püspök bement, halkan lépkedve a szalmán. Wilf és Carwen 
betakarózva aludt az ágyon. Wynstan az asztalra tette a lámpát meg a 
zacskót, de a szíjat a kezében tartotta, és megfordult. 

Bern éppen az ajtót csukta. Wigelm a késéért nyúlt. Wynstan neszt hallott 
az ágyból. 

Odanézett, és látta, hogy Carwen kinyitja a szemét. 

A püspök két kézre fogta a szíjat, és lábnyira kiengedte, egyidejűleg 
feltérdelve a rableány mellé. Carwen gyorsan felébredt, rémült arccal felült, 
és kinyitotta a száját, hogy kiáltson. Wynstan átdobta a lány fején a szíjat, 
bele Carwen nyitott szájába, mint egy zablát, és keményen megrántotta. A 
felpeckelt szájú Carwen csak gurgulázhatott kétségbeesetten. Wynstan 
szorosabban megcsavatrta a pecket, és hátranézett. 

Wigelm éppen átvágta Bern torkát hosszú késének hatalmas csapásával. 
Jól van, gondolta Wynstan. Öccse félreugrott a kilövellő vér elől. Bern 
összeesett. Egyetlen hangot sem adott, csak a teste puffant a földön. 

Ez az, gondolta Wynstan. Most már nincs visszaút. 

Visszafordult az ágyhoz, amelyben Wilf most ébredezett. Carwen 
kétségbeesettebben gurgulázott. Wilf szemhéja felpattant. Még beszükült 
értelmével is felfogta, mi történik körülötte. Úgy ült fel, mintha megrúgták 
volna, és a késéért kapott. 

Wigelm gyorsabb volt. Két lépéssel az ágynál termett, és akkor vetette rá 
magát Wilfre, amikor a bátyja megragadta a kését. Széles ívben lecsapott, 


ám Wilf fölemelte a bal karját, és hárította a döfést, aztán ő támadott, de 
Wigelm kitért előle. 

Wigelm újabb vágásra készült, amikor Carwen váratlanul megtámadta. 
Wynstan meghökkent: ezek szerint nem tartotta olyan szoros pórázon, mint 
hitte. Úgy, ahogy volt, felpeckelt szájjal nekiesett Wigelmnek, az öklével 
püfölte, és meg akarta karmolni. Wynstan észbe kapott, visszarántotta a 
szíjjal a lányt, aztán ráugrott, és két térddel nyomta az ágyhoz. A jobbjával 
megcsavarta a szíjat, a bal kezével kivonta a saját tőrét. 

Wilf és Wigelm még mindig viaskodott: egyiknek sem sikerült súlyosabb 
sebet ejtenie a másikon. A püspök látta, hogy Wilf ordításra tátja a száját. 
Az végzetes lenne: a terv néma gyilkossággal számolt. Wynstan 
hozzáhajolt, és annyi erővel, amennyi a bal karjától kitelt, beledöfte a kést 
Wilf szájába, és addig nyomta a torkában, ameddig csak bírta. Az üvöltés 
szinte előbb elnémult, semhogy felharsant volna. 

Wynstan egy percre megbénult az iszonyattól. Látta Wilf szemében a 
fejvesztett rémületet és az iszonyatos fájdalmat. Kirántotta a kést, mintha 
ezzel mérsékelhetné tettének ocsmányságát. 

Wilf fojtottan felhördült kínjában. Vér buggyant ki a szájából, vonaglott, 
de nem halt meg. Wynstan forgott csatákban, így tudta, hogy végzetes 
sebbel is sokáig szenvedhet az ember, mielőtt megváltaná a halál. Meg 
kellett volna szabadítania Wilfet a gyötrelmektől, de nem bírta rávenni 
magát. 

Végül Wigelm adta meg a kegyelemdöfést, egyenesen Wilf szívébe. A 
penge tövig eltünt Wilf mellkasában, és azon nyomban elnémította. 

— Isten bocsásson meg nekünk — mondta Wigelm. 

Carwen sírni kezdett. 

Wynstan feszülten figyelt. Semmit sem hallott kívülről. A gyilkosság 
olyan csendben történt, hogy semmi sem zavarta meg az őrök részeg álmát. 

A püspök mély lélegzetet vett, és összeszedte magát. 

— Ez csupán a kezdet — mondta. 

Lemászott Carwenről, és a szíjnál fogva felállította. 

— Most pedig Jól figyelj rám! — parancsolta. 

A lány rémülten meredt rá. Két ember halálát nézte végig, és azt hitte, ő 
lesz a következő. 

— Bólintsál, ha megértetted — folytatta Wynstan. 

Carwen hevesen bólogatott. 

— Wigelm és én esküt fogunk tenni, hogy te gyilkoltad meg Wilfet. 


A lány vadul rázta a fejét. 

— Tagadhatod. Elmondhatod mindenkinek az igazságot arról, hogy mi 
történt ma éjszaka. Megvádolhatsz engem és Wigelmet hidegvérrel 
elkövetett gyilkosságért. 

Carwen nem értette. 

— De ki hiszi el neked? Egy rabszolga esküje semmi — és kétszeresen 
semmi egy püspökével szemben. 

Látta, hogy Carwen most már érti. A megértést nyomban követte a 
kétségbeesés. 

— Tehát felfogod, milyen helyzetben vagy — állapította meg elégedetten 
Wynstan. — Én viszont felkínálok neked egy esélyt. Hagyom, hogy 
megszökj. 

A lány hitetlenül meredt rá. 

— Két perc múlva elhagyod az erődöt, és távozol Shiringből a 
glastonburyi úton. Éjszaka mész, nappal elbújsz az erdőben. 

Carwen az ajtóra pillantott, mintha arról akarna meggyőződni, hogy ott 
van-e. 

Wynstan nem akarta, hogy elfogják, ezért összekészített pár hasznos 
dolgot. 

— Vedd el azt a batyut az asztalról, a lámpa mellől — mondta. — Kenyér és 
sonka van benne, hogy két napig ne legyen gondod az élelemre. Van még 
benne húsz ezüstpenny, de addig ne költs belőle, amíg nem vagy nagyon 
messze innen. 

Látta Carwen tekintetéből, hogy érti. 

— Ha találkozol valakivel, azt mondd neki, hogy Bristolba mész a 
férjedhez, aki tengerész. Bristolban fogadhatsz csónakot, ami átvisz 
Walesbe, és ott már biztonságban leszel. 

A lány bólintott, ezúttal lassan. Felfogta és jól átgondolta, mit jelent, amit 
hallott. 

Wynstan a torkának szegezte a kést. 

— Most kiveszem a szájadból a pecket, de ha sikoltasz, az lesz életed 
utolsó hangja. 

Carwen ismét bólintott. 

Wynstan elengedte a szíjat. 

Carwen nyeldekelt, és dörgölte az arcát, amelyen piros csíkot hagyott a 
bőr. 


Wynstan észrevette, hogy Wigelmnek véres a keze és az arca. Nyilván 
rajta is maradtak áruló nyomok. Állt az asztalon egy tál víz; gyorsan 
megmosakodott benne, és intett az öccsének, hogy ő is tegye azt. 
Alighanem a ruhájukra 15 jutott a vérből, de Wigelm barnát viselt, Wynstan 
feketét, úgyhogy csak érdektelen pecsétnek fog tünnt. 

Mivel a tálban rózsaszínre változott a vér, Wynstan kiöntötte a padlóra. 
Majd azt mondta Carwennek: 

— Vedd föl a cipőd és a köpenyed. 

A lány engedelmeskedett. 

Wynstan a kezébe nyomta a batyut. 

— Most kinyitjuk az ajtót. Ha a másik két őr felébredt, Wigelm és én 
megöljük őket. Ha alszanak, lábujjhegyen elosonunk mellettük. Utána te 
gyorsan, de halkan lemész a főkapuhoz, és kisurransz rajta. 

Carwen bólintott. 

— Gyerünk. 

Wynstan zajtalanul kinyitotta az ajtót, és kikukkantott. 

Az őrök a falnak dőlve aludtak. Az egyik horkolt. 

Wynstan kilépett a házból, bevárta Carwent és Wigelmet, aztán becsukta 
az ajtót. 

Intett Carwennek. A lány némán és fürgén eltűnt az éjszakában. 

Wynstan engedélyezett magának egy percnyi elégedettséget. Carwen 
szökését mindenki a bűntett bizonyítékának fogja tekinteni. 

A testvérek elballagtak Gytha házához. Az ajtónál Wynstan hátranézett. 
Az őrök nem mozdultak. 

Beléptek az anyjuk házába, és magukra csukták az ajtót. 


Ragna hónapok óta nem bírt rendesen aludni, mert túl sok volt a gondja: 
Wilf, Wynstan, Carwen, Osbert és az ikrek. Amikor végre sikerült 
elszunnyadnia, gyakran gyötörték rossz álmok. Ma éjszaka azt álmodta. 
hogy Edgar meggyilkolta Wilfet, ő pedig igyekszik megvédeni az 
építőmestert a törvénytől, de valahányszor szóra nyitja a száját, elnyomja a 
hangját a kintről hallatszó ordítás. Egyszer csak ráeszmélt, hogy álmodik, 
de az ordítás igazi, ettől felriadt, és azonnal fel 1s ült. A szíve lázasan vert. 
A hangok harsányak voltak. Két-három férfi kiabált, egy asszony 
fejhangon karattyolt. Ragna kiugrott az ágyból, nézte, hol van Bern, aki az 


ajtó előtt szokott aludni; aztán eszébe jutott, hogy ő maga rendelte ki az 
Óriást Wilwulf őrzésére. 

Agnes 1jedt hangját hallotta. 

— Mi az? 

Cat felelt nekt: 

— Valami történt. 

Rémült hangjuk felébresztette a gyerekeket. Az ikrek sírni kezdtek. 

Ragna felrántotta a cipőjét, magára kapta a köpenyét, és kiment. 

Még mindig sötét volt. Rögtön látta, hogy Wilf házában lámpa ég, és az 
ajtó sarkig tárva. Elakadt a lélegzete. Csak nem történt Wilffel valami? 

Futva tette meg a rövid távolságot. 

Először nem is értette, mit lát. Férfiak és asszonyok nyüzsögtek, és 
mindenki ordított. Fémes szaga volt a levegőnek, Ragna vért látott a padlón 
és az ágyon, rengeteg vért. Aztán felismerte az Óriást: alvadt vértócsában 
hevert, a torkán hatalmas vágás tátongott. Ragna felhördült az iszonyattól. 
Utoljára az ágyat kereste meg a pillantása. Ott feküdt a véres takarókon a 
férje. 

Sikoltott, de nyomban el is fojtotta az öklével. Wilf borzalmas sebet 
kapott, a szája feketéllett a vértől. Kimeredt szemmel bámult a 
mennyezetre. Ellazult ökle mellett kés hevert az ágyon, vagyis védekezni 
próbált. 

Carwen sehol. 

Ahogy nézte Wilf roncsát, eszébe jutott a szálas, szőke férfi a kék 
köpenyében, aki lelépett egy hajóról a cherbourg-i kikötőben, és azt mondta 
rossz franciasággal: , Azért jöttem, hogy Hubert gróffal beszéljek", és akkor 
végre sírni kezdett. Ám sírás közben is föl kellett tennie egy kérdést, és 
kierőltette magából a szavakat: 

— Hogy történt ez? 

Wuffa felelt, az istállómester: 

— Az őrök aludtak. Halált érdemelnek a hanyagságukért. 

— Megkapják. — Ragna kidörgölte a szeméből a könnyeket. — De mit 
mondanak, mi történt? 

— Felébredtek, és észrevették, hogy Bern elment. Keresték, egy idő után 
benéztek a házba, és meglátták. . . — Wuffa kitárta a karját. — Ezt. 

Ragna nyelt egyet, és nyugalmat kényszerített magára. 

— Senki más nem volt Itt? 

— Nem. Nyilván a rabszolga csinálta, és elmenekült. 


Ragna összevonta a szemöldökét. Carwen ugyancsak erősebb lehet annál, 
amilyennek látszik, ha két nagydarab férfit így meg tudott ölni egy szál 
késsel. Egyelőre félretolta a gyanúját. 

— Fuss a seriffért — utasította Wuffát. — Ahogy megvirrad, nyomban el 
kell indítania a hajszát. — Akár Carwen volt a gyilkos, akár nem, 
mindenképpen el kell fogni, mert ő lehet a koronatanú. 

— Igenis, milady. — Wuffa elloholt. 

Alighogy ő kiment, jött Agnes az ikrekkel. Az alig egyéves kisfiúk nem 
értették, mit látnak, de Agnes felsikoltott, és ettől bömbölni kezdtek. 

Belépett Cat, akinek a kezébe a hároméves Osbert kapaszkodott. Cat 
elszörnyedt hitetlenkedéssel bámulta a férje holttestét. 

— Nem, nem, nem! — hajtogatta. Elengedte Osbert kezét, térdre borult a 
halott mellett, rázta a fejét és zokogott. 

Ragna nehezen tudott gondolkodni. Mit kell tennie most? Számolt Wilf 
halálának lehetőségével, és félt, hogy a férjét meggyilkolhatják, de mikor 
bekövetkezett, az esemény annyira megrázta, hogy alig bírta felfogni. 
Tudta, hogy gyorsan, határozottan kell lépnie, de ahhoz túlságosan 
megrendült és összezavarodott. 

Hallotta a fiai sírását, és rájött, hogy itt nincs helye kisgyereknek. Éppen 
szólni akart Agnesnek, hogy vigye ki őket, amikor észrevette Wigelmet: az 
ajtó felé igyekezett, karjaiban egy nehéz tölgyfa ládával. Felismerte Wilf 
ládáját: férje abban tartotta a pénzét. 

Elállta Wigelm útját. 

— Egy lépést se! 

— Tirhulj az utamból, vagy lecsaplak! — felelte Wigelm. 

Halálos csend lett a szobában. 

— Az az elöljáróság kincstára! — mondta Ragna. 

— Csak volt! 

Ragna belesűrítette a hangjába minden lenézését és utálatát. 

— Wilf vére még fel sem száradt, és te máris ellopod a pénzét? 

— A gondjaimba veszem mint testvére. 

Ragna csak most vette észre, hogy Garulf és Stiggy közrefogták. Semerre 
se mozdulhatott. 

— Én döntöm el, ki gondoskodik a kincstárról — közölte kihívóan. 

— Nem, nem te. 

— Én vagyok az ealdorman felesége! 

— Nem, nem vagy. Az özvegye vagy. 


— Tedd le a ládát! 

— Takarodj az útból! 

Ragna teljes erőből pofon csapta. 

Azt várta, hogy Wigelm a lábára fogja dobni a ládát, de az megfékezte 
magát, és csak bólintott Garulfnak. 

A két fiatalember elkapta Ragna karját. Az asszony tudta, hogy nem 
szabadulhat a markukból, és méltóságán aluli lett volna kapálózni. A 
szemét összehúzva nézett Wigelmre. 

— Te nem vagy fürge elméjű — mondta —, vagyis ezt előre ki kellett 
tervelned. Tehát ez egy összeesküvés. Te gyilkoltad meg Wilfet, hogy a 
helyére ülhess? 

— Ne légy már ilyen gusztustalan! 

Ragna végignézett a férfiakon és az asszonyokon, akik mohón figyelték a 
jelenetet. Tudták, hogy ez arról szól, ki lesz az uruk Wilf halála után. Ragna 
elültette bennük a gyanút, hogy Wigelm ölte meg Wilfet. Egyelőre nem 
tehetett ennél többet. 

— Wilfet a rabszolga ölte meg — mondta Wigelm. Megkerülte Ragnát, 
kiment. 

Garulf és Stiggy elengedték az asszonyt. 

Ragna ismét ránézett Agnesre és Catre meg a gyerekekre, és ráébredt, 
hogy senki se maradt a házában. Senki sem őrzi a pénzes ládáját, amelyben 
ott van Wilf tes tamentuma. Otthagyta a komornákat és kistetett. 

Gyorsan átvágott az udvaron a házáig. Ment egyenesen a sarokba, ahol a 
ládát tartotta egy takaró alatt. A takarót félrelökték, a láda eltűnt. 

Ragna mindent elveszített. 


32. fejezet 
1002. július 


Ragna hajnalhasadás előtt egy órával érkezett Den seriff erődjébe. A 
hajszára gyülekező emberek — jobbára férfiak, de néhány asszony 15 — 
lelkesen zsinatolva hemzsegtek az udvaron. A lovakra átragadt a hangulat, 
türelmetlenül horkantottak és kapáltak. Den meghúzta az utolsó szíjat 
fekete csődörének hámján, mielőtt beinvitálta Ragnát a házába, hogy 
négyszemközt beszélhessenek. 

Ragna páni félelme elmúlt, a gyászolást későbbre halasztotta. Most már 
tudta, mit kell tennie. Tisztában volt vele, hogy kíméletet nem ismerő 
ellenséggel áll szemben, de még nem végleges a vereség, és vissza fog ütni. 

Ebben pedig Den lesz a fő szövetségese, már ha ügyesen kezeli a 
királybírót. 

Azzal kezdte: 

— Carwen, a rabszolgalány, pontosan tudja, mi történt Wilf házában az 
éjszaka. 

— De szerinted ez nem kézenfekvő — mondta higgadtan a seriff. 

Helyes, gondolta az asszony. Nem elfogult. 

— Épp ellenkezőleg, azt gondolom, hogy a kézenfekvő magyarázat a 
rossz magyarázat. 

— Mondd el, miért. 

— Először is, Carwen nem látszott boldogtalannak. Etették, senki sem 
verte, és a város legdaliásabb emberével hálhatott. Mi elől kellett volna 
megszöknie? 

— Lehet, hogy egyszerűen honvágya volt. 

— Igaz, de nem mutatta jelét. Másodszor, ha valóban szökni akart volna, 
bármikor megtehette volna: sohasem őrizték hét lakat alatt, és a szökéshez 
nem kellett volna megölnie se Wilfet, se mást. Wilf mélyen aludt, 
különösen, ha ivott előzőleg. Carwen simán kiosonhatott volna az erődből. 

— És ha az őrök ébren vannak? 

— Mondhatta volna, hogy Gytha házába megy, mert ott aludt, ha Wilf nem 
rendelte magához. Lehet, hogy egy-két napig senkinek sem szúrt volna 


szemet a hiánya. 

— Helyes. 

— Harmadszor pedig, és ez a legfontosabb, nem hiszem, hogy az a kislány 
végezhetett volna akár Wilffel, akár Bernnel, pláne mindkettővel. Láttad a 
sebeket. Erős kar kellett hozzájuk, és magabiztosság, olyasvalaktié, aki el is 
hiszi, hogy meg tud ölni két megtermett férfit, akiket katonának neveltek. 
Carwen tizennégy éves. 

— Egyetértek, tőle valóban meglepő teljesítmény volna. De ha nem ő, 
akkor ki? 

Ragna erősen gyanította, hogy ki, de nem mondta ki egyelőre. 

— Olyasvalakinek kellett lennie, akit Bern 15mert. 

— Hogy lehetsz ilyen biztos benne? 

— Azért, mert Bern beengedte a házba. Ha idegen lett volna, Bern ugrásra 
készen áll. Feltartóztatja a jövevényt, kikérdezi, megtagadja tőle a belépést, 
harcba száll vele, mindezt a házon kívül, ahol a lárma fölverte volna az 
őröket, és Bern testét a házon kívül találták volna meg. 

— A gyilkos kivonszolhatta volna. 

— A tusakodás zaja akkor 1s felébresztette volna Wilfet, aki az ágyból 
kiugorva megtámadta volna a betolakodót. Ez pedig nem történt meg, mert 
Wilf az ágyban lelte halálát. 

— Tehát megjelent valaki, akit Bern ismert, és beengedett a házba. Amint 
odabent voltak, ez a valaki rátámadt a mit sem sejtő Bernre, akit gyorsan és 
zajtalanul megölt. Aztán a látogató megölte Wilfet, és rávette a 
rabszolgalányt, hogy szökjön el, mert akkor őt hibáztatják. 

— Azt gondolom, hogy így történt. 

— És a gyilkosság oka? 

— A rejtély kulcsa két dolog, amely közvetlenül a holttestek megtalálását 
követő zűrzavarban történt. Amikor az emberek azt se tudták, hol áll a 
fejük, Wigelm szép nyugodtan lelépett Wilf pénzesládájával. 

— Valóban? 

— Aztán valaki ellopta az enyémet. 

— Ez mindent megváltoztat. 

— Ez azt jelenti, hogy Wigelm meg akarja kaparintani a hatalmat. 

— Igen, de nem bizonyítja, hogy ő volt a gyilkos. Talán csak az alkalom 
tolvaja. Kihasználhatott valamit, amit nem ő koholt. 

— Meglehet, de én kétlem. 

— Wigelm nem elég fürge eszű. 


— Igazad lehet. Ez eléggé Wynstanre vall. 

— Pontosan! — Ragna örült és fellélegzett. Den alaposan kifaggatta. de a 
keresztkérdések végül elvezették az ő álláspontjához. Gyorsan továbblépett. 

— Ha le akarom leplezni ezt az összeesküvést, arra lesz szükségem, hogy 
Carwen elmondhassa a történetet a megyei bíróságon. 

— Lehet, hogy nem hisznek neki. Egy rabszolga szava. . . 

— Lesznek, akik hisznek, különösen, ha elmagyarázom, mi vette rá 
Wynstant. 

A serttf ezt megjegyzés nélkül hagyta. Csak annyit mondott: 

— Viszont addig 1s nincstelen vagy. A pénzedet ellopták. Hatalmi harcot 
nem nyerhetsz meg pénz nélkül. 

— Szerezhetek még. Edgarnál van a köfejtőm bevétele, és pár hét múlva 
megérkezik Saint-Martinból a bérleti díj. 

— Gondolom, Wilf végakarata 15 abban a ládában volt. 

— Igen, de van róla másolatod. 

— Csakhogy az nem hatályos a király jóváhagyása nélkül. 

— Akkor is felolvasom a bíróságon. Wilf szándéka bizonyítja Wynstan 
indokait. A thánokat ez nem hagyja hidegen: mind azt akarják, hogy a 
végakaratukat tartsák tiszteletben. 

— Igaz. 

Ragna visszatért az ugyanaznapi kihívásokhoz. 

— Ez persze nem számít, ha nem tudjátok elfogni Carwent. 

— Megteszem, ami tőlem telik. 

— De ne te vezesd a hajszát. Küldjed Wigbertet. 

Den elcsodálkozott. 

— Hiszen megbízható. . . 

— És olyan cudar, mint egy éhes macska. Rád viszont itt van szükség. Sok 
mindenre képesek, de nem mernek meggyilkolni, amíg te itt vagy a 
városban. Tudják, hogy akkor üldözőbe veszed őket, és te a király embere 
vagy. 

— Talán igazad van. Wigbert simán elirányít egy hajszát. Nem először 
csinálja. 

— Merre mehetett Carwen? 

— Vélhetőleg nyugatra. Nyilván haza akar térni Walesbe. Ha innen éjfél 
körül távozott, akkor már legalább tizenöt kilométert kellett megtennie a 
glastonburyi úton. 

— Talán elbújt valahol Trench közelében? 


— Pontosan. — A seriff kinézett a nyitott ajtón. — Virrad. Ideje indulniuk. 
— Remélem, megtalálják. 


Wynstan elégedett volt a haladásukkal. Igaz, nem tökéletesen jött be a terve, 
de azért egész jól. Csúnya meglepetés volt, amikor Bernnel találkoztak Wilf 
ajtaja előtt, éber és tökéletesen józan állapotban, ám Wynstan gyorsan 
reagált, Wigelm tudta, mit csináljon, és azok után már minden úgy ment, 
mint a karikacsapás. 

A história, amely szerint Carwen ölte volna az Óriást és Wilfet, jóval 
kevésbé volt hihető Wynstan eredeti meséjénél, amelyben a lány elvágta az 
alvó Wilf torkát, de az emberek hülyék, és láthatólag ezt 15 bevették. Mind 
félnek ezek a rabszolgáiktól, gondolta a püspök. A rabszolgáknak minden 
okuk megvan gyűlölni a gazdáikat, és ha esély kínálkozik, miért ne ölnék 
meg azokat, akik félig elvették az életüket? A rabtartónak sose könnyű az 
álma, és ez a felgyüűlő félelem úgy fakad ki, akár a kelevény, valahányszor 
egy rabszolgát azzal vádolnak, hogy megölt egy nemesembert. 

Wynstan remélte, hogy a hajsza nem találja meg Carwent. Nagyon nem 
akarta, hogy a lány előadja az esetet a bíróságnak. Ő mindent tagadni fog, 
amit a lány mond, esküt 1s tesz rá, de vannak itt, akik inkább Carwennek 
hisznek, és nem neki. Sokkal jobb, ha Carwen eltűnik. A szökevény 
rabszolgákat általában elkapták, mert elárulta őket a rongyos ruhájuk, az 
idegenes kiejtésük és az üres zsebük. Ám Carwen jó ruhát visel, valamennyi 
pénze 15 van, így az átlagosnál több az esélye. 

Ha ez nem jön be, ott a tartalék terv. 

Késő délután éppen az anyja, Gytha házában üldögélt Wigelm és az 
unokaöccsük, Garulf társaságában, várva a kutatóosztag visszatérését, 
amikor beállított Den seriff. Wynstan gúnyos udvariassággal üdvözölte: 

— Ritka becses megtiszteltetés a látogatásod, királybíró uram! 

Dennek nem volt türelme a bájolgáshoz. Életének jó ötven éve során ez a 
szürke hajú ember túl sok erőszakot látott ahhoz, hogy ugratni lehessen. 

— Azt ugye tudod, hogy nem mindenki ette meg a maszlagot? 

— Fogalmam sincs, miről beszélsz — mosolygott Wynstan. 

— Ügyesnek hiszed magadat, és az is vagy, de van egy határ, amelyen túl 
nem úszhatod meg az ügyeskedést. Azért jöttem, mert közölni akarom 
veled, hogy veszélyesen közel jársz ehhez a határhoz. 


— Milyen kedves tőled! — folytatta Wynstan a gúnyolódást, de valójában 
nagyon 1s figyelt. Seriffek nem szoktak így fenyegetni püspököket. Den 
komolyan beszélt, és volt hatalma, volt tekintélye, fegyveresei, és a király 15 
hallgatott rá. Wynstan csak tettette a hányavetiséget. 

De mi váltotta ki ezt a leplezetlen fenyegetést? Bizonyos, hogy nemcsak 
Wilf meggyilkolása. 

A következő másodpercben megtudta. 

— Hagyd békén Lady Ragnát! — mondta a seriff. 

Tehát ez az. 

Den folytatta: 

— Jól értsd meg: ha Lady Ragna meghal, akkor üldözni foglak, Wynstan 
püspök. 

— Jaj, de borzasztó! 

— Nem az öcsédet fogom üldözni, nem az unokaöcsédet vagy bármelyik 
emberedet. Téged. És sose adom fel. Addig üldözlek, amíg le nem terítelek. 
Úgy élsz majd, mint egy poklos, és úgy is halsz meg, mint a poklosok, 
szennyben és nyomorban. 

Wynstanen akaratlanul végigfutott a hideg. Ő még az epés visszavágást 
fogalmazgatta, amikor a seriff egyszerűen hátat fordított, és kiment a 
házból. 

— Ki kellett volna ontanom a belét a beképzelt bolondnak! — háborgott 
Wigelm. 

— Sajnos, nem bolond — mondta Wynstan. — Ha az lenne, semmibe 
vehetnénk. 

— Ezt 1s elkapta az idegen macska — jegyezte meg Gytha. 

Részben erről volt szó, ehhez nem fért kétség — Ragna értette, hogyan 
bűvölje el a férfiak többségét —, de volt itt valami más 15. Den régóta vissza 
akarta szorítani Wynstan családjának hatalmát, és Ragna meggyilkolása 
kellően nyomós indok lehetne számára, főleg ha röviddel Wynstan 
hatalomátvétele után csinálnák. 

Töprengését Garulf tökkelütött barátja, Stiggy szakította félbe, aki lihegő 
izgalommal esett be az ajtón. Ő is csatlakozott a hajszához Wynstan 
utasítására, aki azt mondta neki, hogy a csapatot megelőzve tüstént 
rohanjon haza, ha elfognák Carwent, mert ez olyan egyszerű feladat volt, 
hogy még Stiggy 15 felfoghatta. 

— Elkapták! — lelkendezte. 

— Élve? 


— Igen! 

— Kár. — Akkor hát életbe lép a tartalék terv. Wynstan felállt, Wigelm és 
Garulf követték. — Hol volt? 

— Az erdőben, Trenchnek az innenső oldalán. A kutyák kiszagolták. 

— Mondott valamit? 

— Csak káromkodott egy csomót walesi nyelven. 

— Mennyivel vannak mögötted? 

— Legalább egy óra járásra. 

— Az úton találkozunk velük. — Wynstan az unokaöccsére nézett. — 
Tudod, mi a terv. 

— Tudom. 

Lementek az aistállóba, felnyergeltek négy lovat,  Wynstannek, 
Wigelmnek, Garulfnak, meg egy pihent lovat Stiggynek, aztán elindultak. 

Félórával később szembejöttek a rabszolgavadászok, immár vígan és 
győzedelmesen. Wigbert, a seriff rossz természetű kapitánya vezette őket, a 
hátrakötött kezű Carwen, akit Wigbert nyergéhez pányváztak, mögötte 
botladozott. 

— Jól van, emberek — mondta halkan Wynstan -, tudjátok, mit kell tenni. 

A négy lovas vonalba állt, elzárva az utat, amitől a vadászoknak 15 meg 
kellett állniuk. 

— Szép munka volt! — mondta szívélyesen Wynstan. — Ez már derék, 
Wigbert! 

— Mit akarsz? — kérdezte gyanakodva a kapitány, majd megkésve 
hozzátette: — Püspök uram. 

— Innentől átveszem a foglyot. 

A csoport sértetten morgott. Ők fogták el a bűnöst, és diadallal akartak 
bevonulni a városba, hogy besöpörjék a polgárság jókívánságait, és este 
ingyen sörözhessenek az ivókban. 

— A parancsom úgy szól, hogy Den seriffnek kell átadnom a foglyot — 
közölte Wigbert. 

— A parancsot megváltoztatták. 

— Ezt beszéld meg a seriffel. 

Wynstan tudta, hogy vesztésre áll a vitában, de azért folytatta, mert úgyis 
csak a figyelmet akarta elterelni vele. 

— Én már beszéltem Dennel. Az ő kifejezett utasítása, hogy add a foglyot 
az áldozat testvéreinek. 


— Tőled én nem fogadhatok el parancsot, püspök uram. — Wigbert ezúttal 
félreérthetetlen gúnnyal mondta ki a püspök uram szavakat. 

Garulfon váratlanul erőt vettek az érzelmek. 

— Megölte apámuramat! — bőgte, azzal kardot rántott, és megsarkantyúzta 
a lovát. 

A gyalogosok iszkoltak az útjából. Wigbert káromkodott, és kardot 
rántott, de megkésve, mert Garulf már elrobogott mellette. Carwen 
rémülten feljajdult és visszahőkölt, de odapányvázták Wigbert nyergéhez, 
így nem szabadulhatott. Garulf egy szempillantás alatt odaért hozzá. A lány 
a hátrakötött kezével védtelen volt. Garulf kardja megvillant a napsugárban, 
amikor mellbe döfte Carwent. A ló és az ember lendülete mélyebbre 
nyomta a pengét a sikoltozó Carwen húsában. Wynstan egy pillanatig azt 
hitte, hogy Garulf felkapja a kardjára tűzött lányt, és elvágtat vele, ám 
amikor a ló előbbre rúgtatott, a rabszolga a hátára zuhant, és Garulf 
kihúzhatta a pengét a karcsú testből. Carwen mellsebe vért okádott. 

Garulf a rabszolgavadászok felháborodott bömbölése közepette 
megfordította a lovát, visszatért Wynstanhez, ott megfékezte az állatot, és 
szembefordult a tömeggel, magasba emelve véres kardját, mint aki hajlandó 
folytatni a kaszabolást. 

— Te bolond! — kiáltotta harsogó őszintétlenséggel Wynstan. — Nem lett 
volna szabad megölnöd! 

— Szíven szúrta apámuramat! — ordította hisztérikusan Garulf. Wynstan 
utasította, hogy ezeket a szavakat mondja, ám a gyászba borult dühöngés 
őszintének hangzott — ami elég sajátos, tekintve, hogy  Wynstan 
személyesen világosította fel, ki 15 ölte meg igazából Wilfet. 

— Menj! — mondta Wynstan. Halkabban hozzátette: — Ne túl lassan, ne túl 
gyorsan. 

Garulf megfordította a lovát, majd visszanézett. 

— Igazság tétetett! — kiáltotta, aztán elkocogott Shiring irányába. 

Wynstan átváltott engesztelő hangra. 

— Ennek nem lett volna szabad megtörténnie. — Pontosan úgy történt 
minden, ahogy ő akarta. 

Wigbert dühöngött, de semmit sem tehetett. 

— Meggyilkolta a rabszolgát! 

— Akkor majd felelni fog a megyei bíróság előtt, és kifizeti a rabszolga 
tulajdonosának az előírt kárpótlást. 

Mindenki a lányra bámult, aki éppen elvérzett a porban. 


— Ő tudta, mi történt az éjszaka Wilwulf házában — mondta haragosan 
Wigbert. 
— Igen, ő tudta — felelte Wynstan. 


Edgar csatornája nagy siker volt. Egyenes vonalban vezetett az outhenhami 
köfejtőtől a folyóig, és teljes hosszában majd egy méter mély volt. Kissé 
rézsútos, agyaggal kitapasztott oldala megbízhatóan tartott. 

Edgar ma a kőbányában dolgozott egy olyan kalapáccsal, amelynek rövid 
nyele volt, hogy pontosan, és súlyos feje, hogy erősen lehessen vele ütni. 
Tölgyfa éket illesztett egy repedésbe, azután gyors, erőteljes csapásokkal 
mélyebbre verte a sziklában, addig tágítva a rést, amíg le nem vált egy 
kőtábla. Forró nyári nap volt, Edgar levetette a tunikáját, és a derekára 
kötötte, hogy kevésbé legyen melege. 

Gab és a fiai a közelben dolgoztak. 

Edgar még mindig Ragna látogatásán elmélkedett. , Időnként vigasztaló, 
ha szeretik az embert" — mondta Ragna, és Edgar biztos volt benne, hogy az 
asszony ezt az ő szerelmére értette. Azt 15 engedte, hogy Edgar megfogja a 
kezét. És a végén azt kérdezte: , Kitalálják, hogy mit csináltunk?" Mit is 
csináltak tulajdonképpen?, tűnődött a fiatalember. 

Ragna tehát tudja, hogy ő szereti, és örül neki, hogy Edgar szereti, és úgy 
érzi, hogy azzal a kézfogással olyasmit tettek, amit nem szeretne a mások 
tudomására hozni. 

Mi ennek a summája? Lehetséges, hogy Ragna viszonozza az ő 
szerelmét? Valószínűtlen, mondhatni lehetetlen, de mi mást jelenthet? 
Edgar nem volt biztos benne, de már a gondolat 15 meleg izzással töltötte el. 

Nagy megrendelést kapott a combe-i apátságtól, mert a király 
engedélyezte az ottani szerzeteseknek, hogy földsánccal és kőtoronnyal 
védjék a várost. Ahelyett, hogy fél kilométernyit cipelt volna minden egyes 
követ, Edgarnak csak pár métert kellett vinnie őket a csatorna végéhez. 

A tutaj már csaknem teljesen megtelt. Edgar csak egy rétegben rakta fel 
rá a súlyos köveket, nehogy az egyenetlenül elosztott teher megbontsa az 
egyensúlyt. Arra is vigyáznia kellett, hogy ne terhelje túl a tutajt, különben 
nem maradt volna fent a víz színén. 

Elhelyezett még egy követ, és már indulni készült, amikor vágtázó lovak 
dobogását hallotta a távolból. Észak felé nézett. Az utak szárazak voltak, és 


már látta 15 a közeledő porfelhőt. 

Azonnal elromlott a kedve. Sok lovas érkezése ritkán jelent jót. 
Elgondolkozva az övére akasztotta vaskalapácsát, azután bezárta a házat. 
Kijött a köfejtőből, sietve elindult a falu irányába. Gab és családja követte. 

Sok outenhami ugyanerre a gondolatra jutott. Férfiak és asszonyok 
abbahagyták a gyomlálást a földeken, és visszatértek a faluba. Mások 
előjöttek a  házukból. Edgar osztozott a  kíváncsiságukban, de 
elővigyázatosabb volt. A főtérhez közelebb érve letért két ház közé, hogy 
fedezékben legyen. Tyúkólak, almafák, trágyadombok között osont végig a 
hátsó udvarokon, és közben fülelt. 

A patkók dobolása morajjá tompult, majd elnémult. Edgar harsány, 
parancsoló férfihangokat hallott. Keresett valamilyen helyet, ahonnan 
jobban látni. Felmászhatott volna egy háztetőre, de ott észreveszik. A 
sörház mögött állt egy dús lombú, nagy tölgyfa. Edgar felkapaszkodott egy 
alacsony ágra, onnan a koronába, és ott olyan magasra, hogy láthassa a 
sörház tetejét, mindvégig vigyázva, nehogy mutatkozzon. 

A lovasok megálltak a kocsma és a templom között a zöld legelőn. Nem 
viseltek páncélt, mert úgy vélték, nem kell tartaniuk a parasztoktól, viszont 
volt náluk lándzsa és tőr, tehát felkészültek az erőszakra. Egy kivételével 
mindenki leszállt a nyeregből. Abban az egyben Edgar felismerte Garulfot, 
Wilwulf fiát. Társai éppen összeterelték egy bolyba az outhenhamieket, ami 
fölösleges erőfitogtatás volt, mert egyébként ií5 középre tolakodtak, hogy 
lássák, mi történik. Edgar látta Seric fónagy szürke fejét; előbb Garulfnak, 
majd az embereinek tett föl kérdéseket, de senkitől sem kapott választ. 
Draca, a falu pilises fejű papja riadtan járkált a tömegben. 

Garulf felállt a kengyelben. A mellette álló ember elbődült: 

— Csend legyen! — Stiggy volt az, Garulf barátja. 

Néhány falusi folytatta a karattyolást, de mikor fejbe kólintották őket, 
nyomban abbahagyták. 

— Az apám, Wilwulf elöljáró halott! — kiáltotta Garulf. 

A falusiak megdöbbenten felzúgtak. 

— Halott! — suttogta Edgar. — Hogy lehet ez? 

— Tegnapelőtt éjszaka halt meg — folytatta Garulf. 

Tehát Ragna özvegy, gondolta Edgar. Ettől felhevült, aztán kihűlt. Érezte, 
hogyan ver a szíve. 

Nem számít, intette magát, nem szabad lázba jönnöm. Ragna továbbra 15 
nemesasszony, és én pallér vagyok. A nemes özvegyasszonyok özvegy 


nemesemberekhez mennek férjhez, sohasem kézművesekhez, még a 
legjobbakhoz sem. 

Ettől függetlenül lázba jött. 

Seric hangot adott a kérdésnek, amely Edgarban 15 felvetődött: 

— Hogyan halt meg az elöljáró? 

Garulf elengedte a füle mellett a kérdést. 

— Új elöljárónk Wilf öccse, Wigelm! 

— Az lehetetlen! — kiáltotta Seric. — Nem nevezhette ki ilyen hamar a 
király! 

— Wigelm engem tett meg az Outhen-völgy urává — folytatta Garulf, 
továbbra sem véve tudomást a fónagyról, aki a falusiak nevében szólott. Az 
outhenhamtek elégedetlenül morogni kezdtek. 

— Wigelm ezt nem teheti! — mondta Seric. — Outhen völgye Lady Ragnáé! 

— Továbbá új fónagyotok van — közölte Garulf. — Dudda. 

Duddáról mindenki tudta, hogy tolvaj és csaló. Most már kiabáltak is 
néhányan a felháborodástól. 

Ez összeesküvés, gondolta Edgar. De mit tehet 6? 

Seric készakarva hátat fordított Garulfnak és Stiggynek, jelezve, hogy 
nem ismeri el a fennhatóságukat, és megszólította a falusiakat. 

— Wigelm nem elöljáró, mert nem a király nevezte ki — mondta. — Garulf 
nem ura Outhennek, mert a völgy Lady Ragnáé. Dudda pedig nem fónagy, 
mert én vagyok az! 

Edgar látta, hogy Stiggy kivonja a kardját. 

— Vigyázz! — ordította, ám abban a pillanatban Stiggy beledöfte Seric 
hátába a kardot, amelynek a hegye a fónagy hasán jött ki. Seric felüvöltött, 
mint a megsebzett állat, és összeesett. Edgart annyira megrázta a 
hidegvérrel elkövetett gyilkosság, hogy lihegett, mintha egy kilométert 
futott volna. 

Stiggy nyugodtan kihúzta a kardját Seric hátából. 

— Most már nem Seric a fónagyotok! — mondta Garulf. 

A fegyveresek röhögtek. 

Edgar eleget látott. Elszörnyedt és rémült állapotában az volt az első 
gondolata, hogy mindent elmond Ragnának. Gyorsan leereszkedett a fáról, 
de a földön elbizonytalanodott. 

Közel volt a folyóhoz: ha átúszik, két perc alatt ott van a shiringi úton, 
így elillanhat, mielőtt Garulf emberei meglátnák. A tutaját és a rakományt a 
köfejtőnél hagyhatja. A combe-i apátság majd vár. 


Csakhogy Bütü, a lova, a köfejtőnél volt. Ragna pénze nemkülönben, 
majdnem egy font ezüst, az eladott kövekből befolyt pénz. Az asszonynak 
szüksége lehet rá. 

Gyorsan döntött. Kockáztatnia kell az életét azzal, hogy még pár percig 
Outhenhamben marad. Ezért nem a folyóhoz, hanem az ellenkező irányba 
futott, a köfejtőhöz. 

Pár perc alatt megérkezett. Kinyitotta az ajtót, elővette a pénzesládát a 
rejtekhelyéről, Ragna ezüstjét beleöntötte egy bőrerszénybe, amelyet az 
övére erősített, majd ismét bezárta a házat. 

Bütü készségesen feljött a tutajra, mert megszokta a vízi utakat. Brindle, 
akinek lelkesedése nem szállt el a korral, ugyancsak beugrott. Utána Edgar 
eloldozta a kötelet, és ellökte a tutajt a parttól. 

Azelőtt sose tűnt fel neki, milyen lassan halad a tutaj a csatornán. Nem 
volt sodor, ami hajtsa, Edgar kizárólag a póznára hagyatkozhatott. Tolta, 
ahogy bírta, de alig bírt gyorsítani rajta. 

Ahogy eltutajozott a kertek alatt, hallotta, hogy a közlegelőn erősödik — 
és mintha indulatosabb lenne — a zúgás. Seric meggyilkolásának dacára a 
falusiak bátran tiltakoztak Garulf bejelentései ellen. Nem kétséges, hogy itt 
még több erőszak várható. Megúszhatja vajon? 

Elérte a tölgyfát, amelyen megbújt, és már kezdett reménykedni, hogy 
észrevétlenül elhaladhat, ám a következő pillanatban szertefoszlott a 
reménye. Két férfi és egy asszony menekült a sörháztól a folyó felé, a 
ruhájukból ítélve falusiak. Egy katona üldözte őket kivont karddal, akiben 
Edgar felismerte Badát. Tehát kitört a harc. 

Edgar káromkodott. Nem bírta lehagyni őket, mert gyorsabbak voltak a 
tutajnál. Ez veszélyes. Ha elfogják, Garulf majd nem engedi, hogy elhagyja 
Outhenhamet. Edgar köztudottan Ragnát támogatja, és egy összeesküvés 
kellős közepén ez elég ok lehet, hogy Garulf megölje. 

Az egyik paraszt megbotlott, és elesett. Edgar látta, hogy lisztes csíkok 
fehérlenek fekete szakállában. Wilmund volt, a pék, a másik két menekülő 
pedig a felesége, Regenhild, és a fiuk, az immár tizenkilenc éves, 
égimeszelő Penda. 

Regenhild megállt, hogy segítsen a férjének. Mikor Bada csapásra emelte 
a kardját, a fegyvertelen asszony az ujjait begörbítve rárohant, hogy 
összekarmolja. Bada meglendítette a kardját, de nem talált, aztán a bal 
kezével ellökte az útjából az asszonyt, majd ismét felemelte a kardot, hogy 
leszúrja Wilmundot. 


Ekkor közbeavatkozott Penda. Felkapott egy ökölnyi követ, és elhajította. 
A kő olyan keményen mellbe találta Badát, hogy a fegyveres elvesztette az 
egyensúlyát, és a második csapás 1s mellé talált. 

A tutaj egy vonalba ért Badáékkal. 

Edgar nagyon félt, és kétségbeesetten szabadulni akart Outhenhamből, de 
nem nézhette tétlenül, hogy az ismerőseit meggyilkolják. Ledobta a póznát, 
kiugrott a tutajról a csatorna partjára, előrántotta övéből a vasfejű 
kalapácsot. 

Wilmundnak sikerült feltérdelnie. Bada ismét döfött, és ezúttal talált, ha 
nem 1s5 oda, ahova akart. A kard hegye mélyen belefúródott Wilmund 
combjának lágy részébe, a medencecsont közelében. Regenhild sikoltott, és 
térdre borult a férje mellett. Bada felemelte a kardját, hogy végezzen az 
asszonnyal. 

Edgar a kalapácsot a magasba emelve rárontott Badára, és teljes erejéből 
lecsapott. 

Bada az utolsó pillanatban elfordult balra, így Edgar kalapácsa a vállát 
találta. Hallani lehetett, ahogy eltörik a csontja. Bada elbődült a 
fájdalomtól. Jobb karja elernyedt, elejtette a kardját. A földre roskadt, és 
nyögött. 

Ám Bada nem volt egyedül. Dübörgő lépések hallatszottak a falu 
irányából. Edgar odanézett, és látta, hogy egy másik fegyveres közeledik. 
Stiggy volt az. 

Regenhild és Penda felállította Wilmundot. A pék jajgatott kínjában, de 
azért csak rakta egyik lábát a másik elé. Eltántorogtak hármasban. Stiggy 
nem törődött a gyámoltalan parasztokkal, ment rá egyenesen Edgarra, mert 
nyilvánvalóan a kalapácsos ember sebesítette meg komáját, Badát. Edgar 
tudta, hogy percek választják el a haláltól. 

Megfordult, a csatorna felé rohant, amelynek vizén már többméternyire 
távolodott a tutaj. Stiggy mögötte dobrokolt. Edgar elrugaszkodott a 
csatorna széléről, és megérkezett a kövekre. 

Hátranézve látta, amint a pék családja eltünik a házak között. 
Biztonságban voltak, legalábbis egyelőre. 

Stiggy köveket szedett fel a földről. 

Edgar leküzdötte a vakrémületet, az övébe tűzte a kalapácsát, 
elnyújtózott, és épp akkor fordult le a tutaj túlsó széléről a vízbe, amikor 
egy Jókora kő elszállt a feje fölött. Brindle utánaugrott a gazdájának. 


Edgar az egyik kezével a tutajba kapaszkodott, és behúzta a nyakát. 
Puffanások sorozatát hallotta: Stiggy kövei kótogtak a tutaj rakományán. 
Hallotta, amint Bütü dobrokol, és fohászkodott, hogy a póninak ne essék 
baja. 

Lába megérintette a csatorna túlsó partját. Megfordult a vízben, és 
minden erejét összeszedve a folyó irányába lökte a tutajt. Annyi időre 
kidugta az arcát a vízből, hogy megtölthesse a tüdejét levegővel, majd 
visszamerült. 

Enyhe változást érzékelt a víz hőmérsékletében. Ezek szerint a csatorna 
végénél jár, közel a folyóhoz. 

A tutaj kikerült a csatornából, és rögtön húzni kezdte az áramlat. Edgar 
kidugta a fejét a vízből. Stiggy abban a pillanatban ugrott le a partról a tutaj 
felé. 

A távolság túl nagynak látszott, Edgar megengedte magának a reményt, 
hogy Stiggy a vízbe fog esni, vagy ami még jobb, egy hüvelykkel közelebb, 
és megsebesül a gerendáktól. Ám Stiggynek, hajszál híján ugyan, de 
sikerült. Egy percig vadul salapálva imbolygott a tutaj szélén — Edgar 
imádkozott, hogy essen már hanyatt a folyóba —, aztán visszanyerte az 
egyensúlyát, és leguggolt, két tenyerével a kövekre támaszkodva. 

Végül felállt és kardot rántott. 

Edgar tudta, hogy bajban van, még annál 15 nagyobb bajban, mint amikor 
egy vikinggel nézett szembe Sunni tejeskamrájában. Stiggy a tutajon volt, 
karddal a kezében, Edgar a vízben, kalapáccsal az övében. 

Talán Stiggy beleugrik a vízbe, hogy ott verekedjen, és így elveszíti a 
lába alól a talajt. A vízben alkalmasabb fegyver a rövid nyelű kalapács a 
hosszú kardnál. 

Sajnos Stiggy butaságának is volt határa. Maradt a tutajon, onnan döfött 
Edgar felé. Edgar kitért, majd lebukott a tutaj alá. 

Itt Stiggy nem árthatott neki, Edgar viszont nem kapott levegőt. Jó úszó 
volt, sokáig vissza tudta tartani a lélegzetét, ám egy idő után mindenképpen 
fel kellett volna merülnie. 

Bár ott 15 hagyhatná a tutajt, hiszen nála van Ragna pénze és a kalapács. 
Olyan mélyre merült, amennyire bírt, abban reménykedve, hogy ott már 
nem ér el Stiggy kardja, aztán elkanyarodott a tutajtól, és célba vette a túlsó 
partot. Egyfolytában attól félt, hogy bármelyik percben hátba döfhetik. A 
víz sekélyebb lett, Edgar kiért a folyó szélére. Megfordult, felmerült és 
lihegett. 


Több méterre volt a tutajtól. Stiggy markában a kardjával a köveken állt, 
és vadul forgatta a fejét, de nem látta meg a sekélyesben fekvő Edgatrt. 

Ha csak pár métert kúszhatna és eltünhetne az erdőben, mielőtt Stiggy 
felfedezi, akkor megmenekült. Stiggy rá nem jön, hova lett. Sajnálná 
elveszíteni Bütüt, de az élete drágább. Ha életben marad, ácsolhat másik 
tutajt, és vásárolhat másik pónit. 

Ám ekkor kijött a folyóból Brindle, lerázta magáról a vizet, és megugatta 
Stiggyt, aki a kutyára nézett, aztán észrevette Edgart. Elkéstem, gondolta ő, 
és feltápászkodott. 

Stiggy a hüvelybe lökte a kardját, felkapta a póznát, és tolni kezdte a 
tutajt a part felé. 

Edgar nem ért föl Stiggyvel, aki nemcsak magasabb és súlyosabb volt, de 
jól ki 15 képezték az ölésre. Rájött, hogy egyetlen esélye, ha akkor támadja 
meg Stiggyt, amikor az ugrik, és még nem volt ideje megvetni a lábát a 
földön, és kardot vonni. 

Edgar kirántotta az övéből a kalapácsot, és rohanni kezdett a parton a 
tutaj után, amely lassan sodródott az áramlatban. Stiggy a part felé 
kormányozta, versenyben Edgarral. 

Stiggy kirántotta a kardját, és ugrott. Ez volt Edgar esélye. 

A katona beletoccsant a sekély vízbe. Edgar odavágott a kalapáccsal, ám 
Stiggy megbotlott, és Edgar ütése lecsúszott a bal karjáról. 

Kilépett a sáros partra, kardot rántott. 

Edgar fürgébb volt. Térden rúgta ellenfelét; nem volt fájdalmas rúgás, de 
ahhoz elég, hogy Stiggy elveszítse az egyensúlyát. Vadul odacsapott 
Edgarnak, de elhibázta, aztán megcsúszott a sárban, és elterült. 

Edgar ráugrott úgy, hogy két térdre érkezzen. Hallotta a bordák 
reccsenését. Túl közel volt Stiggyhez, hogy az használhassa a hosszú 
kardot. 

Edgar tudta, hogy valószínűleg egyetlen ütésre lesz esélye. Az első ütés 
az utolsó 1s lesz, tehát végzetesnek kell lennie. 

Úgy lendítette meg a rövid nyelű kalapácsot, mint amikor beleverte a 
tölgyfa éket a mészkő repedésébe, jobb karja minden erejét beleadva az 
ütésbe, amelynek az életét kellett megmentenie. A karja erős volt, a 
kalapács feje vas, Stiggy homloka meg nem volt más, csak bőr és csont. 
Olyan volt, mint feltörni a vastag jeget egy téli tavon. Érezte, ahogy a 
kalapács betöri a koponyát, és látta, amint elmerül a puha agyvelőben. 
Stiggy elernyedt. 


Edgarnak ekkor az eszébe jutott Seric, a bölcs fónagy, a büszke nagyapa, 
és ismét látta, hogyan szúrja keresztül Stiggy azt a derék embert. Nézte 
Stiggy szétvert fejét, és azt gondolta: jobb hellyé tettem a világot. 

Átnézett a túlpartra. Senki sem látta a harcot. Senki sem fogja tudni, ki 
ölte meg Stiggyt. Garulf és az emberei nem tudták, hogy Edgar a közelben 
van, a falusiak pedig nem mondják el. 

Észbe kapott, hogy a tutaj elárulhatja. Ha itt hagyja, tudni fogják, hogy ő 
ölte meg Stiggyt, aztán elmenekült. 

Brindle kíséretében odagázolt a tutajhoz, és felkapaszkodott rá. 
Megpaskolta a reszkető Bütüt, hogy a póni megnyugodjon. Felvette a 
póznát, amelyet Stiggy a vízbe dobott. 

Aztán ellökte magukat a parttól, és megindult árral lefelé Drengs 
Ferrybe. 


Tikkasztó nap volt az erődben. Ragna elhozott egy nagy, sekély bronztálat a 
konyháról, és megtöltötte hideg kútvízzel. A háza elé állította a tálat, hogy a 
fiai játszhassanak. A tizennyolc hónapos ikrek pancsoltak és visítottak a 
nevetéstől. Osbert kitalált egy bonyolult játékot, amelyhez fakupák 
kellettek, hogy az egyikből a másikba töltögethesse a vizet. Hamarosan 
mind a hárman bőrig áztak, és boldogok voltak. 

Ritka elégedettség töltötte el Ragnát, amikor elnézte őket. Ezekből a 
fiúkból olyan férfiak lesznek, mint Hubert, az ő apja: erősek, de nem 
kegyetlenek, bölcsek, de nem alattomosak. Ha vezetők lesznek, a 
törvényeket fogják követni, nem a szeszélyeiket. Szeretni fogják az 
asszonyokat, nem használni. Tisztelni, és nem félni fogják őket. 

Hamarosan lehervadt a kedve, mert odajött Wigelm. 

— Beszélnem kell veled — mondta. 

Wigelmet talán össze lehetett téveszteni Wilffel, de nem sokáig. 
Ugyanolyan nagy orra, szőke bajusza, erélyes álla volt, ugyanolyan pávásan 
is Járt, de neki semmi sem jutott Wilf könnyed kelleméből, és örökösen 
sértődött képet vágott. 

Ragna bizonyosra vette, hogy Wigelmnek jutott valamilyen szerep 
Wilwulf meggyilkolásában. Talán sohasem tudja meg a részleteket, mivel 
Carwent megölték, de nem kételkedett. Olyan vad gyűlölet rohanta meg, 
hogy émelygett tőle. 


— Én meg nem óhajtok beszélni veled — mondta. — Menj innen. 

— Te vagy a leggyönyörűbb asszony, akit életemben láttam — jelentette ki 
Wigelm. 

Ragna meghökkent. 

— Miről beszélsz te? — kérdezte. — Ne légy már ostoba. 

— Te egy angyal vagy. Senki se fogható hozzád. 

— Miféle otromba tréfa ez? — Ragna körülnézett. — Aha, a féleszű barátaid 
ott fülelnek és vigyorognak a ház mellett, és azt lesik, hogyan csinálsz 
bolondot belőlem. Megj innen! 

Wigelm egy karpántot húzott elő a tunikája alól. 

— Gondoltam, talán tetszeni fog neked. — Nyújtotta az asszonynak az 
ékszert. 

Ragna elvette. Ezüstből készült, gyönyörű vésete összefonódó kígyókat 
ábrázolt. Rögtön megismerte. Ezt ő vásárolta Cuthberttől, és Wilfnek 
ajándékozta a menyegzőjük napján. 

— Meg se köszönöd? — kérdezte Wigelm. 

— Miért? Elloptad Wilf pénzesládáját, abban találtad. Mivel azonban én 
vagyok Wilf örököse, ez a karpánt eleve az enyém. Addig nem köszönöm 
meg, amíg vissza nem adsz mindent. 

— Az lehetséges. 

Helyben vagyunk, gondolta az asszony. Mindjárt kinyögi, hogy mit akar. 

— Lehetséges? — kérdezte. — És miként? 

— Légy a feleségem. 

Ez a nyilatkozat olyan botrányosan képtelen volt, hogy Ragna kurtán, 
epésen felkacagott. 

— Nevetséges! — mondta. 

Wigelm rákveres lett mérgében. Ragna érezte, hogy most szívesen 
megütné. Wigelm ökölbe szorította a kezét, de fékezte magát annyira, hogy 
ne emelje föl. 

— Ne merészelj nevetségesnek hívni engem! — mondta. 

— De hát neked már van feleséged. Milly. Inge nővére. 

— Eltaszítottam. 

— Fájdalom, nekem nem tetszik az , eltaszítás" angolos szokása. 

— Most nem Normandiában vagy. 

— Nem tiltja az angol egyház, hogy az özvegyasszony egy közeli 
rokonhoz menjen feleségül? A sógorom vagy. 

— Csak félig. Az elég távoli rokonság Wynstan püspök szerint. 


Ragna észbe kapott, hogy rossz taktikát választott. Az ilyen Wigelm- 
félék mindig megtalálják a kiskaput a törvényben. 

— Hiszen nem 1s szeretsz! — mondta ingerülten. — Még csak nem 1s 
kedvelsz! 

— Viszont a házasságunk megoldana egy politikai problémát. 

— Nagyon hízelgő rám nézve. 

— Én a féltestvére vagyok Wilfnek, te az özvegye. Ha összeházasodunk, 
senki sem vitatja a Jogunkat az elöljáróságra. 

— Jogunkat? Azt mondod, hogy együtt uralkodnánk? Olyan ostobának 
képzelsz, aki ezt még el is hiszi neked? 

Wigelm dühös és csalódott képet vágott. Előadott egy becstelen 
hazugságot, és még ahhoz sem volt esze, hogy legalább félig hihetővé 
tegye. Mikor rájött, hogy Ragnával nem olyan könnyű áprilist járatni, nem 
tudta, mit mondjon következőnek. Próbált olyan magabiztosnak és 
megnyerőnek mutatkozni, mint Wilf. 

— Majd megszeretsz, ha összeházasodtunk — biztatta az asszonyt. 

— Sose foglak szeretni! — Hogy lehet ezt ennél érthetőbben mondani? — 
Benned megvan Wilf összes rossz tulajdonsága, de a jók közül egy se. 
Gyűlöllek és utállak, és ez sose fog változni! 

— Szuka! — motyogta Wigelm, mielőtt eloldalgott. 

Ragna úgy érezte magát, mintha verekedett volna. Wigelm ajánlata 
vérlázító volt, a tolakodása brutális. Lelkileg összetörték, kifacsarták. A ház 
oldalának dőlt, és behunyta a szemét. 

Osbert sírni kezdett, mert sár ment a szemébe. Ragna felkapta, 
megtörölgette az arcát a ruhája ujjával, és a kisfiú hamarosan 
megnyugodott. 

Ragna már nem reszketett. Furcsa, hogy a gyerekek igényei mennyire a 
háttérbe szorítanak mindent, legalábbis a nőknél. Egyetlen otromba angol 
thán sem lehet zsarnokibb egy babánál. 

Már a levegőt sem kapkodta, ahogy a pancsoló gyerekeket nézte. De 
megint csak nem élvezhette sokáig a békés pillanatot, mert beállított 
Wynstan püspök. 

— Wigelm fivérem nagyon fel van dúlva — kezdte. 

— Ó, az isten szerelmére! — türelmetlenkedett Ragna. — Azt ne mondd 
már, hogy szerelmi bánata van. 

— Mindketten tudjuk, hogy ehhez semmi köze a szerelemnek. 

— Örülök, hogy nem vagy olyan buta, mint az öcséd. 


— Köszönöm. 

— Nem bóknak szántam. 

— Vigyázz — figyelmeztette fojtott haraggal Wynstan. — Nem olyan erős a 
helyzeted, hogy sértegethess engem és a családomat. 

— Az ealdorman özvegye vagyok, és ezen semmivel sem változtathatsz. 
Az én helyzetem elég erős. 

— De Shiringben Wigelm az úr. 

— Én meg még mindig Outhen völgyének lordja vagyok. 

— Garulf Járt ott tegnap. 

Ragna összerezzent. Erről még nem 15 hallott. 

Wynstan folytatta: 

— Közölte a falusiakkal, hogy Wigelm megtette Outhen lordjává. 

— Sose fogadják el. Seric, a fónagy. .. 

— Seric meghalt. Garulf Duddát tette meg fónaggyá. 

— Outhen az enyém! Benne van a házassági szerződésben, amelyről te 
tárgyaltál! 

— Wilfnek nem volt Joga rá, hogy neked adja. Az a mi családunké több 
emberöltő óta. 

— Akkor 15 nekem adta. 

— Élethossziglani adománynak szánta. Mármint az ő életére szóló 
hatállyal. 

— Ez hazugság. 

Wynstan vállat vont. 

— Mit tehetsz ellene? 

— Nem kell nekem tennem semmit. Az új elöljárót Ethelred király nevezi 
ki, nem te. 

— Sejtettem, hogy ezzel áltathatod magad — mondta Wynstan. Olyan 
komoly volt a hangja, hogy Ragnán végigfutott a hideg. — Hadd 
magyarázzam el a király mostani észjárását. A viking flotta még mindig az 
angol vizeken tartózkodik: a telet Wight szigetén töltötték ahelyett, hogy 
hazamentek volna. Ethelred most kötött velük békét, ami huszonnégyezer 
font ezüstjébe fog kerülni. 

Ragna elhűlt. Még sose hallott ekkora összegről. 

— Képzelheted, hogy a király számára jelenleg az a legfontosabb, miként 
kerítse elő ezt a pénzt — fejtegette a püspök. — Ráadásul menyegzőre készül. 

Ethelred felesége, Yorki Elfgifu belehalt a tizenegyedik gyermekük 
születésébe. 


— Normandiai Emmát veszi feleségül — folytatta Wynstan. 

Ragna ismét meghökkent. Ismerte Emmát, Richard roueni herceg lányát. 
Tizenkét éves gyermek volt, amikor Ragna öt esztendeje elhagyta 
Normandiát, akkor hát most tizenhét. Egy normann lányból, aki most megy 
feleségül az angol királyhoz, lehet szövetséges. 

Wynstannek más szempontjai voltak. 

— Egy király, akinek ennyi aggsága van, szerinted mennyi időt szán annak 
az eldöntésére, hogy ki legyen Shiringben az új elöljáró? 

Ragna nem szólt. 

— Nagyon keveset — válaszolt saját magának Wynstan. — Azt fogja nézni, 
ki parancsol a tartományban, és egyszerűen megerősíti a tisztségében. Így 
lesz a de facto vezetőből a de jure ealdorman. 

Ha ez így lenne, gondolta Ragna, nem szorgalmaznátok ennyire, hogy 
feleségül menjek Wigelmhez. De nem mondta ki, mert belehasított egy 
másik gondolat. Mit tesz a püspök, ha ő következetesen kikosarazza 
Wigelmet? Más megoldást keres. Számos más megoldás kínálkozik, de 
Ragna egyet látott a legtisztábban: 

Wynstan megölheti őt. 


33. fejezet 
1002. augusztus 


Edgar most már két embert ölt meg. Az első a viking volt, a második 
Stiggy. Lehet három is, ha Bada belehal a kulcscsonttörésébe. Akkor ő most 
gyilkos? 

Katonák sose teszik fel maguknak ezt a kérdést, mert az ölés a 
mesterségük. Ám Edgar építő volt. Kézművesnek nem természete a harc. 
Mégis olyan embereken győzedelmeskedett, akik a vérontásból éltek. Talán 
büszkének is kéne lennie, elvégre Stiggy hidegvérű gyilkos volt. Ennek 
ellenére fel volt dúlva. 

Ráadásul Stiggy halála nem oldott meg semmiféle problémát. Garulf 
megkaparintotta az Outhen völgyét, ahol valószínűleg javában sanyargatja a 
lakosságot. 

Shiringbe érve azonnal ment az elöljáró erődjébe. Lenyergelte Bütüt, 
megitatta a kacsaúsztatóból, aztán kicsapta legelni a többi lóhoz a 
szomszédos gyepre. 

Ragna házához közeledve azon mélázott — talán oktalan fővel —, hogy 
másképp néz-e rá az asszony most, hogy megözvegyült. Edgar öt éve 
ismerte, és ebben az öt évben Ragna végig egy másik férfié volt. Más lesz-e 
most a nézése, újfajta mosoly ül-e majd a száján, szokatlan 
felszabadultsággal fog-e lépkedni? Azt tudta, hogy Ragna kedveli, de vajon 
szabadabban fejezi-e ki a rokonszenvét? 

Otthon találta Ragnát. Noha fényesen sütött a nap, az asszony bent ült a 
házban egy padon, és komoran bámult a semmibe. A három kisfiú és Cat 
két leánykája Cat és Agnes felügyelete alatt a délutáni álmát aludta. Ragna 
kissé felvidult, mikor meglátta Edgart, és a fiatalember ennek örült. Átadta 
neki az ezüsttel teli erszényt. 

— A kőfejtő bevétele. Gondoltam, szükséged lehet pénzre. 

— Köszönöm! Wigelm ellopta a pénzesládámat, mostanáig semmim sem 
volt. Mindenemből ki akarnak forgatni, beleértve az Outhen völgyét. Ám a 
király felel a főúri özvegyekért, és előbb-utóbb lesz pár szava ahhoz, amit 
Wigelm és Wynstan művelt. Hát te hogy vagy? 


Edgar leült mellé a padra, és halkan folytatta, hogy a szolgálók ne 
hallják: 

— Ott voltam Outhenben. Láttam, amikor Stiggy meggyilkolta Sericet. 

Az asszony szeme tágra nyílt. 

— Stiggy meghalt. . . 

Edgar bólintott. 

— Te? — súgta némán mozgó szájjal Ragna. 

A fiatalember ismét bólintott. 

— De senki sem tudja — suttogta. 

Ragna megszorította a csuklóját, mintha némán mondana köszönetet. 
Edgar bőre bizseregni kezdett az érintéstől. Azután Ragna a szokott hangján 
folytatta: 

— Garulf őrjöng dühében. 

— Ez csak természetes. — Edgar a csüggedésre gondolt, amit érkezéskor 
látott az asszony arcán, és megkérdezte: — De mi van veled? 

— Wigelm feleségül akar venni. 

— Isten ments! — Edgar elszörnyedt. Nem akarta, hogy Ragna bárkihez 1s 
feleségül menjen, főleg Wigelmhez, aki különösen visszataszító vőlegény 
lett volna. 

— Semmi sem lesz belőle — mondta az asszony. 

— Örömmel hallom. 

— De mihez kezdenek majd? — kérdezte Ragna, és olyan kétségbeesett 
szorongás ült az arcán, amilyet Edgar még sosem látott rajta. A 
legszívesebben magához ölelte, csitítgatta volna, hogy majd ő vigyáz rá. — 
Problémát jelentek, amelyet meg kell oldaniuk, és ezt nem bízzák Ethelred 
királyra, mert az nem szereti őket, és talán nem azt tenné, amit ők akarnak. 

— De mit tehetnének? 

— Megölhetnek. 

Edgar a fejét rázta. 

— Abból nemzetközi botrány lenne... 

— Azt mondanák, hogy megbetegedtem, és hirtelen meghaltam. 

— Irgalmas Isten! — Edgarnak meg se fordult a fejében, hogy ez a család 
idáig elmehessen. Bár elég könyörtelenek, hogy megöljék Ragnát, azzal 
nagy bajba kevernék magukat. Viszont ezek szerencsejátékosok. Edgar 
komolyan aggódott. — Valamiként meg kell védenünk téged! — mondta. 

— Már nincsenek testőreim. Bern halott, a fegyveresek átálltak 
Wigelmhez. 


Mivel abbahagyták a sugdolózást, a két szolgáló már hallhatta a 
beszélgetésüket, és  Catnek volt hozzáfűznivalója úrnője utolsó 
megjegyzéséhez! 

— Mocskos vadállatok! — mondta normann nyelven. Ő is megözvegyült, 
mert Bern volt a férje. 

— Valószínűleg el kell hagynod az erődöt — mondta Edgar. 

— Az megfutamodás lenne. 

— Csak átmeneti megoldás, addig, amíg a király elé járulhatsz. Ám azt 
nem teheted, ha egyszer meghaltál. 

— Hova mehetnék? 

— Mit szólnál a Bélpoklos-szigethez? — töprengett Edgar. — Az apácazárda 
templomában van egy zsámoly azoknak, akik menedéket kérnek. Ott még 
Wigelm se merne meggyilkolni egy előkelő asszonyt. Anglia összes thánja 
kötelességének tekintené, hogy vérbosszút álljon érte. 

Ragna szeme felragyogott. 

— Okos ötlet! 

— Haladéktalanul távoznunk kell. 

— Velem jönnél? 

— Természetesen. Mikor indulhatnál? 

Ragna töprengett, aztán döntött. 

— Holnap reggel. 

Edgar ezt túl simának, túl jónak találta, hogy igaz legyen. — 
Megpróbálhatnak feltartóztatni. 

— Igazad van. Napkelte előtt indulunk. 

— Addig 1s óvatosak legyetek. 

— Igen. — Ragna a szolgálóihoz fordult, akik tágra nyílt szemmel figyelték 
őket. — Ti ketten semmit se csináljatok vacsora előtt! Csak viselkedjetek 
úgy, mint rendesen. Aztán ha besötétedett, csomagoljátok össze, amire a 
gyerekeknek szükségük van. 

— Ennivalót 1s kellene vinni — szólalt meg Agnes. — Hozzak a konyháról? 

— Nem, az elárulna. A városban vegyél kenyeret és sonkát. — Adott 
Agnesnek három pennyt az erszényből, amelyet Edgar hozott. 

— Ne a saját lovaitokat használjátok — intette őket Edgar. — Den királybíró 
majd kölcsönöz másikat. 

— Le kell mondanom Astridról? 

— Később majd visszajövök érte. — Edgar felállt. — Ma éjszaka Den 
házában leszek. Megbeszélem vele a lovak dolgát. Értesítesz még ma este, 


hogy minden készen áll? 

— Természetesen. — Ragna megfogta a fiatalember két kezét, amitől 
Edgarnak arra a szívfájdítóan meghitt beszélgetésre kellett gondolnia 
Dreng s Ferryben. Vajon lesznek még ilyen bensőséges pillanatok? Alig 
merte remélni. — Mindent köszönök, Edgar. Már nem 15 tudom, mennyi jót 
tettél értem. 

Edgar a legszívesebben azt felelte volna, hogy szerelemből tette, ám Cat 
és Agnes előtt mégse vallhatta be, így annyit mondott: 

— Mert megérdemled. Még ennél többet is. 

Ragna mosolygott, és elengedte a kezét. Edgar sarkon fordult, és elment. 


— Meg is ölhetném Ragnát — vetette föl Wigelm. — Úgy leegyszerűsítené a 
dolgokat. 

— Gondoltam én 1s rá, elhiheted — mondta Wynstan. — Utunkban áll. 

A püspöki palota emeletén iszogatták az almabort, mert tikkasztó idő 
volt. 

Wynstannek eszébe jutott Den királybíró fenyegetése, hogy megöli, ha 
Rágnának baja esik, de csak legyintett rá. Sokan akarták már megölni. Ha 
félt volna tőlük, ki se tette volna a lábát az utcára. 

— Ha nincs Ragna, vetélytársam se lenne az elöljárói tisztségre — 
makacskodott Wigelm. 

— Nem valami meggyőző érv. Kit választana a király? Northwoodi 
Deorman félig vak. A lordsborough-i Tristan teszetosza, egy dalárdát se 
tudna elvezényelni, pláne egy hadsereget. Az összes többi thán alig 
valamivel különb jómódú gazdánál. Egyik sem rendelkezik a te 
tapasztalataiddal és összeköttetéseiddel. 

— VagyiIs...? 

Wynstant gyakran bőszítette, hogy kétszer el kell magyaráznia a dolgokat 
az öccsének, ám ezúttal magában 15 rendezte a kérdést. 

— Mindössze féken kell tartanunk Ragnát — mondta. 

— Mi erre a jobb módszer annál, hogy megöljük? Majd rákennénk valaki 
másra, úgy, mint Wilfnél. 

Wynstan a fejét csóválta. 

— Megcsinálható, de istenkísértés lenne. Igen, egyszer megúsztuk, ha 
visítva 15, habár még ma is sokan kételkednek benne, hogy Carwen ölte 


volna meg Wilfet. Ám egy második célirányos gyilkosság ilyen kevés 
idővel az első után már roppant gyanús lenne. Mindenki minket tartana 
felelősnek érte. 

— Ethelred király elhihetné, ha mi mondjuk. 

Wynstan kinevette. 

— Még csak úgy se tenne! Kétszeresen is bitoroljuk az előjogait. Egy: 
ráeröltetünk egy elöljárót. Kettő: beleavatkozunk egy özvegyasszony 
sorsába. 

— Hát nem érdekli jobban a huszonnégyezer fontja, amit még össze kell 
szedni? 

— Egyelőre igen, de amint együtt a pénze, azt teszi, amit akar. 

— Vagyis életben kell tartanunk Ragnát. 

— Lehetőleg igen. Életben, de felügyelet alatt. — Felnézett, mert abban a 
pillanatban belépett Agnes. — És itt az én egérkém, aki segít majd nekünk. — 
Észrevette, hogy Agnesnél kosár van. — Vásároltál, egérkém? 

— Úti elemózsiát, püspök uram. 

— Gyere ide, csüccs az ölembe. 

Agnes egyszerre csodálkozott, pironkodott és kéjesen borzongott. Letette 
a kosarát, feltelepedett Wynstan térdére. Olyan egyenesen tartotta magát, 
mint aki nyársat nyelt. 

— No, hát miféle utazás is ez? — érdeklődött Wynstan. 

— Ragna el akar menni Dreng "s Ferrybe. Az két nap. 

— Tudom, milyen hosszú. De miért akar odamenni? 

— Azt gondolja, hogy megölhetitek, mihelyt belátjátok, hogy sose lesz 
Wigelm felesége. 

A testvérek összenéztek. A püspök épp ettől félt. De jó, hogy előre 
megtudta! Milyen okos volt, hogy beépített Ragna házába egy kémet! 

— Hogy Jött ez fel? — kérdezte. 

— Nem is tudom, de Edgar hozott neki valamennyi pénzt, és az ő ötlete 
volt. A zárdában fog élni, és azt hiszi, hogy ott biztonságban van tőletek. 

Ragnának alighanem igaza is van, gondolta Wynstan. Nem akarta 
ellenségévé tenni egész Angliát. 

— Mikor megy el? 

— Holnap virradatkor. 

Wynstan végighúzta a kezét Agnes mellén. Az asszony megrázkódott a 
vágytól. 

— Ügyesen csináltad, egérkém — szólt melegen. — Ez fontos hír. 


— Örülök, hogy a kedvedre tehettem — mondta reszkető hangon Agnes. 

Wynstan az öccsére kacsintott, aztán felnyúlt az asszony szoknyája alá. 

— Máris milyen lucskos! — álmélkodott. — Úgy látom, én is a kedvedre 
tettem. 

— Igen — susogta Agnes. 

Wigelm nevetett. 

Wynstan lecsúsztatta a térdéről Agnest. 

— Térdelj csak le, egérkém — mondta. Felhúzta a tunikáját. — Tudod, mit 
kell csinálni ezzel? 

Agnes előrehajolt. 

— Ó, igen — sóhajtott Wynstan. — Látom, hogy tudod. 


Alkonyatkor Ragna kiosont az erődből. A fejére húzta a csuklyát, és 
átsietett a városon. Boldog volt, hogy Edgarhoz mehet, és ez ismerős érzés 
volt, mert mindig örült, ha látta. Edgar hív és jó barátja volt azóta, hogy 
megérkezett Angliába. 

Den seriff és a felesége már lefekvéshez készült. Edgar egy üres házat 
kapott az erődben, ahova a seriff még el is kísérte Ragnát. A házban 
egyetlen szövétnek világított. Edgar a tűzhely mellett állt, amelyben nem 
fűtöttek, mert meleg idő volt. 

— Virradatra Itt lesznek felszerszámozva a lovaitok — mondta Den. 

— Köszönöm — felelte Ragna, és arra gondolt, hogy az angolok között 
vannak nagyon rendes emberek, és vannak disznók. Talán mindenütt így 
van. — Alighanem az életemet mentetted meg. 

— Azt teszem, amit hitem szerint a király kívánna, és örömmel segítek 
neked. — Ránézett a két fiatalra, és halványan elmosolyodott. — Nem is 
zavarlak tovább, beszéljétek meg, ami még hátravan. 

Ezzel kiment. 

Ragna szíve gyorsabban dobogott. Ritkán volt Edgarral kettesben, olyan 
ritkán, hogy tisztán emlékezett minden egyes alkalomra. Először öt éve, 
Dreng"s Ferryben, ahol átszállította őket komppal a Bélpoklos-szigetre. 
Máig emlékezett a sötétre, az eső kopogására a folyó vizén, és Edgar erős 
karjára, amikor a fiú a sekélyesen átgázolva felvitte a partra. Másodszor egy 
éve, az outhenhami házban a kőfejtő mellett, amikor Ragna megcsókolta, és 
Edgar majd elsüllyedt szégyenkezésében. Harmadszor Dreng s Ferryben, 


amikor Edgar megmutatta, milyen dobozt készített a tőle kapott könyvnek, 
és Ragna gyakorlatilag bevallotta, mekkora vigasz számára Edgar szerelme. 

Ez a negyedik alkalom. 

— Minden készen áll — mondta. A szökésre értette. 

— Itt 15. — Edgar feszengett. 

— Nyugalom -— intette az asszony. — Nem eszlek meg. 

Edgar félénken vigyorgott. 

— Elég baj. 

Ragna ránézett a félhomályban, és kimondhatatlanul szerette volna 
átölelni. Annyira természetesnek tünt. Közelebb lépett hozzá. 

— Rájöttem valamire — mondta. 

— Mire? 

— Nem barátok vagyunk. 

Edgar nyomban megértette. 

— Ó, nem! — rázta a fejét. — Egészen mások vagyunk. 

Ragna a két tenyerébe fogta a fiatalember arcát. Edgar puha szakálla 
simogatta a tenyerét. 

— Milyen jó arcod van — mondta. — Erős, értelmes és kedves. 

Edgar lesütötte a szemét. 

— Zavarba hozlak? — kérdezte az asszony. 

— Igen, de ne hagyd abba. 

Ragna a férjére gondolt, és nem értette, hogyan szerethetett bele egy 
harcosba. Az gyerekes szerelem volt, de ez a mostani a felnőtt vágyakozása. 
Mivel azonban ezt nem mondhatta el, inkább megcsókolta a fiatalembert. 

Hosszú, puha csók volt, az ajkuk gyengéden felfedezte egymást. Ragna 
simogatta Edgar arcát, haját, és érezte, hogy az átfogja a derekát. Egy 
hosszú perc után levált Edgar szájáról. 

— Jaj nekem — pihegte. — Kaphatok még ebből? 

— Amennyit csak akarsz — felelte Edgar. — Neked tartogattam. 

— Bocsáss meg — mondta bűntudatosan az asszony. 

— Miért? 

— Amiért ilyen sokat kellett várnod. Öt évet. 

— Tízet 15 vártam volna. 

Könnyek szöktek Ragna szemébe. 

— Nem érdemlek ekkora szerelmet. 

— Dehogynem. 

Ragna szeretett volna mondani valamit, ami örömet szerez Edgarnak. 


— Tetszik a mellem? — kérdezte végül. 

— Igen. Azért 15 bámultam öt éven át. 

— Nem akarod megérinteni? 

— De igen — válaszolta rekedten Edgar. 

Ragna lehajolt, megragadta a ruhája szélét, egyetlen gyors rántással 
lehúzta magáról, és máris meztelenül állt Edgar előtt. 

— Jaj nekem — mondta a fiú. Két kézzel simogatta az asszony mellét, 
vigyázva megszorította, légiesen cirógatta a bimbókat. Gyorsabban 
lélegzett. Ragna olyannak látta, mint a szomjazót, aki most bukkant rá egy 
patakra. 

— Meg 15 csókolhatom? 

— Megcsókolhatsz mindent, amit akarsz — felelte Ragna. 

Edgar lehajtotta a fejét, Ragna a haját simogatta, és figyelte a hunyorgó 
fáklyavilágnál, hogyan vándorol Edgar szája a bőrén. 

A csókok mohóbbak lettek. 

— Ha így szívod, tej lesz a vége! — mondta Ragna. 

Edgar nevetett. 

— Finom lenne? 

Ragnának tetszett, hogy egyszerre tud szenvedélyes és derűs lenni. 

— Nem tudom. 

Edgar ismét elkomolyodott. 

— Lefekhetünk? 

— Várj egy pillanatot. — Ragna lehajolt, megfogta a tunika szélét, húzni 
kezdte. Amikor derékig felhúzta, megcsókolta Edgar hímvesszőjének a 
hegyét, aztán egy rántással eltávolította a fiatalemberről a ruhát. 

Egymás mellett feküdtek, Ragna bejárta a kezével Edgar testét, a 
mellkasát, a derekát, a combjait, és Edgar ugyanezt tette vele. Amikor a 
keze becsúszott az asszony lába közé, a nedves nyílásba, Ragna 
megrázkódott a gyönyörűségtől. 

Hirtelen elfogyott a türelme. Ráfordult Edgarra, és magába csúsztatta a 
farkát. Előbb lassan mozgott, aztán gyorsan. Letekintett a szeretőjére, és azt 
gondolta: nem tudtam, hogy ennyire vágyok erre. Nem csak az élményre, a 
gyönyörre, az izgalomra. Ennél több kellett neki: a meghittség, a kölcsönös 
nyíltság, a szerelem. 

Edgar behunyta a szemét, de az asszony ezt nem akarta: 

— Nézz rám, nézz rám! — Edgar kinyitotta a szemét. 


— Szeretlek — mondta Ragna, aztán beleszédült az örömbe, hogy ezt 
csinálhatják együtt. Feljajdult, és ugyanakkor érezte, ahogy Edgar egy 
rándulással elélvez benne. Ez eltartott egy hosszú percig, aztán a 
szenvedélytől kimerülten ráborult a szeretője mellére. 

Miközben feküdt rajta, úgy jöttek vissza az elmúlt öt év emlékei, mint 
egy elfeledettnek hitt vers. Eszébe jutott a szörnyű vihar az Angyal 
fedélzetén, a sisakos útonálló, aki elrabolta a Wilfnek szánt nászajándékot, 
az undorító Wigelm, aki már az első találkozáskor megfogdosta, a 
megrendítő felismerés, hogy Wilfnek már van egy felesége és egy fia, a 
boldogtalanság, amikor a férje elhagyta Carwenért, és Wynstan gonoszsága. 
Mindeközben végig ott volt Edgar, akinek kedvességéből kisarjadt a 
gyöngédség, majd a szenvedélyes szerelem. Hála legyen Istennek Edgarért, 
gondolta. Hála Istennek. 


Miután az asszony elment, Edgar sokáig hevert a boldogság révületében. 
Azt hitte, az a sorsa, hogy két reménytelen szerelme legyen, az egyik egy 
halott nő, a másik egy elérhetetlen nő iránt. És most Ragna azt mondta, 
hogy szereti. Cherbourg-i Ragna, Anglia legszebb asszonya szereti Edgart, 
az építőmestett. 

Újraélt minden percet, a csókot, a vetkőzést, Ragna mellének látványát, a 
csókját, amelyet az ő farkára nyomott, gyöngéden, szeretettel, szinte 
légiesen, és a követelését, hogy nyissa ki a szemét, nézzen rá. Volt valaha 
két ember, akik ennyire élvezték egymást? Volt valaha két ember, akik 
ennyire szerették egymást? 

Nyilván voltak mások is, de nyilván nem sokan. 

A leggyönyörűségesebb gondolatok közepette merült álomba. 

A monostori harangozásra ébredt. Az első gondolata az volt: csakugyan 
szeretkeztem Ragnával? A második: csak nem késtem el? 

Igen, szeretkezett Ragnával, és nem, nem késett el. A szerzetesek hajnal 
előtt egy órával kelnek. Bőven volt ideje. 

Ő és Ragna csak két nappal terveztek előbbre. Kijutnak Shiringből, 
elutaznak Dreng"s Ferrybe, Ragna menedéket kér a zárdában, és majd az 
után foglalkoznak a jövővel. De most Edgar akaratlanul is ezen tépelődött. 

Társadalmilag már nem álltak olyan távol egymástól, mint eredetileg. Ő 
sikeres mesterember volt, egyformán fontos személyiség Dreng"s Ferryben 


és Outhenhamben. Ragna nemesasszony volt, de özvegy, és Wynstan ki 
akarta forgatni mindenéből. Szóval a szakadék csökkent, de még mindig 
elég széles maradt. Edgar nem látott kiutat, de nem hagyta, hogy ez elrontsa 
az örömét. 

Den seriffet a konyhában találta, amint éppen hideg marhasültet 
reggelizett sörrel. Edgar túlságosan felajzott volt ahhoz, hogy éhes legyen, 
de azért magába tömött valamit, mert szüksége lehetett erőre. 

Den kinézett az ajtóból az égre, és megjegyezte: 

— Világosodik. 

Edgar összevonta a szemöldökét. Ragnára nem jellemző a késlekedés. 

Az istállóba ment. A lovászok éppen nyergelték a három lovat, 
Ragnának, Catnak, Agnesnek, és málháskosarakat csatoltak fel egy 
negyedikre. Edgar felszerszámozta Bütüt. 

Bejött Den. 

— Minden együtt van — mondta — kivéve Ragnát. 

— Elmegyek érte — jelentette ki Edgar. 

Átsietett a városon. Már virradt, az egyik pékségben begyújtották a 
kemencét, mégsem jött szembe senki az elöljáró erődjéből. 

A kaput időnként eltorlaszolták és őrizték, de most nem: erre az évre 
békét kötöttek a vikingekkel, és a walesiek meghúzták magukat. Edgar 
beosont. Az erődben csend volt. 

Sietett Ragna házához. Türelmetlenül zörgetett, aztán lenyomta a 
kilincset. Az ajtóra nem tették fel belülről a keresztgerendát. Edgar bement. 

Senki sem volt a házban. 

Riadtan összevonta a szemöldökét. Mi történhetett? 

Nem égtek lámpák. Edgar belefúrta a tekintetét a homályba. Egér 
cikázott a tűzhelyen, tehát hideg lehet a kő. Ahogy a szeme hozzászokott a 
beszivárgó bágyadt fényhez, látta, hogy Ragna holmija még Itt van — ruhák 
lógtak a peckekről, megvolt a sajtos- és a húsosláda, a kupák és a tálak, de a 
gyerekágyak eltűntek. 

Ragna elment, és a hideg tűzhelyből ítélve már órák óta nincs ttt. 
Valószínűleg nem sokkal az után történhetett, hogy búcsút vett Edgartól a 
királybírói erődben. Mostanra több kilométerre járhat a szélrózsa bármelyik 
irányában. 

Változtatnia kellett a tervein, de miért nem üzent? Mert valami 
megakadályozta benne. Ez nagyon arra utal, hogy akarata ellenére hurcolták 
el. Wynstan és Wigelm kell hogy a bűnös legyen. Tehát Ragna fogoly. 


Iszonyú haragra gerjedt. Hogy merészelik? Ragna szabad asszony, egy 
gróf leánya és egy elöljáró özvegye. Nincs Joguk hozzá! 

Ha rájöttek, hogy Ragna szökni akar, ki értesíthette őket? Talán a seriff 
valamelyik szolgája vagy akár Cat, esetleg Agnes. 

Edgarnak ki kellett derítenie, hova vitték. 

Dühösen kijött a házból. Szembe kell néznie Wigelmmel vagy 
Wynstannel, és alighanem Wigelm lesz közelebb. Ha Shiringbe jött, az 
anyjánál, Gythánál aludt. Edgar eltalpalt a gyepen át Gytha házához. 

Az ajtónál egy katona szunyókált a hátát a falnak vetve. Az ifjú Elfgar 
volt az, egy barátságos melák. Edgar ügyet sem vetett rá, csak döngetni 
kezdte az ajtót. 

Elfgar felpattant, némileg dülöngélve a váratlan ébresztéstől. Némi 
keresgélés után megkésve felkapott a földről egy fustélyt, egy tölgyfa 
hellyel-közzel megfaragott, Jó hosszú, göcsörtös ágát. 

Az ajtó felpattant, és kilódult egy másik fegyveres, aki alighanem a 
küszöbnél alhatott. Fulcric volt, idősebb és komiszabb Elfgarnál. 

— Itt van Wigelm? — kérdezte Edgar. 

— Te meg ki a fene vagy? — kérdezett vissza gorombán Fulcric. 

Edgar fölemelte a hangját. 

— Wigelmet akarom látni! 

— Majd Jól be lesz verve a fejed, ha nem húzod meg magadat! 

— Nyugalom, Elfgar, ez csak a kis kőműves Dreng s Ferryből — szólt 
bentről egy hang. Wigelm előtűnt a homályból. — De nagyon ajánlom, hogy 
Jó oka legyen ilyen korán háborgatni engem! 

— Ismered te az okot, Wigelm. Hol van? 

-— Ne merj kérdőre vonni engem, mert meg leszel büntetve 
szemtelenségért. 

— Téged pedig megbüntetnek, mert elraboltál egy nemes özvegyet. Ez 
súlyosabb bűn a király szemében. 

— Senkit sem raboltak el. 

— Akkor hol van Lady Ragna? 

Wigelm mögött megjelent Milly, a felesége és Gytha, az anyja, 
mindketten borzasan és álomtól bedagadt szemmel. 

— És hol vannak a gyerekek? — folytatta Edgar. — A király tudni akarja 
majd. 

— Biztos helyen. 

— Hol? 


— De csak nem képzelted, hogy megkaphatod? — vigyorgott gúnyosan 
Wigelm. 

— Te ácsingóztál, hogy legyen a feleséged! 

— Micsoda? — kérdezte Milly, akit ezek szerint nem világosítottak fel a 
férje nősülési szándékáról. 

— De Ragna kikosarazott, mi? — folytatta vakmerően Edgar. Tudta, hogy 
oktalanság hergelni Wigelmet, de túlságosan felbőszült, hogy abbahagyja. — 
Ezért raboltad el! 

— Elég! 

— Ez az egyetlen módja, hogy nőt kaphass, Wigelm? Hogy elrabolod? 

Elfgar felnyihogott. 

Wigelm lépett egyet, és ököllel belevágott Edgar arcába. Erős ember volt, 
aki semmihez sem értett a verekedésen kívül, és az ütés fájt. Edgar úgy 
érezte, mintha az arca bal oldala kigyulladt volna. 

Miközben próbálta összeszedni magát, Fulcric fürgén mögéje állt, és 
hozzáértő kézzel lefogta, hogy Wigelm kényelmesen behúzhasson egyet a 
gyomorszájába. Edgar attól félt, megfullad. Wigelm herén rúgta. Edgar 
most már tudott lélegezni, és felüvöltött. Wigelm ismét beleöklözött az 
arcába. 

Aztán látta, hogy Wigelm elveszi a fustélyt Elfgartól. 

Edgar megrémült, hogy agyonverik, és akkor majd nem lesz senki, aki 
megvédje Ragnát. Félrekapta a fejét, így a nehéz fustély a halántékát találta. 
A fájdalom villámokkal hasogatta a koponyáját. 

A következő ütést a mellkasára kapta. A bordái megreccsentek. 
Félájultan megroggyant, már csak Fulcric tartotta, hogy össze ne essen. 

Aztán a fülében rázott csengők közepette meghallotta Gytha hangját: 

— Most már elég, ne akard megölni! 

— Dobjátok be a kacsaúsztatóba — rendelkezett Wigelm. 

Edgart kezénél-lábánál fogva felkapták, és elcipelték. A következő 
percben érezte, hogy repül. Belecsobbant a vízbe, és elsüllyedt. Azt se bánta 
volna, ha ott fullad meg, csak legyen vége a kínnak. 

Megfordult, négykézlábra állt a latyakban, nagy keservesen kidugta a 
fejét a vízből, hogy lélegezhessen. 

Mászni kezdett, mint egy baba, és lassan, elgyötörten kivonszolta magát 
a kacsaúsztató széléig. 

— Ó, te szegény — mondta valahol egy asszony. 

Gilda volt az, a konyhás. 


Edgar megpróbált feltápászkodni. Gilda megragadta a karját, és 
felsegítette. 

— Köszönöm — motyogta felrepedt szájjal Edgar. 

— Az isten verje meg Wigelmet! — mondta Gilda. Átkarolta Edgar 
derekát, és fogta a kezét, hogy a fiatalember jobban megkapaszkodhasson 
az ő vállában. — Hova mész? 

— Denhez. 

— Akkor gyere — mondta Gilda. — Majd én odatámogatlak. 


34. fejezet 
1002. október 


Aldred örült, hogy a könyvtára gyarapszik. Jobban szerette az angol nyelvű 
könyveket a latinoknál, mert az angolokat az összes írástudó ember 
olvashatta, nem csak a művelt klerikusok. Megvolt a négy Evangélium, a 
Zsoltárok könyve és néhány misekönyv, hogy egyszerű vidéki papok is 
tanulmányozhassák, akiknek vagy egyáltalán nem volt saját könyvük, vagy 
csak kevéssel büszkélkedhettek. A monostor kis scriptoriuma olcsó 
másolatokat készített eladásra. De voltak  Aldred könyvtárában 
szövegmagyarázatok, sőt világi versgyüűjtemények 1s. 

A szerzetház fellendült: egyre több adó folyt be a helységből, és most 
már végre földadományokat is kaptak a nemességtől. Új novíciusok 
jelentek meg a monostorban, és bennlakó növendékek tanultak az 
iskolában. Egy enyhe októberi délutánon a diákok zsoltárokat énekeltek a 
templomudvaron. 

Minden rendben is lett volna, ha Ragna nem tűnik el a gyerekeivel és a 
szolgálóival együtt. Edgar két hónapja Járt városról városra, faluról falura, 
de hasztalanul kereste Ragna nyomát. Még az új vadászlakot is 
meglátogatta, amelyet Wigelm építtetett Outhenham mellett. Senki sem 
látta Ragnát. Edgar kétségbeesett, de nem tehetett semmit. Aldred nagyon 
sajnálta. 

Ezekben a hónapokban Wigelm vágta zsebre az összes bérleti díjat, ami 
befolyt az Outhen völgyéből. 

Aldred rákérdezett Den seriffnél, hogyhogy semmit sem tesz a király? 

— Próbáld Ethelred szemszögéből nézni — tanácsolta a seriff. — Ő 
törvénytelennek tekinti Ragna házasságát. Nem ais volt hajlandó 
engedélyezni, de Wilwulf csak azért is megnősült. A királyi törvényszék 
pénzbüntetésre ítélte Wilfet renitencia miatt, amit ő nem volt hajlandó 
kifizetni. Ezzel kétségbe vonta Ethelred fennhatóságát, és ami még 
rosszabb, megsebezte a király büszkeségét. Ethelred tehát nem fog úgy 
eljárni, mintha Itt egy normális házasságról lenne szó. 

— Tehát Ragnát bünteti Wilwulf bűnetért? 


— Mi mást tehetne? 

— Lerohanhatná Shiringet! 

— Az szélsőséges eljárás: hadsereget toborozni, falvakat felégetni, 
ellenállókat lemészárolni, vinni a lovak, tehenek, ékszerek legjavát; ehhez 
csak végső esetben, rendkívüli körülmények között folyamodik a király. 
Miért tenné egy idegen özvegyasszonyért, akinek a házasságát sose 
szentesítette az uralkodó? 

— Tudja Hubert gróf, hogy a lánya eltűnt? 

— Valószínűleg. Ám egy Normandiából indított mentőakció betörés lenne 
Angliába, ami túl nagy falat Hubert grófnak, főleg most, amikor a 
szomszédjának a lánya az angol királyhoz készül feleségül. Ethelred és 
Normandiai Emma esküvőjét novemberre tűzték kt. 

— A királynak uralkodnia kell minden körülmények között, és az egyik 
kötelessége gondoskodni a nemesek özvegyeiről! 

— Ezzel neked kellene hozzá fordulnod. 

— Rendben van, meg 15 teszem. 

Aldred levelet írt Ethelred királynak. 

Válaszul a király megparancsolta Wigelmnek, hogy állítsa elébe a bátyja 
özvegyét. 

Aldred azt hitte, hogy Wigelm egyszerűen semmibe veszi a királyi 
parancsot, mint ahogy semmibe vette a korábbiakat ís, ám ezúttal más 
történt. Wigelm közölte, hogy Ragna hazament Cherbourg-ba. 

Ha ez igaz, legalább magyarázatot ad arra, hogy Angliában miért nem 
találta senki az asszonyt. Az meg csak természetes, hogy hazavitte magával 
a gyerekeket, és a normann szolgálótt. 

Edgar másodszor 1s ellátogatott Combe-be, de nem találkozott senkivel, 
aki igazolhatta volna, hogy Ragna ott szállt hajóra — bár igaz, választhatott 
egy másik kikötőt Is. 

Aldred javában aggódott Edgarért, amikor az személyesen beállított 
hozzá. Felépült a verésből, csak az orra ferdült el egy kicsit, és elölről 
hiányzott egy foga. Harmadmagával érkezett a templomudvarra. Aldred 
felismerte a jövevényeket: a normann módra nyírott hajú férfi Odo volt, a 
kicsi szőke asszony a felesége, Adelaide. Ők a cherbourg-i futárok, akik 
háromhavonta hozták Saint-Martin falu adóját Ragnának. Szorosan 
mögöttük jött három fegyveres, a kísérőik. Amióta kivégezték Vaskobakot, 
a hírvivőknek kevesebb testőrre volt szükségük. 

Miután Aldred üdvözölte a normandiaiakat, megszólalt Edgar: 


— Perjel atya, Odo azért jött, mert szeretne kérni egy szívességet. 

— Megteszek minden tőlem telhetőt — felelte Aldred. 

— Szeretném, atyám, ha te vigyáznál Ragna úrnő pénzére — mondta Odo 
franciás hangsúllyal. 

— Tehát nem találjátok — vonta le a következtetést Aldred. 

Odo csalódottan legyintett. 

— Shiringben azt mondják, Outhenhambe ment, Outhenhamben azt 
mondják, Combe-ben van, de mi keresztüljöttünk Combe-ön, és nincsen ott. 

Aldred bólintott. 

— Senki sem találja. Természetesen vigyázok a pénzére, ha ez a 
kívánságotok, de mi a legutóbb azt hallottuk, hogy hazatért Cherbourg-ba. 

Odo meghökkent. 

— Hogyan tért volna haza? Ha ott lenne, nem jöttünk volna át Angliába. 

— Természetesen — bólintott Aldred. 

— Akkor viszont hol az ördögben lehet? — kérdezte Edgar. 


Ragnára, Catre és a gyerekeikre éjszaka csapott le a házban Wigelm és 
fegyveres csapata, akik felpeckelték a szájukat, megkötözték őket, aztán a 
sötétség leple alatt kivitték az erődből, felpakolták egy társzekérre, és végül 
letakarták őket pokrócokkal. 

A gyerekek borzasztóan megrémültek, és az egészben az volt a 
legrosszabb, hogy Ragna nem vigasztalhatta őket. 

A társzekér órákig zötyögött kiszáradt, kátyús földutakon. Abból, amit 
hallott, Ragna arra következtetett, hogy hatan kísérhetik őket lovakon, bár 
azok vigyáztak, hogy minél kevesebbet beszéljenek, azt 15 halkan. 

A gyerekek álomba sírták magukat. 

Fényes nappal volt, amikor a szekér megállt, és leszedték róluk a 
takarókat. Egy erdei tisztáson voltak. Agnes a kísérettel lovagolt, és Ragna 
akkor értette meg, ki az áruló. Csakis Agnes árulhatta el Wynstannek, hogy 
ő meg akar szökni Edgarral. A varrónő egész idő alatt gyűlölhette, amiért 
kivégeztette a férjét, Offát. Ragna átkozta az irgalmas szívét, amiért 
visszafogadta ezt a némbert. 

Most látta, hogy a gyerekek ágyait 1s felpakolták a szekérre, de minden le 
volt takarva. Mit láthatnak a falusiak az elvonuló menetben? Bizonyosan 
nem emberrablást, mert az asszonyok és a gyerekek nem látszottak. Ragna 


arra következtetett volna a fegyveres kíséretből, hogy nagy mennyiségű 
ezüst vagy más érték rejtőzik a pokrócok alatt, amit egy gazdag nemes vagy 
egy főpap fuvaroztat egyik helyről a másikra. 

Mivel itt senki sem láthatta őket, Agnes kioldozta a gyerekeket, és 
hagyta, hogy elmenjenek pisilni a tisztás szélére. Persze nem szaladtak el, 
hiszen akkor elszakadtak volna az anyjuktól. Kaptak tejbe áztatott kenyeret, 
aztán ismét felpeckelték a szájukat, és megkötözték őket. Utánuk a Ragnát 
és Catet oldozták ki egyenként. A kísérők egy pillanatra sem vették le róluk 
a szemüket, miközben az asszonyok könnyítettek magukon, majd ettek és 
ittak egy keveset. Amikor ezzel 15 megvoltak, a foglyokat ismét letakarták, 
és a társzekér továbbzötyögött. 

Még két ilyen megállóra került sor a hosszú úton. 

Este megérkeztek Wilwulf erdei vadászházához. 

Ragna Járt már Itt, házasságának boldog első napjaiban. Mindig szeretett 
vadászni, és a ház az eszébe juttatta az első közös vadászatot 
Normandiában, ahol közösen megöltek egy  vadkant, és utána 
szenvedélyesen csókolóztak. Ám amióta a házasság megromlott, az ő kedve 
15 elment a vadászástól. 

Félreeső, eldugott helyen volt a nagy vadászház, istállók, kutyaházak, 
kamrák tartoztak hozzá. Az egyik kisebb házban lakott a gondnok a 
feleségével, de rajtuk kívül senkinek sem volt oka idejárni, kivéve 
természetesen amikor vadászatokat tartottak. 

Ragnát és a többieket bevitték a nagy házba, ahol leoldozták róluk a 
köteleket. A gondnok bedeszkázta a két ablakot, amelyeket így nem lehetett 
kinyitni, és kívülről keresztgerendát szerelt az ajtóra. A felesége behozott 
vacsorára egy kondér zabkását. Utána magukra hagyták őket reggelig. 

Ez két hónapja történt. 

Mindig Agnes hozta az ételüket. Naponta egyszer mozoghattak, de 
Ragnát sose engedték ki ugyanakkor, amikor a gyerekeket. Wigelm két 
személyi testőre, Fulcric és Elfgar mindig vigyázta az ajtót. 

Wigelm és Wynstan ezt nem  csinálhatnák meg egy angol 
nemesasszonnyal. Annak ott lenne a pénzben és fegyveresekben bővelkedő, 
hatalmas családja, szülei, testvérei, unokatestvérei, akik keresnék, 
követelnék a királytól, hogy érvényesítse rokonuk jogait, annak híján pedig 
haddal mennének Shiringre. Ragna sebezhető, mert az ő családja túl messze 
van, nem avatkozhatnak be. 

Agnes kéjjel tálalta a rossz híreket az étel mellé. 


— Edgar gavallérod szép kis kalamajkát csinált — közölte már az elején. 

— Tudtam, hogy azt fog — felelte Ragna. 

— Ő hűséges barát — tette hozzá Cat. 

Agnes elengedte a füle mellett a szúrást. 

— De kékre-zöldre is verték ám! — élvezkedett gonoszul. — Fulcric lefogta, 
hogy Wigelm elláthassa a baját egy bunkóval! 

— Isten óvja — suttogta Ragna. 

— Istenről nem tudok, de Gilda elvitte Dan seriffhez. Teljes egy napot 
nem bírt megállni a lábán! 

Legalább él, gondolta Ragna. Wigelm nem ölte meg. Talán nem akarja 
növelni a bűnlajstromát, mert a király már így is haragszik rá. 

Agnes gonosz volt, Ragnának mégis sikerült kicsalogatni belőle 
értesüléseket. 

— Sokáig úgyse rejtegethetnek itt minket — mondta egy napon. — Az 
emberek tudják, hogy Wilwulfnak volt itt egy vadászháza. Előbb-utóbb 
megjelenik itt valaki, aki minket keres. 

— Nem jelenik! — vágta rá diadalmasan Agnes. — Wigelm azt mondta 
mindenkinek, hogy ez a ház leégett. Még építtetett is magának egy újat 
Outhenham mellett. Azt mondja, ott több a vad. 

Ezt Wynstan agyalta ki, gondolta elkeseredetten Ragna. Wigelmnek nincs 
hozzá elég esze. 

Ám a rabságukat így sem lehetett a végtelenségig titokban tartani. Az 
erdő nem volt lakatlan: éltek benne szénégetők, lóbefogók, favágók, 
bányászok és rablók. Lehet, hogy féltek a fegyveresektől, de ez nem tartotta 
vissza őket attól, hogy leselkedjenek a bokrok mögül. Előbb-utóbb szöget 
üt a fejükbe, hogy csak nem foglyokat tartanak a vadászházban? 

Aztán felröppen a pletyka. Olyanokat rebesgetnek majd, hogy a ház egy 
kétfejű szörnyeteg vagy egy boszorkányok tanyája, vagy egy hulla rohad 
benne, amely teliholdkor feltámad, és ki akar törni a koporsójából. Ám lesz 
valaki, aki az eltűnt főasszonnyal kapcsolja össze a börtönt. 

Meddig tart az? Az erdei nép olyan életet élt, amely ritkán érintkezett a 
földművelőkével vagy a városiakéval. Volt úgy, hogy egyhuzamban 
hónapokig nem szóltak idegenekhez. Előbb-utóbb be kell menniük a piacra 
a frissen betört lovakkal vagy egy taliga vasérccel, de arra valószínűleg 
csak jövő tavasszal kerül sor. 

Ahogy a hetek hónapokká nyúltak, Ragna búskomorságba süllyedt. A 
gyerekek örökösen nyafogtak, Cat örökké zsémbelt, és Ragna észrevette, 


hogy reggelente nem talál indokot az arcmosásra. 

Aztán meg kellett tudnia, hogy van ennél rosszabb 15. Sokkal rosszabb. 

Karcolásokkal jelölte a falon az eltelt napokat. Nem sokkal 
mindenszentek előtt beállított Wigelm. 

Kint sötét volt, a gyerekek már aludtak. Ragna és Cat egy padon ült a 
tűznél. A szobában egyetlen mécses világított, egy alkalomra nem kaptak 
többet. Fulcric kitárta az ajtót Wigelmnek, majd becsukta utána, és kint 
maradt. 

Ragna alaposan megnézte, és látta, hogy Wigelmnél nincs fegyver. 

— Mit akarsz? — kérdezte. Rögtön el is szégyellte magát, mert kihallotta a 
hangjából a félelmet. 

Wigelm rábökött Catre a hüvelykujjával, ami azt jelentette, hogy álljon 
fel, majd elfoglalta a helyét a padon. Ragna arrébb csúszott, hogy minél 
messzebb legyen tőle. 

— Jó sok időd volt átgondolni a helyzetedet — felelte Wigelm. 

Ragnának nem volt könnyű megtalálni a régi bátorságát. 

— Törvénytelenül börtönöztek be. Ezt gondolkodás nélkül is tudtam. 

— Nincs pénzed és nincs hatalmad. 

— Nincs pénzem, mert elloptad a pénzemet. Jut eszembe, az 
özvegyasszony jogosult visszakapni a móringját. Az enyém húsz font ezüst 
volt. Elloptad Wilf pénzét is, úgyhogy abból 1s tartozol húsz fonttal. Milyen 
gyorsan kaphatom meg a pénzt? 

— Ha feleségül jössz hozzám, mindet megkaphatod. 

— És elveszítem a lelkemet. Köszönöm, nekem elég a pénz. 

Wigelm úgy csóválta a fejét, mintha búsulna. 

— Most miért kell ilyen ocsmondának lenned? Mi a rossz abban, hogy 
kedveskedsz a férfiembernek? 

— Wigelm, minek jöttél ide? 

Wigelm affektáltan sóhajtott. 

— Tettem neked egy Jó ajánlatot. Feleségül veszlek. . . 

— Minő megtiszteltetés! 

— ...és majd együtt kérjük a királyt, hogy nevezzen ki Shiring urainak. 
Azt reméltem, mostanra észre térhettél annyira, hogy elfogadd az 
ajánlatomat. 

— Nem, nem tértem észre. 

— Márpedig nem kapsz jobb ajánlatot. — Megragadta az asszony felkarját 
erős kezével. — Ugyan már, nem Jjátszhatod meg, hogy utálatosnak találsz. 


— Megjátszani? Engedj el! 

— Ígérem neked, egy alkalom után még te fogsz könyörögni újrázásért. 

Ragna kirántotta a karját Wigelm markából, felállt. 

— Soha! 

Meglepő módon Wigelm az ajtóhoz ment, kopogtatott, majd még egyszer 
visszanézett az asszonyra. 

— A soha nagyon hosszú idő — mondta. Az őr ajtót nyitott, Wigelm 
kiment. 

— Hála istennek! — sóhajtott Ragna, mihelyt bezáródott az ajtó. 

— Ezt megúsztuk — mondta Cat, és visszaült a padra. 

— Általában nem adja fel ilyen könnyen — tűnődött Ragna. 

— Még mindig aggódsz. 

— Tulajdonképpen azt hiszem, hogy Wigelm aggódik. Szerinted miért 
akar olyan nagyon feleségül venni engem? 

— Ki ne akarna? 

Ragna a fejét csóválta. 

— Nem igazán akar feleségnek. Túl sok baj van velem. Szívesebben hálna 
olyasvalakivel, aki sose húz ujjat vele. 

— Hát akkor? 

— Aggódnak a király miatt. Megkaparintották Shiringet, engem bezártak, 
de közben többször ellene szegültek a királynak, és eljöhet az idő, amikor 
Ethelred úgy dönt, megtanítja nekik, ki uralkodik Angliában. 

— Vagy nem — vélte Cat. — A királyok a nyugodt életet szeretik. 

— Igaz. Ám Wynstan és Wigelm nem jósolhatják meg, merre hajlik 
Ethelred. Mindenesetre jobb esélyük van elérni a kívánatos eredményt, ha 
én feleségül megyek Wigelmhez. Azért próbálkoznak. 

Nyílt az ajtó, visszajött Wigelm. 

Ezúttal négy fegyveres kísérte, akiket Ragna nem ismert. Rosszképű 
alakok voltak. 

Cat sikoltott. 

Két-két rosszképű megragadta az asszonyokat, földhöz teremtették és 
lefogták őket. 

A gyerekek sírtak. 

Wigelm megmarkolta Ragna ruhájának nyakát, és letépte róla. Az 
asszony csuklóban-bokában  lefogva, szétterpesztett  karral-lábbal, 
meztelenül feküdt a földön. 

— Micsoda dudák, az istenekre! — mondta az egyik fogdmeg. 


— Az nem a tied — mondta Wigelm, és felhúzta a tunikáját. — Ha majd én 
végeztem, megkaphatod a cselédet, de ezt nem. Ez az én feleségem lesz. 


Wynstan, sarkában az öccsével, hálásan menekült be a tengeri hideg szél 
elől Mags combe-i házának füstös melegébe. Mags rögtön meglátta, és a 
nyakába borult. 

— Az én kedvenc papocskám! — ujjongott. 

Wynstan megcsókolta. 

— Mags, édesem, hogy vagy? 

Mags átlesett a püspök válla fölött. 

— És hasonlóan délceg öccse! — mondta, és Wigelmet is megölelgette. 

— Neked minden gazdag ember délceg — mondta savanyúan Wigelm. 

Mags rá se hederített. 

— Üljetek le, drága barátaim, igyatok egy kupa mézbort. Idei főzés! 
Selethryth! — Csettintett az ujjával, és máris hozta a korsót meg a kupákat 
egy középkorú asszony, akit Wynstan kiöregedett prostituáltnak nézett. 
Ahogy beleittak a ragadósan édes főzetbe, Selethryth nyomban utánatöltötte 
a kupájukat. 

Wynstan végignézett a nőkön, akik a falak mellett ültek padokon. Voltak, 
akik rendesen felöltöztek, mások csak laza leplekbe burkolóztak. Egy 
sápadt lányon éppenséggel semmi sem volt. 

— Minő bájos látvány — sóhajtott Wynstan. 

— Félretettem egy új lányt — mondta Mags. — De melyikőtök akarja 
elvenni a szüzességét? 

— Hány férfi vette már el? — kérdezte Wigelm. 

Wynstan kuncogott. 

— Tudod, hogy én sose hazudnék nektek! — tiltakozott Mags. — Még csak 
ide se engedtem! A szomszéd házban van bezárva. 

— Legyen Wigelmé a szűz — mondta Wynstan. — Nekem tapasztaltabb 
nőre van kedvem. 

— Mit szólnál Merryhez? Kedvel téged. 

Wynstan rámosolygott egy húsz év körüli, sötét hajú, buja szépségre. 
Merry intett neki. 

— Igen — szólt a püspök. — Merry megfelelne. Micsoda fenék! 

Merry odajött mellé, Wynstan megcsókolta. 


— Selethryth, hozd át a szüzet a szomszédból Wigelm thánnak — 
rendelkezett Mags. 

Pár perc múlva Wynstan felszólította Merryt: 

— Dőlj le a szalmába, édesem, és adjunk neki! 

Merry ledobta a ruháját, és hanyatt feküdt. Rózsás volt és gömbölyű; 
Wynostan örült, hogy őt választotta. Felhúzta a tunikáját, és a nő lába közé 
térdelt. 

Merry sikoltott. 

Wynstan értetlenül hőkölt vissza. 

— Mi a fene baja van ennek? — kérdezte. 

— Sánkerja van! — visította Merry. Felpattant és védelmezően eltakarta a 
hüvelyét. 

— Nem, nincs 1s! — tiltakozott Wynstan. 

Mags mézesmázos nyájaskodása szempillantás alatt csapott át üzleti 
tekintélybe. 

— Lássam csak, püspök — mondta szigorúan. — Mutasd a farkadat. 

Wynstan megfordult. 

— Jézus ereje! — szörnyülködött Mags. — Csakugyan sánker! 

Wynstan letekintett a hímvesszőjére. A makk közelében volt egy két- 
három centi hosszú, tojásdad fekély, a közepén lángvörös folttal. 

— Ez semmi — mondta. — Még csak nem 15 fáj. 

Magsről lehámlott minden vidámság. 

— Ez nem semmi — jelentette ki fagyosan. — Ez rosseb. 

— Az lehetetlen! — kiáltott Wynstan. — A rossebből lesz a poklosság! 

Mags megenyhült, de csak egy kicsit. 

— Talán igazad van — felelte, bár Wynstan érezte, hogy csak a kedvére 
akar tenni. — De akármi legyen is, nem hagyhatom, hogy megkapd a 
lányaimat. Ha ebbe a házba beszabadul a rosseb, a fél angliai egyház leesik 
a lábáról, mielőtt annyit mondhatnál, hogy , ne paráználkodj!" . 

— Hát, ez nagy baj. — Wynstan le volt törve. A betegség az gyengeség, 
neki pedig erősnek kell lennie. — Most mit csináljak? — kérdezte. 

Magsben felcsillant valamennyi a szokott huncutságból. 

— Megkapod életed legjobb kézimunkáját, személyesen tőlem, édes 
papom! 

— Hát, ha ez a legjobb, amivel szolgálhatsz. . . 

— A lányok közben majd élőképeket mutatnak be. Mit szeretnél nézni? 

Wynstan fontolóra vette. 


— Szeretném látni, amint Merry seggét elverik szíjjal. 

— Akkor látni fogod — ígérte Mags. 

— Jaj, ne! — mondta Merry. 

— Ne nyafogj — intette Mags. — Ne feledd, korbácsolásért felárat kapsz. 

Merry bűntudatos képet vágott. 

— Ne haragudj, Mags. Nem 15 akartam nyafogni. 

— Így már jobb! — mondta Mags. — Most pedig fordulj meg, és hajolj 
előre. 


35. fejezet 
1003. március 


Ragna és Cat kiszámolóst tanítottak a gyerekeknek. A majdnem négyéves 
Osbert többé-kevésbé képes volt elfújni egy dallamot. A kétéves ikrek még 
csak zöngicséltek, de már megjegyezték a szavakat. Cat leánykái — az egyik 
három, a másik kétéves — valahol középen álltak a fiúk mezőnyében. Az 
összes apróság szeretett énekelni, ráadásul a számokat 15 megtanulták vele. 

Ragna legfőbb foglalatossága az volt a börtönben, hogy olyan 
tevékenységekkel kösse le a gyerekeket, amelyekből tanulnak 15. Felidézett 
verseket, kitalált meséket, leírta az összes helyet, ahol járt. Mesélt nekik az 
Angyal hajóról, a viharról a Csatornán, Vaskobak zsiványról, aki ellopta a 
nászajándékot, még az istállótűzről is a cherbourg-i várban. Cat kevésbé 
tehetséges volt elbeszélőnek, viszont szép, csengő hangon énekelte a francia 
népdalokat, amelyekből számtalanul sokat ismert. 

A gyerekek mulattatása attól 15 megmentette a két asszonyt, hogy 
belesüllyedjenek a reménytelenség öngyilkos mocsarába. 

Mikor a dal véget ért, nyílt az ajtó, és benézett egy őr, az ifjú Elfgar, aki 
nem volt olyan érzéketlen, mint Fulcric, sőt még részvétre 15 hajlandó volt. 
Gyakran mondott Ragnának híreket, amelyekből az asszony megtudta, hogy 
a vikingek ismét támadják Wessexet, és a rettegett Svend király vezeti őket. 
A béke, amelyet Ethelred huszonnégyezer font ezüstön vásárolt meg, alig 
egy évet élt. 

Ragna már-már remélte, hogy a vikingek meghódítják Wessexet. 
Elfoghatják és váltságdíjat követelhetnek érte, de legalább kijutna a 
börtönből. 

— Sétaidő — mondta Elfgar. 

— Hol van Agnes? — kérdezte Ragna. 

— Beteg. 

Ragna nem sajnálta. Gyülölte Agnest, aki elárulta és börtönbe juttatta. 

A nyitott ajtón bejött a hideg. Ragna és Cat ráadták a türelmetlenkedő 
gyerekekre a köpenyüket, aztán kiengedték őket, hadd futkossanak. Elfgar 
bezárta az ajtót, és rátette kintről a keresztgerendát. 


Miután a gyerekek kimentek, Ragna átadta magát a keserűségnek. 

A falon vezetett nyilvántartás szerint hét hónapja tartották itt. A padlón a 
káka bolhás volt, ő eltetvesedett és köhögött. A ház bűzlött: a két felnőtt és 
az öt gyerek ugyanazt a vödröt használta, mert nem engedték ki őket 
szükségre. 

Minden egyes itt töltött nap letört az életéből egy darabot. Gyilkolni 
tudott volna, valahányszor kinyitotta reggel a szemét, és látta, hogy még 
mindig fogoly. 

Ráadásul tegnap ismét eljött Wigelm. 

Szerencsére már ritkábban látogatta. Kezdetben hetente beállított, 
mostanában inkább havonta egyszer. Ragna megtanulta, hogy becsukja a 
szemét, és csakis a kilátásra gondoljon a cherbourg-i kastély tornyából, a 
tiszta, sóillatú szélben, egészen addig, amíg Wigelm ki nem csúszik belőle, 
mint egy házatlan csiga. Ragna imádkozott, hogy minél előbb veszítse el 
iránta az érdeklődését. 

A gyerekek a hidegtől pirosra csípett arccal tértek vissza. Most a két 
asszony vett fel köpenyt, és ment levegőzni. 

Járkáltak, hogy felmelegedjenek. Elfgar csatlakozott hozzájuk. 

— Mi baja Agnesnek? — kérdezte tőle Cat. 

— Valamiféle rosseb — felelte az őr. 

— Remélem, belehal. 

Rövid szünet következett, majd Elfgar odavetette: 

— Én se leszek már itt soká, azt hiszem. 

— Miért? — kérdezte Ragna. — Sajnálnánk elveszíteni téged. 

— Megyek harcolni a vikingek ellen! — Úgy tett, mintha örülne, de a 


kérkedésén átütött a félelem. — A király hadat toboroz, és megveri 
Villásszakállú Svendet. 

Ragna megállt. 

— Biztos? — kérdezte. — Ethelred király idejön Wessexbe? 

— Azt mondják. 


Ragna szíve ugrott egyet a reménytől. 

— Akkor bizonyosan tudomást szerez a rabságunkról — mondta. 

Elfgar vállat vont. 

— Meglehet. 

— A barátaink elmondják neki. Aldred prior, Den seriff és Modulf 
püspök. 


— Igen! — mondta Cat. — És akkor Ethelred királynak ki kell szabadítania 
minket! 

Ragna ebben nem volt biztos. 

— Ugye, asszonyom? 

Ragna nem felelt. 


— Itt az egyetlen esélyünk, hogy megtaláljuk Ragnát — mondta Den seriffnek 
Aldred perjel. — Nem szalaszthatjuk el a lehetőséget! 

Aldred kizárólag azért jött el Dreng"s Ferryből, hogy ezt a kérdést 
megvitassa a királybíróval. Most figyelte, mit szól erre. Den ötvennyolc 
esztendős volt, pontosan húsz évvel idősebb Aldrednél, ennek ellenére 
sokban hasonlítottak.  Törvénytisztelő emberek voltak. A seriff 
rendszeretete látszott az akkurátusan megépített cölöpfalon, az egyenes 
vonalban álló házakon, még azon 1s, hogy a konyha és a trágyadomb két 
átellenes sarokban voltak, minél messzebb egymástól. Dreng s Ferry 15 
ilyen rendezett lett, amióta Aldred volt a földesura. Ám különbségek is 
voltak, mert a seriff a királyt szolgálta, míg Aldred Istent. 

A perjel folytatta: 

— Most már biztosan tudjuk, hogy Ragna sose utazott el Cherbourg-ba. 
Hubert gróf megerősítette, és hivatalosan panaszt tett Ethelred királynál. 
Wynstan és Wigelm hazudott. 

Den óvatosan válaszolt. 

— Szeretném Ragnát épségben és biztonságban látni, mint ahogy hitem 
szerint Ethelred király ií5 ezt akarja — mondta —, ám egy királynak sokrétű 
kötelességei vannak, sokféle követelményt támasztanak vele szemben, 
amelyek olykor ellentmondanak egymásnak. 

Felesége, a szürke hajú Wilburgh csattanósabban fogalmazott: 

— A királynak börtönbe kéne dugnia azt a lator Wigelmet! 

Aldred ezzel egyetértett, de ő gyakorlatiasabb oldalról közelített. 

— Ül majd törvényt a király Wessexben? 

— Kénytelen — mondta a seriff. — Amerre csak megy, az alattvalók 
megrohanják követelésekkel, vádaskodásokkal, kérelmekkel, javaslatokkal. 
Segíteni nem segíthet, de meghallgatja őket, minekutána a nép döntéseket 
akar. 

— Shiringben? 


— Ha erre jön, igen. 

— Itt vagy másutt valamit tennie kell Ragna érdekében! 

— Előbb-utóbb. Fittyet hánytak a tekintélyére, ezt nem hagyhatja 
annyiban. Az időzítés már más dolog. 

Csupa feltételes válasz, gondolta csalódottan Aldred, bár talán királyi 
körökben így szokás. Bezzeg a monostorban a bűn az bűn, és nincs helye 
csürés-csavarásnak. 

— Ethelred új felesége, Emma királyné bizonyosan erős szövetségese lesz 
Ragnának — mondta. — Mindketten normann arisztokraták, ismerték 
egymást fiatalabb korukban, mindketten nagy hatalmú angolokhoz mentek 
férjhez. Hasonló örömöket és bánatokat kellett átélniük országunkban. 
Emma királyné csakis azt akarhatja, hogy Ethelred mentse meg Ragnát. 

— Ethelred meg 1s tenné, ha nem lenne Villásszakállú Svend. A király 
hadat gyűjt, és szokás szerint a thánoktól várja, hogy állítsanak katonákat a 
falvakból és a kisvárosokból. Ez nem alkalmas idő arra, hogy összetűzzön 
olyan hatalmas főnemesekkel, mint Wigelm és Wynstan. 

Ismét egy meglehet, gondolta Aldred. 

— Van valami, ami megingathatja az elhatározásában? 

Dan gondolkozott egy darabig, majd azt felelte: 

— Maga Ragna. 

— Hogy érted? 

— Ha Ethelred találkozik vele, megtesz mindent, amit Ragna akar. 
Gyönyörű, elesett, és előkelő özvegy. Ethelred nem lesz képes megtagadni a 
jóvátételt egy vonzó asszonytól, akivel méltánytalanul bántak. 

— Hát épp ez a gond. Nem állíthatjuk elé Ragnát, mert nem találjuk. 

— Pontosan. 

— Tehát bármi megtörténhet. 

— Igen. 

— Mellesleg idejövet találkoztam Wigelmmel az úton — monda Aldred. — 
Az ellenkező irányba tartott egy kis csapat fegyveressel. Ugye nem tudod, 
hova ment? 

— Akárhova is, útközben át kellett mennie Drengs Ferryn, mert arrafelé 
nincs más hely. 

— Remélem, nem nekem akar bajt okozni. 

Aldred nyugtalanul lovagolt haza, de megtudta Godleof testvértől, hogy 
Wigelm nem járt Dreng s Ferryben. 


— Nyilván meggondolta magát, és valamilyen okból visszafordult — vélte 
Godleof testvér. 

Aldred a szemöldökét ráncolta. 

— Nyilván. 


Aldred már akkor hallotta a hadat, amikor egy kilométerre vagy annál is 
messzebb voltak Drengjs Ferrytől. Először nem értette, mi az, ami 
megütötte a fülét. Olyasfajta hang volt, amilyet Shiring főtere ad egy 
piacnapon, sok száz, talán sok ezer ember fecsegéséből, nevetéséből, ordító 
parancsolgatásából, káromkodásából, füttyögéséből, köhécseléséből, lovak 
nyihogásából, horkantásából, szekerek nyikorgásából, döcögéséből keverve. 
Hallotta a növényzet pusztulását is a földút két oldalán, amint az emberek 
és a lovak legázolják a zöldet, a társzekerek lelapítják a bokrokat és a 
facsemetéket. Ez csak egy hadsereg lehet. 

Mindenki tudta, hogy Ethelred megindult, de az útját nem jelentették be. 
Aldred megdöbbenésére a király úgy döntött, hogy Drengs Ferrynél óhajt 
átkelni a folyón. 

Mikor Aldred meghallotta a zsivajt, éppen a monostor új kőépületében 
dolgozott, amely az iskolát, a könyvtárat és a scriptoriumot fogadta be. A 
térdére tett táblán kifeszített pergamenre másolta aprólékos gonddal Szent 
Máté evangéliumát az angol nyelvű irodalomhoz használt parányi betükkel. 
Imádságos lélekkel dolgozott, mert ez szent feladat. Ha kimásolunk egy 
részletet a Bibliából, annak kettős célja van: eo ipso teremt egy új könyvet, 
ugyanakkor tökéletes módja az elmélkedésnek a Szentírás mélyebb értelme 
fölött. 

Aldred számára törvény volt, hogy a világi dolgok sohasem zavarhatják 
meg a szellemi munkálkodást, ám most a király Jött, így félbehagyta a 
másolást. 

Becsukta Szent Máté evangéliumát, bedugaszolta a tintatartó szarut, 
kiöblítette a tolla hegyét egy tálka tiszta vízben, a pergament fújkálva 
felszárította a tintát, majd mindent visszatett a ládába, amelyben ezeket az 
értékes dolgokat őrizte. Módszeresen rakosgatott, bár a szíve lázasan vert. 
A király! A király az igazság reménye! Shiringben önkényuralom volt, és 
ezen csak Ethelred változtathat. 


Aldred még sose látta a királyt. Tanácstalan Ethelrednek hívták, mert a 
közvélemény szerint csapnivaló tanácsnokai voltak. Aldred ezt nem nagyon 
hitte. A tanácsnokok leszólása általában burkolt támadás az uralkodó ellen. 

Mindenesetre Aldred nem volt meggyőződve róla, hogy Ethelred 
kizárólag szerencsétlen döntéseket hozott volna. Tizenkét évesen lett király, 
ennek ellenére már huszonöt éve megmaradt a trónon, ami önmagában 
teljesítmény. Igaz, nem tudott döntő vereséget mérni a viking portyázókra, 
ám azok már Jó kétszáz éve portyáztak Angliában, és ez alatt az idő alatt 
egyetlen más király sem mutathatott fel fényesebb eredményeket. 

Emlékeztette magát, hogy a király talán nem is lesz itt a közeledő 
seregben. Lehet, hogy letért az útról valamilyen okból, és később 
csatlakozik a katonáihoz. A királyok nem a szolgái a saját terveiknek. 

Mire kilépett a monostortól, a túlparton feltüntek az első katonák: jobbára 
féktelen ifjak otthon készült fegyverekkel, főleg lándzsákkal, amelyek 
között Itt-ott akadt pöröly, balta és íj. Mutatkoztak csekélyebb számban 
aggszakállak, sőt néhány asszony Is. 

Aldred lesietett a vízhez. Dreng 1s ott volt, fölöttébb zivataros kedvvel. 

Blod már hajtotta át a túlpartra a kompot. Egyes katonák rögtön 
belevetették magukat a folyóba, de az emberek többsége nem tudott úszni, 
például Aldred sem tanult meg soha. Egy katona belevezette a hátasát a 
vízbe, és a nyeregbe kapaszkodva vitette magát az úszó paripával, de az 
állatok leginkább súlyosan megpakolt málhás lovak voltak. Hamarosan 
valóságos tömeg gyűlt fel a túlparton, akik mind a kompra vártak. Aldred 
találgatta, mennyien lehetnek, és milyen sokáig tart majd áthozni őket a 
vízen. 

Talán feleennyi időbe sem telne, ha itt lenne Edgar a tutajával, ám ő 
Combe-be ment, ahol a barátoknak segített a városi védművek építésénél. 
Ezekben a napokban Edgar minden lehetőséget megragadott az utazásra, 
hogy folytathassa a kutatást Ragna után. Sohasem adta fel. 

Blod a túlparton közölte a viteldíjat, de a katonák ügyet sem vetettek rá. 
Feltörtettek a kompra, tizenöten, húszan, huszonöten. Fogalmuk sem volt 
róla, hányukat bírja el felborulás nélkül. Blodnak veszekednite kellett velük, 
hogy nagy kelletlenül kiszálljanak, és megvárják a következő fordulót. 
Mikor már csak tizenöten voltak, a lány elindult visszafelé. 

Ahogy megérkezett, Dreng rögtön ráordított: 

— Hol a pénz? 

— Azt mondják, nincs pénzük — felelte Blod. 


A katonák kiugráltak, félrelökték Blodot. 

— Miért engedted őket beszállni, ha nem fizettek? — kérdezte Dreng. 

Blod megvetően végigmérte. 

— Megj át te, hátha ügyesebben csinálod! 

Szóváltásuk felkeltette az egyik katona figyelmét. Idősebb ember volt, jó 
karddal, talán valamilyen kapitány lehetett. 

— A király nem fizet viteldíjat — közölte Drenggel. — Ajánlom, hogy 
vigyétek át az embereket, különben megeshet, hogy porig égetjük a falut. 

Aldred közbevetette magát. 

— Nem lesz szükség erőszakra. Aldred vagyok, a szerzetház perjelje. 

— Én meg Cenric, az egyik szállásmester. 

— Hányan vagytok a hadban, Cenric? 

— Olyan kétezren. 

— Ez az egy rabszolgalány nem lesz képes áthozni ennyi embert. Az egy- 
két napba telik. Miért nem kezelitek magatok a kompot? 

Dreng azonnal felháborodott. 

— Neked meg mi közöd ehhez, Aldred? Nem a te hajód! 

— Hallgass, Dreng! — intette le Aldred. 

— Kinek képzeled te magad? 

— Kussolj, baromállat, különben kivágom a nyelved és letolom a gigádon 
— figyelmeztette Cenric. 

A kocsmáros ennek ellenére 1s kinyitotta a száját, aztán mintha felfogta 
volna, hogy Cenric nem a levegőbe beszél, hanem meg 15 teszi, amit ígért. 
Így hát meggondolta magát, és gyorsan befogta a száját. 

— Igazad van, perjel, nincs más mód — állapította meg a szállásmester. — 
Akkor hát ilyen törvényt teszünk: az utolsó ember a fedélzeten visszahozza 
ide a kompot. Itt fogok állni egy órán át, és ellenőrzöm, hogy ezt csinálják. 

Dreng hátranézett, és meglátta, hogy néhány katona éppen bemegy a 
csapszékbe. 

— Na, Jó, de a sörért fizetniük kell — mondta rémülten. 

— Akkor jobb, ha mész, és kiszolgálod őket — tanácsolta Cenric. — Mi 
igyekszünk rávenni az embereket, hogy ne várják el az ingyen italt. — 
Gúnyosan hozzátette: — Főleg miután te olyan segítőkész voltál a révben. 

Dreng elrohant. 

— Még egy fuvarod lesz, rabszolga — mondta Blodnak a szállásmester —, 
aztán a férfiak átveszik tőled a munkát. 

Blod fellépett a tutajra, és ellökte a póznával a parttól. 


— Felvásároljuk a kolostorotoktól az összes ételt és innivalót, amitek van 
— folytatta Cenric. 

— Utánanézek, mit nélkülözhetünk. 

Cenric a fejét rázta. 

— Perjel atyám, felvásároljuk, amit nélkülözhettek, és azt 15, ami nem. — A 
hangjában nem volt semmi gúny, de nem is tűrt ellentmondást. — A 
hadseregnek csak igennel lehet válaszolni. 

Az árakat pedig nyilván ők szabják meg, gondolta Aldred, és nem 
alkudoznak. 

Feltette a kérdést, amely az egész párbeszéd alatt kísértette: 

— Ethelred király veletek van? 

— Ó, igen. Közel az előhadhoz, a főóemberekkel. Hamarosan ideér. 

— Akkor jobb lesz, ha gondoskodom a délebédjéről a monostorban. 

Aldred eljött a folyótól, és felkapaszkodott a dombon Bucca halas 
házához, ahol felvásárolta az összes friss halat, megígérve, hogy utólag 
kifizeti. Bucca boldogan eladta, mert attól félt, hogy különben 
elkobozhatják vagy ellophatják az áruját. 

Aldred visszatért a monostorba, és utasításokat adott az ebédhez. 
Figyelmeztette a szerzeteseket, hogy ha a szállásmesterek követelésekkel 
jelentkeznének, közöljék velük, hogy minden le van foglalva a királynak. 
Utána asztalt terítettek, bekészítették a bort, kenyeret, mogyorót és az aszalt 
gyümölcsöket. 

Aldred elővett egy zárható dobozból egy szíjra fűzött ezüstkeresztet, és a 
nyakába akasztotta, majd visszazárta a dobozt. A kereszt jelezni fogja a 
jövevényeknek, hogy ő a monostor főnöke. 

Mit fog mondani a királynak? Évek óta várta, hogy egyszer majd eljön 
Ethelred, és rendet csinál Shiring félig-meddig törvényen kívüli 
tartományában, de most váratlanul nem találta a szavakat. Wilwulf, 
Wynstan és Wigelm gazságainak hosszú és bonyolult a históriája, számos 
bűnük nehezen bizonyítható. Fontolgatta, hogy megmutatja a királynak a 
saját másolatát Wilwulf végakaratáról, de az egyoldalú, és különben is, a 
király még fel 15 háborodhat, ha egy olyan testamentumot lobogtatnak meg 
neki, amelyet nem szentesített. Aldrednek igazából egy hétre lett volna 
szüksége, hogy összeírjon mindent, és még akkor se biztos, hogy a király 
elolvasná. Sok nemesembert megtanítottak írni-olvasni, de általában így 
sem az olvasás volt a kedvenc időtöltésük. 


Éljenzést hallott. Ennek a királynak kell lennie. Aldred lesietett a 
monostorból. 

Közeledett a komp. Egy katona hajtotta a póznával, és csak egyetlen utast 
vitt, aki a komp elején állt, meg egy lovat. Az utas arannyal hímzett, mintás 
vörös tunikából, selyemmel szegett kék köpenyből, egymást keresztező, 
vékony szíjakkal rögzített vászon lábszárvédőből álló öltözékét fűzős, puha 
bőrcipő egészítette ki. Hosszú kardját sárga selyem derékszalagon viselte. 
Ez csak az uralkodó lehetett. 

A király nem a falut nézte, hanem baloldalt a rommá lett hidat, amelynek 
fekete gerendái máig elcsúfították a vízpartot. 

Amikor Ethelred kivezette a lovát a szárazra, Aldred látta rajta, hogy 
dühöng. 

A király rögtön megszólította Aldredet, mert a keresztből látta, hogy Itt ő 
a főember. 

— Arra számítottam, hogy a hídon kelhetek át! — mondta vádló hangon. 

Hát ezért jött épp erre, gondolta Aldred. 

— Mi az ördög történt Itt? — kérdezte haragosan Ethelred. 

— A hidat felgyújtották, uram, király. 

— Nem azt mondtad, hogy leégett, hanem hogy felgyújtották. Ki volt az? 

— Nem tudjuk. 

— De gyanítjátok. 

Aldred vállat vont. 

— Oktalanság lenne bizonyíthatatlan vádakat hangoztatni — különösen egy 
király előtt. 

— Én a révészt gyanúsítanám. Mi a neve? 

— Dreng. 

— Hát persze. 

— Ám a rokona, Wynstan püspök, esküvel tanúsította, hogy Dreng őt 
látogatta meg Shiringben azon az éjszakán, amikor a híd leégett. 

— Aha. 

— Uram, király, tiszteld meg szerény monostorunkat azzal, hogy 
elfogadsz némi frissítőt. 

Ethelred rábízta valakire a lovát, és fölfelé indult a lejtőn Aldred mellett. 

— Meddig tart, amíg a seregem átkel ezen az átkozott folyón? 

— Két napig. 

— A pokolba! 

A király némileg meglepődve nézett körül a monostorban. 


— No, hát te komolyan úgy értetted, hogy , szerény!" — mondta. 

Aldred töltött őfelségének egy kupa bort. A monostornak nem volt díszes 
széke, de a király zokszó nélkül helyet foglalt egy padon. Aldred úgy vélte, 
még egy királynak sincsenek túlzott igényei, amikor hadba vonul a 
seregével. Lopva megvizsgálta az uralkodó arcát, és megállapította, hogy 
Ethelred majdnem ötvenévesnek látszik, holott még innen volt a negyvenen. 

Még mindig nem találta ki, mi lenne a legjobb módja szóba hozni a 
shiringi önkényuralom kérdését, ám a hídnak köszönhetően támadt egy új 
ötlete. 

— Ha lenne pénzem, építtethetnék egy új hidat. — Ez csalafinta húzás volt, 
mert a régi híd sem került semmibe. 

— Nekem nincs miből kifizetni — vágta rá Ethelred. 

— Viszont felséged segíthetne, hogy kifizethessem. 

Ethelred sóhajtott, amiből Aldred arra következtetett, hogy életének 
során az emberek felétől hallhatott hasonló szavakat. 

— Mit kívánsz? — kérdezte. 

— Ha a monostor szedhetne hídvámot, tarthatna heti piacot és éves vásárt, 
a szerzetesek visszakapnák a pénzüket, és hosszú távon kifizethetnék a híd 
karbantartását — rögtönzött Aldred. Nem számított erre a beszélgetésre, de 
felismerte a kínálkozó lehetőséget, és okvetlenül meg akarta ragadni. 
Elvégre lehet, hogy életében soha többé nem beszélhet a királlyal. 

— Mi tart vissza? — kérdezte Ethelred. 

— Felséged látta, mi történt a hidunkkal. Szerzetesek vagyunk, 
sebezhetők. 

— Mire van szükséged? 

— Egy királyi kiváltságlevélre. Jelenleg csupán függeléke vagyunk a 
shiringi apátságnak, akkor létesültünk, amikor a régi minstert felszámolták 
korrupció miatt. Pénzt hamisítottak benne. 

A király arca elsötétedett. 

— Emlékszem. Wynstan püspök tagadta, hogy tudomása lett volna róla. 

Aldred ebbe nem akart belemenni. 

— Nincsenek szavatolt jogaink, és ez gyengévé tesz. Chartára van 
szükségünk, amely kimondja, hogy a monostor független, és Joga van hidat 
építtetni, hídvámot szedni, piacot és vásárt tartani. Akkor a rabló nagyurak 
kétszer meggondolnák, hogy ránk támadjanak. 

— És ha megadom ezt a kiváltságlevelet, akkor építesz nekem egy hidat. 


— Építek — ígérte Aldred, némán reménykedve, hogy Edgar másodszor is 
segítőkésznek bizonyul. — Méghozzá hamar - tette hozzá derülátóan. 

— Vedd úgy, hogy megtörtént — mondta a király. 

Ám Aldred azt vallotta, hogy ígérettel nem lehet jóllakni. 

— Máris megíratom az okmányt — jelentette ki. — Holnap, mielőtt felséged 
távozik, a tanúk 15 ellenjegyezhetik. 

— Helyes — mondta a király. — Akkor mit 15 adsz nekem enni? 


— A király úton van — mondta Wigelm a bátyjának. — Nem tudjuk, pontosan 
hol jár, de pár nap múlva ttt lesz. 

— Valószínűleg — aggodalmaskodott Wynstan. 

— Aztán pedig megerősít engem az elöljáróságban! 

Wigelm volt a helyettes elöljáró, noha erre nem kapta meg a király 
áldását. A fivérek az erődben, a csarnok előtt állva úgy figyelték a 
Shiringbe vezető, keleti utat, mintha bármelyik pillanatban feltűnhetne rajta 
Ethelred hada. 

Eddig még semmi jele nem volt a seregnek. Csak egy magányos lovas 
ügetett az úton. Hátasa párafelhőket fújt a hidegben. 

— Még mindig van rá esély, hogy a kis Osbertet nevezi ki, és Ragna lesz a 
régens — jegyezte meg a püspök. 

— Már állítottam négyszáz katonát, és naponta érkeznek újak! — mondta 
Wigelm. 

— Helyes. Ha a király ránk támad, a sereg majd megvéd, és ha nem, akkor 
még mindig harcolhatnak a vikingek ellen. 

— Én mindenképpen bebizonyítottam, hogy képes vagyok kiállítani egy 
sereget, ennélfogva alkalmas vagyok Shiring elöljárójának. 

— Lefogadom, hogy Ragna ugyanígy tudna toborozni egy hadsereget. 
Szerencsére a király nem tudja, milyen. Ha szerencsénk van, Ethelred azt 
fogja gondolni, hogy ha háborúzni akar, szüksége lesz a segítségedre. 

Igazság szerint Wynstannek járt volna az elöljárói tisztség, de arról már 
lekésett nagyjából harminc éve. Wilwulf volt az elsőszülött, és az anyjuk 
vaskézzel elindította Wynstant a második legjobb úton a hatalomhoz. Ám 
senki sem lát bele a jövőbe, és anyja gondos tervezésének előre nem látott 
következményeként most a legkisebb testvér, a fafejű Wigelm játssza az 
ealdormant. 


— Csakhogy van egy másik gondunk — folytatta Wynstan. — Nem 
akadályozhatjuk meg, hogy Ethelred törvényt üljön, és nem 
akadályozhatjuk meg, hogy szóba hozza Ragnát. Meg fogja parancsolni, 
hogy állítsuk a színe elé, és akkor mit teszünk? 

Wigelm sóhajtott. 

— Bárcsak megölhetnénk! 

— Ezt már letárgyaltuk. Wilfet 15 csak egy hajszál híján úsztuk meg. Ha 
meggyilkoljuk Ragnát, a király hadat üzen nekünk. 

Az udvarra most kocogott be a lovas, akit az úton láttak. Wynstan 
felismerte Drenget. 

— Most meg mit akar ez a hülye talpnyaló? — morogta bosszúsan. 

Dreng az istállóban hagyta a lovát, és odajött a csarnokhoz. 

— Adjon isten jó napot, kedves atyámfiai! — mosolygott zsírosan. — 
Remélem, jól szolgál az egészségetek! 

— Mi járatban, Dreng? — érdeklődött Wynstan. 

— Ethelred király eljött a falunkba — újságolta Dreng. — Az én révemnél 
kelt át a folyón. 

— Az Jó sok ideig tarthatott. Mit csinált várakozás közben? 

— Adott a monostornak egy oklevelet. Most már királyilag Joguk van egy 
vámbídra, heti piacra és éves vásárra! 

— Aldred kiépíti a hatalmát — mormolta Wynstan. — Ezek a barátok 
lemondanak a világi dolgokról, de azt nagyon Jól tudják, hogyan mozdítsák 
elő a saját érdekeiket. 

Drengnek csalódást okozott, amiért — Wynstan nincs jobban 
megbotránkozva. 

— Aztán elment a sereg — mondta. 

— Szerinted mikor érnek ide? 

— Nem jönnek ide. Visszamentek a másik partra. 

— Mi? — Ez volt az igazi hír, még ha Dreng nem 15 tudta. — Megfordultak 
és visszatértek keletre? Miért? 

— Jött egy üzenet, hogy Villásszakállú Svend megtámadta Wiltont. 

— A vikingeknek Christchurchből kellett felhajózniuk a folyón — mondta 
Wigelm. 

Wynstant nem érdekelte, hogyan jutott el Svend király Wiltonig. 

— Nem érted, mit jelent ez? Ethelred visszafordult! 

— Vagyis nem jön Shiringbe — összegezte Wigelm. 


— Legalábbis nem most. — Wynstan mérhetetlenül megkönnyebbült. — 
Talán a közeljövőben sem - tette hozzá reménykedve. 


36. fejezet 
1003. június 


Edgar egy gerendát formált szalukapával, ami olyan szerszám, mint az 
ácsfejsze, csak a feje hajlított, az éle merőleges a nyélre, és az egyenletesen 
sima vájatok kialakítására használják. Valaha gyönyörűségét lelte az efféle 
munkában. Mérhetetlenül tudott örülni a fa üde illatának, a vas erejének, 
főleg pedig a kigondolt, logikus, tiszta szerkezetnek, amelyet teremtett. 
Most olyan fásultan és lélektelenül robotolt, mint a körbe-körbe járó 
malomkő. 

Szünetet tartott, kiegyenesedett, és meghúzta a gyenge sört. Ha átnézett a 
folyón, látta a harsogóan zöld fákat a halvány reggeli fényben. Az erdő 
valamikor veszélyes helynek számított Vaskobak miatt, de ma már 
nyugodtabb szívvel jártak benne az utazók. 

Az innenső oldalon a családi gazdaságban most fordult zöldből sárgára az 
érő zab: a távolban látta a gyomláló Erman és Cwenburg görnyedt alakját. 
A gyerekek is velük voltak: az ötéves Winnie már elég idős volt a 
gazoláshoz, de a hároméves Beorn egyelőre a földön csücsült, és a 
göröngyökkel játszott. Edgarhoz közelebb Eadbald, aki derékig állt a 
halastó vizében, éppen kiemelt egy halcsapdát, és megnézte, mi van benne. 

Még annál is közelebb voltak Drengs Ferry új házai. Sok régi házat 15 
bővítettek. A csapszéknek lett egy sörfőzője, amely az erjedő árpa 
élesztőszagát árasztotta. Leaf halála után Blod vette át a sörkészítést, és 
kiderült, hogy van érzéke hozzá. Kövér Bebbe most 15 ott üldögélt a kocsma 
előtt egy padon, és korsóból Itta Blod sörét. 

A templom kapott egy kereszthajót, a monostor egy kőházat az 
iskolának, a könyvtárnak és a scriptoriumnak. Félúton a dombtetőre, Edgar 
házával szemközt lassan előkészítették a terepet az új, nagyobb 
templomhoz, amely megépül egy napon, ha Aldred álma valóra válik. 

Aldred derűlátása és iparkodása olyan ragadós volt, hogy a falu 
nagyobbik része repeső reménnyel nézett a jövőbe, ám Edgar nem tartozott 
közéjük. Nem vidította fel semmi, amit ő és Aldred elért az utóbbi hat 


évben. Egyedül Ragnára tudott gondolni, aki valamilyen tömlöcben 
senyved, és ő képtelen segíteni rajta. 

Éppen folytatni akarta a munkát, amikor Aldred lejött a monostorból. A 
híd helyreállítása gyorsabban haladt, mint az eredeti építkezés, de nem 
sokkal gyorsabban, és Aldred szörnyű türelmetlen volt. 

— Mikor készül már el? — kérdezte most Is. 

Edgar megszemlélte a munkaterületet. Viking fejszéjével kivagdosta az 
üszkös maradványokat. A használhatatlan hamut a folyóba szórta, a félig 
égett gerendákat felmáglyázta a folyóparton, hogy később felhasználja 
tüzelőnek. Átépítette a tömzsi parti pilléreket, majd gyorsan ácsolt egy 
csomó egyszerű, lapos csónakot, amelyeket összeerősített, és kikötött a 
parti pillérekhez. Most a keretet készítette, amely a csónakokra kerül, és 
megtartja a pallót. 

— Meddig tart még? — sürgette Aldred. 

— Nem henyélek! — fortyant fel Edgar. 

— Nem azt mondtam, hogy henyélsz, azt kérdeztem, meddig tart még. A 
monostornak szüksége van a pénzre! 

Edgart nem érdekelte a monostor, és sértőnek találta Aldred modorát. 
Egyáltalán az utóbbi időben kezdtek utálatosan viselkedni a régi barátok. 
Mindenki akart tőle valamit, és a követelőzésük bosszantotta Edgart. 

— Egy szál magam dolgozok! — mondta. 

— Adhatok szerzeteseket segédmunkásnak. 

— Nincs szükségem segédmunkásokra. Ez jobbára szakmunka. 

— Talán szerezhetünk más építőmestereket, akik segítsenek. 

— Alighanem én vagyok az egyetlen iparos Angliában, aki olvasási 
leckékért 15 hajlandó dolgozni. 

Aldred sóhajtott. 

— Tudom, mekkora szerencse vagy nekünk, és ne haragudj, hogy 
nyaggatlak, de tényleg nagyon szeretnénk már, ha elkészülne. 

— Remélem, ősszel már használható lesz. 

— Megcsinálhatnád hamarabb, ha találnék pénzt, amiből felfogadhassak 
melléd egy másik szakembert? 

— Sok szerencsét hozzá. Errefelé túl sok építőmester ment át 
Normandiába, mert ott többet fizetnek. Szomszédjaink a Csatornán túl rég 
megelőztek bennünket várépítésben, és az ifjú Richard herceg figyelme 
most a templomok felé fordul. 

— Tudom. 


Edgart jobban érdekelte valami más. 

— Láttam, hogy egy utazó szerzetes a monostorban töltötte az éjszakát. 
Tudott valamit Ethelred királyról? — Hónapokig tartó kutatás után Edgar 
most már azt hitte, hogy a király az egyetlen reménye Ragna megtalálására 
és kiszabadítására. 

— Igen — felelte Aldred. — Megtudtuk, hogy Villásszakállú Svend 
kirabolta Wiltont, aztán elszelelt. A király későn ért oda. Közben a vikingek 
elhajóztak Exeterbe, így hát királyunk és hadserege oda indult. 

— A parti úton kellett menniük, mert Ethelred nem vágott át Shiringen. 

— Így van. 

— Ült törvényt a király valahol a shiringi tartományban? 

— Nem tudunk róla. Nem is erősítette meg Wigelmet a tisztségében, nem 
15 adott ki újabb parancsokat Ragna érdekében. 

— A fenébe! Már majdnem tíz hónapja fogoly! 

— Sajnálom, Edgar. Sajnálom őt, és sajnállak téged. 

Edgar nem kért a mások szánakozásából. A kocsmára pillantott, és 
meglátta Drenget. Bebbe mellett állt, de Aldredet és Edgart nézte. 

— Te meg mit bámulsz? — kiáltotta Edgar. 

— Titeket — válaszolta Dreng. — Azon gondolkodom, miben sántikáltok 
már megint. 

— Építünk egy hidat! 

— Ühüm — mondta Dreng. — Csak aztán vigyázzatok. Kár lenne, ha ez is 
leégne. — Felnevetett, elfordult, és bement a házba. 

— Remélem, a pokolba kerül — szólt Edgar. 

— Ó, biztosan odakerül — mondta Aldred. — De amíg ezt kivárjuk, addig is 
van egy másik tervem. 


Aldred elment Shiringbe, ahonnan egy héttel később Den seriffel és hat 
fegyveressel tért vissza. 

Edgar felpillantott a munkájából, amikor meghallotta a lódobogást. Blod 
kijött a főzőházból, hogy ő 15 lássa. Pár percen belül majdnem az egész falu 
összecsődült a vízparton, pedig lehűlt az idő, hideg szél fújt, és a szürke ég 
esővel fenyegetett. 

A fegyveresek komorak és hallgatagok voltak. Ketten lyukat ástak a 
földbe a csapszék előtt, és belesüllyesztettek egy cölöpöt. A falusiak 


kérdezgettek, de nem kaptak válaszokat, amitől még kíváncsibbak lettek. 

Bár annyit kitalálhattak, hogy itt valakit megbüntetnek. 

Edgar fivérei ugyancsak megneszelték, hogy valami készülődik, mert ők 
15 megjelentek Cwenburggel és a két gyerekkel. 

Mikor a cölöp már szilárdan ált a helyén, a fegyveresek elkapták a 
kocsmárost. 

— Engedtek el tüstént! — ordította Dreng, és rúgkapált. 

A fegyveresek lerántották róla a ruháját. A közönség nevetett. 

— Az én unokatestvérem a shiringi püspök! — üvöltötte Den. — Ezért 
drágán megfizettek! 

Ethel, a megmaradt feleség, gyönge öklével püfölte a fegyvereseket: 

— Hagyjátok őt békén! 

Azok ügyet se vetettek rá, csak kikötötték Drenget a cölöphöz. 

Blod faarccal nézte őket. 

Aldred perjel szólott a tömeghez. 

— Ethelred király azt parancsolta, hogy ide híd épüljön. Dreng azzal 
fenyegetőzött, hogy felgyújtja. 

— De én nem 1s! - tiltakozott Dreng. 

— De igen! — mondta Kövér Bebbe, aki ugyancsak a nézők között volt. — 
Itt voltam, hallottalak! 

— Itt én képviselem a királyt — jelentette ki Den seriff. — Az ő szava 
parancs. 

Ezt mindenki tudta. 

— Mindenki menjen haza, fogjon egy vödröt vagy egy fazekat, és siessen 
vele vissza. 

A falusiak és a szerzetesek vidám készséggel engedelmeskedtek. Igen 
szerették volna látni, mi sül ki ebből a dologból. Csak hárman nem 
csatlakoztak hozzájuk: Cwenburg, Dreng lánya és a két férje, Erman és 
Eadbald. 

Miután mindenki visszatért, Den így szólt: 

— Dreng tűzzel fenyegetőzött. Most kioltjuk a lángjait. Merjétek tele a 
fazekakat, és borítsátok rá a vizet! 

Edgar úgy sejtette, hogy Aldred eszelte ki a büntetést, amely inkább 
jelképes volt, mint fájdalmas. Keveseknek jutott volna eszébe ilyen enyhe 
fenyíték. Ugyanakkor megalázó is volt, főleg egy Dreng-félének, aki 
örökké az előkelő kapcsolataival dicsekedett. 


Továbbá figyelmeztetés is volt. Dreng megúszhatta az első híd 
elpusztítását, mert az a híd Aldredé volt, egy jelentéktelen szerzetház 
priorjáé, míg Drenget a shiringi püspök támogatta. Ám a seriff mai eljárása 
tudatta mindenekkel, hogy az új híd másmilyen, ez a királyé lesz, és még 
Wynstan 1s nehezen védheti meg azt, aki netalán felgyújtja. 

A falusiak öntözni kezdték Drenget, akit nem nagyon szerettek, ezért 
kész élvezet volt a munka. Voltak, akik direkt úgy csinálták, hogy a 
kocsmáros az arcába kapja a vizet, amitől Dreng káromkodott. Mások a 
fejére zúdították nagy hahotázással. Sokan lementek a folyóhoz újratölteni. 
Dreng vacogott. 

Edgar nem ment vödörért, csak állt a karjait keresztbe fonva, és figyelt. 
Dreng ezt sose feledi el. 

Végül Aldred elkiáltotta magát: 

— Elég! 

A falusiak abbahagyták a locsolást. 

— Itt marad holnap hajnalig — rendelkezett a seriff. — Aki előbb elengedné, 
az a helyébe áll. 

Drengnek hideg éjszakája lesz, gondolta Edgar, de kibírja. 

A seriff elvezette a fegyvereseit a monostorba, ahol megszálltak 
éjszakára. Edgar remélte, hogy szeretik a paszulyt. 

A falusiak, látván, hogy nem lesz több móka, lassacskán elszéledtek. 

Edgar épp vissza akart térni a munkájához, amikor észrevette, hogy 
Dreng őt nézi. 

— Na, nevess hát — mondta a kocsmáros. 

Edgar nem nevetett. 

— Hallottam ám egy pletykát a drágalátos normann dámádról. Ragnáról — 
folytatta Dreng. 

Edgar megkövült. El akart menni, de nem bírt. 

— Azt hallottam, hogy viselős. 

Edgar rámeredt. 

— Na, ezen nevess — biztatta Dreng. 


Edgart gondolkodóba ejtette a kocsmáros gúnyolódása. Persze lehet, hogy 
Dreng csak kitalálta az egészet. Vagy maga a pletyka a hazugság, hiszen az 


ilyen szóbeszédek jobbára alaptalanok. Ám az is lehet, hogy Ragna valóban 
állapotos. 

És ha igen, akkor Edgar lehet az apa. 

Csak egyszer szeretkeztek, de egy is elég. Ám az a szenvedélyes éjszaka 
augusztusban volt, tehát a babának májusban kellett volna megszületnie, 
most pedig június van. 

A baba késhet. Vagy talán már meg 1s született. 

Este megkérdezte Dentől, hallotta-e a pletykát. Den hallotta. 

— Azt nem mondták, mikorra várható a baba? — firtatta. 

— Nem. 

— Arról nem hallottál esetleg, hogy hol van Ragna? 

— Nem, mert ha hallottam volna, odamegyek, és kiszabadítom. 

Edgar százszor lefolytatta már ezt a beszélgetést Ragna hollétéről. A 
pletyka az asszony várandósságáról nem vitte közelebb a válaszhoz, csak a 
gyötrelmeitt tetézte. 

Június vége felé szüksége lett szögekre. Maga is elkészíthette őket 
Cuthbert egykori kohójában, ám a vasércért el kellett mennie Shiringbe. 
Másnap reggel fölnyergelte Bütüt, és csatlakozott két csapdázóhoz, akik 
ugyancsak a városba igyekeztek, hogy eladják a gereznákat. 

Délelőtt megálltak egy út menti csárdánál, amelyet Csonkának hívtak a 
gazda csonkolt lábáról. Edgar megetetett Bütüvel egy marék zabot, 
megitatta egy tavacskából, majd kicsapta legelni, miközben ő egy padon 
ülve kenyeret és sajtot evett a napsütésben a csapdázók és néhány helyi 
lakos társaságában. 

Éppen távozni készült, amikor ellovagolt a csárda előtt egy fegyveres 
csapat. Edgar meglepetésére Wynstan püspök vezette őket. Szerencsére 
Wynstan nem vette észre őt. 

Még jobban meglepődött, amikor felismert a lovasok között egy szürke 
hajú, kicsi asszonyt: Hildit, a shiringi bábát. 

Bámult a csapat után, amely porfelhőt kavarva távozott Dreng"s Ferry 
irányában. Miért kísér Wynstan egy bábaasszonyt? Lehet véletlen, hogy épp 
most röppent föl Ragna terhességéről a pletyka? Lehet, ám Edgar az 
ellenkezőjét feltételezte. 

Ha Ragnához viszik a bábaasszonyt, akkor Edgart is elvezethetik hozzá. 

Elbúcsúzott a csapdázóktól, felpattant Bütüre, és visszaügetett arra, 
ahonnan jött. 


Nem akart belekötni Wynstanbe az úton, mert abból csak baj lett volna. 
De azoknak mindenképpen Drengjs Ferrybe kell tartaniuk. Vagy ott 
szállnak meg éjszakára, vagy továbblovagolnak, talán Combe-be. Edgar 
óvatos távolságból mindenképpen követheti őket az útjuk céljához. 

Ragna eltűnése óta megérte már számos fellángolását a reménynek, 
amelyeket szívszakasztó csalódás követett. Figyelmeztette magát, hogy ez 
is ilyen lehet. Ám a jelek ígéretesek voltak, és Edgart akaratlanul eltöltötte a 
bizakodás, amely legalább egy időre elűzte a búskomorságát. 

Senkivel sem találkozott az úton délig, amikor megérkezett Drengs 
Ferrybe. Azonnal tudta, hogy Wynstan és csapata nem állt meg Itt. Drengs 
Ferry kis helység, Edgarnak látnia kellett volna néhányukat a kocsma előtt, 
amint az emberek iszogatnak, a lovak legelnek. 

Átment a szerzetházba, megkereste Aldredet. 

— Máris visszajöttél? — kérdezte a perjel. — Itt felejtettél valamit? 

— Beszéltél a püspökkel? — rontott ajtóstul a házba Edgar. 

— Miféle püspökkel? — csodálkozott Aldred. 

— Hát nem Itt ment át Wynstan? 

— Nem, hacsak nem lábujjhegyen jött. 

— Hát ez különös — mondta zavartan Edgar. — Szembejött velem az úton a 
kíséretével. Ide kellett jönniük, mert errefelé nincs más helység. 

Aldred a szemöldökét ráncolta. 

— Ugyanez történt velem februárban — tűnődött. — Shiringből tértem haza, 
amikor találkoztam Wigelmmel, aki ugyanoda tartott. Azt hittem, itt kellett 
lennie, és előre aggódtam, hogy miféle galádságot csinált megint. De mikor 
megérkeztem, Godleof testvér azt mondta, hogy színét sem látták. 

— Hát akkor az úti céljuknak itt kell lennie valahol a Csonka és Dreng"s 
Ferry között. 

— Csakhogy a Csonka és Dreng"s Ferry között nincsen semmit. 

Edgar csettintett az ujjával. 

— Wilwulfnak volt egy vadászháza mélyen bent az erdőben, a shiringi út 
déli oldalán! 

— Az leégett. Wigelm újat építtetett magának az Outhen-völgyben, ahol 
több a vad. 

— Azt mondták, hogy leégett — pontosított Edgar. — Lehet, hogy nem igaz. 

— Mindenki ezt hitte. 

— Én ennek utánanézek. 


— Veled megyek — mondta Aldred. — De nem kellene értesítenünk Den 
seriffet, hogy kísérjen el minket néhány emberrel? 

— Nem akarok várni — jelentette ki Edgar. — Két nap, amíg eljutunk 
Shiringbe, újabb másfél, mire visszaérünk a Csonkához. Nem hagyhatok ki 
négy napot. Ragnát elvihetik közben máshova. Ha a régi vadászházban van, 
még ma látni fogom. 

— Igazad van — bólintott Aldred. — Felnyergelek egy lovat. 

Egy szíjra fűzött ezüstkeresztet 15 a nyakába akasztott. Edgar helyeselte: 
még Wynstan emberei se nagyon támadnának meg egy szerzetest, aki 
keresztet visel. Bár lehet, hogy igen. 

Pár perccel később úton voltak. 

Egyikük sem Járt még a vadásztanyán, amelyet már a vélelmezett tűzvész 
előtt sem használtak. Wilwulf háborúba ment, ahonnan súlyos sebbel tért 
vissza, és a halála után Wigelm máshol vadászott. Ám akkor is tudták, hogy 
nagyjából hol lehet. Dreng"s Ferry és a Csonka között volt egy csapás, 
amely elvezetett a déli erdőségbe. Edgarnak és Aldrednek csak meg kellett 
találnia. Ha csakugyan leégett a tanya, és már nem használják az ösvényt, 
az megnehezíti a dolgukat, mert ebben az esetben visszafoglalta az erdő, és 
nem lesz könnyű megtalálni. De ha a tűzvész csak hazugság volt a gyanú 
elterelésére, és az ösvényen még mindig járnak, amikor hozzák az ennivalót 
— meg a bábaasszonyt —, akkor feltünő hézag lesz az út mellett, ahol az 
aljnövényzetet letaposták, és a facsemetéket letördelték. 

Edgar és Aldred több sikertelen kirándulást tett különböző csapásokon 
magányos házakhoz, tanyákhoz meg egy apró falucskához, amelynek még 
egyikük sem hallotta hírét. Már majdnem a Csonkához értek, amikor Edgar 
észrevett egy helyet, ahol több ló járt a mai napon, mert frissen letört ágak 
lógtak a bokrokról, és friss lótrágya volt az ösvényen. Gyorsabban kezdett 
dobogni a szíve. 

— Azt hiszem, ez lehet az! — mondta. 

Rákanyarodtak az ösvényre, amely fokozatosan szűkült, de egyre több 
bizonyíték mutatta, hogy jártak rajta. Edgar most már nemcsak 
reménykedett, de félt is. Megtalálhatja Ragnát, de mi lesz, ha összefut 
Wynstannel 15? Mit tesz akkor Wynstan? Aldred rettenthetetlennek látszott, 
de ő nyilván azt hitte, hogy Isten majd megvédi. 

Az erdő harsogóan zöld és üde volt. Edgar pár percenként látott 
nesztelenül elsuhanó szarvasokat a csipkés árnyékban. Ez 15 az mutatta, 
hogy mostanában nem vadásztak errefelé. Haladásuk lelassult. Ahol nagyon 


mélyre csüngtek az ágak, le kellett szállniuk a lovukról. Gyalogoltak egy 
kilométert, majd még egyet. 

Aztán Edgar gyerekhangokat hallott. 

Kikötötték lovaikat, és óvatosan elindultak, igyekezve, hogy ne 
csapjanak zajt. Egy tisztás közelében megálltak egy hatalmas tölgyfa 
árnyékában. 

Edgar azonnal felismerte a gyerekeket: a négyéves Osbertet, a kétéves 
ikreket, Hubert-t és Colinant, és Cat kislányait, a négyéves Mattie-t és a 
kétéves  Edie-t. Sápadtak voltak, máskülönben elég egészségesnek 
látszottak, és vígan kergettek egy labdát. 

Cat viszont riasztóan festett. Fekete haja csapzottan, élettelenül lógott, a 
bőre foltos volt. Fitos orrocskája oldalán kelés vöröslött, de az volt a 
legszomorúbb, hogy a szemében kialudt a huncut szikra, az arcára kiült a 
fásultság. Roskadtan ácsorgott, és közömbösen bámulta a gyerekeket. 

Edgar a rönkházat nézte Cat mögött. Az ablakokat bedeszkázták, hogy ne 
lehessen kinyitni őket. Az ajtót keresztgerendával zárták, mellette a padon 
egy őr ült, aki másfelé bámult, és az orrát piszkálta. Edgar ismerte ezt a 
suhancot: shiringi volt, Elfígarnak hívták. A jobb karján piszkos kötés volt. 

A vadászházhoz tartozott még több épület és egy rét, amelyen lovak 
legeltek, vélhetőleg Wilwulf és csapata hátasai. 

— Ez a titkos börtön — suttogta Aldred. — Most el kell jönnünk, mielőtt 
észrevesznek. Rögtön mehetünk Shiringbe, Denhez. 

Edgar tudta, hogy a barátjának igaza van, de most, hogy ilyen közel 
jutott, nem bírt elszakadni. 

— Látnom kell Ragnát — mondta. 

— Nem kell. Bizonyosan Itt van. Veszélyes sokáig maradnunk. 

— Menj, hozd ide a seriffet. Engem nem érdekel, ha pár napra bezárnak. 

— Ne légy már ilyen bolond! 

Dünnyögő párbeszédüket félbeszakította egy harsány hang. 

— Ti meg ki a fene vagytok? 

Aldred és Edgar hátrafordultak. A kérdést egy Fulcric nevű katona tette 
föl. Lándzsa volt a kezében, fatokba rejtett, hosszú tőr lógott az övéről. 
Forradásos arca-keze arra utalt, hogy sok verekedést élt már túl. Edgar 
azonnal látta, hogy felesleges lenne harcba szállni vele. 

Aldred átváltott parancsoló hangra. 

—- Én Aldred perjel vagyok, és azért jöttem, hogy beszéljek Lady 
Ragnával. 


— Elsőnek Wynstan püspökkel beszélsz — közölte Fulcric. 

— Nagyon helyes — mondta Aldred úgy, mintha lenne választása. 

— Oda — bólintott Fulcric egy házra a tisztás túloldalán. 

Edgar elfordult tőlük, és kilépett a fák alól. 

— Adj Isten, Cat — szólt halkan. — Hogy vagy? 

Cat sikkantott. 

— Edgar! — Rémülten körülnézett. — Itt veszélyben vagy. 

— Nem érdekes — mondta a férfi. — Ragna Itt van? 

— Igen. — Cat egy pillanatig habozott. — Állapotos. 

Tehát igaz. 

— Hallottam szóbeszédeket. 

Éppen azt akarta kérdezni, mikorra várja Ragna a kicsit, amikor Elfgar 
kizökken révedezéséből, és felpattant. 

— Hé, ti! 

— Aludtál, kölyök? — kérdezte Fulcric. — Itt bujkáltak az erdőben. 

— Ugyan már, Elfgar, ismersz engem. Nem akarok én semmi rosszat. Mi 
történt a karoddal? — kérdezte Edgar. 

- A király hadában voltam, és meglándzsázott egy viking! — 
büszkélkedett Elfgar. — Már gyógyul, de nem harcolhatok, amíg jobb nem 
lesz, úgyhogy hazaküldtek. 

— Mozgás, ti ketten! — mordult rájuk Fulcric. 

Elindultak a tisztáson keresztül, de mielőtt a házhoz értek volna, nyílt az 
ajtó, és kijött rajta Wynstan. Edgart és Aldredet látva meglepődött, de — 
különös módon — egy cseppet sem 1jedt meg. 

— No, hát megtaláltátok a helyet! — kiáltotta nyájasan. 

— Azért jöttem, mert látni akarom Lady Ragnát — jelentette ki Aldred. 

— Még én se láttam — felelte Wynstan. — Volt némi... elfoglaltságom. — A 
ház nyitott ajtajára pillantott. Edgar mintha Agnest látta volna odabent. 

Ez igazolt egy másik pletykát. 

— Te elraboltad Lady Ragnát, és akarata ellenére fogva tartottad itt — 
mondta Edgar a püspöknek. — Ez bűn, amelyét felelni fogsz. 

—- Épp ellenkezőleg — szót elnézően Wynstan. — Lady Ragna akart 
elvonulni a világtól, hogy egy teljes évig gyászolja megboldogult férjét. 
Felkínáltam neki ezt a magányos vadászházat, hogy ne zavarják, ő pedig 
hálásan elfogadta ajánlatomat. 

Edgar összehúzott szemmel nézte. Özvegyasszonyok néha valóban 
visszavonultak gyászolni, de ilyenkor zárdákba költöztek be, nem 


vadászlakokba. Ki hiszi el ezt a dajkamesét? A jelenlévők mind tudják, 
hogy ordas hazugság, de másokat talán félrevezet. Wynstan hasonló 
fortéllyal úszta meg a pénzhamisítás vádját. 

— Követelem, hogy azonnal bocsásd szabadon Lady Ragnát! — mondta. 

— Nem kell őt kiszabadítani — folytatta Wynstan, továbbra 15 megjátszva a 
jóságos értelmet. — Kifejezte óhaját, hogy vissza akar térni Shiringbe, és én 
azért jöttem, hogy visszakísérjem. 

— Te visszaviszed az erődbe? — hitetlenkedett Edgar. 

— Igen, természetesen, miután Lady Ragna látni akarja Ethelred királyt. 

— A király Shiringbe jön? 

— Igen, így hallottuk. Azt nem tudjuk biztosan, hogy mikor. 

— És te elviszed Ragnát hozzá? 

— Természetesen. 

Edgar összezavarodott. Most miben sántikál Wynstan? A jóakaratú hang 
természetesen hazugság, de mit akar igazából? 

— Nekem 1s ezt mondaná Lady Ragna? 

— Eredj, kérdezd meg tőle — válaszolta a püspök. — Elfgar, engedd be. 

Az őr leemelte a keresztgerendát, Edgar bement a házba. 

A szobában sötét volt, mert az ablaktáblákat 15 becsukták. Büdös is volt, 
mint az elöljáró erődjének rabszolgaszállásán, ahonnan az embereket nem 
engedték ki éjszakára. A sarokban legyek köröztek egy lefedett kondér 
fölött. A földön a sást hónapok óta nem cserélték. Egerek futkostak a 
levegőtlen forróságban. 

Mikor a szeme alkalmazkodott a félhomályhoz, Edgar két asszonyt 
pillantott meg, akik egymással szemközt, egymás kezét fogva ültek a 
padon. Nyilvánvalóan egy bizalmas beszélgetést szakított félbe. Az egyik 
asszony Hildi volt, aki rögtön felállt, és kiment. A másiknak Ragnának 
kellett lennie, de nem lehetett felismerni. A haja nem vörösarany volt, 
hanem piszkosbarna. Az arca pattanásos. A ruhája, amely kék lehetett 
valamikor, szürkésbarna. A cipője elrongyolódott. 

Edgar kitárta a karját, hogy átölelje, de az asszony nem ment oda hozzá. 

Hányszor elképzelte a férfi ezt a pillanatot: a boldog mosolyokat, a 
végtelen csókokat, összetapadó testüket, a szerelem és az öröm elmormolt 
szaval. A valóságban semmi sem volt olyan, mint az álom. 

Egy lépést tett Ragna felé, de az felállt, és hátrált. 

Edgar megértette, hogy tartózkodóbbnak kell lennie. Ragna lelkét 
megtörték. Nem volt önmaga. Edgarnak segítenie kell, hogy normálisan 


tudjon viselkedni. 

— Megcsókolhatlak? — kérdezte szelíden. 

Az asszony lesütötte a szemét. 

— Miért nem? — kérdezte a férfi ugyanazon a halk, gyöngéd hangon. 

— Ocsmány vagyok. 

— Láttalak már elegánsabbnak — mosolygott Edgar —, de az nem számít. 
Te Ragna vagy, és együtt vagyunk. Nekem ez a fontos. 

Ragna a fejét rázta. 

— Mondj valamit — könyörgött Edgar. 

— Terhes vagyok. 

— Észrevettem. — Az asszony hasa már látszott, de nem volt óriási. — 
Mikor várható? 

— Augusztusban. 

Ez csak Edgar gyanúját igazolta, mégis nagyon fájt. 

— Tehát nem az enyém. 

Ragna a fejét rázta. 

— Hát kié? 

— Wigelmé. — Végre fölemelte a fejét. — Az emberei lefogtak. — Dacos 
volt az arca. — Sokszor. 

Edgar úgy érezte, mintha taglóval sújtottak volna le rá. Alig kapott 
levegőt. Nem csoda, ha Ragna ennyire vigasztalhatatlan. Az a csoda, hogy 
nem őrült meg. 

Mire magához tért, nem tudta, mit mondjon. Végül kinyögte: 

— Szeretlek. 

Ragna mintha nem hallotta volna. 

Zsibbadt volt, bénult, félig öntudatlan, alvajáró. Mit tehetett itt Edgar? 
Szerette volna vigasztalni, de az asszonyról leperegtek a szavai. Szerette 
volna megérinteni, de mikor felemelte a kezét, Ragna visszahőkölt. Edgar 
talán a tiltakozása ellenére is átölelte volna, de megérezte, hogy ezzel csak 
arra emlékeztetné az asszonyt, amit Wigelm csinált vele. A férfi tanácstalan 
volt. 

— Azt akarom, hogy megj el — szólt Ragna. 

— Megteszek mindent, amit akarsz. 

— Akkor menj. 

— Szeretlek. 

— Kérlek, menj. 


— Máris indulok. — Az ajtóhoz ment — Egy napon együtt leszünk mi még. 
Tudom. 

Ragna nem felelt. Edgar mintha könnyek csillanását látta volna a 
szemében, de a szoba sötét volt, és lehet, hogy ez csak vágyálom volt. 

— Legalább egy istenhozzádot mondj nekem -— kérlelte. 

— Isten hozzád. 

Edgar kopogtatott az ajtón, amelyet rögtön kinyitottak. 

— Au revoir — mondta a férfi. — Látjuk mi még egymást. 

Ragna hátat fordított neki. Edgar kiment. 


Ragna másnap elhagyta a vadászházat Cattel és a gyerekekkel. Ugyanazon 
a társzekéren utaztak, amely hozta őket. Korán indultak, sötétedéskor 
érkeztek. A két asszony elfáradt, a gyerekek nyűgösek voltak. Ahogy 
bejutottak a házba, nyomban elaludtak. 

Másnap reggel Cat kölcsönkért egy nagy vaskondért a konyháról, és vizet 
forralt a tűzön. Tetőtől talpig lecsutakolták a gyerekeket, utánuk ők is 
ugyanolyan alaposan megmosakodtak. Amint tiszta ruhát vett, Ragna végre 
kezdte inkább emberi lénynek, mint karámba rekesztett baromnak érezni 
magát. 

A konyhás Gilda hozott cipót, friss vajat, sót és tojást. Úgy estek neki, 
mint akiket az éhhalál fenyeget. 

Ragnának újjá kellett szerveznie a háztartását. Úgy döntött, hogy 
Gildával kezdi. 

— Nincs kedved nekem dolgozni? — kérdezte tőle. — Hoznád esetleg a 
lányodat 1s, Wilnodot? 

— Hogyne, úrnőm! — mosolygott Gilda. 

— Most nincs pénzem, amiből fizesselek, de hamarosan lesz. 

Hamarosan megjön Normandiából a futár. 

— Így is jó, úrnőm. 

— Majd beszélek a konyhamesterrel. Egyelőre ne szólj senkinek. 

A holmija hiánytalanul megvolt. A ruhái a falba ütött peckeken lógtak, és 
mintha még ki is szellőztették volna őket. Itt volt a ládák többsége is 
bennük a fésük és a kefék, az illatos olajok, az övek és a cipők, sőt még az 
ékszerek 15. Csak a pénze hiányzott. 


A konyhamesterrel akart találkozni, aki végső soron csak egy szolga, de 
Ragnának az első perctől éreztetnie kellett a tekintélyét, így hát mélybarna 
selyemruhát vett, és aranyszínű övet kötött hozzá. Magas, csúcsos kalapot 
választott, ékköves hajpánttal rögzítette, végül kiegészítette karpánttal és 
függővel. 

Magasra tartotta a fejét, úgy vágott keresztül az erődön. 

Általános kíváncsiság és érdeklődés kísérte. Ragna belenézett minden 
egyes szembejövőnek a szemébe, semmiképpen sem akart olyan benyomást 
kelteni, hogy megtörte a bántalmazás. Az emberek először nem tudták, 
miként viselkedjenek, aztán a biztonság kedvéért meghajoltak előtte. Ragna 
többeket megszólított, akik örömmel válaszoltak. Úgy vélte, talán 
visszasírják az időket, amikor Wilwulf és ő parancsolt az erődben; nem 
valószínű, hogy Wigelm 1s olyan nyájas lenne. 

A konyhamestert Bassának hívták. Ragna egyenesen odament hozzá, és 
ráköszönt: 

— Szép jó reggelt, Bassa. 

A szolga meghökkent. 

— Szép jó reggelt — mondta, majd rövid habozás után hozzátette: — 
Úrnőm. 

— Gilda és Wilnod átjönnek hozzám dolgozni — folytatta Ragna 
ellentmondást nem tűrő hangon. 

Bassa habozott, de csak annyit mondott: 

— Igenis, úrnőm. 

Még soha, senki sem került bajba azért, mert ezt mondta. 

— Holnap reggel már be is állhatnak — mondta Ragna lágyabban. — Így 
lesz időd helyetteseket találnod. 

— Köszönöm, úrnőm. 

Ragna jobban érezte magát, amikor elhagyta a konyhát. Úgy viselkedett, 
mint egy nagy hatalmú főasszony, és az emberek így 15 bántak vele. 

Mikor visszatért a házába, megjelent Den seriff, akit két embere kísért. 

— Testőrökre van szükséged — mondta Den. 

Mennyire igaz! Bern halála olyan védtelenné tette, hogy Wigelm 
észrevétlenül elrabolhatta az éjszaka kellős közepén. Ragna soha többé nem 
akart annyira sebezhető lenni. 

— Kölcsönadom Cadwalt és Dudocot, amíg nem tudsz felfogadni saját 
embereket — folytatta a seriff. 


— Köszönöm. — Ragnának támadt egy gondolata. — Hol lehet fogadni 
testőröket? 

— Ősszel majd sok katona tér haza a viking háborúból. Többségük 
visszatér a földjére vagy a műhelyébe, de lesznek, akik munkát keresnek, és 
ök rendelkeznek azokkal a tapasztalatokkal, amelyekre egy testőrnek 
szüksége van. 

— Ez Jó. 

- Lehet, hogy majd neked kell fölszerelned őket tisztességes 
fegyverekkel. Vastag bőrzekét javasolok, mert az melegen tartja télen az 
embereket, és némi védelmet 1s ad. 

— Csak legyen egy kis pénzem! 

A pénz egy hét múlva érkezett. Aldred prior hozta, mert ő őrizte Ragna 
járadékát, amelyet háromhavonta kézbesített neki Odo és Adelaide. 

A perjel hozott egy összehajtott pergament 1s, Wilwulf testamentumának 
másolatát, amely a szerzetház scriptoriumában készült. 

— Ez segíthet, amikor oda kell állnod Ethelred színe elé — mondta. 

— Miért lenne szükségem segítségre? Én fogom bevádolni Wigelmet 
emberrablás és erőszak miatt! Mindkettőt tanúsítja Cat, a komornám! — A 
hasára tette a kezét. — És ha további bizonyítékra van szükség, akkor itt ez! 

— Ami elég is lenne, ha olyan világban élnénk, ahol a törvények 
uralkodnak — mondta halkan Aldred, és előrehajolt a támlátlan széken. — De 
az ember több a törvénynél, mint magad 15 tudod. 

— De Ethelred királyt bizonyára halálosan sérti az, amit Wigelm csinált! 

— Olyannyira, hogy lecsapna a hadával Shiringre, és letartóztatná 
Wigelmet és Wynstant. Isten a tudója, bőségesen rászolgáltak. Csakhogy a 
királynak ezer dolga van a vikingekkel, és esetleg úgy érezheti, ez nem a 
megfelelő idő arra, hogy szövetséges angol nagyurakkal hadakozzon. 

— Azt akarod mondani, hogy Wigelm megússza? 

— Azt mondom, hogy Ethelred ezt politikai ügynek tekinti, nem pedig a 
bűn és a bünhődés egyszerű esetének. 

— A fene egye meg! Akkor miként oldhatja meg a problémát? 

— Azt gondolhatja, hogy az lesz a legegyszerűbb megoldás, ha feleségül 
mész Wigelmhez. 

Ragna felugrott dühében. 

— Soha! — kiáltotta. — De csak nem kényszerít arra a király, hogy feleségül 
menjek az emberhez, aki megbecstelenített? 


— Nem gondolom, hogy kényszerítene, dehogyis. De még ha ilyesmire 
hajlana is, gyanúm szerint az új normann királyné a te pártodra állna. 
Mindazonáltal lehetőleg ne tedd az ellenségeddé a királyt. Arra van 
szükséged, hogy a barátjaként tarthasson számon. 

Ragnának nehéz volt elfogadnia ezt, pedig milyen körmönfont politikus 
volt valamikor! Most lángolt a dühtől és a méltatlankodástól, pedig az nem 
felnyitotta a szemét. 

— Szerinted mit kellene tennem? — kérdezte. 

— Mielőtt Ethelred javasolhatná a házasságot, kérd meg, hogy ne döntsön 
a jövődről a gyermek születése előtt. 

Okos elképzelés, gondolta Ragna. Az egész kép megváltozik, ha a 
gyermek meghal. Vagy az anya hal meg. Gyakori volt mindkettő. 

Aldred is erre gondolhatott, de mást mondott. 

— Ethelrednek tetszeni fog az ötlet, mert nem sért senkit. 

Ragna ennél fontosabbnak tartotta, hogy lesz ideje felújítani barátságát 
Emmával, és megnyerni szövetségesének a királynét. Nincs értékesebb, 
mint egy barát az udvarnál. 

Aldred felállt. 

— Magadra hagylak, hogy gondolkozhass. 

— Köszönöm, hogy vigyáztál a pénzemre. 

— Edgarral érkeztem ide. Fogadod? 

Ragna tétovázott. Erősen bánta a legutóbbi elrontott találkozást, de hát 
annyira megbénította az önutálat, hogy képtelen volt értelmesen beszélni. 
Edgart borzasztóan feldúlhatta a terhessége, és az ő boldogtalansága csak 
még tovább ronthatott a dolgon. 

— Persze hogy fogadom -— felelte. 

Mikor a férfi belépett, Ragna megállapította, hogy nagyon jól öltözött: 
finom gyapjútunika volt rajta és bőrcipő. Ékszert nem viselt, de az övén 
díszes ezüstcsat és szíjvég pompázott. Látszott rajta, hogy jól szolgálja a 
szerencse. 

Az a boldog bizakodás ült az arcán, amelyet az asszony Jól ismert. 

Ragna felállt. 

— Örülök, hogy eljöttél — mondta. 

Edgar kitárta a karját. Ragna hozzásímult. 

Edgar vigyázott, nehogy megnyomja az asszony hasát, csak a vállát 
szorította meg, olyan erősen, hogy majdnem fájt, de az asszonyt nem 


érdekelte. Boldog volt, hogy megérintheti a férfit. Sokáig maradtak így. 

Amikor szétváltak, Edgar úgy mosolygott, mint egy gyerek, aki győzött a 
futóversenyen. Ragna visszamosolygott rá. 

— Hogy vagy? — kérdezte. 

— Most, hogy kiszabadultál, már jól vagyok. 

— Befejezted a hidadat? 

— Még nem. Hát te? Neked mik a terveid? 

— Itt kell maradnom, amíg eljön a király. 

— Utána eljössz Dreng"s Ferrybe? Még mindig megvalósíthatjuk a 
tervünket. Annyi időre kaphatsz menedéket a zárdában, amennyire csak 
szükséged van. Akkor nyugodtan megbeszélhetjük... a jövőnket. 

— Boldogan tenném, de nem tervezhetek, amíg nem beszéltem a királlyal. 
Ő biztosítja a nemesek özvegyeinek a jogait. Nem tudom, mit fog tenni, 

Edgar bólintott. 

— Most elmegyek, mert vasat kell vásárolnom, de meghívsz délebédre? 

— Természetesen! 

— Boldogan elvagyok a szolgák és a gyerekek asztalánál, ugye, tudod? 

— Tudom. 

— Még egy kérdésem van. — Edgar megfogta az asszony kezét. 

— Mondjad — biztatta Ragna. 

— Szeretsz engem? 

— Szívből. 

— Akkor boldog ember vagyok. 

Edgar megcsókolta az ajkát. Ragna egy hosszú percig rajta felejtette a 
magáét a férfién. Aztán Edgar elment. 


37. fejezet 
1003. augusztus 


Ethelred király a shiringi piactéren, a székesegyház előtt ült törvényt. Ott 
volt az egész város, százak a környező falvakból és a környék nemeseinek 
és főpapjainak többsége. Testőrei utat nyitottak Ragnának az első sorba, 
ahol Wynstan, Wigelm és más főemberek várták a királyt. Ragna ismerte a 
thánok többségét, és súlyt helyezett rá, hogy mindegyikükkel beszéljen. 
Tudják csak, hogy visszajött. 

A sokaság előtt két kipárnázott ülésüű, négylábú támlátlan szék állt egy 
rögtönzött baldachin alatt, amellyel a felségeket védték az augusztusi 
napfénytől. Mellettük egy asztalnál két pap várta, hogy királyi parancsra 
megszerkesszék az okmányokat. Volt az asztalon az írószerszámok mellett 
egy mérleg 1s a pénznek, ha a király bírságot szabna kit. 

A város népe ujjongott. A királyok rendszeresen jártak városról városra, 
de egy angol átlagember még így is ritkán láthatott hús-vér uralkodót. 
Mindenki azt leste, Jó egészségben van-e őfelsége, és mit visel az új 
királyné. 

A király egy távoli világban élt. Elvileg teljhatalmú volt, de a 
gyakorlatban nem mindig lehetett érvényt szerezni a rendeleteknek, 
amelyeket a király távoli udvara hozott. A helyi főurak döntései nagyobb 
hatással voltak a mindennapokra. Ám ez megváltozott, ha az uralkodó eljött 
az alattvalókhoz. A  Wigelm- és Wynstan-féle zsarnokok kevésbé 
dacolhattak a királyi ediktummal, ha azt a közemberek ezrei előtt hirdették 
ki. Az igazságtalanságok áldozatai a látogató királytól reméltek jóvátételt. 

Végül feltünt Ethelred 15 Emma királynéval. A városiak letérdeltek, a 
nemesek meghajoltak. Mindenki utat adott a királyi párnak, hogy 
elfoglalhassák a helyüket. 

A tizennyolc éves Emma most 1s olyan üde és csinos volt, mint mikor 
Ragna utoljára látta, épp csak idősebb lett hat évvel, és állapotos volt. 
Ragna rámosolygott, Emma tüstént megismerte, Ragna örömére oda 15 Jött 
hozzá, megcsókolta az arcát, és az mondta normand nyelven: 

— De nagyszerű látni egy Ismerős arcot! 


Ragna örömmámorban úszott, amiért a királyné így kimutatja a 
barátságát az emberek előtt, akik gyalázatosan bántak vele, és ugyanazon a 
nyelven válaszolt: 

— Gratulálok a házasságodhoz. Úgy örülök, hogy te vagy Anglia 
királynéja! 

— Jó barátok leszünk! 

— Remélem is — már ha nem zárnak ismét börtönbe. 

— Nem fognak, amíg van beleszólásom. — Emma elfordult, a székéhez 
ment. Pár szóval elmagyarázta a történteket Ethelrednek, aki bólintott, és 
rámosolygott Ragnára. 

Ez Jó kezdet volt. Ragna felbátorodott Emma barátságos viselkedésétől, 
ugyanakkor szorongással töltötte el, hogy a királyné azt mondta: amíg van 
beleszólásom. Tehát Emma nem bízik benne, hogy irányíthatja az 
eseményeket. Ráadásul fiatal, talán túlságosan 1s fiatal, így nem sajátíthatta 
el a trükköket, amelyeket Ragna ismer. 

Megszólalt Ethelred, jó erős hangon, bár a hátsó sorokban még így se 
nagyon hallhatták. 

— Első és legfontosabb feladatunk, hogy kiválasszuk Shiring új 
elöljáróját. 

Aldred vakmerően közbevágott. 

— Uram, király, Wilwulf elöljáró készített testamentumot. 

— Amit sose hagytak jóvá! — kiáltotta Wynstan püspök. 

— Wilwulf be akarta mutatni neked a testamentumát, uram, király — 
folytatta Aldred —, és kérni akarta jóváhagyásodat is, de mielőtt ezt tehette 
volna, itt, Shiringben, a tulajdon ágyában végzett vele a gyilkosa! 

— No és hol ez a végrendelet? — kérdezte megvetően Wynstan. 

— Lady Ragna pénzesládájában volt, amelyet pár perccel Wilwulf halála 
után elloptak. 

— Tehát nem létezik, mint látom. 

A tömeg odáig volt az élvezettől. Hogy Isten emberei így osszák 
egymást, rögtön a törvénylátás elején! De aztán közbeszólt Ragna: 

— Épp ellenkezőleg! Több másolat is készült róla. Itt van egy, uram, 
király! — Előhúzta ruhaderekából az összehajtott pergament, és átnyújtotta 
Ethelrednek. 

A király átvette, de nem göngyölte szét. 

— Az sem számít, ha száz másolat készült, mert ez a végakarat 
érvénytelen —szögezte le Wynstan. 


— Mint láthatod az okmányból, uram, király — mondta Ragna -—, 
férjemnek az volt a kívánsága, hogy elsőszülött fiunkat, Osbertet nevezd ki 
elöljáróvá — 

— Egy négyéves gyermeket! — gúnyolódott Wynstan. 

— . . .és nagykorúságáig én kormányozzak mint törvényes képviselője. 

— Elég! — mondta Ethelred, majd elhallgatott, és figyelte, merik-e 
kétségbe vonni a hatalmát azzal, hogy megtörik a csendet. — Ilyen időkben 
— folytatta — az elöljárónak képesnek kell lennie rá, hogy hadat állítson, és 
csatába vezesse az embereket. 

Az összegyűlt nemesek bólogattak és helyeslően dünnyögtek. Ragna 
látta, hogy bármennyire kedvelik, nem néznek ki belőle hadvezéri 
tehetséget. Nem igazán volt meglepve. 

— Wigelm fivérem nemrég bizonyította, hogy képes erre — mondta 
Wynstan. — Hadat állított, és melletted harcolt Exeternél, uram, király. 

— Valóban — válaszolta Ethelred. 

Az exeteri csatát az angolok elvesztették, a vikingek kifosztották a 
várost, aztán bántatlanul hazatakarodtak. Ám Ragna úgy döntött, hogy ezt 
inkább nem hánytorgatja fel. Ebben a vitában úgyis alulmaradna. 
Közvetlenül egy viking győzelem után a király nem nevez ki elöljárónak 
egy asszonyt, hogy az vezesse a shiringi férfiakat. Ebben sohasem is 
reménykedett igazán. 

Az első asszót elvesztette, de úgy okoskodott, hogy akár ebből 15 haszna 
lehet; a király talán az erőegyensúly kedvéért most neki tesz engedményt 
Wigelm után. 

Rájött, hogy visszanyerte az érzékét a stratégiához. A börtön 
eltompultsága gyorsan lefoszlott róla. Úgy érezte, ismét él. 

— Uram, király — szólalt meg Aldred —, Wigelm és Wynstan börtönben 
tartották Lady Ragnát majdnem egy teljes éven át, elrabolták birtokát az 
Outhen völgyében, ellopták a bevételét, és nem voltak hajlandók visszaadni 
a móringját, amire Lady Ragnának joga van. Ezennel arra kérlek, védd meg 
e nemes özvegyet harácsoló rokonságától. 

Ragna megértette, hogy Aldred nem emlékeztetheti ennél nyíltabban a 
királyt a kötelességmulasztásra az özvegyek védelmében. 

A király Wigelmre nézett. 

— Igaz ez? — kérdezte fojtott haraggal. 

Wynstan válaszolt az öccse helyett. 


— Lady Ragna önként választotta a magányt, hogy gyászolhasson. Mi 
csupán gondoskodtunk a védelméről. 

— Badarság! — csattant fel Ragna. — Az ajtómat eltorlaszolták kívülről! 
Rab voltam! 

-— Az ajtó azért volt eltorlaszolva, hogy a gyermekek ne 
csámboroghassanak el, mert eltévedtek volna az erdőben -— mondta 
negédesen Wynstan. 

Gyatra kifogás volt, de helyet ad-e neki a király? 

— Egy asszonyt elzárni nem védelem — vágta rá habozás nélkül Ethelred. 

Nem olyan könnyű bolonddá tenni, gondolta Ragna. 

— Mielőtt megerősítem Wigelmet az elöljáróságban — folytatta a király —, 
Wigelm és Wynstan köteles esküt tenni, hogy nem börtönzik be Lady 
Ragnát. 

Ragna engedélyezett magának egy pillanatnyi megkönnyebbülést. 
Szabad volt — legalább most! Elvégre minden esküt meg lehet szegni. 

— És mi van ezzel az Outhennel? — kérdezte Ethelred. — Azt hittem, Lady 
Ragna a házassági szerződés értelmében kapta ezt a birtokadományt. 

— Igaz — felelte Wynstan —, de Wilwulf fivéremnek nem állt jogában 
elajándékozni azt a földet. 

— Te magad tárgyaltad meg a házassági szerződést az apámmal! — 
méltatlankodott Ragna. — Miként tagadhatod meg most? 

— Az Outhen időtlen idők óta az én családomé — felelte finomkodva 
Wynstan. 

— Nem az — mondta a király. 

Mindenki rábámult. Ez valóban meglepő közbeszólás volt. 

— Az apám adta a nagyapátoknak — folytatta Ethelred. 

— Bizonyára vannak legendák. . . — kezdte Wynstan. 

— Nem legendák — vágott közbe a király. — Az első birtokadományozás 
volt, amelynél tanúskodtam. 

Ez váratlan szerencse volt Ragnának. 

— Kilencéves voltam, amikor ellenjegyeztem — mondta Ethelred. — Az 
pedig nem időtlen időkkel ezelőtt volt, mivel még csak harminchat éves 
vagyok. — A főemberek nevettek. 

Wynstan elzöldült. Látnivalóan nem ismerte a birtoka történetét. 

— Mostantól Lady Ragnáé az Outhen völgye, és annak minden jövedelme 
— mondta határozottan a király. 

— Köszönöm, felség — hálálkodott Ragna. — És a móringom? 


— Egy özvegyasszony jogosult visszakapni a móringját — jelentette ki 
Ethelred. — Mennyi volt? 

— Húsz font ezüst. 

— Wigelm fizet Ragnának húsz fontot. 

Wigelm dühösen hallgatott. 

— Csináld, Wigelm — szólt rá Ethelred. — Menjél csak, és hozzál száz 
fontot. 

— Nem hiszem, hogy lenne annyim — mondta Wigelm. 

— Akkor nem 1s vagy te olyan Jó elöljáró. Talán ismét fontolóra kellene 
vennem a döntésemet. 

— Utánanézek. — Wigelm elcsörtetett. 

— No, hát akkor! — Ethelred Ragnához fordult. — Mi 15 legyen veled meg a 
gyermekkel, akit hordozol? 

— Van egy kérésem, uram, király. Kérlek, ne hozd meg a döntést a mai 
napon. — Ezt a taktikát Aldred javasolta, és Ragna bölcsnek találta a prior 
ötletét, de ő kiegészítette még egy kéréssel. — Szeretnék visszavonulni a 
zárdába a Bélpoklos-szigeten, hogy ott hozzam a világra a gyermeket, 
Agatha anya és az apácák segedelmével. Ha bírom engedélyedet, már 
holnap reggel indulok. Kérlek, várd ki a gyermek születését, mielőtt döntesz 
a jövömről. 

Visszafojtotta a lélegzetét. 

Aldred átvette a szót. 

— Uram, király, ha szabad így fogalmaznom, minden mai tervednek elébe 
vághat a gyermekszülés kiszámíthatatlansága. Ne adja Isten, például a 
kisded nem marad életben. Ha életben marad, ismét változik a kép, attól 
függően, fiú-e vagy leány. A legrosszabb eshetőség, hogy az anya nem éli 
túl a megpróbáltatást. Mindeme dolgok Isten kezében vannak. Nem lenne-e 
bölcs dolog kivárni, hogy mi lesz? 

A királyt nem kellett győzködni, sőt mintha inkább fellélegzett volna, 
amiért nem kell döntenie. 

— Legyen hát — mondta. — Akkor térünk vissza ismét az özvegy Lady 
Ragna jövőjéhez, ha megszületik a gyermek. Den seriff lesz a felelős Lady 
Ragna biztonságáért, amíg meg nem érkezik Dreng s Ferrybe. 

Ragna megkapott mindent, amit józan megfontolással remélhetett. 
Reggel távozhat Shiringből, annyi pénzzel, amiből független lehet. 
Menedéket talál az apácáknál. Rendbe hozza a dolgokat Edgarral. Közösen 
tervezhetnek. 


Nem kerülte el a figyelmét, hogy a király nem reagált, amikor Aldred az 
emberrablás — vádját hangoztatta. — Továbbá senki sem emlegetett 
megbecstelenítést. Nem is várta. Lehetetlen, hogy a király kinevezze 
Wigelmet elöljáróvá, aztán meg felelősségre vonja erőszakért. Ezt a vádat 
tehát . szép kényelmesen elfelejtették. Ám  Ragnának akkora 
megkönnyebbülést jelentett a király többi döntése, hogy ezt is hajlandó volt 
hálás szívvel tudomásul venni. 

Visszajött Wigelm. Mögötte Cnebba cipelt egy kis ládát, amelyet 
leállított Ethelred elé. 

— Nyissátok ki — parancsolta a király. 

Pénzes bőrzacskók voltak a ládában. 

Ethelred a mérlegre mutatott az asztalon. 

— Mérjétek meg a pénzt. 

Mintha kést nyomtak volna Ragna hasába. Megkövült. Ismerős volt a 
kín, érezte már máskor is, tudta, mit jelent. 

Jött a gyerek. 


Alainnek nevezte el a kicsit. Francia nevet akart, mert egy angol név a 
gyerek angol apjára emlékeztette volna. Azonkívül emlékeztetett arra a 
szóra, ami a bretonoknál azt jelenti, hogy , szép". 

Alain csakugyan szép volt. Minden baba szép az anyjának, de Ragna úgy 
vélte, három gyerek után már képes kissé tárgyilagos lenni. Alainnek 
egészséges rózsaszín bőre, sűrű, sötét haja és nagy kék szeme volt, amellyel 
olyan csodálkozva nézegetett, mintha nem értené ezt a furcsa világot. 

Bömbölt, ha éhes volt, és miután teleszopta magát, azon nyomban 
elaludt, mintha egy általa tökéletesen logikusnak tartott időbeosztást 
követne.  Ragnának eszébe jutott, milyen  kiszámíthatatlannak és 
érthetetlennek találta Osbertet, az elsőszülöttjét, és eltünődött, hogy valóban 
ennyire különböznek a gyerekei? Talán ő változott meg, és most már 
fesztelenebb, magabiztosabb. 

Nem volt könnyű szülés, de nem facsarta ki és nem gyötörte meg 
annyira, mint az előző, amiért Ragna hálás is volt. Alain eddig azt az 
egyetlen hibát követte el, hogy korán érkezett, így Ragna nem tudott 
elutazni Dreng"s Ferrybe, ahova most készülődött, hogy összeszedje magát. 
Den azt mondta, hogy Ethelred királynak nincs ellenvetése. 


Cat annyira örült, mintha a baba az övé lenne. A gyerekek érdeklődve 
bámulták Alaint, bár egy kicsit meg 1s voltak sértve, mintha nem tudnák, 
van-e hely a családban még egynek. 

Kevésbé szívesen látott rajongója volt az újszülöttnek Gytha, Wynstan és 
Wigelm anyja. Átjárt Ragnához, és gügyögött a babának. Ragna úgy érezte, 
nem tilthatja meg, hogy Gytha felvegye a kisfiút, elvégre a nagyanyja volt, 
és ezen az sem változtatott, hogy Alain erőszakból született. 

De akkor is kínosan érezte magát, ha elnézte Alaint Gytha karjaiban. 
Feszélyezte a birtokosi hang, amelyet Gytha használt. 

— Családunk legújabb tagja! — mondogatta Gytha. — És milyen szép! 

— Ideje ennie — mondta Ragna, és visszavette Alaint. A mellére tette a 
babát, aki lelkesen szopni kezdett. Ragna az várta, hogy Gytha távozik, ám 
az leült, és úgy figyelt, mintha neki kellene ellenőriznie, hogy Ragna 
helyesen csinál-e mindent. Mikor Alain pihenőt tartott, és bukott egy kis 
tejet, Ragna megdöbbenésére Gytha odahajolt a babához, és a drága 
gyapjúszövet ruhája ujjával törölte meg a gyermek állát. Őszinte szeretet 
volt a mozdulatban. 

De Ragna ettől se bízott Gythában. 

Pár perccel később bedugta a fejét az ajtón az egyik testőre, és 
megkérdezte: 

— Fogadod Wigelm elöljárót? 

Wigelm az utolsó ember volt a föld hátán, akit Ragna látni akart, ám úgy 
gondolta, jobb lesz kideríteni, mit forral, így azt mondta: 

— Bejöhet, de egyedül. Ide ne hozza valamelyik cimboráját! Te pedig bent 
maradsz, amíg Itt van. 

Mindezt Gytha 15 végighallgatta, és az arca megkeményedett. 

Wigelm sértett képpel vonult be. 

— Látod ezt, anya? — kérdezte Gythától. — Türnöm kell, hogy kifaggasson 
egy ajtónálló, mielőtt láthatnám a tulajdon fiamat! — Éhesen bámulta Ragna 
csupasz mellét. 

— Annyira én se vagyok hülye, hogy megbízzak benned — vetette oda az 
asszony. Kihúzta Alain szájából a mellbimbóját, de a fiúcska éhes maradt, 
és óbégatott, így Ragna kénytelen volt ismét mellre tenni, és eltűrni, hogy 
Wigelm a szemét legelteti rajta. 

— Én vagyok az elöljáró! — mondta Wigelm. 

— Te vagy, aki megerőszakolt. 


Gytha helytelenítően csettintett, mintha Ragna valami durvaságot 
mondott volna. Feleannyira se volt olyan durva, mint az, amit a fiad művelt 
velem, gondolta Ragna. Hát nem különös? Valaki, aki nem talál kivetnivalót 
az erőszakos közösülésben, húzza a száját, ha beszélnek róla. 

Wigelm láthatólag nekidurálta magát a folytatásnak, aztán mást gondolt, 
és magába fojtotta a választ. Mély lélegzetet vett. 

— Nem veszekedni jöttem. 

— Hát miért jöttél? 

Wigelm kényszeredett pofát vágott. Leült, aztán ismét felállt. 

— Hogy megbeszéljük a jövőt — mondta bizonytalanul. 

Mi a fene baja van ennek? Az asszony gyanúja szerint egyszerűen csak 
nem érte fel ésszel az országos politikát. Értett a hőzöngéshez és a 
megfélemlítéshez, de a király egyensúlyozása az ellentétes érdekek között 
már nem fért a fejébe. Nála egyszerű szavakat kellett használni. 

— Az én jövőmnek semmi köze hozzád — közölte vele Ragna. 

Wigelm a fejét vakarta, kieresztette a derékszíját, megszorította, az állát 
vakarta, és végül kinyögte: 

— Feleségül akarlak venni. 

Fagyos iszonyat szorította össze Ragna szívét. 

— Soha — mondta. — Még csak ne 1s hozzad szóba. 

— De én szeretlek. 

Ez olyan bődületes hazugság volt, hogy Ragna kis híján felnevetett. 

— Azt se tudod, mit jelent ez a szó! 

— Minden más lesz, esküszöm. 

— Vagyis... — Ragna Gythára nézett, majd ismét Wigelmre. — Vagyis nem 
fogatsz le a pribékjeiddel, miközben rám fekszel? 

Gytha ismét olyan rosszallóan csettintett. 

— Hát persze hogy nem! — mondta méltatlankodva Wigelm, mint akinek 
álmában sem fordulna meg a fejében az ilyesmit. 

— Valóban, ez az ígéret minden asszonyi szív leghőbb vágya! 

— Hát nem akarsz a családunkhoz tartozni? — kérdezte Gytha. 

Ragna elhűlve bámult rá. 

— Nem! 

— De miért nem? 

— Egyáltalán hogy kérdezhetsz ilyet? 

— Miért kell neked olyan gúnyosnak lenned? — kérdezte Wigelm. 

Ragna mélyen beszívta a levegőt. 


— Mert nem szeretlek, te sem szeretsz engem, épp ezért a házasságunkat 
emlegetni olyan nevetséges, hogy még színleg se vehetlek komolyan! 

Wigelm a homlokát ráncolta a nagy fejtöréstől; Ragna már megfigyelte, 
hogy nehezen fogja fel a hosszú mondatokat. Végül annyit mondott: 

— Szóval ez a válaszod. 

— A válaszom: nem. 

Gytha felállt. 

— Mi próbálkoztunk — mondta. 

Aztán elment a fiával. 

Ragna a homlokát ráncolta. Ez váratlan végszó volt. 

Alaim elszunnyadt az anyja mellén. Ragna beletette a bölcsőbe, majd 
összefűzte a ruhája elejét. A kelme átázott a tejtől, ám ez most nem izgatta: 
jelen pillanatban előnyösebb, ha nem mutatkozik túlságosan csábítónak. 

Töprengett. Mi próbálkoztunk. Miért mondta ezt Gytha? Úgy hangzott, 
mint egy burkolt fenyegetés, mintha igazából azt mondta volna: Ne minket 
hibáztass azért, ami most jön. De mi jöhet most? 

Ragna nem tudta, és ez nyugtalanította. 


Wynstan és Gytha instanciázni mentek Ethelred királyhoz, akinek a 
csarnokban volt a szállása. Wynstant most nem dagasztotta a szokott 
önbizalom. A király nem volt kiszámítható. Wynstan általában képes volt 
megjósolni felebarátainak reagálását a problémákra: nem volt nehéz 
kitalálni, mire képesek azért, amit akarnak. Ám a király jóval bonyolultabb 
jellem. 

Isteni segítségben reménykedve megérintette a nyakában viselt keresztet. 

Mikor beléptek a csarnokba, Ethelred elmerülten beszélgetett az egyik 
írnokával. Emma királyné nem volt jelen. Ethelred a kezét fölemelve 
mutatta Wynstannek és Gythának, hogy várjanak. Megálltak pár lépésnyire, 
és kivárták, hogy vége legyen a párbeszédnek. Mihelyt az írnok távozott, 
Ethelred intett nekik. 

— Uram, király — kezdte Wynstan —, öcsém és Lady Ragna gyermeke 
egészséges fiú, aki valószínűleg életben marad. 

— Az Jó — mondta Ethelred. 

— Valóban jó hír, noha azzal fenyeget, hogy megrendíti a shiringi 
elöljáróságot. 


— Hogyhogy? 

— Először is, felséged engedélyt adott Ragnának, hogy visszavonulhasson 
Dreng"s Ferry zárdájába, ahol természetesen kikerül az elöljáró jogköréből. 
Másodszor, Ragna az elöljáró egyetlen gyermekének az anyja. Harmadszor, 
még ha ez a kisded meg 1s halna, Ragnának megmarad Wilwulf három fia. 

— Látom, mire akarsz kilyukadni — mondta Ethelred. — Azt gondolod, 
hogy Ragnából könnyen lehet egy Wigelm elleni lázadás névleges vezetője. 
Az emberek azt mondhatják, hogy az ő fiai a Jogos utódok. 

Wynstan örült, hogy az uralkodó ilyen gyorsan meglátta a lényeget. 

— Igen, uram, király. 

— És ellenlépést javasolsz? 

— Csak egy létezik. Ragnának feleségül kell mennie Wigelmhez. Akkor 
Wigelmnek nem lesznek vetélytársat. 

— Hát persze, ez megoldaná a kérdést — bólintott Ethelred. — Csakhogy 
nem teszek ilyet. 

— De hát mi az ördögért nem? — robbant ki Wynstan. 

— Először ií5s, Lady Ragna hallani se akar róla. Képes lenne az oltár előtt 
nemet mondani. 

— Ennek az elintézését rám bízhatod — mondta Wynstan. Értette, hogyan 
vegyen rá másokat olyasmire, amit nem akarnak. 

Ethelred rosszalló arcot vágott, de nem tett megjegyzést, csupán annyit 
mondott: 

— Másodszor, megígértem a feleségemnek, hogy nem erőltetem a 
házasságot. 

Wynstan bizalmaskodóan heherészett. 

— Uram, király, az ígéret, amit asszonyoknak teszünk. . . 

— Nem sokat tudsz a házasságról, mi, püspök? 

Wynstan fejet hajtott. 

— Természetesen nem, uram, király. 

— Nem vagyok hajlandó megszegni a feleségemnek tett ígéretet. 

— Megértem. 

— Távozzatok, és gondolkodjatok más megoldáson. — A király elutasítóan 
elfordult. 

Wynstan és Gytha bókoltak, és távoztak. 

Amikor senki sem hallhatta őket, Wynstan kifakadt: 

— Hát persze hogy az egyik bajkeverő normann szuka támogatja a 
másikat! 


Gytha nem felelt. Wynstan rápillantott. Anyja mélyen elmerült a 
gondolataiban. 

Gytha házába mentek. Az asszony töltött egy kupa bort a fiának. 

A püspök meghúzta, és azt mondta: 

— Komolyan nem tudom, hogy most mit tegyünk. 

— Volna egy javaslatom — felelte Gytha. 


Wynstan átment Ragna házához. 

— Meg kell beszélnünk valami fontosat. 

Az asszony gyanakodva nézte. Wynstan persze akar valamit. 

— Csak azt ne kérd, hogy feleségül menjek az öcsédhez — mondta. 

— Kétlem, hogy átlátnád a helyzetedet. 

Wynstan pökhendi volt, mint rendesen, eltekintve attól, hogy a nyakában 
lógó keresztet fogdosta. Ragna a titkolt önbizalomhiány jelét vélte látni 
benne, ami nem volt jellemző Wynstanre. 

— Hát akkor világosíts fel — mondta. 

— Akkor távozhatsz, amikor akarsz. 

— A király 15 megmondta. 

— És elviheted Wilwulf gyermekeit. 

Ragna nem fogta fel azonnal, hogy mit hall, és elszörnyedt, amikor 
megértette. 

— Elviszem az összes gyermekemet! — mondta. — Alaint is! 

— Ezt a lehetőséget nem ajánljuk föl neked. — Wynstan ismét megérintette 
a keresztet. — Elhagyhatod Shiringet, de nem viheted magaddal az 
ealdorman egyetlen fiát. 

— Ő az én kisbabám! 

— Az hát, és természetesen te akarod fölnevelni. Ezért kell feleségül 
menned Wigelmhez. 

— Soha! 

— Akkor ttt kell hagynod a kisbabádat. Nincs harmadik lehetőség. 

Ragna jégkoloncot érzett a szíve helyén. Akaratlanul a bölcsőre 
pillantott, mintha arról akarna meggyőződni, hogy Alain még ott van. Ott 
volt, és aludt, mint a tej. 

— Gyönyörű kisded — hízelgett méztől csöpögő hangon Wynstan. — Ezt 
még én 15 látom. 


Annyi rosszindulat volt ebben a hazug bókban, hogy Ragna émelyegni 
kezdett. 

— Nekem kell fölnevelnem — mondta. — Én vagyok az anyja. 

— Anyában nem lesz hiány. Gytha anyácskám alig várja, hogy gondját 
viselhesse első unokájának. 

Ez felbőszítette Ragnát. 

— Hogy őt 15 úgy nevelhesse, mint téged és Wigelmet? — kérdezte. — Hogy 
kegyetlen, önző és durva legyen? 

Meglepő módon Wynstan erre nem válaszolt. 

— Csak nyugodtan — mondta, és felállt. — Gondold át. Kellő időben majd 
tudasd velünk a döntésedet. — Azzal távozott. 

Ragna tisztában volt azzal, hogy itt azonnali és heves ellenállásra van 
szükség. Cat! Menj Emma királynéhoz, és kérd meg, hogy mielőbb 
fogadjon! 

Cat elsietett, Ragna komor töprengésbe süllyedt. Csak áltatták volna a 
szabadulással? Ha úgy távozhat, hogy itt kell hagynia a babát, az nem 
szabadság. Ethelred nem akarhatta ezt! 

Arra számított, hogy Emma a komornával üzeni meg, mikor fogadja, ám 
a visszatérő Cat azt rebegte: 

— Madame, a királyné az! 

Bejött Emma. 

Ragna felállt, bókolt. Emma megcsókolta az arcát. 

— Most beszéltem Wynstan püspökkel — szólt Ragna. — Azt mondta, hogy 
ha nem megyek feleségül Wigelmhez, elveszik tőlem a kicsit. 

— Igen — bólintott Emma. — Gytha nekem 1s elmagyarázta. 

Ragna összevonta a szemöldökét. Gythának akkor kellett Emma elé 
járulnia, amikor Wynstan beállított az ő házába. Ezt jól kitervelték és 
összehangolták. 

— A király tud erről? — kérdezte. 

— Igen — felelte ismét Emma. 

Ragnát megrémítette a királyné arca. Csak aggodalmas volt, de nem 
elszörnyedt, még csak nem 15 megbotránkozott. Szánalom ült a vonásain, és 
ez volt az tjesztő. 

Ragna érezte, hogyan veszíti el megint az önállóságát. 

— De hát a király szabaddá tett! Mit jelentsen ez? 

— Azt jelenti, hogy tilos bebörtönözniük, és a király nem kényszerít egy 
olyan emberhez, akit gyűlölsz, ugyanakkor nem veheted el az elöljáró fiát. 


Az egyetlen fiát, ha jól tudom. 

— De hiszen akkor nem vagyok szabad! 

— Súlyos döntés előtt állsz. Erre nem számítottam. — A királyné az 
ajtóhoz ment. — Nagyon sajnállak. — Azzal kiment. 

Ragna úgy érezte, mintha egy rémálomba került volna. Egy percig 
fontolgatta, hogy az első lehetőséget választja: ítt hagyja a gyereket, nevelje 
föl Gytha. Bármit inkább, mint feleségül menni az undorító Wigelmhez! 
Különben is, Alain erőszakból született. De mikor ránézett, ahogy békésen 
szuszog a bölcsőjében, tudta, hogy nem bírja megtenni, akkor se, ha 
egyszerre öt Wigelmhez kényszerítik hozzá. 

Bejött Edgar. Az asszony a könnyein át 1s felismerte, és felállt. A férfi 
átölelte. 

— Igaz? — kérdezte. — Mindenkitől azt hallom, hogy vagy hozzá kell 
menned Wigelmhez, vagy le kell mondanod Alainről. 

— Igaz — mondta Ragna. Könnyei átáztatták a férfi gyapjúszövet 
ruhájának mellét. 

— Mit fogsz tenni? — kérdezte Edgar. 

Az asszony nem felelt. 

— Mit fogsz tenni? — ismételte Edgar. 

— Itt hagyom a babát — mondta Ragna. 


— Nem, nem, ez képtelenség! — dühöngött Wynstan. 

— Hát pedig igen — mondta Wigelm. — Edgar most segít neki pakolni. Itt 
fogja hagyni a gyereket. 

— Akkor 1s ott van neki Wilwulf három fia! A nép majd azt mondja, hogy 
azok a Jogos örökösök. Ezzel ugyan nem vagyunk kint a vízből! 

— Mégiscsak meg kell ölni — szögezte le Wigelm. — Másképp nem 
szabadulhatunk tőle. 

Mivel erre a párbeszédre az anyjuk házában került sor, Gytha most 
félbeszakította őket. 

— Nem ölhetitek meg Ragnát! A király orra előtt semmiképpen! Ethelred 
nem hagyhatja, hogy megússzátok. 

— De rákenhetjük valaki másra! 

Gytha a fejét rázta. 


— A múltkorit se hitte el senki. Másodszor nem is színlelnék, hogy 
elhiszik. 

— Majd akkor csináljuk, amikor a király elment — reménykedett Wigelm. 

— Marha! — förmedt rá Wynstan. — Ragna addigra biztonságban lesz a 
zárdában a Bélpoklos-szigeten! 

— Hát akkor most mit csinálunk? 

— Szépen megnyugszik mindenki — mondta Gytha. 

— Abban meg mi a Jó? — kérdezte Wigelm. 

— Majd meglátod, csak légy türelemmel. 


Éjszaka Edgar és Ragna együtt aludtak az asszony házában. Egymást 
átölelve feküdtek a szittyón, de nem szeretkeztek, mert ahhoz túlságosan 
szomorúak voltak. Edgart már az is vigasztalta, hogy átkarolhatja az 
asszonyt, aki kétségbeesett szerelemmel tapadt hozzá. 

Éjszaka kétszer felkelt, hogy megszoptassa Alaint. Edgar elbóbiskolt, de 
gyanította, hogy Ragna egy szemhunyást sem alszik. Ahogy kivilágosodott, 
felkeltek. 

Edgar lement a városba, és bérelt az utazáshoz két társzekeret, amelyeket 
felhozott az erődbe, és leállította őket Ragna háza előtt. Miközben a 
gyerekek reggeliztek, felrakta majdnem az egész poggyászt az egyik 
szekérre. A másikra a párnák és a takarók kerültek, hogy az asszonyok és a 
gyerekek puhán üljenek. Felnyergelte Bütüt, száron tartotta ÁAstridot. 

Beteljesüléshez közeledett az, amire évek óta vágyott, mégsem tudott 
örülni. Ragna valamikor talán túlteszi magát Alain elvesztésén, ám Edgar 
attól félt, hogy sokáig fog tartani. 

Mindenki utazáshoz öltözött. Velük jött Gilda, Wilnod, Cat és a testőrök. 
Kijöttek a házból, Ragna a karján hozta Alaint. 

Gytha már várta őket, hogy elvegye a kisfiút. 

A szolgák és a gyerekek felkapaszkodtak a szekérre. 

Mindenki Ragnát nézte. 

Ragna odament Gythához. Edgar vele tartott. Ragna tétovázott. Edgarra 
nézett, aztán Gythára, aztán Alainre. Könnyek patakzottak az arcán. 
Elfordult Gythától, majd visszafordult. Gytha a csecsemőért nyúlt, de 
Ragna nem engedte, hogy elvegye tőle. Egy hosszú percig állt Gytha és 
Edgar között. 


Majd azt mondta Gythának: 

— Nem bírom megtenni. 

Edgarhoz fordult. 

— Ne haragudj. 

Magához szorította Alaint, és visszament a házába. 


A lakodalom hét országra szólt. Egész Dél-Angliából tódultak az emberek. 
Főbenjáró dinasztikus válságot sikerült rendezni, és mindenki sietett 
összebarátkozni a győztes féllel. 

Wynstan elégedett büszkeséggel nézett végig a csarnokon. A kecskelábú 
asztal roskadozott a meleg nyár és a bő termés ajándékaitól, a hatalmas 
konc húsoktól, friss cipóktól, diótól, mogyorótól, gyümölcsöktől, sörtől és 
bortól. 

Az emberek egymás lábát tapodták le, hogy hódolhassanak Wigelm 
ealdorman és családja előtt. Wigelm pöffeszkedő ábrázattal ült Emma 
királyné mellett. Fantáziátlan, de brutálisan makacs vezető lesz belőle, és 
Wynstan útmutatásával a megfelelő döntéseket fogja hozni. 

És végre sikerült feleségül vennie Ragnát. Wynstan gyanúja szerint soha 
még csak nem 1s tetszett neki igazán a nő, mindössze meg akarta mászni. 
Van az úgy, hogy a férfiak csak azért vesznek meg egy asszonyért, mert 
nem kellenek nekt. 

Ragnát, Wynstan egyetlen vetélytársát a hatalmi harcban, végképp 
összezúzták. A király mellett ült a főasztalnál, karján a csecsemőjével, és 
olyan arccal, mint aki a legszívesebben öngyilkos lenne. 

A király láthatólag elégedett volt a shiringi látogatás eredményével, 
amire az ő szemével nézve meg 15 volt minden oka. Kinevezte az új 
elöljárót, elrendezte a régi elöljáró özvegyének a dolgát, jóvátette Ragna 
bebörtönzésének gyalázatát, de megakadályozta, hogy az asszony világgá 
menjen az elöljáró fiával, és mindezt vérontás nélkül! 

Ragna pártja nemigen képviseltette magát. Den seriff ott volt, és olyan 
képet vágott, mint aki büdöset szagol, de Aldred visszatért a kis 
monostorába, Edgar pedig eltünt. Talán visszament igazgatni Ragna 
outhenhami köfejtőjét, bár ki tudja, volt-e kedve hozzá most, amikor 
életének nagy szerelme máshoz ment férjhez. Wynstan nem tudta, és 
igazából nem 15 érdekelte. 


Még az egészsége 1s jól szolgált. A vesszejéről elmúlt a tarjag. Nagyon 
megrémült, főleg amikor a kurvák azt mondták, hogy lepra lehet belőle, de 
nyilvánvalóan vaklárma volt, és ő meggyógyult. 

Az öcsém az elöljáró, és én vagyok a püspök, gondolta büszkén Wynstan. 
Innen a negyvenen! 

És ez még csak a kezdet! 


Edgar és Aldred a vízpartról nézett vissza a falura, ahol a Mihály-napi 
vásárt tartották. Emberek százai keltek át a hídon, vásároltak a piacon, és 
állták végig a sort, hogy láthassák Szent Adolphus csontjait. Karattyoltak, 
nevettek, örültek, hogy elverhetik a kevéske pénzüket. 

— A helység virul — állapította meg Edgar. 

— Nagyon örülök — mondta Aldred, pedig könnyek csillogtak az arcán. 

Edgar feszengett, ugyanakkor elérzékenyült. Évek óta tudta, hogy Aldred 
szereti, holott sose került szóba közöttük. 

Elfordította a tekintetét. A hídon innen volt kikötve a tutaja, amelyen ott 
ált Bütü, a póni. Ugyancsak a tutajon volt a viking fejsze, a szerszámok és 
egy láda, amelyben kevés drágaságát tartotta, köztük a Ragnától kapott 
könyvet. Csak Brindle hiányzott, az öreg kutya, akinek letelt az ideje. 

Ez volt az utolsó csepp a pohárban. Már jó ideje fontolgatta, hogy 
elhagyja Drengs Ferryt, és Brindle halála végleges elhatározásra bírta. 

Aldred a csuhája ujjába törölte a szemét, és megkérdezte: 

— Mindenképpen el kell menned? 

— Igen. 

— De Normandia olyan messze van. 

Edgar úgy tervezte, hogy letutajozik Combe-ig, és ott felszáll egy 
Cherbourg-ba tartó hajóra. Felkeresi Hubert grófot, hírt visz neki Ragna 
házasságáról Wigelmmel. Cserébe azt kéri, hogy a gróf javasoljon neki egy 
nagyszabású építkezést. Úgy hallotta, hogy egy jó kézműves könnyen talál 
munkát Normandiában. 

— A lehető legmesszebb akarok lenni Wigelmtől, Wynstantől meg 
Shiringtől — mondta. — És Ragnától. 

Nem látta Ragnát az esküvő óta. Próbált bejutni hozzá, de a szolgák 
elküldték. Különben sem tudta, mit mondhatott volna neki. Ragnát nehéz 
döntés elé állították, és ő a gyermeket választotta. Szinte minden nő 


ugyanezt tette volna. Edgar szíve összetört, de nem hibáztathatta az 
asszonyt. 

— Nem Ragna az egyetlen, aki szeret téged — mondta Aldred. 

— Én is szeretlek — felelte Edgar —, csak, tudod, nem úgy. 

— Egyedül ez ment meg engem a bűntől. 

— Tudom. 

Aldred megfogta Edgar kezét, és megcsókolta. 

— Drengnek el kellene adnia a kompot — mondta Edgar. — Ragna esetleg 
megvásárolja Outhenhambe. Nincs hajójuk. 

— Javasolni fogom. 

Edgar már elbúcsúzott a családjától és a falusiaktól. Neki itt már nem 
volt dolga. 

Eloldozta a tutajt, fellépett rá, és ellökte a parttól. 

A gyorsuló tutaj elhaladt a család tanyája előtt. Edgar javaslatára Erman 
és EFadbald építettek egy vízimalmot annak a mintájára, amelyet valamivel 
lejjebb láttak a folyón. Egész jó mesteremberek voltak: az apjuk jól 
megtanította őket. Gyorsan gyarapodtak, fontos személyiségnek számítottak 
a helységben. Integettek az öccsüknek, aki észrevette, hogy igencsak 
kezdenek terebélyesedni. Visszaintett nekik. Wynswith és Beorn, az 
unokahúga és az unokaöccse azért hiányozni fog. 

A tutaj mind sebesebben úszott. Normandia melegebb, szárazabb lesz 
Angliánál, mert délebbre van. A néhány francia szóra gondolt, amelyeket 
felcsípett, miközben hallgatta, hogy Ragna a komornájához beszél. Aldred 
megtanította egy kis latinra 15. Fog ő boldogulni. 

Lesz egy új élete. 

Még egyszer visszanézett. A látképen uralkodott az ő hídja, amely 
gyökeresen megváltoztatta a kis falut. A legtöbben már nem is a régi 
Dreng"s Ferry néven emlegették. 

Mostanában úgy hívták, hogy Királyhídja. Kings Bridge. 

Sötét és hideg volt a canterburyi székesegyház főhajójában ezen a 
novemberi délutánon. A ritkásan égő gyertyák árnyékai úgy mozogtak, mint 
a nyughatatlan kísértetek. A presbitériumban, 8 a templom legszentebb 
részében lassan haldokolt Elfric érsek. Összekulcsolt sápadt ujjaival 
ezüstkeresztet szorított a szívéhez. A szeme nyitva volt, de alig mozgott. 
Egyenletesen, de gyengén lélegzett. Mintha örömét lelte volna az őt 
körülálló szerzetesek énekében, mert a szemöldökét ráncolta, ha a kántus 
elhallgatott. 

Wynstan püspök sokáig térdelt az érsek lábnál. Ő is rosszul érezte magát. 
Fájt a feje. Mostanában rosszul aludt. Sajogtak az ízületei a fáradtságtól, 
mint egy vénembernek, holott még csak harmincnyolc volt. És rút vörös 
dudor volt a kulcscsontja felett, amelyet azzal takargatott, hogy magasan 
tűzte össze a köpenyét. 

Ebben az állapotban se teste, se lelke nem kívánt keresztülutazni a 
novemberi Anglián, csakhogy volt egy erős ösztökéje. Canterbury 
következő érseke akart lenni. Akkor ő lesz Dél-Anglia legmagasabb 
egyházi méltósága. Márpedig hatalmi harcot nem lehet a távolból megvívni: 
ahhoz ott kell lenni a helyszínen. 

Úgy döntött, eleget imádkozott ahhoz, hogy mély hatást tegyen a 
szerzetesekre Jámborságával és tisztelettudásával. Felállt, és ekkor hirtelen 
megszédült. Sikerült kinyújtott karral megtámaszkodnia egy kőoszlopban, 
mielőtt elesett volna. Ez dühbe hozta, mert gyűlölt gyengének mutatkozni. 
Egész felnőttéletében ő volt az erős ember, akitől mások féltek. Más se kell, 
mint hogy a canterburyi szerzetesek azt higgyék, gyenge az egészsége. Nem 
akarnak majd egy kórságos érseket. 

Egy perc múlva kitisztult a feje annyira, hogy képes legyen megfordulni, 
és áhítatos lassúsággal elvonulni. 

A canterburyi székesegyház olyan hatalmas volt, amekkora épületet 
Wynstan még sose látott. Köből építették kereszt alakúra, hosszú főhajóval, 


kereszthajókkal és egy rövid presbitériummal. A metszéspont feletti tornyot 
arany angyal ékesítette. 

A shiringi katedrális háromszor elfért volna benne. 

Wynstan az északi kereszthajóban találkozott unokatestvérével, 
Degberttel, a shiringi főesperessel, és együtt mentek ki a kerengőbe. Hideg 
eső ostorozta a négyszög alakú, zöld kertet. Az eső elől bemenekült 
szerzetesek csoportja tisztelettel elhallgatott a főpapok közeledésére. 
Wynstan eljátszotta, mintha nem venné észre őket, majd meg mintha 
elmélkedésetiből riasztották volna fel. 

Olyan hangon beszélt, mint akit porba sújtott a gyász. 

— Öreg barátom szelleme láthatólag vonakodik elhagyni a templomot, 
amelyet úgy szeretett. 

Percnyi hallgatás után egy langaléta ifjú szerzetes megkérdezte: 

— Elfric érsek a barátod, püspök uram? 

— Ez csak természetes — felelte Wynstan. — Bocsáss meg, testvérem, mi 15 
a neved? 

— HFappa vagyok, püspök uram. 

— Nos, Eappa testvér, én már akkor ismertem szeretett érsekünket, amikor 
ő még püspök volt Ramsburyben, ami nincsen messze az én shiringi 
katedrálisomtól. Én még ifjú ember voltam, amikor a szárnyai alá vett, hogy 
úgy mondjam. Mérhetetlenül hálás voltam bölcsességéért és útmutatásáért. 

Ebből egy szó sem volt igaz. Wynstan megvetette Elfricet, és az érzés 
alighanem kölcsönös volt, ám a barátok hittek a püspöknek. Wynstan 
gyakran elcsodálkozott, milyen könnyű lóvá tenni másokat, főleg ha van 
valamilyen rangunk. Az emberek, akik ennyire hiszékenyek, meg is 
érdemlik, ami történik velük. 

— Miket mondott neked? — kérdezte Eappa. 

Wynstan rögtönzött. 

— Azt mondta, figyeljek jobban, beszéljek kevesebbet, mert az ember 
akkor tanul, amikor hallgat, és nem akkor, amikor beszél. — Na, ebből elég. 
— Mondjátok, mit gondoltok, ki lesz a következő érsek? 

— Winchesteri Alphage — szólalt meg egy másik barát. 

Ismerős volt az arca. Wynstan alaposabban megnézte. Látta már máskor 
15 ezt a kerek arcot és barna szakállt. 

— Ismerjük egymást, nemde, testvérem? — kérdezte elővigyázatosan. 

— Wigferth testvér rendszeresen megfordul Shiringben — vágott közbe 
Degbert. — Canterburynek birtokai vannak Wessexben, és ő szokta beszedni 


a bérleti díjakat. 

— Igen, természetesen, Wigferth testvér, nagyon örülök a viszontlátásnak! 
— Wynstannek eszébe jutott, hogy Wigferth a barátja Aldred priornak. 
Tanácsos óvatosan viselkedni. — Miért hiszik azt az emberek, hogy Alphage 
lesz a következő érsek? 

— Elfric szerzetes, Alphage is az — felelte Wigferth —, és Winchester a 
legrangosabb katedrálisunk Canterbury és York után. 

— Nagyon logikus — bólogatott Wynstan -—, bár talán nem perdöntő. 

Wigferth nem engedett. 

— Továbbá Alphage készítette a híres winchesteri orgonát. Azt mondják, a 
hangja egy kilométerre elhallatszik! 

Wigferth láthatólag a csodálója Alphage-nek, gondolta Wynstan, vagy 
mint Aldred barátja, egyszerűen nem állhatja őt. 

— Szent Benedek Regulája szerint a szerzeteseknek joguk van 
megválasztaniuk a saját apátjukat, nemde? 

— Igen, de Canterburynek nincsen apátja — felelte Wigferth. — Minket az 
érsek vezet. 

— Más szavakkal az érsek az apát. — Wynstan tudta, hogy a szerzetesek 
jogai tisztázatlanok. A király és a pápa egyaránt jogot formált az érsek 
kinevezésére. Ebben is, mint mindenben, többet számított az ember a 
törvénynél. Itt harc lesz, amelyben a legerősebb és a legokosabb győz. 

— Mindenesetre nagy ember legyen az, aki meg akar felelni Elfric 
példájának — folytatta. — Amennyire én hallottam, bölcs és igazságos vezető 
volt. — Nem egészen engedte le a hangsúlyt a mondat végén, hogy legyen 
egy kis kérdő árnyalata. 

Eappa bekapta a csalit. 

— Elfricnek szigorú elvei vannak az ágyazásról — mondta. A többiek 
nevettek. 

— Hogyan? 

— Úgy gondolja, hogy egy szerzetes mondjon le a derékalj fényűzéséről. 

— Aha. — A szerzetesek gyakran a csupasz deszkán aludtak, mellőzve 
mindenféle puhaságot, amit a keszeg Eappa kényelmetlennek találhat. — Én 
mindig azt vallottam, hogy a szerzetesnek szüksége van az alvásra, hogy 
igazán éber legyen ima közben — fejtegette Wynstan. A barátok lelkesen 
bólogattak. 

Forthred, az orvos szerzetes, nem értett egyet. 


— Az ember nagyon Jól elalszik a deszkán — mondta. — A mi elvünk a 
mértékletesség. 

— Igazad van, testvérem, de azért nem kell túlzásba esni, ugyebár — érvelt 
Wynstan. — Szerzetes valóban ne egyen mindennap húst, ám a marhahús 
heti egy alkalommal erőt ad. A szerzetesek nem tarthatnak háziállatot, 
pedig néha kell a macska, hogy elűzze az egereket. 

A barátok helyeslően dünnyögtek. 

Ez elég volt egy napra, hogy Wynstan a szelíd vezető hírébe kerüljön. Ha 
tovább cifrázná, még gyanút fognának, hogy a kegyeikre vadászik — mint 
ahogy így is volt. Visszaindult a templomba. 

— Kell csinálnunk valamit Wigferthtel — mormolta Degbertnek, mihelyt 
nem hallhatták őket —, különben az ellenzékem vezetője lehet. 

— Felesége és három gyereke van Trench faluban — mondta Degbert. — Az 
ottani parasztok nem tudják, hogy szerzetes, azt hiszik, egyszerű pap. Ha 
kiteregetjük a titkát Canterburyben, az alámoshatja a hitelességét. 

Wynstan töprengett egy darabig, aztán megrázta a fejét. 

— Ideális esetben Wigferthnek itt se szabad lennie Canterburyben, amikor 
a barátok döntenek. Ezen gondolkoznom kell. Addig is beszéljünk a 
kincstárnokkal. 

Apát híján Sigefryth kincstárnok volt a legmagasabb rangú szerzetes az 
érsek után, ezért Wynstannek meg kellett nyernie. 

— Abban a faházban lakik, rögtön a templom nyugati végénél — mondta 
Degbert. 

Végigmentek a hajón, és távoztak a nagyszerű nyugati kapun. Wynstan a 
fejére húzta a csuklyát, védelemül az eső ellen. Siettek a legközelebbi 
épülethez. 

A kincstárnok nagy, kopasz fejű, kicsi ember volt. Gyanakodva, de 
félelem nélkül üdvözölte Wynstant, aki azzal kezdte: 

— Nincs változás szeretett érsekünk állapotában. 

— A Mindenható talán még részeltet minket érsek urunk jelenlétének 
áldásában egy kis ideig — mondta Sigefrytb. 

— Sajnos, már nem sokáig — szólt Wynstan. — Azt hiszem, Sigefryth, a 
szerzetesek hálát adnak Istennek, hogy te szemmel tartod Canterbury 
ügyelt. 

Sigefryth egy bólintással nyugtázta a bókot. 

— Mindig is azt vallottam, hogy kincstárnoknak lenni szörnyű feladat — 
folytatta mosolygó derűvel a püspök. 


Sigefryth érdeklődése feltámadt. 

— Hogyhogy? 

— Gondoskodnia kell róla, hogy mindig legyen elegendő pénz, de nem 
szólhat bele a kiadásokba! 

Sigefryth végre megengedett magának egy mosolyt. 

— Ez igaz. 

Wynstan folytatta: 

— Úgy vélem, hogy egy apátnak vagy perjelnek, vagy akárkinek, aki 
betölti a szerepet, nemcsak a jövedelmet, de a kiadást 15 meg kellene 
beszélnie a kincstárnokkal. 

— Sok problémának elejét venné — bólogatott Sigefryth. 

Ennyi elég, gondolta ismét Wynstan. Be kellett hízelegnie magát a 
kincstárnoknál, de nem túl feltűnő módon. Térjünk át Wigferthre. 

— Az idén egy kincstárnoknak különösen van oka aggodalomra. — Rossz 
volt a termés, az emberek éheztek. 

— A holtak nem adóznak. 

Nem egy érzelgős ember, gondolta Wynstan. Ezt már szeretem. 

— És ez az örökös rossz idő! Egész Dél-Anglia vízben áll. Utam során 
mindegyre nagy kitérőket kellett tennem. — Ez erős túlzás volt. Valóban 
sokat esett az eső, de ez legfeljebb néhány nap késedelmet okozott 
Wynstannek. 

Sigefryth együttérzően csettintett. 

— Nagyon úgy látszik, hogy még ennél is rosszabb lesz az idő. Remélem, 
nem terveztek utazást. 

— Egyhamar nem. Karácsonykor be kell szednünk az adót azoktól a 
bérlőinktől, akik még élnek. A ti környéketekre Wigferth testvért küldöm. 

— Ha azt akarod, hogy Wigferth odaérjen karácsonyra, időben küldjed — 
tanácsolta Wynstan. — Sokáig tart majd az út. 

— Azt teszem — mondta Sigefryth. — Köszönöm, hogy figyelmeztettél. 

Milyen hiszékeny!, gondolta elégedetten Wynstan. 

Wigferth másnap elutazott. 


Ragna fiai hógolyóztak. A négyéves ikrek együtt támadták a hatéves 
Osbertet, a tipegő kétéves Alain visított a nevetéstől. 


Ragna és kis háznépe gyönyörködött bennük. Ott volt Cat, Gilda, Wilnod 
és Grimweald, a testőr. Grimwealdnak nem sok hasznát vették: lévén 
Wigelm egyik fegyverese, aligha védte volna meg Ragnát attól az embertől, 
aki a legnagyobb valószínűséggel bántalmazza. 

Ám ez akkor is boldog pillanat volt. A négy fiú kicsattant az egészségtől. 
Osbert már írni-olvasni tanult. Ragna nem ilyen életet akart, és még mindig 
vágyott Edgar után, de még így 15 volt miért hálásnak lennie. 

Mikor Wigelmből elöljáró lett, a továbbiakban nem óhajtott bajlódni 
Combe közigazgatásával, így ott Ragna helyettesítette. Gyakorlatilag ő volt 
Combe és Outhen bírája, noha Wigelm még mindig látogatta a két 
helységet, és tartott törvénynapot. 

Feltünt Wigelm is fiatal ágyasa, Meganthryth kíséretében. Beálltak 
Ragna mellé, figyelték a játszó gyerekeket. Ragna nem szólt Wigelmhez, rá 
se nézett. Ebben a két évben, amióta férj és feleség voltak, csak még jobban 
meggyűlölte. Wigelm egyszerre volt kegyetlen és ostoba. 

Szerencsére kevés időt kellett vele töltenie. Wigelm a legtöbb este úgy 
leitta magát, hogy támogatni kellett az ágyáig. Ha eléggé józan volt, 
Meganthrythtel hált, bár az nem szült neki gyereket. Nagy néha feltámadt 
benne a régi gerjedelem, és olyankor beállított Ragnához. Az asszony nem 
tiltakozott, csak behunyta a szemét, és valami másra gondolt, amíg Wigelm 
végzett. Ő azt szerette, ha a nők rúgkapálnak, de a közönyt utálta, és Ragna 
nyilvánvaló fásultsága segített elvenni az étvágyát. 

Osbert túlságosan vadul dobott el egy nagy hógolyót, ami arcon találta 
Alaint. A kisfiú megrémült, sírni kezdett, és rohant Ragnához, aki letörölte 
a könnyeit a ruhája ujjával, és vigasztalgatta. 

— Ne légy bőgőmasina, Alain! — szólt rá Wigelm. — Ez csak hó, nem is 
fájhat! 

Alain még keservesebben zokogott a nyers hangtól. 

— Csak kétéves — mormolta Ragna. 

Wigelm nem szeretett vitatkozni, ő jobban értett a pofozkodáshoz. 

— Nekem ne kapasd el! Nem akarok egy nebáncsvirág fiút. Alain harcos 
lesz, mint az apja. 

Ragna mindennap azért imádkozott, hogy Alain lehetőleg minél jobban 
különbözzön az apjától, de nem mondott többet: Wigelmmel fölösleges volt 
vitatkozni. 

— Aztán nehogy nekem megtanítsd olvasni! — tette hozzá Wigelm, aki 
analfabéta volt. — Az papoknak és asszonyoknak való. 


Majd meglátjuk, gondolta Ragna, de továbbra sem szólt. 

— Helyesen neveljed! — intette a férj. — Különben... — Elvonult, sarkában 
az ágyasával. 

Ragna hátán végigfutott a hideg. Mit értett azon, hogy különben... ? 

Meglátta Hildit, a bábát, ahogy közeledik a behavazott udvaron. Mindig 
örült, ha elbeszélgethetett Hildivel. Okos öregasszony volt, és a 
gyógyítótudománya messze meghaladta a szülések levezetését. 

— Tudom, hogy nem szíveled Agnest — kezdte Hildt. 

Ragna megmerevedett. 

— Szíveltem, amíg el nem árult. 

— Haldoklik, és a bocsánatodért könyörög. 

Ragna sóhajtott. Az ilyen kérést nehéz megtagadni, még akkor is, ha attól 
az asszonytól jön, aki tönkretette az ő életét. 

A fiúkat Catre bízta, és elment Hildivel. 

A városban a tiszta havat már beszennyezte a hulladék és a piszkos 
lábnyomok. Hildi elvezette Ragnát egy kis házhoz a püspöki palota mögött. 
Mocsok és bűz volt benne. Agnes pokrócba burkolózva feküdt a földre 
hintett szalmán. Az arcán, az orra mellett ocsmány daganat vöröslött, 
közepén varas lyukkal. 

Pillantása úgy tévelygett a szobában, mintha nem tudná, hol van. 
Tekintete megállapodott Ragnán. 

— Téged ismerlek — mondta. 

Különös kijelentés volt. Agnes több mint tíz évet élt Ragna mellett, 
mégis úgy beszélt, mintha futólagos ismerősök lennének. 

— Egyre zavartabb — magyarázta Hildi. — Hozzátartozik a betegséghez. 

— Borzasztón fáj a fejem! — panaszkodott Agnes. 

— Arra kértél, hozzam ide Lady Ragnát, mert bocsánatot akarsz kérni tőle 
— fordult hozzá Hildt. 

Agnes arca úgy megváltozott, mintha váratlanul visszanyerte volna ép 
eszét. 

— Gonosz dolgot cselekedtem! — mondta. — Úrnőm, egyáltalán meg tudod 
bocsátani nekem, hogy elárultalak? 

Ragna nem bírt ellenállni az esengésnek. 

— Megbocsátok, Agnes — felelte őszintén. 

— Ez Isten büntetése rajtam azért, amit tettem. Hildi azt mondja, hogy 
megkaptam a kurvaleprát! 


Ragna megrendült. Hallott már erről a betegségről, ami a közösüléssel 
terjedt, ezért kapta a nevét. Fejfájással, szédüléssel kezdődött, azután a 
szenvedő fokozatosan elbutult, és a végén megőrült. 

— Halálos? — kérdezte csendesen Hilditől. 

— Egymagában nem, de a beteg annyira elgyengül, hogy hajlamosabb 
lesz a balesetekre, és valamilyen más okból jön el érte a halál. 

Ragna nem hitt a fülének. 

— De csak nem Offának volt? — kérdezte Agnestől. 

Hildi a fejét rázta. 

— Agnes nem a férjétől kapta. 

— Hát kitől? 

— Vétkeztem a püspökkel - felelte Agnes. 

— Wynstannel? 

— Wynstan 1s beteg — magyarázta Hild1i. — Nála lassabban fejlődik ki, mint 
Agnesnél, úgyhogy még nem sejti, de én láttam a jeleket. Örökké fáradt, és 
gyakran szédül. És van egy daganat a nyakán. A köpenyével próbálja 
rejtegetni, de én láttam. Ugyanolyan, mint ami Agnes arcán van. 

— Ha megtudja, úgy fog hallgatni róla, mint a sír — mondta Ragna. 

— Igen — bólintott Hildi. — Ha az emberek tudomást szereznek róla, hogy 
meg fog őrülni, elveszítheti a hatalmát. 

— Pontosan — helyeselt Ragna. 

— Soha nem árulom el senkinek. Túlságosan félek. 

— Én is — mondta Ragna. 


Aldred valósággal szédelgett, ahogy nézte az ezüstpennyből épített 
oszlopokat az asztalon. 

Godleof testvér, Kings Bridge monostorának kincstárnoka elhozta 
Cuthbert régi műhelyének vasszekrényéből a pénzesládát, és az asztalra 
helyezte. Együtt átszámolták az ezüstöt. Gyorsabban végeztek volna vele, 
ha lemérik, de nem volt mérlegük. 

Egészen mostanáig nem volt szükségük rá. 

— Azt hittem, az idén pénzszűkében leszünk az éhínség után — jegyezte 
meg Aldred. 

— Jó oldala a dolognak, hogy a vikingek az éhínség miatt mentek haza — 
mutatott rá Godleof. — A szokottnál csekélyebb bevételünk volt, 


mindazonáltal nem semmi. Mert Itt a hídvám, a piaci árusok helypénze és a 
zarándokok adományai. Azt se feledd, hogy négy nagy birtokadományt 
kaptunk tavaly, és onnan 1s szedjük a bérleti díjat. 

— A siker sikert fial. Viszont sok a kiadásunk is. 

— Több kilométeres körben etettük az éhezőket. Ugyanakkor építettünk 
egy iskolát, egy scriptoriumot, egy refektóriumot és egy dormitóriumot új 
szerzetes testvéreinknek. 

Igen, ez az igazság: megvalósulóban volt Aldred álma a tanulás és a 
tudomány fellegváráról. 

— Mivel pedig majdnem mind fából van, nem került sokba — mondta 
Godleof. 

Aldred a pénzt bámulta. Keményen dolgozott a monostor anyagi 
helyzetének biztosításán, de most kényelmetlenül érezte magát a rengeteg 
pénz látványáról. 

— Én szegénységi fogadalmat tettem — mormolta félhangon. 

— Nem a te pénzed, hanem a szerzetházé. 

— Igaz. De akkor sem ülhetünk tétlenül, belegyönyörödve a pénzünkbe. 
Jézus azt mondta, hogy ne a földön gyűjtsünk magunknak kincseket, hanem 
a mennyeknek országában. Ezt a pénzt meghatározott célra kaptuk. 

— Milyen célra? 

— Talán Isten azt akarja, hogy egy nagyobb templomot építsünk. 
Kétségtelenül szükségünk van rá. Ma már háromszor kell miséznünk 
vasárnaponként, és a templom mindhárom alkalommal zsúfolásig megtelik. 
Olykor még a köznapokon 15 órák hosszat állnak sorba a zarándokok, hogy 
láthassák a szent csontjait. 

— Tyűha! — mondta Godleof — Ez, amit itt látsz, nem elég egy 
kőtemplomra. 

— De közben 1s jön be folyamatosan a pénz. 

— Remélem, de nem láthatunk a jövőbe. 

Aldred elmosolyodott. 

— Hinnünk kell. 

— A hit nem egyenlő a pénzzel. 

— Nem, a hit sokkal jobb a pénznél. — Aldred felállt. — Zárjuk el ezt, aztán 
mutatok neked valamit. 

Visszatették a pénzesládát a vasszekrénybe, kijöttek a monostorból, 
felkapaszkodtak a dombra. Új házak álltak az út két oldalán, amelyek mind 


a monostornak fizettek bérletet. Megérkeztek Edgar házához, amelyet 
Aldrednek rég ki kellett volna adnia, de érzelmi okokból nem tette. 

Edgar házával szemben volt a piactér. Ma nem volt piacnap, de azért a 
hideg idő ellenére 15 eljött egy maroknyi derülátó árus, akik friss tojást, édes 
lepényt, mogyorót és házi sört kínáltak. Aldred keresztülvezette Godleofot a 
téren. 

A túloldalon kezdődött az erdő, amelyből ezen a részen már elég sok fát 
kivágtak az építkezésekhez. 

— Itt fog állni az új templom. Edgar és én már sok éve megterveztük a 
város alaprajzát. 

Godleof a bokrok és fatönkök bozótját bámulta. 

— Akkor ettől mind meg kell szabadulni. 

— Magától értetődik. 

— Honnan vesszük a követ? 

— Outhenhamből. Lady Ragnától valószínűleg ingyen kapjuk mint jámbor 
adományt, de fel kell fogadnunk egy kőbányászt. 

— Nagy munka lesz. 

— Az, úgyhogy minél előbb el kell kezdenünk. 

— Ki fogja megtervezni a templomot? Ez nem olyan, mint egy házat 
felhúzni. 

— Tudom. — Aldred szíve gyorsabban vert. — Vissza kell hoznunk Edgatrt. 

— Azt se tudjuk, hol van. 

— Fel lehet kutatni. 

— Ki kutassa fel? 

Aldred a legszívesebben maga vezette volna a kutatást, de hát az 
elképzelhetetlen volt. A monostor csakugyan fellendülőben van, de ő a 
vezetője. Ha eltűnik innen hetekre vagy hónapokra, ameddig egy 
normandiai út eltart, mindenféle bajok adódhatnak. 

— William testvér mehet — döntötte el. — Normandiában született, és 
tizenkét-tizenhárom éves koráig ott élt. Elküldöm vele az ifjú Athulfot, az 
úgyis olyan nyughatatlan. 

— Látom, már gondolkoztál ezen. 

— Így van. — Aldred nem akarta bevallani, hányszor ábrándozott arról, 
hogy hazahozza Edgart. — Menjünk, beszéljünk Williammel és Athulffel. 

Ahogy mentek lefelé a lejtőn a monostorhoz, Aldred észrevett egy lovast 
a gerincen. Szerzetesi csuhát viselt, és ahogy közelebb ért, Aldred 


felismerte a canterburyi Wigferthet. Üdvözölte, és beinvitálta a konyhába 
kenyérre s forró sörre. 

— Korán van még ahhoz, hogy beszedd a karácsonyi adót — jegyezte meg. 

— Idő előtt elküldtek, hogy megszabaduljanak tőlem — mondta savanyúan 
Wigfertb. 

— Ki akart megszabadulni tőled? 

— A shiringi püspök. 

— Wynstan? Mit keres az Canterburyben? 

— Érsek akar lenni! 

Aldred elszörnyedt. 

— De hiszen a winchesteri Alphage-nek kell lennie! 

— Én még mindig remélem, hogy Alphage lesz. Csakhogy Wynstan 
ügyesen behízelegte magát a szerzeteseknél, főleg Sigefrythnél, a 
kincstárnoknál, és most már sokan ellenzik Alphage-t. Márpedig egy 
zúgolódó szerzetesközösség félelmetes darázsfészek lehet. Ethelred király 
kinevezheti Wynstant csak azért, hogy ne egyék meg az életét. 

— Isten ments! 

— Ámen - bólintott Wigferth. 


A friss hóesés lehetőséget kínált, hogy Ragna megtaníthassa a gyerekeket 
néhány betűre. Mindegyik fiúnak adott egy gallyat, azután megkérdezte: 

— Milyen betűvel kezdődik Osbert neve? 

— Én tudom, én tudom! — repesett Osbert. 

— Le tudod írni? 

— Az könnyü! — Osbert nagy, szabálytalan kört rajzolt a hóba. 

— A többiek rajzolják le a betüt, amivel Osbert kezdődik. Látjátok, kerek, 
mint a szájatok formája, amikor elkezditek kimondani a nevét. 

Az ikrek hozzávetőleges köröket sikerítettek a hóba. Alainnek meggyűlt 
a baja a körrel, de hát még csak kétéves volt, és Ragna elsősorban arra 
akarta megtanítani a gyerekeket, hogy a szavak betükből állnak. 

— Milyen betűvel kezdődik az Hubert? 

— Én tudom, én tudom! — jelentkezett ismét Osbert, és egy tűrhető H betűt 
rajzolt a hóba. Az ikrek nagyjából lemásolták. Alain alkotása olyan volt, 
mint három összedobált pálcika, de Ragna így 15 megdicsérte. 

Aztán meglátta a szeme sarkából Wigelmet. Némán káromkodott. 


— Mi folyik itt? — kérdezte Wigelm. 

Ragna sietve kitalált valamit. A körökre mutatott, és azt mondta: 

— Az angolok itt vannak, ezeken a dombokon. Körülöttük pedig... — A 
firkákra mutatott. — Ezek a vikingek. Mt történik most, Wigelm? 

Férje gyanakodva sandított rá. 

— A vikingek megtámadják az angolokat — bökte kt. 

— És ki győz, fiúk? — kérdezte Ragna. 

— Az angolok! — ordították karban. 

Bár úgy lenne, gondolta Ragna. 

Ám ekkor Alain kikotyogta a titkot. Rámutatott Osbert horpadt körére, és 
azt kiáltotta: 

— Az Osbert neve! — Dicséretet várva, büszkén mosolygott az apjára. 

Nem kapta meg. Wigelm vasvillaszemmel nézett Ragnára. 

— Én figyelmeztettelek! 

Ragna tapsolt. 

— Menjünk be reggelizni! — mondta. 

A fiúk berohantak a házba, Wigelm elcsörtetett. 

Ragna lassabban követte a gyerekeket. Hogyan fogja tanítani Alaint? Túl 
közel laknak ahhoz, hogy félrevezethesse a férjét, aki már kétszer célzott 
arra, hogy másra bízza Alain nevelését. Ragna azt nem bírta volna ki. De 
azt sem hagyhatta, hogy Alainből fatuskó legyen, pláne így, hogy a fivérei 
mind tanulnak. 

A reggeli végénél tartottak, amikor betoppant Aldred perjel. Valószínűleg 
az előző este érkezhetett Kings Bridge-ből, és a shiringi apátságban szállt 
meg éjszakára. Elfogadott egy kupa forralt sört, és letelepedett egy padra. 

— Új templomot fogok építeni — mondta. — A régi túl kicsi. 

— Gratulálok! Jól szolgálhat a monostor szerencséje, ha ilyen nagy 
vállalkozásba vágsz bele! 

—- Úgy gondolom, megengedhetjük magunknak Isten segedelmével. 
Viszont nagy segítség lenne, ha a jövőben 15 engednéd, hogy ingyen hozzuk 
Outhenhambűől a követ. 

— Szívesen! 

— Köszönöm. 

— De ki lesz az építésvezetőd? 

Aldred lehalkította a hangját, hogy a szolgák ne hallhassák. 

— Hírnököket küldtem Normandiába, hogy könyörögjék vissza Edgart. 

Ragna szíve szárnyra kelt. 


— Remélem, megtalálják. 

— Cherbourg-ba hajóznak, és azzal kezdik, hogy beszélnek apáddal. 
Edgar azt mondta, Hubert grófnál fog tudakozódni, hogy hol kapható 
munka. 

Ragna szívét eltöltötte a reménység. Valóban hazajönne Edgar? És ha 
nem akar? Búsan rázta a fejét. 

— Azért ment el, mert Wigelm felesége lettem — és még mindig az 
vagyok. 

— Abban bízok, hogy ellenállhatatlan kísértés lesz egy saját templom 
megtervezése és felépítése — mondta jókedvűen Aldred. 

— Az lehet... annak örülne — mosolygott Ragna. Aztán eszébe jutott 
valami más. — Lehet, hogy megismert ott egy lányt. 

— Lehet. 

— Akár feleségül 15 vehette — mondta siralmasan az asszony. 

— Meglátjuk. 

— Remélem, eljön — suttogta Ragna. 

— Én is remélem. Fenntartom neki a házát. 

Ragna tudta, hogy Aldred is szereti Edgart, csak az a szerelem még az 
övénél is kilátástalanabb. 

— Még valamit kérnem kell tőled — mondta olyan érdesen Aldred, mintha 
belelátott volna az asszony gondolataiba, és másra akarná terelni a 
beszélgetést. — Még egy szívességet. 

— Hallgatlak. 

— Canterbury érseke haldoklik, és Wynstan akar az utódja lenni. 

Ragna összerázkódott. 

-  Wynstan mint egész Dél-Anglia lelki vezetője? Egyszerűen 
otrombaság! 

— Elmondanád ezt Emma királynénak? Ismered, kedvel téged, 
mindenkinél jobban hallgatna rád. 

— Igazad van, Emma hallgatna rám — szólt Ragna. Nemcsak ebben 
hallgatna rá Emma, de másban is, amiről Aldred nem tud. Elmondhatná 
Emmának, hogy Wynstan olyan betegségben szenved, amely fokonként 
veszi el az eszét. Az bizonyosan örökre elütné az érsekségtől. 

Ám Ragna sohasem teheti meg ezt. Azt, amit megtudott, sohasem 
adhatná tovább sem Emmának, se másnak. Wynstan játszva utánajárna, ki 
gáncsolta el, és irgalmatlanul megtorolná. Wigelm elvenné Alaint Ragnától, 
mert tudja, hogy ennél súlyosabb büntetést nem mérhet rá. 


Aldredre nézett, és annyi elszántságot és derűt látott a szerzetes arcán, 
hogy elszomorodott. Milyen Jó ember, és Ragna mégsem adhatja meg neki, 
amire szüksége van. Miért van az, hogy mindig a gonoszok boldogulnak? 
Dreng, Degbert, Wigelm, Wynstan. Talán mindig 15 így lesz, mert ez a világ 
sora. 

— Nem — mondta. — Túlságosan félek attól, amit Wynstan és Wigelm 
tehetnének velem bosszúból. Ne haragudj, Aldred, de nem segíthetek. 


39. fejezet 
1006 tavasza 


Az új kőtemplomnál a pallérok délidőben félbehagyták a munkát. Clothild, 
az építőmester lánya hozott az apjának egy fazék sört és egy kis kenyeret. 
Giorgio, a Rómából jött építész sörbe áztatta a kenyerét, hogy puha legyen. 

Edgar, az építőmester helyettese az ebéd idején általában bement a 
szállásul szolgáló fészerbe, és ilyenkor megvitatták, milyen utasításokat 
adjanak ki a munkásoknak a nap hátralévő részében. Miután több mint két 
éve csak normannul szólalhatott meg, Edgar mostanra folyékonyan beszélte 
a nyelvet. 

Clothild rászokott, hogy Edgarnak 15 hozzon sört és kenyeret. Edgar adott 
a kenyérből az új kutyájának, a bajszos pofájú, fekete Bakacsinnak 1s. 

A templom egy nyugatról kelet felé ereszkedő lejtőn épült, ami 
egymagában kihívás volt. A keleti vége alá épített, vastag, négyzetes 
oszlopokkal tagolt, mély kripta gondoskodott róla, hogy a padló vízszintes 
legyen. 
hatalmas oszlopokra támaszkodó, párhuzamos árkádsort tervezett, hogy a 
hívők az oldalfolyosókból beláthassák a templom teljes szélességét, és 
népes gyülekezet hallgathassa a misét. Edgarnak még sose támadt ilyen 
vakmerő gondolata, de másnak se Angliában. Annyira újszerű volt, hogy a 
francia pallérok 15 meghökkentek. 

Giorgio sovány, az ötvenes éveiben járó, mogorva ember volt, a 
legügyesebb és legleleményesebb építőmester, akivel Edgar valaha is 
találkozott. Most a padlaton kuporogva egy pálcával rajzolta le a földre, 
miként kell kiemelni habarccsal az árkádok boltköveit úgy, hogy azok 
koncentrikus körök benyomását keltsék. 

— Érted? — faggatta Edgart. 

— Hogyne! — felelte ő. — Rendkívül szellemes! 

— Akkor mondd, hogy érted, ha úgy 15 van! — mordult rá Giorgio. 

Sokszor hosszasan magyarázott olyan tényeket, amelyeket helyettese az 
első hallásra felfogott. Edgarnak az apjával folytatott beszélgetések jutottak 


az eszébe. 

— Igazán világosan magyarázol — igyekezett kiengesztelni a mesterét. 

Clothild odanyújtott neki egy fatányért, amelyen sajt és kenyér volt. 
Edgar mohón evett. A lány leült vele szemben. Miközben Edgar tovább 
értekezett Giorgióval a boltkövek kialakításáról, Clothild többször is 
keresztbe tette izmos, barna lábát, ügyelve, hogy a férfi 15 lássa. 

Csinos lány volt, jókedvű, formás, és nem 1s titkolta, hogy tetszik neki 
Edgar. Huszonegy éves volt, csak hat évvel fiatalabb a férfinál. Szóval 
aranyos volt, csak nem volt Ragna. 

Edgar már régen rájött, hogy ő nem úgy szeret, mint sok más férfi. Ha 
szeretett, akkor senkit se látott a világból azon az egy nőn kívül. Sungifu 
halála után évekig hű maradt az asszonyhoz. Most pedig egy olyan 
asszonyhoz volt hű, aki más férfinak — sőt két másik férfinak — volt a 
felesége. Időnként bánkódott, amiért nem másmilyenre teremtette az Isten. 
Miért ne venné feleségül ezt a helyes lányt? Olyan gyöngéd és kedves lenne 
hozzá 1s, mint az apjához, ő pedig ezek között az izmos, barna combok 
között hálhatna minden éjszaka. 

— Rajzolunk a földre egy ugyanakkora félkört, mint a boltív, húzunk egy 
sugarat a középponttól a kerületig, aztán elhelyezünk egy követ a kerületen 
úgy, hogy merőleges legyen a sugárra — magyarázott Giorgio. — Ám a kő 
oldalainak, ott, ahol összeér a szomszédos boltkövekkel, kissé rézsútosnak 
kell lenniük. 

— Igen — mondta Edgar. — Így tehát húzunk még két sugarat a kő két 
széléhez, és ezek megadják az élek pontos dőlésszögét. 

Giorgio fenyegetően meredt rá. 

— Ezt meg honnan tudtad? — kérdezte mérgesen. 

Edgarnak ügyelnie kellett, nehogy megsértse Giorgiót azzal, hogy túl 
sokat tud. Az építőmesterek féltékenyen őrizték mesterségük 
, misztértiumait", ahogyan ők mondták. 

— Te magad mondtad még régebben — hazudta. — Emlékszem mindenre, 
amit tőled hallottam. 

Giorgio megenyhült. 

Edgar észrevette, hogy két szerzetes bóklászik az építési területen. Tátott 
szájjal bámészkodtak, nyilván még sose láttak akkora templomot, mint 
amilyen itt készült. Valami azt súgta Edgarnak, hogy ezek angolok. Bár az 
idősebbik normann nyelven szólította meg őket. 

— Adjon Isten Jó napot, építőmester uram — köszönt udvariasan. 


— Te meg mit akarsz? — kérdezte Giorgio. 

— Egy angol pallért keresünk, kinek neve Edgar. 

Hírnökök otthonról, gondolta Edgar, és izgalommal vegyes félelem 
töltötte el. Jó hír lesz-e, vagy rossz? 

Észrevette, hogy Clothild megriad. 

— Én vagyok Edgar — szólalt meg a most már valahogy szokatlan angol 
nyelven. 

A szerzetes fellélegzett. 

— De sok időnkbe telt megtalálni téged! — mondta. 

— Kik vagytok? — kérdezte Edgar. 

— Kings Bridge monostorából jöttünk. Én William vagyok, ő meg 
Athulf. Válthatnánk veled pár szót négyszemközt? 

— Persze. — Ezek az emberek még nem éltek a monostorban, amikor ő 
eljött. Terjeszkedik a szerzetház. Odavezette őket a faraktárhoz, ahol kisebb 
volt a lárma. Leültek a deszkakupacokra. 

— Mi történt? — kérdezte Edgar. — Meghalt valaki? 

— Más hírt hozunk — felelte William. — Aldred perjel úgy döntött, hogy 
építtet egy új kőtemplomot. 

— Félúton a lejtőn fölfelé? A házammal szemközt? 

— Pontosan ott, ahova tervezted. 

— Elkezdődött már a munka? 

— Mikor eljöttünk, a testvérek éppen a tuskókat szedték ki a földből, és 
érkeztek az outhenhami köfejtőből az első szállítmányok. 

— Ki fogja tervezni a templomot? 

William egy pillanatig hallgatott, majd azt mondta: 

— Reméljük, hogy te. 

Tehát erről van szó. 

— Aldred kéri, hogy gyere haza — folytatta William. — Senkinek sem adta 
ki a házadat. Te leszel az építőmester. Aldred megparancsolta, hogy Járjunk 
utána, mennyit fizetnek egy építőmesternek itt, Normandiában, és ajánljuk 
fel neked ugyanazt a munkadíjat meg mindent mást, amit kívánsz. 

Edgar igazából egyetlen dolgot kívánt. Habozott, hogy kitárja-e a szívét e 
két ismeretlen előtt, de mivel Shiringben vélhetőleg az egész város tudja a 
titkát, mégis kibökte: 

— Lady Ragna még mindig a felesége Wigelm elöljárónak? 

William úgy nézett rá, mint aki számított erre a kérdésre. 

— Igen. 


— Még mindig ott lakik vele Shiringben? 

— Igen. 

Edgar szívében kialudt a reménység szikrája. 

— Hadd gondolkozzak rajta. Van szállásotok? 

— Van Itt a közelben egy monostor. 

— Holnap megkapjátok a választ. 

— Imádkozni fogunk, hogy igenlő válasz legyen. 

A barátok elballagtak. Edgar veszteg maradt, meredten bámult egy 
tagbaszakadt asszonyt, aki egy kádban habarcsot kevert egy falapáttal, de 
úgyszólván semmit sem látott belőle. Akar ő visszamenni Angliába? Azért 
jött el, mert nem bírta látni Ragnát az ealdorman oldalán. Ha visszatérne, 
még gyakrabban látná őket. Kínszenvedés lenne. 

Másrészt itt a lehetőség, hogy megkoronázza a pályáját. Építész lehetne. 
Ő döntene az új templom összes részletéről. Csodálatos épületet 
teremthetne abban a forradalmian új stílusban, amelyet Giorgio mutatott 
neki. Beletelne tíz évbe, akár húszba, vagy talán még annál ií5 hosszabb 
időbe. A templom lenne az élete! 

Felállt a deszkákról, visszatért a munkájához. Clothild elment. Giorgio 
egy boltozatkövön dolgozott, megrajzolta a kört és a sugarakat, amelyekről 
korábban beszélt. Edgar éppen folytatni akarta a munkáját, a zsaluzat 
ácsolását, amely egybetartja a köveket, amíg a habarcs megkeményedik, ám 
Giorgio feltartotta. 

— Arra kértek, hogy menj haza — mondta. 

— Honnan tudtad? 

Giorgio vállat vont. 

— Mi másért Jöttek volna idáig Angliából? 

— Azt akarják, hogy építsek egy új templomot. 

— Hazamész? 

— Nem tudom. 

Edgar megdöbbenésére a mester letette a szerszámait. 

— Hadd mondjak el neked valamit. — Annyira megváltozott a modora, 
hogy hirtelen sebezhetőnek tünt. Edgar még sose látta ilyennek. — Későn 
nősültem — mondta elmélázva, mintha emlékezne. — Harmincéves voltam, 
amikor megismertem Clothild anyját, isten nyugosztalja. — Elhallgatott, 
Edgar egy pillanatig attól tartott, hogy könnyezni fog, de aztán a mester 
megrázta a fejét, és folytatta. — Harmincöt, amikor Clothild megszületett. — 
Most ötvenhat vagyok. Öregember. 


Ötvenhat még nem vénség. Ám ez most nem a viccelődésre való idő. 

— Folyton fáj a gyomrom. 

Hát ezért olyan ingerlékeny. 

— Nem marad meg bennem az étel. Áztatott kenyéren élek. 

És Edgar még azt hitte, hogy a mester azért mártogatja sörbe a kenyerét, 
mert így szereti. 

— Vélhetőleg nem holnap halok meg — folytatta Giorgio —, de már csak 
egy-két évem lehet hátra. 

Tudnom kellett volna, gondolta. Az orrom előtt volt minden jel. 
Rájöhettem volna. Ragna rég kitalálta volna. 

— Szomorú — mondta. — Remélem, nem lesz igazad. 

Giorgio csak legyintett. 

— Ha elgondolom, mi jöhet még, rájövök, hogy nekem csak két dolog 
számít. — Körülnézett. — Az egyik ez a templom. — Tekintete visszatért 
Edgarhoz. — És Clothild. 

Megint elváltozott az arca, olyan leplezetlen elérzékenyülés ült a 
vonásain, mintha a lelkét mutatná meg. 

— Szeretném, ha lenne, aki gondot viselne rájuk, ha én már nem leszek. 

Edgar csak bámult. A mester a munkáját és a lányát ajánlotta fel nekt. 

— Ne menj haza — mondta Giorgio. — Kérlek. 

Szívből jövő esengés volt, olyan, amelynek nehéz ellenállni, Edgarnak 
mégis sikerült kikényszerítenie magából: 

— Ezt még meg kell gondolnom. 

— Hát persze — bólintott Giorgio. A meghitt pillanat elröppent. Sarkon 
fordult, folytatta a munkáját. 

Edgar ezen töprengett sötétedésig, és utána is, az éjszaka nagyobb 
részében. 

Csőstül jön az áldás, gondolta. Az volt a legnagyobb vágya, hogy 
főépítész legyen, és egy napon kétszer kínálták meg ezzel a tisztességgel. 
Lehet főépítész itt, lehet otthon. Mindkettő mérhetetlen örömöt jelentene. 
Ám a választás másik része elűzte a szeméről az álmot. Clothild vagy 
Ragna? 

Nem igazi választás volt ez. Ragna akár még húsz évig lehet Wigelm 
felesége. De ha  Wigelm korán  elhalálozna, a király ismét 
hozzákényszeríthetné Ragnát valamelyik főnemeshez. Hajnal felé belátta, 
hogy Angliában holta napjáig vágyakozhatna olyasvalaki után, akit sose 
kaphat meg. 


Túl sok évet élt már le így. Ha Normandiában marad, és feleségül veszi 
Clothildot, nem lesz boldog, de nyugodt élete lehet. 
Reggel megmondta a barátoknak, hogy marad. 


Egy tavaszi meleg éjszakán, amikor zölden rügyeztek a fák, Wigelm 
beállított a felesége házába. Ragna és a szolgák felébredtek az ajtónyitásra. 
A komornák fészkelődtek a sásban, Grimweald testőr felröffent, de a 
gyerekek aludtak tovább. 

Bejelentés híján Ragnának nem volt lehetősége beolajozni magát. 
Wigelm mellé feküdt, és derékig feltürte a felesége ingét. Ragna sietve 
beleköpött a tenyerébe, megnedvesítette a hüvelyét, majd engedelmesen 
széttette a lábát. 

Már beletörődött ebbe. Évente néhányszor ki lehetett bírni. Csak azért 
imádkozott, nehogy teherbe essen ismét. Szerette Alaint, de nem akart még 
egy gyereket Wigelmtől. 

Ám ezúttal másképp zajlott le a dolog. Wigelm szorgalmasan döfölt, de 
sehogy se bírt kielégülni. Ragna semmit sem csinált, amivel segíthette 
volna. Asszonyi beszélgetésekből tudta, hogy ahol nincsen szerelem, más 
feleségek gyakran mímelnek mámort, csak hogy túlessenek rajta, de ő 
képtelen lett volna eljátszani ezt a szerepet. 

Wigelm farka hamarosan lehervadt. Döfött még néhány keserveset, aztán 
kihúzta magát. 

— Te fapina! — mondta, és ököllel arcon vágta az asszonyt. Ragna 
felzokogott, várva a verést, és tudva, hogy a testőre semmit sem tesz a 
védelmében, ám Wigelm felállt, és kiment. 

Reggelre Ragna arcának bal oldala felpüffedt, és a felső ajka mintha a 
sokszorosára duzzadt volna. Azzal vigasztalta magát, hogy járhatott volna 
rosszabbul 1s. 

A gyerekek reggeliztek, amikor Wigelm visszajött. Ragna csak most 
vette észre, hogy a túlzott ivástól vékony vörös vonalak hálózzák be az 
orrát. Ezt a rondaságot nem 1s látta az éjszaka, a tűz világánál. 

Férje végigmérte, és azt mondta: 

— A másik oldalra ií5 be kelletett volna húzni, akkor most egyforma 
lennél. 


Ragnánál készen állt a gúnyos visszavágás, de magába fojtotta. Érezte, 
hogy Wigelm veszett kedvében van, és jeges félelem rohanta meg: a 
büntetésének talán még nincsen vége. 

— Mit akarsz, Wigelm? — kérdezte fájó szájjal, fahangon. 

— Nem tetszik, ahogy Alaint neveled. 

Ez régi nóta volt, de az asszony most újfajta rosszindulatot hallott benne. 

— Még csak két és fél éves, úgyszólván kisbaba. Bőven van még ideje, 
hogy megtanuljon harcolni. 

Wigelm konokul rázta a fejét. 

— Te asszonyos dolgokra akarod tanítani. Olvasás meg írás meg satöbbi. 

— Ethelred király 1s tud olvasni. 

Wigelm nem volt hajlandó vitatkozni. 

— Majd én gondoskodok a fiú neveléséről. 

— Csináltatok neki egy fakardot — mondta kétségbeesetten Ragna. 

— Nem bízok benned. 

Amit Wigelm mondott, annak a nagy részét normális esetben 
elengedhette a füle mellett az ember. Beszélt bele a világba, összevissza 
káromkodott, mocskolódott, és percek alatt elfelejtette, mi 15 jött ki a száján. 
De most Ragna úgy érezte, hogy ez több az üres fenyegetőzésnél. 

— Hogy érted ezt? — kérdezte riadtan. 

— Elviszem Alaint, az én házamban fog laknt. 

Az ötlet olyan képtelen volt, hogy Ragna először nem 15 tudta komolyan 
venni. 

— Ezt nem teheted! — mondta. — Te nem tudsz gondot viselni egy kétéves 
gyerekre. 

— Az én fiam. Azt csinálok, amit akarok. 

— Kitörlöd a fenekét? 

— Nem vagyok egyedül. 

— Csak nem Meganthrythről beszélsz? — hitetlenkedett Ragna. — Te 
odaadod Meganthrythnek, hogy az nevelje? Tizenhat éves! 

— Sok lánynak már tizenhat évesen van gyereke. 

— De neki nincs! 

— Nincs, de azt fogja csinálni, amit én mondok, míg te viszont fittyet 
hánysz az óhajaimra. Alain szinte azt se tudja, hogy van egy apja. De én 
majd az én elveim szerint nevelem fel. Férfinak kell lennie. 

— Nem! 


Wigelm elindult Alain felé, aki megszeppenve kuporgott az asztalnál. Cat 
kettejük közé állt. Wigelm két kézzel belemarkolt Cat ruhaderekába, 
felkapta a földről, és a falhoz vágta. Cat sikoltva csapódott a deszkáknak, és 
lecsúszott a földre. 

Most már az összes gyerek sírt. 

Wigelm felkapta Alaint, és a bal hóna alá csapta a rettegéstől visító 
kisfiút. Ragna megragadta Wigelm karját, igyekezett kiszabadítani a 
gyereket. Wigelm beleöklözött a halántékába, olyan erővel, hogy az 
asszony körül elfeketedett a világ. 

A földön fekve tért magához. Mikor felnézett, Wigelm éppen távozott, 
hóna alatt a rúgkapáló-sivalkodó Alainnel. 

Feltápászkodott, és az ajtóhoz támolygott. Wigelm a háza felé trappolt az 
erőd udvarán. Ragna túlságosan szédült, hogy utánamenjen, meg különben 
15 annyit ért volna el, hogy ismét leütik. 

Visszament a házba. Cat a földön ült, és fejét dörgölte. 

— Súlyosak a sérüléseid? — kérdezte Ragna. 

— Azt hiszem, nem tört csontom -— felelte Cat. — Hát neked? 

— Fáj a fejem. 

— Mit segíthetek? — érdeklődött Grimweald. 

— Csak vigyázz ránk úgy, mint eddig — felelte gúnyosan Ragna. 

A testőr kidübörgött. 

A gyerekek még mindig zokogtak. Az asszonyok vigasztalni kezdték 
őket. 

— Ezt nem hiszem el, hogy elvitte Alaint — mondta Cat. 

— Azt akarja, hogy Meganthryth neveljen belőle egy akkora baromállatot, 
mint az apja! 

— Nem hagyhatod, hogy ezt megússza! 

Ragna bólintott. Ezt valóban nem hagyhatja. 

— Megyek, beszélek vele. Talán sikerül észre térítenem. — Nem voltak 
vérmes reményei, de meg kellett próbálnia. 

Átment Wigelm házához. Közelről már hallotta Alain sírását. Kopogtatás 
nélkül rontott be. 

Wigelm és Meganthryth valamiről beszéltek, Meganthryth a karján 
tartotta Alaint, és csitítani próbálta. Ahogy a gyermek meglátta Ragnát, 
elsikoltotta magát: 

— Annya! — Így hívta Ragnát. 

Az asszony ösztönösen elindult felé, de Wigelm megállította. 


— Hagyd békén! — mondta. 

Ragna rámeredt az ágyasra. Meganthryth alacsony töltött galamb volt, 
egész csinos lett volna, ha nincs az a kapzsiságra utaló vonás a szája körül. 
De akkor 1s nő. Csakugyan megtagadná egy gyerektől, hogy odamehessen 
az anyjához? 

Kitárta a karját Alain felé. 

Meganthryth hátat fordított nekt. 

Ragna elszörnyedt. Nő létére hogy képes ilyenre? Abban a pillanatban 
meggyűlölte a lányt. 

Nyugalmat parancsolt magára, és Wigelmhez fordult. 

— Ezt meg kell beszélnünk — mondta, erőltetve az észszerű hangot. 

— Nem, én semmit nem beszélek meg. Én megmondom neked, hogy mi 
fog történni. 

— Most Alain lesz a rab? Őt zárod be ebbe a házba? Mert akkor puhány 
lesz, nem harcos! 

— Dehogy zárom be! 

— Akkor a fivéreivel fog játszani az erődben, és odamegy hozzájuk, 
amikor hazajönnek, és neked mindennap végig kell csinálnod azt, amit most 
csináltál. És ha nem vagy itt, ami gyakran megtörténik, ki fogja elvonszolni 
a családjától ezt a kisfiút, miközben kapálózik, és az anyja után jajgat? 

Wigelm bután nézett. Erre láthatólag nem gondolt. De aztán felragyogott: 

— Hát majd magammal viszem, ha utazok! 

— És ki vigyáz rá az úton? Meganthryth? 

Ragna a lányra pillantott. Meganthryth láthatólag elszörnyedt. Ezek 
szerint nem kérték ki a véleményét. De azért meg se mert mukkanni. 

— Holnap elmegyek Combe-be — folytatta Wigelm. — Alain velem jön. 
Meg kell tanulnia, milyen egy ealdorman élete. 

— Elviszel egy kétéves gyereket egy négynapos útra. 

— Miért ne? 

— És mikor jössz vissza? 

— Majd meglátjuk, de Alain nem fog veled lakni, soha többet! 

Ragna nem bírta tovább. Kitört belőle a sírás. 

— Kérlek, Wigelm, könyörgök, ne tedd ezt! Velem ne törődj, de szánd 
meg a fiadat! 

— Azért szánnám, ha egy csomó asszony nevelné kisasszonnyá. Ha így 
hagynám, nagy korában megátkozná az apját. Nem, Alain nálam marad. 

— Könyörgök, ne. . . 


— Én ezt nem hallgatom tovább. Kifelé! 

— De gondolkozz már, Wigelm. . . 

— Fogjalak meg, és hajítsalak ki az ajtón? 

Ragna nem bírt volna ki több verést. Lehorgasztotta a fejét. 

— Nem — zokogta. Az ajtóhoz vánszorgott. Ott visszanézett Alainre, aki 
továbbra is hisztérikusan sikoltozott, és nyújtogatta felé a karját. Ragna 
minden erejét összeszedve elfordult, és kiment. 


Legkisebb fiának elvesztése tátongó űrt hagyott Ragna szívében. Örökké 
csak rá gondolt. Tisztán tartja-e Meganthryth? Ad-e ennie? Jól van-e Alain, 
vagy elkapott valamilyen gyermekbetegséget? Felriad-e éjszakánként, sír-e 
az anyja után? Naponta ki kellett parancsolnia az agyából legalább egy kis 
időre, különben megőrült volna. 

Még nem mondott le Alainről. Soha nem 1s mond le róla. Amikor a király 
és a királyné Winchesterbe ment, Ragna is odautazott, hogy panaszt tegyen. 

Már egy hónapja nem látta Alaint. Férje combe-i látogatásából tavaszi 
tartományi körút lett, amelyre Wigelm magával hurcolta a kisfiút. Az 
lehetett a szándéka, hogy hosszú időre távol marad Shiringtől. 

Wynstan még mindig Canterburyben tartózkodott, mert a tusakodás az 
érseki posztért elhúzódott, így egyik fivér sem Járulhatott a király elé, ami 
felbátorította Ragnát. 

Ám úgy döntött, hogy nem az egész udvar füle hallatára adja elő a 
panaszát. A kétségbeesés nem ártott meg politikus észjárásának. Az udvar 
kiszámíthatatlan. Lehet, hogy a tartomány nemesei Wigelm pártjára állnak. 
Ragna jobbnak tartott pár csendes szót négyszemközt. 

Miután megtartották húsvét vasárnapján a nagymisét a székesegyházban, 
Alphage püspök ebédet adott a palotájában a Winchesterben összegyűlt 
előkelőknek. Ragnát is meghívták, aki ebben meglátta a kívánt esélyt. 
Bizakodva ismételte el újra és újra a szavakat, amelyeket a királynak akart 
mondani. 

Az egyházi évnek a húsvét volt a legnagyobb ünnepe, és mivel az 
uralkodó 15 Winchesterbe látogatott, ez fontos társadalmi eseménynek is 
számított. Az emberek a legszebb köntösüket és a legdrágább ékszereiket 
viselték. Ragna sem tett másként. 


A püspöki palotát fényűzően berendezték faragott tölgyfa padokkal és 
színes falikárpitokkal. Almafahasábokból raktak tüzet, hogy illatos legyen a 
füst. Az asztalt bronztányérokkal és ezüstperemű kupákkal terítették meg. 

A királyi pár biztató szívélyességgel fogadta Ragnát, aki azonnal 
mondani kezdte, hogy Wigelm elragadta tőle Alaint. Emma királynő 15 anya 
— házasságuk első négy évében egy fiút és egy leányt szült —, kétségtelenül 
együttérez majd vele. 

Ám Ethelred közbevágott, mielőtt Ragna befejezhette volna előre 
megfogalmazott beszédének első mondatát. 

— Tudok róla — mondta. — Idefelé jövet véletlenül találkoztunk 
Wigelmmel és a gyermekkel. 

Ragnának ez újság volt — és aggasztó fejlemény. 

Ethelred folytatta: 

— Meg 15 vitattam vele ezt a kérdés. 

Ragna kétségbeesett. Azt remélte, ha ő mesélheti el a történetet a királyi 
párnak, a pártjára állnak megbotránkozásukban. Sajnos Wigelm megelőzte. 
Ethelred már hallotta az ő — kétségtelenül eltorzított — változatát. 

Neki akkor is harcolnia kell. A király tapasztalt uralkodó, tudnia kell, 
hogy nem kell mindent elhinni első hallásra. 

— Uram, király — kezdte szenvedélyesen —, nem helyes dolog elszakítani 
egy kétéves gyermeket az anyjától! 

— Én is nagy kíméletlenségnek tartom, amit meg is mondtam Wigelmnek. 

— Úgy van — csatlakozott Emma királyné. — A fiúcska annyi idős, mint a 
mi Edwardunk. Az én szívem bizonyosan megszakadna, ha elvennék tőlem. 

— Egyetértek, szerelmem — mondta Ethelred. — Mindazonáltal nem én 
írom elő alattvalóinknak, hogyan rendezzék be a családi életüket. A 
gyermeknevelés magánügy. 

Ragna kinyitotta a száját, hogy vitatkozzék. A király erkölcsi vezető is, 
joga van megdorgálni a helytelenül viselkedő urakat. Azután, látva, hogy a 
királyné megrázza a fejét, becsukta a száját, és belátta, hogy Emmának 
igaza van. Ha egy uralkodó ilyen határozottan foglal állást, nem lehet 
szavakkal megingatni, és ha Ragna makacskodna, csak elidegenítené 
magától Ethelredet. Ha nem 15 könnyen, de leküzdötte csalódását és dühét, 
majd fejet hajtott. 

— Igen, uram, király. 

Mennyi időre szakítják el Alaintől? Csak nem örökre? 


Valami más keltette fel a királyi pár érdeklődését. Ragna visszahúzódott, 
és erőlködött, hogy ne sírjon. Reménytelennek látszott a helyzete. Ha a 
király nem segít visszaszerezni a fiát, ugyan kitől várhat támogatást? 

Wigelm és Wynstan kezében van minden hatalom. Ez az ő életének az 
átka. Gyakorlatilag megúszhatnak mindent. Wynstan okos, Wigelm 
közönséges bűnöző, és mindketten hajlandók dacolni a királlyal és a 
törvénnyel. Ha valamivel meggyengíthetné őket, bizonyosan megtenné, de 
most nagyon úgy fest, hogy feltartóztathatatlanok. 

Ekkor feltűnt Aldred. 

— Visszatértek már a hírnökeid Normandiából? — kérdezte az asszony. 

— Nem — válaszolta Aldred. 

— Hónapok óta vannak oda. 

— Bizonyára nehéz felkutatniuk. Az építőmesterek gyakran vándorolnak. 
Mindig oda kell menniük, ahol munka van. 

Ragna csak most látta rajta, hogy zaklatott és szétszórt. 

— Mi a baj? — kérdezte. 

— Megértem, hogy a királyoknak lehetőleg kerülniük kell a viszályt — 
fakadt ki a prior. — De akkor 15 megeshet, hogy a királynak uralkodnia kell! 

Ragna egyetértett, ám az ilyen dolgok akkor sem valók a nyilvánosság 
elé. Aggodalmasan körülnézett, de úgy látta, senki sem hallgatja ki őket. 

— Ezt miért mondod? 

- Wynstan felforgatta egész Canterburyt, úgyhogy most van egy 
Alphage-ellenes frakció, Ethelred viszont habozik, mert nem akar 
összetűzni a barátokkal! 

— Te pedig azt akarod, hogy a király álljon a sarkára, jelentse ki, hogy 
Wynostan alkalmatlan érseknek, és erőltesse rá a barátokra Alphage-et. 

— Az a véleményem, hogy egy királynak kötelessége az erkölcsi 
állásfoglalás! 

— Azok a canterburyi barátok olyan távol élnek Shiringről, hogy nem 
tudják Wynstanről azt, ami nálunk közismert. 

— Így van. 

Ragnának hirtelen eszébe jutott valami, amivel árthat Wynstannek. Kevés 
híján elfelejtette a nagy aggodalomban Alainért. 

— Mi lenne, ha... 

Tétovázott. Eredetileg úgy döntött, hogy ezt titokban tartja, mert félt a 
megtorlástól. Ám Wigelm már rámérte a legsúlyosabb csapást. Valóra 
váltotta a fenyegetését, amelyre rég célozgatott. Elvette Ragnától a 


gyermekét, és a kegyetlensége olyan következménnyel járt, amelyre aligha 
számított: már nem tudta mivel zsarolni az asszonyt. 

Ragna a börtönéből szabadult rabnak érezte magát, amint ezt felfogta. 
Mostantól megtesz minden tőle telhetőt, amivel alááshatja Wigelm és 
Wynstan helyzetét! Így is veszélyes lesz, de ő hajlandó kockáztatni. Megéri, 
ha árthat vele a testvérpárnak. 

— Mi lenne, ha be tudnád bizonyítani a barátoknak, hogy Wynstan 
alkalmatlan? 

Aldred hirtelen föléledt. 

— Mire célzol? 

Ragna ismét elbizonytalanodott. Mindenképpen gyengíteni akarta 
Wynostant, ugyanakkor félt 1s tőle. Két kézre fogta a bátorságát. 

— Wynstannek kurvaleprája van. 

Aldred eltátotta a száját. 

— Uram irgalmazz! Komolyan? 

— Igen. 

— Honnan tudod? 

— Hildi látott a nyakán egy daganatot, ami jellemző a betegségre. 
Agnesnek, a szeretőjének ugyanilyen daganata volt, és belehalt. 

— De hiszen ez mindent megváltoztat! — mondta lelkesen Aldred. — A 
király tudja? 

— Senki sem tudja, csak Hildi meg én, és most már te. 

— Akkor neked kell megmondanod nekt! 

A félelem egy pillanatra elvette Ragna hangját. 

— Jobb szeretném, ha Wynstan nem tudná, hogy tőlem indult el a hír. 

— Akkor magam közlöm a királlyal, anélkül hogy említeném a nevedet! — 
buzgólkodott Aldred. 

— Várj! — Ragnának átgondolt megoldásra volt szüksége. — A királlyal 
inkább vigyázz. Ethelred tudja, hogy te Alphage-párti vagy, és esetleg úgy 
veszi a közbelépésedet, mintha szembehelyezkednél az akaratával. 

Aldred arca megnyúlt. 

— De hát fel kell használnunk ezt a tényt! 

— Természetesen! — helyeselt Ragna. — Ám létezhet ennél jobb út. 


Wynstan püspök és Degbert főesperes gyakran eljárt a gyűlésekre a 
káptalanházban, ahol a szerzetesek megbeszélték a monostor és a 
székesegyház mindennapi feladatait. Látogatók nem szoktak részt venni 
effajta tanácskozásokon, ám Eappa testvér beajánlotta őket, és Sigefryth 
kincstárnok Wynstan mellé állt. Most éppen a húsvét utáni első gyűlésre 
tartottak. 

Miután felolvasták az akkor napi fejezetet és verset az Evangéliumokból, 
megszólalt a gyűlésben elnökölő Sigefryth: 

— El kell döntenünk, mi legyen a folyóparti legelővel. A helyiek 
legeltetnek rajta, pedig az a miénk. 

Wynstant nem érdekelte a téma, de azért figyelmes arcot vágott. Meg 
kellett játszania, hogy számára fontos minden, aminek a szerzetesekhez van 
köze. 

— Nem is használjuk azt a legelőt — mondta Forthred testvér, az orvos. — 
Nem hibáztathatod őket. 

— [Igaz — felelte Sigefryth —, de ha engedjük, hogy köztulajdonként 
kezeljék, bonyodalmak adódhatnak a jövőben, amikor nekünk lesz rá 
szükségünk. 

Ekkor a szavába vágott Wigferth testvér, aki most tért vissza 
Winchesterből. 

— Testvéreim, bocsássátok meg, hogy félbeszakítlak benneteket, de van 
egy ennél sokkal fontosabb kérdés, amelyet hitem szerint haladéktalanul 
meg kell beszélnünk! 

Sigefryth nem tagadhatott meg egy ilyen erélyes kérdést. 

— Hallgatunk — mondta. 

Wynstan felélénkült. Sokat vívódott, hogy  elmenjen-e húsvétkor 
Winchesterbe. Nagyon nem szívesen hagyott ki egy királyi fogadást ennyire 
közel az otthonához, de végül úgy döntött, fontosabb Canterburyben 
szemmel tartani a fejleményeket. Most alig várta, hogy megtudja, mi 
történt. 

— Ott voltam a húsvéti udvarban — kezdte Wigferth. — Sokakkal váltottam 
szót arról, hogy ki lesz Canterbury következő érseke. 

Sigefryth megbotránkozott. 

— Miért álltak volna szóba veled? — kérdezte. — Csak nem tettél úgy, 
mintha a képviselőnk lennél? Te csak egy pénzbeszedő vagy! 

— Az vagyok — felelte Wigferth —, de ha megszólítanak, felelnem kell. 
Minimális jólneveltség. 


Wynstannek rossz előérzete lett. 

— Ezzel most ne foglalkozzunk! — Nem volt türelme ehhez a 
szócsépléshez a finom modorról. — Mit mondtak neked, testvérem az 
Úrban... izé... — Sehogy se jutott eszébe annak a szerzetesnek a neve, aki 
Winchesterben járt. 

— Ismersz te engem, püspök. A nevem Wigferth. 

— Persze, persze. Tehát mit mondtak neked? 

— Az emberek azt mondják, hogy Wynstan püspök alkalmatlan arra, hogy 
Canterbury érseke legyen — felelte Wigferth szorongó, de elszánt arccal. 

— Csak ennyi? Ez nem az embereken múlik! — mondta megvetően 
Wynstan. — A pápa adja a pódiumot! 

— Úgy érted, a palliumot 3: — helyesbített Wigferth. 

Wynstan észbe kapott, hogy rosszul mondta. Palliumnak hívták azt a 
széles, hímzett szalagot, amelyet az újonnan beiktatott érsekek viseltek mint 
a pápa jóváhagyásának jelét. Zavarában a tagadást választotta: 

— Én is azt mondtam, hogy a palliumot! 

— Wigferth testvér, mondták az emberek, hogy miért kifogásolják 
Wynstan püspököt? — kérdezte Sigefryth. 

— Igen. 

Csend lett a káptalanházban, és Wynstan még kínosabban érezte magát. 
Nem tudta, mi következik, és a tudatlanság veszélyes. 

Wigferth láthatólag örült, hogy ezt kérdezik tőle. Körülnézett a 
káptalanházban, és felemelte a hangját, hogy biztosan hallják mindenek: 

— Wynstan püspök egy betegségben szenved, amelynek a neve 
kurvalepra! 

Szörnyű ribillió támadt. Mindenki egyszerre beszélt. Wynstan felugrott. 

— Hazugság! — üvöltötte. — Hazugság! 

Sigefryth kiállt a szoba közepére, és addig mondogatta, hogy , csendet, 
kedves testvérek, csendesedjetek le, kérlek", amíg a többiek bele nem 
fáradtak az ordításba, aztán megkérdezte: 

— Wynstan püspök, mit mondasz te erre? 

Wynstan tudta, hogy meg kellene őriznie a hidegvérét, de nagyon 
megijedt. 

— Azt mondom, hogy Wigferth testvérnek felesége és gyereke van Trench 
wesseXxI faluban, és egy parázna barát nem hiteles! 

— Még ha ez a vád igaz is lenne, akkor sincsen köze a püspök 
egészségéhez — vetette oda flegmán Wigferth. 


Wynstan rögtön látta, hogy rossz taktikát választott. Amit ő mondott, 
gyerekes vagdalkozásnak hangzott. Mintha kezdene kijönni a gyakorlatból. 
De hát mi van velem?! 

Leült, hogy nyugodtabbnak mutatkoznék, és megkérdezte: 

— Honnan tudnának ezek az emberek az én egészségemről? 

Ahogy kint voltak a szájából a szavak, rádöbbent, hogy újabb hibát 
követett el. Vitában sohasem szabad kérdezni, mert az esélyt jelent az 
ellenfélnek. 

Wigferth le 15 csapott. 

— Wynstan püspök, a szeretőd, a shiringi Agnes, kurvaleprában halt meg. 

Ez elnémította Wynstant. Agnes sose volt a szeretője, csak egy alkalmi 
cafka. Persze tudta, hogy meghalt, Ithamar diakónus megírta, de Ithamar 
nem közölte, mi volt a halál oka, Wynstant meg nem érdekelte annyira, 
hogy rákérdezzen. 

Wigferth folytatta: 

— Az egyik tünet a zavartság: nevek elfelejtése, szótévesztés. Például 
pódiumot mondani pallium helyett. A beteg elmeállapota gyorsan romlik, és 
előbb vagy utóbb megőrül. 

Wynstannek visszajött a hangja. 

— Tehát elítéltek egy közönséges nyelvkotlás miatt? 

A barátok hahotázni kezdtek. Már megint egy baklövés! Hiszen ő 
nyelvbotlást akart mondani! Ez megalázó volt és bőszítő. 

— Én nem fogok megőrülni! — mennydörögte. 

Wigferth még nem végzett. 

— A betegség csalhatatlan jele egy nagy vörös daganat az arcon vagy a 
nyakon. 

Wynstan a nyakához kapott, eltakarta a kelevényt. A következő 
másodpercben rájött, hogy elárulta magát. 

— Ne próbáld rejtegetni, püspök! — mondta Wigferth. 

— Ez csak egy szökedék. — Wynstan kelletlenül leengedte a kezét. 

— Hadd lássam — szólt Forthred, és odament Wynstanhez, neki pedig 
tűrnie kellett: minden más egyenlő lett volna a beismeréssel. Mozdulatlanul 
ült, amíg Forthred megvizsgálta a dudort. 

Végül az orvos felegyenesedett. 

- — Láttam már ilyen  fekélyeket -  inondta. - Városunk 
legszerencsétlenebb, legnyomorultabb vétkeseinek arcán. Sajnálom, püspök 
uram, de Wigferth igazad beszél. Neked kurvaleprád van. 


Wynstan felállt. 

— Úgyis megtudom, ki eszelte ki ezt a mocskos hazugságot! — bőgte, és 
megvolt az a csekély elégtétele, hogy félelmet látott néhány arcon. Az 
ajtóhoz talpalt. — Ha pedig rátaláltam, akkor megölöm! Megölöm! 


Wynstan végigtajtékozta a hosszú hazautat Shiringbe. Szidta Degbertet, 
ordibált a kocsmárosokkal, pofozta a cselédeket, és kíméletlenül 
korbácsolta a lovát. Még jobban szította a dühét, hogy folyton elfelejtette a 
legegyszerűbb dolgokat. 

Mikor hazaért, elkapta Ithamar grabancát, a falhoz csapta, és azt 
üvöltötte: 

— Itt valaki azt híreszteli, hogy kurvaleprám van! Ki az? 

Ithamar csecsemőarca elfehéredett a rettegéstől. Alig bírta kinyögni: 

— Esküszöm, senki! 

— Hát pedig valaki elmondta a canterburyi Wigferthnek! 

— Biztos az ujjából szopta. 

— Miben halt meg az az asszony? A bíróné — mi 1s volt a neve? 

— Agnes? Hűdésben. 

— Miféle hűdésben, hülye! 

— Nem tudom! Megbetegedett, aztán nőtt az arcán egy óriási nagy tarjag, 
aztán megbolondult és meghalt! Honnan tudjam, miféle hűüdésben! 

— Ki ápolta? 

— Hildti. 

— Az ki? 

— A bába. 

Wynstan elengedte Ithamart. 

— Ide elém a bábával, de ízibe! 

Ithamar eliszkolt. Wynstan ledobta úti ruháját, kezet és arcot mosott. Ez 
volt élete legnagyobb válsága. Ha mindenki elhiszi róla, hogy pusztító 
betegségben szenved, akkor oda a gazdagság és a hatalom. Csírájában kell 
elfojtania a szóbeszédet, és az lesz az első lépés, hogy megbünteti azt, aki 
elindította. 

Ithamar pár perc múlva visszatért egy kicsi, szürke hajú asszonnyal. 
Wynstannek fogalma sem volt, ki ez a személy, vagy hogy Ithamar minek 
hozta Ide. 


— Ő Hildi, a bábaasszony — magyarázta Ithamar. — Ő gondozta Agnest, 
amikor haldokolt. 

— Persze, persze! — mondta Wynstan. — Tudom, kicsoda! — Már eszébe 
jutott, hogy annak idején ő vitte ki ezt az asszonyt a vadászházba, mikor 
meg kellett vizsgálni a terhes Ragnát. Merev volt, de nyugodt önbizalom 
áradt belőle. Idegesnek látszott, de nem rettegett úgy, mint a legtöbb ember, 
amikor Wynstan hívatta őket. A püspök megérezte, hogy ennél az 
asszonynál nem válik be a gorombáskodás és a hőzöngés. 

Bánatos képet vágott. 

— Úgy sajnálom a drága Agnest! 

— Semmivel sem lehetett megmenteni — mondta Hildi. — Imádkoztunk 
érte, de imáink nem találtak meghallgatásra. 

— Meséld el, hogyan halt meg — szólt síri hangon a püspök. — De az 
igazat, kérlek. Ne kecsegtess vigasztaló ábrándokkal. 

— Jól van, püspök uram. Kezdetben fáradt volt és fejfájásra panaszkodott. 
Aztán zavart lett. Nőtt az arcán egy nagy dudor. Utoljára elment az esze. 
Végül belázasodott, és meghalt. 

A lista irtóztató volt. A tünetek többsége egyezett azokkal, amelyeket 
Wigferth felsorolt. 

Wynstan elfojtotta vakrémületét. 

— Látogatta valaki Agnest a betegségében? 

— Nem, püspök uram. Mindenki félt, hogy elkapja a kórt. 

— Kinek szóltál a tünetekről? 

— Senkinek, püspök uram. 

— Biztos vagy benne? 

— Biztos. 

Wynstan gyanította, hogy hazudik. Hát akkor szerez Hildinek egy kis 
meglepetést. 

— Kurvaleprája volt Agnesnek? 

Hildi szemében felvillant a félelem egyetlen szikrája. 

— Püspök uram, legjobb tudomásom szerint nincs ilyen betegség. 

Gyorsan összeszedte magát, de Wynstan látta azt a szikrát, és most már 
biztos volt benne, hogy az asszony hazudik, de úgy döntött, nem szól róla. 

— Köszönöm, hogy megvigasztaltál gyászomban. Most távozhatsz. 

Ez a Hildi nagyon tud uralkodni magán, gondolta Wynstan, miközben az 
asszony kiment. 


— Nem annak a fajtának látszik, aki sikamlós pletykákat terjeszt — mondta 
Ithamarnak. 

— Nem. 

— De valakinek elmondta. 

— Jó barátságban van Lady Ragnával. 

Wynstan kétkedve csóválta a fejét. 

— Ragna és Agnes gyűlölte egymást. Ragna halálra ítélte Agnes férjét, 
amiért Agnes úgy állt bosszút, hogy figyelmeztetett Ragna szökési tervére. 

— Kibékülhettek a halálos ágynál? 

Wynstan töprengett. 

— Lehetséges — mondta. — Ki tudná? 

— Cat. A francia komorna. 

— Shiringben van most Ragna? 

— Nem, elutazott Outhenhambe. 

— Akkor megkeresem ezt a Catet. 

— Úgyse árul el neked semmit. 

Wynstan mosolygott. 

— Ebben ne légy olyan biztos — mondta. 

Eljött a palotából, felkapaszkodott a dombra, az ealdorman erődjéhez. 
Pezsgett az energiától, agyáról feltisztult a zavar, ami mostanában néha 
háborgatta. Minél többet gondolkozott rajta, annál hihetőbbnek tűnt, hogy 
Agnes Hildin és Ragnán át kapcsolódik a canterburyi Wigferthhez. 

Wigelm még nem jött haza, csend volt az erődben. Wynstan ment 
egyenesen Ragna házához, ahol a három szolgáló vigyázott a gyerekekre. 

— Jó napot adjon isten — mondta. Annyival tisztában volt, hogy a 
legcsinosabb a fontos személy, csak nem emlékezett a nevére. 

A nő riadtan nézte. 

— Mit akarsz? — kérdezte. 

Franciás kiejtéséről Wynstannek az eszébe jutott, hogy ki ez. 

— Te Cat vagy — mondta. 

— Ragna úrnő nincs itthon. 

— Kár, mert azért jöttem, hogy köszönetet mondjak neki. 

Cat félelme mintha kissé enyhült volna. 

— Köszönetet? — kérdezte szkeptikusan. — Mit tett ő neked? 

— Meglátogatta az én drcrága Agnesemet a halálos ágyán. 

Figyelte, mit szól ehhez Cat. Mondhatta volna: de hiszen úrnőm sose járt 
Agnesnél, mely esetben Wynstan törhette volna a fejét, hogy most igazat 


beszél-e, vagy hazudik. Ám Cat nem szólt. 

— Ez nagy jóság volt tőle — folytatta Wynstan. 

Újabb csend következett, minekutána Cat annyit mondott: 

— Nagyobb jóság, mint amennyit Agnes megérdemelt. 

Ez az! Wynstan erősen igyekezett, hogy ne mosolyogjon. Jól sejtette: 
Ragna meglátogatta Agnest. Megfigyelhette a tüneteket, amelyeket Hildi 
később elmagyarázott neki. A francia ringyó áll a pletykák mögött! 

De Wynstan csak játszott tovább: 

— Rendkívül hálás vagyok neki, főleg mivel jómagam nem tartózkodtam 
Itt, és nem nyújthattam vigaszt a drága Agnesnek. Leszel olyan kedves 
tolmácsolni úrnődnek, amit mondtam? 

— Leszek — mondta értetlenül Cat. 

— Köszönöm — hálálkodott Wynstan. Nincs nekem semmi bajom — 
gondolta. Most is vág az eszem, mint a beretva! 

Aztán elment. 


Wigelm egy hét múlva hazajött. Wynstan másnap délelőtt meglátogatta. 

Alain az erőd udvarán futkosott Ragna másik három fiával. Rettentő 
boldogok voltak, hogy ismét együtt lehetnek. Egy perc múlva kijött Wigelm 
házából Meganthryth, és kiabált Alainnek, hogy menjen ebédelnt. 

— Nem akarok! - kiáltotta a gyerek. 

Meganthryth ismét hívta. A kisfiú elszaladt. 

Meganthryth kénytelen volt utánafutni. Alain még nem töltötte be a 
hármat, semmi esetre sem hagyhatott le egy egészséges felnőttet. 
Meganthryth hamarosan utolérte, és felkapta. Alain dührohamot kapott, 
ordított, rugdosott, ütni próbálta csepp öklével a lányt. 

— Annyát akarom! — visította. Meganthryth szégyenkezve és mérgesen 
bevitte Wigelm házába. 

Wynstan követte őket. 

Wigelm egy hosszú tőrt fent. Bosszúsan nézett fel a sivalkodó gyerekre. 

— Mi baja ennek a kölyöknek? — kérdezte dühösen. 

— Mit tudom én! — felelte ugyanolyan dühösen Meganthryth. — Nem az én 
fiam! 

— Ez Ragna hibája. Istenemre, bár sose vettem volna feleségül. 
Aggyisten, Wynstan. De mennyi eszetek van nektek, papoknak, hogy sose 


nősültök. 

Wynstan leült. 

— Azon gondolkoztam, hogy talán ideje lenne megszabadulni Ragnától — 
mondta. 

— Hát lehet? — kérdezte mohón Wigelm. 

— Három éve szükségünk volt rá mint családtagra, hogy semlegesíthessük 
elöljáróságod bárminemű ellenzékét. De mostanra megszilárdítottad a 
hatalmadat. Mindenki elfogadott, még a király 15. 

— És Ethelrednek továbbra is szüksége van rám! — mondta Wigelm. — A 
vikingek nagy erővel visszajöttek, végigrabolják Anglia egész déli partját. 
Még több csata lesz idén nyáron! 

Meganthryth az asztalhoz ültette Alaint, és vajas kenyeret tett elé. A 
kisfiú lecsendesedett, és enni kezdett. 

— Tehát nincs szükségünk többé Ragnára — fejtegette Wynstan. — 
Ráadásul púp lett a hátunkon. Alain nem fogja elfelejteni, amíg itt lakik az 
erődben. Továbbá kémkedik ránk. Hitem szerint ő terjeszti azt a rémhírt, 
hogy megkaptam a kurvaleprát. 

Wigelm lehalkította a hangját. 

— Megölhetjük? 

Sose volt az erőssége a kifinomultság. 

— Baj lenne belőle — mondta Wynstan. — Egyszerűen taszítsd el. 

— Válás? 

— Igen. Könnyen megy. 

— Ethelred királynak nem fog tetszent. 

Wynstan a vállát vonogatta. 

— Mit tud csinálni? Évek óta dacolunk vele. Annyit csinálhat, hogy 
pénzbírságokat szab ki ránk, amiket nem fizetünk meg. 

— Hát én örülni fogok, ha lerázhatom magamról! 

— Akkor csináld. És parancsold meg neki, hogy hagyja el Shiringet. 

— Akkor ismét megnősülhetek! 

— Még nem. Adj időt a királynak, hogy megszokja a válást. 

Meganthryth mindezt végighallgatta. 

— Akkor mi 1s összeházasodhatunk? — kérdezte Wigelmtől. 

— Majd meglátjuk — köntörfalazott Wigelm. 

Wynstan közbeszólt. 

— Wigelmnek több fiúra van szüksége, te pedig, úgy látszik, meddő vagy. 


Ez olyan kegyetlen megjegyzés volt, hogy könnyek szöktek a lány 
szemébe. 

— Lehet, hogy nem 15 vagyok! Ha pedig az ealdorman felesége leszek, 
neked 1s5 tisztelned kell engem! 

— Hát persze — mondta Wynstan. — Majd amikor piros hó esik. 


Ragna végre szabad volt. 

De szomorú 1s volt. Nem lesz Alain, és nem lesz Edgar. De nem lesz 
Wigelm vagy Wynstan sem. 

Most jött rá, miután majdnem kilenc évig viselte az igájukat, hogy 
milyen elnyomottnak érezte magát szinte mindvégig. Elvben az angol 
nőknek több joguk volt, mint a normannoknak —- legelsősorban 
rendelkezhettek a birtokukkal —, de a gyakorlatban nehéz volt érvényesíteni 
a törvényt. 

Közölte Wigelmmel, hogy továbbra 1s ő irányítja az Outhen-völgyet. Azt 
tervezte, hogy legalább addig marad Angliában, amíg Aldred követei vissza 
nem térnek Normandiából, és ahhoz képest tervez, miként dönt Edgar. 

Írni akart az apjának, be akart számolni a történtekről. A levelét majd a 
hírvivőkre bízza, akik évente négyszer kézbesítik a normandiai jövedelmét. 
Hubert gróf bizonyosan dühöngeni fog, de nemigen tehet semmit. 

A szolgálói csomagoltak. Cat, Gilda és Wilnod mind vele akart tartant. 

Megkérte Dent, hogy kölcsönözzön két fegyverest az útra. Amint 
berendezkedett, fogad saját testőröket. 

Nem engedték meg neki, hogy elbúcsúzzon Alaintől. 

Megrakták a lovakat, és reggeli idején távoztak különösebb feltűnés 
nélkül. Az erődben sok asszony előjött a házából, hogy csendes 
istenhozzádot mondjon az úrnőnek. Az volt az általános vélemény, hogy 
Wigelm gyalázatosan viselkedett. 

Kilovagoltak az erődből, ráfordultak a Kings Bridge-be vezető útra. 


40. fejezet 
1006 nyara 


Ragna beköltözött Edgar házába. 

Aldred ötlete volt. Mivel ő volt a földesúr, Ragna megkérdezte tőle, hol 
rendezkedhet be Kings Bridge-ben. A prior azt felelte, hogy Edgar házát 
nem adta ki, mert hátha visszatér Normandiából. Egyikük sem kételkedett 
benne, hogy Edgar majd Ragnával akar élni abban a házban — amennyiben 
hazajön. 

Nagyságra és formára ugyanolyan ház volt, mint a többiek, csak jobban 
megépítették. A függőleges deszkák hézagait kátrányba mártott gyapjúval 
zárták le, hasonlóan a hajótestek dugarozásához, hogy még a legnagyobb 
felhőszakadásban se csapjon be az eső. Az épület végén volt egy másik ajtó, 
amely a karámba vezetett. Az oromfal végén füstlyukak gondoskodtak róla, 
hogy a szoba levegője kellemesebb legyen. 

Ragna a férfi szellemét érezte abban az akkurátussággal ötvözött 
leleményben, amellyel a házat megépítették. 

Egyszer Járt itt. Edgar akkor mutatta meg a dobozt, amelyet Ragna 
ajándékának, a könyvnek készített. Emlékezett a szép rendben tartott 
szerszámospolcra, a boroshordóra, a sajtosdobozra, a farkát csóváló 
Brindle-re. Ez mind elmúlt. Arra 15 emlékezett, hogyan fogta a férfi az ő 
kezét, miközben sírt. 

Hol lakhat most Edgar? 

Miután berendezkedett, minden reggel azzal a reménnyel ébredt, hogy ez 
lesz a nap, amikor hírt hoznak Aldred követei, de nem jött hír. Normandia 
hatalmas tartomány, lehet, hogy Edgar nem is ott van: átköltözhetett 
Párizsba, sőt akár Rómába. A hírnökök el is tévedhettek. Kirabolhatták, 
meggyilkolhatták őket. Esetleg jobban tetszett nekik Franciaország 
Angliánál, és elhatározták, hogy nem jönnek haza. 

De még ha meg is találták Edgart, ő talán nem akar visszatérni. 
Megnősülhetett. Mostanra gyereke is lehet, aki most tanul normannul 
beszélni. Ragna tudta, hogy nem szabad túlságosan vérmes reményeket 
táplálnia. 


Akárhogyan is, nem óhajtott úgy élni, mint egy szegény, eltaszított 
asszony. Majd ő megmutatja, hogy van pénze és hatalma 1s. Felfogadott egy 
varrónőt, egy szakácsnét és három testőrt. Vásárolt három lovat, fogadott 
melléjük lovászt. A szomszéd telken istállókat, raktárakat és egy másik 
házat építtetett új szolgáinak. Elutazott Combe-be, ahol asztalneműt, 
konyhafelszerelést és faliszőnyegeket vásárolt. Combe-ben megrendelt egy 
hajóácsnál egy bárkát, hogy vízen mehessen Kings  Bridge-ből 
Outhenhambe, ahol csarnokot akart építtetni. 

A közeljövőben el akart látogatni Outhenhambe, utána akart nézni, nem 
bitorolja-e Wigelm az ő hatalmát, de egyelőre lefoglalta új élete Kings 
Bridge-ben. Edgar távollétében Aldred iskolája volt a helység 
nevezetessége. A hétéves Osbert és az ötéves ikrek ott tanultak heti hat 
napban minden délelőtt három novíciussal és egy maroknyi környékbeli 
fiúval együtt. Cat nem akarta iskoláztatni a lányait — attól félt, 
mindenféléket beképzelnének maguknak —, de mikor a fiúk hazajöttek, így 
15 elmagyaráztak a lányoknak mindent, amit megtanultak. 

Ragna sose szokta meg, hogy nincs mellette Alain. Örökösen aggódott 
érte; ébredéskor azon töprengett, hogy a fia nem éhes-e; délután abban 
reménykedett, hogy nem túl fáradt, este tudta, hogy hamarosan ágyba 
dugják. Ezek a reménytelen gondolatok fokozatosan elvesztették az élüket, 
de a gyász mindig ott lappangott a tudata alatt. Nem volt hajlandó 
tudomásul venni, hogy örökre elszakították a gyerekétől. Majd csak történik 
valami. Ethelred meggondolhatja magát, és elrendelheti, hogy Wigelm adja 
vissza a gyermeket. Wigelm meghalhat. Minden este ezekről az örvendetes 
lehetőségekről ábrándozott, és minden éjszaka álomba sírta magát. 

Ismerősként üdvözölték egymást Bloddal, Dreng  rabszolgájával. 
Meglepő módon Jól kijöttek egymással, pedig akkora társadalmi szakadék 
választotta el őket, mintha más-más világban éltek volna. Ám Ragna 
élvezte Blod gyakorlatiasságát, és egyformán szerették Edgart. Blod főzte a 
sört, ő főzött a csárdában, és ápolta Ethelt, Dreng feleségét. Elbüszkélkedett 
Ragnának, hogy mostanában ritkán kényszerítik prostitúcióra. 

— Dreng szerint öreg vagyok — mondta fanyarul egy napon, amikor Ragna 
átment a kocsmába, hogy vásároljon egy hordó sört. 

— Hány éves vagy? — kérdezte Ragna. 

— Huszonkettő lehetek, de én különben 15 mindig túl mogorva voltam 
ahhoz, hogy tessek az embereknek, úgyhogy Dreng vásárolt egy új lányt, 
miután jó sok pénze Jön be a piacnapokon. — A sörfőzde előtt álltak. Blod 


egy rövid ruhás lányra mutatott, aki éppen vizet mert a folyóból. A kalap 
vagy a fátyol hiánya mutatta, hogy rabszolga és prostituált, de megmutatta 
rengeteg sűrű sötétvörös haját is, amely hullámosan omlott a vállát. — Ő 
Mairead. Ír. 

— Borzasztó fiatalnak látszik! 

— Olyan tizenkettő körül. Én is annyi idősen kerültem ide. 

— Szegény kislány. 

— Ha a férfiak fizetnek a dugásért, olyasmit akarnak, amit nem kapnak 
meg otthon — mondta Blod könyörtelen tárgyilagossággal. 

Ragna alaposabban megnézte a kislányt, aki nem az itteni koszton 
gömbölyödhetett kt. 

— Csak nem állapotos? 

— De igen, és több ideje, mint amennyi látszik rajta, csak Dreng még nem 
jött rá. Nem ért az ilyesmihez. Dühös lesz. A férfiak kevesebbet fizetnek 
egy terhes nőért. 

Ragna megérezte Blod ridegsége alatt a lappangó gyengédséget Mairead 
iránt, és örült, hogy valaki legalább törődik a rabszolgalánnyal. 

Miután kifizette a sör árát, Blod előgördített egy hordót a sörfőzdéből. 

Dreng 1s előkerült a tyúkudvarból egy kosárral és abban néhány tojással. 
Erősen hízott, és jobban sántikált, mint korábban. Hanyagul biccentett 
Ragnának — mostanában, hogy az asszony kegyvesztett lett, már nem 
fárasztotta magát hajbókolással -—, és elvonult mellette. Hangosan 
szuszogott, pedig aligha erőltette meg magát. 

Ethel odajött a kocsma ajtajához. Ő is betegnek tűnt. Még harminc se 
volt, de öregebbnek látszott, és nem csak attól, hogy tíz éve volt a felesége 
Drengnek. Agatha anya szerint Ethel valamilyen belső betegségben 
szenvedett, ami megkövetelte volna a pihenést. 

— Szükséged van valamire, Ethel? — kérdezte aggodalmasan Blod. Ethel a 
fejét rázta, átvette Drengtől a tojást, majd eltűnt a házban. 

— Nekem kell ápolnom — mondta Blod. — Nincs más, aki megtegye. 

— Hát Edgar sógornője? 

— Cwenburg? Az ugyan nem ápolja a mostohaanyját. — Blod görgetni 
kezdte dombnak felfelé a hordót. — Elviszem ezt a házadhoz. — Nekifeküdt a 
munkának. Jó sok erő szorult bele. 

Ragna házával átellenben Aldred a barátok és a napszámosok vegyes 
csapatát felügyelte, akik tuskókat és bokrokat ástak ki a tervezett új 
templom telkéről. A prior meglátta a két nőt, és odajött hozzájuk. 


— Hamarosan lesz egy versenytársad — újságolta Blodnak. — Építtetek itt a 
piacon egy sörházat, és bérbe adom egy mudefordi embernek. 

— Dreng fel lesz háborodva — jósolta Blod. 

— Ő mindig háborog valami miatt — felelte Aldred. — A város elég nagy, 
elbír két csapszéket. Piacnapon négyet is elbírna. 

— Illendő egy kolostornak kocsmát tartani? — kérdezte Ragna, 

— Ebben nem lesznek prostituáltak — felelte szigorúan Aldred. 

— Jó neked — jegyezte meg Blod. 

Ragna a folyó felé nézett, és meglátott két barátot, akik lovon keltek át a 
hídon. Kings Bridge szerzetesei sokat utaztak, különösen most, amikor a 
monostornak mindenfelé voltak birtokai Dél-Angliában, ám ebben a 
kettőben volt valami, ami megdobogtatta a szívét. Csuhájuk mocskos volt, 
bőrzsákjaik viharvertek, lovaik fáradtak. Nagy út állt mögöttük. 

Aldred követte az asszony pillantását. 

— Csak nem William és Athulf tért meg végre Normandiából? — kérdezte 
izgatottan. 

Ha igen, akkor Edgar nem volt velük. Ragnába olyan erővel hasított bele 
a csalódás, hogy összerándult, mintha ostorral húztak volna végig rajta. 

Aldred lesietett a dombról a barátok elé, Ragna és Blod követte. 

Az utazók lekászálódtak a nyeregből. Aldred átölelte őket. 

— Épségben hazatértetek! — örvendezett. — Hála istennek! 

— Ámen — mondták a barátok. 

— Megtaláltátok Edgart? 

— Igen, noha jó hosszú időbe került. 

Ragna alig mert reménykedni. 

— És mit felelt az ajánlatunkra? — kérdezte Aldred. 

— Elhárította — felelte William. 

Ragna a szájára szorította a két kezét, nehogy  felnyögjön 
kétségbeesésében. 

— Megindokolta? — kérdezte a prior. 

— Nem. 

Ragna már képes volt beszélni: 

— Megnősült? 

— Nem... 

Ragna hallotta a szerzetes hangjából a tétovázást. 

— Hát akkor? 


— A városban, ahol lakik, azt rebesgetik a népek, hogy feleségül veszi a 
mestere lányát, és belőle 15 főépítész lesz. 

Ragna sírva fakadt. Mindenki rábámult, de ő most fütyült a méltóságra. 

— Tehát új életet kezdett odaát? 

— Igen, úrnőm. 

— És nem akarja otthagyni. 

— Úgy látszik. Bocsáss meg. 

Ragna nem bírta tovább. Zokogni kezdett, elfordult a többiektől, és 
felsietett a lejtőn. Mikor sikerült betalálnia ebben a könnyektől elmosódott 
világban a házába, levetette magát a szalmába, és sírt, mint a záporeső. 


— Visszamegyek Cherbourg-ba — mondta határozottan Blodnak egy héttel 
később. 

Meleg nap volt, a gyerekek a sekélyesben pancsoltak a folyó szélén. 
Ragna a főzőház előtti padról figyelte őket, és élvezettel kortyolta egy 
kupából Blod sörét. A kocsma melletti legelőn pásztorkutya őrzött egy kis 
birkanyájat. A juhász, Dongaláb Theodberht, bent volt a csapszékben. 

Blod, miután felszolgálta a sört, ott maradt Ragna mellett egy kis 
diskurálásra. 

— Elég baj, úrnőm — mondta. 

— Nem feltétlenül. — Ragna csak azért se akarta megvertnek érezni magát. 
Igaz, semmi sem úgy alakult, ahogy tervezte, de majd igyekszik jó képet 
vágni hozzá. Még mindig előtte az élete nagyobbik része, amiből mindent 
ki fog hozni. 

— Mikor indulsz? — kérdezte Blod. 

— Egyelőre nem. A távozásom előtt még el kell mennem Outhenhambe. 
Hosszú távon az a tervem, hogy legyen két jó házam, egy Itt, egy 
Outhenhamben. Egy-két évenként visszatérek Angliába, hogy szemmel 
tartsam a birtokomat. 

— Miért? Felfogadhatsz valakit a munkára, aztán egyszerűen csak 
hátradőólsz, és olvasod a pénzt. 

— Azt úgyse bírnám. Mindig úgy gondoltam, az a sorsom, hogy 
uralkodjak, igazságot osszak, segítsek jobbá tenni a világomat. 

— Általában a férfiak uralkodnak. 

— Általában, de nem mindig, és én sose élveztem a tétlenséget. 


— Én meg sose próbáltam. 

Ragna elmosolyodott. 

— Biztosan neked sem tetszene. 

Feltűnt Cwenburg, Erman és Eadbald felesége, karján egy kosárra való, 
ezüstös hallal. Olyan frissen fogták ki őket a tóból, hogy némelyik még 
csapkodott a farkával. Ragna úgy gondolta, Bucca Fish házához tarthat. 
Amennyire emlékezett, Cwenburg mindig begyes volt, de mostanra 
kimondottan elhízott. Húsz-egynéhány évesen elvesztette az ifjúság 
robusztus üdeségét, és már egy kicsit se volt vonzó. Edgar fivérei ennek 
ellenére beérték vele. Szokatlan házasság volt, de már kilenc éve működött. 

Cwenburg megállt, hogy szót váltson Drenggel, az apjával, aki, kezében 
egy falapáttal, éppen kijött az egyik kamrából. Milyen érdekes látni, hogy 
ellenszenves, rosszindulatú embereknek is vannak érzelmeik, mélázott 
Ragna, amíg ki nem zökkentette egy dühös ordítás odabent a sörházban. 

A következő percben a derékszíját csatolva kisántikált a csapszékből 
Theodberht. 

— Hiszen ez terhes! — mérgelődött. — Én nem fizetek egy teljes pennyt egy 
terhes kurváért! 

Dreng, kezében a lapáttal, odaloholt a juhászhoz. 

— Mi az? — kérdezte. — Mi a baj? 

Theodberht torkaszakadtából elismételte a panaszát. 

— Én ezt nem tudtam! — védekezett a kocsmáros. — Egy fontot fizettem 
érte a bristoli piacon, és az még egy éve se volt! 

— Ide azt a pennyt! — követelte a juhász. 

— Átkozott lánya! Ezért móresre tanítom! 

— Dreng, ha terhes, az a te hibád — szólt közbe Ragna. — Nem fogod fel? 

— Úrnőm, csak olyankor esnek teherbe, ha élvezik a köpülést, ezt 
mindenki tudhassa — felelte mogorván a kocsmáros. Előkotort az övén 
függő erszényből egy ezüstpennyt, nyújtotta a juhásznak. — Igyál még egy 
kupa sört, édes barátom, felejtsd el a kurvát. 

Theodberht gorombán kikapta Dreng kezéből a pénzt, füttyentett a 
kutyájának, és elindult a legelőre. 

— Megivott volna egy gallon sört, és maradt volna éjszakára — mondta 
Dreng savanyúan. — Talán még reggel is fizetett volna egy kufircot. Most az 
a pénz 1s oda. — Besántikált a házba. 

— Hogy ez mekkora hülye — mondta Blodnak Ragna. — Ha kiárusítja 
szegény lányt, akkor előbb-utóbb teherbe esik. Ennyit se tud? 


— Kitől hallottad, hogy Drengnek van esze? 

— Remélem, azért nem bünteti meg a lányt. 

Blod vállat vont. 

— A törvény úgy szól, hogy senki sem verhet vagy ölhet meg egy 
rabszolgát indokolatlanul — folytatta Ragna. 

— De ki mondja meg, mi az indokolatlan? 

— Általában én. 

Bentről fájdalmas sikoltás hallatszott, aztán egy dühös röffenés, aztán 
zokogás. A két nő egyszerre ugrott fel, de nem mentek tovább, mert egy 
percig csend volt. 

— Ha csak ennyit. . . — szólalt meg tétován Blod. 

Ám ekkor Mairead sikoltott. 

Ragna és Blod berohant a kocsmába. 

Marread a földön feküdt, és a két karjával védte a hasát. Megsebesült a 
fején, vére eláztatta sötétvörös haját. Dreng fölötte állt, ütésre emelte a két 
marokra fogott lapátot, és tagolatlanul üvöltözött. Ethel, a felesége, az egyik 
sarokban kushadt, és rémülten figyelte. 

— Hagyd abba, de tüstént! — ordított rá Ragna. 

Dreng lecsapott a lapáttal Maireadre. 

— Abbahagyni! — ismételte Ragna. 

Szeme sarkából látta, amint Blod lekapja az ajtó melletti pecekről a 
tölgyfa vödröt. Dreng fölemelte a lapátot, hogy ismét lesújtson Maireadre, 
Blod is fölemelte a nehéz vödröt, hogy azzal üsse le a kocsmárost. Ekkor 
Dreng megtántorodott. 

Elejtette a lapátot, és a szívét markolászta. 

Blod leengedte a vödröt. 

Dreng felnyögött, térdre roskadt. 

— Jézus, de fáj! 

Ragna megkövült. Mi baja ennek? Nem őt ütötték, ő ütött. Csak nem 
Isten bosszúja telt be rajta? 

Dreng előredőlt, beleverte az arcát a tűzhely köőperemébe. Ragna 
hozzáugrott, megragadta a lábát, elrántotta a lángok közeléből. A 
kocsmáros olyan volt, mintha nem lenne csontja. Ragna megfordította. 
Dreng hosszú orra betört az eséstől, szája és orra vérben ázott. 

Nem mozgott. 

Ragna rátette a kezét a mellkasra. Dreng nem lélegzett. Az asszony nem 
érzett szívdobogást. 


Maireadhez fordult. 

— Mennyirre súlyosak a sebeid? 

— Nagyon fáj a fejem — panaszolta a lány. Átfordult, a hasát fogva felült. 
— De nem hiszem, hogy kárt tett volna a babában. 

— Papus! Papus! — kiáltotta Cwenburg az ajtó előtt. 

Berontott, eldobta a halaskosarat, térdre borult Dreng mellett. 

— Szólj hozzám, papus! 

Dreng nem mozdult. 

Cwenburg hátranézett Blodra. 

— Te ölted meg! — Felugrott. — Te gyilkos rabszolga, most megöllek! 

Rárohant Blodra, ám Ragna közbelépett, hátulról elkapta Cwenburg két 
karját, leszorította. 

— Meg ne moccanj! — parancsolta. 

Cwenburg felhagyott a kapálózással, de továbbra is ordított: 

— Megölte papust! Agyonütötte azzal a vödörrel! 

— Nem ütöttem meg senkit — mondta Blod, és visszaakasztotta a vödröt a 
pecekre. — Itt az apád volt az egyetlen, aki ütött. 

— Hazudsz! 

— Azzal a lapáttal verte Maireadet. 

— Igazat beszél, Cwenburg — mondta Ragna. — Apád valamilyen rohamot 
kapott, miközben ütlegelte Maireadet. Arccal ráesett a tűzhelyre, én húztam 
el a lángoktól, de akkor már halott volt. 

Cwenburg elernyedt. Amikor Ragna elengedte, sírva lezökkent a földre. 
Valószínűleg ő az egyetlen, aki megsiratja Drenget, gondolta Ragna. 

Több helyi lakos 15 benyomult a házba, hogy megbámulják a szoba 
közepén heverő hullát. Aztán megérkezett Aldred. Mikor meglátta a 
halottat, keresztet vetett magára, és elmormolt egy rövid imát. 

Ragna volt a legrangosabb személy, de Aldred volt a földesúr, ezért 
normális esetben rá hárult az igazságszolgáltatás. Ám őt nem érdekelték az 
elsőbbségi viták. Egyenesen odament Ragnához, és megkérdezte: 

— MI: történt? 

Az asszony elmondta. 

Ethel felállt, és végre ő is hallatta a hangját. 

— Nekem mit kell tennem? — kérdezte. 

— Mostantól tied a sörház — felelte Aldred. 

Ragna erre nem 1s gondolt. 

Cwenburg váratlanul magához tért. 


— Nem, nem az övé! — Feltápászkodott. — Apám azt akarta, hogy én 
örököljem a kocsmát! 

Aldred összevonta a szemöldökét. 

— Készített tes tamentumot? 

— Azt nem, de nekem megmondta. 

— Az nem számít. Az özvegy örököl. 

— El se tud vezetni egy fogadót! — mondta megvetően Cwenburg. — 
Folyton beteg. Én viszont igen, főleg, hogy Erman és Eadbald is segít. 

Ragna biztosra vette, hogy Edgar nem helyeselné a dolgot. 

— Cwenburg, te és a férjeid máris úgy meggazdagodtatok a halastóból 
meg a vízimalomból, hogy napszámosok csinálják helyettetek az összes 
tanyasi munkát. Csakugyan képes lennél koldusbotra juttatni egy 
özvegyasszonyt? 

Cwenburg csak hápogott. 

— De én nem vagyok túl erős — mondta Ethel. — Nem hiszem, hogy 
győzném. 

— Majd én segítek — jelentette ki Blod. 

Ethel odament hozzá. 

— Csakugyan megtennéd? 

— Kénytelen vagyok. Most már te vagy a gazdám. 

Marread odaállt Ethel másik oldalára. 

— Nekem 15 te vagy. 

- — Ígérem,  felszabadítalak benneteket a — testamentumomban! 
Mindkettőtöket! 

A fülelő falusiak helyeslően mormoltak. A rabszolgák felszabadítása 
kegyes cselekedetnek számított. 

— Ethel, számos tanú hallotta nagylelkű ígéretedet — szólt Aldred. — Ha 
meg akarod változtatni az elhatározásodat, tanácsolom, hogy most tegyed. 

— Sose változtatok rajta! 

Blod átkarolta Ethelt. Mairead szintúgy. 

— Mi hárman el tudjuk vezetni a kocsmát, gondot viselünk Mairead 
babájára, és több pénzt keresünk, mint Dreng valaha is! — jelentette ki Blod. 

— Igen — bólintott Ethel. — Talán. 


Wynstan egy különös helyen találta magát. Értetlenül körülnézett. 
Ismeretlen piactér volt, valamikor nyáron, körülötte emberek adtak-vettek 
tojást, sajtot, kalapot és cipőt. Látott egy templomot, akkorát, hogy beillett 
volna székesegyháznak. A templom mellett volt egy jókora ház. Vele 
szemben meg egy monostorféleség. Túl a téren cölöpkerítésű erőd állt egy 
domb tetején; valami gazdag thán lakhatott benne, talán egy ealdorman. 
Wynostan félt. Miként tévedhetett el így? Arra se emlékezett, hogyan került 
ide. Reszketett félelmében. 

Egy idegen ember meghajolt előtte, és azt mondta: 

— Jó reggelt adjon Isten, püspök atya. 

Püspök volnék?, gondolta Wynstan. 

Az idegen közelebb hajolt, és azt kérdezte: 

— Jól érzed magad, atyám? 

Váratlanul a helyükre kattantak a dolgok. Ő Shiring püspöke, a templom 
az ő székesegyháza, mellette a ház a püspöki palota. 

— Hát persze, hogy jól érzem magam! — csattant fel. 

Az idegen, akiről már tudta, hogy egy húsz éve ismert mészáros, gyorsan 
elkotródott. 

Wynstan rettegve, összezavarodottan menekült be a palotájába. 

Ott volt a rokona, Degbert főesperes és Ithamar, a székesegyház egyik 
diakónusa. Eangyth, Ithamar felesége éppen bort töltött egy kupába. 

— Ithamar híreket hozott — mondta Degbert. 

A diakónuson látszott, hogy fél. Meg se moccant, amíg Eangyth az 
asztalra nem tette a bort. 

— Na, nyögd már ki! — förmedt rá türelmetlenül Wynstan, aki dühös volt a 
feledékenysége miatt. 

— Alphage-t megválasztották Canterbury érsekévé — hebegte Ithamar. 

Wynstan erre számított, mégis olyan veszett harag fogta el, hogy nem bírt 
uralkodni magán. Felkapott az asztalról egy kupát, és Ithamar arcába 
öntötte a bort. De nem érte be ennyivel, ezért felborította az asztalt. Mivel 
Eangyth sikoltott, Wynstan ökölbe szorította a kezét, és teljes erőből fejbe 
vágta az asszonyt. Eangyth olyan mozdulatlanul hevert, hogy Wynstan azt 
hitte, megölte, de aztán mocorogni kezdett, feltápászkodott, és kirohant a 
szobából. Férje követte, a csuhája ujjába törölgetve a könnyeit. 

— Nyugodj már meg, rokon — kérte riadtan Degbert. — Ülj le. Igyál egy 
kupa bort. Éhes vagy? Hozassak valamit enni? 


— Jaj, fogd már be a pofád! — mordult rá Wynstan, de azért leült, és 
felhajtotta a bort, amellyel a főesperes kínálta. 

— Azt ígérted, hogy engem teszel meg Shiring püspökévé! — mondta 
vádlón Degbert, mihelyt Wynstan lehiggadt a bortól. 

— De most már nem tehetlek — mutatott rá Wynstan. — Nincs üresedés, te 
marha. 

Degberten látszott, hogy neki ez nem mentő körülmény. 

— Ragna hibája — jelentette ki Wynstan. — Ő találta ki azt az ostoba 
pletykát, hogy leprás vagyok. — Ismét olyan dühös lett, hogy valósággal 
tajtékzott. — Még nagyon 15 irgalmas volt a büntetése! Annyit tettünk, hogy 
elvettük az egyik gyerekét. Maradt neki három, akik vigasztalják. Valami 
sokkal rosszabbat kellett volna kitalálnom! Munkába kellett volna állítanom 
Mags házában, hogy addig ki se jöjjön, amíg egy mocskos matróz rá nem 
ragasztja a kurvaleprát! 

— Tudod, hogy ő 1s ott volt, amikor Dreng fivérem meghalt? Gyanítom, 
hogy Ragna ölte meg. Úgy állították be, hogy valamilyen rohamot kapott, 
amikor a rabszolgáját verte, de én biztosra veszem, hogy Ragnának volt 
hozzá köze! 

— Mit bánom én, ki ölte meg Drenget! — kiáltotta Wynstan. — Lehetett a 
rokonom, de akkor 15 marha volt, és te 15 az vagy. Kifelé! 

Degbert kiment, Wynstan egyedül maradt. 

Valami nincsen rendjén. Eszeveszett indulatba jött egy olyan hírtől, 
amely csak igazolta a várakozását. Kevés híján megölte egy pap feleségét. 
Ami ennél 1s rosszabb, pár perce nemcsak azt felejtette el, hogy hol van, de 
azt 15, hogy kicsoda. 

Meg fogok tébolyodni, gondolta, és halálra rémült. Ő nem őrülhet meg. Ő 
okos, kíméletlen, mindig eléri, amit akar. Szövetségesei elnyerik 
jutalmukat, ellenségei elpusztulnak. Az elmebaj kilátása elviselhetetlen, 
iszonyú volt. Szorosan behunyta a szemét, ököllel döngette az asztalt, és azt 
hajtogatta: 

— Nem, nem, nem! — Úgy érezte, zuhan, mintha leugrott volna a 
székesegyház tetejéről. Bármelyik pillanatban becsapódhat a földbe, 
összezúzódik és meghal. Erőlködnie kellett, hogy ne sikoltson. 

Ahogy enyhült a rettegés, fontolóra vette ezt az ugrást a tetőről. 
Becsapódna a földbe, ami rövid kínszenvedéssel járna, aztán meghalna. De 
milyen súlyos büntetés jár az öngyilkosság bűnéért? 

Ő szent életű pap, számíthat a bűnbocsánatra. De öngyilkosságért is? 


Meggyónhatna, misét mondhatna. Akkor a kegyelem állapotában halna 
meg, ugye? 

Nem úgy. Kárhozottként halna meg. 

Visszajött Degbert a hímzett palásttal, amelyet Wynstan a miséken viselt. 

— Várnak a székesegyházban — mondta. — Hacsak nem akarod, hogy 
inkább én misézzek. 

— Nem, majd én. — Wynstan felállt. 

Degbert ráborította a vállára a palástot. 

Wynstan a szemöldökét ráncolta. 

— Valami nyugtalanított nemrég — tűnődött. — Csak nem jut eszembe, mi 
az. 

Degbert nem szólt. 

— Oda se neki — mondta Wynstan. — Nem lehetett túl fontos. 


Ethel haldokolt. 

Az utolsó vendégek 15 rég kitántorogtak a sörházból, de Ragna még 
mindig ott ült Bloddal, Maireaddel és Mairead újszülött leánykájával, 
Brigiddel a szobában, ahol csak egy füstölgő szövétnek világított. Ethel 
mozdulatlanul, csukott szemmel feküdt. Pihegve lélegzett, az arca 
elszürkült. Agatha anya azt mondta, hogy az angyalok hívják, és Ethel 
felkészül a távozásra. 

Blod és Mairead azt tervezte, hogy együtt neveli fel a babát. 

— Nem akarunk férfiakat, és nincs szükségünk rájuk — jelentette ki Blod. 

Ragna nem is csodálkozott, hogy így éreznek azok után, amilyen életre 
kényszerítették őket. Bár volt itt valami más is. Úgy sejtette, hogy Blod 
átvitte az Edgar iránti szerelmét Maireadre. Csak sejtés volt, amelyben nem 
bízhatott, és bizonyosan sose fogja firtatni. 

Kevéssel hajnal után Ethel szelíd halált halt. Nem agonizált; egyszerűen 
abbahagyta a lélegzést. 

Blod és Mairead levetkőztette, megmosdatta. Ragna megkérdezte a két 
rabszolgától, mit terveznek. Ethel azt ígérte, visszaadja a szabadságukat, és 
Aldred biztosította őket, hogy készült végrendelet. Visszatérhettek volna a 
hazájukba, ha úgy tartotta volna kedvük, de ők inkább együtt akartak 
maradni. 


— Nem utazhatok Írországba egy kisdeddel a karomon és pénz nélkül — 
szólt Mairead. — Az se tudom, hol az otthonom. Egy falu a parton, csak 
ennyit tudok. Lehet, hogy van neve, de én sose hallottam. Még azt se 
tudom, hány napot voltam a viking hajón, mielőtt Bristolba értünk. 

Ragna természetesen kisegítette volna némi pénzzel, de az nem oldotta 
volna meg a problémát. 

— Hát te, Blod? — kérdezte. 

— Tíz éve, hogy nem láttam a walesi otthonomat — tűnődött Blod. — Az 
összes barátnőm férjhez ment, és gyerekeik vannak. Nem tudom, élnek-e, 
halnak-e a szüleim. Azt se tudom, mennyire emlékszem még a walesi 
nyelvből. Sose hittem, hogy egyszer ilyet mondjak, de majdnem úgy érzem, 
hogy ez az otthonom. 

Ragna nem volt meggyőzve. Kell itt lennie másnak 15. Annyira 
megkedvelte volna egymást a két nő, hogy nem akarnak elválni? 

Ethel halálhíre gyorsan elterjedt, és hamarosan beállított Cwenburg a két 
férjével. A férfiak félszegen toporogtak, de Cwenburg harcias volt. 

— Hogy merészelitek mosdatni? — kérdezte. — Az én dolgom lett volna! A 
mostohalánya vagyok! 

— Csak segíteni szerettek volna, Cwenburg — mondta Ragna. 

— Nem érdekel! Ez a sörház most az enyém, és a rabszolgák hordják el 
magukat innen! 

— Már nem rabszolgák — figyelmeztette Ragna. 

— Ha Ethel betartotta az ígéretét. 

— Különben se dobhatod ki őket az otthonukból csak úgy. 

— Azt meg ki mondja? 

— Én — felelte Ragna. 

— Erman, hozd ide a perjelt! — parancsolta Cwenburg. 

Erman elloholt. 

— A rabszolgák várjanak odakint — monda Cwenburg. 

— Talán neked kellene odakint várnod, amíg Aldred meg nem erősíti, 
hogy most már a tiéd a sörház — tanácsolta Ragna. 

Cwenburg felfújta magát. 

— Mozgás — biztatta Ragna. — Indulj. Különben rosszabbul járhatsz. 

Cwenburg kelletlenül kiment, EFadbald követte. 

Ragna letérdelt a halott mellé. Blod és Mairead ugyancsak. 

Pár perccel később megérkezett Aldred, nyakában bőrszíjra fűzött 
ezüstkereszttel. Utána bejött Cwenburg a férjeivel. Aldred keresztet vetett, 


és imádkozott, aztán előhúzott egy kis darab pergament az övén függő 
erszényből. 

— Ez Ethel végakarata — mondta. — Én írtam diktálás után, amit két barát 
tanúsít a kézjegyével. 

A jelenlévők közül csak Ragna tudott olvasni, ezért a többiekkel 
Aldrednek kellett ismertetnie Ethel testamentumát. 

— Ígéretéhez híven felszabadítja Blodot és Maireadet — mondta. 

A két lány összeölelkezett és megcsókolta egymást. Ujjongásukat 
mérsékelte a halott jelenléte, de azért nagyon boldogok voltak. 

— Ezenkívül csak egy dologról rendelkezik — folytatta Aldred. — Minden 
világi tulajdonát, a sörházat is beleértve, Blodra testálja. 

Blodnak leesett az álla. 

— Az enyém? — hitetlenkedett. 

— Igen. 

— Ezt nem teheti! — visította Cwenburg. — A mostohaanyám nem lophatja 
el az apám kocsmáját, és nem adhatja oda egy walesi rabszolga kurvának! 

— De megteheti — mondta Aldred. 

— Meg 15 tette — csatlakozott Ragna. 

— Ez természet ellen való! 

— Nem az — mondta Ragna. — Amikor Ethel haldokolt, Blod ápolta, nem 
te. 

— Nem, nem! — Cwenburg tiltakozásokat rikoltozva kicsörtetett. Férjei 
szégyenkezve követték. Ahogy elmentek, a racsítás 15 elnémult. 

Blod ránézett Maireadre. 

— Itt maradsz, és segítesz nekem, ugye? 

— Hát persze! 

— Megtanítalak főzni. De nincs több kurválkodás! 

— Te pedig segítesz nevelni a babát. 

— Hát persze. 

Könnyek szöktek Mairead szemébe. Némán bólintott. 

— Nem lesz semmi baj. — Blod kézen fogta Maireadet. — Boldogok 
leszünk. 

Ragna örült a boldogságuknak. Valami mást 15 érzett. 

Pár pillanat múlva rájött, mi az. 

Irigykedett. 


Giorgio, a főépítömester pár havonta beküldte vásárolni Edgart Cherbourg- 
ba. Két napba telt az út, de közelebb nem lehetett beszerezni vasat az 
eszközökhöz, ólmot az ablakokhoz és meszet a habarcshoz. 

Ezúttal, mielőtt távozott volna, Clothild megcsókolta, és a lelkére kötötte, 
hogy siessen vissza. Edgar még mindig nem kérte meg a lány kezét, de 
azért már mindenki úgy kezelte, mintha Giorgio családjához tartozna. 
Edgarnak nem igazán tetszett az a mód, ahogy észrevétlen lépésenként és 
határozott döntés nélkül is belecsúszott Clothild vőlegényének szerepébe, 
mert gyengeségnek érezte, de nem volt eléggé boldogtalan ahhoz, hogy 
elmeneküljön. 

Alig néhány órája tartózkodott Cherbourg-ban, amikor utolérte egy 
hírnök, és felszólította, hogy haladéktalanul járuljon Hubert gróf elé. 

Eddig csak egyszer találkozott a gróffal, akkor, amikor csaknem három 
éve megérkezett Normandiába. Hubert nagyon szíves volt hozzá. Annyira 
örült, amiért híreket hallhatott szeretett lányáról, hogy hosszasan 
beszélgetett  Edgarral az angliai életről, és felsorolta azokat az 
építkezéseket, ahol állás volt kapható. 

Edgar most ismét megmászta a kastélydombot, és újból megcsodálta, 
hogy mekkora. Hatalmasabb volt a shiringi székesegyháznál, márpedig 
Angliában Edgar nem látott annál nagyobbat. Egy szolga bevezette egy 
tágas szobába az emeleten. 

Az ötvenes éveiben járó Hubert a terem túlsó végében beszélgetett 
Genevtiéve grófnéval és jóképű fiukkal, a húsz körüli Robert-rel. 

Hubert gyors mozgású, kicsi ember volt. Ragna az anyjától örökölte 
szoborszerű alakját és magasságát, ám Hubertnek volt olyan aranyvörös 
haja és tengerzöld szeme — Edgar úgy vélte, kár az ilyesmi egy férfiba —, 
ami ellenállhatatlanná tette a lányát. 

A szolga azt mondta Edgarnak, várjon az ajtónál, ám Hubert gróf 
észrevette, és intett neki. 

Edgar azt várta, hogy a gróf a múltkorihoz hasonló jóakarattal néz majd 
rá, de Hubert most dühösnek és ellenségesnek látszott. Edgar nem értette, 
mivel haragíthatta meg Ragna apját. 

— Mondd csak, Edgar, hisznek-e az angolok a keresztény házasságban, 
vagy nem? — kiáltotta a gróf. 

Edgarnak fogalma sem volt róla, miről van szó, annyit tehetett, hogy a 
tényeknek megfelelően válaszolt. 


— Gróf úr, az angolok keresztények, bár nem mindig követik a papok 
tanításait. — Hozzá akarta tenni, hogy akárcsak a normannok, aztán mégsem 
tette. Kinőtt a kamaszkorból, megtanulta, hogy nem kell szellemeskednit. 

— Barbárok! Vademberek! — háborgott Genevtéve. 

Edgar úgy vélte, ennek a család leányához lehet valamilyen köze. 

— Csak nem esett baja Lady Ragnának? — kérdezte aggodalmasan. 

— Eltaszították! — felelte Hubert. 

— Ezt nem tudtam. 

— Mi az ördögöt jelent ez? 

— Válást — felelte Edgar. 

— Minden ok nélkül? 

— Igen. — Meg kellett győződnie róla, hogy nem értett-e félre valamit. — 
Tehát Wigelm eltaszította Lady Ragnát? 

— Igen! Te pedig azt mondod, hogy ez törvényes Angliában! 

— Igen. — Mintha villám sújtotta volna. Ragna független! 

— Írtam Ethelred királynak, és követeltem, hogy tegye ezt jóvá — mondta 
Hubert. — Miként engedheti, hogy a nemesei úgy viselkedjenek, mint 
barmok a legelőn? 

— Nem tudom, uram — felelte Edgar. — A király adhat parancsokat, de 
nem biztos, hogy végrehajtják őket. 

Hubert horkantott, mintha gyatra mentségnek tartaná az építőmester 
szavalt. 

— Kimondhatatlanul fájlalom, hogy a honfitársaim így bántak Lady 
Ragnával — mentegetőzött Edgar. 

Ám ez nem volt igaz. 


41. fejezet 

Edgar és Alain elvesztésén. Szent Mihály napján felment az új bárkáján 
Outhenhambe, hogy beszedje a bérleti díjakat. 

A bárkához két erős evezős kellett. Ragna magával vitte Astridot, hogy 
lovon tehesse meg az utat Outhen völgyébe. Elhozta az útra Osgythot, az 
egyik új szobalányt és egy fiatal fegyverest, egy Ceolwulf nevű, fekete hajú 
suhancot, akik mindketten Kings Bridge-ből valók voltak. Az úton fülig 
belehabarodtak egymásba, csipkelődtek és vihorásztak, amikor azt hitték, 
hogy Ragna nem figyel oda, így kissé felületesen végezték a munkájukat. 
Ragna elnéző volt velük: ő tudta, milyen szerelmesnek lenni. Remélhetőleg 
Osgyth és  Ceolwulf tőle eltérően sose tudják meg, mennyi 
boldogtalansággal jár a szerelem. 

Új csarnoka Outhenhamben még nem készült el, ám a kőbányánál üresen 
állt Edgar régi háza, amelyet ő különösen szeretett, ezért ott szállt meg 
Osgythtal és Ceolwulffal. Egyedül Gab lakott még a kőfejtőben. 

Az evezősök a sörházban maradtak. 

Ragna törvénynapot tartott, de nem sok mindenben kellett igazságot 
tenni. Boldog évszak volt ez, a tele csürök és a tele gyomrok ideje, amikor 
piros képű almák várták a földön, hogy felszedjék őket. Ebben az évben a 
vikingek nem kalandoztak ilyen messze nyugatra, hogy mindent 
elrontsanak. Ha az emberek örülnek, kevésbé hajlanak a pörölésre, 
kevesebb bűnt követnek el. A férfiak a fogcsikorgató télben fojtották meg a 
feleségüket és késelték meg a vetélytársukat, az asszonyok az éhes 
tavaszokon loptak a szomszédjuktól, hogy etethessék a gyermekeiket. 

Ragna elégedetten látta, hogy Edgar csatornája még mindig Jó állapotban 
van, a szélei egyenesek, a partjai erősek. Az viszont megharagította, hogy 
az ellustult falusiaknak szokásuk lett a csatornába szórni a szemetet, és 
mivel Itt nem volt sodrás, nem tisztult meg magától a víz, amely helyenként 
úgy bűzlött, akár egy perváta. Erre szigorú tilalmat vezetett be. 


Hogy a rendeleteit betartsák, elcsapta Duddát, és kijelölt egy új fónagyot, 
a falu egyik öregjét, Eanfridot, a gömbölyded csaplárt. A kocsmárosok 
általában Jó fónagyok, mert nem hivatalos tekintélynek számítanak, és a 
házuk a helység közepén áll. Eanfrid továbbá derűs kedélyű ember volt, akit 
igen kedveltek. 

Ragna letelepedett a csapszék elé egy kupa almaborral, és megbeszélte 
Eanfriddel a kőbányája bevételét, amely csökkent Edgar távozása óta. 

— Edgar olyan ember, aki mindent jól csinál — vélte Eanfrid. — Találj 
valakit, aki ugyanilyen, és több követ adunk el. 

— Olyan nincs még egy — mondta Ragna szomorú mosollyal. 

Beszélgetésük átkanyarodott a vészre, amelyben sok juh elhullott, Ragna 
szerint azért, mert nedves, agyagos talajon legeltek, ám megzavarták őket. 
Eanfrid fülelőn félrehajtotta a fejét, és a következő percben Ragna is 
hallotta a harminc-egynéhány ló patadobogását. Nem vágtattak, nem is 
ügettek, csak kocogtak fáradtan. Valami gazdag nemes lehet a kíséretével, 
akik hosszú utat tudhatnak maguk mögött. 

Az őszi nap vörösen ült a nyugati égen: a jövevények bizonyosan úgy 
döntenek, hogy Outhenhamben éjszakáznak, ahol vegyes érzelmekkel 
fogadják őket. Az utazók ezüstöt hoznak, ételt-italt vásárolnak, fizetnek a 
szállásért. De le 15 részegedhetnek, zaklathatják a lányokat, és addig 
kötözködnek, hogy verekedés lesz a vége. 

Ragna és Eanfrid felállt. A következő percben feltüntek a lovasok: a 
házak között kanyarogva igyekeztek a falu közepe felé. 

Wigelm lovagolt az élen. 

Ragnát megrohanta a félelem. Ez az ember börtönbe vetette, 
megerőszakolta, és ellopta a gyermekét. Miféle új kínzást eszelt ki neki? 
Leküzdötte a borzongását. Sose futott meg előle, most se fog. 

Wigelm mellett az unokaöccse, Wilwulf és Inge fia, Garulf lovagolt. Már 
betöltötte a huszonötöt, de semmivel sem volt több esze, mint 
sihederkorában. Szőkesége, araszos válla emlékeztetett Wilfre, és a család 
férfi tagjait jellemző hetykeséggel mozgott. Ragna rá se szeretett gondolni, 
hogy ennek a famíliának két példányához is hozzáment. 

— Mit keres itt Wigelm? — mormolta Eanfrid. 

— Azt csak az Isten tudja — válaszolta remegő hangon Ragna. — Vagy 
talán az ördög. 

Wigelm megfékezte poros lovát. 

— Nem vártam, hogy itt talállak, Ragna — mondta. 


Az asszony kissé megkönnyebbült. Ezek szerint Wigelm nem tervelte ki 
ezt a találkozást. Ha gonoszkodni akar, akkor rögtönöznie kell. 

— Nem tudom, miért csodálkozol — felelte. — Én vagyok az Outhen-völgy 
ura. Mit akarsz itt? 

— Én vagyok Shiring elöljárója, utazgatok a tartományomban, és itt 
óhajtom tölteni az éjszakát. 

— Outhenham üdvözöl, Wigelm elöljáró — mondta Ragna fagyos 
kimértséggel. — Kérlek, fáradjatok be a kocsmába, frissüljetek fel. 

Wigelm nem szállt le a nyeregből. 

— Apád panaszkodott Ethelred királynak — mondta. 

— Ez csak természetes. — Ragna visszanyert valamennyit a bátorságából. 
— Szégyenletesen viselkedtél. 

— Ethelred száz ezüstfont bírságot mért rám, amiért az engedélye nélkül 
eltaszítottalak. 

— Helyes. 

— De nem fizettem ám ki! — mondta Wigelm, és nagyot röhögött, majd 
leszállt a lóról. 

Emberei követték. A fiatalabbak elkezdték lenyergelni a lovakat, a 
rangosabbak beültek a kocsmába, és italt követeltek. Ragna szívesen 
visszavonult volna, de úgy érezte, nem hagyhatja egyedül ezzel a bandával 
Eanfridet, akinek talán nehéz lesz fenntartania a rendet, és jól jön majd neki 
a földbirtokos tekintélye. 

Körbejárta a falut, igyekezve, hogy ne kerüljön Wigelm szeme elé. Szólt 
a fiataloknak, hogy csapják ki legelni a lovakat egy szomszédos legelőre. 
Azután kiválasztotta a házakat, ahol Wigelm és kísérete eltöltheti az 
éjszakát, csupa olyat, ahol idős párok laktak, vagy ifjú házasok, apró 
gyerekekkel, gondosan kihagyva azokat, ahol serdülő lányok voltak a 
családban. Szokás volt egy pennyt fizetni a gazdának négy ember 
elszállásolásáért, és a családtól elvárták, hogy ossza meg reggelijét a 
vendégekkel. 

Draca, a falu papja, aki húsmarhát tenyésztett, levágott egy fiatal ökröt, 
és eladta Eanfridnek, aki tüzet rakott a sörház mögött, és megsütötte a húst 
nyárson. Amíg várták a vacsorát, az emberek sört ittak. Eanfrid már a 
harmadik hordót verte csapra. 

Egy órán át disznó dalokat bőgtek nőszésről és erőszakról, aztán 
kötözködni kezdtek. Ragna már attól félt, hogy mindjárt kitör a verekedés, 
ám ekkor Eanfrid felszolgálta az ökörsültet, kenyérrel és hagymával. Ez 


végre befogta a szájukat. Evés után szétszéledtek aludni. Ragna úgy vélte, 
most már nyugodtan lefekhet. 

Osgythtal és Ceolwulffal visszatért a kőfejtőben álló házba. Jó erősen 
bezárták az ajtót. Hoztak magukkal takarókat, de még nem volt télies hideg, 
ezért egy szál köpenybe burkolózva heveredtek le a szalmára. Ceolwulf az 
ajtó elé feküdt, ahogy egy őrnek kell, ám Ragna elcsípett egy pillantást a két 
fiatal között, és sejtette, hogy éjszaka közelebb vackolnak egymáshoz. 

Jó egy órán át nem bírt elaludni, annyira megzavarta ellenségének 
váratlan felbukkanásra. Végül nyugtalan álomba merült. 

Amikor felriadt, úgy érezte, nem sokat alhatott. Felült, a homlokát 
ráncolva körülnézett, aggodalmasan törte a fejét, hogy mi verhette föl. A 
tűz fényénél látta, hogy Osgyth és Ceolwulf elpárolgott. Nyilván zavartalan 
enyelgésre vágytak, és kisurrantak az erdőbe, ahol most valamelyik bokor 
alatt hemperegnek a holdfényben. 

Erre már nem terjed ki Ragna elnézése. Osgythnak és Ceolwulfnak az 
volt a feladata, hogy védelmezzék és gondoskodjanak róla, nem pedig hogy 
egyedül hagyják éjnek évadján. Kirúgja mindkettőt, mihelyt visszajutnak 
Kings Bridge-be. 

Odakint valami részeg zagyvált nagy hangon. Gab lehet. Erre kellett 
felriadnia. Még Jó, hogy biztonságban van a zárt ajtó mögött. Ekkor eszmélt 
rá, hogy Osgythnak és Ceolwulfnak le kellett venniük a keresztgerendát, 
amikor kisurrantak! 

A részeg közeledett. Felismerte a hangját: nem Gab volt, hanem Wigelm. 
Ragnát kilelte a hideg a rémülettől. 

Elszörnyedve állapította meg, hogy Wigelm még ebben az állapotban is 
könnyen rátalált az ő házára. Mindössze követnie kellett a csatornát. Az már 
a sors keserű fintora, hogy nem esett bele, és nem veszett a vízbe! 

Ugrott, hogy bezárja az ajtót, ám egy percet késett. Alig érintette meg a 
súlyos keresztgerendát, amikor nyílt az ajtó, és belépett Wigelm. Az 
asszony rémült kiáltással hőkölt vissza. 

Wigelm mezítláb volt, köpeny nélkül, holott hideg volt az őszi éjszaka. 
Nem viselt övet, nem volt nála se kard, se tőr. Ez legalább szerencse. Olyan 
volt, mintha az ágyából mászott volna ki, és azzal se bajlódott volna, hogy 
tisztességesen felöltözzön. 

Erős, erjedt sörszag áradt belőle. 

Úgy bámulta az asszonyt a tűzfénynél, mintha nem tudná, kicsoda. 
Dülöngélt, vagyis nagyon részeg lehet. Ragna percnyi derűlátással azt 


remélte, hogy elájulhat, ám Wigelm arcáról feltisztult a zavar, és azt mondta 
akadozó nyelvvel hangon: 

— Ragna. Igen. Téged kerestelek. 

Én ezt nem bírom, gondolta az asszony. Nem bírok többet elviselni ebből 
az emberből. Miért nem halok meg! 

Igyekezett palástolni a kétségbeesését. 

— Kérlek, menj innen. 

— Feküdj le. 

— Sikoltani fogok. Gab és a felesége meghallja. — Ez nem volt olyan 
biztos: a két ház elég messzire esett egymástól. 

Wigelmre másmiért nem hatott a fenyegetés. 

— Na, és mit csinálhatnak? — kérdezte megvetően. — Az elöljárójuk 
vagyok. 

— Kifele a házamból! 

A férfi durván meglökte. Meglepően erős volt ittasan 15. Az asszony 
elvesztette az egyensúlyát, és hanyatt esett. Zihálva kapkodott levegőért. 

— Fogd be a pofád, és tedd szét a lábad — mondta Wigelm. 

Ragna visszanyerte a hangját. 

— Azt nem csinálhatod! Már nem vagyok a feleséged! 

Wigelm előredőlt, nyilvánvalóan rá akart esni az asszonyra, ám Ragna az 
utolsó pillanatban félregurult, és Wigelm arcra zuhant. Mire Ragnának 
sikerült négykézlábra állnia, ő ií5 a hátára fordult, megragadta az asszony 
karját, és húzta maga felé. 

Ragna, miközben próbálta visszanyerni az egyensúlyát, vaktában 
kirúgott, és véletlenül beletérdelt Wigelm hasába. Az röffent egyet, és 
elakadt a lélegzete. 

Ragna felhúzta a másik térdét 15 Wigelm hasára, aztán megragadta a két 
karját, és a földhöz szorította. Rendes körülmények között Wigelm simán 
ledobta volna magától, de most tehetetlen volt. 

Fordult a kerék. Most először ő volt kiszolgáltatva Ragnának. 

De mi legyen most? 

Wigelm jobbra-balra billegette a fejét, és csukott szemmel hörögte: 

— Nem kapok levegőt! 

Ragna ekkor jött rá, hogy a térdével összenyomja a férfi tüdejét. Nem 
mozdult, nem könnyített rajta, mert az volt a legnagyobb félelme, hogy 
Wigelm visszanyeri az erejét. 


Az mintha megrándult volna. Aztán hányásszag lett. Wigelm szájából 
valamilyen lé szivárgott. Keze-lába elernyedt. 

Ragna hallott már olyat, hogy részegek elájultak, és megfulladtak a 
tulajdon hányásuktól. Belehasított a gondolat, hogy ha ez most itt 
meghalna, ő visszakapná Alaint, hiszen senki sem akarná, hogy 
Meganthryth nevelje a kisfiút, és ettől egy pillanatra eltöltötte a boldog 
remény. Imádkozott volna, hogy Wigelm haljon meg, ám az istenkáromlás 
lett volna. 

Wigelm nem haldokolt. Az orra tele volt a felöklendezett sörrel, de 
levegő buborékolt benne. 

És ha megölné? 

Az bűn lenne, ráadásul kockázatos. Akkor ő gyilkos lenne, és bár senki 
sincs Itt, hogy lássa, mit művel, akkor 15 rájöhetnének valahogyan. 

De ő akkor 15 azt akarja, hogy haljon meg! 

A rabságban töltött évre gondolt, a sorozatos erőszakra, a fia elrablására. 
Wigelm, amikor betolakodott a házába ezen az éjszakán, megmutatta, hogy 
Ragna szenvedésének sose lesz vége, addig fogja kínozni, amíg meg nem 
hal. Ragna elviselt annyit, amennyit elviselhetett. Most már elég. 

Isten bocsásson meg nekem, gondolta. 

Próbaképpen elengedte Wigelm karját. Az nem mozdult. 

Összecsukta a férfi ajkát, rátette a bal tenyerét, és erősen lenyomta. 

Wigelm még mindig tudott lélegezni orron át, bár nehezen. 

Ragna a jobb hüvelyk- és mutatóujja közé fogta az orrát, és 
összeszorította a cimpákat. 

Wigelm most már nem tudott lélegezni. 

Ragna nem ölte meg, még nem; még mindig volt idő meggondolni 
magát, engedni a szorításon. Hasra fordíthatta volna Wigelmet, hogy 
kifolyjon az orrából a váladék, és kapjon levegőt. Alighanem életben 
maradna. 

Élne, hogy ismét megtámadja őt. 

Továbbra is befogta a férfi száját-orrát, és figyelte az arcát. Meddig bírja 
egy ember levegő nélkül? Fogalma sem volt. 

Wigelm rángott, de szinte már nem 1s volt eszméletén, és nem küzdhetett. 
Ragna állhatatosan térdelt a hasán, és elzárta két kézzel a levegő útját. A 
férfi nem mozdult. 

Meghalt már? 


Csend volt a házban. A tűzhelyen nem pattogott a parázs, nem futkostak 
egerek a szalmában. Ragna fülelt, hogy jár-e kint valaki, de nem hallott 
lépéseket. 

A férfi váratlanul kinyitotta a szemét. Ragna sikoltott elszörnyedésében. 

Wigelm iszonyodva nézte. Próbálta rázni a fejét, de az asszony 
előrehajolt, és még erősebben rátenyerelt, hogy ne mozogjon. 

Wigelm egy hosszú, pattanásig feszült pillanatig bámult föl rá 
félöntudatlan halálfélelemmel, a lidércnyomás bénultságával. 

— Ilyen érzés, Wigelm — mondta vad gyűlölettel Ragna. — Ilyen érzés, 
amikor kényre-kedvre ki vagy szolgáltatva egy gyilkosnak. 

Váratlanul abbamaradt az erőtlen vergődés. Wigelm szeme fennakadt. 

Ragna egyelőre nem engedte el. Csakugyan meghalt? Alig hitte, hogy az 
ember, aki oly sokáig kínozta, végleg távozott ebből a világból! 

De aztán összeszedte az erejét, elengedte Wigelm orrát, elhúzta a tenyerét 
a szájáról. Wigelm arca semmit sem változott. Ragna nem érzett szívverést. 

Megölte. 

— Isten bocsásson meg nekem — fohászkodott. 

Észrevette, hogy egész testében rázkódik. A keze reszketett, a válla 
reszketett, a térde annyira elgyengült, hogy a legszívesebben lefeküdt volna. 

Erőlködnie kellett, hogy visszanyerje uralmát az izmai felett. Most azzal 
kell foglalkoznia, hogy mit szólnak majd az emberek? Senki se hisz majd az 
ártatlanságában. Az ealdorman, az ő legnagyobb ellensége meghalt éjnek 
évadján, és senki sem volt jelen, csak ő. Ez terhelő bizonyíték. 

Ő pedig gyilkolt. 

Nagy sokára abbamaradt a reszketés. Ragna felállt. 

Még nincs vége. Leginkább az szól ellene, hogy a hulla itt van a házában. 
El kell távolítania. De hova tehetné? A válasz kézenfekvő. 

A csatornába. 

A részeg cimborák azt hitték, hogy Wigelm csak kiment pisálni. Ebben 
az állapotban könnyen elveszthette az eszméletét, beleeshetett a csatornába, 
és mire észre tért volna, már meg 15 fulladt. Pontosan úgy Járt, ahogy a 
részeg bolondok szoktak. 

De azt senki sem láthatja, amikor ő eltünteti. Gyorsan kell cselekednie, 
még mielőtt Osgyth és Ceolwulf belefárad a hetyegésbe és visszajön, még 
mielőtt valamelyik beszívott katonának szöget üt a fejébe, hogy mi tart 
ilyen sokáig, és az elöljáró keresésére nem indul. 


Megmarkolta az egyik lábat, megrántotta. Nagyobb erőt követelt, mint 
várta. Húzta egy kicsit, utána abbahagyta. Wigelm nagydarab ember volt, és 
most a szó szoros értelmében holtsúly. 

Nem hagyhatja, hogy kifogjon rajta egy ilyen egyszerű probléma. Lovát, 
Astridot kicsapta egy közeli legelőre. Ha kell, a lóhoz köti a hullát, és 
Astrid majd elhúzza, csakhogy az időbe kerül, nő a leleplezés veszélye. 
Gyorsabb lesz, ha ráteszi Wigelmet valamire. Eszébe jutottak a pokrócok. 

Fogta az egyiket, szétterítette a padlón Wigelm mellett, fáradságosan 
felgörgette rá a halottat. Aztán megragadta a fej felőli részen, és meghúzta. 
Ha nem is volt könnyű, de könnyebb lett. Keresztülvonszolta a szobán, 
majd ki az ajtón, 

Körülnézett a holdfényben. Sehol senki. Gab háza sötét volt és csendes. 
Osgyth és Ceolwulf még az erdőben lehet, keresőosztagnak semmi nyoma. 
Csak az éjszaka teremtményei voltak ott körülötte: bagoly huhogott a fák 
között, kicsi rágcsáló suhant el mellette, olyan sebesen, hogy az asszony 
csak a szeme sarkából látta, néma denevér cikázott a légben. 

Úgy döntött, képes megcsinálni Astrid nélkül. Lassan húzta maga után 
Wigelmet a kőbányában. A hulla karistolta a követ, de nem olyan hangosan, 
hogy Gab házában meghallhassák. 

A kőbányán kívül lejtősen emelkedett a talaj, ami megnehezítette a 
munkát. Ragna máris kapkodta a levegőt. Egy percig pihent, aztán 
megparancsolta magának, hogy folytassa. Már nincs olyan messze. 

Végre megérkezett a csatornához. Fellódította Wigelmet a peremre, 
onnan a vízbe gurította. Csobbanás hallatszott, ami Ragna fülében nagyon 
hangosnak rémlett; a felzavart víz a szemét és a rothadás bűzét böffentette. 
Aztán elsimult a felszín. Wigelm arccal lefelé megállapodott a vízen. Feje 
mellett egy döglött mókus lebegett. 

Ragna tartott egy perc pihenőt, amíg kilihegte magát. Rájött, hogy ez 
nem elég jó. A hulla még mindig túl közel van a házához, gyanút kelthet. 
Távolabbra kell vinnie. 

Ha lenne kötele, hozzáköthetné, aztán elindulna a parton, és csak húzná 
maga után Wigelmet. Csakhogy nem volt kötél. 

És lószerszám? Astrid kint van a legelőn, de a nyereg és a hám a házban 
maradt. Visszasietett a házba. Összehajtogatta a takarót, betette a kupac 
aljára. Remélhetőleg majd csak napok múlva fedezik fel, hogy piszkos. 
Lecsatolta a gyeplőt, ismét elindult a csatornához. 


Még mindig nem látott senkit. Benyúlt a partról, megragadta Wigelm 
haját, magához húzta, és a hulla nyakára erősítette a szíjat. Felállt, és a 
szárat markolva elindult a csatorna partján a falu felé. 

Valahol mélyen ujjongott, hogy milyen tehetetlen most Wigelm. Úgy 
vezetheti a kötőféknél fogva, mint egy lélektelen állatot! 

Egyfolytában figyelte a környezetét, belefúrta tekintetét a fák alatti 
árnyékba, rettegett, hogy bármelyik pillanatban összefuthat egy éjszakai 
kószálóval. Egy pillanatra nagyon megrémült, amikor meglátott a 
holdfényben egy sárga szempárt, de aztán rájött, hogy csak egy macskát lát. 

A falu közelében kiabálás ütötte meg a fülét. Mondott egy cifrát. Úgy 
hangzott, észrevették Wigelm távollétét. 

Ragna még nem távolodott el annyira a köőfejtőtől, hogy elterelhesse 
magáról a gyanút. Hogy pihentesse a karját, fogást váltott, és hátrálva ment, 
csakhogy így nem látta, hova lép, és miután kétszer 15 megbotlott, vissza 
kellett vennie fáradt kezébe a szárat. A lába 15 kezdett fájni. 

A házak között fények mozogtak. Szinte bizonyos, hogy a katonák 
keresik Wigelmet. Túl részegek voltak a módszeres kutatáshoz, és 
összefüggéstelenül ordítoztak egymásnak, ennek ellenére valamelyikük 
mintegy véletlenül felfedezhette volna az asszonyt. Ha pedig rajtakapják, 
amint Wigelm hulláját vontatja a csatorna vizén, kétség nem fér majd a 
bűnösségéhez. 

Azért csak ment tovább. Az egyik kereső a csatorna felé indult egy 
lámpával. Ragna megállt, lehasalt, mozdulatlanul fekve figyelte a fény 
ugráló útját. Mit fog tenni, ha közelebb jön? Miféle históriával 
magyarázhatja ki Wigelm hulláját és a kötőféket? 

Ám a fény a másik irányba távolodott, fokozatosan halványodva. Mihelyt 
eltűnt, az asszony felállt, és húzta tovább a holtat. 

Elment az első falusi ház mögött. Aztán a második mögött. Ennyi elég. 
Wigelm képtelen volt egyenesen járni: majd azt hiszik róla, hogy nem a 
legrövidebb úton ment a csatornához, hanem összevissza csámborgott. 

Letérdelt, lecsatolta a szíjat Wigelm nyakáról, aztán belökte a tetemet a 
csatorna közepére. 

— A pokolba arra van az út — mormolta. 

Sarkon fordult, visszastetett a kőbányába. 

Se Edgar, se Gab házánál nem látott mozgást. Remélhetőleg a turbékoló 
pár nem tért vissza a távollétében, mert nemigen adhatna magyarázatot arra, 
amit csinált. 


Halkan keresztülvágott a kőfejtőn, belépett a házba. Egy lelket sem talált. 

Lehevert a szalmára, behunyta a szemét. 

Azt hiszem, megúsztam, gondolta. 

Tisztában volt vele, hogy bűntudatot kellene éreznie, de ő csak ujjongott. 

Nem aludt. Lepergette magában az éjszaka történetét, a perctől, amelyben 
meghallotta Wigelm kásás hangját a végső futásig visszafelé a csatorna 
partján. Eleget tett vajon, hogy az legyen a látszat, mintha egy részeg ember 
szenvedett volna balesetet? Volt valami a hullán, ami gyanút kelthet? Nem 
vehette észre valaki, aki nem mutatkozott? Nem vették észre esetleg, hogy 
nincs a házban? 

Az ajtó megnyikkant; ezek szerint megjött Osgyth és Ceolwulf. Ragna 
úgy tett, mint aki mélyen alszik. Halk puffanás, most került a helyére a 
keresztgerenda — ezzel ugyan elkéstetek, gondolta bosszúsan az asszony. 
Hallotta, ahogy lábujjhegyen osonnak, hallott fojtott vihogást és halk 
susogást, mikor ledőltek. Ceolwulf keresztbe feküdt az ajtó előtt, ahogy egy 
őrnek kell, tehát senki sem jöhetett be úgy, hogy ne keltse fel a fiút. 

A két fiatal hamarosan mély álomba merült. 

Láthatólag fogalmuk se volt az éjszakai drámáról. Ragna csak most látta, 
hogyan veheti hasznát a cselédek hanyagságának. Ha kérdik őket, 
megesküsznek rá, hogy a házban voltak egész éjszaka, és lelkiismeretesen 
őrizték az úrnőt. A hazugságukkal biztosítanak Ragnának alibit. 

Hamarosan felvirrad az új nap, egy boldog nap, Ragna első reggele egy 
olyan világban, amelyből hiányzik Wigelm! 

Alig mert Alainre gondolni. Wigelm halála után csak visszakaphatja a 
gyermekét, nem? Most, hogy nincs Wigelm, aki megfélemlítse őket, senki 
se akarja majd, hogy Meganthryth nevelje föl a kisfiút, ugye, hogy nem? 
Esztelenség lenne, bár gyűlöletből kierőszakolható. Wigelmet elvitte az 
ördög, de a gonosz bátyja, Wynstan, még mindig él. Ragna úgy hallotta, 
megbolondulóban van, de az csak még veszélyesebbé teszi. 

Kopogtatás ébresztette nyugtalan álmából. Három határozott koppantás, 
udvarlas, ám sürgető. 

— Úrnő! — mondta egy hang. — Eanfrid vagyok! 

Most jön a folytatás, gondolta az asszony. 

Felállt, lesöpörte a ruhájáról a szalmát, lesimította a haját, majd azt 
mondta: 

— Engedd be, Ceolwulf. 


Látta az ajtónyílásban, hogy hajnalodik. Bejött Eanfrid, vörös arccal, 
lihegve. Az ő terebélyével igen fárasztó volt a loholás. 

— Wigelm eltünt — tért azonnal a tárgyra. 

Ragna céltudatosan határozottra vette a hangot. 

— Mikor láttad utoljára? 

— Amikor elaludtam, még a sörházamban volt, Garulffal és a többiekkel 
Ivott. 

— Kereste valaki? 

— Az emberei fél éjszaka csámborogtak fel-alá, és a nevét kiabálták. 

— Semmit se hallottam. — Ragna a szolgákhoz fordult. — Hát ti? 

— Semmit, úrnő! — vágta rá Osgyth. — Csend volt egész éjszaka! 

Ragna azt akarta, hogy mindketten hazudjanak. 

— Kiment valamelyikőtök éjszaka, akár csak pisilni 15? 

Osgyth a fejét rázta. 

— El nem mozdultam a helyemről az ajtó előtt! — jelentette ki határozottan 
Ceolwulf. 

— Helyes. — Ragna elégedett volt. Mostantól nehezen változtathatnak a 
meséjükön. — Mivel világos van, meg kell szerveznünk a módszeres 
kutatást. 

Lementek a faluba. Mikor elhaladtak a csatorna mellett, Ragnának komor 
gondolatai támadtak, ám ő kemény kézzel félretolta őket. Bezörgetett a 
paphoz. A falunak nem volt harangtornya, Draca kézi kolomppal 
harangozott. Amikor a borotvált fejű pap ajtót nyitott, Ragna ráparancsolt, 
hogy adja kölcsön a kolompot, és erélyesen megrázta. 

Azok a falusiak, akik már ébren voltak, tüstént odacsődültek a 
közlegelőre a templom és a sörház között. Mások az övüket csatolgatva és a 
szemüket dörgölve követték őket. Wigelm kísérete rondán festett a 
másnaposságtól. 

Mire mindenki összejött, már a nap 15 fent járt az égen. Ragna felemelte a 
hangját, hogy mindenki hallja. 

— Három keresőosztagot indítunk! — közölte ellentmondást nem tűrő 
modorban. A papra mutatott. — Draca, végy magadhoz három falusit, és 
kutassátok át a legelőt! A szélein menjetek, le a folyópartig! — 
Következőnek a péket szólította, egy megbízható, rendes embert. — 
Wilmund, te három fegyveressel mész a keleti szántásra. Alaposan nézzetek 
meg mindent, menjetek le egészen a csatornáig! — Wilmund megtalálja a 


hullát, ha elég lelküismeretes. Utoljára Garulfhoz fordult, mert nem akarta, 
hogy a közelében legyen. 

— Garulf, te felviszel mindenki mást az északi erdőbe. Az a 
legvalószínűbb, hogy a nagybátyád ott lesz. Nyilván eltévedt részeg fővel, 
vélhetőleg megtaláljátok egy bokor alatt, amint éppen kialussza magát. — 
Az emberek nevettek. — Na Jó, indulás! 

A három csoport elment. 

Ragna tudta, hogy normálisan kell viselkednie. 

— Rám férne egy kis reggeli — mondta Eanfridnek, bár igazság szerint 
annyira megfeszültek az idegei, hogy egy cseppet sem volt éhes. — Adj már 
egy kis sört és kenyeret meg egy tojást. 

Elsőnek indult a fogadóhoz. 

Eanfrid felesége hozott neki egy korsó sört meg egy cipót, és gyorsan 
megfőzött egy tojást. Ragna megitta a sört, magába erőltette az ételt, és a 
kialvatlanság ellenére máris jobban érezte magát. 

Mit mondanak a fegyveresek, ha megtalálják a hullát? Éjszaka azt hitte, 
azonnal levonják a kézenfekvő következtetést, vagyis hogy Wigelmet 
baleset érte részegségében. Most már látta, hogy más lehetőségek 1s vannak. 
Megsejtik-e vajon, hogy bűntény történt? Ha igen, mitévők lesznek? 
Szerencsére Itt senki sem volt olyan rangos, hogy kétségbe vonhassa az ő 
tekintélyét. 

Wilmund csoportja találta meg a hullát, úgy, ahogy Ragna akarta. 

Csak arra nem számított, mennyire megrendül majd annak az embernek a 
látványától, akit ő ölt meg. 

Wigelmet a pék és Bada, az ealdorman egyik kísérője hozta be a faluba. 
Amint Ragna meglátta, akkor kezdte felfogni, milyen szörnyűséget művelt. 

Éjszaka rettegett, amíg Wigelm meg nem halt, aztán repesett, hogy a férfi 
nincsen többé. Most az eszébe jutott, hogyan fojtotta meg Wigelmet, 
hogyan figyelte az arcát, miközben Wigelmből percről percre szivárgott el 
az élet. Akkor csak iszonyatot érzett, de most émelygett a lelkifurdalástól. 

Sok halottat látott már, de ez más volt. Úgy érezte, mindjárt elájul, vagy 
sírni fog, vagy sikoltozik. 

Nyugalmat erőltetett magára. Le kellett folytatnia a vizsgálatot, 
méghozzá körültekintően. Nem szabad túlzott buzgalommal sugalmazni a 
nyilvánvaló ítéletet, és nem szabad félelmet mutatnia. 

Megparancsolta az embereknek, hogy tegyék fel a hullát egy kecskelábú 
asztalra a templomban, és hírnököket küldött a két másik keresőosztagért. 


Mindenki bezsúfolódott az apró templomba, ahol tiszteletből csak 
suttogva mertek beszélgetni. Megbámulták Wigelm fehér arcát, és a ruháját, 
amelyből csatornavíz csepegett a padlóra. 

Ragna elsőnek Garulfot szólította, a legrangosabbat Wigelm kíséretéből. 

— Tegnap éjszaka az utolsó vendégek között voltál a sörházban. — 
Kísértetiesen nyugodtnak hallotta a saját hangját, bár ez senki másnak nem 
tünt fel. — Láttad, hogy Wigelm elaludt? 

Garulf annyira megrendült és megrémült, hogy alig bírt válaszolni az 
egyszerű kérdésre. 

— Szóval én nem is tudom, nem, illetve várjál csak, azt hiszem, én előbb 
elaludtam, mint ő. 

— Utána láttad? — terelte a kívánt irányba Ragna. 

Garulf megvakarta borostás állát. 

— Miután elaludtam? Nem, mert aludtam. Illetve várjál csak. Igen. Fel 
kellett kelnie, mert belém botlott, és erre felébredtem. 

— Láttad az arcát. 

— Igen, a tűz fényénél, és hallottam a hangját. 

— Mit mondott? 

— Azt mondta: , Megyek, belehugyozok Edgar csatornájába." 

Néhányan felnevettek, de rögtön el 15 némultak, mert észbe kaptak, hogy 
ez illetlen viselkedés. 

— Aztán kiment? 

— Igen. 

— MI: történt ezután? 

Garulf kezdte összeszedni magát, már nem makogott. 

— Valamivel később valaki felébresztett, hogy aszongya: , Úgy látszik, 
Wigelmnek sokágg tart a pisálás." 

— Te mit csináltál? 

— Visszaaludtam. 

— Láttad Ismét? 

— Nem, élve már nem. 

— Mit gondolsz, mi történt? 

— Azt gondolom, hogy beleesett a csatornába, és belétfúlt. 

A sokaság egyetértően mormolt. Ez tetszett Ragnának. Elvezette őket az 
általa kívánt eredményhez, mindvégig elhitetve velük, hogy maguktól 
jutottak oda. 

Körülnézett a templomban. 


— Látta még valaki Wigelmet, miután elhagyta a kocsmát késő éjszaka? 

Senki sem válaszolt. 

— Akkor hát legjobb tudomásunk szerint a halál oka vízbe fúlás, amit 
baleset okozott. 

Megdöbbentő módon volt ellenvélemény. Bada, a fegyveres, aki segített 
felhozni Wigelmet a csatornától a templomba, nem értett egyet. 

— Én nem gondolom, hogy vízbe fúlt — mondta. 

Ragna épp ettől félt, ám érdeklődő arccal leplezte a szorongását. 

— Miért mondod ezt, Bada? 

— Én szedtem már ki halottat a vízből. Mikor megemeled, egy csomó víz 
ömlik ki a szájából. Ez az a víz, amit beszívott, és ami megölte. De mikor 
megemeltük Wigelmet, semmi se Jött ki belőle. 

— Hát ez érdekes, bár nem tudom, Jjutunk-e vele valamire. — A pékhez 
fordult. — Te láttad ezt, Wilmund? 

— Én nem vettem észre — felelte a pék. 

— De én igen — makacskodott Bada. 

— Mit gondolsz, Bada, mit jelent ez? 

— Azt mutatja, hogy halott volt, mire a vízbe került. 

Ragnának eszébe jutott, amint befogja Wigelm száját és orrát, hogy ne 
kapjon levegőt. Ez a kép folyton visszatért, akárhogy próbálta elüzni. 
Erőfeszítésébe került a következő kérdés. 

— Tehát hogyan halt meg? 

— Talán valaki megölte, aztán a vízbe dobta a testét. — Bada kihívóan 
körülnézett a templomban. — Talán olyasvalaki, aki gyűlölte. Valaki, aki úgy 
érezte, hogy Wigelm rosszul bánt vele. 

Ez burkolt vád volt. Ragnáról mindenki tudta, hogy gyűlöli Wigelmet. 
Biztosra vette, hogy ha nyíltan hangoztatnák a vádat, a hűséges falusiak az 
ő pártját fognák, de nem akarta, hogy odáig fajuljon a dolog. 

Lassan, ráérősen megkerülte a holtat. Nyugodt, magabiztos hangra 
kényszerítette magát. 

— Gyere közelebb, Bada — mondta. — Nézd meg alaposan. 

A templom elcsendesedett. 

Bada tette, amire utasították. 

— Ha nem a vízbe fulladt, hogyan ölték meg? 

Bada nem szólt. 

— Látsz Itt sebet? Egy csepp vért? Zúzódást? Mert én nem. 


Váratlanul az eszébe jutott egy rémítő gondolat. A szíj, amelyet arra 
használt, hogy végigvontassa a hullát a csatornán, hagyhatott vörös nyomot. 
Óvatosan és alaposan megnézte Wigelm nyakát. Megkönnyebbülésére 
semmi sem volt rajta. 

— Nos, Bada? 

A fegyveres csak nézett mogorván. 

— Gyertek közel, ha akartok! — szólt Ragna a tömeghez. — Nézzétek meg 
a holtat! Keressetek nyomokat, amelyek erőszakra utalnak! 

Többen is odajöttek, megbámulták Wigelmet. Sorra megrázták a fejüket, 
és hátraléptek. 

— Megtörténik emberekkel, hogy egyszerűen szörnyethalnak, főleg az 
olyanokkal, akik előtte éveken át minden este leitták magukat — mondta 
Ragna. — Lehet, hogy Wigelm gutaütést kapott, miközben a csatornába 
vizelt. Talán meghalt, és aztán esett bele a vízbe. Ezt már sose tudjuk meg. 
De itt semmi sem utal arra, hogy nem baleset történt, igaz? 

Az emberek megint csak egyetértően mormoltak. 

Bada nem tágított. 

— Én úgy hallottam — mondta —, hogyha egy gyilkos megérinti az 
áldozatának a testét, a halott ember vérezni kezd. 

Ragnán végigfutott a hideg. Ő is hallotta ezt, habár még sose látta, és 
nem is nagyon hitte. Ám most ki kell állnia a próbát, hogy igaz-e a babona. 

— Mit akarsz, ki érintse meg a holtat? 

— Te — felelte Bada. 

Ragna igyekezett palástolni a rémületét. Fölényes magabiztosságot 
színlelt. 

— Hát akkor ide nézzen mindenki! — Sajnos, nem egészen szűrhette ki a 
remegést a hangjából. Magasba emelte a jobb kezét, majd lassan leengedte. 

Az ő esetében Wigelm orrának, szájának és fülének kellene véreznie. 

Rátette a tenyerét Wigelm mellére. 

Egy hosszú percig ott ís hagyta. A templom hallgatott. A holttest 
iszonyúan hideg volt. Ragnát az ájulás kerülgette. 

Semmi sem történt. 

A hulla nem mozgott, nem vérzett, nem csinált semmit. 

Ragna, aki úgy érezte magát, mint akit a halál torkából húztak ki, újra 
fölemelte a jobbját. A sokaság egyszerre lélegzett föl. 

— Gyanúsítasz még valakit, Bada? — kérdezte az asszony. 

Bada a fejét rázta. 


— Wigelm részegen belefúlt a csatornába — jelentette ki Ragna. — Ez az 
ítélet, és ezzel a vizsgálatnak vége. 

A falusiak halkan beszélgetve tódultak ki a templomból. Ragna figyelte a 
mormolásuk hangnemét, és elégedett meggyőződést hallott. 

De nem csak az ittentieket kellett meggyőznie. Shiring városa jóval 
fontosabb. Arra volt szüksége, hogy holnap minden sörházban és 
bordélyban az ő változata hallatsszék, az  outhenhami ítélettel 
megtámasztva. 

Épp ezért elsőnek kellett odaérnie. 

Mivel Garulftól és Badától számíthatott a legtöbb kellemetlenségre, 
kieszelte a módját, hogyan tartsa Itt ezt a kettőt Outhenhamben. 

Magához intette őket. 

- Ti vagytok a felelősek az ealdorman holttestéért. Menjetek 
Edmundhoz, az asztaloshoz, és mondjátok neki: én parancsolom, hogy 
készítsen koporsót Wigelmnek. Ma estére vagy holnap reggelre kész 
legyen. Utána elkíséritek a tetemet Shiringbe, hogy megkapja a 
végtisztességet a székesegyház temetőjében. Ez így világos? 

Bada Garulfra nézett. 

— Igen — felelte Garulf látható örömmel, amiért valaki megmondja neki, 
hogy mit csináljon. 

Bada nem volt ilyen készséges. 

— Ez így világos, Bada? — kérdezte az asszony. 

Bada kénytelen volt meghátrálni. 

— Igen, milady. 

Ragna nyomban indulni akart, de úgy, hogy ne vegyék észre. Halkan 
odaszólt a testőrének: 

— Ceolwulf, keresd meg az evezősöket, és hozd el őket a kőbányához. 

Ceolwulf még volt olyan fiatal, hogy arcátlan legyen. 

— Minek? — kérdezte. 

— Ne merészeld firtatni a döntéseimet — intette dermesztő szigorral 
Ragna. — Csak tedd, amit mondtam. 

— Igen, milady. 

— Osgyth, gyere velem. 

A házba visszaérve utasította Osgythot, hogy csomagoljon. Mikor 
Ceolwulf megjelent, parancsot adott neki, hogy nyergelje fel Astridot. 

— Visszamegyünk Kings Bridge-be? — kérdezte az egyik evezős. 

Ragna senkinek sem akart lehetőséget adni, hogy elárulhassa a tervét. 


— Igen — felelte, és ez félig igaz volt. 

Amint elkészültek, Ragna végiglovagolt a csatorna mellett. Szolgái 
gyalog követték. A folyónál felszálltak a bárkára. 

Ott utasította az evezősöket, hogy vigyék át a túlsó partra. Azok nem 
akadékoskodtak, miután hallották, hogyan szidta meg az úrnő a pimasz 
Ceolwulfot. 

Mihelyt kikötöttek, Ragna leléptetett Astriddal a hajóról. 

— Ceolwulf és Osgyth velem jön — rendelkezett. — Ti ketten eleveztek 
Kings Bridge-be, és ott megvártok. 

Utána Shiring felé fordította Astridot. 


PPP 


Előre szorongott, hogy milyen lesz a találkozás a fiával. 

Hat hónapja nem látta Alaint, ami hosszú idő egy ilyen kicsi gyerek 
életében. Alain azóta betöltötte a harmadikat. És ha Meganthrythet tartja az 
anyjának? 

Emlékszik Ragnára egyáltalán? Ha majd elhozza, fog-e sírni 
Meganthryth után? Szóljon-e neki, hogy az apja meghalt? 

Közvetlenül érkezés után nem akart ezekkel a kérdésekkel foglalkozni. 
Sötét volt. Mivel Outhenhamben a kutatás és a vizsgálat elvette majdnem az 
egész délelőttöt, este érkezett meg, amikor a kisgyerekek már alszanak, és a 
felnőttek az estebédet készítik. Nem fogja felébreszteni Alaint. Amikor még 
Wigelm felesége volt, az időnként a fejébe vette, hogy késő este látogatja 
meg a fiát, és mindig ragaszkodott hozzá, hogy keltsék fel a gyereket. Alain 
persze álmosan nyafogott, amíg le nem tették, és Wigelm ilyenkor Ragnát 
vádolta, amiért ellene neveli a fiát, holott ő volt a hibás. Hát Ragna nem 
követi el ezt a hibát. Majd csak reggel megy föl az erődbe. 

— Éjszakára Den királybíróhoz szállunk — mondta a szolgáinak. 

Den és a felesége, Wilburgh a csarnokban ülve várták, hogy elkészüljön a 
vacsora. 

— Most jöttem Outhenhamből — újságolta Ragna. — Wigelm meghalt az 
éjszaka. 

— Hála a Magasságosnak! — mondta Wilburgh. 

Den föltette a kulcskérdést. 

— Hogyan halt meg? — érdeklődött egykedvűen. 

— Részeg volt, beleesett a csatornába, és beletfúlt. 


— Nem meglepő — bólintott Den. — Kár, hogy ott voltál. Most majd téged 
gyanúsítanak. 

— Tudom, de a testen nem voltak erőszakra utaló jelek, és a falusiak meg 
vannak győződve róla, hogy baleset volt. 

— Helyes. 

— Itt kell töltenem az éjszakát az erődödben. 

— Ez csak természetes. Megmutatom a szállásodat, de utána meg kell 
beszélnünk, mi történjék most. 

Den egy üres házban szállásolta el őket. Talán az lehetett, amelyben 
Ragna négy éve az első és utolsó alkalommal hált Edgarral. Emlékezett a 
szeretkezésük minden részletére, csak azt nem tudta, hogy pontosan hol 
történt. Csak még az egyszer szeretkezhetnének! 

Osgythra és Ceolwulfra bízta, hogy gyújtsanak be, és tegyék 
kényelmesebbé a szállást, majd visszatért Den házába. 

— Holnap reggel elhozom tőlük Alain fiamat — közölte. — Semmi sem 
indokolja, hogy ott maradjon Wigelm ágyasával. 

— Szerintem se — helyeselt Wilburgh. 

— Egyetértek — csatlakozott Den. 

— Foglalj helyet, asszonyom — invitálta Wilburgh, majd hozott egy korsó 
bort és három kupát. 

— Remélem, Ethelred király támogatni fog — mondta Ragna. 

— Hitem szerint igen — bólintott Den. — Habár ez a legkisebb fejfájása. 

— Hogy érted ezt? — kérdezte Ragna, aki nem foglalkozott a királyi 
fejfájásokkal. 

— A legsúlyosabb gond most az, hogy ki lesz az elöljáró. 

Ragnának túl sok egyéb oka volt az aggodalomra: a hulla, a vizsgálat, az, 
hogy ki ér elsőnek Shiringbe, és legfőképpen Alain! De most, hogy Den 
szóba hozta, ő is belátta, milyen sürgős és fontos ez a kérdés. Meghatározza 
az ő jövőjét 15. Már bánta, hogy nem szentelt több figyelmet neki. 

— Azt fogom mondani a királynak, hogy egyetlen gyakorlati válasz 
létezik — folytatta a seriff. 

Ragna nem tudta, mi lehet az. 

— Világosíts fel. 

— Neked és nekem együtt kell irányítanunk Shiringet. 

Ragna elképedt. Sokáig meg se tudott szólalni. Annyit nyögött ki végül: 

— Miért? 


— Gondolj bele — mondta Den. — Wigelm utódja Alain. A fiad örökli 
Combe városát. Azonkívül a király jóváhagyta, hogy Wigelm lesz Wilwulf 
örököse, tehát Wilwulf összes birtoka ií5 Alainre száll. — Szünetet tartott, 
hogy az asszony megemészthesse a hallottakat, majd hozzátette: — Így hát a 
te kisfiad az egyik leggazdagabb ember egész Angliában. 

— Hát persze. — Ragna bután érezte magát. — Ez meg se fordult a 
fejemben. 

— Alain kétéves, ugye? 

— Inkább három — helyesbített Wilburgh. 

— Igen — mondta Ragna. — Három. 

— Tehát legalább még tíz évig te parancsolsz mindezeken a birtokokon, és 
akkor még nem 15 számítottam Outhen völgyét. 

— Ez a király jóváhagyásától függ. 

— Igaz, de nem hihetem, hogy ne hagyná jóvá. Anglia összes nemesura 
most azt figyeli, hogyan dönt ebben a kérdésben Ethelred. Ezeknek a 
thánoknak tetszik, ha a vagyon apáról fiúra száll, mert ők is az szeretnék, ha 
a fiaik örökölnének. 

Ragna töprengve iszogatta a borát. 

— A királynak persze nem kötelessége teljesíteni a nagyurak minden 
kívánságát, de ha nem így tesz, a thánok sok kellemetlenséget okozhatnak. 

— Pontosan. 

— De kit neveznek ki új elöljáróvá? 

— Ha lehetne asszony, Ethelred téged választana. Van rangod, van 
vagyonod, és híresen tisztességes bíró vagy. Úgy neveznek, hogy Ragna, az 
Igazságos. 

— De asszony nem lehet ealdorman. 

— Nem. Továbbá nem állíthat seregeket, és nem vezetheti harcba őket a 
vikingek ellen. 

— Ami a te dolgod lesz. 

— Javasolni fogom a királynak, hogy nevezzen ki régensnek addig, amíg 
Alain elég idős lesz az elöljárói tisztséghez. Irányítom Shiring védelmét a 
viking portyázók ellen, és beszedem az adókat a királynak. Te törvénykezel 
Alain nevében Shiringben, Combe-ben és Outhenhamben meg a kisebb 
bíróságokon. Ilyen módon a király is, a nagyurak ís megkapják, amit 
akarnak. 

Ragna lázba jött. Sose volt kapzsi, talán mert sose szenvedett 
pénzhiányban, viszont vágyott rá, hogy legyen hatalma jót tenni. Régóta 


érezte, hogy erre született, és most ott áll a kapu előtt, amely Shiring 
kormányzásához vezet! 

Igen, borzasztóan szerette volna azt a jövőt, amelyet a seriff lefestett 
előtte. Most már csak az kell kieszelni, hogyan biztosítsák. 

— Ennél többre van szükség — szögezte le. Ismét tudott úgy gondolkodni, 
mint egy stratéga. — Emlékszel, mit tett Wynstan és Wigelm, miután 
megölték Wilwulfot? Már másnap átvették az irányítást. Nem maradt idő 
kitalálni, hogy miként állíthatnák le őket. 

— Igazad van — mondta elgondolkozva Den. — Persze így 15 szükségük 
volt királyi jóváhagyásra, de mihelyt a helyükön voltak, Ethelred nehezen 
csaphatta el őket. 

— Holnap reggel törvényt kell ülnünk az elöljáró erődjében, a csarnok 
előtt. Jelentsd be a városiaknak, hogy te és én a király jóváhagyásáig 
átvesszük — nem, már átvettük — a hatalmat. — Ragna egy pillanatig 
töprengett. — Egyedül Wynstan püspöktől számíthatunk ellenállásra. 

— Beteg, és egyre jobban elborul az elméje, amit az emberek is tudnak — 
mondta Den. — Már nem az a hatalom, aki volt. 

— Menjünk biztosra — erősködött Ragna. — Hozd magaddal az erődbe az 
összes emberedet állig fölfegyverezve, hadd lássák, kikkel van dolguk. 
Wynstannek nincsenek katonái, sose volt szüksége rájuk, hiszen a 
fivéreinek volt testőrsége. Most aztán se fivérek, se katonák. Tiltakozhat a 
bejelentésünk ellen, de meg nem másíthatja. 

— Igazad van. — A seriff furcsa kis mosollyal nézett Ragnára. 

— Mi az? — kérdezte az asszony. 

— Most bizonyítottad be, hogy Jól választottam — mondta Den. 


Ragna alig várta, hogy ismét láthassa Alaint. 

Megparancsolta magának, hogy ne kapkodjon. Ez rendkívüli fontosságú, 
nyilvános esemény, azt pedig rég megtanulta, milyen fontos megfelelő 
benyomást kelteni. Alaposan megmosakodott, hogy illatozzon, mint egy 
mágnásasszony. Osgythtal felfésültette a haját, és tornyos kalappal 
egészítette ki a frizurát, hogy még magasabbnak látsszék. Gondosan 
öltözködött, a rendelkezésére álló legpompásabb köntöst választotta, hogy 
megjelenése parancsoló legyen. 

Ám csak eddig győzte önfegyelemmel. Nem várta be a seriffet. 


A városiak már úton voltak fölfelé a dombra, az ealdorman erődjébe. 
Shiringben ezek szerint szárnyon Járt a hír. Nem kétséges, hogy Osgyth és 
Ceolwulf már tegnap este kikotyogták az outhenhami eseményeket, és 
reggelre a shiringiek fele értesült Ragna változatáról, most pedig alig 
várták, hogy még többet megtudjanak. 

Az előző este, még mielőtt nyugovóra tért volna, Den írt a királynak, és a 
hírnöke már úton volt a levéllel. [Időbe telhet, hogy megjöjjön a válasz, és 
Den nem tudta, hol tartózkodik Ethelred. Talán hetekig tart, mire megtalálja 
a hírvivő. 

Ragna ment egyenesen Meganthryth házához. 

A fiát látta meg elsőnek. Az asztalnál ült, és zabkását kanalazott a 
nagyanyja, Meganthryth és két szolgáló felügyelete alatt. Ragna döbbenten 
állapította meg, hogy már nem kisbaba. Magasabb lett, sötét haja megnőtt, 
pufók arcából kezdett kibontakozni az orr és az áll, amely a férfiakra volt 
jellemző az apja családjában. 

— Ó, Alain, de megváltoztál! — kiáltotta Ragna. Kicsordultak a könnyei. 

Gytha és Meganthryth döbbenten fordult felé. 

Ragna az asztalhoz ment, és leült a fia mellé, aki töprengve kémlelte 
nagy kék szemével. Nem látszott rajta, hogy megismer1-e az anyját. 

Gytha és Meganthryth némán bámulta őket. 

— Emlékszel még rám, Alain? — kérdezte Ragna. 

— Annya — mondta tárgyilagosan a kisfiú, mint aki sokáig kereste a helyes 
szót, de most örül, amiért rátalált, aztán a szájába tömött egy kanál 
zabkását. 

Ragnát hullámként öntötte el a megkönnyebbülés. 

Letörölte a könnyeit, és az asszonyokra nézett. Meganthryth vörösre sírta 
a szemét, Gytha szeme száraz volt, ám az arca vértelen és ványadt. 
Természetesen hallották a hírt, amely gyászba borította őket. Wigelm 
gonosz ember volt, de Gytha akkor 1s az anyja volt, Meganthryth pedig a 
szeretője. Ragna mérsékelten sajnálta őket. Cinkosok voltak abban a 
szavakkal leírhatatlan embertelenségben, amellyel Ragnát megfosztották a 
gyermekétől, nem érdemeltek részvétet. 

— A fiamért jöttem! — mondta határozottan. 

Egyik sem tiltakozott. 

Alain letette a kanalát, és szájjal lefelé fordította a tálkáját, mutatva, hogy 
üres. 

— Mind megettem! — közölte, majd visszatette a tálat az asztalra. 


Gytha porba volt sújtva. Semmire sem Jutott az álnokságával. Mintha 
nagyon megváltozott volna. 

— Kegyetlenek voltunk hozzád, Ragna — mondta. — Gonoszság volt 
elvennünk tőled a fiadat. 

Ez olyan elképesztő pálfordulás volt, hogy Ragna nem 1s akarta elhinni. 

— Most vallod be? — kérdezte. — Amikor elvesztetted a hatalmat? Így 
akarod megtartani? 

De Gytha csak erősködött. 

— Ugye te nem leszel olyan gonosz, mint mi? Nagyon kérlek, ne szakíts 
el az egyetlen unokámtól! 

Ragna nem válaszolt. Visszafordult Alainhez, aki óvatosan kémlelte. 

Kitárta a karját. Alain 1s kitárta a karját, hogy vegyék fel. Ragna az ölébe 
ültette. Súlyosabb volt, mint amire emlékezett; Ragna hamarosan nem lesz 
képes fél napokon át hurcolni. Alain hozzásíimult, az anyja mellére hajtotta 
a fejét, Ragna érezte kicsi testének melegét a gyapjúszöveten , át. 
Megsimogatta a kisfiú haját. 

Kintről egy nagy csapat zsivajgását hallotta. Den érkezik a kíséretével. 
Alainnel a karjában felállt, és kiment a házból. 

Den egy nagy fegyveres csapat élén vágott keresztül az erőd udvarán. 
Ragna odament hozzájuk, és beállt a királybíró mellé. Tömeg várt rájuk a 
csarnok előtt. 

Az ajtónál megálltak, és szembefordultak a néppel. 

Shiring összes fontos embere ott volt az első sorban, Wynstan püspököt 
is beleértve. Ragnát megdöbbentette  Wynstan külseje.  Lefogyott, 
meggörnyedt, a keze reszketett. Öregembernek látszott. Gyűlölettel meredt 
Ragnára, de túl gyenge volt ahhoz, hogy ártson az asszonynak, és a 
tehetetlensége még jobban szította a dühét. 

Den alparancsnoka, Wigbert kapitány, hangosan tapsolt. 

A sokaság elhallgatott. 

— Fontos bejelentést kell tennünk — szólalt meg Den. 


42. fejezet 
1006. október 


Ethelred király a winchesteri székesegyházban tartott törvénylátást a 
főméltóságoknak, akik vastag prémekkel védekeztek a közeledő tél csípős 
hidege ellen. 

Ragna örömére a király jóváhagyta Den seriff összes javaslatát. 

Garulf tiltakozott, a kőfalak — visszhangzottak méltatlankodó 
nyavalygásától. 

— Én Wilwulf ealdorman fia és Wigelm ealdorman unokaöccse vagyok! — 
mondta. — Den csak egy seriff, akiben egy csepp nemesi vér sincsen! 

A jelen lévő thánoknak elvben csatlakozniuk kellett volna a 
tiltakozáshoz, hiszen mind azt óhajtották, hogy a fiuk legyen az örökösük. 
Ehhez képest elég vérszegényen reagáltak. 

— A fél hadamat elvesztegetted egy devoni ostoba csatában! — olvasta 
Garulf fejére Ethelred. 

A királyoknak hosszú az emlékezete, gondolta Ragna. A nemesek 
egyetértően zúgtak: ők sem felejtették el Garulf vereségét. 

— Soha többé nem fordul elő! — fogadkozott Garulf. 

A király nem hatódott meg. 

— Nem 1s, mert soha többé nem vezeted a hadamat. Den az ealdorman! 

Garulfnak legalább annyi esze volt, hogy lássa, mikor reménytelen a 
tiltakozás. Befogta a száját. 

Nem csak arról az egyetlen csatáról van szó, tűnődött Ragna. Garulf 
családja tíz éve folyamatosan dacolt a királlyal, nem engedelmeskedett a 
parancsainak, és nem volt hajlandó kifizetni a pénzbírságokat. Nagyon úgy 
látszott, hogy büntetlenül csinálhatják akármeddig, de most már az ő 
zendülésük 1s véget ért. Mégiscsak van igazság a Földön. Elég baj, hogy 
ilyen sokáig váratott magára. 

Emma királyné, aki ugyancsak egy támlátlan, kipárnázott széken ült a 
férje mellett, a királyhoz hajolt, és valamit súgott a fülébe. Ethelred 
bólintott, és Ragnához fordult. 

— Úgy hallom, Lady Ragna, visszakaptad a fiadat. 


— Igen, felség. 

— Lady Ragnától pedig senki se vegye el a gyermekét! — hirdette ki az 
udvarnak Ethelred. 

Ragna örült a nyilvános uralkodói jóváhagyásnak, amely biztonságos 
jövőt jelentett. 

— Köszönöm, felség — mondta. 

Törvénylátás után Winchester új püspöke lakomát adott. Jelen volt az 
öreg Alphage püspök is, aki Canterburyből jött idáig. Ragna roppantul 
szeretett volna beszélni vele. Bőven ideje volt, hogy Wynstant elmozdítsák 
a püspökségből, márpedig a canterburyi érsek volt az egyetlen, aki 
elcsaphatta. 

Nagyon törte a fejét, hogy miként hozhatna össze egy találkozást, ám 
Alphage megoldotta helyette a problémát, mert magától jött oda Ragnához. 

— Amikor legutóbb itt voltunk, ladységed egy nagy szívességet tett 
nekem — mondta. 

— Nem egészen vagyok biztos benne, hogy érsek uram mire céloz. . . 

— Tapintatosan feltártad az igazságot Wynstan püspök szégyenletes 
betegségéről. 

— Én igyekeztem titokban tartani a szerepemet, ám úgy látom, Wynstan 
kifürkészte az igazságot. 

— Hálás vagyok érte, mert te hiúsítottad meg a törekvését, hogy 
Canterbury érseke legyen. 

— Nagyon örülök, hogy szolgálatodra lehettem. 

— Most tehát Kings Bridge-ben laksz? — terelte másra a szót Alphage. 

— Ott van hajlékom, de sokat utazok. 

— Minden rendben van az ottani szerzetházban? 

— De mennyire — mosolygott Ragna. — Kilenc éve átutaztam a helységen, 
amikor Dreng-s Ferrynek hívták, és volt vagy öt háza. Ma pedig szorgos, 
virágzó kisváros. Ez Aldred prior érdeme. 

— Kiváló ember. Ő figyelmeztetett elsőnek, hogy Wynstan érsek akar 
lenni, ezt tudtad? 

Ragna azt akarta kérni Alphage-től, hogy mozdítsa el Wynstant, de 
óvatosan kellett manővereznie. Az érsek elvégre férfi volt, és a férfiak 
utálják, ha egy nő mondja meg nekik, mit tegyenek. Élete során Ragna 
többször megfeledkezett erről, és mindannyiszor meghiúsultak a törekvéset. 

— Remélem, érsek uram, eljössz Shiringbe, mielőtt visszatérsz 
Canterburybe — mondta. 


— Van erre valami ok? 

— A város örvendezni fog, ha meglátogatod, érsek uram, te pedig talán 
közelebbről is meg akarod figyelni Wynstant. 

— Hogy szolgál az egészsége? 

— Rosszul, bár ebben én nem vagyok illetékes — mímelt alázatot Ragna. — 
A te megítélésed kétségtelenül jobb. — Ritka az a férfi, aki ne hinné el, hogy 
Jó az ítélőképessége. 

Alphage bólintott. 

— Nagyon helyes — mondta. — Ellátogatok Shiringbe. 


Az érsek rábeszélése a shiringi látogatásra csak az első lépés volt. 

Mivel Alphage szerzetes volt, a shiringi apátságban szállt meg. Ez 
csalódást okozott Ragnának; ő úgy számított, hogy a püspöki palotában fog 
lakni, és ott Jó képet alkothat magának Wynstanről. 

Wynstan persze meghívhatta volna Alphage-et vacsorára, ám Ragna 
hallomása szerint Degbert főesperes azt az átlátszóan hazug üzenetet vitte 
meg az érseknek, hogy Wynstan boldogan vendégül látná, csak azért nem 
teszi, mert nem akarja zavarni szerzetesi ájtatosságában. Úgy látszik, 
Wynstan csak szakaszosan járta a bolondját, és ha éppen észnél volt, 
ugyanolyan sunyi tudott lenni, mint egyébként. 

Ragna rávette a seriffet, hogy invitálja meg az érseket vacsorára az 
erődjében, és ott hozza szóba neki Wynstant, de ez sem sikerült. Alphage 
elhárította a meghívást. Igazi aszkéta volt, és jobban szeretett párolt 
angolnát enni babbal más szerzetesek társaságában, miközben valamelyik 
testvér Szent Swithun életéből tart felolvasást. 

Ragna attól félt, hogy az érsek és a püspök végül egyáltalán nem 
találkozik, ami zátonyra futtatja az ő terveit. Ám magától értetődően a 
látogató érseknek kellett celebrálnia a vasárnapi misét, amelyen 
Wynstannek is meg kellett jelennie, így Ragna megkönnyebbülésére a 
véletlen végre összehozta az ellenségeket. 

Az egész város megjelent a székesegyházban. Wynstan állapota azóta 15 
romlott, hogy Ragna utoljára látta a Wigelm halálát követő napon. A haja 
szürkült, és botra támaszkodott. Sajnos ez még nem fosztja meg a püspöki 
rangtól. A püspökök, akikkel Ragna az eddigi életében találkozott, 
felerészben öregek, őszek voltak, és gyengén álltak a lábukon. 


Ragna hívő keresztény volt, és hálát adott Istennek a kereszténység 
civilizáló hatásáért, egyébként nem sokat foglalkozott vele. Ennek ellenére 
a mise mindig megindította, mert ilyenkor úgy érezte, neki 15 van helye egy 
értelmes Teremtésben. 

Az esze félig a szertartást, félig Wynstant követte. Aggódott, hogy a 
püspök esetleg képes lesz végigcsinálni a misét az épelméjűség álcájában. 
Wynstan gépiesen, mondhatni oda se figyelve követte az előírásokat, de 
eddig még nem tévedett. 

Ragna a szokottnál figyelmesebben követte az Úrfelmutatást. Jézus 
meghalt, hogy a bűnösök bocsánatot nyerjenek. Ragna meggyónta a 
gyilkosságot Aldrednek, aki pap 15 volt, nem csak szerzetes. A prior 
Judithoz, az ótestamentumi hősnőhöz hasonlította, aki levágta Holofernész 
asszír hadvezér fejét. Ez a történet azt bizonyította, hogy a gyilkosnak is 
meg lehet bocsátani. Aldred böjtöt szabott ki rá vezeklésül, azután 
feloldozta. 

A mise folytatódott. Wynstan továbbra sem mutatta ki az őrültségét. 
Ragna mérgelődött. Volt némi hitele Alphage-nél, de nagyon úgy látszott, 
hogy hiába élte fel. 

A papok körmenetben indultak a kijárathoz. Wynstan váratlanul kilépett 
a sorból, és leguggolt. Alphage értetlenül nézte. Wynstan felhúzta a 
köntösét, és a kőpadlóra ürített. 

Alphage arcáról meg lehetett volna mintázni az iszonyatot. 

Alig néhány másodpercig tartott. Wynstan felállt, megigazgatta a 
köntösét, azt mondta: 

— Így már jobb! — majd visszaállt a körmenetbe. 

Mindenki azt bámulta, amit maga mögött hagyott. 

Ragna elégedetten sóhajtott. 

— Agyő, Wynstan! — mondta. 


Kings Bridge-ig Ragna elkísérte a Canterburybe visszatérő Alphage-et, 
akivel élvezet volt beszélgetni, mert okos volt, művelt, őszintén vallásos, 
ugyanakkor türelmes a más véleményűekhez. Ismerte még Alcuin 
romantikus latin költészetét 15, amelyet a serdülő Ragna úgy szeretett. Csak 
most eszmélt rá, mennyire leszokott a versolvasásról: kiszorította az 


életéből az erőszak, a szülés meg a börtön. De talán eljön az idő, amikor 
ismét olvashat verseket. 

Alphage azonnali hatállyal elcsapta Wynstant. Mivel nem tudta, mihez 
kezdjen az őrült püspökkel, kikérte Ragna tanácsát, aki azt javasolta, 
egyelőre zárják el Wynstant abban a vadászházban, ahol ő raboskodott egy 
évig. Ádáz örömét lelte a sors iróniájában. 

Kings Bridge felé menet úgy érezte magát, mint aki hazatér, és ez elég 
különös volt, tekintve, hogy életéből elég kevés időt töltött itt. Valahogy 
mégis biztonságban érezte magát. Talán mert Aldred irányította a várost. 
Aldred tisztelte a jogot meg az igazságot, és nem a saját, de még csak nem 
15 a szerzetház érdekei szerint ítélte meg a dolgokat. Bár ilyen lehetne az 
egész világ! 

Hatalmas gödröt látott a földben a tervezett új templom építési területe 
mellett. Hegyekben állt az épületfa és a kő. Ezek szerint Edgar nélkül sem 
állítja le Aldred az építkezést. 

Ragna köszönetet mondott az érseknek a társaságért, és bekanyarodott a 
saját házához, amely épp szemben volt az építkezéssel. Alphage 
továbblovagolt a monostor épületcsoportjához. 

Ragna határozott úgy, hogy nem költözik be Wilf házába. Akárhol 
lakhatott a tartományban, és ő King"s Bridge-t választotta. 

Ahogy közeledett az otthonához — amely egyre jobban emlékeztetett egy 
ealdorman erődjére —, Astrid örvendezve horkantott, és a következő percben 
előrontottak a gyerekek, Ragna négy fia és Cat két lánya. Ragna leugrott a 
lováról, és egyszerre ölelt magához mindenkit. 

Különös érzés töltötte el, amelyet nem ismert fel azonnal. De aztán rájött, 
hogy boldog. 

Régen érzett ilyet. 


A faházban, ahol egykor a minster papjai laktak, most Aldred rendezett be 
magának lakást és irodát. Örömmel üdvözölte Alphage-et, aki ismételten 
megköszönte, amiért Aldred segített megszerezni az érsekséget. 

— Megbocsátod, érsek uram, ha azt mondom, hogy nem neked szereztem 
meg, hanem Istennek? — kérdezte a prior. 

— Számomra ez még hízelgőbb — mosolygott Alphage. 

Leült, elhárította a bort, és vett magának diót egy tálból. 


— Igazad volt Wynstannel kapcsolatban — mondta. — Valóban elborult az 
elméje. 

Aldred felvonta a szemöldökét. 

— Wynstan odacsinált a shiringi székesegyházba mise közben. 

— Mindenki szeme láttára? 

— Az egész klérus és több száz hívő előtt. 

— Isten irgalmazzon nekünk! — mondta Aldred. — Legalább mentegetőzött 
érte? 

— Annyit mondott: , Így már jobb." 

Aldred kurtán felnevetett, aztán bocsánatot kért. 

— Bocsáss meg, érsek uram, de ez már majdnem groteszk. 

— Elcsaptam. Jelenleg Degbert főesperes helyettesíti. 

Aldred a szemöldökét ráncolta. 

— Nincs Jó véleményem Degbertről. Itt volt esperes, amikor ez a hely 
még minster volt. 

— Tudom, és sose tartottam sokra. Figyelmeztettem, ne 15 remélje, hogy 
előléphet püspökké. 

Aldred fellélegzett. 

— Akkor ki lép Wynstan helyébe? 

— Remélem, te. 

Aldred meghökkent. Erre nem számított. 

— Én szerzetes vagyok — mondta. 

— Én is — felelte Alphage. 

— De... hát... a munkám ide köt. Én vagyok a perjel. 

— Talán Isten akarja, hogy továbblépj. 

Aldred nem bánta volna, ha több időt kap, hogy felkészüljön erre a 
beszélgetésre. Nagy megtiszteltetés a püspöki rang, óriási lehetőség, hogy 
Isten dolgában munkálkodjon a Földön. De még gondolatnak is 
elviselhetetlen, hogy itt hagyja King"s Bridge-t. Mi lesz az új templommal? 
Mi lesz a felvirágzó várossal? Ki lép a helyébe? 

Shiringre gondolt. Megvalósíthatná ott az álmát? Átváltoztathatná a 
tanulás világhírű fellegvárává a shiringi székesegyházat? Elsőnek azokkal a 
papokkal kellene leszámolnia, akik henyék és romlottak lettek Wynstan 
idejében. Talán el kellene csapnia az összes papot, és fel kellene váltania 
őket szerzetesekkel, mint azt Elfric tette, aki Alphage elődje volt 
Canterburyben. Igen ám, de a shiringi szerzeteseknek Hildred apát 


parancsol, aki az ő esküdt ellensége. Nem, egy shiringi költözés évekkel 
vetné vissza a tervét. 

-— Ez nagyon megtisztelő és hízelgő, érsek uram - mondta. — 
Mindazonáltal esedezve kérlek, ments fel alóla. Nem hagyhatom Itt Kings 
Bridge-t. 

— Hát ez nagy csalódás — bosszankodott Alphage. — Rendkívül 
tálentumos ember vagy — akár a helyembe is léphetsz egy napon -—, de 
sohasem jutsz feljebb az egyházi hierarchiában, ha Kings Bridge egyszerű 
priorja maradsz. 

Aldred ismét elbizonytalanodott. Kevés egyházi férfiút hagyott volna 
hidegen a lehetőség, amelyet megcsillantottak előtte. Ekkor támadt egy új 
gondolata. 

— Uram, az nem lehetne, hogy az egyházmegye székhelyét áttegyék 
Kings Bridge-be? — kérdezte úgy, mintha fennhangon gondolkodna. 

Alphage meghökkent. Ez neki 1s új gondolat volt. 

— Éppenséggel hatalmamban állna — kezdte tétován. — De itt nem elég 
nagy a templom. 

— Már építtetem az újat, egy sokkal nagyobbat. Körbevezetlek majd a 
helyszínen. 

— Észrevettem idejövet. De mikor készül el az a templom? 

— Használhatjuk már jóval előbb. Én már elkezdtem a munkát a kriptán. 
Öt év múlva misézhetünk benne! 

— Ki a főépítész? 

— Edgart kértem fel, de ő elhárította. Mindenesetre normann építőmestert 
akarok. Ők a legjobbak. 

Alphage kétkedő arcot vágott. 

— Addig is hajlandó lennél Shiringbe utazni minden nagy ünnepre — 
húsvétkor, pünkösdkor, karácsonykor —, mondjuk, évente hat alkalommal? 

— Igen. 

— Tehát adhatok neked egy okmányt, amelyben megígérem, hogy Kings 
Bridge lesz a püspöki székhely, amint elkészül az új templomod? 

— Igen. 

Az érsek mosolygott. 

— Veled aztán nehéz alkudni. Rendben van. 

— Köszönöm, uram! 

Aldred ujjongott. Kings Bridge püspöke! Negyvenkét évesen! 

Alphage ismét elkomolyodott. 


— Csak azt nem tudom, mitévő legyek Wynstannel. 

— Hol van most? 

— Elzárták Wigelm régi vadászházába. 

Aldred összevonta a szemöldökét. 

— Egy elzárt püspök rossz benyomást kelt. 

— És mindig fennáll a veszély, hogy Garulf vagy Degbert megpróbálja 
kiszabadítani. 

Aldred felderült. 

— Ne aggódj, uram — mondta. — Tudok én egy helyet, ami épp neki való. 


Este Ragna megállt Edgar hídján. Hallgatta a folyó örök zúgását, nézte a 
lenyugvó, vörös napot, emlékezett a napra, amikor először Járt itt ázottan, 
dideregve, sárosan, boldogtalanul, és elszörnyedve nézte a falut, ahol 
éjszakáznia kellett. Micsoda változás! 

Egy gém állt szobormereven a Bélpoklos-sziget partján, és feszült 
összpontosítással bámulta a vizet. Ahogy Ragna a madárra pillantott, 
észrevett egy járművet, amely sebesen közeledett árral szemben. Ragna 
hunyorgott, hogy jobban lássa. Csónak volt, négyen eveztek, az utas az 
orrban állt. Kings Bridge-be igyekezhettek, mert ahhoz már késő volt, hogy 
továbbmenjenek. 

A csónak a part felé kanyarodott a sörház előtt. Fekete kutya ült 
mozdulatlanul az orrban, csendesen, de éberen. Ragnának valahogy 
ismerősnek tűnt az utas. Kalapálni kezdett a szíve. Majdnem olyan volt, 
mint Edgar. Az asszony nem vehette biztosra, mert a szemébe sütött a nap. 
Lehetett a vágyálma 1s. 

Végigsiletett a hídon, leereszkedett a rámpán a parti fák árnyékába, 
ahonnan már tisztábban láthatta az utazót, aki most a kutyájával együtt 
kiugrott a csónakból, és rácsavarta a kötelet egy cölöpre. 

Ő volt az. 

Ragna felismerte a vállas alakot, a magabiztos mozgást, a széles kezek 
könnyed ügyességét, az előrehajló nagy fejet, és ez olyan lélegzetelállító, 
édes boldogság volt, hogy szinte fájt. 

Elindult felé, megállva, hogy ne rohanjon. Majd egy olyan szörnyű 
gondolat hasított bele, hogy megtorpant. A szíve azt súgta, hogy a szeretője 
visszatért, és nem lesz semmi baj, de az esze mást mondott. Eszébe jutott a 


két szerzetes, akik megtalálták Edgart Normandiában. William, az idősebb 
azt mondta: , A városban, ahol lakik, azt rebesgetik a népek, hogy feleségül 
veszi a mestere lányát, és belőle is főépítész lesz." Ezt tette? Lehetséges. 
Ragna pedig ismerte Edgart, tudta róla, hogy nem hagyna el egy nőt, ha 
egyszer feleségül vette. 

De ha megnősült, miért jött vissza? 

Most már nem az örömtől, hanem a félelemtől kalapált a szíve, de azért 
csak ment tovább Edgar felé. Látta, hogy aranyvörösre festett köpenye 
finom, drága gyapjúszövetből készült. Ezek szerint Normandiában is jól 
boldogult. 

Edgar megcsomózta a kötelet, és felnézett. Ragna elég közel volt hozzá, 
hogy lássa szemének csodálatosan ismerős, mogyoróbarna színét. Olyan 
feszülten figyelte Edgar arcát, mint a gém a vizet. Először aggodalmat látott 
rajta, és megértette, hogy a férfit ugyanaz aggasztja, ami őt: nem tudja, 
túlélhette a szerelmük az elmúlt három évet? Aztán Edgar olvasott az 
asszony vonásaiban, és rögtön látta, hogy Ragna mit érez, és akkor végre 
elmosolyodott, és ez a mosoly beragyogta az arcát. 

Ragna repült hozzá. Edgar olyan vadul ölelte, hogy fájt. Az asszony a két 
tenyere közé fogta a férfi arcát, mohón csókolta a száját, magába itta régi, 
ismerős ízét és szagát. Sokáig kapaszkodott bele, élvezte összetapadó testük 
eksztatikus élményét. 

Végül lazított a szorításon, hogy azt mondhassa: 

— Jobban szeretlek, mint az életemet! 

Mire a férfi azt válaszolta: 

— Hát, nagyon örülök. 


Éjszaka ötször szeretkeztek. 

Edgar nem hitte, hogy akár ő, akár más képes lenne rá. Csinálták egyszer, 
aztán másodszor; aztán szundítottak egy kicsit, majd megint csinálták. 
Valamikor éjféltájban Edgar gondolatai elkalandoztak az építészethez, 
Kings Bridge-hez, Wynstanhez és Wigelmhez; aztán eszébe jutott, hogy 
végre itt lehet Ragnával, őt ölelheti, és ettől ismét szeretkezni akart, és 
Ragna 15 azt akarta, úgyhogy negyedszer csinálták. 

Utána halkan beszélgettek, hogy ne zavarják a gyerekeket. Edgar mesélt 
Ragnának Clothildról, a főépítész lányáról. 


— Kegyetlen voltam hozzá, pedig sosem akartam az lenni — mondta 
szomorúan. — Már az elején szólnom kellett volna neki rólad. Sose vettem 
volna feleségül, akkor sem, ha koronával kínálnak meg. De időnként 
kedvesen néztem rá, ő pedig többet látott bele a szándékomnál. — Ragna 
arcát kémlelte a tűz fényénél. — Talán nem kellett volna elmondanom neked. 

— Mindent el kell mondanunk egymásnak — jelentette ki az asszony. — 
Miért jöttél haza? 

— Apád érdeme. Rettentő dühös volt, amiért Wigelm eltaszított. Úgy 
nekem ugrott, mintha miattam lett volna az egész. Én meg csak örültem, 
hogy elváltatok. 

— Miért tartott ilyen sokáig ideérned? 

— A hajóm elsodródott, és Dublinban kötöttem ki. Attól féltem, a 
vikingek megölnek a köpenyemért, de ők gazdagnak hittek, és rabszolgákat 
próbáltak eladni nekem. 

Ragna szenvedélyesen átölelte. 

— Úgy örülök, hogy életben hagytak. 

Edgar észrevette, hogy kint világosodik. 

— Aldred rosszallni fogja. Az ő elvei szerint paráznák vagyunk. 

— Ha egy szobában alszunk valakivel, még nem szükségszerű, hogy 
háljunk 1s vele. 

— Így van, de a mi esetünkben se Aldrednek, se a városnak nem lesznek 
kétséget. 

Ragna kuncogott. 

— Gondolod, hogy annyira látszik rajtunk? 

— Igen. 

Az asszony Ismét elkomolyodott. 

— Imádott Edgarom, leszel-e a férjem? 

Edgar boldogan nevetett. 

— Igen! De mennyire! Esküdjünk meg még ma! 

— Szükségem van Ethelred jóváhagyására. Nem akarom megsérteni a 
királyt. Ne haragudj. 

— Üzenni és kivárni a választ, az hetekig tarthat. Vagyis addig külön kell 
élnünk? Azt nem bírom kt. 

— Nem így gondoltam. Ha elmátkásodunk, és mindenki tudja, akkor senki 
se várja el, hogy külön aludjunk, kivéve Aldredet. Ő így is helyteleníteni 
fogja, de nem csinál felhajtást. 

— Igent mond-e a király a kérésedre? 


— Gondolom, bár Jól jönne, ha legalább kisnemes lennél. 

— De hát én csak építő vagyok. 

— Gazdag ember vagy, tekintélyes polgár, és majd én szerzek neked egy 
kisbirtokot erőddel, hogy thán lehess. Thurstan of Lordsborough nemrég 
halt meg, a tiéd lehet a háza. 

— Lordsborough-i Edgar! 

— Tetszik? 

— Nem annyira, mint te — felelte a férfi. 

Ekkor szeretkeztek ötödször. 


43. fejezet 
1007. január 


Az építkezésen pezsgett a munka. Az emberek többsége az alapokat ásta és 
a készleteket halmozta fel. A kézművesek, akiket Edgar Angliából, 
Normandiából és még azoknál is távolibb helyekről fogadott fel, a 
kunyhóikat építették, ahol szüntelenül formálhatják majd a fát és a követ, ha 
esik, ha fúj. A falazás kezdetét Gyümölcsoltó Boldogasszony ünnepére, 
március huszonötödik napjára tűzték ki, amikor már nem kell félteni az 
éjszakai fagyoktól a maltert. 

Edgar megépítette a tervezőpallóját. A pergamen túl drága volt a 
tervrajzokhoz, viszont létezett egy olcsóbb megoldás. Földbe ásott 
deszkákból kialakított egy körülbelül kétszer négy méternyi, sekély teknőt, 
és megtöltötte habarccsal. A habarcson, ha megkarcolják, fehér vonalak 
keletkeznek. Edgar egy szintezővel, egy hegyes vaspálcával és egy körzővel 
megtervezhette rajta az összes oszlopot és boltívet. A fehérség idővel 
megfakult, így ismét lehetett rajzolni rá, de a karcolások évekig 
megmaradtak. 

Edgar 15 épített magának kunyhót a palló mellett. Az övé csak egy széles 
tető volt, amelyet négy pózna tartott, hogy esőben is folytathassa a munkát. 
Éppen a pallónál térdelve bámulta a rajzolt ablakot, amikor megjelent 
Ragna. 

— Hírnök érkezett Ethelred királytól — mondta. 

Edgar erősen dobogó szívvel felállt. 

— Mit mond a király a házasságunkra? 

— Azt mondja, hogy igen — felelte Ragna. 


Aldred ott állt Agatha anya mellett a poklosok ebédosztásánál. Miután Frith 
nővér hálát adott az ételért, az elnyomorodott férfiak és asszonyok 
megrohanták az asztalt fatálaikkal. 


— Ne lökdösődjetek, ne tolakodjatok! — kiáltotta Frith. — Jut élés 
mindenkinek. Az utolsó 15 annyit kap, mint az első! — Mintha a falnak 
beszélt volna. 

— Hogy van? — kérdezte Aldred. 

Agatha vállat vont. 

— Mocskos, siralmas és eszelős, mint a legtöbbje. 

Miután  Aldredet püspökké szentelték,  elcsapta a  shiringi 
székesegyházból Wynstan összes klerikusát, köztük Degbert főesperest, aki 
most Wigleigh-ben, koldusszegény falusi papként tengette napjait, és 
lecserélte őket Kings Bridge-ből való szerzetesekre, Godleof testvér 
felügyelete alatt. Hazafelé jövet elment a vadászlakban raboskodó 
Wynstanért, és visszahozta a Bélpoklos-szigetre. Most a korábbi püspök 1s a 
betegek között várta, hogy ehessen. 

Rongyok lógtak róla, és a csupasz lábától az arcáig kérges volt a 
piszoktól. Csontsovánnyá fogyott, a válla megroskadt. Fázhatott is, de nem 
mutatta. Az apáca megtöltötte a fatálját sűrű szalonnás zabkásával, amit 
Wynstan behabzsolt, piszkos ujjaival tömve a szájába az ételt. 

Miután végzett az evéssel, feltekintett, és a szemében kigyúlt a 
felismerés, mikor meglátta Aldredet. 

Odajött Aldredhez és Agathához. 

— Nekem nem kellene itt lennem! — mondta. — Itt valami borzasztó 
tévedés történt! 

— Ez nem tévedés — válaszolta Aldred, aki nem tudta, mennyit ért meg 
Wynstan. — Szörnyü bünöket követtél el. Gyilkosság, pénzhamisítás, 
paráználkodás, emberrablás. Vétkeid juttattak ide. 

— De hát én Shiring püspöke vagyok! Én leszek Canterbury érseke! 
Minden meg van tervezve! — Vadul körülnézett. — Hol vagyok? Hogy 
kerültem ide? Nem emlékszem! 

— Én hoztalak ide, és már nem te vagy a püspök. Én vagyok az. 

Wynstan sírni kezdett. 

— Ez nem tisztességes! — zokogta. — Ez nem igazságos! 

— De az — mondta Aldred. — Így igazságos. 


Ragna és Edgar Shiringben házasodott össze. 


Den ealdorman volt a házigazda. Ebben az évszakban kevés a friss étel, 
ezért az elöljáró hatalmas mennyiségű sózott marhahúst meg babot, 
valamint több tucat hordó sört és almabort hozatott. 

Megjelent Nyugat-Anglia összes fontos embere, és az egész város 
bezsúfolódott a dombtetőn álló erődbe. Edgar ide-oda járkált a tömegben, 
üdvözölte a vendégeket, fogadta a gratulációkat, köszöntött évek óta nem 
látott embereket. 

Ott volt Ragna összes gyereke. Estére feleségem és négy mostohafiam 
lesz, gondolta Edgar. Nem különös? 

Megváltozott a csevegés hangneme, álmélkodó és meglepett kiáltások 
hallatszottak. Edgar kereste a hangok forrását, meglátta Ragnát, és akkor 
egy pillanatig nem kapott levegőt. 

Ragna sötétsárga alsóruhát viselt, amelynek tölcsérujját hímzett 
paszomány szegélyezte, azon pedig ujjatlan, sötétzöld, gyapjú felsőruhát. 
Az arannyal átszőtt selyem fejdísz Ragna kedvenc gesztenyebarna színében 
pompázott, és dicső aranyvörös haja úgy zúdult ki alóla, akár egy vízesés. 
Abban a pillanatban Edgar tudta, hogy a világ legszebb asszonya lesz a 
felesége. 

Odajött Edgarhoz, és megfogta a kezét. A férfi belenézett a tengerzöld 
szempárba, és nem tudta elhinni, hogy ez a nő az övé. 

Mondani kezdte a fogadalmat. 

- Én, Kings Bridge-i és Lordsborough-i Edgar elfogadlak téged, 
Cherbourg-i és Shiringi Ragna hites feleségemül. Esküszöm, hogy szeretni 
és oltalmazni foglak, és hozzád hív leszek halálom napjáig. 

Ragna halkan, mosolyogva válaszolt: 

— Én, Ragna, Cherbourg-i Hubert gróf leánya, Shiring, Combe és Outhen 
völgyének ura elfogadlak téged, Kings Bridge-i és Lordsborough-i Edgar 
hites férjemül. Esküszöm, hogy szeretni és oltalmazni foglak, és hozzád hív 
leszek halálom napjáig. 

Aldred, aki püspöki ornátust és nagy ezüstkeresztet viselt, latin nyelven 
megáldotta a házasságukat. 

A következő lépésben a házasok megcsókolhatták egymást. Edgar évekig 
ábrándozott erről a csókról, és nem óhajtotta elkapkodni. Csókolóztak már, 
de most először váltanak csókot úgy, mint férj és feleség. Ez más lesz, mert 
megesküdtek, hogy holtukig szeretni fogják egymást. 

Egy hosszú pillanatig nézte a feleségét. Ragna kitalálta, mit érez a férfi — 
gyakran megtörtént velük —, és mosolyogva várt. Edgar lassan hozzáhajolt, 


és végigsúrolta ajkával az asszony száját. A vendégsereg tapsolt. 

Edgar átkarolta Ragnát, és gyöngéden magához húzta, hogy deréktól 
fölfelé összetapadjanak, majd nyitott szemmel rászorította a száját az 
asszonyéra. Szétnyitották az ajkukat, nyelvük habozva összeért, mintha 
kamaszok csókolóznának. Ragna a férjéhez nyomta a medencéjét, két karral 
keményen magához rántotta Edgart. A vendégek kacagtak és harsányan 
biztatták őket. 

Edgart felperzselte a szenvedély. Minden porcikájával ízlelni akarta az 
asszonyt, és tudta, hogy a felesége ugyanezt érzi. Egy pillanatra 
megfeledkezett a sokaságról, és úgy csókolta Ragnát, mintha kettesben 
lennének, amitől a közönség még duhajabb hangulatba került, úgyhogy 
Edgarnak le kellett válnia a felesége szájáról. 

De a tekintetük továbbra is fogva tartotta egymást. Edgar annyira 
elérzékenyült, hogy majdnem könnyezett. 

— Halálom napjáig — mormolta a fogadalom végszavalit. 

Könnyek szöktek Ragna szemébe. 

— És az enyémig, szerelmem, az enyémig. 


Köszönet 


A Sötét Kornak 15 nevezett kora középkor kevés nyomot hagyott. Nem sok 
mindent írtak le, kevés volt a kép, szinte minden épület fából készült, 
amelyek ezer év folyamán elkorhadtak, így ez az időszak tágabb teret ad a 
találgatásnak és a vitatkozásnak, mint előtte Róma és utána a középkor. 
Vagyis amikor köszönetet mondok történész tanácsadóimnak, azt 1s be kell 
vallanom, hogy nem mindig követtem a tanácsaikat. 

Nagy segítségemre volt John Blair, Dave Greenhalg, Nicholas Higham, 
Karen Jolly, Kevin Leahy, Michael Lewis, Henrtetta Leyser, Guy Points és 
Levi Roach. 

Kutatásaimban szokás szerint Dan Starer támogatott a New York-i 
Research for Writerstől. 

Az utazásaim során kapott önzetlen segítségért hálás köszönetet mondok 
Raymond Ambristernek (seahami Szűz  Márta-templom), Véronigue 
Dubocnak (roueni székesegyház), Fanny Garbe-nak és Antoine Verney-nek 
(Musée de la Tapisserie de Bayeux), Ellen Marie Naessnek (Viking 
Múzeum), Diane Jamesnek (Great Paxton-i Szentháromság apátsági 
templom), valamint Ourdia Siabnak, Michel Jeanne-nak és Jean-Francois 
Campariónak (fécamp-i apátság). 

Különös örömömre szolgált a találkozás Jenny Ashbyvel és az English 
Companionsszal. 

Lektoraim voltak Brian Tart, Cherise Fisher, Jeremy Trevathan, Susan 
Opie és Phyllis Grann. 

A vázlataimat véleményező családtagok és barátok között volt John 
Clare, Barbara Follett, Marie-Claire Follett, Chris Manners, Charlotte 
Ouelch, Jann Turner és Kim Turner. 


15. Thán: nemesi rang a normann hódítás (1066) előtti angol történelemben. Különböző fokozatai 
megfelelnek a későbbi bárói és lovagi rangoknak. — A szerk. 


12. Matutinum (lat.): a szerzetesi zsolozsma része, éjszakai imaóra, körülbelül éjjel 2 órakor. — A 
szerk. 

12. Refektórium (lat.): a kolostor étkezőhelyisége. — 4 szerk. 

15. Ealdorman: a király által kinevezett elöljáró az angolszász országokban. — A szerk. 

3. Minster: apátsági templom. — A szerk. 

19. Farthing: a legkisebb értékű angol pénzegység, egy farthing — negyed penny. — A ford. 

12. Scriptorium (lat.): a kolostor írószobája, a könyvmásolás műhelye. — A szerk. 

18. Armarius (lat.): könyvfelügyelő, az egyházi könyvek őre a kolostorokban. — A szerk. 

12. A század (angolul hundred) ősi germán közigazgatási egység. Eredetileg olyan területet 
jelölhetett, amely száz fegyverest volt képes kiállítani. — A ford. 

49. Nóna (lat.): a szerzetesi zsolozsma része, imaóra a nappal kilencedik órájában, körülbelül délután 
3 órakor. — A szerk. 

:2. Tertia (lat.): a szerzetesi zsolozsma része, imaóra a nappal harmadik órájában, körülbelül délelőtt 
9 órakor. — A ford. 


12. Nocturnus (lat.): éjjeli zsolozsma, késő esti közös imádság. — A szerk. 


13. Kompletórium (lat.): a szerzetesi zsolozsma része, a nap utolsó imaórája lefekvés előtt, körülbelül 
este 18 órakor. — A szerk. 


12. János evangéliuma, 1:1. Károli Gáspár fordítása. — 4 ford. 


18. Laudes (lat.): a szerzetesi zsolozsma része, hajnali imaóra napfelkelte előtt, körülbelül hajnali 5 
órakor. — A szerk. 

146. Zsoltárok könyve, 7:2—3. Károli Gáspár fordítása. — A ford. 

: Wergeld (német): az okozott kárért fizetendő bírság. — A szerk. 


" Máté evangéliuma, 9:13. Károli Gáspár fordítása. — A ford. 


: Dormitórium (lat.): szerzetesek közös hálóterme a kolostorban. — A szerk. 

: Máté evangéliuma, 7:7. Károli Gáspár fordítása. — 4 ford. 

12. Cappa (lat.): eredetileg az egész embert takaró, ujjatlan, gyakran csuklyával ellátott, pelerinszerű 
köpeny. — A szerk. 

1220. Presbitérium (lat.): papok számára elkülönített hely a szentélyben. — A szerk. 


131 Pallium (lat.): a pápától kapott főpapi jelvény, az érsek fehér vállszalagja. — A szerk. 

